
CUVÂNT ÎNAINTE 


Volumul de faţă, al IX-lea din Filocalia tradusă în 
limba română de vrednicul de pomenire Preotul Pro- 
fesor Dumitru Stăniloae, cuprinde scrierea Scara a 
Sfântului loan Scărarul şi scrierile Avvei Dorotei: Felu- 
rite învățături de suflet folositoare şi două Epistole. 

Aşa cum arată numeroasele manuscrise păstrate în 
diverse biblioteci în spaţiul românesc, precum şi în alte 
tări ortodoxe, Scara a fost una dintre cele mai căutate 
şi mai citite scrieri duhovniceşti. Sfaturile duhovniceşti 
din Scara Sfântului loan Scărarul şi din Învățăturile 
Avvei Dorotei au fost urmate atât de monahi, cât şi de 
laici. Ele sunt „cuvinte vii” ale celor doi mari povăţuitori 
duhovniceşti, trăitori în secolele VI-VII, din care nu lip- 
sesc pildele, care îl avertizează pe cel ce se nevoieşte 
să urce pe scara virtuţilor că lupta cu patimile este 
una reală şi grea, dar cu ajutorul lui Dumnezeu şi prin 
stăruinţă şi credinţă ele pot fi biruite. 

Sfântul loan Scărarul, ca dascăl al virtuţilor do- 
bândite prin credinţă puternică, prin rugăciune şi prin 
post, este un învăţător al întregii creştinătăţi. Scara 
virtuților, sau, pe scurt Scara, a fost citită ca un manu- 
al de viaţă duhovnicească secole de-a rândul în mediul 
monahal. Şi astăzi, această carte este citită în mănăstiri 
mai cu seamă în perioada postului. În cuvinte sim- 
ple, dar cu un conţinut adânc, Sfântul loan Scărarul 
descrie cu multă atenţie şi precizie lupta duhovni- 
cească din suflet, din minte şi din inimă, a celui care se 

strădu-ieşte să urce spre Dumnezeu prin împlinirea 
poruncilor dumnezeieşti, prin curățirea de patimi şi 
cultivarea virtuţilor. 

Lăcomia pântecelui şi mândria reprezintă pen- 
tru Sfântul loan Scărarul izvorul altor păcate, pre- 
cum: desfrânarea, iubirea de arginti, întristarea, mâ- 
nia, trândăvia, sau delăsarea spiritului, care în zilele 
noastre se manifestă mai mult decât altădată. De 
aceea, omul contemporan este chemat să mediteze 
asupra învățăturilor duhovniceşti din aceste scrieri 
duhovniceşti, pentru a afla cum se poate desprinde de 
mreaja patimilor sufleteşti şi trupeşti prin: pocăință, 
rugăciune şi post (nu doar prin cel alimentar, ci şi prin 
postul de fapte rele, prin postul ochilor şi al tuturor 
simțurilor pătimaşe ale trupului); prin milostenie, 
prin blândeţe, dar mai ales prin smerenie, înfruntarea 
cu nădejde în Dumnezeu a tuturor încercărilor vieţii 
acesteia. 

Nădăjduim că publicarea în ediţie nouă, revizuită, 
a volumului al IX-lea din Filocalie în colecţia „Scrieri - 
Traduceri de Pr. Prof. Dumitru Stăniloae” va constitui 
o lectură ziditoare de suflet pentru toţi cititorii care 
cu suflet curat, încurajați şi povăţuiţi duhovniceşte de 
Sfântul loan Scărarul, doresc să crească spiritual ur- 
când prin rugăciune şi nevoinţe pe scara virtuţilor ca 
daruri ale Duhului Sfânt cultivate spre slava lui Dum- 
nezeu şi bucuria sfinţilor. 


DANIEL, 
PATRIARHUL BISERICII ORTODOXE ROMÂNE 


SFÂNTUL IOAN SCĂRARUL 


INTRODUCERE 


A. 
Autorul şi conţinutul scrierii 


(utorul scrierii numite Scara, pe care o publicăm 
într-o traducere nouă în acest volum, s-a născut scurt 
timp înainte de anul 579 şi a trăit până în jurul anu- 
lui 649. A fost deci contemporan cu Sfântul Maxim 
Mărturisitorul!. Autorul Vieții lui pe scurt, călugărul 
Daniil din Mânăstirea Raith, declară că nu se cunoaşte 
patria de origine a Sfântului loan Scărarul, dar Mele- 
tie, Arhiepiscopul Atenei, în Istoria bisericească, spu- 
ne că ar fi fost de obârşie din Palestina. După Daniil 
din Raith, tânărul loan a intrat în mânăstirea din Mun- 
tele Sinai la vârsta de 16 ani. Din faptul că până la vâr- 
sta aceea îşi făcuse o educaţie solidă în toate ştiinţele 
timpului (Eykuriiuw copia), Mitropolitul Veniamin Cos- 
tache deduce că trebuie să se fi născut dintr-o familie 
mai înstărită?. Aleasa lui pregătire în ştiinţele vremii 
i-a adus numele de loan Scolasticul, iar petrecerea 
în Muntele Sinai, numele de loan Sinaitul. Însă cu 


I. Înainte se socotea că s-a născut pe la 525 şi a murit pe la anul 
600. Dar Friedrich Nau a publicat în: Oriens Christianus, Il (1902), 
pp. 58-59; III (1903), pp. 56-90, o seamă de istorisiri despre Părinţii din 
Sinai ale unui monah, Anastasie, pe baza cărora s-a putut stabili că 
loan Scărarul a trăit între 579 şi 649. Vezi Fr. Nau, „Note sur la date de 
la mort de S. Jean Climaque”, în: Byzantinische Zeitschrift, 11 (1902), 
pp. 3337. După Otto Bardenhewer, Geschichte der altkirchlichen 
Litteratur, V Band, Freiburg im Breisgau, 1932, pp. 81 şi 46. 

2. În „Cuvânt înainte” la traducerea Scării din 1814. 

vremea, numele de „Scărarul”, provenit de la calita- 
tea de autor al Scării, le-a copleşit pe celelalte două. 

În mânăstire a avut ca povăţuitor pe bătrânul 
Martirie, vreme de nouăsprezece ani. După moar- 
tea acestuia, loan s-a retras într-un loc izolat, numit 
Thola, la cinci mile de mânăstire, unde s-a închinat 
vieţii de liniştire vreme de patruzeci de ani. Spre 
sfârşitul vieţii a fost rugat să primească ascultarea 
de egumen al Mânăstirii Sinai?. În timpul cât îndru- 
ma pe monahii din mânăstire pe calea desăvârşirii 
a alcătuit scrierea Scara, la rugămintea egumenului 
loan al Mânăstirii Raith, aflată la şaizeci de mile de 
Mânăstirea Sinai, lângă Marea Roşie, la locul celor 
douăsprezece izvoare şi şaptezeci de finici, lângă care 
şi-au aşezat pentru o vreme tabăra israelitenii după 
ieşirea din Egipt“. 

loan de Raith a cerut lui loan Scărarul să dea mo- 
nahilor o regulă scrisă, după care vieţuind să urce spre 
cer ca pe o scară asemenea celei văzute de Patriarhul 
lacob în vis. Dar autorul Scării, descriind urcuşul ca 
trecând prin treizeci de trepte, s-a gândit cu deosebi- 
re la cei treizeci de ani de viaţă ai Mântuitorului di- 
nainte de începerea activităţii publice”. De aceea ea e 
împărţită în treizeci de „Cuvinte”. 

Primele trei „Cuvinte” sunt ca un fel de introduce- 
re în care se descrie lepădarea călugărului de lume 
prin intrarea în viaţa monahală, dezlipirea lui sufle- 
tească de lume (despătimirea) şi înstrăinarea de 
ea. În „Cuvântul al IV-lea” se descrie prima virtute a 


3. De aici s-ar putea deduce că a trăit mai mult de 70 de ani, 
cât dă O. Bardenhewer (579-649). 

4. Veniamin Costache, „Cuvânt înainte” la Scara. 

5. „Treapta a XXV-a”, Migne, Patrologia Graeca (PG) 88, 1151. 

călugărului, care este ascultarea. „Cuvintele” al V-lea, 
al VI-lea şi al Vil-lea sunt închinate pocăinţei şi anume: 
„Cuvântul V-lea”, pocăinţei în general, „Cuvântul VI- 
lea”, necontenitei gândiri la moarte, ca susținătoare 
a pocăinţei, iar „Cuvântul al VIl-lea”, plânsului neîn- 
cetat pentru păcate, pricinuitor al unei bucurii înal- 
te. Încă din aceste „Cuvinte” se vede că loan Scărarul 
nu priveşte treptele urcuşului ca nişte stări care pot 
fi lăsate în urmă, ci ca nişte stări permanente. Aces- 
te stări sufleteşti alcătuiesc un tot şi el trebuie adân- 
cit continuu toată viaţa; sau fiecare din aceste stări 
trebuie menţinută şi adâncită şi, în măsura în care e 
mai adâncită, le cuprinde tot mai mult şi pe celelal- 
te. Aşa, despre ascultare, autorul zice: „Cei ce se su- 
pun cu simplitate în Domnul străbat drumul cel bun, 
nemişcând în ei, prin iscodire de amănunte, viclenia 
dracilor” („Cuvântul al IV-lea”, cap. 12). De aceea, 
aproape despre fiecare treaptă autorul spune că cel ce 
o menţine şi o desăvârşeşte se poate desăvârşi chiar 
şi numai prin ea. Astfel autorul nu tratează aproape 
niciuna din trepte fără să pomenească şi de altele, 
despre care va trata în mod special în „Cuvinte” ulteri- 
oare, sau despre care a tratat în „Cuvinte“ anterioare. 
Vorbind despre ascultare, el vorbeşte totodată despre 
smerenie şi critică slava deşartă („Cuvântul al IV-lea”, 
cap. 4; „Cuvântul al IV-lea”, cap. 39), despre care se 
va vorbi în mod deosebit în următoarele „Cuvinte” 
(„Cuvântul al XXI-lea”, „Cuvântul al XXV-lea”). 

De aceea, deşi în general scrierea descrie cele 
opt patimi şi modul de a le veşteji şi de a le înlocui 
cu virtuțile contrare, totuşi nu le descrie nici în or- 
dinea clasică cunoscută şi nici nu le reduce numai 
la caracterul lor general, ci le tratează într-o ordine 

întrucâtva schimbată şi sub diferite aspecte. Creşterea 
duhovnicească are caracterul unui urcuş mai mult în 
sensul unei intensificări a trăirii duhovniceşti şi al 
unui urcuş pe trepte diferite, în sensul unei treptate 
evidenţieri când a unora, când a altora din aspecte- 
le diferite ale virtuţilor cuprinse potenţial în starea 
totală a sufletului ce se mişcă spre Dumnezeu. 

Se poate spune că autorul socoteşte că preocupa- 
rea principală a călugărului în ceea ce priveşte trecu- 
tul trebuie să fie pocăinţa pentru păcate, iar grija lui 
în prezent şi în tot viitorul trebuie să fie ascultarea, 
singura care îl fereşte de alte păcate. 

Păcatele reprezintă coborârea spiritului la lume 
şi la trup, căderea din legătura cu Subiectul dumne- 
zeiesc, nesfârşit în viaţă şi în iubire, deci căderea lui 
la preocuparea cu obiectele şi îngustarea şi îngropa- 
rea lui potrivit cu mărginirea şi grosimea lor. În toată 
scrierea e o mare credinţă în suflet şi o valorificare a 
înfrânărilor şi durerilor trupeşti, inclusiv a morții, ca 
mijloace ale creşterii duhovniceşti. Desprinderea de 
păcatele din trecut şi ferirea de cele viitoare e temelia 
pe care are să se clădească toată creşterea spirituală 
a omului. Ea constă propriu-zis într-o curăţire 
sufletească şi trupească, ce face pe om transparent 
pentru Dumnezeu, capabil de legătura cu Dumnezeu. 

După cele şapte „Cuvinte“ care se ocupă cu le- 
pădarea de lume, cu ascultarea şi pocăinţa pentru 
păcate, urmează câteva „Cuvinte” care tratează des- 
pre virtuțile legate de ascultare şi de pocăință: despre 
nemâniere şi blândeţe („Cuvântul al VII-lea”), despre 
neţinerea de minte a răului („Cuvântul al IX-lea”), sau 
despre clevetire („Cuvântul al X-lea”), despre vorbărie 
şi tăcere, care stau în legătură pozitivă sau negativă 

cu clevetirea („Cuvântul al XI-lea”), despre minciună, 
care stă şi ea în legătură cu clevetirea şi cu multa vor- 
bire („Cuvântul al XII-lea”), în sfârşit, despre trândăvie 
(„Cuvântul al XIII-lea”), care e ca un fel de cauză a 
vorbăriei, a clevetirii şi a minciunii. Toate acestea 
sunt opuse ascultării şi pocăinţei pentru păcate, sunt 
ghiulele legate de picioare în mersul spre curățirea 
spirituală, care pozitiv se înfăptuieşte prin smerenia 
ascultării şi prin pocăință. 

În ordinea obişnuită a patimilor, după lăcomia 
pântecelui e pusă desfrânarea, iar după ea iubirea 
de arginţi, apoi mânia, întristarea şi trândăvia, după 
care urmează slava deşartă şi mândria. În Scara, pre- 
cum am văzut, trândăvia e pusă înaintea lăcomiei 
pântecelui şi a iubirii de arginţi, la fel mânia (şi opusa 
ei, nemânierea), pentru că sunt văzute în legătura lor 
negativă cu ascultarea, care e virtutea de căpetenie a 
călugărilor. Când se au în vedere creştinii în general, 
se poate pune înainte lăcomia pântecelui, desfrâna- 
rea, iubirea de arginţi, mânia, pentru împiedicarea 
de la satisfacerea acestora şi întristarea pentru lipsa 
materiilor lor, şi apoi trândăvia, ca descurajare de pe 
urma silinţelor fără succes de a le satisface. 

În Scara deci, abia după trândăvie e pusă ca 
efect lăcomia pântecelui („Cuvântul al XIV-lea”). Ime- 
diat după ea se vorbeşte despre curăţie, înţeleasă 
în mod principal ca neprihănire trupească, dat fiind 
că lăcomia pântecelui aduce după ea desfrânarea 
(„Cuvântul al XV-lea”). 

În „Cuvântul” următor (al XVI-lea) se vorbeşte des- 
pre iubirea de arginţi şi tot în el despre milostenie, care 
trebuie opusă patimii lăcomiei de bani şi de avuţie. 
lubirea de arginţi nu se opune, în calitatea ei de iubire 

de obiecte materiale şi trecătoare, numai legăturii 
cu Dumnezeu ca Persoană de nesfârşită iubire, ci şi 
legăturii nestingherite cu subiectele omeneşii, cu se- 
menii noştri. Aici autorul arată că lepădarea de lume şi 
aspra înfrânare şi suportarea bucuroasă a greutăților 
nu înseamnă o dispreţuire a oamenilor, şi nici măcar 
a lumii, ci o legătură curată cu oamenii şi o privire 
curată a lucrurilor, ca făpturi ale lui Dumnezeu, în ori- 
zontul sensului lor infinit şi a valorii lor netrecătoare 
în Dumnezeu. „Bărbatul neagonisitor e curat în 
rugăciune. Dar cel iubitor de agoniseală se roagă chi- 
purilor materiale.” Cel din urmă nu intră cu mintea 
dezmărginită în legătură cu Subiectul dezmărginit 
în puterea şi în iubirea Lui, ci se mărgineşte între 
graniţele obiectelor şi toate le atrage în mărginirea 
sa egoistă, creând ziduri şi duşmănii între sine şi se- 
menii săi. Iubirea de arginţi e poarta închisă în faţa 
oricărei spiritualizări, înţeleasă ca relaţie iubitoare 
cu Dumnezeu şi ca pătrundere adâncă şi iubitoare 
în sensul şi în realitatea tuturor făpturilor, persoane- 
lor şi lucrurilor. „lubirea de arginţi este şi se numeşte 
rădăcina tuturor relelor (păcatelor). Căci ea a pricinuit 
ură, furtişaguri, pizmuiri, despărţiri, duşmănii, vrajbă, 
ținerea de minte a răului, nemilostivirea şi uciderea” 
(„Cuvântul al XVI-lea“, cap. 22). 

Îndată după iubirea de arginţi şi de opusa ei, mi- 
lostenia, se vorbeşte în „Cuvântul al XVII-lea” despre 
nesimţire, sau despre moartea sufletului. Căci iubirea 
de arginţi învârtoşează de fapt sufletul, îl împietreşte, 
îi ia mobilitatea simţirilor de milă, de înţelegere, de 
zbor în iubirea de Dumnezeu şi de deschidere spre 
semeni, alte izvoare actuale sau potenţiale ale iubi- 
rii. Nu fără rost, după această închidere în nesimţire 

se tratează despre un mijloc de a o birui, care e „cân- 
tarea bisericească împreună cu alţii” („Cuvântul al 
XVIII-lea”). Aceasta ajută la priveghere („Cuvân- 
tul al XIX-lea”). Iubirea de arginţi asociată cu alipi- 
rea pătimaşă la lume, la viaţa de plăceri, dacă nu e 
înfrânată, naşte laşitatea, sau laşitatea o naşte pe 
aceea. De aceea despre ea se tratează în „Cuvântul al 
XX-lea”, imediat următor. 

Se poate spune astfel că până aici scrierea s-a ocu- 
pat cu două teme, sau mai bine zis cu două grupe de 
teme: în primul rând cu desprinderea generală de 
lume în ceea ce are ea păcătos, cu pocăinţa pentru 
păcatele săvârşite din alipirea la lume şi cu asculta- 
rea pentru evitarea păcatelor viitoare, dar şi cu un 
şir de păcate mai parţiale, care se opun pocăinţei şi 
ascultării. În al doilea rând, cu modul trupesc al alipi- 
rii la lume, adică cu lăcomia pântecelui, cu iubirea de 
avuţie, cu nemilostenia şi cu nesimţirea provenite din 
cele dintâi, şi cu milostenia şi cântarea în comun lui 
Dumnezeu, care se opun egoismului trupesc al acelor 
patimi. 

Urmează ca o a treia temă (sau grup de teme), 
încântarea omului de sine însuşi: slava deşartă, 
mândria, hula („Cuvintele” al XXI-lea, al XXII-lea, al 
XXIII-lea), care sunt o altă formă, mai subţire, mai 
diavolească a egoismului, a desprinderii din legătura 
cu Dumnezeu şi cu semenii ca izvoare ale iubirii şi 
deci ale vieţii. Acestora li se opune blândeţea şi, la o 
treaptă mai înaltă, simplitatea şi nevinovăția („Cuvân- 
tul al XXIV-lea”), dar mai ales smerita cugetare („Cu- 
vântul al XXV-lea”). 

Se tratează în sfârşit ca o a patra temă, sau grup 
de teme, despre darul deosebirii sau al dreptei 

socoteli, la care ajunge omul eliberat de patimi 
(„Cuvântul al XXVI-lea”). Aceasta e o intuiţie clară 
a binelui ce trebuie făcut în fiecare împrejurare 
şi a răului ce trebuie evitat, care de multe ori se 
maschează în bine. Ea se naşte din faptul că sufle- 
tul şi-a câştigat o stare de nepătimire, de judecată 
cumpănită, obiectivă, nelăsându-se înşelat de cine 
ştie ce preferinţă pătimaşă ascunsă în judecarea 
şi alegerea faptei ce trebuie făcute. Ea stă, de ace- 
ea, în legătură cu o linişte a sufletului, cu o netul- 
burare a lui de vreo ispită sau pasiune („Cuvântul 
al XXVIl-lea”). Numai în liniştea aceasta se poate 
menţine sufletul într-o rugăciune curată şi prelungită 
(„Cuvântul al XXVIII-lea”). Liniştea aceasta e un aspect 
al nepătimirii, care la rândul ei e o inundare a sufle- 
tului de lumina şi de curăţia cerească („Cuvântul al 
XXIX-lea”). Acum ies la iveală în toată puterea lor 
credinţa, nădejdea şi dragostea, ca legături culminan- 
te ale sufletului cu Dumnezeu („Cuvântul al XXX-lea”). 
Cu deosebire, iubirea reprezintă treapta prin care 
scara se reazemă pe deschizătura cerului, prin care 
primeşte Hristos pe cei ce s-au curățţit şi s-au pocâit 
în braţele Sale, sau la pieptul iubirii Sale nesfârşite. 
Căci, în iubire, ei sunt deplin uniţi cu Hristos pentru 
totdeauna. 

Deci ultimele cinci trepte reprezintă umplerea su- 
fletului de lumina, de pacea, de puterea şi de iubirea 
lui Dumnezeu, ca roduri ale eforturilor de pe treptele 
inferioare, prin care s-a desprins în general de lume, 
de alipirea la ea prin lăcomia de toate felurile, ca şi de 
închiderea în sine prin mândrie. Despre iubire, auto- 
rul Scării zice: „Cel ce încearcă să vorbească despre 
dragoste încearcă să vorbească despre Dumnezeu 

însuşi. Dar a vorbi despre Dumnezeu prin cuvinte e 
primejdios şi greşit celor ce nu iau aminte. Cuvântul 
despre iubire e cunoscut îngerilor, dar şi acelora, prin 
iluminarea dumnezeiască. Dragostea e Dumnezeu, 
iar cel ce voieşte să dea definiţia Acestuia, e ca cel 
ce, orb fiind, numără nisipul din adâncul oceanului“ 
(„Cuvântul al XXX-lea”, cap. 2). lar despre nepătimire 
zice: „Cel ce s-a învrednicit de nepătimire Îl are, cât 
este în trup, pe Dumnezeu însuşi în sine ca şi cârmaci 
în toate cuvintele, faptele şi gândurile sale. De aceea 
simte înlăuntru, prin iluminare, voia Domnului, cum 
ar auzi un glas, şi se află ridicat mai presus de toată 
învăţătura omenească” („Cuvântul al XXIX-lea”, cap. 
15). „Dragostea, nepătimirea şi înfierea se deosebesc 
numai prin numiri. Precum lumina, focul şi flacăra se 
unesc într-o singură lucrare, aşa să le înţelegi şi pe 
acestea” („Cuvântul al XXX-lea”, cap. 4). Nepătimirea 
este „cerul pământesc” („Cuvântul al XXIX-lea”), adică 
pământul umplut de lumina şi de lucrarea cerească 
a Sfântului Duh, este fiinţa omenească schimbată la 
faţă, ca trupul Domnului pe Tabor. Ea e „desăvârşirea 
fără capăt” a celor desăvârşiţi; ea nu ajunge nicio- 
dată la o margine, căci sporeşte neîncetat în nepăti- 
mire sau în curăţia nesfârşită a bunătăţii şi iubirii lui 
Dumnezeu. 

Într-un cuvânt, urcuşul spre Dumnezeu al omului 
credincios e un urcuş spre delicateţea şi sensibilita- 
tea fără sfârşit a omenescului din el. 

Dacă în celelalte scrieri duhovniceşti ale Sfinţilor 
Părinţi sfaturile privitoare la curățirea de patimi sunt 
în general risipite în sentinţe amestecate cu reflecţii 
despre înălțimea puterii şi iubirii lui Dumnezeu, 
despre contemplarea Lui în natură, despre dulceaţa 

unirii cu El, Scara constă, în partea covârşitoare a ei 
(în 27 de „Cuvinte”), în orânduirea sistematică a aces- 
tor sfaturi potrivit urcuşului duhovnicesc al omului 
credincios şi într-o foarte concretă precizare a lor. Ea 
este prin aceasta o călăuză concretă a celui ce vrea 
să crească duhovniceşte. Poate de aceea ea lasă im- 
presia unei povăţuiri foarte riguroase, sau chiar este 
foarte riguroasă. Totuşi ea nu e lipsită nici de o largă 
înţelegere a neputinței omeneşti şi a marii varietăţi 
a gradelor de putere cu care sunt înzestrate fiinţele 
omeneşti. Să dăm un exemplu: „Unii fericesc pe cei ce 
s-au lepădat de lume cu o simţire de fameni din fire 
ca pe unii ce s-au izbăvit de tirania trupului; dar eu 
fericesc pe cei ce se fac fameni în fiecare zi, care se 
taie împrejur pe ei înşişi cu gândirea ca şi cu un cuţit” 
(„Cuvântul al XV-lea“, cap. 16), adică îi fericeşte pe cei 
ce sunt mereu ispitiţi şi mereu biruie ispita mai mult 
decât pe cei ce nu mai simt ispita. Sau, mai mult: „Am 
văzut pe unii căzând fără de voie şi am văzut pe alţii 
voind să cadă cu voia, dar neputând. Şi i-am deplâns 
pe aceştia mai mult decât pe cei ce cad în fiecare zi, 
ca pe unii ce doresc mirosul urât, dar nu-l pot simţi” 
(„Cuvântul al XV-lea”, cap. 17). Ea asigură şi pe mireni 
că se pot mântui printr-o viaţă moderată, dar cinstită: 
„Toate lucrurile bune ce le puteţi face, faceţi-le. Nu 
defăimaţi pe nimeni, nu furaţi de la nimeni, nu vă 
înălţaţi faţă de nimeni, nu urâţi pe nimeni, nu minţiţi 
pe nimeni... , pătimiţi cu cei lipsiţi, nu pricinuiţi 
nimănui sminteală... De veţi face aşa, nu veţi fi depar- 
te de Împărăţia cerurilor” („Cuvântul I”, cap. 37). 

În general, Scara e o îmbinare între asprimea 
sfaturilor pentru cei tari şi înaintați duhovniceşte 
şi blândeţea contrară pentru cei mai puţin tari şi 

pentru începători. Această îmbinare se arată şi în 
expresiile paradoxale în care autorul e mare meşter. 
Astfel, în ea se vorbeşte de „plânsul pricinuitor de 
bucurie” („Cuvântul al Vil-lea”), de „ura nepătimaşă” 
a lumii („Cuvântul al II-lea”, cap. 19), de „nevoinţa 
aspră, strâmtorată şi uşoară” („Cuvântul I”, cap. 17), 
de „trista şi strălucitoarea smerită cugetare” („Cuvân- 
tul I”, cap. 3), de „nefricoasa simţire a morţii” („Cu- 
vântul al VI-lea”, cap. 16), de „pocăinţa ca lipsirea 
neîntristată de orice mângâiere trupească” („Cuvân- 
tul al VIl-lea”, cap. 5). În general, autorul se dovedeşte 
un subtil cunoscător al complicatelor stări sufleteşti 
la care ajung feluritele firi ale oamenilor. Scrierea lui 
este o extraordinar de bogată analiză a tuturor aces- 
tor stări. Ea întrece tratatele moraliştilor francezi prin 
bogăţia şi profunzimea analizelor, dar mai ales prin 
puterea de angajare a sufletelor pe calea îndreptării 
şi a desăvârşirii. 

Caracterul practic, precis, complex şi în general 
aspru şi eficient al remediilor recomandate de 
această scriere pentru desăvârşirea omului a făcut să 
fie considerată ca cel mai potrivit ansamblu de reguli 
pentru normarea vieţii monahale. În cele mai mul- 
te din practicile vieţii călugăreşti se străvăd dispozi- 
tiile Scării. 

Să menţionăm că la cele treizeci de „Cuvinte” 
adresate călugărilor, autorul adaugă un „Cuvânt către 
păstor”, către părintele povăţuitor al călugărilor, mai 
ales al celor începători, dat fiind că în toate cele trei- 
zeci de „Cuvinte” adresate călugărilor se presupune 
călăuzirea lor de către un astfel de povăţuitor, sau de 
egumenul mânăstirii. Acest „Cuvânt” poate fi în mul- 
te privinţe o călăuză pastorală şi pentru orice preot. 


20 Preotul Profesor DUMITRU STĂNILOAE 


„Nu e învăţător vrednic de laudă cel ce face înţelepţi 
pe copiii învăţaţi, ci pe cei neînvăţațţi şi neînţelepţi“ 
(„Cuvântul al XXXI-lea”, Capitolul al V-lea, cap. 20). 
„Dacă ai ochi în stare să vadă furtunile pe mare, spu- 
ne-o aceasta limpede celor aflaţi în corabie. lar de nu, 
vei fi pricinuitorul scufundării corăbiei, odată ce ţi s-a 
încredinţat de toţi, fără grijă, cârma ei” („Cuvântul al 
XXXI-lea”, Capitolul al V-lea, cap. 21). 

Ultima parte a acestui „Cuvânt” e o laudă a lui 
loan, egumenul Raithului, care ceruse egumenului de 
la Sinai să întocmească această regulă pentru viaţa 
călugărească. 

lată cum descrie Mitropolitul Moldovei, Veniamin 
Costache, valoarea ei pentru viaţa călugărilor, ca 
şi polivalenţa sensurilor ascunse în cuvintele ei, în 
„Cuvântul înainte” al traducerii româneşti a Scării, 
tipărită de el la 1814: „Alcătuirea cărţii este foarte 
iscusită şi foarte înaltă şi subţire la noime (înţelesuri). 
Că născătorulei, desăvirşit fiind întru toate învăţăturile 
filozofiei cei din afară, s-a făcut asemenea şi întru fap- 
ta bună (virtutea) cea lucrătoare şi întru cea văzâtoare 
pe cît este cu încăpere (cu putinţă) firii omeneşti, după 
ce s-au dat la viaţa sihăstrească (isihastă, a liniştirii). 
De unde a cunoscut cu lucrul toate războaiele şi toate 
vicleşugurile şi toate măiestriile şi toate meşteşugurile 
dracilor şi toate lucrările patimilor, ale celor trupeşti 
şi ale celor sufleteşti. Aşişderea şi toată starea fapte- 
lor celor bune (a virtuţilor) şi aşezările şi îndemiînările 
şi neîndeminările şi obiceiurile oamenilor prea cu 
deamăruntul şi prea cu subţirătatea. Pentru aceea ca 
un prea luminat întru amindouă şi prea iscusit a scris 
învăţăturile sale aşa de subţiri şi cu greu de înţeles, 
urmînd întru alcătuirea ritoricii pre Sfintul Grigorie, 

Cuvîntătorul de Dumnezeu, cît şi cei ce au adăugat 
scoliile pre la multe locuri cu îndoială zic: «Mi se pare 
că aceasta zice părintele». Pentru aceasta văzind-o cât 
este de grea şi nelesne fieştecui de înţeles, ne-am silit 
în tot chipul cît s-a putut a se tălmăci mai luminat şi 
mai descoperit, uneltind limba potrivită vremii şi nea- 
mului românesc”. 

„Că atita de multe şi mult împistrite chipuri are 
întru dînsa şi atita mulţime de noime şi de pricini (de 
teme), prin care poate să îndrepteze şi pre omul cel 
dinăuntru şi pre cel din afară al celui ce o va unelti 
(folosi) cu sirquinţă şi cu luare-aminte, cît putem 
a zice: că mai cu lesnire este a număra cineva ste- 
lele cerului decit să le povestească pre acestea cu 
deamăruntul. Pentru aceasta cu îndrăzneală zicem: 
că precum piinea este decit toate celelalte bucate mai 
de nevoia trupului, aşa este cartea aceasta celui ce 
pofteşte miîntuirea sa, decit toate alte cărţi părinteşti. 
Şi precum luna pre stele, aşa şi aceasta pre acelea 
covirşeşte. Şi precum decit celelalte simţiri care sunt 
întru om, vederea este mai lucrătoare, aşa aceasta 
este mai lucrătoare decit acelea la mintuirea omului. 
Că aceasta povesteşte toate preasfintele voi ale lui 
Dumnezeu, mult decit acelea mai minunat şi mai lu- 
minat. Şi este nu numai monahilor, ci şi mirenilor prea 
bun îndreptariu şi canon prea cu deamăruntul, care 
povăţuieşte pre toţi către cele cuviincioase. Şi aduce 
pre cei ce o citesc pre dînsa, prin învăţăturile ei cele 
înțelepte, către umilinţă şi către plinsul cel curăţitor 
de toate întinăciunile cele trupeşti şi sufleteşti. Că nu 
este cu putinţă a povesti limba omenească după vred- 
nicie darurile ei cele minunate cu care răsplăteşte ea 
cititorilor şi îndrăgitorilor ei”. 

„Şi citiţi-o des şi cu luare-aminte, că negreşit ea 
este oarecare toiag mozaicesc, prin care veţi putea 
desface marea vieţii acesteia cei mult învăluite şi a 
patimilor celor înviforătoare, şi fără de primejdie o 
veţi trece şi pre faraon cel gindit, adică pre diavolul, 
întru dînsa îl veţi vedea cufundat, ca şi Israel cel de 
demult pre Egipteni. Ea este mană simţirilor sufletu- 
lui celor amărite de patimile şi de valurile vieţii aces- 
teia; liman care izbăveşte pre cei ce scapă la cetirea 
ei şi-i slobozeşte de cufundarea în păcatele cele mult 
înconjurătoare şi-i face pre dânşii să înoate fără de pri- 
mejdie apele vieţii acesteia cele mult turburate spre 
pămîntul făgăduinţei, întru care tot sufletul cel iubito- 
riu de Dumnezeu intrînd poate să secere mănunchele 
fericirii cei deapururea vecuitoare; scara aceea pre 
carea o au văzut lacob cel de demult, al căreia căpătii 
ajunge pînă la ceriu, întru carea Dumnezeu este 
întărit, pre carea îngerii să pogoară ca nişte duhuri 
slujitoare pentru cei ce vor să moştenească mintui- 
rea, iar sufletele celor ce se mîntuiesc printr-iînsa să 
suie şi Dumnezeu le primeşte şi întru împărăţia Sa le 
sălăşluieşte; şi sorb ceresc este ea, care poate să tragă 
pre suflet dintru adîncul păcatelor, precum acela apa 
din fundul mării şi să le puie înaintea lui Dumnezeu 
curăţite de toată întunecimea”. 

Însemnătatea pe care a avut-o Scara în viaţa 
călugărilor şi chiar a mirenilor a făcut ca fragmente 
din ea să fie citite şi la slujbele dumnezeieşti, mai 
ales în Postul Mare. Obiceiul acesta a început în Sfân- 
tul Munte Athos. De aceea în Trioadele folosite aco- 
lo sunt presărate fragmente din Scara. Acest obicei 
s-a întins apoi şi în mânăstirile româneşti. Lecturilor 
acestor fragmente li s-a acordat o importanţă atât 

de mare, încât textul lor a fost cu timpul inclus şi în 
colecţiile numite Proloage. 

„Dar Scara a ieşit curând din biserici şi mânăstiri 
pentru a intra şi în casele clericilor şi credincioşilor”, 
spune Înaltpreasfinţitul Mitropolit Nicolae Corneanu, 
întâi în manuscrise greceşti şi slavone, apoi în tra- 
duceri româneşti. „Manuscrisele slavone vechi, de 
pe la mijlocul veacului al XV-lea, unele întocmite cu 
deosebită artă, prezintă o importanţă deosebită”. 

De aici se vede că Scara s-a copiat cu deosebită 
sârgquinţă în lumea călugărească, dar s-a răspândit şi 
în lumea largă a credincioşilor. 


B. 
Copierea, traducerea şi parafrazarea 
Scării în diferite limbi, 
inclusiv în cea românească 


1) Scara s-a copiat mult în primul rând în limba 
greacă, iar de la o vreme a început să fie tradusă 
şi în alte limbi. Apoi a fost şi tipărită în greceşte 
şi în diferite traduceri. Încă din sec al IX-lea a fost 
tradusă în limba siriacă, apoi la 1280 a fost tradusă 
în limba latină de Angelus de Cingulo, iar la 1420, de 


6. Nicolae Corneanu, Mitropolitul Banatului, „Contribuţii 
ale tălmăcitorilor români la cunoaşterea Scării Sfântului loan Si- 
naitul”, în: Studii Teologice, nr. 3-4, 1934, p. 148. Despre manus- 
crisele slave ale Scării copiate pe teritoriul Țărilor Româneşti, 
a se vedea A. J. laţimirschi, Slavianschia i Russchia Rukopisi v 
Romînschih Vivliotek, St. Petersburg, 1905, pp. 184-197, 442-445, 
566 şi 727, şi Petre P. Panaitescu, Manuscrisele slave din Biblio- 
teca Academiei R. P. R., vol. 1, Bucureşti, 1959, pp. 83, 85, 87, 
178-179, 240-243, 390-394. 

Ambrosius Camaldulensis, şi după aceea de alţii. 
Prima tipărire a textului grec, însoțit de o traducere 
latină, a fost realizată de Matthäus Raderus S. J., la 
Paris, în 1633. Ea a fost reprodusă în Migne, Patrolo- 
gia Graeca (PG) 88, col. 634-1210. 

O nouă tipărire a textului lui Raderus din PG, cu 
o traducere paralelă în limba italiană, a fost realizată 
de Pietro Trevisan, sub titlul: S. Giovanni Climaco, 
Scala Paradisi, vol. L-Il, Torino, 1961; după ea şi-a 
făcut traducerea în româneşte Mitropolitul Tit Sime- 
drea. O traducere în limba veche italiană apăruse la 
1875, la Bologna, în Collezione di opere inedite o rare 
dei primi tre secoli della lingua, t. 31. Cu mult înainte, 
la 1532, se tipărise şi o traducere din limba latină în 
limba spaniolă, în Mexic’. 

În limba slavonă Scara s-a tradus încă din sec. 
X-XII. Pe teritoriul Tărilor Româneşti aflăm manuscri- 
se slave ale Scării, unele datând din sec. XV. 

Dar foarte timpuriu Scara s-a răspândit şi în ma- 
nuscrise greceşti“. Şi poate că nu mult după aceea ea 
s-a tradus şi în limba română şi a circulat şi în ma- 
nuscrise româneşti. Mitropolitul Nicolae Corneanu 
vorbeşte de marea circulaţie a Scării între români 
încă din sec. XV. Dar deşi Înalpreasfinţia Sa spune 
aceasta în legătură cu manuscrisele slavone, nu este 
exclus ca monahii, ierarhii, ştiutorii de carte, care 
citeau manuscrisele slavone şi cele greceşti, să fi 


7. Ştirile despre traducerile în limbile occidentale le-am luat 
de la O. Bardenhewer, Geschichte..., p. 81. 

8. Pandele Olteanu, „Metoda filologiei comparate în studie- 
rea izvoarelor şi în identificarea versiunii neo-greceşti a operei 
Scara traduse de Mitropolitul Varlaam”, în: Mitropolia Olteniei, 
nr. 5-6, Craiova, 1970, p. 551. 

încercat să aştearnă şi în scris, în cuvinte româneşti, 
sentinţele Scării din textul slavon şi grec, pe care de- 
sigur că le înțelegeau şi le şi traduceau în minte în 
cuvinte româneşti pe care le foloseau şi în grai. Mitro- 
politul Corneanu spune: „Episcopi şi călugări, voie- 
vozi şi înalţi demnitari, târgoveţi şi săteni, bărbaţi şi 
femei, au citit toţi cu acelaşi nesat stepenele (treptele) 
suitoare câtre cer ale Lestviţei (Scării). De pildă, în sfa- 
turile pe care le dă fiului său, Teodosie, domnitorul 
Neagoe Basarab, de la începutul veacului al XVI-lea, 
de numele căruia se leagă zidirea celebrei Mânăstiri 
Curtea de Argeş, se referă de câteva ori consecutiv la 
loan Scărarul. Familii creştine păstrau în casele lor 
Scara alături de Biblie. Cunoaştem astfel un manuscris 
păstrat în Biblioteca Academiei sub nr. 494, care a 
rămas câteva generaţii în sânul aceleiaşi familii”*. 
Cunoaşterea Scării pe teritoriul Ţărilor Româneşti în 
sec. XVI, ca şi popularitatea ei în cercurile largi ale 
credincioşilor, e dovedită şi de zugrăvirea Scării pe 
pereţii din afară ai mânăstirilor Suceviţa (pictată la 
sfârşitul sec. XVI) şi Râşca (pictată la mijlocul sec. XVI) 
- unde scara e îmbinată cu Judecata din urmă. 

2) Prima traducere cunoscută românească a Scării 
e cea făcută de Mitropolitul Varlaam!'", pe când era 
călugăr la Mânăstirea Secu, înainte de 1618. Ea e pri- 
ma operă a lui Varlaam, şi influenţa ei binefăcătoare 
asupra Cazaniilor sale se vede din faptul că el 
reprezintă în acestea o teologie pur ortodoxă în duh 
patristic (de exemplu în învăţătura despre mântui- 
re, ca lucrare transformatoare a omului), rămânând 


9. tNicolae, Mitropolitul Banatului, „Contribuţii...“ , p. 140. 
10. Pandele Olteanu, „Metoda...”, p. 555, admite probabili- 
tatea că Varlaam a folosit şi o traducere românească mai veche. 

neinfluenţat de teologia catolică şi protestantă, cum 
au fost influenţaţi mulţi teologi greci şi ruşi din vre- 
mea sa!!. Pandele Olteanu susține, contrar părerii de 


1]. Varlaam declară că a avut la bază Omiliile lui Calist, 
patriarhul Constantinopolului (Pr. Nicolae Şerbănescu, „La 300 
de ani de la moartea Mitropolitului Varlaam al Moldovei”, în: 
Biserica Ortodoxă Română, nr. 10, 1957, p. 1025). Dar altădată 
spune că a tradus „din multe scripturi, din limba slovenească” 
(„La 300 de ani...”, p. 1027). Patriarhul acesta e fie Calist I, uce- 
nicul Sfântului Grigorie Palama, patriarh între 1350 şi 1354, fie, 
mai probabil, Calist al II-lea, patriarh al Constantinopolului în 
cursul a şapte luni din 1397, autorul mai multor scrieri asce- 
tice din Filocalia greacă, publicate în vol. VIII al Filocaliei ro- 
mâne. Însă Pandele Olteanu, „Metoda...”, pp. 548, 568, aduce 
dovezi că e făcută în mare parte după o traducere slavonă a 
scrierii Comoara a lui Damaschin Studitul, tipărită prima dată 
la Veneţia în 1558. 

Spiritul ortodox al Cazaniei se vede de exemplu în 
înţelegerea Crucii lui Hristos ca putere transformatoare a 
omului, ajutată şi de efortul lui, aşa cum e înţeleasă şi în Sca- 
ra, şi nu ca simplă echivalență juridică a vinii oamenilor. Astfel, 
în pasajul următor din „Cazania la Duminica Lăsatului Sec de 
Brinză” se spune: „Pentru aceea în toată vremea iaste bun şi 
de treabă postul... fără mai vîrtos între aceste zile a postului 
celui mare, pentru ca să ne gătăm şi să ne curăţim către svîn- 
ta cuminecătură şi către ziua învierii în Domnul nostru lisus 
Hristos, omorîndu-ne şi noi trupurile către muncile şi către 
moartea Svenţiei sale... cum se nevoiesc şi fac toţi credincioşii 
lui Hristos în toată lumea, numai singuri calvinii şi liutera- 
nii, ereticii din vremea de acum, legătura lucrurilor (faptelor) 
celor bune nu o vor, în volnicia trupului şi în odihna lor, care 
îndulceşte trupul. Şi Crucea lui Hristos li-i urită, cu care a-şi da 
sie vreo osteneală sau vreo nevoinţă nu cutează, temîndu-se să 
nu-şi vateme binele aicea pre lume. Fără de osteneală şi fără 
de post şi fără de lacrimi şi fără de nicio răbdare vor să ajungă 
cerul, umblind pe calea cea largă care duce în peire şi nu-şi 
aduc amente de Daniil prooroc, că după ce se posti zeace zile, 

mai înainte, potrivit căreia Varlaam a tradus Scara 
după un text slavon, că traducerea lui e făcută în mod 
principal după un text neogrec, care parafraza prin 
explicaţii textul grec original; textul slavon, pe care el 
îl pune pe coloanele de la dreapta coloanelor cu tex- 
tul românesc, e un text slavon copiat în multe manus- 
crise după o traducere a Scării făcută probabil prin 
sec. XII la Sfântul Munte!?. Dar Varlaam a folosit şi o 
traducere slavonă a unei versiuni neogreceşti, para- 
frazate, într-o versiune ucraino-carpatică'5. În timpul 
Mitropolitului Varlaam circulau mai multe versiuni 
neogreceşti parafrazate!*. După cum a dovedit Pan- 
dele Olteanu, Varlaam a folosit parafraza neogreacă 
a lui Maxim Margunios (1542-1602), care, tipărită pri- 
ma dată în 1580 la Veneţia, a avut o largă răspândire 
şi a fost tradusă în limbile latină, spaniolă şi slavonă. 
Că Varlaam a folosit şi o traducere slavă a textului 
lui Margunios îl deduce Pandele Olteanu din faptul 
că traducerea lui cuprinde şi unele slavonisme ucrai- 
no-carpatice!>. Pandele Olteanu dă chiar un exemplu 


mai frumos şi mai gras fu decit cel ce mîncă bucate scumpe 
din masa împăratului Navohodonosor” (Cazania, ed. J. Byck, 
Bucureşti, 194535, pp. 28-29). 

12. Pandele Olteanu, „Metoda...”, p. 550. 

13. Pandele Olteanu, „Metoda...”, p. 555. Varlaam însuşi 
declară de Scara că e „din slavoneşte scoasă pre înțelesul a toată 
limba rumânească” (ms. Acad. 2511, f. 3 v). „Din carte poate pri- 
cepe fiecine - zice Varlaam - împărţirea sufletului omenesc de 
lucruri pămiînteşti şi suirea minţii întru cele cereşti, ca să poată 
scăpa din prada valurilor şi a grijilor lumii şi să sue întru liniştea 
cerului şi acolo cu îngerii să dănţuiască”. Limba e cursivă, aproa- 
pe ca cea scrisă azi. 

14. Pandele Olteanu, „Metoda...“, p. 555. 

15. Pandele Olteanu, „Metoda...”, p. 555. 

din care se vede că Maxim Margunios a introdus 
două din scoliile la „Cuvântul al IV-lea” al Scării, puse 
în ediţia din PG la sfârşitul „Cuvântului al IV-lea”, în 
text (scoliile VI-VII; PG 88, col. 729). Dar din textul lui 
Margunios şi din traducerea pasajului respectiv de 
către Mitropolitul Varlaam, dată de Pandele Olteanu, 
se vede că Margunios a lărgit fraza Scării şi mai mult 
decât o lărgeau aceste scolii!€. 

Rămâne apoi o chestiune de cercetat: câte din 
scoliile din PG sau din alte manuscrise greceşti ale 
Scării au fost introduse în textul „parafrazei” lui 
Margunios şi deci şi în traducerea Mitropolitului 
Varlaam. Tot o chestiune de cercetat ar fi şi în ce 
măsură Răspunsurile la catehismul calvinesc, ale 
Mitropolitului Varlaam, se resimt şi ele de Răspunsurile 
lui Ieremia al Il-lea al Constantinopolului către teolo- 
gii din Tubingen, care se pare că au fost întocmite cu 
ajutorul lui Maxim Margunios. Margunios a scris el 
însuşi lucrări împotriva reformaţilor!”. 

Scara tradusă de Mitropolitul Varlaam, deşi nu s-a 
tipărit, a avut o largă răspândire în formă de manus- 
crise copiate!“. 


16. Pandele Olteanu, „Metoda...”, pp. 562-563. 

17. Pandele Olteanu, „Metoda...', p. 565. 

18. țNicolae, Mitropolitul Banatului, „Contribuţii...”, p. 151, 
menţionează următoarele manuscrise din Biblioteca Acade- 
miei Române care cuprind numai Scara: nr. 493, scris pentru 
Mânăstirea Probota, încă pe când trăia Varlaam; nr. 494, scris de 
ieromonahul Ghenadie la 1669; nr. 2511 şi 2512, scrise în 1693 
şi 1694 de Vlad Grămăticul pentru leromonahul Ilarion, egumen 
la Mânăstirea Bistriţa din Oltenia, ajuns apoi episcop la Râmni- 
cu Vâlcea; nr. 2650, scris de Iosif, egumenul Mânăstirii Hurezi, 
prin 1740, după exemplarul copiat de Vlad Grămăticul; nr. 2665, 
de acelaşi; nr. 2952, scris de Monahul Meletie de la Mânăstirea 

Mitropolitul Nicolae Corneanu trece în revistă la 
note, în studiul citat, şi o serie din traducerile ulte- 
rioare româneşti ale Scării, întâi din slavonă, apoi 
din greacă. 

5) Traduceri din slavonă: 

a) Traducerea arhimandritului Vartolomeu 
Măzăreanu de la Mânăstirea Putna. Traducerea lui 
datează din 1766 şi e cuprinsă în ms. Academiei Ro- 
mâne nr. 2959. Ea a urmărit o apropiere a conţinutului 
Scării de călugării şi de poporul din timpul său, pre- 
cum făceau şi traducerile ruseşti care modernizau 
textul paleoslav. 

b) O altă versiune este cea cuprinsă într-un ms. 
din sec. XVIII, păstrat în Biblioteca Patriarhiei Româ- 
ne cu nr. 5, provenit de la Mânăstirea Căldăruşani 
(prin Facultatea de Teologie din Bucureşti, unde 
avea nr. 224). Traducerea aceasta, urmând modelul 
său slav, „este structural deosebită de originalul gre- 
cesc”, spune Mitropolitul Corneanu. De fapt, „Cuvin- 
tele” Scării sunt transformate în acest manuscris în 
Cazanii, adică sunt parafrazate pe larg în predici de 
un caracter pe de altă parte foarte fidel textului origi- 
nal. Fiecare expresie din textul original este explicată 
pe larg. Şi fiecare Cazanie are un titlu foarte lung. 
Având caracter de predică, fiecare din aceste Cazanii 
e introdusă cu: „Blagosloveşte, părinte”. Nu ştim dacă 


Râşca între 1797 şi 1798; nr. 1794, scris la Mânăstirea Neamţ pen- 
tru obştea lui Paisie Velicicovski. Tot Mitropolitul Nicolae Cor- 
neanu mai menţionează ms. nr. 2983 din Biblioteca Academiei, 
din sec. XVII, care cuprinde pe lângă Scara şi alte scrieri. Pandele 
Olteanu, „Metoda...”, p. 563, n. 92, mai menţionează din Biblio- 
teca Academiei Române manuscrisele miscelanee cuprinzând şi 
Scara, sau părţi din ea: 2959, 163, 3543, 2569, 2315, 3318 etc. 


30 Preotul Profesor DUMITRU STĂNILOAE 


s-a identificat textul slavon sau rusesc după care s-a 
tradus acest text românesc şi dacă nu cumva el a avut 
la bază o parafrază greacă. Dacă nu s-ar putea iden- 
tifica, sau s-ar identifica într-un text în parte diferit, 
aceste Cazanii ar putea reprezenta o scriere filocalică 
românească. Manuscrisul acesta, deşi dă în Pinax (în 
tabla de materii de la început) toate cele treizeci de 
titluri ale „Cuvintelor” Scării, se încheie la f. 228 v cu 


„Cuvântul” (Cazania) XXII. Restul lipseşte. 
Dăm câteva exemple de felul cum lărgeşte para- 
fraza aceasta textul original: 


Ediţia grecească din 1970: 
sfârşitul „Cuvântului al II-lea”, 
cap. 17 şi cap. 18: „ca să nu se 
facă cele de pe urmă ale lor 
mai rele decit cele dintii (Ma- 
tei 14, 45). Limanul se face 
pricinuitor al mîntuirii şi al pri- 
mejdiilor. Şi aceasta o cunosc 
cei ce navighează pe marea 
înţelegătoare. Şi e o privelişte 
jalnică să vezi pe cei ce au 
scăpat pe mare că s-au înecat 
în port”. 


Ms. 5 al Patriarhiei Române: 
„pentru ca să nu se facă cele du- 
pre urmă ale lor mai rele decît 
cele dintâi. Căci liniştea şi scă- 
parea la Minăstire a călugărului 
pricinuieşte miîntuire şi cununi 
la cei ce sunt cu fire bună şi li 
se văd faptele. Dar la cei ce se 
îndărătnicesc şi nu gîndesc nici 
grijesc de certarea iadului şi de 
necinste, acolo se înmulţesc 
patimile lor mai mult decit fi- 
ind în lume. Şi aceasta o au 
cunoscut foarte bine corăbierii 
cei vechi ai vieţii călugăreşti şi 
ne-au însemnat cu multe feluri 
de mijlociri în cărţile lor pentru 
ca nu cumva să se sfărime co- 
rabia vieţii noastre acolo unde 
nu nădăjduim. Căci multe co- 
răbii, pierzîndu-se în luciul fur- 
tunii, scapă de primejdie, iar pe 
urmă, sosind la liman şi nepur- 
tând grijă a se lega şi a se întări 
cu anghire, se sfăramă, care cu 
adevărat este un lucru ciudat 
şi un rău năpraznic şi o mare 

Ediţia grecească din 1970, 
cap. 1 şi 2 din „Cuvântul al XII- 
lea“: „miîndria este tăgăduirea 
lui Dumnezeu, născocirea dra- 
cilor, dispreţuirea oamenilor, 
maica osîndirii, nepoata lau- 
delor, semnul nerodirii, izgoni- 
rea ajutorului lui Dumnezeu, 
pricinuitoarea  căderilor, pri- 
cina îndrăcirii, izvorul miniei, 
uşa fățărniciei, întăritura dra- 
cilor, păzitoarea păcatelor, pri- 
cinuitoarea neîndurării, necu- 
noaşterea milei, amarnică bă- 
gătoare de seamă, neomenoasă 
judecătoare, potrivnica lui Dum- 
nezeu, rădăcina hulei”. 


întristare, de care se îndemnea- 
ză a plinge neîncetat cineva 
văzînd spărgindu-se corabia în 
mijlocul limanului, ceea ce 
s-au trecut sau suferit cele în- 
delungate primejdii în luciul 
mării”. 


Ms. 5 al Patriarhiei Române: 
„Cea de Dumnezeu urită mîn- 
drie este cu adevărat o lepădare 
de Dumnezeu şi de stăpiînia Lui. 
Căci aceasta face pre măreț a 
se lepăda de Dumnezeu şi a 
zice cum că bunătăţile ce are 
nu le are de la Dumnezeu, ci 
de la dinşii. Aceasta este o afla- 
re a dracilor, căci ei au aflat-o 
înaintea tuturor şi s-au încunu- 
nat cu dinsa. Este ca o maică 
ce n-are părerea de rău şi pri- 
cina ce suge pre mărire şi pre 
laudă ca laptele din ţiţă. Este 
un semn al neroditorului suflet, 
dăpărtare a dumnezeiescului 
ajutor şi dăpărtare a sfintului 
dar, clătirea inimii, pricinuitoa- 
rea răutăţilor, căderea întru cele 
necuvioase lucrări, izmenirea 
miîndreţei, izvorul mîniei, idolul 
făţăriei, întărirea celei îndrăceşti 
lucrări, păzirea păcatului, vrăj- 
maşa  ispovedaniei, zid al 
netemerii, peşteră a nemilosti- 
virii, necunoscătoare a milos- 
tivirii, luător de seamă straşnic 
celor străine, deapururea împo- 
trivitoriu lui Dumnezeu şi slugi- 
lor Sale şi gură de grăire de rău 
şi de hulă”. 

c) Din aceeaşi perioadă datează ms. 165 din 
Biblioteca Academiei Române, copiat de ieromona- 
hul Grigorie de la Mânăstirea Cozia la anul 1765. Al 
doilea este ms. 3543 din aceeaşi bibliotecă, datând 
din 1796. Amândouă sunt copii ale unor traduceri 
după texte slavone. Ultimul provine de la Mânăstirea 
Ţigăneşti şi cuprinde doar treptele IV, XXV şi 
XXVIII, fiind copiat de monahia Micdonia. Un al doi- 
lea exemplar al acestui text, copiat de aceeaşi mo- 
nahie, se află la Mânăstirea Țigănești. 

d) Ms. 2569 din Biblioteca Academiei Române, 
din 1773, scris de monahul Rafael de la Mânăstirea 
Horezu. 

e) Ms. 2315, aparţinând Bibliotecii Academiei 
Române, din 1779, scris de ieromonahul Dorotei din 
Tara Românească. 

f) Ms. 3318, aparţinând Bibliotecii Academiei 
Române, din 1787, scris de ieromonahul Dorotei din 
Ţara Românească. 

g) Ms. 22 din Biblioteca Patriarhiei Române, misce- 
laneudelaînceputulsec.XIlX, cuprindenumaiotreaptă 
(f. 72 r-f. 75 v) şi anume a XVII-a, corespunzătoare cu 
a XVII-a din textul publicat de Veniamin Costache şi 
PG. Dar cu nr. XVII e dată această treaptă şi în ediţia 
grecească din 1970'*. 


19. Nicolae, Mitropolitul Banatului, „Contribuţii...”, p. 153, 
după Pr. Dumitru Fecioru, „Catalogul manuscriselor din Bibliote- 
ca Patriarhiei Române”, în: Studii Teologice, nr. 5-6, 1960, p. 451. 
Pentru manuscrisele din Biblioteca Naţională, autorul citează 
pe Gabriel Ştrempel, Copişti de manuscrise româneşti până la 
1800, I, Bucureşti, 1959, p. 200, iar pentru cele din Biblioteca 
Patriarhiei Române, pe Pr. Dumitru Fecioru, „Catalogul manus- 
criselor...”, pp. 451 şi 463. 

Dar traduceri ale Scării din ruseşte au continuat 
să se facă până în timpul nostru. Mitropolitul Nicolae 
Corneanu zice: „Până azi circulă numeroase tălmăciri, 
făcute cele mai adesea după ediţia Sihăstriei 
Optina-Cozelesc şi tipărită în Lavra Serghieva din Za- 
gorsk. Mitropolitul Gurie Grosu, apoi, plecând de la 
un text rusesc, dă în 1930 o prescurtare pe care a şi 
imprimat-o“20. 

Dintre aceste tălmăciri am cunoscut pe cea din 
ms. 154 din Biblioteca Patriarhiei Române, tradus 
după varianta rusească, tipărită în ediţia a Vl-a 
de Sihăstria Optina-Cozelesc în tipografia Sfântul 
Serghie, în 1901. Acest manuscris a fost scris la 1961 
şi 1962, în două volume (vol. I în 219 pagini, vol. Il în 
112 pagini), la Casa Sanatorială a Patriarhiei Româ- 
ne de la Mânăstirea Dealu, de către Protosinghelul 
Gherasim Negulescu, venit acolo de la Mânăstirea 
Cheia, fără indicaţia traducătorului din limba 
greacă în cea rusă şi din cea rusă în cea română. 
Manuscrisul acesta este scris cu o literă frumoasă 
şi în rânduri ordonate ca de tipar. Nu redă totdeau- 
na destul de fidel textul grecesc (ceea ce arată, poa- 
te, că nici textul rusesc nu redă foarte fidel textul 
grecesc), dar se remarcă prin caracterul modern, 
fluent şi deplin inteligibil al frazei româneşti, deşi 
cuvintele folosite sunt cele ale limbii bisericeşti 
tradiţionale, cu mici excepţii (ca de exemplu expre- 
siile: „propriu-zis” sau „în special” etc.). 

20. Treptele Scării Cuviosului lon Scărarul, traducere 
şi prescurtare de lInaltpreasfinţia Sa Mitropolitul Gurie, 
colecţia Biblioteca creştinului drept-credincios, nr. 19, 1938, 
58 p., la țNicolae, Mitropolitul Banatului, „Contribuţii...”, 
p. 154, n. 26. 

Traducerea românească şi cea rusească se vede 
că au la bază textul paleogrec, dar scoliile date la 
urma tuturor „Cuvintelor“ - scolii mai puţine ca în 
PG 88 - sunt luate în parte din PG 88, ceea ce au- 
torul indică de fiecare dată, şi în parte din traduce- 
rea în limba greacă nouă a Scării, făcută de ieromo- 
nahul Atanasie Criteanul, urmată de tâlcuirile lui, 
şi tipărită la Veneţia în 1683. Dintre notele care nu 
sunt luate din PG menţionăm pe cea apreciabil de 
lungă la titlul „Cuvântului al VI-lea“, în care se dau 
dovezi istorice despre existenţa acelei „Mânăstiri 
a pocăinţei” în Tebaida Egiptului (de exemplu, 
mărturia Fericitului leronim) şi se precizează că 
pentru asprimea canonului pe care îl suportau 
acolo monahii căzuţi în păcate grele nu trebuie în- 
vinuit proestosul, căci acele canoane şi le luau de 
bunăvoie înşişi călugării respectivi. 

La „Cuvântul I”, cap. 25 se dă următoarea notă 
care nu e nici în PG, nici în traducerea românească 
publicată de Mitropolitul Veniamin Costache, nici în 
ediția grecească din 1970. „Un monah, scrie Rufin, 
adesea simțind mişcarea mâniei în mânăstire, s-a 
hotărât să meargă în pustie, pentru ca acolo, când nu 
va mai fi cu cine să se certe din frăţime, aceasta să-l 
lase în linişte. Însă, când s-a depărtat într-o peşteră 
s-a întâmplat că ulciorul de-a rândul se răsturna şi 
apoi se vărsa. Aceasta îl făcea să se mânie. Şi astfel 
văzu că mânia este în el însuşi, nu în împrejurările din 
afară. Drept aceea se întoarse în mânăstire.” 

Un fapt care trebuie remarcat este că această tra- 
ducere românească, deci ca şi cea grecească şi cea 
rusească care îi stau la bază, e împărţită în capete 

ca în ediţia grecească din 1970, care a folosit unele 
manuscrise din Mânăstirea Dionisiu din Athos. Dar 
capetele în care se împart aceste două versiuni nu 
au acelaşi număr. O altă deosebire a textului aces- 
tuia de textul grecesc, ediţia 1970, este că în cel din 
urmă „Cuvântul către Păstor” nu are o împărţire în 
capitole, ci o împărţire în capete continue până la 
cap. 100, pe când în textul grecesc care stă la baza 
manuscrisului din Biblioteca Patriarhiei Române 
nr. 154 se menţine împărţirea în cele XV capitole, 
dar fiecare capitol e împărţit şi în capete (de exem- 
plu: Capitolul I, în cap. 1-11, Capitolul Il, în cap. 1-23, 
etc.), cum nu e împărţit în PG?!. 

4) Mitropolitul Nicolae Corneanu menţionează 
apoi următoarele traduceri ulterioare ale Scării din 
limba greacă: 

a) „Cea dintâi care ne este cunoscută ereprezentată 
de ms. nr. 3024 aflat în Biblioteca Academiei Româ- 
ne. Traducerea aceasta, terminată în 1775, aparţine 
unui monah anonim şi este făcută după versiunea 
neogreacă a lui Atanasie al Cretei, aşa după cum 
rezultă chiar din titlu”. Dar această versiune are şi 
scolii şi aceste scolii au fost folosite şi de textul ru- 
sesc tipărit la Optina, sau cel puţin de traducerea 
românească a lui. 

b) O încercare de a da o traducere pe cât se poa- 
te de fidelă a Scării este cea a învățatului ieromonah 


21. În traducerea românească a textului rusesc se spune că în tex- 
tul rusesc şi neogrec, care-i stau la bază, după „Cuvântul al XIII-lea“, 
se află indicaţia: „În grecește... în slavoneşte triceasen-trepte, tre- 
murici de trei ceasuri. În greceşte nouă tred (trad.?), 1692, e aplicat 
(folosit) când se citeşte ceasul I, III şi VI”. După acest manuscris sau 
după vreun altul circulă şi oseamă de copii bătute la maşină. Una am 
văzut-o la Părintele leromonah luraşcu de la Mânăstirea Antim. 

Macarie de la Mânăstirea Cernica. Traducerea, însoţită 
şi de scolii, se vrea a fi „cuvînt din cuvint, fără nici o 
prisosicioasă adăugare şi limpezire a mea...” Pentru o 
cât mai clară şi exactă redare a textului, ca şi pentru 
îmbogățirea scoliilor recurge la versiunea neogreacă 
a lui Maxim Margunios din 17902. 

Macarie a isprăvit traducerea Scării în anul 1782 şi, 
fără s-o fi putut tipări, şi-a copiat-o el însuşi în câteva 
rânduri?5. El dădea astfel Mânăstirii Cernica, ce se re- 
constituia atunci sub stareţul Gheorghe, temelia vieţii 


22. Nicolae, Mitropolitul Banatului, „Contribuţii...”, p. 154, 
care citează la n. 27 pe Emile Legrand, Louis Petit, Hubert Per- 
not, Bibliographie Hellenique des ouvrages par de grecs au dix- 
huitième siècle, tom. II, Paris, 1928, p. 195-196. 

23. tNicolae, Mitropolitul Banatului, „Contribuţii...”, p. 154. 
Înaltpreasfinţia Sa spune că, înainte de traducerea Scării, Maca- 
rie a tradus „Scoliile”, la 1785, citând pe Pr. D. Furtună, Ucenicul 
Stareţului Paisie în Mânăstirea Cernica şi Căldăruşani, Bucureşti, 
1928, pp. 66, 16. Credem că mai trebuie cercetate manuscrisele. 
Ms. 50 din Biblioteca Academiei Române cuprinde o tâlcuire a 
„Scoliilor” la şase „Cuvântări” ale Scării făcută de Macarie lero- 
monahul (şi nu textul Scării). Şi manuscrisul datează traducerea 
într-adevăr din 1785. Dar, probabil, Macarie însuşi şi-a făcut o co- 
pie la anul 1785 după o traducere de mai înainte. Manuscrisul 
datează din 1821. Pe foaia de titlu este scris: „Tilcuirile Scării din 
elenie, tilcuite pre limba românească de necuvioşia sa Kir Ma- 
carie, ieromonahul, dascălul Evangheliei, 1785, august 4”. Dar 
„Scoliile” tâlcuite de Macarie la cele şase „Cuvinte” sunt ceva mai 
puţine la număr, atât faţă de cele din PG, cât şi faţă de cele din tra- 
ducerea lui Veniamin Costache, care în general dă acelaşi număr 
ca în PG, dar sub multe din numere dă mai multe scolii (de exem- 
plu: la „Cuvântul al VI-lea“, Macarie dă numai trei scolii, dar în PG 
şi la Veniamin Costache sunt şapte scolii). Traducerea scoliilor 
la Macarie nu corespunde nici ca text cu cele din PG şi Veniamin 
Costache. Dar Macarie dă şi o tâlcuire a scoliilor la „Viaţa“ lui loan 
Scărarul, scrisă de Daniil din Raith, cum nu dă PG. 

ei ascetice. Biblioteca Academiei Române posedă din 
acestea ms. nr. 1913**. Dar traducerea aceasta a fost 
copiată şi de alţii, cum atestă ms. nr. 1901 din Biblio- 
teca Academiei Române”. 

c) O altă traducere, tot din greacă, reprezintă 
conţinutul ms. nr. 2324 din Biblioteca Academiei Ro- 
mâne. Acesta e scris de Gheorghe Dascâălul în 1787, 
pentru egumenul Dosoftei de la Mânăstirea Câmpu- 
lung din Țara Românească. 

d) Mitropolitul Nicolae Corneanu spune că „aces- 
te versiuni făcute după textul grecesc au stat la baza 
Scării româneşti pe care a imprimat-o în anul 1814, în 
tiparniţa Mânăstirii Neamţ, un alt vestit Mitropolit al 
Moldovei, Veniamin Costache. El nu traduce, ci doar 
îmbunătăţeşte o traducere existentă, corectând-o”%. 

Constatarea aceasta trebuie pusă de acord cu ceea 
ce spune Mitropolitul Veniamin Costache, anume că 
traducerea publicată de el a fost deosebită de cele 
pomenite înainte. Căci în „Cuvântul înainte”, Mitro- 
politul Veniamin Costache găseşte nesatisfăcătoare 
toate traducerile de mai înainte şi spune că la stabi- 
lirea textului românesc publicat de el s-a luat ca bază 
textul greco-latin tipărit (foarte probabil cel al lui M. 
Raderus, publicat ulterior în PG), dar el s-a îndreptat 
după alte două manuscrise cu textul Scării în limba 
greacă veche. În plus, el socoteşte că criticile ce s-ar 


24. țNicolae, Mitropolitul Banatului, „Contribuţii...”, p. 154. 
Pandele Olteanu spune că ms. 1905 nu e tot o traducere a lui 
Macarie după textul lui Margunios, ci o altă versiune („Metoda...”, 
p. 565, n. 94). 

25. țNicolae, Mitropolitul Banatului, „Contribuţii...”, p. 154, 
spune că şi ms. 58 din Biblioteca Patriarhiei Române cuprinde 
această traducere, şi nu numai „Scoliile” de care vorbim la n. 23. 

26. „Contribuţii...”, p. 365. 

îndrepta împotriva textului publicat de el s-ar îndrep- 
ta împotriva lui: „în cartea cea tipărită greco-latină, 
aflîndu-se multe greşale şi lipse şi nepotriviri pre la 
multe locuri, şi prin cuvinte şi prin scolii, s-au îndrep- 
tat şi s-au adăugat şi s-au împlinit din celelalte două 
scrise cu mîna ellineşti, care s-au uneltit (folosit) la 
tălmăcire împreună cu cea tipărită (a lui Raderus, n. 
n.), care pre la multe locuri s-au aflat mai bine şi întoc- 
ma una cu alta”. Deci Veniamin Costache afirmă că 
versiunile din cele două manuscrise greceşti folosite 
erau pe de o parte mai bune ca versiunea din PG, pe 
de alta, consunau întru totul una cu alta, ceea ce i-a 
dat o asigurare că textul din ele este foarte bun. 

„Acestea socotindu-le noi că privesc spre oareca- 
rea descoperire şi luminare spre înţelegerea cărţii 
şi spre a nu fi noi prihăniţi înaintea cititorilor celor 
cunoscători, cum că am fi adăugat de la noi ceva în- 
tre sfintele şi de Dumnezeu insuflatele scripturi ale 
Sfintului şi Marelui Părinte, le-am adăugat aicea (aces- 
te informaţii) la începutul cărţii, ca să ştie fieştecarele 
din cetitori, că cu toată amănunţimea şi luare-aminte 
s-au tălmăcit cartea. 

Deci primiţi-o pre dînsa cu dragoste, o prea iubiţi 
cetitori, carea s-a ivit acum, nu ca mai nainte întru 
îmbrăcăminte proaste, întinate, murdare şi străine, 
de tilmăcitorii cei mai de înainte (aici nu se referă 
numai la traducerea lui Varlaam, n. n.) cu acestea 
îmbrăcată fiind, ci întru ciucuri de aur îmbrăcată, 
împodobită şi îimpistrită cu porfira ei cea firească, 
şi ca un soare cu totul luminos şi mult strălu- 
cit, fulgerîndu-şi înțelegerile noimelor sale prin 
limbă nouă lesne înţeleasă şi lepădându-şi toate 
încărcările şi întunecările şi ne nemeririle cele ce ca 

nişte nori întunecoşi îi întuneca fireasca strălucire 
şi frumuseţea cuvintelor ei.” 

Unii cercetători socotesc că versiunile greceşti, 
de care spune Veniamin Costache că s-ar fi folosit, 
ar fi fost aduse de la Sfântul Munte Athos. Pe lângă 
ele, Veniamin Costache ar fi folosit şi unele versiuni 
neogreceşti, ca de exemplu: pe cea a lui leremia 
Sinaitul, apărută la Veneţia în 17747. 

Un merit deosebit al versiunii tipărite de Veniamin 
Costache este că pe de o parte ea caută să redea tex- 
tul neparafrazat şi cât mai pur al Scării, pe de alta, că 
adaugă la sfârşitul fiecărui „Cuvânt” un număr mare 
de scolii care-l explică, şi anume un număr cu mult 
mai mare decât cele din PG. După toată probabilita- 
tea, Veniamin Costache a luat aceste scolii din ma- 
nuscrisele greceşti folosite. 

e) „O altă traducere făcută probabil şi ea după 
originalul grecesc spre sfârşitul veacului al XVIII-lea 
aparţine unuia din cei mai sârguincioşi traducători 
români ai vechii literaturi creştine. E vorba de Samuil 
Micu Klein (1745-1806). Acesta ne-a lăsat 27 titluri de 
traduceri din Sfinţii Părinţi, cuprinzând aproape 7500 
pagini de manuscris, unele transcrise de două-trei 
ori”. Într-un manuscris miscelaneu, care conţine mai 
multe scrieri filocalice, se cuprinde „traducerea une- 
ia din treptele Scării şi este probabil că Samuil Klein 
să mai fi tradus şi alte câteva trepte”. Un manuscris 
provenit de la Biblioteca din Blaj, secţia de manuscri- 
se, sub nr. 96, filele 160-169, conţine „Cuvântul către 
păstor” al lui loan Scărarul?. 


27. É. Legrand, L. Petit, H. Pernot, Bibliographie..., pp. 195-196, 
după țNicolae, Mitropolitul Banatului, „Contribuţii...”, p. 155. 
28. Nicolae, Mitropolitul Banatului, „Contribuţii...”, p. 156. 

f) O traducere a Scării a mai făcut Mitropolitul 
Nicolae Corneanu al Banatului, din care a publicat 
biografia Sfântului loan Scărarul în revista Biserica 
Bănățeană, Timişoara, an. VIII (1948), nr. 12-13/28 
martie, p. 3-679. 

g) Am amintit şi de traducerea făcută de Mitro- 
politul Tit Simedrea, după textul lui Raderus din PG, 
retipărit de Pietro Trevisan la Torino, dar fără scolii. 
Traducerea aceasta am văzut-o. Ea se distinge prin 
remarcabile frumuseti literare, dar redă adeseori mai 
liber textul original şi nu foloseşte în mod consecvent 
termenii filocalici tradiționali ai limbii române, care 
e necesar să fie păstraţi, ca mijloace de comunicare 
între cei ce practică nevoinţele recomandate de Scară 
şi de scrierile filocalice în general, ca unii ce s-au im- 
primat în uzanta acestei comunicări. 

De aceea, nu ne-am putut hotărî nici la o revizui- 
re a acestei traduceri şi la o încadrare a ei în colecția 
Filocaliei (cum nu ne-am hotărât nici la simpla revi- 
zuire a altor traduceri) - lucru pe care de altfel nu ni-l 
puteam îngădui şi ar fi implicat şi o muncă mai grea 
ca o nouă traducere -, ci am preferat să purcedem la 
o traducere proprie, care era de altfel în bună parte 
făcută când am primit de la Părintele arhim. Benedict 
Ghiuş, pentru scurtă vreme, traducerea Mitropolitului 
Tit Simedrea, sau când am cunoscut manuscrisele al- 
tor traduceri mai noi (ale celor din ruseşte). 

În comparaţie cu traducerea Mitropolitului Venia- 
min Costache, care e fidelă textului original până şi 


29. tNicolae, Mitropolitul Banatului, „Contribuţii...”, p. 157, 
n. 42. Dar într-o convorbire cu Înaltpreasfinţia Sa, în care i-am 
pus întrebarea dacă nu am putea-o încadra în colecţia Filocalia, 
ne-a răspuns că încă nu e pusă la punct. 

în aşezarea cuvintelor în fraza românească întocmai 
ca în fraza grecească - ceea ce face acest text foarte 
greu de înţeles pentru cititorul de azi, şi în comparaţie 
cu traducerea mitropolitului Tit Simedrea, care, cum 
am spus, nu e totdeauna destul de fidelă textului ori- 
ginal, ne-am silit să dăm o traducere pe de o parte 
cât mai fidelă textului original, pe de alta, într-o frază 
românească conformă sintaxei de azi a limbii româ- 
ne, însă în acelaşi timp într-o terminologie cât mai 
tradițional filocalică. Aceasta şi pentru a păstra uni- 
tatea de stil a întregii Filocalii româneşti. Desigur, nu 
pretindem să fi izbutit nici noi să dăm o traducere cu 
totul fidelă a Scării. Bogăția de sensuri a fiecărui cu- 
vânt, sau densitatea cuprinsului fiecărei fraze fac po- 
sibile şi chiar inevitabile diferite moduri de a le tradu- 
ce, care sunt până la un grad tot atâtea interpretări. 
Dar sperăm că dintre aceste moduri variate de tradu- 
ceri posibile am ales pe unul din cele mai fidele cu 
putinţă textului original. 

Am preferat să facem o nouă traducere şi pentru 
faptul că am avut la îndemână un text grecesc publi- 
cat în 1970 de casa „Astir” din Atena, care e o reedita- 
re a textului publicat la 1883 de Sofronie Pustnicul în 
tipografia „Vretos” din Constantinopol pe baza mai 
multor manuscrise din Mânăstirea Dionisiu din Athos, 
care avea ca text paralel parafraza Scării făcută de 
leremia Sinaitul din Creta, apărută prima dată la 
1774 la Veneţia, pe care, după afirmaţia lui E. Le- 
grand, a folosit-o şi Mitropolitul Veniamin Costache. 
Am folosit textul paleogrec publicat la 1883 de Sofro- 
nie Pustnicul şi reeditat în 1970 la Atena, fără para- 
fraza lui leremia Sinaitul, pentru că, fiind stabilit pe 
baza mai multor manuscrise din Mânăstirea Dionisiu 


42 Preotul Profesor DUMITRU STĂNILOAE 


din Athos, şi dând la margine, unde e cazul, şi varian- 
tele deosebite de cele alese în text, am socotit-o mai 
apropiată de textul original al Scării. Pe lângă aceea, 
am făcut traducerea după ediţia grecească din 1970 
şi pentru faptul că în ea „Cuvintele“ sunt împărţite în 
capete, fapt care poate face mai uşor de identificat 
diferitele citări ce se vor face din ea. Am consultat 
însă şi textul din PG. 


C. 
Scoliile la Scară şi la textul 
pe care l-am tradus 


Cu scoliile la Scara s-a ocupat la noi Î. P. S. 
Mitropolit Nicolae al Banatului”. Datorită scurtimii 
unor sentinţe ale Scării şi bogăției lor de înțelesuri, 
indicării prin simple aluzii a unor evenimente biblice, 
sau folosirii unor simboluri cunoscute numai cititori- 
lor din apropierea autorului, s-a ivit foarte de timpuriu 
trebuinţa explicării lor prin scolii, lucru care s-a făcut 
şi cu alte scrieri ale Sfinţilor Părinţi. 

Încă loan, egumenul de Raith, care a cerut lui 
loan Sinaitul să alcătuiască această scriere, a simţit 
trebuinţa să scrie un comentariu la ea, probabil folo- 
sindu-se şi de convorbirile cu autorul Scării”. 

Câteva sute de ani mai târziu, Mitropolitul Ilie 
al Cretei, trăitor în jumătatea a doua a sec. XI şi la 


30. țNicolae Corneanu, „Contribuţia Scoliaştilor la înţele- 
gerea Scării Sfântului loan Climax”, în: Mitropolia Moldovei şi 
Sucevei, nr. 8-9 (aug.-sept.)/ 1957, pp. 602-606. 

51. Publicat până acum numai în latineşte în PG 88, 
1211-1248. 

începutul sec. XII, cunoscut prin comentariile sale la 
Cuvântările Sfântului Grigorie Teologul şi prin alte 
scrieri, a scris o întinsă operă cuprinzând comenta- 
rii la Scară”?. Ea a rămas până azi aproape în întregi- 
me inedită. Numai unele extrase din ea sunt date ca 
scolii la sfârşitul diferitelor „Cuvinte“ ale Scării. Ope- 
ra aceasta se cuprinde în întregime în ms. Pluteus 
IX, cod. XI din Florenţa (sec. XII), în cod. Marcian 128- 
130 din Veneţia (sec. XIV), în cod. 868, fond grec, din 
Biblioteca Naţională din Paris şi în cod. Coislianus, 
87-89, din aceeaşi bibliotecă. 

Cele mai multe scolii la Scara aparţin însă unor 
anonimi. Mai toţi copiştii şi traducătorii Scării au 
adăugat scoliile lor. Adeseori aceste scolii au constat 
din extrase din diferiţi Sfinţi Părinţi ca: loan Gură de 
Aur, Vasile cel Mare, Maxim Mărturisitorul, Grigorie 
Teologul, Grigorie de Nyssa, Diadoh al Foticeii, Isaia 
Pustnicul, Isaac Sirul, Marcu Ascetul sau din Evagrie. 

O minuțioasă cercetare a scoliilor care nu se 
prezintă ca extrase din Părinţii amintiţi a întreprins 
bizantinologul Erik Petersen”. El a indicat sursa câ- 
torva zeci din aceste scolii*. 


32. De opera Mitropolitului Ilie Criteanul s-au ocupat: A. 
d” Andilly, Echelle sainte ou Les degrés pour monter au ciel, 
par S. Jean Climaque, Paris, 1867; Albertus Jahnius, Eliae Me- 
tropolitae Cretae. Commentarii in S. Gregorii Nazianzeni Ora- 
tiones XIX, ed. PG 36, 745-755, şi S. Salaville, „Elie de Crete”, 
în: Dictionnaire de Théologie Catholique, t. IV, 2, Paris, 1924, 
col. 2331-2333. 

33. Erik Peterson, „Zu griechischen Asketikern (III): Scholien 
zu Johannes Climax”, în: Byzantinisch-Neugriechische Jahrbu- 
cher, ed. Nicos A. Bees, IX Band, 1-2 (Doppel) Heft, 1932, Athen, 
pp. 45-51. 

34. Nicolae Corneanu, „Contribuţia Scoliaştilor...”, p. 694. 

În ediţia prezentă a Scării, într-o traducere 
proprie, n-am folosit nici toată mulţimea de scolii 
pe care le are în plus ediţia Mitropolitului Venia- 
min Costache faţă de cea din PG, nici toate scoliile 
din PG. Am omis acele scolii din PG care nu 
reprezintă lămuriri directe ale expresiilor din text 
la care se referă şi multe din şirul de scolii care 
repetă în ediţia lui Veniamin Costache aceleaşi 
lămuriri din mai mulţi Sfinţi Părinţi la aceleaşi ex- 
presii din text. Din lipsa de timp, n-am căutat să 
identificăm totdeauna scoliile date sub numele 
unor Părinţi şi locurile de unde sunt luate. Multe 
din ele se află în scrierile publicate în volumele 
anterioare ale Filocaliei prezente şi cititorii le pot 
afla cu uşurinţă. 

În schimbul scoliilor omise din cele două 
izvoare amintite, am adăugat unele din scoliile deo- 
sebite din ediţia grecească din 1970, sau din cele cu 
forma puţin deosebită pe care o au în aceea faţă de 
scoliile din PG. În plus, am adăugat multe explicaţii 
proprii, fie în continuarea scoliilor luate din PG, 
din Veniamin Costache şi ediţia grecească din 1970, 
fie în mod independent de acelea, la alte expresii din 
text. Sunt comentarii prin care am încercat să facem 
gândirea Scării accesibilă modului de înţelegere şi 
de vorbire al credincioşilor de azi. Scoliile luate din 
PG le-am introdus şi terminat prin semnele citării. 
Pe cele din Veniamin Costache şi ediţia grecească 
din 1970, la fel, plus indicarea unuia sau altuia din 
aceste izvoare. Explicaţiile noastre nu sunt încadra- 
te în semnele citării. 


SFÂNTUL IOAN SCĂRARUL 
SCARA DUMNEZEIESCULUI URCUŞ 


ÎNAINTE-PRIVIRE A SFINTEI SCĂRI 


ine a socotit cel ce ne-a înfăţişat nouă urcuşul 
deopotrivă cu vârsta cea după trup a lui Hristos. Căci 
ne-a alcătuit o scară a desăvârşirii închipuind cei trei- 
zeci de ani ai Lui. Pentru că, ajungând şi noi la această 
vârstă deplină a desăvârşirii, ne vom afla ca cei ce am 
împlinit cu adevărat toată legea şi nu vom mai cădea. 
lar cel ce n-a ajuns este încă prunc şi nu se va afla pri- 
mit de întreaga mărturie a inimii. Dar noi am socotit 
că e de trebuinţă ca, înainte de înşirarea acestor trei- 
zeci de trepte ale Scării înţelegătoare şi dumnezeieşti, 
să aşezăm viaţa preaînţeleptului ei alcătuitor. Aceasta 
pentru ca, văzând ostenelile lui, să nu citim cu neîncre- 
dere cele scrise. Apoi, punând înaintea scrierii şi sfintele 
epistole ale sfântului părinte care a poruncit-o şi a celui 
ce a întocmit-o, vom începe „Cuvintele“ din ea. 


Viata pe scurt a celui cu adevărat întru Sfinţi, 
Avva loan, egumenul Sfântului Munte Sinai, numit 
Scolasticul, scrisă de monahul Daniil din Raith! 


Nu pot spune în deplină cunoştinţă şi în chip si- 
gur care este cetatea care l-a odrăslit şi crescut pe 


1. Traducem această Viață după ediţia grecească din 1970, din 
care unele fraze sunt puţin deosebite de cele din PG. Ediţia din 1970 
e după un manuscris din Mânăstirea Dionisiu din Athos. În schimb, 
ea are scolii, cum nu are textul din PG. Traducerea românească a 
Mitropolitului Veniamin Costache are şi ea scolii. Apoi numai cea 
din PG şi cea a lui Veniamin Costache spun că e scrisă de Daniil. 

dumnezeiescul bărbat înainte de petrecerea lui 
închinată luptei şi nevoinţei. Dar pe cea care îl 
găzduieşte acum şi-l hrăneşte cu ambrozie ne-a făcut-o 
cunoscută marele Apostol Pavel. Căci viețuieşte şi el 
negreşit în acel lerusalim ceresc, în care se află Bi- 
serica celor întâi născuţi (Evrei 12, 23), „a căror pe- 
trecere este în ceruri” (Filipeni 3, 20). Acolo, săturân- 
du-se? cu o simtire nematerială de cele de care nimeni 
nu se poate sătura şi privind frumuseţile nevăzute, 
primeşte răsplăţile vrednice ale sudorilor. Şi primind 
acolo ca moştenire darul neostenelii pentru osteneli, 
petrece cu cei de acolo, „al căror picior este de acum 
întru dreptate” (Psalmii 25, 12). Dar cum a dobândit 
această fericire pururea pomenitul, o voi spune acum. 

Acesta, aflându-se în al şasesprezecelea an cu 
vârsta trupului, s-a adus pe sine jertfă bineplăcută 
şi primită lui Hristos în Muntele Sinai. Şi luând ju- 
gul călugăriei e îndrumat şi călăuzit, prin petrece- 
rea în acest loc văzut, spre nevăzutul Dumnezeu. 
Şi a îmbrăţişat înstrăinarea ca pe o ocrotitoare a ti- 
nerelor înţelegătoare”. lar prin ea, lepădând toată 
îndrăzneala necuviincioasă şi însuşindu-şi smerenia 
cuviincioasă, a alungat de la intrare, de la sine, pe dra- 
cul care sădeşte părerea de sine şi credinţa în sine. Şi 
plecându-şi grumazul şi încredințându-se în Domnul 


2. Traducerea lui Veniamin Costache: „Săturarea celor ne- 
materialnici e o simţire duhovnicească - care are puterea cea 
văzătoare precum lumina ochilor trupeşti - a celor ce au în ele 
lumina sensibilă. Vederea este cunoştinţa înțelegătoare”. (Multe 
din scoliile la Viaţă le dăm din traducerea Veniamin Costache.) 

3. „Tinerele înțelegătoare sunt stările sufleteşti pe care 
străinătatea le ştie păzi închise în casa sa ca pe nişte fiice ale sale, 
ascunse şi nimănui cunoscute. Bine a numit deci străinătatea 
ocrotitoare, ca pe una ce e păzitoare a virtuţilor.” 

părintelui care l-a primit ca unui preabun cârmaci, a 
străbătut fără primejdie furtuna scurtă şi grea a vieţii. 
Astfel a murit cu desăvârşire lumii şi voilor sale şi a 
avut sufletul ca necuvântător şi lipsit de voinţă şi cu 
totul izbăvit de însuşirea naturală“, deşi câştigase 
înţelepciunea cea de toate felurile din afară, înainte 
de această simplitate, cea cerească”. 

Astfel petrecând nouăsprezece ani şi împodo- 
bindu-se cu roadele fericitei supuneri, după ce sfân- 
tul bătrân care l-a îndrumat a trecut din viaţa aceas- 
ta, iese şi el la stadionul liniştirii, având în mâini 
ca nişte arme puternice dumnezeieştile rugăciuni 
ale aceluia, spre surparea întăriturilor satanice. 
Luându-şi locul luptei sale cam la cinci mile de 
mânăstire (numele lui era Thola) a petrecut acolo 
patruzeci de ani fără pregetare, arzând de un foc 
fierbinte şi de dragoste faţă de Dumnezeu. Dar cine 
ar putea să facă cunoscute şi să laude prin cuvin- 
te ostenelile purtate de el acolo? Cum s-ar putea 
face arătate acestea, odată ce toată osteneala lui se 
sădea în chip nevăzut şi fără martori? Dar s-auzim, 
cu toate acestea, petrecerea preacuviosului din câ- 
teva semne şi mici arătări. 

Mânca din toate câte sunt îngăduite de făgăduinţa 
călugărească, dar foarte puţin, ca să surpe şi prin 
aceasta în chip preaînțelept îngâmfarea şi cornul în- 
chipuirii de sine. Prin puţinătate înfrâna şi strâmto- 
ra în tot felul pe stăpânul pântece cel atât de furios, 
strigându-i: „taci, taci!”. lar prin împărtăşirea din 


4. „Însuşire naturală numeşte lucrarea sufletului, sau a voi 
aceasta şi aceea.” 

5. „Ede mirare, zice, cum, părtaş fiind acesta de înţelepciunea 
din afară, se supune unui învăţător simplu şi neînvăţat.” 

toate, robea pe tirana slavă deşartă®. Pe lângă aceea, 
stingea, prin singurătate şi prin neînsoțirea cu alte 
persoane, văpaia cuptorului acesta, încât a prefăcut 
până la sfârşit jarul ei în cenuşă şi a potolit-o cu totul. 
lar de închinarea la idoli fugea bărbătescul cuvios cu 
bărbăţie, prin mila lui Dumnezeu şi prin puţinătatea 
celor trebuincioase“. lar moartea de fiecare ceas a 
sufletului şi moleşirea o înlătura împungând-o prin 
boldul morţiis. Şi legătura întristării o deznoda prin 
omorârea împătimirii, sau poate prin simţirea celor 
nemateriale”. Înainte de aceasta omorâse tirania mâ- 
niei prin sulița ascultării. lar prin neieşirea din chilie 
şi prin nerostirea cuvântului a omorât lipitoarea sla- 
vei deşarte, cea asemenea păianjenului!. 


6. „A mânca cineva din toate cele puse înainte şi a bea din 
cele turnate, multumind lui Dumnezeu, nicidecum nu e po- 
trivnic dreptarului cunoștinței. Că toate sunt bune foarte. lar a 
se depărta cu dragoste de cele dulci şi multe este un lucru de 
dreaptă-socoteaiă şi cunoştinţă. Şi dragostea nu ne va lăsa să 
defăimăm pe cele dulci ce sunt de faţă, dacă nu vom gusta din 
dulceaţa lui Dumnezeu deplin, întru toată simţirea.” 

7. „Numeşte închinare la idoli iubirea de arginţi sau iubirea 
de mâncăruri gustoase, din care se naşte învoirea cu patimile 
sau şi visurile. lar de aceasta se poate păzi cineva numai cu mila 
lui Dumnezeu.” 

8. „Moartea de fiecare ceas este trândăvia, care se apropie 
de călugăr în fiecare ceas. Pe aceasta o numeşte moartea de fie- 
care ceas, şi moleşeală şi slăbănogire. Pe aceasta omorând-o cu 
acul gândului la moarte, învie sufletul stârnindu-l spre împlini- 
rea sârguincioasă a poruncilor dumnezeieşti.” 

9. „Împătimirea faţă de ceva este moarte. Şi aceasta se 
risipeşte dacă se înstăpâneşte o altă dragoste, mai mare. lar prin 
omorârea împătimirii, sau şi prin simţirea celor nemateriale, se 
dezleagă legătura întristării.” 

10. „Prin lipitoarea slavei deşarte în chipul păianjenului 
înţelege slava deşartă însăşi. Căci precum aceea suge, fără 

Şi încă ce? Biruinţa asupra celei de a opta'!! a fost 
curățirea cea mai deplină de mândria potrivnică lui 
Dumnezeu. De la aceasta a început acest Veseliil!? 
prin ascultare, zidirea lui fiind desăvârşită de Domnul 
lerusalimului ceresc, prin venirea Sa şi prin înălţarea 
smereniei lui împotriva aceleia. Căci fără Acesta nu va 
fi înfrânt diavolul şi toată oastea lui. 

Unde voi pune, în împletitura de faţă a cununii lui, 
izvorul lacrimilor lui? Căci acesta e un lucru care nu 
se află la mulţi. Locul de lucrare a acestora se află 
încă şi acum: e o peşteră foarte mică, aşezată la un 
ultim picior de munte, atât de departe de chilia lui 
şi de orice altă chilie, cât să poată închide urechile 


să se sature, sângele trupuriior, aşa şi ea suge virtutea şi 
cunoştinţa.” Alta: „Păianjenul îşi întinde mrejele sale subţiri şi 
prinde muştele cele neputincioase. Dar dacă ceva din cele mai 
mari cade în ele, se rup. Aşa şi slava deşartă: întinzându-se, pe 
toţi cei cu cugetele slabe îi biruieşte; iar pe cei tari cu cugetul şi 
sănătoşi la minte nu poate să-i biruiască, ci mai vârtos aceia o 
rup pe ea şi zboară la cer.” 

lI. „Prin a opta înţelege mândria. Căci a fost aşezată, ca a 
opta patimă, de către Părinţi între cele opt gânduri sau patimi. 
lar biruinţa cea mai din vârf a mândriei a socotit (a fi) curăţia 
sau nepătimirea, care se înfăptuieşte prin ascultare şi prin 
sălăşluirea Sfântului Duh. Înainte de ea a pus: înstrăinarea, apoi 
înfrânarea, pe urmă reținerea de la lăcomia pântecelui, de la 
trândăvie, de la ţinerea de minte a răului, de la nepătimire şi de 
la slava deşartă.” 

12. „Precum Veseliil, făcând cortul prin răbdare, a sălăşluit 
întru dânsul pe Dumnezeu, ca să dea răspunsuri, aşa şi acesta, 
împodobindu-şi sufletul său şi făcându-şi trupul luminos, s-a 
arătat pe sine locaş preafrumos al Sfântului Duh.” Cunoaştem 
că Dumnezeu S-a sălăşluit în noi, când auzim răspunsul Lui la 
rugăciunea noastră, sau apelul Lui la răspunsul nostru, prin 
viaţa plăcută Lui, în conştiinţa noastră. 

pentru slava deşartă, dar să ajungă prin tânguire şi 
prin chemările din ea şi prin celelalte de felul acesta 
până la cer, precum se cuvine să fie celor ce se îm- 
pung cu sulițe şi cu fierul de ars şi celor ce se lipsesc 
de ochi!?. 

De somn se împărtăşea numai atât cât să nu se 
vatăme firea minţii prin priveghere. lar înainte de 
culcare se ruga mult şi alcătuia scrieri. Numai aceas- 
ta îi era frâu al trândăviei. Încolo, tot drumul lui era 
rugăciunea neîncetată şi dragostea neînchipuită de 
Dumnezeu. Pe Acesta şi-L închipuia noaptea şi ziua 
în oglinda curată a neprihănirii, nevrând să se satu- 
re de aceasta niciodată, sau, mai bine şi mai potrivit 
zicând, neputând. 

Îimboldit de râvna acestui purtător de Dum- 
nezeu părinte, un oarecare dintre cei ce trăiau viaţă 
singuratică, cu numele Moise, îl rugă mult, folosindu-se 
de multele mijlociri ale părinţilor, să-i fie ucenic şi să 
fie povăţuit de el în adevărata filosofie!*. Silit fiind de 
rugăminţile lui, fericitul îl luă la el. Şi odată, porun- 
cindu-i sfântul părinte să aducă dintr-un loc roditor 
nişte pământ pentru cultivarea legumelor, ajungând 
Moise la locul ce i s-a spus, a împlinit fără pregetare 
ceea ce i s-a poruncit. Dar fiind timpul amiezii depli- 
ne şi văpaia cea mai arzătoare înfierbântând locul ca 


13. Ca un aspru nevoitor stătea într-o peşteră întunecată, ca 
să nu poată vedea nicio frumuseţe şi ca strigătele de durere de 
pe urma împunsăturilor sale să nu fie auzite de nimeni, ca să-i 
aducă slavă deşartă, ci numai de Dumnezeu din cer. 

14. Viaţa călugărească se numea filosofie, adică iubire de 
înţelepciune, pentru că era o învăţătură şi o practică prin care 
monahul îşi conducea făptura la desăvârşire şi la cunoştinţa 
adevărată şi la fericirea veşnică. 

un cuptor (căci era cea din urmă dintre luni)", Moise, 
fiind prins de moleşeală şi obosit de greutate, gân- 
di să se odihnească puţin. Deci, aşezându-se sub o 
piatră foarte mare, adormi. Dar iubitorul de oameni 
Dumnezeu, nevrând să lase pe robii Săi să se piardă 
prin ceva, iar Moise fiind pe cale să se primejduiască, 
veni în ajutorul lui. Şi voi spune îndată cum. 

Acest mare părinte al nostru loan, petrecând în 
chilie ca de obicei, şi ocupându-se cu Dumnezeu, fu 
prins el însuşi de o aţipire foarte uşoară. Şi în această 
stare vede pe cineva cu chip cuvios trezindu-l pe el şi 
zicându-i: „loane, cum dormi fără grijă, iar Moise se 
află în primejdie?” Deci trezindu-se acesta repede, se 
înarmă îndată cu rugăciunea pentru ucenic. Apoi ve- 
nind acela către seară, l-a întrebat de nu cumva i s-a 
întâmplat vreun lucru rău sau de deznădejde. lar ace- 
la zise: „O piatră foarte mare era să se rostogolească 
peste mine şi să mă zdrobească, pe când dormeam 
adânc sub ea, de nu m-aş fi sculat din acest loc cu 
o săritură grăbită părându-mi-se că aud glasul tău. 
Şi îndată am văzut piatra aceea desprinzându-se şi 
căzând la pământ”. Dar acela, smerit cu adevărat 
la cuget, nu i-a descoperit ucenicului nimic din cele 
văzute, ci mulţumi lui Dumnezeu cu strigări ascunse 
şi cu silinţe şi cu dragoste. 

Acest om al lui Dumnezeu era şi un doctor al rănilor 
nearătate. Un călugăr oarecare, cu numele Isaac, 
apăsat cu tărie de povara dracului iubirii de trup şi 
neştiind ce să facă de descurajarea care îl cuprinsese 
din toate părţile, veni alergând la acest mare bărbat 
şi-i făcu cunoscut cu tânguire şi cu lacrimi războiul 
dinlăuntru. Dumnezeiescul părinte, minunându-se 


15. Adică luna august. 

de credința şi de smerenia aceluia, îi zise: „Să stăm, 
frate, amândoi la rugăciune, şi fără îndoială bunul şi 
milostivul Dumnezeu nu va trece cu vederea cererea 
noastră”. Aceasta făcându-se, încă neisprăvindu-se 
rugăciunea, ci cel chinuit şezând încă cu fața la pă- 
mânt, Dumnezeu împlini voia robului său, ca să ara- 
te pe proorocul David spunând şi în aceasta adevărul 
(Psalm 144, 20). Şi şarpele trupului fugi, biciuit de lo- 
viturile rugăciunii, iar bolnavul, văzându-se pe sine 
de acum sănătos şi netulburat, se minuna şi înălța 
mulţumire lui Dumnezeu, Celui ce a slăvit pe robul 
Său împreună cu robul slăvit de El. 

Pururea pomenitul părinte folosindu-se cu bogăţie 
de cuvântul harului către cei de faţă şi dând drumul 
din sine în chip îmbelşugat râurilor de învăţătură, 
unii oameni răi, împinşi de pizmă şi luptându-se să 
oprească folosul cel mare al ei, îl numeau vorbăreţ 
şi flecar'®. Dar acesta, ştiind că toate le poate în Hris- 
tos cel ce-l întăreşte pe el şi voind să înveţe nu numai 
prin cuvânt pe cei ce veneau la el spre folosirea lor, 


16. A Sfântului Maxim: „Supărarea celui pizmaş cu greu o vei 
potoli. Căci el socoteşte primejdie (pentru el) ceea ce pizmuieşte în 
tine. Şi nu o poţi potoli altfel, decât ascunzând ceea ce pizmuieşte. 
Dar dacă aceasta îl supără numai pe el, dar pe mulţi îi foloseşte, 
pe care parte o vei dispreţui? Trebuie să preţuieşti mai mult folo- 
sul celor mulţi şi deci să faci tot ce poţi, să nu te leneveşiti, nici să 
te laşi biruit de răutatea patimii, fiindcă astfel nu patimii, ci celui 
ce pătimeşte slujeşti. Dar foloseşte-te şi de smerita cugetare, ca în 
toată vremea şi locul şi lucrul să dai întâietate celui ce te vorbeşte 
de rău. lar pizma ta poţi să o potoleşti dacă te bucuri împreună cu 
cel pizmuit de tine de toate de care se bucură el şi te întristezi de 
cele de care se întristează el. Astfel împlinim cuvântul Apostolului: 
«Să ne bucurăm cu cei ce se bucură şi să plângem cu cei ce plâng”. 
Alta, a Sfântului Talasie: „Mintea cea pizmaşă e orbită de Domnul, 
căci se întristează pe nedrept de bunătăţile aproapelui”. 

ci cu mult mai mult prin tăcere şi prin înţelepciunea 
(filosofia) din fapte, curma, potrivit cu ceea ce s-a 
scris, pricina celor ce căutau pricină; şi tăcea pen- 
tru o vreme, oprind continuarea râului de miere al 
cuvântului de învăţătură. Socotea că-i mai bine să 
păgubească puţin pe iubitorii celor bune, pe care poa- 
te îi va folosi şi prin tăcere, decât să aţâţe şi mai mult 
pe acei judecători nerecunoscători şi să-i înfurie spre 
răutate. Prin aceasta şi aceia, ruşinându-se de chipul 
îngăduitor şi măsurat al bărbatului şi cunoscând ce 
izvor de folosință au astupat şi de câtă pagubă s-au 
făcut pricinuitori tuturor, s-au preschimbat în rugători 
pe lângă bărbat şi-i cereau împreună cu alţii cuvânt de 
învăţătură, ca să nu se păgubească din pricina tăcerii 
lui cei ce căutau mântuirea cea din cuvinte. Deci as- 
culta îndată cel ce nu învățase să se împotrivească şi 
iarăşi revenea la lucrarea de mai înainte. 

Astfel minunându-se de el toţi împreună, ca de 
unul ce-i întrecea pe toţi în toate cele bune, ca de 
un oarecare nou Moise apărut, cei ce au cunoscut 
prin cercare acestea l-au ridicat cu sila la conduce- 
rea fraţilor, înălţând, aşa-zicând, făclia în sfeşnicul 
povăţuitor. Şi nu şi-au văzut nădejdile dezminţite, căci 
urcă şi el pe munte şi intră în întunericul nestrăbătut, 
primind legiuirea şi vederea de Dumnezeu întipărită, 
în care urcă prin trepte înţelegătoare. Şi deschise gura 
cuvântului lui Dumnezeu şi, atrăgând duhul, scoase 
cuvânt bun din vistieria cea bună a inimii. 

Astfel ajunse la hotarul vieţii pământeşti în 
povăţuirea israeliților monahi, făcându-se numai în 
aceasta neasemenea lui Moise, că intră în chip neîn- 
doielnic în lerusalimul cel de Sus. Căci acela, nu ştiu 
cum, n-a ajuns la cel de jos. Despre cele spuse dau 


56 FILOCALIA 


mărturie toți cei ce s-au bucurat prin el de cuvinte- 
le Duhului. Căci mulți s-au mântuit şi se mai mân- 
tuie şi acum încă. Dar cel mai bun martor al mântu- 
irii şi înțelepciunii acelui înțelept este noul David". 
Martor este şi bunul nostru păstor loan!'5, de care ru- 
gat fiind, marele bărbat a coborât la noi cu gândirea 
şi ne-a arătat nouă ca un alt văzător de Dumnezeu 
tablele lui scrise de Dumnezeu, care cuprind în afară 
învățături despre fapte, iar înlăuntru cele despre 
vederea lui Dumnezeu. 


Despre Avva loan, egumenul Muntelui Sinai, 
sau Scărarul 


Venind odată Avva Martirie şi Avva loan la marele 
Anastasie şi văzându-i acesta pe ei, a zis lui Avva Mar- 
tirie: „Spune-mi, Avva Martirie, de unde este tânărul 
acesta? Şi cine l-a tuns pe el?” lar acesta îi zise: „Este 
robul tău, părinte, şi eu l-am tuns pe el”. Şi-i zice lui: 
„Vai, Avva Martirie, cine ţi-a spus că ai tuns pe Avva 
Muntelui Sinai?” Şi n-a minţit sfântul. Căci după pa- 
truzeci de ani a ajuns egumenul nostru. larăşi altă 
dată, luând pe acelaşi loan povăţuitorul lui, Avva Mar- 
tirie, s-a dus la marele loan Savaitul, care petrecea 
atunci în pustiul Gudda. Când i-a văzut pe ei bătrânul, 
sculându-se, a luat apă şi a spălat picioarele lui Avva 
loan şi i-a sărutat mâna. lar lui Avva Martirie nu i-a 


17. Nu se ştie cine este acesta. Traducerea Veniamin Costa- 
che are în frază un plus: „de care ne este cuvântul”. Poate autorul 
acestei Vieţi se gândeşte la cel ce i-a dat datele pentru a o scrie. 

18. Acesta trebuie să fie loan, egumenul Raithului, care l-a 
rugat pe loan Sinaitul să scrie Scara. 

spălat picioarele. Întrebându-l ucenicul lui, Ştefan, de 
cea făcut aşa, îi zise lui: „Crede, fiule, cine este tânărul, 
nu ştiu. Dar ştiu că am primit pe egumenul Muntelui 
Sinai şi am spălat picioarele egumenului”. Dar şi Avva 
Stratighie, în ziua în care a fost tuns Avva loan, având 
douăzeci de ani, a prezis despre el că va fi mare stea. 
S-a întâmplat ca îndată ce a ajuns el egumenul nostru, 
intrând aici şase sute de străini, în vreme ce şedeau 
ei şi mâncau, se vedea un oarecare om tuns scurt şi 
îmbrăcat în chip iudaic, cu un giulgiu, alergând pre- 
tutindeni şi poruncind bucătarilor, economilor, chela- 
rilor şi celorlalţi slujitori. După ce a plecat mulţimea, 
şezând slujitorii la mâncare, căutară pe cel ce alerga 
pretutindeni şi poruncea şi nu l-au aflat. Atunci ro- 
bul lui Dumnezeu, cuviosul părintele nostru loan, ne 
zise: „lăsaţi-l, Domnul Moise n-a făcut un lucru străin 
slujind în acest loc al său”. 


Epistola Avvei loan, egumenul Mânăstirii Raith, 
către loan, minunatul egumen al Muntelui Sinai, 
numit Scolasticul, iar mai pe urmă, 
după scrierea lui, Scărarul 


Prea minunatului şi întocmai cu îngerii, părintelui 
părinţilor şi învățătorului Celui Preaînalt, păcătosul 
loan, egumenul mânăstirii Raith, bucurie. 

Cunoscând noi, smeriţii, ascultarea ta fără alege- 
re şi mai presus de toate în Domnul, împodobită cu 
toate virtuțile, şi mai ales trebuinţa de a face spre 
câştig talantul adevărului dat ţie de Dumnezeu, ne 
folosim de această trebuinţă, având în minte ce s-a 
scris: „întreabă pe părintele tău şi-ţi va spune ţie” 

(Deuteronomul 32, 7). De aceea cădem, prin scri- 
soarea aceasta a noastră, la tine, ca la părintele de 
obşte al tuturor şi ca la unul mai bătrân ca toți în 
nevoinţă şi pricepere şi ca la învățătorul cel mai bun 
şi rugăm coroana virtuţilor tale să ne trimiţi nouă, ce- 
lor neînvăţaţi, cele ce le-ai privit asemenea lui Moise 
cel de odinioară, care a văzut pe Dumnezeu în acel 
munte, ca cinstita ta scriere trimisă nouă de tine să 
o punem ca nişte table scrise de Dumnezeu înaintea 
noului Israel, adică a celor ieşiţi de curând din Egiptul 
şi din marea gândită cu mintea. 

Precum deci, folosindu-te ca de un toiag de limba 
ta de Dumnezeu cuvântătoare, ai făcut în mare mi- 
nuni, aşa şi acum nu nesocoti rugăciunea noastră, ca 
să aşterni, ca un adevărat mare învăţător, fără preget 
şi în chip limpede pe hârtie, după o bună rânduială, 
datoriile vieții călugăreşti, spre mântuirea celor ce au 
ales această îngerească vieţuire. Nu socoti linguşire 
ceva din cele spuse de noi, ci înţelege-le ca ceea ce 
e văzut, gândit şi spus în chip vădit de toți. De aceea 
suntem încredinţaţi în Domnul că vom primi şi 
imbrăţişa curând cele cinstite şi nădăjduite de noi, 
scrise în table, care să călăuzească cu adevărat pe 
cei ce voiesc să le urmeze fără rătăcire şi să le fie ca 
o scară rezemată pe porţile cerului, care să-i urce pe 
cei ce voiesc nevătămațţi şi fără păgubire, ajutându-i 
să treacă neîmpiedicaţi peste duhurile răului şi 
peste stăpânitorii lumeşti ai întunericului şi peste 
căpeteniile văzduhului. Căci dacă lacob, păstor de 
oi fiind, a avut o astfel de vedere în chip de scară, cu 
cât mai mult întâistătătorul oilor cuvântătoare nu ar 
putea arăta tuturor nu numai într-o vedere, ci şi în 
adevăr, un urcuş nerătăcitor spre Dumnezeu? 

Epistola de răspuns 
loan, lui loan, bucurie 


Am primit cinstita ta scrisoare, mai bine zis îndem- 
nul şi porunca ta mai presus de puterea noastră, dar 
potrivită cu viaţa ta cuvioasă şi nepătimitoare şi cu 
inima ta curată şi smerită, pe care ne-ai trimis-o nouă, 
celor săraci şi lipsiţi de virtuţi. Căci era cu adevărat 
potrivit ţie şi sfântului tău suflet să ceri de la noi, cei 
neînvăţaţi atât în cuvânt cât şi în fapte, cuvânt de 
învăţătură şi sfătuire. Pentru că este un obicei al tău 
să ni te dai nouă pururea pildă de smerită cugetare. 

Dar noi vom spune că, dacă n-ar fi în noi marea 
frică şi primejdie de a arunca de la noi jugul cuvioasei 
ascultări, care e maica tuturor virtuţilor, nu am cuteza 
să ne apucăm fără judecată de cele mai presus de pu- 
terea noastră. Căci ar trebui, o, minunate părinte, să 
cauţi să afli acestea de la cei ce le cunosc. Pentru că noi 
ne aflăm încă pe treapta celor ce învaţă de la alţii. Dar 
deoarece purtătorii de Dumnezeu din vremea noastră 
şi părtaşii adevăratei cunoştinţe stabilesc că asculta- 
rea stă în a se supune cineva fără alegere celor ce po- 
runcesc cele mai presus de putere, iată că am încercat 
să facem cu îndrăzneală cele mai presus de noi înşine. 

Prin aceasta, nu-ţi descriem ceva folositor ţie, 
nici nu-ţi arătăm ceva ce nu ştii mai mult decât noi, 
o, dumnezeiască şi sfinţită căpetenie! Căci sunt 
încredinţat - şi poate că, împreună cu mine, fiecare 
dintre cei cu dreaptă cugetare - că tu ţi-ai curăţit 
ochiul înţelegerii de toată ceața pământească şi 
întunecoasă şi priveşti neîmpiedicat la lumina 
dumnezeiască şi eşti luminat de ea. Dar precum am 
spus, temându-mă de moartea cea din neascultare 

şi împins de această temere spre ascultare, am luat 
în seamă, din frică şi dragoste, porunca ta, ca un 
ascultător recunoscător şi ca un ucenic netrebnic 
al unui minunat zugrav. Astfel am schiţat printr-o 
cunoştinţă săracă şi smerită şi prin rostirea glasu- 
lui meu slăbănog, prin cerneală, ca pe nişte um- 
bre, cuvintele vieţii, lăsându-ţi ţie, o, prea minunate 
dascăl şi căpetenie de obşte, să le înfrumuseţezi şi 
să le lămureşti pe acestea şi să împlineşti cele ce 
lipsesc, ca un împlinitor al legii duhovniceşti. Nu-ţi 
trimitem ţie această încercare a noastră - Ferit-a 
Domnul! Aceasta ar fi cea mai de pe urmă prostie; 
căci sunt destui în stare să întărească nu numai pe 
alţii, ci şi pe noi înşine în purtările şi învăţăturile 
dumnezeieşti -, ci obştii de Dumnezeu chemate, 
care învaţă împreună cu noi de la tine, o, preaputer- 
nice între dascăli. 

Uşurat de rugăciunile lor ca de nişte nădejdi 
înţelegătoare, în neştiinţa mea, întinzând pânza con- 
deiului şi predând cârma cuvântului în mâinile Bunu- 
lui Cârmaci, Hristos, împreună cu toată rugăciunea, 
încep acest cuvânt adresat lor prin tine. Cer tuturor 
celor ce se vor pleca spre acest „Cuvânt” ca, de va 
afla vreodată cineva ceva folositor în el, să predea 
cu recunoştinţă rodul lui Bunului Povăţuitor, iar pen- 
tru noi să ceară de la Dumnezeu să ni se dăruiască 
numai răsplata încercării. Să nu privească la cele 
spuse, căci sunt cu adevărat sărace şi pline de toată 
necunoştinţa şi simplitatea, ci la râvna asemănătoare 
celei asemenea văduvei şi la Cel ce a primit, precum 
s-a spus, darul ei (Luca 21, 2-4). Căci nu răsplăteşte 
Dumnezeu după mulţimea de daruri şi de osteneli, ci 
după căldura intenţiei. 

Cartea de față arată în chip limpede cea mai bună 
cale celor ce voiesc să-şi înscrie numele în cartea 
vieţii. Căci, citind-o pe aceasta, o vom afla călăuzind 
fără rătăcire pe cei ce-i urmează şi păzinduii 
nevătămaţi de nicio poticnire. Ea ne înfăţişează 
o scară întărită de la cele pământeşti la Sfintele 
Sfintelor şi ni-L arată pe Dumnezeul iubirii rezemat 
pe vârful ei. Această scară socotesc că a văzut-o şi 
lacob, cel ce a călcat peste patimi, când se odihnea 
după nevoinţa lui. Dar să începem, rogu-vă, cu râvnă 
şi cu credinţă acest urcuş înţelegător şi suitor la cer, 
al cărui început e lepădarea de cele pământeşti, iar 
sfârşit e Dumnezeul iubirii. 


CARTEA DESPRE NEVOINŢE 


A Avvei loan, egumenul călugărilor din Muntele 
Sinai, pe care a trimis-o Avvei loan, egumenul 
Mânăstirii Raith, de care a fost îndemnat să o scrie. 

Se împarte în treizeci de „Cuvinte”, asemenea unor 
trepte ale unei scări, care urcă pe cei ce o urmează de 
la cele mai de jos la cele mai înalte, de unde cartea 


s-a numit şi Scară. 

Despre lepădarea de viața deşartă 
şi despre retragere!” 


1) Bunul şi cel mai presus de bunătate şi atotbu- 
nul Dumnezeu şi Împărat al nostru (căci e bine să în- 
cepem de la Dumnezeu scrierea către slujitorii Lui) 
a cinstit toate făpturile zidite de El cu demnitatea 
libertăţii raționale. De aceea, dintre acestea, unele 


19. „Întâia renuntare e izbăvirea de lucruri, a doua şi a treia 
sunt de patimi şi de neştiinţă. De lucruri se izbăveşte uşor cel 
ce voieşte, dar nu puţină osteneală se cere pentru izbăvirea de 
patimile faţă de ele.” 

20. „Libertatea este, după dumnezeiescul Grigorie al Nyssei, 
voinţa sufletului raţional gata să se mişte încotro voieşte. Pe 
aceasta s-o înduplecăm să fie gata să se mişte numai spre bine, 
ca să topim pururea amintirea răului prin gânduri bune.” Alta: 
„Libertatea este mişcarea înţelegătoare, stăpână pe sine, a su- 
fletului. De aceea animalele neraţionale nu sunt libere. Căci sunt 
purtate de fire şi nu o poartă. De aceea nici nu se împotrivesc 

sunt prietene ale Lui, altele, slugi adevărate, altele 
netrebnice, altele cu totul înstrăinate, altele - deşi 
neputincioase - totuşi potrivnice Lui. 

2) Şi prieteni ai Lui am aflat, o, sfințită căpetenie, 
noi, cei neînvăţaţi, că sunt ființele înţelegătoare şi 
netrupeşti din jurul lui Dumnezeu; slugi adevărate, 
toţi cei ce fac şi au făcut neobosit şi fără încetare voia 
Lui; slugi netrebnice, cei ce socotesc că s-au învredni- 
cit de Botez, dar n-au păzit cu adevărat legămintele 
fată de El; străini şi potrivnici îi socotim pe cei ce 
sunt fie necredincioşi, fie rău-credincioşi. În sfârşit, 
vrăjmaşi sunt cei ce nu numai că au respins porunca 
Domnului şi au lepădat-o de la ei, ci şi duc un război 
tare împotriva celor ce o împlinesc pe aceasta. 

3) Dar fiecare dintre cei mai sus pomeniţi cere un 
cuvânt anume şi potrivit lui, iar nouă, celor neînvă- 
tati, nu ne este de folos să înfăţişăm acestea cu 
de-amănuntul în scrierea de faţă. De aceea, întinzând 
cu ascultare nepricepută nevrednica noastră mână 
spre slujitorii adevăraţi ai lui Dumnezeu, care ne-au 


poftei naturale, ci îndată ce sunt cuprinse de o poftă se năpustesc 
spre împlinirea ei. Dar omul, fiind raţional, mai degrabă condu- 
ce firea decât e purtat de ea. De aceea chiar când doreşte ceva, 
dacă voieşte, are putere să înfrâneze dorinţa sau să-i dea urma- 
re. Pentru aceasta cele necuvântătoare nu sunt nici lăudate, nici 
mustrate, pe când omul e şi lăudat şi mustrat”. Omul e fiinţa 
care dispune el însuşi de sine, ţinând seama în mod liber de legi, 
dar nefiind întru totul supus unei legi, ca lucrurile şi animalele 
ce constituie natura. Omul e într-un anumit sens mai presus de 
natură, făcând-o instrument al voinţei sale şi putând-o umple de 
Duhul dumnezeiesc şi de libertatea Lui cu totul superioară, care 
întăreşte libertatea noastră. Numai când se face rob patimilor, 
omul devine simplă piesă a naturii, sau mai prejos de natură, 
deşi pe de altă parte s-a făcut astfel cu voia sa. 

silit cu evlavie şi ne-au îndatorat cu credinţă la aceas- 
ta prin poruncile lor, şi primind de la cunoştinţa lor 
trestia cuvântului şi muind-o în trista şi luminoasa 
smerită cugetare?! vom atinge-o pe aceasta (trestia) de 
inimile lor netede şi albe”? ca de nişte hârtii, mai bine 
zis ca de nişte table duhovniceşti, şi vom zugrăvi în ele 
cuvintele sau mai bine zis seminţele dumnezeieşti, 
zicând aşa: 

4) Dumnezeu este al tuturor: este viaţa tuturor ce- 
lor ce voiesc; este mântuirea tuturor: al celor ce cred 
şi al celor ce nu cred; al celor drepţi şi nedrepţi; al 
celor cinstitori de Dumnezeu şi necinstitori; al celor 
nepătimaşi şi pătimaşi; al călugărilor şi al mirenilor; 
al înţelepţilor şi al celor neînvăţați; al celor sănătoşi 
şi al celor bolnavi; al tinerilor şi vârstnicilor?5. Căci 


21.„A numit smerita cugetare tristă şi luminoasă: tristă, 
pentru răbdarea şi suportarea supărărilor ce le încearcă cei 
smeriţi la cuget, şi luminoasă, pentru slava şi înălţarea ce le 
pricinuieşte celor ce au dobândit-o. Sau tristă, pentru cei leneşi, 
care nu voiesc nicidecum să o suporte pentru Dumnezeu; iar 
luminoasă, pentru cei stăruitori şi bărbaţi cu sufletul, care 
rabdă toate pentru Dumnezeu şi cunosc cât e de mare folosul 
ei.” Smerita cugetare e tristă, pentru că e însoţită de amintirea 
păcatelor şi de conştiinţa micimii proprii, şi luminoasă, pentru 
că are conştiinţa mângâietoare a măreției lui Dumnezeu şi a 
milei Lui dăruitoare de viaţă. 

22. åvanaúcavTtec - „odihnind (trestia sau condeiul) în inimi- 
le netede şi albe“. Căci aceste inimi neavând cute ascunse, ci 
primind totul cu simplitate şi cu încredere, condeiul sau ceea ce 
scrie condeiul e primit de ele, nu e respins, întipărindu-se în ele. 

23. Dumnezeu este al tuturor, dar este numit aici în chip res- 
trâns „al celor care voiesc”. De aceea, El este acestora şi mân- 
tuire. Căci întrucât orice om părtaş de voie liberă poate să se 
decidă a voi să-L aibă pe El ca viaţă, ei toţi au putinţa ca să aibă 
pe Dumnezeu ca mântuire şi deci ca viaţă. În general, numai cei 

e ca răspândirea luminii, ca arătarea soarelui, ca 
schimbarea ceasurilor. Şi altfel nu poate fi: „Că la 
Dumnezeu nu e căutare la fată” (Romani 2, 11). Necin- 
stitor de Dumnezeu este cel părtaş de firea rațională 
(cuvântătoare), muritoare, care fuge de bunăvoie de 
viață şi socoteşte pe Făcătorul său, Cel pururea exis- 
tent, ca neexistent?*. 

5) Călcător de lege este cel ce răstălmăceşte le- 
gea lui Dumnezeu cu mintea lui cea sucită şi cel ce 
socoteşte că crede, dar se împotriveşte în chip eretic 
lui Dumnezeu. 

6) Creştin este cel ce urmează lui Hristos pe cât e 
cu putinţă oamenilor prin cuvinte şi fapte şi crede cu 
o cugetare dreaptă şi neprihănită în Sfânta Treime”. 

7) lubitor de Dumnezeu este cel ce se face părtaş 
de toate cele fireşti şi fără păcat şi care nu pregetă de 
a face după putere cele bune?. 


conştienţi şi liberi Îl pot avea ca viaţă, pentru că numai ei pot 
experia prin conştiinţa lor viaţa. 

24. „Nelegiuit este cel ce a dat făgăduinţa (mărturisirea 
credinţei) şi apoi a lepădat-o. Dar nelegiuit este şi cel ce n-a dat-o 
din pricina nebuniei, după cuvântul: «Zis-a cel nebun în inima sa: 
nu este Dumnezeu» (Psalm 52, 1). El cinsteşte mai mult făpturile 
decât pe Dumnezeu.” 

25. Credinţa este nu numai un sentiment sau un act de 
voinţă, ci şi o dreaptă cugetare despre Dumnezeu cel în Treime. 
Este credinţa întemeiată pe Revelaţie şi pe predania Bisericii. A 
crede într-o aberaţie este o contradicţie în sine. A crede într-un 
aşa-zis dumnezeu una cu lumea imanentă înseamnă a nu cre- 
de. A crede într-un aşa-zis dumnezeu care nu e iubire supremă 
întemeiată într-o persoană supremă, mai bine zis între Trei per- 
soane supreme, înseamnă a nu crede. 

26. Cele fireşti ale omului sunt năzuinţele lui de a depăşi 
prin efort liber cele ce-l înlănţuiesc de trup şi de lume. Făcând 
aşa, se fereşte de păcat. 

8) Înfrânat este cel ce, petrecând în mijlocul ispi- 
telor şi curselor şi tulburărilor, se străduieşte să imi- 
te cu toată puterea purtările celui ridicat deasupra 
tulburărilor. 

9) Călugăr este cel ce, în trup material fiind, petre- 
ce în treapta, rânduiala şi starea ființelor netrupeşti. 
Călugăr este cel ce se ține numai în hotarele şi cu- 
vintele lui Dumnezeu în toată vremea, în tot locul şi 
lucrul”. Călugăr este cel ce supune firea sa unei sile 
neîncetate şi simțurile sale unei paze neîntrerupte. 
Călugăr este cel ce şi-a făcut trupul neîntinat, gura 
curăţită şi mintea luminată. Călugăr este sufletul 
apăsat de durere, care petrece, în veghe şi în somn, 
întru necontenita pomenire a morţii. 

10) Retragere din lume este ferirea de bunăvoie de 
materia lăudată şi tăgăduirea firii pentru dobândirea 
celor mai presus de fire”. 


27. A se ţine „în hotarele lui Dumnezeu” înseamnă a se ţine 
în ordinea neîngustată de legile naturale ale trupului şi ale lu- 
mii, în libertatea Duhului şi a iubirii. Acela se ţine şi în ordinea 
nemărginită a cuvintelor, sau a raţiunilor lui Dumnezeu. 

28. Scolia 7 sub textul ed. 1970: „A numit silire obosirea trupuri- 
lor, pe care o rabdă de bunăvoie ucenicii lui Hristos prin tăgăduirea 
voilor proprii şi prin renunţarea lor la odihna cu trupul, în păzirea 
poruncilor lui Hristos”. Prin această silire monahul dovedeşte că 
omul se poate ridica cu duhul mai presus de firea învârtoşată în 
păcate, că poate covârşi obişnuinţele rele devenite legi ale firii, că 
poate deveni liber faţă de ele. El e la extrema contrară patimilor în 
care şi-a pierdut cu totul libertatea față de trup şi de lume. Dum- 
nezeu l-a făcut pe om cu un amestec de libertate şi necesitate. 
Omul se poate dezvolta fie spre domnia deplină a libertăţii, fie spre 
dominarea sa deplină de către necesitate. Prin ultima ajunge sub 
starea naturii pătimaşe. Prin prima se apropie de îngeri. 

29. „Deoarece în partea cugetătoare a firii sunt legăturile, 
în iuţimea ei, voinţa de stăpânire, în pofta ei, întristarea, cel ce 

1 1) Toţi cei ce au părăsit de bunăvoie cele ale vieţii 
au făcut aceasta fără îndoială fie pentru Împărăţia 
viitoare, fie pentru mulţimea de păcate, fie pentru 
dragostea de Dumnezeu. lar dacă nu au avut în ve- 
dere niciunul din scopurile amintite, retragerea lor e 
fără judecată. Dar oricare ar fi ţinta la care ajungem, 
Bunul Orânduitor al nevoinţei noastre ne aşteaptă. 

12) Cel ce a ieşit din lume pentru a se uşura de 
sarcina păcatelor sale să urmeze pilda celor ce şed 
înaintea mormintelor din afara cetăţii şi să nu înce- 
teze din lacrimile fierbinţi şi înfocate şi din vaietele 
fără glas ale inimii până nu va vedea şi el pe lisus 
venind şi rostogolind piatra cea învârtoşată a inimii 
şi dezlegând mintea noastră, ca pe un alt Lazăr, din 
legăturile păcatelor şi poruncind îngerilor: „Dezle- 
gați-l din patimi şi lăsaţi-l să plece spre fericita nepă- 
timire“”5. lar de nu va face aşa, niciun folos nu va avea. 


s-a ridicat peste acestea a tăgăduit firea.” Deci nu e vorba de o 
desființare a firiiomeneşiti, ci de o eliberare a ei de sub stăpânirea 
celor create şi de ridicarea ei la starea de stăpânire adevărată a 
lor. Stăpânirea peste acestea o poate avea numai cel ce s-a făcut 
părtaş de puterile dumnezeieşti mai presus de fire. 

30. TOv 1i0ov TGs nupuwoewc poate însemna şi piatra încălzită, 
deci înmuiată de lacrimile calde ale pocăinţei. Cum plâng cei 
apropiaţi lângă morminte pe cei aflaţi în ele, aşa să ne plângem 
şi noi sufletul nostru mort şi îngropat sub păcate, sub piatra 
nepăsătoare a lor. Numai înmuind această nepăsare prin lacrimi 
fierbinţi, facem să vină lisus şi să rostogolească deplin această 
piatră sub care stă îngropat sufletul nostru. Dar piatra aceas- 
ta poate fi socotită şi inima noastră împietrită prin păcatele 
întipărite cu nesimtirea lor în ea. Învârtoşarea aceasta vine prin 
condensarea păcatelor în patimi, ca într-un ciment. Acestea au 
legat libertatea sufletului cu totul. Îngerii, ca fiinţe create din 
care iradiază libertatea puternică pe care ei şi-au păstrat-o, tre- 
zesc şi întăresc şi în noi libertatea, care înseamnă nepătimire. 

13) Toţi cei ce voim să ieşim din Egipt şi să fugim de 
faraon”! avem negreşit şi noi nevoie de un Moise (Ieşirea 
15) oarecare, ca mijlocitor către Dumnezeu şi după 
Dumnezeu, care, stând pentru noi la mijloc cu făptuirea 
şi cu vederea (contemplarea), să întindă mâinile spre 
Dumnezeu, ca să trecem, povăţuiţi de el, marea păca- 
telor şi să punem pe fugă pe Amalec, căpetenia patimi- 
lor. S-au înşelat deci cei ce s-au încrezut în ei înşişi şi au 
socotit că n-au nevoie de niciun povăţuitor”?. 


Nepătimirea, ca libertate de patimi, ne permite să ne mişcăm 
spre ceea ce e bun, spre iubirea de Dumnezeu şi de semeni, cum 
nu ne permit patimile. În scoliile 9 şi 10 de sub textul grec se 
spune: „Vorbeşte despre plânsul neîncetat. Căci, după sfântul 
bătrân care vorbeşte, plânsul lucrează şi păzeşte. Dar iată că 
acum zice că el pricinuieşte şi fericita nepătimire. Căci zice şi 
Avva Isaia: «Să ne nevoim, fraţilor, să rupem de pe noi vălul întu- 
nericului, care este uitarea, şi să vedem lumina pocăinţei. Să ne 
facem ca Marta şi Maria, care sunt greaua pătimire şi plânsul şi 
care plâng înaintea Mântuitorului ca să ridice pe Lazăr, sau min- 
tea cea legată cu multele legături ale voilor sale»”. 

3l. „Părinţii spun că Egiptul este voia trupească ce ne 
apleacă spre odihna trupească şi face mintea noastră iubitoare 
de plăceri.” „Egiptul gândit cu mintea este întunecimea patimi- 
lor, la care nimeni nu se coboară, dacă nu ajunge la foamete.” 

32. Scolia în ed. 1970: „Patimi sufleteşti numeşte: slava 
deşartă, mândria, întristarea, trândăvia (acedia - plictiseala), 
pizma, ţinerea de minte a răului, viclenia şi cele ce se nasc din ele. 
lar trupeşti, lăcomia pântecelui, curvia, iubirea de arginţi şi cele 
asemenea. Deci zice că cei tulburaţi de patimile sufleteşti au ne- 
voie de un om ca stăpânitor şi povăţuitor, care să îngăduie puţin 
trupului din ceea ce cere, ca să nu se înalțe şi mai mult, pentru 
că se înfrânează cu sârguinţă. Aceştia se aseamănă cu cei ce au 
ieşit din Egipt şi sunt povăţuiţi de Moise, care e om. Căci şi egip- 
tenii sunt mustraţi pentru mândrie şi nu pentru curvie. lar cei 
tulburaţi de patimile trupeşti au nevoie de un povăţuitor, care, 
deşi om smerit, s-a ridicat la viaţa îngerească şi netrupească prin 

14) Cei ce au ieşit din Egipt au avut ca povățuitor 
pe Moise, iar cei ce au fugit din Sodoma, un înger. Şi 
cei dintâi se aseamănă celor tămăduiți de patimile 
sufleteşti prin îngrijirea doctorilor. Aceştia sunt cei ce 
au ieşit din Egipt. Cei de al doilea doresc să se dez- 
brace de necurăția nenorocitului de trup. De aceea 
au nevoie de un înger, sau, ca să zic aşa, de cineva 
deopotrivă cu îngerul, care să-i curețe. Căci, pentru 
curățirea trupului de răni, avem nevoie de un foarte 
iscusit doctor”. 

15) Cei ce au pornit să se suie la cer cu trupul au 
nevoie cu adevărat de silire şi de dureri neînceta- 
te**. Mai ales la începutul lepădării lor, până ce trec 
de la năravul lor iubitor de plăceri şi de la inima 
neîndurerată”, la iubirea de Dumnezeu şi la curăţie 
prin plânsul învederat. 


înfrânare şi nepătimire, ca prin post să facă moarte zburdările 
cărnii. lar aceştia se aseamănă celor ce au ieşit din Sodoma”. 

33. „Trebuie ştiut că cel ce s-a lepădat (de lume), dacă se află 
în obşte, acolo să stăruie; dacă nu se află în obşte, să stea cât e aşa 
sub povăţuitor, spre obişnuirea şi învăţarea cu deosebirea gânduri- 
lor şi a duhurilor. Aceasta se dă de înţeles prin povăţuirea lui Israel 
şi a lui Lot de către Moise şi Înger. Căci, cum spune şi alt Părinte 
(Sfântul Grigorie Teologul), dacă în alte meşteşuguri e greu să se 
înfăptuiască ceva fără învăţător, cu cât mai mult nu avem nevoie 
de un învățător spre obişnuirea şi învăţarea deosebirii gândurilor 
şi duhurilor, care e meşteşugul meşteşugurilor şi ştiinţa ştiinţelor?” 

34. De multe ori vorbeşte de silă, ca de pildă când spune: 
călugărul este cel ce-şi supune firea unei siliri neîncetate. 
Căci trebuie spus că obişnuinţa întărindu-se ca deprindere şi 
prefăcându-se, aşa-zicând, în fire, e nevoie de silă ca să schimbăm 
şi să prefacem năravul îndelungat. De aceea a spus şi Domnul: 
„Împărăţia cerurilor este a celor ce se silesc” (Matei 11, 12). 

35. „Inima neîndurerată” e inima care nu suferă pentru 
păcate. Venirea sufletului la Dumnezeu nu se înfăptuieşte prin 
reflecţii teoretice, ci prin suferinţa pentru păcatele săvârşite. 

16) Osteneală cu adevărat, osteneală şi amărăciune 
multă şi anevoie de răbdat ni se cere mai ales nouă, 
celor fără de grijă, până ce ne vom face mintea, acest 
câine iubitor de măcelării şi lacom de mâncare, iubi- 
toare de curăţie şi de supraveghere prin simplitate, 
blândeţe adâncă şi sârguinţă*. Dar să îndrăznim noi, cei 
împătimiţi şi neputincioşi, şi să aducem lui Hristos cu 
credinţă neîndoielnică slăbiciunea şi neputinţa noastră 
sufletească, mărturisindu-le. Şi negreşit vom primi aju- 
torul Lui mai presus de vrednicia noastră, dacă ne vom 
pogori neîncetat în adâncul smeritei cugetări”. 

17) Să cunoască toţi cei ce au venit la lupta cea 
bună, aspră, strâmtă şi uşoară, că au venit să sară în 
foc, dacă primesc să locuiască în ei focul cel nemate- 
rials. Să se cerceteze fiecare pe sine şi numai după 


36. Mintea desface totul în bucăţi asemenea unui câine care, 
în căutarea cărnii, ciopârțeşte în bucăţi tot ce e unitar şi vrea să 
înghită cât mai multe. Ea trebuie să fie făcută simplă şi curată 
şi blândă, înțelegând lucrurile în unitatea lor, respectându-le, 
nelăcomindu-se să le sfâşie, să le descoase. Căci în acest caz nu 
mai înțelege întregul şi esenţialul şi viaţa. 

37. Neputinţa noastră mărturisită lui Hristos e un dar adus 
Lui. Sau abia prin aceasta ne dăruim pe noi înşine Lui, neţinând 
nimic pentru noi, ca pe ceva în stare să ne mulţumească. Şi 
numai dăruiţi întregi lui Hristos, ne deschidem pentru ajutorul 
sau darul Lui, nesfârşit mai bogat decât tot ce putem avea noi 
prin noi înşine. Altfel, socotim că nu avem nevoie de El. Chiar 
mâna sau fapta noastră, care le aduce pe acestea lui Hristos, va 
fi întărită de dreapta sau de fapta puternică a lui Hristos. Dacă 
vom fi neîncetat în această stare de smerită cugetare, egală cu 
aducerea noastră lui Hristos, neîncetat va cobori peste noi da- 
rul lui Hristos. Dăruirea noastră şi primirea ajutorului de Sus se 
îmbină astfel într-un singur act dialogic necontenit. 

38. „A spus că lupta e aspră pentru paza simţurilor, îngustă, 
pentru strâmtorarea trupului şi pentru lepădarea cu amărăciune 

aceea să mănânce din pâinea aceasta amestecată 
cu ierburi amare şi să bea din paharul acesta ames- 
tecat cu lacrimi, ca să nu-i fie lupta spre osândă 
(1 Corinteni 11, 29)%. 

18) Dacă nu tot cel ce se botează se mântuieşte, 
voi trece sub tăcere ceea ce urmează“. Cei ce vin 
(la călugărie) vor trebui să renunţe la toate, să 
disprețuiască toate, să râdă de toate, ca să pună o te- 
melie bună. 

19) Temelia cea bună are trei straturi şi trei stâlpi: 
nerăutatea, postul şi neprihănirea. Toţi cei prunci în 
Hristos să înceapă de la ele, luând ca pildă pruncii cu 
trupul. Nicio răutate, nicio viclenie nu-şi află vreodată 
loc în aceştia. Nu se află la ei săturare nesăturată, sto- 
mac nesătul, trup înfierbântat sau sălbăticit. Căci nu- 
mai după ce cresc prin sporirea hranei, le vine pofta 
şi fierbinţeala. 

20) Cu adevărat urât lucru şi primejdios este a se 
moleşi un luptător de la începutul luptei, dând tuturor 
dovadă despre înjunghierea lui. 

21) Din tăria începutului vom avea negreşii folos 
şi în vremea moleşirii de după aceea. Căci sufletul 


a îndelungatelor năravuri. Dar e şi uşoară, pentru încrederea în 
Dumnezeu şi pentru înaintarea ce urmează şi pentru nădejdea 
bunătăților viitoare.” Cei ce întreţin această luptă sar în focul iu- 
birii de Dumnezeu, dacă se învoiesc să locuiască în ei acest foc. 
Numai prin acest fel de foc pot stărui în lupta lor şi pot birui. 

39. Se face o legătură între nevoinţă, azima mâncată şi paha- 
rul băut de evrei la ieşirea din Egipt (din lumea păcatelor) şi pâi- 
nea şi vinul Sfintei Împărtăşanii. Prin toate se ia puterea purtării 
crucii, prin care se ajunge la viaţa fără de păcate. 

40. „Dacă nu tot cel ce se botează se mântuieşte, ci cel ce 
face lucrurile lui Dumnezeu, e vădit că nici tot cel ce se tunde (ca 
monah), ci cel ce păzeşte cele cuvenite călugărilor.” 

îmbărbătat şi apoi moleşit e îmboldit de amintirea 
sârguinţei de la început ca de un ac. De aceea unii au 
prins adeseori aripi şi din aceasta. 

22) Când sufletul, predându-se pe sine (trândăviei 
aceleia), va pierde căldura fericită şi vrednică de iu- 
bit*!, să caute cu sârguinţă să afle din ce pricină s-a 
lipsit de ea şi să pornească iarăşi războiul şi sârguinţa 
împotriva ei. Căci nu poate să se întoarcă (la căldura 
aceea) decât pe poarta pe care a ieşit”?. 

23) Cel ce şi-a făcut lepădarea (de viaţa din lume)din 
frică se aseamănă tămâii ce arde, care răspândeşte la 
început buna mireasmă, dar pe urmă sfârşeşte în fum. 
lar cel ce a făcut aceasta pentru nădejdea răsplăţii e 
ca o piatră de moară ce se mişcă pururea la fel. Dar 
cel ce a ales retragerea din dragoste de Dumnezeu a 
dobândit foc îndată de la început, care, aruncat în ma- 
terie, aprinde o văpaie din ce în ce mai mare“. 


41. Sufletul s-a moleşit când s-a predat duşmanilor (duhu- 
rilor rele şi ispitelor ce-l asaltează) şi când a pierdut căldura iubi- 
rii de Dumnezeu. 

42. A ieşit printr-un păcat, trebuie să biruiască acelaşi păcat, 
ca să poată să se întoarcă. 

43. Focul dumnezeiesc aruncat în materia firii umane o 
încălzeşte de entuziasmul dragostei de Dumnezeu; la fel, când 
e aruncat asupra păcatelor, le topeşte. Scolia ed. 1970: „Fri- 
ca se înțelege în chip îndoit: una e începătoare şi alta, mai 
desăvârşită. Acum vorbeşte de cea începătoare. Căci atunci 
când cineva care se învârteşte în păcate, venind la simţire, se 
leapădă (de ele), temându-se să nu fie luat iar în stăpânire de pa- 
timi, arată multă nevoinţă. Dar încetând să greşească şi scăpând 
puţin de obişnuinţa păcatelor, va vieţui mai fără grijă. lar cel ce 
face aceasta pentru răsplată se îngrijeşte la fel, după putere, de 
lucrare, socotind că dacă s-ar lenevi puţin, i s-ar micşora plata. 
Dar cel ce se leapădă de păcate din iubire de Dumnezeu, dacă 
va afla un povăţuitor sârguitor, aprinzându-se cu înfocare de 


14 SCARA DUMNEZEIESCULUI URCUŞ 


24) Sunt unii care clădesc cărămizile peste pie- 
tre. Şi sunt alţii care înalţă stâlpii pe pământ. Şi iarăşi 
sunt alţii care, umblând puţin pe jos şi încălzindu.-li-se 
muşchii şi încheieturile, umblă şi mai iute. Cel ce 
înţelege să înţeleagă acest cuvânt cu tâlc**. 

25) Fiind chemaţi de Dumnezeu şi Împăratul, să 
alergăm cu râvnă, ca nu cumva, având viaţă scurtă, 
să ne aflăm în ziua morţii fără rod şi să murim de 
foame“. Să ne facem plăcuţi Domnului, ca ostaşii 
împăratului. Căci, după intrarea în oaste, ni se cere să 
ne facem slujba cu cea mai mare luare-aminte. 

26) Să ne temem de Domnul ca de fiare. Căci am 
văzut oameni care, ducându-se să fure, nu se temeau 
de Dumnezeu, dar auzind lătrat de câini în acel loc, 


dragoste, nu va slăbi din râvna sa până nu va ajunge, după sfân- 
tul care vorbeşte, în faţa lui Dumnezeu (Psalm 41, 2)”. 

44, „Socotesc că vorbeşte de cei ce s-au lepădat (de lume). Cei 
ce clădesc peste pietre cărămizi sunt cei ce la început au înălţat 
clădirea virtuţilor fără supunere; şi pentru că sunt necercaţi în 
nevoinţele smerite ale supunerii, au fost biruiţi şi clădirea li s-a 
micşorat şi s-a slăbit. lar cei ce au înălţat stâlpi sunt cei ce de la 
început intră în viaţa singuratică; de aceea, fiind fără temelie, 
sunt biruiți. lar cei ce merg pe jos sunt cei ce, înaintând pe înce- 
tul pe drumul lipsit de mândrie al supunerii, se fac de nebiruit, 
ca unii ce au experienţa războaielor.” 

45. Dacă la moarte suntem fără rod, n-avem din ce ne hrăni 
în viaţa viitoare. Atunci vom „muri” sufleteşte de tot, din lipsă de 
hrană. Căci acolo ne vom hrăni din rodul pe care l-am rodit în 
viața aceasta din harul lui Dumnezeu şi din sârguinţa noastră, 
desigur un har pe care ni-l va însuti Domnul. Am ajutat pe 
alţii, vom fi ajutaţi. Am văzut pe Dumnezeu prin inima noastră 
curăţită, Îl vom vedea nesfârşit mai mult atunci şi ne vom hrăni 
de vederea Lui. Altfel vom muri de foame; dar vom fi conştienţi 
de „moartea“ aceasta. Vom suferi de un cumplit gol conştient în 
sufletul nostru şi în jurul nostru. 

s-au înapoiat îndată; şi ceea ce n-a făcut frica de 
Dumnezeu a făcut frica de fiare. 

27) Să iubim pe Domnul cum îi cinstim pe priete- 
nii noştri. Căci am văzut adeseori pe unii supărând 
pe Dumnezeu şi neavând nicio grijă de aceasta, dar 
mărind pe cei iubiţi de ei pentru vreun lucru neîn- 
semnat şi folosind orice mijloc, născocind orice gând, 
răbdând orice necaz, făcându-le orice declaraţie (de 
cinstire) ei înşişi, sau prin prieteni, sau trimiţându-le 
orice fel de daruri, ca să-i întoarcă. 

28) Să lucrăm virtuțile chiar de la începutul 
lepădării cu osteneală şi cu durere. lar înaintând, să 
ne simţim în ele fără întristare, chiar dacă suntem 
întristaţi puţin“**. Dar când cugetul nostru muritor va 
fi copleşit şi stăpânit de râvna din noi, le vom lucra pe 
acestea cu toată bucuria, sârguinţa, dorinţa şi văpaia 
dumnezeiască. 

29) Pe cât de vrednici de laudă sunt cei ce lucrează 
virtuțile şi împlinesc poruncile îndată de la început cu 
bucurie şi râvnă, pe atât de vrednici de plâns sunt cei 
ce, deşi se nevoiesc de multă vreme, încă le lucrează 
pe acestea cu osteneală, chiar dacă le lucrează”. 

30) Să nu dispreţuim şi să nu osândim nici 
lepădările (de viaţa lumească) făcute din împrejurări 
nevoite. Căci am văzut pe unii fugind, întâlnindu-se 
fără voie cu împăratul ce le venea în cale şi, ajungând 


46.Fără întristare, pentru că am înaintat în ele, dar puţin 
întristaţi, pentru că încă mai avem mult să înaintăm, pentru că 
nu suntem cu totul eliberaţi de ispitele spre păcat. 

47. Cei ce, deşi se nevoiesc de multă vreme, n-au ajuns să lu- 
creze virtuțile cu uşurinţă şi cu bucurie, ci le lucrează încă cu silă 
Şi cu greutate, înseamnă că nu au încă dragoste de Dumnezeu, 
că n-au pus încă suflet în lucrarea lor. 

în garda lui, au intrat împreună cu el în palat şi stând 
la masă cu el“. 

31) Am văzut sămânţa căzând fără voie în pământ 
şi aducând rod mult şi bine crescut. Dar am văzut şi 
lucruri dimpotrivă. 

32) Am văzut pe oarecine intrând în spital pentru 
vreo altă pricină şi ţinut de doctor şi lecuit cu multă 
bunăvoință şi, prin aceasta, scăpat de ceața ce-i aco- 
perea lumina ochilor. Astfel i s-au făcut cele fără de 
voie temei şi mai de folos decât cele de bunăvoie. 

33) Nimeni să nu se socotească pe sine nevrednic 
de făgăduinţa călugărească, dând ca motiv greutatea 
şi mulţimea păcatelor. Şi să nu creadă că se smereşte 
dacă, nevrând să rămână lipsit de dulcea împătimire, 
îşi dă ca pricini pentru stăruirea în păcate înseşi 
păcatele sale. Căci unde e mult puroi, e nevoie şi de 
multă doctorie ca să se lepede întinăciunea“. Căci nu 
vin în spital cei sănătoşi”. 


48. „Lepădări din împrejurări fără voie» numeşte pe cele 
făcute din cauza unor întâmplări sau nenorociri venite asupra 
unora. lar prin cei ce fug înţelege pe cei urmăriţi în ţinutul lor 
pentru vreo greşeală, pe aşa-numiţii fugari. Se întâmplă că în vre- 
me ce unul din aceştia petrece în vreun loc, trecând împăratul pe 
acolo, acesta e anunţat împăratului că ar fi uneltit împotriva lui 
şi împăratul porunceşte să fie adus cu sila înaintea lui. Dar aces- 
ta, cercetând şi aflând că omul n-a făcut nimic rău împotriva lui, 
îl scoate din starea de fugar şi e cinstit cu tot felul de bunătăţi. Ba 
e chemat chiar la masă cu el. Această pildă se potriveşte lui Pavel 
şi altora mulţi, care s-au întâlnit cu Hristos fără voie, dar apoi au 
intrat şi au împărăţit împreună cu El.” 

49. „Unde e povară grea, acolo e şi nevoie de un ajutor; şi 
unde e noroi în suflet, e nevoie şi de lacrimi”, pentru a-l curăți. 

50. „Sănătatea sufletului este buna mireasmă a voii 
dumnezeieşti (împlinite). Şi, dimpotrivă, căderea din voia cea bună 
(a lui Dumnezeu) este boala sufletului, care sfârşeşte în moarte.” 

34) Dacă, atunci când împăratul pământesc ne 
cheamă şi voieşte să ne facem ostaşi slujind în faţa 
lui, nu zăbovim, nici nu căutăm pricini pentru neas- 
cultare, ci, lăsând toate, ne ducem degrabă la el, să 
luăm aminte la noi înşine, ca nu cumva - chemân- 
du-ne Împăratul împăraţilor şi Domnul domnilor şi 
Dumnezeul dumnezeilor la această slujire cerească - 
să o respingem din lene şi nepăsare şi să ne aflăm la 
Marea Judecată fără apărare. 

35) E cu putinţă să umble cineva şi când e legat 
cu lucrurile vieții şi cu grijile de fier; dar greu. Căci şi 
cei legați cu fiare la picioare umblă adeseori, dar se 
poticnesc des şi-şi pricinuiesc răni. 

36) Cel necăsătorit, în lume, fiind legat numai de 
lucruri, se aseamănă cu cel legat cu fiare la mâini. De 
aceea, când voieşte să alerge la viața călugărească, 
nu se împiedică. Dar cel căsătorit se aseamănă cu cel 
legat şi de mâini şi de picioare. 

37) Am auzit pe unii care petrec în lume cu 
nepăsare, zicând către mine: „Cum putem noi, cei 
ce vieţuim împreună cu soțiile (sau cu soţii) noastre 
(noştri), să petrecem viaţa călugărească?” Acestora 
le-am răspuns: „Toate lucrurile bune pe care le puteţi 
face, faceţi-le: nu defăimaţi pe nimeni, nu furaţi de la 
nimeni, nu minţiţi faţă de nimeni, nu vă înălţaţi faţă 
de nimeni, nu urâţi pe nimeni, nu vă despărțiți de 
adunările de la slujbele din biserică, pătimiţi împreună 
cu cei lipsiţi, nu pricinuiţi nimănui sminteală; de ceea 
ce e al altuia să nu vă apropiaţi; îndestulaţi-vă cu ceea 


Sufletul e sănătos numai vieţuind în conformitate cu voia lui 
Dumnezeu, în legătură cu El. Boala răspândeşte miros urât, miro- 
sul descompunerii trupeşti pricinuite de pierderea sufletului, de 
dezordinea ce nu propăşeşte în raționalitatea lui armonioasă. 

ce vă pregătesc femeile voastre. De veţi face aşa, nu 
veţi fi departe de Împărăţia cerurilor”. 

38) Să purtăm cu bucurie şi cu frică lupta cea bună, 
netemându-ne de vrăjmaşii noştri. Căci deşi nu se văd, ei 
privesc la fața sufletului nostru”. Şi dacă o văd pe aceas- 
ta schimbându-se de frică, se înarmează mai amarnic îm- 
potriva noastră, înțelegând, viclenii, că ne-am înfricoşat. 
Deci să ne înarmăm cu curaj împotriva lor, căci nimeni 
nu se războieşte cu cel ce se luptă cu hotărâre. 

39) Domnul a uşurat cu iconomie războaiele îm- 
potriva celor de curând sădiţi (în viața călugărească, 
n. trad.), ca să nu se întoarcă îndată de la început în 
lume. De aceea bucuraţi-vă totdeauna în Domnul 
toţi cei ce slujiţi Lui, cunoscând că acesta e cel dintâi 
semn în voi al dragostei Stăpânului față de voi; şi că El 
însuşi ne-a chemat pe noi. 

40) Dar Dumnezeu Se face adesea cunoscut, lu- 
crând şi aceasta: văzând, adică, sufletele, bărbăteşti, 
le îngăduie să intre în războaie îndată de la inceput, 
voind să le încununeze pe acestea degrabă. 

41) Domnul a ascuns celor din lume greutatea, 
mai bine zis uşurinţa luptei din stadion. Căci dacă ar 
fi cunoscut-o ei pe aceasta, nu s-ar fi lepădat de lume, 
nici de trup”. 


5l. „Faţa sufletului a numit puterile sufletului. Căci din 
semnele stărilor noastre sufleteşti şi a celor imitate de noi, văd 
vrăjmaşii noştri draci dispoziţia noastră lăuntrică. Căci nu cu- 
nosc de la ei cugetarea noastră, ci seamănă numai meşteşugirile 
lor şi aşteaptă să vadă cu ce dispoziţie vom primi uneltirile. Şi, 
nevăzând ei, îi facem să vadă prin uşurătatea noastră.” Adică le 
dăm noi semnele prin care pot vedea ce e în sufletul nostru, aşa 
cum le dăm şi altor oameni. 

52. Scolia ed. 1970: „Ceea ce li se pare multora greutatea lup- 
tei, mie, zice, nu mi se pare greutate, ceea ce înseamnă că numai la 
aparenţă e greutate, dar în adevăr e uşurinţă. Totuşi Dumnezeu a 

42) Dă lui Hristos cu râvnă ostenelile tinereţilor tale 
şi te vei bucura la bătrâneţe de bogăţia nepătimirii. 
Cele adunate în tinereţe hrănesc şi mântuie la 
bătrâneţe pe cei obosiţi. Să ne ostenim, tinerilor, cu 
înfocare; să alergăm cu trezvie. Căci nu ştim când 
vine moartea”. 

43) Avem vrăjmaşi cu adevărat răi, cumpliţi, vi- 
cleni, meşteri în uneltiri, puternici, neadormiţi, ne- 
materiali, care ţin focul în mâini şi doresc să aprindă 
biserica (locaşul) lui Dumnezeu prin flacăra din ei5*. 

44) Nimeni, cât e tânăr, să nu primească pe 
vrăjmaşii lui draci, care-i zic: să nu-ţi sfărâmi trupul, 
ca să nu cazi în boală şi neputinţă”. Căci de-abia se 


ascuns greutatea aceasta celor din lume, pentru că dacă ar fi privit 
la greutatea ei, nu s-ar fi lepădat niciunul (de lume). Pentru că, după 
Apostol, «omul trupesc nu primeşte cele ale Duhului, căci nebunie 
sunt lui» (1 Corinteni 2, 15). lar a voi cele ale lui Dumnezeu e propriu 
celui duhovnicesc. Cei ce petrec potrivit lumii cum ar putea să lepe- 
de însuşirile proprii ale ruşinii, dacă nu i-a chemat Dumnezeu prin 
meşteşugul Lui? Căci «trup şi sânge nu pot moşteni Împărăţia lui 
Dumnezeu» (1 Corinteni 15, 50)”. Scolia din PG: „Mulţi, văzând gre- 
utatea stadionului, zic: Dacă Hristos numeşte jugul blând şi uşor, 
de ce sunt supuşi unei sile cei ce-l iau? Căci ei nu ştiu că celor ce 
privesc şi caută spre nădejdea odihnei şi a mângâierii li s-a spus că 
acestea sunt uşoare şi blânde; dar celor ce se târăsc pe jos le sunt 
aspre şi greu de străbătut. Căci cel ce se dezlipeşte cu anevoie de 
cele de jos trebuie să se silească pentru urcuş. Aşa şi tânărul (din 
Evanghelie), declarând că le-a făcut pe toate, a greşit față de lucrul 
cel mai desăvârşit. Dar cel ce s-a scuturat de toate zboară uşor prin 
văzduhul acesta”. 

53. „Binele bărbatului e când ia jugul din tinereţea lui.” 

54. „Dracii cei vicleni ne atrag spre lucrarea arderilor şi patimi- 
lor, adică a iuțimii şi poftei, prin lucrările lor, ca prin nişte mâini.” 

55. „Citindu-le acestea în chip simplu şi fără dreaptă 
socoteală, şi predându-se pe ei unei siliri prea mari, s-au arătat 
potrivnici acestui sfat. Căci nu tuturor le dă părintele acest sfat, 

mai află cineva, mai ales în generația de față, care să 
vrea să-şi omoare trupul, chiar de s-ar lipsi de mul- 
tele şi îndulcitoarele mâncăruri. Dar scopul acestui 
drac este să facă însăşi intrarea noastră în stadion (în 
luptă) moleşită şi plină de nepăsare, deci şi sfârşitul, 
potrivit începutului. 

45) Cei ce s-au hotărât să slujească cu sincerita- 
te lui Hristos vor căuta şi vor face înainte de toate 
aceasta: să-şi aleagă, prin părinți duhovniceşti şi prin 
conştiinţa lor, locurile, chipurile (de virtute) şi îndelet- 
nicirile potrivite cu ei înşişi”. Căci nu se potrivesc tu- 
turor mânăstirile de obşte, din pricina lăcomiei; nici 
sihăstria, din pricina iuţimii lor. Fiecare se va gândi 
pentru care e potrivit. 

46) În aceste trei chipuri de viaţă stă toată vieţuirea 
călugărească: fie în nevoinţă retrasă şi singuratică, fie 
în liniştire cu unul sau cu doi, fie în şederea cu răbdare 
în obşte. Solomon zice: „Să nu te abaţi la dreapta sau 
la stânga, ci umblă pe calea împărătească” (Pildele lui 
Solomon 4, 27-28), căci chipul de la mijloc e multora 


ci celor tari şi care au un trup sănătos şi au primit un har spre 
aceasta. Ceilalţi trebuie să-l robească după putere, ca să nu fie 
grija ce i-o poartă spre trezirea poftelor.” 

56. În PG se dă, după Codex Augustanus, scolia: „Cei lipsiţi 
de povăţuire cad ca frunzele, şi cei ce se ostenesc fără sfătuire, 
în general, se sărăcesc. lar cei ce aleargă cu nădejde vor fi îndoit 
de bogaţi”. Altă scolie: „Nu refuza să înveţi, chiar de ai fi foar- 
te înţelept. Căci iconomia lui Dumnezeu ne e mai de folos de- 
cât înţelepciunea noastră”. Alta: „Nu socoti că e bun ceea ce ţi 
se pare că faci bine, ci ceea ce e recunoscut ca atare de bărbaţi 
evlavioşi”. Însăşi voinţa de a lucra după propria judecată, fără a 
cere sfatul altora, ascunzând în ea mândrie, e păscută de păcat. 
Cererea de sfat e un prilej de smerenie şi de întărire a comuniu- 
nii, care, când e curată sau adevărată, e adevăratul bine. 

cel mai potrivit din cele spuse. Căci zice: „Vai, celui sin- 
gur” (Ecclesiastul 4, 10). Că de va cădea în trândăvie, 
sau în somn, sau în nepăsare, sau în deznădejde, nu 
este cine să-l scoale dintre oameni. lar „unde sunt doi 
sau trei adunaţi în numele Meu, acolo sunt şi Eu în 
mijlocul lor“, a spus Domnul (Matei 18, 20). 

47) Care e deci călugărul credincios şi înţelept? 
Cel care şi-a păzit căldura lui nestinsă şi n-a înce- 
tat să adauge până la ieşirea (moartea) lui, în fieca- 
re zi, foc la foc şi căldură la căldură şi sârguinţă la 
sârguinţă. 

lată prima treaptă: cel ce ai păşit pe ea, să nu te 
întorci la cele dinapoi! 


57. „Este uşor să pierzi cele bune, dar să le dobândeşti nu e 
uşor. Căci păcatul are două ajutoare, prin care războieşte cum- 
plit virtutea, născându-se dintr-o parte sau din alta: prin trecerea 
măsurii şi prin lipsă. lar virtutea, răsărind numai la mijloc, se sileşte 
să se împotrivească fiecăreia dintre cele două, care o războiesc.” 
Altă scolie: „Şi iarăşi: De se vor învoi doi (Matei 18, 19), adică cel 
ce păcătuieşte şi cel ce-l sfătuieşte pe el să se despartă de faptele 
rele, şi va asculta cel mustrat pe cel ce-l mustră pentru tot păcatul, 
li se va da lor de la Dumnezeu ceea ce vor cere, adică iertare celui 
ce a păcătuit”. Şi iarăşi: „De se vor învoi doi în faptele bune, orice 
vor cere spre folos li se va da lor de la Dumnezeu. Căci va face voia 
celor ce se tem de EIl şi-i va izbăvi pe ei de multe necazuri”. „Că 
unde sunt doi sau trei adunaţi în numele lui Dumnezeu», adică 
uniți într-o hotărâre bună, conformă cu voia lui Dumnezeu, e şi El 
în mijlocul lor, cu ajutorul Lui. În puterea lor înmulțită de elanul co- 
muniunii şi al voinţei de bine se revarsă şi puterea lui Dumnezeu.” 
În ed. 1970: „Fiindcă mai sus a spus că nu tuturor li se potriveşte 
viața de obşte, din pricina lăcomiei, şi nu tuturor sihăstria, din pri- 
cina iuţimii, după ce a arătat cele două extreme, arată mijlocia 
lăudată şi de dumnezeiasca Scriptură şi de el însuşi. Căci arată pe 
Domnul zicând: «Unde sunt doi sau trei, acolo sunt şi Eu în mijlocul 
lor» (Matei 18, 20). 

CUVÂNTUL AL II-LEA 
Despre despătimire 


1) Cel ce iubeşte cu adevărat pe Domnul, cel ce se 
străduieşte cu adevărat să ajungă la viaţa viitoare, cel 
ce are cu adevărat durere pentru greşalele lui, cel ce 
a dobândit cu adevărat aducerea aminte de osânda 
şi de judecata veşnică, cel ce a primit cu adevărat fri- 
ca de moartea sa nu va mai iubi, nu se va mai îngriji 
nici de bani, nici de averi, nici de părinţi, nici de sla- 
va vieţii, nici de prieteni, nici de fraţi, peste tot, de ni- 
mic pământesc}, ci lepădând şi urând toată legătura, 


58. Scolia din PG: „Zice şi marele Vasile: cel ce are de gând 
să urmeze cu adevărat lui Dumnezeu trebuie să se dezlege de 
legăturile împătimirii de viaţă. lar aceasta se dobândeşte prin 
retragerea desăvârşită şi prin uitarea vechilor năravuri. Căci de 
nu ne vom înstrăina de rudenia trupească, de părtăşia la aceeaşi 
viaţă, mutându-ne oarecum prin alipire la o altă viaţă, după cel 
ce a zis: «Căci vieţuirea voastră este în ceruri» (Filipeni 3, 20), 
nu vom putea să ajungem la scopul de a plăcea lui Dumnezeu. 
Căci Domnul a spus în chip hotărât: «Tot cel care dintre voi nu se 
va lepăda de toate averile sale nu poate să-Mi fie ucenic» (Luca 
14, 33)”. În ed. 1970 se continuă: „Lămurind aceasta în altă par- 
te, zice acelaşi: Scopul Domnului în aceste cuvinte e nu să dea 
cuiva putere să fie sau nu ucenic al Lui, ci se arată că sufletul 
aflat în cele ce-l împrăştie nu poate plăcea lui Dumnezeu. Ba se 
şi primejduieşte în acestea, făcându-se uşor de prins de cursele 
diavolului, şi se dovedeşte şi vrednic de batjocură şi de râs 
pentru nedesăvârşirea celor ce pare că se sârguiesc. Aceasta 
rugându-se proorocul să nu i se întâmple, zice: «Să nu se bucu- 
re vreodată duşmanii mei de mine. Şi au grăit cu fală împotriva 
mea, când s-au clătinat picioarele mele» (Psalm 37, 16)". 

toată grija de acestea, ba încă înainte de acestea şi 
trupul său, urmează gol” şi fără griji şi fără pregeta- 
re lui Hristos, privind pururea spre cer şi aşteptând 
ajutorul de acolo, potrivit sfântului care a zis: 
„Lipitu-s-a sufletul meu de Tine” (Psalm 62, 8) şi al- 
tuia pururea pomenit, care a spus: „Eu m-am ostenit 
să-Ţi urmez ie, şi ziua şi odihna omului n-am poftit, 
Doamne” (Ieremia 17, 16). 

2) E cea mai mare ruşine ca, după ce am părăsit 
toate cele mai înainte spuse, după chemarea cu care 
Domnul şi nu un om ne-a chemat pe noi, să ne îngrijim 
de altceva care nu ne poate face niciun bine în ceasul 
strâmtorării noastre, adică al morţii“. Căci aceasta 
este a se întoarce cineva spre cele dinapoi, cum a zis 
Domnul, şi a nu se afla îndreptat întru Împărăţia ceru- 
rilor (Luca 9, 62). 

3) Domnul, cunoscând uşurinţa alunecării noas- 
tre, a celor începători, şi cât de lesne petrecem cu cei 
din lume şi ne întoarcem la lume, ca să ne întâlnim cu 
ei, zice celui ce L-a rugat: „Îngăduieşte-mi să mă duc 
să îngrop pe tatăl meu“, „Lasă pe morţi să-şi îngroape 
pe morţii lor” (Luca 9, 59-60). 


59. „Primul lucru ce se cuvine creştinului care vrea să se 
golească e să se golească de patimile răutăţii, cele multe şi felu- 
rite, prin care se murdăreşte sufletul. În al doilea rând, trebuie să 
se golească de împătimirea de avere”. 

60. Nu pot ajuta sufletului nostru, în ceasul morţii, să intre în 
viaţă lucrurile care sunt şi ele supuse stricăciunii. Numai dacă s-a 
legat de Dumnezeu cel nestricăcios în cursul vieţii pământeşti, 
Acesta îl poate ajuta să înainteze mai departe în viaţa Lui. Nu- 
mai dacă s-a învăţat să iubească pe Dumnezeu, va continua 
să viețuiască crescând în această iubire. Cel ce s-a afundat, în 
cursul vieţii pământeşti, în singurătatea egoistă se va afunda de 
tot în această singurătate întunecată şi chinuitoare prin moarte. 

4) Dracii, după lepădarea noastră (de lume), ne 
îndeamnă să-i fericim pe mirenii milostivi şi îndurători 
şi să ne plângem pe noi ca pe unii ce ne-am lipsit de 
această virtute. Scopul vrăjmaşilor noştri este ca, 
printr-o prefăcută smerenie, să ne facă pe noi să ne 
întoarcem în lume, sau, rămânând călugări, să ne 
prăvălească în deznădejde. 

5) Se pot privi cu nepăsare cei din lume din mân- 
drie şi se pot defăima când nu sunt de faţă, pentru a 
scăpa de deznădejde şi pentru a dobândi nădejdea. 

6) Să auzim pe Domnul, Care a zis către tânărul care 
a împlinit aproape toate poruncile: „Un lucru îţi lipseşte: 
vinde averile tale şi le dă săracilor” (Matei 19, 21) şi te fă 
pe tine însuţi sărac care primeşte milostenie“!. 

7) Cei ce voim să alergăm cu râvnă şi repede să 
cugetăm cu luare-aminte cum i-a socotit Domnul pe 
toţi cei ce petrec şi viețuiesc în lume ca morţi, zicând 
către oarecare: „Lasă pe morţii din lume să îngroape 
pe morţii cu trupul”®?., 


61. „Domnul a poruncit (tânărului) să vândă averile sale şi să 
le dea săracilor, şi să-şi ia crucea sa şi să-l urmeze Lui. Prin aceas- 
ta ne-a arătat că a ne mântui înseamnă a ne tăia voia noastră. lar 
auzind acela, s-a întristat foarte şi a plecat. Căci a aflat că nu este 
o osteneală, nicio virtute a da ale sale săracilor şi că aceasta o 
face omul prin purtarea crucii. lar crucea e oprirea oricărui păcat 
şi naşte iubirea, şi fără iubire nu e cruce. Căci prin tăierea voii 
sale câştigă cineva neîmpătimirea şi de la neîmpătimire vine cu 
Dumnezeu la desăvârşita nepătimire.” Renunţând la toate ale sale, 
călugărul împlineşte trei porunci: a) pune pe Dumnezeu mai pre- 
sus de toate lucrurile stricăcioase şi nemântuitoare; b) face o faptă 
de mare iubire şi c) intră într-o stare de smerenie deplină, primind 
de bunăvoie să aibă nevoie de ajutorul altora. 

62. Scolia în PG: „Vorbeşte de o moarte îndoită: sensibilă 
şi spirituală. Este mort cel ce a murit, pentru că e nemişcat şi 
nelucrător; şi este mort cel mort cu sufletul, pentru că nu urmează 
Vieţii (lui Dumnezeu, n. trad.). Căci precum moare lumii cel ce a 

8) Nu l-a împiedicat pe tânărul acela bogăţia să 
vină la Botez. Deci s-au făcut deşerţi cei ce spun că 
Domnul i-a poruncit lui să vândă bogăţia ca să se poată 
boteza. Să ne ajungă spre deplina încredințare a slavei 
făgăduinţei noastre (călugăreşti) mărturia aceasta. 

9) Cei ce au petrecut în lume, topindu-se pe ei în 
privegheri, în posturi, în osteneli şi în grele pătimiri, 
după ce se retrag dintre oameni în viaţa călugărească, 
sau la stadionul de probe, nu se mai îndeletnicesc cu 
nevoinţa lor mincinoasă şi prefăcută de mai înainte“. 

10) Am văzut foarte multe şi felurite plante ale 
virtuţilor, sădite de cei din lume, dar pentru că erau 
adăpate de umezeala noroioasă de sub pământ a sla- 
vei deşarte şi prăşite de dorinţa arătării şi gunoite de 
laudă, când au fost răsădite în pământ pustiu şi ne- 
umblat de cei din lume şi lipsit de apa slavei deşarte 
şi rău-mirositoare, îndată s-au uscat. Căci n-au pu- 
tut rodi plantele umede în locurile nevoinţei aspre şi 
lipsite de umezeală. 

11) Cel ce a urât lumea a scăpat de întristare; iar 
cel ce e împătimit de ceva din cele văzute încă n-a 
scăpat de întristare. Căci cum nu se va întrista de 
lipsa a ceea ce iubeşte?®* 


ieşit din însuşirile lumii, aşa moare vieţii cel ce nu împlineşte 
poruncile Vieţii. Şi precum zicem că vieţuitorul e mort pentru că 
s-a făcut nemişcat şi nelucrător, aşa este şi se zice mort spiritual 
pentru că nu urmează Vieţii prin tăgăduirea voilor sale”. 

63.„E numită nevoinţă prefăcută şi mincinoasă cea prac- 
ticată pentru lauda oamenilor. Dar cea practicată cu sfatul 
părinţilor (duhovniceşti, n. trad.) este adevărată, potrivit Celui ce 
zice: «De la Mine nu fac nimic» (loan 8, 28). Aceasta, pe lângă că e 
desăvârşită, ne păzeşte liberi de slava deşartă.” 

64. Lume numeşte aici nu persoanele şi lucrurile lăsate 
de Dumnezeu, ci poftirea lor ca unicele realităţi, sau mândria 
pentru posesiunea lor, şi cearta cu oamenii pentru ele. „Pofta 

12) În toate avem nevoie de multă trezvie. Dar mai 
ales la aceasta să luăm aminte cu înţelepciune, înainte 
de celelalte: Am văzut pe mulţi scăpând în lume barca 
trupului lor prin griji, ocupaţii, nedormiri din pricina 
grijilor vieţii; iar venind aceştia în viaţa călugărească 
şi lepădând toată grija, s-au întinat în chip jalnic de 
mişcările trupului“?. 

13) Să luăm aminte la noi înşine, ca nu cumva, spu- 
nând că umblăm pe calea strâmtă şi plină de neca- 
zuri, să ne rătăcim ţinând pe cealaltă lată şi largă (Ma- 
tei 7, 13-14)%. Calea strâmtă ţi-o va pricinui întristarea 
pântecelui, starea de toată noaptea în picioare, apa 
cu măsură, puţinătatea pâinii, băutura curâţitoare 
a necinstirii, batjocurile, luările în râs, tăierea voilor 


ochilor, slava deşartă şi trufia vieţii nu sunt de la Tatăl”, ci de la 
lumea luată în ea însăşi (1 loan 2, 16). 

65. Scolia ed. 1970 (cea din PG e puţin schimbată): „Aceasta 
se întâmplă din negrijă, din neatenţie, din mândrie, din voinţa 
de a trăi după rânduiala proprie, din a nu se lăsa povăţțuit de 
întâistătător”. Deci nu orice grijă e rea, ci numai cea pentru ago- 
niseli şi pofte lumeşti, nu şi cea de dobândire şi păzire a curăţiei, 
a virtuţii, a rugăciunii. Şi nu se mântuieşte cineva prin simplul 
fapt că a intrat în călugărie, nici nu se pierde prin simplul fapt 
că nu e călugăr. Depinde cum se trăieşte una şi alta, pentru 
Dumnezeu, sau pentru trup şi pentru slavă deşartă. 

66. „Căi a numit Scriptura virtuțile. Dar cea mai mare dintre 
toate virtuțile e iubirea. De aceea zice Apostolul: «Şi vă arăt eu 
vouă o cale mai presus de orice altă cale» (1 Corinteni 12, 31). 
Aceasta convinge să se dispreţuiască toate cele stricăcioase (lua- 
te în ele însele) şi nu pune pe cele vremelnice mai presus de cele 
veşnice”. Căci numai Persoana veşnică a lui Dumnezeu ne poate 
iubi veşnic şi ne poate susţine veşnic în viaţă, satisfăcând setea 
noastră de iubire nesfârşită. Căci iubirea se cere după nesfârşire 
şi de iubire nu e capabilă decât persoana faţă de altă persoană. 
Prin aceasta arată că persoanele sunt pentru eternitate. 

proprii, răbdarea certărilor, primirea în tăcere a 
disprețuirii, silnicia înjurăturilor, răbdarea neclintită 
a nedreptăţirii, suportarea bârfirilor fără supărare, 
răbdarea fără mânie a neluării în seamă, primirea 
ocărilor cu smerenie. Fericiți sunt cei ce umblă pe ca- 
lea amintită, că a lor este Împărăţia cerurilor”. 

14) Nimeni nu va intra în cămara cerească de nuntă 
purtând cunună, dacă nu a săvârşit prima, a doua şi a 
treia lepădare, adică de toate lucrurile, de toţi oame- 
nii, până şi de părinţi, tăierea voii proprii, şi lepădarea 
a treia, de slava deşartă, care urmează ascultării. 

15) „leşiţi din mijlocul lor şi vă despărțiți şi nu 
vă atingeţi de necurăţia lumii, zice Domnul” (Isaia 
52, ll). Căci cine dintre ei a făcut vreo minune 
vreodată? Cine a înviat morţi? Cine a scos draci? 
Nimeni. Toate acestea sunt răsplătirile călugărilor, pe 
care lumea nu le poate cuprinde. Căci dacă ar putea, 
ar fi de prisos nevoinţa sau retragerea. 

16) Când dracii înfierbântă, după lepădarea (de 
lume), inima noastră cu aducerea aminte de părinţii 


67. Calea lată şi largă e cea a iubirii de sine şi a căutării plăcerii 
proprii. Căci iubirea de sine nu e strâmtorată de luarea în considera- 
re a altuia. lar „necazurile şi primejdiile omoară dulcea împătimire, 
iar odihna o hrăneşte şi o creşte. De aceea, fericiţi sunt cei ce umblă 
pe calea cea plină de necazuri”. Ei se strâmtorează pe ei înşişi pen- 
tru alţii şi în primul rând pentru Dumnezeu, din iubirea faţă de El şi 
de aceia, dobândind în schimb iubirea lor. 

68. „Necurăţia lumii este iubirea de plăcere, iubirea de cele 
materiale şi iubirea de slavă. lar necurat se zice omul nu întru- 
cât a fost creat, ci întrucât s-a abătut prin voirile sale potrivit cu 
ceea ce s-a spus: «Necurat este în fata Domnului tot cel mândru 
cu inima» (Pildele lui Solomon 16, 6).” lubirea de plăcere şi iu- 
birea de bunuri materiale este în fond iubirea de sine şi de cele 
stricăcioase. La fel, şi iubirea de slavă. Şi nimeni nu poate ajunge 
la viaţa fără sfârşit ajutat de sine însuşi şi de cele stricăcioase. 

şi de frații noştri, să ne înarmăm cu rugăciunea îm- 
potriva lor şi să ne ardem cu aducerea aminte de fo- 
cul veşnic, ca prin amintirea acestuia să stingem fo- 
cul cel necuvenit al inimii®. Dacă cineva socoteşte 
că nu simte nicio împătimire față de vreun lucru, 
dar inima lui e întristată pentru lipsa lui, unul ca 
acesta se înşală cu desăvârşire. 

17) Acei tineri care sunt împătimiți de dragostea 
trupească şi de desfătări, dar voiesc să ia asupra lor 
viețuirea călugărească, să se sârguiască a se nevoi cu 
toată trezvia şi luarea-aminte şi să se silească să se în- 
frâneze de la toată desfătarea şi de la toată răutatea”, 


69. „Foc necuvenit (neoportun, n. trad.) al inimii» numeşte 
pe cel ce se aprinde în noi din dorul şi împătimirea de rudenii şi 
de cele ale lumii, care ne înfierbântă pe noi ca să stăruim şi mai 
mult în împătimirea de ei şi de ele. Căci cel ce se aprinde de dra- 
gostea de Dumnezeu, prin care toate cele de aici le socoteşte ne- 
vrednice de luat în seamă, şi se aprinde numai de dragostea lui 
Dumnezeu şi doreşte numai bunătăţile veşnice s-ar putea numi 
pe drept cuvânt foc cuvenit.” Aducerea aminte de focul veşnic pe 
de o parte ne arde, sau arde împătimirea noastră de cele lumești, 
pe de alta, stinge acest foc sau ne încălzeşte pentru cele cereşti 
şi stinge căldura patimilor rele. Această aducere aminte nu ne 
lasă reci nici într-o privinţă, nici în alta; nu e o aducere aminte 
nepăsătoare de focul veşnic, nici o gândire rece la putinţa ferici- 
rii veşnice. Ne aprinde râvna de a scăpa de focul veşnic şi râvna 
de a dobândi fericirea veşnică. Nepătimirea creştinului nu e o 
indiferenţă, ci o ardere, o pasiune împotriva celor rele şi pentru 
cele bune. 

70. Scolia în ed. 1970: „Să se înfrâneze de la desfătări, care 
susţin iubirea de sine, iubirea de cele materiale, lăcomia pântece- 
lui şi patimile ce se nasc din acestea; şi de la răutate, care susţine 
dispreţuirea altora, lenea şi mândria”. PG: „De la desfătare, din 
pricina curviei şi a întunecării minţii; de la răutate, din pricina 
dispreţuirii”. 

ca nu cumva „să le fie cele din urmă mai rele ca cele 
dintâi” (Matei 12, 45)”. 

18) Portul e pricină de mântuire, dar şi de primej- 
dii. Aceasta o ştiu cei ce plutesc pe marea cea gândită 
cu mintea. Dar e o privelişte jalnică să vezi pe cei 
scăpaţi de valuri înecându-se în port. 

lată treapta a doua. Tu, cel ce alergi, nu urma pil- 
da soţiei lui Lot, ci a lui Lot însuşi! 


CUVÂNTUL AL III-LEA 
Despre înstrăinare 


1) Înstrăinarea este părăsirea fără întoarcere a tu- 
turor celor din locul de obârşie, care lucrează în noi îm- 
potriva țintei evlaviei noastre”. Înstrăinarea este pur- 
tare necutezătoare, înţelepciune necunoscută, price- 
pere nearătată, viaţă ascunsă, ţintă nevăzută, gând ne- 
descoperit, dorire a puţinătăţii, poftire a strâmtorării, 
pricină a dorului de Dumnezeu, mulţimea dragostei, 
respingerea slavei deşarte, adânc de tăcere. 


71. Scolia ed. 1970: „Celor ce veghează şi se sârguiesc să 
împlinească poruncile, portul sau mânăstirea de obşte le este 
pricină de mântuire, iar celor leneşi şi fără grijă, pricină de pri- 
mejdie”. 

72. „Adică a rudeniilor, a bunurilor, a mâncărurilor, a voilor, 
a patimilor, a distracţiilor, a locurilor, a slavei şi a celorlalte care 
ne împiedică de la ţinta evlaviei.” Altă scolie: „Străin e cel ce e cu 
gândul afară de toate cele ale vieţii”. Alta: „Străin e acela căruia 
îi sunt străine cele ale lumii”. Alta: „Dacă te înstrăinezi pentru 
Dumnezeu, nu căuta să te amesteci cu cele dintr-un loc, nici să 
amesteci raţiunea (cuvântul tău) ta cu ele. Căci, altfel, îţi este 
aproape mai de folos să fii cu rudeniile tale după trup”. 


90 SCARA DUMNEZEIESCULUI URCUŞ 


2) Gândul acesta obişnuieşte şi el la început să 
supere mereu şi în chip prelungit pe cei îndrăgiţi de 
Domnul, ca un foc dumnezeiesc”. Căci depărtarea 
de ai lor îi mână pe cei îndrăgiţi de Domnul spre EI, 
prin puţinătate şi necazuri. Dar pe cât de mare şi de 
vrednică de laudă e această înstrăinare, pe atât de 
multă dreaptă socoteală cere. Căci nu orice înstrăinare 
dusă la culme e bună”. 

3) Dacă niciun prooroc nu e cinstit în patria lui, 
cum zice Domnul (Luca 4, 24; Matei 13, 57), să luăm 
seama ca nu cumva să ni se facă înstrăinarea pricină 
de slavă deşartă. Căci înstrăinarea este despărţirea 
de toate pentru a ne face nedespărţit gândul la Dum- 
nezeu“5. Înstrăinatul este iubitorul sau lucrătorul plân- 
sului neîncetat. Străin este cel ce a ieşit din legătura 
cu toate ale sale şi cu celelalte“. 

4) De te grăbeşti spre înstrăinare şi spre singu- 
rătate, nu căuta sufletele îndrăgite de lume. 
Pentru că furul vine pe neaşteptate. De aceea mulţi, 
încercând să mântuiască împreună cu ei pe unii 


73. Deşi gândul înstrăinării e ca un foc dumnezeiesc care ne 
curățeşte de legătura pătimaşă cu cele ce ne-au fost mai apropi- 
ate, el nu impune în noi înstrăinarea cu uşurinţă şi dintr-o dată. 
De aceea, voinţa de înstrăinare ne produce la început şi supărări. 

74. „Când cel ce se înstrăinează începe să descopere că e de 
neam bun şi să îndrăznească a cere cinstire şi să se mândrească, 
această înstrăinare nu e bună.” 

75.„Prindespărţirea de toate, omul alungă patimile sălăşluite 
în el şi prin aceasta se face nedespărţit de Dumnezeu. Dar dacă 
patimile rămân, înstrăinarea nu e de mare folos.” 

76. „Prin ale sale înțelege voile sale şi cele ce privesc trupul 
său. Prin celelalte, pe cele din afară, adică bani şi averi, de care 
înstrăinându-se şi scăpând cineva, umblă pe drumul binecuvân- 
tat şi chibzuit care duce spre mântuire.” 

nepăsători şi greoi, s-au pierdut împreună cu aceştia, 
focul sufletului lor stingându-se cu vremea”. Dacă ai 
primit flacăra, aleargă”. Căci nu ştii când se va stin- 
ge şi te va lăsa în întuneric. 

5) Nu ni se cere tuturor să mântuim pe alţii. Căci 
zice dumnezeiescul Apostol: „Deci fiecare va da, 
fraţilor, socoteală lui Dumnezeu pentru sine” (Romani 
14, 12). Şi iarăşi: „Învăţând pe altul, nu te înveţi pe 
tine?” Dar, negreşit, ni se cere tuturor să ne mântuim 
pe noi înşine. 

6) Înstrăinându-te, păzeşte-te de dracul nestator- 
niciei şi iubirii de plăceri. Căci înstrăinarea îi dă prilej 
de lucru. 

7) Bună este despătimirea. Dar maica ei este 
înstrăinarea”?. 

8) Cel ce s-a înstrăinat pentru Domnul să nu mai 
aibă legături, ca să nu se arate rătăcit din pricina 
patimilor. Cel ce te înstrăinezi de lume, să nu mai pipăi 
lumea. Căci patimilor le place să se întoarcă la ea. 


77. Scolia din ed. 1970: „Mustră amânările care adorm me- 
reu mişcările spre cele bune”. 

78. Aluzie la flacăra olimpică. Aici însă e vorba de flacăra 
dragostei de Dumnezeu, primită de la un altul mai bătrân şi pe 
care trebuie s-o duci mai departe. 

79.„Dacă am tăiat pentru scurtă vreme pricinile patimilor 
şi ne ocupăm cu vederile duhovniceşti, să petrecem pururea în 
acestea având aceasta ca lucrare. Căci dacă ne întoarcem iarăşi 
la patimile trupului, n-am câştigat nimic din acea petrecere sau 
rămâne o simplă cunoştinţă amestecată cu închipuirea de sine, 
al cărei sfârşit este închipuirea că ştim, şi întunecarea şi abate- 
rea desăvârşită a minţii spre cele stricăcioase. Cunoştinţa din 
vederile duhovniceşti devine, pentru cei ce nu stăruie mereu pe 
treapta acestor vederi, simplă cunoştinţă teoretică sau închipui- 
re a cunoaşterii, fără puterea de a-i reţine de la viaţa în păcate.” 

9) Eva a fost alungată odinioară fără voie din 
rai şi monahul pleacă de bunăvoie din lume. Căci 
aceea ar fi poftit din nou să mănânce din pomul 
neascultării, iar el ar fi suferit în chip greşit din par- 
tea rudelor după trup. 

10) Fugi ca de bici de locurile căderilor. Căci, nefi- 
ind fructul de faţă, nu-l poftim des. 

11) Să nu-ţi rămână ascuns nici chipul şi vicleşugul 
acesta al furilor: ei ne sfătuiesc să nu ne despărţim 
de cele din lume, spunându-ne că vom agonisi mare 
plată dacă, văzând femeie, ne înfrânăm pe noi înşine. 
Nu trebuie să ascultăm de aceştia, ci mai degrabă să 
facem dimpotrivă. 

12) Când ne despărţim de cele ale noastre pentru o 
vreme mai scurtă sau mai lungă şi ne câştigăm puţină 
evlavie, sau străpungere (umilinţă), sau înfrânare, 
gândurile deşertăciunii“, ivindu-se, ne îndeamnă 
iarăşi să plecăm în lume, spre zidirea multora, chi- 
purile, spre pildă şi folos celor ce au cunoscut faptele 
noastre păcătoase*!. lar dacă suntem şi pricepuţi în 


80. Dăm această scolie nu după ordinea propoziţiilor din 
PG, ci după cea din ed. 1970, care, ca de obicei, e mai bună: 
„Numeşte gânduri ale deşertăciunii pe cele ale închipuirii de 
sine, care fac, pe cei ce le au, iubitori de arătare şi de slavă. Căci 
a-ţi închipui că eşti ceva nu te lasă să şi fii cu adevărat. De aceea 
deşertăciunea este şi se numeşte neexistenţă”. Închipuirea că 
eşti ceva se iveşte atunci când nu eşti ceea ce-ţi închipui, sau vrei 
să acoperi lipsa a ceea ce vrei să arăţi că eşti. Ea e împreunată 
totdeauna cu nesinceritatea şi cu lipsa de smerenie. Şi cu aces- 
tea nu se poate clădi nimic. Pentru că nu recunoşti solul tău real 
pe care trebuie să clădeşti, sau că numai Dumnezeu este solul 
tare pe care poţi să clădeşti trainic. 

81. Legăturile cu cele ale sale au prefăcut pe soţia lui Lot 
în stâlp de sare. Legăturile cu cele străine au lipsit pe Esau de 

cuvânt şi în cunoştinţa simplă“, acestea ne îndeamnă 
să ne întoarcem în lume ca mântuitori de suflete şi ca 
învăţători, pentru ca ceea ce am adunat cum se cuvi- 
ne în port să risipim în largul mării“. 

13) Să ne sârguim să urmăm nu pilda soţiei lui Lot, 
ci pe a lui Lot însuşi (Facerea 19). Căci sufletul, întor- 
cându-se de unde a ieşit, se va strica asemenea sării 
şi va rămâne nemişcat (nelucrător)*. 

14) Fugi de Egipt fără să te întorci. Căci inimile ce 
s-au întors acolo n-au văzut lerusalimul, sau pământul 
nepătimirii. 


drepturile întâiului născut. Lanturile voilor proprii au lăsat ca- 
sele poporului în pustiu. Lanţul avuţiilor a omorât pe Izabela. 
lar cel ce s-a izbăvit de acestea a aflat cu adevărat cortul iubitor 
de străini şi viaţa lui Avraam, cel ce s-a înstrăinat. De toate cele 
pământeşti, care par să ne fie casă statornică de odihnă, trebuie 
să ne desprindem, ca să aflăm odihna veşnică în cortul lui Avra- 
am, cel ce s-a înstrăinat de locul lui de baştină. 

82. Cunoştinţă simplă e cunoştinţa neînsoţită de pilda vieţii 
şi deci fără putere să schimbe în bine pe cei ce o ascultă. 

83. „Observă că nu s-a întâmplat o întoarcere spre lucruri, 
ci numai cugetarea a plutit spre raţiunile lucrurilor. De aceea 
s-a şi osândit. Căci nu în Egipt, ci în locurile din jurul Egiptului 
a coborât mintea poporului.“ Scolia din ed. 1970 adaugă: „Aşa 
şi tu, călugăre, să nu crezi că te-ai înstrăinat când, şezând în 
munte şi în mânăstire, îţi laşi cugetarea să rătăcească şi min- 
tea să se împletească cu lucrurile nefolositoare ale vieţii şi cu 
plăcerile şi cu împătimirea de lume; ci odihneşte-te întru po- 
menirea lui Dumnezeu”. 

84. Sufletul nemişcat sau nelucrător e sufletul mort, împie- 
trit ca şi soția lui Lot, incapabil de viaţă, incapabil să se preschim- 
be spre mai bine, incapabil să înainteze spre trepte mai înalte. 
Sarea în care s-a prefăcut soţia lui Lot n-avea nici măcar puterea 
să dea gust bucatelor, devenind stâlp cu totul neroditor şi încre- 
menit. Numai dacă merge înainte, ca Lot, sufletul se mişcă cu 
adevărat şi se desăvârşeşte. 

15) E cu putinţă ca şi la început, dacă am părăsit 
starea de pruncie, adică cele ale noastre, şi ne-am 
curăţit cu desăvârşire, să ne întoarcem spre ele cu fo- 
los, cu scopul ca, după ce ne-am mântuit pe noi, să 
mântuim şi pe alţii oarecare. Totuşi chiar şi Moise, 
văzătorul de Dumnezeu, trimis fiind spre mântuirea 
neamului său, a avut de îndurat multe primejdii în 
Egipt, sau în întunecimile lumii. 

16) Bine este să mâhnim pe părinţi şi nu pe Domnul. 
Căci Acesta a zidit şi a mântuit; iar aceia adesea i-au 
pierdut pe cei ce i-au iubit şi i-au predat osândei veşnice. 

17) Străin este acela care şade ca unul de altă 
limbă între cei de limbi străine, întru cunoştinţă&”. 

18) Nu ne retragem (din lume) pentru că urâm pe 
cei ai noştri, sau locurile. Să nu fie! Ci ca să scăpăm 
de vătămarea ce ne vine de la ei%. 


85. „Străin este acela care, între cei de aceeaşi limbă, e ca unul 
de limbă străină, ca unul care are altă limbă şi nu aceeaşi, adică; şi 
e de un grai cu cel de altă limbă şi nu cu cel de limba sa. Şi şade în- 
tru simţire, ceea ce înseamnă că nu se socoteşte pe sine vrednic să 
spună ceva altora, sau să vorbească cu alţii.” Întru cunoştinţă poate 
însemna şi că e conştient că trebuie să rămână străin, deci că nu 
trebuie să caute să se înţeleagă cu ceilalţi. S-ar părea că se afirmă 
aici ceva contrar „mărturisirii într-un gând”, adică sobornicităţii Bi- 
sericii. De fapt se afirmă numai o totală adunare în Dumnezeu. Dar 
în Dumnezeu îi găseşte pe toţi şi se roagă pentru toţi. Şi dacă toți 
fac la fel, ei se întâlnesc în Dumnezeu. Sobornicitatea nu se opreşte 
la legăturile orizontale între oameni, ci înaintează la legăturile 
adânci ale tuturor în Dumnezeul comun, potrivit aceleiaşi credinţe 
şi aceleiaşi iubiri de Dumnezeu. 

86. „Ura este o dispoziţie ascunsă, de scârbă, față de ceva din 
cele care ne supără. Sau ura este înstrăinarea de ceva neplăcut 
şi întoarcerea de la cei ce ne supără. Retragerea călugărilor de 
la cele ale lor nu se face pentru niciunul din aceste motive.” 
Se face aici o fină deosebire între ură şi ură. Călugărul - şi în 

19) Ca în toate celelalte, aşa şi în aceasta ni S-a 
făcut învăţător Domnul. Căci şi El Se arată părăsind 
adeseori pe părinţii Săi după trup. Pentru că, au- 
zind pe unii spunându-i: „Mama Ta şi fraţii Te caută” 
(Matei 12, 47), bunul nostru Învățător îndată 
ne-a arătat nouă ura nepătimaşă, zicând: „Mama 
Mea şi fraţii Mei sunt cei ce fac voia Tatălui Meu 
cel din ceruri”. 

20) Să-ţi fie ţie tată cel ce poate şi voieşte să se 
ostenească împreună cu tine în uşurarea sarcinilor 
păcatelor tale; maică, străpungerea inimii, care poa- 
te să te spele pe tine de întinăciune; iar frate, cel ce se 
osteneşte împreună cu tine şi se întrece cu tine pe dru- 
mul ce duce în sus. Agoniseşte-ţi ca soţie nedespărţită 
aducerea aminte de moarte; copii preaiubiţi să-ţi fie 
suspinele inimii; ca slujitor agoniseşte-ţi trupul tău, iar 
ca prieteni, Sfintele Puteri, care în vremea ieșirii (sufle- 
tului) pot să te ajute, dacă se vor face prietenii tăi. „Aces- 
ta e neamul celor ce caută pe Domnul” (Psalm 23, 6). 

21) Dorul lui Dumnezeu a stins dorul de părinți. 
lar cel ce spune că le are pe amândouă se amăgeşte 
pe sine. Căci s-audă: „Nimeni nu poate sluji la doi 
stăpâni” şi celelalte (Matei 6, 24)*. 


general creştinul - nu urăşte pe cele ce există ca atare, ci păcatul 
prin care se alipeşte cu voinţă de făpturi. Şi dat fiind că păcatul 
slăbeşte şi strâmbă existenţa, călugărul sau creştinul, urând 
păcatul şi ferindu-se de el şi de prilejurile lui, iubeşte existența 
mai mult decât cei ce aprobă păcatele şi se lasă prinşi în ele, 
pentru că vrea să apere existenţa întreagă, sau o vrea mereu 
sporită în Dumnezeu şi ferită de strâmbarea şi de slăbirea ei 
prin păcat, sau prin ieşirea egoistă şi mândră din legătura cu 
Dumnezeu, Izvorul vieţii. 

87. „De eşti mirean, vieţuieşte între cele din lume. lar 
de eşti călugăr, petrece în faptele prin care se îmbunătăţesc 

22) N-am venit, zice Domnul, să aduc pace pe 
pământ şi iubirea părinţilor faţă de fii şi a fraţilor 
faţă de fraţii care se hotărăsc să nu-Mi slujească Mie 
(Matei 10, 34), ci luptă şi sabie; adică să despart pe iu- 
bitorii de Dumnezeu de iubitorii de lume, pe iubitorii 
de cele materiale de iubitorii de cele nemateriale, pe 
iubitorii de slavă de cei smeriţi la cuget. Căci Domnul 
Se bucură de unirea şi de dezbinarea ce se naşte din 
iubirea faţă de El. 

23) la seama, ia seama, ca nu cumva să ţi se 
facă ţie, celui ce iubeşti împătimirea de ai tăi, toate 
umplute de apele păcatelor şi să te pierzi în poto- 
pul iubirii de lume. Să nu te înduioşezi de lacrimile 
părinţilor şi ale prietenilor. Căci, altfel, vei plânge 
veşnic. 

24) Când te vor înconjura ca nişte albine, sau mai 
bine zis ca nişte viespi, rudeniile tale, plângând pen- 
tru tine, aţinteşte-ţi repede şi fără întoarcere ochiul 
sufletului spre moartea ta şi spre faptele tale (cele 
rele), ca să poţi depărta durerea cu dureres. 

25) Cei ai noştri, care nu sunt ai noştris”, ne 
făgăduiesc să facă toate cele ce ne plac. Dar scopul 
lore să ne împiedice în drumul nostru cel preabun, ca 
apoi să ne atragă spre scopul lor. 


monahii. Căci dacă voieşti să vieţuieşti în cele străine, vei 
cădea din amândouă.” Nici mireanul nu trebuie deci să-şi ne- 
glijeze datoriile cele bune pe care le impune viaţa în lume şi 
în familie. 

88. „Cel ce voieşte cele prea mari nesocoteşte cele neînsemnate.” 
Alta: „Suportă durerea cu durerea cea folositoare, ca să poţi scăpa de 
durerile deşarte”, care nu te mântuiesc (Pilda celor doi tâlhari). 

89. „Părinţii după trup sunt ai noştri pentru înrudirea firii; 
dar nu sunt ai noştri după voinţă, întrucât nu ajută scopului nos- 
tru cinstitor de Dumnezeu”. 

26) Retragerea din locurile noastre să ne fie în 
părţile cele mai lipsite de mângâiere, de slavă deşartă 
şi în cele mai smerite. Căci dacă nu, zburăm (din lume) 
împreună cu patima. 

27) Ascunde viţa ta de neam bun şi acoperă slava 
ta cea bună, ca să nu te afli arătându-te într-un fel cu 
gura şi altfel în faptele tale“. 

28) Nimeni nu s-a predat pe sine atât de mult 
înstrăinării ca acel mare (patriarh) care a auzit: „leşi 
din pământul tău şi din rudenia ta şi din casa tatălui 
tău“ (Facerea 12, 1), măcar că l-a chemat într-un 
pământ de alt grai şi barbar”. 

29) Câteodată Domnul l-a slăvit pe cel ce s-a 
înstrăinat ca acel mare (patriarh) chiar mai mult decât 
pe acela. Dar măcar că slava e dată de Dumnezeu, e 
bine să ne ferim de ea prin pavăza smereniei. 

30) Când dracii, sau şi semenii noştri, ne laudă 
pentru marea faptă a înstrăinării, să ne ducem cu 


90. Scolia din PG: „Ca nu cumva faptele necuvenite să ara- 
te mincinoasă viţa ta bună trupească”. Alta: „Nu te bizui pe 
noblețea trupească, căci cel trupesc nu primeşte cele ale Du- 
hului (1 Corinteni 2, 14)”. Ed. 1970: „Să nu arăţi prin chipul din 
afară, datorită înstrăinării, smerenia călugărească, iar în realita- 
te să ai slava deşartă”. 

91. „Când auzi pe Domnul zicând: «De nu se va lepăda ci- 
neva de toate cele ce sunt cu el, nu este Mie vrednic» (Luca 
14, 33), nu înțelege că e vorba numai de bani, ci şi de toate lucru- 
rile păcatului. Căci «nimeni, zice, slujind în oaste, nu rămâne îm- 
pletit cu lucrurile vieţii» (2 Timotei 2, 4). Pentru că cel ce voieşte 
să biruiască patimile, rămânând împletit cu ele, e asemenea ce- 
lui ce încearcă să stingă focul cu pleava.” Desigur, cel ce începe 
lupta cu patimile încă nu e cu totul curat de ele. Dar nu e ca cel 
ce pe jumătate le aprobă, iar pe jumătate luptă împotriva lor. 
Aceasta înseamnă „împletirea” cu ele. 

gândul la Cel ce pentru noi S-a înstrăinat, coborând 
din cer pe pământ, şi ne vom afla pe noi neputând 
împlini deplin această faptă în veacul veacului. 

3l) Cumplită e împătimirea de vreunul din ai 
noştri, sau şi de vreun străin. Căci ea poate să ne 
atragă în lume şi să stingă cu desăvârşire focul căinţei 
(strâpungerii) noastre. 

32) Precum e cu neputinţă unui ochi să privească 
spre cer, iar altuia spre pământ, tot aşa este cu 
neputinţă să nu se primejduiască cu sufletul cel ce nu 
s-a înstrăinat cu gândul şi cu trupul de toate cele ce 
sunt ale sale şi nu ale sale. 

33) Cu multă osteneală şi durere se înstăpâneşte în 
noi obişnuinţa cea bună şi bine aşezată. Dar ceea ce do- 
bândim cu multă osteneală se poate pierde într-o clipită 
de vreme. Căci „obiceiurile bune sunt stricate de convor- 
birile rele” (1 Corinteni 15, 33), lumeşti şi nelumeşti“?. 

34) Cine umblă, după lepădarea sa (de lume), cu 
cei din lume, sau se află aproape de ei, fără îndoială 
sau va cădea în cursele lor, sau îşi va întina inima prin 
gândul la ei, sau neîntinând-o prin faptul că va osândi 
pe cei întinaţi se va întina şi el. 


Despre visurile care urmează 
pe începători 


35) E cu neputinţă de ascuns faptul că înţelesul 
cunoştinţei noastre e cu totul nedesăvârşit şi plin 
de toată neştiinţa. Aşa cum gâtlejul deosebeşte 
mâncărurile, auzul, înțelesurile, iar soarele vădeşte 


92. „Convorbiri lumeşti a numit pe cele ale lumii; iar 
nelumeşti, pe cele rele şi păgubitoare celor ce fug de lume.” 

slăbiciunea ochilor, tot aşa cuvintele dau pe faţă 
neştiinţa sufletului. Dar legea iubirii ne sileşte şi 
spre cele mai presus de putere. De aceea socotesc 
(căci nu mă pot hotărî sigur) că după cuvintele des- 
pre înstrăinare, sau mai degrabă odată cu ele, e 
bine să spun ceva şi despre visuri, ca să ştim ceva şi 
despre această viclenie a celor vicleni. 

36) Visul este mişcarea minţii în vremea nemişcării 
trupului. 

37) Nălucirea este amăgirea ochilor când doarme 
cugetarea. Nălucirea este ieşirea minţii când trupul 
veghează. Nălucirea este o vedere a ceva fără ipostas 
(suport, obiect)?. 

38) Pricina pentru care, după cele de mai îna- 
inte, am voit să vorbim despre visuri este vădită. 
Când, părăsind pentru Domnul casele şi rudeniile 
noastre, ne vindem pe noi străinătăţii pentru dra- 
gostea lui Hristos, dracii încearcă să ne tulbure prin 
visuri, arătându-ne rudeniile noastre fie plângând, 
fie murind, fie închise, fie strâmtorate pentru noi. 
Deci cel ce crede visurilor este asemenea celui ce 
aleargă după umbra sa şi încearcă să o prindă. 


93. Scolia aceasta este după Vasile cel Mare: „Aşa să înţelegi 
deosebirea între vedere şi vis. Vederea este ceea ce se vede în 
vis aproape ca prin simţuri, iar visul e ceea ce se năluceşte (se 
imaginează) în somn. Deci nemişcare numeşte aici liniştirea. 
Căci mişcarea înțelegându-se în şase feluri: adică a naşterii, a 
stricării, a creşterii, a schimbării, a micşorării şi a mutării din 
loc, trupul nu se arată lipsit de niciuna din acestea. El, dor- 
mind, mai degrabă se mişcă; şi, mişcându-se, e nemişcat. În 
cea dintâi se află prin fire, pe a doua o pătimeşte”. 

94. Se dă ca scolie cap. 38-39 din „Suta de capete“ a lui Dia- 
doh al Foticeii, Filocalia, vol. I, pp. 349-350. 

39) Dracii slavei deşarte sunt în visuri proo- 
roci. Ei închipuie ca nişte vicleni cele viitoare şi ni 
le vestesc mai dinainte. Împlinindu-se vedeniile, ne 
minunăm şi ne înălţăm gândul ca şi când am avea 
darul preştiinţei. 

40) În cei ce ascultă de dracul acesta, el s-a făcut 
adeseori prooroc. lar faţă de cei ce-l dispreţuiesc, el 
pururea minte. Căci, fiind duh, el vede cele dinlăuntrul 
aerului acesta şi, cunoscând pe cineva că moare, 
prooroceşte prin visuri celor mai uşurei la minte. 

41) Dracii nu ştiu nimic din cele viitoare dintr-o 
cunoştinţă de mai înainte. Căci şi doctorii pot să ne 
spună moartea de mai înainte. 

42) Ei se prefac adeseori în îngeri de lumină şi 
în chipuri de mucenici şi ne arată pe aceia venind la 
noi, în visuri”. lar când ne deşteptăm, ne scufundă în 
mândrie şi bucurie. 

43) Dar aceasta să-ţi fie semnul înşelăciunii: căci 
îngerii ne arată osânde şi judecăţi şi despărţiri, iar 
odată treziţi, ne fac să tremurăm şi să ne întristăm. 

44) Când începem să credem în vis dracilor, ei îşi 
bat joc de noi şi când suntem treji. Cel ce crede visu- 
rilor e cu totul necercat. lar cel ce nu crede nici unora 
e filosof. 

45) Crede numai celor ce-ţi vestesc ţie osândă 
veşnică şi judecată. Dar dacă acestea îți pricinuiesc 
deznădejdea, şi ele sunt de la dracul. 

lată a treia treaptă deopotrivă la număr cu 
Treimea. Cel ce a păşit pe ea să nu caute la dreapta 
sau la stânga. 


95. Acelaşi lucru se întâmplă în spiritism. 

CUVÂNTUL AL IV-LEA 
Despre fericita şi pururea pomenita ascultare 


1) Cuvântul nostru, înaintând cu bună rânduială, 
a ajuns la luptătorii şi atleţii lui Hristos. Cu adevărat, 
oricărui rod îi premerge floarea şi oricărei ascultări, 
înstrăinarea, fie a trupului, fie a sufletului. Căci cu aces- 
te două virtuţi, ca şi cu două aripi de aur, urcă la cer 
fără preget sufletul cuvios. Poate despre el a cântat un 
oarecare purtător de Duh: „Cine îmi va da aripi ca unei 
porumbiţe şi voi zbura prin smerenie?” (Psalm 54, 6)%. 

2) Nu vom trece cu vederea a face vădită prin cu- 
vânt, dacă voiţi, înfăţişarea acestor viteji luptători: cum 
țin pavăza credinţei în Dumnezeu şi în Susţinătorul 
credinţei, respingând prin ea, aşa-zicând, tot gândul 
necredinţei, sau al strămutării; cum întind necontenit 
sabia duhului, omorând toată voia lor ce se apropie 
de ei; cum, îmbrăcaţi în platoşele de fier ale răbdării şi 
ale blândeţii, resping prin ele toată ocara şi înțepătura 
şi săgeata cuvântului. Dar ei au şi coiful mântuirii, 
acoperământul întâistătătorului prin rugăciune. Şi nu 
stau cu picioarele lipite, ci pe unul îl întind spre slujire, 
iar pe celălalt îl au nemişcat în rugăciune”. 

3) Ascultarea stă în a-şi tăgădui cineva cu 
desăvârşire sufletul său, fapt arătat în chip vădit prin 


96. Sunt cele trei etape principale ale urcuşului duhovnicesc: 
făptuirea (curățirea de patimi şi dobândirea virtuţilor), contem- 
plarea (vederea duhovnicească) şi desăvârşirea. 

97. Unesc rugăciunea cu slujirea. Prin slujire sunt în mişcare, 
prin rugăciune stau nemişcaţi, uniţi cu Dumnezeu. E rugăciunea 
neîncetată. 

trup%. Sau poate, dimpotrivă: ascultarea este omo- 
rârea mădularelor printr-o cugetare vie”. Ascultarea 
este mişcare de neînțeles, moarte de bunăvoie, viaţă 
neiscoditoare!%, primirea primejdiei fără grijă!!, 


98. Scolia din ed. 1970, care orânduieşte altfel pe cea din PG: 
„Prin tăgăduirea sufletului înţelege faptul de a-şi lăsa cineva vo- 
ile sale naturale, după cuvântul: «De voieşte cineva să vină după 
Mine, să se lepede de sine» şi cele următoare. Căci cele contrare 
firii, chiar de le-ar lăsa, nu ar lăsa nimic pentru Dumnezeu, căci nu 
sunt ale lui. Dar cel ce le lasă pe cele naturale se tăgăduieşte pe 
sine însuşi”. Scolia în PG: „Ascultarea este a celui ce este capabil de 
ea, nu supunerea celui ce nu este (capabil). Căci nu vom numi ființa 
neraţională ascultătoare sau neascultătoare”. Deci nu e vorba de 
o desființare a sufletului, ci de o punere a lui în mâna lui Dum- 
nezeu. Ascultarea e moarte a morţii şi afirmare a vieţii, afirmarea 
spiritului față de trup, pentru a opri trupul de la moartea veşnică. 
Şi nu e vorba nici numai de o renunțare la voile rele, ci de o preda- 
re a voii celei bune, adică a voii peste tot, în mâna lui Dumnezeu; 
e o predare raţională, pentru eliberarea de patimă, o renuntare la 
existenţa egoistă în izolare, prin acordul ei cu raţiunea lui Dum- 
nezeu. Această predare lui Dumnezeu a voilor proprii o arată cine- 
va prin faptele manifestate în trupul său, împlinind numai acele 
fapte prin trup care sunt plăcute lui Dumnezeu. 

99. Numai o cugetare puternică, sau o conştiinţă vie poa- 
te înfrâna faptele manifestate prin trup. Această omorâre a 
mişcărilor neînfrânate din mădularele trupului coincide cu o 
mare putere a duhului. 

100. Mişcare de neînțeles, căci pare contrară raţiunii; moarte 
de bunăvoie, căci coexistă continuu cu voia, spre deosebire de 
moartea fizică, care, odată ce se produce, nu mai e cu putinţă o 
manifestare a voii prin trup; ca atare e un suprem act continuu 
de voinţă. Viaţă în simplitate e cea fără complexităţi şi întrebări 
inutile care o micşorează ca trăire din iubire. 

101. „Nu vorbeşte de primejdia sufletului, ci de a trupului, 
pe care o suportă cel ce ascultă din vreo întâmplare: fie că ar 
călători pe mare, fie că ar cădea între tâlhari; şi astfel moare de 
o moarte care nu-i pricinuieşte grijă, ştiind bine că moartea din 

răspuns necăutat în faţa lui Dumnezeu, netemere 
de moarte, neprimejdioasa plutire pe marea vieţii, 
călătorie în somn? . 

4) Ascultarea este mormânt al voinţei şi înviere a 
smereniei!%. Nu se împotriveşte mortul şi nu alege între 
cele bune şi cele părute rele. Căci cel ce şi-a omorât su- 
fletul din evlavie va răspunde pentru toate!%. Ascultarea 
este lepădarea judecății proprii din bogăţia judecățţii!%. 


întâmplare îi este o mărturie şi împlineşte ascultarea fără să 
aleagă ce are să asculte şi ce nu.” 

102. Toate răspunderile sunt aruncate asupra povăţuitorului su- 
fletesc rânduit de Dumnezeu. Cel ce ascultă are osingură răspundere: 
să asculte de acela. Prin el ascultă de Dumnezeu, ale Cărui voi i se 
fac concrete şi i se tălmăcesc prin povăţuitor. De ceea, nu are grijă ce 
să răspundă lui Dumnezeu la Judecată, pluteşte pe marea vieții fără 
primejduirea sufletului, iar de primejdia trupului şi chiar de moarte 
nu se teme. Călătoreşte ca un copil care doarme în vreme ce e purtat 
în braţe de tatăl său. Mai bine zis, toate le vede bine, căci nu vede 
nicio primejdie. La baza tuturor acestor fapte de non-voire proprie e 
însă o mare şi continuă voire sau hotărâre: de a învinge cu tărie orice 
greutate, de a înfrunta chiar şi moartea pentru a împlini de bunăvoie 
voile lui Dumnezeu concretizate în voile întâistătătorului; şi o lumină 
fundamentală: că cel ce porunceşte reprezintă pe Dumnezeu şi că 
mântuirea sa constă în împlinirea voii aceluia ca voia lui Dumnezeu. 
Scolia din ed. 1970 zice: „Sau calea fără oboseală şi frământare spre 
virtute. Căci cel ce s-a predat pe sine întâistătătorului şi şi-a pus su- 
fletul în mâna lui s-a izbăvit de orice grijă şi e ca şi când ar dormi”. 

103. În fiecare clipă moare individul care caută să facă voile 
sale şi învie persoana, sau omul nou, prin puntea comuniunii ce 
o aruncă spre cel ce reprezintă pe Dumnezeu. 

104. „Mai bine zis întâistătătorul lui. Căci acesta, odată ce 
a primit voia celui ascultător şi şi-a făcut aşa-zicând sufletul lui 
fără voinţă şi mort (Scolia din PG: «şi numai că nu l-a omorât»), va 
răspunde el însuşi pentru acela.” 

105. „Lepădarea judecății (a discernământului, a alegerii 
proprii) stă în a asculta pe cele ce par rele, ca bune, precum 

5) Începutul omorârii mădularelor trupului şi a voii 
sufletului se face cu durere. Mijlocul e când cu durere, 
când fără durere. lar sfârşitul se arată în nemişcare 
şi în ne-simţirea durerii. Acest fericit mort viu numai 
atunci se simte suferind osteneală şi durere, când se 
vede pe sine făcând voia sa, temându-se de povara 
judecății sale!%. 

6) Toţi câţi aţi pornit să vă dezbrăcaţi pentru 
stadionul mărturisirii înţelegătoare!”, toţi câţi voiţi 
să luaţi jugul lui Hristos pe grumazul vostru, toţi 
câţi căutaţi să puneţi sarcina voastră pe gruma- 
zul altuia, toţi câţi vă grăbiţi să vă înscrieţi cu voia 
voastră câştigurile (de pe urma nevoinţelor) şi voiţi 
ca în schimbul lor să vi se scrie libertatea, toți câți 
străbateţi marea aceasta uriaşă plutind înălţaţi pe 
umerii altora cunoaşteţi că aţi pornit să străbateţi 
un drum scurt şi aspru, având pe el putinţa unei 
singure rătăciri: ea se numeşte rânduiala de sine 


Avraam, împlinind porunca de ajunghia pe fiul său, şi-a îmbogăţit 
fără să judece ascultarea pe care o avea de la început.” Asculta- 
rea de Dumnezeu vine din bogăţia înţelegerii adevărate a ceea 
ce trebuie făcut pentru propria realizare şi îmbogăţeşte această 
înțelegere prin experienţa continuă pe care o face cel ce ascultă 
despre propăşirea sa în eliberarea de mândrie. 

106. „Virtuţile şi păcatele fac mintea oarbă (nesimţitoare, 
n. trad.). Cele dintâi, ca să nu vadă păcatele (să nu simtă ispitele 
lor şi să nu vadă păcatele altora, n. trad.); cele de al doilea, ca să 
nu vadă virtuțile.” Deci numai omul care luptă pentru virtuţi, dar 
n-a scăpat cu totul de păcate, adică începătorul şi cel de la mij- 
loc, simte durerea, pentru că se teme de osânda veşnică. 

107. Mărturisirea înţelegătoare e cea făcută nu cu gura, ci cu 
faptele şi cu mintea. „Stadionul mărturisirii înţelegătoare e locu- 
irea fraților împreună, după marele Vasile care zice: «Stadionul 
luptei şi buna mireasmă a înaintării şi a deprinderii neîncetate şi 
gândirea la poruncile Domnului sunt locuirea fraţilor la un loc.” 

(idioritmia). Cel ce a lepădat-o cu totul pe aceasta 
în alegerea celor ce i se par bune şi duhovniceşti şi 
plăcute lui Dumnezeu a ajuns la ţintă înainte de a fi 
pornit la drum!'%. Căci ascultarea stă în a nu crede 
sieşi în cele bune, până la sfârşitul vieţii. 

7) Având de gând să ne plecăm grumazul în Domnul 
şi să credem altuia, în scopul smeritei cugetări sau al 
mântuirii de la Domnul, înainte de intrare (în stadion), 
dacă se află în noi vreo neîncredere şi vreun gând (de 
îndoială), să cercetăm pe întâistătător şi să-l judecăm 
şi, ca să zic aşa, să-l cercăm, ca nu cumva, încredin- 
țându-ne corăbierului ca unui cârmaci şi celui pătimaş 
ca unuia fără patimi şi mării ca portului, să ne pricinuim 
un naufragiu sigur. lar după intrarea în stadionul evla- 
viei şi al supunerii, să nu mai judecăm pe povăţuitorul 
cel bun al luptei noastre în nicio privinţă, chiar dacă am 
vedea în el ca într-un om unele uşoare greşeli. Căci de 
nu, judecându-l, la nimic nu ne va folosi supunerea!%. 

8) E de toată trebuinţa ca cei ce voiesc să aibă 
pururea o credinţă neîndoielnică în povăţuitorii lor 


108. „Ascultător este omul care a respins rânduiala de sine 
şi urmează învățătorului. El se află în faptele celor desăvârşiţi 
chiar dacă n-a călătorit prin ele. Deoarece vicleanul obişnuieşte 
să tulbure pe cei în ascultare şi să dispreţuiască osteneala lor ca 
a unora ce n-au nici post, nici nevoinţă, nici rugăciune curată, 
nici celelalte, care sunt ale celor ce se liniştesc, părintele acesta 
zice că acestea nu sunt nimic faţă de ascultarea cea adevărată. 
Căci ea ţine locul acelora şi-l face pe ascultător să fie în mijlocul 
lor, chiar înainte de a veni acolo prin ele.” 

109. „Căci cel ce judecă şi ţine seama de toate amănuntele 
dispreţuieşte. lar cel ce dispreţuieşte nesocoteşte, apoi nici nu 
mai ascultă. Sau chiar dacă nu cade în neascultare, nu împlineşte 
cu credinţă ceea ce i s-a poruncit. lar tot ce nu este din credinţă 
este păcat, după Apostolul.” 

să păstreze biruinţele lor pururea pomenite şi 
neşterse în inima lor, ca atunci când dracii le vor 
semăna necredinţa față de ei, să le închidă gura cu 
cele păstrate în amintirea lor. Căci pe cât înfloreşte 
credinţa în inimă, pe atâta se sileşte şi trupul în sluji- 
re. Dar când se poticneşte de necredinţă, cade: „Că tot 
ce nu e din credinţă e păcat” (Romani 14, 23). 

9) Când gândul tău te sfătuieşte să judeci sau să 
osândeşti pe întâistătător, sari ca din curvie. Să nu 
dai şarpelui îngăduinţă: nici loc, nici intrare, nici în- 
ceput. Zi către balaurul acesta: „O, înşelătorule, nu 
eu am primit să fac judecata povăţuitorului meu, ci 
el pe a mea. Nu eu am fost făcut judecător al lui, ci 
el al meu”. 

10) Părinţii numesc cântarea, armă; rugăciunea, 
zid; lacrima neprihănită, baie. lar fericita ascultare 
au socotit-o mărturisire (mucenicie)!''9, fără de care 
nimeni din cei împătimiţi nu va vedea pe Domnul!'!. 


110. „Căci nu numai cei ce au primit moartea pentru Hristos 
sunt martiri (martori, n. trad.), ci şi cei ce mor pentru păzirea 
poruncilor Lui.” 

111.,„E de întrebat cum, fără ascultare, nimeni nu va vedea 
pe Domnul? Căci ce? Maria Egipteanca şi alţii oarecare, care 
nu s-au supus cuiva, nu vor vedea pe Domnul? Dar zicem că nu 
vorbeşte numai despre supunerea trupească, ci şi despre cea 
sufletească. Căci nu vom afla pe niciunul dintre sfinţi care nu 
şi-a supus trupul Duhului. Deci e vădit că cel ce nu are pe cea 
sufletească împreună cu cea trupească nu va vedea pe Domnul. 
Căci mulţi, supunându-se părinţilor trupeşti, şi-au robit sufletul 
plăcerilor. De aceea nu au folosit nimic din această supunere. 
Deci trebuie să dobândească împreună cu supunerea trupească 
şi pe cea sufletească, pentru ca să se facă nepătimaşi. Căci 
rămânând pătimaşi, nu vor vedea pe Domnul.” Domnul este 
nepătimitor şi numai cei ce se înrudesc în aceasta cu EI Îl pot 
vedea sau simţi. 

11) Cel ce se supune dă el însuşi o hotărâre în 
privinţa sa. Căci dacă ascultă în chip desăvârşit pen- 
tru Domnul, chiar dacă nu i se va părea că o face în 
chip desăvârşit, s-a izbăvit de osânda sa. lar dacă îşi 
împlineşte voia lui în anumite lucruri, chiar dacă i se 
pare că ascultă, îşi poartă povara el însuşi!!?. Dacă 
întâistătătorul nu încetează să-l mustre, bine face. lar 
dacă tace, nu am ce spune!!î. 

12) Cei ce se supun cu simplitate în Domnul 
străbat drumul cel bun, nemişcând în ei, prin iscodire 
de amănunte, viclenia dracilor!!*. 


112. Cel ce se supune se judecă şi se osândeşte pe sine ca ne- 
putând, din pricina păcătoşeniei, să înţeleagă şi să împlinească 
cum se cuvine prin el însuşi voia lui Dumnezeu. lar judecându-se 
pe sine, se izbăveşte de judecata lui Dumnezeu. 

Scolia ed. 1970: „Cel ce împlineşte ascultarea cu conştiinţa 
curată şi nu face nimic după voia sa, iar dacă din neştiinţă şi ui- 
tare îi va lipsi ceva din cele datorate, şi de aceea pare celor ce pri- 
vesc simplu din afară ca vrednic de judecat, el totuşi nu e osândit 
de Dumnezeu. lar dacă se sileşte să înțeleagă poruncile după 
voia lui şi să le împlinească după plăcerea lui, deşi pare oameni- 
lor că ascultă în chip desăvârşit, el se osândeşte de Dumnezeu, 
că a împlinit plăcerea sa”. Făcând voia lui, îşi poartă povara lui. 

113. „Prin cuvintele: «Nu am ce spune» face comună abate- 
rea ucenicului nesupus şi a povățuitorului care nu-l mustră, 
arătându-se prin aceasta că şi întâistătătorul e răspunzător. Căci 
cel care nu spune celui supus lui greşalele se va osândi ca şi 
când el însuşi le-a făcut.” 

114. „Nu se îngăduie celui ce ascultă cu recunoştinţă să 
supună vorbei multe faptele păstorului. Căci, în acest caz, dracii 
cei răi care stârnesc cugetarea la gânduri iscoditoare îl sfătuiesc 
cu viclenie să facă drumul simplu în chip sucit.” Întrebările, ana- 
lizele, căutările de contraziceri în sfaturile date lui spre a împlini 
binele sunt tot felul de pretexte, de amânări sau de refuz al împli- 
nirii lor. Binele e simplu şi se vede cu mintea simplă. Cea sucită îl 
acoperă prin tot felul de complicări iscodite. 

13) Înainte de toate să ne mărturisim bunului şi 
singurului nostru judecător. lar dacă el porunceşte, 
să ne mărturisim şi tuturor. Căci rănile descoperite nu 
se vor mări, ci se vor tămădui!!. 


Despre tâlharul pocăit 


14) Mergând eu într-o mânăstire de obşte, am văzut 
judecata înfricoşată a unui bun judecător şi păstor. 
Căci, aflându-mă eu acolo, s-a întâmplat ca unul 
dintr-o ceată de tâlhari să intre în viaţa călugărească. 

Acestuia acel preabun doctor şi păstor i-a poruncit 
să se bucure şapte zile de toată odihna, spre a vedea 
numai din afară vieţuirea din acel loc. După a şaptea 
zi, chemându-l păstorul, deosebit, l-a întrebat dacă 
îi place să locuiască împreună cu ei. Şi după ce l-a 
văzut pe el învoindu-se cu toată sinceritatea, l-a între- 
bat iarăşi ce lucru necuvenit a făcut în lume. Şi când 
l-a văzut mărturisind cu cuvântul toate cu hotărâre, 
iarăşi a zis încercându-l: „Voiesc să descoperi aces- 
tea în faţa întregii frăţii”. lar acela, urând cu adevărat 


115. Scolie în trad. Veniamin Costache, privind mărturisirea: 
„Mărturisirea păcatelor e ca o arătare a bolilor trupeşti. Deci 
precum bolile trupeşti nu le descoperă oamenii tuturor, nici 
fiecăruia, aşa şi mărturisirea păcatelor trebuie să se facă înain- 
tea celor ce le pot tămădui. Căci s-a scris: «Voi, cei tari, purtați 
neputinţele celor slabi» (Romani 15, 1). lar a le purta înseamnă a 
le ridica şi tămădui, după cum s-a scris: «Că El neputinţele noas- 
tre le-a luat şi bolile noastre le-a purtat» (Isaia 53, 4). Nu pentru 
că le-a luat în Sine, ci pentru că pe cei ce pătimeau i-a tămăduit”. 
Avem aici un temei pentru mărturisirea la duhovnic şi nu în faţa 
unei mulţimi, sau a oricui, care se va sminti sau va judeca cu 
neînțelegere păcatele celor ce le-au mărturisit în faţa sa. 


CUVÂNTUL AL IV-LEA 109 


păcatul său, călcând peste toată ruşinea, a făgăduit 
fără şovăială. „Dacă voieşti, a zis, chiar şi în mijlocul 
cetăţii lui Alexandru” (în Alexandria). 

Apoi păstorul a adunat în biserică pe toţi păstoriţii 
săi, două sute treizeci la număr. Şi săvârşindu-se 
Dumnezeiasca Liturghie (căci era duminică), după ci- 
tirea Evangheliei a dus înăuntru pe acel osândit fără 
prihană, tras de oarecare fraţi şi lovit cu măsură, cu 
mâinile legate la spate şi îmbrăcat în sac de păr şi 
având cenuşă pe cap, încât la însăşi vederea lui toți 
s-au înspăimântat şi au început îndată să strige plân- 
gând, că nu ştia nimeni ce s-a întâmplat, apoi când 
a ajuns aproape de uşile bisericii, a grăit către el 
acea sfântă căpetenie, judecător de oameni iubitor: 
„Opreşte-te, că eşti nevrednic să intri aici!” 

Înspăimântat de glasul păstorului ce răsunase 
către el din altar (căci credea, după cum pe urmă cu 
jurăminte m-a încredinţat, că nu auzea glas de om, ci 
de tunet), căzu îndată pe faţa sa, cutremurat şi scu- 
turat în întregime de frică. Şi zăcând jos şi udând 
pământul cu lacrimi, i se porunci iarăşi de către mi- 
nunatul doctor, care lucra prin toate mântuirea lui şi 
dădea tuturor chip de mântuire şi de smerenie vădită, 
să spună toate cele făcute de el, după felul lor, în faţa 
tuturor. lar acela mărturisi cu frică toate una câte 
una, înspăimântând auzul tuturor: nu numai păcatele 
trupeşti cele potrivnice firii şi cele după fire, cu 
făpturile cuvântătoare şi cu cele necuvântătoare, ci şi 
vrăjitoriile, uciderile şi celelalte, care nu e îngăduit a 
le auzi sau a le preda scrisului. După ce le-a mărturisit, 
i s-a poruncit să fie tuns şi să fie socotit între fraţi. 

15) lar eu, minunându-mă de înţelepciunea acestui 
cuvios, l-am întrebat, îndeosebi, pentru ce a făcut un 

lucru străin ca acesta? lar acest doctor adevărat a 
răspuns: „Pentru acestea două: întâi, ca pe cel ce s-a 
mărturisit să-l scap prin ruşinea de acum de cea viitoare. 
lar aceasta s-a şi întâmplat, căci nu s-a sculat, frate loa- 
ne, de la pământ, până ce n-a dobândit iertarea de toate. 
Și să o crezi aceasta, căci unul dintre fraţii aflaţi acolo 
a îndrăznit să-mi spună: «Am văzut pe cineva ţinând o 
hârtie scrisă şi o trestie (un condei); şi când cel ce zăcea 
jos îşi spunea un păcat, acela îl ştergea cu trestia». Şi 
pe drept cuvânt. «Căci am spus, zice, fărădelegea mea 
Domnului şi mi-a iertat nelegiuirea inimii mele» (Psalm 
51, 6). lar al doilea, pentru că am pe unii care au greşale 
nemărturisite şi prin aceasta îi îndemn şi pe aceia la 
mărturisire, fără de care nimeni nu va dobândi iertare”. 

16) Şi multe alte (fapte) minunate şi vrednice de 
amintire am văzut la acel pururea pomenit păstor şi 
în obştea lui, din care voi încerca să vă fac cunoscute 
pe cele mai multe. Căci am rămas nu puţină vreme la 
ei, urmărind vieţuirea lor şi minunându-mă mult de 
ea, cum cei pământeşti urmau pilda celor cereşti. O 
legătură de nedesfăcut a iubirii îi lega şi ceea ce e şi 
mai minunat este că erau izbăviţi de toată îndrăzneala 
şi grăirea deşartă. Se nevoiau înainte de toate în a 
nu răni conştiinţa vreunui frate în vreo privinţă!!. lar 
dacă se arăta careva cu ură faţă de alţii, păstorul îl 
închidea pe acesta în mânăstirea cea despărțită ca pe 
un osândit. Odată preacuviosul porunci să fie alungat 
îndată unul dintre fraţi care a bârfit către el pe aproa- 
pele său, neîngăduind să se afle în mânăstire diavol 
văzut şi nevăzut. 


116. Scolia ed. 1970: „Prin multe fapte se răneşte conştiinţa 
fratelui: prin dispreţuire, prin nesocotire necugetată, prin ţinerea 
de minte a răului şi prin cele ce răsar din acestea”. 

Am văzut la acei cuvioşi lucruri cu adevărat folosi- 
toare şi minunate. Era o frățime după Domnuladunată 
şi legată, având şi lucrarea minunată şi contemplarea 
(vederea) lui Dumnezeu. Aşa de mult se deprindeau 
să se sârguiască în faptele dumnezeieşti, că aproa- 
pe nu aveau nevoie de îndemnul întâistătătorului, şi 
unii pe alţii se trezeau spre vegherea dumnezeiască. 
Căci erau între ei rânduite nişte sfinte şi dumnezeieşti 
nevoinţe, bine gândite şi statornicite. De aceea, de se 
întâmpla vreodată ca vreunul dintre ei să înceapă, 
când nu era întâistătătorul de faţă, să bârfească, sau 
să osândească, sau peste tot să grăiască în deşert!!”, 
prin vreun semn care scăpa nevăzut altora, vreun 
alt frate, atrăgându-i luarea-aminte, îl făcea să tacă. 
lar dacă acela nu se simţea, poate, cel ce-i atrăgea 
luarea-aminte, punând metanie, pleca'!f. lar dacă 


117. Totul se petrecea cu o mare delicateţe, fără jignirea ce- 
lui ce trebuia îndreptat. 

118. „Întrebarea Marelui Vasile: «Până la ce cuvinte ajunge 
vorbirea deşartă?» Răspuns: «În general, tot cuvântul care nu 
foloseşte la trebuinţa ce o avem de Domnul este deşert, şi primej- 
dia acestui cuvânt este de aşa fel că, chiar dacă e bine ceea ce se 
spune, dar nu foloseşte la zidire, cel ce l-a grăit nu are primejdia 
în bunătatea cuvântului, ci în faptul de a nu-l folosi spre zidire. El 
atunci întristează pe Duhul Sfânt» (Efeseni 4, 29-30). Al aceluiaşi: 
«Ce este cuvântul deşert?» Răspuns: «Mărturisirea credinţei lipsită 
de fapte. Când cineva crede şi mărturiseşte pe Hristos, dar nu face 
ceea ce a poruncit El. Mai este şi alt cuvânt deşert: când cineva 
mărturiseşte, dar nu se îndreptează, când zice că se pocăieşte, 
dar iarăşi păcătuieşte. Dar şi bârfirea e cuvânt deşert şi când ci- 
neva aude pe bârfitor, dar tace. Căci şi cel ce nu mustră cu cu- 
raj bârfeşte. Pentru că ceea ce spune acela nu are temelie. Şi cel 
ce născoceşte minciuna vorbeşte în deşert, pentru că istoriseşte 
ceea ce nu s-a petrecut sau nu s-a văzut. Dar şi cel ce învaţă să se 
facă bine, dar el nu face, vorbeşte în deşert.” 

aveau nevoie să spună ceva, le era îngăduită, la 
nesfârşit şi neîncetat, aducerea aminte de moarte şi 
gândul la judecata veşnică. 

17) Nu voi trece sub tăcere dintre cele văzute acolo 
nici biruinţa minunată a bucătarului. Văzându-l puru- 
rea cu mintea adunată în slujirea lui şi cu lacrimi, l-am 
rugat să-mi spună cum s-a învrednicit de un astfel de 
har. lar el, silit de mine, a răspuns: „Nu m-am gândit 
niciodată că slujesc oamenilor, ci lui Dumnezeu. Şi 
socotindu-mă nevrednic de orice linişte, am totdea- 
una în amintire vederea focului văpăii viitoare”. 

18) Să auzim de o altă izbândă minunată a lor. Ei 
nu se opresc nici la trapeză din lucrarea minții, ci, 
printr-o obişnuinţă vrednică de însemnat şi printr-o 
aplecare neînţeleasă, îşi aduceau fericiţi aminte de 
rugăciunea din suflet. Dar nu se arătau făcând aceas- 
ta numai în trapeză, ci şi în orice întâlnire şi adunare 
a lor. lar dacă vreunul din ei suferea vreo cădere, pri- 
mea cele mai multe rugăminţi de la fraţi să le lase lor 
grija şi răspunderea pentru aceasta în faţa păstorului 
şi să primească ei certare de la acela. Pentru aceas- 
ta păstorul cel mare, cunoscând lucrarea ucenicilor, 
dădea certări mai mici, ca unul ce ştia că cel certat 
nu-i atât de vinovat; ba nici nu mai căuta pe cel ce 
căzuse cu adevărat în greşeală!!?. 


] 19. „Din Marele Vasile: despre a nu ascunde păcatele fraţilor, 
sau cele proprii. Tot păcatul trebuie făcut cunoscut întâistătătorului 
fie de către cel ce a păcătuit însuşi, fie de către cei ce-l cunosc 
împreună cu acela, dacă nu-l pot tămădui ei înşişi după porunca 
Domnului. Căci păcatul nespus este boală tăinuită în suflet. Nu 
vom numi binefăcător pe cel ce încuie cele stricăcioase în trup, ci 
mai degrabă pe cel ce le scoate prin durere şi asprime la arătare, 
ca fie prin vomitare să arunce ceea ce vatămă, fie prin descope- 
rirea bolii să facă cunoscut chipul tămăduirii. Tot aşa e vădit că a 

Unde se pomeneau la dânşii grăire deşartă sau 
glume? lar dacă vreunul dintre ei ar fi început vreo 
ceartă cu aproapele, trecând altul şi făcând metanie, 
risipea mânia. Şi dacă-i simţea că vor ţine minte răul, 
vestea îndată celui ce rânduia cele de al doilea după 
întâistătător şi-i făcea să se împace unul cu altul îna- 
inte de apusul soarelui. lar dacă se învârtoşau, fie că 
erau pedepsiţi să nu se împărtăşească de hrană până 
la împăcare, fie că erau izgoniți din mânăstire. 

lar această rânduială vrednică de laudă era păzită 
la ei cu grijă şi nu în deşert, căci aducea şi arăta mul- 
te roade. Căci mulţi dintre cuvioşii aceia s-au dovedit 
făptuitori şi văzători, având darul deosebirii (al dreptei 
socoteli şi al smeritei cugetări). Şi se putea vedea la ei 
o privelişte cutremurătoare şi de măreție îngerească. 
Se puteau vedea oameni de mare venerație şi sfinţenie 
petrecând în ascultare ca nişte copii şi având ca cea 
mai mare laudă smerenia lor. 

19) Am văzut acolo bărbaţi trăind în ascultare 
de vreo cincizeci de ani. Pe aceştia i-am rugat să mă 
înveţe ce mângâieri au aflat din atâta osteneală. Unii 
dintre ei spuneau că au aflat adâncul (abisul) smere- 
niei, prin care alungă de la ei tot războiul. Alţii spu- 
neau că au dobândit desăvârşita nesimţire şi lipsa de 
durere la bârfeli şi sudalme. 

Am văzut pe alţii din acei pururea pomeniţi 
veniţi acolo în cărunteţe şi cu chip îngeresc, după 


ascunde păcatul înseamnă a pricinui celui bolnav moartea: «Căci 
păcatul este boldul morții» (Romani 6, 23), zice Apostolul. Mustrările 
cu curaj sunt de aceea mai bune decât prietenia ascunsă. Nici să nu 
ascundă unul păcatul altuia. În primul caz, unul se face ucigaş al 
fratelui; în al doilea, fiecare se face ucigaş al său. Căci cel ce nu se 
tămăduieşte pe sine, zice, prin faptele sale este frate al celui ce se 
vatămă pe sine.” 

dobândirea nerăutății şi a simplităţii celei duhov- 
niceşti şi întărite cu voința; n-am văzut vreunul fără 
judecată şi neînţelept, ca bătrânii din lume pe care 
oamenii sunt obişnuiţi să-i socotească smintiţi, ci pe 
toţi, blânzi în cele din afară, luminoşi, neprefăcuţi şi 
nemeşteşugiţi, fără nimic plăsmuit, nici în cuvânt, 
nici în purtări, lucru care nu se află la mulţi; iar în 
cele dinlăuntru respirând cu sufletul pe Dumnezeu şi 
privind pe întâistătătorul ca nişte copii nevinovaţi şi 
având ochiul minţii îndrăzneţ şi tare faţă de draci şi 
de patimi. 

20) Dar nu-mi ajunge timpul vieţii, o, sfinţită 
căpetenie şi iubitoare de Dumnezeu adunare, să po- 
vestesc virtuțile acelor fericiţi şi vieţuirea lor aseme- 
nea celei cereşti. Totuşi mai bine este să înfrumuseţțăm 
cuvântul nostru către voi şi să vă trezim la râvna de 
Dumnezeu iubitoare cu sudorile ostenelilor lor, decât 
cu îndemnurile noastre neputincioase. Căci „fără nicio 
îndoială, ceea ce e mai mic se împodobeşte cu ceea 
ce e mai mare” (Evrei 7, 7). Dar vă rog să nu cugetați 
că vă scriu ceva plăsmuit de mine, căci e un obicei al 
necredinţei să caute să zădărnicească folosul. 


Despre Isidor 


21) Dar să ne întoarcem iarăşi la cele spuse mai 
înainte. Un bărbat oarecare cu numele Isidor, de neam 
boieresc din Alexandria, s-a retras din lume înainte de 
anii aceştia în mânăstirea amintită, unde l-am apucat 
şi eu. Primindu-l acel preacuvios păstor şi văzându-l 
foarte pornit spre rele, crud, aspru şi cutezător, se 
gândeşte preaînţelept să înfrângă viclenia dracilor 

printr-o rânduire omenească. Şi zice către Isidor: 
„Dacă te-ai hotărât să iei jugul lui Hristos, voiesc să 
te deprinzi înainte de toate cu ascultarea”. Dar acela 
a răspuns: „Precum se predă fierul făurarului, aşa 
şi eu, preasfinte, mă predau pe mine ţie”. Păstorul, 
bucurându-se de această pildă, dădu îndată fierului 
Isidor regula nevoinţei şi-i zise: „Voiesc să stai, frate, 
în poarta mânăstirii şi să faci îngenunchere fiecărui 
suflet care intră şi iese, zicând: «Roagă-te pentru 
mine, părinte, că sunt stăpânit de duh rău»”. Şi ascultă 
acesta ca îngerul pe Domnul. 

Şi făcând el aşa şapte ani şi ajungând la cea 
mai adâncă smerenie şi zdrobire de inimă, puru- 
rea pomenitul acela, după cei şapte ani rânduiţi de 
lege! şi după răbdarea neînchipuită a bărbatului, 
voi să-l numere, ca mai mult decât vrednic, în rân- 
dul fraţilor, ba să-l învrednicească şi de hirotonie. 
Dar acela a îndreptat foarte multe rugăminţi prin 
alţii şi prin mine, nevrednicul, către păstor, să-l lase 
să sfârşească drumul petrecând acolo. El îşi vestea 
prin cuvântul acesta în chip umbrit sfârşitul şi che- 
marea lui apropiată (la Dumnezeu), fapt care s-a şi 
întâmplat. Căci lăsându-l pe el învățătorul în această 
rânduială, după zece zile a plecat prin neslăvire în 
chip slăvit la Domnul, luând la el în a şaptea zi a 
adormirii şi pe portarul mânăstirii. Căci îi spusese 
lui, fericitul, că de va dobândi îndrăznire la Domnul, 
nedespărţit îi va fi şi acolo degrabă. lar aceasta s-a 


120. „Cinsteşte Părintele şeptimea de ani a Legii vechi, 
dezlegând după trecerea acestui timp pe Isidor de canonisire. 
Prin aceasta arată că tot omul trebuie să treacă prin răstimpul 
dureros al vieţii acesteia, până ce, izbăvindu-se de cele de aici, 
ajunge la odihna celor de acolo.“ 

şi întâmplat, spre cea mai mare adeverire a primi- 
rii neînfruntate a ascultării şi a smereniei lui de 
Dumnezeu următoare. 

22) Am întrebat pe acest mare Isidor, pe când 
încă trăia, ce lucrare avea mintea lui stând în poartă. 
Şi pururea pomenitul nu a ascuns-o de către mine, 
căci voia să mă folosească. Spunea deci că la înce- 
put o avea pe aceasta: „Socoteam că pentru păcatele 
mele m-am vândut. De aceea făceam pocăință 
cu toată amărăciunea, cu silire şi cu sânge!?!. lar 
după ce s-a împlinit un an, nu mai aveam întristare 
în inimă, aşteptând plata de la Dumnezeu pentru 
răbdare!'?. Trecând iarăşi un an, mă socoteam ne- 
vrednic, în simţirea inimii, de petrecerea în mânăstire 
şi de vederea şi de vorbirea împreună cu părinţii şi de 
împărtăşirea cu dumnezeieştile Taine şi de privirea 
cuiva în faţă; ci, căutând cu ochii în jos, dar şi mai jos 
cu cugetul, ceream celor ce intrau şi ieşeau să se roa- 
ge pentru mine”. 


121. Din Isaac Sirul: „Puțin necaz suportat pentru Dumnezeu 
e mai mare decât o faptă mare săvârşită fără necaz. Deoarece ne- 
cazul de bunăvoie probează credinţa şi iubirea, iar fapta odihnei 
se naşte din lenevirea conştiinţei. De aceea în necazuri s-au probat 
sfinţii în dragostea lui Hristos şi nu în odihnă. Pentru că fapta fără 
osteneală e dreptatea celor din lume, care fac milostenii din cele 
din afară şi nu agonisesc în ei înşişi”. E lucru mai mare să suporţi o 
durere, decât să faci cu uşurinţă o faptă bună. Ultima nu se înscrie 
atât de adânc în fiinţa proprie, ca să o preschimbe. 

122.„Cel ce primeşte necazurile din timpul de faţă, în 
aşteptarea bunătăţilor de mai târziu, a aflat cunoştinţa adevă- 
rului şi se va izbăvi uşor de mânie şi de întristare.” Îşi cunoaşte 
mai bine complexitatea firii cel ce suportă necazuri, decât cel 
pentru care totul decurge lin, rămânând la suprafaţa fiinţei lui, 
nepusă la încercare prin grele necazuri. 

Despre Lavrentie 


23) Şezând noi odată la masă, acel mare povă- 
tuitor, plecându-şi sfânta sa gură la urechea mea, 
zise: „Voieşti să-ţi arăt cugetare dumnezeiască într-o 
cărunteţe adâncă?” lar eu rugându-l să o facă, dreptul 
acesta strigă de la o a doua masă pe un oarecare cu 
numele Lavrentie, ce avea în mânăstire vreo patruzeci 
şi opt de ani şi era al doilea preot slujitor la altar. Acela 
venind şi îngenunchind în faţa egumenului, acesta îl 
binecuvântă. Dar sculându-se acela, nu-i spuse nimic, 
ci-l lăsă să stea în faţa mesei fără să mănânce (şi era la 
începutul mesei). Acela rămase aşa un ceas sau chiar 
două, încât până la urmă mă şi ruşinai să privesc la 
faţa lui: căci era cu părul alb de tot, având optzeci de 
ani. Rămânând fără răspuns până la sfârşitul mesei, 
fu trimis de cuviosul să spună mai înainte pomenitu- 
lui Isidor începutul Psalmului 39. Dar eu n-am trecut 
cu vederea, ca un prea viclean, să ispitesc pe bătrân. 
De aceea l-am întrebat ce gândea când stătea îna- 
intea mesei? lar el a zis: „Înfăţişându-mi în preajma 
păstorului chipul lui Hristos, am socotit că nu el îmi 
porunceşte, ci Dumnezeu. Pentru aceea, părinte loa- 
ne, stăteam rugându-mă nu ca înaintea mesei unor 
oameni, ci ca înaintea altarului lui Hristos, neprimind 
niciun gând rău faţă de păstor, datorită credinţei şi iu- 
birii mele faţă de el. Căci s-a zis: dlubirea nu socoteşte 
răul» (1 Corinteni 13, 5). Dar cunoaşte şi aceasta, 
părinte, că dacă cineva se predă pe sine de bunăvoie 
simplităţii şi nerăutăţii, nu mai dă celui rău nici loc, 
nici vreme împotriva sa”. 

Despre econom 


24) Precum acel drept era cu adevărat, prin 
Dumnezeu, mântuitorul şi păstorul oilor sale, la fel îl 
avea de la Dumnezeu şi pe economul mânăstirii, mai 
mult decât pe oricare altul, blând, ca foarte puţini. Îm- 
potriva acestuia se porni odată stareţul cu mare mâ- 
nie spre folosul celorlalţi, în biserică, poruncind să fie 
scos afară fără niciun motiv. lar eu, ştiindu-l pe acesta 
nepătat de vina de care îl osândea păstorul, i-am luat 
apărarea economului în faţa păstorului, luându-l deo- 
parte. Dar înțeleptul spuse şi el: „Ştiu, părinte, şi eu. 
Dar precum e un lucru de osândă şi nedrept a răpi 
pâinea din gura pruncului leşinat de foame, aşa se va 
păgubi şi pe sine şi pe lucrător întâistătătorul suflete- 
lor dacă nu-i prilejuieşte aceluia atâtea cununi!% câte 
ştie că poate răbda acela în tot ceasul, fie prin ocări, 
fie prin necinstiri, fie prin dispreţuiri şi batjocoriri!2*. 
El se face pricina acestor trei păgubiri foarte mari. 


123: Aşa e textul din ed. 1970. Cel din PG sună astfel: „Aşa şi 
întâistătătorul sufletului nu se vatămă şi nu se păgubeşte nici pe 
sine, pricinuind aceluia cununi”. Scolia: „Luptătorii sunt ispitiţi 
ca să sporească bogăţia lor. Cei moleşiţi, ca să se păzească de 
cele ce-i vatămă. Cei somnoroşi, ca să se trezească. Cei depărtaţi, 
ca să se apropie de Dumnezeu. Cei familiari, ca să se facă şi mai 
familiari prin îndrăzneală”. 

124. „Observă cum celor ce au urcat li se dă, nu fără folos, 
prilej de smerenie. Căci dacă se desăvârşesc în cele ce au pus 
început, se fac şi mai vrednici de laudă.” Dacă cei ce lucrează 
bine sunt numai lăudațţi de întâistătători, încep să se umple de 
mândrie şi se păgubesc şi ei şi întâistătătorii, că nu au avut grijă 
de buna lor îndrumare. 

Întâi se lipseşte acela însuşi de plata ce vine din cer- 
tarea povăţuitorului; al doilea, că, putând să folosească 
şi pe ceilalţi din virtutea altuia, nu face aceasta; al treilea 
şi cel mai greu lucru e că şi cei ce par purtători de oste- 
neli, făcându-se o vreme fără grijă şi nefiind mustraţi sau 
certați de întâistătătorul, ca unii ce ar fi, chipurile, virtuoşi, 
se lipsesc de blândeţea şi de răbdarea ce se cuvine să o 
aibă. Căci lipsa de apă acoperă şi pământul bun şi rodi- 
tor şi gras de buruienile necinstite şi-l face să odrăslească 
mărăcinii mândriei, ai vicleniei şi ai netemerii. Ştiind-o 
aceasta marele Apostol scrie lui Timotei: «Stăruie, mustră, 
ceartă, îndeamnă cu timp şi fără timp» 2 Timotei 4, 2)”. 

lar eu, împotrivindu-mă acelui povăţuitor adevărat 
şi aducând înainte slăbiciunea generaţiei noastre şi că 
mulţi, poate pentru certarea fără motiv sau poate nu 
fără motiv, se rup de păstor, acel sălaş al înţelepciunii 
zice iarăşi: „Sufletul legat de Hristos, prin iubirea şi 
credinţa păstorului, nu se depărtează de el până la sân- 
ge şi mai ales cel ce s-a tămăduit vreodată prin el de vreo 
rană oarecare, amintindu-şi de cel ce zice: «Nici îngerii, 
nici începătoriile, nici puterile, nici vreo altă zidire nu 
va putea să ne despartă pe noi de dragostea lui Hristos» 
(Romani 8, 38-39). lar de cel ce nu e astfel legat şi bine 
sădit şi lipit mă minunez foarte dacă nu-şi săvârşeşte în 
deşert petrecerea cea din locul acesta. Că s-a însoţit cu 
o ascultare mincinoasă”. Şi nu s-a înşelat pe sine acest 
cu adevărat mare povăţuitor, ci a călăuzit şi a desăvârşit 
şi a adus la Hristos oi neprihănite. 


Despre Avachir 


25) Să ascultăm înţelepciunea lui Dumnezeu aflată 
în vase de lut şi să ne minunăm de ea. Mirându-mă eu 

deci, când mă aflam acolo, de credinţa, de răbdarea 
şi de neclintita stăruinţă a celor nou-sădiţi, cu toate 
certările şi ocările, ba uneori şi prigonirile nu numai 
din partea întâistătătorului, ci şi a celor cu mult mai 
de jos, am întrebat, pentru zidirea mea, pe un oareca- 
re dintre fraţii ce se aflau în mânăstire de cincispreze- 
ce ani, pe nume Avachir, pe care îl vedeam nedreptăţit 
aproape mai mult decât pe toţi, ba uneori alungat şi 
de la masă dintre slujitori; şi era din fire foarte puţin 
vorbăreţ. 

Deci zisei către el: „Frate Avachir, pentru ce te văd 
în fiecare zi alungat de la masă şi dormind de multe 
ori nemâncat?” lar el răspunse: „Crede-mă, părinte, 
că mă încearcă părinţii mei de sunt bun de călugăr. 
Dar nu o fac aceasta fără iubire!%. Şi eu, cunoscând 
scopul întâistătătorului şi al celorlalţi, le rabd toate 
fără greutate. lată am cincisprezece ani din cei trei- 
zeci cât socotesc, precum mi-au spus şi ei la intrarea 
mea (în mânăstire), că încearcă pe cei ce s-au lepădat 
de lume. Şi pe drept cuvânt, frate loane, căci fără cer- 
care aurul nu se desăvârşeşte”. 

Mai rămânând deci viteazul acesta, Avachir, 
după intrarea mea în mânăstire, doi ani, s-a mu- 
tat la Domnul, spunând părinţilor când avea să ple- 
ce: „Mulţumesc, mulţumesc Domnului şi vouă. Că 
ispitindu-mă voi pentru mântuirea mea, iată am 
rămas neispitit de draci şaptesprezece ani”. Pen- 
tru aceasta întâistătătorul, ca un drept judecător, a 


125. „Nu numai pe cei ce mor de sabie şi pe cei ce au 
mărturisit pe Domnul în faţa tiranilor îi încununează Domnul, 
ci şi pe cei ce şi-au dovedit iubirea întru nevoinţă. Căci precum 
aceia au răbdat împunsăturile pentru Domnul, aşa şi aceştia au 
răbdat asuprelile şi nevoinţa pentru Domnul.” 

poruncit să fie aşezat după vrednicie, ca un mărtu- 
risitor (mucenic), împreună cu sfinţii adormiţi acolo. 


Despre arhidiaconul Macedonie 


26) Aş nedreptăţi, fără îndoială, pe râvnitorii ce- 
lor bune, dacă aş îngropa în mormântul tăcerii lupta 
şi biruinţa lui Macedonie, a întâiului diacon de aco- 
lo. Acesta, aflându-se în purtarea de grijă a Domnu- 
lui, l-a rugat odată pe păstor, cu două zile înainte de 
sărbătoarea sfintelor Teofanii!2*, să plece în cetatea 
Alexandriei pentru oarecare trebuinţă personală, 
făgăduind să vină repede din cetate pentru pregătirea 
sa de slujba sărbătorii. Dar diavolul, vrăjmaşul bine- 
lui, l-a împiedicat pe arhidiaconul îngăduit de egu- 
men să vină în sfânta mânăstire la data hotărâtă de 
întâistătător. Sosind după o zi, păstorul îl scoase din 
diaconie şi-l aşeză în rândul celor din urmă începători. 
Bunul diacon al răbdării şi arhidiacon al statorniciei 
primi hotărârea şi cuvântul părintelui fără întristare, 
ca şi când altul ar fi fost pedepsit şi nu el. După cea 
rămas în această stare patruzeci de zile, înțeleptul l-a 
ridicat iarăşi în treapta lui. Dar după o zi de arhidia- 
conie, acesta îl rugă să-l lase iarăşi în aceeaşi certare 
şi necinstire de mai înainte, spunând că a săvârşit un 
păcat de neiertat. 

Dar cunoscând cuviosul că acela nu spune adevărul, 
ci cere aceasta din smerenie, s-a învoit cu dorinţa cea 
bună a slujitorului şi se putea vedea cărunteţea venerată 


126. Sărbătoarea Naşterii şi a Botezului Domnului, care, în 
timpul scrierii Scării, se vede că se prăznuiau încă deodată sau 
în strânsă legătură. 

petrecând în starea începătoare şi cerând tuturor să se 
roage pentru el „deoarece, zicea, am căzut în curvia 
neascultării”. Mie însă, smeritului, a îndrăznit acest mare 
Macedonie să-mi mărturisească pentru ce a alergat de 
bunăvoie la această smerită vieţuire. „Niciodată, zicea, 
n-am simţit atâta uşurare de orice război şi n-am văzut 
dulceaţa luminii dumnezeieşti în mine, ca acum”!%. 

27) Este propriu îngerilor să nu cadă. Ba poate 
nici să poată cădea, cum zic unii!?5. Dar oamenilor le 
este propriu să cadă şi să se ridice iarăşi ori de câte 
ori s-ar întâmpla aceasta. Numai dracilor le este pro- 
priu ca, odată căzuţi, să nu se mai ridice niciodată!%. 


127. Cel ce ia de bunăvoie starea smereniei şi ostenelile 
cele grele nu va mai suferi de venirea asupra lui a unor umiliri 
şi greutăţi fără voie. Acestea nu-l vor întrista, ba nici nu le va mai 
simţi, ci se va bucura de ele. Căci îl găsesc pregătit pentru ele. 
Nu le mai simte ca ispite şi ca război. Nu-i mai produc întristări 
şi nemulțumiri. El vede în sine lumina dumnezeiască, pentru că 
vede rostul lor binefăcător. 

128. Învățătura stabilită e că acum îngerii buni nici nu pot cădea. 

129. „Sunt trei ordine, zice Sfântul Maxim: îngeri, oameni, de- 
moni. A nu cădea e propriu îngerilor, dar nu după fiinţă, ci prin li- 
bera alegere. Căci nu sunt prin fire nemişcaţi spre rău. Pentru că 
în acest caz nici satana n-ar fi căzut, fiindcă prin fire n-ar fi putut 
pătimi aceasta. Dar sunt greu de mişcat spre contrariul, cum zice 
Grigorie Teologul. Deci nu după fiinţă, ci după libera alegere au do- 
bândit însuşirea de a nu cădea. Pe aceasta dracii întărind-o spre 
rău, au rămas din pricina neputinței de întoarcere în apostazie. lar 
oamenii, din pricina putinţei de întoarcere, sunt mai buni decât 
demonii. Dar îngerii sunt mai presus de ambele ordine, din prici- 
na neputinței de schimbare.” Dar se pune întrebarea: De ce Dum- 
nezeu i-a făcut pe îngeri şi pe demoni cu neputinţă de mişcat de 
la bine spre rău şi invers, după ce au ales ei binele sau răul? Nu e 
în hotărârea lor ceva atât de decisiv, că schimbarea le devine cu 
neputinţă? Credem că aici trebuie căutată explicaţia: Îngerii au un 
fel de absolut în decizia lor. Ei vor ceva într-un grad şi într-o formă 

Aceasta ne-a mărturisit-o cel încredinţat cu economia 
mânăstirii. „Fiind tânăr, îmi spuse el, şi având grija vi- 
telor mânăstirii, mi s-a întâmplat o foarte grea cădere 
a sufletului. Având obiceiul să nu ascund niciodată 
şarpele înlăuntrul inimii, prinzându-l de coadă, l-am 
arătat îndată doctorului. Dar acela, cu faţa zâmbitoa- 
re, îmi zise lovindu-mă uşor peste obraz: «Du-te, fiule, 
fă-ţi slujba ca mai înainte şi nu te teme de nimic»!%. lar 
eu, convins prin credinţa înfocată că voi lua în puţine 
zile dovada tămăduiirii, am continuat să alerg pe dru- 
mul meu bucurându-mă şi totodată tremurând”. 

28) Toată orânduirea făpturilor are, cum zic unii, 
multe deosebiri. Deci şi în vieţuirea de obşte a fraţilor 
sunt deosebiri de înaintări şi păreri. Pentru aceea şi 
doctorii, observând pe unii dintre aceştia iubitori de 
a se arăta la venirea în mânăstire a mirenilor, îi aco- 
pereau în faţa acelora cu ocări şi cu slujiri mai puţin 
cinstite, ca să se retragă cu grabă când se întâmpla 
sosirea cuiva din lume. Şi aşa se putea vedea petre- 
cându-se ceva mai presus de fire: însăşi slava deşartă 
se alunga pe sine şi fugea de oameni!”. 


definitivă. Ei trăiesc într-o ambianţă mai clară a absolutului şi deci- 
zia lor are ceva din acceptarea total conştientă a absolutului, câtă 
vreme omul creşte treptat spre absolut, aflându-se pe un drum sui- 
tor, care se desprinde treptat de răul sau de binele total. 

130. Scolia ed. 1970: „Să nu ai vreo bănuială pe părinte că 
a lăsat pe cel ce s-a mărturisit fără o certare (epitimie). Căci îl 
ştia pe acesta din tinereţe mult timp petrecând în nevoinţa plină 
de trezvie şi stăruind în osteneli, şi de aceea nu a adăugat altă 
greutate la acestea. De altfel nici pricină nu era, pe cât socotea, 
vrednică de o certare aspră, pentru că altfel nu l-ar fi lăsat să ple- 
ce zâmbind, ci ar fi ieşit păzind întocmai canonisirea”. 

131. Însăşi slava deşartă fugea de oameni, pentru că cei 
stăpâniţi de ea se fereau să apară în faţa oamenilor, obligaţi 

Despre cuviosul Mina 


29) Nevrând Domnulsă mă lipsească de rugăciunile 
unui cuvios părinte, înainte cu o săptămână de ple- 
carea mea l-a luat la Sine pe cel ce cârmuia ca aju- 
tor al păstorului, pe un bărbat minunat cu numele 
Mina, care avea cincizeci şi nouă de ani în obşte şi 
împlinise toate ascultările în ea. Deci în ziua a treia, 
când săvârşeam noi rânduiala adormirii cuviosului, 
deodată se umplu de bună mireasmă tot locul unde 
zăcea trupul lui. Drept aceea ne îngădui marele păstor 
să desfacem acoperământul în care era aşezat. Şi 
făcându-se aceasta, văzurăm toţi pornind din tălpile 
lui, ca din două izvoare, buna mireasmă a mirului. 
Atunci spuse învățătorul către toţi: „Vedeţi sudorile pi- 
cioarelor şi ostenelile lui, cu adevărat s-au adus şi s-au 
primit ca un mir!” 

Dar părinţii locului mi-au povestit şi alte multe 
isprăvi ale preacuviosului Mina. Spuneau şi aceasta: 
că odată întâistătătorul, voind să încerce răbdarea 
lui de Dumnezeu dăruită, venind acesta la stăreţie şi 
punând metania de seară egumenului şi cerând slo- 
bozire ca de obicei, acela l-a lăsat pe el să şadă aşa 
jos până la ceasul canonului. Şi abia atunci, dându-i 
blagoslovenie şi ocărându-l ca pe un iubitor de slavă 
şi ca pe un lipsit de răbdare, l-a lăsat să se ridice. Căci 
ştia cuviosul că va răbda cu bărbăţie. De aceea a dat 
şi priveliştea aceasta spre zidirea tuturor. lar uceni- 
cul cuviosului Mina, făcându-ne cunoscute acestea 


fiind la slujiri lipsite de măreție. Şi aşa se învățau să se ferească 
de a se arăta cu fală în faţa oamenilor. 

despre învățătorul său, zise: „Descosându-l eu dacă 
nu cumva i-a venit somnul stând în genunchi înaintea 
egumenului, m-a încredinţat că, şezând aşa jos, a ros- 
tit toată Psaltirea”. 

30) Nu voi trece cu vederea să împodobesc cununa 
cuvântului şi cu smaraldul următor: Am stârnit odată 
la un cuvânt despre liniştire pe unii dintre bătrânii 
aceia plini de bărbăţie. lar aceia, cu faţa zâmbitoare 
şi cu chip vesel, mi-au spus: „Noi, părinte loane, fiind 
materiali, avem şi o vieţuire aplecată spre cele mate- 
riale. Judecând că trebuie să purtăm războiul după 
măsura slăbiciunii noastre, am socotit că e mai bine 
să ne luptăm cu oamenii care uneori sunt furioşi, al- 
teori se căiesc, şi nu cu dracii care sunt totdeauna 
porniţi şi înarmaţi cu furie împotriva noastră”!*2. 


132. Scolia din ed. 1970 care arată în plus, pe lângă PG, pri- 
ma propoziţie ca fiind a lui Marcu Ascetul, iar restul al lui Evagrie: 
„Zice şi Avva Marcu: «Mai bine este să fim ispitiţi de oameni de- 
cât de draci. Dar cel ce place Domnului îi biruieşte şi pe unii şi 
pe alţii». Dar zice şi Sfântul Evagrie: «Dracii luptă descoperiți îm- 
potriva pustnicilor. lar împotriva celor ce petrec în chinovii sau 
săvârşesc virtutea însoţiţi cu alţii îi înarmează pe cei mai fără 
grijă dintre fraţi. Dar războiul al doilea e mult mai uşor decât cel 
dintâi. Pentru că nu se pot afla oameni pe pământ atât de amar- 
nici ca dracii, chiar dacă se suferă din partea lor toată uneltirea». 
Oamenii mai au şi milă, sau mai pot fi şi înduplecaţi, dar dracii 
nu. În orice caz poti fi, în lupta cu oamenii ce te ispitesc sau te 
tulbură, cel puţin tot atât de tare ca şi ei, poţi afla o slăbiciune în 
ispitirea lor şi deci îi poţi înfrânge mai uşor”. 

În PG se mai adaugă o scolie, care e totodată o metodă 
de înfrângere a ispitelor de la oameni şi de la draci: „Cel ce 
se roagă pentru oamenii care-l nedreptăţesc tulbură pe draci; 
iar cel ce se împotriveşte celor dintâi e biruit de cei din urmă”. 
Lupta oamenilor împotriva noastră nu e despărțită de cea a 
dracilor. Dar, prin oameni, lupta dracilor e mai slabă. Căci 

3l) Iarăşi un altul dintre acei pururea pomeniti, 
având față de mine dragostea şi îndrăznirea cea 
după Dumnezeu, îmi spuse cu bunăvoință: „De ai do- 
bândit cumva, preainţelepte, lucrarea celui ce a zis 
întru simţire: «Toate le pot întru Cel ce mă întăreşte 
pe mine, Hristos» (Filipeni 4, 13), de a venit peste tine 
Duhul Sfânt ca o rouă curăţitoare, de te-a umbrit pu- 
terea răbdării Celui preainalt (Luca 1, 35), încinge 
ca un bărbat (ca Hristos Dumnezeu) mijlocul tău cu 
ştergarul ascultării şi, ridicându-te de la cina liniştei, 
spală picioarele fraţilor cu duh smerit!%. Mai bine zis 
tăvăleşte-te sub picioarele soţilor tăi cu cuget sporit; 
pune portar neîndurat şi neadormit în poarta inimii 
tale; ţine-ţi mintea cea greu de ţinut!'** în trupul tău 
supus împrăştierii; ţine liniştea minţii în mădularele 
ce se mişcă şi se clatină, care e lucrul cel mai minu- 
nat dintre toate; fă-ţi sufletul netulburat în mijlocul 
tulburărilor, opreşte-ţi limba înfuriată, gata să sară la 
împotrivire!*>. 


oamenii se înmoaie de rugăciunea noastră pentru ei, de vorba 
bună şi de ajutorul ce le dăm. 

133. Cel ce porneşte la ascultare cu hotărâre se dovedeşte 
pe de o parte bărbat puternic, pe de alta, în stare de smerenie; 
e tare în smerenia slujitoare. El se încinge cu putere, dar cu 
puterea smereniei. El renunţă la liniştea care-l odihneşte şi ia 
asupră-şi grija ajutorării şi lucrării de scăpare a aproapelui de 
păcatele ce-l împovărează. 

134. «păTeti voðv âkpârnTrov e un paradox. Mintea care e me- 
reu în mişcare trebuie ținută în gândul la Dumnezeu. 

135. În toate aceste recomandări se cere un lucru paradoxal 
(tradus de noi cu „minunat”), deci cu atât mai greu. Mădularele 
trupului se mişcă sub puterea ispitelor, dar mintea trebuie să-şi 
păzească liniştea şi deci puterea de a nu se tulbura şi de a nu 
se lăsa purtată de ele. Mintea trebuie să rămână neclintită ca o 
stâncă în mijlocul valurilor ce o asaltează. 

Luptă-te cu stăpâna aceasta în fiecare zi de 
şaptezeci de ori câte şapte. Înfige în lemnul sufletului, 
ca într-o cruce, mintea ta ca o nicovală care e bătută, 
batjocorită, ocărâtă, luată în râs, nedreptăţită ca de 
nişte lovituri neîncetate de ciocane, dar se înmoa- 
ie, nu suferă nicio sfărâmare, ci rămâne întreagă, 
netedă şi neclintită!%. Leapădă voia ta ca pe o haină 
a ruşinii şi intră în arenă despuiat de ea!”, chiar dacă 
acesta e un lucru rar şi anevoie de aflat. Îmbracă 
platoşa credinţei care nu poate fi spartă şi sfărâmată 
de necredinţa în conducătorul luptei. Ține în frâul 
neprihănirii simţul pipăitului care sare cu neruşinare 
înainte. Înfrânează-ţi cu pomenirea morţii ochiul care 
voieşte să iscodească în fiecare clipă măreţia trupu- 
rilor şi frumuseţea lor. Adu la tăcere, prin grija de ea 
însăşi, mintea curioasă care voieşte să osândească 
pe frate pentru negrijă, arătând în chip neamăgitor 
toată iubirea şi mila faţă de aproapele. În aceasta 
vor cunoaşte toţi cu adevărat, preaiubite părinte, că 
eşti ucenic al lui Hristos: dacă vom avea în obşte iu- 
bire între noi”. 


136. Mintea, ca organ al cugetării, are ca temelie sufletul nos- 
tru întreg, sau subiectul nostru. Dacă dispoziţia acestuia e fermă 
ca un lemn, mintea nu se va clătina nici ea de ispite. Neclinti- 
rea subiectului nostru îşi ia tăria din întipărirea lui de gândul la 
Crucea lui Hristos. Mintea trebuie să se fixeze în subiectul astfel 
întărit asemenea lui Hristos, suportând ca El toate piroanele. 

137. „Voia ta” e voia contrară lui Dumnezeu, voia indivi- 
dualistă, sau egoistă. Ea îl îmbracă pe om într-o înfăţişare 
neplăcută lui Dumnezeu şi semenilor, într-o înfăţişare de ocară. 
Cel ce ţine seama de această voie egoistă a sa, fiind duşmanul lui 
Dumnezeu şi al semenilor săi, nu e capabil să suporte greutăţile 
neplăcute ale nevoinţelor, pentru că nu se bazează decât pe pu- 
terea sa limitată. 

„Vino, vino”, zicea iarăşi bunul prieten. „Vino şi 
locuieşte împreună cu noi. Bea în fiecare clipă batjo- 
corirea ca pe o apă vie. Căci David, după ce a cercat 
din toate cele plăcute de sub cer, la sfârşitul tuturor, 
mărturisindu-şi neştiinţa, a zis: «Ce este dar bun? Sau 
ce e plăcut? Nu e altceva decât a locui fraţii împreună» 
(Psalmii 132, 1). lar dacă ne-am învrednicit astfel de 
o asemenea răbdare şi ascultare, e bine ca, după ce 
ne-am cunoscut şi slăbiciunea noastră, să nu intrăm 
în stadionul luptei, ci să fericim pe cei ce luptă şi să le 
dorim răbdare” !38, 

lar eu am fost biruit de frumoasele cuvinte ale 
părintelui şi preabunului învățător, care s-a nevoit 
împreună cu mine în chip evanghelic şi proorocesc, 
sau mai bine zis prietenesc. De aceea am şi hotărât să 
dau fără şovăire întâietate fericitei ascultări. 

32) Dar înainte de a ieşi ca dintr-un rai şi de a înşira 
cuvintele mele, ca nişte mărăcini urâţi şi nefolositori, 
voi mai aminti încă o virtute folositoare a acestor 
fericiţi!*?. 

Păstorul a băgat de seamă că de multe ori, stând 
noi la rugăciune, unii le foloseau ca întâlniri şi ca pri- 
lejuri de convorbiri. Acestora poruncindu-le să stea 
vreme de o săptămână înaintea bisericii, le-a rânduit 
să facă metanie celor ce intrau şi ieşeau, chiar dacă 
erau clerici sau preoţi!*. 


138. E lăudată răbdarea în obşte ca forță de coeziune, ca 
putere susținută de comuniune şi susținătoare a comuniunii. Pe 
aceasta a pus accent şi stareţul Gheorghe de la Cernica în viaţa 
duhovnicească ce a sădit-o în obştea sa. 

139. „Urâte ca exprimare, nefolositoare prin firea lor lu- 
mească; spinoase prin asprimea lor.” 

140. „Când greşeala unuia se întinde la mulţi, nu trebuie 
să se arate îndelungă-răbdare, nici să se caute folosul propriu, 

Văzând pe careva dintre fraţi stând la cântare 
cu o simţire a inimii mai adâncă decât a multora şi 
mai ales părând, prin rostirea cuvintelor însoţită de 
înfăţişarea fiinţei şi a feţei, că se află în convorbire cu 
vreunii, l-am întrebat să-mi spună înţelesul fericitului 
său obicei. lar el, ştiind că e spre folos să nu ascundă 
aceasta, zise: „M-am obişnuit, părinte loane, să-mi 
adun gândurile şi mintea, împreună cu sufletul, de la 
început, chemându-le să strige împreună: Veniţi să 
ne închinăm şi să cădem la Hristos, Împăratul nostru 
Dumnezeu". 

lar pe bucătar, iscodindu-l eu, l-am prins făcând 
aceasta: văzând că are o tăbliță la brâu, am aflat 
că însemna pe ea în fiecare zi gândurile sale şi le 
mărturisea pe toate păstorului. Dar nu numai pe 
acesta, ci şi pe alţi mulţi i-am văzut făcând acolo 
acelaşi lucru. Căci era şi aceasta o poruncă a mare- 
lui păstor, precum am auzit!”!. 


ci cel al multora, ca să se mântuiască, pentru că virtutea mul- 
tora şi de multe feluri e mai de folos decât virtutea unuia şi de 
un singur fel.” 

141. Aceasta e o metodă de a păstra sufletul într-o sinceritate 
sau într-o transparenţă deplină, neavând în el nimic ascuns, nimic 
acoperit de întunericul minciunii, nicio umbră, nicio pată, ci to- 
tul în lumină. Scolia PG: „Alta, a lui Fotie: «A dezvălui de bunăvoie 
greşalele sale bărbaților duhovniceşti e un semn al vieţii ce se 
îndreptează, iar a le ascunde e un semn al sufletului pătimaş. 
Căci nimeni, ajutând pe hoţi, sau stând de partea curvarilor, nu-şi 
va da pe faţă gândurile (nu-i va da pe față pe aceştia). Pentru că 
cel nepătimaş, care are milă faţă de pătimaş, spunând păcatul 
fratelui o face din două motive: fie ca să-l îndrepteze pe el, fie 
ca să-l folosească pe altul. Dar dacă-l spune fără aceste motive, 
o face fie ca să-l osândească pe acela, fie ca să-l bârfească, şi de 
aceea nu va scăpa de părăsirea dumnezeiască şi va cădea şi el 
fie în aceeaşi greşeală, fie în alta, şi va fi osândit şi ruşinat”. 

Oarecare dintre fraţi a fost izgonit odată de el, pen- 
tru că a bârfit pe aproapele său către el că e flecar şi 
vorbăreţ. Dar el a stăruit în poarta mânăstirii timp de 
osăptămână, rugându-se să poată intra şi să fie iertat. 
Când a auzit aceasta iubitorul de suflete, cercetând 
şi aflând că acela n-a mâncat nimic în cele şase zile, 
îi vesti: „Dacă voieşti să-ţi faci sălaşul în întregime în 
mânăstire, te voi pune în ceata celor ce se pocăiesc“. 
Şi fiindcă cel ce se pocăia a primit aceasta cu bucurie, 
păstorul a poruncit să fie dus în mânăstirea rânduită 
îndeosebi pentru cei ce plângeau pentru păcatele lor, 
ceea ce s-a şi întâmplat!”?. 

33) Dar fiindcă am vorbit despre amintita mâ- 
năstire, să spunem ceva pe scurt şi despre ea. Era un 


142. O scolie a lui Hrisolog: „Leagă pe cel ce a păcătuit, ca să 
i-L faci milostiv pe Dumnezeu. Nu-l dezlega, ca să nu fie legat şi 
mai tare de mânia lui Dumnezeu. De nu-l voi lega eu, legăturile 
lui nu vor rămâne nedezlegate. «Că de ne vom judeca pe noi 
înşine, nu vom fi judecaţi» (1 Corinteni 11, 31). Să nu socotească 
cineva aceasta cruzime şi neomenie, ci cea mai mare blândeţe 
şi cel mai bun leac şi multă purtare de grijă. «Dar au suferit des- 
tul timp pedeapsa», va zice cineva. Cât? Spune-mi! Un an, doi, 
trei? Dar nu mă interesează vremea, ci îndreptarea sufletului. 
Arată-mi deci aceasta: de s-au străpuns la inimă, de s-au schim- 
bat, şi atunci s-a împlinit totul. lar de nu s-a întâmplat aceasta, 
vremea nu e de niciun folos. Căci nu ne interesează de a fost 
legată rana de multe ori, ci de a folosit legătura. Dacă a adus fo- 
los în scurtă vreme, să nu mai fie ţinută. lar de nu a fost spre folos 
în cincisprezece ani, să mai fie ţinută. Dezlegarea celui legat să 
hotărască folosul”. Legând duhovnicul pe cel ce a greşit, nu-l mai 
leagă Dumnezeu. Căci acela simte mai vădit dezaprobarea şi se 
îndreaptă, pe când legătura lui Dumnezeu nu e vădită şi omul 
continuă să păcătuiască, socotind că, dacă nu l-a dezaprobat du- 
hovnicul, păcatul lui n-are prea mare importanţă. lar canonul se 
orientează, ca vreme, după rezultatul adus de el în îndreptare. 


CUVÂNTUL AL IV-LEA 131 


loc depărtat cam la o stadie (1 km) de mânăstirea cea 
mare. Era o închisoare jalnică. Nu se putea vedea acolo 
niciodată fum, nici vin, nici ulei pentru mâncare. Nu se 
găsea altceva decât pâine şi puţine legume. În acest loc 
îi închidea fără ieşire pe cei ce se poticneau după chema- 
re (la călugărie); nu la un loc, ci îndeosebi şi despărțiți, 
sau câte doi cel mult, până ce Domnul îl înştiinţa pe el 
(pe păstor) despre fiecare. Pusese peste ei şi un mare 
locţiitor, cu numele Isaac, care cerea celor predațţi grijii 
lui rugăciune aproape neîncetată. Spre împiedecarea 
trândăviei, erau acolo şi stâlpări multe de finici (pen- 
tru făcut coşuri şi rogojini). Aceasta era viaţa, aceasta 
era starea, aceasta era petrecerea celor ce căutau cu 
adevărat faţa Dumnezeului lui lacob (Psalm 23, 6). 

34) E un lucru bun a te minuna de ostenelile 
sfinţilor. Dare un lucru pricinuitor de mântuire a râvni 
să faci la fel. Însă a voi să urmezi vieţuirea lor dintr-o 
dată e un lucru nesocotit şi cu neputinţă. 

35) Când suntem muşcaţi de mustrări, să ne adu- 
cem aminte de păcatele noastre, până ce Domnul, 
văzând silința noastră, a celor ce ne sârguim, le va 
şterge pe acestea şi va preface durerea ce ne muşcă 
în inimă, în bucurie!%. „Căci după mulţimea durerilor 
mele în inima mea, zice, au veselit mângâierile Tale 
sufletul meu la vremea cuvenită” (Psalm 93, 19). 

36) Să nu uităm pe cel ce zice câtre Domnul: „Câte 
necazuri şi rele mi-ai arătat mie şi, întorcându-mă, 
m-ai făcut viu şi din adâncurile pământului m-ai scos 
iarăşi după ce am căzut” (Psalm 70, 23). 


143. „Silitori nesiliţi sunt cei pătrunşi de dragostea lui 
Dumnezeu şi care se silesc a bineplăcea lui Dumnezeu nu pen- 
tru că îi sileşte cineva, ci pentru că sunt atraşi de dragostea lui 
Dumnezeu.” 

37) Fericit este cel ce s-a silit pe sine să fie 
defăimat şi ocărât în fiecare zi pentru Domnul. Aces- 
ta va dănţui cu mucenicii şi va sta de faţă cu îngerii, 
plin de îndrăzneală. Fericit este monahul care se va 
socoti pe sine în toată clipa vrednic de necinstire şi de 
defăimare. Fericit este cel ce şi-a omorât până la capăt 
voia sa şi şi-a predat grija de sine învățătorului său în 
Domnul. Căci va sta de-a dreapta Celui răstignit!**. 

38) Cel ce a respins de la sine mustrarea dreaptă 
sau nedreaptă a respins însăşi mântuirea sa. lar cel 
ce o primeşte cu durere, sau fără durere, va dobândi 
degrabă iertarea păcatelor sale!%. 


144. „Avva Zosima a zis că cel ce doreşte să umble pe calea cea 
adevărată şi dreaptă, când se tulbură, se loveşte pe sine, zicând: 
De ce te mânii, suflete al meu? De ce te tulburi, ca cei ce fac spu- 
me? Chiar din aceasta arăţi că eşti bolnav. Căci de nu ai fi bolnav, 
nu ai suferi. De ce, încetând să te ocărăşti pe tine, îl învinovăţeşti 
pe fratele tău că ţi-a arătat boala cu fapta şi cu adevărul? la amin- 
te la porunca lui Dumnezeu: «Când era ocărât, nu ocăra; când 
pătimea, nu ameninţa» (1 Petru 2, 23), ci suferea toate. Şi zicea că, 
de va trăi cineva anii lui Matusalem şi nu va umbla pe calea aceea 
dreaptă, pe care au umblat toţi sfinţii, adică cea a necinstirii lor de 
către oameni, a iubirii şi a răbdării bărbăteşti, nu va înainta nici 
puţin, nici mult, şi va cheltui anii în deşert.” 

Cel ce rabdă va sta de-a dreapta Celui răstignit şi, după 
răstignire, înviat, pentru că s-a lăsat şi el răstignit de ocări şi şi-a 
predat grija de sine dascălului său, ca Hristos, Tatălui. Omorând 
cu totul voia sa egoistă, a înviat în dragostea lui Hristos. 

Avva Zosima e cel de care vorbeşte cu mare venerație şi Avva 
Dorotei. Era un egumen în apropierea Gazei de la începutul seco- 
lului VI. Avem aici o dovadă despre influenţa Cuvântărilor Avvei 
Dorotei asupra lui loan Scărarul. 

145. Mustrarea te face atent la tine însuţi; te face să-ţi dai sea- 
ma că e ceva rău în tine, sau care face altuia impresia că nu eşti 
cum trebuie în vreo privinţă oarecare. Drept urmare, te sileşti 
să te vindeci şi în acea privinţă, şi deci să-ţi câştigi mântuirea. 

39) Arată în chip nevăzut (cu mintea) lui Dumnezeu 
credinţa şi dragostea curată ce o ai față de părintele 
tău şi Acela va îndemna pe acesta în chip neştiut să se 
alipească de tine şi să te apropie de el, după simţirea 
ta față de el!*6. Cel ce pironeşte pe stâlp orice şarpe 
a arătat o credinţă vădită!'“. Dar cel ce îl ascunde 
rătăceşte încă pe locuri fără căi!%. 

40) De voieşte cineva să ştie că are iubirea de fraţi şi 
dragostea adevărată, se va încredința despre ea când se 
va vedea pe sine plângând pentru greşalele fratelui şi 
veselindu-se de înaintările şi de darurile lui!'*?. 

41) Cel ce voieşte să rămână biruitor într-o convor- 
bire cuvântul său să ştie că suferă de boala diavolu- 
lui, chiar dacă cuvântul său e adevărat!%. Şi dacă face 


E o cruce care te desăvârşeşte. Însăşi primirea mustrării, pricinu- 
indu-i cuiva pocăinţa de greşale, îi aduce iertarea lor. 

146. Nu-ţi arăta simţămintele de umilinţă şi de iubire faţă de 
părintele tău duhovnicesc văzut, ci spune-i-o cu mintea lui Dum- 
nezeu. Şi Dumnezeu i-o va descoperi aceluia, pentru că ceea ce 
e sincer nu se poate să nu se vadă în oarecare chip. 

147. Aici se arată sensul şarpelui de aramă țintuit pe lemn în 
Vechiul Testament. 

148. Pironeşte pe stâlpul văzut prin mărturisire orice şarpe 
ce se mişcă în tine şi aşa îl vei omori. Dar dacă.-l ţii ascuns în tine, 
nu vei umbla pe calea dreaptă, ci pe căi nedrepte, acoperite de 
întuneric. 

149. „Acela şi-a pus sufletul său pentru fratele”. Căci suferă 
pentru acela ca pentru sine şi se bucură de darurile lui, ca pen- 
tru ale sale. Sufletul trăieşte şi moare pentru acela şi cu acela. 

150. Cine voieşte să-şi facă biruitor cuvântul său voieşte să 
biruiască el pe ceilalţi. Desigur, el ar putea spune că nu voieşte 
să se impună pe sine, ci adevărul. Dar despre adevărul lui Hristos 
ajunge să dai mărturie, trăindu-l şi murind pentru El. El nu se impu- 
ne cu argumente ale raţiunii, a cărei dibăcie vrei să dovedeşti că o 
ai. „Nu ţine de vieţuirea creştinească a se apăra, şi nu se vorbeşte 

aceasta într-o convorbire cu cei deopotrivă cu el, va fi 
tămăduit poate de certarea celor mai mari. Dar dacă 
face aşa şi față de cei mai mari, sau mai înţelepţi, boa- 
la lui nu poate fi vindecată de oameni. 

42) Cel ce nu se supune cuvântului nu se supu- 
ne nici lucrului. Căci cel ce e necredincios în ceea ce 
e puţin e necredincios şi neîncovoiat şi în ceea ce e 
mare. Acela se osteneşte în zadar, neagonisindu-şi 
din cuvioasa ascultare nimic altceva decât osânda. 

43) Cel ce şi-a făcut conştiinţa curată la culme, 
în supunere faţă de părintele său, acela, aşteptând 
în fiecare zi moartea ca pe un somn, mai bine zis 
ca pe viaţa sa, nu se înspăimântă, ştiind că în cea- 
sul despărțirii nu el, ci întâistătătorul va avea să 
dea socoteală!”. 

44) Cel ce, primind nesilit de la părintele său în 
Domnul slujba unei ascultări, a pătimit în ea vreo 
poticnire neaşteptată, să pună vina nu pe celcea 
dat arma, ci pe cel ce a primit-o. Căci a primit arma 
spre a lupta cu vrăjmaşul, dar a îndreptat-o spre 
inima sa. lar de s-a silit pe sine pentru Domnul şi 


de ea în învăţătura lui Hristos.” Sau: „împotrivirea în cuvânt arată 
încăpăţânarea şi neascultarea”. Ea dovedeşte mai mult îngâmfa- 
rea şi disprețuirea, şi nu smerenia şi ascultarea în toate. Metoda 
recomandată aici ar aduce cu adevărat pace între oameni. 

151. Acela a făcut şi a gândit chiar ceea ce i-a cerut 
întâistătătorul. Deci acesta va avea să dea socoteală pentru fap- 
tele şi gândurile lui. Desigur, aceasta nu scapă pe călugăr de 
răspundere. Dar el răspunde întrucât se biruie pe sine în fiecare 
clipă, ascultând. lar acest lucru nu e uşor. El renunţă mereu la 
buna sa plăcere, la pornirile sale de plăcere, la mândria sa. El 
strânge mereu apele dezordonate ale pornirilor sale în matca 
îngustă şi tot mai adâncă a unei vieţuiri libere de patimi, a unei 
curăţii desăvârşite. 

a dezvăluit slăbiciunea sa de mai înainte celui ce 
i-a dat-o, să îndrăznească, căci, chiar dacă a căzut, 
nu a murit!?. 

45) Am uitat, o, prieteni, să vă pun în faţă şi pâi- 
nea aceasta dulce a virtuţii: anume, am văzut acolo 
ascultători în Domnul care se zdrobeau prin ocări şi 
se defăimau pentru Dumnezeu, ca să fie pregătiţi prin 
obişnuire să nu se mâhnească de necinstirile ce li se 
vor aduce din afară!%. 

46) Sufletul care se gândeşte la mărturisire e 
ținut de aceasta, ca de un frâu, să nu păcătuiască. 
Dimpotrivă, păcatele pe care nu avem de gând să le 
mărturisim le săvârşim fără frică, ca în întuneric. 

47) Când, lipsind întâistătătorul, ne închipuim 
faţa lui şi, socotind că stă în faţa noastră, ocolim orice 


152. „E deosebire între cădere şi cădere. De aceea şi căderea 
e după felul ascultării. Deci nu socoti izgonire de la Dumnezeu 
căderea ce se întâmplă în împlinirea slujirii.” Altă scolie a Marelui 
Vasile, care nu e decât în traducerea lui Veniamin Costache: „Pe 
lângă cele zise, de viața monahului mai ţine şi o altă primejdie. Cea 
dintâi şi foarte mare e cea a plăcerii de sine. Căci neavând pe nimeni 
care să poată să-i cerce lucrul, i se pare că a ajuns la împlinirea po- 
runcii. Apoi, făcându-şi din nepricepere o deprindere, nu cunoaşte 
nici lipsurile, nici sporirea în lucrare. Căci îi lipseşte din jur orice 
ajutor, prin care să cunoască unde se află cu lucrarea poruncilor. 
Căci cum va arăta smerita cugetare, neavând pe nimeni care să se 
arate mai smerit? Cum va cunoaşte milostivirea, despărţit fiind de 
ceilalţi? Cum se va deprinde în îndelunga-răbdare, nestând nimeni 
împotriva voilor sale? lar de va zice cineva că-i ajunge învăţătura 
Scripturilor spre îndreptarea năravurilor, face ca cel ce învaţă 
tâmplăria, dar nu o lucrează niciodată... Însuşi Domnul a spălat pi- 
cioarele ucenicilor. Dar tu pe cine vei spăla? Cum vei sluji? Decât 
cine vei fi cel mai de pe urmă, singur de sine petrecând?” 

153. Obişnuindu-te să nu te socoteşti mare lucru, nu te vei 
mâhni când nu te vor socoti mare lucru nici alţii. 

întâlnire, sau cuvânt, sau mâncare, sau somn, sau alt- 
ceva care ştim că nu-i place, împlinim cu adevărat o 
ascultare nemincinoasă. Copiii maşteri socotesc lip- 
sa învățătorului (a tatălui) prilej de bucurie, dar cei 
adevăraţi o socotesc pe aceasta o pagubă. 

48) Am întrebat odată pe careva dintre cei mai 
cercați, rugându-l să-mi spună cum se dobândeşte 
prin ascultare smerenia. lar el zise: „Chiar dacă 
ascultătorul recunoscător ar învia morți, chiar dacă 
ar dobândi lacrimi, chiar dacă s-ar izbăvi de războaie, 
el socoteşte în chip neîndoielnic că acestea le-a făcut 
rugăciunea părintelui său duhovnicesc. Astfel el 
rămâne străin de închipuirea deşartă de sine. Căci 
cum se va mândri cu acelea cel ce spune că le-a făcut 
prin ajutorul părintelui şi nu prin sârguinţa sa?” 

49) Cel ce se linişteşte (isihastul, sihastrul) nu 
cunoaşte lucrarea celor spuse!5*. Căci părerea de sine 
şi-a câştigat stăpânire în el, socotind că faptele amin- 
tite sunt săvârşite de el prin sârguinţa sa. Dar cel aflat 
în ascultare, biruind două vicleşuguri, rămâne robul 
veşnic supus al lui Hristos!>. 

50) Dracul luptă uneori să întineze pe cei 
ascultători cu murdării şi-i face învârtoşaţi la inimă; 
alteori, să-i tulbure potrivnic obiceiului; şi iarăşi al- 
teori să-i facă pe unii uscați şi neroditori, trândavi şi 
greoi la rugăciune, somnoroşi şi întunecaţi, ca să nu 


154. Aici autorul ţine să arate că ascultarea celui din obşte 
e mai mare decât liniştirea de unul singur. Prin aceasta nu 
disprețuieşte liniştirea. Dar socoteşte că la aceasta trebuie să 
ajungă cineva abia după ce a dobândit smerenia prin ascultarea 
în obşte. 

155. Ed. 1970: „Înţelege prin cele două vicleşuguri: neascul- 
tarea şi părerea de sine”. 

se mai folosească cu nimic din ascultare, ba să dea şi 
înapoi şi să iasă din ascultare. Căci nu le îngăduie să 
înţeleagă că retragerea prin iconomie a bunătăţilor 
ce ni se pare că sunt în noi ni se face pricină de cea 
mai adâncă smerită cugetare!*. 

51) Înşelătorul amintit a fost adeseori respins de 
către unii prin răbdare. Dar apoi, încă vorbind acesta, 
alt „înger” înfăţişându-se, încearcă după puţin timp 
să ne amăgească!”. 

52) Am văzut ascultători ajunşi la multă umilinţă, 
blânzi, înfrânaţi, sârguincioşi, nerăzboiţi, fierbinţi 
sub acoperământul părintelui, de care apropiindu-se 
dracii le-au semănat gândul că sunt întăriţi acuma 
pentru liniştire (pentru sihăstrie) sau pentru lupta 
desăvârşită şi prin ea pot ajunge la nepătimire. Şi, 
amăgiţi astfel şi ieşind din port la largul mării, apoi 
prinzându-i furtuna şi neavând cârmaci, s-au primej- 
duit jalnic de această mare murdară şi sărată. 

53) E de trebuinţă ca marea să se tulbure şi să 
se înfurie în chip sălbatic, ca prin aceasta să arunce 
iarăşi pe pământ conţinutul ei şi tot gunoiul şi iarba 
pe care le-au adus în ea râurile patimilor!*. 


156. E bine deci ca cei ce ajung prin ispita celui rău în vreo 
întinare, în vreo tulburare, sau lenevire la rugăciune să nu iasă 
din pricina acestora din ascultare, ci să înţeleagă că acestea li se 
întâmplă din iconomia dumnezeiască, pentru a-i conduce la cea 
mai adâncă smerenie. 

157. Se mai întâmplă şi faptul acesta: Respingând cineva 
ispita unui demon, i se arată acelaşi sau altul în chipul unui în- 
ger, ajutându-l, chipurile, să-l respingă pe acela. Dar îndată, prin 
această nouă înfăţişare, îl amăgeşte cu păcatul părerii de sine. 

158. Călugărul ieşit din portul neprimejdios al ascultării 
în obşte, cu patimi nedeplin tocite, acestea sunt stârnite în 
singurătate. Dar prin aceasta el va vedea că e bine să revină în 
portul neprimejdios al obştii. 

54) Cel ce uneori ascultă, alteori nu ascultă de 
părinte este asemenea celui care uneori pune în ochi 
leacuri, alteori var nestins. Căci, „unul zidind, iar altul 
dărâmând, care altul va fi folosul, decât osteneala?” 
(Înţelepciunea lui Isus Sirah 34, 25). 

55) Nu te lăsa amăgit, o, fiule ascultător al Domnu- 
lui, de duhul închipuirii de sine şi spune păcatele tale 
învățătorului tău, ca şi când le-ar spune altă persoană. 
Căci nu te poţi izbăvi de ruşine fără ruşine!*. Dracii au 
adesea obiceiul să ne convingă fie să nu ne mărturisim, 
fie să defăimăm pe alţii ca vinovaţi de păcatul nostru. 

56) Dezgoleşte-ţi, dezgoleşte-ţi rana în faţa docto- 
rului şi nu te ruşina. „A mea e buba, părinte, a mea 
e rana. Din nepăsarea mea s-a pricinuit, şi nu din a 
altuia. Nimeni altul nu e pricinuitorul ei: nici om, 
nici duh, nici trup, nici altceva, ci negrija mea!” Fă-te 
la mărturisire, şi cu purtarea şi cu chipul şi cu gân- 
dul, ca un osândit, plecându-te spre pământ şi dacă 
se poate udând cu lacrimi picioarele doctorului şi 
judecătorului ca ale lui Hristos. 

57) Dacă toate atârnă de obişnuinţă şi îi urmea- 
ză ei, cu mult mai mult, fără îndoială, cele bune, 
care au ca împreună-lucrător pe Dumnezeu. Nu te vei 
osteni mulţi ani, fiule, să afli în tine fericita odihnă!%, 
de te vei preda de la început ocărilor cu tot sufletul. 


159. Trebuie să-ţi mărturiseşti păcatele fără a te cruța, aşa 
cum nu te-ar cruța, dacă ţi le-ar dezvălui, altcineva. Desigur, spu- 
nându-le tu însuţi, vei trece prin clipe de mare ruşine. Dar nu 
poţi scăpa de ruşine, dacă nu treci prin ruşine. Cu ruşinea pe 
care o suferi loveşti păcatele care-ţi produc ruşinea şi înlături 
pricina ruşinii. Ruşinea mărturisirii este trecătoare, dar ruşinea 
obiectivă a rămânerii în păcatul nemărturisit e durabilă şi se 
adânceşte mereu. 

160. Odihna de patimi. La ea se ajunge uşor biruindu-ți mân- 
dria şi pornirile spre plăcere prin ascultare. In ascultare e o mare 
tărie, e izvorul tăriei pentru biruirea tuturor patimilor. 

58) Nu socoti lucru nevrednic de tine a-ţi face măr- 
turisirea în chip smerit, ca înaintea lui Dumnezeu, 
înaintea ajutătorului tău!*!. Căci am văzut osândiţi 
înmuind printr-o înfăţişare prea întristată şi printr-o 
mărturisire adâncă asprimea judecătorului şi pre- 
schimbând mânia lui în înduioşare. De aceea şi 
loan Înaintemergătorul cerea de la cei ce se rugau 
mărturisirea înaintea botezului, neavând el însuşi ne- 
voie de aceasta, ci prilejuind prin ea mântuirea lor. 

59) Să nu ne speriem dacă suntem războiţi şi după 
mărturisire. Căci e mai bine să ne luptăm cu gânduri- 
le decât cu mândria'*2. 

60) Nu alerga după cele din povestirile sihaştrilor 
şi ale părinţilor pustnici şi nici nu te înălța spre ele'%. 
Căci tu înaintezi cu oştirea întâiului mucenic (Ştefan). 


161. Duhovnicul ţi-a fost dat ca ajutător în cele bune. 
Dumnezeu a ţinut seama de nivelul nostru omenesc şi ne-a dat 
un ajutător apropiat nouă. S-ar putea socoti duhovnicul (şi pre- 
otul) în acest sens şi un ajutor de care se foloseşte Dumnezeu 
pentru folosul nostru. Aşa cum Dumnezeu nu botează singur, ci 
i-a trimis pe Apostoli şi pe urmaşii lor să boteze, ca să ne dea 
siguranţa că suntem botezați, aşa nu primeşte mărturisirea 
noastră fără mijlocirea unui om văzut, ci-l foloseşte pe acesta 
ca ajutor văzut, pe măsura noastră. El dă putere pătrunzătoare 
cuvântului omenesc al duhovnicului, căci Fiul lui Dumnezeu 
însuşi S-a folosit de cuvânt omenesc care răsuna în urechile 
ascultătorilor, dându-i tărie dumnezeiască, făcându-l mijloc al 
puterii dumnezeieşti. Căci cuvântul creşte din Cuvântul. 

162. Dacă n-am fi războiţi de gânduri ispititoare după 
mărturisire, ne-am mândri, ca unii ce nu mai suntem supuşi is- 
pitelor şi, în acest caz, ar trebui să luptăm împotriva mândriei şi 
lupta cu ea ar fi mult mai grea. 

163. „Nu te înălța spre acele povestiri”, încercând să imiţi 
cele istorisite în ele, sau socotind că ai şi tu ceva din cele spu- 
se în ele. 

61) Nu ieşi din locul de luptă nici când cazi!s*. Căci 
cu mult mai mult avem atunci nevoie de doctor!%. Dacă 
şi-a poticnit piciorul de o piatră cel ce avea ajutor, cel 
lipsit de ajutor nu se va poticni numai, ci va şi muri. 

62) Când cădem, îndată dracii, venind lângă noi, 
iau şi ne înfăţişează ca pricină binecuvântată, sau mai 
bine zis nebinecuvântată, liniştea. Scopul vrăjmaşilor 
noştri e să adauge la căderea noastră, în chipul aces- 
ta, o nouă rană. 

63) Când un doctor îşi mărturiseşte neputinta, 
e nevoie să mergem la altul. Căci rari sunt cei ce se 
tămăduiesc fără doctor. 

64) Cine e deci cel ce socoteşte că ni se poate îm- 
potrivi când spunem că, dacă orice corabie care are 
un cârmaci încercat poate ajunge în primejdie de 
înecare, fără cârmaci se va pierde în chip sigur?!% 

65) Din ascultare se naşte smerenia, din smerenie, 
nepătimirea, dacă „întru smerenia noastră Şi-a 
adus aminte de noi Domnul şi ne-a izbăvit pe noi de 
vrăjmaşii noştri” (Psalm 135, 23). Drept aceea, nimic 
nu ne va împiedica să spunem că din ascultare se 


164. A marelui Vasile (Despre stăruința monahilor, cap. XXI): 
„Precum mădularele trupului legate prin legătura firii n-ar putea să 
se rupă de trup, sau, dacă s-ar rupe vreunul, ar deveni mort, aşa cel 
ce se nevoieşte unit cu frățimea nu s-ar putea tăia de cei cu care s-a 
însoţit, sau, făcând aceasta, va fi mort cu sufletul şi lipsit de aju- 
torul părintelui, nesocotind grija lui faţă de el. Unul ca acesta tre- 
buie osândit ca pricină de sminteală multora... Căci sufletul, odată 
obişnuit să se răzvrătească, se umple de multă neînfrânare”. 

165. În locul de luptă sau în obşte se află şi doctorul, ca 
într-un spital. Deci nu ieşi din acel loc. Pentru că în acest caz te 
lipseşti şi de doctor. 

166. Dacă orice corabie se poate îneca chiar având un câr- 
maci iscusit, în mod sigur se va îneca neavând un cârmaci. 

naşte nepătimirea, prin care vine culmea smereni- 
ei. Căci nepătimirea începe de la smerenie, precum 
Legea, de la Moise. Dar fiica desăvârşeşte pe maică, 
precum Maria, Adunarea!'“. 

66) Bolnavii care, după îngrijirea din partea unui 
doctor şi după folosul avut de la el, părăsesc pe aces- 
ta alegând pe altul înaintea tămăduirii desăvârşite, 
sunt vrednici de toată osânda de la Dumnezeu. 

67) Nu fugi de mâinile celui ce te-a adus la 
Domnul. Că nu te vei ruşina în toată viaţa ta de altci- 
neva ca de acela!. 


167. „Ascultarea e începutul smereniei. Căci cel ce nu s-a 
cunoscut că este cu lipsă în virtuţi nu poate sta sub mâna altu- 
ia. lar cunoaşterea de sine, adunându-şi sufletul, îl duce la as- 
cultare, iar ascultarea stăpânită de frica lui Dumnezeu naşte 
iubirea şi smerenia. lar smerenia desăvârşită izgoneşte închi- 
puirea de sine. lar cel ce s-a curăţit de aceasta şi de celelalte 
se face casă a nepătimirii, precum se vede.” Alta: „Începutul şi 
sfârşitul este ascultarea cu smerenie. lar fiica ei, nepătimirea, 
se face desăvârşitoarea maicii şi pricinuieşte smerenia 
desăvârşită”. Alta: „Cel smerit şi ascultător nu slujeşte patimii 
închipuirii de sine. lar cel nerobit patimilor se face cunoscut 
numaidecât ca nepătimaş. lar nepătimaşul este întreg dulce 
şi blând, aşa încât ascultarea naşte nepătimirea prin mijloci- 
rea smereniei”. În ediţia Veniamin Costache mai este şi sco- 
lia următoare a lui Fotie: „Căci smerenia naşte nepătimirea, 
precum Moise, Legea. Părintele a asemănat aceste trei virtuţi, 
adică ascultarea, smerenia şi nepătimirea, cu trei feţe: cu 
Moise, cu Adunarea şi cu Maria. Şi de aceea ni se pare că - 
precum acolo, după ce ludeii au trecut Marea Roşie, vrând să 
cânte cântare de biruinţă lui Dumnezeu, aveau ca născător şi 
făcător al acesteia pe Moise, iar împlinitoare pe Maria, fiind 
şi ea dintre cei din obşte şi nu începătură - aşa şi aici zice: 
În faţa lui Moise se cade a vedea ascultarea, în faţa Adunării, 
smerenia, iar a Mariei, nepătimirea”. 

168. Recunoştinţa faţă de acela te va ajuta, mai mult decât 
orice altceva, să nu te prăvăleşti şi să nu stărui în păcate. 

68) Nu e fără primejdie pentru un ostaş neîncercat 
să se despartă de mulţimea ostaşilor ca să se lupte de 
unul singur!'*?. Şi nu e fără primejdie pentru călugăr 
să pornească pe calea liniştirii înainte de multă cerca- 
re şi nevoinţă în lupta cu patimile sufleteşti. Cel dintâi 
se primejduieşte trupeşte, al doilea, sufleteşte. „Mai 
buni sunt, zice Scriptura, doi decât unul” (Ecclesiastul 
4,9). Adică mai bine este fiului să se lupte împreună cu 
părintele său împotriva gândurilor care pun stăpânire 
pe el înainte de a băga de seamă!'“. 

69) Cel ce lipseşte pe orb de călăuză, turma, de 
păstor, pe cel ce rătăceşte, de povâăţuitor, pe prunc, de 
tatăl său, pe bolnav, de doctor, corabia, de cârmaci, 
pricinuieşte tuturor primejdii, iar cel ce încearcă să se 
lupte fără ajutor cu duhurile e omorât de acelea. 

70) Cei ce vin în spital să-şi facă de la început cu- 
noscute suferinţele lor. lar cei ce vin la ascultare să 
arate smerenia ce li se cuvine. Celor dintâi, uşurarea 
suferințelor, iar celor de al doilea, adaosul cunoştinţei 
de sine li se va arăta, mai mult decât oricare altul, ca 
un semn neinşelător al însănătoşirii lor. 

71) Să-ţi fie conştiinţa oglinda supunerii tale şi-ţi 
va fi de ajuns!"!. 


169. E o continuă pledoarie pentru stăruirea începătorilor în 
viaţa de obşte. 

170. mp6c tàs npoàńye. Sunt gânduri sau ispite cu care ne 
pomenim în minte, până nu băgăm de seamă. Dar sunt şi 
„prejudecăţi“, idei luate de-a gata înainte de a le judeca. 

17]. „Priveşte-te pe tine însuţi, zice, în conştiinţă, ca în 
oglindă şi cercetează gândurile tale. Şi dacă conştiinţa nu te 
învinovăţeşte în ceva, ci-ţi dă mărturie despre ascultarea ta fără 
alegere, nu căuta încredințare mai mare.” Conştiinţa e oglinda 
ta lăuntrică, în care te vezi aşa cum eşti. Alți oameni îţi pot spune 
lucruri bune despre tine; dar ei nu ne cunosc aşa de bine cum ne 

72) Cei ce se supun, în viaţa lor de liniştire, pă- 
rintelui lor'? au numai pe draci lucrători împotri- 
va lor, dar cei ce se află în obşte luptă deodată şi 
cu dracii şi cu oamenii. Cei dintâi păzesc mai cu 
de-amănuntul poruncile lui Dumnezeu prin neconte- 
nita privire a învățătorului. Cei de al doilea, adeseori 
prin lipsa învățătorului, le calcă puţin pe acestea. Dar 
de se vor face sârquincioşi şi iubitori de osteneală 
prin răbdarea poticnelilor şi a mustrărilor, vor umple 
lipsa cu prisosinţă şi vor dobândi cununi îndoite. 

73) Să ne păzim pe noi luând seama la noi cu toată 
străjuirea. Căci portul plin de corăbii uşor le poate 
sfărâma pe acestea; mai ales pe cele roase în ascuns 
de mânie, ca de un vierme!%. 

74) Să ne deprindem cu tăcerea cea mai deplină 
şi cu neştiinţa față de întâistătător. Căci bărbatul 
tăcut este fiul înţelepciunii, câştigând totdeauna 
multă cunoştinţă!”. Am văzut pe unul din cei de sub 


cunoaştem noi înşine, privindu-ne în conştiinţa noastră. Sau ne 
amăgesc, lăudându-ne din cine ştie ce interese. Conştiinţa e o 
oglindă de o negrăită fineţe, limpezime şi sinceritate. Niciodată 
nu ajunge viaţa noastră să nu mai arate nicio pată în oglinda 
conştiinţei noastre. De aceea, ea îndeamnă neîncetat şi pe sfinţi 
la pocăință. 

172. Chiar şi cei ce au intrat într-o viaţă de liniştire (isihie, 
sihăstrie, n. trad.) trebuie să aibă un părinte duhovnicesc ca mo- 
del şi sfătuitor. 

173. E o primejdie şi într-o obşte mare de a se sfărâma prin 
ciocniri vieţuitorii din ea. Aceasta se întâmplă mai ales când 
sunt slăbiţi pe dinăuntru de viermele mâniei. E nevoie de multă 
linişte şi în portul unei vieţi de obşte. E nevoie de stăpânire de 
sine şi de răbdare din partea tuturor ca să nu se ciocnească co- 
rabia şi să se sfarme. 

174. Un alt paradox: Să ne arătăm tăcuţi şi fără ştiinţă în 
faţa întâistătătorului. Dar atunci dovedim şi dobândim cea mai 


144 SCARA DUMNEZEIESCULUI URCUŞ 


ascultare răpind povestirea din gura întâistătătorului 
şi deznădăjduit de supunerea lui. Şi l-am văzut agoni- 
sind din aceasta nu smerenie, ci mândrie. 

75) Să veghem cu toată vegherea, să luăm aminte 
cu grijă şi să ţinem seama cu trezvie, când şi cum tre- 
buie să dăm întâietate slujirii şi nu rugăciunii. Căci nu 
trebuie să se întâmple aceasta întotdeauna. la aminte 
la tine însuţi când te afli cu fraţii şi nu te grăbi să te 
arăţi nicidecum mai drept ca ei în ceva. Căci vei săvârşi 
atunci două rele: pe aceia îi vei răni prin sârguinţa ta 
cu chip mincinos, iar ţie îți vei pricinui mândrie prin 
purtarea ta. 

76) Fii sârguincios cu sufletul, nearătând-o aceas- 
ta nicidecum prin trup: nici prin înfăţişare, nici prin 
vreun cuvânt deschis, nici prin vreun cuvânt cu 
subinţeles. Fă aşa, dacă ai încetat să dispreţuieşti pe 
aproapele. lar dacă eşti aplecat spre aceasta, fă-te 
fraţilor tăi asemenea şi nu neasemenea prin închipu- 
irea de sine!?. 

77) Am văzut un ucenic neîncercat fălindu-se în 
faţa altora cu isprăvile învățătorului său. Dar socotind 
să-şi câştige sieşi slavă din roada altuia, şi-a primit 


multă cunoştinţă. Căci mintea, nerisipindu-se în vorbe multe, 
însemnează mai atent în sine tot ce observă şi află. 

175. „Vorbeşte de cei ce-şi fac ascultarea în obşte. Dacă, zice, 
nu eşti pornit să dispreţuieşti şi să nesocoteşti pe alţii, lucrează 
virtutea în ea însăşi şi în mintea ta, nearătând-o nici prin cuvânt 
deschis, nici prin cuvânt cu înţeles (prin aluzie). lar dacă eşti 
aplecat spre osândire, să nu ai nici în sufletul tău o lucrare mai 
mare decât a celorlalţi, ci fii asemenea lor în toate. Iar lucrare a 
sufletului numeşte rugăciunea neîncetată şi plânsul şi cele ase- 
menea. Deci dacă, zice, prin acestea cazi în închipuirea de sine, 
lasă-le pe acestea şi fă-te fraţilor tăi asemenea. Căci, urmând al- 
tora, câştigi smerenia.” 


CUVÂNTUL AL IV-LEA 145 


mai degrabă necinste. Căci toţi au zis către el: „Dar 
cum a odrăslit un pom bun o ramură neroditoare?” 

78) Să nu ne socotim răbdători atunci când 
răbdăm cu bărbăţie batțjocorirea din partea părintelui 
nostru, ci când suntem dispreţuiţi şi răniţi de orice alt 
om. Căci pe părintele îl suportăm având ruşine de el 
şi fiind îndatoraţi la aceasta. 

79) Bea cu inima bună, ca pe o apă a vieţii, batjo- 
corirea din partea oricărui om care voieşte să te ada- 
pe cu apa care te curăţă de neînfrânare. Căci atunci 
va răsări curăţia adâncă în sufletul tău şi lumina lui 
Dumnezeu nu va mai lipsi din inima ta. 

80) Nimeni să nu se fălească în cugetul său văzând 
adunarea frăţimii odihnindu-se sub el!'%. Căci tâlharii 
stau împrejur. 

81) Amintindu-ţi, aminteşte-ţi de cel ce a zis: „Când 
veţi face toate cele poruncite, ziceţi că slugi netrebni- 
ce suntem, că ceea ce eram datori să facem am făcut” 
(Luca 17, 10). lar judecata ostenelilor o vom cunoaşte 
în vremea ieşirii (morţii). 

82) Chinovia (mânăstirea de obşte) este cer 
pământesc!'/. Drept aceea, precum îngerii litur- 
ghisesc Domnului, aşa să facem să se simtă inima 
noastră. Uneori, cei ce se află în cerul acesta se simt 
cu inima ca de piatră. Alteori, iarăşi sunt mângâiați 
de umilinţă. Aceasta, pentru ca să scape şi de închi- 
puirea de sine, dar să se şi mângâie în osteneli prin 
lacrimi!“8. 


176. Odihnindu-se de patimi şi de tulburări. 

177. Pentru că şi călugării sunt ca nişte îngeri în trup: lipsiţi 
de patimi şi în afară de orice egoism, privind cu mintea numai la 
Dumnezeu, de la Care au totul. 

178. Sunt lacrimi de iubire faţă de Dumnezeu, Care mângâie 

83) Un foc mic înmoaie ceară multă. Şi o mică 
necinstire ce vine adeseori înmoaie, îndulceşte şi alungă 
dintr-o dată toată sălbătăcia, nesimţirea şi împietrirea. 

84) Am văzut odată doi inşi şezând ascunşi şi 
luând seama şi ascultând la suspinele şi ostenelile 
celor ce se nevoiau. Dar unul, ca să le râvnească; iar 
celălalt ca, la vreme potrivită, să le dea pe faţă cu 
ocară, şi pe lucrătorul lui Dumnezeu să-l oprească 
din buna lui lucrare. 

85) Nu fi un tăcut fără rost, pricinuind altora tul- 
burare şi amărăciune; nici molâu în vieţuire şi în 
păşire, când ţi se porunceşte să te sârgquieşti!'?. lar 
de nu, te-ai făcut mai rău decât cei furioşi şi pricinu- 
itori de tulburare. 

86) Am văzut adeseori, precum zice lov (lov 16, 2), 
suflete suferind pentru purtarea lor molâie, iar alte- 
le din pricina destoiniciei lor şi m-am minunat cât de 
felurită e răutatea!%. 


inima obosită de nevoinţe. Dar ca să nu se mândrească, le vine 
după aceea şi o uscăciune, de parcă ar fi împietriţi. 

179. „Părintele mustră tăcerea fără judecată şi îndreaptă 
viețuirea cea trândavă. Cea dintâi e semn al neatenţiei, mai 
ales când cineva se află în mulţime. lar a doua face pe cel ce o 
are greu de mişcat la osteneli duhovniceşti şi la lucrările grele. 
Căci socotesc unii că prin nevorbirea lor dau dovadă că se află 
pe o treaptă deosebită. Dar nu au o treaptă deosebită de cea a 
ascultătorilor, dacă sunt adevăraţi ascultători. lar cele contrare 
acestora arată trezvia minţii şi iubirea faţă de alţii.” 

180. Ed. 1970: „Având cineva o purtare molâie din fire, sau 
fiind întreprinzător în ceva din cele trupeşti, celor mulţi nu le 
pare aşa. Ci boala din fire e socotită şi numită o calitate a su- 
fletului şi o virtute. lar cel molâu e lăudat ca blând şi smerit; şi 
cel ce se agită fără rânduială, ca sârguincios şi ager şi e admi- 
rat de cei ce nu ştiu să judece. lar el, bucurându-se de laude, 
nu s-a cunoscut pe sinc ci, ţinând seama de judecata greşită a 

87) Cel de la mijloc nu poate câştiga din cântare, 
cât poate din rugăciune't!. Căci risipirea în cântare 
aduce neorânduială în suflet. 

88) Luptă-te neîncetat cu cugetarea, adunând-o 
din împrăştierea ei spre tine însuţi. Dumnezeu 
nu cerecelorascultătoriorugăciuneneîmprăştiată!“?. 
De aceea nu te descuraja când eşti furat (de 
vreun gând în rugăciune), ci încurajează-te adu- 
nându-ţi mintea de fiecare dată, căci numai îngerul 
nu e furat. 

89) Cel ce s-a convins pe sine în chip tainic să nu 
iasă din locul de luptă până la ultima răsuflare, chiar 
de ar avea de suportat mii de morţi ale trupului şi su- 
fletului'5, nu va cădea uşor în niciuna din acestea. Dar 


celor mulţi, a pătimit cu sufletul de închipuirea de sine, sau a 
fost copleşit de durere. De aceea şi părintele vorbeşte de multe 
feluri ale răutăţii”. Tăcerea fără rost este în fond pricinuită de o 
lene a minţii, sau e semnul tâmpeniei, pe când tăcerea cu rost 
este semnul unei lucrări intense a minţii, prin care surprinde tai- 
nele cele mai adânci ale existenței. În tăcerea aceasta mintea 
omenească se întâlneşte cu lucrarea intensă a Sfântului Duh, 
Care îi comunică taine mai presus de cuvânt. O astfel de tăcere 
este semnul unei intense lucrări a persoanei, deci şi a lui Dum- 
nezeu, Care atrage mintea în tainele Sale. Numai persoana poa- 
te tăcea în felul acesta intens de gândire. 

181. Cel din treapta a doua duhovnicească, care urmează 
după curățirea de patimi şi constă în contemplarea lui Dumnezeu 
în făpturi. Acesta trebuie să treacă de la cântare, la rugăciune. 

182. Nu trebuie să aşteptăm să ne rugăm numai când avem 
mintea adunată, ci să luptăm să adunăm mintea prin rugăciune. 

183. „Moartea sufletului e păcatul. Chiar de ar păcătui în 
multe privinţe, zice, să se pocăiască iarăşi şi niciodată să nu se 
retragă din mânăstire. De aceea a spus mai înainte că, chiar de 
ar cădea, să nu iasă din locul de luptă.” Căci de va rămâne în 
mânăstire, căderile în păcat nu vor fi aşa de grele. 

îndoiala inimii şi neîncrederea în locuri!8* obişnuieşte 
să pricinuiască pururea poticneli şi primejdii. 

90) Cei ce se mută dintr-un loc în altul cu uşurinţă 
sunt cu totul necercaţi. Căci nimic nu pricinuieşte atât 
de mult nerodirea ca nerăbdarea!*. 

91) Dacă ai intrat într-un spital necunoscut şi ai în- 
tâlnit un doctor, fii ca un trecător şi ca unul care cauţi 
să cunoşti, fără să fii băgat de seamă, meşteşugul tu- 
turor celor de acolo!8. lar dacă simţi vreun folos de 
la doctori şi de la felcer în bolile tale, şi mai ales în 
umflătura sufletului, pentru care te cauţi!*', rămâi 
acolo şi te vinde pe aurul smereniei, prin zapisul 
ascultării şi prin contractul slujirii, întărit cu mărturiile 
îngerilor. 

92) Rupe odată cu acestea zapisul voii tale. Căci, 
umblând din loc în loc, ai pierdut preţul cu care te-a 
răscumpărat Hristos!55. 

93) Locul acesta să-ţi fie ţie mormânt înainte de 
mormânt. Şi nimeni nu iese din mormânt înainte de 


184. „Hotărârea neîndoielnică pricinuieşte stăruința în lo- 
curi şi în obşti, iar îndoiala lucrează necredinţa şi căderea şi 
strămutările atât ale păstorilor, cât şi ale turmelor.” 

185. „Precum pasărea, când se desparte de ouăle sale, le 
face pe acestea sterpe, aşa şi călugărul care se strămută din loc 
în loc.” Şi acesta îşi face sufletul sterp. 

186. „Dacă mergi, zice, la vreun doctor şi în vreun spital ne- 
cunoscut, despre care n-ai aflat nimic nici din experienţă, nici 
din auzire, află mai întâi ştiinţa lui şi apoi descoperă-i boala. Pe 
urmă arată lui şi ascultare duhovnicească, urmând poruncilor 
lui şi având ca martore cetele îngereşti.“ 

187. „Adică se smereşte cugetul tău şi umflătura sufletului şi 
faţa sufletului se coboară. Căci aceasta e ceea ce se caută.” 

188. Ti-ai pierdut valoarea, pe care a întipărit-o în tine 
Hristos, uşor sau cu uşurătate. 

învierea cea de obşte. lar de au ieşit unii, ia seama 
că mai înainte au murit. Să rugăm pe Domnul să nu 
pătimim şi noi aceasta. 

94) Când cei mai trândavi simt că poruncile sunt 
grele, încearcă să dea întâietate rugăciunii. lar când 
le sunt mai uşoare, fug de rugăciune ca de foc!%?. 

95) Este câte unul care, împlinind vreo slujire, 
o părăseşte când i se cere aceasta pentru odihna 
(mângâierea) vreunui frate; şi este câte unul care o 
părăseşte din trândăvie. Şi este iarăşi câte unul care 
nu o părăseşte din slavă deşartă. Dar este şi câte unul 
care nu o părăseşte din râvna sufletului!” . 

96) De te-ai prins prin tocmeli (prin făgăduieli) 
şi-ţi vezi ochiul sufletului nesporind, nu te feri de 
despărţire; dar cel cercat este cercat oriunde şi tot aşa 
şi cel dimpotrivă!*!. 


189. Leneşii caută totdeauna ce e mai uşor. De fapt, trecerea 
de la poruncile ascultării la rugăciune, sau invers, când una din 
ele li se pare mai uşoară, e numai un pretext pentru a scăpa de 
una, dar a nu o face nici pe cealaltă. Cine are râvnă le împlineşte 
pe amândouă. Scolia din PG: „De-ţi stă mâna la fapte, limba să 
cânte şi mintea să se roage. Căci Dumnezeu cere de la noi să-L 
pomenim pururea”. 

190. „Cel ce-şi părăseşte lucrul său pentru a odihni pe fra- 
te arată iubire şi smerenie.” Ed. 1970 adaugă în plus: „dar cel 
ce nu-l părăseşte din râvnă, când i se cere de către cineva, nu 
s-a descurajat în lucrul lui, ci se ocupă cu el din râvnă. Amândoi 
aceştia sunt vrednici de laudă. Dar cei din mijloc sunt vrednici 
de mustrare”. 

191. „Dacă te-ai îndatorat, zice, să vieţuieşti împreună cu tur- 
ma sau cu alții, dar dacă vezi că împreuna-vieţuire este nefolosi- 
toare, desparte-te. Căci este mai bine să-ţi calci cuvântul, decât 
să fii fără rod de prunci (sufleteşti) şi cu pagubă pentru suflet. 
Dar dacă eşti cercat, rămâi în împreuna-vieţuire, căci poate vei 
îmbunătăţi pe cei împreună cu tine prin cuvânt şi faptă.” 

97) Defăimările cele lumeşti pricinuiesc multe 
despărţiri, iar lăcomiile pântecelui satisfăcute în 
tovărăşii dau naştere la toate căderile şi călcările 
de lege. 

98) Dacă vei stăpâni această stăpână, orice loc îţi 
va pricinui nepătimire; dar de te va stăpâni ea, oriun- 
de te vei primejdui, în afară de mormânt!*?. 

99) Domnul luminează ochii orbi ai celor 
ascultători prin virtuțile povăţuitorului, iar prin lip- 
sa lor, îi întunecă. Dar urâtorul de bine (diavolul) face 
dimpotrivă. 

100) Chip al celei mai bune supuneri să ne fie, o, 
prieteni, aşa-zisul argint viu. Căci el, coborându-se de- 
desubtul tuturor, rămâne curat de orice întinăciune. 
Cei ce se sârguiesc să ia aminte cu atât mai mult la 
ei înşişi, ca nu cumva, judecând pe cei leneşi, să fie 
osândiţi mai mult decât aceia!%. Socotesc că Lot de 


192. „Stăpâna“ de care vorbeşte aici e lăcomia pântecelui. 
Ed. 1970: „Adică, atât cât trăieşti, sau înainte de a muri, pre- 
tutindeni te vei primejdui”. PG dă o scolie din loan Carpatiul: 
„M-aş minuna dacă cineva, săturându-se de mâncăruri, ar pu- 
tea să dobândească nepătimirea. lar nepătimire numesc nu 
reținerea de la un păcat cu fapta (căci aceasta se numeşte în- 
frânare), ci pe cea care smulge cu rădăcină cu tot din cugeta- 
re gândurile pătimaşe, care se numeşte şi curăţia inimii”. În ed. 
Veniamin Costache este o scolie în plus: „Nepătimirea este plata 
înfrânării. Şi ea naşte dreapta socoteală”. 

193. Scolia din PG, din Singlitichia: „E primejdios să purceadă 
cineva să înveţe, dacă nu s-a silit pe sine mai întâi să ajungă la 
ceea ce învaţă, prin făptuire. Căci precum, având cineva o casă 
putredă, îi vatămă pe străinii primiţi prin căderea ei, tot aşa şi 
aceştia, dacă nu s-au zidit mai înainte pe ei înşişi în chip sigur, 
îi vor pierde împreună cu ei şi pe cei ce vin la ei. Căci prin cuvin- 
te îi cheamă la mântuire, iar prin felul lor de viaţă mai degrabă 
păgubeşte pe nevoitori”. Cei ce se sârguiesc sunt mai ispitiţi să 

aceea s-a îndreptăţit, că, aflându-se în mijlocul aces- 
tora, nu i-a osândit niciodată. 

101) Să păzim liniştea şi netulburarea în toate, dar 
mai mult în cântări. Căci scopul dracilor este să alun- 
ge rugăciunea prin tulburări. 

102) Slujitor este cel ce cu trupul stă în faţa oame- 
nilor, dar cu mintea bate prin rugăciune în poarta ce- 
rurilor!*. 

103) Înjurăturile, ocările şi cele ca acestea prici- 
nuiesc în sufletul ascultătorilor o amărăciune ase- 
mănătoare pelinului; iar laudele, cinstirile şi faima 
bună nasc o dulceaţă asemenea mierii în cei iubi- 
tori de dulci împătimiri. Să luăm seama deci la firea 
ambelor feluri. Cele dintâi obişnuiesc să curăţească 
toate întinăciunile dinlăuntru; cele de al doilea fac să 
crească puroiul!%. 


judece pe cei leneşi. De aceea trebuie să ia aminte la ei înşişi mai 
mult decât aceia. Căci, judecându.-i, vor fi mai osândiţi ca aceia, 
pentru că mândria e un păcat mai greu decât nesârguinţa. 

194. Avem aici o bună lămurire a legăturii între slujirea „orizon- 
tală”, a oamenilor, şi legătura „verticală” cu Dumnezeu. Scolia din 
PG: „Lucrul diaconului îl face cel ce-şi unge (pregăteşte) mintea 
pentru sfinţitele nevoinţe şi alungă de la sine gândurile pătimaşe. 
Al preotului, cel ce luminează spre cunoaşterea făpturii şi alungă 
cunoştinţa cu nume mincinos. laral episcopului, cel ce desăvârşeşte 
prin Sfântul Mir cunoştinţa Sfintei şi închinatei Treimi”. Sunt cele 
trei trepte ale urcuşului duhovnicesc: treapta nevoinţelor pentru 
curățirea de patimi şi dobândirea virtuţilor, treapta contemplării 
lui Dumnezeu în lume, şi treapta unirii nemijlocite cu Dumnezeu. 

195. Orice patimă rea e dulce. Ea produce o „dulce împătimire”. 
Orice patimă folositoare e grea, sau dureroasă sau „rea“ (kaxondOea). 
Laudele nutresc „dulcea împătimire”, care are ca rezultat veninul 
mândriei, al unei patimi rele. Mai bun e pelinul curăţitor al ocărilor, 
decât dulceaţa mieroasă a laudelor, care umple sufletul de veninul 
mândriei. 

104) Trebuie să credem fără grijă celor ce au pri- 
mit în Domnul grija de noi, chiar dacă unele din cele 
poruncite de ei ne par potrivnice mântuirii noastre. 
Căci mai ales atunci se probează credinţa noastră în 
ei, ca într-un cuptor al smereniei. Şi acesta este sem- 
nul celei mai adevărate credinţe: că, privind cele ce se 
fac potrivnic celor nădăjduite, ne supunem fără nicio 
îndoială celor ce ne poruncesc. 

105) Din ascultare se naşte smerenia, cum am apu- 
cat să spunem şi mai înainte. Din smerenie, dreapta 
socoteală, precum a arătat prea frumos şi prea înalt 
şi marele Casian în „Cuvântul său despre dreapta 
socoteală“!%. Din dreapta socoteală, pătrunderea, iar 
din aceasta, vederea înainte!”. Şi oare cine nu va aler- 
ga pe acest drum bun al ascultării, văzând înaintea lui 
bunătăţile ce i se pregătesc? Despre acest mare dar 
a spus bunul psalmist: „Gătit-ai întru bunătatea Ta 
săracului ascultător, Dumnezeule, venirea Ta în inima 
lui” (Psalm 67, 11). 

106) Să nu uiţi în toată viaţa ta de acel mare ne- 
voitor care nu a auzit în toţi cei optsprezece ani cu 
urechile din afară de la povăţuitorul său urarea: „O, 
de te-ai mântui“; dar cu urechile dragostei nu auzea 
de la Domnul numai urarea: „O, de te-ai mântui” (căci 
aceasta arată o dorinţă, nu ceva sigur), ci: „Te-ai mân- 
tuit”, ceea ce arată ceva hotărât şi sigur!%. 


196. Filoc. rom., l, p. 124: „Cuvânt despre darul deosebirii“. 

197. Ed. 1970: „Trebuie de ştiut că aici nu vorbeşte despre 
mai înainte-vederea proorocească, ci despre mai înainte-vede- 
rea relelor ce vin dintr-o anumită cauză, pentru a le ocoli”. 

198.,„Mie-mi pare că face aluzie la un ascultător pe care adre- 
satul îl cunoaşte din experienţă. De aceea îi spune ca unuia pe ca- 
re-l cunoştea: «Să nu uiţi de cutare». Acesta deci, slujind mulţi ani 
părintelui său care era bolnav şi zăcea tot timpul în pat, niciodată 


CUVÂNTUL AL IV-LEA 153 


107) Se înşală pe ei înşişi acei ascultători care, 
simțind pe povăţuitor că se înconvoaie şi se apleacă 
uşor spre dorinţele lor, îi cer ascultări după voia lor. 
Căci primindu-le pe acestea, să ştie în chip neîndoiel- 
nic că au căzut de la cununa mărturisirii (mucenici- 
ei). Pentru că ascultarea este înstrăinarea celui ce o 
împlineşte de făţărnicie şi de dorinţele sale. 

108) Unul primeşte porunca şi, simțind că cel 
ce a poruncit nu are plăcere de împlinirea ei, nu o 
împlineşte. lar altul, simțind aceasta, o împlineşte 
fără şovăială. E de întrebat cine a lucrat în chip mai 
evlavios!%. 


nu a auzit de la el, pentru cele ce le făcea în chip de dorire şi de 
rugăciune: «O, de te-ai mântui!». Dar Dumnezeu îl încredința în 
fiecare zi, pentru ascultarea lui, spunându-i: «lată, te-ai mântui». 
Deci pentru ascultarea lui, deşi nu a auzit de la povăţuitorul său 
o dorire sau o rugăciune, a primit încredințare de la Dumnezeu. 
Pe cât îl umilea povăţuitorul, pe atât îl încredința Dumnezeu. 
Aceasta e luată din Gherontic”. 

199. Se dă şi pilda lui Avraam, care ar fi împlinit porunca lui 
Dumnezeu cu privire la jertfirea lui Isaac, dacă nu l-ar fi oprit 
Dumnezeu. „Vorbeşte de doi care au primit porunca. Dintre ei, 
unul, neavând plăcere de lucrul poruncit, care ducea la un scop 
contrar, a ocolit împlinirea lui. Celălalt, ştiind şi el aceasta, a as- 
cultat. Care, zice, a făcut mai bine? Spunem că fiecare e vrednic 
de laudă, ţinând seama de treapta lui. Începătorul va lucra fără 
îndoială mai bine ascultând. Căci e dintre cei ce sunt încă puşi 
la probă. Celălalt, după ce a dovedit timp îndelungat ascultarea 
lui, va face mai bine să nu asculte. Va asculta mai bine neascul- 
tând. Căci nu va mai împlini voia tatălui cea verbală, ca un sclav, 
ci va ghici, ca un fiu şi prieten, pe cea gândită de acela. Căci şi 
lona, văzând ca prooroc că nu era voia ultimă a lui Dumnezeu să 
piardă pe Niniviteni, dată fiind bunătatea Lui, a amânat vestirea 
ei. Ceilalţi însă au pornit să facă cele poruncite, neîndoindu-se 
de poruncă. lar Saul, deşi era înştiinţat de voia lui Dumnezeu cu 
privire la Amalec, în chip voit n-a ascultat”. 

109) Este cu neputinţă ca diavolul să se împo- 
trivească voii sale. Să te încredinţeze despre aceas- 
ta cei ce viețuiesc în lenevire şi cei ce stăruie într-o 
sihăstrie sau într-o mânăstire de obşte. 

110) Să ne fie nouă războiul dat în noi, ca să ne 
depărtăm din anumite locuri, dovadă că acolo bine- 
plăcem lui Dumnezeu?%, dacă a fi războiţi e semn că 
luptăm?!. 


Despre cuviosul Acachie 


111) Nu mă voi face un ascunzător nedrept şi 
un zgârcit neomenos, tăinuind faţă de voi ceea ce 
nu e îngăduit a tăinui. Marele loan Savaitul*%? mi-a 
povestit lucruri vrednice de auzit. lar tu, cuvioase, 
cunoaşte din experienţa lui că era bărbat nepătimaş 
şi curat de orice cuvânt mincinos şi de orice 
faptă vicleană. Acesta mi-a povestit următoarele: 
„În mânăstirea mea din Asia (căci de acolo por- 
nise dreptul) se afla un bătrân foarte leneş şi 


200. Când ne depărtăm cu greutate de un loc, înseamnă că 
acolo ne împlinim plăcerile noastre. Deci să nu ne legăm de un 
loc. Să ne depărtăm cu uşurinţă de orice loc, dar să împlinim 
voia lui Dumnezeu, nu pe a noastră. lar părăsirea fără greutate a 
unui loc trebuie să o facem numai când ni se porunceşte. Când o 
face călugărul de voia lui, nu e bună. 

201. „Dacă cei ce luptă sunt necăjiţi şi necăjesc, iar dracii ne 
războiesc, ei încă ne necăjesc pe noi şi sunt necăjiţi de noi.” „Şi 
de voi necăji, zice, ei nu vor putea să stea (Psalm 17, 39, neidenti- 
ficat de noi).” Şi iarăşi: „Cei ce mă necăjesc pe mine şi vrăjmaşii 
mei au slăbit şi au căzut (Psalm 26, 4)". 

202. loan de la Mânăstirea Sfântul Sava de lângă Betleem. 

neînfrânat?%. O spun aceasta nu judecând, ci ca să 
mă arăt spunând adevărul?%. 

Acesta, nu ştiu cum, a dobândit un ucenic mai 
tânăr, pe nume Acachie, simplu la purtări, dar înţelept 
cu gândul. Şi atâtea răbda acesta de la bătrân, cât 
le-ar părea poate multora de necrezut. Căci îl chinuia 
pe el nu numai cu ocări şi cu necinstire, ci şi cu lovi- 
turi în fiecare zi. Dar răbdarea lui nu era fără judecată. 

Văzându-l eu deci pe el în fiecare zi chinuit la culme, 
ca un rob cumpărat, îi ziceam: «Ce este, frate Acachie? 
Cum e în ziua de azi?» Şi acela îndată îmi arăta uneori 
ochiul învineţit, alteori grumazul, alteori capul rănit. 
Dar, cunoscându-l eu pe el lucrător al ascultării, îi spu- 
neam: «Bine, bine, rabdă şi te vei folosi». 

Slujind deci bătrânului acela nouă ani, a plecat la 
Domnul. Îngropat fiind el în cimitirul părinţilor, după 
cinci zile, povăţuitorul lui Acachie merse la un mare 
bătrân din cei de acolo şi-i spuse: «Părinte, a murit 
fratele Acachie». Dar bătrânul, când auzi, zise celui ce 
i-a spus: «Crede-mă, bătrâne, nu cred». Acela îi spuse: 
«Vino şi vezi!» Bătrânul se sculă repede şi se duse cu 
povăţuitorul la mormântul fericitului nevoitor şi strigă 
ca unui viu celui ce era cu adevărat viu întru adormi- 
re, şi-i zise: «Frate Acachie, ai murit?» lar ascultătorul 


203. „Unii au înţeles neînfrânarea numai în legătură cu 
curvia şi au numit neînfrânat numai pe curvar. Dar scriitorul aces- 
ta a referit neînfrânarea la orice gând, adică numeşte neînfrâ- 
nat pe cel ce nu-şi sugrumă primul gând rău şi nu-şi pedepseşte 
cum se cuvine toate pornirile neraţionale ale sufletului, ci le lasă 
să înainteze la faptă. Bătrânul lăsa frâu liber mâniei şi pornirii 
neraţionale.” 

204. „Spun adevărul, zice, şi nu osândesc pe om. Nu osân- 
dind din născocire, ci arătând mişcarea vădită a patimii şi des- 
coperind-o tuturor.“ 

cel preaînţelept, arătând ascultare şi după moarte, a 
răspuns marelui bătrân: «Cum ar fi cu putinţă, părinte, 
să moară un om lucrător al ascultării?»2% 

Atunci bătrânul, fostul aşa-numit povăţuitor?%, 
umplându-se de frică, a căzut pe faţă în lacrimi. Şi 
cerând egumenului Lavrei o chilie aproape de mor- 
mântul lui Acachie, a vieţuit de atunci înainte acolo, 
spunând pururea bătrânilor: «(Am săvârşit ucidere”. 
lar mie mi se pare, părinte loane, că însuşi acest mare 
loan este cel ce a vorbit cu mortul. 

Dar sufletul lui fericit mi-a istorisit şi altceva des- 
pre altul oarecare. Dar acesta era el însuşi, cum am 
putut afla mai târziu în chip sigur. 


Despre loan Savaitul sau Antioh 


112) „Ucenicea, zicea acesta, un altul oarecare în 
această mânăstire din Asia (poate Siria) la un monah 
oarecare, blând, blajin şi liniştit. Şi văzându-se cin- 
stit şi odihnit (nesupus la osteneli mari): de bătrân, 


205. Cel ce se exercită în ascultare curată fără şovăială îşi as- 
cute sensibilitatea spirituală a auzirii glasului celui ce-i cere ceva 
atât de mult, încât nu încetează de a vibra şi după moartea cu 
trupul. El vieţuieşte mai departe prin această sensibilitate. Aceas- 
ta îl pregăteşte şi pentru învierea cu trupul. Responsabilitatea lui 
ascuţită îl ţine viu cu duhul. 

206. „Cu dreptate zice «aşa-numitul povăţuitor», căci nu era în 
realitate aşa. Pentru că povăţuitorul se grăbeşte să ridice pe cel 
povăţuit din cele ale lui la imitarea sa, când se distinge prin fapte. 
Dar el era mai mic decât iuţimea, iar celălalt, mai mare decât mâ- 
nia. Cum s-ar fi arătat deci că e povăţuitor al celui ce-l întrecea în 
chip minunat prin virtuţi?” 

207. „Odihnit” e în ed. 1970. În PG e „dispreţuit” (repwppovovuevov). 
Scolia din PG explică acest paradox: „cinstit şi disprețuit”, dar 

socotind că aceasta e multora spre primejdie, îl rugă 
să-l slobozească. Căci avea bătrânul şi alt ucenic şi 
de aceea nu-l necăjea mult pe acesta. Deci ieşi de la 
el şi se aşeză, prin scrisoarea povăţuitorului, într-o 
mânăstire de obşte din Pont. Şi în cea dintâi noapte, 
în care a intrat în această mânăstire, se văzu pe sine în 
somn tras de unii la socoteală şi după încheierea ace- 
lei înfricoşate socoteli, găsit cu o rămăşiţă neplătită 
şi deci dator cu o sută de litre de aur. Deşteptându-se, 
şi-a tâlcuit vedenia aceea şi a zis: «Sărmane Antioh 
(căci acesta era numele lui), cu adevărat mare e 
rămăşiţa neplătită a datoriei noastre».” 

„Aşadar, zicea, după ce petrecui în acea obşte trei 
ani în ascultare fără alegere, umilit şi asuprit de toţi 
ca un străin (căci nu era în acea mânăstire alt călugăr 
străin), văzui iarăşi în somn pe cineva, dându-mi 
dovadă despre plătirea a 10 litre de aur din datoria 
mea. Trezindu-mă, am înţeles vedenia, şi am zis: 
«De-abia zece? Când voi plăti oare tot?» Atunci îmi zi- 
sei: Sărmane Antioh! E nevoie de mai multă osteneală 
şi necinstire». Am început deci să fac pe prostul, 
neîncetând însă câtuşi de puţin slujirea. De aceea, vă- 
zându-mă nemilostivii părinţi în această stare şi râvnă, 
mă puneau să fac toate lucrurile grele ale mânăstirii. 

Stăruind în această petrecere treisprezece ani, 
văzui pe cei ce mi se arătau mai înainte venind iarăşi 


bănuind că, în loc de „disprețuit“, ar putea fi „trecut cu vederea” 
(mepwppovovuevov). Altă scolie explică şi această alternativă: „Cei 
dispreţuiţi nu sunt cinstiţi. Cum e deci «cinstit şi disprețuit», decât 
aşa că e cinstit după trup şi disprețuit după suflet? Căci cel ce se 
îndulceşte de patimi nu e părtaş de greaua pătimire”. Adică cel nesu- 
pus ostenelilor după trup nu e îngrijit după suflet, deci e disprețuit. 

Alta: „Adică trecut cu vederea pentru cele ce păcătuieştie şi 
nemustrat de povăţuitor cum se cuvine”. 

şi scriindu-mi dovada desăvârşitei scăpări de dato- 
rie. Căci, când cei din mânăstire mă asupreau cu 
ceva, răbdam bărbăteşte aducându-mi aminte de da- 
toria mea”. Acestea mi le-a povestit, părinte loane, 
preaînţeleptul loan ca despre altul. De aceea şi-a şi 
schimbat numele său în Antioh. Dar de fapt el era cel 
care şi-a rupt zapisul cu bărbăţie prin răbdare. 

] 13) Dar s-auzim la ce dar al deosebirii (al dreptei 
socoteli) a ajuns cuviosul acela prin răbdare. Şezând 
în mânăstirea Sfântului Sava, au venit la el trei călu- 
gări mai tineri vrând să ucenicească la el. Primindu-i 
el pe aceştia, îndată i-a ospătat cu bucurie, voind să 
aline osteneala călătoriei lor. Dar după trei zile, le 
zise bătrânul: „Fraţilor, eu sunt prin fire un curvar şi 
nu pot să primesc pe vreunul din voi”. Dar aceia nu 
s-au smintit. Căci cunoşteau lucrarea bătrânului. Deci 
după ce, rugându-se mult ca să-l înduplece, n-au iz- 
butit, s-au aruncat la picioarele lui, rugându-l să le 
rânduiască măcar unde şi cum trebuie să se aşeze. 

Drept aceea s-a înduplecat bătrânul şi, cunoscând 
că vor primi cu smerenie şi cu ascultare sfătuirea, zise 
unuia: „Domnul voieşte ca tu, fiule, să şezi într-un loc 
liniştit cu un părinte, întru supunere”. Celui de al doi- 
lea îi zise: „Mergând, vinde voile tale şi le dă lui Dum- 
nezeu, apoi ia crucea ta?% şi stăruie în frăţia şi obştea 
fraţilor şi vei avea fără îndoială comoară în cer”. Apoi 
zise celui de al treilea: „Ia asupra ta în chip nedespărţit 
cuvântul Celui ce zice: «Cel ce va răbda până la sfârşit 
se va mântui» (Matei 10, 22). Şi mergând, să alegi, de 
e cu putinţă, pe cel pe care îl socoteşti că nu e altul 
între oameni care să lovească mai tare şi mai aspru, 


208. „Cruce numeşte răbdarea necazurilor ce vin asupra cui- 
va. Crucea lui Hristos este înfrânarea de la orice patimă.” 

ca să te deprindă întru nevoinţă?%. Şi, stăruind, bea în 
fiecare zi batjocura şi luarea în râs, cum ai bea mie- 
rea şi laptele”. lar fratele zise către marele loan: „Şi 
dacă acela ar petrece întru nepăsare, ce voi face?” lar 
bătrânul îi răspunse: „Chiar de l-ai vedea curvind, să 
nu te desparţi de el, ci zi în sinea ta: «Prietene, cu ce 
scop ai venit aici?» Atunci vei vedea pierind din tine 
mândria şi învârtoşarea furioasă”. 

114) Să ne nevoim cu toată puterea, toţi cei ce 
voim să ne temem de Domnul, ca să nu dobândim, 
în locul nevoinţei noastre pentru virtute, mai degrabă 
viclenia, răutatea, asprimea, înşelătoria, năravul cel 
rău şi mânia. Căci nu e de mirare că atâta cât omul 
e un simplu vieţuitor, sau un corăbier, sau un plugar, 
duşmanii împăratului nu se înarmează aşa de tare 
împotriva lui. Dar când îl vor vedea că a luat pecetea 
(semnul de ostaş), pavăza, sabia, arcul, şi s-a îmbrăcat 
în veşmântul de ostaş?!, atunci ei scrâşnesc din dinţi 
împotriva lui şi se sârguiesc în tot felul să-l răpună. De 
aceea să nu adormim. 


209. „Părintele rânduieşte fratelui supunerea fără alege- 
re, fără vicleşug şi fără răutate.” Îi cere să nu se aştepte ca 
necazurile ce-i vin de la povăţuitor să fie mai puţin aspre de- 
cât cele ce-i pot veni de la oameni. În acest caz nu va gândi 
cu răutate despre niciun om care-l necăjeşte, ci el va socoti 
pe fiecare ca ajutându-l în nevoinţța lui de desăvârşire. Dar şi 
invers: chiar dacă povăţuitorul se va purta faţă de el cu o aspri- 
me cu nimic mai mică decât a oricărui alt om, o va socoti spre 
folosul desăvârşirii lui. 

210. „Pecete” numeşte sau Botezul, sau Pocăinţa care îl 
curățeşte pe acela. lar „pavăză“, fuga de lume, pregătită prin 
neîmpătimirea de ea; „sabie“, credinţa faţă de păstor; „spadă“, 
tăgăduirea voilor proprii; „arcul” e rugăciunea prin care dracii 
sunt surpațţi; „veşmântul ostăşesc” e „îmbrăcămintea virtuţilor”. 

115) Am văzut copii nevinovaţi şi foarte buni venind 
la şcoală pentru înţelepciune, învăţătură şi folos, dar 
neînvăţând nimic decât numai sălbăticiune şi răutate 
din petrecerea acolo. Cel ce are minte să înţeleagă. E cu 
neputinţă ca cei ce învaţă din tot sufletul un meşteşug 
să nu sporească în fiecare zi în el. Dar unii cunosc spori- 
rea, alţii, din iconomie (spre folosul lor), nu. 

1 16) Un zaraf bun îşi socoteşte, fără îndoială, în fi- 
ecare seară câştigul şi pierderea zilei. Dar nu le poate 
cunoaşte pe acestea lămurit, dacă nu le însemnează 
în fiecare ceas într-un caiet. Că socoteala din fiecare 
ceas o arată pe cea din fiecare zi?!!. 

117) Cel fără de minte, când e osândit sau certat, se 
simte înțepat sau e ispitit să răspundă împotrivă, sau 
face îndată metanie celui ce îl ceartă, dar nu din sme- 
renie, ci pentru că voieşte să oprească mustrările?!?. 
Tu, tăcând când eşti lovit, taci şi primeşte şi pe cei ce 
aplică fierul roşu pe sufletul tău (îl cauterizează), sau 
mai bine zis pun în lumină curăţia lui. Numai după ce 
a isprăvit doctorul (operaţia), pune-i metanie. Căci, în 
vremea mâniei lui, nu primeşte poate nici metanie. 

118) Să luptăm în fiecare ceas împotriva tutu- 
ror patimilor, dar mai mult poate împotriva acestor 
două, cei ce ne aflăm în mânăstirile de obşte: împo- 
triva neînfrânării pântecelui şi a pornirii spre mânie. 


211. „Adică zaraful bun al faptelor sale e cel ce-şi face soco- 
teala şi se judecă în fiecare ceas şi-şi duce viaţa cu grijă. Socotea- 
la de fiecare ceas e luarea-aminte neostenită.” Ed. 1970: „Celui 
ce ia aminte la sine necontenit nu i se întâmplă abateri sau fur- 
turi din pricina întunericului. Soarele Hristos, Dumnezeul nos- 
tru, păstrează toată ziua vieţii lui luminoasă”. 

212. Ed. 1970: „Metania din făţărnicie e o metanie nedemnă. 
Vezi cum vorbeşte de metania demnă în cele următoare, zicând: 
«ar încetând doctorul» şi cele următoare”. 

Căci acestea găsesc belşug de hrană în mulţime. Ce- 
lor aflaţi în ascultare diavolul le sădeşte pofta unor 
virtuţi peste putere; iar pe cei din liniştire îi îndeamnă 
la cele nepotrivite lor?:5. 

119) Cercetează mintea ascultătorilor necercaţi şi 
vei afla în ea o năzuinţă greşită: pofta de liniştire, de 
postire nemăsurată, de rugăciune neîmprăştiată, de 
cea mai deplină lipsă de slavă deşartă, de neuitată po- 
menire a morţii, de străpungere neîncetată a inimii, de 
desăvârşită nemâniere, de tăcere adâncă, de curăție 
covârşitoare?!*. De aceea, neavându-le pe acestea de la 
început, dintr-o bună iconomie, au sărit la ele înainte 
de vreme şi s-au rătăcit. Pentru că vrăjmaşul i-a amăgit 
să le caute pe acestea înainte de vreme, ca nu cumva, 
răbdând, să le afle pe acestea la vremea lor". 

120) Amăgitorul şopteşte în cei ce se liniştesc 
(isihaşti) lauda grijii de străini a ascultătorilor, slujirea 
lor, iubirea lor de frați, împreuna-vieţuire, îngrijirea 
bolnavilor, ca să-i facă, amăgitorul, şi pe aceştia fără 
răbdare, ca şi pe cei de mai înainte?!6. 


213. „Cei din obşte să preţuim mai mult ascultarea decât 
nevoinţa. Cea din urmă ne învaţă mândria, cea dintâi, smerenia.” 

214. „Există şi o năzuinţă neamăgitoare a acestora: când le 
săvârşeşte cineva la vreme şi în chip cuvenit, adică pentru binele 
însuşi şi în simţirea lor adevărată, împlinindu-le cu de-amănuntul 
şi cu sfătuirea celor ce au făcut experienţa lor, ocolind în toate 
totdeauna plăcerea proprie ca rătăcire şi abatere.” 

215. Există o lege în creşterea duhovnicească. Cel neîntărit 
în virtuțile mai de jos nu poate urca la virtuțile cele mai de sus. 
Nu poti închipui în tine o smerenie lăuntrică înainte de a te de- 
prinde întru ascultare prin faptele din afară. Nu te poţi ruga ne- 
încetat când eşti prea alipit de lucrurile lumii. 

216. Aşa cum pe cei de pe treapta începătoare a ascultării 
amăgitorul îi ispiteşte cu virtuțile mai înalte ale celor de pe 

121) Cu adevărat rari sunt cei ce se îndeletnicesc cu 
liniştirea cu dreaptă judecată. Sunt numai aceia care au 
dobândit mângâierea dumnezeiască a uşurării de oste- 
neli şi a ajutorului lui Dumnezeu în nevoinţele lor?'. 

122) Să deosebim ascultările ce ni se potrivesc şi 
să le alegem în chip cuvenit după însuşirile patimilor 
din noi. Ţie, celui aplecat spre lăcomia pântecelui, 
să-ţi fie povăţuitor un nevoitor neîndurat în cele ale 
hranei şi nu mai degrabă un făcător de minuni şi gata 
spre primirea şi aşezarea la masă a tuturor. lar tu, 
cel cu grumazul ţeapân, să ai un povăţuitor aspru şi 
neîngăduitor şi nu unul blând şi de oameni iubitor?!€. 

123) Să nu căutăm povăţuitori înainte-ştiutori, nici 
înainte-văzători, ci înainte de toate smeriţi cu cugetul 
şi potriviţi cu bolile noastre, prin vieţuirea şi aşezarea 
lor sufletească. 


treapta mai de sus a celor ce se liniştesc (rugăciunea neîncetată, 
gândul neîncetat la moarte etc.), aşa pe cei de pe treapta liniştirii 
îi ispiteşte cu virtuțile făptuitoare ale celor de pe treapta mai de 
jos a ascultării. Prin aceasta caută să împiedice şi pe unii şi pe 
alţii de la sporirea lor duhovnicească adevărată. Şi unora şi alto- 
ra le e de trebuinţă răbdarea pentru a se întări în virtuțile treptei 
în care sunt, ca să poată trece apoi la virtuțile treptei mai înalte. 

217. Uşurarea de osteneli nu înseamnă ocolirea ostenelilor îna- 
inte de curățirea de patimi prin lupta cu ele, ci izbăvirea adevărată 
de ele. Dar şi atunci uşurarea de osteneli o dă numai ajutorul lui 
Dumnezeu în lupta cu ispitele care se pot ivi. Aceştia se pot linişti 
pe drept cuvânt. Căci nu încep lucrarea liniştii fără socoteală, fără 
pregătire. 

218. PG: „Bine este să rabzi pe lângă un învăţător aspru 
până la sfârşit şi să nu cauţi pe vreunul gata la pogorăminte şi la 
slăbirea frâului”. PG şi ed. 1970: „E lucru primejdios şi pierzător 
ucenicilor să-şi aleagă un povăţuitor după voia lor. Căci aceştia 
conduc în prăpăstii şi în locuri de pierzare”. Sfaturile acestea pot 
fi folosite şi de mirenii care-şi caută duhovnic, sau de duhovnici, 
în raporturile lor cu fiii lor duhovniceşti. 

124) Să-ţi fie chip bun de ascultare dreptul Avachir, 
mai înainte pomenit, socotind pururea că te încearcă 
întâistătătorul şi nu vei greşi niciodată?!?. 

125) Când, certat fiind de întâistătător neîncetat, 
ai mai multă credinţă şi dragoste faţă de el, Duhul 
Sfânt S-a sălăşluit în sufletul tău în chip nevăzut şi 
puterea Celui Preaînalt te-a umbrit. Dar nu te mândri, 
nici nu te bucura, răbdând bărbăteşte ocărârile şi ne- 
cinstirile, ci mai vârtos plângi că ai făcut ceva vrednic 
de ocărâre şi i-ai tulburat sufletul împotriva ta. 

126) Nu te minuna de ce-ţi voi spune, căci îl am pe 
Moise ca martor. E mai puţin vătămător să păcătuim 
lui Dumnezeu, decât părintelui nostru?2. Căci, când 


219. Scolia lui Isidor Pelusiotul: „Nevoinţa, o, iubitule, este 
urmarea şi vasul tuturor poruncilor lui Hristos; ea te face nemâ- 
nios, neîngâmfat, nefălos, neiubitor de arginţi, neiubitor de sine, 
iubitor de supunerea care slujeşte fiecăruia, de înstrăinarea 
generală de trup, te face casă a Duhului singur. Ea are limba 
mulţumitoare, folosită spre rugăciune, nemişcată spre cârtire; 
ascultă, făcându-le toate cu încuviințarea povăţuitorului, pe care 
timpul şi locul şi hotărârea dumnezeiască ţi l-a dat spre cârmui- 
rea ta; căci ea cunoaşte şi abate atacurile duhurilor”. 

220. Ed. 1970: „Spunând părintele că e mai puţin vătămător 
să păcătuim lui Dumnezeu, arată uşurinţa cu care se îmblânzeşte 
Dumnezeu şi mila Lui. Prin simbolul cuvântului arată cât de 
cumplit suferă adeseori chiar cei mai virtuoşi şi mai înalţi oa- 
meni de greşalele noastre. Să ne mărturisim la părinţii noştri, 
când greşim”. PG şi ed. 1970: „De fapt, când israeliţii au păcătuit 
lui Dumnezeu, făurindu-şi un vițel şi au fost osândiţi de Dum- 
nezeu la pieire, Moise a stat pentru ei şi a zis către Dumnezeu: 
«De le ierţi lor păcatul, iartă-l. lar de nu, şterge-mă şi pe mine din 
cartea pe care ai scris-o». Şi îndată s-a milostivit Dumnezeu pen- 
tru Moise şi au scăpat de pedeapsă. Dar când au greşit lui Moise 
cei din jurul lui Aaron şi Abiron şi sora lui, Maria, au suportat o 
pedeapsă neîndurată (Ieşirea 32; Numerii 16, 32)". Lucrul poa- 
te fi înţeles şi aşa: Dumnezeu iartă mai uşor păcatele săvârşite 
direct împotriva Lui, căci El nu Se primejduieşte a Se pierde prin 

Dumnezeu se mânie, povăţuitorul nostru poate să-L 
împace pe El cu noi. Dar tulburându-se acesta, nu 
vom mai avea pe cineva să ne facă pe Dumnezeu mi- 
lostiv. Dar eu socotesc că amândouă se întâlnesc??!. 

127) Să luăm seama, să chibzuim şi să veghem ca 
uneori să răbdăm ocările păstorului cu mulțumire şi 
în linişte, dar alteori să-i dăm de veste ceea ce face. 
Eu socotesc că în toate cele ce ne pricinuiesc nouă 
necinstire trebuie să tăcem. Căci e ceas de câştig. Dar 
în cele ce se fac altei persoane, să spunem cuvânt de 
apărare, pentru legătura iubirii şi a păcii care trebuie 
să rămână nedesfiinţată??. 

128) Cei ce au ieşit din ascultare vor găsi folosul 
ei, căci atunci vor cunoaşte în ce cer au fost ei. 

129) Cel ce aleargă spre nepătimire şi spre 
Dumnezeu, în fiecare zi în care nu e ocărât, socoteşte 
că suportă mare pagubă. 

130) Precum pomii clătinaţi de vânturi îşi adân- 
cesc rădăcinile, aşa şi cei ce petrec în ascultare do- 
bândesc suflete tari şi neclintite. 


aceasta. Dar nu iartă neiubirea faţă de oameni, căci aceştia se 
pot pierde prin ea. 

221. Prin păcatele noastre față de Dumnezeu nu-L pierdem pe 
El, dar prin păcatele faţă de oameni îi pierdem pe aceştia. lar întru- 
cât şi prin purtarea noastră nepăsătoare față de Dumnezeu ducem 
la necredinţă pe oameni şi-i pierdem pe ei, amândouă păcatele duc 
la acelaşi rezultat: îi pierdem pe oameni. Prin binele făcut altora, fie 
direct, fie prin credinţă pilduitoare în Dumnezeu, ajutăm la mântuirea 
lor. Chiar în rugăciunile ce le fac alţii pentru noi, ca răspuns la iubirea 
noastră faţă de ei, din credinţa în Dumnezeu, se arată tămăduirea şi 
mântuirea sufletelor lor. Şi aceasta Îi face lui Dumnezeu bucurie. 

222. Să suportăm cele neplăcute ce ni se fac nouă pe ne- 
drept, dar să luăm apărarea celor asupriţi pe nedrept. Precum nu 
trebuie să păcătuim împotriva lor, tot aşa nu trebuie să rămânem 
nepăsători la nedreptăţile ce li se fac. 

1531) Cel ce, petrecând în linişte, şi-a cunoscut 
neputinţa lui şi strămutându-se s-a predat ascultării, 
acesta, orb fiind, a privit fără osteneală spre Hristos?2. 

132) Stati, staţi şi iarăşi zic, staţi, alergând?**, frați 
luptători, auzind strigând despre voi pe acel înţelept: 
„Domnul i-a cercat pe ei în cuptor, mai bine zis în obşte, 
şi i-a primit pe ei ca pe nişte jertfe ale arderii de tot în 
sânurile Lui” (Intelepciunea lui Solomon 11, 10). Căruia | 
se cuvine slava şi stăpânirea, împreună cu Tatăl Cel fără 
de început şi cu Duhul Sfânt şi Preaînchinat. Amin. 

Până aici treapta egală cu numărul Evangheliştilor. 
Nevoitorul stă, alergând fără frică. 

Despre pocăinţa cea făcută cu grijă şi deplin 
arătată, în care se vorbeşte şi despre viaţa 
sfinţilor osândiţi şi despre închisoare?? 


l) loan a alergat odinioară înaintea lui Petru (Joan 
20, 3) şi ascultarea s-a pus aici înaintea pocâinţei. Cel 
dintâi, ajungând înainte, închipuie ascultarea, celălalt 
închipuie pocăinţa??*€. 


223. Cel ce, îndeletnicindu-se cu liniştirea şi văzând că nu are 
putere pentru ea, s-a mutat la viaţa de ascultare, cunoscând că are 
trebuinţă de ascultare ca să ajungă la Hristos, a văzut pe Hristos, 
măcar că, nevăzându-L în starea lui de liniştire, era orb în acea sta- 
re. Acesta coboară la ascultare din smerenie, nu din nestatornicie, 
ca acela de care s-a vorbit înainte (cap. 95 al acestui „Cuvânt”). 

224. Potrivit Sfântului Grigorie de Nyssa (Viaţa lui Moise), nu- 
mai cel ce urcă stă cu adevărat. Cine stă fără să urce, fără încor- 
darea urcării, mai degrabă cade. 

225. Am omis unele propoziţii mai tari. 

226. În PG acest capitol e dat ca ţinând de „Cuvântul al 
IV-lea”. loan ajunge prin ascultare la cunoaşterea învierii 

2) Pocăinţa este aducerea înapoi (împrospătare) a 
Botezului. Pocăinţa este învoiala cu Dumnezeu pen- 
tru o a doua viaţă. Pocâinţa este cumpărătoare a 
smereniei. Pocăinţa este necontenita renunțare la 
nădejdea vreunei mângâieri trupeşti. Pocăinţa este 
gândul osândirii de sine şi îngrijirea neîngrijată de 
sine?*. Pocăinţa este fiica nădejdii şi tăgăduirea 
deznădejdii”7*. Cel ce se pocăieşte se osândeşte pe 


mai repede ca Petru, care, după lepădare, a trebuit să treacă 
prin pocăință. 

227. „Pocăinţa este întoarcerea de la starea cea potrivnică 
firii, la cea după fire; şi de la diavol, la Dumnezeu, prin 
nevoinţă şi durere.” Botezul este însă şi el o asemenea întoar- 
cere, dar fără nevoinţă şi durere. Alta: „Pocăinţa este întoar- 
cerea de la păcat. Dar nu e un singur păcat, ci întreg omul 
vechi se numeşte păcat”. Păcatul e îmbibat ca o otravă în toată 
ființa omului. Pocăinţa e deci o mişcare totală, existenţială, 
de curăţire a întregii fiinţe omeneşti în toate gândurile şi 
apucăturile ei. Alta: „Pocăinţa este părăsirea celor dinainte şi 
întristarea pentru ele”. 

228. Îngrijirea pentru viaţa veşnică şi neîngrijirea de 
plăcerile trecătoare. Îngrijirea pentru viaţa adevărată, nu pen- 
tru cea de suprafaţă. Îngrijirea pentru fiinţa adevărată, şi nu 
pentru cea părută. „Cel ce se îngrijeşte de sine se şi osândeşte 
pe sine. Se osândeşte pe sine pentru că vrea să se mântu- 
iască. El nu mai are nicio grijă de lucrurile lumii şi de aceea 
devine neosândit de gândul cel bun al lui, împungându-se 
şi ocărându-se pe sine neîncetat şi privind de mai înainte la 
pedepsele de acolo şi la focul nestins.” Sau altfel: „E fără grijă 
întrucât nu se mai îngrijeşte de niciun lucru pământesc. Dar 
se îngrijeşte de sine, ca unul ce are grijă numai de sine şi de 
mântuirea sa”. 

229. Cel ce se pocăieşte nu pierde niciodată nădejdea că 
pentru el mai există iertare. Dar prin nădejdea aceasta nu-şi mai 
pune nădejdea în plăcerile şi în laudele trecătoare. 

sine, darscapă neînfruntat?%. Pocăinţa este împăcarea 
cu Domnul prin lacrimi şi prin lucrarea cea bună a ce- 
lor potrivnice păcatelor. Pocăinţa este răbdarea de 
bunăvoie a tuturor necazurilor. Cel ce se pocăieşte 
este pricinuitorul pedepselor sale. Pocăinţa este asu- 
prirea tare a pântecelui şi lovirea sufletului printr-o 
simţire adâncă. 

3) Alergaţi şi vă apropiaţi. Veniţi, ascultați şi vă 
voi povesti vouă, toţi cei ce L-aţi mâniat pe Domnul. 
Adunaţi-vă şi vedeţi câte a arătat sufletului meu spre 
zidire. Să ne înfăţişăm şi să dăm cinste mai întâi po- 
vestirii despre lucrătorii necinstiţi care au fost cinstiţi. 

4) Să ascultăm, să păzim şi să facem aceasta toți 
cei ce am pătimit vreo cădere necuvenită. Sculaţi-vă 
şi şedeţi cei ce zăceţi de pe urma căderilor. Luaţi 
aminte, fraţii mei, la cuvântul meu. Plecaţi urechea 
voastră, cei ce voiţi să împăcaţi iarăşi pe Dumnezeu 
printr-o întoarcere adevărată. 

5) Auzind eu, neputinciosul, că există oarecare 
stare de viaţă şi smerenie mare şi neobişnuită a ce- 
lor aflaţi într-o mânăstire deosebită, numită închi- 
soare, supusă mai înainte pomenitului luminător 
al luminătorilor, l-am rugat pe acel drept să-mi 
înlesnească să ajung şi eu acolo. Şi marele bărbat a 
ascultat rugămintea mea, nevrând să întristeze sufle- 
tul meu niciodată, întru nimic. 

Ajungând deci eu în mânăstirea celor ce se pocăiau 
şi în locul celor ce plângeau cu adevărat, am văzut 
într-adevăr, dacă nu e prea îndrăzneţ să spun, „cele 


230. Cel ce se osândeşte sincer pe sine nu e osândit de 
Dumnezeu, căci Îi trezeşte mila, văzând durerea ce o are cel cea 
păcătuit că L-a supărat pe El prin aceasta şi dă dovadă că revine 
la iubirea faţă de El. 

ce ochiul omului nepăsător nu le-a văzut şi la inima 
omului trândav nu s-au suit” (1 Corinteni 2, 9), lucruri 
şi cuvinte care pot să-L silească pe Dumnezeu; înde- 
letniciri şi chipuri de viaţă care pot încovoia în scurt 
timp iubirea Lui de oameni. 

Am văzut pe unii din vinovaţii aceia nevinovaţi?” 
stând toată noaptea până dimineaţa afară, în aer li- 
ber, cu picioarele nemişcate, clătinându-se de somn 
în chip jalnic, prin silirea firii, şi nedăruindu-şi niciun 
pic de odihnă, ci lovindu-se şi trezindu-se cu ocărâri şi 
certări; pe alţii, privind cu jale la cer şi cerând de aco- 
lo ajutor cu tânguiri şi strigări. 

Pe alţii, iarăşi, stând în rugăciune şi legându-şi 
mâinile la spate ca nişte osândiţi. Ei îşi ţineau faţa 
întristată, aplecată la pământ şi se osândeau, soco- 
tindu-se nevrednici să privească la ceruri, ba nepu- 
tând nici măcar să spună ceva sau să se roage lui 
Dumnezeu, stăpâniţi de nepriceperea gândurilor şi a 
conştiinţei, neştiind cum şi de unde să ceară ajutor?%?. 
Fi îşi înfăţişau doar sufletul lui Dumnezeu, fără cu- 
vânt, şi mintea, fără glas şi plină de întuneric şi de o 
undă subţire de deznădejde*”?. 


251. „Vinovaţi”, pentru că au păcătuit, dar „nevinovaţi“, pen- 
tru că prin pocăință au dobândit iertarea lui Dumnezeu. „Despre 
păcătoşii nepăcătoşi” a vorbit şi Luther, dar în alt sens: în sensul 
că sunt iertaţi de Dumnezeu chiar dacă păcătuiesc mai departe. 
La el nu e o pocăință din partea omului. 

232. PG, scolia lui Isaac Sirul: „Nefăcând nimic altceva decât 
să se arunce pe sine înaintea Crucii lui Hristos noaptea şi ziua, 
avându-şi mâinile legate la spate. Cată să nu-ţi răceşti căldura şi să 
nu te sărăceşti de lacrimi, ci să te nevoieşti în acestea; şi vei fi fericit, 
o, omule, de te vei îngriji de cele spuse ziua şi noaptea şi nu vei cere 
nimic prin ele. Căci atunci îţi va răsări ţie lumina înlăuntrul tău şi 
vei fi ca un rai înflorit şi ca un izvor nelipsit de apă”. 

233. „Mustrările necontenite ale conştiinţei, chiar dacă 
nu coboară sufletul la deznădejde (căci aceasta este proprie 


CUVÂNTUL AL V-LEA 169 


Pe alţii, şezând pe pământ în sac şi cenuşă şi 
acoperindu-şi fața cu genunchii şi bătându-şi frun- 
tea de pământ. Pe alţii, lovindu-şi mereu pieptul şi 
chemându-şi înapoi sufletul şi viaţa lor?%*. Unii dintre 
aceştia udau pământul cu lacrimi. Alţii, fiind lipsiţi de 
lacrimi, se loveau pe ei înşişi. Unii se văitau pentru 
sufletele lor ca pentru nişte morţi, neputând să rabde 
strâmtorarea inimii lor?%. lar alţii gemeau cu inima, 
dar cu qura împiedicau sunetul tânguiirii; însă, deoa- 
rece nu mai puteau să-l ţină, ţipau pe neaşteptate. 

Am văzut acolo pe unii ca ieşiţi din ei înşişi în fe- 
lul purtării şi al gândirii, pierduţi şi întunecațţi de mul- 
ta mâhnire şi nesimţitori faţă de toate cele ale vieţii; 
apoi, scufundaţi în adâncul smereniei şi frigându-şi 
în focul întristării lacrimile ochilor. Pe alţii, zăcând 
jos îngândurațţi şi căutând la pământ, mişcându-şi ca- 
petele şi răcnind ca nişte lei din străfundul inimii şi 
scrâşnind din dinţi şi suspinând. 


dracilor), nu lasă cugetarea să răsufle, apăsând gândul şi înfier- 
bântându-l ca să petreacă până la sfârşit într-o osândire de sine.” 
Deznădejdea e mai mult o ispită ce stă la poarta sufletului, ca o 
undă vicleană şi subțire ce aduce după ea potopul, dar pe care o 
refuză voinţa celui ce se pocăieşte într-o sforțare încordată. 

234. „Sufletul, privind spre moartea spirituală (cu groază), 
recheamă viaţa veşnică a sa ca pe cea proprie lui. Căci aceştia îşi 
recheamă sufletul lor mort prin păcat spre viaţa cea prin virtute, 
pe care a trăit-o mai înainte.” 

235. „inima, umplută de întristare pentru slăbiciunea şi 
neputinţa ei din pricina faptelor trupeşti arătate, umple locul tu- 
turor faptelor trupeşti.” Ea topeşte, adică, acele fapte şi se aşază 
în locul lor. Pe locul oricărei fapte trupeşti apare inima întristată, 
ținându.-le în cumpănă şi covârşindu-le; sau orice faptă trupească 
face să se nască întristarea inimii. Din rana produsă de o plăcere 
se naşte durerea. Din săturarea de mâncăruri grase se naşte în- 
frânarea tămăduitoare. 

Unii dintre ei cereau cu bună nădejde iertarea de 
toate şi se rugau. Alţii, dintr-o smerenie negrăită, se 
osândeau, socotindu-se nevrednici de iertare şi, ne- 
fiind în stare să se apere, strigau către Dumnezeu. 
Unii se rugau să fie pedepsiţi aici şi miluiţi acolo. lar 
alţii, zdrobiţi de povara conştiinţei, cereau cu sinceri- 
tate să nu fie nici chinuiti (în iad), nici învredniciţi de 
Împărăţie, căci „de ajuns ne este”256. 

Am văzut acolo suflete smerite, zdrobite şi înco- 
voiate sub greutatea sarcinii şi putând să înmoaie 
însăşi nesimţirea pietrelor?” cu glasurile ce strigau 
către Dumnezeu. Căci, căutând în jos, la pământ, 
ziceau: „Ştim, ştim, că suntem vrednici de toată pe- 
deapsa şi chinuirea. Şi pe drept cuvânt. Căci nu ne 
ajunge puterea de a răspunde pentru mulţimea da- 
toriilor noastre, nici de vom ruga toată lumea să 
plângă pentru noi. Numai atâta dorim, numai atâta 
ne rugăm, numai atâta cerem: «Nu cu mânia Ta să 
ne mustri pe noi, nici cu urgia Ta să ne pierzi pe noi» 
(Psalm 6, 1; 37, 1), nici după judecata Ta cea dreaptă 
să ne trimiţi pe noi la chinuri. Ci cruţă-ne şi ne va fi 


236. „Unii, neînvăţaţi, se roagă adeseori să nu se învred- 
nicească nici de Împărăţia cerurilor, dar să nu se chinuiască nici 
în iad. De cea dintâi, ca nevrednici, de chinurile iadului, prin 
împărtăşirea de milă. Ei nu ştiu că cel din afară de Împărăţie este 
înlăuntrul chinurilor. Căci în afară de virtute şi de păcat nu e ni- 
mic.” Nu există o stare neutră, morală sau spirituală. 

237. „Spunând suflete smerite, a făcut cunoscută starea lor 
dinlăuntru. lar spunând: putând să înmoaie însăşi nesimtirea 
pietrelor, arată, prin tăria metaforei, mărimea covârşitoare a 
pocăinţei lor (căci precum îngheaţă apele curgătoare în chip mai 
presus de fire, aşa se rup şi pietrele când devin în chip minunat 
simţitoare), sau descrie puterea lor de a înmuia stările lăuntrice 
împietrite şi nesimţite şi de a le face miloase.” 

de ajuns, ca să ne izbăvim de marea Ta ameninţare 
şi de chinurile cele fără de nume şi ascunse. Pen- 
tru că nu îndrăznim să cerem iertarea deplină. Căci 
cum am îndrăzni noi, cei ce nu ne-am păzit nepătată 
făgăduinţa noastră, ci am întinat-o după iubirea Ta de 
oameni şi după iertarea de mai înainte!” 

Se puteau vedea acolo, o, prieteni, se puteau ve- 
dea cu adevărat în chip vădit cuvintele lui David. Se 
puteau vedea oameni îndurând chinuri şi încovoiaţi 
până la sfârşitul vieţii lor, umblând toată ziua întristaţi. 
Se puteau vedea uitând să mănânce pâinea lor, iar 
apa lor bând-o amestecată cu plânsul şi mâncându-şi 
pâinea tăvălită în cenuşă şi în praf. Se puteau vedea 
alţii având pielea lipită de oase şi fiind uscati ca iar- 
ba veştedă (Psalm 37, 6; 101, 5-6). Nimic altceva nu se 
putea auzi de la ei decât aceste cuvinte: „Vai, vai, vai! 
Of, Of! E drept, e drept! Cruţă-mă, cruţă-mă, Stăpâne!” 
Unii ziceau: „Miluieşte-mă, miluieşte-mă!” lar alţii, 
mai jalnic: „lartă-mă, Stăpâne! lartă-mă, de se poate!” 

Unii se pedepseau pe ei înşişi în arşiţă, alţii se 
chinuiau în frig. Unii, gustând puţină apă, se opreau 
îndată; gustau doar atât cât să nu moară de sete; alţii, 
îimpărtăşindu-se de puţină pâine, aruncau restul cu 
mâna departe de ei, numindu-se nevrednici de hra- 
na cuvântătoare, ca unii ce au săvârşit faptele celor 
necuvântătoare?%. 

Unde se vedea între ei vreo izbucnire de râs? Unde, 
vreo vorbărie fără rost? Unde, vreo faptă a iuţimii? 
Unde, vreo faptă de mânie? Nici nu mai ştiau de este 
printre oameni vreo mânie, căci plânsul alungase 


238. Pâinea este hrană cuvântătoare, sau raţională, pentru 
că pregătirea ei se face prin raţiunea omenească, câtă vreme 
animalele nu-şi pregătesc hrana pe temeiul unei cugetări. 

dintre ei cu desăvârşire iuţimea. Unde se vedea vreo 
împotrivire în cuvânt? Unde, vreo sărbătoare? Unde, 
vreo îndrăzneală? Unde, vreo lecuire a trupului? Unde, 
vreo urmă de slavă deşartă? Unde, vreo nădejde de 
desfătare? Unde, gândul la vin? Unde, gustarea vreu- 
nor poame? Unde, mângâierea de conţinutul vreunor 
oale? Unde, îndulcirea gâtlejului? Nădejdea tuturor 
acestora se stinsese la ei. Unde se vedea la ei grija de 
ceva pământesc? Unde, gândul de a judeca pe careva 
dintre oameni? Nimic din toate acestea. 

Acestea erau la ei cele spuse, cugetate şi strigate 
neîncetat către Dumnezeu. Unii, bătându-şi cu pu- 
tere pieptul, strigau către Dumnezeu de parcă stăteau 
la poarta cerului: „Deschide-ne, Judecătorule, des- 
chide-ne, că ne-am închis prin păcate poarta şi am 
rămas afară!” lar alţii ziceau: „Arată-Ţi numai faţa Ta 
şi îndată ne vom mântui!” (Psalm 79,4). Alţii, iarăşi: 
„Arată-Te sărmanilor ce şed în întuneric şi în umbra 
morţii!” (Luca 1, 79). Altul, la rândul său: „Degrabă 
să ne întâmpine îndurările Tale, Doamne, că ne-am 
pierdut, că am deznădăjduit, că ne-am stins foarte” 
(Psalm 78, 8; 101, 4). 

Unii ziceau: „Oare Se va mai arăta Domnul de aici 
înainte deasupra noastră?” Alţii: „Oare trecut-a su- 
fletul nostru peste datoria cea de nesuferit?” (Psalm 
123, 4). Altul: „Oare Se va milostivi Domnul de aici îna- 
inte de noi? Oare Îl vom auzi zicându-ne nouă celor 
din legăturile de nedezlegat: «leşiţi!», şi celor din ia- 
dul pocăinţei: «lertaţi să fiţi!»? Oare intrat-a strigarea 
noastră la urechile Domnului?” 

Toţi şedeau privind pururea cu ochii sufletului lor 
moartea şi zicând: „Oare ce ni se va întâmpla? Oare 
care va fi hotărârea? Oare care va fi sfârşitul nostru? 

Oare va mai fi pentru noi chemare înapoi? Oare mai 
este iertare pentru noi, întunecaţii, smeriţii, osândiţii? 
Oare a avut cererea noastră putere să intre înaintea 
Domnului, sau s-a întors înapoi, pe drept cuvânt, 
umilită şi ruşinată? Oare intrând, cât folos a agoni- 
sit? Câtă bunăvoință? Cât rod a dobândit lucrarea ei? 
Pornind din trupuri şi guri necurate şi neavând multă 
putere, a împăcat ea, oare, pe Domnul cu desăvârşire, 
sau măcar în parte? Sau a tămăduit, măcar pe 
jumătate, rănile noastre, care sunt mari şi au nevo- 
ie de mari dureri şi sudori şi de multe osteneli? Oare 
s-au apropiat de noi îngerii păzitori? Sau sunt încă 
departe de noi? Căci dacă nu s-au apropiat de noi, 
toată osteneala noastră e fără folos şi deşartă. Pentru 
că rugăciunea noastră nu are puterea îndrăznirii, nici 
îinariparea curăţiei pentru a intra la Domnul, dacă în- 
gerii noştri călăuzitori nu se vor apropia de noi, ca să 
o ia pe aceasta şi să o aducă Domnului”2%. 

Unii, de multe ori, se întrebau unii pe alţii, plini de 
nesiguranţă, zicând: „Oare vom scăpa, fraţilor? Oare 
ni se va împlini rugămintea? Oare va fi primită? Oare 
ne va deschide?” lar ceilalţi răspundeau: „Cine ştie 
(cum ziceau fraţii noştri Niniviteni), de Se va răzgândi 
Domnul şi ne va izbăvi pe noi de multa muncire? Dar 


239. De aceea avem totdeauna nevoie de rugăciunea altora, 
care, ca mijlocitori, sunt tot atâţia „îngeri“ pentru noi, mai ales 
când sunt mai curati ca noi, deşi nu suntem scutiţi de rugăciunile 
noastre. Mijlocitorii numai duc rugăciunile noastre mai aproape 
de Dumnezeu, adăugând şi simţirea lor la ele, nu le înlocuiesc. 
Cei deveniți ca pietrele, adică simple obiecte fără simţire, nu se 
mântuiesc nici prin rugăciunea altora. În mod deosebit ne ajută 
lucrarea de mijlocire a preoţilor, având concentrată în ea lucra- 
rea întregii comunităţi a Bisericii, în care cu siguranţă sunt mulți 
mai buni ca noi. 

noi să facem ceea ce ţine de noi. Şi, de nu ne va des- 
chide, binecuvântat să fie Domnul Dumnezeu, Cel ce 
ne-a lăsat afară cu dreptate. Dar să stăruim, bătând 
până la sfârşitul vieţii noastre. Poate, pentru mul- 
ta noastră îndrăzneală şi stăruinţă, ne va deschide 
Preabunul”. 

Pentru aceea, îndemnându-se unii pe alţii, ziceau: 
„Să alergăm, fraţilor! E nevoie de alergare, de alergare 
cu putere, pentru că am rămas afară din buna noastră 
frăţime. Să alergăm, necruţând trupul nostru mur- 
dar şi pornit spre rele, ci să-l omorâm (mortificăm), 
cum ne-a omorât şi el pe noi”. E ceea ce şi făceau acei 
fericiţi, stăpâniţi de simţul vinovăţiei. 

Se vedeau la ei genunchi uscați de mulţimea 
mătăniilor; ochii topiţi şi scufundaţi înlăuntru, unde- 
va în adânc?“. Frau lipsiţi de păr; obrajii erau răniţi şi 
arşi de fierbinţeala lacrimilor?*!; feţele veştejite şi gal- 
bene, nedeosebite întru nimic de feţele morţilor. 

Ce înseamnă greaua pătimire a celor îndrăciţi pe 
lângă a acelora? Sau a celor îndureraţi pentru morţi? 
Sau a celor ce petrec în exil? Sau pedeapsa celor 
osândiţi pentru omoruri? Nimic nu e chinul şi pedeap- 
sa fără de voie a acestora, pe lângă cea de bunăvoie 


240. Undeva, în adâncul nedefinit şi fără sfârşit al Dum- 
nezeirii, pe care nu reuşesc niciodată să-l scruteze în întregime. 

241. „Unele dintre lucruri ard şi altele îngraşă. Toate lacrimi- 
le care ies din inimă din pricina păcatului usucă trupul şi-l ard şi 
de multe ori însăşi cugetarea se simte vătămată la ieşirea lor. La 
început omul ajunge în chip necesar în treapta aceasta a lacrimi- 
lor. Şi prin ele i se deschide uşa spre a doua treaptă, mai înaltă, 
care este bucuria în care omul primeşte milă. Acum vin lacrimile 
care izvorăsc din înţelegere. Ele înfrumuseţează şi îngraşă sufle- 
tul. Ele ies nesilit. Prin ele se schimbă însăşi înfăţişarea omului. 
Căci, când inima se veseleşte, înfloreşte faţa.” 

a acelora. Şi vă rog să nu socotiți cele spuse poveşti, 
fraților. Aceştia rugau de multe ori pe judecătorul 
acela mare, pe păstorul şi îngerul între oameni, să le 
pună mâinile şi grumazul în fiare şi cătuşe, şi să le 
țintuiască picioarele în butuci ca la cei osândiţi şi să 
nu-i dezlege din acelea înainte de a-i primi mormân- 
tul, ba nici chiar în mormânt. 

Dar nu voi ascunde nici smerirea cu adevărat 
vrednică de milă şi iubirea zdrobită câtre Dumnezeu 
şi pocăinţa acestor fericiţi. Când vedeau că vor pur- 
cede spre Domnul, ca să se înfăţişeze înaintea Scau- 
nului Celui neprimitor de mită, acei buni locuitori ai 
locului de pocăință rugau, prin întâistătătorul lor, cu 
jurăminte, pe acel mare păstor, să nu-i învrednicească 
pe ei de înmormântare omenească, ci să fie aruncaţi, 
ca nişte dobitoace, în apa râului, sau să fie lăsaţi în 
țarina cutreierată de fiare. 

Dar cât de înfricoşătoare şi de jalnică era priveliştea 
ceasului lor din urmă? Când împreună-osândiţii 
simțeau pe cel ce o lua înaintea lor că era gata să se 
sfârşească, îl înconjurau până ce avea încă mintea în 
putere. Şi, plângând şi plini de dor, şi clătinându-şi ca- 
petele în cea mai jalnică înfăţişare, întrebau însetaţi 
cu cuvinte întristate pe cel ce se stingea, zicând 
către el, aprinşi de milă: „Ce este, frate şi împreună- 
osândite? Cum e? Ce zici? Ce nădăjduieşti? Ai do- 
bândit prin osteneală ceea ce căutai, sau n-ai izbutit? 
Ai ajuns, sau n-ai reuşit? Ai luat încredințarea, sau 
nădejdea îţi este nesigură? Ai ajuns la slobozenie, sau 
gândul ţi se clatină încă şi se indoieşte? Simţi în inima 
ta vreo iluminare, sau încă e întunecată şi ocărâtă? Se 
aude în tine vreun glas care îţi spune înlăuntru: «lată, 
te-ai făcut sănătos» (loan 5, 14), sau: «lartă-ţi-se ţie 

păcatele» (Matei 9, 2), sau: «Credinţa ta te-a mântuit» 
(Luca 10, 42)? Sau ţi se pare că auzi încă pe acela care 
spune: «Întoarcă-se păcătoşii în iad» (Psalm 9, 17) şi: 
«Legându-i mâinile şi picioarele, aruncaţi-l în întune- 
ric» (Matei 22, 13) şi: Piară nelegiuitul, ca să nu mai 
vadă slava Domnului» (Isaia 26, 10)? Ce spui, frate, pe 
scurt? Te rugăm, spune-ne, ca să cunoaştem şi noi 
cele în care vom fi. Căci timpul tău s-a încheiat şi altul 
nu vei mai afla în veac'2*?. 
Laacestea,uniidintreceiceadormeaurăspundeau: 
„Binecuvântat e Domnul care n-a depărtat rugăciunea 
noastră şi mila Lui de la noi (Psalm 65, 19)”. Alţii iarăşi: 
„Binecuvântat e Domnul Care nu ne-a dat pe noi spre 
vânare dinților lor (Psalm 123, 6)”. Dar alţii ziceau cu 
durere: „Oare a străbătut sufletul nostru puhoiul de 
nesuferit al duhurilor văzduhului?2*5 Nu avem încă 
îndrăzneala, ci aşteptăm să vedem ce se va întâmpla 
la judecata aceea”. Alţii au dat un răspuns mai dure- 
ros decât aceştia, zicând: „Vai sufletului care n-a păzit 


242. Isaac Sirul: „Întrebare: Când va cunoaşte cineva că a 
dobândit iertarea păcatelor? Răspuns: Când va simţi în sufletul 
lui că le urăşte pe acestea cu desăvârşire din inimă şi când în 
cele din afară ale lui se va călăuzi contrar celor în care era. Aces- 
ta s-a încredinţat că a dobândit iertarea greşalelor de la Dum- 
nezeu, din mărturia conştiinţei pe care a câştigat-o, după cuvân- 
tul Apostolului care zice: «Conştiinţa care nu se osândeşte este 
martora ei însăşi» (1 Timotei 1, 19)”. 

243. Poate: &vundorarov nu înseamnă: „de nesuportat”, ci 
„fără substanţă în sine”. Căci răul nu are rațiune, cum zice Sfân- 
tul Maxim Mărturisitorul. El e susţinut de voia cea rea şi are ceva 
fantasmagoric sau de nălucire în sine. Fantasmagoric, dar nu 
mai puţin pierzător. Acest înţeles îl poate avea şi în locul de mai 
înainte, tot din acest cap, unde se vorbeşte de „datoria de nesu- 
portat”. Răul găureşte ca un car, sau slăbeşte ca un minus fiinţa. 

făgăduinţa neprihănită?**; în ceasul acesta şi numai 
în el se va cunoaşte ce s-a gătit lui”. 

lar eu, văzând şi auzind acestea la ei, puţin a trebu- 
itsă nu deznădăjduiesc, cunoscând nepăsarea mea şi 
asemănând-o cu greaua lor pătimire. 

Dar cum era şi aşezarea acelui loc şi întocmirea 
lui? Însăşi vederea locului îndemna la pocăință şi 
la plâns. Căci cele ce altora le sunt grele şi anevoie 
de primit celor ce au căzut din virtute şi din bogăţia 
duhovnicească le sunt plăcute şi uşor de primit. Pen- 
tru că sufletul care s-a lipsit de îndrăzneala de mai 
înainte şi a căzut din nădejdea nepătimirii, care a stri- 
cat pecetea curăţiei, a fost jefuit de bogăţia darurilor, 
s-a înstrăinat de mângâierea dumnezeiască, a călcat 
tocmeala cu Domnul, a stins focul cel bun al lacrimi- 
lor şi e lovit şi împuns cu durere de amintirea lor, nu 
numai că primeşte cu toată râvna ostenelile, ci şi pe 
sine se sârguieşte a se ucide în chip binecredincios?P 
prin nevoinţă, dacă a mai rămas în el o scânteie de 
iubire şi de frica Domnului. Aşa făceau cu adevărat 
fericiţii aceştia. 

Căci, având în minte acestea şi gândindla înălţimea 
virtuţii din care au căzut, ziceau: „«Adusu-ne-am amin- 
te de zilele de la început» (Psalm 142, 5), de focul acela 
al sârguinţei noastre”. Alţii strigau către Dumnezeu: 
„Unde sunt milele Tale cele dintru început, Doamne, 


244. Făgăduinţa Botezului sau a călugăriei. 

245. „Şi pe sine se va ucide”, adică pe sine ca subiect al 
păcatului, descoperindu-se ca subiect al faptelor bune. Cel ce 
face aceasta are la început sentimentul că moare, sau că trebuie 
să moară nemaiavând poftă pentru nimic din cele ce le făcea 
sau le simţea. Numai prin aceasta ajunge la sine cel în stare nu- 
mai de bine. 

pe care le-ai arătat sufletului nostru întru adevărul 
Tău?” Altul: „Cine mă va pune în lunile zilelor celor 
dinainte, în care mă păzea Dumnezeu, când strălucea 
lumina Lui peste capul inimii mele (Iov 29, 2-3)2"2%5 

Şi cum îşi aduceau aminte şi de virtuțile lor de mai 
înainte, a căror pierdere plângând-o ca nişte prunci, zi- 
ceau: „Unde este curăţia rugăciunii? Unde, îndrăzneala 
ei? Unde, lacrima dulce în locul celei amare? Unde, 
nădejdea nevinovăţiei şi curăţirii desăvârşite? Unde, 
aşteptarea fericitei nepătimiri? Unde, credinţa faţă de 
păstor? Unde, lucrarea rugăciunii lui în noi?2* Toate 
acestea s-au pierdut şi au pierit, ca şi cum nu s-ar fi 
văzut niciodată, şi s-au mistuit şi au plecat ca şi cum 
n-ar fi fost”. 

Dar să ne întoarcem la cuvântul nostru. După ce 
am petrecut în închisoare treizeci de zile, am revenit, 
neputând răbda mai mult, în obşte, la marele păstor. 
Acesta, văzându-mă schimbat cu totul şi tulburat la 
culme, a cunoscut, preainţeleptul, pricina schimbării, 
şi mi-a zis: „Ce este, părinte Ioane? Ai văzut nevoinţele 
celor ce se chinuiesc?” lar eu am zis: „Am văzut, 
părinte, şi m-am minunat şi am fericit pe cei care se 
plâng pe ei mai mult decât pe cei ce n-au căzut şi nu 
se plâng pe ei; pentru că aceia prin cădere s-au ridicat 
la o înviere neprimejduită“. lar acela zise: „Aşa este”. 

Şi nemincinoasa lui limbă mi-a povestit urmă- 
toarele: „Înainte cu zece ani aveam aici un frate 


246. „Cine mă va pune, zice, şi mă va aşeza în perioada zile- 
lor acelea în care Dumnezeu mă păzea, când împlineam porun- 
cile Lui şi lumina mintea sufletului meu?” 

247. Dacă orice faptă bună a altuia rodeşte în noi când 
ne deschidem ei, cu atât mai mult rugăciunea lui şi mai ales 
rugăciunea lui cea pentru noi. 

foarte sârguincios şi aşa de lucrător, că eu, văzându-l 
pe el atât de aprins cu duhul, tremuram pentru el şi 
mă temeam foarte de pizma diavolului, ca nu cum- 
va, prin multa alergare, să-şi poticnească piciorul de 
vreo piatră, ceea ce obişnuieşte să se întâmple celor 
ce umblă repede. Acest lucru s-a şi întâmplat de fapt. 
Căci venind după un timp la mine, într-o seară târzie, 
îmi arătă o rană dezvelită şi îmi ceru un plasture, mai 
bine zis îmi ceru să-i ard rana cu fierul roşu; şi era tul- 
burat foarte?*5. Dar văzând pe doctor că nu voia să se 
folosească de o prea mare asprime faţă de el (pentru 
că era vrednic şi de milă), se aruncă la pământ, îmi 
apucă picioarele, le spălă pe acestea cu lacrimi multe 
şi îmi ceru pedepsirea în închisoarea ce ai văzut-o: «E 
cu neputinţă să nu merg acolo, striga, e cu neputinţă!». 

Astfel sili mila doctorului să treacă în asprime, 
lucru rar şi cu totul neobişnuit bolnavilor. Se duse 
repede la cei ce se pocăiesc, se făcu părtaş cu ei cu 
toată râvna, în plâns, rănindu-şi inima, ca şi cu un 
cuţit, cu întristarea din iubirea de Dumnezeu. lar a 
opta zi a plecat la Domnul, rugându-se să nu i se 
facă parte de înmormântare. Dar eu l-am adus aici 


248. „Când omul îşi aduce aminte de primele sale păcate şi 
se pedepseşte pe sine, atunci şi Dumnezeu are grijă de el ca să-l 
odihnească. Pentru că Dumnezeu Se bucură că şi-a dat sieşi cer- 
tarea pentru abaterea de la calea Lui. Căci acesta este semnul 
nepătimirii. Şi pe cât de mult îşi sileşte sufletul său, pe atâta se 
înmulţeşte cinstirea lui din partea lui Dumnezeu.” Fratele de care 
se vorbeşte îşi cere el însuşi pedeapsa, dar şi-o cere de la duhov- 
nic, adică pe de o parte şi-o dă el însuşi, dar nu fără încuviințarea 
duhovnicului, pentru ca să nu cadă nici din pocăință, dar să nu 
se înfunde nici în păcatul mândriei. Avem deci nevoie de duhov- 
nic, între altele, şi pentru a nu adăuga la celelalte păcate şi pe 
cel al mândriei. 

ca pe unul ce era vrednic şi l-am îngropat laolaltă cu 
părinţii. Pentru că, după o săptămână de robie, în 
ziua opta se lasă omul liber?*. 

De fapt mai este cineva care ştie limpede că nu s-a 
sculat de la picioarele mele smerite şi întinate înain- 
te de a fi câştigat bunăvoința lui Dumnezeu. Şi nu e 
de mirare. Căci primind în inimă credinţa desfrâna- 
tei aceleia, a udat şi el picioarele mele netrebnice cu 
aceeaşi încredințare. Pentru că «celui ce crede, toate îi 
sunt cu putinţă», a zis Domnul (Marcu 9, 23)". 

6) Am văzut suflete necurate stăpânite nebuneşte 
de dragostea trupurilor. Dar luând din cercarea dra- 
gostei pricină de pocăință, au întors aceeaşi dragoste 
spre Domnul. Şi sărind îndată peste orice frică, s-au 
altoit fără saţiu în dragostea de Dumnezeu. De aceea 
şi Domnul a zis despre acea desfrânată, nu că s-a te- 
mut, ci că a iubit mult şi a putut schimba cu uşurinţă 
dragostea cu dragostea (Luca 7, 47). 

7) Ştiu, o, minunaţilor, că unora li se par nevoinţele 
fericiților acelora, ce le-am povestit, de necrezut, al- 
tora anevoie de crezut şi iarăşi altora pricinuitoare 
de deznădejde. Dar omul bărbat câştigă din acestea 
mai degrabă un bold şi o săgeată de foc şi pleacă du- 
când râvnă în inima sa. lar cel cu râvnă mai mică de- 
cât acesta îşi cunoaşte neputinţa sa şi, dobândind cu 
uşurinţă smerita cugetare din dispreţuirea de sine, 
aleargă după cel dintâi. Nu ştiu însă dacă a şi ajuns 


249. „Săptămâna e viaţa de acum, iar ea e vremea robiei, 
deoarece zidirea slujeşte stricăciunii. Ziua a opta e veacul viitor 
în care ne vom elibera de robia stricăciunii.” Alta: „Săptămâna 
robiei e numită viaţa de acum, iar cea liberă e numită viaţa vii- 
toare. Căci cel ce se scutură în cele şapte zile ale vieţii de acum 
de greşalele ce i s-au întâmplat în a opta se mută la viaţa liberă”. 

ca acela. Dar cel trândav nici să nu asculte la cele 
spuse, ca nu cumva să risipească şi puţinul pe care 
încă-l face deznădăjduit cu totul, şi să se întâmple cu 
el cuvântul care zice: „De la cel ce nu are râvnă şi ceea 
ce are se va lua de la el” (Matei 25, 29%. 

8) Nu putem noi, cei ce am căzut în groapa 
fărădelegilor, să ieşim de acolo, dacă nu ne-am scu- 
fundat în adâncul (abisul) smereniei?”!. 


250. Ca să nu sperie pe cei ce nu fac o pocăință atât de mare 
ca cei descrişi înainte, autorul scrierii îi linişteşte, spunând că 
şi puţinul bine pe care-l fac le este de folos: „În casa Tatălui Meu 
sunt multe locaşuri” sau răsplăţi, a spus Domnul (loan 14, 2). 
Chiar de cel numit în rândul al doilea, care urmează celui dintâi, 
dar nu cu bărbăţia aceluia, ci cu smerita cugetare conştientă de 
neputinţa sa, autorul nu ştie de a ajuns la acelaşi locaş cu cel din- 
tâi. „Aceasta este bărbăţia, ca omul să lupte împotriva păcatelor 
sale de mai înainte, pentru care se şi roagă să fie iertat, ca să nu 
se lase biruit de ele, fie în inima sa, fie în faptă, fie în simtire”. 
Alta: „Bărbăţia inimii este un alt ajutor al sufletului (însetat) 
după Dumnezeu, precum şi lenea este un ajutor al păcatului”. 
Alta: „Dragostea de Dumnezeu alungă negrija. lar lipsa de frică 
o stârneşte pe aceasta”. Se afirmă mereu sinergia sau trebuinţa 
împreună-lucrării omului cu Dumnezeu. 

251. Sunt două adâncuri: cel al păcatului, numit aici 
groapă, pentru că e un adânc al nesimţirii, o groapă în care 
se înmormântează conştiinţa, şi un adânc fără fund (un abis) 
al smereniei, care e o adâncime fără sfârşit a conştiinţei mici- 
mii proprii şi a responsabilităţii în faţa lui Dumnezeu. Aceasta 
nu poate fi experiată decât deodată cu infinitatea puterii lui 
Dumnezeu. Chiar din groapa păcătoşeniei se poate trece în 
adâncul smereniei, căci chiar păcatul îl poate face pe om să 
vadă cât de nevrednic este de Dumnezeu. Dar această trecere, 
făcându-se prin trezirea conştiinţei, e o trecere de la un adânc la 
altul. Numai simţul adâncului se menţine în acel om. Prin adân- 
cul smereniei se săvârşeşte şi o înălţare din întunericul tot mai 
gros în lumina nesfârşită a lui Dumnezeu. 

9) Alta este smerenia mâhnită a celor ce plâng 
şi alta, mustrarea conştiinţei vecină cu deznădejdea 
a celor ce păcătuiesc încă; şi alta, fericita bogăţie a 
smereniei ce se iveşte în cei desăvârşiţi prin lucrarea 
lui Dumnezeu?*?. Să nu ne grăbim să o aflăm pe cea 
de a treia prin cuvinte, căci în zadar vom alerga. lar 
semnul celei de a doua este răbdarea desăvârşită a 
defăimării?55. Căci deprinderea rea de mai înainte?5* 
chinuieşte de multe ori şi pe cel ce plânge. Şi nu 
e de mirare. 

10) Cuvântul despre judecăţile lui Dumnezeu şi des- 
pre căderi e întunecos şi neînțeles de niciun suflet. Nu 
ştim care sunt căderile care ni se întâmplă din negrijă, 
care, din părăsirea din iconomie (cu un rost bun), care, 
din pricina întoarcerii lui Dumnezeu de la noi. Dar 
cineva ne-a povestit că cele ce ni se întâmplă din 


252. „Există o smerenie de la Dumnezeu şi mai este cel 
ce se smereşte din frica de Dumnezeu. Dar este şi o smerenie 
din dorirea lui Dumnezeu. Celui ce se smereşte din frica de 
Dumnezeu îi urmează o cumpătare a mădularelor, cu o liniştire 
a simţurilor şi cu o inimă zdrobită în tot timpul. lar celui ce se 
smereşte din bucurie îi urmează multa simplitate şi o inimă 
ce creşte şi nu poate fi ţinută.” E o inimă ce creşte în harul lui 
Dumnezeu, în ambianța iubirii Lui, ce nu poate fi oprită din 
bucuria şi zborul ei în înălțimile nesfârşite ale Lui. Aceasta e o 
smerenie copleşitoare prin bogăţia ei, întreţinută de experienţa 
mereu sporită a nesfârşirii lui Dumnezeu. În această smerenie 
lucrează Dumnezeu însuşi în mod precumpănitor. 

253. „Lucrul smereniei este ca, dacă cineva ne batjocoreşte 
şi ne alungă, să avem sufletul deopotrivă cu al unui câine, care, 
când e alungat, pleacă, iar când e chemat, vine, având în inimă 
gândul că nu suntem vrednici să fim cu acela.” 

254. Tpoinvwetc- gândul păcatului, care ne stăpâneşte şi 
care se iveşte în conştiinţă pe neaşteptate, uneori şi în cei ce 
plâng pentru păcatele lor. 

iconomie pricinuiesc o întoarcere grabnică. Căci nu 
îngăduie Dumnezeu, Care ne-a predat lor, să fim ţinuţi 
mult de ele. 

11) Să luptăm înainte de toate cu dracul întris- 
tării. Căci acesta, venind lângă noi în vremea rugăciunii 
şi aducându-ne aminte de îndrăzni-rea noastră de mai 
înainte, voieşte să ne oprim din rugăciune’, 

12) Să nu te tulburi de cazi în fiecare zi, nici să ieşi 
din luptă, ci stai bărbăteşte şi, cu siguranţă, îngerul 
care te păzeşte va preţui răbdarea ta. Rana ta este 
uşor de tămăduit cât este încă proaspătă şi caldă. 


255. Dracul întristării ne şopteşte în vremea rugăciunii, 
dacă întrerupem firul ei prin goluri, că nu simţim în ea 
îndrăznirea către Dumnezeu, sau legătura vie cu El, pe care am 
avut-o altădată. Şi aceasta ne face să ne întristăm şi să încetăm 
a ne ruga, ca unii ce n-am fi acum în starea cuvenită a ei. Dar 
trebuie să stăruim în rugăciune, chiar dacă ea nu e totdeauna 
fierbinte şi adunată în întregime în gândul la Dumnezeu. „Fii 
cu luare-aminte, frate, la dracul ce aduce întristare în om. Căci 
multe sunt cursele lui până ce te face neputincios. Căci întris- 
tarea cea după Dumnezeu e bucurie, prin aceea că te vezi pe 
tine stăruind în voia lui Dumnezeu. Dar acela îţi zice: «Unde 
vei scăpa? Căci nu ai pocăință». Aceasta lucrează cu duşmânie, 
până ce va face pe om să-şi piardă înfrânarea. Dar întristarea 
cea după Dumnezeu nu-l apasă pe om, ci-i zice: «Nu te teme, 
vino iarăşi». Căci ştie că Dumnezeu e puternic şi-l întăreşte pe 
el. Puterea celor ce voiesc să dobândească virtuțile aceasta 
este ca, dacă vor cădea, să nu se descurajeze, ci să fie iarăşi 
cu grijă.” Alta: „Este o întristare folositoare şi este o întrista- 
re pricinuitoare de stricăciune. E propriu întristării folositoa- 
re să plângă pentru păcatele proprii, ba să plângă şi pentru 
păcatele şi pentru neştiinţa aproapelui; atât pentru a nu cădea 
cu intenţie, cât şi ca să ajungă la cea mai desăvârşită bunătate. 
lar cei lumeşti se întristează pentru că nu sunt slăviţi şi se to- 
pesc dorind cele ale altora. Când sunt săraci, se chinuiesc; 
îmbogăţindu-se, înnebunesc”. 

Dar cele învechite, neîngrijite şi învârtoşate sunt 
greu de vindecat şi au nevoie de multă osteneală, 
de fier, de brici şi de focul ce le însoţeşte pentru 
vindecare. 

13) Multe se fac cu vremea de nevindecat. Dar la 
Dumnezeu toate sunt cu putinţă (Matei 19, 26). Dracii 
spun că Dumnezeu e înainte de cădere iubitor de oa- 
meni, dar după cădere e aspru?*%. 

14) Nu crede celui ce-ţi zice după căderea în mici 
greşale: „Bine era de n-ai fi făcut aceasta. Dar nu e ni- 
mic”. Dar, de multe ori, daruri mici îmblânzesc mânia 
mare a judecătorului. 

15) Cel ce se pocăieşte cu adevărat toată ziua în 
care nu plânge o socoteşte ca pierdută, chiar dacă a 
săvârşit alte lucruri bune în ea. 

16) Nimeni din cei ce plâng să nu aştepte în- 
credințarea (iertării) în ceasul ieşirii (morţii). 
Căci ceea ce este nearătat nu e sigur. Pentru 
aceea a şi zis careva: „Lasă-mă să răsuflu, prin 
încredințare, ca să nu mă duc de aici neîncredinţat” 
(Psalm 38, 18). 

17) Unde e Duhul Domnului, s-a dezlegatlegătura. 
Şi unde e smerenia neasemănată, s-a dezlegat de 


256. „Pentru aceasta se zice de diavol că e duşman şi 
răzbunător. Căci, fiind duşman al virtuţii, după căderea din 
ea se arată răzbunător.” Ed. 1970: „Înainte de a cădea cineva, 
dracii îl ispitesc la păcat, îl împing şi-l înduplecă, spunând că 
Dumnezeu e iubitor de oameni şi iartă. Săgetându-l deci prin 
gândurile plăcerii legate de păcat şi slăbindu-l şi ducându-l la 
ea şi înduplecându-l să facă voia lor, după aceea, voind să-l 
arunce în deznădejde şi să-l scufunde în pierzania desăvârşită, 
îi şoptesc acestea: «Vai ţie, ce ai făcut? Căci Dumnezeu e drept 
şi nu te va ierta». 

asemenea legătura?”. Dar cei ce pleacă fără aces- 
tea două să nu se amăgească. Căci sunt legaţi. 

18) Cei din lume şi numai ei sunt străini de aces- 
te încredinţări; şi mai ales de cea dintâi (de prezenţa 
Duhului). Dar unii, sporind prin milostivire, cunosc în 
ceasul ieşirii folosul. 

19) Cel ce se plânge pe sine însuşi nu se ocupă de 
plânsul, de căderea, sau de ocărârea altuia. 

20) Câinele muşcat de o fiară se mânie şi mai mult 
pe ea, înfuriindu-se neasemănat mai mult pe ea din 
durerea rănii. 

21) Să luăm aminte de nu cumva nu din curăţie, ci 
din înrăutăţire, a încetat conştiinţa să ne muşte?*. 

22) Semnul iertării căderii stă în a te socoti puru- 
rea dator’, 


257. „Prin smerenie intră toate bunătăţile, între care şi 
compătimirea, prin care şi încredințarea iertării.” S-ar putea 
şi inversul: orice păcat e însoţit de nepăsarea mândriei. Dar 
între smerenie şi Duhul Sfânt e o legătură. Smerenia, fiind o 
accentuată conştiinţă a lui Dumnezeu, este o experienţă a 
prezenţei Lui. Această conştiinţă face pe om să se socotească 
pe sine nimic, iar pe Dumnezeu totul, pentru că Dumnezeu se 
află în el cu mărimea Lui nesfârşită. lar Dumnezeu nu e prezent 
decât prin Duhul Său. 

258. Avva Isaia: „Dacă te vezi în vremea rugăciunii neosândit 
de niciun păcat, eşti cu adevărat liber şi ai intrat într-adevăr în 
sfânta Lui odihnă, potrivit voii Lui”. Talasie: „Congştiinţa curată 
e pricinuită de ostenelile nevoinţei, ca postul, privegherea, 
răbdarea, îndelunga-răbdare”. 

259. Scărarul se foloseşte şi aici, ca de atâtea ori, de para- 
dox: Să ştii că eşti iertat, când te socoteşti pururea dator. Deci 
semnul iertării nu stă într-o linişte nepăsătoare, ci într-o grijă că 
eşti mereu dator să faci ceva pentru a merita iertarea. Păcatul 
săvârşit devine astfel un bold de continuă înaintare în cele bune. 
El poate fi astfel o forţă de continuă sensibilizare spirituală. 

23) Nu e nimic deopotrivă cu îndurarea lui 
Dumnezeu, sau mai mare ca ea. De aceea, cel ce 
deznădăjduieşte s-a înjunghiat pe sine?%. 

24) Semnul pocăinţei pline de grijă stă în a ne 
socoti pe noi vrednici de toate necazurile văzute şi 
nevăzute ce ni se întâmplă, ba încă de şi mai multe?*!. 

25) Moise, după ce a văzut pe Dumnezeu în rug, s-a 
întors iarăşi în Egipt (care se înţelege întuneric), la lu- 
crarea cărămizilor lui faraon cel gândit. Apoi iarăşi se 
suie la rug. Dar nu numai acolo, ci şi în munte. Celcea 
avut parte de vedere niciodată nu deznădăjduieşte de 
sine. Sărăceşte marele lov, dar se îmbogăţțeşte iarăşi 
în chip îndoit. 

26) Cumplite sunt în cei trândavi căderile de după 
chemare. Ele calcă nădejdea în picioare şi-i conving 
pe aceia să socotească fericit lucru chiar şi numai o 
singură ridicare din groapă*%?. 


260. Cel ce deznădăjduieşte în mila lui Dumnezeu s-a omo- 
rât pe sine sufleteşte. Căci nu mai face nimic pentru a se ridica 
din răutatea păcatului, pentru a înainta în bine. 

261. PG, din Marcu Ascetul: „Lucrul pocăinţei se ţese din 
acestea trei: din curățirea gândurilor, din rugăciunea neîncetată 
şi din răbdarea necazurilor ce vin asupra noastră. Acestea trebu- 
ie să aibă nu numai o lucrare arătată, ci şi una înţelegătoare, ca 
pe cei ce stăruie în ele să-i facă nepătimitori. Căci fără cele trei 
virtuţi nu se poate săvârşi lucrul pocăinţei”. 

262. „Vorbind de cei trândavi, Părintele a deosebit de ei pe 
cei netrândavi şi râvnitori. Şi acest lucru e vădit. Căci pe drept 
cuvânt aceia, trândavi fiind, socotesc anevoioasă ridicarea din 
nou când au căzut în vreo greşală. Căci, apăsaţi de trândăvia lor, 
nu mai au nădejde în nepătimire, deoarece nu mai voiesc să se 
predea altor osteneli. Pentru aceea, socotesc că e un lucru mare 
chiar a se izbăvi de greşala prezentă, fiind greu bolnavi. Dar cei 
sârguincioşi, de ar cădea de zece mii de ori, nu deznădăjduiesc 
în putinţa desăvârşirii, ci aleargă spre ea cu şi mai multă râvnă.” 

27) la seama, ia seama! Nu ne întoarcem numai- 
decât prin calea prin care ne-am rătăcit, ci printr-o 
alta, mai scurtă. 

28) Am văzut pe doi inşi înaintând spre Dumnezeu 
în acelaşi fel şi în acelaşi timp. Unul din ei era bătrân 
şi înaintat în osteneli. Celălalt era ucenic şi alerga mai 
repede ca bătrânul şi a ajuns cel dintâi la semnul sme- 
reniei. 

29) Să luăm aminte toţi, dar mai mult cei ce am 
căzut. Să nu bolim în inimă de boala lui Origen cel 
necredincios?%. Această învăţătură pângărită se face 
lesne primită de iubitorii de plăcere, dând ca motiv 
(pretext) iubirea de oameni a lui Dumnezeu?®*, În cu- 
getarea mea, mai bine zis în pocăinţa mea, se va aprin- 
de focul rugăciunii care mistuie materia păcatului 
(Psalm 38, 4). 


263. Sunt mulţi astăzi, chiar dintre teologi, care ar dori o rea- 
bilitare a lui Origen. Nu-şi dau seama că origenismul duce la de- 
valorizarea mişcării sau a efortului personal, a importanţei tim- 
pului pentru mântuire şi deci a persoanei. Totul duce automat la 
fericire. lar din ea se cade iarăşi. Origenismul e o teosofie sau an- 
troposofie, sau panteism. Nu cunoaşte valoarea eternă a fiecărei 
persoane şi putinţa ei de veşnică odihnă în infinitatea dragostei 
personale a lui Dumnezeu. Deşi Scărarul, lăudând asprimea fap- 
telor de mortificare a trupului, pare să manifeste o dispreţuire a 
vieţii în trup, nu gândeşte ca Origen, care consideră viaţa în trup 
şi mişcarea în ea o cădere din pliroma preexistentă a spiritelor, 
ci el dă o mare valoare acesteia, pentru că prin faptele vieţii în 
trup, chiar dacă acesta nu are valoarea în el însuşi, se câştigă 
mântuirea. 

264. „Acela admitea pedepsirea păcătoşilor pentru o vreme 
oarecare, pentru a se curăţi de întinăciunea păcatului în focul 
chinurilor. După aceea îi restabilea în Împărăţia cerurilor şi pe 
aceştia împreună cu drepțţii, pretextând în chip rău iubirea de 
oameni a lui Dumnezeu.” 

30) Regulă şi chip, pildă şi icoană de pocăință 
să-ţi fie ţie mai înainte pomeniţii sfinţi osândiţi şi nu 
vei mai avea nevoie nicidecum de vreo carte în viaţa 
ta, până ce nu te va lumina Hristos, Fiul lui Dumnezeu 
şi Dumnezeu, întru învierea pocăinţei celei pline de 
grijă. Amin. 

Prin pocăință ai urcat a cincea treaptă. Prin ea ai 
curăţit cele cinci simţuri, scăpând de pedeapsă şi de 
osânda fără de voie prin cea aleasă de bunăvoie. 


CUVÂNTUL AL VI-LEA 
Despre pomenirea morții 


l) Oricărui cuvânt îi premerge un gând. Plânsului şi 
tânguirii îi premerge pomenirea morţii şi a greşalelor. 
Pentru aceea se pun acestea la acest loc în cuvântul 
nostru. 

2) Aducerea aminte de moarte este o moarte de fi- 
ecare zi. Aducerea aminte de moarte e un suspin de 
fiecare ceas. 

3) Frica de moarte este o însuşire a firii, intrată în 
ea prin neascultare. lar tremurarea de moarte este 
semnul păcatelor nepocăite. 

4) Hristos are frică de moarte, dar nu tremură, ca 
să arate limpede însuşirile celor două firi. 

5) Precum pâinea e cea mai de trebuinţă dintre toate 
mâncărurile, aşa aducerea aminte de moarte e cea mai 
de trebuinţă dintre toate lucrările (de curăţire de patimi). 

6) Celor aflători în mijlocul (obştii) aducerea amin- 
te de moarte le pricinuieşte osteneli, împliniri de 
ascultări, necinstiri. Celor din afară de zgomote le 

pricinuieşte lepădarea grijilor, rugăciunea neîncetată 
şi păzirea minţii. Acestora pomenirea morţii le este şi 
maică şi fiică?%. 

7) Precum cositorul se deosebeşte de argint, chiar 
dacă la vedere se aseamănă, aşa, pentru cei ce au da- 
rul deosetbirii, frica firească de moarte se deosebeşte 
în chip vădit de cea potrivnică firii. 

8) Semnul adevărat al celor ce-şi aduc aminte de 
moarte întru simţirea inimii este despătimirea de 
bunăvoie de toată zidirea şi părăsirea desăvârşită a 
voii lor. Cel ce o aşteaptă pe aceasta în fiecare zi e om 
cercat. Cel ce o doreşte în fiecare ceas e sfânt. 


265. „Gândul la moarte, zice, pe cei de sub ascultare îi 
face iubitori de osteneli şi-i ajută să aibă plăcere de necinsti- 
re; pe cei din liniştire îi face fără griji şi să se ocupe pururea 
numai cu rugăciunea.” Alta: „Celor din mijlocul lumii, care 
viețuiesc în nepăsare şi nu după Dumnezeu, gândul la moarte 
le pricinuieşte dureri sau osteneli zadarnice, îndeletniciri sau 
cuvinte nefolositoare şi flecăreli prosteşti, dulceaţa necinstirii, 
îndulcirea cu necinstirile; iar celor din afara zgomotelor, le- 
pădarea grijilor, rugăciunea şi păzirea minţii, căci lucrarea 
acestora e păzirea poruncilor lui Hristos şi întoarcerea la El”. 
Celor ce viețuiesc în lume fără să-şi schimbe viaţa, gândul 
la moarte le dă sentimentul că ostenelile şi convorbirile lor 
sunt zadarnice, că necinstirile de care au parte sunt adevărate 
necinstiri. Dimpotrivă, celor ce-şi schimbă viaţa, ostenelile 
le sunt dulci, iar necinstirile nu le sunt necinstiri. Scărarul 
foloseşte foarte des paradoxul care rezultă din optica diferită 
cu care e privită viaţa: fie satisfăcându-se cu cele trecătoare şi 
lumeşti, fie căutând cele veşnice şi duhovniceşti. Există astfel 
o cinstire necinstită pentru cel ce o aduce şi pentru cel ce o 
primeşte, când e adusă din linguşeală celui ce o caută pentru 
slava deşartă; şi o necinstire cinstitoare când, de exemplu, e 
adusă de cel lipsit de vicleşug celui bun până la naivitate. La 
fel, există o plăcere neplăcută a trupului care e o plăcere a 
sufletului. 

9) Nu toată poftirea morţii e bună. Căci sunt 
unii care, greşind neîncetat din forţa deprinderii, o 
doresc pe aceasta cu smerenie. Şi sunt iarăşi alţii 
care nu vor să se pocăiască, şi aceştia o cer din 
deznădejde. Şi sunt alţii care nu au frică de moar- 
te, deoarece se socotesc pe ei nepătimaşi, din mân- 
drie. În sfârşit, sunt unii care cer plecarea lor de aici 
prin lucrarea Duhului Sfânt. 

10) Unii dintre binecredincioşi se întreabă cu 
nedumerire: „Pentru ce, dacă pomenirea morţii ne 
face atâta bine, Domnul ne-a ascuns cunoaşterea 
ei de mai înainte?” Ei nu ştiu că Dumnezeu ne 
lucrează prin aceasta în chip minunat mântui- 
rea noastră. Căci nimeni, dacă ar cunoaşte mai 
dinainte moartea sa, nu ar veni îndată la Botez, 
sau la viaţa călugărească, ci şi-ar petrece toate zi- 
lele în fărădelegi şi s-ar năpusti spre Botez şi spre 
pocăință numai în ceasul ieşirii. Dar, dobândind ca- 
litatea păcatului din obişnuinţa îndelungată cu el, 
ar rămâne cu totul neîndreptat?*. 

11) Plângând, să nu primeşti niciodată pe câine- 
le acela care îţi strecoară gândul că Dumnezeu e iu- 
bitor de oameni. Căci scopul lui este să alunge de 


266. moiwwOeig Ti koxia - primind calitatea păcatului. 
Fiinţa întreagă a omului dobândeşte prin felul său de viaţă 
o anumită calitate, un anumit miros, bun sau rău. Păcatul 
sau binele nu stă într-un colţ al fiinţei noastre, ci aşa cum o 
picătură de petrol dă apei întregi dintr-un vas ceva din ca- 
litatea ei, aşa şi păcatul sau binele modifică într-un sens 
sau altul întreaga noastră fire. lar calitatea curată sau 
îmbunătăţită a firii are un caracter dinamic. Ea îndeamnă pe 
om la bine sau la rău şi le face cu uşurinţă pe acestea. Efor- 
tul de a readuce la calitatea bună firea înrăutăţită trebuie să 
lupte cu pornirea ei de a săvârşi răul. 

la tine plânsul şi frica neînfricată?*. Acest gând îţi 
este bun numai când te vezi pe tine târât în adâncă 
deznădejde. 

12) Cel ce voieşte să ţină pururea în sine pomenirea 
morţii şi a judecății lui Dumnezeu, dar s-a predat pe sine 
grijilor şi împrăştierilor lumeşti, este asemenea celui ce 
înoată, dar voieşte să-şi ciocnească palmele?%. 

13) Pomenirea conştientă a morţii depărtează 
mâncarea. lar mâncarea înlăturată cu smerenie 
depărtează patimile. 

14) Lipsa de durere a inimii învârtoşează mintea*. 
lar mulţimea bucatelor usucă izvoarele?”!. Setea şi pri- 
vegherea aduc zdrobirea inimii, iar din inima zdrobită 
ţâşnesc apele (lacrimile)7?. 


267. Frica pentru trup, neînfricată pentru sufletul care crede 
în Dumnezeu; frică şi aşteptare bucuroasă pentru bunătăţile de 
după moarte. 

268.Să nu te bizui pe gândul că Dumnezeu este iubitor de 
oameni, ca prin el să slăbeşti pocăinţa. El să-ţi fie de ajutor nu- 
mai când eşti în primejdie de a deznădăjdui. 

269. Aşa, în ed. 1970 (kpoTeiv). În PG: „Să-şi ţină mâinile” 
(kpaTEeiv). 

270. Inima care nu e îndurerată de păcate face şi mintea 
învârtoşată, adică ia omului sensibilitatea înţelegerii stării sale. 
Cunoaşterea de sine a omului e deci o chestiune de simtire. Un 
om nesimţit nu se poate cunoaşte cu adevărat. Scolia din PG, ac- 
centuând legătura intimă dintre minte şi inimă, prezintă urmările 
pe care le are păcatul pentru minte şi inimă, în mod alternativ, 
ca fiind aceleaşi: „Uitarea poruncilor dumnezeieşti şi abaterea 
voinţei libere fac inima învârtoşată şi mintea neîndurerată; sau, 
invers: mintea învârtoşată şi inima neîndurerată”. 

271. Mulțimea bucatelor usucă izvoarele lacrimilor, adică 
simţirea inimii şi a minţii. Băutura multă luată din exterior usucă iz- 
voarele dinlăuntru ale lacrimilor. Cine bea mult nu mai poate plânge. 

272. Nu se va teme, adică, de împuţinarea bucatelor, de sete, 
de durerea inimii etc. 

15) Cele spuse sunt aspre celor lacomi de mânca- 
re şi de necrezut celor trândavi. Dar bărbatul făptuitor 
le va cerca prin râvna lui. Şi cel ce le-a cunoscut prin 
cercare va zâmbi, gândindu-se la ele. Dar cel ce caută 
încă să le cunoască e mai trist?%. 

16) Precum părinţii spun că iubirea desăvârşită nu 
poate cădea, aşa spun eu că simţirea desăvârşită a 
morţii este lipsită de frică. 

17) Multe sunt lucrările minţii făptuitoare. Amin- 
tesc dintre acestea: gândul la dragostea lui Dum- 
nezeu, pomenirea lui Dumnezeu, aducerea aminte de 
Împărăţia cerurilor, aducerea aminte de râvna muce- 
nicilor, aducerea aminte de Dumnezeu care e de faţă, 
potrivit cu cel ce a spus: „Văzut-am înaintea mea pe 
Domnul” (Psalm 15, 8), aducerea aminte de Sfintele 
Puteri înţelegătoare, aducerea aminte de moarte, de 
răspuns, de hotărâre, de pedepsire. Începem cu cele 
mari şi sfârşim cu cele care nu trebuie uitate. 

18) Mi-a povestit odată un călugăr egiptean că 
„după împlântarea pomenirii morţii întru simţirea ini- 
mii, voind odată, mânat de nevoie, să mângâi puţin 
lutul, am fost împiedicat de pomenirea aceasta, ca de 
un judecător; şi ceea ce e minunat e că, deşi am voit, 
n-am putut să mai scap de ea'2%. 


273. „Cele grele celorlalţi le sunt celor ce le deprind de 
bunăvoie pricini de bucurie şi de veselie. Câştigând prin cercare 
o uşurinţă faţă de ele, ajung şi la o sporire în desăvârşire. Dar cei 
încă nedesăvârşiţi se îndeletnicesc cu ele cu osteneală, dacă se 
îndeletnicesc peste tot.” 

274. Numitul egiptean avea atât de întipărită pomenirea 
morţii că, deşi silit de foame de mai multe zile, n-a putut să alun- 
ge pomenirea morţii din sine, măcar că voia, ci mai degrabă ea 
a alungat foamea. 

19) Un altul oarecare, locuind aici, în aşa-zisa Thola, 
îşi ieşea de multe ori, din pricina acestui gând (al morţii), 
din sine. Şi, aflat de fraţi de parcă era leşinat sau cuprins 
de epilepsie, era dus de ei aproape fără suflare. 

20) Nu voi tăcea să-ţi fac cunoscută şi povestirea 
despre Isichie Horebitul:7. Acesta petrecea totdea- 
una într-o totală lenevie, neavând nicio grijă de su- 
fletul său. Îmbolnăvindu-se odată cu trupul până la 
marginea vieţii, încât părea că peste un ceas va muri, 
dar venindu-şi iarăşi în fire, ne rugă pe toţi să plecăm 
îndată. Zidind apoi uşa chiliei, a rămas înăuntru doi- 
sprezece ani, fără să mai iasă vreodată la vreo vorbă 
cu cineva. Nu mai gusta nimic altceva, decât pâine cu 
apă. Şedea numai acolo, cu mintea ţintă (în extaz) la 
cele pe care le văzuse în această ieşire (în extaz). Era 
atât de adunat cu mintea în sine, că nu şi-a mai schim- 
bat niciodată acest fel de vieţuire, fiind pururea ieşit 
din sine şi vărsând lacrimi fierbinţi, în tăcere?%. 

Dar când era să se săvârşească, deschizând uşa, 
am intrat înăuntru. Şi rugându-l mult, numai atât am 
auzit de la el: „lertaţi-mă! Nimeni, de va avea pomeni- 
rea morţii, nu va putea să păcâătuiască vreodată”. lar 
noi ne-am minunat, văzând pe cel odinioară atât de 
nepăsător preschimbat atât de repede cu o schimbare 
şi prefacere fericită. Şi înmormântându-l cu cuvioşie 


275. Vieţuitor pe Horeb, loc de pustnicie la poalele muntelui 
Sinai; Thola, localitate pe Horeb. 

276. Era pe de o parte „cu mintea adunată în sine” (ovv vovg), 
pe de alta, „ieşit din mintea sa”. Numai cel adunat în sine vede din- 
colo de sine (şi, se înțelege, dincolo de lume), adică se află în ex- 
taz. Minunea celor de dincolo de minte se vede numai prin mintea 
adunată în ea însăşi, pentru că prin ea sunt transparente şi pentru 
că infinitatea lor seamănă cu indefinitul minţii şi în legătură cu el. 

în cimitirul apropiat al castrului, după un număr de 
zile, căutând sfintele lui rămăşiţe, nu le-am aflat. 
Domnula încredinţat şi în felul acesta, despre pocăinţa 
lui plină de grijă şi vrednică de laudă, pe toţi cei ce vo- 
iesc să se îndrepte după o lenevire îndelungată. 

21) Precum unii socotesc nemărginit adâncul (abi- 
sul), căci îl numesc loc fără fund, aşa gândul morţii 
e nesfârşit atât în curăţia, cât şi în lucrarea lui. lar 
ceea ce am spus e întărit de amintitul cuvios. Unii ca 
aceştia, adăugind neîncetat frica la frică, nu se odih- 
nesc până nu se va topi şi însăşi puterea oaselor?”. 


277. „Precum, zice, adâncul mării e nemăsurat şi necuprins, 
aşa şi sfârşitul curăţiei e de neajuns, adică nu are sfârşit în cei ce 
au pomenirea morţii în simţirea inimii. Căci e cu neputinţă ca omul 
smerit, având pomenirea neîncetată a morţii, să spună în chip fa- 
riseic că a ajuns la sfârşitul curăţiei, adică «am ajuns desăvârşit în 
curăţie». Cel ce ar spune aceasta nu ar fi smerit. Deci s-ar întâmpla 
ceva ciudat: de cel ce ar îndrăzni să spună aceasta nu s-ar atinge 
nepătimirea nici cu vârful degetelor, căci slava deşartă e cea mai 
cumplită patimă. Dar de cel smerit se atinge până la săturare, 
dar (el), datorită smereniei, socoteşte că-i lipseşte. Deci în amân- 
doi, adică atât în cel smerit, cât şi în cel stăpânit de slava deşartă, 
curăţia e necuprinsă.” Cel mândru nu o cuprinde din pricina mân- 
driei, cel smerit simte mereu că mai are, şi de fapt mereu mai are 
de înaintat în smerenie. Pe cât de neajunsă este infinitatea lui 
Dumnezeu, pe atât de neajuns este hotarul smereniei, deci şi sen- 
timentul nedeplinătăţii curăţiei. lar gândul morţii, întreţinând sme- 
renia, întreţine şi sentimentul nedeplinătăţii curăţiei. El consideră 
nesfârşitul omului ca un nesfârşit al înaintării, datorită faptului 
că înaintarea are ca țintă să cuprindă pe Dumnezeu cel nesfârşit. 
De aici urmează că nesfârşirile acestea sunt ale persoanei, nu ale 
lucrului, obiectului, substanţei. Curăţia înseamnă putinţa unei 
infinităţi în înaintarea persoanei, smerenia la fel, bunătatea la fel, 
iubirea la fel, înțelegerea la fel, tăcerea care adânceşte, la fel. Dacă 
n-ar fi persoana, n-ar exista infinitate adevărată şi putinţa înaintării 
în ea. Mai bine zis, dacă n-ar fi persoana infinită a lui Dumnezeu 

22) Să ne încredinţăm că, pe lângă toate bunătăţile, 
şi aceasta este un dar al lui Dumnezeu?%8. Pentru că, 
altfel, cum se explică faptul că, chiar venind la mor- 
minte, unii rămân fără lacrimi şi învârtoşaţi dar, pe de 
altă parte, chiar aflându-ne departe de această vede- 
re, de multe ori suntem străpunşi la inimă??? 

23) Cel ce a murit tuturor şi-a adus aminte de 
moarte. Dar cel ce e încă legat de ele nu încetează 
de a lucra el însuşi împotriva sa. 


spre Care tinde la infinit persoana umană, n-ar exista un infinit 
adevărat. Pe de altă parte, perspectiva infinităţii veşnic noi a 
curăţiei, a iubirii, se deschide pentru cineva după ce s-a plictisit, 
s-a obosit de monotonia pe care o poate oferi alipirea exclusivă 
la lume, alipire care pare să aibă şi ea o infinitate, dar o infinitate 
în monotonia repetiției şi deci o infinitate aparentă, o infinitate 
care, la un moment dat, devine leşinată împreună cu setea după 
ea, care se satură de a tot acapara acelaşi fel de lucruri care 
nu oferă nimic nou, nimic care să-i satisfacă setea de infinitate 
adevărată a spiritului, care să-i satisfacă setea de adevărul care 
stă în infinitatea adevărată. Aparenta infinitate a lumii crapă, 
la un moment dat, pentru spiritul săturat de ea şi prin această 
crăpătură ţâşneşte din ascunzimea sa adevărata infinitate, cea 
a ordinii Duhului. Aspiraţia de înaintare în ea e ajutată nu numai 
de dorul de ea, ci şi de frica permanentă de a rămâne înlănţuit 
prin patimi în monotonia acestei lumi. 

278. Adică şi pomenirea morţii cu simţirea inimii şi deci cu 
lacrimi este un dar al lui Dumnezeu. Şi este un dar al lui Dum- 
nezeu şi faptul de a ni se deschide perspectiva infinităţii prin 
gândul la moarte, care îi deschide spiritului orizontul veşnic şi 
infinit, potrivit lui. 

279. Suntem străpunşi la inimă şi plângem, pentru că s-a 
străpuns în faţa noastră zidul care ne închidea în infinitatea 
aparentă şi monotonă a alipirii pătimaşe la lume. 

280. Cei ce au descoperit lipsa de atracție şi falsa plinătate 
a tuturor celor din lume au descoperit infinitatea ce-i aşteaptă 
după despărţirea de ele prin moarte. 

24) Nu voi să încredinţezi pe toţi despre iubirea 
ta faţă de ei, ci cere lui Dumnezeu să le-o arate El 
însuşi aceasta în chip negrăit. lar de nu, nu-ţi va ajun- 
ge timpul şi pentru legături (pentru relaţii) şi pentru 
străpungere?!. 

25) Nu te amăgi, lucrătorule fără minte, că poți să 
înlocuieşti timpul (pierdut) cu alt timp. Căci nu va ajun- 
ge ziua să împlineşti datoria ei faţă de Stăpânul?2?. 

26) Nu e cu putinţă, zice cineva, nu e cu putinţă 
a străbate ziua de faţă cu bună credincioşie, de nu 
va fi socotită ca cea din urmă a întregii vieţi?55. E de 


281. „A adeveri prin cuvinte iubirea faţă de toţi e lucru greu 
şi de respins. A o adeveri prin fapte e lesne şi mai uşor celui ce se 
sârguieşte să înfăptuiască virtutea. Şi ascultă cum: a venit cine- 
va să mă înjure sau să mă şi bată. Dacă îi spun că, deşi aş putea 
să mă apăr, nu mă apăr, ci, dimpotrivă, cad în genunchi, îl rog, 
îl sărut, îi dăruiesc cele ce pot, e vădit tuturor că fac acestea din 
dragoste. lar aceasta am făcut-o prin fapte. Căci cum s-ar face 
prin cuvinte? Căci dacă, rugându-mă tuturor, le voi spune că-i iu- 
besc, voi apărea ca un linguşitor şi ca unul ce caut să plac oame- 
nilor, ca unul ce se îndeletniceşte cu o virtute prefăcută şi ca unul 
ce vânez prin aceasta slava deşartă. Deci părintele îndeamnă să 
nu ne silim să arătăm iubirea prin cuvinte, ci prin fapte, iar iu- 
birea faţă de Dumnezeu, prin amândouă, şi mai mult prin cu- 
vinte. Căci semnul iubirii faţă de El este rugăciunea neîncetată. 
Astfel, vom înfăptui amândouă virtuțile. Căci dacă te sârguieşti 
să împlineşti iubirea față de oameni numai prin cuvinte, nu ţi-ar 
ajunge nici tot timpul vieţii pentru legături şi umilinţă.” 

282. Suprema valorificare a timpului e condiţionată de 
înţelegerea fiecărei zile ca stând la uşa vieţii de dincolo, a es- 
hatologicului. „Carpe diem” (foloseşte intens ziua), dar nu în 
sensul lui Horaţiu, ca fiind ultima ce ne poate aduce o plăcere 
trecătoare, ci ca fiind ultima ce ne poate asigura viaţa eternă. 
Deci, cu mai multă intensitate foloseşte creştinul fiecare clipă. 

283. Timpul e un dar al lui Dumnezeu, dar şi o datorie de a-l 
umple cu fapte date Domnului, cu sârguinţa de a ne desăvârși. 

mirare cu adevărat cum au rostit acest cuvânt elinii. 
Căci socotesc şi ei că e propriu filosofiei să cugete 
la moarte?*. 

Aceasta a fost a şasea treaptă. Cel ce s-a suit pe ea 
nu va păcătui niciodată, dacă e adevărat ce s-a spus: 
„Adu-ţi aminte de cele de pe urmă ale tale şi în veac 
nu vei păcătui” (Înţelepciunea lui lisus Sirah 7, 38). 


CUVÂNTUL AL VII-LEA 
Despre plânsul de bucurie făcător 


1) Plânsul după Dumnezeu este o tristeţe a sufle- 
tului, o simţire a inimii îndurerate care caută pururea 
nebuneşte pe Cel după Care însetează; iar neajungân- 
du-L, Îl urmăreşte cu osteneală şi se tânguieşte cu du- 
rere, alergând după El. 

2) Sau: plânsul este un ac de aur al sufletului 
scăpat de orice ţintuire şi alipire şi înfipt de tristețea 
cuvioasă în lucrarea de cercetare a inimii?%. 


Nu trebuie să pierdem nicio clipă. Chiar dacă-l folosim întreg, 
nu ne ajunge să împlinim toată datoria ce ne e dată odată cu 
el. E o puternică afirmare a valorii timpului, contrar lui Origen. 
Gândul continuu la moarte nu înseamnă nefolosirea timpului, 
ci, dimpotrivă, buna lui folosire intensă. 

284. Platon, Phaedon, Il, 1. 

285. Plânsul este acul sufletului care nu mai ţine sufletul cu- 
sut de nimic din cele ale lumii, ci e înfipt în privirea inimii, ţinând 
sufletul însuşi în această lucrare şi cosându-l oarecum de viaţa 
veşnică. Ca ac, pricinuieşte durerea inimii, o face simţitoare, o 
face să-şi deschidă cutele ei şi păcatele din ea conştiinţei care 
o cercetează şi să sufere pentru păcatele ce şi le descoperă prin 
aceasta. 

3)Străpungerea este un chin neîncetat al conşti- 
inţei, care pricinuieşte împrospătarea focului inimii 
prin mărturisirea făcută în minte. 

4) Mărturisirea (în minte) este uitarea firii, când 
din pricina ei cineva a uitat să mănânce pâinea lui. 

5) Pocăinţa este lipsirea neîntristată de toată mân- 
gâierea trupească?%. 

6) Celor ce înaintează încă în acest plâns fericit, 
înfrânarea şi tăcerea buzelor li s-a făcut o însuşire. lar 
celor ce au înfăptuit înaintarea, li s-a făcut o asemenea 
însuşire nemânierea şi neţinerea minte a răului. În 
sfârşit, celor desăvârşiţi li s-a făcut o însuşire smerita 
cugetare, setea de necinstiri, foamea de bunăvoie de 
necazuri, neosândirea celor ce păcătuiesc, împreună- 
pătimirea mai presus de putere. Cei dintâi se fac 


286. Plânsul sau străpungerea inimii e o mărturisire a 
păcatelor făcută de minte lui Dumnezeu, un dialog nevăzut, ne- 
încetat şi îndurerat, în care sufletul îşi recunoaşte necontenit 
păcatele în faţa lui Dumnezeu şi cere iertare pentru ele. Sufletul 
e atât de concentrat în această mărturisire îndurerată, că uită să 
mănânce, biruind trebuinţele firii. 

287. Tristeţea sufletului e aşa de mare, că cel ce o trăieşte 
nu mai simte tristeţea pentru lipsa mângâierilor sau plăcerilor 
trupeşti. 

288. Ed. 1970: „Compătimire numeşte arderea pentru cei ce 
păcătuiesc, după cuvântul: «Cine se va sminti şi eu să nu ard?» 
(2 Corinteni ll, 29). Ea înseamnă a-şi face cineva proprii 
greutăţile şi nenorocirile străine, sau a nu dispreţui cu gândul 
pe cei ce suferă, înălțându-se împotriva lor”. 

PG: „Mulţi, amăgiţi fiind de acest cuvânt, arată o compătimire 
cuvenită tuturor celor ce păcătuiesc spre a crede celor ce nu se 
cuvine. Alta este împreună-pătimirea peste putere de care se 
vorbeşte aici. Căci împreună-pătimire numim plânsul ivit în su- 
flet şi arătat pentru cel iubit, uneori chiar fără ca acela să fie 
vrednic. Căci cineva se îngrijeşte cu compătimire de cel iubit, ca 

primiţi; cei de al doilea, vrednici de laudă; iar cei ce 
flămânzesc după necazuri şi însetează după necin- 
stiri sunt fericiţi, căci ei se vor sătura de o hrană de 
care nu se vor sătura**. 

7) Când ai ajuns la plâns, ţine-l cu toată tăria. Căci 
înainte de a se îmbiba în tine?%, uşor ţi se răpeşie. Şi e 
topit ca ceara de tulburări, de griji trupeşti, de plăceri 
şi mai ales de multa vorbărie şi de glume uşuratice?*. 

8) Deşi cuvântul e îndrăzneţ, izvorul lacrimilor 
după Botez e mai mare decât Botezul:*%?. Deoarece 


nici să nu nedreptăţească, nici să fie nedreptăţit. lar peste pu- 
tere înseamnă a-şi pune cineva sufletul său pentru mântuirea pri- 
etenului, dar nu spre pierderea lui. Căci nu poate scăpa de păcat 
cel ce a păcătuit, decât printr-o pocăință potrivită cu greşala”. 
Deci nu e o compătimire folositoare aceea care-l scapă pe cel ce 
a greşit de greutăţile pocăinţei. „Peste putere” înseamnă că cel 
înduhovnicit trăieşte şi aici în ambianța unei infinităţi; nu poa- 
te ajunge la hotarul împreună-pătimirii cu celălalt, dar se ridică 
în ea tot mai mult peste puterile lui mărginite, din puterea lui 
Dumnezeu. 

289. E o hrană care-i mulţumeşte mai mult decât oricare 
alta, dar nu-i plictiseşte, deşi se vor împărtăşi de ea neîncetat. Ei 
o doresc mereu şi voiesc să aibă tot mai mult din ea. 

290. Înainte de a ţi se face o calitate a firii, de a câştiga în- 
treaga ta fiinţă calitatea plânsului, care nu e decât dorul intens 
după viaţa în Dumnezeu. 

291. Scolia lui Teodor al Edesei: „Alungă departe de la tine 
duhul mult vorbitor. Căci în el sunt ascunse toate patimile cele 
rele. Din el e minciuna, din el, îndrăzneala; dintr-o parte e glu- 
ma uşuratică, din alta, râsul, calomnia, bârfirea, răutatea, vorba 
prostească şi, scurt vorbind, ceea ce s-a spus: «Din multa vorbi- 
re nu va lipsi păcatul» (Pildele lui Solomon 10, 19). lar bărbatul 
tăcut este scaunul simţirii şi Domnul a spus că vom da socoteală 
pentru orice cuvânt deşert (Matei 12, 36)". 

292. „A spus că izvorul lacrimilor e mai mare, în loc să spună 
că e mai bun în comparaţie cu Botezul, pentru că se lucrează şi 

acela ne curăţeşte de păcatele noastre de mai înain- 
te, iar acesta, de cele de după aceea. Şi primindu-l pe 
acela toţi ca şi copii, ne-am întinat după aceea; prin 
acesta însă l-am curăţit şi pe acela*%. Dacă acesta nu 
s-ar fi dăruit de Dumnezeu oamenilor din iubire de 
oameni, cu adevărat rari ar fi cei ce se mântuiesc?%. 

9) Suspinele şi întristarea strigă către Domnul. La- 
crimile din frică mijlocesc, iar cele ale preasfintei iu- 
biri ne arată că rugăciunea noastră a fost primită. 

10) Dacă nimic nu însoţeşte smerita cugetare 
ca plânsul”, nimic nu i se împotriveşte acesteia 
ca râsul?%. 


de către noi, dar nu l-a opus Botezului. Faţă de noi e mai bun, 
pentru că el ne şi curățeşte şi ne şi fereşte de păcat de mai îna- 
inte. În raport cu preasfântul Botez nu e însă nici măcar egal, cu 
atât mai puţin mai mare.” 

293. „Ne naştem de trei ori în viaţă. Dintre acestea, cea dintâi 
(naştere) e din pântece, iar celelalte două ne urcă de la pământ 
la cer: una e prin Sfântul Botez, pe care o numim şi naştere din 
nou, iar cealaltă e din pocăință.” 

294. „Fără Botez nu s-ar mântui nimeni; fără lacrimile 
pocăinţei «ar fi rari cei ce se mântuiesc».” 

295. „Smerita cugetare este rugăciunea necontenită cu la- 
crimi şi cu durere. Căci aceasta, chemând pe Dumnezeu pururea 
în ajutor, nu lasă pe om să se încreadă nebuneşte în puterea şi 
înţelepciunea sa, nici să se înalțe față de alţii. Căci acestea sunt 
boli cumplite ale patimii mândriei.” 

296. A Marelui Vasile: „A se sparge cineva de râsul necumpătat 
şi nestăpânit e semn că nu-şi strânge încă moleşala umflată a su- 
fletului cu o gândire aspră. Nu e necuviincios a-şi arăta cineva 
răspândirea luminii sufletului într-un zâmbet, după cuvântul: «ni- 
ma veselindu-se, înfloreşte faţa» (Pilde 15, 13). Dar a hohoti cu glas şi 
a fierbe cu trupul nu e propriu celui ce-şi stăpâneşte sufletul, nici ce- 
lui ce şi-l înfrânează. Cuvântul e întărit de preaînțeleptul Solomon, 
care a zis: «Nebunul ridică glasul, în râsul lui, dar bărbatul înţelept 
de-abia zâmbeşte liniştit» (Înţelepciunea lui lisus Sirah 21, 22)”. 

11) De ai ajuns la fericita tristeţe bucuroasă?” a 
străpungerii cuvioase, ţine-o; şi nu te vei odihni de lu- 
crarea din ea, până ce nu te vei ridica din cele de aici 
şi nu te vei înfăţişa curat lui Hristos. 

12) Să nu încetezi să-ţi închipui mereu în tine şi 
să cercetezi adâncul (abisul) focului veşnic şi pe sluji- 
torii nemiloşi, pe judecătorul neîndurat şi neiertător, 
prăpastia nemărginită a văpăâii celei de sub pământ 
şi coborâşurile strâmtorate ale locurilor şi hăurilor 
subpământene şi înfricoşătoare şi chipurile tuturor 
acestora?%. Aceasta pentru ca lăbărţarea aflătoare în 
sufletul nostru să fie strânsă prin cutremurare şi aces- 
ta să se unească cu curăţia nestricăcioasă, primind 
arătarea focului tot mai scânteietor al plânsului?%. 

13) Stăruie, plin de cutremur, în cererea rugăciunii, 
stând în faţa Judecătorului ca un vinovat, ca să stingi 
cu înfăţişarea din afară şi cu starea dinlăuntru mânia 


297. Ed. 1970: „Bine a unit cuvintele opuse, căci în tristeţea 
după Dumnezeu se ascunde bucuria veşnică a nepătimirii”. 

298. Toate acestea ascund în ele nişte înţelesuri spirituale 
sau şi spirituale. Aceste coborâşuri şi hăuri subpământene sunt 
poate nişte coborâşuri şi prăpăstii haotice ale unor străfunduri 
aproape subcreaţionale, sau ale unor stări în care creaţia e 
redusă în trepte gradate la o diminuare a existenţei, ajungând 
aproape de caracterul de umbre ale existenței. Sunt trepte de 
umbră care chinuiesc tocmai prin această împătimire extremă 
de o creaţie lipsită de izvorul existenţei sale care este Dumnezeu. 
Aceasta e şi o permanentizare a unei stări de suflet lăbărţată, 
lipsită de intensitatea trăirii în plinătatea vieţii. 

299. Plânsul, fie că e al pocăinţei, fie că e al iubirii de 
Dumnezeu, e un plâns fierbinte, un plâns de foc, care, însoţit de 
smerita cugetare, dovedeşte pe de o parte, în mod paradoxal, o 
intensitate a existenţei, pe de alta, are lumina clară a măreției lui 
Dumnezeu cuprinsă în cel ce plânge. Această lumină scânteiază 
tot mai mult şi-şi arată strălucirea şi pe faţă. Această lumină face 
ca plânsul să fie însoţit de bucurie. 

Dreptului Judecător. Căci nu poate să treacă cu ve- 
derea sufletul văduvit, care stă plin de durere în faţa 
Lui, şi dăruieşte osteneli celui neostenit”%. Celui ce a 
câştigat lacrima sufletului tot locul îi este potrivit pentru 
rugăciune. 

14) Precum comoara ascunsă e mai de nejefuit 
decât cea arătată în piaţă, aşa să înţelegem şi cele 
spuse înainte. 

15) Nu fi ca cei ce îngroapă morţii, care aici îi plâng 
pe aceia, aici se îmbată pentru ei, ci fii ca cei legaţi în 
fiare şi biciuiţi în fiecare ceas de călăi. 

16) Cel ce odată plânge, altă dată se desfată şi 
râde e asemenea celui ce aruncă în câinele iubirii de 
plăcere cu pâine*“!; care se preface că-l alungă, dar în 
fapt îl îndeamnă să stea lângă el. 


300. Sufletul, în greceşte, este de genul feminin (yoxyń). Su- 
fletul ce se pocăieşte cere neîncetat iertare Judecătorului, cum 
cere văduva din Evanghelie (Luca 18, 3). El nu se osteneşte ce- 
rând necontenit iertare de la Cel ce nu Se osteneşte (nu se 
plictiseşte) de a-l auzi. Lui Dumnezeu îi face plăcere ca acest di- 
alog de intensă simţire a sufletului cu El să dureze neîncetat. 
Starea dinlăuntru a sufletului ce se pocăieşte este „starea de 
rugăciune, luarea-aminte cu evlavie, cu străpungere şi cu durere, 
însoţită de mărturisirea greşalelor, făcută cu suspine negrăite”. 
Alta: „Dar nu poate sufletul legat să alerge, nici mintea robită 
patimilor să vadă locul rugăciunii duhovniceşti. Căci e atrasă şi 
purtată de înţelesuri pătimaşe şi nu stă neclintită”. De aceea, nu 
se poate adânci în infinitatea dumnezeiască. Alta, a lui Marcu: 
„Rugăciunea este lepădarea gândurilor (a înţelesurilor)”. 

301. „Inima iubitoare de plăcere este temniţă şi lanţ în vremea 
ieşirii (a morţii). lar cea iubitoare de durere este uşă deschisă.” 
Inima iubitoare de durere s-a dezlegat de cele ale lumii, căci aces- 
tea nu-i mai fac plăcere, şi s-a deschis orizontului ceresc al celor 
duhovniceşti, după care a năzuit cu durere. Alta: „Din iubirea de 
plăcere vine negrija, din negrijă, uitarea”. Alta, a lui Isaac: „Priveşte 
şi scrie aceasta în inima ta: iubirea de plăcere şi iubirea odihnei 
sunt pricinile părăsirii (din partea lui Dumnezeu)”. 

17) Adună-ţi mintea, nu iubi să fii văzut; fii ieşit 
spre inima ta. Căci dracii se tem de adunarea minţii, 
cum se tem hoţii de câini”%?. 

18) Nu suntem chemaţi, o, prieteni, aici la nuntă*%. 
Deci, Cel ce ne-a chemat pe noi aici ne-a chemat, 
negreşit, să ne plângem pentru păcatele noastre. 

19) Unii, când varsă lacrimi, se silesc în vremea 
aceea fericită, în chip nepotrivit, să nu cugete la 
nimic. Ei nu socotesc că lacrima fără înţeles e pro- 
prie firii necuvântătoare şi nu celei cuvântătoare**. 


302. Fii aplecat (sau fii în extaz) spre inima ta, uitând de toa- 
te şi privind numai spre ea: de e întinată sau curată, de nu mai ai 
în ea urmă de păcate, pentru care trebuie să-ţi ceri iertare, sau 
de poţi vedea prin curăţia ei transparentă pe Dumnezeu. Dra- 
cii se tem de mintea adunată în inimă, pentru că prin inimă ve- 
dem atunci pe Dumnezeu şi trăim legătura cu El, de care inima e 
lipită atât de tare, că nu mai poate fi furată de ei. 

303. E vorba de nunta sau de ospăţul veacului viitor (Matei 22). 

304. „Unii, zice, vărsând lacrimi în vremea rugăciunii, fie 
din gândul la păcate, fie la pomenirea morţii, fie la altceva, se si- 
lesc pe ei în chip nepotrivit sau prosteşte să alunge gândul de la 
care au pornit să plângă. Grăbindu-se, socotesc să agonisească 
plânsul fără întristare, pentru slava deşartă. Nu înţeleg că e pro- 
priu firii neraţionale să nu ştie pentru ce plânge, pe când al celei 
raționale e să cunoască pricina. De aceea, ca unii ce lucrează rar, 
sunt ocărâţi şi mustraţi de părintele.” Afirmând trebuinţa de a 
însoți plânsul cu gândul la ceva, Scărarul nu contrazice afirmaţia 
din alte locuri că plânsul trebuie să fie însoţit de rugăciunea fără 
gânduri. E vorba acolo de gândurile pătimaşe (vezi n. 300). Cel 
ce se roagă şi plânge trebuie să se gândească la păcatele sale şi 
să ceară iertare pentru ele. Omul, având rațiune, nu poate face 
nimic fără să gândească. Dar gândul pricinuieşte simţirea şi, vi- 
ceversa, simţirea dă putere de pătrundere gândului şi de trăire 
intensă la ceea ce se gândeşte. Omul vorbeşte cu Dumnezeu şi 
prin plâns, pentru că spune cât de mult îl doare păcatul lipsirii 
de iubirea Lui. 

Lacrima e fiica gândului, iar tatăl gândului e mintea 
raţională*%. 

20) Să-ţi fie întinderea în pat chip al zăcerii 
tale în mormânt şi vei dormi mai puţin. Desfătarea 
de la masă să-ţi aducă aminte că vei fi hrană du- 
reroasei desfătări a viermilor şi te vei desfăta mai 
puţin. Nici când te împărtăşeşti de băutura apei, 
să nu uiţi de setea din văpaia aceea (veşnică) 
şi negreşit vei sili firea (la cumpătare). lar când 
suferim  necinstirea cinstită şi ocara şi cear- 
ta întâistătătorului, să ne gândim la înfricoşata 
hotărâre a Judecătorului şi vom junghia întrista- 
rea şi amărăciunea fără judecată, adunate în noi, 
cu blândeţea şi răbdarea, ca şi cu un cuţit cu două 
tâişuri50%. 

21) Cu timpul scade marea, zice lov (Iov 14, 11), 
şi cu timpul şi prin răbdare se nasc şi se desăvârşesc 
cele spuse în noi. 

23) Aducerea aminte de focul veşnic să se culce în 
fiecare seară şi să se scoale cu tine şi nu te va stăpâni 
pe tine trândăvia în timpul cântării. 

24) Să te îndemne la plâns chiar şi haina ta. Că 
toți cei ce plâng pe morţi se îmbracă în negru. Dacă 
deci nu poţi plânge, plângi pentru aceasta. lar de 
plângi, tânguieşte-te şi mai mult pentru faptul că 


305. Mintea (voc) e în greceşte de genul masculin. Deci 
poate fi tată al lacrimii. Mintea nu e un organ de cunoaştere 
rece, ci de cunoaştere a relaţiei noastre ca subiect cu 
Dumnezeu ca Subiect suprem, de la Care ne vine totul prin 
iubire, şi cu celelalte subiecte, care e o cunoaştere însoţită de 
bucurie că ne aflăm în relaţie curată cu ele, sau de ruşine şi de 
tristeţe când nu suntem curati. 

306. „Răspunde gândurilor de întristare cu neţinerea minte 
a răului, iar faţă de cele iubitoare de plăcere fii cu duşmănie.” 

de pe treapta minţii te-ai coborât la cea ostenitoare 
prin greşalele tale*. 

25) Bunul şi Dreptul nostru Judecător va ţine sea- 
ma negreşit, ca în toate celelalte, şi în privinţa lacri- 
milor de puterea firii. Căci am văzut picături mici ca 
de sânge vărsate cu durere; şi am văzut curgând iz- 
voare fără durere. Eu judec pe cei ce se ostenesc mai 
mult după durerea lor şi nu după lacrimă. Şi cred că 
şi Dumnezeu. 

26) Nu se potriveşte cuvântarea de Dumnezeu 
(teologia) cu cei ce plâng. Căci ea risipeşte plânsul 
lor. Cuvântătorul de Dumnezeu se aseamănă celui ce 
şade pe scaun ca un învăţător. lar cel ce plânge, celui 
ce şade în gunoi şi în sac. Aceasta este, cum socotesc, 
ceea ce a spus şi David când plângea, răspunzând ce- 
lor ce-l întrebau, măcar că a fost şi înţelept şi învăţător: 
„Cum vom cânta cântare Domnului în pământ 
străin?”, adică în pământul împătimirii (Psalm 136, 4). 

27) Şi în zidire şi în străpungere este ceva care se 
mişcă de la sine şi ceva care e mişcat de altceva”. 


307. Să te îndemne la plâns chiar haina ta neagră, pe care o 
îmbracă şi cei ce jelesc pe morţi. Plângi, pentru că din lucrarea 
neostenitoare a minţii ai coborât la osteneala slujirii trebuinţelor 
mereu sporite ale trupului din pricina păcatelor, care au accen- 
tuat în tine trebuinţele trupeşti, care au scos trupul din viaţa în 
duhul care-l sătura lăsându-i puţine trebuinţe de cele trupesti. 

308. Ed. 1970: „În zidire, de sine mişcătoare e pronia lui 
Dumnezeu; iar mişcată de altceva e zidirea însăşi”. În ce priveşte 
umilinţa (sau străpungerea inimii), uneori aceasta se mişcă de 
la sine, când nu întreprindem nimic pentru a o produce, în cazul 
din urmă o mişcăm noi. Când vine de la sine, Dumnezeu a venit 
şi lucrează în noi nechemat de noi, fără ca noi să ne fi silit să-L 
chemăm. De aceea, avem datoria să alergăm, adică să facem 
şi noi ceva. Dar efortul trebuie să ne fie mai mult ca să păzim 

Când sufletul, chiar dacă nu ne sârguim sau nu în- 
treprindem ceva, lăcrimează şi se umezeşte şi se 
îmblânzeşte, să alergăm. Căci Domnul a venit neche- 
mat, aducându-ne buretele întristării de Dumnezeu 
iubitoare şi apa de împrospătare a lacrimilor de 
Dumnezeu cinstitoare, spre ştergerea greşalelor scri- 
se în suflet ca pe o hârtie*'0. Păzeşte-o pe aceasta ca pe 
lumina ochilor până ce se va retrage. Căci mare este 
puterea străpungerii acesteia, mai mare decât pute- 
rea celei ce vine din sârgquinţa şi cugetarea noastră”!!. 

28) Nu ajunge la frumuseţea (desăvârşirea) plân- 
sului cel ce plânge când voieşte, ci cel ce plânge pen- 
tru că se află în cele ce voieşte. Dar nici acesta nu se 
află în acelea când voieşte ceea ce voieşte el, ci când 
voieşte cum voieşte Dumnezeu“!?. 


străpungerea sau lacrimile ce ne-au venit. Căci sunt mai mari ca 
cele pricinuite de noi. 

309. Străpungerea face sufletul ca un burete moale şi umed, 
din care curge apa lacrimilor. 

310. Apa lacrimilor care iese din suflet spală chiar murdăria 
păcatelor din suflet, aşa cum apa spală murdăria unei haine 
după ce o înmoaie. 

311. A arătat că, pe lângă străpungerea pe care o producem 
(o mişcăm) noi prin sârguinţa şi gândurile noastre, mai este şi 
cea care se mişcă de la sine, sau cea care e mişcată de Dum- 
nezeu. Ea e mai mare decât cea produsă de puterile noastre. 

312. Numai în Dumnezeu se poate plânge cu plânsul curat. 
Dar în Dumnezeu nu poate plânge decât cel ce voieşte ceea ce 
voieşte Dumnezeu. De aici încă se vede că întâlnirea cu Dum- 
nezeu se înfăptuieşte în stare de plâns, de adâncă înduioşare. 
Plânsul e un dar al lui Dumnezeu, al întâlnirii cu iubirea Lui. Din 
nou se face vădit caracterul personal al lui Dumnezeu. Dum- 
nezeu ne dă puterea să plângem, făcându-ne să simţim iubirea 
Lui faţă de noi. Întâlnirea cu Dumnezeu e o întâlnire pricinuitoa- 
re de o simţire până la lacrimi. 

29) De multe ori în plânsul cel după Dumnezeu se 
amestecă lacrima fără har a slavei deşarte. lar aceasta 
o vom cunoaşte în chip probat şi cu bună credincioşie 
când ne vom vedea plângând cu vicleşug. 

50) Strâpungerea adevărată este durerea neîm- 
prăştiată a sufletului care nu-şi dă nicio mângâiere, 
ci îşi închipuie în fiecare ceas desfacerea (moartea) 
şi aşteaptă ca pe o apă răcoritoare mângâierea lui 
Dumnezeu, care mângâie pe călugării smeriţi”!?. 

51) Cei ce au dobândit plânsul întru simţirea ini- 
mii şi-au urât însăşi viaţa lor, ca una ce e plină de 
osteneală şi pricinuitoare de lacrimi şi de dureri. lar 
de la trupul lor s-au întors ca de la un duşman*!*. 


„Bine a deosebit Părintele acesta două feluri de plâns. E mai în- 
tâi plânsul celui ce plânge când voieşte şi plânsul pricinuit de cele 
pentru care voieşte cineva să plângă. Căci se întâmplă ca cineva să 
voiască de multe ori să plângă când e ocărât de cineva, sau înjurat 
sau păgubit. Plânsul acestuia nu e bun sau duhovnicesc, ci natural. 
Căci lacrimile acestea sunt ale inimii apăsate de necazul ocărârii, 
când cineva nu poate să se apere de cel ce-l supără sau păgubeşte. 
Acelaşi lucru se întâmplă şi când plânge cineva pentru cele ce 
voieşte, ca: pentru moartea unei rudenii, pentru reuşita aproape- 
lui, sau pentru alte lucruri ale vieţii. Dar numai acel plâns l-a numit 
bun care se naşte cum voieşte Dumnezeu. lar Dumnezeu voieşte 
ca cineva să plângă pentru greşalele lui, pentru pomenirea morţii, 
pentru nedobândirea Împărăției Lui şi, simplu vorbind, pentru toa- 
te cele ce ţin de suflet. Numai acesta e plâns vrednic de laudă.” 

313. „Precum ploaia, intrând în pământ, aduce plantelor 
o calitate potrivită lor: dulce, celor dulci, amară, celor amare, 
aşa harul dăruieşte inimilor credincioşilor, în care pătrunde ne- 
schimbat, lucrările potrivit virtuţilor lor: celui ce flămânzeşte 
după Hristos i se face hrană, celui ce însetează, băutură prea 
dulce, celui căruia îi e frig, haină, celui ostenit, odihnă, celui ce 
se roagă, nădejdea inimii, şi celui ce plânge, mângâiere.“ 

314. Şi-au urât viaţa lor, ameninţată mereu de păcate 
şi plină de durerile pământeşti, dar nu viaţa în sine. Ei o caută 

32) Când vedem, în cei ce par să plângă după 
Dumnezeu, mânie şi mândrie, să socotim lacrimile 
lor potrivnice (lui Dumnezeu): „Căci ce părtăşie are, 
zice, întunericul cu lumina?” (2 Corinteni 6, 14). 

33) Rodul străpungerii mincinoase este închipui- 
rea de sine, iar al celei adevărate e mângiâierea. Pre- 
cum focul topeşte trestia, aşa lacrima topeşte toată 
întinăciunea văzută şi gândită. 

34) Cuvântul despre lacrimi la mulţi părinţi e 
întunecos şi se spune că e anevoie de aflat în cei 
începători. Căci se spune că acestea se nasc din 
multe şi felurite pricini: din fire, de la Dumnezeu, 
dintr-un necaz potrivnic, din lăudare, din slavă 
deşartă, din curvie, din dragoste, din aducerea amin- 
te de moarte şi din multe altele. 

35) Din toate acestea, deprinzând virtuțile cu frica 
lui Dumnezeu, să ne câştigăm lacrimile curate şi ne- 
viclene ale desfacerii (morţii) noastre. Căci în ele nu 
este închipuire de sine, sau furare (a gândului smerit), 
ci mai degrabă curăţire şi înaintare în dragostea de 
Dumnezeu, spălare de păcate şi nepătimire. 

36) Nu-i de mirare că unii din cei ce plâng încep 
de la lacrimile bune şi sfârşesc la cele rele. Dar cu 
adevărat vrednic de laudă e cel ce schimbă lacrimi- 
le ce încep din porniri contrare sau fireşti în lacrimi 
duhovniceşti. Această lucrare o cunosc lămurit cei 
aplecaţi spre slava deşartă. 

37) Nu crede izvoarelor tale (de lacrimi) înainte de 
curățirea desăvârşită. Căci nu are crezare vinul stors 
de curând din teascuri. Nu se va împotrivi nimeni ce- 
lui ce zice că toate cele după Dumnezeu sunt foarte 


pe cea schimbată la faţă în existenţa viitoare, iar în privinţa 
trupului, la fel. 

folositoare. Dar care e folosul ce ne vine din ele vom 
cunoaşte în ceasul ieşirii (al morţii). 

38) Cel ce călătoreşte în plânsul neîncetat după 
Dumnezeu nu încetează a prăznui în fiecare zi. Dar 
cel ce e într-o neîncetată sărbătoare cu trupul va fi 
luat în primire de plânsul veşnic*?. 

39) Nu au osândiţii în închisoare bucurie. Nu au 
călugării adevăraţi pe pământ sărbătoare”. Şi poate 
de aceea acel bine plângător a zis suspinând: „Scoate 
din temniţă sufletul meu” (Psalm 141, 7), ca să se bu- 
cure în lumina Ta cea negrăită. 

40) Fă-te ca un împărat peste inima ta, şezând înalt 
întru smerenie”, şi poruncind râsului: „Mergi, şi mer- 
ge”, şi plânsului celui dulce: „Vino, şi vine” (Matei 8, 9), şi 
robului şi tiranului nostru trup: „Fă aceasta, şi face“5!€. 


315. „În chip abuziv numeşte sărbătoare nelucrarea, care e şi 
început de fapte rele. Dar călugării ce săvârşesc lucrul lui Dum- 
nezeu nu sunt niciodată în nelucrare. Căci însăşi convorbirea 
continuă cu Dumnezeu este pentru ei o sărbătoare, nu o nelucrare; 
e slujire neodihnită, care îi veseleşte după asemănarea îngerilor.” 

316. Nu contrazice în acest cap ce a spus în cel mai dina- 
inte, unde a zis că cei ce plâng sunt într-o neîncetată sărbătoare. 
Această sărbătoare, fiind totodată însoţită de plâns, de dor 
adânc, nu e sărbătoarea deplină din cer, când Dumnezeu 
va şterge orice lacrimă de la ochii celor iubiţi ai Săi (Apoca- 
lipsa 21, 4). 

317. „Mintea este şi se numeşte în chip firesc împărat al 
părţilor şi poftelor animalice ale sufletului. lar înalt, ca cea care 
şade faţă de patimile de jos în cugetul coborât şi smerit. Ea 
rămâne în sine şi se odihneşte în grija de sine.” Smerenia e lo- 
cul cel mai înalt din ființa noastră, pentru că în ea străluceşte 
conştiinţa cea mai luminoasă. Numai din această înălțime a 
smereniei vede mintea pe Dumnezeu. De aceea vorbesc Părinţii 
de „înălţimea gândului smerit”. 

318. Trupul ne poate fi şi tiran şi rob. Depinde de noi. 

41) Cel ce a îmbrăcat plânsul fericit şi plin de har 
ca pe o haină de nuntă a cunoscut râsul duhovnicesc 
al sufletului”!*. Cine este oare acela care, cheltuindu-şi 
tot timpul vieţii sale călugăreşti cu atâta evlavie, că nu 
s-a păgubit de nicio zi, de niciun ceas şi de nicio clipă, 
ci şi le-a dăruit Domnului, să nu-şi dea seama că nu se 
poate vedea aceeaşi zi de două ori în viaţă”20? 

42) Fericit e monahul care poate să privească cu 
ochii sufletului la Puterile înţelegătoare (îngeri)'?!. 
Dar necăzut rămâne cel ce-şi plouă neîncetat obrajii 
săi cu apele vii”?, prin amintirea morţii şi a greşalelor. 
Dar nu ostenesc să cred că la întâia stare se ajunge 
prin a doua“. 


319. Fericit cel ce plânge atât de neîncetat din iubirea de 
Dumnezeu, încât plânsul i-a devenit ca o haină de mireasă a Mirelui 
ceresc, arătându-i strălucirea bucuriei prin ochi şi pe toată faţa. 

320. Cel ce nu pierde nicio zi, ci pe fiecare o dăruieşte unei 
fapte, unei gândiri la Dumnezeu, nu va avea nicio zi ca pe alta 
şi trăirea în infinitatea iubirii şi slavei lui Dumnezeu şi în iubi- 
rea faţă de semeni îl face să fie mereu nou în experienţa acestei 
iubiri şi în manifestările ei. Este acel „éternel commencement” 
de care vorbea poetul Charles Peguy. Veşnicia va fi pentru el 
o veşnică noutate şi deci o tinereţe continuă, o tinereţe fără 
bătrâneţe. Numai golul e monoton şi apăsător. Numai existența 
substanţei, sau în faţa substanţei, care n-ar atârna de o persoană 
şi n-ar fi umplută de sens prin persoană, ar fi monotonă. Numai 
zilele leneşului, căzut din intensitatea trăirii ca persoană într-un 
plan oarecum al naturii, sunt monotone. 

321. La Puterile Îngereşti. 

322. Lacrimile sunt ape vii, pentru că nu sunt produse de na- 
tură, ci de simţirea sufletească a persoanei. Ele dau viaţă nouă 
celui ce le varsă. Ele sunt lacrimile unei persoane în relaţie cu 
altă persoană, şi în relaţia aceasta e viaţă. 

323. Monahul plânge întâi pentru păcatele sale, ca să ajungă 
să vadă Puterile Îngereşti. 

43) Am văzut cerşetori şi săraci îndrăzneţi, îndu- 
plecând repede prin unele cuvinte măiestrite, chiar 
şi inimile împăraţilor, spre milostivire. Şi am văzut 
oameni săraci şi lipsiţi de virtuţi, strigând nu cu cu- 
vinte măiestrite, ci nepricepute, fără să se ruşineze 
şi cu stăruinţă către Împăratul ceresc, din adâncul 
deznădăjduit al inimii, şi silind, prin sila la care supu- 
neau, pe Cel prin fire nesilit spre milostivire*?*. 

44) Cel ce se făleşte sufleteşte cu lacrimile sale şi 
osândeşte în sine pe cei ce nu au lacrimi este aseme- 
nea celui ce, după ce a cerut de la împărat arma îm- 
potriva duşmanilor săi, se omoară cu aceasta pe sine. 

45) Nu are, o, prieteni, Dumnezeu nevoie şi nici nu 
voieşte ca omul să plângă din durerea inimii, ci mai 
degrabă să se veselească, din iubirea faţă de El, întru 
râsul sufletului. 

46) Omoară păcatul, şi lacrima îndurerată a ochi- 
lor sensibili va fi de prisos. Căci nu e nevoie de brici, 
unde nu e rană. Nu era în Adam lacrimă înainte de 
călcarea poruncii, precum nu va fi nici după înviere, 
când va fi încetat păcatul, dacă acolo nu va fi „nici du- 
rere, nici întristare, nici suspin” (Apocalipsa 21, 4)%2. 

47) Am văzut la unii plâns şi am văzut la alţii alt 
plâns din neputinţa plânsului. Aceştia, deşi îl au, se 


324. „Împărăţia lui Dumnezeu se ia cu sila” (Luca 16, 16). 
Cel nesilit prin fire Se lasă silit prin voinţă de cei ce stăruie, 
pentru că-l place să vadă stăruința lor, care le sporeşte puterea 
duhovnicească şi dovedeşte credinţa lor în puterea şi mila Lui, 
gata să-i ajute. 

325. Râsul e legat de nevinovăție, precum plânsul e legat de 
păcat. Şi amândouă, de raportul între persoane. O lume fără per- 
soane ar fi o lume fără râs şi fără plâns, ar fi o lume neînchipuit 
de săracă şi de cenuşie. De aceea râd copiii atât de curat: pentru 
că nu cunosc păcatul. 

simt ca şi cum nu-l au şi, prin neştiinţa lor cea bună, 
rămân nejefuiţi (de el). Aceştia sunt cei despre care s-a 
zis: „Domnul înţelepţeşte pe orbi” (Psalm 145, 8)%. 

48) Se întâmplă de multe ori că pe cei mai uşori îi 
mândreşte lacrima însăşi. De aceea nu li se dă unora, 
ca să se plângă pe ei pentru lipsirea de ea şi pentru 
cererea ei fără rezultat şi ca să se osândească cu sus- 
pine, cu întristare şi cu durerea sufletului, cu adâncă 
mâhnire pentru neputinţa lor. Acestea obişnuiesc să 
umple locul lacrimii, nelăsându-i în primejdie, măcar 
că ei le socotesc fără folos”. 

49) De vom lua seama, vom afla că de multe ori 
se iveşte în noi ceva vrednic de râs, de la draci. Ast- 
fel, dacă ne-am săturat, ne pricinuiesc străpungerea 
inimii, iar dacă am postit, ne învârtoşează iarăşi, ca, 
amăgindu-ne cu lacrimi false, să ne predăm desfătării, 
adică maicii patimilor. Să nu ne supunem deci acesto- 
ra, ci să facem dimpotrivă. 

50) Eu mă minunez şi când caut la calitatea 
străpungerii inimii. Cum, numindu-se plâns şi în- 
tristare, are înlăuntru împletite cu sine, ca mierea 
cu ceara, bucuria şi veselia? Ce învăţăm din aceas- 
ta? Că această străpungere este, propriu-zis, dar al 
Domnului. De aceea ea este în suflet ca o plăcere 


326. Suntunii întristaţi pentru că nu pot plânge pentru păcatele 
lor. Această întristare e şi ea un plâns, deşi cei ce o au socotesc că 
sunt lipsiţi de plâns. Ba poate că ei au un plâns mai dureros, mai 
neîntrerupt, din pricina întristării pentru lipsa plânsului. De aceea, 
ei rămân nejefuiţi de plânsul acesta al întristării lor. 

327. „Am cunoscut şi aceea că cel ce se laudă cu darurile 
(harismele) dumnezeieşti, ca şi cum ar fi nişte calităţi ale sale, 
ajunge şi la osândirea altora. Dar lacrima poate fi din iubirea de 
Dumnezeu, din iubirea de slavă, din aprinderea vinului, din unel- 
tirea drăcească, din necinstire şi din necaz.” 

neplăcută, Dumnezeu mângâind în chip neştiut pe 
cei zdrobiţi cu inima”. 

Dar în privinţa plânsului prea vădit şi a durerii 
aducătoare de folos, să ascultăm o istorioară prea 
jalnică şi folositoare de suflet. 

Un oarecare Ştefan, care locuia aici şi îmbrăţişase 
viața pustnicească şi liniştită, şi petrecuse mulţi ani 
în stadionul călugăresc de luptă, împodobindu-se cu 
postiri şi, în chip deosebit, cu lacrimi, şi aflându-se 
înfrumusețat cu florile altor bune deprinderi, avea 
o chilie lângă coborâşul Sfântului Ilie, văzătorul de 
Dumnezeu, în acest munte sfânt. Acest pururea po- 
menit, în scopul unei mai vădite şi mai dureroase 
pocăinţe, s-a mutat la locul pustnicilor, numit Sidi. 


328. „Alta este bucuria începătoare şi alta, cea pricinuită 
de desăvârşire. Cea dintâi nu e nepărtaşă de închipuire, a doua 
are puterea smeritei cugetări. La mijlocul lor e întristarea de 
Dumnezeu iubitoare şi lacrima dureroasă. Căci în mulțimea 
înţelepciunii adevărate e mulţimea cunoștinței şi cel ce adaugă 
cunoştinţă adaugă durere. De aceea, întâi trebuie chemat sufle- 
tul la nevoinţe printr-o bucurie începătoare. Apoi trebuie vădit şi 
probat de către adevărul Duhului pentru cele făcute în chip rău şi 
pentru împrăştierile de care suferă încă. «Că întru mustrări, zice, 
pentru fărădelegi ai certat pe om şi ai subțiat ca pe un păianjen 
sufletul lui» (Psalm 38, 14-15), ca mustrarea dumnezeiască, cer- 
cându-l pe el ca într-un cuptor, să ia lucrarea bucuriei neînchipui- 
te în aducerea aminte fierbinte de Dumnezeu.” La început omul 
porneşte cu o bucurie neştiutoare spre nevoinţe. Cunoscându-şi 
apoi tot mai mult petele sale şi greutăţile de a se curăţi de ele, 
odată cu această cunoştinţă de sine îi sporeşte şi durerea. De- 
abia după curățirea prin dureri ajunge la bucuria care nu e ro- 
dul închipuirii, ci al cunoaşterii curăţiei sale reale şi al vederii lui 
Dumnezeu prin ea. Ostenelile lui se subţiază nu numai cu trupul, 
ci şi cu sufletul şi cu înțelegerea, ca unul ce a trăit o viaţă de 
concentrare atentă la cele mai subţiri mişcări ale vieţii sufleteşti. 

După ce a petrecut acolo, în cea mai strâmtorată şi 
mai încordată vieţuire, un număr de ani, deoarece lo- 
cul era foarte aspru şi aproape de neajuns pentru ori- 
ce om, ca unul ce se afla la vreo 70 de mile depărtare 
de castru, bătrânul se sui iarăşi, spre sfârşitul vieţii, la 
chilia sa de pe vârful acela sfânt. Căci avea şi doi uce- 
nici din Palestina, foarte evlavioşi, care păziseră chilia 
bătrânului. 

Deci petrecând acolo puţine zile, căzu la boală şi 
se sfârşi. Dar cu o zi înainte de a se săvârşi, fu răpit cu 
mintea, şi, cu ochii deschişi, privi spre dreapta şi spre 
stânga patului. Şi, ca tras la socoteală, zicea în auzul 
tuturor celor de faţă, odată: „Da, aşa e, e adevărat, dar 
am postit pentru aceasta atâţia ani”; altă dată: „Nu, 
minţiţi, aceasta n-am făcut-o”. Apoi iarăşi: „Da, aceas- 
ta e adevărat, dar am plâns, am slujit”. Şi iarăşi: „Cu 
dreptate mă învinuiți”. Dar la unele zicea şi aşa: „Da, e 
adevărat, pentru acestea n-am ce să spun; dar la Dum- 
nezeu este şi milă”. Era o privelişte înfricoşătoare, 
înspăimântătoare şi o tragere la socoteală nevăzută 
şi neîndurată. Şi ceea ce era şi mai înfricoşător, era 
că-l osândeau şi pentru cele ce n-a făcut. Vai! Sihas- 
trul şi pustnicul spunea la unele din greşalele lui: „La 
acestea n-am ce să zic“, el, care era de vreo patruzeci 
de ani călugăr şi avea lacrimile. Vai, vai! Să auzim şi 
glasul lui lezechiel, care zice: „În ceea ce te voi afla, în 
aceea te voi judeca, a zis Dumnezeu”. Cu adevărat n-a 
putut să se apere în niciuna din acestea. Pentru ce? 
Slavă Celui ce singur ştie. 

lar unii ne-au istorisit în chip nemincinos că aces- 
ta hrănea şi un leopard în pustie din mâna lui. Şi aşa, 
tras la socoteală, s-a despărţit de trup. Care i-a fost 
judecata, sau care sfârşitul, sau care hotărârea cu 

privire la el, sau care, sfârşitul tragerii la socoteală? El 
nu l-a făcut nicidecum cunoscut. 

5l) Precum văduva care şi-a pierdut bărbatul, 
având un fiu unul-născut, îl are după Dumnezeu 
numai pe el spre mângâiere, aşa şi sufletul care 
a căzut nu are altă mângâiere în vremea ieşirii de- 
cât neplăcerile gâtlejului (postul) şi lacrima. Nu vor 
cânta aceştia niciodată, nici nu vor sălta în cânte- 
ce de veselie, căci ele sunt păgubitoare plânsului. 
lar de vei încerca să chemi plânsul prin ele, el se va 
depărta şi mai mult de la tine, căci plânsul este du- 
rerea% îmbibată într-un suflet învăpăiat. El s-a făcut 
în mulţi înainte-mergător al fericitei nepătimiri, 
făcând materia uşor de stăpânit, curăţind-o şi 
subţiind-o5%. 

52) Un încercat lucrător al acestui dar (al plân- 
sului) mi-a istorisit următoarele: „Căutând eu, de 
multe ori, să mă aplec spre slava deşartă, sau spre 
mânie, sau spre săturarea pântecelui, gândul plân- 
sului s-a împotrivit dinlăuntru, şoptindu-mi: «Să nu 
te apleci spre slava deşartă, că plec de la tine!» La 
fel şi în privinţa altor patimi. lar eu îi răspundeam: 
«Nu voi înceta să te ascult, până ce mă vei înfăţişa 
înaintea lui Hristos». 


329. „Durere devenită calitate a sufletului învăpăiat.” Întreg 
sufletul a căpătat calitatea durerii, dar această durere e şi un foc 
care nu-i dă linişte. 

330. Sufletul îmbunătăţit face materia trupului maleabilă, 
curată de toxinele răutăţii, subţiată. Ea nu mai e greoaie; nu se 
mai mişcă pasiv sub forța patimilor. Un mare rol în această su- 
portare răbdătoare a durerii şi a ostenelilor îl are plânsul. Plân- 
sul pentru păcate este în mod deosebit un înainte-mergător al 
nepătimirii, datorită durerii ce o întreţine în om pentru păcatele 
săvârşite. 

53) Adâncul (abisul) plânsului mângâiere a 
văzut*?!. lar curăția inimii a primit luminarea. Lu- 
minarea este lucrare negrăită, înțeleasă în chip 
neştiut şi văzută în chip nevăzut**?. Mângâierea este 
răcorirea sufletului îndurerat, care în acelaşi timp 
plânge şi surâde în sine asemenea pruncului. Spri- 
jinirea este înnoirea sufletului care a căzut în întris- 
tare, prefăcând în chip minunat lacrima dureroasă 
în lacrimă fără durere*”. 

54) Lacrimile născute din amintirea morţii au 
născut frica. lar după frica ce naşte lipsa de frică’ se 
iveşte bucuria. lar din bucuria fără sfârşit, ajunsă la 
sfârşit, răsare floarea dragostei cuvioase*”>. 


331. Pornirea de a plânge cu tot mai multă durere, sau cu 
tot mai multă iubire faţă de Dumnezeu deschide şi perspectiva 
putinţei unei înaintări a omului în nesfârşitul dumnezeiesc. Dar 
în acest nesfârşit al lui Dumnezeu e mângâierea omului care a 
scăpat din monotonia nesatisfăcătoare a mişcărilor repetate în 
aceleaşi lucruri mărginite şi stricăcioase, care nu au un sens ul- 
tim şi un izvor de viaţă netrecătoare. 

332. „Cunoaşte omul că inima lui a venit la curăţie, când 
vede pe toţi buni şi nu vede pe cineva necurat şi întinat. Atunci e 
cu adevărat curat cu inima. Căci, altfel, cum se va împlini cuvân- 
tul Apostolului care zice: «Din sinceritatea inimii îi socoteşte pe 
toți mai presus de el» (Filipeni 2, 3), dacă nu e adevărat cuvântul 
că: «Ochiul curat nu va vedea cele rele» (Tit 1, 15)?” 

333. Amestecul de plâns şi de dulceaţă vine din faptul că 
Dumnezeu însuşi lucrează acest plâns. lar unde e simțţirea 
prezenţei lui Dumnezeu, nu poate să nu fie bucurie. Când te 
mustră tatăl, sau când te osteneşti pentru el din iubire, durerea 
se amestecă cu bucurie. Dumnezeu lasă sufletul în durerea plân- 
sului, dar tot El îl mângâie şi-l sprijină. 

334. Frica, susținând pocăinţa şi ostenelile, naşte lipsa de 
frică, pentru că ea curăţă păcatele. 

335. Toate stările duhovniceşti, sau toate stările omului 
mărginit, trăind în nemărginirea dumnezeirii, au un caracter 

55) Respinge, ca unul ce nu eşti vrednic, bucuria ce 
ţi-a venit cu mâna smereniei, ca nu cumva, primind-o 
prea uşor, să primeşti lup în loc de păstor**. 

56) Nu alerga spre vedere, până nu e timpul vederii, 
ca, urmărind frumuseţea smereniei, să o ajungi şi să te 
uneşti în veacul veacului cu ea într-o nuntă preacurată*”. 

57) Când pruncul cunoaşte pe tatăl său, se umple 
întreg de bucurie. Dar acesta plecând pentru un timp, 
cu bun rost, de acasă, apoi venind iarăşi, copilul se 
umple de bucurie şi de întristare. De bucurie, pentru 
că vede pe cel dorit, de întristare, pentru lipsirea atât 
de lung timp de frumuseţea celui bun. 

58) Mama se ascunde de copil, daracesta căutând-o 
cu durere, când vede ea aceasta se veseleşte. În felul 
acesta îl învaţă să se lipească statornic de ea şi aprin- 
de în copil iubirea puternică faţă de ea. „Cel ce are 
urechi de auzit, să audă”, zice Domnul (Luca 14, 34)5%. 


paradoxal. Bucuria de Dumnezeu cel nemărginit e nesfârşită. 
Dar în acelaşi timp ea trece în iubire, sfârşindu-se în cea dintâi 
etapă a ei şi trecând într-o alta, superioară. 

336. „Privirea fără discernământ aduce multe primejdii. Când 
diavolul se preface în înger de lumină, îi amăgeşte de multe ori pe 
cei ce nu-şi cunosc măsura. De aceea, şi oarecare bătrân a spus: «Eu 
nu voiesc să văd pe Hristos aici».” Ed. 1970 continuă: „adică prin 
simţuri, deoarece cei curaţi Îl văd înţelegător (inteligibil) ca prin 
oglindă şi aici, cum zice Mântuitorul: «Mă voi arăta lui, adică celui 
ce Mă iubeşte şi păzeşte poruncile Mele» (Ioan 14, 21)”. 

337. Privirea sau contemplarea e văzută şi de Scărarul ca 
fiind o treaptă mai înaltă decât curățirea. Dar el leagă strâns 
treapta curăţirii de smerenie. El recomandă sufletului-mireasă 
să urmărească frumuseţea smereniei, ca, după ce a dobândit-o, 
plăcând Mirelui Hristos, să se unească cu El în nunta veşnică şi 
preacurată, nemaifiind în suflet nicio preocupare de altceva. 

338. „Înţelege prin «mamă» bunătatea lui Dumnezeu, iar prin 
luminare, vederea. lar prin copil, pe cel încă nedesăvârşit pentru 

59) Osânditul care a primit sentinţa de moarte 
nu se mai îngrijeşte de bunul chip al înfăţişării sale. 
Cel ce plânge nu mai e luat în stăpânire vreodată de 
desfătare, de slavă, ori de fierea mâniei. 

60) Plânsul este durerea îmbibată în sufletul ce se 
pocăieşte, adăugând în fiecare zi dureri peste dureri, 
ca femeia care naşte şi suferă durerile naşterii. 

61) Drept şi cuvios este Domnul. Şi pe cel ce se 
linişteşte cu judecată cu judecată îl străpunge şi pe 
cel ce se supune cu judecată îl veseleşte în fiecare zi. 
Cel ce nu se îndeletniceşte cu fiecare din acestea în 
chip nemincinos s-a lipsit de plâns”. 

62) Alungă câinele care vine când te afli în cel mai 
adânc plâns şi îţi şopteşte că Dumnezeu e nemilos- 
tiv şi neîndurător. Căci, luând seama bine, îl vei afla 
zicând înainte de păcat că Dumnezeu este iubitor de 
oameni, milostiv şi iertător**. 


rugăciunea curată. Căutarea dureroasă e rugăciunea făcută cu 
osteneală de un astfel de prunc. Veselia maicii e pricinuită de 
căutarea stăruitoare a ei din partea pruncului, sau de cererea lui 
rugătoare.“ 

339. Ed. 1970: „Dumnezeu, zice, se cunoaşte ca drept, fă- 
când judecăţi, şi pe cei ce se îndeletnicesc în chip nemincinos cu 
nevoinţa pe drept cuvânt îi învredniceşte de plânsul cu judecată, 
plăcut Lui şi dăruit de El. Căci pe cel ce se linişteşte cu judecată 
îl străpunge în chip curat şi neamăgitor şi pe cel ce se supune 
cu judecată îl veseleşte în fiecare zi cu plânsul după Dumnezeu. 
Dar cel ce lucrează încă în chip mincinos în aceste feluri de vieţi, 
sau virtuţi, fie liniştirea, fie supunerea, şi nu cu judecată, s-a lip- 
sit de plânsul adevărat, cu adevărat neamăgitor. Deci Părintele 
arată prin acestea că unii se nevoiesc cu un plâns fără judecată 
şi acesta nu e de la Dumnezeu, ci amăgitor şi drăcesc”. În PG 
scolia e puţin deosebită. 

340. Adică vei afla pe demon contrazicându-se. Înainte de 
a păcătui ţi-a spus că Dumnezeu e milostiv şi iertător, ca să te 

63) Îndeletnicirea naşte continuarea. lar aceasta 
ajunge la simţire, iar ceea ce se face cu simtire e greu 
de dezrădăcinat*". 

64) Chiar de ne-am îndeletnici cu vieţuiri măreţe, 
dacă avem inima neîndurerată, să le socotim pe aces- 
tea ca nişte vânturi trecătoare şi mincinoase. 

65) Cei ce după baie s-au murdărit iarăşi trebuie 
numaidecât să-şi curețe mâinile cu focul neobosit al 
inimii şi cu untul de lemn al lui Dumnezeu“. 

66) Am văzut la unii un plâns de cea mai mare 
tărie. l-am văzut vărsând în chip simţitor pe gură sân- 
ge din inima îndurerată şi rănită şi mi-am adus amin- 
te de cel ce a zis: „Lovit am fost ca iarba şi s-a uscat 
inima mea” (Psalm 101, 5). 

67) Lacrimile din frică au paza în ele însele. Cele 
ale iubirii, înainte de dragostea desăvârşită, poate 
sunt uşor de furat din unii, dacă focul amintirii neîn- 
cetate a păcatelor nu aprinde, în vremea lucrării, ini- 
ma cu tărie. Şi e de mirare cum cel mai smerit e cel 
mai sigur în vremea lucrării lui. 

68) Sunt materii care usucă izvoarele noastre. Şi 
sunt altele care au în ele şi mocirlă şi nasc şi fiare”. 


îndemne la păcat; iar după ce ai păcătuit, îţi spune că e nemilos- 
tiv şi neiertător, ca să te ducă la deznădejde. 

341. „Cugetarea şi cântarea continuă cheamă mintea con- 
tinuu din robie şi o face să ia aminte la plâns, iar chemarea ei 
necontenită sădeşie în ea tot mai multă simţire a plânsului 
şi a rugăciunii. lar aflându-se ea în simţirea şi în deprinderea 
rugăciunii, va fi greu de desfăcut de ele.” 

342. Petele de după baia Botezului trebuie curăţite cu fo- 
cul inimii şi cu untdelemnul sau cu mila lui Dumnezeu, deci cu 
amândouă. 

343. Ed. 1970: „Materiile ce usucă în noi izvoarele sunt vi- 
nul, dacă se ia fără măsură, alte materii socotesc că numeşte în 

69) Multă răutate este la vrăjmașşii noştri. Ei fac din 
maicile virtuţilor maicile păcatelor şi mijloacele pricinu- 
itoare ale smereniei le prefac în pricini ale mândriei5*. 

70) De multe ori şi înseşi locurile locuinţelor noas- 
tre şi priveliştea lor îndeamnă mintea noastră la 
străpungere. Să te încredinţeze despre aceasta lisus 
şi Ilie şi loan, care se rugau în singurătate**?. 

71) Am văzut însă de multe ori pornindu-se lacrimi 
şi în cetăţi şi în locuri zgomotoase, pentru ca, soco- 
tind unii că nu sunt împiedicaţi deloc de zgomote, să 
se apropie de lume. Căci acesta e scopul dracilor. 

72) De multe ori un singur cuvânt a risipit plânsul. 
Dar e de mirare că un singur cuvânt l-a adus iarăşi. 

73) Nu vom fi învinuiți, o, prieteni, la ieşirea sufle- 
tului, că nu am săvârşit minuni, nici că n-am teolo- 
ghisit, nici că n-am fost văzători, dar vom da negreşit 
socoteală lui Dumnezeu că n-am plâns. 

A fost treapta a şaptea. Cel ce s-a învrednicit de ea 
să mă ajute şi pe mine. Căci el a fost ajutat să spele 
prin treapta a şaptea petele veacului acestuia5*€. 


chip metaforic: stăpânirea şi cinstirea fără măsură. Căci acestea 
înalţă cugetul uşor la mândrie, prin care a căzut şi diavolul”. 

344. Ed. 1970: „Socotesc că prin materiile pricinuitoare ale 
smereniei arată îmbrăcămintea modestă şi îndeletnicirea cu 
fapte şi cuvinte care, deşi odrăslesc smerita cugetare, li se fac 
multora pricini de mândrie”. 

345. „Celor ce spun, din lipsa de experienţă, că nu locul, 
ci modul de viață contează, Părintele le spune că şi locul dă 
frumuseţe modului de viaţă. Deci nu numai modul, cum zic unii 
în chip simplist, ci şi locul ajută foarte mult la lucrarea virtuţii.” 

346. Autorul potriveşte ca treapta plânsului să fie a şaptea. 
Aceasta corespunde cu veacul acesta trecător, care simbolic are 
şapte zile, înaintea veşniciei, care e ziua a opta cea fără de sfârşit. 
În veacul acesta păcătuim, deci în el se şi cade să plângem. 

CUVÂNTUL AL VIII-LEA 
Despre nemâniere şi blândete 


1) Precum apa, adăugându-se câte puțin în foc, 
schimbă văpaia cu desăvârşire, aşa şi lacrima plânsu- 
lui adevărat stinge toată văpaia mâniei şi a iuţimii. De 
aceea am şi pus acestea în urma lacrimilor. 

2) Nemânierea este dorinţa nesăturată de necin- 
stire, precum în cei iubitori de slavă deşartă dorinţa 
de laudă este nemărginită. 

3) Blândeţea este starea nemişcată a sufletului, 
care rămâne aceeaşi: în necinstiri ca şi în laude. 

4) Începutul nemânierii este tăcerea buzelor în vre- 
mea tulburării inimii. Mijlocul este tăcerea gândurilor 
în vremea tulburării subţiri a sufletelor. lar sfârşitul 
este seninătatea împlântată în suflarea vânturilor ne- 
curate. 

5) Mânia este izbucnirea urii ascunse, a ţinerii de 
minte a răului. Mânia este pofta de a face rău celui ce 
ne-a supărat”. 


347. „Mânia este o patimă foarte năprasnică. Căci iuţime se 
numeşte fierberea şi mişcarea împotriva celui ce ne-a nedreptăţit 
sau a celui ce ni se pare că ne-a nedreptăţit. Ea sălbăticeşte sufle- 
tul în fiecare zi. Ea răpeşte mai ales în rugăciune mintea, făcând 
să apară chipul celui ce ne-a supărat. Când este de durată şi se 
preface în ură, pricinuieşte în timpul nopţii tulburări, topirea şi 
îngălbenirea trupului şi năvălirea de fiare furioase.” Veniamin Cos- 
tache: „Există şi o mânie împotriva păcatului. Ea păzeşte pe cel ce 
se mânie fără de păcat, şi ridică pe cel ce a alunecat. Dar pornirea 
mâniei împotriva celui ce a păcătuit, ca împotriva unuia ce a rănit 
şi a tulburat fără milă pe cel ce a căzut, nu-l face fără primejdie pe 
cel ce se mânie”. 

6) luţimea fierii este aprinderea inimii, iscată pe 
neaşteptate. Amărăciunea este mişcarea fără dulcea- 
tă, ascunsă în suflet. 

7) luţimea este mişcarea uşor schimbătoare a 
purtărilor şi o lipsă de aşezare a sufletului. 

8) Precum la arătarea luminii se retrage întune- 
ricul, aşa mireasma smereniei face să piară toată 
amărăciunea şi iuţimea. Unii, schimbându-se uşor 
din pricina iuţimii, nu se îngrijesc de supravegherea 
şi tămăduirea ei: „Pornirea iuţimii lui e căderea lui” 
(lov 5, 2). 

9) luţimea este o mişcare iute a morii, care într-o 
clipă a timpului zdrobeşte şi macină mai mult grâu 
şi rod al sufletului decât alta într-o zi**5. De aceea, să 
luăm aminte cu grijă. 

10) Se aprinde repede o flacără sub suflarea unui 
vânt puternic care, zăbovind peste flacără, arde şi 
nimiceşte ogorul inimii. 

11) Nu trebuie să uităm, o, prieteni, nici aceasta, 
că viclenii draci se retrag pentru o vreme, ca neglijând 


348. Ed. 1970: „Adică o mişcare repezită a iuțimii poate să 
vatăme într-o clipă de timp şi să sfărâme sufletul mai mult decât 
alta, negrăbită şi uşoară, într-o zi întreagă”. O mişcare de mânie 
sau de neseriozitate poate nimici din suflet tot ce s-a zidit în el timp 
îndelungat. Te manifeşti timp îndelungat ca un înţelept şi cumpătat 
la vorbă, şi în câteva minute de descătuşare risipeşti tot ce ai adu- 
nat. „luţimea” de care se ocupă Scărarul atâta în acest „Cuvânt“ 
este ceea ce numim impulsivitatea. Ea ne duce la acte pripite, care 
ne aduc adeseori multe păgubiri de tot felul. Dar şi iuțimea poate fi 
bună, când e o râvnă de a împlini fără amânări continue cele bune. 
E şi ea un dar al lui Dumnezeu, de care nu trebuie să facem uz ne- 
cuvenit. Toate cele ce le avem în lume şi în noi sunt daruri ale lui 
Dumnezeu, care ne sunt spre folos când le întrebuinţțăm bine şi ne 
sunt spre vătămare când le întrebuinţăm cum nu trebuie. 

noi nişte patimi mari, pentru că le socotim mici, să le 
facem boli de nevindecat. Precum o piatră colţuroasă 
şi tare, ciocnindu-se şi frecându-se de alte pietre, îşi 
netezeşte întocmirea ei colţuroasă şi vârtoasă şi se 
face rotundă, aşa şi sufletul colţuros şi repezit, ames- 
tecându-se într-o mulțime de oameni aspri şi repeziţi 
şi vieţuind cu ei, se întâmplă cu el una din două: sau 
işi vindecă boala prin răbdare, sau, retrăgându-se, îşi 
cunoaşte slăbiciunea sa, această fugă laşă arătându-i, 
ca o oglindă, slăbiciunea. 

12) Omul stăpânit de iuţime este ca un posedat 
(epileptic) cu voia, care e îmbrâncit de o părere greşită 
ce s-a zămislit în el fără voie şi astfel cade. Nimic nu 
e atât de nepotrivit celor ce se pocăiesc ca iuţimea 
ce tulbură. Dacă întoarcerea cuiva de la păcat la sine 
însuşi are nevoie de multă smerenie, iuţimea e sem- 
nul închipuirii de sine“. 

13) Dacă definiţia celei mai înalte blândeţi este a 
rămâne senin cu inima şi plin de iubire faţă de cel ce 
ne supără când e de faţă, definiţia iuţimii este a te lup- 
ta prin cuvinte şi mişcări cu cel ce te-a supărat şi a te 
înfuria asupra lui chiar când eşti singur*%. 


349. Pe când întoarcerea omului la sinea sa adevărată din 
uitarea de sine, care l-a dus la păcat, are nevoie de smerenie, fap- 
ta impulsivă e semnul închipuirii de sine, adică al necunoaşterii 
sinei sale adevărate. Impulsivul, sau omul ce se lasă stăpânit de 
iuțime, e un om care nu s-a obişnuit cu reflecţia şi nici cu sme- 
renia ce vine din cunoaşterea reală de sine. Părinţii leagă strâns 
mânia şi iuțimea, întrucât izvorul imediat al mâniei e iuţimea 
sau impulsivitatea. Impulsivitatea e un semn accentuat al lipsei 
de putere a spiritului de a stăpâni pornirile involuntare. Reflecţia 
reduce la proporţiile adevărate, neimportante, răul ce ţi l-a făcut 
altul şi, în general, toate cele ale vieţii de aici. 

350. Din Sfântul Maxim Mărturisitorul: „Bărbatul îndelung-răb- 
dător e foarte chibzuit, pentru că suportă cu răbdare cele ce-l 

14) Dacă Duhul Sfânt se socoteşte şi este pacea su- 
fletului, iar mânia este şi se numeşte o tulburare a ini- 
mii, nimic nu opreşte venirea Lui în noi, ca iuţimea””!. 

15) Foarte multe şi cumplite sunt odraslele 
iuţimii. Dar am cunoscut o nepoată, una singură, 
folositoare a ei, care însă e nelegitimă. Am văzut 
pe unii aprinşi nebuneşte, vărsându-şi amintirea 
răului îngrămădită lung timp în ei”? şi astfel prin 
patimă izbăvindu-se de patimă, întrucât, chinuiți de 
îndelungata întristare, au dobândit fie pocăință, fie 
împăcare cu cel urât de ei”. 


supără. lar sfârşitul e viața veşnică, după Apostol. Chiar dacă 
fratele stăruie în a te ocări, tu să nu te laşi scos din dispoziţia 
iubitoare când cel viclean te tulbură în cugetare. Şi nu vei fi 
scos din ea când, defăimat, vei binecuvânta, sau, supus unel- 
tirilor, vei fi cu bunăvoință. Aceasta e calea filosofiei (iubirii de 
înţelepciune) celei după Dumnezeu. Cel ce nu umblă pe ea nu 
se va sălăşlui cu Dumnezeu, căci ţinerea de minte a răului, care 
tulbură şi întunecă, alungă şi pierde seninătatea şi pacea gân- 
durilor în care Se odihneşte Duhul lui Dumnezeu”. Tulburarea 
leagă sufletul de ceva mărginit şi-l mărgineşte, nelăsându-i pri- 
virea capabilă să contemple în chip nemărginit nemărginirea lui 
Dumnezeu. 

351. De aceea, Duhul Sfânt e simbolizat prin porumbel, 
chipul blândeţii. Ed. 1970: „Prin ţinerea de minte a răului care 
tulbură şi întunecă sufletul au alungat şi pierdut seninătatea şi 
pacea cugetului, în care Se odihneşte Duhul lui Dumnezeu”. 

352. „Supărarea se însoţeşte cu ţinerea de minte a răului. 
Când mintea îşi închipuie faţa fratelui cu supărare, e vădit că are 
în sine ţinerea de minte a răului făcut de acela. Dar căile celor ce 
țin minte răul duc la moarte. Pentru că tot cel ce ţine minte răul 
e un călcător de lege.” La Veniamin Costache se dau aici mai 
multe scolii care nu sunt în PG. 

353. Adică, uneori iuțimea făcându-l pe cineva să dea pe față 
ceea ce gândeşte despre cel care l-a supărat, acela îi arată că nu 
e vinovat de ceea ce e bănuit, sau cere iertare. lar aceasta îl duce 

Şi am văzut pe alţii care păreau pe nedrept 
îndelung-răbdători, căci prin tăcere îngrămădeau 
în ei ţinerea de minte a răului. Pe aceştia i-am so- 
cotit mai nefericiţi decât pe cei ce se înfuriau, ca pe 
unii care au făcut, prin înnegrire, să nu se mai vadă 
porumbiţa în ei”. 

16) Multă băgare de seamă trebuie să avem faţă 
de acest şarpe. Căci are şi el împreună-lucrătoare fi- 
rea noastră, ca şi cel ce ispiteşte trupurile. Am văzut 
oameni înfuriaţi şi din amărăciune scârbindu-se de 
mâncăruri şi prin această înfrânare fără judecată 
adăugau venin peste venin. 

Şi am văzut pe alţii folosindu-se, ca de o pricină 
binecuvântată, mai bine zis nebinecuvântată, de 
iuţime şi predându-se lăcomiei pântecelui şi căzând 
astfel din groapă în prăpastie. Pe alţii i-am văzut plini 
de cuminţenie, îmbinându-le pe amândouă (iuţimea 
şi înfrânarea) ca nişte doctori pricepuţi şi folosindu-se 
cât se poate de mult de mângâierea măsurii. 

17) Uneori cântarea cu măsură risipeşte iuţimea 
în chipul cel mai bun. Alteori, când e fără măsură şi la 
timp necuvenit, se însoţeşte cu iubirea de plăcere. Să 
ne folosim deci de cântare, rânduind bine timpurile. 


pe cel ce-l ura la liniştire sau la pocăință. În acest caz patima e 
tămăduită prin patimă. 

354. „Cel îndelung-răbdător la părere îngrămădeşte în 
timpul răbdării tăcerea şi, ţinând minte răul, pierde îndelun- 
ga-răbdare. lar aceasta este semnul lipsei de rațiune. Alta, a 
Sfântului Grigorie de Nyssa: „Cugetă în tine cum e viaţa ce- 
lor ce sunt cu ură şi cu bănuială între ei. Întâlnirile lor sunt 
neplăcute. Toate cele ale celorlalţi le pricinuiesc scârbă. Guri- 
le rămân fără sunet, privirile caută în lături, auzul se întoarce 
de la glasul celui ce urăşte şi e urât. Tot ce e plăcut unuia e 
neplăcut celuilalt, şi dimpotrivă”. 

18) Aflându-mă afară pentru vreo trebuinţă, am 
auzit pe unii ce se linişteau sfădindu-se în chilia lor, în 
ei înşişi, din amărăciune şi iuţime, ca nişte potârnichi 
şi sărind spre cel ce i-a supărat ca şi când ar fi fost de 
faţă. Pe aceştia i-am sfătuit, cu bună credincioşie, să 
nu rămână în singurătate, ca să nu se facă, din oa- 
meni, draci. 

Am văzut iarăşi pe unii neînfrânaţi şi împuţiţi de 
poftirea plăcerilor arătând blânzi şi linguşitori, de 
se putea spune că sunt iubitori de fraţi şi cu feţe bi- 
nevoitoare. Pe aceştia i-am îndemnat să folosească 
liniştea ca un brici împotriva neînfrânării şi duhorii 
din ei, ca să nu cadă din firea cuvântătoare în cea 
necuvântătoare. 

lar fiindcă unii spuneau că sunt purtaţi în chip jal- 
nic spre amândouă felurile de păcate, i-am oprit să se 
conducă pe ei înşişi în chip liber. Iar întâistătătorilor 
lor le-am cerut prieteneşte ca, pentru o anumită vre- 
me, să le poruncească să împlinească rânduiala 
aceasta, iar altădată, aceea. Dar prin toate să-şi plece 
grumazul şi să se supună celui ce îi stăpâneşte şi îi 
cârmuieşte. 

19) lubitorul de plăcere obişnuieşte să se vatăme 
pe sine, dar poate şi pe vreun altul oarecare, prieten 
de taină. lar cel stăpânit de iuţime tulbură de multe 
ori ca un lup toată turma şi necăjeşte multe suflete 
smerite. 

20) Este un lucru urât a tulbura ochiul inimii din 
mânie, potrivit cu cel ce a zis: „Tulburatu-s-a de mânie 
ochiul meu” (Psalm 6, 7). Dar mai urât este a arăta 
pornirea sufletului cu buzele. lar a face aceasta prin 
mâini este cu totul potrivnic şi străin vieţuirii călu- 
găreşti, îngereşti şi dumnezeieşti. 

21) De voieşti, sau mai bine zis socoteşti, să scoţi 
țandăra din ochiul altuia, să nu o scoţi pe aceasta 
cu o bârnă, ci cu o pensă. Bârna este cuvântul greu 
sau purtările urâte. lar pensa este învăţătura blândă 
şi mustrarea îndelung-răbdătoare”>. „Mustră, zice, 
ceartă, mângâie” (2 Timotei 4, 2), dar nu şi lovi. lar 
dacă ar trebui şi aceasta, fă-o rar şi nu prin tine însuți. 

22) Să privim cu luare-aminte şi vom vedea şi pe 
unii din cei cu o fire stăpânită de iuţime cum postesc, 
priveghează şi se liniştesc cu râvnă. Că scopul dracilor 
este să ispitească prin mijloacele care fac să crească 
patima, amăgindu-i cu părerea că le fac acestea pen- 
tru pocăință“. 

23) Dacă un lup (cu sufletul), cum am spus îna- 
inte, poate tulbura turma, luând ca ajutor un drac, 


355. Scolia Sfântului Antonie, Filoc. rom., |, 16, cap. 69: „Nu 
trebuie să ne mâniem pe cei ce păcătuiesc, chiar dacă păcatele 
săvârşite de ei sunt vrednice de pedepse. Ci trebuie să-i întoar- 
cem pe cei ce au greşit pentru dreptatea însăşi şi să-i pedepsim, 
dacă se potriveşte, fie prin ei înşişi, fie prin alţii. Dar nu trebu- 
ie să ne mâniem sau să ne supărăm. Pentru că mânia lucrează 
dusă numai de patimă şi nu de judecată sau de dreptate. De ace- 
ea, nu primi să te sfătuiască împotriva a ceea ce trebuie nici pe 
cei miloşi. Cei răi trebuie pedepsiţi pentru binele însuşi şi pentru 
dreptate şi nu pentru patima proprie a mâniei”. „Nu trebuie să 
îndrepte cineva pe fratele în clipa în care păcătuieşte împotriva 
lui. Dar în nici alt timp, din răzbunare.” „Dreptul înţelept este ase- 
menea lui Dumnezeu. Nu ceartă pe om, răzbunându-se pe sine, 
spre răul aceluia, ci ca să se îndrepte omul acela, sau ca altul să 
se înfricoşeze. Certarea deosebită de aceasta nu e povăţțuire.” 

356. luţimea poate servi şi la cele bune, cum am văzut la 
n. 374. Dar uneori ea poate vătăma pe cineva, chiar dacă săvâr- 
şeşte cele bune. Căci îl face să se mândrească. Sub aparenţa 
asprimii, Scărarul este un gânditor nuanţat. El vede toate 
înfăţişările contradictorii ale patimilor şi ale virtuţilor. 

negreşit că şi un frate preaînţelept, plin de untde- 
lemn ca un foale, poate face să se liniştească valu- 
rile şi să scape corabia, având ca ajutor un înger". 
Pe cât de mare e judecata pe care o ia cel dintâi, pe 
atâta îşi ia acesta plata de la Dumnezeu şi se face 
pildă folositoare tuturor. 

24) Începutul fericitei neamintiri a răului stă 
în a primi necinstirile cu sufletul amărât şi îndu- 
rerat; mijlocul, în a rămâne faţă de ele neîntristat; 
desăvârşirea (dacă este vreo desăvârşire), în a le so- 
coti pe acestea ca laude. Bucură-te, dacă eşti dintre 
cei dintâi; fii tare, dacă eşti dintre cei de al doilea; 
fericit eşti dacă eşti dintre cei de al treilea, ca unul 
ce te veseleşti în Domnul. 

25) Jalnică privelişte am văzut arătându-ne din 
mândrie, fără să-şi dea seama, cei ce se mânie. Căci, 
mâniindu-se, din pricina înfrângerii s-au mâniatiarăşi. 
Şi m-am minunat văzându-i cum răzbunau căderea cu 
altă cădere; şi mi-a fost milă văzându-i cum săvârşeau 
din pricina unui păcat alt păcat; şi m-am înspăimântat 
de viclenia dracilor, văzând că puţin a trebuit să nu 
deznădăjduiască de viaţa lor. 

26) Dacă s-ar vedea cineva cum e înfrânt cu 
uşurinţă de mândrie, de fierea mâniei, de răutate şi 
fățărnicie, şi dacă s-ar gândi să tragă sabia cu două 
tăişuri a blândeţii şi neamintirii răului împotriva lor, 


357. Ed. 1970: „Citeşte, frate, Hexaimeronul Marelui Vasile, 
şi vei afla acolo minunat explicate untdelemnul şi valurile. Aici 
socotesc că Scărarul ia în sens metaforic marea cea sălbăticită. 
Foalele înseamnă trupul; untdelemnul, blândeţea; valurile şi 
umflarea lor, sălbăticia; corabia, fratele sau frăţimea (obştea). 
PG: „Cel blând îşi pricinuieşte linişte lui şi aproapelui. lar mânia 
pe mulţi i-a înecat şi, înainte de alţii, pe cei ce se mânie”. 

ar intra îndată, ca într-o înălbitoare a mântuirii, într-o 
ceată de fraţi şi mai ales din cei mai aspri, dacă voieşte 
să se dezbrace de ele în chip desăvârşit. Aceasta pen- 
tru ca, întins acolo sub valurile ocărilor şi necinstiri- 
lor fraţilor şi bătut în chip înţelegător, sau poate şi în 
chip simţit, şi împuns şi călcat în chip înţelegător, sau 
poate ţesălat, împuns şi călcat şi în chip simţit, să fie 
curăţit de petele aflătoare în sufletul său*%. 

Însuşi glasul poporului să te convingă să-ţi faci din 
ocărâre un mijloc de curăţire a patimilor sufletului. 
Căci spun unii dintre cei din lume, când aruncă cui- 
va în faţă necinstirile, lăudându-se faţă de alţii: „l-am 
spălat pe cutare”. lar acest lucru este adevărat. 

27) Alta este nemânierea din plâns în începători şi 
alta, nemişcarea (mâniei) aflătoare în cei desăvârşiţi. 
Mânia dintâi e ţinută de lacrimi ca de un frâu; cea de 
a doua a murit ca un şarpe, tăiată de nepătimire ca 
de un cuţit. Am văzut trei călugări batjocoriţi deodată. 
Unul s-a simţit muşcat şi tulburat, dara tăcut; al doilea 
s-a bucurat pentru sine, dar s-a întristat pentru cel ce 
l-a ocărât; iar al treilea, întipărind în sine vătămarea 
aproapelui, a vărsat lacrimi fierbinţi”. 


358. Se foloseşte imaginea unei mori de piuă şi toa- 
te operaţiile de acolo pentru curățirea unei stofe. În această 
curățătorie călugărul trebuie să stea sub lucrarea altor frați, şi 
anume cât mai aspră. Nu ajunge ca el să lupte singur împotri- 
va mâniei sale cu sabia blândeţii şi a neţinerii minte a răului. 
Ea poate avea două tăişuri. Cu ea poate să taie mânia sa, dar 
se poate tăia şi pe sine. Căci blândeţea poate fi îngăduitoare cu 
păcatele sale. Aici Scărarul e aspru pentru că e realist. Ştie ce 
greu se poate curăți un suflet prin sine însuşi. El alternează as- 
primea cu nuanţarea. 

359. Cel de al treilea plânge pentru fratele ce l-a ocărât, ca 
pentru cel ce-şi pierde mântuirea, ca şi când ar fi el însuşi. Acesta 


230 SCARA DUMNEZEIESCULUI URCUŞ 


28) Precum fierbinţeala trupurilor este una, dar 
multe sunt pricinile înfierbântării şi nu una, la fel şi fier- 
berea şi mişcarea mâniei, dar poate şi celelalte patimi 
au multe şi felurite pricini şi prilejuri. De aceea este cu 
neputinţă a hotărî despre ele într-un singur chip. Îmi 
dau mai degrabă cu părerea despre sârguinţa plină 
de grijă cu care trebuie să caute fiecare din cei ce bo- 
lesc de ele felul tămăduiirii lor. Cea dintâi tămăduire 
ar consta în a cunoaşte cineva pricina patimii lui. Căci 
odată pricina aflată, noi, cei bolnavi, vom afla şi lea- 
cul tămăduitor prin purtarea de grijă a lui Dumnezeu 
şi prin iscusinţa doctorilor duhovniceşti. 

29) De pildă, cei ce voiesc să intre împreună cu noi 
la Domnul, la judecata înţelegătoare ce ne stă în faţă, 
să intre, ca să fie cercetaţi într-un chip umbrit despre 
patimile mai înainte pomenite sau despre pricinile 
lor. Să fie deci legată, de aici înainte, tirana mânie în 
cătuşele blândeţii. Şi, lovită de îndelunga-răbdare, 
trasă de sfânta iubire, să stea înaintea acestui scaun 
de judecată al Cuvântului“ şi să fie cercetate cele 
ale ei în chip amănunţit: „Spune nouă, o, lipsito de 
minte şi de ruşine, numele celui ce te-a născut pe tine 
şi al celei ce ţi-a dat viaţă spre rele, numele fiilor tăi 
şi ale fiicelor necurate! Dar nu numai acestea, ci şi 
semnul celor ce te-au războit şi omorât!” lar aceea, 
răspunzându-ne, va socoti să spună aşa: „Naşterile 


s-a identificat deplin cu acela. lubirea nu mai cunoaşte graniţă. 
Pildă supremă în aceasta ne este Hristos, Care a pătimit pentru 
păcatele noastre. 

360. Poate fi vorba de scaunul de judecată al Cuvântului 
dumnezeiesc, dar şi al raţiunii şi al cuvântului nostru sau al se- 
menilor. Căci aici e judecată mânia prin cuvânt, numai dincolo 
va fi judecată prin lucrarea de osândire veşnică sau de iertare. 

mele sunt multe; şi tatăl meu nu e unul. lar maicile 
mele sunt: iubirea de slavă, iubirea de arginti, lăcomia 
pântecelui, iar uneori şi curvia. Şi cea care m-a născut 
se numeşte trufia. iar fiicele mele sunt ţinerea de min- 
te a răului, duşmănia, dezvinovăţirea şi ura. Pârâşele 
mele, de care sunt ţinută acum legată, sunt cele po- 
trivnice acestora: nemânierea şi blândeţea. lar cea 
care unelteşte împotriva mea se numeşte smerita cu- 
getare. lar cine a născut-o pe aceasta, întrebaţi-o pe 
ea însăşi la locul ei”. 

Pe treapta a opta s-a aşezat cununa nemânierii. 
Cel ce e acoperit cu ea din fire poate nu va fi acoperit 
cu alta. Însă cel ce a dobândit-o din sudori a trecut 
peste cele opt pentru totdeauna. 


CUVÂNTUL AL IX-LEA 
Despre ținerea de minte a răului 


1) Virtuţile cuvioase se aseamănă scării lui lacob, 
iar patimile necuvioase, lanţului căzut de pe verhov- 
nicul Petru (Fapte 12, 7). Cele dintâi, legându-se una 
de alta, urcă pe cel ce le voieşte la cer. Cele de al doi- 
lea se nasc una pe alta şi se strâng una pe alta*!. De 


361. „Observă cum Părintele înfăţişează capitolul acesta. 
Virtuţile le-a asemănat cu o scară, pentru că înalţă pe om. Căci 
tot cel ce urcă pe o scară e vădit că e dus spre înălţime. lar pa- 
timile le-a asemănat cu un lanţ, pentru povara lor şi pentru 
că-l trag pe cel legat neîncetat în jos, sau pentru că nu-l lasă să 
întreprindă ceva în chip liber. Şi nu e minciună aceasta. Căci 
atâta povară aduce în inimă patima, că uneori nu-l lasă pe om 
nici să simtă cele ce-l întristează. lar asemănându-le cu lanţul 
căzut, a arătat cum putea lepăda lanţul dacă voia, adică prin 

aceea am şi auzit că ţinerea de minte a răului e numită 
fiică a nepriceputei mânii. Venind acum vremea, să 
spunem ceva şi despre ea. 

2) Ținerea de minte a răului este sfârşitul la 
care duce mânia, păzitoarea păcatelor, urâtoarea 
dreptăţii, pierzania virtuţilor, veninul sufletului, vier- 
mele minţii, ruşinea rugăciunii, curmarea cererii“, 
înstrăinarea iubirii**, piron înfipt în suflet”, simtire 
neplăcută, iubită ca o dulceaţă a amărăciunii, un 
păcat neîncetat, o neadormită fărădelege, o răutate 
de fiecare zi. Una şi aceeaşi (adică ţinerea de minte 


credinţa fierbinte. Şi aceasta se cunoaşte din faptul că aduce 
ca pildă pe Petru şi nu pe altul.“ 

362. Ruşinea rugăciunii înseamnă aceasta. Zicând noi ru- 
găciunea: „şi ne iartă nouă greşalele noastre, precum şi noi 
iertăm” şi neiertând, suntem făcuţi de ruşine din partea noastră 
înşine, adică de conştiinţa noastră, precum el însuşi zice mai de- 
parte: „Ruşineze-l pe el rugăciunea lui lisus etc.” Dar, în gene- 
ral, rugăciunea noastră e făcută de ruşine de ţinerea de minte a 
răului, întrucât aproape prin fiecare cerem iertarea sau mila lui 
Dumnezeu. Propriu-zis noi înşine suntem făcuţi de ruşine prin 
rugăciunea noastră prin care cerem lui Dumnezeu milă, fără să 
o dăruim şi noi altora. 

363. Aducându-ne aminte fără îndurare de răul făcut nouă 
de cineva, nu mai avem curajul să cerem noi înşine ceva de la 
Dumnezeu cu toată îndrăzneala. 

364. lubirea se înstrăinează de noi, sau noi ne înstrăi- 
năm de ea. 

365. E un piron de care se însângerează sufletul nostru. Căci 
ținerea de minte a răului întreţine o tulburare în sufletul nostru. 
E curios că noi udăm pomii otrăvitori ai ţinerii de minte a răului, 
din care ţâşneşte otrava pustiitoare nu numai în sufletul, ci şi 
în jurul nostru, dar nu udăm pomii ţinerii de minte a binelui ce 
ni s-a făcut. Dacă am face aceasta, sufletul nostru ar deveni o 
adevărată grădină binemirositoare a raiului. Şi dacă toţi ar face 
aşa, s-ar extinde raiul între oameni. 


CUVÂNTUL AL IX-LEA 233 


a răului) e o patimă întunecată şi urâtă, din cele ce 
se nasc, dar nu nasc**. De aceea nu voim să spunem 
despre ea prea multe. 

3) Cel ce şi-a oprit mânia a ucis ţinerea de minte 
a răului. Căci cât trăieşte tatăl, are loc naşterea de 
prunci. 

4) Cel ce a dobândit iubirea s-a înstrăinat de ne- 
bunia mâniei. lar cel ce duşmăneşte îşi îngrămădeşte 
dureri fără rost. 

5) Masa dragostei risipeşte ura şi darurile curate 
înmoaie sufletul“. Masa fără luare-aminte e maică 
a îndrăznelii**5. lar prin fereastra iubirii se strecoară 
lăcomia pântecelui. 

6) Am văzut ura rupând o veche legătură a curviei 
şi aducerea aminte a răului oprind-o în chip ciudat de 
a se mai înnoda. Minunată privelişte: drac vindecând 
alt drac. lar aceasta e poate o lucrare din iconomie a 
lui Dumnezeu şi nu a dracilor*%. 


366. Căci, ca şi celelalte patimi, ea se naşte oarecum fără 
voie, dar nu naşte de bunăvoie roduri frumoase. 

367. Darurile date celui ce ne-a făcut rău înmoaie atât sufletul 
celui ce dăruieşte, cât şi pe al celuilalt. lar în sufletul înmuiat cresc 
pomii hrăniţi de seva bunăvoinţei, câtă vreme în sufletul celui ce 
tine minte răul totul este uscat din pricina otrăvii ce țţâşneşte din 
pomii ţinerii de minte a răului. Sigur că e vorba de darurile curate 
ale iubirii, nu de cele cu gând interesat, de mituire. 

368. Masa, ca prilej de benchetuială, pricinuieşte toate 
îndrăznelile necuviincioase. Poate că ea s-a făcut din iubire, 
dar prin fereastra iubirii (nu pe uşă în mod direct) se strecoară 
lăcomia. 

369. Lucru paradoxal: cel ce curvea înainte cu oaltă persoană 
se scârbeşte de ea prin ţinerea în minte a unui rău pe care aceea 
i l-a făcut şi nu mai curveşte. În definitiv, dracii au şi o slăbiciune 
şi o răutate între ei, ca reprezentanţi ai răului; e o dezordine în- 
tre ei. „Şi am văzut ţinerea de minte a răului dezlegând cu totul 

7) inerea de minte a răului e departe de puterni- 
ca iubire firească. Dar curvia se apropie cu uşurinţă 
de aceasta şi vezi cum s-a furişat pe neobservate 
păduchele în porumbel”. 

8) Tine minte răul de la draci şi fii pururea 
atent la ispitele trupului, căci trupul e un prieten 
nerecunoscător şi viclean. Cu cât îl slujeşti mai mult, 
cu atât îţi pricinuieşte mai multe ispite. 

9) Ţinerea de minte a răului e o tâlcuitoare a Scrip- 
turii, găsind în cuvintele Duhului înţelesuri străine, 
după pofta ei. Să o ruşineze rugăciunea lui lisus 
pe care, dacă ţinem minte răul, nu o putem spune 
împreună cu El. 

10) Când, nevoindu-te mult, nu poţi scoate ghim- 
pele cu totul, ploconeşte-te în fața duşmanului tău 
măcar cu gura, ca, ruşinându-te de făţărnicia faţă de 
el, să-l iubeşti în chip desăvârşit împins de conştiinţă 
ca de foc*!. 

11) Te vei cunoaşte pe tine izbăvit de putreziciunea 
aceasta (ţinerea de mine a răului), nu când te vei ruga 
pentru cel ce te-a supărat, nici când îl vei răsplăti cu 
daruri, nici când îl vei aduce la masă, ci când, aflând 


de curvie. Căci uşor se strecoară curvia în cei ce se iubesc. Dar 
de cei ce se urăsc stă departe.“ 

370. De pildă, soţii între care există iubire naturală nu ţin 
minte greşelile ce şi le fac uneori. Dar când s-a ivit în iubirea lor 
curvia, ţinerea de minte a răului se iveşte cu uşurinţă şi astfel, 
în porumbiţa păcii dintre ei, a apărut păduchele scârbei unuia 
de altul. „Adică păcatul a apărut în virtute. Precum păduchele 
vatămă şi spurcă pe nebăgate de seamă porumbiţa, aşa curvia 
alungă şi nimiceşte iubirea.“ 

371. Dacă te ţii rigid şi nu-i spui duşmanului măcar cuvin- 
te bune, adaugi la patima ţinerii de minte a răului şi patima 
mândriei. 

că a căzut într-o nenorocire sufletească sau trupească, 
vei suferi şi vei plânge ca pentru tine însuți. 

12) Cel ce se linişteşte ţinând minte răul are 
încuibată în sine o viperă purtătoare de venin ucigător. 
Aducerile aminte ale Patimilor lui lisus vor tămădui 
sufletul ce ţine minte răul, ruşinându-l puternic cu a 
Lui neţinere de minte a răului. 

13) În lemnul putred se prăsesc carii, şi purtările 
prea blânde şi în chip mincinos liniştite au lipite de ele 
ura nebună. Cel ce o leapădă pe aceasta a aflat iertare. 
Dar cel ce se lipeşte de ea se va lipsi de îndurare. 

14) Unii s-au predat pe ei ostenelilor şi sudorilor 
pentru a dobândi iertare. Dar cel ce nu ţine minte răul a 
luat-o înaintea acestora“?, dacă e adevărat cuvântul: 
„lertaţi repede şi vi se va ierta din belşug” (Luca 6, 37). 

15) Neţinerea de minte a răului este semnul 
adevăratei pocăințe. lar cel ce ţine duşmănie şi pare 
că se pocăieşte e asemenea celui căruia i se pare că 
aleargă în vis. 

16) Am văzut pe unii ce ţineau minte răul îndem- 
nând pe alţii să nu ţină minte răul. Şi, ruşinându-se 
de propriile lor cuvinte, au pus şi ei capăt patimii 
acesteia”. 


372. Ceea ce urmăreşte Scărarul sunt nu ostenelile şi chinu- 
rile pentru ele însele, ci limpezimea străvezie a sufletului, care 
nu are în sine nimic tulbure, nimic de ascuns aproapelui, nimic 
pătimaş şi care-l îngustează, putând fi prin această limpezime 
deschis infinităţii dumnezeieşti. Acesta e sufletul curat care 
reflectă prin oglinda lui, nemărginită de nicio patimă, toată infi- 
nitatea lui Dumnezeu cel atotiubitor. 

373. Vedem iarăşi gândirea largă şi înțelegătoare a 
Scărarului. El nu condamnă simplist pe cei ce laudă ceea ce nu 
fac ei, ci recunoaşte că uneori aceştia sunt folosiţi de cuvinte- 
le lor, care nu se acoperă însă cu faptele lor. Căci de multe ori 


236 SCARA DUMNEZEIESCULUI URCUŞ 


17) Să nu socotească nimeni această întuneci- 
me ca o patimă uşoară, trecătoare. Căci de multe ori 
obişnuieşte să se întindă până la bărbaţii duhovniceşti. 

A fost treapta a noua. Cel ce a câştigat-o poate să 
ceară de acum, cu îndrăznire, dezlegarea greşalelor 
de la Dumnezeu Mântuitorul”. 


CUVÂNTUL AL X-LEA 
Despre clevetire 


1) Nimeni, socotesc, dintre cei ce judecă sănătos 
nu va tăgădui că din ură şi din ţinerea de minte a răului 
se naşte clevetirea. De aceea s-a şi rânduit aceasta 
după părinţii ei, ca într-un lanţ. Clevetirea este fiica 
urii. E o boală subţire, dar o lipitoare grasă, ascunsă 
şi tăinuită, care suge şi seacă sângele iubirii”. 


cuvintele omului nu sunt ale lui, ci ale lui Dumnezeu, Care-l 
sileşte să vorbească prin conştiinţa lui. În acest caz, prin cuvin- 
tele ce le rostesc, unii îşi predică, sau li se predică şi lor, sau, 
din voinţa de a încălzi pe alţii pentru un lucru bun, se încălzesc 
şi pe ei înşişi, sau căldura cu care primesc alţii cuvintele rostite 
de ei se întinde şi la ei. Scolia Sfântului Nil: „Trebuie să spună 
cele bune şi cel ce nu le face, ca să înceapă, ruşinat de vorbe, să 
săvârşească fapta”. Aceasta e de natură să anuleze critica ce o 
fac unii preoţilor care nu împlinesc totdeauna cuvântul lui Dum- 
nezeu pe care-l propovăduiesc. 

374. El nu se va mai ruşina să zică: „Şi ne iartă nouă greşalele 
noastre, precum iertăm şi noi greşiţilor noştri”. El a iertat cu 
adevărat, deci poate cere să i se ierte şi lui. 

375. Scărarul e şi un mare poet al lumii interioare de umbre 
şi lumini uneori amestecate, alteori neamestecate, dar totdeau- 
na altfel. De altfel, toţi scriitorii duhovniceşti sunt poeţi ai acestei 
lumi, nu în sensul că imaginează ceea ce nu este, ci în sensul că, 

E făţărnicirea iubirii, pricinuitoarea întinăciunii 
şi poverii inimii. 

2) Precum există tinere care fac cele rele fără 
ruşine şi există altele care sâăvârşesc lucruri mai urâ- 
te decât cele dintâi, dar pe ascuns şi mai cu ruşine, 
aşa se poate întâmpla şi cu patimile de necinste. 
Astfel de tinere sunt: făţărnicia, viclenia, întristarea, 
ținerea de minte a răului, clevetirea inimii. Acestea 
una spun la arătare şi alta gândesc*%. 

5) Am auzit pe unii clevetind şi i-am certat”. Dar 
lucrătorii acestui rău răspundeau, în apărarea lor, 
că fac aceasta din dragostea şi din grija pentru cel 
clevetit. lar eu le-am spus să înceteze cu această dra- 
goste, căci nu minte cel ce a zis: „Pe cel ce cleveteşte 
în ascuns pe aproapele lui alungă-l” (Psalm 100, 6). 
Dacă spui că-l iubeşti, roagă-te în taină pentru el, 
şi nu-ţi bate joc de om. Căci acesta este felul iubirii 
primit la Domnul. 


trăind bogăţia acestei vieţi, reuşesc să o redea în moduri cât mai 
corespunzătoare, care trebuie să se folosească de imagini. 

376. „Tinere neruşinate sunt: lăcomia pântecelui, beţia, 
curvia, slava deşartă. lar ascunse sunt: fățărnicia, clevetirea, ura, 
pizma, care săvârşesc şi uciderile.” 

377. „Sufletul clevetitor are trei ghimpi: el se vatămă pe sine 
şi pe ascultători, dar uneori şi pe cel clevetit.” Alta: „Ura faţă de 
aproapele este moartea sufletului propriu“. Alta: „Neosândirea 
aproapelui e un zid (de apărare) pentru cei ce se nevoiesc întru 
cunoştinţă. Dar clevetirea aproapelui dărâmă acest zid întru 
neştiinţă”. Neosândirea aproapelui ţine un zid de respect între 
mine şi el, sau o comunicare cu el în iubire, cu voia lui. Prin cle- 
vetire pornesc asupra lui cu silă fără iubire, voind să-l tăvălesc 
în noroi ca pe un obiect. Dar de fapt prin aceasta nu reuşesc să 
intru în ceea ce e mai intim şi mai adevărat în el. Şi nici chipul 
acestei mincinoase iubiri nu-l primeşte Domnul, pentru că nu-l 
primeşte nici cel clevetit. 

4) Să nu-ţi rămână ascuns lucrul acesta şi te vei 
trezi, ca să nu mai judeci pe cel ce greşeşte. luda era 
în ceata ucenicilor, iar tâlharul, în ceata ucigaşilor. Şi 
într-o clipă s-a făcut o schimbare minunată între ei. 

5) De voieşte cineva să biruiască duhul clevetirii, 
să nu învinovăţească pe cel ce a greşit, ci pe dracul 
care l-a ispitit. Căci nimeni nu voieşte să păcătuiască 
față de Dumnezeu, chiar dacă toţi păcătuim fără să 
fim siliţi“. 

6) Am văzut pe unul păcătuind pe faţă şi pocă- 
indu-se în ascuns. Şi pe cel ce l-am osândit ca şi 
curvar l-am aflat socotit la Dumnezeu neprihănit, pen- 
tru că Îl îmblânzise cu adevărat prin întoarcerea sa. 

7) Să nu te sfieşti niciodată de cel ce cleveteşte 
pe aproapele faţă de tine. Mai degrabă zi către el: 
„Încetează, frate! Eu în fiecare zi fac lucruri mai rele 
ca el. Şi cum pot să-l osândesc pe el?” Prin aceasta vei 
câştiga două lucruri: cu un singur leac te vei vindeca 
şi pe tine şi pe aproapele””*. 

8) Una şi singură este calea cea mai scurtă dintre 
căile ce duc la iertarea greşalelor: să nu judeci, dacă e 


378. Ed. 1970: „Adică nu păcătuim siliţi, pentru că suntem li- 
beri, ci amăgiţi de draci şi atraşi de mintea noastră spre păcatele 
plăcerii şi spre patimi”. 

379. Scolia Avvei Isaia: „De-ţi va spune cineva cuvinte nefolo- 
sitoare, să nu voieşti să-l asculţi pe el, ca să nu-ţi ucizi sufletul tău. 
să nu te ruşinezi de faţa lui, ca să nu-l superi. Să nu te mulţumeşti 
cu cuvântul celor ce zic: «Nu primesc cu inima». Să nu zici aceasta. 
Căci nu eşti mai presus de primul zidit pe care l-a făcut Dumnezeu 
cu mâna Sa şi pe care nu l-a folosit clevetirea (diavolului). Fugi deci 
şi nu asculta. la seama ca, nu cumva, fugind cu trupul, să voieşti 
să cunoşti cele spuse. Căci de vei asculta cuvântul numai o clipă, 
dracii nu vor lăsa cuvântul pe care l-ai auzit (să fie uitat), ci vor ucide 
sufletul tău. De aceea fugi, fugi cu totul”. 


CUVÂNTUL AL X-LEA 239 


adevărat cuvântul: „Nu judecaţi şi nu veţi fi judecaţi” 
(Matei 7, 1). Pe cât de străin este focul de apă, pe atât 
de străin este a judeca celui ce voieşte să se pocăiască. 

9) Chiar de ai vedea pe cineva greşind în ceasul 
morţii, nici atunci să nu-l osândeşti. Căci necunoscută 
este oamenilor judecata lui Dumnezeu. Unii au făcut 
greşale mari la arătare, dar au făcut lucruri şi mai 
mari în ascuns. S-au înşelat deci iubitorii de osândiri, 
prinzând fum în loc de soare“. 

10) Ascultaţi la mine, ascultați toţi controlorii 
cei răi ai altora. Dacă e adevărat, precum şi este, că: 
„Cu ce judecată veţi judeca, cu aceea veţi fi judecaţi” 
(Matei 7, 2), negreşit în cele ce vom cleveti pe aproa- 
pele, în acelea vom cădea, fie sufleteşti, fie trupeşti. 
Şi altfel nu va fi. 

11) Contabilii aspri şi amănunţiţi ai greşalelor 
aproapelui suferă de această patimă, pentru că nu 
şi-au adus niciodată aminte în chip nemincinos şi 
deplin de greşalele lor*!. Căci, dacă ar privi cineva 
amănunţit la păcatele sale, înlăturând acoperământul 
iubirii de sine, n-ar mai purta grija de nimic din cele 
ale vieţii. Ar socoti că nu-i ajunge timpul nici măcar 
pentru a se plânge pe sine, chiar dacă ar trăi o sută de 
ani, chiar dacă ar vedea râul Iordanului plin întreg de 
lacrimile pornite din ochii săi. 

12) Mi-am cercetat plânsul şi n-am aflat în el nici 
urmă de clevetire sau de osândire. 


380. „Părintele aseamănă faptele bune cu soarele, cu 
adevărul, cu lumina, iar păcatul cu minciuna, cu întunericul şi 
cu fumul.” 

381. „E adevărat. Dacă mintea n-ar ieşi din sine, lăsând ale 
sale şi râzând de ale altora, nu ar ajunge să judece.” Judecarea 
altora înseamnă de fapt o uitare de sine. 

13) Dracii ne silesc fie să păcătuim, fie, dacă nu 
păcătuim, să judecăm pe cei ce păcătuiesc, pentru 
ca prin lucrul de-al doilea să pătăm pe cel dintâi. 
Cunoaşte că semnul clevetitorilor, sau al pizmaşilor, 
este acesta: bârfesc şi ponegresc cu plăcere şi cu 
uşurinţă învăţăturile, sau faptele, sau împlinirile 
aproapelui, scufundându-se jalnic în duhul urii*%?. 

14) Am văzut pe unii făcând pe ascuns şi neştiut de 
lume tot felul de greşale şi, cu presupusa lor curăţie, 
osândind aspru pe cei ce săvârşeau unele greşale 
mici la arătare. 

15) A judeca înseamnă a răpi cu obrăznicie un 
drept al lui Dumnezeu. Dar a osândi înseamnă a-şi 
pierde cineva sufletul. 

16) Precum închipuirea de sine poate pierde pe cel 
ce o are chiar fără altă patimă, tot aşa şi judecarea 
altora, chiar de se află singură şi de sine în noi, poate 
să ne piardă cu desăvârşire, dacă fariseul acela a fost 
judecat numai din aceasta (Luca 18, 14). 

17) Culegătorul de struguri destoinic mănâncă 
numai boabe coapte şi nu culege nimic din aguridă. 
Mintea pricepută şi înțeleaptă ia aminte cu sârguinţă 
la toate virtuțile pe care le vede la vreunii. Cel fără 


382. Scolia lui Fotie al Constantinopolului: „Firile curioase 
voiesc să vadă fapta aproapelui şi privesc cu ochi ascuţiţi 
scăderea lui. Şi, de o află, o răpesc şi o iscodesc, iar de nu o 
află, voiesc mai bine să o închipuie, să o plăsmuiască decât să 
plece cu curiozitatea nemulțumită”. Alta: „Părerile răutăcioase 
se luptă să strâmbe în rău faptele bune şi cuvintele folositoa- 
re”. Alta: „Vorbeşte cu grijă înaintea celui mândru şi bolnav de 
pizmă, căci, când tu vorbeşti, el dă în mânia lui cuvintelor tale 
tâlcul care voieşte. Şi din cele bune ale tale ia pricini spre potic- 
nirea altora, şi cuvintele tale se vor schimba, în cugetarea lui, 
după felul bolii lui”. 

de minte însă iscodeşte cele vrednice de ocară şi lip- 
surile. Despre aceasta s-a zis: „Iscodit-au fărădelegi, 
istovitu-s-au născocind iscodiri” (Psalm 63, 6). 

18) Să nu osândeşti, chiar de vezi cu ochii tăi. Căci 
de multe ori se înşală şi aceştia. 

A fost treapta a zecea, pe care cel ce a biruit-o s-a 
făcut lucrător al dragostei sau al plânsului. 


CUVÂNTUL AL XI-LEA 
Despre multa vorbire şi despre tăcere 


1) Am arătat pe scurt în cele de până acum că e un 
lucru foarte primejdios, care se furişează chiar în cei 
ce par duhovniceşti, a judeca, sau mai degrabă a fi 
judecat şi a fi osândit de limbă***. Dar acum urmează 
să vorbim puţin, la locul cuvenit ei, şi despre pricina 
sau uşa prin care intră sau iese aceasta. 

2) Multa vorbire este catedra slavei deşarte, prin 
care aceasta se arată pe sine şi se face cunoscută. 
Multa vorbire este semnul neştiinţei, uşa clevetirii, 
călăuza glumelor, slujitoarea minciunii, risipirea 
străpungerii, născătoarea trândăviei sau pricinuitoa- 
rea ei, înainte-mergătoarea somnului, împrăştierea 
minţii adunate în sine, pierzătoarea pazei de sine, 
răcitoarea căldurii, întunecarea rugăciunii. 


383. Ed. 1970: „Spune că chiar celor ce socotesc că e rău a 
judeca, sau chiar celor ce par să fie duhovniceşti li se întâmplă 
de multe ori, din neatenţie, sau din moleşeala minţii, să li se 
furişeze aplecarea spre cele ce nu se cuvin, sau păcatul”. 

384. Cel ce judecă va fi judecat, deci osândit de propria lui 
limbă. 

3) Tăcerea întru cunoştinţă este maica rugă- 
ciunii”*, izbăvirea din robie, păzirea focului”, supra- 
veghetoarea gândurilor, straja în faţa vrăjmaşilor*, 
închisoarea plânsului, prietena lacrimilor, lucră- 
toarea pomenirii morţii, zugravul chinurilor, iscodi- 
toarea judecății, slujitoarea îngrijorării, duşmana 
îndrăznelii, soaţa liniştei, potrivnica iubirii de a fi 
învăţătoare, adaos de cunoştinţă, pricinuitoarea ve- 
derilor, înaintare nevăzută, urcuş neobservat. 

4) Cel ce-şi cunoaşte greşalele îşi înfrânează 
limba. lar vorbăreţul nu s-a cunoscut încă pe 
sine cum trebuie. Prietenul tăcerii se apropie de 
Dumnezeu şi, vorbind cu El fără să ştie cum, e lu- 
minat de Dumnezeu. Tăcerea lui lisus a ruşinat 


385. Tăcerea întru cunoştinţă este tăcerea minţii ocupată 
cu pătrunderea într-o lume necunoscută încă, pe care caută să 
o înțeleagă. Nu e o tăcere care nu gândeşte la nimic. Când se 
scufundă în Dumnezeu şi în cunoaşterea smereniei sale în fața 
lui Dumnezeu, ea dă naştere rugăciunii. 

386. „Izbăvirea din robia” celor ce ne îngustează şi ne silesc 
la repetarea aceloraşi lucruri. „Păzirea focului”, pentru că e des- 
coperirea a ceva nou, descoperirea unor noi înţelesuri ascunse 
în infinitatea dumnezeiască şi aceasta ne încălzeşte. 

387. „Tăcerea întru cunoştinţă nu numai că ne păzeşte de 
vrăjmaşi, dar nici nu-i lasă să se apropie.” 

388. Cine s-a cunoscut cum trebuie ştie că e indefinit şi nu 
se poate descrie. Îşi dă seama de apofaticul (negrăitul) ome- 
nesc. Pe lângă aceea, cunoscându-se pe sine, a ajuns la sme- 
renie, adică la cunoştinţa micimii şi nepriceperii sale, şi nu 
vrea să spună cuvânt. Căci orice cuvânt vrea să înveţe pe altul 
ceva. Dacă numai în tăcere se cunoaşte pe sine, ca negrăit, 
numai în tăcere se poate apropia cineva de Dumnezeu, infinit 
mai negrăit. 

389. Tăcerea în care s-a apropiat cineva de Dumnezeu e, pe 
de altă parte, convorbire cu Dumnezeu mai presus de orice vor- 

pe Pilat şi liniştea unui om duhovnicesc mistuie 
slava deşartă. 

5) După ce a spus un cuvânt, Petru a plâns cu 
amar, pentru că nu şi-a adus aminte de cel ce a zis: 
„Zis-am: păzi-voi căile mele, ca să nu păcătuiesc cu 
limba mea” (Psalm 38, 1) şi de altul care a zis: „E 
mai bine a cădea de la înălţime pe pământ, decât 
din pricina limbii” (sus Sirah 20, 19). 

6) Nu voiesc să scriu multe despre acestea, deşi 
vicleniile patimilor mă îndeamnă”. Dar am auzit 
odată pe cineva, dornic să afle de la mine ceva des- 
pre linişte, care zicea că multa vorbire se naşte nu- 
maidecât din una din acestea: fie dintr-o îndelungată 
vieţuire şi deprindere vicleană şi neînfrânată (căci 
limba, fiind şi ea un mădular al trupului, cere ceea 
ce a învăţat şi s-a obişnuit), fie, la cei ce se nevoiesc 
şi mai ales la ei, din slava deşartă; iar uneori şi din 
lăcomia pântecelui. Pentru aceea, adeseori, mulți, 
înfrânându-şi pântecele cu oarecare fortare, închid 
şi limba şi multa ei vorbire în tăcere. 


bire. El cunoaşte pe Dumnezeu ca Subiect care-i cere ceva, şi-l 
răspunde prin smerenia sa. lar aceasta e o lumină ce-i vine din 
Dumnezeu. E lumina măreției Lui, care-i luminează micimea 
sa, dar i-o şi umple de Dumnezeu, ca dependentă de Dum- 
nezeu. „De-ţi vei păzi limba ta, frate, ţi se va da ţie de la Dum- 
nezeu harul străpungerii inimii, ca să vezi în ea sufletul tău, 
şi prin aceasta vei intra în bucuria Duhului. Dar dacă limba 
ta te va birui, crede mie în ce-ţi spun: niciodată nu vei putea 
ieşi din întuneric.” Alta: „Dacă nu ai inima curată, să ai măcar 
gura curată”. 

390. „Vicleniile patimilor ne îndeamnă să vorbim adese- 
ori pătimaş despre ele, adică despre vorbărie, despre tăcere şi 
despre altele, dar nu mă supun lor, căci nu pot, vorbind despre 
tăcere, să cad în vorbărie.” 

7) Cel ce se gândeşte cu grijă la moarte îşi opreşte 
cuvintele. Şi cel ce a agonisit plânsul sufletului se 
fereşte de vorba multă ca de foc. 

8) Cel ce iubeşte liniştea şi-a pus lacăt la gură. lar 
cel ce doreşte să dea ocol lumii e alungat din chilie. 

9) Cel ce a cunoscut mirosul focului celui preaînalt 
fuge de însoţirea cu oamenii, cum fuge albina de fum. 
Căci pe ea fumul o alungă; iar aceluia însoţirea cu oa- 
menii îi lucrează împotrivă. 

10) Puţini pot opri apa fără de zăgazuri, dar şi mai 
puţini îşi pot opri gura neînfrânată. 

A fost treapta a unsprezecea. Cel ce a biruit-o a 
tăiat deodată mulţime de rele. 


CUVÂNTUL AL XII-LEA 
Despre minciună 


l) Focul se naşte din piatră şi fier. Minciuna, 
din vorba multă şi din gluma prostească. Minciuna 
înseamnă pieirea dragostei, iar jurământul mincinos, 
tăgăduirea lui Dumnezeu. 

2) Nimeni dintre cei sănătoşi la minte să nu-şi în- 
chipuie că păcatul minciunii e unul mic. Duhul Sfânt 
a rostit o judecată înfricoşătoare împotriva ei. Dacă 
David zice către Dumnezeu: „Vei pierde pe toţi cei ce 
grăiesc minciună” (Psalm 5, 6), ce vor pătimi cei ce 
întăresc minciuna cu jurăminte? 

3) Am văzut pe unii fălindu-se cu minciuna şi 
țesând prin glume şi vorbe deşarte pricini de râs şi 
alungând în chip jalnic plânsul ascultătorilor". 


391. „Ascultătorii sunt o treaptă a celor ce vin la pocăință, 
care se numesc şi plângători, stând la uşile bisericilor şi cerând 

4) Când dracii ne văd încercând să ne depărtăm ca 
de la o ciumă de la auzirea glumelor, după începutul 
făcut cu noi de asprul nostru povăţuitor, încep să ne 
momească cu aceste două gânduri, şoptindu-ne fie: 
„Nu întrista pe cel ce lămureşte”, fie: „Nu te arăta pe 
tine mai iubitor de Dumnezeu decât cei de faţă”. Sari, 
nu zăbovi! lar de nu, îţi vei închipui în rugăciune gân- 
durile unor lucruri care stârnesc râsul. Nu fugi numai, 
ci risipeşte cu bună credincioşie şi şederea vicleană, 
aducându-ţi în minte gândul judecății. Căci e mai bine 
pentru tine să ieşi din această împrejurare stropit şi 
cu puţină slavă deşartă şi să te afli astfel pricină de 
folos multora*%?. 

5) Maica şi pricina minciunii este, de multe ori, 
fățărnicia. Căci unii spun că făţărnicia nu e altceva 
decât plănuirea şi născocirea de minciuni, având îm- 
preunat şi împletit cu ea jurământul. Cel ce are frica 
Domnului e străin de minciună, avându-şi conştiinţa 
ca judecător nemitarnic*”. 


prin pocăință sinceră şi plâns adânc primirea din nou. Prin extin- 
derea acestui nume a numit, pe toți cei ce se pocăiesc şi plâng 
pentru păcatele lor, ascultători. Aceştia cad din lucrarea lor prin 
cuvântul ce stârneşte râsul.” 

392. Cel ce fuge este stropit poate cu puţină slavă deşartă, 
căci poate va fi lăudat pentru plecarea lui. „Făţarnicul, 
câtă vreme se poate ascunde, vânează slava, dându-se 
ca drept. Dar când e dat pe faţă, răspândeşte cuvinte prici- 
nuitoare de moarte, crezând că-şi poate ascunde urâciunea 
sa prin calomniile împotriva altora. Pe acesta cuvântul lui 
Dumnezeu l-a asemănat cu un pui de viperă, izvorâtor de 
venin, şi i-a poruncit să facă roduri vrednice de pocăință, 
adică să-şi potrivească gândirea ascunsă a inimii cu pur- 
tările văzute.“ 

393. „Cel ce iubeşte slava de la oameni născoceşte minciu- 
na. Cel ce o schimbă pe aceasta în smerenie face să fie în inima 

6) Precum în toate patimile cunoaştem deosebiri 
de vătămări, aşa şi în minciună**. Căci alta este jude- 
cata celui ce minte de frica pedepsei şi alta, a celui ce 
minte neameninţat de vreo primejdie. Unul a minţit 
pentru desfătări, altul, pentru pofta de plăceri; altul, 
ca să dea celor de faţă prilej de râs; altul, ca să întindă 
o cursă fratelui şi să-i facă rău*%*. 

7) Minciuna din frica de chinurile stăpânitorilor 
se şterge; dar e desfiinţată cu totul de mulţimea la- 
crimilor. Mincinosul care întinde curse socoteşte ade- 
seori chiar pierderea sufletului ca dreptate. Bărbatul 
născocitor de minciuni se dă pe sine ca urmând pil- 
da lui Raav şi spune că, prin pierderea sa, urmăreşte 
scăparea altora”%*. 


lui, mai mare, frica de Dumnezeu.” Alta: „Deprinde limba ta cu 
cuvintele lui Dumnezeu întru cunoştinţă şi minciuna va fugi de 
la tine.” Adică, foloseşte cuvintele lui Dumnezeu în înţelesul lor 
adevărat şi vei ocoli minciuna. Căci şi făţarnicul poate folosi cu- 
vintele lui Dumnezeu, dar într-un înţeles strâmbat. 

394. „După deosebirea vorbelor mincinoase va fi şi judecata 
lor. Căci se minte fie din plăcere, fie din glumă, fie din viclenie, 
fie din făţărnicie. Sau timpul cere uneori celui ce spune adevărul 
să schimbe fie cuvântul, fie purtarea, fie motivarea, spre mântu- 
irea aproapelui. Ai ca pildă fie pe Raav, fie pe David, fie pe Samu- 
el. Unul va schimba cuvântul ca Raav, altul purtarea, ca David, 
altul motivarea, ca Samuel, în folosul lui David.” 

395. Mincinosul prezintă un chip neadevărat al realităţii, 
ca să pună pe cineva în situația de a nu lucra potrivit cu ea 
şi deci de a se păgubi. Dar uneori cineva trebuie cruțat de a 
afla realitatea în toată grozăvia ei, pentru a-l pregăti pe înce- 
tul pentru ea. 

396. Mincinosul făţarnic dat pe față spune uneori: mi-am 
prilejuit, prin minciună, pierderea sufletului meu, pentru a 
scăpa pe alţii. Deci el socoteşte chiar pierderea sufletului său ca 
o faptă de dreptate. E aici o dublă făţărnicie. Scărarul cunoaşte 

8) Când ne vom curăţi cu totul de minciună, vom 
putea să o folosim şi pe ea, dar cu frică, dacă o cere 
momentul”. Nu cunoaşte pruncul minciuna şi nici su- 
fletul izbăvit de viclenie. Cel veselit de vin spune, fără 
să vrea, adevărul în toate. Şi cel beat de străpungerea 
inimii nu poate minţi. 

A fost treapta a douăsprezecea. Cel ce a păşit pe 
ea a câştigat rădăcina bunătăţilor. 


CUVÂNTUL AL XIII-LEA 
Despre lenea sufletească 


1) Şi aceasta este una din ramurile vorbăriei şi pri- 
ma nepoată a ei, precum am spus mai înainte. Vor- 
besc de lâncezeala sufletească. De aceea i-am rânduit 
şi ei un loc în lanţul cel rău. Ea este lâncezeala sufle- 
tului, o moleşeală a minţii în nevoinţă, o scârbă față 
de făgăduinţa călugărească, o pornire de a ferici pe 
mireni, o defăimare a lui Dumnezeu ca nemilos şi ne- 
iubitor de oameni, o plictiseală de citirea psalmilor. 
Ea e neputincioasă în rugăciune, dar e tare ca fierul în 
slujirea în cele materiale, neobosită în lucrul mâinilor 
şi iscusită în ascultare“*. 


şi în cazul minciunii tot felul de situaţii. El condamnă în modul 
cel mai aspru numai făţărnicia care urmăreşte răul altuia. 

397. Într-un fel acest om e curat de duhul minciunii, fiindcă 
o foloseşte pentru nevoia reală de a scăpa pe cineva. 

398. E mai greu să te rogi decât să lucrezi ceva în afară. De aceea, 
mereu se scuză cel ce amână rugăciunea că e încă ocupat cu ceva. 
„Lâncezeala scade şi se pierde prin rugăciune şi prin citirea psalmi- 
lor, dar se întăreşte în slujiri şi în lucruri de mână. Ea îi face îndrăzneţi 
pe cei moleşiţi, războiţi de ea şi slăbănogi pe cei pe care îi biruieşte.” 

2) Bărbatul ascultător nu cunoaşte lâncezeala su- 
fletului. Căci prin cele ale simţurilor înfăptuieşte cele 
ale gândirii. 

3) Viaţa de obşte este potrivnică lâncezelii. Dar ce- 
lui ce se linişteşte aceasta îi este o soaţă neîncetată. 
Nu se va despărţi de el până va muri; până va muri îl 
va război. Văzând ea chilia pustnicului, zâmbeşte. Şi, 
apropiindu-se de el, se sălăşluieşte lângă el599, 

4) Doctorul cercetează pe bolnavi dimineaţa şi le- 
nea sufletească a celui ce se nevoieşte, pe la amiază. 
Lenea sufletească îşi dă ca motiv primirea de oaspeţi 
şi cere să fie pusă la lucrul mâinilor pentru a face mi- 
lostenie. Ea îndeamnă plină de sârguinţă la cerceta- 
rea bolnavilor, amintind de Cel ce a zis: „Bolnav am 
fost şi n-aţi venit la Mine” (Matei 25, 36). Ea ne cere 
să mergem la cei neputincioşi şi descurajaţi. Ea, cea 
descurajată, ne spune: „Mângâiaţi pe cei descurajaţi”. 
Stând la rugăciune, îşi aduce aminte de lucruri de 
trebuinţă şi născoceşte tot felul de meşteşugiri, ea, 
cea lipsită de judecată, ca să ne atragă prin vreun mo- 
tiv binecuvântat, ca printr-un căpăstru, din rugăciune. 

5) Dracul trândăviei sufleteşti aduce pe la 
amiază o tremurare de trei ceasuri, împreună cu 
dureri de cap şi cu fierbinţeală şi cu ameteli. Pe la 
ceasul al nouălea (pe la trei după-amiază), acestea 
se mai domolesc. lar când se pune masa, sare din 
aşternut. Când soseşte vremea rugăciunii, iarăşi 
se îngreunează cu trupul. Stând la rugăciune, îi 
scufundă pe călugări iarăşi în somn şi le răpeşte sti- 
hul din gură cu căscături necuvenite. 


399. „Fiind greu de înfrânt, se înarmează şi capătă putere 
împotriva celor ce se roagă, cântă şi se liniştesc. Ba uneori îi şi 
biruieşte.” 

6) Fiecare din celelalte patimi e nimicită de o vir- 
tute. Dar trândăvia sufletească este moartea atot- 
cuprinzătoare a călugărului. 

7) Sufletul bărbat învie mintea moartă, dar lânce- 
zeala şi lenea risipesc toată bogăţia. 

8) Fiind şi ea una din cele opt întâistătătoare ale 
răutăţii, vom spune şi despre ea ceea ce am spus 
despre tot şirul acelora. Dar vom adăuga şi aceea că, 
atunci când se face cântarea de psalmi, trândăvia 
sufletului nu se arată. lar când se săvârşeşte pravila, 
ochii stau deschişi. 

9) În vremea trândăviei se dovedesc cei ce si- 
lesc (Împărăția cerurilor). Căci nimic altceva nu 
pricinuieşte călugărului cununi ca trândăvia, dacă 
împlineşte neobosit lucrul lui Dumnezeu. la seama 
şi o vei vedea războindu-te când stai în picioare, în- 
demnându-te să te aşezi pe scaun şi să te rezemi de 
peretele chiliei, sau făcându-te să mişti şi să baţi din 
picioare*%. Cel ce plânge nu cunoaşte trândăvia su- 
fletului. 

10) Să fie legat şi acest tiran de aducerea aminte 
a păcatelor şi să fie bătut cu lucrul mâinilor. Să fie 
tras de gândul la bunătăţile viitoare şi, pus înain- 
te, să fie întrebat de cele cuvenite: „Spune, deci, tu, 


400. „Stăruie în locul în care şezi, împotrivindu-te moleşelii. 
Căci nu prin strămutare vei domoli patimile, ci prin luarea-amin- 
te a minţii. Avem nevoie de răbdare ca, făcând voia lui Dum- 
nezeu, să dobândim făgăduinţele. lar cel ce e purtat din loc în loc 
de trândăvie s-a depărtat de răbdare, ca şi bolnavul de sănătate. 
Deci nu în moleşeală se face cunoscută virtutea, ci în răbdare. 
lar răbdarea reînnoită se întăreşte prin îndeletnicirea minţii cu 
contemplarea şi cu cugetarea la cele ce ne aşteaptă. Prin aces- 
tea, îngrăşându-se, mintea primeşte putere, precum trupul, din 
mâncărurile simţite.“ 

moleşitule şi lâncedule, cine te-a născut pe tine din 
răutate? Cine sunt nepoatele tale? Cine, cei ce te 
războiesc şi te ucid?” Iar el, silit, va răspunde: „Eu 
nu am unde să-mi plec capul între cei cu adevărat 
ascultători. Dar am loc şi viețuiesc cu cei ce se în- 
deletnicesc cu liniştea. lar cele ce m-au născut sunt 
multe şi felurite. Câteodată, nesimțirea sufletului, 
alteori, neaducerea aminte de cele de Sus; câteodată 
şi prea multele osteneli. lar nepoatele mele“! sunt 
cele care, cu toate mutările din loc în loc, rămân cu 
mine: neascultarea părintelui, neaducerea amin- 
te de Judecată, ba uneori şi părăsirea făgăduinţei. 
Duşmanii mei, de care sunt legat acum în lanţuri, 
sunt cântarea de psalmi şi lucrul mâinilor. Cel ce 
mă războieşte este gândul morţii. lar cea care mă 
omoară cu desăvârşire este rugăciunea împreunată 
cu nădejdea sigură a bunătăţilor (viitoare). Iar cine 
a născut rugăciunea, întrebaţi-o pe ea*%?. 

Aceasta e a treisprezecea biruinţă. Cel ce a dobân- 
dit-o pe ea e cercat, cu adevărat, în tot binele. 


401. „De te îngrijeşti cu inima fierbinte de porunci, vei 
cunoaşte pe cei ce te tulbură din ce motiv te tulbură. Ei te 
îndeamnă ca din plictiseală să-ţi alegi, fără pricină, alt loc şi 
iarăşi răzgândindu-te, te aşezi. Ei tulbură mintea, ca să se facă 
rătăcitoare şi leneşă. Dar cei ce cunosc viclenia lor rămân 
netulburaţi, multumind Domnului că le-a dat puterea să rabde. 
Căci răbdarea, îndelunga-răbdare şi iubirea mulţumesc pen- 
tru osteneli şi greutăţi. lar trândăvia şi nepăsarea şi pofta de 
tihnă caută locul unde sunt slăvite. Din multa slavă însă slăbesc 
simţurile. Şi în chip necesar sunt luate în robia patimilor şi pierd 
înfrânarea ascunsă, prin împrăştiere şi săturare.” 

402. „Rugăciunea neîmprăştiată e născută de credinţa 
vădită în Dumnezeu, de nădejdea făgăduinţei şi de dragostea 
desăvârşită, unite cu înfrânarea atotcuprinzătoare.“ 

CUVÂNTUL AL XIV-LEA 
Despre pântecele atotlăudat şi tiran 


1) Având să vorbim despre pântece, ne-am hotărât 
să vorbim înţelepţeşte (să filosofăm) împotriva 
noastră, ca în toate celelalte*%. Căci m-aş minuna să 
se poată elibera cineva de el, înainte de a se sălăşlui 
în mormânt. 

2) Lăcomia stomacului este fățărnicia pântecelui. 
Săturat, strigă că e lipsit; şi ghiftuit şi plesnit de sătul, 
ţipă că îi e foame. Lăcomia pântecelui e bucătar iscu- 
sit, născocind tot felul de mâncăruri gustoase. Astu- 
pându-se un canal, se deschide altul. Închizându-l pe 
acesta, se cască un altul. Lăcomia pântecelui este o 
amăgire a ochilor, căci, înghițind puţine, doreşte să le 
înghită pe toate. 

3) Săturarea de bucate este maică a curviei'%, iar 
necăjirea pântecelui e pricinuitoare de curăţie. Cel ce 
mângâie pe leu îl domesticeşte adeseori, dar cel ce 
mângâie trupul îl sălbăticeşte şi mai mult*%. 


403. „Nu atârnă de noi ca sufletul să ne fie atacat şi tulburat 
de toate gândurile generale ale răutăţii. Dar atârnă de noi a se 
mişca şi a zăbovi patima în noi. De aceea a spus Sfântul că va 
filosofa împotriva lui. Căci ţine de noi să nu ne lăsăm biruiţi de 
vreuna din ele.” 

404. „Precum oaia nu se împreună cu lupul pentru naşterea 
de prunci, aşa nici durerea inimii, cu săturarea, pentru odrăslirea 
virtuţilor.” 

405. A lui Isaia: „Din patru lucruri se înmulţeşte curvia trupu- 
lui: din somnul pe săturate, din mâncarea pe săturate, din glume 
nesărate şi din împodobirea trupului”. 

4) Se bucură iudeul de sâmbătă şi de sărbătoare 
şi monahul lacom, de sâmbătă şi de Duminică. Se 
gândeşte cu mult timp înainte de Paşti şi pregăteşte 
mâncărurile cu zile înainte. Robul stomacului face 
planuri cu ce mâncăruri va ţine praznicul*%, pe când 
robul lui Dumnezeu, cu ce daruri duhovniceşti se 
va îmbogăţi! Sosind un străin, lacomul se porneşte 
spre agapă din lăcomia pântecelui şi dezlegarea 
pentru sine o socoteşte drept mângâierea frate- 
luit., Se gândeşte să dezlege la vin pentru venirea 
unor oaspeţi şi, socotind că ascunde virtutea, se 
face robul patimii“*%. 

5) Slava deşartă duşmăneşte adeseori lăcomia 
pântecelui şi între ele se iscă o luptă pentru nenoro- 
citul călugăr, ca pentru un rob cumpărat. Lăcomia 
pântecelui se sileşte să-i slăbească frânele, dar slava 
deşartă îl sfătuieşte să ducă virtutea la biruinţă. lar 
călugărul înţelept fuge de amândouă, scuturându-se 
la vreme potrivită de una prin cealaltă. 

6) Când trupul ne este în plină vigoare, să 
ținem înfrânarea în toată vremea şi în tot locul. 
lar când acesta se îmblânzeşte (ceea ce nu cred 
că se întâmplă înainte de moarte), să ascundem 
lucrarea noastră. 


406. „Nu cu băuturi de vin trebuie prăznuite sărbătorile, ci cu 
înnoirea minţii şi cu curăţia sufletului. Dar cel lacom de bucate 
şi băutorul de vin mai mult mânie pe întâistătătorul sărbătorii”, 
sau pe Hristos, sau pe Sfântul prăznuit. 

407. „Se întâmplă uneori că cel ce împlineşte porunca 
slujeşte patimii şi nimiceşte fapta bună prin gânduri viclene.” 
Alta: „Dumnezeu judecă faptele după gânduri. Căci se zice: «Să-ţi 
dea Dumnezeu după inima ta» (Psalm 19, 4)”. 

408. „Se face bătaia de joc a dracilor cel ce se ia după părerea 
sa şi voieşte să legiuiască de la sine împotriva celor poruncite.” 

7) Am văzut preoţi bătrâni batjocoriţi de draci, 
dezlegând cu binecuvântare şi pe tinerii nesupuşi lor, 
la ospeţe, de vin şi de celelalte“. De sunt mărturisiţi 
(ca buni), să-i dezlegăm cu măsură. Dar de sunt 
nepăsători, să nu ne îngrijim de binecuvântarea lor“!0, 
şi mai ales când sunt războiţi de foc*!!. 

8) Urgisitul de Dumnezeu, Evagrie, a socotit că 
este mai înţelept decât cei înţelepţi şi în rostire şi în 
înţelegere. Dara fost dat de gol, nenorocitul, arătându-se 
mai fără de minte decât cei fără de minte, nu numai 
în multe altele, ci şi în aceasta. Căci zice: când sufletul 
pofteşte mâncarea felurită, să se strâmtoreze cu pâine 
şi apă. El a poruncit ceva asemănător celui ce ar spune 
copilului să urce toată scara dintr-un singur pas*!?. 

Noi, respingând porunca lui, zicem: când sufle- 
tul pofteşte mâncăruri felurite, cere ceva propriu 
firii. De aceea ne vom folosi de un meşteşug împo- 
triva acestei mult meşteşugite patimi. Şi dacă nu ne 
aflăm sub un război foarte greu, sau nu ne ameninţă 
primejdia unor căderi, să tăiem întâi mâncărurile 
care îngraşă, pe urmă pe cele care ne aprind, apoi 
pe cele ce ne fac plăcere. 


409. Nu au dreptul preoții bătrâni să dezlege la vin şi la alte 
mâncăruri pe tinerii care nu sunt sub povăţuirea lor. A lui Isaia: 
„Mângâierea îi vatămă numai pe tineri, dar dezlegarea, şi pe cei 
desăvârşiţi şi bătrâni”. 

410. A lui Marcu: „Să-ţi fie silă de tot cel ce se împotriveşte împli- 
nirii poruncilor lui Dumnezeu; şi nu e bine să mănânci cu el”. 

411. Ed. 1970: „Prin foc înţelege aici fierbinţeala trupească”. 

412. Evagrie e călugărul origenist condamnat de Sinodul 
al V-lea ecumenic. Ca şi Origen, socotea şi el lumea ca pricinuită 
de o cădere a sufletelor din pliroma spiritelor, deci ca rea în esenţă. 
După ei, trebuie să facem deci totul ca să ieşim cât mai repede din 
lume. În acest scop, trebuie să slăbim trupul, nu pentru a-l face 
unealta docilă a duhului, pentru a-l înduhovnici, ci pentru a-l nimici. 

9) De e cu putinţă, dă pântecelui hrana care-l um- 
ple şi e uşor de mistuit, ca prin săturare să săturăm 
pofta lui, iar prin mistuirea grabnică să ne izbăvim de 
aprindere, ca de un bici*!5. Să cercetăm şi mâncărurile 
care fac vânturi şi vom afla că ele mişcă şi poftele. 

10) Râzi de dracul care te sfătuieşte să prelungeşti 
cina. Căci, sosind ceasul al nouălea al zilei următoare, 
ai călcat învoiala celei dinainte. 

11) Alta este înfrânarea potrivită celor nevinovați 
şi alta, cea potrivită celor vinovaţi. Cei dintâi au ca 
semn mişcarea trupului, cei de al doilea, lupta până la 
moarte şi până la sfârşit împotriva lui, cu neîmpăcare 
şi fără îndurare. Cei dintâi voiesc să păzească pururea 
liniştea minţii; cei de al doilea, prin întristarea şi topirea 
sufletească, voiesc să câştige îndurarea lui Dumnezeu. 

12) Celui desăvârşit negrija în toate îi este timp de 
veselie şi de mângâiere; iar celui ce se nevoieşte timpul 
de veselie îi este timpul de lucru“!*. Iar celui pătimaş, 
timpul de veselie îi este sărbătoarea sărbătorilor şi 
praznicul praznicelort!5. 


413. „la seama ce zice: de fierbinţeală ne izbăvim, ca de un 
bici, prin nesăturarea stomacului. Deci prin săturarea lui se pro- 
duce fierbinţeală. Dar lipsa măsurată face mişcările măsurate. 
lar nehrănirea din mândrie produce şi ea mişcări şi fierbinţeli.” 

414. „Cel desăvârşit, pentru că a învins patimile, se află în toate 
fără griji, şi nici în timpul veseliei nu se îngrijeşte de ceva pentru 
vreo plăcere sau împătimire. Dar cel ce luptă cu patimile socoteşte 
timpul de mângâiere (de mâncare) timp de luptă, pedepsind pofta 
şi punându-i acesteia măsuri şi hotare. lar cel pătimaş, poftind pu- 
rurea plăcerile, folosindu-se de timpul de prăznuire ca de un prilej 
oarecare, se predă întreg plăcerilor. Căci cere în fiecare ceas să se 
bucure de acestea.” 

415. „Pătimaşul se bucură în sărbători şi praznice. Cel ce se 
nevoieşte în timpul de luptă primeşte cununi pe măsura osteneli- 
lor. lar cel desăvârşit s-a odihnit de acestea.” 

13) În inima lacomilor se mişcă visuri de mân- 
căruri, iar în inima celor ce plâng, visuri de judecată 
şi de chinuri. 

14) Stăpâneşte-ţi pântecele până nu te stă- 
pâneşte el pe tine şi atunci te vei înfrâna cu ruşine. 
Cunosc ceea ce spun cei ce au căzut în groapa 
negrăită. Dar famenii rămân neispitiţi de aceasta 
(Matei 19, 12)*!6. 

15) Să facem mort pântecele cu gândul focu- 
lui (veşnic). Căci, auzind unii de acesta, şi-au făcut 
moarte până la capăt mădularele şi au murit de o 
moarte îndoită“. Să căutăm şi vom afla că lăcomia 
pricinuieşte toate scufundările noastre. 

16) Mintea postitorului se roagă cu trezvie. Dar 
a celui neînfrânat e plină de chipuri (idoli) necu- 
rate“!8. Săturarea pântecelui a uscat izvoarele, dar 
uscându-se el însuşi, s-au născut apele“!*. 


416. „Famenii sunt cei de care a zis Domnul că s-au făcut pe 
ei înşişi fameni pentru Împărăţia lui Dumnezeu (Matei 19, 12), 
deci se înfrânează în chip atotcuprinzător. Căci ceilalți nu se de- 
osebesc între ei, căzând în aceleaşi patimi.” 

417. O moarte este cea a înfrânării la culme, iar alta este 
moartea cu trupul de la sfârşitul vieţii pământeşti. 

418. „Mintea celui înfrânat e templul Duhului Sfânt. Dar a celui 
lacom e locaşul corbilor.” Mintea celui înfrânat e biserica Duhului 
Sfânt, pentru că, nemaialipindu-se de cele care o îngustează sau o 
fac să nu se mai contemple în indefinitul ei, poate vedea prin acest 
indefinit nesfârşirea dumnezeiască. Dar a celui lacom e locaşul 
corbilor, căci ea a murit sieşi, adică nu se mai vede pe sine; omul 
a devenit numai trup ce se descompune, cu lumina veşnic stinsă. 
lar corbii umblă pe unde sunt cadavre. Mintea aceasta nu mai vede 
decât chipurile îngustate ale lucrurilor care pier, adică idoli. 

419. „Când se umezeşte stomacul prin săturare, se usucă lacri- 
mile. Dar când se usucă pântecele prin înfrânare, se ivesc şi cresc 
apele lacrimilor.“ 

17) Cel ce-şi îngrijeşte stomacul său şi luptă să 
biruiască duhul curviei este asemenea celui ce voieşte 
să stingă pârjolul cu paie. Când pântecele e strâmto- 
rat, se smereşte inima. Dar când acesta e îngrijit, se 
fuduleşte gândul. 

18) la seama la tine pe la ceasul întâi al zilei (ora 6 
dimineaţa, n. trad.), şi pe la cel din mijloc şi pe la cel 
din urmă înainte de mâncare, şi vei afla din aceasta fo- 
losul postului. Dimineaţa gândul zburdă şi rătăceşte; 
când vine ceasul al nouălea (3 după-amiaza, n. trad.) 
se domoleşte puţin, iar pe la apusul soarelui se 
smereşte cu totul. 

19) Asupreşte-ţi pântecele şi-ţi vei închide negreşit 
şi gura“. Căci limba prinde putere din mulţimea 
mâncărurilor. Luptă-te cu ea şi veghează asupra 
ei. Căci, de te vei osteni puţin, îndată te va ajuta şi 
Domnul. Burdufurile moi se vor umfla pentru a primi 
mai mult, dar cele dispreţuite nu vor primi atât. 

20) Cel ce sileşte stomacul (să cuprindă mai mult) îşi 
lărgeşte matele. lar cel ce luptă cu el le îngustează pe 
acelea. lar acestea îngustându-se, nu e nevoie de multe 
mâncăruri. Şi atunci vom ajunge postitori din fire. 

21) De multe ori setea pune capăt setei. Dar a 
curma foamea prin foame e greu şi cu neputinţă. 
Când te va birui stomacul, domoleşte-l prin oste- 
neli. lar dacă nici aceasta nu-i cu putinţă, din pricina 
slăbiciunii, luptă cu el prin priveghere. 

22) Când ţi se îngreuiază ochii, apucă-te de lu- 
crul mâinilor. Dar dacă nu-ţi vine somnul, nu te apu- 
ca de el. Căci nu e cu putinţă să-ţi înfăţişezi mintea 


420. „Îngrijeşte-te cu bună ştiinţă şi stăruie cu osteneală în 
aceasta, ca prin asupririle stomacului să se închidă gura, ca să 
nu mai sară gura şi să se deprindă cu vorbăria.” 

şi lui Dumnezeu şi amintirii, adică să slujeşti şi lui 
Dumnezeu şi lucrului de mână. 

25) Cunoaşte că de multe ori dracul se aşază în 
stomac şi nu lasă pe om să se sature, chiar de ar mân- 
ca tot Egiptul şi ar bea Nilul întreg. După mâncare 
pleacă ticălosul şi ni-l trimite pe cel al curviei, vestin- 
du-i ce s-a întâmplat: „la-l, ia-l, zice, tulbură-l”?!, căci 
pântecele umplându-se, nu va lupta mult. Şi acela, 
venind, zâmbeşte. Şi legându-ne prin somn mâinile 
şi picioarele, face apoi toate câte voieşte, pângăreşte 
sufletul şi trupul prin întinăciuni, năluciri şi curgeri. E 
lucru de mirare a vedea mintea netrupească întinată 
şi întunecată de trup; şi iarăşi, a vedea pe cel nemate- 
rial curăţit şi subţiat prin lut. 

24) Dacă ai făgăduit lui Hristos să călătoreşti pe 
calea cea strâmtă şi plină de necazuri, strâmtorează-ţi 
stomacul. Căci de-l îngrijeşti şi-l lărgeşti pe acesta, ai 
călcat învoielile. 

25) Gândeşte-te şi ascultă pe Cel ce zice: „Lată şi 
largă este calea pântecelui ce duce la pierzarea prin 
curvie; şi mulţi sunt cei ce călătoresc pe ea. Şi strâmtă 
e poarta şi plină de necazuri calea postirii care duce 
la starea neprihănirii. Şi puţini sunt cei ce intră prin 
ea” (Matei 7, 13-14)*72. 


421. „Drac pe drac nu se scoate. Dar cel al lăcomiei pânte- 
celui trimite după cel al curviei; cel al slavei deşarte, după cel 
al mândriei; cel al iuţimii, după cel al ţinerii minte a răului; cel 
al desfrânării, după cel al deznădejdii. Şi, simplu grăind, cei 
următori, după cei dinainte.” 

422. „Roagă-te să fii dintre cei puţini, căci rar e binele. De 
aceea puţini sunt şi cei ce intră. Nu socoti că toţi cei din chilie 
se vor mântui, buni şi răi. Căci nu e aşa. Că mulţi intră la viaţa 
virtuoasă, dar puţini o primesc.” 

26) Căpetenia dracilor e Lucifer, care a căzut, iar 
stăpânul patimilor e gâtlejul pântecelui. 

27) Şezând la masa cu bucate, adu-ţi aminte de 
moarte şi de judecată. De abia aşa vei împiedica 
puţin patima. Bând băutura, nu înceta să-ţi aduci 
aminte de oţetul şi de fierea Stăpânului. Şi, negreşit, 
sau te vei înfrâna, sau, suspinând, îţi vei face cuge- 
tul mai smerit. 

28) Nu te amăgi: nu te vei izbăvi de faraon şi nu vei 
vedea Paştile de Sus, de nu vei mânca neîncetat ierbu- 
rile amare şi azima, sila şi greaua pătimire a postului. 
lar azima e cugetul neumflat de mândrie. 

29) Să se lipească de răsuflarea ta cuvântul celui 
ce zice: „Când mă tulburau dracii, m-am îmbrăcat în 
sac şi am smerit cu post sufletul meu; şi rugăciunea 
mea s-a lipit în sânul sufletului meu” (Psalm 34, 12). 

30) Postul este o silire a firii“? şi o tăiere împre- 
jur a dulceţii gâtlejului, curmarea aprinderii, alunga- 
rea gândurilor rele şi eliberarea de visări“?*, curăţia 
rugăciunii, luminătorul sufletului, paza minţii, înmu- 
ierea învârtoşării, uşa străpungerii inimii, suspinul 
smerit, zdrobirea veselă, încetarea multei vorbiri, în- 
ceputul liniştirii, străjerul ascultării, uşurarea somnu- 
lui, sănătatea trupului, pricinuitorul nepătimirii, ier- 
tarea păcatelor, uşa şi desfătarea raiului*?5. 


423. E o silire a firii celei căzute într-o vieţuire robită prea 
tare şi prea multor trebuinţe materiale. Dar prin aceasta firea 
e ridicată la trăirea firească în plinătatea puterilor spirituale pe 
care le primeşte din Dumnezeu, prin care dulceaţa şi trebuinţa 
celor materiale e copleşită. 

424. De visările care ne coboară în plăceri trupeşti inferioare. 

425. „De-ţi vei stăpâni stomacul, te vei sălăşlui în rai. lar de 
nu, te-ai făcut mâncare morţii.” De vei întări duhul din tine prin 
stăpânirea asupra stomacului, vei intra prin el în comunicare vie 

3l) Să întrebăm şi pe aceasta, mai bine zis, mai 
înainte de toţi, pe această întâistătătoare a relelor 
care ne războiesc, uşa patimilor, căderea lui Adam, 
pierzarea lui Esau, nimicirea israeliților, ruşinea lui 
Noe, vânzătoarea Gomorei, ruşinătoarea lui Lot, pe 
nimicitoarea fiilor lui Eli, pe călăuzitoarea întinărilor: 
de unde se naşte şi care sunt nepoţii ei, cine e cel 
ce o zdrobeşte pe ea şi cine, cel ce o nimiceşte cu 
desăvârşire? „Spune nouă, o, tirană a tuturor murito- 
rilor, care ai cumpărat pe toţi cu aurul nesăturării: de 
unde ai câştigat intrarea în noi? Şi ce ai născut după 
ce ai intrat? Şi care e ieşirea ta din noi, sau izbăvirea 
noastră de tine?” Iar ea, plângându-se de ocărâri şi 
fierbând de mânie şi pornind în chip tiranic şi sălbatic 
împotriva noastră, ne răspunde: „De ce mă împroşcați 
cu ocări, voi, cei ce-mi sunteţi supuşi? Cum vă sârguiţi 
să vă despărțiți de mine? Că şi eu am fost legată de 
firea voastră. Uşa mea e conţinutul bucatelor, pricina 
nesăturării este obişnuinţa, temeiul patimii mele este 
obiceiul vostru care mi-a luat înainte, nesimţirea su- 
fletului şi neaducerea aminte de moarte*€. 


cu Dumnezeu şi te vei sălăşlui în ambianța iubirii şi puterii Lui, 
care te va ţine, prin dialogul dintre tine şi El, veşnic viu şi fericit. 
Altfel, vei fi stăpânit veşnic de un trup biruit de patimi şi lipsit 
de lumina duhului umplut de Dumnezeu, sau în comunicare 
dialogică cu Dumnezeu. 

426. „Cel ce hrăneşte în sine obişnuinţa e ca omul care 
hrăneşte focul. Căci măsura puterii amândurora stă în mate- 
rie.” Cel ce hrăneşte obişnuinţa lăcomiei pântecelui hrăneşte 
focul care consumă şi omoară duhul, care e libertate şi viaţă 
fără de sfârşit în comunicare cu Dumnezeu. Acela se face robul 
repetiţiei nelibere a unor legi inferioare care-l stăpânesc şi deci 
al morţii duhului, care prin libertate e mereu nou şi deci are şi 
putere şi motiv să fie veşnic viu. Chiar prin modul naşterii sale, 

Şi de ce cereţi să aflaţi de la mine numele nepoților 
mei? Îi voi număra şi se vor înmulţi mai mult decât 
nisipul mării. Totuşi, ascultați, pe cei întâi-născuţi ai 
mei şi pe cei mai iubiţi, ascultați cum se numesc: fiul 
meu cel întâi-născut este slujitorul curviei; al doilea 
după el este cel al învârtoşării inimii; al treilea e som- 
nul. Apoi din ei porneşte o mare de gânduri, valuri de 
întinăciuni, adânc de necurăţii neştiute şi negrăite*?. 

Fiicele mele: lenea, vorba multă, îndrăzneala, 
născocirea râsului, glumele, împotrivirea în cuvânt, 
grumazul ţeapân, neauzirea, nesimţirea, robia, fala, 
cutezanţa, iubirea de podoabe, cărora le urmează 
rugăciunea întinată şi gândurile împrăştiate, dar 
adeseori şi nenorociri deznădăjduite şi neaşteptate, 
cărora le urmează, iarăşi, deznădejdea cea mai 
cumplită dintre toate. 

Pe mine mă războieşte, dar nu mă biruieşte amin- 
tirea păcatelor, mă duşmăneşte gândul morţii. Dar 


obişnuinţa arată că e puterea repetiţiei nelibere care omoară 
duhul. „Obişnuinţa, de va cere odată şi cererea ei va fi respinsă, 
a doua oară o vei afla mai slabă. Dar de-şi va împlini cererea ei 
o dată, a doua oară o vei afla mai puternică împotriva ta. În tot 
lucrul să rămână în tine această cunoştinţă. Căci e mai bun aju- 
torul ce-l ai păzindu-te, decât ajutorul din lucruri.” 

427. „Precum marea tulburată ridică valuri, iar acestea 
scufundă vasul, aşa furtuna gândurilor, ridicând întinăciuni, 
scufundă sufletul şi-l trimite în adâncul pierzaniei.” În patimile 
născute de lăcomia pântecelui, sau în oricare altele, apar succe- 
siv nenumărate gânduri murdare care scufundă sufletul în ele, 
încât nu se mai vede. Cel zbuciumat de ele nu mai ştie de sinea 
sa propriu-zisă, de valoarea ei, de deschiderea ei responsabilă 
spre infinitul dumnezeiesc şi spre veşnicie. El nu mai trăieşte 
anticipat viaţa adâncă a dialogului cu Dumnezeu şi lărgimea ei 
în infinitul Lui, ci spasmodic, îngust şi altfel, în chip trecător, în 
fiecare gând. 

nimic nu mă desfiinţează cu totul din oameni. Cel ce 
a dobândit pe Mângâietorul se roagă Acestuia împo- 
triva mea. Şi Acesta, înduplecat, nu mă lasă să lucrez 
în chip rodnic. lar cei ce nu L-au gustat pe Acela, cer 
să se îndulcească numaidecât cu dulceata mea. Pe 
aceasta o biruieşte bărbăţia. Şi cel ce a biruit-o e vădit 
că se grăbeşte spre nepătimire şi spre neprihănirea 
cea mai deplină”. 

Despre curăția şi neprihănirea (castitatea) 
nestricăcioasă, agonisită de cei stricăcioşi 
prin osteneli şi sudori“? 


1) Curăţia (castitatea) este o însuşire a firii 
netrupeşti. Curăţia este casa preaiubită a lui Hristos 
şi cerul pe pământ al inimii. Curăţia este tăgăduirea 


428. În ed. 1970 şi în trad. după ed. rusă din 1901 e pus ca 
primul cap al acestui „Cuvânt“, iar în PG, ca ultima scolie la 
„Cuvântul“ anterior, următorul text: „Introducere la Cuvântul 
despre trupuri şi despre oamenii din afară de trupuri. Am auzit 
acum pe nebuna aceasta spunând că războiul împotriva trupuri- 
lor este un nepot al ei. Şi nu e de mirare. Căci aceasta ne învaţă şi 
acel vechi strămoş al nostru, Adam. Căci dacă n-ar fi fost biruit de 
stomac, n-ar fi cunoscut prin soţia lui căderea. Deci cei ce păzesc 
prima poruncă nu cad în a doua neascultare, ci rămân fiii lui 
Adam dinainte de cădere, necunoscând-o ca Adam după cădere, 
ci fiind puţin mai prejos decât îngerii. Dar aceasta s-a întâmplat 
ca să nu rămână răul fără de moarte, cum zice cel cu numele de 
Teologul”. Adică, dacă Adam nu s-ar fi supus lăcomiei stomacu- 
lui, n-ar fi cunoscut pe soţia lui ca femeie. Aceasta e învăţătura 
Părinților. Omul ar fi rămas curat ca îngerii, deşi puţin mai prejos 
decât ei, având trup (Evrei 2, 7). 

mai presus de fire a firii şi o întrecere adevărată 
şi minunată a trupului muritor şi stricăcios cu cei 
netrupeşti*??., Curat este cel ce a respins de la sine 
dragostea prin dragoste şi a stins focul material prin 
focul nematerial“5%. 

2) Neprihănirea este numele de obşte al tuturor 
virtuţilor. Neprihănit este cel ce chiar şi în visuri nu 
simte în sine nicio mişcare (a patimii) sau schimba- 
re a stării sale. Neprihănit este cel ce a dobândit o 
desăvârşită nesimţire faţă de deosebirea între tru- 
puri*5!. Aceasta este regula şi definiţia desăvârşită a 
atotcuratei curăţii: să fie cu aceeaşi stare de suflet faţă 
de trupurile însufleţite şi neînsufleţite, cuvântătoare 
şi necuvântătoare. 

3) Nimeni dintre cei ce au agonisit neprihănirea prin 
nevoinţă să nu creadă că şi-a agonisit-o singur. Căci este 
cu neputinţă ca cineva să-şi biruiască firea sa. Unde s-a 
biruit firea, acolo se cunoaşte că se află de faţă Cel mai 
presus de fire. Căci ceea ce e mai mic se biruieşte, fără 
nicio îndoială, de ceea ce e mai mare. 

inceputul curăţiei e neîncuviinţarea gândului şi 
trecerea multor ani, neînsoţită de chipuri“*?. Mijlocul 


429. Prin creaţie oamenii au primit o însuşire proprie firii 
netrupeşti, iar după ieşirea din păcat îşi însuşesc din nou această 
calitate şi se fac familiari îngerilor. 

430. Curăţia nu e o indiferenţă, o lipsă de vigoare, ci un foc 
duhovnicesc care copleşeşte fierbinţeala întinată a trupului. 
„Totdeauna dorinţa celor mai mari, având în stăpânirea şi în pu- 
terea ei bucuria celor dorite, sileşte la dispreţuirea şi depărtarea 
celor mai mici, cum au arătat toţi îngerii.” 

431. În fond, neprihănirea aceasta (owqpoovvn) este fecioria 
atât trupească, cât şi sufletească. 

432. „Mişcările naturale fără chipuri ale trupului în visuri 
vestesc sănătatea sufletului în oarecare măsură. Dar fixarea 

ei este mişcarea firească spre mulţime de gânduri 
şi numai atât, fără ca acestea să ia chip, şi izbă- 
vite de scurgere. lar sfârşitul ei este moartea tru- 
pului (faţă de aceste mişcări) înainte de moartea 
gândurilor*%. 

4) Fericit cu adevărat este cel ce a câştigat o 
desăvârşită nesimţire față de orice trup, culoare şi 
frumuseţe. 

5) Nu e curat cel ce şi-a păzit lutul neîntinat, ci cel 
ce şi-a supus în chip desăvârşit mădularele acestuia, 
sufletului*5*. 

6) Mare este cel ce rămâne nepătimitor la atinge- 
re. Dar mai mare, cel ce rămâne nerănit de vedere şi 
a biruit vederea focului“ prin gândul la frumuseţea 
celor de Sus. 

7) Cel ce a alungat câinele acesta cu rugăciunea 
se aseamănă celui ce se luptă cu un leu. Dar cel ce 
îl înfrânge pe acesta cu împotrivirea în cuvânt se 
aseamănă celui ce urmăreşte pe duşmanul lui*56. lar 


chipurilor e semn al bolii. lar arătarea unor persoane nedetermi- 
nate socoteşte că sunt simboluri ale patimii. lar arătarea celor 
determinate este a unei boli de curând.” 

433. Gândurile se mai pot ivi în minte, dar trupul nu mai 
simte nicio mişcare faţă de ele. 

434. „Îşi supune duhului mădularele trupului cel ce se 
foloseşte de simţuri după fire şi de la niciunul nu suferă vreo 
vătămare, privind în ochii lui Dumnezeu şi oglindind pururea 
frumuseţile negrăite de acolo.” 

435. „Focul“ unei frumuseți trupeşti. Căci o astfel de fru- 
museţe aprinde un foc în cei neîntăriţi. 

436. „Împotrivirea în cuvânt este contrazicerea lui. Dar, de 
nu se va smeri cineva mai întâi pe sine în rugăciune, nu poate 
veni la aceasta.” Deci acesta se află pe o treaptă mai înaltă 
decât primul. 

cel ce a nimicit cu totul năvala lui, deşi se află încă în 
trup, s-a sculat din sicriu‘. 

8) Dacă semnul curăţiei adevărate este a rămâne 
nemişcat în nălucirile din vis, atunci semnul 
desfrânării este negregşit a suferi scurgere în stare de 
veghe, datorită aducerilor aminte. 

9) Cel ce se războieşte cu sudori şi încordări cu acest 
potrivnic se aseamănă cu cel ce a legat cu o frânghie 
pe vrăjmaşul său. lar cel ce se războieşte prin înfrâna- 
re şi priveghere se aseamănă celui ce l-a încâtuşat pe 
acela cu lanţ. În sfârşit, cel ce se războieşte prin sme- 
rita cugetare şi nemâniere şi sete se aseamănă celui 
ce a omorât pe vrăjmaş şi l-a ascuns în nisip“. Prin 
nisip să înţelegi smerenia. Căci aceasta nu îngraşă 
păşunea patimilor, ci e ţărână şi cenuşă**. 

10) Altul este cel ce are pe tiran legat prin nevoinţe, 
altul, cel ce-l are legat prin smerenie şi altul, cel ce-l are 
legat prin descoperirea dumnezeiască**. Cel dintâi 
se aseamănă luceafărului; al doilea, lunii pline; iar al 
treilea, soarelui atotstrălucitor. Dar fiecare din ei are 
petrecerea în ceruri. Precum din zori iese lumină, iar 
din lumină răsare soarele, aşa trebuie să înţelegem şi 
să vedem şi pe cei amintiţi“. 


437. E ca un înviat. Are trup, dar cu totul înduhovnicit. 

438. Se referă la fapta lui Moise ca la un simbol (Ieşirea 2, 12). 

439. Prin sudori şi încordare luptă încă mai mult omul. Prin 
smerita cugetare lucrează mai mult Dumnezeu, pentru a Cărui 
prezenţă se deschide deplin cel ce simte micimea lui. 

440. Aici simţirea prezenţei lui Dumnezeu e pusă mai sus şi 
decât smerenia. Dar fără smerenie nu are loc simţirea prezenţei 
lui Dumnezeu sau descoperirea Lui. 

441. „Sau precum din zori iese lumina, aşa şi din nevoinţă, 
smerenia. Şi precum din lumină, soarele, aşa şi din smere- 
nie se iveşte în om iluminarea dumnezeiască, care îi aduce 

11) Vulpea se preface că doarme, iar dracul se 
preface că e neprihănit. Dar cea dintâi, ca să înşele 
pasărea, iar cel din urmă, ca să piardă sufletul. 

12) Să nu crezi trupului în toată viaţa ta. Şi să nu-i 
dai îndrăzneală, până nu te vei întâlni cu Hristos*%?. 

13) Nu îndrăzni să crezi că, înfrânându-te, nu vei 
cădea. Căci un oarecare, nemâncând nimic, a fost 
aruncat din cer'%. 

14) Unii cunoscători au dreptate când spun că 
lepădarea este vrăjmăşia faţă de trup şi lupta împotri- 
va pântecelui. 

15) În cei începători, căderile se ivesc totdeauna 
din desfătare (cu mâncăruri). În cei de la mijloc, şi din 
mândrie, deşi aceasta se întâmplă şi celor începători. 
lar în cei ce se apropie de desăvârşire, numai din 
osândirea aproapelui. 

16) Unii fericesc pe cei ce s-au lepădat de lume cu 
o simţire de fameni ca pe unii ce s-au izbăvit de tira- 
nia trupului, dar eu fericesc pe cei ce se fac fameni în 
fiecare zi, care se taie împrejur pe ei înşişi cu gândi- 
rea ca şi cu un cuțit“. 

17) Am văzut pe unii căzând fără voie şi am văzut 
pe unii voind să cadă cu voia, dar neputând. Şi i-am 


culmea curăţiei. Pe toate treptele omul e însoţit de o lumină 
dumnezeiască, trăind în simţirea prezenţei lui Dumnezeu, dar 
în diferite grade.” 

442. În viaţa viitoare, în starea deplin înduhovnicită. 

443. Cel ce crede că, înfrânându-se, nu va cădea zămisleşte 
mândria şi prin aceasta a şi căzut, cum a căzut satana din cer 
fără să mănânce nimic. 

444. „Prin cei ce se fac fameni pe ei înşişi înţelege pe cei 
ce-şi taie poftele trupului şi însăşi consimţirea cu ele, care este 
începutul curăţiei, fie pentru Împărăţia lui Dumnezeu, fie de fri- 
ca chinurilor.” 

socotit pe aceştia mai răi decât pe cei ce cad în fie- 
care zi, ca pe unii care, deşi nu pot, totuşi doresc 
împuţiciunea. 

18) E de plâns cel ce cade, dar mai de plâns e cel 
ce pricinuieşte şi căderea altuia. Pentru că el poartă 
povara ambelor căderi şi a plăcerii (păcătoase, n. 
trad.) celuilalt**. 

19) Nu voi să răstorni pe dracul curviei cu dovezi 
şi cu cuvinte de împotrivire, pentru că acela are bune 
temeiuri, ca unul ce se luptă cu noi în chip firesc. 

20) Cel ce voieşte să-şi biruiască trupul, sau să se 
războiască din puterea sa proprie, în zadar aleargă. 
Căci, de nu va dărâma Domnul casa trupului şi nu va 
zidi casa sufletului (Psalm 126, 1), în zadar posteşte şi 
priveghează cel ce voieşte să o dărâme (să o slăbească, 
n. trad.). 

21) Pune înaintea Domnului slăbiciunea firii tale, 
cunoscând neputinţa ta, şi vei lua darul (harisma, n. 
trad.) neprihânirii pe nesimţite. 

22) Există în cei ce se îndulcesccu patimile, precum 
mi-a povestit careva dintre cei ce au încercat aceas- 
ta, după trezire, simţirea unei iubiri a trupurilor şi un 
duh neruşinat şi neomenesc sălăşluit în chip vădit în 
însăşi simţirea inimii, care face inima celui războit 
să simtă arderea dureroasă a trupului de parcă ar fi 
într-un cuptor de foc. Aceasta îl face însă să nu se teamă 
de Dumnezeu, să dispreţuiască aducerea aminte a 
chinurilor ca pe nimic, să aibă scârbă de rugăciune 
şi, în timp ce săvârşeşte această faptă, să socotească 


445. Suportă povara dulceţii celuilalt, pe care el totuşi nu 
o gqustă. „Numeşte pricinuitor pe cel ce îl îndeamnă şi pe cel ce 
îl aţâţă pe altul. Căci unul îl împinge prin cuvinte, celălalt, prin 
fapte, în groapă.” 

chiar rămăşiţele morţilor, pe care le-ar vedea, ca pe 
nişte pietre neînsufleţite. Îl face pe cel ce pătimeşte 
aceasta ca pe un scos din minte şi ieşit din sine, 
beat de o poftă neîncetată după fiinţa cuvântătoare 
şi necuvântătoare. „Şi dacă nu s-ar scurta zilele, nu 
s-ar mântui niciun suflet”***, aflându-se îmbrăcat cu 
trupul acesta amestecat cu sânge şi cu sucuri. Căci 
cum s-ar putea? Pentru că tot ce e zidit se doreşte fără 
saţiu după ceea ce e înrudit cu sine: sângele după 
sânge, viermele după vierme, lutul după lut, deci şi 
trupul după trup. Deci şi noi, silitorii şi poftitorii firii 
şi ai Împărăției lui Dumnezeu, încercăm prin anumite 
meşteşugiri să înşelăm trupul care ne amăgeşte. 

23) Fericiţi sunt cei ce n-au trecut prin ispita 
războiului amintit. Să ne rugăm şi noi să fim feriţi 
pururea de o astfel de ispită. Căci cei ce s-au rosto- 
golit în groapa pomenită au căzut departe de cei ce 
suie şi coboară pe scara aceea, având nevoie pentru 
ridicarea din ea de multe sudori însoţite de foamea 
cea mai deplină. 

24) Să luăm seama şi la vrăjmaşii noştri cunoscuţi 
cu mintea (inteligibili), căci, ca într-un război văzut, 
fiecare din ei îşi are locul său în lupta lor împotri- 
va noastră, rânduindu-i-se să împlinească o lucrare 
deosebită, lucru care ne minunează*”. 


446. „Lucrările duhului celui rău şi năvala năprasnică a 
războiului nu se scurtează altfel decât prin puterea Duhului a 
toate lucrător. Dacă nu s-ar întâmpla aceasta, nu s-ar putea să 
răsufle din nou cel războit şi n-ar putea să se elibereze.“ 

447. „Nrăjmaşul, văzând pe fiecare mai aplecat spre ceva şi mai 
uşor de cucerit de ceva, întinde curse prin acel lucru, ţinând sea- 
ma de obişnuinţa, de vârsta, de felul lui, de loc. El nu şopteşte gân- 
duri necorespunzătoare celui ce le primeşte, ci corespunzătoare 
cu el şi uşor de împlinit. Aceasta, ca să atragă pe cel războit spre 

25) Am luat seama la cei ispitiţi şi am văzut căderi 
mai grele ca altele. Cel ce are urechi de auzit să audă. 
E un obicei al demonului ca, mai ales faţă de cei ce se 
nevoiesc şi şi-au ales viața călugărească, să-şi mişte 
toată pornirea, sârguinţa, meşteşugirea, viclenia şi 
născocirea adeseori către cele potrivnice, şi nu câtre 
cele după fire şi să-i războiască pe ei prin acestea. De 
aceea, vieţuind la un loc cu o femeie şi nefiind războiţi 
deloc prin aceasta, s-au fericit pe ei înşişi, neştiind, 
nenorociţii, că unde e pierzarea mai mare, acolo nu e 
trebuinţă de una mai mică. 

26) Vai, nouă, că ucigaşii şi ticăloşii s-au obişnuit 
să ne războiască şi să ne robească din aceste două 
pricini în cele contrare firii, pentru că aflăm uşor 
materia căderii şi pentru că primim o pedeapsă mai 
mare! Lucrul acesta îl cunoaşte cel ce, domesticind 
mai înainte asini sălbatici, pe urmă e stăpânit şi bat- 
jocorit în chip jalnic de înşişi asinii sălbatici; astfel, cel 
ce mai înainte se hrănea cu pâinea cerească s-a lipsit 
de orice bine. Dar ceea ce e mai minunat este că, şi 
după pocăinţa lui, învățătorul nostru Antonie, sufe- 
rind amarnic, a strigat: „Stâlp mare a căzut“. Dar a as- 
cuns înțeleptul felul căderii. Căci ştia că există curvie 
trupească şi fără alt trup. 

27) Există în noi o oarecare moarte şi o pierzanie 
din cădere purtată cu noi mai ales în tinereţe, pe care 
eu n-am îndrăznit să o predau scrisului, căci mi-a ţinut 
mâna cel ce a zis: „Cele săvârşite de unii în ascuns, 
ruşine este a le şi grăi şi scrie şi auzi” (Efeseni 5, 12). 


un lucru dorit de el şi uşor de împlinit.” Filosoful elveţian Ludwig 
Binswanger a vorbit de un belciug de care poate fi prins şi pur- 
tat oricine, adică de o slăbiciune a fiecăruia (Grundformen und 
Erkenntnis Menschlichen Daseins, Zürich, 1942). 

28) Pavel a numit „moarte“ trupul acesta, vrăj- 
maş şi prieten, al meu şi nu al meu: „Cine, zice, 
mă va izbăvi de trupul morţii acesteia?” (Romani 
7, 24). lar Teologul îl numeşte pătimaş, rob şi nopta- 
tec (nocturn)**5. Dar am însetat să aflu pentru ce s-a 
folosit de aceste numiri. 


448. „Este al meu, ca alcătuind o fire (ovueunq) cu sufletul şi 
fiind îngrijit de suflet, dar nu al meu, ca unul ce luptă împotriva 
sufletului şi e duşmanul lui iubit, ceea ce este un lucru foarte 
greu. Apostolul, din pricina smintelilor ce se întâmplă sufletului 
de la trup, a numit trupul moarte. lar Grigorie Teologul a numit 
naşterea trupului pătimaşă, roabă şi nocturnă, ca fiind rodul 
plăcerii şi al nopţii şi mai prejos de libertatea şi de lumina de zi 
a duhului şi opus lui. lar dumnezeiescul Gură de Aur, tâlcuind 
cuvântul spus de Apostol, zice: «Nu socoti că învinuieşte trupul. 
Căci n-a spus trupul păcatului, ci al morţii, ca cel ce a fost luat 
în robie de moarte, nu ca cel ce a născut moartea. lar aceasta 
nu e semn al răutăţii trupului, ci al vătămării pe care a suferit-o. 
Precum cineva, robit de barbari, nu se numeşte aşa pentru că e 
barbar, ci pentru că e ţinut de ei, aşa şi trupul se numeşte trup 
al morţii fiindcă a fost luat în stăpânire de ea, nu pentru că a 
pricinuit-o. De aceea, nici el nu voieşte să se izbăvească de moar- 
te, ci de trupul muritor». Desigur, trupul nu se zămisleşte singur 
noaptea, ci odată cu zămislirea lui apare şi sufletul în el. Dar su- 
fletul poate fi numit al zilei, pentru că e purtătorul de lumină, de 
sens, în trup. Şi cu dreptate spune Sfântul loan Gură de Aur că 
trupul nu e rău prin sine şi nu e cauza morţii. Căci nici trupul n-a 
fost făcut de Dumnezeu de sine şi deci pentru descompunere, 
ci ca, însoţit cu sufletul cel nemuritor, să participe la nemurire. 
Numai pentru că a slăbit puterea sufletului asupra lui din cauza 
depărtării de Dumnezeu, trupul s-a supus morții. Apoi trupul e şi 
prieten şi vrăjmaş al meu. E aici o adevărată dialectică. Îmi e pri- 
eten prin fire, pentru că prin el lucrez cele bune şi se săvârşesc 
lucrările sufletului. Dar îmi devine duşman când m-am supus 
păcatului, când l-am scăpat în oarecare măsură din frânele su- 
fletului. Dar şi atunci îmi e şi prieten. Căci rămâne şi mijlocul 
prin care mă pot pocăi şi curăţi.” 

29) Dacă trupul e, precum s-a zis, moarte, cel ce 
l-a biruit pe acesta negreşit că nu va muri. Şi cine 
este oare omul acela care va fi viu şi nu va vedea 
moartea acestei întinăciuni a trupului său? Dar rog 
să se cerceteze: Cine e mai mare? Cel ce a murit 
şi a înviat, sau cel ce n-a murit nicidecum?**. Cel 
ce fericeşte pe cel de al doilea mincinos este. Căci 
Hristos, după ce a murit, a înviat. Dar cel ce fericeşte 
pe cel dintâi nu lasă în cei ce mor, mai bine zis în cei 
ce cad, nicio deznădejde. 

30) Vrăjmaşul omului, ocrotitorul curviei, spune 
acestuia că Dumnezeu e iubitor de oameni şi dă ierta- 
rea pentru patima aceasta, ca una ce e naturală. Dar, 
de vom lua seama la viclenia dracilor, vom vedea că, 
după săvârşirea faptei, ei Îl numesc Judecător drept 
şi fără milă. La început au făcut aşa ca să ne îndemne 
la păcat; iar acum, ca să ne scufunde în deznădejde. 
Născându-se astfel întristarea şi deznădejdea, nu ne 
putem plânge pe noi, sau ocări, sau căi pentru păcat. 
lar când aceasta se stinge, ne ia iarăşi în primire tira- 
nul cu motivul iubirii de oameni'%. 

51) Pe cât este Domnul de nestricăcios şi de ne- 
trupesc*”!, pe atâta Se bucură de neprihănirea şi de 


449. „Sau cel ce a murit păcatelor şi a înviat «prin pocăință», 
sau n-a murit nicidecum, adică a murit în aparenţă.“ 

450. După păcat, dracul vrea să ne ducă la deznădejde, 
spunându-ne că Dumnezeu nu iartă. Prin aceasta ne împiedică 
de la căinţă. Dar dacă, neascultând de el, scăpăm de deznădejde, 
iarăşi vine cu motivul iubirii de oameni a lui Dumnezeu, ca să ne 
îndemne iarăşi la săvârşirea păcatului. 

451. Evorba de Dumnezeu în general, nu de Fiul lui Dumnezeu 
cel întrupat, sau de faptul că trupul Domnului după înviere e atât 
de înduhovnicit, că poate fi numit şi netrupesc. 

nestricăciunea trupului nostru*?. Căci unii spun că 
de nimic nu se bucură dracii aşa de mult, ca de urâtul 
miros al curviei. Deci nici de altă patimă, ca de această 
întinăciune a trupului. 

32) Curăţia (castitatea) este apropierea desăvârşită 
de Dumnezeu şi asemănarea cu El, pe cât e cu putinţă 
oamenilor. Maică a dulceţii sunt pământul şi umezea- 
la; iar maică a curăţiei este liniştirea însoţită de ascul- 
tare+55. 

33) Nepătimirea trupului câştigată din liniştire, 
apropiindu-se de multe ori de lume, nu rămâne 
neclintită. Dar cea care se naşte din ascultare este 
pretutindeni cercată şi neclătinată*5*. 

34) Am văzut mândria făcându-se pricină a sme- 
ritei cugetări şi aducându-şi aminte de cel ce zice: 
„Cine a cunoscut mintea Domnului?” (Romani 11, 34). 

35) Căderea e groapa şi fiica fuduliei. Dar 
căderea e de multe ori, în cei ce voiesc, pricină de 
smerită cugetare. 


452. Nestricăciune dobândită prin har, nu naturală, precum 
şi trupul Domnului nu e nestricăcios prin fire, ci datorită unirii 
lui cu Dumnezeu Cuvântul. 

453. „Patru sunt virtuțile care curăţă sufletul: tăcerea, 
păzirea poruncilor, strâmtorarea şi smerita cugetare.” 

454. Scărarul arată şi aici că ascultarea e mai mare ca 
liniştirea de unul singur. Căci ascultarea nu e pândită de mân- 
drie. Şi ascultătorul e obişnuit cu oamenii şi deci nu cade uşor 
din pricina lor. Pe lângă aceea, s-a obişnuit să atârne totdeauna 
de sfatul părintelui său duhovnicesc şi, prin el, de Dumnezeu. 

455. „Cel ce s-a înălţat prin mândrie a fost părăsit de har. Şi, 
căzând, s-a smerit, şi astfel mândria i s-a făcut pricină de smerită 
cugetare.” Când se înalţă pe sine, cade din har. Căci el socoteşte 
că prin sine este ceea ce este, nu prin Dumnezeu. Deci nu mai e 
deschis lui Dumnezeu, nu cere ajutorul Lui. 

36) Cel ce voieşte să biruiască dracul curviei cu 
lăcomia pântecelui şi cu săturarea este asemenea ce- 
lui ce voieşte să stingă pârjolul cu paie. 

37) Cel ce încearcă să oprească acest război nu- 
mai cu înfrânarea este asemenea celui ce înoată cu 
o singură mână şi se străduieşte să se izbăvească de 
ocean. Uneşte smerenia cu înfrânarea, căci, fără cea 
dintâi, cea de a doua este nefolositoare*. 

38) Oricine se va vedea pe sine copleşit de vreo 
patimă să se înarmeze pe sine, înainte de toate, nu- 
mai împotriva ei. Şi mai ales împotriva duşmanului 
dinlăuntru. Căci, dacă nu e nimicit acesta, nimic nu 
vom folosi din biruinţa asupra celorlalte. lar după 
ce vom ucide pe acest egiptean, vom vedea şi noi 
în rugul smereniei pe Dumnezeu". Ispitit fiind, am 
simţit pe lupul acesta pricinuind sufletului meu, în 
chip înşelător, o bucurie neraţională, lacrimi şi mân- 
gâiere. Şi am crezut, ca un prunc, că culeg rod şi nu 
stricăciune. 

39) „Tot păcatul pe care-l va face omul este în afara 
trupului, dar cel ce curveşte păcătuieşte în trupul său” 
(1 Corinteni 6, 18). Aceasta o spune negreşit, pentru 
că prin scurgere întinează însăşi fiinţa trupului, fapt 


456. „Trebuie ştiut că nu ajunge singură înfrânarea împotri- 
va patimilor, dacă nu se unesc cu ea şi alte virtuţi. Cu deosebi- 
re trebuie să se unească cu ea smerita cugetare, ca să înlăture 
povara ce vine din ea. Dacă această povară e înlăturată, vine 
uşor nepătimirea.” Spune şi Sfântul Maxim: „Smerenia şi greaua 
pătimire eliberează pe om de tot păcatul. Una taie patimile su- 
fletului, alta, cele ale trupului. Aceasta apare făcând-o şi fericitul 
David, când se roagă lui Dumnezeu zicând: «Vezi smerenia mea 
şi osteneala mea şi iartă-mi toate păcatele mele» (Psalm 24, 19)”. 

457. Sunt folosite ca simboluri momente din viaţa lui Moise 
(Ieşirea 2, 12; 3, 2). 

care e cu neputinţă să se întâmple în alt păcat. lar eu 
întreb: De ce la orice alt păcat ne-am obişnuit să zi- 
cem numai că oamenii greşesc, dar când auzim că 
cineva a curvit, zicem cu durere că acesta a căzut?*58 

40) Peştele fuge repede de undiţă şi sufletul iubi- 
tor de plăcere se depărtează de linişte*?. 

41) Focul începe atunci când diavolul vrea să 
lege pe unii de alţii cu o legătură urâtă, ca să încerce 
amândouă părţile. 

42) De multe ori, cei aplecaţi spre iubirea de 
plăcere par să fie cuprinşi de compătimire, milostivi 
şi cu inima uşor de străpuns. Dar cei ce se îngrijesc de 
curăţie nu le au pe acestea astfel. 

43) Un bărbat cunoscător mi-a pus o întrebare 
înfricoşătoare: „Care este, afară de omor şi de tăgă- 
duire, păcatul cel mai greu dintre toate?”, a zis el. 
lar eu am spus că a cădea în erezie. „Şi de ce, a zis 
acela, Biserica universală, primind pe eretici, după 
anatematizarea sinceră a ereziei lor, îi învredniceşte 
de împărtăşirea de Taine, dar pe cel ce a curvit, 


458. „Se poate spune că cineva a greşit şi s-a întors iarăşi 
prin calea prin care s-a abătut. Căci a tăgăduit de pildă prin limbă 
şi iarăşi s-a mărturisit prin ea. Sau a furat prin mâini şi iarăşi a 
dăruit prin ele. Şi în altele, la fel. Dar cel ce a curvit nu se întoar- 
ce prin aceeaşi cale prin care a căzut, ci prin alta. Căci plânge, 
posteşte, suspină. De aceea se numeşte curvia în chip propriu 
cădere, nu greşală. Aceasta cu atât mai mult, când e vorba de 
vieţuirea călugărească. Pentru că e proprie călugărului fecioria 
şi făgăduinţa. Deci cel ce a stricat fecioria a căzut cu adevărat, 
călcând făgăduinţa.” 

459. „lubeşte liniştea cel ce nu e legat de nicio patimă faţă 
de cele ale lumii şi faţă de oameni, cel ce nu iubeşte nimic ome- 
nesc.” Nu le iubeşte în sens rău, pentru a se lăsa stăpânit de ele, 
pentru a pătimi în legătură cu ele. 

primindu-l după ce s-a mărturisit şi a încetat să 
păcătuiască, canoanele apostolice poruncesc să-l 
țină departe de Preacuratele Taine mai mulţi ani?” Şi 
eu, înspăimântându-mă de neputinţa de a răspunde, 
taina a rămas nedezlegată*“. 


460. „Erezia este o abatere a minţii şi o slujire a lumii. De 
aceea e greşală. Dar curvia abate toate simţirile şi puterile tru- 
pului şi ale sufletului şi preface şi corupe chipul şi asemănarea, 
zvârlindu-le în nimic. De aceea e şi numită cădere.” Alta: „Ereziile 
sunt din mândrie, curviile, din dulce pătimire. Cei dintâi se 
îndreaptă prin smerenie, cei de al doilea, prin greaua pătimire”. 
Ed. 1970: „Nu a lăsat nedezlegată întrebarea pentru că e de ne- 
dezlegat, ci cu voia, pentru o iconomie mai adâncă. Căci cui nu-i 
este vădit că a cădea în erezie e lucrul cel mai greu dintre toate, 
la Dumnezeu şi la oameni? Dar fiindcă patima curviei, ca una 
ce se sădeşte în fire şi exercită o mare tiranie prin plăcere, se re- 
întoarce uşor şi adeseori atrage pe oameni şi-i face să lunece şi 
după pocăință, de aceea cel ce a curvit e oprit pentru mulţi ani 
de la Sfintele Taine, ca să nu se întoarcă iarăşi la vărsătura sa şi 
să i se facă grea îndreptarea; şi pentru a sădi frica în toţi, ca să 
lupte împotriva patimii cu toată puterea. lar rostogolirea în ere- 
zie este o patimă şi o neştiinţă sufletească ce se iveşte mai mult 
din rătăcire sau din iubirea de stăpânire, sau din slava deşartă. 
Dar, după trezirea celui ce a suferit de ea, acela nu mai are 
război din partea ei, sau tulburare din partea firii. Deci ce nevo- 
ie e să-i ţină pe aceştia departe de pragurile bisericilor? Se mai 
poate spune şi altfel: că scopul celor ce povăţuiesc, învățând 
şi tămăduind, este să taie din rădăcină răul, ca să nu răsară 
iarăşi. De aceea nu se mulţumesc numai cu înlăturarea răului, 
ca la cei ce s-au abătut de la dogme sau au înclinat spre ere- 
zie, ci rânduiesc şi un timp, cum e obiceiul acribiei (stricteţii, n. 
trad.), ca cei ce au curvit să uite de plăcerea urâtă. Căci cel ce a 
curvit, deşi ştie că lucrul e rău, totuşi e atras de plăcere, din lip- 
sa frânelor; el nu rătăceşte din neştiinţă. Răul ereziei stă numai 
în suflet. Dar curvia, pornind din sufletul liber, a umplut trupul 
de stricăciune din pricina păcatului. Apoi cel ce, luptând în chip 
natural, întoarce pe cineva din erezie, odată cu întoarcerea 

44) Să cercetăm, să măsurăm şi să observăm ce 
fel de plăcere ne vine în timpul cântării de psalmi de 
la dracul curviei, şi ce fel, din cuvintele Duhului şi din 
harul şi puterea aflătoare în ele. 

45) Să nu te amăgeşti pe tine, o, tinere! Am văzut 
pe unii rugându-se din suflet pentru cei iubiţi de ei. 
Aceştia, mişcaţi de curvie, socoteau că împlinesc o 
lege a iubirii. 

46) Se poate întina cineva trupeşte prin atingere. 
Şi nimic nu-i mai rău decât această simţire**!. 

47) Adu-ţi aminte de cel ce şi-a înfăşurat mâna în 
rasă şi fă-ţi mâna moartă faţă de cele fireşti şi nefireşti 
ale trupului tău şi ale celui străin*%?. 

48) Socotesc că nu trebuie să se numească cine- 
va nicicum sfânt, înainte de a preface în loc sfânt 
pământul acesta (trupul?), dacă e cu putinţă să-l 
prefacă. 


l-a şi curăţit. Dar cel ce se întoarce din curvie are nevoie de 
timp, de lacrimi şi de post, ca să se şteargă plăcerea întipărită 
în el şi să vindece rana păcatului care s-a întipărit în trup şi 
să facă mintea nefurată şi neînclinată spre ea, prin uitarea 
îndelungată. Dar, dacă rămân amândoi nepocăiţi, nu vor avea 
aceeaşi osândă“, ci, ereticul, una mai mare. 

461. „Maica faptei e atingerea, precum a acesteia, vederea, 
şi a acesteia, auzul şi mirosirea. Dacă deci cineva nu vine condus 
de acestea la atingere, ci cade mai degrabă cu gândul, nu vine la 
faptă, mai bine zis nu se năpusteşte spre fapta rea. De aceasta e 
bine să fugim, începând chiar de la privire.” 

462. „E de însemnatcă nu trebuie să se atingă cu mâinile sau 
cu alt mădular, chiar dacă sunt unii ai altora cei ce se ating, ase- 
menea fratelui care şi-a înfăşurat mâna în rasă, sau cu alt petic, 
şi aşa a trecut râul pe maica sa. Şi nu numai să nu ne atingem, 
dar nici măcar să ţinem dezgolit vreun mădular al nostru. Şi mai 
ales dacă cineva e şi războit de trup. Nici să nu ne scărpinăm, 
căci atingerea e maica păcatului.“ 

49) Când ne întindem pe aşternut, atunci să ne 
trezim. Pentru că atunci luptă mintea cu dracii fără 
de trup. Şi, dacă se va afla iubitoare de plăcere, se va 
face trădătoare din plăcere. 

50) Aducerea aminte de moarte să se culce cu tine 
şi să se scoale cu tine; şi tot aşa, rugăciunea de un 
singur gând a lui lisus*55. Căci nu vei afla alte ajutoare 
ca acestea în somn. 

51) Unii socotesc că războaiele şi scurgerile sunt 
pricinuite numai de mâncăruri. Dar eu am văzut tare 
întinaţi de acestea şi pe cei foarte bolnavi şi postitori 
la culme. 

52) Am întrebat odată despre acestea pe un călugăr 
dintre cei mai încercaţi şi cu darul deosebirii, şi m-a 
învăţat, fericitul, foarte înţelepţeşte: „Se întâmplă, 
zicea pururea-pomenitul, în somn o scurgere din 
mulțimea bucatelor şi din odihnă; o alta e din mân- 
drie, când ne fălim cu îndelungata noastră necurgere; 
şi iarăşi există o alta din dispreţuirea aproapelui. 
Dintre acestea, cele două din urmă se pot întâmpla 
şi celor bolnavi, poate şi toate trei. lar dacă cineva 
se vede pe sine curăţit de toate aceste pricini spuse 
înainte, fericit este pentru o astfel de nepătimire; el 
a pătimit ceea ce i s-a întâmplat numai din pizma 


463. Ed. 1970: „Rugăciune de un singur gând se numeşte 
cea care priveşte spre un singur lucru şi numai la acesta se 
gândeşte şi numai pentru el se roagă: mântuirea. Şi aceasta este: 
«Doamne, lisuse Hristoase, Fiul lui Dumnezeu, miluieşte-mă!» şi: 
«Tatăl nostru». Călugărul şi oricare credincios nu se gândeşte la 
învățături dogmatice ca la nişte obiecte de gândire teoretică. El 
gândeşte totul în funcţie de mântuirea sa. Aceasta îl preocupă, 
aceasta îl doare, de aceasta se îngrijeşte, pentru aceasta luptă. 
E o gândire plină de simţire. Ea îi angajează în mod palpitant 
întreaga fiinţă”. 

dracilor. Dumnezeu îngăduie pentru un timp să i se 
întâmple aceasta, ca, prin întâmplarea aceasta fără 
de păcat, să dobândească o şi mai înaltă smerenie”. 

53) Nimeni să nu se învoiască a gândi ziua la 
nălucirile sale din timpul somnului. Căci şi acesta 
este un scop al dracilor, ca să ne murdărească în sta- 
rea de veghe cu cele din visuri. 

54) Să luăm seama şi la altă viclenie a vrăjmaşului 
nostru. Precum mâncărurile ce vatămă trupul 
obişnuiesc să ne pricinuiască boala după un timp sau 
după o zi, aşa se întâmplă de multe ori şi cu pricinile 
ce ne întinează**. 

55) Am văzut pe unii ce s-au desfătat (cu mân- 
căruri), fără să fie războiţi îndată. l-am văzut mân- 
când împreună cu femei şi petrecând cu ele şi nea- 
vând în acele clipe niciun gând rău. Şi, amăgindu-se, 
s-au încrezut în ei şi n-au mai avut nicio grijă, socotind 
că au pace şi siguranţă în ei. Dar deodată au pătimit 
vătămarea în chilie. Care vătămare? Cea care ne vine 
trupeşte şi sufleteşte numai nouă, când ne aflăm sin- 
guri. Cel ce a fost încercat ştie aceasta. Dar cel ce n-a 
fost încercat nu trebuie să ştie“. 


464. „Aceasta e o mare viclenie. Dracii, care nu obosesc 
niciodată de a ne război, întrerup aceasta pentru un timp, când 
văd la noi o moleşeală. Aceasta pentru ca, dispreţuindu-le, din 
lipsă de grijă, noi să facem acestea în tot timpul. Adică, aflându-ne 
singuri, cele în care ni se cere o grijă atentă să ne împingă la alu- 
necare. De aceasta să ne păzim ca, nu cumva, fără alte trupuri, 
folosindu-ne de trupurile proprii, să săvârşim păcatul, mai bine 
zis să ne rostogolim în groapă.” 

465. „Deci trebuie ocolită orice convorbire cu femeile, 
ca putând duce la o slăbire a frânelor. lar dacă aceasta e cu 
neputinţă din anumite trebuinţe, sau pentru grija de săraci, 
trebuie vorbit căutând cu capul în jos, căci multora, sau 

În vremea aceea ajutor bun îi este sacul, cenuşa, 
starea în picioare toată noaptea, mulţumirea cu pâi- 
ne, limba arsă şi cu măsură răcorită, aşezarea în 
coşciuge şi, înainte de toate, smerenia; şi, dacă e cu 
putinţă, ajutorul unui părinte sau al unui frate sârgu- 
incios, bătrân cu cugetul“. Căci ar fi minune să se 
poată mântui din ocean o corabie singură. 

56) Aceeaşi cădere pricinuieşte unuia o osândă 
însutită faţă de cea săvârşită de altul: după felul (ce- 
lui ce o săvârşeşte), după loc, după înaintare şi după 
multe altele*“. 

57) Mi-a istorisit cineva o pildă foarte înaltă de curăţie 
(castitate). Văzând cineva, zicea, o frumuseţe deosebită, 
slăvea foarte pe Făcătorul din acest prilej şi numai 
de vederea ei era mişcat la iubirea lui Dumnezeu şi-i 


aproape tuturor celor biruiţi de frumuseţea femeilor, le-a ve- 
nit moartea prin ferestre, cum l-a luat în stăpânire şi pe ma- 
rele prooroc şi împărat (David) când a privit spre baia aceea 
aducătoare de moarte.” 

466. Ni s-a povestit despre călugări din mânăstirile din Mol- 
dova care dormeau în sicrie. „Căci şi sicriele ajută la scăparea 
de ispită. Dar totul este smerenia, căci sicriul este spre smere- 
nie. Pe lângă aceea, să avem şi pe un frate dintre cei nevoitori 
împreună-rugător.” 

467. Dăm aceeaşi scolie din PG în formularea mai bună a 
ed. 1970: „Fel (mod) numeşte educaţia. Loc, faptul de a nu fi 
aproape de căderi. Înaintare, faptul de a avea o experienţă a 
stării călugăreşti. Căci cel ce a fost educat în bune moravuri şi s-a 
aflat departe de locul căderilor şi e încercat în lupta nevoinţei, 
lăsându-sebiruit de curvie, are o mai mare osândă decât cel cres- 
cut cu negrijă şi în neorânduială şi fără experienţă, dacă a alune- 
cat. lar «după alte multe» înseamnă a săvârşi într-un loc mai sfânt 
fapta murdară, sau în suflet curat, sau în mânăstire, sau cu o 
femeie măritată, sau cu o rudenie trupească sau duhovnicească, 
sau a fi şi altuia pricină şi învăţător spre o faptă necurată”. 

izvorau lacrimi*$8. Dacă unul ca acesta are totdeauna, în 
asemenea prilejuri, o astfel de simtire şi lucrare, a înviat 
nestricăcios înainte de învierea de obşte*%?. 

58) Acelaşi lucru îl vedem şi în cântări. lubito- 
rii de Dumnezeu sunt mişcaţi spre o bucurie lină şi 
spre iubirea dumnezeiască şi spre lacrimi şi de către 
cântările din afară şi de către cele duhovniceşti. Iubi- 
torii de plăcere, dimpotrivă. 

59) Unii, precum am spus mai înainte, sunt războiţi 
cu mult mai mult în locurile de liniştire (de sihăstrie). 
Şi nu e de mirare. Căci dracilor le place să petreacă 
acolo, fiind izgoniți de Domnul în locuri pustii şi în 
adânc, spre mântuirea noastrâă*”. 

60) Dracii îl războiesc cumplit pe cel ce se linişteşte 
(pe sihastru), ca, nefolosindu-se acesta cu nimic din 
pustie, să vină în lume. Dar pleacă de la noi, care pe- 
trecem în lume, ca, simţindu-ne nerăzboiţi în ea, să 
rămânem cu cei din lume“. 


468. „Socotesc că vorbeşte de Nonu, care a botezat pe Sfân- 
ta Pelaghia. Acesta, eliberat de războiul patimilor împreunate cu 
lucrurile, a îmbrăcat haina nepătimirii. Venindu-i la îndemână pri- 
lejul, nu s-a dovedit pătimaş (căci era izbăvit de patimă). El privea 
frumuseţile de Sus. Dar iubitorii de plăcere lucrează dimpotrivă.” 

469. „Înviere nestricăcioasă numeşte pe cea din viaţa de faţă, 
venită din schimbarea moravurilor. Căci, când desfrânatul se face 
neprihănit şi lacomul milostiv şi cel aspru, blând, a venit învierea 
încă aici, ca oarvună a celei viitoare. Şi cum e această înviere? Prin 
faptul că păcatul a fost omorât şi dreptatea s-a înălţat, că viaţa cea 
veche a încetat şi cea a tot nouă şi îngerească e trăită.” La învierea 
de obşte, trupul, fiind total înduhovnicit într-o comuniune dialogică 
deplină cu Dumnezeu, va fi cu totul neprihănit, deci nestricăcios. 

470. Poate fi şi un adânc vecin cu adâncul liniştii şi al vieţii 
în Dumnezeu. 

471. „Gândurile rele îşi iau fiinţa din alegerea noastră şi 
din reaua lucrare a dracilor. lar cele bune din fire - căci am fost 

61) Unde suntem războiţi, acolo luptăm fără 
îndoială şi noi, cu tărie, cu vrăjmaşul. Căci când nu 
luptăm noi împotriva lui, ni se face şi el prieten*?. 

62) Petrecând pentru un timp în lume pentru vreo 
trebuinţă oarecare, suntem acoperiţi de mâna lui Dum- 
nezeu, poate pentru rugăciunea părintelui nostru şi ca 
să nu se hulească şi Domnul prin noi. Dar uneori nu sun- 
tem ispitiţi şi din pricina nesimţirii şi a faptului că avem 
de mai înainte multă cercare şi săturare din cele văzute, 
vorbite şi făcute. Sau, poate, dracii se depărtează şi ne 
părăsesc pe noi de bunăvoie, făcând să se umple locul 
golit de toate celelalte de închipuirea de sine a noastră. 

635) Ascultaţi şi o altă meşteşugire şi viclenie a aces- 
tui amăgitor, toţi cei ce v-aţi hotărât să vă deprindeţi 
în neprihănire, şi păziţi-vă! Mi-a istorisit careva dintre 
cei ce au suferit cercarea vicleniei că de foarte multe 
ori dracul trupurilor se retrage cu desăvârşire, insu- 
flând călugărului o evlavie la culme, ba poate punând 
în mişcare în el şi izvor de lacrimi în timpul cât şade cu 
nişte femei şi vorbeşte cu ele, sfătuindu-l să le îndem- 
ne să gândească la moarte, la judecată, la neprihănire. 
Aceasta pentru ca, nenorocitele, câştigate prin cuvânt 
şi prin prefăcuta evlavie, să alerge la lup ca la păstor. 
Şi apoi, născându-se obişnuinţa şi îndrăzneala, neno- 
rocitul să sufere căderea. 


făcuţi buni -, din alegere, datorită libertăţii, şi din îndemnul în- 
gerilor. Deci cele rele îşi iau fiinţa din două izvoare, iar cele bune, 
din trei. Să ne aducem deci aminte de cel ce zice: «Staţi împo- 
triva diavolului şi va fugi de la voi» (Iacob 4, 7). Deci să stăruim 
în nevoinţă. Dimpotrivă, nerăzboirea noastră de către el în lume 
este o viclenie a lui şi nu un semn al iubirii de oameni.“ 

472. Când suntem războiţi de demoni înseamnă că noi înşine 
luptăm împotriva lor. Căci, când nu luptăm împotriva lor, ne sunt 
prieteni, pentru că facem prin noi înşine ceea ce le place lor. 

64) Să fugim, ca să nu vedem, nici să auzim de fruc- 
tul din care ni s-a poruncit să nu gqustăm. Căci m-aş 
mira să ne socotim mai tari ca proorocul David. Acest 
lucru este cu neputinţă“. Atât de înaltă şi de mare e 
lauda neprihănirii, că unii dintre părinţi au îndrăznit 
să o numească nepătimire. 

65) Spun unii că e cu neputinţă să se numească 
cineva curat (neprihănit) după gustarea păcatului. 
Dar eu spun: „E cu putinţă şi uşor celui ce voieşte 
să altoiască măslinul sălbatic cu cel bun” (Romani 
11, 23). Dacă i s-ar fi încredinţat cheile cerului celui 
feciorelnic cu trupul (apostolului loan), poate ar fi 
dogmatizat bine cei amintiţi înainte. Dar dacă nu, să-i 
ruşineze pe ei cel ce avea soacră şi s-a făcut neprihânit 
şi poartă cheile Împărăției (Petru). 

66) Multe chipuri are şarpele trupurilor. Celor 
necercaţi le insuflă să facă numai încercarea şi să 
înceteze apoi. lar pe cei cercațţi îi stârneşte ticălosul 
iarăşi spre cercare prin amintire. Mulţi din cei dintâi 
sunt nerăzboiţi din necunoaşterea răului; dar cei de 
al doilea suferă multe supărări şi războaie, ca unii ce 
au trecut prin cercarea acestei urâciuni. Dar de multe 
ori se întâmplă şi dimpotrivă. 


473. „Priveşte aici folosul mutării dintr-un loc. Căci 
Duhul Sfânt învățând pe părinţi că cel ce se nevoieşte îşi poa- 
te schimba moravurile din schimbarea locului, aceştia strigă: 
«fugiţi de locurile căderilor!»... lar amintind de David, Părintele 
se gândeşte la căderea lui cu Berşeba.” Din Isaac: „Cel ce nu 
se depărtează de pricinile patimilor e atras cu voie şi fără voie 
de păcat. lar pricinile păcatelor sunt acestea: vinul şi femei- 
le, bogăţia şi buna propăşire a trupului, nu pentru că acestea 
sunt prin fire păcat, ci pentru că firea înclină prin ele uşor spre 
patimile păcatului. De aceea omul trebuie să se păzească cu 
sârguinţă”. 

67) Când ne sculăm unii din somn plini de bunătate 
şi paşnici, suntem mângâiați în chip ascuns de Sfinţii 
îngeri. Şi mai ales când ne culcăm cu multă rugăciune 
şi trezvie. Dar se întâmplă uneori să ne sculăm din 
somn mahmuri, pătimind aceasta din pricina unor vi- 
suri şi vederi urâte. 

68) „Văzut-am pe cel necurat prea înălțându-se, ri- 
dicându-se, tulburându-se şi înfuriindu-se în mine ca 
cedrii Libanului. Şi am trecut prin înfrânare şi iată nu 
mai era mânia lui ca mai înainte. Şi l-am căutat, sme- 
rind cugetul meu, şi nu s-a mai aflat în mine locul lui 
şi urma lui” (Psalm 36, 35-36). 

69) Cel ce a biruit trupul a biruit firea. lar cel ce a 
biruit negreşit a ajuns mai presus de fire. Şi cel ce s-a 
făcut aşa „micşoratu-s-a cu puţin faţă de îngeri” (Evrei 
2, 7), ca să nu zic că deloc. 

70) Nu e o minune că cel nematerial (dracul) luptă 
cu cel material. E minune, cu adevărat, că cel care se 
află în materie, luptând cu acest trup material, vrăjmaş 
şi viclean, pune pe fugă pe vrăjmaşii netrupeşti. 

71) Domnul cel bun arată multă purtare de grijă 
faţă de noi şi prin aceea că înfrânează pe femeie cu 
frâul ruşinii. Căci dacă ea s-ar năpusti spre bărbat, nu 
s-ar mântui niciun trup. 

72) Părinţii au stabilit, cu darul lor de deosebire, că 
alta este momeala, alta, însoţirea, alta, încuviințarea, 
alta, robirea, alta, lupta şi alta, aşa-numita patimă a 
sufletului. 

Momeala, lămuresc fericiţii, e gândul simplu sau 
icoana a ceva adus în inimă în chip înţelegător. 


474. Trupul ţine de fire. Cine biruie trupul şi-a biruit firea şi 
a ajuns mai presus de ea, ca îngerii. Dar aceasta, numai prin pu- 
terile Sfântului Duh. El rămâne om, dar cu o viaţă curată şi 
dăruită lui Dumnezeu, ca a îngerilor. 

Însoţirea e convorbirea cu ceea ce s-a arătat în chip 
pătimaş sau nepătimaş. Consimţirea (încuviințarea) 
este învoirea cu plăcere a sufletului cu ceea ce s-a arătat. 
Robirea e tragerea cu sila şi fără voie a inimii, sau 
însoţirea stăruitoare a inimii cu lucrul acela şi pierderea 
stării noastre celei bune. Lupta hotărăsc ei că presupune 
puterea la fel de tare cu a aceluia împotriva căruia se dă 
lupta, putere care sau învinge, sau suferă înfrângerea. 
lar patima spun că e propria-zis ceea ce se încuibează în 
curs de vreme lungă în suflet, în chip pătimaş, şi-l duce 
la o deprindere prin obişnuinţa cu ea, încât se porneşte 
de bunăvoie şi de la sine spre fapte. 

Dintre acestea toate: prima treaptă e nepăcătoasă; 
a doua, nu în chip negreşit; a treia, potrivit cu starea 
celui ce luptă. lar lupta pricinuieşte sau cununile, sau 
pedepsele. Robirea altfel se judecă dacă se întâmplă 
în vremea rugăciunii şi altfel, dacă în afara rugăciunii; 
altfel, în stările de mijloc şi altfel, în amintirile rele. Iar 
patima e urmată în toate, în chip neîndoielnic, fie de 
pocăinţa potrivită, fie de chinurile viitoare. Deci cel ce 
gândeşte nepătimaş primul lucru le-a tăiat pe toate 
cele ce urmează. 

Mai găsim la părinţii care lămuresc lucrurile în chi- 
pul cel mai amănunţit şi un alt înţeles mai subţire al 
acestora, pe care unii spun să o numim uitare de sine. 
Aceasta înseamnă ivirea năprasnică a patimii, fără 
timp, fără gând şi chip, în cel ce o suferă. Nimic nu 
apare mai subţire sau mai neobservat ca aceasta în 
duhuri. Ea şi-arată prezenţa în sufletul unora printr-o 
amintire simplă şi fără convorbiri, deodată şi pe 
neaşteptate şi în chip neştiut*”5. Dacă cineva a putut 


475. „Robirea urmează însoţirii şi cere timp şi un mod de 
dezvoltare. Dar uneori e unită cu răpirea şi se produce repede 

să descopere această subţirime a patimii din el prin 
plâns, el ne poate învăţa cum se poate curvi, în chip 
pătimaş, numai prin ochi, prin simpla privire, prin 
atingerea mâinii, prin auzirea unei cântări, fără ni- 
ciun înţeles sau gând. 

73) Unii spun că trupul vine la patimi din gându- 
rile de curvie. Alţii, iarăşi, că gândurile rele se nasc 
din simţirile trupului. Şi cei dintâi zic că, dacă nu ar 
lua-o înainte mintea, trupul nu i-ar urma*%. lar cei 
de al doilea aduc în susţinerea lor răutatea patimi- 
lor trupeşti, zicând: de multe ori gândurile îşi pri- 
mesc intrarea în inimă printr-o vedere prea plăcută, 
printr-o atingere a mâinii, prin mirosirea unei bune 
miresme, prin auzirea unui glas dulce. Să înveţe 
despre acestea cel ce poate în Domnul. Căci aces- 
tea sunt foarte folositoare şi trebuincioase celor ce 
se îndeletnicesc cu făptuirea prin cunoştinţă. Dar 
pentru lucrătorul în simplitatea inimii, acestea nu 
au niciun rost. Căci cunoştinţa nu e a tuturor. Dar 


şi de multe ori fără obişnuire, fără timp şi stare sufletească 
pregătită. Ea aduce vătămarea prin simple gânduri şi simţiri în 
vremea în care suntem răpiți.” 

476. „Unui gând rău îi premerge o patimă. Dar patimii îi pre- 
merge simţirea. lar relei întrebuinţări a simţirii îi premerge min- 
tea.“ Alta, a Sfântului Maxim: „Patimile obişnuiesc să fie mişcate 
de simțuri. Deci, fiind de faţă iubirea şi înfrânarea, patimile nu 
se vor mişca, iar nefiind de faţă, acelea se mişcă. luţimea are 
nevoie de mai multe leacuri decât pofta. De aceea se zice că iu- 
birea este mare, pentru că e frâu al iuţimii. Pe aceasta a numit-o 
şi Moise, simbolic, omorâtoare de şerpi în cele naturale”. Alta, a 
lui Isaac: „Mişcarea gândurilor în om are patru pricini: întâi, din 
voinţa trupului natural; al doilea, din nălucirea simţurilor legate 
de lucrurile lumii pe care le aude şi le vede; al treilea, din dezle- 
garea sufletului de minte; al patrulea, din momelile dracilor ce 
ne războiesc“”. 

mai fericita simplitate nu o au toţi ca pavăză faţă de 
vicleniile dracilor*”. 

74) Unele dintre patimi vin din cele dinlăuntru 
asupra trupului, altele, dimpotrivă. Celor din lume 
li se întâmplă lucrul al doilea. lar celor ce duc viaţă 
călugărească, primul, din pricina lipsei de prilejuri. Eu 
zic despre ei aceasta: căuta-vei la cei răi înțelepciune 
şi nu o vei afla. 

75) Când, luptând mult împotriva dracului, 
însoţitorul lutului, îl vom alunga din inima noastră 
bătându-l cu piatra postului şi străpungându-l cu 
sulița smereniei, atunci, sălăşluindu-se în trup ca 
un vierme oarecare, se sileşte, ticălosul, să ne în- 
tineze, aţâţându-ne spre mişcări dobitoceşti şi ne- 
cuvenite. Aceasta obişnuiesc să o pătimească mai 
ales cei ce ascultă de dracul mândriei. Pentru că, 
nemaipurtând în inimă gânduri neîncetate de 
curvie, se apropie de patima mândriei. Că ceea ce 
am spus e adevărat, vor vedea când, începând a se 
strâdui pentru oarecare liniştire, se vor cerceta cu 
grijă. Atunci vor afla în adâncul inimii lor ca un fel 
de şarpe ascuns în gunoi, sfătuindu-i să se silească 
cu toată sârguinţa şi râvna să dobândească virtutea 
oarecărei curăţii a inimii. Nu înţeleg, nenorociţii, 
cuvântul care zice: „Ce ai ce nu ai luat în dar, sau 
de la Dumnezeu, sau din împreună-lucrarea şi 
rugăciunea altora?” (1 Corinteni 4, 7). 


477. Cei ce se află pe treapta eforturilor de curăţire prin 
fapte se folosesc de cunoştinţa metodelor de lucru ale diavolu- 
lui, descrise mai înainte. Dar pentru cei ce ajung la simplitatea 
nevinovăţiei, ele nu mai sunt de trebuinţă. Nevinovăţia lor e ea 
însăşi o pavăză împotriva tuturor uneltirilor meşteşugite ale dia- 
volului. Ei nu mai pot fi clintiţi din nevinovăția lor. 

Să ia aminte deci, cu toată sârguinţa, la numitul 
şarpe inima lorşi să-l izgonească, omorându-l cu multa 
smerită cugetare. De vor face aceasta, înstrăinându-se 
de el, vor putea să se dezbrace şi ei poate cândva de 
veşmintele de piele (Facerea 3, 21) şi să cânte Dom- 
nului, ca odinioară tinerii neprihăniţi, cântarea de 
biruinţă, dacă, dezbrăcându-se de ele, nu se vor afla 
goi de nevinovăția acelora şi de smerenia firească“. 

Dar şi acest drac ţine seama, cu mult mai mult 
decât ceilalţi, de vremi. Căci ticălosul încearcă să 
ne războiască mai ales atunci când nu putem să ne 
rugăm şi trupeşte împotriva lui*?. 

Celor ce n-au dobândit încă adevărata rugăciu- 
ne a inimii, mult le ajută chinuirea din rugăciu- 
nea trupească“, adică ridicarea mâinilor, lovirea 


478. Nu ajunge deci să se dezbrace de haina senzualităţii, ci 
trebuie să îmbrace şi haina de lumină a nerăutăţii, sau a curăţiei, 
sau a virtuţilor. Între ele trebuie să strălucească smerenia. Căci, 
altfel, toate pot fi întunecate de o nouă murdărie. 

479. Nu ajunge să ne rugăm numai cu sufletul, iar trupul 
să-l lăsăm neobservat, ci trebuie să aducem şi trupul în stare de 
rugăciune: să-l îngenunchem, să-l facem să stea liniştit, cuviin- 
cios, îmbrăcat peste tot etc. Altfel ne rugăm în genunchi, a re- 
cunoscut şi filosoful Max Scheler (Das Ewige im Menschen). Dar 
aceasta nu înseamnă că ne putem ruga numai cu trupul. „Cu 
drept cuvânt rugăciunea minţii trebuie să se facă şi de cei ce slu- 
jesc trupeşte. Căci, când dracii văd pe cineva ocupat cu slujirile 
trupeşti, socotind că nu e cu putinţă a se ruga trupeşte împotriva 
vrăjmaşilor, dau năvală asupra lui prin cele mai urâte gânduri 
şi-l duc la înfrângere.” 

480. Acestea neînţelegându-le, occidentalii au dezbrăcat 
cultul de orice efort al trupului, de orice antrenare a trupu- 
lui, renunțând la orice efort de sfințire a lui şi socotind în mod 
greşit că sufletul se poate sfinţi şi smeri fără trup. Ei vor să facă 
rugăciunea comod, şezând în biserici pe scaune. 

pieptului, privirea curată la cer, zgomotul suspine- 
lor, plecarea necontenită a genunchilor. Deoare- 
ce adeseori nu le putem face pe acestea când sunt 
alţii de faţă, de aceea tocmai atunci ne şi războiesc 
mai ales dracii. Dar şi când nu avem tăria să ne îm- 
potrivim vrăjmaşilor noştri cu vigoarea minţii şi cu 
puterea nevăzută a rugăciunii, ne supunem în chip 
necesar lor. 

Tu însă fugi repede, de este cu putinţă. Ascunde-te 
puţin şi fă-te necunoscut. Priveşte în sus cu ochiul su- 
fletului, de este cu putinţă. lar de nu, măcar cu cel din 
afară. Răstigneşte-ţi mâinile în chip nemişcat, ca şi 
prin înfăţişare să ruşinezi pe Amalec şi să-l biruieşti“!. 
Strigă către Cel ce te poate mântui nu cu cuvinte is- 
cusite, ci cu cuvinte smerite. Începe înainte de toate 
cu: „Miluieşte-mă, că neputincios sunt”*?. Atunci vei 
cunoaşte cu fapta puterea Celui Preaînalt şi vei izgoni 
în chip nevăzut pe cei nevăzuţi, prin ajutor nevăzut'&. 

Cel ce s-a obişnuit să se roage astfel va putea izgo- 
ni repede chiar şi numai cu sufletul pe vrăjmaş. Căci 
al doilea lucru este darul dat (&vriSwpov) de Dumnezeu 
lucrătorilor celui dintâi. Şi pe drept cuvânt. 

76) Aflându-mă undeva într-o adunare, am cunos- 
cut un frate sârguincios supărat de gânduri rele. Aces- 
ta, neaflând loc potrivit pentru rugăciune, intrând la 
locul trebuincios pântecelui, ca şi când ar fi fost si- 
lit de acesta, a pornit acolo cu rugăciunea plină de 


481. Ed. 1970: „Adică pe dracul curviei”. 

482. „Roagă-te întâi pentru curățirea de patimi; al doilea, 
pentru a te izbăvi de neştiinţă; şi al treilea, de toată ispita şi 
părăsirea.“ 

483. „A experia ajutorul lui Dumnezeu înseamnă a primi da- 
rul potrivit cu dispoziţia sufletului nostru.“ 

putere împotriva celor ce-l războiau. lar dojenindu-l eu 
pe el pentru nepotrivirea locului, a zis: „Fiind urmărit 
de gânduri necurate, m-am rugat în loc necurat să fiu 
curăţit de ele“**. 

77) Toţi dracii se luptă să întunece mintea noastră, 
apoi îi insuflă cele plăcute lor - căci dacă mintea 
nu va fi adormită, comoara nu se va jefui -, dar cel 
a curviei, mai mult decât toţi. Acesta, întunecând 
adeseori mintea conducătoare, îi face pe oameni să 
săvârşească acele lucruri pe care numai cei ieşiţi din 
minte le săvârşesc. De aceea, trezindu-se mintea după 
o vreme, ne ruşinăm nu numai de cei ce ne văd, ci şi 
de noi înşine pentru faptele, pentru vorbele şi pentru 
înfăţişările noastre necuviincioase şi ne uimim de or- 
birea noastră de mai înainte. De aceea mulţi, cunos- 
când aceasta, s-au oprit de la rău. 

78) Întoarce-te de la vrăjmaşul care, după 
vreo faptă, te împiedică să te rogi, sau să lauzi pe 
Dumnezeu, aducându-ţi aminte de cel ce a zis: „Pen- 
tru că sufletul meu, chinuit de gândurile fără voie, îmi 
pricinuieşte osteneli, voi căuta dreptatea lui împotri- 
va vrăjmaşilor lui” (Luca 18 , 5)*5%. 


484. Din Sfântul loan Gură de Aur: „Trebuie ştiut că nu se 
caută locul rugăciunii, ci modul. leremia era în noroi şi se 
ruga lui Dumnezeu. Daniil, în groapa leilor, şi îmblânzea pe 
Dumnezeu. Moise, pe mare, şi Dumnezeu îi zicea: «Ce strigi către 
Mine?» Tâlharul, pe cruce, şi i s-a deschis cerul. Deci şi tu, oriun- 
de ai fi, roagă-te cu conştiinţa curată şi Dumnezeu te aude. Căci 
al Lui este pământul şi plinirea lui”. Alta: „Nu locul, ci virtutea 
face locul vrednic de cinste”. 

485. „Vezi că n-a zis sufletul chinuit de patimi, ci de 
prejudecăţi (de gânduri urâte fără voie). Căci stăpânirea patimi- 
lor e un rod de bunăvoie al libertăţii, dar prejudecata sau gândul 
sugerat e o tiranie fără voie.” 

79) Cine a biruit trupul? Cel ce şi-a zdrobit inima. 
Dar cine şi-a zdrobit inima? Cel ce s-a tăgăduit pe sine. 
Căci cum nu se va zdrobi cel ce a murit voii sale? 

80) Există pătimaş mai pătimaş decât pătimaşul. 
E cel ce îşi face cunoscute murdăriile lui cu plăcere şi 
cu dulce împătimire de ele“. 

81) Gândurile necurate şi urâte se ivesc în inimă de 
la amăgitorul inimii, de la dracul curviei. Pe acestea le 
tămăduieşte înfrânarea şi socotirea lor ca nimic. 

82) În ce chip şi fel voi judeca pe acest prieten al 
meu, după pilda celorlalte patimi, odată ce-l voi lega 
pe el, nu ştiu. Căci se dezleagă înainte de a-l lega; mă 
împac cu el înainte de a-l judeca, şi mă îmblânzesc 
înainte de a-l pedepsi. Cum voi birui pe cel pe care 
m-am obişnuit să-l iubesc prin fire? Cum mă voi elibe- 
ra de cel cu care m-am legat pentru vecie? Cum îl voi 
omorî pe cel ce va învia odată cu mine? Cum voi arăta 
nestricăcios pe cel ce a primit prin fire stricăciunea? 
Ce lucru binecuvântat voi spune celui ce a dobândit 
prin fire cele binecuvântate?*% 


486. E cel ce se făleşte cu murdăriile săvârşite şi se îndulceşte 
cu ele, povestindu-le. 

487. E o întreagă dramă pe care o pricinuieşte faptul că, 
pe de o parte, trupul ne e necesar şi bun, pe de alta, ni se face 
pricină de suferinţă şi de osândă. Problema nu e de ordin teo- 
retic, ci e trăită dureros. Orice cale am alege, e împreunată cu 
dureri. Dacă-l lăsăm în plăceri, acestea sunt trecătoare şi urmate 
de dureri temporare şi veşnice. Dacă-l oprim de la plăceri, aceas- 
ta iarăşi înseamnă durere îndelungată pentru el. Complexitatea 
problemei se datorează faptului că trupul merită să fie salvat, 
pentru că în fond e bun, şi de salvarea lui depinde mântuirea mea. 
Dar mântuirea nu înseamnă a-l lăsa în plăcerile lui, nu înseamnă 
a-l salva aşa cum este - căci aceasta nu e salvare -, ci a-l curăți şi 
a lupta mereu pentru curăţia lui, sau pentru el, împotriva a ceea 

De-l voi lega cu postul, osândind pe aproapele (care 
nu posteşte, n. trad.), mă predau iarăşi lui. De-l voi bi- 
rui încetând să judec, înălţându-mă cu inima, mă voi 
vedea iarăşi coborât. Îmi este şi împreună-lucrător şi 
vrăjmaş; şi ajutător, şi potrivnic; şi susţinător, şi isco- 
ditor de curse; slujit, mă războieşte, topit (cu postul, 
n. trad.), pierde din putere; odihnit, iese din rânduială; 
muncit iarăşi, nu rabdă; de-l întristez, îl primejduiesc; 
de-l rănesc, nu am prin cine să câştig virtuțile; pe 
acelaşi îl îmbrăţişez şi-l resping. 

Care e taina cu privire la mine? Care e rațiunea 
alcătuirii mele? Cum îmi sunt mie însumi duşman şi 
prieten? Spune-mi tu, spune-mi, soţul meu, firea mea! 
Căci nu caut să aflu de la altul despre tine. Cum aş 
rămâne nerănit de tine? Cum aş putea scăpa de pri- 
mejdia naturii mele? Fiindcă m-am alăturat lui Hris- 
tos ca să te duşmănesc, cum voi birui tirania ta? Căci 
am ales să te supun silei mele. 

lar trupul răspunzând, ca să zicem aşa, sufletului, 
pare să spună aşa: „Nu-ţi voi spune ceea ce nu ştii nici 
tu, ci ceea ce cunoaştem amândoi“. Eu am în mine 


ce îi place lui în fiecare clipă şi-l condamnă stricăciunii şi chinuri- 
lor veşnice. Soluţia e aflarea liniei adevărate între extreme, linia 
echilibrului sau a dreptei socoteli. Dar această linie e subţire ca 
o muchie de cuţit. Mereu suntem în situaţia de a înclina într-o 
parte sau în alta. De aici vine drama continuă nu numai în viaţa 
omenească individuală, ci şi în toată istoria omenirii. Aceasta e 
şi pricina marii şi complexei aventuri mereu noi a omenirii. 

488. Numai din simţirile mele învăţ. Şi numai de aceea pot 
învăţa şi din ale altuia, întrucât le confrunt cu ale mele, întrucât 
le provoacă pe ale mele, se întâlnesc împreună. 

489. Nu-ţi voi spune ceea ce nu ştii deja, ci ceea ce cunoaştem, 
împreună şi numai împreună, noi, trup şi suflet, care formăm o 
unitate. 

însumi dragostea de mine ca mamă şi slujirea mea 
din afară şi tihna în toate ca născătoare a fierbinţelii 
mele; iar prilejurile văpăii şi mişcării dinlăuntru a gân- 
durilor se nasc din odihna de mai înainte şi din fapte- 
le săvârşite. Eu, zămislind, nasc căderile, iar acelea, 
născute, nasc, la rândul lor, moartea prin deznădejde. 

De ai cunoaşte limpede adânca neputinţă a mea 
şi ata, mi-ai lega mâinile. Dacă mi-ai înfrâna lăcomia, 
mi-ai lega picioarele ca să nu merg mai departe. Dacă 
te-ai însoți cu ascultarea, te-ai despărţi de mine. Dacă 
ai dobândi smerenia, mi-ai tăia capul”*%. 

lată a cincisprezecea biruinţă. Cel ce, fiind în trup, 
a câştigat-o şi pe aceasta a murit şi a înviat şi a cunos- 
cut încă de aici arvuna nestricăciunii viitoare. 


CUVÂNTUL AL XVI-LEA 
Despre iubirea de arginti şi despre neagonisire 


1) Mulţi dintre dascălii înţelepţi, după tiranul de 
care s-a vorbit înainte, au obişnuit să înfăţişeze pe dra- 
cul cel cu mii de capete al iubirii de arginţi. Ca să nu 
schimbăm noi, neînţelepţii, această ordine, am urmat 
aceleaşi rânduieli şi reguli. De aceea vom grăi puţine 
despre această boală, dacă voiţi, şi apoi pe scurt des- 
pre felul însănătoşirii de ea. 

2) Iubirea de arginţi este închinarea la idoli, fiica 
necredinţei, scuză mincinoasă pentru boli, prevesti- 
rea bătrâneţii, frică de secetă, vestitoarea foametei“”. 


490. Totul tinde în viaţa omului spre un echilibru. 
491. În fond, zgârcitul vede în sine numai trupul. De aceea caută 
să-i lungească viaţa cât mai mult, vădindu-şi nebunia în această 

3) lubitorul de arginţi râde de Evanghelii şi le 
nesocoteşte cu voia*%?. Cel ce a dobândit dragoste 
va risipi banii. Dar cel ce spune că acestea două pot 
vieţui împreună se amăgeşte pe sine*%. 

4) Cel ce se plânge pe sine renunţă şi la trup. Când 
o cere timpul, nu-l cruţă nici pe acesta“. 


pornire spre un fel de durată socotită fără sfârşit aici pe pământ. 
De aceea, patima zgârceniei e legată cu o mare laşitate. Abdică de 
la orice, ca să-şi prelungească viaţa trupului. Cel liber de lăcomie, 
dimpotrivă, cunoscând că sufletul e infinit mai valoros decât trupul 
şi că el e nemuritor, dispune de un mare curaj. El poate renunţa la 
toate ale lumii, până şi la trup, pentru un suflet nepătat. 

492. „lubitorul de arginţi, desfăcându-şi mintea de la iubirea 
lui Dumnezeu, iubeşte idolii oamenilor, făuriţi din aur.” „Auzind 
Evanghelia zicând: «Vinde averile tale şi le dă săracilor» şi cele 
următoare (Matei 19, 21), râde de poruncă, socotind-o imposibilă. 
Dacă toți vor vinde, zice, cine va cumpăra? La fel, auzind: «Nu vă 
îngrijiţi de ziua de mâine» (Matei 6, 34), nu crede, ci face dimpotrivă 
şi calcă cu voie porunca, împotrivindu-se.” Pentru el bancnotele şi 
bunurile materiale sunt supremele valori. El nesocoteşte nu numai 
pe Dumnezeu, ci calcă în picioare şi pe oameni. 

493. „Viaţa iubitorului de arginţi e ca o cameră pentru morţi. 
Avându-le toate, gândeşte la ceea ce nu are.” Evagrie: „lubirea 
de arginţi îşi închipuie o bătrâneţe lungă şi neputinţa de a lu- 
cra cu mâinile, foametea viitoare, bolile ce se vor întâmpla, 
amărăciunile foamei şi, ceea ce e mai urât, primirea de la alţii 
a celor de trebuinţă”. În general, iubirea de arginţi întreţine în 
viață chinul unei permanente nesiguranţe şi spaima de timpul 
viitor, din lipsa credinţei. Se manifestă în ea o sete naturală de 
viaţa veşnică şi conştiinţa că nu o poate avea prin ea, dar caută 
să o câştige de unde nu trebuie, amăgindu-se în chip conştient. 
Pe de o parte, ea dă un preţ absolut vieţii pământeşti, pe de alta, 
o trăieşte într-o spaimă continuă. 

494. Cel ce iubeşte pe oameni risipeşte lucrurile, dăruindu-le. 
El vede în om o valoare infinit mai mare ca lucrurile. Zgârcitul 
n-are iubire de oameni, sau se iubeşte numai pe sine. Dar îşi face 
cel mai mare rău, căci fără iubire se pierde. 

5) Nu spune că aduni pentru săraci, căci cu doi 
bănuţi s-a cumpărat Împărăţia cerurilor (Luca 21, 2)%. 

6) Un iubitor de străini şi un iubitor de arginţi s-au 
întâlnit unul cu altul. Şi al doilea a numit pe cel dintâi 
om nechibzuit*%. 

7) Cel ce şi-a biruit această patimă şi-a tăiat grijile. 
Cel legat de ea nu se va ruga niciodată în chip curat. 

8) Începutul iubirii de arginţi e motivul milos- 
teniei. Capătul ei ultim e ura faţă de săraci“. Cât 


495. Totuşi, Părinţii admit şi strângerea de bani pentru a 
da celor lipsiţi. Dar îşi dau seama că e greu ca aceasta să nu 
devină zgârcenie. Sfântul Maxim admite că, în afară de iubirea 
de plăceri, de iubirea de slavă şi de necredinţă, mai e şi o a patra 
pricină a strângerii de bani: economia pentru săraci. „Numai ico- 
nomul îi grijeşte în chip drept, ca să satisfacă trebuinţa fiecăruia 
şi să nu-i lipsească în acest scop niciodată.” lar loan Carpatiul 
zice: „Este câte unul care câştigă mai mult decât îi trebuie pen- 
tru trebuinţa altuia, dar nu de dragul câştigului. Căci, deşi pare 
că are mai mult decât îi trebuie, nu are mai mult, pentru că 
socoteşte drept datoria sa ajutorarea aproapelui”. 

496. În zgârcenie şi în lăcomie sunt implicate toate pa- 
timile. Sfântul Maxim zice: „lubitorul de plăceri iubeşte 
arginţii, ca prin ei să se desfete; iubitorul de slavă, ca prin 
ei să se slăvească; necredinciosul, ca să-i ascundă şi să-i 
păzească, temându-se sau de bătrâneţe, sau de boală, sau de 
străinătate. Şi crede mai mult în ei decât în Dumnezeu, Zidi- 
torul şi Purtătorul de grijă al întregii creaţii, până la cele mai 
mici şi mai neînsemnate vietăţi”. În fond, iubitorul de arginţi 
nu cunoaşte că realitatea supremă e o Persoană care iubeşte 
toate şi are puterea să le susţină pe toate, ci se încrede, ca în 
realitățile supreme, în obiectele de consum stricăcioase, fără 
capacitatea de a dărui mereu viaţa din iubire. 

497. Patima aceasta merge crescând. Şi, pe măsura 
creşterii ei, scade iubirea de oameni, ajungând până la ura 
de oameni. E patima în care se vede mai mult ca în toate 
învârtoşarea progresivă a firiiomeneşti, făcută pentru libertate 

timp adună cineva banii, e milostiv. Dar când are 
banii, îi strânge în mâini. 

9) Am văzut oameni săraci de bani îmbogă- 
ţindu-se în vieţuirea celor săraci cu duhul. Aceştia au 
uitat de sărăcia lor de mai înainte. 

10) Călugărul iubitor de bani e străin de trândă- 
vie, aducându-şi aminte în fiecare ceas de cuvântul 
apostolic: „Cel ce nu lucrează nici să nu mănânce“ 
(2 Tesaloniceni 3, 10). Şi iarăşi: „Mâinile acestea ale 
mele mi-au slujit mie şi celor împreună cu mine” 
(Faptele Apostolilor 20, 34). 

11) Neaverea (sărăcia de bunăvoie) este lepădarea 
grijilor, lipsa de îngrijorare a vieţii, călătorie ne- 
împiedicată, înstrăinare de întristare, credinţă în 
porunci“**. 


prin iubirea de Dumnezeu, Izvorul iubirii, şi, prin iubirea de 
oameni, făcută pentru iubirea între subiectele ce prin aceasta 
rămân libere. lar o fire învârtoşată e o fire în care s-a uscat 
viaţa, e ca soţia lui Lot, prefăcută în stâlp de sare, care nu are 
şi nu comunică viaţa. 

498. În PG, cu acest cap începe „Cuvântul al XVII-lea”, despre 
neagonisire. La fel, în traducerea Veniamin Costache. La fel, în tex- 
tul grec publicat de Pietro Trevisan, S. Giovanni Climaco, Scala pa- 
radisi, Torino, 1941, după care a tradus Mitropolitul Tit Simedrea. 
„Neagonisirea mintală este nepătimirea desăvârşită, la care ajun- 
gând, mintea pleacă din toate cele de aici.” Aceasta e „sărăcia cu 
duhul“. Din Sfântul Maxim: „Neagonisitorul este cel ce s-a lepădat 
de toate averile lui şi nu mai are nimic din cele pământeşti, afară 
de trup, dar s-a rupt şi de afecțiunea faţă de el şi şi-a încredinţat lui 
Dumnezeu şi celor binecredincioşi grija de sine”. Alta a aceluiaşi: 
„Cel ce s-a lepădat de lucruri, ca de exemplu de femeie, de bani şi 
de celelalte, l-a făcut călugăr pe omul din afară, dar încă nu şi pe 
cel dinlăuntru, care este mintea. Şi pe omul din afară uşor îl face 
cineva călugăr, numai să vrea, dar nu puţină luptă se cere pentru 
a face călugăr pe omul dinlăuntru”. 

12) Călugărul neagonisitor este stăpânul lumii*%. 
El a încredinţat grija (de sine) lui Dumnezeu şi, prin 
credinţă, pe toţi îi are robi”%. El nu va vorbi omului 
despre vreo nevoie a sa, iar cele ce îi vin le primeşte 
ca din mâna Domnului. Lucrătorul neagonisitor e 
fiul neîmpătimirii, socotind cele ce le are ca şi când 
n-ar fi; şi, sosind vremea retragerii din lume, toate le 
socoteşte ca pe nişte gunoaie. lar dacă se întristează 
pentru ceva, încă n-a ajuns neagonisitor. Bărbatul 
neagonisitor e curat în rugăciune”. Dar iubitorul de 
agoniseală se roagă chipurilor materiei5%?. 

13) Cei ce viețuiesc în ascultare sunt străini de iu- 
birea de arginţi. Căci, odată ce şi-au predat şi trupul 
lor, ce lucru mai au de agonisit pentru ei? De un sin- 
gur lucru se mai pot face vinovaţi: de strămutarea 
uşoară în alt loc. 

14) Am văzut lucruri pentru care călugării răbdau 
să rămână într-un loc. Dar eu i-am fericit pe cei ce 
schimbau locurile pentru Domnul, mai mult decât 
pe cei dintâi. 

499. El nu e stăpânit de nimic. El refuză toate, arătând că 
e mai presus de ele. Dacă ajunge să aibă ceva, dă, arâtând că e 
stăpân peste orice ar putea avea. El a descoperit planul nesfârşit 
mai bogat în viaţă al persoanelor şi al legăturii iubitoare din- 
tre ele şi, în ultima analiză, al Persoanei lui Dumnezeu, Care 
întemeiază existenţa şi viaţa în iubire a tuturor persoanelor. 

500. Robi de care nu abuzează. Robi în sensul că-i poate 
câştiga uşor prin dragostea sa, în care se simt cu adevărat liberi. 

501. Rugăciunea curată e rugăciunea în care nu se ivesc 
gânduri poftitoare ale lucrurilor lumii. Ea e toată îndreptată spre 
Dumnezeu. Dar, până când mai e cineva lipit de lucruri, nu scapă 
de gândurile lor. Legarea de lucruri nu e o legare teoretică, ci 
practică, de viaţa trăită în grija şi în poftirea lor. 

502. Ed. 1970: „Adică are mintea sa îndreptată spre chipurile 
celor materiale, sau spre plăceri şi nu spre Dumnezeu”. 

15) Cel ce a gustat din cele de Sus dispreţuieşte 
cu uşurinţă pe cele de jos. Dar cel ce nu le-a gustat pe 
acelea se bucură de agoniseli”%. 

16) Neagonisitorul fără judecată suferă două 
vătămări: se înfrânează de la cele de faţă şi se lipseşte 
de cele viitoare*. Să nu ne arătăm deci, o, călugări, 
mai necredincioşi decât păsările! Căci acelea nu se 
îngrijesc, nici nu adună”. 

17) Mare este cel ce se leapădă cu bună 
credincioşie de avuţii. Dar e sfânt cel ce se leapădă 
de însăşi voia sa. Cel dintâi va lua însutit fie în bani, 
fie în daruri. Cel de al doilea însă va moşteni viaţa 
veşnică. 

18) Nu vor lipsi valurile din mare, nici mânia şi în- 
tristarea din iubitorul de arginti. 

19) Cel ce dispreţuieşte bunurile materiale s-a 
izbăvit de judecăţi şi de certuri. Dar iubitorul de 
agoniseală se luptă până la moarte pentru un ac. 

20) Credinţa adevărată curmă grijile; dar aduce- 
rea aminte de moarte pricinuieşte lepădarea de trup. 

21) Nu se află în lov urmă de iubire de arginţi. 
Pentru aceea a rămas netulburat şi când s-a lipsit 
de avuţii. 


503. Cel ce a descoperit iubirea lui Hristos se duce pentru El 
oriunde, nefiind legat de un loc pentru niscai motive pământeşti. 
El a gustat cele de Sus, cele spirituale, de aceea le dispreţuieşte 
pe toate celelalte. 

504. Acesta e risipitorul din cine ştie ce patimă, sau neserio- 
zitate, sau neagonisitorul din lene. 

505. „Înţelege, în sens mai înalt, prin «păsările cerului» pe 
cei ce se îndeletnicesc cu înțelepciunea (filosofia) contemplării 
(vederii duhovniceşti) şi s-au înstrăinat cu totul de alipirea la 
lume şi la zgomotele ei, întinzându-şi mintea numai spre cele 
dumnezeieşti şi cereşti.” 

22) Iubirea de arginţi este şi se numeşte rădăcina 
tuturor relelor (păcatelor). Căci ea a pricinuit ură, 
furtişaguri, pizmuiri, despărţiri, duşmănii, certuri, 
ținerea de minte a răului, nemilostivirile şi uciderile. 

23) Unii au mistuit cu puţin foc multă materie. 
Alţii, printr-o singură virtute, au scăpat de toate pa- 
timile amintite. Aceasta se numeşte nepătimire. 
Dar pe ea au născut-o cercarea şi gustarea lui Dum- 
nezeu şi grija de răspuns bun în ceasul ieşirii. 

24) Celui ce a citit acestea cu toată luarea-amin- 
te nu i-a rămas neînțeles cuvântul că lăcomia pânte- 
celui este maica tuturor relelor. Căci se spune că, în 
naşterea ei vicleană şi blestemată de prunci, a doua 
fiică este piatra nesimţirii”%. Dar şarpele cu multe 
capete al închinării la idoli m-a împiedicat să-i dau 
acesteia locul ei, adică al treilea - cum a primit, fără 
să ştiu, la Părinţii cei cu dreaptă socoteală în lanţul 
celor opt patimi. 

După ce am isprăvit să vorbim potrivit măsurii 
despre celelalte, voim să grăim acum despre 
nesimţire, ca despre una care e a treia şi, după 
naştere, a doua. După ea vom vorbi apoi despre 
somn şi despre priveghere şi nu numai despre ele, 
ci vom spune puţine cuvinte şi despre frica cea 
copilărească şi nebărbătească. lar aceste boli sunt 
ale începătorilor. 

lată altă luptă. Cel ce a câştigat-o călătoreşte în 
chip nematerial la cer. A fost lupta a şaisprezecea. Cel 
ce a biruit în ea a agonisit dragostea, sau a tăiat grija. 


506. „Înţelege prin «maica relelor» lăcomia pântecelui. A 
doua nepoată a ei zicea acolo că este învârtoşarea inimii. Acum 
o numeşte pe aceasta piatra nesimțirii, dat fiind că nesimţirea şi 
învârtoşarea înseamnă acelaşi lucru.” 

CUVÂNTUL AL XVII-LEA 


Despre nesimţire, adică despre moartea 
sufletului înainte de moartea trupului 


1) Nesimţirea este o simţire omorâtă, atât a trupu- 
lui cât şi a duhului, care sfârşeşte în nesimţire, dintr-o 
boală şi nepăsare îndelungată. 

2) Lipsa de durere (împietrirea) este o nepăsare 
întipărită în fire, o cugetare amorţită, o fiică a gândurilor 
pătimaşe ce au pus stăpânire pe om (a prejudecăţilor), 
o înghețare a râvnei, un lat al bărbăţiei, o necunoaştere 
a străpungerii inimii, o poartă a deznădejdii, o maică a 
uitării, şi, după naştere, o fiică a fiicei sale”. 

3) Cel lipsit de durere (nesimţitul) este un filozof 
fără minte*%. E un tâlcuitor ce se osândeşte pe sine5%, 


507. Uitarea naşte nesimtirea, iar nesimţirea, odată născută, 
naşte, la rândul ei, uitarea. E ceva obişnuit patimilor că, făcând pui, 
aceştia le nasc la rândul lor pe ele, adică se măresc ele însele prin 
puii pe care-i nasc. „Nesimţirea şi uitarea sunt reciproc maici şi fiice. 
lar uitarea e lepădarea aducerii aminte.” Prin uitare omul se rupe 
de trecut şi de viitor. Îşi reduce viaţa la clipa de faţă, se întunecă în 
lipsa de orizont. Dar, nehrănită de amintirea trecutului şi de gândul 
la viitor, viaţa clipei se slăbeşte, trece ca un abur în nimic, e mai 
mult moartă. Moartea acestui om se arată şi în faptul că trăieşte 
leneş din prejudecăţi, din rămăşiţe sau din gânduri ce vin de la alţii 
(din „Man“, cum zice Heidegger), care stăruie, moarte, în el, fără să 
le mai dea viaţă gândindu-le el însuşi din nou. 

508. Filozofia lui e fixată, rigidă. Ea nu se mai adapă din viaţa 
în continuă mişcare. El nu mai gândeşte. El nu mai vibrează din 
adânc. Mintea lui e moartă. Şi, nemaiparticipând la viaţă, nu mai 
simte nici durerile şi bucuriile ei decât spasmodic. Se zice, când se 
recomandă să fii nesimtit, „să fii filozof”. 

509. Se osândeşte pe sine, din nou, la moarte prin tâlcuirea 
sa neschimbată, negândită continuu. 

un iubitor de cuvinte potrivnice lui”'0, învăţător orb 
la vedere”!!. Vorbeşte de însănătoşirea rânii şi nu 
încetează de a o zgândări. Grăieşte împotriva pati- 
mii şi nu încetează de a mânca cele ce-l vatămă*!?. Se 
roagă împotriva patimii şi porneşte îndată la lucrarea 
ei. Se mânie pe lucrarea ei împotriva lui însuşi, dar de 
cuvintele lui nu se ruşinează, nenorocitul. „Fac răul”, 
strigă el, dar stăruie cu râvnă în a-l face. Se roagă cu 
gura împotriva patimii şi cu trupul luptă pentru ea. 
Filozofează despre moarte şi se poartă ca unul care 
nu are moarte. Suspină din pricina despărțirii de viață 
şi dormitează ca unul ce va trăi veşnic. Vorbeşte des- 
pre înfrânare şi se luptă pentru lăcomia pântecelui. 
Fericeşte ascultarea şi e cel dintâi care nu ascultă. 
Laudă pe cei neîmpătimiţi şi nu se ruşinează să ţină 
minte răul şi să lupte pentru o zdreanţă. Mâniindu-se, 
se amărăşte, dar iarăşi se mânie din pricină că s-a 
amărât; şi, adăugând înfrângere la înfrângere, nu 
simte nimic. Citeşte despre judecată şi începe să 
zâmbească. Citeşte despre slava deşartă şi chiar 
în timpul citirii suferă de ea”5. Se rosteşte pentru 


510. „Un filolog ce se împotriveşte sieşi. El foloseşte cuvintele 
împotriva vieţii, care îi este necesară; unul care se împotriveşte 
cuvintelor şi faptelor sale.” 

511. „Cel cu sufletul bolnav şi doritor de a sfătui pe alţii e ca 
un om orb, care vrea să arate altora drumul.” El arată un drum 
spre nimic, spre moarte. 

512. „Cel ce se dă pe sine de cunoscător, dar nu şi lucrător, 
boleşte de nesimţire.” „Ţine seama că cel ce se osândeşte pe 
sine prin cuvinte nu are niciun folos din aceasta, dacă nu va do- 
bândi şi întoarcerea prin fapte.” „Cel ce vorbeşte de dulceaţă, 
dar nu mănâncă din ea, o arată pe aceea amară.” 

513. E o luptă a omului cu sine însuşi, o continuă contradicţie, 
niciodată deplin depăşită, ca aceea descrisă la sfârşitul „Cuvân- 
tului al XVI-lea”. Ea e proprie mai ales celui nesimtit, în sensul că 

priveghere şi îndată se scufundă în somn. Laudă 
rugăciunea şi fuge de ea ca de bici. Săturându-se, se 
căieşte, şi după puţină vreme adaugă altă săturare. 
Fericeşte tăcerea, dar o laudă prin vorbărie. Învață 
despre blândeţe, dar se mânie adeseori chiar în 
timp ce învaţă despre ea. Trezindu-se din somn, 
suspină, dar lăsându-şi capul pe pernă, iarăşi se 
supune patimii. 

Ocărăşte râsul şi învaţă, zâmbind, despre plâns. 
Se învinovăţeşte pe sine în faţa altora ca iubitor de 
slavă deşartă, dar urmăreşte să-şi câştige slava prin 
învinovăţire. Priveşte pătimaş la feţe şi vorbeşte des- 
pre neprihănire. Laudă pe cei ce se liniştesc petrecând 
în lume, şi nu înţelege că se face pe sine de ruşine. 
Slăveşte pe cei milostivi şi ocărăşte pe săraci. Se face 
totdeauna pârâşul său şi nu voieşte să vină la simţire, 
ca să nu spun că nu poate. 

4) Am văzut pe mulţi ascultând când se vorbea 
despre moarte şi despre Judecata înfricoşătoare 


acela se complace cu voia în această stare. Dar ea e prezentă 
într-un grad mai mare sau mai redus în fiecare. Deci fiecare 
e într-o oarecare nesimţire sau lipsă de ruşine şi, de aceea, 
mereu ameninţat să cadă şi mai mult în ea. Din Sfântul Gri- 
gorie de Nyssa: „Cei stăpâniţi covârşitor de răutate pierd şi 
simţirea celor de care pătimesc”. Nesimţirea creşte cu prelun- 
girea şi sporirea păcatului. E o învârtoşare crescândă a firii. 
Toate pornirile spre bine, spre eliberare, le înăbuşă. Omoară 
orice zvâcnire de viaţă adevărată, trăind o moarte din ce în 
ce mai adânc întipărită şi atotstăpânitoare în sine. Aceasta 
trebuie lovită greu şi mereu, ca să fie ea însăşi omorâtă, ca 
firea să se trezească prin durere din somnul ei de moarte. De 
aici se explică trebuinţa asprei nevoinţe. Bunăvoinţa trezită, 
trecătoare, a celui căzut în această moarte nu are putere să-l 
elibereze de nesimţire. Plânsul dureros e cel mai hotărâtor 
leac împotriva ei. 

şi lăcrimând, dar, având încă lacrimile în ochi, por- 
neau în grabă spre masă. Şi m-am mirat cum a putut 
această stăpână şi vistierie a răului miros să înfrângă 
şi plânsul şi să stăpânească prin multa nesimţire. 

5) Am dezgolit, după puţina cunoştinţă şi putere 
pe care o am, vicleşugurile şi rănile acestei furioase 
şi nebune ajunse la culme. Căci nu suport să vorbesc 
mult despre ea. Dar cel ce poate să aducă, în Domnul, 
din cercare leacurile acestor râni să nu se obosească 
a face neîncetat aceasta. Eu nu mă ruşinez să recu- 
nosc neputinţa mea, ca unul ce sunt stăpânit cu tărie 
de ea. Căci n-aş fi izbutit nici măcar să înţeleg prin 
mine însumi vicleşugurile şi meşteşugirile ei, dacă 
n-aş fi înţeles-o şi n-aş fi stăpânit-o cu sila şi dacă 
n-aş fi bătut-o cu biciul fricii de Dumnezeu, lovind-o 
cu rugăciunea neîncetată. Numai aşa am putut să şi 
mărturisesc cele spuse., 

De aceea a socotit şi tirana şi răufăcătoarea aceas- 
ta să spună: „Cei ce au legământ cu mine, văzând 
pe morţi, râd. Stând la rugăciune, ei sunt cu totul 
împietriţi, învârtoşaţi şi întunecațţi. Văzând Sfânta 
Masă, rămân nesimţiţi. Împărtăşindu-se de Dar se 
poartă ca şi când ar gusta pâine simplă. Văzând pe 
cei străpunşi la inimă, ei râd de dânşii. Am învăţat de 
la tatăl care m-a născut pe mine să omor toate cele 
ce se nasc din bărbăţie şi osteneală. Eu sunt maica 
râsului. Eu sunt hrănitoarea somnului. Eu sunt priete- 
na îmbuibării. Nu sufăr o dojeneală. Sunt împletită cu 
evlavia mincinoasă”. 


514. „Pe cei de către care s-a ascuns frica de Dumnezeu i-a 
legat nesimţirea în obezi.” Alta, a lui Isaac: „Mintea înecată în 
murdării nu poate scăpa de uitare şi înţelepciunea nu-şi poate 
deschide ei uşa sa”. 

Uimit de cuvintele acestei nebune, am întrebat 
de numele celui ce a născut-o. lar ea zise: „Eu n-am 
numai o naştere; zămislirea mea este amestecată 
şi nestatornică. Pe mine mă face puternică îmbuli- 
barea. Mă face să cresc timpul. Mă întăreşte reaua 
obişnuinţă. Cel stăpânit de mine nu se va elibera 
niciodată. Stăruieşte întru multă priveghere cuge- 
tând la judecata veşnică; poate aşa voi slăbi puţin. 
la seama la pricina mea, de unde mă nasc în tine şi 
luptă împotriva maicii mele. Căci nu am una singură 
în toţi. Roagă-te des lângă cei morţi, zugrăvind 
în inima ta chipul lor neşters. Dar dacă nu-l 
zugrăveşti pe acesta cu pensula postului, nu mă vei 
birui în veac.” 

Despre somn şi despre rugăciune 
şi despre cântarea în obşte” 


1) Somnul este în oarecare fel o stare a firii, un 
chip al morţii, o oprire a simţurilor. Somnul e unul, 
dar, ca şi pofta, are multe pricini şi feluri. E din fire, 
din mâncăruri, de la draci, sau poate şi dintr-o pos- 
tire prelungită şi dusă până la capăt, de care trupul, 
slăbind, voieşte să se întărească prin somn. 

2) Precum multa băutură vine din obişnuinţă, aşa 
şi somnul mult. De aceea să luptăm împotriva lui 
mai ales la începutul lepădării. Căci cu anevoie se 
tămăduieşte o obişnuinţă. 


515. În PG e considerat „Cuvântul al XIX-lea”. 

3) Să băgăm de seamă şi vom afla că, atunci când 
sună trâmbiţa duhovnicească (clopotul de rugăciune, 
n. trad.), se adună fraţii în chip văzut şi vrăjmaşii în 
chip nevăzut. De aceea, stând lângă pat, unii din 
aceştia, după ce ne-am deşteptat, ne îndeamnă să ne 
întindem iarăşi pe pat, zicând: „Rămâi până ce se vor 
isprăvi cântările începătoare şi vei merge la biserică 
după aceea”. Unii apoi, stând cu noi la rugăciune, 
ne scufundă în somn; alţii ne împung în stomac mai 
mult ca de obicei; alţii atrag mintea la gânduri urâte; 
alţii ne îndeamnă să ne rezemăm de perete, socotin- 
du-ne slăbiţi; ba uneori fac să vină peste noi multe 
căscături. Unii dintre ei ne stârnesc de multe ori la 
râs în vremea rugăciunii, ca să mişte supărarea lui 
Dumnezeu împotriva noastră. Alţii ne silesc să ne 
grăbim la stihuri din trândăvie. Alţii ne îndeamnă 
să cântăm mai prelungit din iubirea de plăcere. Ba 
uneori, aşezându-ni-se în gură, o fac pe aceasta să se 
închidă şi să se deschidă greu. 

4) Cel ce vrea să stea înaintea lui Dumnezeu în- 
tru simţirea inimii în rugăciune trebuie să stea ca 
un stâlp neclintit, nebaţjocorit de niciunul din cei 
pomeniţi mai înainte. Cel cu adevărat ascultător, scu- 
lându-se dintr-o dată la rugăciune, se face de multe 
ori întreg luminos şi plin de veselie. Căci nevoitorul 
e pregătit şi aprins de mai înainte pentru slujirea lui 
nemincinoasă. 

5) Tuturor le este cu putinţă să se roage împreună 
cu obştea, dar multora le este mai uşor numai cu unul 
înrudit sufleteşte. Numai puţinora însă le este uşoară 
rugăciunea de unul singur. Cântând cu mulţimea, nu 
vei putea să te rogi eliberat de cele materiale. Dar să-ți 
faci o lucrare a minţii din vederea sufletească a celor 

cântate; la fel, să-ţi faci o lucrare a minţii rugăciunea 
rânduită în aşteptarea cântării unui stih de către 
aproapele. 

6) Nu se cuvine în acest timp nimănui să se apuce 
de un lucru netrebuincios, sau mai bine zis trebuin- 
cios. Aceasta ne-a învăţat îngerul ce s-a arătat lui An- 
tonie cel Mare”. 

7) Cuptorul de foc probează aurul, iar starea la 
rugăciune, sârguinţa şi dragostea de Dumnezeu a 
călugărilor. 

Cel ce câştigă acest lucru de laudă se apropie de 
Dumnezeu şi alungă dracii. 

Despre privegherea trupească 
şi cum trebuie făcută aceasta?" 


1) Unii din cei ce stau în faţa împăraţilor de 
pe pământ sunt neînarmaţi şi fără nimic; alţii 
au bastoane; alţii, paveze, iar alţii, săbii. Mare şi 
neasemăâănată este deosebirea celor dintâi faţă de 


516. Ilie Criteanul explică acest loc astfel: „Îngerul care a apărut 
odinioară marelui Antonie a arătat cu învederare că un monah nu 
trebuie să se ocupe niciodată cu vreun lucru manual în vremea 
rugăciunii. Căci Sfântul n-a văzut niciodată pe acest înger lucrând 
şi rugându-se în acelaşi timp, ci-l vedea odată şezând şi lucrând cu 
mâinile, odată părăsindu-şi lucrul şi sculându-se pentru a se ruga. 
lar acest înger a fost trimis Sfântului de Dumnezeu, ca să-l înveţe ce 
trebuie să facă şi în ce fel trebuie să viețuiască, pentru a fi sigur de 
mântuire. De aceea i-a şi spus: «Fă aceasta şi vei trăi»” (A. d'Andilly, 
„Introducere” la Echelle sainte..., IV). 

517. În PG e considerat „Cuvântul al XX-lea”. 

cei din urmă. Aceştia obişnuiesc să fie şi rudenii şi 
casnici ai împăratului. Aşa e în acestea. 

Dar să vedem cum stăm noi înaintea lui Dumnezeu 
şi Împăratului la slujbele şi rugăciunile de seară, de 
noapte şi de zi. Unii rămân, începând de la slujba de 
seară, toată noaptea dezbrăcaţi de cele materiale şi 
cu mâinile întinse la rugăciune, goi de toată grija”. 
Alţii, după cântările de psalmi, rămân în aceasta (în 
rugăciune). Alţii stăruie mai mult în citiri. Unii se 
luptă, din neputinţă, bărbăteşte cu somnul prin lucrul 
mâinilor”!?. 

Dintre aceştia toţi, cei dintâi şi cei din urmă stă- 
ruie în petrecerea de toată noaptea, plăcută lui Dum- 
nezeu. Cei de al doilea îşi fac privegherea după pravi- 
la călugărească, iar cei de al treilea călătoresc pe calea 
cea mai din urmă. Dar Dumnezeu primeşte şi preţuieşte 
darurile aduse de fiecare după gândul şi puterea lui52. 

2) Ochiul veghetor curăţă mintea, iar somnul mult 
împietreşte sufletul. Monahul care priveghează e 
duşmanul curviei, iar somnorosul e soțul acesteia”?!. 


518. „Nu toată privegherea, nici numai stihologia psalmi- 
lor, ci pe aceasta o împlineşte cel ce petrece toată noaptea în 
psalmi. Şi cel ce o petrece în pocăință, în rugăciuni şi în plecări 
la pământ, şi cel ce stă în plâns, în lacrimi, în tânguiri pentru 
păcatele lui. Ea se împlineşte iarăşi când cineva citeşte seara 
puţine stihuri şi restul nopţii cântă tropare. Ea se împlineşte şi 
prin doxologii şi prin citiri. Şi o împlineşte cel ce, punându-şi 
regulă sieşi, nu-şi pleacă genunchii după pilda aceluia care 
era războit de gândul curviei.” 

519. „Ei luptă împotriva somnului, din neputinţa minţii, cu 
bărbăţia răbdării.” 

520. „Dumnezeu preţuieşte faptele după intenţiile lor. «Dea 
tie Domnul, zice, după inima ta» (1 Regi 1, 17).” 

521. „Ni s-a poruncit să priveghem totdeauna în rugăciuni şi 


306 SCARA DUMNEZEIESCULUI URCUŞ 


3) Privegherea e potolirea aprinderii (trupeşti), 
izbăvire de visuri (întinate), ochi umezit, inimă 
înmuiată, strajă în faţa gândurilor, cuptor de mistui- 
re a mâncărurilor, îmblânzirea patimilor, pedepsirea 
limbii, alungarea nălucirilor”2. 

4) Monahul priveghetor e pescar de gânduri, pu- 
tându-le descoperi şi pescui pe acestea cu uşurinţă în 
liniştea nopţii. Monahul iubitor de Dumnezeu, când 
sună clopotul de rugăciune, zice: „Bine!”, leneşul zice: 
„Vai, vai!”. 

5) Pregătirea mesei dă pe faţă pe cel lacom de 
mâncare şi lucrarea rugăciunii dă pe faţă pe cel iu- 
bitor de Dumnezeu. Cel dintâi, văzând masa, zburdă, 
cel de al doilea se întristează. 

6) Somnul mult e pricinuitorul uitării, iar priveghe- 
rea curăţeşte amintirea”. 


citiri, dar mai ales în sărbători. Căci monahul care priveghează 
îşi subţiază înţelegerea spre o vedere (contemplare) folositoare 
sufletului. lar somnul mult îngroaşă mintea. Dar, ia seama, să nu 
te predai pe tine în privegheri poveştilor deşarte sau gândurilor 
rele. Căci e mai bine să dormi, decât să priveghezi ocupându-te 
cu cuvinte şi gânduri deşarte.” 

522. „Prin priveghere se slăbesc duhurile răutăţii şi 
războaiele se potolesc, sau prin priveghere sufletele oamenilor 
se aduc la străpungerea inimii. Căci ea le pricinuieşte zdrobire 
şi smerenie.” Prin priveghere se slăbesc pornirile poftelor, prici- 
nuite de surplusul de vigoare a trupului şi de neatenţia minţii. 
Mintea câştigă timp mai mult pentru cercetarea de sine, pentru 
adâncirea în înțelesurile existenţei, care apar în timpul prive- 
gherii, neîmpiedicate de preocupările din afară. Aceasta ajută la 
alegerea faptei drepte şi în clipele următoare. „Ceea ce îţi aduci 
aminte, fă! Şi ceea ce nu-ţi aduci aminte ţi se va descoperi. Şi 
nu-ți vei preda cugetarea fără discernământ uitării, prin uitare.” 

523. „Uitarea în sine nu are nicio putere, dar se întăreşte 
din nepăsările noastre, pe măsura lor.” Uitarea, rupând legătura 

7)Plugarii îşi adună bogăţia în hambare şi în cramă, 
călugării îşi adună bogăţia în stările la rugăciunea de 
seară şi de noapte şi în lucrările minţii. 

8) Somnul mult e un soț nedrept. El răpeşte 
jumătate din viaţa celui leneş, dacă nu şi mai mult. 

9) Călugărul necercat (fără experienţă) prive- 
ghează în convorbiri, iar venind ceasul rugăciunii i 
se îngreuiază ochii. Călugărul moleşit e destoinic în 
vorbărie, dar, când vine vremea citirii, nu mai poa- 
te vedea de somn. Când trâmbiţa din urmă va suna, 
morţii vor învia şi când începe vorbăria se trezesc cei 
adormiţi. Somnul e un prieten viclean; după ce ne-am 
săturat, de multe ori pleacă, dar când ne e foame şi 
sete, ne războieşte cu tărie. Ne sfătuieşte să ne apucăm 
cu mâinile de vreun lucru în timpul rugăciunilor. Căci 
altfel nu poate alunga rugăciunea celor ce veghează. 
El e cel dintâi care se furişează în cei începători, ca 
să-i războiască. Aceasta, pentru ca să-i facă de la în- 
ceput trândavi, sau să-i facă să se apropie de dracul 
curviei. Să nu încetâm să cântăm cu obştea, până ce 
nu ne-am eliberat de el. Căci, ruşinându-ne de obşte, 
nu vom aţipi. 

10) Câinele e duşmanul iepurilor şi dracul slavei 
deşarte, al somnului. 

11) După trecerea zilei negustorul, iar după cânta- 
re, lucrătorul, şezând, îşi socoteşte câştigqul52*. 


prezentului cu trecutul, din alipirea pătimaşă de plăcerile pre- 
zente, slăbeşte chiar şi adâncimea şi intensitatea vieţii prezente, 
care nu e fructificată conştient de amintirile faptelor trecutului. 
Privegherea adânceşte nu numai semnificaţiile gândurilor pre- 
zente, ci şi a faptelor trecute şi vede prezentul în lumina întregu- 
lui trecut şi a viitorului. 

524. „A trecut ziua şi nevoinţa, se opreşte negustoria. Negus- 
torul cercetează ce a făcut: dacă s-a păgubit sau a fost înfrânt. 

12) Aşteaptă după rugăciune în stare de veghe. 
Şi atunci vei vedea cârduri de draci. Fiindcă au fost 
războiţi de noi, după rugăciune încearcă să ne supere 
cu năluciri necuvenite. Şezând, ia seama, şi vei vedea 
pe cei obişnuiţi să prade pârga sufletului. 

13) E cu putinţă să se cugete în somn în continua- 
re cuvintele psalmilor, dar e cu putinţă să ni le pună 
pe acestea în minte şi dracii, ca să ne înalțe la mân- 
drie. lar al treilea lucru n-aş fi voit să-l spun, dar cine- 
va m-a silit. Sufletul care cugetă neîncetat la cuvintele 
Domnului obişnuieşte să se mişte în ele şi în somn. 
Căci lucrul al doilea e o răsplată a celui dintâi, spre 
izgonirea duhurilor şi a nălucirilor. 

Treapta a nouăsprezecea. Cel ce a suit pe ea a pri- 
mit lumină în inima lui. 


CUVÂNTUL AL XX-LEA 
Despre frica laşă sau nebărbăâtească 


l) Cel ce se îndeletniceşte cu virtutea în mânăstiri 
de obşte, sau în însoţirea cu alţii nu e războit de obicei 
prea mult de frică. Dar cel ce petrece în locurile mai 
sihăstreşti să se lupte, ca să nu-l ia în stăpânire odras- 
la slavei deşarte, sau fiica necredinţei, adică frica. 


Dacă s-a nevoit după om, sau după Dumnezeu. Lucrul al doilea e 
al iubitorului de Dumnezeu, primul, al iubitorului de slavă. Unul 
aduce câştig, celălalt, pagubă şi osteneală nefolositoare.” 

525. „Cel ce, asemenea lui David, cugetă toată ziua la le- 
gea Domnului cugetă şi noaptea la ea, prin închipuire, ca să se 
împlinească şi cu el cuvântul care zice: «Şi întru legea Lui va cu- 
geta ziua şi noaptea» (Psalm 1, 2); sau: «Eu dorm şi inima mea 
veghează» (Cântarea Cântărilor 5, 2).” 

2) Frica laşă este o simţire copilărească în sufletul 
îmbătrânit de slava deşartă. Frica laşă este o slăbire 
a credinţei, arătată în aşteptarea plină de spaimă a 
unor lucruri neprevăzute”?€. 

3) Frica laşă este o primejdie mai înainte de frică; 
sau ea este o simţire plină de tremurare a inimii, 
clătinată şi speriată de nenorociri îndoielnice. Frica 
laşă este lipsa încredinţării. Sufletul mândru este ro- 
bul fricii laşe, pentru că se bizuie pe sine şi se teme de 
zgomotele lucrurilor şi de umbre”. 

4) Cei ce plâng şi nu se sperie de dureri nu sunt 
stăpâniţi de frică”. Dar cei ce se înfricoşează de ceva 
îşi ies din minţi. Şi pe drept cuvânt. Căci e drept Cel ce 
părăseşte pe cei mândri. El vrea să fim pedepsiţi, ca şi 
noi şi ceilalţi să nu ne trufim. 

5) Toţi cei fricoşi sunt iubitori de slavă deşartă. Dar 
nu toţi cei ce nu se tem sunt şi smeriţi la cuget. Pentru 
că nici tâlharii şi jefuitorii de morminte nu au frică, 
precum se ştie”??. 


526. „Omul fricos suferă de două boli: de puţinătatea 
credinţei şi de iubirea de trup.” 

527. „Când cineva cade din măsura chibzuielii, devine atât 
fricos, cât şi îndrăzneţ. Căci sufletul lui e slăbit. Pentru că, pre- 
cum trupul, când a pierdut compoziţia echilibrată, a devenit 
greu de stăpânit şi se predă tuturor patimilor, aşa şi sufletul, 
când a pierdut puterea sa şi smerita cugetare primind o deprin- 
dere slăbănoagă, se face şi laş şi îndrăzneţ şi fără minte şi nu se 
mai cunoaşte pe sine. lar cel ce nu se cunoaşte pe sine cum va 
cunoaşte cele mai presus de sine?” 

528. Ed. 1970: „ Amnânk6Tec sunt poate cei ce nu-şi cruţă 
trupul lor şi aşteaptă fără supărare şi fără întristare orice li s-ar 
întâmpla”. PG: „Plânsul nemângâiat, primit în suflet, s-a ridicat 
mai presus de frică”. 

529. A Sfântului Isaac: „Buna îndrăznire şi dispreţuirea pri- 
mejdiilor vin una din două: fie din inima învârtoșşată, fie din 

6) În locurile în care te-ai obişnuit să-ţi fie frică, 
nu pregeta să te duci pe întuneric. lar de vei tremu- 
ra puţin, această patimă copilărească şi de râs va 
îmbătrâni împreună cu tine”, Mergând, înarmează-te 
cu rugăciunea. Ajungând acolo, întinde mâinile în sus 
şi biruieşte pe vrăjmaşi cu numele lui lisus, căci nu e 
în cer şi pe pământ armă mai tare””!. Izbăvit de boală, 
preamăreşte pe Cel ce te-a izbăvit, căci, mulţumindu-l, 
te va acoperi în veci. 

7) Aşa cum nu vei putea umple niciodată stomacul 
dintr-o dată, tot aşa nu vei putea birui nici frica dintr-o 
dată. Şi, pe măsura plânsului, va scădea şi ea mai re- 
pede şi, pe măsura lipsei lui, vom rămâne fricoşi. „Mi 
se înfioară părul şi trupul”, zicea Elifaz (Iov 4, 14), po- 
vestind viclenia dracilor. 


multa credinţă în Dumnezeu. Învârtoşării inimii îi urmează mân- 
dria, iar credinţei, smerita cugetare a inimii”. 

530. PG: „Precum mormolocii înfricoşează pe prunci, 
aşa şi umbrele, pe cei mândri”. În formularea ed. 1970: „O 
numeşte patimă copilărească, pentru că obişnuieşte să-i 
războiască pe cei prunci cu vârsta în Hristos. La cei desăvârşiţi, 
e vrednică de râs; căci şi mormolocii sperie pe copii şi nu pe 
cei desăvârşiţi”. 

551. „Nu e cu putinţă ca cel ce se teme cu adevărat de Dumnezeu 
să aibă frică, dacă va zice că afară de Dumnezeu nu se teme de 
altul.” Frica de Dumnezeu dă curaj de a birui orice frică laşă de 
ceva de pe pământ. Pe lângă aceasta, frica de Dumnezeu nu e 
propriu-zis o frică nici de El că-i va face vreun rău, cu atât mai puţin 
de orice altceva, ştiind că Dumnezeu îl va apăra, sau că, dacă va 
pierde în cele pământeşti chiar viaţa sa prezentă, o va avea plină de 
toate bunătăţile în cer. Deci, cel ce se încrede în Dumnezeu nu se 
teme. Dimpotrivă, cel ce are frică de cele pământeşti şi nu se bizuie 
decât pe sine se teme în chip real, totdeauna, de ele. Nici eul propriu, 
nici cele ale lumii nu-l asigură împotriva necazurilor şi nenorocirilor, 
ca să nu mai zica patimilor. 

8) Uneori se înfricoşează mai întâi sufletul, alteori, 
trupul şi de la el trece şi la celălalt. Când, înfricoşându-se 
trupul, frica aceasta fără motiv nu pătrunde şi în su- 
flet, e aproape izbăvirea de boală. Dar când primim 
cu suflet deschis toate cele neaşteptate, întru zdrobi- 
rea inimii, atunci cu adevărat ne-am eliberat de frică. 

9) Nu întunericul şi pustietatea locurilor îi întăresc 
pe draci împotriva noastră, ci lipsa de rod a sufletului; 
dar, uneori, şi pedepsirea noastră din iconomie. 

10) Cel ce s-a făcut rob Domnului nu se va teme 
decât numai de Stăpânul său. Dar cel ce nu se teme 
încă de Acesta se teme şi de umbra sa. Trupul se 
înfricoşează când stă lângă noi în chip nevăzut un 
duh; dar când sufletul se veseleşte, smerindu-se, 
stă de faţă un înger. De aceea, cunoscând din lucra- 
re starea de faţă a acestuia, să sărim mai repede la 
rugăciune, căci bunul nostru păzitor a venit să se roa- 
ge împreună cu noi”%?. 

Cel ce a biruit frica laşă e vădit că şi-a predat viaţa 
şi sufletul lui Dumnezeu. 


CUVÂNTUL AL XXI-LEA 
Despre slava deşartă cea cu multe chipuri 


1) Unora le place să dea slavei deşarte un loc deo- 
sebit de mândrie în înşirarea „Cuvintelor“. De aceea şi 
spun că sunt opt gânduri conducătoare şi susținătoare 
ale răutăţii. Grigorie Teologul şi alţii dintre învăţători 


532. „Smerenia cugetului şi simplitatea luminată de darul 
deosebirii (discernământului) ne va face să cunoaştem deosebi- 
rile duhurilor.” 

le-au socotit pe acestea şapte. Eu urmez mai bucuros 
acestora. Căci cine mai are mândrie după ce a biru- 
it slava deşartă? Ele au numai atâta deosebire între 
ele, câtă are pruncul prin fire faţă de bărbat şi grâul, 
față de pâine. Căci primul e începutul, iar al doilea, 
sfârşitul. Dar despre începutul şi plinătatea patimi- 
lor necuvioasei închipuiri de sine vom vorbi pe scurt 
când va veni vremea. Căci cel ce încearcă să filoso- 
feze despre acestea pe larg este asemenea celui ce 
încearcă în zadar să cântărească vânturile. 

2) Slava deşartă este, după natură, schimbarea fi- 
rii şi strâmbarea moravurilor** şi pândirea a ceea ce 
poate fi disprețuit. lar după calitate, este risipitoarea 
ostenelilor5*, pierderea sudorilor, pândirea comorii, 
nepoata necredinţei, înaintemergătoarea mândriei, 


533. Un proverb latinesc spune: „Honores mutant mores”. 
Omul modest de până ieri, ajuns la un post mai înalt, s-a schim- 
bat peste noapte de nu-l mai cunoşti. I s-a schimbat firea, i s-au 
strâmbat moravurile. La Veniamin Costache, a lui Evagrie: „Gân- 
dul slavei deşarte e foarte subţire şi stă cu uşurinţă lângă virtuţi. 
Cel stăpânit de ea voieşte să arate poporului nevoinţele sale şi 
vânează slăvirile oamenilor. Înşelându-l dracii pe vreunul, fac 
să-i placă să fie îngrijit de femei, să se atingă mulţimea de haine- 
le lui, ba îl vrăjesc şi cu preoţia; apoi îi place să vadă că oamenii îl 
caută şi stau în jurul lui şi să cugete că, de nu-i va dezlega el, vor 
fi legaţi şi în cer. Şi după ce l-au înălţat astfel cu nădejdi deşarte, 
zboară de la el, lăsându-l sau dracului mândriei ca să-l ispitească, 
sau celui al întristării care aduce asupra lui gânduri ce se împo- 
trivesc nădejdilor”. Alta: „Însuşirea slavei deşarte a monahului e 
că vrea să fie slăvit pentru virtuțile sale. lar propriu trufiei sale 
este a se înălța pentru faptele sale şi a dispreţui pe ceilalți. Iar a 
celor din lume este că vor să fie slăviţi pentru frumuseţe, pentru 
bogăţie, pentru stăpânire şi pentru înţelepciune”. 

534. Toate virtuțile adunate de om prin osteneli sunt întina- 
te ca o căldare de lapte printr-o picătură de petrol. 

înecarea corăbiei în port, furnica în arie*%. Ea e subţire, 
dar unelteşte împotriva a toată osteneala şi a tot rodul”%. 

3) Furnica aşteaptă să se isprăvească strânsul grâ- 
ului şi slava deşartă, să se adune bogăţia. Cea dintâi se 
bucură, ca să fure; iar cea de a doua, ca să risipească. 
Duhul deznădejdii se bucură văzând înmulţindu-se 
păcatul; duhul slavei deşarte, văzând înmulţindu-se 
virtutea. Căci uşa celui dintâi e înmulţirea rănilor, iar 
a celui de al doilea e bogăţia ostenelilor”. 

4) la seama şi vei vedea această nelegiuită înflo- 
rind până la mormânt în veşminte, în mirodenii, în 
convoaie şi în altele. 

5) În toate străluceşte soarele cu îmbelşugare. Şi de 
toate străduinţele se bucură slava deşartă. De pildă: sunt 
stăpânit de slava deşartă când postesc; dezlegându.l, 


535. „Slava deşartă e înecarea corăbiei la mal, căci, după 
ce au trecut valurile multelor ispite şi vine încărcată cu multe 
virtuţi, se îneacă în port, mândrindu-se pentru ele. E furnica în 
arie, pentru că risipeşte comoara virtuţilor, cum fură furnica 
boabele adunate.” 

536. „Nu-i uşor a ne izbăvi de slava deşartă. Dar se izbăveşte 
cineva prin lucrarea ascunsă a virtuților şi prin luarea-aminte 
mai deasă. lar semnul izbăvirii e a nu mai ţine minte răul celui 
ce ne-a vorbit de rău sau al celui ce a vorbit prea mult.” 

537. E un paradox: înmulţirea virtuţilor deschide uşa slavei 
deşarte, înmulţirea păcatelor o alungă. „Mişcându-se patimile, 
alungă slava deşartă, risipindu-se, o fac să se întoarcă.” Aceas- 
ta nu înseamnă că trebuie să ne predăm patimilor pentru a nu 
ajunge la slava deşartă. Aceasta ar însemna să rămânem în no- 
roi, pentru a nu ne mândri cu curăţia. Trebuie să scăpăm de 
amândouă. Dar începutul se face prin scăparea de patimi. 

538. Adică, cu ocazia înmormântării înconjurate de 
pompă. Aceasta se vede şi în monumentele costisitoare ce 
lasă unii să li se clădească pe mormânt, sau pe care şi le 
clădesc ei înşişi cât trăiesc. 

ca să nu fiu cunoscut (ca postitor), iarăşi mă stăpâneşte 
slava deşartă, pentru modestia mea; îmbrăcându-mă în 
haine luxoase, sunt biruit de ea, schimbându.-le în hai- 
ne nearătoase, iarăşi sunt stăpânit de ea; vorbind, sunt 
biruit de ea; tăcând, iarăşi sunt biruit de ea*%*. Oricum 
voi arunca acest glob cu trei coarne, totdeauna unul stă 
drept şi el e cel din centru. 

6) lubitorul de slavă deşartă este un închinător 
la idoli. Părând că măreşte pe Dumnezeu, voieşte 
să placă oamenilor şi nu lui Dumnezeu. Tot cel iubi- 
tor de arătare este iubitor de slavă deşartă”". Postul 


539. Vedem şi aici pe autor descriind cu acelaşi talent extraor- 
dinar, de fin analist al complexelor stări sufleteşti, aceeaşi împletire 
contradictorie între patimă şi năzuinţța cea bună, ca şi în alte „Cu- 
vinte” (de ex.: în „Cuvântul al XV-lea”). Fiecare floare morală sau vir- 
tute are umbra ei în slava deşartă. Această împletire ţine de o etapă 
încă nedesăvârşită a firii noastre. Patima e aşa de împletită cu fi- 
rea, încât ni se pare că, luptând cu ea, luptăm cu firea noastră şi e 
greu să luptăm cu ea. Numai o înţelegere radicală a firii noastre ca 
regăsindu-se deplin când se uită pe sine, sau se predă total lui Dum- 
nezeu şi semenilor, ne scoate din această stare contradictorie şi chi- 
nuitoare, pentru a ne ridica la starea paradoxală supremă, fericită şi 
deplin conformă cu ea: la starea în care nu mai eşti prin tine, ci prin 
Dumnezeu, prin Cel ce te iubeşte şi pe Care îl iubeşti desăvârşit. 

540. Ed. V. Costache, a Sfântului Maxim: „În toate cele ce le 
lucrăm, Dumnezeu caută scopul: de lucrăm pentru El sau pentru 
altceva. Deci când voim să facem un bine, nu plăcerea oamenilor, 
ci pe Dumnezeu să-L avem ca scop, ca, privind pururea spre El, pen- 
tru El să lucrăm, ca nu cumva să răbdăm şi osteneala şi să pierdem 
şi răsplata”. Scolia din PG, a Sfântului Vasile: „Ceea ce nu se face 
pentru iubirea de Dumnezeu, ci pentru lauda de la oameni, orice ar 
fi aceea, nu are lauda cinstirii lui Dumnezeu, ci judecata pentru o 
faptă făcută spre plăcerea oamenilor, pentru vrajbă, pentru pizmă, 
sau pentru altă vină. De aceea Domnul le numeşte şi fapte ale 
nedreptăţii, zicând către cei ce spuneau: «Am mâncat înaintea Ta» 
şi celelalte: Depărtaţi-vă de la Mine toţi lucrătorii nedreptăţii» (Matei 

iubitorului de slavă deşartă este nerăsplătit şi rugăciu- 
nea lui neavenită. Căci pe amândouă le lucrează pentru 
lauda oamenilor. Nevoitorul iubitor de slavă deşartă pier- 
de îndoit: îşi topeşte şi trupul şi nici nu ia vreo răsplată. 

7) Cine nu va râde de lucrătorul pentru slavă 
deşartă, care, la cântarea de psalmi, e mişcat de către 
aceasta fie să râdă, fie să plângă de toate? 

8) Dumnezeu ascunde de multe ori de la ochii 
noştri bunătăţile pe care le-am câştigat. Dar omul 
care ne laudă, mai bine zis care ne amăgeşte, a des- 
chis ochii noştri spre ele prin laudele lui. Însă, des- 
chizându-se aceştia, a dispărut şi virtutea". 

9) Lingquşitorul este slujitorul dracilor”*?, călăuza 
mândriei, nimicitorul străpungerii inimii, pierzătorul 


7, 23). Aceştia sunt cei ce abuzează de darurile lui Dumnezeu pentru 
plăcerile lor”. Alta: „Minte deşartă are cel ce vânează lauda de la oa- 
meni şi alta nu nădăjduieşte”. De la Sfântul Maxim: „Din cele făcute 
de oameni, unele sunt bune prin fire, dar (uneori, n. trad.) nu sunt 
bune prin cauza lor. De exemplu, postul, privegherea, rugăciunea, 
citirea psalmilor, milostenia, iubirea de străini sunt fapte bune prin 
fire, dar, când se fac pentru slava deşartă, nu sunt bune”. 

541. Vederea de către noi a virtuţilor noastre le face să se piardă. 

542. „Să ne ferim atât de a fi fericiţi, cât şi de a ne ferici unii pe 
alţii în faţă. Cea de a doua este a linguşitorilor şi a celor mişcaţi de 
draci. Prima e a celor uşuratici şi ale căror izbânzi sunt uşor de furat. 
Cel de al doilea este ca stricător al bunătăţilor, îngerul diavolului; 
cel dintâi este un moştenitor nesocotit, pregătit să piardă îndată 
ostenelile. Amândoi lucrează împreună la pierderea reciprocă.” 
Alta, a Sfântului loan Gură de Aur (din Veniamin Costache): „Lau- 
da celor ce trăiesc în păcat aduce munci mai cumplite decât râv- 
nirea păcatului, ba chiar decât ale celor ce trăiesc în păcate... Şi pe 
drept cuvânt, pentru că fapta aceasta este a unei socoteli stricate 
şi a unui suflet ce suferă de o boală fără vindecare. Pentru că cel ce 
laudă păcatul s-a lipsit pe sine de tămăduirea cea din pocăință.” 
Aceştia îi întăresc, pe cei ce păcătuiesc, în păcatul lor. 

bunătăţilor, cel ce abate pe alţii de la calea cea 
dreaptă. „Cei ce vă fericesc pe voi, zice proorocul, vă 
amăgesc pe voi” (Isaia 3, 12). 

10) E propriu celor înalţi cu cugetul să rabde cu 
bărbăţie şi cu bucurie ocările; dar e propriu celor 
sfinţi şi cuvioşi să treacă nevătămaţi prin laude. 

11) Am văzut pe unii plângând pentru că au fost 
lăudaţi; dar şi pe unii aprinşi de mânie, schimbând, 
ca într-un târg, o patimă cu alta. 

12) „Nimeni nu cunoaşte cele ale omului, decât 
duhul omului cel din el” (1 Corinteni 2, 11). Să se 
ruşineze deci şi să amuţească cei ce se pornesc să 
fericească pe alţii în faţă. 

13) Când auzi că aproapele tău şi prietenul tău te 
vorbeşte de rău în lipsa ta, sau fiind tu de faţă, arată-i 
iubirea, lăudându-l?%. 

14) Mare lucru e a scutura din suflet lauda oameni- 
lor, dar mai mare e a depărta lauda dracilor. 

15) Smerită cugetare arată nu cel ce se defaimă 
pe sine - căci cum nu se va răbda pe sine? -, ci cel ce, 
ocărât fiind de altul, nu-şi micşorează dragostea față 
de acesta5**. 


543. „Desăvârşirea smereniei stă în a răbda cu bucurie învi- 
nuirile mincinoase.” A Sfântului Isaac: „Cel smerit la suflet nu se 
tulbură când e nedreptăţit, nici nu se apără de lucrul în care a fost 
nedreptăţit. Şi primeşte calomnia ca adevăr şi nu se îngrijeşte să 
convingă pe oameni că a fost calomniat, ci cere iertare”. 

În acest caz cel calomniat, lăudându-l pe calomniator, nu-l 
linguşeşte, nici nu-l împinge la păcatul slavei deşarte, ci-i arată 
iubirea. Acela va simţi în acest moment că nu e linguşit şi nu va 
cădea nici în slava deşartă, ci se va ruşina de ceea ce a făcut, căci 
va vedea că a făcut nedreptate celui calomniat. Şi aceasta îl va 
ajuta să se îndrepte, luând pildă de la bunătatea aceluia. 

544. „Tu socoteşti că ai smerenie, dar nu te suporţi nici pe 
tine, defăimându-te. Dacă deci voieşti să cunoşti că eşti smerit la 

16) Am băgat de seamă că dracul slavei deşarte 
insuflă unui frate gânduri şi le descoperă pe acestea 
altuia; şi pe acesta îl face să spună aceluia cele ce 
sunt în inima lui, ca acela să se fericească pe el ca pe 
un mai înainte-ştiutor al gândurilor lui. Ba uneori se 
atinge, blestematul, şi de chiar mădularele trupului, 
făcându-le să zvâcnească5%. 

Să nu-l primeşti pe altul când te îmbie cu episco- 
pie, sau cu stăreţie, sau cu slujbă de învăţătură. Căci 
cu mare osteneală se alungă câinele de la tejgheaua 
măcelăriei. Dar când acesta vede pe unii având puţină 
linişte, îndată îi îndeamnă să vină din pustie în lume. 
Du-te, zice, pentru mântuirea sufletelor pierdute! 

17) După cum altul este chipul arapilor şi altul, 
al statuilor, altul e felul slavei deşarte al celor ce pe- 
trec în mânăstirea de obşte, decât al celor ce se află 
în pustie5*6. 


cuget, cearcă-te pe tine în cele spuse”. Adică, defaimă-te pe tine 
cu sinceritate în faţa ta însuţi şi a altora. Alta, la Veniamin Costa- 
che: „Cel ce rabdă cu smerită cugetare învinuirile ce i se aduca 
ajuns la desăvârşire şi e lăudat de sfinţii îngeri. Căci nicio faptă 
bună nu e mai greu de săvârşit ca aceasta”. 

545. „Ai grijă de această patimă blestemată care se amestecă 
cu virtuțile, până ce le pierde. Căci de nu va tăia omul această 
patimă necinstită, nu va putea înainta după Dumnezeu. Căci 
ei îi urmează toate relele.” Ea închide drumul sufletului nostru 
spre Dumnezeu, închizându-l în admiraţia de sine. Alta, a Sfân- 
tului Maxim: „Nu te măsura cu cei mai slabi dintre oameni, ci 
mai degrabă cu cei mai înaintați în iubire. Căci, măsurându-te 
cu cei dintâi, vei cădea în groapa închipuirii de sine; dar de te vei 
măsura după iubirea celor din urmă, vei înainta spre înălţimea 
smereniei”. 

546. Ed. 1970: „Slava deşartă din pustie se vădeşie în ori- 
ce faptă umilitoare: în postire, în culcarea pe jos, în celelalte 
grele pătimiri. lar cea din chinovie, în lucruri plăcute, în 

18) Slava deşartă iese înaintea mirenilor ce so- 
sesc din lume în mânăstire şi mână pe călugării 
mai uşuratici să iasă întru întâmpinarea celor ce so- 
sesc; îi face să cadă la picioarele lor şi cel stăpânit 
de mândrie se îmbracă în smerenie. Pe cei ce şed 
la masă (iubitorul de slavă deşartă) îi îndeamnă să 


bunuri, în buna stare, în bogăţia luxoasă. Cei dintâi se laudă 
cu faptele lor umilitoare, cei de al doilea, cu faptele lor bune, 
încât una e ca a călugărilor, alta, ca a mirenilor”. 

547. La Veniamin Costache, din Isaia Pustnicul: „la aminte 
la tine însuţi cu de-amănuntul, ca să nu primeşti nicidecum a 
lua ceva, dacă nu te vei încredința deplin că Dumnezeu ţi le-a 
trimis din roduri drepte. Numai atunci să le primeşti cu toată 
liniştea. lar când le vezi că sunt din nedreptate, sau din sfadă, 
sau din vicleşug, sau din fățărnicie, respinge-le şi aruncă-le, 
socotind că mai bună este o mică parte cu frica lui Dumnezeu, 
decât roduri multe din nedreptate”. Alta (din acelaşi): „Să nu 
fie mâna ta întinsă spre a lua, ci mai vârtos spre a da”. Din 
Sfântul loan Gură de Aur: „Lacomul ţine cele ale săracului. lar 
tu, luându-le pe acestea şi făcându-le parte a averii tale, te-ai 
arătat mai nedrept decât cel nedrept şi te-ai făcut mai lacom 
decât lacomul de bani”. Alta: „Întrebare: Cum se face că mulţi 
lacomi nu pătimesc rele? Răspuns: Vor suferi mai mult, dacă nu 
vor suferi îndată. Căci de vor scăpa acum, teme-te mai mult că 
vor suferi atunci în chinuri mai mari. Şi de vor scăpa ei, nu vor 
scăpa moştenitorii lor. Întrebare: Şi cum e drept acest lucru? 
Răspuns: E foarte drept, căci tu, care ai moştenit avere făcută 
din nedreptate, deşi n-ai răpit-o tu, te îndulceşti cu ea. Acela 
şi-a adunat comoara de păcate şi mânie pentru ziua mâniei. 
lar tu ai moştenit păcatul şi mânia şi ţi se va cere socoteală 
pentru toate... Deci, dacă ştii pe cei nedreptăţiţi, dă-le înapoi 
şi fă ceea ce a făcut Zaheu cu multă adăugire. lar dacă nu-i 
ştii, împarte celor scăpătaţi şi tu vei afla răsplata, iar acela, 
munca veşnică. Întrebare: Cum ţine cineva adevărul întru 
nedreptate? Răspuns: Când cineva foloseşte după plăcerile 
sale cele date lui de Dumnezeu”. 

se înfrâneze şi pe cei mai de jos îi ceartă fără milă. Din 
cei ce stau la cântare de psalmi, pe cei moleşiţi îi face 
bărbați, iar pe cei fără glas îi laudă ca având glas fru- 
mos şi pe cei ce dormitează îi laudă ca veghetori. Pe cel 
ce conduce rânduiala cântării îl linguşeşte şi-l roagă să-i 
dea lui întâietatea; îl numeşte învăţător şi părinte, până 
la plecarea străinilor. 

19) Slava deşartă, în loc să fie pricină de cinste, de 
multe ori e pricină de necinste. Căci, mâniindu-se uce- 
nicii ei, mare ruşine le-a adus**. Pe cei aspri faţă de oa- 
meni slava deşartă îi face blânzi; se foloseşte cu îngâm- 
fare de darurile naturale şi, prin acestea, de multe ori i-a 
doborât pe nenorociti. 

20) Am văzut un drac supărând pe fratele său şi izqo- 
nindu-l. Căci, mâniindu-se odată un frate, au sosit în acea 
clipă nişte mireni, şi nenorocitul a sărit din mânie în slava 
deşartă. Pentru că nu putea sluji deodată amândurora. 

21) Cel ce s-a vândut slavei deşarte are o viaţă îndoită. 
Căci, petrecând între călugări cu schima, vieţuieşte în 
lume cu cugetul şi cu amintirea. 

22) De ne grăbim să bineplăcem celor de Sus, să ne 
sârguim să gustăm din slava celor de Sus. lar cel ce a 
gustat din ea va dispreţui toată slava pământească. M-aş 
mira să nesocotească cineva pe cea de a doua, dacă n-a 
gustat din cea dintâi. 

23) De multe ori, prădaţi fiind de slava deşartă, 
întorcându-ne, am prădat-o pe ea cu mai multă 
iscusință5*. Căci am văzut pe unii răpiți din lucrarea 


548. „lubitorul de slavă deşartă făţăreşte nemânierea; iar 
când e prins în aceasta, suferă, în loc de cinste, necinste.” 

549. Am fost prădațţi de virtuțile ce le-am câştigat de către 
slava deşartă. Dar pe urmă ne-am întors, prădând-o noi pe ea 
de puterea ei. 

duhovnicească de slava deşartă; dar, punându-se un 
început vrednic de mustrare, sfârşitul s-a făcut vred- 
nic de laudă, pentru schimbarea cugetului?%. 

24) Cel ce se mândreşte cu darurile lui naturale, 
adică cu deşteptăciunea, cu învăţătura, cu citirea lim- 
pede, cu vorbirea uşoară, cu destoinicia şi cu toate 
cele de felul acesta, pe care le are fără osteneală, nu 
va dobândi niciodată bunătăţile cele mai presus de 
fire”, Căci cel necredincios în puţine va fi necredin- 
cios şi în multe şi stăpânit de slavă deşartă. 

25) Mulţi îşi chinuiesc în zadar trupurile lor pentru 
nepătimirea la culme, pentru bogăţia darurilor, pen- 
tru lucrarea minunilor, pentru puterea cunoaşterii de 
mai înainte, neştiind, nenorociţii, că nu ostenelile, ci 
mai degrabă smerenia e maica acestora. Cel ce cere 
daruri pentru osteneli a pus o temelie greşită. Dar 
cel ce se socoteşte pe sine datornic va lua deodată o 
bogăţie neaşteptată”*?. 

26) Nu da ascultare vânturătorului care te sfă- 
tuieşte, chipurile, spre folosul auzitorilor, să-ţi vesteşti 


550. A fost vrednică de mustrare mândria lui Nabucodonosor, 
darvrednică de laudă smerenia, sau smerita lui cugetare de la urmă. 

551. A lui Maxim: „Dacă voieşti să te faci cu adevărat 
cunoscător şi modest şi să nu slujeşti patimii închipuirii de sine, 
caută pururea în făpturi ce este ascuns cunoștinței tale. Şi aflând 
foarte multe ce-ţi sunt ascunse, te vei minuna de cunoştinţa ta şi, 
înfrânându-ţi cugetul şi pe tine însuţi, vei înţelege multe şi mari 
lucruri, pentru că părerea că ştii nu te lasă să înaintezi în a şti”. 

552. Învățătura aceasta e cu totul potrivnică teoriei teolo- 
giei catolice despre merite şi supramerite. Tot efortul creştin 
urmăreşte curățirea şi desăvârşirea firii şi nu merite primite 
din afară. lar desăvârşirea e o înaintare nesfârşită. Şi darul lui 
Dumnezeu vine de la sine, nu ca un merit, altfel n-ar mai fi dar. 
Iubirii noastre libere îi vine în întâmpinare iubirea liberă a lui 
Dumnezeu, sau invers. 


CUVÂNTUL AL XXI-LEA 321 


virtuțile tale. „Căci ce va folosi omul de va dobândi lu- 
mea întreagă, iar pe sine se va păgubi?” (Luca 9, 25). 
Nimic nu poate zidi pe cei ce ne privesc ca o purtare 
smerită şi nemincinoasă şi ca un cuvânt neprefăcut. 
Aceasta se va face şi altora îndemn spre a nu se înălța. 
Şi ce e mai mare decât aceasta spre folosul altora?555 

27) A observat cineva din cei ce pot să vadă şi, 
văzând, a povestit următoarele: „Şezând eu în adu- 
nare (sinaxă), au venit dracul slavei deşarte şi dracul 
mândriei şi s-au aşezat de amândouă părţile mele. Şi 
unul mi-a împuns coasta cu degetul lui iubitor de sla- 
va deşartă, îndemnându-mă să spun oarecare vede- 
re (contemplaţie) sau lucrare pe care am săvârşit-o în 
pustie55*. Şi după ce l-am depărtat pe acesta, zicând: 
«Întoarcă-se înapoi şi să se ruşineze cei ce-mi gân- 
desc mie rele» (Psalm 34, 4 şi 69, 2), repede cel de la 
stânga îmi şopti la ureche: «Bine, bine ai făcut şi mare 
te-ai făcut, biruind pe maica mea cea prea neruşinată». 


553. Din Epistola Sfântului Atanasie câtre fecioară: „Dacă îţi 
arăţi viaţa ta, aceasta îţi naşte slava deşartă şi te păgubeşte. Dar 
de afli un suflet care conglăsuieşte cu tine ca să facă cele ale lui 
Dumnezeu ca şi tine, descoperă numai acestuia taina. În aceasta 
nu este slavă deşartă, căci ai grăit ca să se mântuiască un suflet. 
Celor ce au dorinţa să asculte, grăieşte-le cele de folos. lar de te 
rogi, sau cânţi, sau citeşti, şezi deosebit şi nimeni să nu audă, de- 
cât tu singură; şi dacă ai, şi cu una sau două fecioare de un suflet 
cu tine”. Alta, a Sfântului Marcu: „Dacă voieşti să se acopere de 
către Domnul păcatele tale, să nu descoperi oamenilor virtuțile 
tale. Căci tot ce vom face cu acestea, aceea va face şi Dumnezeu 
cu acelea”. Alta, a Sfântului Maxim: „Precum comoara arătată se 
fură, aşa virtutea făcută cunoscută sau publică se mistuie”. 

554. A Sfântului Maxim: „Cei ce caută pururea sufletul nos- 
tru caută pururi, prin gânduri pătimaşe, să ne împingă la păcat 
cu cugetarea sau cu lucrarea. Dar când vor afla mintea neprimi- 
toare, atunci vor fi făcuţi de ruşine; iar când o vor afla ocupată cu 
vederi duhovniceşti, vor fi alungaţi şi ruşinați cu totul”. 

Către acesta, continuând îndată partea următoare a 
stihului, am zis: Întoarcă-se ruşinaţi cei ce-mi zic mie: 
Bine, bine ai făcut. 

Întrebându-l eu pe acela: Cum e slava deşartă mai- 
ca mândriei?», a răspuns: «Laudele înalţă şi îngâmiă; 
iar când sufletul s-a înălţat, luându-l mândria, îl duce 
până la ceruri şi-l doboară până în adâncuri»”556, 

28) Este o slavă ce vine de la Dumnezeu: „Pe cei 
ce Mă slăvesc, zice, îi voi slăvi“ (1 Regi 2, 30). Şi este 
o slavă ce urmează din pregătirea diavolească: „Vai, 
zice, când vor vorbi oamenii bine de voi” (Luca 6, 26). 

29) O vei cunoaşte limpede pe cea dintâi când, soco- 
tind-o ca vătămare, o vei respinge cu toată sârguinţa şi, 
oriunde te vei duce, îți vei ascunde vieţuirea ta*”. Şi pe 
a doua când, săvârşind orice lucru, îl vei săvârşi pentru 
a fi văzut de oameni. Necurata aceasta ne îndeamnă să 
făţărim o virtute pe care nu o avem. Dar „aşa să lumine- 
ze, zice, lumina voastră înaintea oamenilor, ca să vadă 
ei faptele voastre cele bune” (Matei 5, 16). De multe ori 
Domnul îi aduce însă pe cei iubitori de slavă deşartă la 
lipsa de slavă deşartă prin necinstirea ce li se întâmplă. 

30) Începutul necăutării slavei deşarte e păzirea 
gurii şi iubirea necinstirii””$. Mijlocul ei este oprirea 


555. Amândouă aceste îndemnuri, aparent bune, sunt biru- 
ite cu smerenia. Faptele la care e îndemnat călugărul sunt bune 
în sine, dar nu sunt bune întrucât îndemnurile la ele vin de la 
demoni, adică se ivesc împreunate cu ispita mândriei. 

556. „Slava deşartă alungată sădeşte părerea de sine; dacă 
însă rămâne, pricinuieşte mândria.” 

557. „Când nu face cineva lucrul lui Dumnezeu pentru a fi 
văzut de oameni, dar cei ce-l văd îl slăvesc, celui ce îl lucrează 
nu-i va veni nicio vătămare din laudă.” 

558. „Cel ce are grijă de limbă se dovedeşte lucrător al virtuţilor. 
lar nepedepsirea limbii arată că nu are înlăun-trul lui virtutea.” 

tuturor lucrărilor gândite ale slavei deşarte. lar sfâr- 
şitul (dacă este vreun sfârşit al adâncului fără fund) 
este a face în chip ne-simţit, înaintea mulţimii, cele 
ce aduc necinstirea. 

51) Nu-ţi ascunde ruşinea ta, din socotinţa de a 
nu da pricină de sminteală”*. Dar nu trebuie să se 
folosească acelaşi plasture pentru orice greşală, ci 
potrivit cu felul ei. 

32) Când chemăm noi slava deşartă şi când vine 
la noi fără să o chemăm, ci trimisă de alţii, şi când 
începem niscai lucruri în vederea slavei deşarte, să 
ne aducem aminte de plânsul nostru şi de datoria 
de a face, plini de frică, rugăciunea ce se cuvine 
stării noastre şi negreşit vom ruşina pe neruşinatul, 
numai să ne îngrijim de rugăciunea adevărată. lar 
de nu, să ne aducem aminte repede de moartea 
noastră. lar de nu vom izbuti nici aşa, să ne temem 
de ruşinea ce urmează slavei. Căci „cel ce se înalță 
se va smeri” (Luca 18, 14). Şi nu numai acolo, ci 
negreşit şi aici”. 

33) Când lăudătorii, mai bine zis amăgitorii, în- 
cep să ne laude, să ne aducem aminte de mulţimea 
fărădelegilor noastre şi ne vom afla nevrednici de cele 
spuse sau făcute. 


559. Nu e un sfârşit al dispreţuirii slavei deşarte. Căci aceas- 
ta e egală cu smerenia. lar smerenia e un adânc, sau o înălțime 
fără sfârşit (abis). Căci e o uimire de Dumnezeu, Care fiind infi- 
nit, creşte şi ea la infinit. 

560. Se înţelege că e vorba de recunoaşterea ei însoţită de 
pocăință, nu de cea cinică, fără ruşine. Căci, recunoscută prin 
pocăință adâncă şi necurmată, face mai degrabă pe ceilalţi să 
se ferească de ea. 

561. „Când vezi gând omenesc ispitindu-te cu slava, cunoaşte 
limpede că-ţi pregăteşte ruşinea.” 

34) Pot fi, fără îndoială, auziţi de Dumnezeu în 
unele cereri ale lor şi unii iubitori de slavă deşartă. 
Domnul obişnuieşte să vină în întâmpinarea rugă- 
ciunilor şi cererilor lor ca, luând unele daruri prin 
rugăciune, să nu-şi mărească închipuirea de sine. 

35) Cei mai simpli nu cad de multe ori în veninul 
acesta. Căci slava deşartă este lepădarea simplităţii şi 
vieţuirea prefăcută. 

36) De multe ori viermele, crescând şi făcând aripi, 
se urcă la înălţime. Tot aşa, slava deşartă, desăvâr- 
şindu-se, naşte mândria, căpetenia şi desăvârşitoarea 
tuturor răutăţilor. 

A fost treapta a douăzeci şi una. Cel ce nu s-a 
lăsat prins de ea nu va cădea în mândria fără minte, 
duşmana lui Dumnezeu. 

Despre mândria cea fără de minte 
(fără stăpânire) 


1) Mândria este tăgăduirea lui Dumnezeu”, năs- 
cocirea dracilor, dispreţuirea oamenilor, maica osân- 
dirii, nepoată a laudelor, semnul nerodniciei, izgoni- 
toarea ajutorului lui Dumnezeu, înaintemergătoarea 
ieşirii din minţi, pricinuitoarea căderilor, pricina luării 
în stăpânire (de draci), izvor al mâniei, uşa făţărniciei, 
cauza nemilostivirii, păzitoarea păcatelor, contabilă 
amarnică, judecătoarea oamenilor, potrivnica lui 
Dumnezeu, rădăcina hulei. 


562. „Căci cel ce socoteşte că înfăptuieşte ceva din sine, şi 
nu din ajutorul lui Dumnezeu, tăgăduieşte pe Dumnezeu şi aju- 
torul Lui în toate. De aceea şi cade, părăsit fiind, din harul lui 
Dumnezeu, pe care l-a nesocotit.” 

2) Începutul mândriei e sfârşitul slavei deşarte. Mijlo- 
cul ei este disprețuirea aproapelui, vestirea neruşinată a 
ostenelilor proprii, lauda de sine în inimă, ura mustrării. 
lar sfârşitul ei este tăgăduirea ajutorului lui Dumnezeu, 
fălirea cu râvna sa, nărav drăcesc. 

3) Să ascultăm toţi cei ce voim să scăpăm de groa- 
pa aceasta. Patimii acesteia îi place de multe ori să-şi 
ia hrana chiar din multumirea adusă lui Dumnezeu. 
Căci la început nu se gândeşte să tăgăduiască cu 
neruşinare pe Dumnezeu. 

4) Am văzut om mulţumind lui Dumnezeu cu gura 
şi fălindu-se cu cugetul. Mărturiseşte despre aceas- 
ta fariseul acela, care a spus în chip făţarnic: „iţi 
mulţumesc, Dumnezeule” (Luca 18, 11). 

5) Unde s-a întâmplat căderea, acolo s-a sălăşluit 
mai înainte mândria. Al doilea lucru e vestitor al ce- 
lei dintâi. 

6) Am auzit pe careva din cei cinstiţi de mine: 
„Gândeşte că douăsprezece sunt patimile de necin- 
ste. De vei iubi cu voia pe una din ele, adică închipui- 
rea de sine, ea va umple locul celor unsprezece”. 

7) Călugărul ce se înalţă cu cugetul se împotriveşte 
cu cuvântul. Dar cel smerit cu cugetul nu ştie să se 
împotrivească nici măcar cu privirea. Chiparosul nu-şi 


563. „Un filosof oarecare a spus că închipuirea de sine este 
boală sacră.“ Alta: „Am văzut o boală cumplită; de ea suferă cel 
ce păzeşte la sine o bogăţie spre răul lui”. Domnul a zis: „Vai, cei 
ce vă îmbogăţiţi, că veţi flămânzi; că veţi lua plata voastră (Luca 
6, 25)”. Închipuirea de sine e o boală, pentru că cel ce suferă de 
ea nu trăieşte în realitate. Bogăția pe care o păzeşte e fum, dar 
fum care nu va pieri numai lăsându-l gol, ci îl va şi face nemilos şi 
urât de Dumnezeu şi de oameni, fum care îl intoxică. El iese din 
legătura cu Dumnezeu şi cu oamenii, care sunt singura realitate 
ce-l ţine şi pe el în realitate. 

pleacă ramurile ca să se întindă pe pământ, nici mo- 
nahul cu inima mândră, ca să facă ascultare. 

8) Bărbatul cu inima mândră doreşte să stă- 
pâneascăs**. Astfel, nu poate să nu se piardă până la 
capăt, precum se întâmplă de obicei, mai bine zis nici 
nu voieşte. 

9) „Celor mândri Domnul le stă împotrivă” (Pilde 
16, 5 şi 1 Petru 5, 5). Şi cine poate să-i miluiască pe 
ei? „Necurat este la Domnul tot cel mândru cu inima” 
(Pilde 16, 5). Şi cine va putea să-l curăţească pe unul 
ca acesta? 

10) Pedeapsa celor mândri e căderea, iar îmboldi- 
tor, dracul. Părăsirea lor este ieşirea din minţi. De cele 
dintâi au fost tămăduiţi adeseori oamenii de către 
oameni. Dar cea din urmă nu poate fi vindecată de 
oameni. 

11) Cel ce respinge mustrarea îşi întipăreşte pati- 
ma. lar cel ce o primeşte s-a dezlegat de legătura ei. 

12) Dacă un oarecare a căzut din ceruri numai prin 
această patimă, fără alta, trebuie văzut dacă nu cum- 
va se întâmplă ca cineva să se suie la cer numai prin 
smerenie, fără altă virtute. 

13) Mândria este pierderea bogăției (duhovniceşti) 
şi a sudorilor. „Strigat-a şi nu era cine să-l mântuiască” 
(Psalm 17, 45), fără îndoială pentru că a strigat cu 
mândrie „câtre Domnul şi nu l-a auzit pe el”; fără 
îndoială, pentru că pricinile împotriva cărora se ruga 
nu le curma. 

14) Un bătrân foarte cunoscător îl sfătuia du- 
hovniceşte pe un tânăr ce se trufea. lar acesta, orb 
fiind, zise: „lartă-mă, părinte, nu sunt mândru”. lar 


564. „Să nu te grăbeşti să te aşezi în capul frăţimii, ca să nu 
iei sarcinile păcatelor străine pe umerii tăi.” 

preaînţeleptul bătrân zise către el: „Şi ce altă dovadă 
mai vădită a patimii acesteia ne poţi da, fiule, decât 
cuvântul ce l-ai spus: nu sunt mândru?"** Mult le ajută 
unora ca aceştia supunerea, vieţuirea mai îngreuiată 
şi mai supusă necinstirilor şi citirea nevoinţelor mai 
presus de fire ale părinţilor. Poate măcar aşa vor avea 
o mică nădejde de mântuire cei ce bolesc de patima 
aceasta. 

15) E ruşine să se mândrească cineva cu podoabă 
străină”, dar e nebunia cea mai de pe urmă să se 


565. Scărarul surprinde şi aici aceeaşi împletire a patimii cu 
năzuinţța potrivnică ei, ca şi în alte locuri de mai înainte. Seva 
patimii urcă în om din firea lui pătată odată cu seva virtuţii, ca 
în fructele unui pom, stricăciunea. E foarte greu de a înlătura 
pe ultima şi a cruța pe primele. Cel ce se socoteşte smerit nu 
e smerit. Mereu trebuie înlăturată de lângă virtutea însăşi um- 
bra conştiinţei de a avea o virtute. Conştiinţa trebuie să aibă de 
conținut numai pe Dumnezeu şi sinea proprie trebuie văzută 
hrănindu-se numai din Dumnezeu. Toate virtuțile sunt puteri ale 
lui Dumnezeu în noi. Ridicarea spre această conştiinţă e un efort 
continuu de distilare, de subţiere a firii, pentru a face pe Dum- 
nezeu total transparent prin înlăturarea oricărei grosimi a ei, a 
vizibilităţii ei. 

566. „Se arată că nu trebuie să se laude cineva şi să se fălească 
pentru nimic din ceea ce a înfăptuit prin cugetarea sau puterea sa, 
fără ajutorul lui Dumnezeu.” Alta: „Cel ce se înfrânează se reține 
de la lăcomia pântecelui; neagonisitorul, de la lăcomie; cel ce 
se linişteşte, de la vorbărie; cel curat, de la iubirea de plăceri; cel 
ruşinos, de la curvie; cel ce se mulţumeşte cu ale sale, de la iubi- 
rea de arginţi; cel blând, de la tulburare; ascultătorul, de la sfadă; 
cel primitor de mustrare, de la fățărnicie; cel ce se roagă, de la 
deznădejde; săracul, de la bogăţie; mărturisitorul, de la tăgăduire; 
mucenicul, de la închinarea la idoli. Vezi că toată virtutea săvârşită 
până la moarte nu e nimic altceva decât înfrânarea de la păcat. lar 
înfrânarea de la păcat e un lucru al firii, nu e un preţ plătit pentru 
Împărăţia lui Dumnezeu”. Ce departe suntem de teoria meritelor 

fălească, prin închipuirea de sine, cu darurile lui Dum- 
nezeu. Făleşte-te numai cu înfăptuirile tale dinainte 
de naştere!5* Căci cele de după naştere Dumnezeu ţi 
le-a dăruit, ca şi naşterea însăşi. 

16) Numai virtuțile ce le-ai înfăptuit fără minte sunt 
ale tale. Căci mintea ţi-a dăruit-o Dumnezeu. Arată 
nevoinţele purtate fără trup, numai din sârguinţa ta. 
Căci trupul nu e al tău, ci al lui Dumnezeu. 

17) Nu te încrede, până ce nu vei primi hotărârea, 
văzând pe acela care, chiar după intrarea în cămara 
de nuntă, a fost legat de mâini şi de picioare şi arun- 
cat în întunericul cel mai din afară (Matei 22, 13). 

18) Nu-ţi înălța grumazul, odată ce eşti pământesc. 
Căci mulţi au căzut din ceruri, măcar că erau sfinţi şi 
nematerialnici. 

19) Când dracul se sălăşluieşte în lucrătorii lui, 
atunci, arătându-se în somn sau şi în stare de veghe, 
ia chipul, zice-se, al unui sfânt înger sau mucenic, îi 
împărtăşeşte vreo descoperire de taină, sau vreun 
dar (harismă), ca, amăgindu-se, nenorociţii, să-şi iasă 
cu totul din minţi**?. 

20) Chiar dacă am suferi zeci de mii de morţi pen- 
tru Hristos, tot n-am împlini ceea ce suntem datori, 


şi suprameritelor din teologia catolică! La o notă următoare vom 
vedea că Împărăţia lui Dumnezeu e darul Duhului Sfânt. 

567. O spune aceasta cu ironie, ca şi cele următoare. 

568. A lui loan Carpatiul: „Haina de nuntă, de care vorbesc 
cuvintele lui Hristos, socoteşte-o harul Duhului Sfânt; căci cel 
ce nu s-a făcut vrednic să-l îmbrace nu se va face părtaş nunţii 
cereşti şi cinei celei duhovniceşti”. 

569. Nici tainele descoperite nu sunt taine adevărate, nici 
harismele dăruite de cel rău nu sunt harisme adevărate, ci con- 
trafaceri aparente; sunt „taine“ sau „harisme” de suprafaţă, şi 
chiar minciuni nedate încă pe faţă. 

căci altul e sângele lui Dumnezeu şi altul, sângele 
robilor; negreşit, după vrednicie, şi nu după fiinţă”. 

21) Să nu încetăm de a cerceta împreună şi de 
a pătrunde pe luminătorii părinţi dinainte de noi; 
şi atunci ne vom afla pe noi neumblând în chip 
amănunțit pe urmele vieţuirii lor, nici păzind în 
chip cuvios făgăduinţa, ci petrecând încă în starea 
lumească. 

22) Călugărul adevărat este cel ce are ochiul 
neîmprăştiat al sufletului şi simţirea nemişcată a 
trupului””!. Călugărul adevărat este cel ce cheamă 
pe vrăjmaşi ca pe nişte fiare, şi-i biciuieşte ca să 
fugă de la el. Călugăr este cel ce petrece într-o ieşire 
neîntreruptă din sine*2?. Călugărul este aşa de pre- 
schimbat prin virtuţi, cum e altul prin plăceri”. 


570. Sângele lui Hristos vărsat pentru noi este după fiinţă sân- 
ge omenesc ca şi al nostru, dar după vrednicie este nesfârşit mai de 
preţ, pentru că este sângele primit de Fiul lui Dumnezeu ca sânge 
propriu şi dat de El însuşi pentru noi. Deci prin el ni se împărtăşeşte 
iubirea nesfârşită a lui Dumnezeu. De aceea, chiar dacă de mii de 
ori am da prin moarte sângele nostru pentru El, nu l-am răsplăti cu 
ceva egal şi deci nu ne-am achita de datoria pe care o avem faţă de 
El. Căci când ţi-a dat cineva ceva, te achiţi de datorie numai când îi 
întorci un lucru de preţ egal. Dar şi atât cât putem noi da lui Hristos 
e din puterea împărtăşită nouă de El prin sângele Lui. Îl iubim şi 
noi puţin luând putere din iubirea Lui nesfârşită. Unde este atunci 
temeiul mândriei noastre? Ba cel mândru nu-L iubeşte pe Hristos 
nici măcar aşa puţin cât poate un om, în temeiul iubirii Lui. 

571. „Când despărțim mintea de Dumnezeu fie prin 
pălăvrăgeală, fie prin glume, fie prin altceva, şi o împrăştiem, nu 
suntem călugări.” 

572. Într-o ieşire neîntreruptă a minţii în Dumnezeu, sau 
într-un extaz neîncetat. 

573. Firea lui şi-a schimbat calitatea prin virtuţi. El nu are 
virtuțile, ci este ceea ce sunt virtuțile. 

Călugărul (călugăria) este o lumină fără de sfârşit în 
ochiul inimii”. Călugărul este un adânc fără fund (un 
abis) al smereniei, în care s-a afundat şi s-a înecat în- 
treg duhul său. 

23) Trufia pricinuieşte uitarea greşalelor. Căci 
aducerea aminte de acelea e pricinuitoarea smeritei 
cugetări”. 

24) Mândria este sărăcia cea mai de pe urmă a 
sufletului ce-şi năluceşte bogăţia şi socoteşte întu- 
nericul lumină”. Nu numai că nu îngăduie, necu- 
rata, o înaintare, ci şi aruncă de la înălţime pe cel 
stăpânit de ea”. 


574. Pentru că, fiind neîncetat atent la firea sa, vede prin ea 
neîntrerupt lumina nesfârşită a lui Dumnezeu prin transparenţa 
inimii, ca printr-un ochi în care se vede lumina lui Dumnezeu. 

575. Dar şi invers: „Uitarea greşalelor pricinuieşte uneori în- 
chipuirea de sine, alteori nesimţirea”. Sunt două feluri de uitări: 
uitarea de sine din mândrie, care dă aparenţa unei cunoaşteri 
de sine, şi uitarea de sine (răpirea, extazul) din smerenie, care 
e o adevărată cunoaştere de sine. Căci sinea cunoscută prin 
mândrie e o sine de suprafaţă, suprapusă, şi care stă pe nisip, ca 
un gol, pe când sinea cunoscută de smerenie e sinea afundată 
pentru veci în temeiul ei neclintit şi adevărat care e Dumnezeu. 
Cel mândru, neştiind de păcatele sale, nu se deosebeşte de 
Dumnezeu, în închipuirea sa, şi deci nu-şi vede fundamentul său. 
Cel smerit, ştiind de greşalele sale sau de micimea sa, îşi vede 
fundamentul său care-l susține totuşi pentru veci, iertându.l. 

576. Ruptă de realitate, mândria o contraface prin închipui- 
re. Trăieşte într-o fantasmagorie, într-o nălucire prelungită. Go- 
lit de toate, cel mândru îşi năluceşte că e bogat; întunecat, îşi 
închipuie că se află în lumină; dar bogăţia lui însăşi e săracă şi 
în lumina ei el nu vede nimic real, nimic consistent. De aceea şi 
hrana lui spirituală e săracă, e inconsistentă. 

577. „Cel ce se mândreşte e lăsat să cadă în hulă. Cel ce se 
făleşte pentru virtutea cu fapta e lăsat să cadă în curvie, iar cel 
ce se înalţă întru înţelepciunea lui e lăsat să cadă în cursele întu- 
necate ale neştiinţei.” 

25) Mândria este mărul putred pe dinăuntru, dar 
pe dinafară strălucitor de frumuseţe. Călugărul mân- 
dru nu va avea nevoie de drac. Căci el însuşi îşi este 
drac şi vrăjmaş ce se războieşte cu sine. 

26) Pe cât este întunericul de străin de lumină, pe 
atât este cel mândru de străin de virtute. În inimile 
celor mândri se vor naşte cuvinte de hulă; în sufletele 
celor smeriţi, vederi cereşti. Furul urăşte soarele, iar 
trufaşul dispreţuieşte pe cei blânzi”. 

27) Nu ştiu cum, dar mulţi din cei mândri nu se 
cunosc pe ei şi, socotind că sunt nepătimaşi, şi-au 
văzut sărăcia (de virtute) în ceasul ieşirii din viaţă. Cel 
stăpânit de ea va avea nevoie de Domnul. Căci fără 
folos îi va fi ajutorul de la oameni. 

28) Am prins odată pe această amăgitoare fără min- 
te umblând în inima mea, purtată pe umerii maicii ei. 
Şi, legându-le pe amândouă cu legătura ascultării, le-am 
biciuit cu biciul smereniei şi le-am silit să-mi spună cum 
au intrat în mine. lar ele, biciuite, mi-au spus: „Noi nu 
avem început, nici naştere, căci suntem începătoare şi 
născătoare ale tuturor patimilor. Nu puţin ne războieşte 
zdrobirea inimii, născută din ascultare. Însă nu răbdăm 
să fim stăpânite de nimeni. De aceea, voind să ne fa- 
cem stăpâne peste cele din ceruri, am fost depărtate de 


578. „Mare şi cinstit lucru socotesc că este a birui slava 
deşartă şi a înainta în cunoştinţa lui Dumnezeu. Căci cel ce 
cade în urâţenia acestei patimi viclene a slavei deşarte se 
înstrăinează de pace şi-şi înăspreşte inima faţă de sfinţi. Şi, 
la capătul relelor lui, cade în mândria cea vicleană şi în grija 
de a minţi.“ Cel mândru nu cunoaşte nici pe Dumnezeu şi nu 
trăieşte în pace nici cu oamenii. El se împietreşte cu inima 
chiar faţă de oamenii blânzi şi-i dispreţuieşte. Mai ales faţă de 
aceştia se poartă cu asprime, căci de cei tari se teme şi, când 
are nevoie de ei, îi linguşeşte. 

acolo”, Noi ne-am făcut născătoare, ca să spunem pe 
scurt, ale tuturor celor ce lucrează împotriva smeritei 
cugetări. Căci toate cele ce o ajută pe ea ni se împotri- 
vesc nouă. Dar noi am izbutit şi în cer. Deci unde veţi 
scăpa de la faţa noastră?>* Noi ne-am obişnuit să ne 
împotrivim ocărârii, ascultării, nemânierii, neţinerii 
de minte a răului şi slujiriiss!. Nepoatele noastre sunt 
căderile duhovniceşti: mânia, clevetirea, amărăciunea, 
strigarea, hula, făţărnicia, ura, pizma, viaţa după o 
regulă proprie, împotrivirea în cuvânt, neasculta- 
rea. Un singur vrăjmaş avem, asupra căruia nu avem 
putere. Ţi-l spunem, că suntem biciuite de el. El constă 
în a te defăima pe tine însuţi în chip sincer înaintea 
Domnului. Atunci să ne socoteşti ca pe un păianjen. 
Deci, precum vezi, slava deşartă e calul pe care călăresc 
eu, mândria”. 

Dar cuvioasa smerenie şi ocărârea de sine vor 
râde de calul şi de călăreţul lui, cântând cu sârguinţă 
cântarea de biruinţă: „Să cântăm Domnului, căci cu 
slavă S-a preamărit. Cal şi călăreț au fost aruncaţi în 
mare“? şi în adâncul smereniei. 

A fost treapta a douăzeci şi doua. Cel ce s-a suit pe 
ea a biruit, dacă s-a putut sui. 


579. S-au făcut stăpânitoare peste unele fiinţe îngereşti 
din ceruri şi de aceea le-au coborât de acolo. Căci nu voiau ca 
acelea să mai fie stăpânite de altcineva, decât de ele (de slava 
deşartă şi de mândrie). Mândria, nevrând să aibă niciun stăpân, 
nu cunoaşte niciun cap, e fără cap. Omul mândru nu admite ni- 
cio căpetenie, el e anarhic. 

580. Adică: dacă am izbutit să înfrângem unele fiinţe chiar în 
cer, unde şi cum crezi tu, omule, că vei scăpa de noi? 

581. Căci, adeseori, călugărul se satură de ocărâri, de ascul- 
tare, de nemâniere şi atunci se predă mândriei. 

582. leşirea 15, 21 (n. ed.). 

CUVÂNTUL AL XXIII-LEA 
Despre gândurile negrăite ale hulei 


1) În cele dinainte am auzit că există un prea cum- 
plitnepotalcumplitei rădăcini şi maici care e spurcata 
mândrie: este nepotul de negrăit al hulei. De aceea, e 
de trebuinţă să-l aducem de faţă. Căci nu e un vrăjmaş 
dintre cei de rând, ci un vrăjmaş şi un războinic cu 
mult mai cumplit decât toţi. Şi lucrul cel mai cumplit e 
că nu poate fi uşor de tâlcuit, mărturisit şi pus la stâlp 
în faţa doctorului duhovnicesc. De aceea a şi născut 
de multe ori în mulţi deznădejdea, rozând, nelegiui- 
tul, ca un car în lemn, toată nădejdea lor. 

2) Acestui prea spurcat îi place de multe ori să 
batjocorească pe Domnul şi cele ce se săvârşesc în 
înseşi Sfintele Liturghii şi în însuşi timpul înfricoşatelor 
Taine. Din aceasta cunoaştem în chip vădit că nu sufle- 
tul nostru este cel ce rosteşte acele cuvinte nelegiuite, 
neînțelese şi de negrăit înlăuntrul nostru, ci dracul urâ- 
tor de Dumnezeu care a fost izgonit din ceruri, pentru 
că şi acolo căuta să împroaşte pe Dumnezeu cu hule. 
Dacă ar fi ale mele acele neruşinate şi necuviincioase 
cuvinte, cum m-aş închina darului, primindu-l?% Cum 
aş putea ocări şi, în acelaşi timp, binecuvânta? 

3) Acest amăgitor şi de suflet stricător ne duce 
adeseori la ieşirea din minţi. Dar niciun alt gând nu 


583. Scărarul se dovedeşte mereu un fin şi sincer analist al 
stărilor sufleteşti adeseori contradictorii. Consecvent persona- 
list, el explică gândurile ce se contrazic din prezenţa în sufletul 
nostru a altor subiecte nevăzute, în cazul de faţă, a demonilor. 

e atât de greu de mărturisit ca acesta. De aceea, de 
multe ori, şi îmbătrâneşte cu mulţi58*. Căci nimic nu 
dă dracilor şi gândurilor acestora atâta putere îm- 
potriva noastră, ca faptul de a le hrăni şi ascunde în 
inimă nemărturisite. 

4) Dar nimeni să nu se socotească pe sine prici- 
na gândurilor de hulă. lar Domnul este cunoscător de 
inimi şi ştie că nu sunt ale noastre aceste cuvinte şi 
gânduri, ci ale vrăjmaşilor noştri. 

5) Îmbătarea este o pricină a poticnirii. lar mân- 
dria, o pricină a gândurilor necuviincioase. Dar cel ce 
se poticneşte nu e vinovat de poticnire. Totuşi, se va 
pedepsi pentru că s-a îmbătat. 

6) Când stăm la rugăciune, se ridică şi acele gân- 
duri necurate şi de nespus. Dar, stăruind în rugăciune, 
se retrag îndată. Căci nu obişnuiesc să lupte cu cei ce 
se luptă. 

7) Nu huleşte nelegiuitul numai pe Dumnezeu şi 
cele dumnezeieşti, ci rosteşte în noi şi unele cuvin- 
te prea urâte şi necuviincioase, ca fie să părăsim 
rugăciunea, fie să deznădăjduim de noi înşine. 
Şi, aşa, pe mulţi i-a întrerupt de la rugăciune şi pe 
mulţi i-a depărtat de la Taine. Trupurile unora le-a 
topit prin întristare. Pe alţii i-a istovit prin posturi 
acest rău şi neomenos tiran şi nu le-a dat nicio clipă 
de odihnă, făcând aceasta nu numai cu cei din 
lume, ci şi cu cei ce se îndeletnicesc cu vieţuirea 
călugărească. După aceea le insuflă gândul că nu 


584. Îmbătrâneşte cu mulţi, pentru că nu-l pot nimici prin 
mărturisire, ruşinându-se să-l mărturisească. E prea evident şi 
preabun Domnul, ca ei să îndrăznească să dea pe faţă gândul 
de hulă împotriva Lui. Ei înşişi nu se pot decide să-i dea credit 
serios. E un alt motiv pentru care nu-şi cred lor. 

vor avea parte de nicio mântuire şi-i face să se 
socotească mai de plâns şi mai nenorociţi decât toţi 
credincioşii şi decât păgânii înşişi. 

Cel ce e chinuit de duhul hulei şi voieşte să se 
izbăvească de el să ştie sigur că nu sufletul lui e pri- 
cina acestor fel de gânduri, ci dracul necurat, care a 
zis odinioară către Domnul: „Acestea toate le voi da 
Ție, dacă, căzând, Te vei închina mie” (Matei 4, 9). De 
aceea, dispreţuindu-l pe el şi neluând nicidecum cele 
spuse de el ca măsură, să zicem: „Mergi înapoia mea, 
satano! Domnului Dumnezeului meu mă voi închina 
şi Lui singur voi sluji» (Matei 4, 10) şi durerea să se 
întoarcă asupra capului tău şi asupra creştetului tău 
să se pogoare hula ta în veacul de acum şi în cel viitor! 
Amin”. 

8) Cel ce voieşte să lupte, în afară de felul amin- 
tit, cu dracul hulei este asemenea celui ce încearcă să 
țină fulgerul în mâinile lui. Cum va putea să prindă, să 
se împotrivească, sau să bată pe cel ce intră în inima 
lui dintr-o dată ca un vânt şi aruncă cuvântul lui mai 
repede ca o clipă şi îndată dispare? 

9) Căci toţi cei ce ne războiesc stau şi luptă şi 
rămân multă vreme şi dau timp celui ce se luptă cu ei. 
Acesta însă nu, ci, îndată ce apare, se şi depărtează, 
şi, îndată ce ne-a vorbit, s-a şi dus. 

10) Acest drac obişnuieşte să se sălăşluiască în 
mintea celor mai simpli şi mai nevinovaţi, care sunt şi 
tulburaţi şi chinuiţi mai tare decât alţii. Dar în aceştia 
totul se întâmplă nu din închipuirea de sine, ci din 
pizma dracilor. 

11) Să încetăm să judecăm şi să osândim pe aproa- 
pele şi să nu ne temem de gândurile de hulă. Căci lu- 
crul dintâi e pricina şi rădăcina celui de al doilea. 

12) Precum cel închis în casă aude cuvintele 
trecătorilor, dar nu vorbeşte cu ei, aşa şi sufletul ce pe- 
trece în sine însuşi, auzind hulele dracului, se tulbură, 
căci acela trece prin el. 

13) Cel ce-l dispreţuieşte pe acesta s-a eliberat 
de patimă. Dacă însă cugetă că poate lupta cu el 
altfel, până la urmă e înfrânt. Căci cel ce voieşte să 
stăpânească duhurile cu cuvintele este asemenea ce- 
lui ce încuie vânturile. Un călugăr sârguitor, tulburat 
de acest drac, şi-a topit trupul cu posturi şi cu prive- 
gheri douăzeci de ani. Şi fiindcă n-a simţit prin aceas- 
ta niciun folos, a plecat şi, scriind patima sa pe o hâr- 
tie, a predat-o unui bărbat sfânt, stând culcat pe faţa 
sa, pentru că nu putea să caute spre el. 

Când citi bătrânul, zâmbi. Şi, ridicând pe fratele, îi 
zise: „Pune, fiule, mâna ta pe grumazul meu”. Şi făcând 
fratele aceasta, zise marele bătrân: „Pe grumazul meu 
va fi, frate, acest păcat câți ani a zăcut şi câţi va mai 
zace în tine. Numai tu să nu mai ţii seama de el”535, Şi 
m-a asigurat fratele că n-a ieşit din chilia bătrânului îna- 
inte de a se fi mistuit patima. Aceasta mi-a povestit-o 
cel ce a cercat-o, multumind lui Dumnezeu. 

Cel ce a luat biruinţă asupra patimii a lepădat 
mândria. 


585. Un argument important pentru mărturisire: cel ce 
mărturiseşte păcatele sale, primind asigurarea că de aici înainte 
nu mai răspunde el pentru sine, ci duhovnicul care i-a dat ier- 
tarea, nu mai simte chinul pentru ele, nici neputinţa de a nu le 
mai săvârşi. lar duhovnicul răspunde, pentru că o face în numele 
Domnului. Domnul Hristos le ia asupra Lui prin duhovnic. Trebu- 
ie să faci experienţa întâlnirii cu Hristos ca o altă persoană decât 
tine, în singurul mod accesibil nouă în mod concret: adică, întâl- 
nindu-te cu altă persoană omenească, dar care te întâmpină din 
însărcinarea şi în numele Domnului Hristos. 

Despre blândeţea, simplitatea şi nerăutatea 
agonisite prin sârguinţa înțeleaptă, 
şi nu naturale; şi despre viclenie 


l) Lumina zorilor se iveşte înaintea soarelui şi 
blândeţea este înaintemergătoarea smeritei cugetări5*. 
De aceea auzim şi Lumina orânduindu-le pe acestea ast- 
fel, după treptele lor: „Învăţaţi, zice, de la Mine, că sunt 
blând şi smerit cu inima” (Matei 11, 29). Deci se cade 
să fim luminaţi de lumină înainte de răsăritul soarelui, 
ca astfel să putem privi limpede spre soare. Căci cel ce 
nu cunoaşte mai înainte lumina nu poate privi soarele, 
cum ne învaţă ordinea adevărată a celor spuse. 

2) Blândeţea este starea neclătinată a minţii, care 
rămâne la fel în cinstiri şi necinstiri”“. Blândeţea stă 
în a ne ruga în chip netulburat şi sincer pentru cel ce 
ne tulbură în vremea tulburărilor ce ni le pricinuieşte. 
Blândeţea este lespedea aşezată peste marea mâniei, 
care risipeşte toate valurile ce izbesc în ea, nesuferind 
nicio clătinare”€. 

Blândeţea este propteaua răbdării, uşa sau 
mai bine zis maica răbdării, pricină a deosebirii (a 
drepteisocoteli,adiscernământului). Căci: „Învăţa-va 
Domnul pe cei blânzi căile Lui” (Psalm 24, 10). 


586. „Blândeţea păzeşte iuţimea netulburată, iar smerenia 
eliberează mintea de trufie şi de slava deşartă.” 

587. Aceeaşi definiţie a blândeţii în „Cuvântul al VIII-lea”, 
cap. 3. 

588. „E propriu blândeţii a purta” (a suporta) pe aproapele. 

E pricina iertării, îndrăzneala rugăciunii, încăperea 
Duhului Sfânt. Căci zice: „Spre cine voi privi, dacă 
nu spre cel blând şi liniştit” (Isaia 66, 2). 

Blândeţea este ajutătoarea ascultării, povăţu- 
itoarea frăţietăţii, frâna celor ce se înfurie, potolirea 
celor ce se mânie, dăruitoarea bucuriei, urmarea lui 
Hristos, însuşirea îngerilor, legarea dracilor şi pavăza 
amărăciunii. 

3) În inimile celor blânzi se odihneşte Domnul58, 
iar sufletul tulburat e scaunul diavolului. „Cei blânzi 
vor moşteni pământul” (Matei 5, 5), mai bine zis îl vor 
stăpâni5%. 

4) Sufletul blând e tronul simplităţii. lar min- 
tea mânioasă e pricinuitoarea răutăţii. În sufle- 
tul lin va încăpea cuvântul înţelepciunii: „Domnul 
va povăţui pe cei blânzi întru judecată” (Psalm 
24, 10), mai bine zis în lucrarea deosebirii (dreptei 
socoteli). Sufletul drept este soţul smereniei. lar 
cel viclean este slujitorul mândriei. Sufletele ce- 
lor blânzi se vor îmbogăţi întru cunoştinţă”; iar 


589. Domnul cel blând, Care n-are motive să fie ajutat, Se 
odihneşte în cei blânzi. Blândeţea din El curge în credincioşi, deve- 
nind în ei leagăn lin în care Se odihneşte El. Blândeţea e delicateţea, 
e gingăşia dragostei, siguranţa ei nu e tulburată de nimic. Prin 
blândeţe se mângâie cei ce se iubesc. Cunoaşterea lui Hristos 
are loc prin participare la El, prin sălăşluirea Lui în noi. Hristos e 
învăţător prin faptul că e sălăşluit în noi prin Duhul Sfânt. 

590. Cei blânzi vor domni peste pământ, întinzând blândeţea 
lor, care e blândeţea lui Hristos în tot cuprinsul lui, făcând ca 
nimeni să nu li se opună, ci să răspundă cu aceeaşi blândeţe. 
Aceasta va fi Împărăţia cerurilor: Împărăţia delicateţii între oa- 
meni, din delicateţea lui lisus Hristos. 

591. Cunoştinţa adevărată e legată de blândeţe, căci blân- 
deţea e şi o contemplare liniştită a semenilor care i se deschid şi 
a tainelor existenţei, a tainei lui Dumnezeu cel blând. 

mintea stăpânită de iuţime locuieşte împreună cu 
întunericul şi neştiinţa. 

5) Mâniosul şi fățarnicul s-au întâlnit”? şi nu se pu- 
tea afla cuvânt sincer în convorbirea lor. Dacă vei cer- 
ceta inima celui dintâi, vei afla nebunia: dacă vei cer- 
ceta sufletul celui de al doilea, vei vedea viclenie”%. 


592. „Făţarnic e numit linguşitorul, amăgitorul, mincino- 
sul, pentru că împleteşte cuvintele ca să placă, nu ca să spună 
adevărul”. 

593. A lui Evagrie: „Firea mâniei este să lupte împotriva dra- 
cilor şi pentru vreo plăcere. Pentru că îngerii ne insuflă plăceri 
duhovniceşti şi ne îndeamnă să întoarcem şi să hrănim mânia 
împotriva dracilor, pentru fericirea ce ne vine din ea. lar aceia, 
atrăgând-o spre poftele lumeşti, o silesc să lupte contrar firii 
împotriva oamenilor ca, întunecându-se mintea şi căzând din 
cunoştinţă, să se facă trădătoare a virtuţilor”. Alta, a lui Grigo- 
rie Teologul: „Frânează-ţi mânia (iuţimea), ca să nu-ţi ieşi din 
minte. Pedepseşte iuțimea, căci, ieşind din măsură, se face tatăl 
nebuniei“. Alta a aceluiaşi: „Fie-ţi mânia numai asupra şarpelui 
prin care ai căzut“. Alta: „Vicleanul niciodată nu este în pace, ci 
totdeauna ocupat, totdeauna plin de mânie, de vicleşug şi de 
iuțime. Totdeauna pândeşte pe vecinul său, totdeauna cârteşte, 
totdeauna e aspru, totdeauna când i se porunceşte grăieşte 
împotrivă, când se hotărăşte ceva cu privire la el, se răzvrăteşte, 
când e sfătuit la bine, face rău, când e dojenit, batjocoreşte. El ia 
în batjocură pe cei ce viețuiesc bine, urăşte pe cei ce sporesc, se 
scârbeşte de sfaturi bune, micşorează pe fraţi, îi răzvrăteşte, îi 
face răi, se întoarce de la cei blânzi, ia în râs pe cei îndelung-răb 
dători, se făţărniceşte față de străini, cleveteşte pe unul către 
altul, se asociază cu fiecare împotriva celuilalt, ațâţă la sfadă, 
întărâtă pe unul contra altuia, e gata la ocări, dulce în grăiri de 
rău, gata la defăimări şi în a face rău”. 

Precum se vede, iuţțimea sau mânia, când întrece o 
anumită măsură, întunecă mintea şi îl ţine pe om într-o agitaţie 
accentuată, ducându-l până la nebunie. Între funcţiile sufleteşti 
este o strânsă legătură, ele se înrâuresc reciproc. 

6) Simplitatea este deprinderea sufletului lipsit de 
cugetări felurite, care s-a făcut neclintit spre o gândire 
nerăutăcioasă. Nerăutatea este o stare senină a sufle- 
tului, izbăvită de orice cugetare vicleană. 

7) Întâia”* însuşire a copiilor este simplitatea, 
nefelurită în gânduri, pe care până ce a avut-o Adam, n-a 
văzut goliciunea sufletului, nici urâţenia trupului său”. 

8) Bună şi fericită este şi simplitatea aflătoare în 
unii prin fire; dar nu e ca cea care a fost izbăvită de 
viclenie prin dureri şi sudori. Cea dintâi e acoperită 
şi păzită de marea felurime a patimilor”. Cea de a 
doua se face pricina celei mai înalte smerite cugetări. 
Răsplata celei dintâi este multă; a celei de a doua este 
mai mult decât nesfârşită. 

9) Toţi cei ce voim să atragem pe Domnul la noi, 
să ne apropiem de El în chip simplu, neprefăcut, fără 
viclenie şi fără multe feluri de gânduri şi fără iscodi- 
re, ca şi cum am veni la lecţiile unui învăţător. Căci 
EI, fiind simplu şi necompus din multe, voieşte ca şi 
sufletele ce vin la El să fie simple şi nevinovate. Dar 
nu se poate vedea niciodată simplitatea fără smere- 
nie””. Vicleanul este mai înainte-văzătorul mincinos, 


594. De aici, ediţia 1970 urmează o ordine deosebită de cea 
din PG şi de ediţia Trevisan. Urmăm ediţia 1970. 

595. Ediţia 1970: „Înţelege prin goliciune lipsirea de harul 
dumnezeiesc”. 

596. „Simplitatea naturală se păstrează, zice, nepărtaşă de 
multele patimi.” 

597.,„Simplitatea şi nepreţuirea de sine curăţeşte inima de 
răutate.” În textul grecesc, nepreţuirea de sine e exprimată prin 
cuvântul u uerpeiv - nemăsurare de sine. Trebuie să nu-ţi măsori 
faptele bune săvârşite, sau virtuțile. Propriu-zis, să nu le observi, 
să fie ca şi când n-ar fi. Să nu te dedublezi prin conştiinţa valorii 
tale. Aceasta e smerenie şi, în acelaşi timp, simplitate. 

care-şi închipuie că din cuvinte cunoaşte gânduri şi 
din înfăţişările din afară, cele aflătoare în inimă*%. 

10) Am văzut oameni drepţi care au învăţat de la 
cei vicleni să se facă vicleni şi m-am mirat cum au pu- 
tut pierde aşa de repede o însuşire şi un dar al firii”. 

11) Pe cât de uşor cad cei drepţi, pe atât de greu 
se pot preschimba cei dimpotrivă. Dar înstrăinarea 
adevărată, ascultarea, paza buzelor au putut face de 
multe ori multe şi au preschimbat în chip minunat 
boli de nevindecat. 

12) Dacă cunoştinţa îngâmfă pe cei mai mulţi, nu 
cumva neştiinţa şi lipsa de învăţătură pot smeri pe 
măsura lor? Totuşi sunt unii, fără îndoială rari, care 
se mândresc din pricina lipsei de cunoştinţă. 

13) Dovadă limpede şi chip vădit al simplităţii fe- 
ricite ne este de trei ori fericitul Pavel, care s-a făcut 
simplu. Dar nimeni n-a văzut şi n-a auzit şi nici nu 
poate să vadă vreodată o astfel de înaintare în aşa de 
scurt timp*%. 

14) Călugărul simplu este un animal cuvântător 
supus, care-şi pune sarcina sa pe umerii celui ce-l 


598. „Mai înainte-văzătorul mincinos” e cel ce-şi închipuie că 
vede în inimi, dar nu vede cu adevărat, şi de aceea face judecăţi 
greşite, în general răuvoitoare, despre oameni şi pretinde că pre- 
vede faptele lor rele şi-şi pune nădejdea în ele. 

599. Ne îndeamnă să ocolim cu toată puterea petrecerea cu 
cei răi, ca să nu fim făcuţi pradă a răutăţii lor. 

600. Devenind simplu, sincer, Sfântul Apostol Pavel a înain- 
tat chiar prin aceasta în cunoaşterea a ceea ce este esenţial, a 
dragostei lui Hristos faţă de el şi a lui, faţă de Hristos şi de oa- 
meni. A văzut Persoana supremă şi persoanele semenilor mai 
presus de obiecte; a văzut iubirea simplă, directă, ca fiind infinit 
mai dătătoare de viaţă decât vicleşugurile de tot felul în relaţiile 
cu oamenii. 


342 SCARA DUMNEZEIESCULUI URCUŞ 


povăţuieşte“!. Animalul nu grăieşte împotriva celui 
ce-l leagă, nici sufletul drept, împotriva povăţuitorului. 
Urmează celui ce-l trage precum voieşte acela şi nu i 
se împotriveşte, mergând până la jertfă. 

15) Nevicleană este firea curată a sufletului, care, 
în întâlnirile cu toţi, se poartă aşa cum a fost zidită. 

16) Dreptatea este cuget neiscoditor, purtare 
nemincinoasă, cuvânt neprefăcut şi nepregătit mai 
înainte. Precum Dumnezeu se numeşte iubire, aşa se 
numeşte şi dreptate. De aceea spune şi înțeleptul în 
Cântarea Cântărilor către inima curată: „Dreptatea 
te-a iubit pe tine“. Şi iarăşi, părintele lui: „Bun şi drept 
este Domnul” (Psalm 24, 9), şi pe cei de un nume cu 
El îi mântuieşte: „Cel ce mântuieşte pe cei drepţi” 
(Psalm 7, 11), şi iarăşi: „Dreptatea sufletelor a văzut şi 
a cercetat faţa lor” (Psalm 10, 7). 

17) Viclenia este prefacerea stării de dreptate, cu- 
get rătăcit, mincinoasă cârmuire de sine; jurăminte 
supuse pedepsei; cuvinte împletite; adânc (voit ascuns) 
al inimii; prăpastie de viclenie; minciuna îmbibată 
în fire; închipuirea de sine devenită firească; contra- 
ra smereniei; fățărnicia pocăinţei; izgonirea plânsu- 
lui; duşmana mărturisirii; regulă de viață după plăce- 
rea proprie; pricina căderilor; potrivnica învierii”%; 


601. Un alt paradox: „animal cuvântător supus”, care nu poartă 
nici măcar sarcina sa, ci o pune pe umerii povăţuitorului său! Pe 
de o parte, e supus el însuşi, pe de alta, i se supune povăţuitorul 
lui. „Purtaţi-vă sarcinile unul altuia” (Galateni 6, 2); el poartă sarcini 
trupeşti, conducătorul, sarcini sufleteşti, şi prin amândouă câştigă. 

602. „Căci viclenia nu lasă sufletul să înveţe prin pocăință.” Alta: 
„Precum, dacă cineva ar fi muşcat de scorpie, veninul ei ar străbate 
în tot trupul lui şi s-ar vătăma inima lui, la fel este şi răutatea ini- 
mii față de aproapele. Căci veninul ei îi muşcă sufletul şi acesta se 
primejduieşte de viclenie. Deci cel ce are milă de ostenelile sale, 

zâmbetul baţjocurii; întristare nebună; evlavie pre- 
făcută; viaţă îndrăcită. 

18) Vicleanul este împreună-vorbitor cu diavolul şi 
de un nume cu el. De aceea şi Domnul ne-a învăţat 
să-l numim pe el aşa, zicând: „Şi ne izbăveşte de cel 
viclean” (Matei 6, 15). 

19) Viclenia este ştiinţă sau, mai vârtos, urâciu- 
ne drăcească, străină de adevăr, care socoteşte că 
rămâne ascunsă celor mulţi. 

20) Făţărnicia este o stare potrivnică sufletului şi 
trupului, împletită cu tot felul de gânduri. 

21) Să fugim de prăpastia făţărniciei şi de groapa 
vicleniei%, ascultând de cel ce zice: „Cei ce viclenesc 
vor pieri şi ca o iarbă repede se vor usca şi ca nişte 
verdeţuri repede vor cădea” (Psalm 36, 9). Aceştia 
sunt păşunea dracilor. 

22) Greu vor intra bogatii în Împărăţie şi înţelepțţii 
fără minte, în simplitateS0. 


dacă vrea să nu se prăpădească, să scuture degrabă de la sine scor- 
pia aceasta, adică viclenia şi răutatea”. Există un adânc nesfârşit, 
un abis al vicleniei, precum există şi un abis al smereniei sau al 
simplităţii. Căci nici răutatea nu are un capăt, ci poate înainta me- 
reu. Există nenumărate dimensiuni ale infinităţii, bune şi rele. Ele 
se combină şi se încrucişează şi se opun în chipuri multiple. Pre- 
cum nesfârşirea smereniei se hrăneşte din experienţa infinităţii lui 
Dumnezeu, aşa şi nesfârşirea vicleniei din opoziţia faţă de ea. Căci 
e un chip răsturnat al iubirii lui Dumnezeu. Pe măsură ce aceea se 
arată în mai multe forme din Dumnezeu sau din oameni, răspunde 
şi ea cu noi forme şi grade de răutate, de invidie, de mincinoasă 
imitare, ca o dimensiune a infinităţii rele ce se înfruntă cu dimensi- 
unile infinităţii bune. Dar la o infinitate în act nu ajunge nici smere- 
nia şi nici viclenia. Dimensiunile infinităţii în creatură sunt numai 
direcţii spre infinitatea realizată în Dumnezeu. 

603. „Bărbatul viclean este o mreajă ascunsă.” 

604. „Nu pe înțelepţii în Hristos îi socoteşte, ci pe cei pe 
care lumea obişnuieşte să-i numească înţelepţi. Fără minte, cu 

23) Căderea a înţelepţit adeseori pe mulţi răi, 
dăruindu-le, fără voie, nerăutate şi mântuire. 

24) Luptă-te să-ţi înşeli priceperea“%. Şi, făcând 
aşa, vei afla mântuire şi nevinovăție în Hristos lisus, 
Domnul nostru. Amin. 

Cel ce a suit pe această treaptă să îndrăznească. 
Căci s-a mântuit, luând ca pildă pe Hristos. 

Despre preainalta smerită cugetare, pierzătoarea 
patimilor, ce se naşte în simţțirea nevăzută 


l) Cel ce voieşte să înfăţişeze prin cuvânt văzut*% 
simţirea şi lucrarea iubirii Domnului în chip propriu, 
şi ale sfintei smerite cugetări în chip cuvenit, şi ale 
fericitei căinţe în chip adevărat, şi ale luminării lui 
Dumnezeu în chip vădit, şi ale fricii Lui în chip nemin- 
cinos, şi ale încredinţării inimii în chip neînşelălor, 
şi socoteşte să lumineze prin lămurirea acestora 
pe cei ce nu le-au gustat face ceva asemenea celui 
ce voieşte să facă cunoscută, prin cuvinte şi pilde, 
dulceața mierii celor ce n-au gustat-o niciodată. Dar 
cel de al doilea“ vorbeşte în zadar, ca să nu spun 
că pălăvrăgeşte; iar cel dintâi sau e necercat în cele 
ce descrie, sau se face în chip vădit bătaia de joc a 
slavei deşarte. 


adevărat, sunt cei înţelepţi în faţa lor înşişi şi moştenitori ai pro- 
orocescului vai.“ 

605. „Luptă-te, zice, să nu faci cele ce se înfăţişează ca bune 
priceperii tale, fără cercetarea lor de către cei mai mari.” 

606. Adică sensibil şi material. 

607. Cel ce vorbeşte despre miere. 

2) Cuvântul nostru înfăţişează mai întâi, pentru 
pregătire, o comoară în vase de lut, sau mai bine 
zis pecetluită în trupuri, a cărei calitate nu poate fi 
făcută cunoscută de niciun cuvânt. Ea îşi face cunos- 
cut mai întâi numai numele ei neînțeles de Sus, pe 
care-l dăruieşte, spre multă şi nesfârşită cercetare cu 
oboseală, celor ce-l cercetează cu dreaptă judecată. 
lar cuvântul este acesta: sfânta smerită cugetare. 

3) Câţi sunt călăuziţi de Duhul lui Dumnezeu să se 
adune împreună cu noi în acest sobor înţelegător şi 
preaînţelept, purtând în chip înţelegător în inimi tablele 
cunoştinţei lui Dumnezeu. Deci făcând aşa, ne-am adu- 
nat şi am cercetat împreună şi am ispitit înţelesul cinsti- 
tei numiri. Şi unul a zis că ea înseamnă uitarea deplină 
a isprăvilor proprii; altul, a se socoti pe sine cel mai de 
pe urmă şi mai păcătos dintre toţi; altul, cunoştinţa ce 
o are mintea despre neputinta şi slăbiciunea ei; altul, a 
o lua înaintea aproapelui în cazuri de supărări şi a dez- 
lega cel dintâi mânia; altul, cunoaşterea harului şi milei 
lui Dumnezeu; altul, iarăşi, simţirea sufletului zdrobit şi 
tăgăduirea voii proprii. 

lar eu, ascultând toate acestea, ispitindu-le prin 
chibzuinţă şi trezvie, n-am putut să aflu simţirea 
fericită a aceleia prin auzire. De aceea, ca unul ce 
sunt cel mai de pe urmă, adunând ca un câine din 
fărâmiturile ce au căzut de la masa acelor cunoscători 
şi fericiţi părinţi, încercând să o lămuresc, am zis: 

Smerita cugetare este un har fără nume al sufletu- 
lui*%, având un nume numai pentru cei ce au primit 


608. „A numit smerita cugetare «fără nume» nu prin nega- 
ție (kaT'ân60aov), ci prin afirmaţie. lar har i-a spus pentru 
harul dat prin ea sufletului. Căci numirile nu exprimă mai 
multul sau mai puţinul. Fiindcă oamenii nu sunt mai mult sau 

cercarea (experienţa) ei”. Ea este o bogăţie negrâăită; 
este numirea lui Dumnezeu şi darul Lui. Căci zice: 
„Învăţaţi de la Mine”, deci nu de la înger, nici de la om 
şi nici de pe hârtie, „ci de la Mine” (Matei 11, 29), adică 
din sălăşluirea, din luminarea şi din lucrarea Mea în 
Voi, „că sunt blând şi smerit cu inima” şi cu gândul şi 
cu cugetul, „şi veţi afla odihnă“ din partea războaielor 
şi uşurare de gânduri „sufletelor voastre”. 

4) Alta este arătarea acestei cuvioase vii în iarna 
patimilor şi alta, în primăvara rodirii şi iarăşi alta, în 
vara virtuţilor, deşi toate aceste arâtări ale ei pricinu- 
iesc împreună veselia şi rodirea. De aceea ele sunt şi 
ca nişte chipuri şi semne ale darurilor. 

5) Căci, când începesă înflorească ciorchinele aces- 
tei cuvioase (smerite cugetări), urâm îndată cu dure- 
re toată slava şi lauda omenească, izgonind de la noi 
iuțimea şi mânia. lar înaintând această împărăteasă 
a virtuţilor, odată cu vârsta duhovnicească, în suflet, 
socotim ca nimic, mai bine zis ca pricini de scârbă, 


mai puţin oameni, nici altele de felul acesta, ci împărtăşirile 
sunt mai mult sau mai puţin. De aceea harul în sine e fără 
nume; dar, pentru cei ce se împărtăşesc de el, are un nume.” 
Totuşi, sunt realităţi atât de adânci şi de complexe, că numele 
doar le indică în general, însă păstrează în ele ceva negrăit. 
Omul e un nume, dar fiinţa ce poartă acest nume are şi ceva 
negrăit în ea, deci şi în el. De fapt, autorul Scării nu numeşte 
harul fără nume în sine şi cu nume pentru cei ce-l primesc, 
cum socoteşie scoliastul ediţiei 1970, ci smerita cugetare. 
609. Cunoaşterea adevărată a virtuţilor se dobândeşte nu- 
mai prin experierea lor. lar în experierea lor se dobândeşte 
cunoştinţa lui Dumnezeu în sufletul celui ce le are. În virtuţi 
e transparentă puterea corespunzătoare a lui Dumnezeu. 
Virtuţile subţiază, în general, sau fac străvezie firea omului 
pentru lărgimea infinită a luminii şi bunătăţii lui Dumnezeu. 

toate faptele bune săvârşite de noi, gândind că în fie- 
care zi adăugăm mai multe poveri la sarcina noastră 
printr-o împrăştiere de care nu ne dăm seama. lar 
bogăţia darurilor dumnezeieşti date nouă o privim ca 
pe un adaos de mai mare pedeapsă, ca una ce e mai 
presus de vrednicia noastră. De aceea mintea noastră 
rămâne atunci nejefuită, închizându-se în vistieria 
smereniei şi neauzind decât ciocâniturile şi batjocuri- 
le furilor, dar neputând fi păgubită de niciunul din ei, 
dacă smerenia este vistieria nejefuită. 

6) Atâta am îndrăznit să cugetăm, prin puţine 
cuvinte, despre înflorirea şi sporirea începătoare a 
acestui pom pururea înverzit. Dar care este coroana 
desăvârşită a acestei sfinţite virtuţi, întrebaţi pe Dom- 
nul, cei ce sunteţi ai Domnului. Căci despre mărimea 
acestei cuvioase nu se poate grăi. lar despre calitatea 
ei este şi mai cu neputinţă de grăit. Vom încerca totuşi 
să grăim ceva despre însuşirea ei, după înţelegerea 
dăruită nouă. 

7) Între pocăinţa plină de grijă şi plânsul curăţit de 
orice pată şi preacuvioasa smerenie a celor începători 
e atâta deosebire câtă e între pâine, aluat şi făină. 
Căci sufletul se zdrobeşte şi se subţiază prin pocăinţa 
vădită, se uneşte şi, ca să zic aşa, se amestecă (se 
frământă) cu Dumnezeu prin apa plânsului nemin- 
cinos, iar aprinsă de focul Domnului se face pâine şi 
se întăreşte. Aceasta e fericita smerenie, cea lipsită 
de aluatul (stricăciunii) şi de umflarea mândriei. Ast- 
fel, adunându-se într-o singură putere şi lucrare, cele 
trei sunt ca un lanţ preacuvios, sau ca un curcubeu 
care are aceleaşi însuşiri’. Şi semnul uneia vei afla 


610. „Curcubeul este arcul întins după ploaie în nori. A 
numit smerenia astfel pentru firea mult întărită şi felurită şi 


348 SCARA DUMNEZEIESCULUI URCUŞ 


că se face şi semnul celorlalte. Aceasta voi încerca s-o 
întăresc printr-o scurtă dovedire. 

8) Însuşirea cea dintâi şi cea mai aleasă a acestei 
bune şi vrednice de laudă treimi este primirea cu cea 
mai mare bucurie a necinstirii, care e aşteptată cu mâi- 
nile deschise ale sufletului şi e îmbrăţişată ca una ce 
alină şi topeşte bolile sufletului şi mari păcate. A doua 
însuşire e pierderea a toată iuţimea şi cumpătarea ce 
se arată în potolirea ei. lara treia treaptă preafrumoasă 
a ei este neîncrederea credincioasă în bunătăţile ago- 
nisite şi dorinţa neîncetată după învăţătură“!!. 

9) „Sfârşitul Legii şi al proorocilor este Hristos, spre 
îndreptarea fiecăruia care crede” (Romani 10, 4), iar 
sfârşitul patimilor este slava deşartă şi mândria celui 
ce nu ia aminte. Pe acestea le pierde această căprioară 
înţelegătoare (smerenia, n. trad.), care păzeşte pe 
cel ce vieţuieşte împreună cu ea (pe omul smerit, n. 
trad.) neprimitor de niciun venin aducător de moar- 
te. Căci unde se arată în ea veninul făţărniciei? Unde, 
al clevetirii? Unde se ascunde de ea şarpele? Oare 
nu e scos mai degrabă la arat din pământul inimii şi 
omorât şi nimicit? Nu este în unirea cu aceasta vreo 
arătare a urii, vreun fel de împotrivire în cuvânt, nu e 
vreun miros al nesupunerii, decât dacă ar fi vorba de 
credinţă“!?. 


multicoloră, sau pentru întreita culoare şi pentru înălţimea aces- 
tei virtuţi care este ridicată deasupra celor pământeşti” („pentru 
întreita culoare“, numai în trad. Veniamin Costache). 

611. Cel smerit nu se încrede niciodată în virtuțile câştigate 
şi în faptele bune săvârşite, dar aceasta, pe temeiul credinţei în 
Dumnezeu şi în putinţa de a înainta cât mai departe. 

612. Numai când s-ar cere călugărului în ascultare să nu 
creadă, sau să schimbe vreun punct de credinţă, i-ar fi îngăduit 
să nu se supună. 

10) Cel ce s-a unit cu aceasta ca un mire este lin, 
blând, uşor de înmuiat prin străpungere, milos mai 
mult decât toţi, senin, strălucitor, uşor de înfrânat, 
nesupărăcios, veghetor, netrândav. Şi ce trebuie să 
mai spunem multe? E nepătimaş, dacă „întru smere- 
nia noastră Şi-a adus Domnul aminte de noi... şi ne-a 
izbăvit pe noi de vrăjmaşii noştri” (Psalm 135, 23-24). 

11) Călugărul cu cugetul smerit nu va iscodi cele 
negrăite. Dar cel mândru va iscodi nedreptăţile. 

12) Stând dracii în chip arătat înaintea ochilor 
unui oarecare frate din cei mai cunoscători, au înce- 
put să-l fericească. Dar preaiînţeleptul zise către ei: 
„De veţi înceta să mă lăudaţi prin gânduri în suflet, 
din retragerea voastră mă voi socoti că sunt mare. De 
nu veţi înceta să mă lăudaţi, voi cunoaşte din laudele 
voastre necurăţia mea. Căci «necurat este la Domnul 
tot cel ce se înalţă cu inima» (Pilde 16, 6). 

Deci dacă plecaţi, m-am făcut mare; dacă mă 
lăudaţi, voi dobândi prin voi şi mai multă smerenie“S!5. 


613. Avem aceeaşi subtilă surprindere a tensiunii unor stări 
sufleteşti contradictorii. Călugărul pune dracii în grea dilemă: 
„Dacă plecaţi, mă voi mândri că v-am putut alunga, deci e bine 
pentru voi să plecaţi, dar pentru mine e bine să rămâneţi; dacă 
rămâneţi, nu numai că n-am putinţa să zic că sunt mare pen- 
tru că v-am alungat, ci am şi motiv să mă smeresc, căci, lău- 
dându-mă voi, îmi dau seama de necurăţia mea, contrară laude- 
lor voastre”. Dracii nu ştiu ce să facă: să rămână, ca să ispitească 
în continuare pe călugăr prin laude, căci poate până la urmă tot 
l-ar face să se mândrească (dar le-a spus că, dacă rămân, el mai 
tare se convinge de păcatele lui)? Deci vor pleca. Dar, plecând, 
nu-l mai pot ispiti. 

În fond, aceasta nu se întâmplă, chiar dacă nu sunt dracii 
de faţă, ci e numai în gândurile noastre. Dacă gândul ne spune 
că suntem smeriţi, ne mândrim, deci e bine să alungăm acest 
gând; dacă îl alungăm, nu mai avem conştiinţa smereniei şi, 

Şi dracii, zăpăciţi de încurcătura în care i-a pus acest 
cuvânt, s-au făcut nevăzuţi. 

13) Să nu-ţi fie sufletul tău groapă acestei ape de 
viaţă făcătoare, care acum izvorăşte, acum seacă sub 
arşiţa slavei şi înălţării, ci să-ţi fie izvor al nepătimirii, 
care scoate pururea râul de apă al sărăciei (cu duhul, 
n. trad.) din sine. la seama, prietene, că văile sunt cele 
ce rodesc în ele grâu înmulţit şi rod duhovnicesc. Va- 
lea este sufletul smerit între munţi, adică între virtuțile 
duhovniceşti, pururea netrufaş şi pururea neclintits!*. 

14) N-am postit, n-am privegheat, nu m-am culcat 
pe jos, ci „m-am smerit, zice, şi m-a mântuit Domnul 
degrabă” (Psalm 114, 6). Pocăinţa învie, plânsul bate 
la uşa cerului, iar cuvioasa smerenie o deschide. Eu 
mărturisesc Treimea în Unime şi Unimea în Treime şi 
mă închin EiS!5. 


lipsind ea, îi ia locul mulţumirea de noi înşine, deci mândria. 
Cum ieşim din această dilemă? Alungând gândul că suntem 
smeriţi, dar rămânând smeriţi. Dar putem face aceasta? Şi 
cum? Scărarul dă soluţia în capitolul următor: să fim perma- 
nent exclusiv sub puterea gândului păcătoşeniei noastre; nu 
într-o reflecţie teoretică asupra smereniei, ci într-o suferință 
reală pentru insuficienţa noastră. Scăparea e într-o suferinţă 
reală şi adâncă pentru păcatele noastre, nu într-un joc cochet 
al reflecţiei pe tema smereniei. 

Dacă mândria face pe om aspru şi opac, smerenia îl face de- 
licat şi transparent. În ea stă înnobilarea firii noastre. Dar ea nu 
poate fi înfăptuită fără conştiinţa păcătoşeniei noastre şi fără 
efortul de a o depăşi, adică fără pocăință, care se dovedeşte că 
nu e deplină decât în plâns. 

614. Alt paradox: pe cât sunt de înalte virtuțile, pe atât e de 
smerit sufletul. 

615. „Precum Sfânta Treime a lpostasurilor este în dum- 
nezeirea cea Una, şi dumnezeirea cea Una, în Trei lpostasuri, aşa 
şi pocăinţa şi plânsul şi smerenia sunt de un neam şi se întăresc 

15) Pe toate cele văzute le luminează soarele, şi pe 
toate cele făcute cu judecată (cu rațiune, n. trad.) le 
întăreşte smerenia. Nefiind de față lumina, toate sunt 
întunecate. Şi nefiind de faţă smerita cugetare, toate 
ale noastre sunt putrede“!f. 

16) Unul este în toată zidirea locul care a văzut o 
singură dată soarele, şi unul este gândul care a născut 
de multe ori smerenia“. Una şi singură a fost ziua în 
care toată lumea s-a veselit, şi aceasta este unica vir- 
tute care nu poate fi umilită de draci*!ă. 


în harul dumnezeiesc şi harul le uneşte pe acestea, unind pe una 
cu alta şi înălțând mintea la Dumnezeu.” Cele trei, în unitatea lor, 
nu reflectă numai Sfânta Treime, ci au în ele harul Dumnezeului 
întreit, sau pe Dumnezeu întreit, prin har, unind pe cele trei fără 
să le confunde, cum este El una în fiinţă şi întreit în lpostasuri. 

616. Sunt în descompunere. Au în ele viermele mândriei, 
care nu lasă firea noastră să se înfrumuseţeze în mod real, să 
se înnobileze cu adevărat, să înfăptuiască cu adevărat punţile 
ei spre Dumnezeu şi spre semeni, prin care se întăreşte în viaţă. 

617. „Acest singur loc a fost adâncul Mării Roşii la trecerea 
lui Israel. Şi acest singur gând este aducerea aminte de moarte, 
sau de viitoarea Judecată, sau de patimile Domnului.” Prin acest 
gând trecem prin vâltoarea patimilor spre mântuire. În acest loc, 
Dumnezeu Se aşezase între israeliți şi egipteni în chipul unui nor, 
care câtre egipteni era întunecos, acoperind pe israeliți din par- 
tea lor, iar deasupra şi în faţa israeliților era luminos, arătându-le 
calea (Ieşirea 14, 20). Aceasta e smerenia, care vede pe 
Dumnezeu, sau măreţia Lui, dar e acoperită de către ceilalţi în 
măreţia ei. Dar smerenia care vede numai pe Dumnezeu se naşte 
numai pentru că se gândeşte la moarte, la Judecata lui Dum- 
nezeu şi la patimile Domnului pentru păcate.” Această explicaţie 
corespunde cu cea a lui loan de Raith (PG 88, 1236, C-D). 

618. „Ziua bucuriei a toată lumea nu e alta decât cea a În- 
vierii Domnului şi Mântuitorului nostru, în care neamul nostru 
s-a eliberat de legăturile veşnice. Iar unii spun că e cea a Naşterii 
Domnului, în care s-a auzit de la îngeri: «Slavă întru cei de sus, lui 

17) Una este a se înălța şi alta, a nu se înălța; şi 
alta, a se smeri. Cel dintâi judecă toată ziua; cel de al 
doilea nu judecă, ci poate se şi judecă pe sine; iar cel 
de al treilea, fiind nevrednic de osândă, pururea se şi 
osândeşte pe sine. 

18) Altceva este a cugeta cu smerenie; altceva, a se 
nevoi pentru a cugeta cu smerenie; şi iarăşi, altceva, a 
lăuda pe cel smerit cu cugetul. Cel dintâi lucru este al 
celor desăvârşiţi; al doilea, al adevăraţilor ascultători; 
iar al treilea, al tuturor credincioşilor. 

19) Cel ce s-a smerit înlăuntrul său nu e furat de buze, 
căci ceea ce nu are vistieria nu se poate scoate pe uşă”!*. 


Dumnezeu» etc.; iar alţii, că e ziua în care Noe a ieşit cu ceilalţi din 
corabie.” Între ziua Învierii sau a Naşterii Domnului nu e numai 
o paralelă, ci şi o legătură. Numai pentru că Domnul S-a coborât 
prin naştere, ne putem cobori şi noi în smerenie. Dar smerenia 
ne aduce adevărata slavă şi mântuire, cum naşterea l-a adus lui 
Hristos slăvirea de către îngeri şi învierea; cum ascultarea i-a adus 
lui Noe izbăvirea de apele potopului. Alta, în ed. Veniamin Costache: 
„Rațiunile lucrurilor făcute în zidire se văd adunate numai în omul 
singur, care a fost făcut din cele gândite şi din cele simţite. Deci, în 
ziua nepăcătuirii lui şi a însăşi smereniei lui se bucură zidirea”. În 
om se văd toate raţiunile creaturilor, atât ale celor sensibile, cât şi 
ale celor înţelese şi înţelegătoare. El e raţiunea atotcuprinzătoare 
a tuturor raţiunilor create. În el sunt atât toate rațiunile obiectelor 
sensibile care se cunosc prin el (sau cu care ele au legătură), cât şi 
raţiunea care le cunoaşte (ca îngerii), şi care e în legătură cu toate 
raţiunile cunoscătoare. Dar el se bucură de a se cunoaşte real şi de 
a cunoaşte; atunci când se smereşte, se cunoaşte cel mai bine pe 
sine. De aceea, întru el se bucură toată zidirea când, smerindu-se, 
se cunoaşte cel mai mult şi pe sine însuşi şi, în el, pe toate. 

619. Cel smerit socoteşte că nu are nimic. De aceea buzele 
nu au ce fura din el şi preda altora. De fapt, el rămâne o vistie- 
rie pecetluită, care se îmbogățeşte necontenit. Desigur, ceilalţi 
învaţă totuşi de la el. Învață în chip negrăit (apofatic), văzând 
înălţimea sau adâncimea smereniei lui. 

20) Calului, când se află singur, i se pare că aleargă 
tare, dar adus în herghelie, îşi cunoaşte neputinţa sa. 

21) Când gândul nu se mai făleşte cu darurile 
fireşti, e semn că a început să se însănătoşeze. lar 
câtă vreme simte cineva mirosul urât, nu simte mi- 
reasma mirului. 

22) Cel ce m-a îndrăgit, a spus cuvioasa, nu va mai 
lovi, nu va mai judeca, nu va mai voi să stăpânească, 
nu va mai face pe înțeleptul (nu se va mai sfătoşi), 
până ce va rămâne unit cu mine. Căci, după unirea 
cu mine, acela nu mai e supus legii (1 Timotei 1, 92%. 

23) Nelegiuiţii draci i-au semănat lauda în inimă 
unuia ce se nevoia să ajungă la fericita smerenie. 
lar acesta s-a gândit, din insuflare dumnezeiască, 
să biruiască viclenia duhurilor printr-o meşteşugire 
evlavioasă. Şi anume, sculându-se, a scris pe peretele 
chiliei numirile celor mai înalte virtuţi, adică a iubirii 
desăvârşite, a smeritei cugetări îngereşti, a rugăciunii 
curate, a curăţiei nestricate şi a celor asemenea. Deci, 
când veneau gândurile să-l laude, el spunea: „Să mer- 
gem la mustrare!” Şi venind în chilie, citea numirile şi 
striga către sine: „Chiar când vei câştiga acestea, să 
ştii că eşti încă departe de Dumnezeu“. 


620. El va face ale legii fără să trebuiască să caute la o lege 
din afară. „Cei ce lovesc cu nesimţire, sau judecă, sau fac pe 
înţelepţii, sau poftesc stăpânire nu sunt părtaşi de smerenie. 
Dar uneori unii învaţă smerenia şi prin faptele lor pe cei ce se 
apropie de ei.” 

621. „Zis-a Avva Isaia despre smerita cugetare că nu are 
limbă să grăiască cu cineva pentru că e fără grijă, sau, către altul, 
pentru că e dispreţuitoare de sine; nici ochi nu are să ia aminte la 
scăderile altuia, nici ureche să audă cele ce nu folosesc sufletul 
său. Şi nu are vreo treabă cu cineva, decât cu păcatele sale. Cu 
toți oamenii este paşnică, dar pentru porunca lui Dumnezeu, nu 

24) Care e puterea şi firea soarelui acestuia nu 
putem să spunem; dar cunoaştem, din lucrările şi 
însuşirile lui, firea lui. 

25) Smerita cugetare este acoperământ dumneze- 
iesc, spre a nu fi văzute izbândirile noastre“. Sme- 
rita cugetare e adâncul fără fund al puţinătăţii noas- 
tre, care nu poate fi furat de niciun tâlhar*?. Smeri- 
ta cugetare este „turn tare dinspre faţa vrăjmaşului” 
(Psalm 60, 3). „Nu se va folosi vrăjmaşul de el; şi fiul 
lui, adică gândul nelegiuirii, nu va adăuga a-i face lui 
rău; şi va tăia de la faţa lui pe vrăjmaşii lui şi va pune 
pe fugă pe cei ce-l urăsc pe el” (Psalm 88, 22-23). 

26) Dar însuşirile cunoscute marelui Ctitor al 
bogăției sale din suflet sunt mai multe decât toate 
cele arătate“?*. lar acelea sunt, celor ce văd, semne 
arătătoare ale bogăției; numai un lucru nu se vede: 
voinţa ei de a nu se arăta. 


pentru prietenie. Şi de posteşte cineva şase zile şi încă şase şi se 
predă pe sine unor mari osteneli şi porunci, fără calea aceasta (a 
smereniei) toate ostenelile lui sunt nefolositoare.” Alta: „De nu 
câştigi (aceste virtuţi), eşti departe de poruncile lui Dumnezeu; 
iar de le câştigi, eşti slugă netrebnică: ai făcut ceea ce trebuia să 
faci, în vreme ce alţii au făcut mai mult decât poruncile”. 

622. Ea acoperă virtuțile noastre, ca să nu ne mândrim şi 
să le pierdem prin aceasta. Le acoperă chiar faţă de noi. Numai 
Dumnezeu trebuie să le vadă. 

623. Vederea puţinătăţii sau neînsemnătăţii noastre poate 
spori la nesfârşit, ca într-un abis, pe măsura cunoaşterii tot mai 
vădite a infinităţii lui Dumnezeu. Dar nu poate înainta până la 
nimic, pentru că în acest caz n-ar putea avea conştiinţa de sine. 

624. Duhului Sfânt, ctitorul smereniei din suflet, Îi sunt cu- 
noscute şi alte bunătăţi ale smereniei decât cele pe care le face 
arătate. 

625. Avem iarăşi un paradox: însuşirile smereniei se văd şi 
ele o trădează pe ea. Totuşi ea însăşi nu vrea să fie văzută şi nu 

27) Vei cunoaşte şi nu te vei amăgi văzând că se 
află în tine această cuvioasă virtute într-o bogăţie de 
lumină negrăită şi plină de o dragoste netâlcuită de 
rugăciune. Înainte de a-i face loc în sine, inima a ajuns 
la nedefăimarea greşalelor străine. lar înainte-mer- 
gătoarea celor spuse este ura oricărei slave deşarte. 

28) Cel ce s-a cunoscut pe sine întru toată simţirea 
sufletului a semănat pe pământ bun. Căci în cei ce 
n-au semănat astfel nu poate înflori smerita cugetare. 
Cel ce s-a cunoscut pe sine a cunoscut în sine gân- 
dul fricii de Domnul*?6. lar cel ce călătoreşte cu acest 
gând ajunge la poarta iubirii. 

29) Smerenia este poarta Împărăţiei“?7, introdu- 
când înlăuntru pe cel ce se apropie. Despre ea so- 
cotesc că a zis Domnul că „cel ce voieşte va intra 
şi va ieşi (fără frică, din viaţă) şi păşune va afla” 


se arată. Dar chiar prin aceasta se arată. „Însuşirile arătate 
sunt semne ale bogăției smereniei, cu excepţia voinţei ei. Căci 
aceasta socotesc că este acel unul de care vorbeşte.“ Ediţia 
1970 mai adaugă: „Alţii spun că acel unul este defăimarea de 
sine, pe care o săvârşeşte neîncetat cel smerit la cuget în chip 
ascuns, înlăuntrul său, socotindu-se pe sine mai neînsemnat 
şi mai vrednic de scârbă decât toţi. Aceasta neputându-se ve- 
dea de cineva, se desparte de toate însuşirile arătate ale sme- 
ritei cugetări“. 

626. „Adevărata smerenie este fiica cunoștinței. lar cunoştin- 
ta adevărată este fiica ispitelor.” Din ispite cunoaştem că suntem 
expuşi la ele din pricina slăbiciunii noastre, adică ne cunoaştem 
cu adevărat, cum nu ne cunoaştem până ce suntem stăpâniţi de 
mândrie. Dar, cunoscându-ne astfel, ajungem la smerenie. 

627. E poarta care introduce în Împărăţia iubirii. Căci ea e 
semnul dispariţiei oricărei mândrii, care închide pe om în sine 
şi-i închide orice poartă. Smerenia e semnul supremei preţuiri a 
lui Dumnezeu şi a altora. Şi din aceasta vine iubirea pentru ei şi 
deschiderea porţii lor. 

(Ioan 10, 9), şi că ea e verdeaţa din rai%8. Deci toţi câţi 
au intrat prin altă cale în schima călugărească sunt 
furi şi tâlhari ai vieţii lor. 

30) Cei ce voim să o dobândim să nu încetăm a 
ne cerceta pe noi înşine; şi dacă vom socoti, întru 
simţirea inimii, pe aproapele că ne întrece în toate, 
aproape ne este mila*??. 

31) E cu neputinţă să iasă foc din zăpadă. Dar e şi 
mai cu neputinţă să se afle smerita cugetare între cei 
de altă credinţă (eterodocşi). Virtutea aceasta este a 
celor credincioşi şi bine-cinstitori, dar, şi a acestora, 
numai dacă sunt curăţiţis”. 

32) Cei mai mulţi ne numim pe noi înşine păcătoşi 
şi poate că şi suntem. Dar ceea ce probează inima 
este primirea defăimării“!. 


628. „Cel ce a intrat, prin vieţuirea şi smerenia imitatoare a lui 
Hristos, în viaţa călugărească va intra bine în ea şi va ieşi din viaţa 
de faţă şi va afla păşunea pricinuitoare de veselia cea din rai.” 

629. „Milă numeşte smerita cugetare venită în suflet prin 
har. Dar ea vine când ne vom socoti, din tot sufletul şi din toată 
inima, mai neînsemnaţi decât tot omul. Aceasta înseamnă «întru 
simţirea inimii».” 

630. Numai dreapta credinţă este temei şi izvor de smerenie. 
Orice altă credinţă e produsul mândriei. „Smerita cugetare nu 
e dispreţuirea cunoştinţei, ci o cunoaştere a harului şi a milei 
lui Dumnezeu.“ De aceea, numai cei ce cred în Dumnezeul cel 
adevărat, Care s-a coborât din iubire până la noi, pot primi ha- 
rul smeritei cugetări. Dar aceasta nu înseamnă o dispreţuire a 
cunoştinţei de noi înşine. Fără această cunoştinţă de noi înşine 
suntem mândri şi nu primim harul. Smerita cugetare, deşi e din 
har, mai degrabă ne adânceşte cunoştinţa de noi înşine şi aduce 
în noi adevărata cunoaştere a noastră. 

631. A lui Isaac: „Cel ce poate răbda cuvântul aspru al unui 
om urâcios şi neînţelept, pentru Dumnezeu şi pentru a împăciui 
gândurile, fiul păcii se va chema. Şi unul ca acesta poate 

33) Cel ce se grăbeşte spre acest liman neînviforat 
(spre smerenie) nu va înceta să împlinească, să cuge- 
te şi să născocească tot felul de planuri, de cuvinte, de 
gânduri, de meşteşugiri, de căutări, de căi, de chipuri 
de purtări, de iscodiri, de cereri şi de rugăciuni, până ce, 
cu ajutorul lui Dumnezeu şi prin purtări tot mai smerite 
şi mai ocărâte, va scăpa vasul sufletului său de marea 
pururea bântuită de furtună a închipuirii de sine. Căci 
cel ce s-a izbăvit de aceasta s-a făcut un vameş în stare 
să afle răspuns bun pentru toate păcatele“. 

34) Unii ţin ca pricină de smerită cugetare relele 
făcute înainte şi după iertarea lorpână la sfârşit, biciu- 
ind prin ele închipuirea de sine. Alţii, ţinând în mintea 
lor patima lui Hristos, se socotesc pururea datornici. 
Alţii se umilesc pe ei prin lipsurile de toate zilele. Alţii 
doboară prin ispitele, prin bolile şi prin greşalele lor 
înălțarea lor. Alţii şi-au făcut din lipsa darurilor maica 
darurilor*%. 


dobândi pacea sufletului şi duhului“. Alta: „De respingi oste- 
neala şi necinstirea, nu spune că te pocăieşti prin alte virtuți. 
Căci slava deşartă şi ocolirea durerii obişnuiesc să slujească 
păcatului pentru slavă”. Alta: „Când vezi pe cineva plângându-se 
din pricina multei necinstiri, cunoaşte că, fiind stăpânit de gân- 
durile slavei deşarte, cu durere va secera snopul seminţelor 
semănate în inimă”. Alta: „Cu cât eşti mai stăpânit de năravuri 
rele, primeşte mai bucuros greaua chinuire, ca, smerindu-te prin 
ea, să vomiti mândria”. În traducerea Veniamin Costache: „Când 
vei suferi mult pentru vreo ocară, sau necinstire, cunoaşte că 
mult te-ai folosit. Fiindcă slava deşartă se scoate afară din tine, 
după o înţeleaptă iconomie, prin necinstire”. Alta: „Cercarea şi 
dovedirea smereniei se fac prin necinstire”. 

632. Va răspunde uşor de ele prin pocăință şi smerenie. 
Vameşul e chipul păcătosului, dar şi al pocăinţei pentru păcate. 

633. A se observa frumuseţea acestui paradox: cel mai sărac 
e cel mai bogat, dacă-şi recunoaşte sărăcia. 

Dar mai sunt unii - dacă mai sunt şi acum, nu pot 
spune - care chiar prin darurile lui Dumnezeu şi prin 
sporirea în ele se smeresc pe ei, socotindu-se nevred- 
nici de o astfel de bogăţie şi rămân într-o astfel de 
simtire, adăugând în fiecare zi la datoria lor$5*. Aceas- 
ta e smerenia, aceasta e fericirea, aceasta e cununa 
cea desăvârşită. 

35) Când vezi pe cineva, sau auzi de el că în puţini ani 
a dobândit cea mai înaltă nepătimire, socoteşte că nu 
pe alta, ci pe această cale, fericită şi scurtă, a călătorit. 

36) Dragostea şi smerenia sunt o sfinţită pereche. 
Cea dintâi înalţă, cea de a doua, susţinându-i pe cei 
înălţaţi, nu-i lasă niciodată să cadă. 

37) Altceva este zdrobirea inimii, altceva, cunoştinţa 
şi altceva, smerenia”. Zdrobirea fiică este căderii. 
Căci cel ce cade se zdrobeşte şi stă la rugăciune fără 
îndrăzneală, dar cu o neruşinare vrednică de laudă*% 
sprijinindu-se în toiagul nădejdii ca unul cu totul zdro- 
bit, şi cu el alungând câinele deznădejdii. 


634. Un alt paradox remarcabil: cu cât sporeşti mai mult, cu 
atât te simţi mai dator, ca şi când n-ai sporit deloc. Căci cu cât pri- 
mesc mai multe daruri, cu atât se socotesc mai îndatoraţi şi deci 
se smeresc mai mult. Cu cât podoabele cu care un binefăcător 
încarcă pe cineva sunt mai mari, cu atât îl fac pe acesta să se 
plece mai mult în faţa lui, covârşit tot mai mult de ele. 

635. A Sfântului Marcu Monahul: „Fără zdrobirea inimii e 
cu neputinţă a ne izbăvi de patimă. lar inima o zdrobeşte înfrâ- 
narea întreită: de la somn, de la hrană, de la tihna trupească. 
Căci prisosul în acestea pricinuieşte dulcea pătimire. lar dul- 
cea pătimire primeşte gândurile rele. Ea se împotriveşte însă şi 
rugăciunii şi slujirii cuvenite”. 

636. Un alt paradox: cel ce a căzut stă la rugăciune lipsit de 
îndrăzneală, dar plin de stăruința pe care i-o dă deznădejdea, 
care mai are în Dumnezeu o singură nădejde: să ceară iertare 
fără să se ruşineze. 

Cunoaşterea e înţelegerea neclintită a măsurilor 
proprii şi amintirea neîmprăştiată a greşalelor celor 
mai subţiri. 

Smerenia este învăţătura gândită a lui Hristos, 
adunată în chip înţelegător în vistieria sufletului de 
cei ce s-au învrednicit de ea, învăţătură de care nu 
se pot apropia cuvintele sunătoare*”. 

38) Cel ce zice că simte în întregime mireasma 
acestui mir, dar în timpul laudelor se simte mişcat 
în inimă fie măcar cât de puţin, sau că, pricepând 
înţelesul cuvintelor, nu se amăgeşte, se înşală“. 

39) Am auzit pe cineva zicând întru simţirea 
sufletului: „Nu nouă, Doamne, nu nouă, ci nume- 
lui Tău dă slavă” (Psalm 113, 9). Căci cunoştea că 
firea nu poate rămâne nicicum nevătămată prin 
sine. „De la Tine e lauda mea în adunare mare” 
(Psalm 21, 29), adică în veacul viitor. Căci înainte 
de acela nu o putem purta pe aceasta fără 
primejdie. 

40) Dacă firea şi raţiunea şi chipul celei mai de 
pe urmă mândrii este să fățărim, de dragul slavei, 
virtuţi ce nu le avem în noi, apoi semnul celei mai 
adânci smerite cugetări este să ne înfăţțişăm ca 
vinovaţi pentru păcatele care nu sunt ale noastre de 
dragul disprețuirii. 


637. În smerenie e concentrată în modtrăittoată învăţătura 
lui Hristos într-un chip negrăit, apofatic. Însăşi învăţătura lui 
Hristos se dovedeşte prin ea cuprinzând un adânc nesecat în 
trăire şi, cu atât mai mult, negrăit. 

638. „Nu porunceşte să fim nesimţitori, dar opreşte ca cine- 
va să ia aminte la laude ca la nişte cuvinte adevărate şi să se 
îndulcească cu ele şi să se socotească pe sine vrednic de astfel 
de cuvinte.” 

Aşa a făcut cel ce a luat pâinea şi brânza cu mâinile 
saleS5; aşa, cel ce, dezbrăcându-se de haina sa, a colindat 
oraşul neispitit de patimă, ca un lucrător al curăţieis*. 
Unii ca aceştia nu se tem de sminteala omului, deoare- 
ce au luat prin rugăciune puterea să încredinţeze (des- 
pre curăţia lor) în chip nevăzut pe toţi. 

41) Cel ce se îngrijeşte de primul lucru ştie că va lipsi 
cel de al doilea“. Căci, unde Dumnezeu e gata să ne as- 
culte, toate le putem face. Să ţii să superi mai degrabă 
pe oameni, decât pe Dumnezeu. Căci Se bucură vă- 
zându-ne alergând spre necinstiri, ca să strâmtorăm, să 
lovim şi să pierdem închipuirea deşartă de sine. 

42) Înstrăinarea e pricinuitoarea cea mai mare a 
acestui fel de nevoinţe. Căci numai cei cu adevărat 
mari pot răbda să fie batjocoriţi de ai lor“. Să nu te 
sperii de cele spuse, căci nimeni n-a putut vreodată să 
urce scara dintr-o dată. 

43) În aceasta vor cunoaşte toţi că suntem ucenicii 
lui Dumnezeu: nu că ni se vor supune dracii, ci că nume- 
le noastre s-au scris în cerul smereniei“* (Luca 10, 20). 


639. Ediţia 1970: „Socotesc că vorbeşte de Avva Simon, de 
care se spune în Cartea a treia a lui Everghetinos“; PG: „Face alu- 
zie la Sfântul Serapion”. 

640. Ediţia 1970: „Socotesc că Părintele vorbeşte de Avva Se- 
rapion“; PG: „E cuviosul Simon”. 

641. „Cel ce se îngrijeşte de smerita cugetare nu are teamă 
de sminteală sau de dispreţuirea celuilalt.” 

642. „Dumnezeu Se bucură, zice, de cei smeriţi la cuget, 
văzându-i batjocoriţi, dar răbdând. lar fiindcă la aceasta nu se 
poate ajunge între ai săi, înstrăinarea e cea mai bună pricină a 
smereniei.” În ediţia 1970, fraza din urmă sună: „Dar fiindcă nu- 
mai cei mari pot răbda să fie baţjocoriţi de ai lor, înstrăinarea e 
cea mai mare pricină a smereniei“ (celor mici duhovniceşte). 

643. Cerul e lumea smereniei, căci numai unde e smerenie, 
e iubire. Acolo nu e nici silnicie, nici vrajbă. 

44) Nerodnicia urcă prin fire la înălţime ramurile 
pomilor numiți lămâi. Dar când se fac roditori, se în- 
covoaie. Cel ce a privit cu înţelegere ştie aceasta. 

45) Pe scara acestei cuvioase virtuţi, unul primeşte 
de la Dumnezeu o suire de treizeci de trepte, altul, de 
şaizeci şi altul, de o sută. Pe cea mai de sus înălţime 
(treaptă) se află cei nepătimitori; la mijloc, cei în vâr- 
sta (duhovnicească) a bărbăţiei; iar pe cea dintâi pot 
urca toţi. Cel ce se cunoaşte pe sine nu se va lăsa 
amăgit să încerce a urca la cele mai presus de pu- 
terile lui, dar pune piciorul în chip neclintit pe această 
fericită cărare$*. 

46) Păsările se tem de neamul uliului, iar lucrătorii 
smereniei, de sunetul (ecoul) grăirii lor împotrivăs*. 

47) Mulţi au dobândit mântuirea fără mai înain- 
te-vestiri, luminări, semne şi minuni. Dar fără smere- 
nie, nimeni nu va intra în cămara de nuntă. Căci ea e 
păzitoarea celor dintâi, iar fără ea cele dintâi îi pierd 
pe cei mai uşori. 

48) Deoarece nu voim să ne smerim, Domnul a rân- 
duit cu purtare de grijă şi aceasta: nimeni nu poate ve- 
dea rănile sale cum le vede aproapele său. De aceea e 
de trebuinţă să dăm mulţumită pentru însănătoşirea 
noastră nu nouă, ci aceluia şi lui Dumnezeu. 

49) Cel cu mintea smerită se fereşte de voia sa ca 
de o amăgitoare şi, în cererile lui către Domnul, învaţă 
şi ascultă cu credinţă neşovăitoare**. El nu ia amin- 
te la vieţuirea învăţătorilor, ci predă grija de sine lui 


644. „Pune adică piciorul minţii pe cărarea nealunecoasă, 
adică pe smerenie.” 

645. „Deci nici gândul grăirii împotrivă să nu-l primim. Căci 
acesta este ecoul.” 

646. „Ce să înveţe? Desigur, cele cuvenite şi trebuincioase.” 

Dumnezeu, Care a învăţat pe Valaam cele de trebuinţă 
şi prin asină (Numerii 22, 28 ş.u.). 

50) Un astfel de lucrător, chiar de ar înțelege, de ar 
face şi de ar grăi cele cuvenite, nici atunci nu şi-ar crede 
sieşi. Căci încrederea în sine îi este celui smerit o ţepuşă 
şi o povară, precum îi este celui mândru spusa altuia. 

51) Mie mi se pare că e propriu îngerilor să nu 
fie furaţi de păcate. Căci am auzit pe îngerul 
pământesc zicând: „Nu ştiu întru mine nimic; dar nu 
întru aceasta mă voi îndrepta. Că Cel ce mă judecă pe 
mine este Domnul” (1 Corinteni 4, 4). De aceea trebu- 
ie să ne osândim şi să ne ocărâm pe noi înşine neînce- 
tat, ca prin micşorarea noastră să lepădăm de la noi 
păcatele fără de voieS*5. lar de nu, în ceasul ieşirii vom 
avea de dat socoteală în chip cumplit pentru eles*. 

52) Cel ce cere de la Dumnezeu lucruri mai prejos 
de vrednicia sa va primi fără îndoială cele mai presus 
de sine*%. Despre aceasta dă mărturie vameşul, care 


647. Păcatul e o furare a omului din conştiinţa clară şi 
ascuţită de sine, e pe jumătate o inconştienţă. Îngerul e în cea mai 
luminoasă, trează şi nefurată conştiinţă de sine. 

648. E un mijloc de a ascuţi conştiinţa de noi înşine de 
neputinţa noastră. 

649. „Nu prin cuvântul simplu trebuie să ne judecăm pe noi 
înşine neîncetat, ci întru simţirea inimii. Căci cel ce se ceartă 
astfel pe sine nu se va întoarce nici de la cei ce-l mustră şi-l 
ocărăsc ca de la nişte duşmani, ci-i va iubi din suflet ca pe nişte 
binefăcători.” Aceasta o spune cu stăruinţă şi Avva Dorotei. 

650. „Cel ce se socoteşte pe sine nevrednic şi de cererile 
cele mai mici şi cere ca un păcătos cele mai mici primeşte 
iertare mare. Căci credincios este Dumnezeu să ne dea nouă 
şi peste ceea ce cerem, dar nu ne vin acestea câtă vreme 
păcătuim cu voia.” Sau şi aşa: „Mai prejos de vrednicia lui cere 
cel ce lucrează dreptatea şi nu cere răsplată pentru faptele lui, 
ci numai iertarea păcatelor lui. De aceea, va primi şi cele mai 

a cerut iertare dar a primit îndreptarea (Luca 18, 14), 
şi tâlharul, care a cerut numai pomenirea în Împărăţie 
şi a moştenit raiul întreg (Luca 23, 42). 

53) Nu se poate vedea în zidire foc mic şi mare; şi 
nu poate rămâne în smerita cugetare nemincinoasă 
vreun fel de împătimire de cele materiale. Cât timp 
păcătuim cu voia, nu este smerenia în noi. Acesta este 
semnul neaflării ei în noi. 

54) Cunoscând Stăpânul că putem întipări chipul 
virtuţii sufletului în purtarea cea din afară, luând un 
ştergar, ne-a arătat calea smereniei (loan 13, 4). Căci 
sufletul se face asemenea lucrărilor din afară şi ia chi- 
pul celor ce le face şi se întipăreşte de ele. 

55) Stăpânirea s-a făcut unuia dintre îngeri pricină 
de înălţare, dar nu pentru aceasta o primise pe ea“. 

56) Altceva simte cel ce şade pe tron şi altceva, cel 
ce şade în gunoi. Şi de aceea, poate, dreptul acela s-a 
aşezat pe gunoi în afara cetăţii. Căci, dobândind ast- 
fel desăvârşita smerită cugetare, a spus întru simţirea 
inimii: „M-am osândit pe mine însumi şi m-am istovit. 
Pământ şi cenuşă m-am socotit” (Iov 42, 6%. 

57) Găsesc că Manase (4 Regi 21, 2-4) a păcătuit 
ca niciun altul dintre oameni, pentru că a spurcat 
cu idoli templul lui Dumnezeu şi toată credinţa. 
De ar fi postit toată lumea pentru el, nimic nu ar fi 
putut aduce în schimb deopotrivă cu păcatul lui. 


presus de sine de la Dumnezeu, Care dă din prisosinţă mai 
presus şi de cele ce cerem sau cugetăm”. 

651. Îngerii au primit o stăpânire de sine peste ei înşişi şi 
peste cele materiale, dar unul din ei a făcut din aceasta o pricină 
de mândrie. 

652. „Observă câtă zdrobire aduce sufletului defăimarea de 
sine, spre pocăință. Căci de la defăimarea de sine vine cineva şi 
la răbdarea celui ce-l mustră şi-l defaimă.” 

Dar smerenia a izbutit să tămăduiască în el şi cele 
de nevindecat ale lui*5. 


653. „Smerenia poate aduce, fără fapte, iertarea multor 
păcate. Dar faptele fără smerenie sunt, dimpotrivă, nefolositoare. 
Ba ne pricinuiesc şi multe rele. Deci dobândeşte iertare de păcate 
prin smerenia ta, cum am zis.” Alta, la Veniamin Costache: „Precum 
sarea este de trebuinţă în orice mâncare, aşa şi smerenia, în toată 
fapta bună. Şi ea poate să înfrângă tăria multor păcate. De aceea 
trebuie să ne mâhnim cu mintea neîncetat, întru smerenie şi întris- 
tare şi cu dreaptă socoteală. De o vom câştiga pe aceasta, ea ne 
va face fii ai lui Dumnezeu. Fără fapte bune ea ne pune înaintea 
lui Dumnezeu; dar fără ea, deşarte sunt toate faptele noastre. Căci 
preschimbarea minţii noastre o voieşte Dumnezeu. În minte ne fa- 
cem buni şi în minte ne facem netrebnici. Ajunge să stea aceasta 
singură în faţa lui Dumnezeu şi să grăiască pentru noi”. Smerenia 
anulează tot răul ce s-a întipărit în noi prin fapte rele; dar lipsa ei 
face neplăcute toate faptele noastre bune, arătându-le ca făcute 
pentru slava noastră. Mândria ne opreşte să intrăm în adevărata 
comuniune cu ceilalţi, chiar dacă facem fapte bune pentru ei. Ea 
ne închide sinea noastră faţă de alţii, trimițând faptele bune spre ei 
numai ca nişte câini de vânătoare spre animalele vânate. De aceea, 
Şi pe aceia îi opreşte să intre în comuniune cu noi. Mândria noastră 
închide şi inima lor dinspre noi. Ei primesc faptele noastre, poate, 
dar nu ne primesc pe noi, căci nu se încred în noi. Pentru că nici noi 
nu ne dăruim odată cu faptele noastre. În aceste fapte cel mândru 
dăruieşte ceva din afară de sine, ca momeală. Deci nu se dăruieşte 
pe sine. Numai în smerenie se dăruieşte pe sine, căci se roagă să fie 
primit de ceilalţi, pe care îi prețuieşte mai mult ca pe sine. Se arată 
ca un om ce are nevoie de ei. 

Acelaşi lucru se întâmplă şi în raporturile noastre cu Dum- 
nezeu: smerenia ne deschide lui Dumnezeu şi pe Dumnezeu ni-L 
deschide nouă, câtă vreme mândria ne închide şi pe noi şi pe El. 
Faptele bune ne pot închide încă şi mai mult, putându-ni-se face 
pricină de mândrie. De aceea, numai smerenia vorbeşte cu rezultat 
bun pentru noi în fața lui Dumnezeu. Numai ea ne deschide inima 
oamenilor şi a lui Dumnezeu. Numai la bătaia ei necutezătoare şi 
delicată ni se deschide poarta Împărăției. Ea vorbeşte cu rezultat 

58) „Că de ai fi voit jertfă, Ți-aş fi dat” (Psalm 50, 17), 
zice David către Dumnezeu. Trupurile noastre, arse 
de tot prin post, nu le vei binevoi! Ce înseamnă „jertfa 
lui Dumnezeu” şi celelalte înțeleg toţi. „Am păcătuit 
Domnului“, a strigat odinioară această fericită smerenie 
către Dumnezeu, vorbind despre preacurvie şi ucidere. 
Şi îndată a fost auzită. lertat-a Domnul păcatul tău! 

59) Drept cale şi pricină a acesteia, pururea 
pomeniţii părinţi au rânduit ostenelile trupeşti. lar 
eu socotesc: ascultarea şi sinceritatea inimii, care se 
împotriveşte şi prin fire închipuirii de sine. 

60) Dacă mândria a făcut pe unii, din îngeri, draci, 
negreşit smerenia poate face şi din draci, îngeri. Drept 
aceea, să îndrăznească cei ce au căzut. 

61) Să ne grăbim şi să luptăm cu toată puterea să 
urcăm spre vârful acesteia. lar de nu, să ne atârnăm 
măcar purtaţi pe umerii ei. lar de mai şchiopătăm 
încă, să nu cădem din braţele ei. Căci cel ce cade din 
ele, m-aş mira să mai dobândească vreun dar veşnic. 

62) Puterile şi căile ei, dar nu şi semnele ei“5*, sunt: 
neagonisirea, înstrăinarea, ascunderea nearâătată a 
înțelepciunii, grăirea nemeşteşugită, cererea milos- 
tivirii5, ascunderea viței de neam bun, alungarea 
îndrăznelii, depărtarea vorbăriei. Căci nimic n-a putut 


pentru noi, pentru că în ea vorbeşte cu adevărat inima noastră. 

654. „Semnele, sau chipurile, sunt pricini ale smeritei cugetări.” 

655. Nu cererea de milostenie materială, ci cererea milei 
semenilor. Aceasta ne face să mărturisim înduioşat omenescul 
nostru autentic, care totdeauna are nevoie de ceilalţi. Aceas- 
ta ne deschide pe noi, lor, şi pe ei, nouă. Aceasta înduioşează 
amândouă părţile, ca să intre în comuniune reală. 

656. Vita de neam bun, pusă intenţionat sau neacoperit în fața oa- 
menilor, e încă un zid între un om şi semenii săi. Neascunderea ei ne 
ține şi pe noi distanţi de alţii şi le îngreunează şi lor apropierea de noi. 

vreodată să smerească sufletul, ca starea sărăcăcioasă 
şi înfăţişarea de om care cere mila altora”. 

63) De porneşti la luptă împotriva vreunei patimi, 
să ai smerenia ca aliată. „Că vei călca peste aspidă şi 
vasilisc şi vei călca în picioare leul şi balaurul” (Psalm 
90, 13). E vorba, se înţelege, despre păcat, despre 
deznădejde şi despre diavol, balaurul trupului. 

Smerita cugetare este puterea cerească care 
poate ridica sufletul, din adâncul fără fund (abisul) 
al păcatelor, la cer®8. A văzut cineva în inima lui 
frumuseţea ei şi, cuprins de uimire, a întrebat-o de 
numele Celui ce a născut-o. lar ea, zâmbindu-i lumi- 
nos şi liniştit, îi spuse: „Cum te grăbeşti să afli numele 
Celui ce m-a născut? Nu ţi-l voi spune, până ce nu vei 
avea pe Dumnezeu!” A Lui fie slava în veci. Amin. 

Adâncul (abisul) e maica izvorului, iar smerenia e 
izvorul dreptei socoteli (a puterii de a deosebi). 

Despre deosebirea gândurilor, patimilor 
şi virtuţilor 


1) Puterea de a deosebi este, în cei începători, 
cunoaşterea adevărată a celor privitoare la ei înşişi. 


657. „Să-ţi fie ţie şi chipul, şi păşirea, şi haina, şi scaunul, şi hra- 
na, şi aşternutul, şi casa şi toate cele din casă potrivite smereniei; 
la fel, cuvântul, şi auzirea, şi întâlnirea cu aproapele. Toate să-ţi fie 
mai degrabă semne ale modestiei, decât ale îngâmfării.” 

658. „Definiţia smeritei cugetări luată ca putere lucrătoare.” 
Smerenia e puterea ce înalţă cu adevărat şi în chip autentic la cer, 
adică în inima lui Dumnezeu şi a semenilor. 

În cei de la mijloc e simţirea înţelegătoares, care 
deosebeşte fără greşeală binele propriu-zis de binele 
natural şi de cel potrivnic$%0. 

lar în cei desăvârşiţi e cunoştinţa sălăşluită în ei 
prin luminarea dumnezeiască, care poate lumina cu 
lumina ei şi cele ce se află în alţii în chip întunecos. 

Sau, poate, puterea deosetbirii (a dreptei socoteli) 
este şi se cunoaşte ca fiind îndeobşte cunoaşterea 
sigură a voii dumnezeieşti în orice timp şi loc şi lu- 
cru. Ea obişnuieşte să se afle numai în cei curaţi cu 
inima şi cu trupul şi cu gura. Dreapta socoteală este 
conştiinţa nepătată şi simţirea curată. 


659.„Simţirea înţțelegătoare, sau simţirea minţii” (voepă 
ai00n0:q) este o expresie mai veche a Părinților (încă de la Sfân- 
tul Grigorie de Nyssa), care arată că mintea înțelege şi simte 
în acelaşi timp, cunoaşte, adică, printr-o atingere cu realitatea 
afectivă însăşi, sesizând şi calitatea ei bună sau rea. De exemplu, 
înţeleg pe un om, dar îmi dau seama şi de însuşirea lui bună sau 
rea. Şi se poate spune că atunci îl înţeleg mai mult. E o simţire în 
care este o înţelegere şi o înţelegere în care este o simţire. E ca 
un fel de înţelegere prin gustare (a se vedea la Diadoh al Foticeii, 
cap. 30, Filocalia rom., |, p. 345-346). 

660. Binele propriu-zis sau de căpetenie (TÒ uvpiuwg âya09v) 
e binele dobândit prin nevoinţă şi har, spre deosebire de o 
bunătate naturală, care e inferioară. Dar e şi Binele prin sine, 
sau Subiectul dumnezeiesc, Izvorul nesecat al bunătăţii, al 
oricărei bunătăţi, care nu poate fi decât persoană, căci numai o 
persoană e bună. 

661. Discernământul nu e numai o cunoaştere teoretică, ci o 
cunoaştere şi o simtire, în acelaşi timp, a ceea ce e bun sau rău, 
şi ca atare atârnă de starea de curăţie a celui ce o are. Numai cel 
curat cu inima percepe ce e curat şi simte, cu aversiune, ceea ce nu 
e curat. „lar curat cu inima este cel ce nu calcă poruncile lui Dum- 
nezeu, osândindu-se pe sine însuşi, sau cel cu milă faţă de toată 
firea zidită sau cel liber de patimile ascunse. lar curat cu trupul este 
cel curat de întinăciunea trupului şi care spune cu gura adevărul.” 

2) Cel ce a răpus în chip binecredincios pe cei 
trei a răpus împreună cu ei şi pe cei cinci. lar cel ce 
s-a purtat cu nepăsare faţă de aceia nu va birui pe 
niciunul®®?, 

3) Nimeni, auzind sau văzând în viața călugărească 
unele lucruri mai presus de fire, să nu cadă din 
neştiință în necredinţă. Căci unde vine Dumnezeu cel 
mai presus de fire se fac şi lucrurile cele mai presus 
de fire. 

4) Tot războiul drăcesc din noi constă din aceste 
trei chipuri atotcuprinzătoare: din negrijă, din mân- 
drie, sau din pizma dracilor. E de plâns cel dintâi, e 
foarte ticălos al doilea, dar fericit este al treilea. 

5) Să ne fie în toate, după Dumnezeu, drept ţintă 
şi îndreptar conştiinţa, ca, cunoscând de unde vine 
suflarea vânturilor, să întindem pânzele potrivit lor. 

6) În toate lucrările noastre cele după Dumnezeu, 
dracii ne sapă trei gropi. Întâi luptă ca să împiedice 
să se facă binele. Al doilea, după cea dintâi înfrân- 
gere a lor, ca să nu se facă aceasta după Dumnezeu. 
Când nu-şi ating, tâlharii, nici ţinta aceasta, venind 
liniştit către sufletul nostru, ne fericesc că vieţuim în 
toate după Dumnezeu. Duşmana celei dintâi ispite 


662. Ediţia 1970: „Cel ce a răpus pe cei trei, adică: lăcomia 
pântecelui, iubirea de arginţi şi slava deşartă, a răpus împreună 
cu ei şi pe cei cinci, adică: curvia, trândăvia, întristarea, mânia şi 
mândria. lar cel ce nu-i biruieşte pe aceia nu-i poate birui nici pe 
aceştia”. Sunt cele opt patimi. 

663. „Corabia se scufundă uneori din pricina valurilor din 
afară. Alteori, din pricina poverii dinlăuntru. Noi, de asemenea, 
ne pierdem uneori prin păcatele noastre cu fapta, alteori pierim 
prin gândurile dinlăuntru. Deci trebuie să luăm seama şi la ata- 
curile duhurilor din afară şi la golirea de gândurile necurăţiei 
dinlăuntru. Dar mai cu grijă trebuie să luăm aminte la gânduri.” 

este sârguinţa şi gândul la moarte. A celei de a doua, 
este supunerea şi ocara; a celei de a treia, defăimarea 
neîncetată de sine. 

7) Această osteneală ne stă în față până ce va intra 
în locul cel sfânt (în altarul) al nostru focul lui Dum- 
nezeusSs*. Atunci nu vom mai sta sub sila unor gânduri 
ce intră în noi înainte de a băga de seamă (prejudecăţi). 
„Căci Dumnezeul nostru este foc ce mistuie” (Deu- 
teronomul 4, 24) toată aprinderea (necuvenită) şi 
mişcarea, gândurile de mai înainte (prejudecățile), îm- 
pietrirea şi întunecarea dinlăuntru, văzută şi gândită. 

8) Dar dracii obişnuiesc să facă şi cele contra- 
re celor spuse. Căci, când izbutesc să înfrângă su- 
fletul şi să răstoarne lumina minţii, nu mai este în 
noi, nenorociţii, nici trezvie, nici dreaptă socoteală 
(discernământ), nici socotinţă, nici ruşine, ci tocire, 
nesimţire, nedeosebire şi orbire. 

9) De nu va veni seara şi întunericul peste ziua su- 
fletului“S5, tâlharii nu vor jefui, junghia şi pierde. Prin 


664. Aluzie la spusa Sfântului Marcu Ascetul despre suflet - 
ca locaşul sfânt al lui Dumnezeu, şi despre inimă - ca altarul aces- 
tei biserici („Despre Botez”, Filoc. rom., l, p. 282). Pe acest altar 
stă ca jertfă sau ca dar fiinţa noastră, peste care aşteptăm focul 
dragostei dumnezeieşti, ca să o aprindă de dragoste şi să o ducă 
lui Dumnezeu întru miros de bună mireasmă duhovnicească, 
sau ca o jertfă şi ca un dar total dăruit şi bineplăcut lui Dum- 
nezeu. Dacă nu ne oferim lui Dumnezeu din inimă şi aprinşi de fo- 
cul dragostei, nu suntem o jertfă curată şi plăcută lui Dumnezeu. 

665. „Seara şi întunericul sufletului este negrija, uitarea, pofta... 
Dacă deci nu se va întuneca mintea de patimile amintite, patimile nu vor 
domni peste suflet.” Aşa precum curăţia inimii dă condiţia cunoaşterii, 
aşa întinarea prin patimi aduce întunericul. Lumina cunoaşterii şi în- 
tunericul conştiinţei nu sunt, în plan duhovnicesc, numai fapte ale 
unei corecte sau necorecte întrebuinţări a raţiunii, ci şi ale curăţiei şi 
murdăriei morale, sau ale sensibilităţii delicate şi tocirii grosolane. 

furt se pierde fiinţa, prin furt se face ceea ce nu este 
bun ca ceea ce ar fi bun. Furtul este o luare în robie a 
sufletului prin nebăgare de seamă. Junghierea sufle- 
tului este omorârea minţii raționale, căzute în fapte 
necuvenite. lar pierderea e deznădejdea după nele- 
giuirea săvârşită. 

10) Nimeni să nu dea vina pe neputinţa sa pentru 
neîmplinirea poruncilor evanghelice. Căci sunt sufle- 
te care au făcut şi ceea ce e mai presus de poruncă. 
să te încredinţeze de aceasta cel ce a iubit pe aproa- 
pele mai mult decât pe sine însuşi şi şi-a pus sufletul 
pentru acela, măcar că nu a luat o poruncă de la Dum- 
nezeu pentru aceastas6, 

11) Să îndrăznească pătimaşii care se smeresc. 
Căci chiar de vor cădea în toate gropile şi vor fi vânaţi 
prin toate cursele şi se vor îmbolnăvi de toate bolile, 
după însănătoşire vor fi tuturor doctori şi luminători, 
sfeşnice şi povăţuitori, învățând chipurile de vindeca- 
re ale fiecărei boli şi izbăvind pe cei ce vor cădea prin 
cercarea (experienţa) lor. 

12) Cei ce sunt chinuiţi încă de niscai gânduri de 
mai înainte furişate““ şi pot să înveţe, măcar prin cu- 
vântul simplu, să înveţe, dar să nu şi conducă. Căci 
poate că, ruşinându-se de cuvintele lor, vor începe să 
facă cele bune. Şi se întâmplă în ei ceea ce am văzut la 
unii ce se tăvăleau în mocirlă. Aceştia, murdărindu-se 


666. „Acesta este Avva Leon din Capadocia.” 

667. „Lupta cu gândurile furişate mai înainte de a ob- 
serva, cu prejudecățile (npoinwerw), nu este a celor pătimaşi, 
ci a celor ce stau departe de ură, dar simt mirosul murdăriei 
sufleteşti. De aceea a poruncit acestora să nu ia posturi de 
conducere, ca nu cumva, din negrijă, să se rostogolească în 
faptele neîncuviinţate. Dar celor deschişi faptelor urâte nu le 
îngăduie să înveţe pe alţii.” 

de noroi, învățau pe trecători chipul în care s-au scu- 
fundat, povestindu-le aceasta spre mântuirea lor, ca 
să nu cadă şi ei în aceeaşi pătimire. 

Căci pentru mântuirea altora i-a izbăvit pe ei 
Dumnezeu, Cel atotputernic, de noroi. lar dacă cei 
pătimaşi se vor arunca de bunăvoie în plăceri, să 
împărtăşească învăţătura prin tăcere. Căci s-a zis că 
„lisus a început a face şi (apoi) a învăţa” (Fapte 1, 1). 

13) Cumplită cu adevărat, cumplită mare stră- 
batem, o, călugări smeriţi, şi plină de multe valuri şi 
de stânci înălțate, de vârtejuri ameţitoare, de stânci 
ascunse, de dihănii, de pirați, de valuri, de hăuri. 

Prin stâncile văzute ale sufletului să înţelegem 
mânia sălbatică şi năprasnică, prin vârtej ametitor, 
deznădejdea ce învăluie mintea şi se opinteşie 
să o prăvălească în străfundul descurajării; prin 
stâncă ascunsă, neştiinţa care ţine răul ca bine; di- 
hania e trupul acesta mic şi sălbatic; piraţii sunt 
slujitorii atoitcumpliţi ai slavei deşarte care răpesc 
încărcătura corăbiei noastre şi osteneala virtuţilor 
noastre; valul este pântecele umflat şi greu care 
ne predă dihaniei prin propria pornire“; iar hăul 
este mândria azvârlită din cer, care ne ridică până 
la cer şi ne aruncă până în prăpastia cea fără de 
fund (în abis). 

14) Cei ce au învăţat carte ştiu care învățături 
se potrivesc începătorilor, care, celor de la mijloc şi 
care, învăţătorilor. Să luăm aminte cu chibzuială ca, 
nu cumva, întârziind în învăţătură, să vieţuim încă în 
nevoinţele celor începători. Căci e ruşine mare să vezi 
un bătrân mergând la şcoală alături de copii. 


668. „În chip potrivit a numit pântecele umflat, val. Căci de 
acolo e trasă în valuri mintea şi dusă la cădere.” 

Alfabetul cel mai bun pentru toţi este acesta: 
ascultarea, postul, sacul pocăinţei, cenuşa, lacri- 
mile, mărturisirea, tăcerea, smerenia, privegherea, 
bărbăţia, frigul, osteneala, vieţuirea în greutăţi, defăi- 
marea, zdrobirea, nepomenirea râului, iubirea de 
fraţi, blândeţea, credinţa simplă neiscoditoare, negri- 
ja lumii, ura fără ură a părinţilor**”, nepătimirea, sim- 
plitatea împreunată cu nerăutatea, nepreţuirea din 
partea altora“. 

Rânduiala cea bună a celor înaintați constă din: 
lipsa de slavă deşartă, nemânierea, buna nădâăjduire, 
liniştea, dreapta socoteală (discernământul), gân- 
direa neclintită la Judecată, mila, iubirea de străini, 
sfătuirea cumpătată, rugăciunea netulburată de pa- 
timi, neiubirea de argințţi. 

lar regula, cuvântul şi legea duhurilor şi trupuri- 
lor celor ce s-au desăvârşit, vieţuind cu bună-credin- 
cioşie în trup, este aceasta: inimă nerobită, dragos- 
te desăvârşită, izvor de smerită cugetare, ieşirea 
minţii“”!, intrarea lui Hristos, lumina nejefuită a ru- 
găciunii, belşugul luminării dumnezeieşti, pătimirea 
morţii“'?, ura vieţii“, fuga de trup; a fi sol pentru lu- 
mes”, silitor al lui Dumnezeu, împreună.-liturghisitor 


669. E o ură care nu-i urăşte propriu-zis pe ei ca persoane, 
ci îngrijorarea lor de fiul care s-a călugărit, ispita la care-l supun 
părinţii de a renunţa la călugărie, etc. 

670. Acestea sunt virtuțile începătorilor, douăzeci şi patru la 
număr, ca şi literele alfabetului. 

671. E ieşirea minţii din grija de sine şi privirea exclusivă la 
Dumnezeu; este răpirea sau extazul. 

672. Pătimirea cu anticipare a morţii, trăirea morţii cu gân- 
dul; să trăieşti ca şi când ai fi mort pentru viaţa aceasta. 

673. Ura vieţuirii în păcat, iubirea vieţuirii în Dumnezeu. 

674. Rugăciunea pentru lume, lucrarea pentru mântuirea ei. 

cu îngerii, adâncul fără fund (abisul) al conştiinţei, 
casă a tainelor, păzitor al tainelor, mântuitor al oa- 
menilor““5, dumnezeu al dracilor“*, domn al patimi- 
lor, stăpân al trupului, epitrop al firii, fugă de păcate, 
casă a nepătimirii, următor al Stăpânului cu ajutorul 
Stăpânului. 

15) Nu puţină nevoie avem de trezvie, când trupul 
e bolnav. Căci dracii, văzându-ne zăcând şi neputând 
deocamdată să ne folosim de nevoinţă împotriva lor, 
din pricina slăbiciunii, încearcă să ne războiască cu 
mai multă tărie. De bolnavii din lume se apropie dra- 
cul mâniei şi uneori al hulei. De cei din afară de lume, 
dacă au din belşug cele de trebuinţă, se apropie dra- 
cul lăcomiei pântecelui, sau al curviei, iar dacă sunt 
lipsiţi şi petrec în locuri de nevoinţă, le întinde curse 
stăpânul trândăviei şi al nemulţumirii“”. 

16) Am aflat că lupul curviei adaugă dureri ce- 
lui bolnav şi chiar în dureri îi sădeşte simţiri necuvi- 
incioase şi curgeri. Se întâmplă să vezi lucru izbitor 
că, în timpul unor cumplite dureri, trupul zburdă şi 
se înfierbântă. Dar m-am întors şi am văzut pe alţii 
zăcând şi fiind mângâiaţi pe patul însuşi de lucrarea 
dumnezeiască, sau de străpungerea inimii, iar prin 
mângâieri depărtând de la ei durerile, încât se aflau ca 


675. Adică unealtă a lui Hristos în lucrarea de mântuire a 
oamenilor. 

676. Dumnezeu după har al dracilor: atât de sus faţă de ei, 
cum e Dumnezeu prin fire faţă de creaţie. 

677. „Toate acestea le învinge însă smerenia împreunată cu 
sărăcia. Căci, socotind cineva cele ce vin asupra lui ca proprii, în 
sărăcia pocăinţei şi smereniei, nu va cădea nici în timpul bolii 
în întinăciune ca bogat, nici în trândăvie şi nemulţumire ca lip- 
sit, ci va suporta timpul bolii ca timp de câştig, bucurându-se şi 
multumind.” 

unii care n-ar voi să se izbăvească de boală niciodată. 
Şi iarăşi m-am întors şi am văzut pe alţii chinuindu-se, 
dar izbăvindu-se prin boală ca printr-o certare, şi am 
slăvit pe Cel ce prin lut curăţea lutul. 

17) Mintea înţelegătoare este îmbrăcată numaide- 
cât şi cu simţire înţelegătoare. Ea fiind în noi şi nefiind 
în noi, să nu încetăm să o căutăm. Căci, arătându-se ea, 
cele din afară vor înceta să mai lucreze cele ale lor®”®. 
Aceasta este ceea ce un oarecare filosof cunoscător a 
spus: „Şi vei afla simţirea dumnezeiască”S*. 

18) Viaţa călugărească se cade să fie trăită în- 
tru simţirea inimii, în fapte, în cuvinte, în cugetări şi 
mişcări". lar de nu, nu este călugărească şi deci nici 
îngerească. 

19) Altceva este purtarea de grijă a lui Dumnezeu, 
altceva, ajutorul Lui, altceva, paza, altceva, mila lui 
Dumnezeu şi altceva, mângâierea. Cea dintâi se vede 
în toată zidirea; cea de a doua, numai în credincioşi; 


678. „Simţirea înţelegătoare este în noi ca una ce e unită cu 
mintea în tot omul. Dar nu este în noi ca una ce e ascunsă de pa- 
timi în cei pătimaşi şi e nelucrătoare şi necunoscută.” Simţirea 
minţii lucrează atunci când prin ea mintea se pune în contact cu 
realităţile spirituale. Dar aceasta se întâmplă numai când ea e 
curată de patimi. Altfel, mintea speculează doar despre realitățile 
spirituale ca despre nişte realităţi bănuite, dar neexperiate. Ca să 
ajungem la cunoaşterea adevărată a realităţilor spirituale prin 
contact, trebuie să ne străduim să înlăturăm acoperământul pa- 
timilor de pe simţirea minţii, sau tocirea ce i-o aduc patimile. 
Prin ea vom străbate atunci dincolo de acoperământul sensibil 
al lucrurilor, care nu ne va mai împiedica să cunoaştem temeliile 
spirituale ale lor. 

679. Prin simţirea minţii ne vom pune în contact cu realita- 
tea lui Dumnezeu, adică vom avea „simţirea lui Dumnezeu”. 

680. Simţirea inimii este simţirea minţii în care inima pune 
mai mult sentiment. 

cealaltă, între cei ce cred cu adevărat; iar cea din urmă 
se arată în cei ce-L iubesc. 

20) Se întâmplă uneori că ceea ce pentru unul este 
leac, pentru altul este otravă. Şi se întâmplă alteori că 
una şi aceeaşi, dată unuia la timp potrivit, îi este leac 
şi, la timp nepotrivit, îi este osândă®®!. 

21) Am văzut doctor nepriceput care, defăimând 
pe cel zdrobit, nu i-a pricinuit nimic altceva decât 
deznădejdea. Şi am văzut doctor iscusit care, operând 
prin ocărâre inima umflată, a golit-o de tot puroiul. 
Am văzut odată pe un bolnav bând pentru curățirea 
întinăciunii doctoria ascultării şi mişcându-se şi 
umblând şi nedormitând, iar altădată, pe altul - cu 
ochiul sufletului bolnav - liniştindu-se şi petrecând în 
tăcere*?. Cine are urechi de auzit să audă! 

22) Unii, nu ştiu de unde (căci am învăţat să nu isco- 
desc darurile lui Dumnezeu cu părerile mele), au prin 
fire, ca să zic aşa, o înclinare spre înfrânare, sau spre 
curăţie, sau spre linişte, sau spre necutezanţă, sau 
spre blândeţe, sau spre străpungerea uşoară a inimii; 
şi sunt alţii care au aceeaşi fire împotrivindu-se când 
voiesc să facă acestea, încât trebuie să o silească cu 
toată puterea. Dar mie îmi plac aceştia mai mult de- 
cât cei dintâi, ca unii care, deşi pentru un timp sunt 
biruiţi, îşi silesc firea. 


681. Scolie a lui Fotie, Patriarhul Constantinopolului: „De 
pildă, postul este curăţire de patimi când e ţinut în particular 
şi în sine; dar în adunări şi sărbători e otravă ce strică în multe 
feluri celui ce-l foloseşte, fie că acesta se face sminteală altora, 
fie că se laudă cu el, sau se îngâmiă şi se desparte de ceilalţi.” 

682. „Socotesc că a numit boală a ochiului sufletesc împă- 
timirea minţii prin gânduri. Căci ochiul sufletului e mintea. Dar 
la însănătoşirea acestei boli ajută şi neîntâlnirile şi liniştea, pre- 
cum multa vorbire obişnuieşte să producă urdori.“ 

Nu te lăuda, o, omule, cu bogăţia nemuncită. 
Căci Dătătorul de daruri, cunoscând de mai înain- 
te vătămarea şi pieirea spre care mergi, te-a izbăvit 
în oarecare măsură prin darurile Lui neplătite**; şi 
învăţăturile din copilărie şi creşterea primită şi în- 
deletnicirile deprinse ne ajută sau ni se împotrivesc, 
după ce am crescut, la dobândirea virtuţilor şi în 
vieţuirea călugărească. 

23) Îngerii sunt lumină călugărilor. lar vieţuirea 
călugărească e lumină tuturor oamenilor$*. Drept 
aceea să se nevoiască în toate să fie pildă bună, ne- 
dând nicio sminteală în nimic în cele ce le lucrează şi 
le grăiesc. „Că dacă lumina se face întuneric, întune- 
ricul” - adică cei ce petrec în lume - cu cât mai mult 
nu se va întuneca (Matei 6, 23)? 

24) Dacă mă ascultați, voi ce voiţi, e bine să nu ne 
pierdem în multe feluri de învățături şi să împărţim 


683. „Numeşte neplătită lucrarea neobositoare, care se 
risipeşte cu uşurinţă, căci cununile se împletesc pentru osteneli. 
Căci: «Mi-aţi dat să mănânc“ (Matei 25, 35) şi celelalte, care sunt 
fapte şi dovezi ale ostenelilor.” 

684. „Ca monahi suntem datori să luminăm prin viaţa 
noastră precum pentru noi înşine, aşa şi pentru oamenii care ne 
văd. Dar nu prin trâmbiţa arătării. Căci: «Aşa să lumineze lumina 
voastră» (Matei 5, 16) nu înseamnă a ne vesti pe noi înşine, ci pre- 
cum luminează focul în întunericul de pe pământ, aşa străluceşte 
şi lumina în întuneric.“ Alta, a Sfântului Isaac: „Se cade monahu- 
lui să fie, întru toate lucrurile lui, chip şi pildă de folos celor ce îl 
privesc. Ca, privind vrăjmaşii adevărului multele fapte bune ale 
lui, care strălucesc ca nişte raze, să mărturisească, fără să vrea, 
că creştinii au nădejde întemeiată de mântuire. Şi de pretutin- 
deni să alerge la el, ca la o scăpare şi ca la un adăpost, încât să 
se înalțe cornul Bisericii împotriva vrăjmaşilor ei; şi mulţi să se 
pornească cu râvnă spre faptele cele bune... Că laudă a Bisericii 
lui Hristos este viaţa călugărească”. 

bietul nostru suflet ca să se lupte cu mii de mii şi cu 
zeci de mii de zeci de mii de duşmani. Căci nu ne va 
ajunge timpul să învăţăm, sau să aflăm toate zecile de 
mii de meşteşugiri ale lor. Să ne înarmăm cu Treimea 
cea Sfântă împotriva celor trei prin cei trei*55. Căci de 
nu, ne vom pricinui multe osteneli. 

25) Cu adevărat, de va veni în noi „Cel ce preface 
marea în uscat” (Psalm 65, 5), o va trece negreşit şi 
Israelul din noi nebântuit de valuri, sau mintea care 
vede pe Dumnezeu, şi va vedea pe egipteni înecân- 
du-se în apa lacrimilor. Dar de nu va veni Acela în 
noi, „cine va putea suferi vuietul valurilor ei sau ale 
trupului!’ acesta?” (Romani 7, 24). De va învia în 
noi Dumnezeu prin făptuire, risipi-se-vor vrăjmaşii 
Lui; şi de ne vom apropia de El prin vedere (contem- 
plare), vor fugi cei ce-L urăsc pe El şi pe noi de la 
fața Lui şi a noastră“. 

26) Să ne sârguim să învăţăm cele dumnezeieşti 
mai degrabă prin sudoare şi prin osteneală şi nu prin 


685. „Cu ajutorul Sfintei şi Celei de o fiinţă Treimi, zice, să ne 
înarmăm împotriva celor trei, adică: iubirea de plăcere, iubirea 
de arginţi şi iubirea de slavă, prin cei trei, adică prin înfrânare, 
iubire curată şi smerenie. Căci iubirea de plăcere e desființată 
prin înfrânare, iubirea de arginţi, prin iubire curată, ca putere 
de dăruire şi comuniune, iar iubirea de slavă, prin smerenie, ca 
neiubitoare de arătare şi ca urâtoare a slavei.” Virtuţile comuni- 
unii desființează patimile egoismului cu puterea Sfintei Treimi, 
Izvorul suprem al vieţii de comuniune. 

686. Trupul în greceşte e la feminin (oâp5). Trupul e o mare 
care-şi înalţă valurile împotriva minţii, putând să o înece în el, de 
nu se va atârna aceea de Dumnezeu. 

687. Se face o aplicare la viaţa noastră personală a stihului 
întâi din Psalmul 67. Făptuirea şi contemplarea sunt cele două 
etape sau trepte ale urcuşului spre Dumnezeu. 

cuvântul simplu. Căci nu cuvinte, ci fapte va trebui să 
arătăm în vremea ieşirii (sufletului)8€. 

27) Cei ce au auzit că se află o comoară ascunsă 
într-un anumit loc o caută pe aceasta, şi din pricina 
căutării foarte obositoare păzesc cu luare-aminte cele 
ce au aflat. lar cei ce s-au îmbogăţit fără osteneală o 
risipesc cu uşurinţă. 

28) Greu este să învingem gândurile furişate în noi 
mai înainte“. lar cei ce nu încetează să adauge la ele 
au deznădăjduit de ei înşişi, sau nu s-au folosit cu ni- 
mic din lepădare. Totuşi, ştim că Dumnezeu toate le 
poate şi nimic nu-l este Lui cu neputinţă. 

29) Mi-au pus unii o întrebare greu de dezlegat, care 
întrece priceperea tuturor celor ca mine, şi al cărei 
răspuns nu l-am găsit cuprins în niciuna din cărţile 
ce mi-au trecut prin mână. Ziceau aceia: „Care din 
cele opt gânduri sunt născute din altele şi pe care din 
ele îl naşte fiecare din cele trei de căpetenie, în chip 


688. „Cel ce se arată înţelept nu din fapte, ci grăind prin 
cuvinte, «se îmbogăţeşte din nedreptate, şi ostenelile lui, după 
Scriptură, vor intra în casele străinilor” (Pilde 5, 10), adică în ca- 
sele acelora care nu se vor uita la faptele lui, ci ascultă de cuvin- 
tele lui. Se vor îmbogăţi nu din starea lui necurățită de păcate, 
deci neajunsă la dreptate, ci din cuvintele lui, care sunt totuşi 
o osteneală, se vor folosi alţii, nu el însuşi.” Scolie din Fotie: 
„Ceea ce n-a născut osteneala n-a îmbrăţişat dorul. Căci e uşor 
de disprețuit ceea ce s-a dobândit uşor (fie că e vorba de faptă, 
fie, de contemplare)”. 

689. Aici gândurile de mai înainte (npoàńyew - prejudecățile) 
sunt gândurile la patimile ce le avea călugărul dinainte de intra- 
rea în mânăstire. Scolia de la Marcu: „Gând de mai înainte este 
amintirea fără voie a păcatelor de mai înainte. La începător, el e 
împiedicat să înainteze la patimă, iar la cel ce a biruit e momea- 
la respinsă”. Alta: „De eşti iubitor de învăţătură, fii şi iubitor de 
osteneală. Căci simpla cunoştinţă îngâmfă pe om”. 

deosebit?” Eu, arătându-mi neştiinţa faţă de această 
întrebare fără să mă ruşinez, am aflat un răspuns de 
la preacuvioşii bărbaţi: „Maica curviei este lăcomia 
pântecelui; a trândăviei, este slava deşartă; întrista- 
rea e fiica acestor trei, ca şi mânia. Maica mândriei 
este, iarăşi, slava deşartă”. Dar eu, răspunzând acelor 
pururea pomeniţi bărbaţi, am zis: „Vă rog să-mi arătaţi 
şi fiicele celor opt şi pe fiecare a cărei fiică este!” 

Acei nepătimitori m-au învățat cu mare bunăvoință, 
spunându-mi că nu există o ordine sau o înţelegere în- 
tre cele fără înţelegere”, ci o totală neorânduială şi 
nestatornicie. Şi încredinţându-mă fericiții pomeniţi 
despre aceasta cu pilde convingătoare, aduceau mul- 
te dovezi, dintre care unele le înşirăm în „Cuvântul“ 
de faţă, ca să ne luminăm prin el şi despre celelalte. 

De pildă: râsul la vreme nepotrivită este pricinuit 
uneori de curvie, alteori de slava deşartă, când cine- 
va se făleşte cu sinea lui fără ruşine; iar alteori vine 
din desfătare“*!. Somnul mult vine din desfătare, dar 
uneori şi din post, când cei ce postesc se mândresc; 
alteori, din trândăvie; iar alteori, din fire. Vorba multă 
izvorăşte uneori din slava deşartă, alteori, din lăcomia 
pântecelui. Trândăvia se naşte uneori din desfătare 
(multa mâncare), alteori, din netemerea de Dumnezeu. 


690. Legătura între ele, trecerea de la una la alta, are ceva nere- 
gulat, haotic, pentru că toate pornesc din acelaşi hău de întuneric 
pornit spre rău; ele ies cam împreună, sunt legate între ele. 

691. „Râsul vine din trei pricini: din curvie, din slava deşartă 
şi din fala lăuntrică şi din desfătare, care este săturarea.” Alta, 
a Sfântului Efrem: „Râsul alungă fericirea plânsului, surpă cele 
zidite, întristează pe Duhul Sfânt, nu aduce folos, strică (coru- 
pe) trupul, izgoneşte virtuțile, e lipsit de pomenirea morţii şi de 
gândul la chinuri. la de la mine râsul şi dăruieşte-mi plânsul şi 
tânguirea, pe care le ceri de la mine, Dumnezeule!” 

Hula este, în primul rând, fiica mândriei, dar de 
multe ori, şi din judecarea aproapelui în sinea ta, sau 
din pizma necuvenită a dracilor. Învârtoşarea inimii 
vine din săturare, dar de multe ori, şi din nesimţire şi 
din împătimire. lar împătimirea se naşte din curvie şi 
din slava deşartă şi din altele multe. 

Viclenia vine din închipuirea de sine şi din mânie. 
Făţărnicia vine din multumirea de sine şi din vieţuirea 
după capul propriu. lar cele contrare acestora se nasc 
din maici contrare celor pomenite“. 

lar ca să nu spun multe (căci mi-ar lipsi timpul să 
cercetez şi să lămuresc pe fiecare în parte), nimicitoa- 
rea de căpetenie a tuturor patimilor este smerita cu- 
getare. Căci cei ce au câştigat-o pe ea au biruit toate. 

30) Născătoarele tuturor patimilor sunt plăcerea 
şi viclenia; cel ce le ţine pe acestea nu va vedea pe 
Domnul. Dar nu vom avea niciun folos de ne vom în- 
frâna de la una, fără să ne înfrânăm şi de la cealaltă. 

51) Să luăm pildă de temere de Domnul de la 
dregătorii stăpânirii şi de la fiare, iar dragostea tru- 
purilor să-ţi fie chip al dragostei de Dumnezeu. Căci 
nimic nu ne împiedică să luăm pildele virtuţilor şi de 
la cele potrivnice. 

32) Cei de azi s-au înrăit cumplit şi toţi s-au umplut 
de închipuirea de sine şi de fățărnicie. Poate că arată 
osteneli trupeşti asemănătoare părinţilor noştri celor 
de demult, dar de darurile lor nu se învrednicesc, deşi 


692. Ed. 1970: „Dacă vorba multă are ca maici slava deşartă 
şi lăcomia pântecelui, tăcerea, contrară vorbăriei, se naşte 
negreşit din cele contrare slavei deşarte şi lăcomiei pântecelui, 
adică din smerenie şi înfrânare. Şi cu altele, la fel. Dar deşi toată 
patima se desfiinţează prin virtutea contrară, smerita cugetare 
desființează toate patimile amintite”. 

socotesc că firea nu avea altădată atâta nevoie de da- 
ruri ca acum. Şi pe drept cuvânt ni s-a întâmplat aceas- 
ta. Căci nu în osteneli, ci în simplitate şi smerenie se 
arată Dumnezeu”. Şi cu toate că puterea Domnului 
se desăvârşeşte în slăbiciune, nu va lepăda Domnul 
pe lucrătorul smerit cu cugetul (2 Corinteni 12, 9). 

33) Când vedem pe careva dintre luptătorii lui 
Hristos supus unor dureri trupeşti, să nu ne grăbim 
să socotim că aceasta e o pedeapsă venită din 
păcătoşenia lui, ci să-l vindecăm mai degrabă, primin- 
du-l cu iubire simplă şi nevicleană ca pe un mădular 
al nostru şi ca pe un împreună-luptător cu noi$*%. 

34) Există o boală pentru curățirea de păcate şi 
există o alta pentru smerirea cugetului. Bunul şi Prea- 
bunul nostru Domn şi Stăpân, când vede pe unii mai 
trândavi în nevoinţă, smereşte trupul lor prin boală, ca 
printr-o nevoinţă mai nedureroasă. Dar uneori ea vine şi 
pentru a curăţi sufletul de gânduri rele, sau de patimiS%. 

35) Toate cele ce ni se întâmplă, fie văzute, 
fie nevăzute, se pot primi şi bine şi cu patimă şi 
cu o simţire mijlocie**. Am văzut trei fraţi supuşi 


693. „Osteneala trupească fără curăția minţii e ca un pânte- 
ce femeiesc sterp şi ca nişte sâni uscați, căci nu se poate apropia 
de cunoştinţa de Dumnezeu. Ea oboseşte trupul, dar nu are din 
aceasta niciun folos.” 

694. „Neputinţele monahilor sunt daruri ale iconomiei 
dumnezeieşti.” 

695. „Pe călugărul care nu slujeşte în chip plăcut lui Dum- 
nezeu şi nu se nevoieşte pentru mântuirea sufletului său, ci îşi 
face nevoinţa cu negrijă, îl vezi negreşit lăsat de Dumnezeu să 
cadă în ispită, ca nu cumva din multa nelucrare a lui să lunece 
spre cele mai rele.” 

696. „Bine le primeşte acela care socoteşte cele ce vin asu- 
pra lui ca ale sale şi nu supărându-se, ci multumind.” 

greutăților: unul se revolta, altul a rămas neîntristat 
şi al treilea a cules rod mult. 

36) Am văzut plugari semănând aceeaşi sămânță, 
dar fiecare urmărind alt scop: unul ca să-şi plătească da- 
toria; altul ca să-şi adune bogăţie; un altul ca să vâneze 
lauda de la cei ce treceau pe calea vieţii, pentru buna 
lui lucrare; altul ca să necăjească pe duşmanul lui care-l 
pizmuia; în sfârşit, altul, ca să nu fie osândit de oameni 
ca leneş”. lar înțelesurile semănăturii plugarilor sunt 
acestea: postul, privegherea, milostenia, slujirea şi cele 
asemenea. Deci fraţii să caute să-şi cunoască prin cerca- 
re (prin experienţă) scopurile ce le urmăresc în Domnul. 

37) După cum, atunci când scoatem apa din 
fântână, ni se întâmplă să scoatem, fără să băgăm de 
seamă, şi câte o broască, la fel, când lucrăm virtuțile, 
de multe ori lucrăm şi patimile împletite în chip 
nevăzut cu ele, 

De pildă: lăcomia pântecelui se împleteşte cu 
primirea de străini; curvia, cu iubirea; asprimea, cu 


697. Ed. 1970. „Plugarii sunt călugării chemaţi să lucreze în 
via lui Hristos. Ei sunt înşiraţi după deosebirea virtuţilor. Dintre 
ei, cel dintâi împlineşte lucrarea slugii, lucrând din frică; al doi- 
lea lucrează pentru plată, al treilea, ca un fiu. Toţi aceştia sunt 
vrednici de laudă. Al patrulea lucrează fără folos, ca unul ce 
vrea să placă oamenilor; al cincilea se aseamănă luptătorului, 
sau mai bine zis luptă cu râvnă. Al şaselea se osteneşte şi el din 
ruşine şi nu e simbriaş. Dar lucrarea acestor trei e supusă osân- 
dirii şi e deşartă. lar noi, cercându-le pe toate, ne-am dat seama 
că trebuie să vă dăm acest sfat: că, chiar dacă suntem păcătoşi 
datornici, putem să îmblânzim pe Stăpânul prin daruri; cu toate 
că lucrarea dintâi e mai smerită, rămâne mereu preţuită ca una 
ce e pururea datorată şi cea dintâi”. 

698. „Dacă răutatea ar ieşi la iveală goală în viața noastră, 
neacoperită de închipuirea vreunui bine, omul nu s-ar porni de 
la sine spre ea.” 

dreapta socoteală (cu discernământul); viclenia, cu 
chibzuiala; uneltirea, pregetarea, trândăvia, împotri- 
virea în cuvânt, vieţuirea după regula proprie şi ne- 
ascultarea, cu blândeţea; îngâmfarea dăscălească, 
cu tăcerea; trufia, cu bucuria; lenea, cu nădejdea; 
osândirea, iarăşi, cu iubirea; moleşeala şi trândăvia, 
cu liniştirea (isihia); amărăciunea, cu curâţia; încre- 
derea în sine, cu smerenia“; iar tuturor acestora le 
urmează, ca o băutură de obşte, sau mai bine zis ca o 
otravă, slava deşartă'%. 

38) Să nu ne întristăm când cerem ceva de la 
Domnul timp îndelungat şi nu suntem auziţi, căci 
Domnul ar fi voit ca toţi oamenii să se facă nepătimitori 
într-o clipă, dar ca un înainte-ştiutor cunoaşte că aceas- 
ta nu le este de folos. Toţi cei ce cer şi nu primesc de 
la Dumnezeu cele cerute fără îndoială că nu le primesc 
pentru una din aceste pricini: sau pentru că cer înainte 
de vreme, sau pentru că cer cu nevrednicie şi dornici de 
slavă deşartă, sau pentru că, primindu.-le, se vor făli, sau, 
după dobândirea lucrului cerut, vor cădea în nepăsare. 


699. A lui Marcu: „Cel ce nu cunoaşte cursele vrăjmaşilor e 
sfâşiat cu uşurinţă. Şi cel ce nu ştie pricinile patimilor lesne cade”. 
În traducerea Veniamin Costache, alta, a lui losif Pelusiotul: „Pri- 
ceperea amestecată cu simplitatea este un lucru dumnezeiesc, 
adică o virtute desăvârşită. Dacă prima se desparte de cealaltă, 
devine viclenie, iar a doua, prostie. Prima face rău, a doua se lasă 
amăgită. Unirea lor a cerut-o Hristos: «Fiţi înţelepţi ca şerpii şi 
blânzi ca porumbeii». Prin toate ne războieşte vrăjmaşul. Deci 
cel ce voieşte să se mântuiască trebuie să aibă ochi mulţi”. 

700. Ed. 1970: „Slava deşartă e o vătămare comună a tutu- 
ror virtuţilor. Ea nu aduce niciun folos celui ce lucrează virtuțile 
şi nu se leapădă de ea. Căci Dumnezeu nu-l primeşte pe aces- 
ta. Dimpotrivă, îl primeşte pe păcătosul care se pocăieşte întru 
simţirea smeritei cugetări şi nu se întoarce de la El”. 

39) Patimile s-au depărtat uneori nu numai de la 
unii credincioşi, ci şi de la unii fără credinţă, afară de 
una. Ele au lăsat-o pe aceea singură să umple locul 
tuturor, ca una ce e cea dintâi dintre ele. Căci aduce 
atâta vătămare, că şi din cer poate cobori”. 

40) Nimeni nu se îndoieşte, cred, că dracii se 
depărtează din suflet fie pentru un timp, fie neîncetat. 
Dar puţini ştiu în câte feluri se face această depărtare 
a lor de la noi. 

Materia patimilor este mistuită de focul dum- 
nezeiesc'%. lar odată cu dezrădăcinarea acestei mate- 
rii şi cu curățirea sufletului se pierd şi patimile. Numai 
să nu le atragem iarăşi printr-o vieţuire trupească şi 
prin lipsă de grijă. Dracii se depărtează de bunăvoie, 
făcându-ne să fim fără grijă. Dar prin aceasta răpesc 
pe neaşteptate bietul nostru suflet. 

Cunosc şi altă retragere a fiarelor. E cea de după 
ce sufletul s-a obişnuit în chip deplin şi s-a îmbibat la 
culme de patimi, făcându-se el însuşi uneltitor sieşi 
şi războindu-se el însuşi cu sine“. Pilda acestui lucru 
sunt pruncii. Căci, după o lungă obişnuinţă, îşi sug, în 
lipsa sânilor mamei, degetele lor. 


701. „Numeşte mândria, prin care a căzut diavolul.” 

702. „Adică prin lucrarea Sfântului Duh, sau prin dragostea 
de Dumnezeu, care se păstrează ca un foc nestins în inimile ce- 
lor iubitori de Dumnezeu.” 

703. „A se obişnui înseamnă a ajunge la deprinderea răutăţii 
patimilor.” Lupta tendinţelor bune şi rele a devenit o stare pro- 
prie sufletului. În această luptă tendinţele rele, devenite de- 
prinderi sau patimi, dobândesc totdeauna biruinţa, dacă nu e 
chemat Dumnezeu în ajutor printr-o simţire de mare credinţă şi 
iubire, care copleşeşte pornirile provocate de atracţia plăcerilor. 
lar dacă lupta durează, ea duce sufletul la descompunere, sau 
la neputinţa de a mai face ceva bun, de a-şi mai recâştiga tăria 
libertăţii. Aceasta e una cu moartea sufletului. 

Cunosc încă şi o a cincea nepătimire în suflet, care 
constă din multa simplitate şi nevinovăție. „Ajutorul 
lor cel drept este de la Dumnezeu, Care mântuieşte pe 
cei drepţi cu inima” (Psalm 7, 10-11), şi-i izbăveşte pe 
nesimţite de rele, aşa cum pruncii, dezbrăcaţi, nu-şi 
cunosc goliciunea lor. 

41) Păcatul sau patima nu se află în fire în chip 
natural”. Căci Dumnezeu nu e făcătorul patimilor. 
lar virtuțile naturale sădite în noi de El sunt multe. 
Între ele sunt în chip vădit şi acestea: milostivirea, 


704. „Dacă păcatul ar fi natural, nu s-ar pedepsi nimeni. Nici 
n-ar înfăptui alţii virtutea.” Alta: „Răul, cugetat în afara alegerii li- 
bere şi într-un ipostas propriu în firea celor ce sunt, e nimic”. Alta: 
„Patima nu e altceva decât lipsa virtuţii”. Alta: „Virtuţile natura- 
le în noi sunt: milostivirea, iubirea, credința, nădejdea. lar cele 
mai presus de fire sunt: curăţia, nemânierea, smerita cugetare, 
rugăciunea, privegherea, postul”. Alta, a lui Marcu: „Alta e fapta 
poruncii şi alta, virtutea, chiar dacă îşi au pornirile bunătăţilor 
una din alta. Fapta poruncii este ceea ce e poruncit. Virtutea e 
ceea ce se face pentru a plăcea Adevărului (lui Dumnezeu)”. 
Păcatul nu poate fi din fire, căci lupta pe care o introduce 
în fire nu poate porni din ea. Păcatul nu poate fi cugetat fără 
alegerea lui de către un subiect. lar răul în general nu poate fi 
cugetat ca stând de sine, ca un ipostas propriu. Căci răul e ceva 
ce luptă împotriva fiinţei, în sânul ei. Răul e un car al existenţei, 
avându-şi originea în libertatea subiectelor personale, vrând să 
introducă o dezordine în fiinţă. Răul fizic nu doare ca cel ce vine 
de la o persoană. Răul fizic îşi are ultimele pricini în răul ales 
liber de persoane, adică în păcat. 
Patima nu se poate înţelege fără a presupune virtutea căreia 
i se opune. Virtutea se poate înțelege fără patimă. De-abia în lip- 
sa totală a patimii avem virtutea deplină. Virtutea reprezintă nu 
numai armonia interioară a persoanei, ci şi relaţia bună între 
persoană şi persoană, în ultimă analiză între persoana umană şi 
Cea dumnezeiască. Armonia în persoană nu poate exista decât 
odată cu armonia între persoane. 

dacă şi elinii compătimesc; iubirea, dacă şi animale- 
le necuvântătoare lăcrimează de multe ori când sunt 
lipsite unele de altele; credinţa, căci în toţi se naşte 
aceasta; nădejdea căci, împrumutându-ne, plecând 
pe mare, semănând, nădăjduim cele mai bune. 

Deci dacă, precum s-a dovedit, iubirea este o virtu- 
te naturală în noi, „iar ea e legătura şi plinirea legii” 
(Romani 13, 10), atunci virtuțile nu sunt străine firii. 
Ruşineze-se deci cei ce opun, lucrării lor, neputinţa. 

42) Mai presus de fire sunt: curăţia (fecioria), nemâă- 
nierea, smerita cugetare, rugăciunea, privegherea, 
postul, străpungerea neîncetată a inimii. Învăţătorii 
unora din acestea sunt unii oameni, ale altora, înge- 
rii, iar Învățător şi Dătător ale altora este Dumnezeu 
Cuvântul”9%. 

43) Când ni se cer deodată două fapte bune'%, 
trebuie să alegem pe cea mai de trebuinţă. De pildă: 
de multe ori, stând noi la rugăciune, vin la noi nişte 
fraţi. Trebuie să alegem una din două: sau să părăsim 
rugăciunea, sau să întristăm pe fratele lăsându-l 
să plece fără răspuns. lubirea e mai mare decât 
rugăciunea. Rugăciunea a fost socotită totdeauna ca 
o virtute parţială, iubirea e cuprinzătoarea tuturor. 

larăşi: ducându-mă odată într-o cetate sau într-un 
sat, fiind încă tânăr, aşezându-mă la masă, am fost 


705. Învăţători ai fecioriei sunt Ilie şi loan Înaintemergătorul 
şi loan Cuvântătorul de Dumnezeu; ai blândeţii, Moise şi David; 
iar ai rugăciunii, Însuşi Dumnezeu Cuvântul şi îngerul ce s-a 
arătat lui Antonie şi lui Pahomie. Ai postului, iarăşi Moise şi Dom- 
nul însuşi. Ai privegherii, mulţi care au agonisit şi străpungerea 
inimii din aceasta; ai smeritei cugetări, Cuvântul lui Dumnezeu 
şi Mântuitorul tuturor, Care „pentru noi sărac S-a făcut” (2 Corin- 
teni 8, 9) „şi a luat trupul nostru”. 

706. „Coliziunea datoriilor.” 

cuprins deodată de gândurile lăcomiei pântecelui 
şi ale slavei deşarte. Şi de fapt, temându-mă de fiica 
nebuniei pântecelui'%, am fost biruit mai degrabă de 
slava deşartă'%. Dar ştiam că dracul lăcomiei pânte- 
celui învinge de multe ori pe cel al slavei deşarte în cei 
tineri; şi pe drept cuvânt'%. 

44) La cei din lume, rădăcina tuturor relelor este 
iubirea de arginţi. lar la călugări, lăcomia pântece- 
lui. La cei duhovniceşti sunt lăsate de multe ori de 
Dumnezeu, din iconomie, nişte patimi foarte mici, 
ca defăimându-se foarte tare pe ei înşişi, din pricina 
unor patimi mici şi nepăcătoase, să-şi agonisească o 
bogăţie nejefuită de smerită cugetare. 

45) Nu este cu putinţă ca cel ce petrece de la înce- 
put cu nesupunere să dobândească smerenia, chiar 
dacă fiecare îşi închipuie că a învăţat un meşteşug 
propriu sau e în stare s-o agonisească”!0. 

46) Părinţii stabilesc că făptuirea constă în două 
virtuţi cu totul generale”!!, şi pe drept cuvânt. Căci una 


707. „Fiică a nebuniei pântecelui numeşte curvia, ca una ce 
se naşte din lăcomia pântecelui.” 

708. „A fost biruit de aceasta prin iconomie, ca să nu guste, 
împins de tinereţe, dulceața. De altfel, slava deşartă e mai rea 
decât lăcomia pântecelui. Căci ultima este intrarea răului, iar 
slava deşartă e capătul lui.” 

709. „Dracul lăcomiei pântecelui, fiind mai natural şi deci 
mai înşelător, pe drept cuvânt învinge slava deşartă.” 

710. Ed. 1970: „Dovedire că cel nesupus nu poate dobân- 
di smerita cugetare, căci cel lipsit de smerita cugetare e vădit 
că suferă de boala diavolului. Şi cel ce suferă de boala aceasta, 
dacă nu îi va veni Dumnezeu în ajutor prin pocăinţa statornică, 
va fi împreună-moştenitor cu cel de a cărui boală suferă”. 

711. Făptuirea este prima etapă a urcuşului duhovnicesc 
prin care se face curățirea de patimi şi dobândirea virtuţilor, 
ca apoi să se ajungă la etapa superioară, a contemplării 

e ucigaşa plăcerilor, iar cealaltă asigură această uci- 
dere prin smerita cugetare. De aceea şi plânsul e îndo- 
it: unul desfiinţează păcatul, iar celălalt pricinuieşte 
smerita cugetare. 

47) E propriu celor evlavioşi să dea tot celui ce 
cere. lar celor mai evlavioşi, să dea şi celui ce nu cere. 
Dar a nu cere de la cel ce a luat (Matei 5, 40), mai ales 
când pot, e propriu numai celor nepătimitori'!?. 

48) Să nu încetăm să ne cercetăm în toate pati- 
mile şi în toate virtuțile, în care ne aflăm: la început, 
la mijloc sau la sfârşit. Toate războaiele dracilor 
împotriva noastră se nasc din aceste trei pricini: 
fie din iubirea de plăceri, fie din mândrie, fie din 
pizma dracilor. Cei războiţi din pricina din urmă 
sunt fericiţi. Cei războiţi de mândrie sunt foarte 


(a vederii duhovniceşti). Ed. 1970: „Cele două virtuţi generale 
ale primei etape sunt postul şi supunerea”. 

712. Ed. 1970 şi Veniamin Costache: „Cel ce nu cere de la 
cel ce ia ale lui nu numai că se arată neîmpătimit de cele mate- 
riale, ci şi nerăsplătind cu rău celui ce i-a făcut rău, deşi ar pu- 
tea. Dar nu poate cineva să ierte din inimă celui ce l-a vătămat 
şi nedreptăţit, dacă nu are, prin curăţie şi nepătimire, pe 
Dumnezeu în sine. Învăţând de la Acesta raţiunile celor ce se 
petrec, primeşte cele ce-i vin ca ale sale şi e încredinţat că i se 
rânduiesc spre folosul lui (înştiinţat tainic despre aceasta). Şi 
aşa poate ierta celor ce-l nedreptăţesc şi iubi pe duşmani şi so- 
coti ca pe binefăcătorii săi”. Nu numai lucrurile şi persoana au 
raţiunile lor de la Dumnezeu, ci şi toate cele ce se întâmplă. lar 
raţiunile celor ce ni se întâmplă nouă, fără să contribuim cu o 
voinţă rea la ele, sunt ale noastre, sau sunt cârmuite de Dum- 
nezeu spre dezvoltarea noastră spirituală şi deci spre mântuirea 
noastră. Chiar cei ce ne fac rău, dacă învingem pornirea de a ne 
răzbuna, ne ajută să ne ridicăm la o nouă treaptă de bunătate, 
la o nouă treaptă de apropiere de Dumnezeu. De aceea ei sunt 
binefăcătorii noştri, deşi nu cu voia lor. 

vrednici de plâns. lar cei din iubirea de plăcere 
rămân netrebnici până la sfârşit'!>. 

49) Există o simţire, mai bine zis o deprindere 
numită răbdare în dureri, de care cel ce e prins nu se 
va mai teme, sau nu va mai fugi de durere niciodată. 
Stăpânite de această pururea lăudată virtute, suflete- 
le mucenicilor au răbdat cu uşurinţă chinurile. 

50) Altceva este străjuirea gândurilor şi altceva, 
păzirea minţii. Pe cât de departe este răsăritul de 
apus, pe atât e mai înaltă cea de a doua faţă de cea 
dintâi şi mai obositoare”!*. 

51) Altceva înseamnă a se ruga cineva împotri- 
va gândurilor şi altceva, a grăi împotriva lor; şi alt- 
ceva, a le dispreţui şi a se ridica deasupra lor”. Chi- 
pul cel dintâi de împotrivire e mărturisit de cel ce a 
zis: „Dumnezeul meu, spre ajutorul meu ia aminte“ 


713. Cei din ultimele două categorii contribuie cu voia lor la 
răul din ei, cei dintâi nu contribuie cu voia lor. Deci să nu punem 
vina mai mult pe draci decât pe noi înşine. 

714. „Străjuirea gândurilor înseamnă a alunga diferitele gân- 
duri şi atacuri prin rugăciune. lar păzirea minţii înseamnă a păzi 
mintea nerobită şi nedespărţită de pomenirea lui Dumnezeu; şi 
precum este mai înaltă mintea decât gândul, pe atâta şi păzirea 
ei e mai grea şi mai de trebuinţă. Căci minte numim însăşi pu- 
terea noastră înţelegătoare şi, oarecum, ochiul sufletului nostru. 
lar gând, lucrul văzut de minte şi întipărit în ea. Şi păzirea minții 
este păstrarea ei în starea de refuz al oricărui atac, care e cea 
dintâi lucrare voluntară a ei. lar străjuirea gândurilor este respin- 
gerea celor întipărite prin lucrarea ei voluntară. E vădit oricui cu 
cât e mai înaltă mintea decât gândul.” 

715. A lui Marcu: „Cel dintâi lucru este al celor slabi, căci, 
neputând să se împotrivească vrăjmaşilor, se opun acestora prin 
rugăciune. Al doilea, al luptătorilor, care înfrâng pe vrăjmaşi prin 
nevoinţă; al treilea, al contemplativilor, care, înălțați prin contem- 
plare (prin vedere), rămân neatinşi de potrivnici şi nerăzboiţi”. 

(Psalm 69, 1), şi cele asemenea; al doilea, de cel ce 
a zis: „Şi voi răspunde celor ce mă osândesc cuvânt” 
de împotrivire (Psalm 118, 42). Şi iarăşi: „Pusu-ne-ai 
pe noi spre grăire împotriva vecinilor noştri” (Psalm 
79, 7). lar pentru cel de al treilea e martor cântăreţul: 
„Amuţit-am şi n-am deschis gura mea” (Psalm 38, 3) 
şi: „Pus-am strajă gurii mele, când s-a sculat păcătosul 
împotriva mea” (Psalm 38, 2). Şi iarăşi: „Cei mândri au 
călcat legea foarte, iar eu de la vederea Ta nu m-am 
abătut” (Psalm 118, 51). 

Dintre aceştia, cel de la mijloc se foloseşte de multe 
ori de chipul dintâi, pentru nepregătirea lui; cel dintâi 
nu poate alunga încă în chipul al doilea pe vrăjmaşi; 
iar cel de al treilea batjocoreşte cu totul pe draci. 

52) E prin fire cu neputinţă ca cel netrupesc să fie 
hotărnicit de trup”. Dar celui ce a agonisit pe Dum- 
nezeu toate-i sunt cu putinţă. 

53) Precum cei ce au simţul mirosului sănătos 
pot cunoaşte pe cel ce ţine mirodenii în chip ascuns, 
aşa şi sufletul curat obişnuieşte să cunoască buna 
mireasmă ce a dobândit-o de la Dumnezeu şi mirosul 
urât aflat în alţii, de care el s-a izbăvit. Dar acestea nu 
sunt cunoscute altora”. 


716. „Mintea, fiind prin fire nestatornică, numai atunci se 
opreşte din rătăcire, când se uneşte cu Dumnezeu. Căci toate 
se află în Dumnezeu şi nu mai este altceva, mai presus de El 
sau afară de El, spre care să rătăcească.” De aceea mintea, ca 
netrupească, neputând fi mărginită de nimic din cele trupeşti, 
nu-şi poate găsi odihna decât în Cel nesfârşit, în Care are toate. 

717. „Cel ce are în nări răul său miros nu prinde alt miros, 
chiar dacă ar sta deasupra tuturor cadavrelor.” Alta: „Cei ce nu 
simt pe alţii socotesc că înseamnă că cei necurăţiţi cu sufletul 
nu pot simţi şi cunoaşte nici buna mireasmă pe care cei curațţi 
au dobândit-o din Dumnezeu, nici răul miros de care aceia s-au 

54) E cu neputinţă ca toți să ajungă nepătimitori, 
dar nu e cu neputinţă ca toţi să se mântuiască şi să se 
împace cu Dumnezeu. 

55) Să nu te stăpânească cei de alt neam, care 
voiesc să iscodească iconomiile negrăite ale lui 
Dumnezeu şi vederile ce se întâmplă în oameni şi 
care îţi pun în minte pe nesimţite că Domnul este 
părtinitor. Căci aceştia sunt şi se fac cunoscuţi ca 
nepoți ai închipuirii de sine. 

56) Este un drac al iubirii de arginţi care făţăreşte 
de multe ori smerenia'!$; şi este un drac al slavei 
deşarte şi al iubirii de plăceri care îndeamnă spre mi- 
lostenie. Dacă ne curăţim de amândoi, să nu încetăm 
a face milă în tot locul”!?. 


izbăvit. Căci e propriu celor curaţi şi nepătimitori să simtă cele ce 
se află în alţii”. Adică cei curaţi cu inima simt dispoziţia aflătoare 
în alții cum nu o simt cei necuraţi, din cauza nesimţirii lor. 

718. „Pătimind de iubirea de arginţi şi nedând altora nimic, 
fățăreşte smerenia, spunând că nu vrea să placă oamenilor.” 

719. Există tot felul de împletiri perverse între patimi şi 
virtuţi. Patimile se servesc de masca virtuţilor pentru a înşela 
pe alţii. La Veniamin Costache, Sfântul Marcu Pustnicul: „Slava 
deşartă şi iubirea de arginţi şi dezmierdarea nu lasă facerea de 
bine să rămână neîntinată, dacă ele nu pier mai întâi prin frica 
de Dumnezeu”. Alta: „Aceste două patimi au înşelat pe Eva şi 
pe Adam. Căci dulceaţa a arătat că pomul era bun la mâncare 
şi frumos la vedere, iar slava deşartă îi spunea că, de vor gus- 
ta din el, vor fi ca nişte dumnezeii. Dar precum Adam, cel din- 
tâi zidit, şi Eva se ruşinau unul de altul, aşa şi noi, după ce am 
lepădat răutatea ochilor celor înțelegători şi ne vedem pe noi 
înşine goi, ne ruşinăm în chip conştient unii de alţii şi coasem 
frunze de smochin, sau ne îmbrăcăm în formele cele din afară 
şi în îndreptăţiri prin cuvinte. lar Domnul ne pregăteşte nouă 
îmbrăcăminte din piei şi ne zice: «Întru răbdarea voastră veţi 
câştiga sufletele voastre»”. 

57) Unii au spus că dracii se împotrivesc dracilor, 
dar eu spun că toţi caută pierzarea noastră'%. 

58) Oricărei lucrări duhovniceşti văzute şi gân- 
dite îi premerge o intenţie potrivită şi o dorinţă 
preabună, care se nasc în noi cu împreună-lucrarea lui 
Dumnezeu. Căci dacă nu premerg cele dintâi, a doua 
nu obişnuieşte să urmeze“?.. 

59) Dacă este un timp potrivit pentru tot lucrul de 
sub cer, cum zice Ecclesiastul (3, 1), dar între toate lu- 
crurile sunt şi lucrurile sfinţite ale vieţuirii noastre, să 
avem grijă să căutăm în fiecare timp cele potrivite ace- 
lui timp”. Căci este un timp al nepătimirii în cei ce se 


720. Împotrivirile dracilor între ei, sau încurajarea unor 
virtuţi opuse lor şi patimilor, urmăresc numai înşelarea noastră. 
Împotrivirea lor e de metodă, nu de scop. 

721. „Priveşte exactitatea Părintelui. De nu va premer- 
ge, zice, intenţia şi dorinţa din noi, împreuna- lucrare a lui 
Dumnezeu nu poate urma.“ Alta: „Dă intenţia, zice, şi ia putere”. 

722. Fiecare clipă a timpului e dată pentru un anumit lucru al 
nostru. Când facem acel lucru la momentul rânduit lui, atunci pu- 
tem trăi viața noastră după mai înainte rânduirea lui Dumnezeu, 
adică în chip plăcut Lui, sau sfinţit. Trebuie să aflăm acordul între 
momentele timpului şi momentele vieţii noastre. Există nişte ar- 
monii mai înainte stabilite între unele şi altele pentru normala şi 
sănătoasa dezvoltare a vieţii noastre. Timpul nu e un gol pe care-l 
putem umple cu orice, ci el e corelativ cu viețile omeneşti. Există în 
el nişte armonii potenţiale cu desfăşurarea vieţii noastre. Aceasta, 
pentru că viaţa noastră însăşi e făcută ca să se ritmeze cu un timp 
al ei. Aceasta nu înseamnă o predestinare, căci noi putem să ne 
desfăşurăm viaţa şi în răspăr cu timpul. Dar aceasta nu e o normală 
dezvoltare a ei. În găsirea acestei armonii se arată din nou darul 
discernământului. Trebuie să ştii pentru care moment al timpului 
se potriveşte un moment al vieţii tale. Numai atunci potenţțele fiinţei 
noastre se actualizează deplin şi armonios. Fiecare clipă a timpului 
e potrivită pentru altă potenţă a fiinţei noastre, iar potenţele aces- 
tea fac şi ele un tot. lar clipa înseamnă tot ansamblul de împrejurări 

nevoiesc şi un timp al împătimirii pentru tinereţea celor 
ce se nevoiesc; un timp al lacrimilor şi un timp al inimii 
învârtoşate; un timp al supunerii şi un timp al stăpânirii; 
un timp al postului şi un timp al împărtăşirii de hrană; 
un timp al războiului din partea trupului duşman şi 
un timp al liniştirii fierbinţelii; un timp al iernii sufle- 
tului (al viforului) şi un timp al liniştii minţii; un timp 
al întristării inimii şi un timp al bucuriei duhovniceşti; 
un timp de învăţare a altora şi un timp de ascultare; 
un timp al întinărilor, pentru închipuirea de sine, şi un 
timp al curăţiei, pentru smerenie; un timp de luptă şi 
un timp de odihnă adăpostită; un timp de liniştire şi un 
timp de împrăştiere nestăpânită; un timp de rugăciune 
neîntreruptă şi un timp de slujire nefăţarnică. 

Deci să nu căutăm înainte de timp cele ale timpu- 
lui (potrivit pentru un lucru), amăgindu-ne dintr-o por- 
nire a mândriei. Să nu căutăm iarna cele ale verii: nu, 
în sămânță, snopii. Pentru că timpul semănării cere 
osteneli şi timpul secerişului aduce haruri negrăite. 
lar de nu, nu vom lua nici la timpul cuvenit cele pro- 
prii ale timpului”. 

60) Unii au luat de la Dumnezeu cuvioasele 
răsplătiri ale ostenelilor înainte de osteneli'?*: alții în 


care cere de la noi un anumit lucru. Pe lângă aceea, acordul acesta 
depinde de o deplină curăţie de patimi. Numai aceasta dă o vedere 
deplin clară şi o putere de a ne conforma cu adevărat cu ceea ce ne 
cere clipa. 

723. A Sfântului Isaac: „Tot cel ce începe înainte de timp cele 
peste măsura lui îşi pricinuieşte îndoită vătămare şi nu sporire. 
Căci negustorii necercaţi în lucrurile mari îşi pricinuiesc mari pagu- 
be. Dar în lucrurile mici înaintează repede. Pentru că fiecare lucru 
îşi are rândul lui şi fiecare vieţuire îşi are rânduită vremea ei”. 

724. Le-au luat pe temeiul intenţiei lor globale de a lucra po- 
trivit voii lui Dumnezeu (intenție cunoscută lui Dumnezeu). De 

osteneli, alţii după osteneli, alţii în vremea morţii, po- 
trivit unei iconomii negrăite a lui Dumnezeu. Trebuie 
căutat care e mai smerit între aceştia'%. 

61) Există o deznădejde din mulţimea de păcate şi 
din povara conştiinţei şi a întristării de nesuportat, din 
pricina copleşirii sufletului de mulţimea rănilor şi o 
scufundare a lui în adâncul deznădejdii, sub greutatea 
acestora'78. Şi există o deznădejde ce ni se întâmplă din 
mândrie şi din închipuirea de sine, din pricină că soco- 
tim căderea ce ni s-a întâmplat sub demnitatea noastră. 
Cine ia seama va afla în aceştia această stare: cel dintâi 
se predă pe sine nepăsării, cel de al doilea nu mai are 
nădejde în nevoinţă. Amândouă sunt fără folos. Căci pe 
unul obişnuieşte să-l tămăduiască înfrânarea şi buna 
nădejde, iar pe al doilea, smerenia şi nejudecarea altora. 

62) Nu trebuie să ne mirăm şi să ne înciudăm 
văzând pe unii săvârşind fapte rele şi aducând 


aceea cei ce mor tineri, fără să fi făcut la arătare dovada lucrării 
lor bune, nu rămân fără răsplata Acestuia, pentru că Dumnezeu, 
ştiind că ar fi săvârşit-o, o răsplăteşte ca şi cum ar fi săvârşit-o. 

725. Aceasta înseamnă poate că Dumnezeu răsplăteşte după 
smerenia fiecăruia. Dar poate cel care n-a apucat să săvârşească 
fapte, în general voite, e cel mai smerit. 

726. „Nimeni, vieţuind în păcate, să nu deznădăjduiască 
de sine, ştiind că plugăria schimbă soiurile plantelor, iar îngri- 
jirea sufletului prin virtute poate birui boli de tot felul.” Alta: 
„Păcat de moarte este cel nepocăit. Despre acesta chiar de s-ar 
ruga un sfânt, nu va fi ascultat”. Alta, a Marelui Vasile: „Dacă 
s-ar număra mulţimea îndurărilor lui Dumnezeu şi s-ar putea 
măsura mărimea Lui în comparaţie cu mulțimea şi mărimea 
păcatelor, ar fi îndreptăţită deznădejdea. Dar dacă acestea pot 
fi măsurate şi numărate, iar mila şi îndurările lui Dumnezeu nu 
pot fi măsurate, nu e loc pentru deznădejde, ci pentru încredere 
în mila Lui, pentru pocăinţa de păcatele noastre, cărora le stă în 
faţă iertarea şi sângele lui Hristos”. 

pentru ele motive bune. Pentru că şi pe şarpele din rai 
l-a pierdut închipuirea de sine care l-a înălțat”. 

63) În toate lucrurile săvârşite şi în toate felurile ele 
vieţuire, fie întru ascultare, fie întru neascultare, fie 
văzute, fie gândite, acesta să-ţi fie dreptarul: dacă sunt 
după Dumnezeu”. De pildă: dacă noi, cei începători, 
săvârşind vreun lucru oarecare nu câştigăm din lucra- 
rea lui în suflet mai multă smerenie decât cea pe care 
o avem, nu socotesc că-l săvârşim cu voia lui Dum- 
nezeu, fie că e mic, fie că e mare'*%. 

64) Noi, cei mai prunci, în aceasta avem încre- 
dinţarea despre voia lui Dumnezeu'%; cei de la mijloc, 
poate, de îndepărtarea vrăjmaşilor; iar cei desăvârşiţi, 
de sporirea şi de bogăţia luminii dumnezeieşti. Cele 
mici, pentru cei mari, poate nu sunt mici; iar cele mari, 
pentru cei mici, nu sunt numaidecât desăvârşite””. 


727. Scolie a lui Gavril Monahul şi Isihastul, din muntele la- 
tro: „Cel ce-şi închipuie că e ceva şi învaţă pe alţii lucruri a căror 
experienţă nu o are nici prin faptă, nici prin cunoaştere, suferă 
de două boli şi de două orbiri: de închipuirea de sine şi de slava 
deşartă, şi de nesimţire şi neştiinţă. Şi dacă acesta îşi va mai adăuga 
şi lăcomia pântecelui, îl vor duce în primejdia vădită pe cel ce le 
are şi la ruşine veşnică şi va auzi de la mulți: «Doctore, vindecă-te 
pe tine însuţi» (Luca 4, 23)". Veniamin Costache: „lar dacă cineva 
a împlinit mai întâi faptele bune şi după aceea începe a învăţa pe 
alţii, acela va dobândi dumnezeiasca fericire, ca cel ce a făcut şi a 
învăţat”. Alta, a lui Solomon: „Sunt unii care seamănă ale lor şi mai 
multe roade fac, şi sunt alţii care adună cele străine şi se sărăcesc”. 

728. „Cele întru ascultare sunt cele poruncite de oameni; 
cele întru neascultare sunt cele neporuncite de oameni, făcute 
din nevoinţa proprie de cel care nu se află sub ascultare”. 

729. „Cercetează cu de-amănuntul, căci toţi putem cunoaşte 
dacă place lui Dumnezeu lucrul pe care-l facem.” 

730. În sporirea smereniei. 

731. „Adică cele ce, pentru cei mari, sunt socotite mici din 
pricina desăvârşirii lor poate nu sunt mici. lar cele socotite mari 

65) Văzduhul curăţit de nori arată soarele stră- 
lucitor, iar sufletul, eliberat de gândurile relelor de 
mai înainte”? şi învrednicit de iertare, vede numai- 
decât pe Dumnezeu'”. 

66) Altceva este păcatul şi altceva, nelucrarea lui 
din trândăvie; şi altceva e nepăsarea; altceva, patima 
şi altceva, căderea. Cel ce le poate cerceta în Domnul 
să le cerceteze în chip lămurit”*. 


pentru cei mici, din pricina nedesăvârşirii lor, nu sunt numai- 
decât desăvârşite. Acelaşi lucru trebuie înţeles şi despre virtuţi 
şi păcate. De pildă, se poate afla în cei mari un spor de smere- 
nie cum e cel din cei începători, care e mic pentru desăvârşirea 
celor mari. Şi se poate afla în începători un spor de lumină şi 
depărtarea duşmanilor, care sunt proprii celor desăvârşiţi şi 
mijlocii şi deci este mare pentru nedesăvârşirea celor mici. Dar 
altceva sunt smerenia şi luminarea celui începător, potrivite 
măsurii lui, şi altceva, smerenia şi luminarea celui desăvârşit: 
acestea sunt foarte mari şi desăvârşite şi neînşelătoare. lar în 
păcate, la fel. Greşala mică, pentru cei desăvârşiţi, nu e mică, 
dată fiind desăvârşirea lor. lar cea mare, pentru cei mici, nu e 
numaidecât mare, dată fiind nedesăvârşirea lor.” 

732. A lui Marcu Monahul: „Obsesia celor de mai înain- 
te” (npoinvwe - prejudecată) este aducerea aminte fără voie de 
păcatele de mai înainte. Cel ce se nevoieşte o împiedică să îna- 
inteze la patimi. Învingătorul desființează până şi atacul lui (mo- 
meala)”. 

733. Altfel, mintea este mereu atârnată în chip pătimaş 
de amintirea păcatului şi de chipul îngustat şi opac al faptei 
păcătoase săvârşite. 

734. „Păcatul este călcarea a toată porunca, chiar şi a celei 
mai mici. Nelucrarea leneşă constă în a nu face şi lucra lucrul 
lui Dumnezeu. Nepăsarea constă în a lucra, dar cu trândăvie. 
Patima e pornirea întipărită şi cu anevoie de clintit a sufletu- 
lui spre cele vătămătoare. Căderea e prăbuşirea din înălţimea 
făgăduinţei (călugăreşti) în necredinţă, sau rostogolirea în vreu- 
na din patimile trupeşti.” 

67) Unii fericesc mai presus de toate facerea de 
minuni şi ceea ce se vede din darurile (harismele) 
duhovniceşti. Ei nu ştiu că sunt multe mai presus 
de acestea şi ascunse, care de aceea sunt ferite de 
cădere'”%. 

68) Cel ce s-a curăţit în chip desăvârşit îşi vede 
sufletul, deşi nu şi sufletul aproapelui, în ce daruri 
se află. Dar cel ce încă înaintează cunoaşte semnele 
acestora prin trup'%. 

69) Puțin foc curăţeşte toată materia, precum o 
spărtură mică nimiceşte toată osteneala'”. 

70) Este o odihnă a lucrării duşmane care trezeşte 
puterea minţii şi nu aţâţă fierbinţeala. Şi este o adâncă 
străpungere (a inimii) care trezeşte şi mişcările ei, ca să 
nu ne încredem în noi înşine, ci în Dumnezeu, Cel ce 
omoară în chip neştiut fierbinţeala care se află în noi. 

71) Când vedem pe vreunii iubindu-ne în Domnul, 
să ne păzim neîndrăzneţi mai ales faţă de ei. Căci 
nimic nu obişnuieşte să risipească dragostea şi să 
pricinuiască ura ca îndrăzneala'%. 

72) Ochiul sufletului e înţelegător şi foarte frumos 
şi e mai presus de toată frumuseţea, după fiinţele 
netrupeşti. De aceea şi cei pătimaşi au putut cunoaşte 
gândurile aflătoare în alte suflete, din multa iubire 
față de ele. Şi mai ales când, întinaţi, sunt scufundaţi 
în trupurile lor. 


735. Nu sunt supuse căderii, pentru că sunt la adăpostul la- 
udelor şi al slavei deşarte. 

736. Sufletul acestuia n-a devenit încă transparent în chip 
nemijlocit. 

737. „Păzeşte-te de cele mici, ca să nu cazi din cele mari.” 

738. Scolie din Sfântul Isaac: „Mergi la prietenii tăi cu 
cuviință. De vei face aşa, te vei folosi şi pe tine şi pe ei. Căci, sub 
masca iubirii, sufletul leapădă frâul păzirii sale”. 

73) Dacă nimic nu se împotriveşte firii nemateriale 
ca ceea ce e material, cel ce citeşte să înţeleagă'”*. 

74) Grija de ei înşişi, în cei lumeşti, se împotriveşte 
purtării de grijă a lui Dumnezeu; iar în noi, cunoștinței 
înţelegătoare. Cei neîntăriţi cu sufletul să cunoască 
din necazurile şi primejdiile trupului şi a necazurilor 
din afară cercetarea lor de către Dumnezeu; iar cei 
desăvârşiţi să o cunoască din venirea Duhului şi din 
adaosul de daruri (de harisme)'%. 

75) Este un drac care, când ne întindem pe pat, ve- 
nind la noi, ne săgetează cu amintiri urâte şi murdare, 
pentru ca, neridicându-ne la rugăciune din trândăvie, 
şi neînarmându-ne împotriva lui, să adormim în gân- 
duri murdare şi să avem visuri murdare. 

76) Există un aşa-numit înainte-mergător al duhu- 
rilor, care ne ia în primire îndată ce ne deşteptăm din 
somn şi întinează primul nostru gând. Dă pârga zilei 
tale Domnului, căci ea va fi a celui ce o ia mai înainte. 

Un lucrător preabun al Domnului mi-a spus un cu- 
vânt vrednic de ascultat: „Cunosc drumul întreg al zi- 
lei mele, de dimineaţă”. 

77) Multe sunt căile evlaviei şi multe, ale pierzani- 
ei, pentru că de multe ori cineva, împotrivindu-se unui 


739. Ed. 1970 şi Veniamin Costache, unde scolia e mai 
extinsă ca în PG: „Nematerial e sufletul, material e trupul. Deci 
nimic nu se împotriveşte sufletului ca trupul. Căci sufletul, ca 
nematerial, tinde în sus, iar trupul e tras de greutatea materiei în 
jos şi se face mare piedică sufletului. Sau şi aşa: nimic nu tulbură 
mintea aşa de mult şi o face să nu vadă, ca murdăria trupului, 
care-i vine din necurăţia plăcerilor urâte”. 

740. „Când cel slab cu sufletul va dobândi răbdare în boli şi 
încercări, să desluşească în aceasta că e cercetat de Dumnezeu. 
lar cei desăvârşiți să cunoască aceasta din cunoştinţele înalte 
ale harului.“ 

lucru, ajută la împlinirea altuia. Dar scopul amându- 
rora este bineplăcut Domnului'”. 

78) Dracii ne războiesc în încercările ce ni se 
întâmplă, îndemnându-ne fie să spunem, fie să fa- 
cem ceva necuvenit. lar când nu pot, stând liniştiţi, ne 
îndeamnă să aducem o mulţumire plină de mândrie 
lui Dumnezeu. 

79) Cei ce cugetă cele de Sus, desprinzându-se, urcă 
puţin în sus, iar cei ce cugetă cele de jos pornesc iarăşi 
în jos. Cei ce se desprind nu mai au nimic la mijloc. 
Adică nu mai au lumea între ei ca în viaţa de aici'%. 

80) Una singură dintre făpturi a primit existenţa 
în alta şi nu în sine. Şi e minune cum poate să stea în 
afară de cea în care şi-a primit existenţa”. 

81) Maicile nasc pe fiicele evlavioase. lar pe maici, 
Domnul. Dar nu e neînţelept a vedea regula de mai 
sus şi în cele contrare'%. 


741. Calea evlaviei poate fi felurită, pentru că unul se opune 
unui păcat, iar altul lucrează pentru împlinirea unei fapte bune. 

742. „Despărţire numeşte aici moartea. Deci unii, cugetând 
la cele cereşti, când se despart de trup, urcă cu sufletul la cer. lar 
cei ce cugetă cele ale patimilor, după moarte, coboară la iad. lar 
la mijloc, adică din lumea aceasta, după despărţirea lor, nu mai 
e nimic.” Sufletele plecate de aici nu mai au lumea ca mediu de 
comunicare între ele datorită trupurilor. 

743. Lumea a devenit cu totul transparentă, personalizată. 

744. „Socotesc că vorbeşte despre suflet, care nici n-a preexis- 
tat trupului, nici nu vine la existenţă după trup, ci se creează şi el 
odată cu trupul. De aceea, e ucigaş şi cel ce omoară embrionul. 
Pentru că el e însufleţit de la zămislire. Tot aşa de mult lucrează 
sufletul atunci, ca şi trupul. Pe măsura creşterii trupului îşi arată şi 
sufletul lucrările lui. Deci e o minune, zice, cum sufletul care îşi ia 
existenţa în trup poate subzista gol după despărţire. Dar aceasta e 
dogma lui Dumnezeu... Sufletul aşteaptă şi există negreşit, până la 
cealaltă legare a lui, în Dumnezeu cu trupul său.” 

745. „Maici numeşte virtuțile generale, care nasc pe fiicele lor. 

82) Moise, sau mai bine zis Dumnezeu, porunceşte 
ca cel fricos să nu iasă la război, ca nu cumva rătăcirea 
din urmă a sufletului să fie mai mare decât cea dintâi 
cădere a trupului, şi pe drept cuvânt”. 


lar ele se nasc din dragostea de Dumnezeu, din credinţă şi nădejde, 
care sunt din Dumnezeu. Dar tot aşa e cu cele contrare. Patimile 
mai generale nasc pe cele mai parțiale. Şi precum pe acelea le 
naşte Domnul, aşa pe acestea le sădeşte în noi diavolul,” 

746. „Fricos numeşte pe cel ce-şi iubeşte sufletul său şi 
se teme de osteneli. Pe acesta îl sfătuieşte să nu se facă mo- 
nah, ca nu cumva, după ce a făgăduit să viețuiască cu totul 
duhovniceşte, îngrijindu-se numai de virtuțile sufletului, să se 
îngrijească de dulcile patimi ale trupului cărora slujea mai îna- 
inte; căci, neînstrăinându-se de ele, va rătăci şi mai mult şi va 
cădea în deznădejde, având să suporte o sfărâmare mai grea, 
ca unul ce a căzut de sus, sau din schima călugărească, şi să 
sufere o judecată mai grea, întorcându-se la cele dinainte din 
deznădejde, şi deci să păcătuiască întru cunoştinţă. «Căci celui 
ce i s-a dat mult mult i se va cere» (Luca 12, 48).” 


ACELAŞI CUVÂNT 
Partea a Il-a 
Despre dreapta socoteală bine deosebitoare 


1) „Precum doreşte cerbul însetat apa” (Psalm 
41, 1), aşa doreşte călugărul cunoaşterea voii celei 
bune a lui Dumnezeu. Şi nu numai cunoaşterea aceas- 
ta, ci şi pe aceea amestecată”; ba încă şi cunoştinţa 
a ceea ce e potrivnic aceleia. Despre acestea cuvân- 
tul nostru are într-adevăr multe de spus şi anevoie de 
tâlcuit. La fel doreşte călugărul să afle care sunt, din- 
tre lucrurile care ne privesc, cele ce trebuie să se facă 
mai presus de toate şi fără de nicio amânare, potrivit 
celui ce a spus: „Vai celui ce amână zi după zi şi timp 
după timp” (sus Sirul 5, 8); de asemenea, care lu- 
cruri trebuie făcute cu blândeţe şi cu chibzuială, cum 
îndeamnă cel ce a zis: „Cu povăţuire se face războiul” 
(Pilde 24, 6), şi iarăşi: „Toate cu bună-cuviinţă şi după 
rânduială” (1 Corinteni 14, 40). 

Căci nu e dat oricui să cunoască repede şi uşor 
asemenea lucruri greu de deosebit. De aceea şi 
purtătorul de Dumnezeu David, şi Duhul cel Sfânt 
care grăia în el, ni se arată rugându-se de multe ori. 
Căci odată zice: „Învaţă-mă pe mine să fac voia Ta, 
că Tu eşti Dumnezeul meu” (Psalm 142, 10), altădată 
iarăşi: „Povăţuieşte-mă la adevărul Tău” (Psalm 24, 5), 
şi iarăşi: „Arată-mi, Doamne, calea pe care voi umbla, 


747. „Adică doreşte să ştie ce înseamnă a face un lucru bun 
în scopul lui.” 

că spre Tine am ridicat sufletul meu” (Psalm 142, 8) şi 
l-am înălţat de la toată grija vieţii şi de la toată patima. 

2) Toţi câţi voiesc să cunoască voia Domnului sunt 
datori să o omoare întâi pe a lor'*. Şi, rugându-se cu 
credinţă şi cu simplitate neforţată şi întrebând sufle- 
tele părinţilor sau ale fraţilor întru smerenia inimii şi 
cu un cuget neîndoielnic, să primească de la ei cele 
sfătuite de ei, chiar dacă cele ce li se spun ar fi po- 
trivnice scopului lor şi chiar dacă cei întrebaţi n-ar fi 
foarte duhovniceşti. Căci nu este nedrept Dumnezeu 
ca să lase să fie amăgite sufletele, care s-au smerit pe 
ele prin încredere şi nerăutate, de către sfatul şi jude- 
cata aproapelui, chiar dacă cei întrebaţi ar fi ca nişte 
animale necuvântătoare. Cel ce grăieşte prin ei este 
nematerial şi nevăzut”*. 

De multă smerită cugetare s-au umplut cei ce 
se supun, fără să se îndoiască, regulii amintite. 
Căci dacă şi-a deschis cineva în Psaltire gândul său 
(Psalm 48, 4), cu cât nu se deosebeşte mai mult min- 
tea înzestrată cu judecată şi sufletul înţelegător de 
o spusă neînsufleţită?'* Dar mulţi, necunoscând 
încă acest bine desăvârşit şi uşor'”, ci încercând 


748. „Ei trebuie să moară plăcerilor şi voilor lor şi să se 
despartă de acestea.” 

749. Importantă este depăşirea egoismului mândriei; soco- 
tirea lui Dumnezeu ca fiind altul, nu ca identic cu propriul eu. 
Dumnezeu ne grăieşte prin altul. 

750. Dacă David şi-a încredinţat sufletul unui stih al Psal- 
tirii, cu cât mai mult trebuie să ne încredinţăm noi unui suflet 
de om! Adică mai mult trebuie să întrebăm un om credincios, 
decât un text al Scripturii. Aceasta ne păzeşte de o interpretare 
individualistă, trufaşă, a Scripturii. 

751. E un bine desăvârşit şi uşor să faci ceea ce te sfătuieşte 
un părinte duhovnicesc, căci prin el dobândeşti smerenia. 

să cunoască de la ei şi în ei ceea ce e bineplăcut 
Domnului, ne-au povestit multe şi felurite judecăţi 
despre aceasta. 

3) Unii dintre cei ce au căutat să cunoască aces- 
tea şi-au despărţit gândul lor de toată împătimirea, 
de amândouă aceste porniri ale sufletului - atât 
de cea care se apucă de ceva, cât şi de cea care se 
împotriveşte cu cuvântul -, şi şi-au înfăţişat în zilele 
amintite mintea lor dezbrăcată de voia lor într-o ce- 
rere fierbinte Domnului şi aşa au cunoscut voia Lui: 
fie pentru că mintea înţelegătoare a vorbit în chip 
înţelegător cu mintea noastră, fie pentru că s-a pier- 
dut din suflet cu desăvârşire acel gând unic al lor. 

Alţii au înţeles, din greutatea şi împiedicarea 
ce a urmat hotărârii de a face ceva, că acestea sunt 
dumnezeieşti, potrivit celui ce a spus: „Am voit să 
vin la voi, o dată şi de două ori, şi ne-a împiedicat 
satana” (1 Tesaloniceni 2, 18). Alţii, dimpotrivă, din 
neaşteptatul ajutor al lui Dumnezeu în lucrul por- 
nit, au simţit că el e bine primit de Dumnezeu şi au 
spus: „Fiecăruia care alege binele îi ajută Dumnezeu” 
(Romani 8, 28). 

4) Cel ce a agonisit pe Dumnezeu în sine, prin lumi- 
nare, e încredinţat în felul al doilea”, dar nu îndată, 
de ajutorul Lui în cele ce trebuie făcute îndată, cât şi 
în cele ce pot aştepta. 

5) Îndoiala în hotărârea ce trebuie luată şi neîn- 
credinţarea (nesiguranța), stăruind mult timp, sunt 
semnul unui suflet neluminat şi iubitor de slavă. 
Căci nu e nedrept Dumnezeu, ca să se închidă în 
fața celor ce bat cu smerenie. Domnul caută în toate 


752. În felul al doilea, adică prin simţirea ajutorului lui 
Dumnezeu. 

scopul: atât în cele ce trebuie făcute fără întârziere, 
cât şi în cele ce trebuie amânate. De aceea toate cele 
curate de împătimire şi de orice întinare, făcute în pri- 
mul rând pentru Domnul şi nu pentru altceva, chiar 
dacă nu sunt negreşit bune, ni se vor socoti ca bune. 
Căci căutarea celor mai presus de noi nu ajunge la un 
sfârşit neprimejdios”>. 

6) Negrăită este judecata lui Dumnezeu cu privire la 
noi. Căci de multe ori voieşte să ascundă, din iconomie, 
voia Lui dinspre noi, ştiind că, chiar de o vom cunoaşte, 
nu vom asculta de El şi deci vom primi mai multe răni. 

7) Inima dreaptă s-a izbăvit de felurimea lucruri- 
lor'5*, plutind fără primejdii în corabia nerăutăţii. 

8) Sunt suflete bărbăteşti ce se apucă, aprinse de 
dragostea lui Dumnezeu şi întru smerenia inimii, de 
lucrări mai presus de ele; şi sunt inimi mândre care 
fac acelaşi lucru. Căci de multe ori scopul vrăjmaşilor 
noştri este să ne îndemne la cele mai presus de pu- 
tere, ca, descurajându-ne în ele, să ne lepădăm şi de 
cele după putere şi să prilejuim râsul cel mai mare 
vrăjmaşilor noştri. 

9) Am văzut suflete şi trupuri slabe din pricina 
mulţimii de păcate pornind la nevoinţe peste puterile 
lor şi neputându-le săvârşi. Şi am spus că pocăinţa lor 
va fi preţuită de Dumnezeu după mărimea smereniei 
şi nu a ostenelilor. 


753. Când căutăm să înfăptuim cele mai presus de noi, chiar 
dacă o facem pentru Dumnezeu, putem greşi. Totuşi Dumnezeu 
nu ne osândeşte pentru greşală, odată ce scopul lucrării a fost 
slujirea Lui. 

754. „Felurimea lucrurilor” constă în tot felul de gânduri as- 
cunse, viclene, născute din încrederea minţii în deşteptăciunea 
ei. De aceea e bine să pluteşti în corabia simplităţii neprimejdui- 
te de valurile gândurilor de tot felul. 

10) Se întâmplă uneori că pricina celor mai mari 
rele este locul de vieţuire; dar, alteori, este şi petre- 
cerea cu alţii'5. Dar îşi ajunge de multe ori şi sufletul 
stricat spre pierzania lui. Cel ce s-a despărţit de cele 
două dintâi s-a izbăvit poate şi de a treia. Dar cel ce 
păstrează starea a treia se dovedeşte necercat în tot 
locul. Căci niciun loc nu e mai la adăpost ca cerul“. 

ll)Deceiceseluptăcu noi îndeobşte, necredincioşi 
sau rău-credincioşi, „după întâia şi a doua mustrare, 
să ne ferim” (Tit 3, 10), dar celor ce voiesc să înveţe de 
la noi adevărul să nu obosim în veac să le facem bine. 
insă să ne folosim de amândouă chipurile de lucrare 
şi pentru întărirea inimilor noastre. 

12) E foarte lipsit de judecată cel care, auzind des- 
pre virtuţi mai presus de fire în sfinţi, deznădăjduieşte 
de sine însuşi. Căci mai degrabă te va învăţa pe tine 
una din acestea două: sau îţi va stârni râvna prin cu- 
vioasa bărbăţie a lor, sau te va întoarce spre multă 
defăimare de tine şi spre vederea neputinței tale prin 
de trei ori cuvioasa smerenie. 

13) Sunt draci necuraţi, foarte vicleni printre 
cei vicleni, care ne sfătuiesc nu numai pe noi să 
săvârşim păcatul, ci voiesc să facem părtaşi şi pe 
alţii la săvârşirea răului, ca să ne pricinuiască o mai 
cumplită osândire. Am văzut pe unul învățând de la 
altul deprinderea cea rea. Şi cel ce învăţa pe celălalt, 
venind la simţirea de sine, a început să se pocăiască 
şi s-a oprit de la rău; dar pocăinţa lui şi-a pierdut tăria 
şi rodul din pricina ucenicului. 


755. „Observă că, amintind de creştere, învinovăţeşte şi so- 
cietatea, ca pricină a păcatului. Deci să nu se spună că nu vine 
niciodată vătămare din acestea, fie prin cuvinte, fie din celelalte”. 

756. Cerul nepătimirii sau al smereniei. 

14) Multă cu adevărat, multă şi greu de cuprins este 
răutatea duhurilor şi puţinora le este văzută. Ba soco- 
tesc că nici acestora puţini nu le e întreagă văzută: 
căci, cum, de multe ori, desfătându-ne de mâncare şi 
săturându-ne, priveghem întru trezvie, iar postind şi 
asuprindu-ne trupul, suntem doborâţi în chip jalnic de 
somn? Cum, liniştindu-ne de unul singur, ne înăsprim, 
şi, viețţuind împreună cu alţii, suntem străpunşi la 
inimă şi ne mâniem? Cum, omorându-ne cu foamea, 
suntem ispitiţi în somn, şi ghiftuindu-ne, rămânem 
neispitiţi? Cum, în înfrânare ne facem întunecaţi şi 
nestrăpunşi la inimă, iar în băuturi de vin, veseli cu 
sufletul şi uşori de străpuns la inimă?“ Cel ce poate, 
să lumineze în acestea în Domnul pe cei neluminaţi! 
Căci noi suntem neluminațţi în aceasta. Spunem doar 
că nu întotdeauna prefacerea noastră vine de la draci, 
ci vine, (cum, nu ştiu), din amestecarea sucurilor ce 
mi s-a dat mie şi din grosimea întinată şi lacomă care 
mă îmbracă. 

Pentru această cădere greu de explicat în cele spu- 
se, să rugăm cu sinceritate şi cu smerenie pe Domnul 
să ne ierte; dacă după rugăciunea noastră şi după tim- 
pul ei vom afla că ceea ce ni s-a întâmplat se lucrează 
în noi la fel, să cunoaştem negreşit că nu e de la draci, 
ci din fire. Dar de multe ori şi iconomia dumnezeiască 
voieşte să ne ajute prin cele potrivnice, înfrânând 
prin toate închipuirea de sine a noastră. E rău să is- 
codim adâncul judecăților lui Dumnezeu. Iscoditorii 


757. Din Teodor al Edesei: „Vinul, cum s-a scris, veseleşte ini- 
ma omului» (Psalm 103, 15). Dar tu, odată ce ai făgăduit să plângi 
pururea, ocoleşte această veselie, şi te vei veseli cu darurile (ha- 
rismele) duhovniceşti. Căci, veselindu-te de vin, te vei amesteca 
cu multe gânduri urâte şi vei ajunge în multe supărări”. 


CUVÂNTUL AL XXVI-LEA (II) 407 


călătoresc în corabia închipuirii de sine“. Dar să se 
mai citească unele despre neputinţa celor mulţi. 

15) A întrebat un oarecare pe cineva din cei ce pot 
să vadă: „Pentru ce Dumnezeu, cunoscând de mai îna- 
inte căderile unora, i-a împodobit pe aceştia cu daruri 
(harisme) şi cu semne (minuni)?” lar acela răspunse: 
„Ca pe ceilalţi oameni duhovniceşti să-i facă de ne- 
clintit, apoi ca să arate libertatea omului; şi ca pe cei 
căzuţi să-i facă fără răspuns de apărare la Judecată”. 

16) Legea, ca nedesăvârşită, zice: „la aminte la 
tine însuţi” (Deuteronomul 4, 9). lar Domnul, ca mai 
presus de desăvârşire, a poruncit să îndreptăm şi 
pe fratele nostru, zicând: „De-ţi va greşi fratele tău” 
şi cele următoare (Matei 18, 15). Dacă mustrarea ta, 
mai bine zis aducerea aminte îndreptată spre el, e 
curată şi smerită, să nu ocoleşti să împlineşti porunca 
Domnului. Dacă nu aiajunsla această stare, împlineşte 
încă slujirea legii'>*. 


758. Într-o umbră de corabie, într-o umbră a călătoriei, în ire- 
alitate. 

759. „Sfântul socoteşte aici, cred, că slujirea legii constă în 
a lua aminte cineva la sine însuşi, adică a căuta de ale sale. lar 
slujirea Domnului constă în a privi şi la ale aproapelui şi a-l în- 
drepta.” Alta: „Legea e umbra Evangheliei, iar Evanghelia e chi- 
pul celor viitoare. Legea opreşte faptele cele rele, iar Evanghelia 
îndeamnă la faptele cele bune”. 

Evanghelia lui Hristos e legea iubirii aproapelui, e legea 
depăşirii grijii de sine. Ea nu cere numai să nu se facă rău celorlalţi, 
ci să li se facă bine. Ea a pătruns la ultima cunoaştere a omului, 
arătându-ne că el nu se poate mântui decât punându-şi viaţa sa 
pentru mântuirea aproapelui. Legea Evangheliei tălmăceşte le- 
gea cea mai adâncă a însăşi ființei omeneşti, tâlcuind ceea ce 
omul însuşi experiază ca aspirația cea mai adâncă a lui şi ca sin- 
gura care îl face fericit. Ea corespunde unei etape mai avansate 
a omenescului. Fericirea veşnică nu e decât prelungirea eternă 

17) Nu te mira văzând şi pe cei iubiţi de tine 
duşmănindu-te pentru mustrări, căci cei mai uşuratici 
se fac unelte ale dracilor, mai ales împotriva celor ce 
le sunt acestora (dracilor) duşmani”. 

18) Îmi vine a mă minuna foarte mult mai ales de 
un lucru ce se petrece în noi: cum, având în virtuţi de 
ajutor pe Dumnezeu Cel Atotputernic şi pe îngeri şi 
pe sfinţi, iar în cele potrivnice numai pe dracul cel 
viclean singur, ne încovoiem mai uşor şi mai repede 
spre patimi? Despre aceasta nu voiesc să vorbesc cu 
de-amănuntul. Căci nici nu pot. 

19) Dacă cele ce se petrec se petrec aşa, pentru 
că aşa au fost făcute prin fire, cum sunt eu chipul lui 


a acestei fericiri reale la care poate ajunge omul încă de aici. Nu 
în noi e fericirea, ci în alţii şi, în ultimă analiză, în Cel ce i-a făcut 
şi-i susține pe toţi, ca să se scufunde, unificându-se fără confun- 
dare, unii în alţii. Dar aproapele nu poate fi mântuit de noi fără 
voinţa lui. De aceea trebuie trezit la conştiinţa păcătoşeniei lui 
când greşeşte. Noi îl ajutăm trezindu-l la responsabilitatea lui 
personală. Dar trebuie să o facem cu iubire, necoborându-l iarăşi 
la starea de obiect şi necultivând iarăşi închiderea noastră în noi 
prin mândria unei mustrări aspre şi dispreţuitoare. Fericirea co- 
muniunii veşnice va fi o comuniune între persoane ce se iubesc 
şi se respectă ca egale. Ne scufundăm unii în alţii, ca persoane în 
persoane, fără să ne contopim. 

760. „E vorba de cei ce lucrează binele, care prin aceasta 
se fac duşmani ai dracilor.” Duhurile răului fac totul ca să ţină 
învrăjbiţi pe oameni prin toate mijloacele. „Dracii ne ispitesc fie 
prin ei înşişi, fie înarmând pe cei ce nu se tem de Domnul împo- 
triva noastră. Prin ei înşişi o fac când suntem singuri, despărțiți 
de oameni, ca pe Domnul în pustie; prin oameni, când vieţuim 
împreună cu ei, ca şi pe Domnul, prin farisei. Dar noi, privind la 
Cel ce ne e pildă, să-i alungăm din amândouă părţile. Ai grijă de 
tine, nu de altul. Căci nu poţi face ultima lucrare decât cu iubirea 
pe care trebuie să o câştigi.” 

Dumnezeu şi cum am fost amestecat cu lutul? Cum 
zice marele Grigorie: „Dacă ceva din cele create s-a 
făcut altfel de cum a fost făcut, el doreşte numaide- 
cât, cu nesaţiu, rudenia sa”. 

20) Trebuie să se folosească cineva de tot 
meşteşugqul ca să înscăuneze lutul, ca să zic aşa, 
înălțându-l pe tronul lui Dumnezeu”!. Deci nimeni să 
nu se scuze cu vreun motiv, în privinţa urcării. Căci 
calea şi uşa s-au deschis'*?. 

21) Auzirea biruinţelor părinţilor duhovniceşti 
trezeşte la râvnă mintea şi sufletul, iar auzirea 


761. Se redau aici şi nedumerirea şi răspunsul. Omul lucrează 
oarecum potrivit firii sale când se îngrijeşte de cele ale trupului. 
Dar întrucât s-a înstrăinat în parte, prin păcat, de firea sa, sau 
de Dumnezeu, rudenia sa, el tinde cu nesat spre Dumnezeu, ne- 
putând dobândi fericirea prin copleşirea sa de grijile exclusive 
ale trupului. Numai aşa el poate ridica chiar trupul pe tronul lui 
Dumnezeu, scop pentru care Dumnezeu a unit sufletul omului 
cu trupul. Aceasta e adevărata aspirație a omului, deci firea lui. 
Propriu-zis, pe tronul dumnezeiesc a fost înscăunat trupul Dom- 
nului. Dar noi suntem împreună-moştenitori cu El. Noi devenim 
părtaşi la această cinste supremă, căci ne însuşim prin trup pu- 
terea stăpânitoare a lui Dumnezeu. Omul aspiră să ajungă la cel 
mai înalt vârf posibil. Dumnezeu i-a sădit această aspirație. Ea 
nu e greşită, dar nu o poate înfăptui decât prin Dumnezeu şi în 
unire cu El. 

762. „Căi numeşte Scriptura virtuțile. lar cea mai mare din- 
tre toate virtuțile este iubirea. De aceea a zis Apostolul: «Dar vă 
arăt vouă o cale prin covârşire» (1 Corinteni 12, 31). Căci ea ne 
convinge să dispreţuim lucrurile materiale şi să nu punem ni- 
mic din cele vremelnice mai presus de cele veşnice».” Pe de altă 
parte, lisus e Calea, căci din El izvorăşte iubirea şi ea ni se face 
proprie şi nouă. Prin iubirea față de Tatăl şi faţă de oameni S-a 
suit El, ca om, pe tronul dumnezeiesc şi prin aceeaşi iubire izvo- 
râtoare din El, pe care o primim unindu-ne cu El, urcăm şi noi pe 
acel tron. lubirea va avea domnia supremă în vecii vecilor. 

învăţăturii lor povăţuieşte pe cei următori spre urma- 
rea pildei lor. 

22) Dreapta socoteală este făclie în întuneric, în- 
toarcerea celor rătăciţi, luminarea celor cu vederea 
scurtă (miopi). Cel ce deosebeşte (cele bune de cele 
rele) află sănătatea şi depărtează boala. 

23) Toţi cei ce se minunează de lucrurile mici 
obişnuiesc să sufere aceasta în două feluri, fie datorită 
celei mai din urmă neştiinţe, fie pentru a mări şi înălța 
faptele aproapelui, în scopul smeritei cugetări. 

24) Să ne nevoim nu numai a ne lupta cu dracii, 
pentru a ne apăra, ci şi a-i război pentru a-i birui. Cel 
dintâi când loveşte, când e lovit; cel de al doilea tot- 
deauna goneşte pe vrăjmaşi. 

25) Cel ce a biruit patimile răneşte pe draci. Une- 
ori, prefăcându-se că e stăpânit de patimi, înşală prin 
aceasta pe vrăjmaşii lui şi rămâne nerăzboit de ei. 
Careva dintre fraţi a fost necinstit şi, neclătinându-se 
nicidecum cu inima, se ruga cu mintea. Dar pe urmă 
a început să se tânguiască foarte tare de necinstiri, 
ascunzându-şi nepătimirea. Un altul dintre fraţi, ne- 
dorind nicidecum şederea în frunte, se prefăcea că 
suferă că nu o are. Dar ce voi spune de neprihănirea 
aceluia care, intrând într-o casă a desfrâului, chi- 
purile pentru a păcătui, a atras pe o desfrânată la 
nevoinţă?'* lar cineva i-a adus unuia dintre cei ce se 
linişteau un strugure foarte de dimineaţă. Şi acesta, 
după plecarea celui ce i l-a adus, l-a mâncat într-o por- 
nire repezită şi fără poftă, arătându-se pe sine dra- 
cilor ca stăpânit de lăcomia pântecelui. Altul, iarăşi, 


763. Avva Serapion zice: „Se întâmplă că unul lucrează în cele 
de-a stânga viața întru înţelepciunea lui Dumnezeu, şi se întâmplă 
că altul lucrează păcatul sub masca celor dumnezeieşti”. 

pierzând nişte ramuri verzi, se văita toată ziua. Dar unii 
ca aceştia au nevoie de multă trezvie, ca nu cumva, în- 
cercând să râdă de draci, să se facă ei înşişi de râsul 
acelora. Aceştia sunt cu adevărat aceia despre care 
Apostolul a zis: „ca amăgitori deşi iubitori de adevăr” 
(2 Corinteni 6, 8). 

26) De vrea cineva să înfăţişeze Domnului un trup 
neprihâănit şi să-l arate o inimă curată, să ţină tare ne- 
mânierea şi înfrânarea. Căci fără acestea toată oste- 
neala noastră este fără folos. 

27) Aşa cum luminile din ochii oamenilor sunt de- 
osebite, la fel, multe şi deosebite sunt umbririle soa- 
relui înţelegător ce se ivesc în suflet. Alta este cea 
care lucrează prin lacrimile trupeşti, şi alta, cea care 
lucrează prin cele sufleteşti; alta, cea care se arată 
prin ochii trupului şi alta, cea care se arată prin cei 
înţelegători. Alta e cea din auzirea cuvântului şi alta 
e veselia mişcată în chip deosebit în suflet. Alta e cea 
din liniştire şi alta, cea din ascultare. Pe lângă toate 
acestea, alta este cea care, într-un chip cu totul deose- 
bit, înfăţişează lui Hristos mintea, prin răpire, în chip 
negrăit şi de netâlcuit, în lumina înţelegătoare”*. 

28) Sunt virtuţi şi sunt maici ale virtuţilor. Deci cel 
cuminte se va nevoi mai mult pentru câştigarea mai- 
cilor. Învățătorul maicilor e Dumnezeu însuşi printr-o 
lucrare deosebită. lar ai fiicelor, sunt foarte mulţi“. 


764. Ed. 1970: „Maici ale virtuților sunt: credinţa, nădejdea, 
dragostea, chibzuinţa, bărbăţia, cumpătarea, dreptatea, dreapta 
socoteală, smerenia; şi altele, mai mici: postul, înfrânarea, pri- 
vegherea, neagonisirea, rugăciunea, liniştirea, tăcerea şi altele”. 

765. A lui Teodor al Edesei: „Întreit este orice suflet cuvântător. 
Virtutea aflătoare în partea raţională a sufletului au numit-o 
chibzuinţă, înţelegere şi înţelepciune; pe cea aflătoare în iuţime 
(mânie), bărbăţie şi răbdare; iar pe cea din partea poftitoare, 

29) Să luăm aminte, ca nu cumva să împlinim 
puţinătatea hranei cu mulţimea somnului. Căci aces- 
ta este un lucru al celor fără minte, ca şi cel dimpotrivă. 
Am văzut lucrători care, într-o oarecare împrejurare, 
au făcut puţin pogorământ pântecelui, dar repede au 
chinuit bărbăteşte pe ticălos cu starea de toată noap- 
tea în picioare, şi l-au învăţat să se smerească după 
aceea de săturare cu bucurie. 


iubire, neprihânire şi înfrânare. lar dreptatea s-a semănat în toate, 
făcându-le să lucreze în armonie. Prin chibzuinţă luptă împotriva 
puterilor opuse, apărând virtuțile; prin neprihănire priveşte lucruri- 
le fără patimă; prin iubire convinge sufletul să iubească pe oameni 
ca pe sine însuşi; prin înfrânare taie orice plăcere; iar prin bărbăţie 
şi răbdare înarmează sufletul împotriva vrăjmaşilor nevăzuţi” 
(Veniamin Costache). Alta: „Cele trei părţi ale sufletului sunt cuge- 
tarea, iuţimea şi pofta. Când în iuțime se află dragostea de oameni, 
în poftă - curăţia şi neprihănirea, cugetarea este luminată. Căci 
cugetarea este sănătoasă şi înțeleaptă şi luminată când a supus 
patimile şi priveşte duhovniceşte raţiunile făpturilor lui Dumnezeu 
şi le pune în legătură cu Sfânta Treime. Şi iuțţimea se mişcă după 
fire când iubeşte pe toţi oamenii şi nu are față de niciunul vreo 
scârbă sau vreo ţinere de minte a răului. lar pofta, când prin înfrâ- 
nare şi prin smerita cugetare şi prin neagonisire omoară patimile, 
adică dulceaţa şi dezmierdarea trupului şi pofta banilor şi a slavei 
trecătoare şi se îndreaptă spre dragostea cea dumnezeiască şi ne- 
muritoare. Căci pofta se porneşte spre trei lucruri: ori spre dulceata 
trupului, ori spre slava deşartă, ori spre amăgirea banilor. Şi, pen- 
tru această poftire fără socoteală, defaimă pe Dumnezeu, uită pur- 
tarea frumoasă dată ei prin fire şi se sălbăticeşte spre aproapele 
şi întunecă cugetarea şi nu o lasă să caute în Sus, spre adevăr. Dar 
cine câştigă cugetarea înaltă câştigă Împărăţia cerurilor”. Cele 
trei părţi ale sufletului se înrâuresc una pe alta. Iubirea urcă din 
poftă în cugetare cu elanul pe care îl dă iuțimea, iar cugetarea se 
înalţă, nu numai prin înţelegere, ci şi prin iubire, la Sfânta Treime, 
hrănindu-se din ea cu iubirea nesfârşită, deci nemuritoare şi mereu 
plină de elan. 

30) Dracul iubirii de arginţi războieşte de multe 
ori cu tărie pe cei neagonisitori. lar când nu izbuteşte, 
îi înfăţişează pe săraci ca pricină“, şi aşa înduplecă 
iarăşi pe cei neiubitori de cele materiale să se facă iu- 
bitori ale acestora. 

3l) Când ne supărăm, să nu încetăm să ne aducem 
aminte de porunca Domnului către Petru, să iertăm 
de şaptezeci de ori câte şapte (Matei 18, 22). Căci ceea 
ce a poruncit altuia a făcut şi El, cu mult mai mult. lar 
mândrindu-ne, să ne aducem iarăşi aminte de cel ce a 
zis: „Cel ce va împlini toată legea duhovnicească, dar 
va greşi printr-o singură” patimă, adică prin mândrie, 
„s-a făcut vinovat de toate” (Iacov 2, 10). 

32) Duhurile rele şi pizmaşe hotărăsc câteodată să 
se depărteze de bunăvoie de la sfinţi, ca nu cumva să 
pricinuiască cununi celor războiţi pentru că au rămas 
nebiruiţi în războaiele duse împotriva lor. 

33) „Fericiţi făcătorii de pace” (Matei 5, 9), nimeni 
nu va spune altfel“. Dar eu am văzut şi pe făcătorii 
de vrajbă fericiţi. De pildă, doi inşi au intrat unul 
cu altul într-o legătură de curvie; iar unul dintre cei 


766. Dau grija de săraci ca motiv de agonisire de bunuri. 

767. Scolie din Grigorie de Nyssa (precizarea aceasta, numai 
la Veniamin Costache): „Făcător de pace este cel ce transmite 
altuia pacea. Dar nu ar putea procura altuia ceea ce nu are el 
însuşi. Deci făcător de pace este propriu-zis cel ce a potolit în 
sine vrajba trupului şi a duhului şi a prefăcut războiul lăuntric 
al trupului într-o paşnică armonie. Atunci trupul nu mai pofteşte 
împotriva duhului, ci harul Duhului stăpâneşte asupra patimi- 
lor trupeşti. Atunci nu mai e lucrătoare legea trupului care se 
osteşte împotriva legii minţii, ci, supunându-se împărăției mai 
înalte, se face slujitoare a poruncilor dumnezeieşti. Atunci pe- 
retele din mijloc al păcatului înlăturându-se, cei doi s-au făcut 
unul, concrescând prin îmbinarea lor pe o treaptă mai înaltă”. 

cunoscători, bărbat prea cercat, s-a făcut slujitorul urii 
fiecăruia din ei faţă de celălalt, bârfind pe acesta față 
de celălalt, ca pe unul ce l-a defăimat pe el. La fel a 
bârfit pe celălalt faţă de acesta. Şi astfel preaînţeleptul 
bărbat a izbutit să depărteze răutatea dracilor printr-o 
uneltire omenească şi să pricinuiască o ură care a 
desfăcut legătura curviei. 

34) Se întâmplă ca cineva, pentru o poruncă, să 
calce o altă poruncă. Am văzut tineri trăind într-o prie- 
tenie plăcută lui Dumnezeu, dar din pricina vătămării 
conştiinţei altora, înştiințându-se unul pe altul, s-au 
depărtat unul pe altul”. 

35) Pe cât de potrivnică este căsătoria faţă de 
ieşirea din lume, pe atât de potrivnică este mândria 
faţă de deznădejde. Dar, din pricina neorânduielii dra- 
cilor, se pot vedea amândouă împreună. 

36) Sunt unii dintre dracii necuraţi care ne 
insuflă la începutul călugăriei noastre o tâlcuire a 
dumnezeieştilor Scripturi. Aceasta le place să o facă 
mai ales în inimile iubitorilor de slavă deşartă şi cu 
deosebire în ale celor ce s-au îndeletnicit cu filosofia 
din afară, ca, amăgindu-i pe încetul, să-i ducă la ere- 
suri şi hule. Vom cunoaşte teologia, mai bine zis teo- 
mahia dracilor, din tulburarea şi bucuria neruşinată 
ce se revarsă în suflet în vremea tâlcuirii Scripturilor. 

37) Unele dintre cele ce se petrecau, prin rânduială, 
un început şi un sfârşit de la Făcătorul. Dar virtutea 
are marginea nemărginită: „Am văzut marginea a tot 


768. „De vieţuieşti cu fraţi şi de se va afla între ei unul faţă 
de care ai dragoste pentru Dumnezeu, să nu îndrăzneşti să o 
arăţi când văd ceilalţi, ca nu cumva să se afle între ei unul slab 
şi să moară de necaz şi tu să porţi păcatul lui, că i-ai dat prilej să 
păcătuiască.” 


CUVÂNTUL AL XXVI-LEA (II) 415 


sfârşitul, zice psalmistul; dar lată foarte şi fără mar- 
gini este porunca Ta” (Psalm 118, 96)'%%. 

38) Dacă unii lucrători buni înaintează, de la 
puterea făptuirii, la puterea vederii (contemplării) 
(Psalm 83, 7)''““şi dacă dragostea nu ajunge niciodată 
la sfârşit, dacă Domnul va păzi intrarea fricii tale 
(de El) şi ieşirea iubirii tale (Psalm 120, 8)", atunci 
marginea acesteia este cu adevărat fără margini. 
Înaintând în ea niciodată nu ajungem la sfârşit, nici 
în veacul acesta, nici în cel viitor, adăugând lumină 
la lumină'7?. 


769. Porunca este fără margini, pentru că împlinirea ei poa- 
te merge totdeauna mai departe, întrucât desăvârşirea obţinută 
de om prin împlinirea ei nu are nici ea margini. 

770. Sunt cele două etape principale ale urcuşului duhov- 
nicesc care sfârşesc în unirea cu Dumnezeu, ca etapă unică şi 
veşnică. 

771. Prin frica de Dumnezeu intrăm pe drumul spre EIl, 
străbătut prin lucrarea poruncilor, şi prin iubire ieşim de pe 
acest drum la unirea cu Dumnezeu. Amândouă sunt păzite şi 
ajutate de Dumnezeu. Despre înaintarea de la frică la dragoste 
prin porunci a se vedea la Diadoh al Foticeii, cap. 16 şi 17, Filoc. 
rom., l, pp. 340-341. 

772. De iubire niciodată nu ne săturăm. Ea ne dă mereu o 
nouă bucurie. Ea e nesfârşită şi nesfârşit nouă în manifestările 
ei. Faptul că există iubire e o dovadă că există o veşnicie, o 
infinitate veşnic nouă. lar faptul că iubirea nu este decât în- 
tre persoane, arată că persoanele sunt pentru veşnicie şi că 
există o comunitate interpersonală supremă de iubire din 
veşnicie în veşnicie. lar în iubire este adevărata cunoştinţă. 

Scolie din Diadoh al Foticeii: „Lumina cunoştinţei 
adevărate stă în a deosebi fără greşeală binele de rău. Căci 
atunci calea dreptăţii, conducând mintea spre Dumnezeul 
dreptăţii, o introduce în iluminarea nesfârşită a cunoştinţei, 
ca pe una ce caută de acum înainte iubirea cu îndrăzneală” 
(cap. 6, Filoc. rom., l, p. 336). 

Deşi ceea ce se va spune pare multora ciudat, 
totuşi se va spune: după dovada adusă de noi mal 
înainte, o, fericite, eu nu aş spune nici de ființele 
neînţelegătoare că nu înaintează, ci spun cu tărie că 
şi ele adaugă pururea slavă la slavă şi cunoştinţă la 
cunoştinţă. 

39) Să nu te miri dacă dracii ne insuflă de multe 
ori înţelesuri bune şi se împotrivesc acestora în chip 
înţelegător. Scopul vrăjmaşilor este să ne convingă 
prin aceasta că cunosc gândurile din inima noastră. 

40) Nu voiesc să fii judecător amarnic al celor ce 
învaţă cu măreție cuvântul, văzându-i mai cu lene- 
vie în făptuire. Căci de multe ori folosul cuvântului 
împlineşte lipsa lucrării. Nu avem toţi la fel toate: în 
unii cuvântul întrece lucrarea, în alţii, iarăşi, a doua 
întrece pe primul”. 

41) Dumnezeu nici n-a făcut, nici n-a zidit răul. 
Deci s-au amăgit unii spunând că unele din patimi 
sunt fireşti în suflet”*, neştiind că noi am schimbat 
însuşirile susținătoare ale firii în patimi. De pildă: 
sămânţa se află în noi prin fire pentru naşterea de co- 
pii, dar noi am schimbat-o spre curvie; mânia împotri- 
va şarpelui este în noi prin fire, dar noi ne folosim de 
ea împotriva aproapelui; prin fire e în noi râvna pen- 
tru virtuţi, dar noi râvnim cele rele; prin fire se află în 
suflet poftirea slavei, dar a celei de Sus; prin fire avem 
înclinare de a ne mândri, dar împotriva dracilor; la fel, 


773. Deşi uneori Scărarul se arată foarte aspru în cererile lui, 
alteori manifestă înțelegere şi pentru cei ce dau mai puţin. Gân- 
direa lui e în general largă, complexă şi echilibrată. 

774. Scolie din Sfântul Isaac: „Dacă patimile ar fi în chip na- 
tural în suflet, pentru ce acesta s-ar vătăma de către ele? Cele 
potrivite firii nu vatămă firea”. 

bucuria: dar pentru Domnul şi pentru faptele bune 
in slujba aproapelui. Am primit şi ţinerea de minte a 
răului, dar împotriva duşmanilor sufletului. Am primit 
pofta de hrană, dar nu de neînfrânare. 

42) Sufletul netrândav ridică împotriva lui pe draci, 
dar, înmulţindu-se războaiele, se înmulţesc cununile. 
Cel scăpat nerânit nu se încununează numaidecât. 
Dar cel care nu oboseşte de pe urma căderilor ce i se 
întâmplă va fi slăvit de îngeri ca un luptător. 

43) Stând Cineva trei nopţi în pământ, a înviat pen- 
tru totdeauna. lar cel ce a biruit trei ceasuri nu mai 
moare??. 

44) Dacă, dintr-o iconomie pedagogică, după 
răsăritul Lui în noi, Soarele Şi-a cunoscut primul Lui 
apus, negreşit a pus întunericul peste locul ascunde- 
rii Lui şi s-a făcut noapte. În ea vor veni spre noi puii 
de lei sălbatici ce se depărtaseră mai înainte, şi toa- 
te fiarele patimilor colţoase răcnind ca să răpească 
nădejdea din noi (Psalm 103, 21) şi cerând de la 
Dumnezeu drept mâncare patimile noastre, hrănite 
fie prin gânduri, fie prin făptuire”%. 


775. „Hristos, Dumnezeul nostru, petrecând în pământ trei zile 
şi trei nopţi, a înviat. lar urmaşii lui Hristos care biruiesc păcatul 
de trei ceasuri nu vor muri. lar cele trei ceasuri sunt cele trei vâr- 
ste: cea a tinereţii, cea de la mijloc şi cea a bătrâneţii, pe care 
Evanghelia le-a numit şi cele trei străji.” Alta: „De trei lucruri mă 
tem, a zis oarecare dintre părinţi: de ieşirea din viaţă, de înfăţişarea 
înaintea lui Dumnezeu şi de socoteala ce ni se va cere la judecată”. 
Alta: „Altul tâlcuieşte cele trei ceasuri ca: plăcerea, slava deşartă şi 
iubirea de arginţi; altul, ca cele trei asupriri ale dracului; altul, ca 
trei ceasuri de trândăvie; iar altul, ca trei ceasuri de frică”. 

În general, cel ce stă trei ceasuri nebiruit de o ispită cumplită 
s-a întărit în aşa fel, că nu mai moare răpus de alte ispite. 

776. „De fapt dracii cer, spre căderea noastră, fie să con- 
sume merindea noastră, fie, ca la lov, să ne rănească. lar 


418 SCARA DUMNEZEIESCULUI URCUŞ 


Dar după aceea ne-a răsărit, din întunecoasa sme- 
renie, iarăşi Soarele şi fiarele s-au adunat iarăşi la ele 
(Psalm 103, 22) şi în culcuşurile lor, sau vor zăcea în 
inimile iubitoare de plăcere (Psalm 103, 23) şi nu în 
noi. Atunci vor zice între ele: „Cât s-a mărit Domnul”, 
pentru a face iarăşi milă cu ei (Psalm 103, 24); iar noi, 
către ele: „Cât S-a mărit Domnul”, pentru a face milă 
cu noi. Făcutu-ne-am ca nişte veseliţi, iar voi ca nişte 
goniţi (alungaţi). 

lată, Domnul şade pe nor uşor, sufletul înălțându-se 
din toată pofta pământească”; şi va veni în inima 
egipteană, mai înainte întunecată, şi se vor clătina 
idolii făcuţi de mână şi amintirile minţii. 

45) Dacă Hristos fuge de Irod trupeşte, deşi putea 
toate, să înveţe cei porniţi să se arunce pe ei în ispite. 
„Să nu dai, zice, piciorul tău spre clătinare, şi nu va 
dormita îngerul care te păzeşte” (Psalm 125, 2-3)'%. 

46) Trufia se împleteşte cu bărbăţia ca iedera cu 
chiparosul. Să fie lucrarea în noi necontenită, ca să 
nu socotim că am agonisit vreun bine prin simpla cu- 
getare, ci, luând seama la calitatea lui adevărată, să 
vedem dacă el este în noi şi atunci ne vom cunoaşte 
pe noi negreşit ca fiind cu lipsuri. Cercetează fără 


pe măsura negrijii noastre suntem predaţi, prin părăsire, în 
chip pedagogic.” 

777. Domnul Se va odihni în sufletul nostru devenit nor uşor, 
străveziu pentru Soarele Hristos, ca unul ce a pierdut din el gro- 
simea poftelor. 

778. Scolie din loan Gură de Aur: „Nu trebuie nici refuzate 
nevoinţele, nici să sărim spre ele. Căci astfel şi biruinţa noastră 
va fi mai strălucitoare şi diavolul făcut mai de râs prin înfrâna- 
re. Atraşi în luptă, să o primim cu bărbăţie. Nechemaţi în ea, 
să ne liniştim şi să aşteptăm vremea luptelor, ca să arătăm şi 
necăutarea slavei deşarte şi bărbăţia”. 

odihnă şi semnele patimilor şi atunci vei afla multe 
ale lor aflându-se în tine. Noi, ca unii ce suntem în 
aceste boli, nu putem să le descoperim, fie din prici- 
na neputinței, fie din pricina unei adânci stăpâniri a 
noastre de către ele, de mai înainte. 

47) Dumnezeu judecă intenţia, dar caută cu iubi- 
re de oameni şi lucrarea”. Mare este cel ce nu are 
nicio lipsă în cele ce-i stau în putere. Dar mai mare 
este cel ce se apucă cu smerenie şi de cele mai presus 
de putere'5. Dar de multe ori dracii ne împiedică să 
facem cele mai uşoare şi mai folositoare nouă şi ne 
îndeamnă să ne apucăm de cele mai obositoare“!. 

48) Găsesc că Iosif trebuie fericit pentru respinge- 
rea păcatului şi nu pentru dovedirea nepătimirii. Tre- 
buie să ne cercetăm pentru respingerea căror şi câtor 
păcate am dobândit cununa. Căci altceva este a te feri 
de umbră şi altceva, a alerga spre Soarele dreptăţii. 


779. „Cei ce au voit cele bune după puterea lor se vor 
împărtăşi de aceeaşi cinste când intenţia le-a fost egală, chiar 
dacă unii au făcut mai mult.” Dar omul trebuie să pornească cu 
smerenie chiar la cele mai presus de puterea pe care şi-a cunos- 
cut-o, căci numai aşa poate înainta tot mai mult. 

780. Ed. 1970: „E de ştiut că poruncile s-au dat pentru cele 
potrivite puterii. Şi a spus că cel ce va face cele ale poruncilor 
mare se va chema. lar pe cel ce din iubire a încercat cele peste 
puterea lui l-a numit mai mare, făcând asemănarea între cei care 
au lucrat cele după puterea lor şi cei ce au lucrat cele mai presus 
de putere”. 

781. Scărarul iar face nuanțele conforme realităţii. E bine să 
ne apucăm de cele mai presus de putere, dar să luăm seama că 
uneori aceasta este o ispită de la cel rău, ca să avem scuză dacă 
nu le-am împlinit. Că aceasta e o ispită rea se vede când nu fa- 
cem cele după puterea noastră, dar ne apucăm de cele mai pre- 
sus de putere. Întâi să le facem pe acelea şi apoi să ne apucăm 
de acestea. 

49) Întunericul este pricina împiedicării, împiedi- 
carea, a căderii, iar căderea, a morţii. Cei ce s-au în- 
tunecat din vin s-au spălat de multe ori cu apă. lar cei 
din patimi s-au spălat cu lacrimi. 

50) Altceva e tulburarea, altceva, împrăştierea şi 
altceva, orbirea. Pe cea dintâi o vindecă înfrânarea, 
pe a doua, liniştirea, iar pe a treia, ascultarea şi Dum- 
nezeu cel ce pentru noi ascultător S-a făcut'%2. 

51) Noi, din două pilde care le curăţă pe cele de 
jos, înţelegem în chip potrivit cele două curăţiri ale 
celor ce cugetă cele de Sus. Astfel, numim înălbitoare 
obştea cea după Domnul, care curăţă murdăria şi gro- 
simea sufletului şi urâţenia ei. lar sihăstria este vop- 
sitoria pentru cei ce au lepădat neînfrânarea, ţinerea 
de minte a răului şi au trecut de la ea (de la viaţa de 
obşte) la liniştire. 

52) Unii spun că alunecarea în aceleaşi păcate vine 
din lipsa pocăinţei potrivite şi a îndreptării pe potriva 
păcatelor de mai înainte. Dar trebuie văzut dacă tot 
cel ce n-a căzut în acelaşi fel de păcat s-a pocăit pre- 
cum se cuvine. 

53) Unii cad în aceleaşi păcate fie pentru că s-au 
scufundat în adâncul uitării celor de mai înainte“, 


782. Hristos, având duhul ascultării de Tatăl întipărit în ome- 
nescul Lui, sălăşluindu-Se în noi, ni-l întipăreşte şi nouă. 

783. Acest „adânc al uitării celor mai înainte făcute” poa- 
te fi asemănat cu subconştientul de care vorbeşte psihologia 
modernă. El are totuşi o eficienţă, pentru că dă o obişnuinţă 
repetării aceloraşi păcate. E ciudat cum, uneori, amintirea lor 
îndeamnă la repetarea aceloraşi păcate şi cum, alteori, uita- 
rea lor mână la săvârşirea lor din nou. În amândouă cazurile 
lipseşte pocăinţa, care e o amintire continuă a păcatelor, dar 
o amintire asociată cu durerea pentru faptul de a le fi săvârşit. 
Contrar aruncării păcatelor trecute în „subconştient”, care 

fie pentru că socotesc pe Dumnezeu iubitor de oa- 
meni, din iubirea lor de plăceri, fie pentru că nu mai 
au nădejde în mântuirea lor. lar dacă unii nu s-ar 
dispreţui, aş spune că şi pentru că nu izbutesc să 
lege pe vrăjmaşul acesta, care-i stăpâneşte pe ei 
prin tirania obişnuinţei. 

54) Trebuie de cercetat în ce fel sufletul, fiind ne- 
trupesc, nu vede pe cei ce vin la el, deşi sunt de o fiinţă 
cu el după fire. Nu cumva pentru înjugarea cu ei, pe 
care numai Cel ce i-a legat o cunoaşte?'85* 

55) M-a rugat odată careva dintre cunoscători: 
„Explică-mi mie, celui ce voiesc să învăţ, care din du- 
huri obişnuiesc să smerească mintea, şi care să o 
înalțe, pentru păcate?” lar neputând răspunde la între- 
bare şi asigurându-l de neştiința mea prin jurământ, 
cel ce voia să înveţe m-a învăţat, spunând: „Dânducţi 
pe scurt aluatul desluşirii (deosebirii), te voi lăsa să 
cercetezi celelalte cu osteneală”. 


echivalează cu o anumită slăbire a conştiinţei de sine, po- 
căinţa ţine totul în amintire, dar nu într-o amintire plăcută, 
ci într-una dureroasă, care echivalează cu un acut simţ al 
responsabilităţii, sau cu o continuă accentuare a conştiinţei 
de sine în faţa lui Dumnezeu ca Persoană supremă. 

784. Sufletul nu cunoaşte pe dracii care vin la el 
(sau pe îngeri) poate tocmai pentru legătura oarecum firească 
ce există între el şi ei, în starea lui morală. Prin aceasta su- 
biectul uman, făcând voia acelora, se identifică oarecum cu 
unul sau cu altul din ei. Numai Dumnezeu, Cel ce i-a creat în 
această legătură cu noi, îi poate cunoaşte. Dar poate prin „cel 
ce i-a legat” autorul înţelege şi pe omul care, legând pe du- 
hul cel rău, l-a detaşat prin aceasta oarecum de el, încât poa- 
te cunoaşte că, deşi e aproape de el, se află sub stăpânirea 
lui, sufletul simțind apropierea aceluia prin efortul său de a-l 
ține legat. 

Dracul trupurilor şi al mâniei, al nebuniei pântece- 
lui, altrândăviei şi al somnului nu obişnuieşte să înalțe 
cornul minţii; dar cel al iubirii de arginţi, al iubirii de 
stăpânire şi de multă grăire, şi alţii mulţi obişnuiesc 
să adauge rău peste rău. Apropiat de aceştia este şi 
cel al judecării altora. 

56) Dacă cineva se duce la cei din lume, sau îi 
primeşte şi, la despărţirea de ei, după o zi sau după un 
ceas simte o săgeată de întristare şi nu mai degrabă 
o bucurie, ca unul ce se izbăveşte de o piedică sau de 
o cursă, acesta s-a supus bătăii de joc sau din partea 
slavei deşarte, sau din partea curviei. 

57) Să cercetăm înainte de toate de unde suflă 
vântul, ca nu cumva să ne aflăm întinzând pânzele 
împotriva lui. 

58) Mângâie cu dragoste pe bătrânii făptuitori, 
care şi-au istovit trupurile lor întru nevoinţă, dăru- 
indu-le puţină odihnă. Sileşte să se înfrâneze pe tine- 
rii care şi-au istovit sufletul prin păcate, aducându-le 
aminte de chinuri”. 

59) Este un lucru cu neputinţă, cum am spus şi în 
alt loc, să ne curăţim îndată de la început, cu totul, de 
lăcomia pântecelui şi de slava deşartă. Darsă nu căutăm 
să luptăm cu slava deşartă prin desfătare (în mâncăruri). 
Căci săturarea lăcomiei pântecelui naşte slava deşartă. 
Aceasta, în cei începători. Mai degrabă să luptăm împo- 
triva ei prin puţinătate (a mâncării). Şi aşa va veni în cei 


785. „Trupul, slăbit când e silit la fapte mai mari decât puterea 
lui, aduce în suflet întuneric peste întuneric şi pricinuieşte mai 
degrabă tulburare. lar trupul tare, de-l vei preda odihnei şi nelucrării, 
pricinuieşte tot păcatul în sufletul ce locuieşte în el; şi chiar dacă 
doreşte binele, după puţin timp ia de la el chiar şi gândul binelui pe 
care-l avea.” Alta: „Cei ce s-au nevoit peste măsură trebuie mângâiaţi 
cu mâncăruri. Dar tinerii trebuie siliți la înfrânare prin îndemnuri”. 

ce voiesc ceasul, şi acum este, când Domnul va supune 
şi pe aceasta sub picioarele noastre. 

60) Nu sunt războiţi de aceleaşi patimi cei ce vin la 
viaţa călugărească tineri sau îmbătrâniţi. Căci de multe 
ori suferă de patimi cu totul potrivnice. De aceea, fericită 
e fericita smerenie. Căci ea li se face şi celor tineri şi ce- 
lor bătrâni pricină neclintită şi puternică de pocăință. 

61) Nu te tulbura pentru ceea ce urmează să spun. 
Deşi rar, totuşi sunt suflete curate şi neviclene, izbăvite 
de păcat, de fățărnicie, de năravul răului, cărora le 
este nefolositoare vieţuirea împreună cu alţii, putând 
ca din liniştirea cu un povăţuitor să urce, ca dintr-un 
port, la cer, şi care nu au trebuinţă de tulburările vieţii 
de obşte şi rămân neispitiţi de ele. 

62) Pe cei neînfrânaţi poate că-i vor tămădui oame- 
nii; pe cei vicleni, îngerii; iar pe cei mândri, Dumnezeu. 

63) Este şi acesta un chip al iubirii: pe aproapele 
care vine la noi să-l lăsăm să lucreze în toate precum 
voieşte, iar noi să-i arătăm toată bucuria. 

64) E de cercetat cum şi până unde şi când căinţa 
risipeşte cele bune ca şi pe cele rele'%. 

65) Avem nevoie de multă dreaptă socoteală 
(discernământ), ca să ştim când trebuie să stăm pe loc 
şi în ce lucruri şi până unde să ne luptăm cu prilejurile 
şi cu mijloacele patimilor şi când să ne retragem. Căci 
e de ales uneori mai bine fuga, din pricina slăbiciunii, 
ca să nu murim. 

66) Trebuie să vedem şi să luăm seama în ce timp 
şi cum putem să ne deşertăm fierea prin amărăciune; 


786. „Când cineva se căieşte în vederea a ceva mai bun, 
atunci căinţa nu pricinuieşte risipirea celor bune, ci dobândirea 
lor. Căinţa pricinuieşte risipirea celor bune numai atunci când se 
însoţeşte cu săvârşirea faptelor rele.” 


424 SCARA DUMNEZEIESCULUI URCUŞ 


care dintre draci ne înalţă, şi care ne smeresc; carce 
ne înăspresc, şi care ne mângâie; care ne întunecă, 
şi care ne luminează; care ne fac trândavi, şi care, 
porniţi spre rele; care, trişti, şi care, veseli. 

67) Să nu ne mirăm văzându-ne în arena nevoinţei, 
la început, mai pătimaşi decât în viaţa din lume. Căci 
trebuie să mişcăm întâi pricinile, ca să ne vină apoi 
sănătatea. Căci fiarele ascunse mai înainte nu se arătau. 

68) Când cei ce s-au apropiat de desăvârşire, prin 
vreo întâmplare oarecare, sunt biruiţi în vreun lucru 
mic de draci, aceştia se folosesc de tot meşteşugqul ca 
să răpească această desăvârşire de la ei în chip însutit. 

69) Precum vânturile obişnuiesc să tulbure une- 
ori suprafaţa mării, prin suflarea lor liniştită, alteori 
adâncul ei, aşa înţelege că se întâmplă şi cu vânturile 
întunecoase ale răutății. Dacă vin peste cei pătimaşi, 
înviforează însăşi simţirea inimii lor. Dacă vin peste 
cei ce au înaintat, tulbură numai suprafaţa minţii. De 
aceea, aceştia simt mai degrabă liniştea lor, inima 
rămânându-le neîntinată'“. 

70) Este propriu celor desăvârşiţi să cunoască 
pururea care gând este al conştiinţei, care, al lui 
Dumnezeu şi care, al dracilor. Căci dracii nu insuflă 
de la început toate cele potrivnice. De aceea, în- 
trebarea este cu adevărat întunecoasă şi greu de 
desluşit. Prin doi ochi sensibili se luminează sufle- 
tul şi prin darul deosebirii văzute şi înțelegătoare se 
luminează ochii inimii. 


787. „Precum vânturile, agitând marea, îi fac pe corăbieri 
de multe ori să se primejduiască, aşa şi duhurile întunecate ale 
răutăţii aruncă uneori mintea cârmaci în adâncul pierzaniei.” 
Aici inima e socotită ca însăşi fiinţa în adâncul ei, pe când min- 
tea, ca organul gândirii în schimbare continuă. 


ACELAŞI CUVÂNT 
Partea a Ill-a 


Cuprinsul pe scurt al tuturor 
celor spuse mai înainte 


1) Credinţa necilintită este maica lepădării, dar e 
vădit şi lucrul dimpotrivă. Nădejdea neclintită este 
uşa nepătimirii, dar e vădit şi lucrul dimpotrivă. Dra- 
gostea de Dumnezeu este pricina înstrăinării, dar e 
vădit şi lucrul dimpotrivă. 

2) Maica supunerii este dispreţuirea de sine şi 
dorința sănătăţii'**. Maica înfrânării e gândul la moar- 
te şi aducerea aminte statornică de fierea şi de oţe- 
tul Stăpânului. Ajutătoarea neprihănirii e liniştirea. 
Postul e potolirea fierbinţelii. Zdrobirea cugetului e 
potrivnica gândurilor urâte. 

3) Credinţa şi înstrăinarea sunt moartea iubirii de 
arginţi. Mila şi dragostea (lui Hristos) au predat trupul 
(morţii). Rugăciunea stăruitoare e pieirea trândăviei. 
Aducerea aminte de Judecată e pricinuitoarea râvnei. 
Dragostea de necinstire e tămăduirea mâniei. 

4) Cântarea şi compătimirea şi neagonisirea sunt 
sugrumarea întristării. Neimpătimirea de cele văzute 
e vederea celor gândite“. Tăcerea şi liniştea sunt 


788. Dacă supunerea e pricinuită de disprețuirea de sine şi de 
dorința bunătăţii sufleteşti, disprețuirea aceasta e mai degrabă 
căutarea fiinţei proprii şi a vieţii adevărate. Atunci ea e mai degrabă 
dispreţuirea a ceea ce e vătămător vieţii proprii adevărate. 

789. „Semnulcă mintea se ocupă cu cele gândite (inteligibile) 
e dispreţuirea tuturor celor ce mângâie simţurile.” Alta: „Viaţa 

duşmanele slavei deşarte. lar de te afli la mijloc, pri- 
meşte necinstirea. 

5) Simţirile întristate tămăduiesc mândria cea 
văzută. Dar pe cea nevăzută o tămăduieşte Cel 
dinainte de veacuri nevăzut. Căprioara ucide toa- 
te fiarele văzute, iar pe cele gândite le ucide sme- 
renia'%. Ne este cu putinţă ca prin toate cele după 
fire să cunoaştem în chip vădit cele gândite (in- 
teligibile). 

6) Precum e cu neputinţă şarpelui să se dezbra- 
ce de pielea sa cea veche, dacă nu intră printr-o 
crăpătură strâmtă, la fel şi noi nu putem lepăda ve- 
chile patimi ce ne stăpânesc şi vechimea sufletului 
şi veşmântul omului cel vechi, de nu vom străbate 
calea cea strâmtă şi plină de necazuri a postului şi 
a necinstirii. 

7) Precum păsările cele grase nu pot zbura spre cer, 
aşa nici cel ce-şi hrăneşte şi-şi slujeşte trupul său'”. 

8) Mocirla uscată nu mai place porcilor şi trupul 
veştejit nu mai odihneşte pe draci. 

9) Precum mulţimea aşchiilor de multe ori înăbuşă 
şi stinge flacăra, pricinuind mult fum, aşa şi mâhnirea 
peste măsură face de multe ori sufletul fumegos şi în- 
tunecat şi usucă apa lacrimilor. 


în Dumnezeu e moartea celor supuse simţurilor. Când trăieşte 
inima, mor simţurile”. Alta: „Învierea simţurilor e moartea ini- 
mii. Şi când învie acestea este semn că a murit inima pentru 
Dumnezeu”. Alta: „Neagonisitorul nu are cele de a căror pierdere 
s-ar putea întrista”. 

790. „Căprioara poartă prin fire război cu toţi şerpii.” 

791. „Neplăcut lucru este iubitorilor de trup şi celor lacomi 
de mâncare să se ocupe cu cele duhovniceşti, ca şi curvari- 
lor, să vorbească despre cei feciorelnici. În stomacul plin nu e 
cunoştinţa tainelor lui Dumnezeu.” 

10) Precum arcaşul orb este neiscusit, aşa şi uceni- 
cul ce se împotriveşte se pierde”. 

11) După cum oţelul călit poate ascuţi pe cel 
necălit, aşa fratele râvnitor mântuieşte de multe ori 
pe cel trândav. 

12) Precum ouăle păsărilor, încălzite în cuibar, 
nasc viaţă, aşa şi gândurile nearătate se umplu de 
viaţă şi înaintează la fapte”. 

13) Precum caii se întrec între ei alergând, aşa 
obştea se stârneşte pe ea însăşi. 

14) Precum norii ascund soarele, aşa gândurile 
rele întunecă mintea şi o pierd. 

15) Precum cel ce a primit sentința şi merge spre 
pedeapsă nu vorbeşte despre teatre, aşa cel ce plânge 
cu adevărat nu-şi mângâie pântecele niciodată. 

16) Precum săracii, văzând vistierii împărăteşti, îşi 
cunosc şi mai mult sărăcia lor, tot aşa şi sufletul, citind 
despre marile virtuţi ale părinţilor, îşi face cugetul său şi 
mai smerit. Precum fierul, chiar fără să vrea, porneşte 
spre magnet, atras cu sila în chip negrâit, aşa cei îmbibaţi 
de gândurile rele de mai înainte sunt tiranizaţi de ele. 


792. Scolie de la Varsanufie: „Împotrivirea în cuvânt a pier- 
dut pe mulţi oameni, ca şi pe Datan şi Abiron, ce s-au împotrivit 
lui Moise. Şi acesta e un semn rău. Că dacă cineva nu respectă 
pe Avva al său, pe cine va respecta? lar a nu respecta pe cineva 
e semnul unui gând de neîncredere. Şi această neincredere se 
naşte din îndemnul diavolului şi cei ce fac aceasta sunt fiii lui şi 
ce se va întâmpla cu ei? Unii ca aceştia s-au înstrăinat de smere- 
nie. Dar şi David zice: Mântuieşte-mă de împotrivirea poporului» 
(Psalm 17, 47)”. 

793. Scolie din Fotie: „Gândurile rele încălzite în sân pro- 
duc puroi şi o rană greu de vindecat. Dar, descoperite celor 
ce au cunoştinţă şi înţelepciune în privinţa tămăduirii lor, se 
împărtăşesc fără greutate de vindecare”. 

17) Precum uleiul potoleşte marea, chiar fără să 
vrea, aşa postul potoleşte fierbinţeala trupului chiar 
fără să vrea. 

18) Precum apa strâmtorată ţâşneşte spre înălţime, 
aşa de multe ori şi sufletul strâmtorat de primejdii 
urcă spre Dumnezeu prin pocăință şi se mântuieşte”*. 

19) Precum cel ce poartă aromate e dat pe faţă 
de mireasmă, chiar fără să vrea, aşa cel ce are Duhul 
Domnului este cunoscut din cuvintele lui şi din sme- 
renie”, 

20) Precum soarele arată aurul scânteind, aşa şi 
virtutea îl descoperă pe cel ce o are'%. 

21) Precum vânturile tulbură adâncul (mării), aşa 
mânia, mai mult ca toate, tulbură înțelegerea. 

22) Precum ochiul cele ce nu le vede, ci le ştie 
numai din auzite, nu pofteşte cu tărie să le guste, 


794. „Întrebare: Ce este pocăinţa? Răspuns: Inima zdrobită.” 

795. „Cuvintele se aseamănă cu oglinzile; şi precum în acelea 
se vede chipul formei trupului, aşa în cuvântări se vede chipul ca- 
racteristic al sufletului.” În cuvinte se redau raţiunile lucrurilor. Dar 
în cuvintele omului se redă nu numai rațiunea fiinţei umane gene- 
rale, ci şi raţiunea specifică a persoanei lui. Şi întrucât persoana 
este un subiect viu, care gândeşte şi simte, în cuvintele persoanei 
se vede şi palpită viaţa ei în tot ce are ea specific prin naştere sau 
prin viaţa ei de până în acel timp. Dacă raţiunile raţiunii persoa- 
nei converg cu ale celorlalte persoane, e semn că şi ea e sănătoasă 
spiritual şi celelalte. Aceasta produce armonia între oameni. Deci 
rațiunea şi rațiunile ei au un caracter interpersonal. 

796. Nu numai cuvintele descoperă pe om, ci şi virtutea. 
Căci ea îl arată revenit la raţiunea lui adevărată. Mai bine zis, 
aceasta îl arată pe om scânteind de lumina la care s-a ridicat, 
prin virtute, subiectul lui. Căci în virtute se actualizează din ce în 
ce mai mult frumuseţea adevărată a unui subiect uman şi relaţia 
lui sănătoasă cu ceilalţi în cadrul Subiectului atotcuprinzător al 
tuturor raţiunilor, persoanelor şi lucrurilor (Subiect întreit). 

aşa şi cei neprihăniţi cu trupul au multă uşurare 
din aceasta. 

23) Precum hoţii, văzând armele împărăteşti zăcând 
în oarecare loc, nu vin acolo ca din întâmplare, aşa şi cel 
ce şi-a unit rugăciunea cu inima nu din întâmplare nu e 
jefuit de tâlharii cei gândiţi (inteligibili). 

24) Precum focul nu naşte zăpada, aşa nici cel ce 
caută cinstea aici nu se va bucura de cea de acolo. 

25) Precum o singură scânteie arde, de multe ori, 
multă materie, aşa un singur bine poate să şteargă, 
de multe ori, mulţime de mari păcate. 

26) Precum este cu neputinţă a omori vreo fiară 
fără armă, aşa e cu neputinţă a câştiga nemurirea 
fără smerenie. 

27) Precum nu se poate trăi, după fire, fără mân- 
care, aşa nu poate fi fără grijă cel ce voieşte să se 
mântuiască, nici măcar un cât de scurt timp până la 
moarte. 

28) Precum raza soarelui, intrând în casă printr-o 
deschizătură, toate le luminează aşa de mult că se 
poate vedea plutind până şi cel mai subţire fir de 
praf, aşa şi frica Domnului ajunsă în inimă arată toate 
păcatele ei. 

29) Precum aşa-numiţii raci sunt uşor de prins, 
pentru că merg când înainte când înapoi, aşa sufletul, 
care acum râde, acum plânge, acum se ospătează, nu 
se poate folosi cu nimic. 

30) Precum cei ce dormitează sunt uşor de prădat, 
aşa sunt şi cei ce se îndeletnicesc cu virtutea în apro- 
piere de lume. 

31) Precum cel ce se luptă cu leul, dacă-şi rătăceşte 
ochiul în altă parte, îndată se pierde, aşa şi cel ce se 
luptă cu trupul său, dacă-i dă odihnă acestuia. 

32) Precum cei ce urcă o scară putredă se primej- 
duiesc, aşa şi toată cinstirea, slava şi stăpânirea, opu- 
se smeritei cugetări, doboară pe cel ce le are. 

33) Precum este cu neputinţă celui flămând să nu 
se gândească la pâine, tot aşa celui ce se sârguieşte să 
se mântuiască este cu neputinţă să nu se gândească 
la moarte şi la Judecată. 

34) Precum apa şterge literele, aşa lacrima poate 
şterge greşalele. 

35) Precum unii, în lipsa apei, şterg literele în alte 
chipuri, la fel sufletele lipsite de lacrimi şterg păcatele 
şi le rad prin întristare, suspine şi multă mâhnire. 

36) Precum mult gunoi pricinuieşte mulţime de 
viermi, aşa multa mâncare pricinuieşte multe căderi 
şi gânduri şi visuri urâte. 

37) Precum orbul nu vede să umble, aşa cel trân- 
dav nu poate vedea şi face binele. 

38) Precum cel cu picioarele legate nu poate um- 
bla uşor, la fel cei ce adună bani nu pot urca la cer. 

39) Dacă rana fierbinte este uşor de vindecat, cu 
rănile învechite ale sufletului se întâmplă dimpotrivă 
şi greu se vindecă, dacă se mai vindecă peste tot. 

40) Precum cel pe moarte nu poate umbla, aşa cel 
deznădăjduit nu se poate mântui. 

41) Cel ce are credinţă dreaptă, dar săvârşeşte 
păcate, este asemenea feţei fără ochi. 

42) Cel ce nu are credinţă, dar poate face unele 
lucruri bune, este asemenea celui ce scoate apă şi o 
varsă într-un vas găurit'”. 


797. Din Sfântul Diadoh: „Credinţa fără fapte şi fapta fără 
credinţă se vor osândi în acelaşi chip. Căci cel credincios tre- 
buie să aducă Domnului o credință arătată prin fapte. Căci nici 
părintelui nostru Avraam nu i s-ar fi socotit credinţa, dacă n-ar fi 

43) Precum corabia care are un bun cârmaci ajun- 
ge neprimejduită la liman cu ajutorul lui Dumnezeu, 
aşa şi sufletul care are un păstor bun urcă uşor la cer, 
chiar dacă ar fi săvârşit foarte multe rele. 

44) Precum cel ce nu are povățuitor uşor se 
rătăceşte pe drum, chiar de ar fi foarte chibzuit, aşa 
şi cel ce-şi face drumul călugăriei în chip liber uşor 
se pierde, chiar dacă ar cunoaşte toată înţelepciunea 
lumii”%8. 

45) Când cineva e neputincios cu trupul şi a 
săvârşit păcate grele, să umble pe drumul smereniei 
şi al însuşirilor acesteia. Căci altă mântuire nu va afla. 

46) Precum cel ce a bolit de o boală lungă nu poa- 
te agonisi sănătatea într-o singură clipă, aşa nu pot 
fi biruite patimile, sau patima, dintr-o dată. Să ai ca 
semn al oricărei patimi şi al oricărei virtuţi mărimea 
ei, şi-ţi vei recunoaşte sporirea. 

47) Precum se păgubesc cei ce schimbă aurul pe 
lut, aşa, şi cei ce descriu cele duhovniceşti în public 
de dragul celor trupeşti. 

48) lertare au dobândit mulţi în scurtă vreme, dar 
nepătimire, nu. Căci aceasta are nevoie de timp mult, 
dar şi de Dumnezeu. 

49) Să cercetăm care animale sau păsări ne pândesc 
în vremea semănăturii, care, în vremea înverzirii şi care, 
în vremea secerişului, ca să punem şi cursele potrivite. 


adus, ca rod al ei, copilul” (cap. 20, Filoc. rom., l, p. 342). Faptele 
fără credinţă sunt osândite şi ele, pentru că sunt rodul mândriei 
omeneşti, deci au în ele ceva întinat şi neraţional. 

798. Din Sfântul Isaac: „De ar face omul toate, dar ascultare 
nu are, se abate la ceea ce e potrivnic firii”, adică la mândrie, la 
ruperea relației fireşti cu ceilalţi şi la dezordinea spirituală ce i-o 
aduce aceasta. 

50) Precum nu e drept ca cel cuprins de friguri să 
se omoare, aşa nu trebuie să deznădăjduiască cineva 
până la ultima răsuflare. 

51) Precum e un lucru ruşinos ca cel ce l-a îngro- 
pat pe tatăl său să plece de la înmormântare la nuntă, 
aşa e nepotrivit celor ce plâng pentru căderi să caute 
cinstire, odihnă sau slavă de la oameni în veacul de 
acum. 

52) Precum într-un fel sunt locuinţele cetățenilor 
şi în alt fel ale celor osândiţi, aşa cu totul deosebită 
trebuie să fie starea celor ce plâng pentru vinovăţiile 
lor, față de a celor nevinovați. 

53) Precum pe ostaşul care a primit râni gre- 
le în făptura lui în vremea războiului, împăratul nu 
porunceşte să-l scoată din oaste, ci mai degrabă să-l 
înainteze în grad, aşa îl încununează Împăratul ce- 
resc pe călugărul care a suportat de la draci primejdii 
multe”. 

54) Simţirea sufletului este o însuşire a lui, iar 
păcatul e pălmuirea simţiriis%. Simţirea de sine pri- 
cinuieşte oprirea păcatului sau micşorarea lui, iar ea 
e fiica conştiinţei. lar conştiinţa este cuvântul şi mus- 
trarea păzitorului dat nouă la Botez. De aceea pe cei 


799. „Numeşte primejdii, ispitele, iar răni, loviturile închipu- 
irii.” Alta: „Cum poate fi încununat altfel cel ce a suportat primej- 
dia, decât pentru că n-a slăbit în acele primejdii, ci a stat tare în 
suportarea relelor şi n-a trădat virtuțile?” 

800. „Simţirea sufletului este cea care are puterea văzătoare, 
aşa cum e pupila, ochilor trupeşti, care au în ei lumina sensibilă.” 
Aşa cum simţirea trupului, manifestată prin simţuri, intră în con- 
tact cu lumea sensibilă deosebită de trup, aşa simţirea sufletului 
intră în contact cu lumea inteligibilă, deosebită de suflet: înge- 
rii, rațiunile dumnezeieşti ale lucrurilor, energiile dumnezeiesti, 
Dumnezeu însuşi. 

neluminaţi (nebotezaţi) nu-i vedem atât de mult cu su- 
fletele împunse pentru faptele păcătoase, ci cu mult 
mai puţin&!. 

lar micşorarea păcatului naşte înfrânarea de la el, 
şi înfrânarea de la păcat e începutul pocăinţei*?. În- 
ceputul pocăinţei e începutul mântuirii, iar începutul 
mântuirii este intenţia cea bună. Intenţia cea bună 
este maica ostenelilor, iar începutul ostenelilor sunt 
virtuțile. Începutul virtuţilor e floarea lor, iar floarea 
virtuții este începutul lucrării. Fiica virtuţii este lucra- 
rea în continuare, iar rodul şi fiica unei cugetări mai 
continue la virtute este deprinderea. lar fiica deprin- 
derii este calitatea bună a fiinţei. 


801. Poate fi vorba de cuvântul şi mustrarea îngerului păzitor 
dat nouă la Botez. Dar întrucât el nu poate fi socotit conştiinţa 
noastră trezită din nou la Botez, mai degrabă e vorba de intra- 
rea lui Hristos sau a Duhului Său într-un dialog accentuat cu 
noi la Botez. Adresându-ni-se mereu, cuvântul lui Hristos devi- 
ne atât de unit cu conştiinţa noastră trezită prin aceasta, încât 
aceasta poate fi socotită una cu El. Căci conştiinţa e răspundere, 
iar răspunderea nu poate fi înţeleasă fără cuvântul lui Dum- 
nezeu, Care ne cere să-l răspundem. Conştiinţa e bipersonală 
sau interpersonală şi cu deosebire e relaţia între om şi Dumne- 
zeu. Prin conştiinţă suntem traşi la răspundere şi răspundem. În 
aceasta se vede că în ea este şi ceva de la Dumnezeu şi ceva de la 
noi. Răspundem cu atât mai conştient cu cât ne simţim mai tare 
traşi la răspundere, cu cât simțim mai accentuat pe Dumnezeu 
care ne vorbeşte. Cuvântul lui Dumnezeu e cel ce întreţine în noi 
conştiinţa şi înainte de Botez, dar într-un grad cu mult mai slab. 

802. „E cu neputinţă să se atingă de bine cel ce nu s-a despărţit 
mai înainte cu desăvârşire de rău; precum e cu neputinţă a primi 
din nou sănătatea înainte de izbăvirea de rău.“ Alta: „«Abate-te de 
la rău şi fă binele» (Psalm 36, 27), adică războieşte pe vrăjmaşii tăi, 
ca să micşorezi patimile. Apoi, veghează ca acestea să nu crească. 
Apoi iarăşi, războieşte-i ca să agoniseşti virtute. Şi după aceea, 
veghează, ca să le păzeşti. Aceasta înseamnă a lucra binele”. 

lar calitatea binelui este maica fricii5%. Frica naşte, 
la rândul ei, păzirea poruncilor cereşti şi pământeşti, 
iar păzirea poruncilor este dovada iubirii. Începutul 
iubirii este mărimea smereniei, iar mărimea smere- 
niei este fiica nepătimirii. Agoniseala acesteia este 
plinătatea iubirii, sau desăvârşita sălăşluire a lui Dum- 
nezeu în cei curaţi la inimă, din pricina nepătimirii, 
pentru că aceştia vor vedea pe Dumnezeu (Matei 5, 8). 
A Lui fie slava în veci. Amin. 

Despre sfintita liniştire a trupului 
şi a sufletului 


1) Noi, cei ce suntem ca nişte robi cumpăraţi şi 
supuşi ai nelegiuitelor patimi, cunoaştem prin aceas- 
ta destul de bine şi pe robii şi chipurile şi poruncile 


803. Din Isaac: „Frica este toiagul duhovnicesc care ne 
călăuzeşte până vom ajunge în raiul bunătăţilor celor duhov- 
niceşti. Şi când vom ajunge acolo, ne lasă şi pleacă”. Alta, din 
Veniamin Costache: „Frica de Dumnezeu este îndoită: una este 
cea care se naşte în noi din spaima de munci. Pentru ea este în- 
frânarea şi răbdarea şi nădejdea în Dumnezeu şi nepătimirea. 
Din aceasta se naşte în noi, după o ordine, dragostea. lar cealaltă 
este înjugată cu dragostea însăşi. Aceasta pricinuieşte în suflet 
pururea evlavie, ca nu cumva, pentru îndrăzneala dragostei, să 
ajungă la dispreţuirea lui Dumnezeu. Pe frica dintâi o scoate, din 
sufletul ce o are în chip desăvârşit, dragostea, întrucât acesta 
nu se mai teme de munci. lar pe cea de a doua dragostea o are 
pururea înjugată cu sine. Fricii dintâi i se potriveşte cuvântul 
Domnului: «Din frica de Domnul fiecare se abate de la rău». Şi: 
«Frica de Domnul este începutul înţelepciunii». lar celei de a 
doua: «Frica de Domnul rămâne în veacul veacului»”. 

şi vicleşugurile duhurilor ce stăpânesc peste ticălosul 
nostru suflet. Dar sunt alţii, care au fost luminaţi des- 
pre uneltirile lor prin lucrarea Duhului Sfânt şi prin 
izbăvirea de ele. Unul îşi dă cu socoteala despre tih- 
na sănătăţii din durerea bolii în care se află, altul 
înțelege tristeţea bolii din bucuria stării de sănătate 
în care se află. Noi, ca nişte neputincioşi, ne-am temut 
să vorbim (să filosofăm, n. trad.) în acest „Cuvânt“ 
despre limanul liniştii, ştiind că totdeauna se află un 
câine oarecare în trapeza bunei obşti şi încearcă să 
răpească din ea o bucată de pâine, sau sufletul, şi, 
purtându-l în gură, să fugă de acolo şi să-l mănânce 
în tihnă. De aceea, ca să nu fim în „Cuvântul“ nostru 
ca acest câine şi să nu dăm prilej să fie aşa celor ce 
caută prilej, am socotit că nu e îngăduit să vorbim 
acum despre pace ostaşilor Împăratului nostru, aflaţi 
cu tot sufletul în război, ci să spunem numai atât: că 
celor ce luptă cu tărie li s-au împletit cununile păcii 
şi ale liniştii. Deci vom spune puţine cuvinte despre 
linişte, în chip de discernământ, ca să nu întristâm pe 
vreunii că am părăsit „Cuvântul” la mijlocul lui, fără 
nicio silinţă de a încerca să spunem ceva despre ea. 
2) Liniştirea trupului este ştiinţa şi buna aşezare 
a purtărilor şi a simţurilor lui. Iar liniştirea sufletului 
este conştiinţa gândurilor şi cugetarea nefurată. Prie- 
tenul liniştii este gândul bărbătesc şi hotărât, care stă 
neaţipit în poarta inimii şi omoară sau alungă gându- 
rile care vin*0*. Cel ce se linişteşte întru simţirea inimii 


804. Din Isaia: „Cel ce petrece pururea în inima sa e plecat nu- 
maidecât din cele frumoase ale vieţii. Umblând cu Duhul, nu poate 
şti de poftele trupului, odată ce unul ca acesta îşi face plimbările în 
cetățuia virtuţilor. El le are pe acestea ca virtuţi străjere la poarta 
viețuirii neprihănite în cetate. De aceea, uneltirile dracilor rămân 

cunoaşte ceea ce s-a spus. lar cel ce este încă prunc 
nu cunoaşte aceasta. Cel ce se bucură de linişte şi de 
cunoştinţă (isihastul cunoscător, n. trad.) nu are nevo- 
ie de cuvinte, căci îşi luminează cuvintele din fapte. 

3) Începutul liniştirii stă în alungarea zgomotelor 
ca a unora ce tulbură adâncul. lar sfârşitul ei stă în a 
nu se teme de zgomote, ci în a fi nesimţitor la acestea. 

4) Înaintând, cel ce se linişteşte nu înaintează cu 
cuvântul, ci este, blând şi întreg, casă a iubirii. El e 
anevoie de urnit la cuvânt şi de nemişcat spre mânie. 
Dar şi lucrul dimpotrivă e vădit. 

5) Cel ce se linişteşte se sârguieşte să închidă ne- 
trupescul în casa trupească, ceea ce e un lucru prea 
minunats». 

6) Pisica pândeşte şoarecele şi gândul celui ce se 
linişteşte, şoarecele cunoscut cu mintea. Nu respin- 
ge pilda mai sus pusă. lar de nu, încă n-ai cunoscut 
liniştea. 

7) Monahul adevărat nu e ca un monah ce 
vieţuieşte cu alt monah, căci monahul are nevoie de 
trezvie multă şi de minte neîmprăştiată. În lucrul din- 
tâi e ajutat de multe ori de altul, iar în cel de al doilea 
îl ajută îngerul&%. 


nelucrătoare asupra lui. Săgeţile dragostei lumeşti ajung cel 
mult până la ferestruicile firii”. Un singur gând le alungă pe toate 
celelalte: gândul la sine, conştiinţa neadormită că stă în faţa lui 
Dumnezeu şi voinţa de a sta fără întrerupere în fața Lui. Aceasta e 
una cu neîmprăştierea, cu nepăcătuirea, cu vederea lui Dumnezeu 
prin adâncul indefinit al sinei descoperite. 

805. Poate să însemne şi că, ieşind din sine (sau din chilie) 
în întâmpinarea altora, nu iese prin cuvânt, ci prin dulceaţa 
înfăţişării. 

806. În general, părinţii duhovniceşti recomandă liniştirea 
împreună cu altul, care pe de o parte îi uşurează trezvia, pe de 

8) Puterile înţelegătoare liturghisesc împreună 
şi se mişcă în cel ce se linişteşte. Dar despre lucrul 
dimpotrivă voi tăcea*%. 

9) Adâncă e prăpastia dogmelor. lar mintea ce- 
lui ce se linişteşte sare fără primejdie în ele*%. Nu e 
ferit de primejdie cel ce înoată îmbrăcat, nici cel ce 
se atinge de teologie (de cunoaşterea lui Dumnezeu) 
stăpânit de patimă. 

10) Chilia este îngrăditura trupului celui ce se 
linişteşte. Ea are înlăuntru casa cunoştinţei. 

11) Cel ce suferă de o boală sufletească şi se apucă 
de liniştire este asemenea celui ce sare din corabie 
în mare şi socoteşte că va ajunge pe o scândură, fără 
primejdie, la uscat. 


alta, îi dă putinţa cugetării neîmprăştiate. Dar pentru evitarea 
altor pericole, ei recomandă liniştirea în trei. 

807. „Lucrul dimpotrivă are loc când duhurile răutăţii pe- 
trec împreună cu flecarul şi cu vorbărețul, care s-a închis numai 
trupeşte, în zadar.” În orice caz, nici monahul nu e singur. Ca 
om are totdeauna pe cineva măcar înlăuntrul său. Aceasta se 
observă mai ales când nu are pe cineva cu sine în afară. Omul 
e ființă dialogică, el trebuie să vorbească cu cineva. Aceasta 
înseamnă că de fapt şi este totdeauna cu cineva. Monahul e cu 
Dumnezeu, sau cu îngerul, sau şi cu duhul rău, uneori. 

808. Veniamin Costache traduce: „Nu fără primejdie sare 
în ea”. lar scolia din PG spune: „Nu e fără primejdie pentru 
isihast să se ocupe cu dogmele”. Dar textul grec, dimpotrivă: 
„VOOG iOvXAOTOO QĂAETaL GkLvSVvg Evavroic”, şi credem că acesta 
e adevărul. Cel ce se linişteşte merge spre adâncul lor în chip 
drept, nu sare la afirmaţii uşuratice din lipsa de experienţă a 
realităţii duhovniceşti exprimate în dogme. Aceasta se vede 
şi din cuvintele următoare ale autorului, care vede primejduit 
pe cel ce se ocupă cu dogmele cât e stăpânit încă de patimi, 
între care şi patima mândriei care mână la răstălmăciri indi- 
vidualiste. 

12) Celor ce se luptă cu lutul le vine la timp potrivit 
liniştea în ajutor*%*, dacă au şi un povăţuitor. Căci cel 
însingurat are nevoie de tărie îngerească. Dar cuvân- 
tul meu priveşte pe cei ce s-au liniştit cu adevărat cu 
trupul şi cu duhul. 

13) Isihastul care s-a lenevit va grăi lucruri minci- 
noase, îndemnând pe oameni prin cuvinte cu două 
înţelesuri ca să-i oprească de la liniştire. După ce a 
părăsit chilia, învinuieşte pe draci şi a uitat că el însuşi 
s-a făcut sieşi drac. 

14) Am văzut călugări ce se linişteau săturându-şi 
dorul lor aprins după Dumnezeu fără să-l sature, şi 
aprinzând foc din foc, dragoste din dragoste şi dor din 
dors!0, 

15) Cel ce se linişteşte (sihastrul) este chipul 
pământesc al îngerului, care a eliberat din trândăvie 
şi din moleşeală rugăciunea prin scrisoarea dorului şi 
prin literele sârguinţei“!. 


809. „La aceasta ajută postul, privegherea, culcarea pe 
jos, rugăciunea, starea în picioare, setea, osteneala şi cele 
următoare.” 

810. Un alt paradox: cel ce iubeşte şi e iubit în chip desăvârşit 
îşi satură setea de iubire şi totuşi rămâne mereu nesăturat. Din 
iubirea satisfăcută creşte mai multă iubire, mai multă sete de iu- 
bire; din foc, mai mult foc. Numai o iubire nedeplină plictiseşte. 
E un fapt prin care se dovedeşte neadevărul teoriei origeniste 
despre plictiseala spiritelor în unirea lor cu Dumnezeu şi despre 
nevoia lor de a ieşi de acolo pentru o nouă experienţă. În acest 
cap, ca şi din cel următor, se vede că isihastul nu este un suflet 
leneş, gol de orice năzuinţă ca în budism, ci plin de văpaia dra- 
gostei de Dumnezeu, care se aprinde tot mai tare. 

811. Cel ce scrie o scrisoare plină de dor nu are vreme să se 
lenevească. Aşa este cel ce se linişteşte: el e ca cel ce îşi duce 
rugăciunea, înaintând spre Dumnezeu, ca printr-o scrisoare 
plină de dor. 

16) Cel ce se linişteşte (sihastrul) e cel ce strigă cu 
tărie: „Gata este inima mea, Dumnezeule!” (Psalm 56, 10; 
107, 1). Cel ce se linişteşte (sihastrul) este acela care 
zice: „Eu dorm, dar inima mea veghează” (Cântarea 
Cântărilor 5, 2). 

17) Închide trupului uşa chiliei, şi cuvântului, uşa 
limbii, şi duhului (rău), uşa dinlăuntru. 

18) Liniştea mării şi arşiţa soarelui de amiază 
pun la încercare răbdarea corăbierului; lipsa celor 
de trebuinţă vădeşte sârguinţa celui ce se linişteşte. 
Cel dintâi pluteşte moleşit pe ape; cel de al doilea, 
trândăvindu-se, se amestecă în mulţime&!?. 

19) Nu te teme de ciocăniturile care te distrag, căci 
plânsul nu ştie de frică, nici nu se sperie. 

20) Cei a căror minte a învăţat să se roage cu 
adevărat vorbesc cu Domnul ca cei ce stau de faţă 
cu Cel ce stă de faţă, ca cei ce grăiesc la urechea 
Împăratului. Cei a căror gură se roagă se aseamănă 
cu cei ce cad la picioarele Lui de faţă cu sfatul întreg. 
Cei ce petrec în lume îl roagă pe împăratul din mij- 
locul poporului întreg. De ai învăţat acest meşteşug, 
nu-ți va fi necunoscut ceea ce-ţi spun. 

21) Şezând pe o înălţime, ia seama la tine însuți, 
dacă te pricepi, şi atunci vei vedea cum, când, de când, 
câţi şi care furi vin să intre şi să fure strugurii. Obo- 
sind de pândă, ridică-te şi roagă-te. Şi iarăşi şezând, 
ține-te cu bărbăţie de lucrarea de mai înainte. 


w {w ° w . [d 


pitelor, închipuind motive, zice-se binecuvântate, ci trebuie să 
şezi înăuntru şi să rabzi şi să primeşti cu bărbăţie pe toţi cei 
ce vin asupra ta. Şi cu deosebire pe dracul trândăviei, care, fi- 
ind mai tare ca toţi, face sufletul cu deosebire încercat. lar de 
fugi de astfel de lupte şi te laşi biruit în ele, aceasta face mintea 
nepricepută şi laşă”. 

22) Cineva care încercase lucrul acesta voia să 
vorbească despre el în chip subţire şi amănunţit. Dar 
s-a temut, ca nu cumva să-i facă pe lucrători să se 
lenevească şi pe cei ce doresc să se apuce de el să-i 
alunge cu sunetul cuvintelor. Cel ce vorbeşte în chip 
subţire şi întru cunoştinţă despre liniştire ridică pe 
draci împotriva lui. Căci nimeni altul nu poate da pe 
faţă urâciunile acestora. 

23) Cel ce a ajuns la linişte a cunoscut adânc (abis) 
de taine. Dar n-a ajuns la aceasta dacă n-a văzut şi n-a 
auzit mai înainte zgomotele valurilor şi ale vânturi- 
lor şi n-a fost poate stropit de ele. Ceea ce am spuse 
întărit de marele apostol Pavel. Căci dacă nu ar fi fost 
răpit în rai ca în linişte, n-ar fi putut auzi cuvinte de 
negrăit (2 Corinteni 12, 2-4)15. 

24) Urechea liniştii primeşte de la Dumnezeu lu- 
cruri minunate. De aceea şi în cartea lui lov, această 
preaînţeleaptă a spus: „Oare nu va primi urechea cu- 
vinte minunate de la El?” (Iov 4, 12). 

25) Se linişteşte cel ce fuge fără ură de toate, aşa 
cum altul aleargă cu nepăsare spre ele. Acela nu 
voieşte să sufere vreo întrerupere în dulceaţa primită 
de la Dumnezeu. 


813. Raiul în care a fost răpit Pavel nu e decât liniştea, 
adică oceanul păcii şi al iubirii dumnezeieşti. Toate simbo- 
lurile creştine exprimă stările vieţii duhovniceşti a omului în 
Dumnezeu. Liniştea nu e un gol, ci adâncul viu şi nespus de 
bogat în înţelesuri al iubirii lui Dumnezeu. Prin ea ne liniştim 
de agitația trăită în legătură cu lucrurile şi cu împrejurările 
trecătoare, care ne promit pe rând fericirea şi ne prăvălesc 
în tristeţea pierderii lor. În Dumnezeu avem totul în chip 
netrecător. De aceea, în El suntem neîncetat fericiţi şi liniştiţi, 
feriţi de ispitiri şi prăbuşiri, izbăviţi de agitaţii amăgitoare. 

26) „Mergi, vinde-ți repede averile tale” - căci 
„vinde-ţi” cere timp - „şi le dă săracilor” (Matei 19, 21), 
ca să-ţi ajute prin rugăciune spre liniştire*!*, „şi ia-ţi cru- 
cea ta” şi, purtând-o prin ascultare şi răbdând cu tărie 
povara tăierii voii tale, vino „şi-Mi urmează Mie” spre 
dobândirea liniştii preafericite şi te voi învăţa lucra- 
rea şi vieţuirea nevăzută a puterilor înţelegătoaret!5. 
Aceştia nu se vor sătura în vecii vecilor să laude pe 
Făcătorul şi nici cel ce a intrat în cerul liniştii, să la- 
ude pe Ziditorul. Nu se îngrijesc de cele materiale 
cei nemateriali, nici, de hrană, cei nemateriali, dar 
întrupaţi. Nu simt cei dintâi plăcerea mâncării, nici 
cei de al doilea nu au nevoie de făgăduinţa ei*!. Nu se 


814. Ed. 1970 spune: „Şi le dă călugărilor săraci, ca prin 
rugăciune să-ţi ajute şi să alerge împreună cu tine spre 
rugăciune”. lar scolia din PG zice: „Dă celui binecredincios şi nu 
ajuta pe păcătos; fă bine celui smerit şi nu da celui nelegiuit”. 
Dar uneori şi acesta, ajutat la nevoie, vine la credinţă. De aceea 
Veniamin Costache traduce şi el, deşi vorbeşte numai de săraci: 
„să-ţi ajute şi să alerge împreună cu tine spre liniştire”. 

815. Din Isaia: „Nu înţelege că trebuie să te răstigneşti pe 
tine pe lemn şi să urmezi Domnului, ci să te răstigneşti faţă de 
lucrurile lumeşti, ca să nu te mai atingi de ele, şi, iarăşi, ca să 
răstigneşti mintea ta pentru totdeauna de suflet ca să nu-ţi ne- 
glijezi mântuirea ta. Şi nu trebuie să primească gândurile rele, ci 
să ştie să le deosebească, acestea fiind ale celui rău. Să nu lase 
mintea lui dezlegată prin nicio împrăştiere, ca să nu fie tulburat 
de gânduri. Căci de o vei dezlega, în zadar te vei ruga. Fiindcă 
mintea, umblând în jurul lor, chiar dacă se roagă, rugăciunea 
ei nu urcă la Dumnezeu. Căci de nu se va ruga cu rugăciune 
curată, umplută de credinţă, Dumnezeu nu o primeşte”. Prin 
rugăciune se intră în chip real la Dumnezeu, când, părăsite fiind 
gândurile mărginite ale lucrurilor, mintea îşi regăseşte prin ea 
dezmărginirea şi, în oglinda ei, infinitatea lui Dumnezeu. Aceas- 
ta e liniştea ei în Dumnezeu, cum o trăiesc puterile îngereşti. 

816. Pentru veacul viitor. 

îngrijesc cei de acolo de bani şi de avere, nici aceştia, 
de supărări din partea duhurilor. 

Nu au cei de Sus dorinţa după zidirea văzută, nici 
cei de jos, care se liniştesc, pofta vederii sensibile. Nu 
vor înceta aceia să sporească în iubire, nici aceştia, să 
se întreacă în fiecare zi cu aceia. Nu le e necunoscută 
acelora bogăţia sporirii, nici acestora, dragostea 
urcuşului. Nu se vor opri aceia până ce nu vor ajunge 
pe serafimi, nici aceştia nu vor obosi până ce nu se 
vor face îngeri&!/. Fericit este cel ce nădăjduieşte. De 
trei ori fericit cel ce, voind, a ajuns înger. 


ACELAŞI CUVÂNT 


Despre felurile liniştirilor 
şi despre deosebirea lor 


1) În toate ştiinţele sunt, precum e cunoscut tu- 
turor, deosebiri de păreri şi de judecăţi. Căci nu le 
cunosc toţi pe toate desăvârşit, din lipsa sârguinţei 
şi din puţinătatea puterii. Sunt unii care se scufundă 
în însuşi portul lumii, dar mai bine zis, în mare, sau 
poate în adâncul ei, pentru slăbiciunea gurii lor, 
sau pentru nestăpânirea trupuluit!*. Alţii, pentru 


817. E o părere a autorului că, prin urcuş, toţi îngerii vor ajun- 
ge serafimi şi oamenii, ce urcă în nepătimire, îngeri (în trup). 

818. „Socotesc că prin slăbiciunea gurii înţelege îndrăzneala 
limbii, iar prin nestăpânirea trupului, nelucrarea lui, dat fiind 
că s-a obişnuit să nu lucreze, sau să se odihnească trupeşte.” 
Aceştia sunt cei ce se îneacă în lumea aceasta ca într-o mare, fie 
în portul ei, la începutul pornirii spre linişte, fie în largul ei, după 
ce au început să înainteze spre ea. 

nestăpânirea mâniei, neputând, nenorociţii, să în- 
frâneze puterea acesteia. Alţii, pentru că socotesc să 
plutească după o regulă a lor, sau se conduc după 
închipuirea de sine a lor. Alţii, pentru că nu pot să se 
înfrâneze de la cele materiale, în mijlocul celor ma- 
teriale. Alţii, pentru că voiesc să se facă sârguitori 
într-o viaţă singuratică. Alţii, pentru că se chinuiesc 
pe ei fără să ştie cum, pentru felurite vini. Unii, pen- 
tru că-şi caută prin aceasta slava lor. 

Dar sunt şi alţii (dacă, venind, Fiul Omului va afla 
şi de aceştia pe pământ) care, pentru desfătarea 
şi setea dragostei de Dumnezeu şi de dulceaţa ei, 
s-au căsătorit cu această cuvioasă linişte, nefăcând 
aceasta înainte de a fi dat carte de despărţire 
trândăviei. Căci unirea cu aceasta e socotită curvie 
de către cea dintâi. 

2) După puţina cunoştinţă dată mie, am întoc- 
mit ca un tâmplar neînţelept o scară a urcuşului. Să 
vadă fiecare deci pe care treaptă s-a oprit, fie din 
pricina conducerii de sine [idioritmiei), fie pentru 
slava oamenilor, sau pentru neputinţa limbii“!*, sau 
pentru nestăpânirea mâniei, sau pentru mărimea 
împătimirii, ca să-şi plătească vinile, ca să se facă sâr- 
guitor, ca să dobândească foc. Şi, aşa, cei dintâi vor 
fi cei din urmă, şi cei de pe urmă, cei dintâi. Lucrările 
săptămânii veacului de acum sunt şapte. Unele din 
ele sunt primite, altele nu sunt primite. lar a opta este 
semnul doveditor al veacului ce va să fie®”. 


819. Neputinţa limbii de a tăcea. 

820. Ca să dobândească focul Duhului Sfânt, focul iubirii de Dum- 
nezeu, pentru ca să pornească, de pe treapta pe care se află, mai sus. 

821. Multele hărnicii, care se amestecă de obicei cu grijile, cu 
slava deşartă, sunt ale celor şapte „zile” ale veacului acestuia, ce 

3) la seama, călugăre însingurat, la ceasurile fiare- 
lor. Căci de nu, nu vei putea să le întinzi cursele potri- 
vite. Dacă cea care a luat carte de despărţire s-a dus 
cu totul de la tine, e de prisos orice grijă pentru ea. 

Dar de mai cutează să se apropie, nu ştiu cum mă 
voi linişti. Oare de ce nu au fost atâţia luminători la 
cuvioşii Tabenisioţi, ca la Schitioţi?52 Cel ce înţelege să 
înţeleagă, căci eu nu pot grăi, mai bine zis nu voiescâ?*, 
Unii îşi micşorează patimile, alţii cântă şi stăruie mai 
mult în rugăciune, alţii, aţintindu-se în vedere, petrec în 
acest adânc. Să se cerceteze treptele după chipul scării. 
Cel ce înaintează să înainteze în Domnul*%. 


tind spre ziua a opta a odihnei veacului viitor; dar nepătimirea şi 
liniştea sunt semne că cineva gustă încă de aici această odihnă. 

822. „Dacă s-a dus, zice, trândăvia de la tine.” Căci despre 
aceasta a vorbit cu puţin înainte. Pentru că cei ce se liniştesc 
cu judecată nu se liniştesc înainte de a da carte de despărţire 
trândăviei. Dacă deci a plecat aceasta, e de prisos a mai lucra. 

823. Cei dintâi erau vieţuitori în obşte, ceilalţi se îndeletni- 
ceau cu liniştirea. 

824. „E vădit că lucrarea liniştirii e mare şi e pricină de 
mai multă sporire decât lucrările din obşte. Dar nu voieşte să o 
spună, pentru cei mai slabi.” 

825. „Înşiră lucrările celor ce se află în liniştire şi înaintează 
de la cele mai mici la cele mai mari. Unii o lucrează, zice, pe aceas- 
ta ca să-şi micşoreze patimile şi poate se ostenesc şi cu lucrul 
de mână. Aceasta o fac începătorii. Alţii se ocupă cu cântarea 
şi aceasta o fac cei ce înaintează. lar alţii stăruie în rugăciune şi 
aceasta o fac cei ce au înaintat. lar alţii se aţintesc în contempla- 
re (în vedere) şi aceasta o fac cei desăvârşiţi. Începând de la cele 
mai smerite, a urcat la cele mai înalte, folosindu-se de cuvânt ca 
de o scară. Căci scara obişnuieşte să urce de la cele mai smerite 
la cele mai înalte.” Dar numai cei ce au ajuns să stăruie în vede- 
re (în contemplare) stăruie prin ea în adâncul nesfârşit al taine- 
lor dumnezeieşti, în oceanul de lumină al tuturor înţelesurilor şi 
al iubirii nesfârşite a lui Dumnezeu, de care nu se poate sătura 

4) Sunt suflete leneşe care, petrecând în mânăstiri 
de obşte şi având acolo din belşug prilejurile care 
întreţin trândăvia, au ajuns la totala pierzanie. Şi 
sunt iarăşi altele, care s-au dezbrăcat de trândăvia 
lor prin împreuna-vieţuire cu altele. Aceasta s-a în- 
tâmplat nu numai cu cele mai fără grijă, ci de multe 
ori şi cu cele mai sârguincioase. Acelaşi lucru îl ve- 
dem petrecându-se şi cu liniştirea. Primind pe mulți 
încercaţi, i-a respins din pricina lucrării lor după 
regula proprie (idioritmie), dovedindu-i iubitori de 
plăcere. lar pe alţii, primindu-i cu frica şi cu grija de 
a-şi purta povara judecății pusă asupra lor, i-a făcut 
sârguincioşi şi fierbinţiS?. 

5) Niciunul, dacă e tulburat de mânie şi de în- 
chipuirea de sine, de făţărnicie şi de ţinerea min- 
te a răului, să nu îndrăznească a socoti că vede 
în smerenie urmă de linişte?”, ca nu cumva să-şi 
agonisească prin aceasta ieşire din minţi şi numai 
atât*?5. lar de e cineva curat de acestea, acela îşi va 
cunoaşte din aceasta folosul său, dar socotesc că 
nici acesta“. 


omul niciodată, deşi îl mulţumeşte mereu în chip desăvârşit. 
Acesta e cerul, acesta e raiul. Acesta e adâncul nesfârşit al vieţii, 
care e totodată adâncul nesfârşit al liniştii, pentru că, ajuns în el, 
sufletul nu mai caută nimic altceva, având în el totul. 

826. „Întristarea cugetului covârşeşte osteneala trupului.” 

827. Toate acestea îl arată legat de lucrurile mărginite şi 
trecătoare ale lumii acesteia, de aceea nu se poate scufunda în 
oceanul liniştit al iubirii dumnezeieşti. 

828. Luând drept linişte agitația sa, va ajunge la o cumplită 
deznădejde, nerecunoscând că există undeva vreo adevărată 
linişte. 

829. Încă n-a ajuns nici acesta, numai prin lipsa patimilor 
amintite, la folosul suprem al liniştii. 

6) Semnele, stadiile şi dovezile celor ce se liniştesc 
cu judecată sunt acestea: minte neadormită*%, cu- 
get neprihănit, răpire la Domnul, închipuirea chi- 
nurilor, apăsarea de către gândul morii grabnice, 
rugăciunea nesăturată, străjuirea nefurată, topirea 
curviei, necunoaşterea împătimirii, moartea lumii, 
încetarea lăcomiei pântecelui, îndemn lăuntric la 
teologhisire (la ocuparea cu cunoaşterea lui Dum- 
nezeu), izvor de dreaptă socoteală, lacrima supusă“, 
pieirea multei grăiri şi orice altceva din acestea, cărora 
mulțimii îi place să li se împotrivească. lar ale celor 
ce nu se liniştesc cu judecată sunt acestea: sărăcia în 
bogăţie*”?, creşterea mâniei, îngrămădirea pomenirii 
răului, micşorarea dragostei, adaos de îngâmfare. lar 
ceea ce urmează se va trece sub tăcere“. 

7) Dar fiindcă „Cuvântul“ nostru a ajuns aici, 
după ce am vorbit despre toate, e nevoie să grăim 
şi despre cei ce se află întru ascultare. Căci „Cuvân- 
tul” se îndreaptă mai ales către aceştia. Semnele 
celor căsătoriţi în chip nedesfrânat şi nespurcat cu 
virtutea aceasta bine împodobită şi cuviincioasă 
sunt, după cum rânduiesc de Dumnezeu purtătorii 
părinţi, următoarele (ele se desăvârşesc la timpul 
lor, dar întinzându-ne în fiecare zi înainte, adăugăm 
la ele neîncetat sporiri şi înaintări): creşterea smere- 
niei începătoare; micşorarea iuţimii (căci cum nu se 
va întâmpla aceasta, odată ce fierea e lepădată?); 


830. În alte manuscrise: „Mintea nebântuită de valuri“, 

831. „Adică roabă, venind când voieşte cel ce o are.” 

832. „Sărăcia virtuţilor, în bogăţia păcatelor”. 

833. „Ceea ce urmează socotesc că este fie căderea tru- 
pească, fie împrăştierea minţii. Căci acestea sunt fiicele în- 
gâmfării, ca şi hula.” 

depărtarea întunecimilor; adaosul dragostei; înstră- 
inarea de patimi; izbăvirea de ură; micşorarea neîn- 
frânării prin mustrare; necunoaşterea trândăviei; 
adaos de sărguinţă; dragostea miloasă; înstrăinarea 
de mândrie, bunul de toţi dorit şi de puţini dobândit. 
Nefiind apă în fântână, e neavenită numirea ei%*. lar 
ceea ce urmează se înțelege de cei ce au minte. 

8) Femeia tânără care nu-şi păzeşte patul şi-a 
pângărit trupul; iar sufletul care nu şi-a păzit tocmeala 
şi-a pângărit duhul. Faptei celei dintâi îi urmează necin- 
stea, ura, bătăile, despărţirea, care e lucrul cel mai jalnic 
dintre toate. lar faptei celui de al doilea îi urmează ui- 
tarea morţii, nesăturarea pântecelui, neînfrânarea ochi- 
lor, lucrarea slavei deşarte, somnul nesăturat, mânia 
învârtoşată, nesimtirea, îngrămădirea gândurilor, spori- 
rea încuviinţărilor (cu ispitele), robirea inimii, lucrarea 
tulburării, neauzirea, împotrivirea în cuvânt, necredinta, 
inima  neîncredinţată, multa grăire, împătimirea, 
îndrăzneala, care e cea mai cumplită dintre toate. lar lu- 
crul cel mai jalnic dintre toate este inima nestrăpunsă, 
căreia îi urmează, în cei fără luare-aminte, lipsa de dure- 
re, maica duhurilor şi a căderilor. 

9) Pe cei ce se liniştesc îi războiesc cinci, iar pe cei 
întru supunere, trei dintre cei opt**5. Cel ce se linişteşte 
şi luptă cu trândâăvia se păgubeşte de multe ori. Căci 
va cheltui timpul rugăciunii şi al vederii duhovniceşti 
în meşteşugirile şi luptele cu ea. 


834. „Sau cel ce nu le are pe acestea în zadar se numeşte 
ascultător.” 

835. „Opt sunt gândurile generale ale rāutāții. Pe cei ce se 
liniştesc îi războiesc cinci: al trândăviei, al slavei deşarte, al mân- 
driei, al iubirii de arginţi şi al întristării. lar pe cei întru ascultare, 
cel al lăcomiei pântecelui, al curviei şi al mâniei.” 

10) Lenevindu-mă pe când şedeam odată în chilie 
şi gândindu-mă aproape s-o părăsesc&*, venind nişte 
bărbaţi, m-au fericit mult ca pe un sihastru (ca pe unul 
ce se linişteşte, n. trad.) şi îndată gândul trândăviei a 
plecat, alungat de cel al slavei deşarte şi m-am mirat 
cum acest drac cu trei ţepuşe se împotriveşte tuturor 
duhurilor. 

11) Priveşte în fiecare ceas bătăile, împroşcările, 
pornirile, schimbările soţiei tale, cum, şi încotro îi 
este pornirea. Dar numai cel ce a dobândit liniştea 
Duhului Sfânt poate să le vadă. 

12) Bunul înainte-mergător al liniştii este negrija de 
toate lucrurile*”, cuvenite şi necuvenite. Căci cel ce des- 
chide celor dintâi va cădea numaidecât în cele de al doi- 
lea. Al doilea bun al liniştii este rugăciunea neobosită. 
lar al treilea, lucrarea nejefuită a inimii. E cu neputinţă 
şi nefiresc ca cel ce n-a învăţat scrierea să citească în 
cărți şi să cugete la cele citite. Dar şi mai cu neputinţă 
este ca cei ce n-au dobândit cel dintâi lucru să se 
îndeletnicească cu celelalte două cu dreaptă judecată. 

13) Îndeletnicindu-mă eu cu ceea ce e la mijloc, am 
ajuns între cei din mijloc. Şi m-a luminat pe mine şi 
iată-mă iarăşi între ei. Dar ce era înainte de chipul văzut, 
cel pus peste chipurile lor, n-a putut să mă înveţe8s, 


836. „Trândăvia este o maică a relelor, căci îţi fură bunătăţile 
pe care le ai şi te împiedică să le agoniseşti pe cele ce nu le ai.” 

837. „Căci cel ce n-a câştigat negrija cum va putea să se 
îngrijească de rugăciune, sau de luarea-aminte a inimii?” 

838. A lui Ilie (Criteanul, adaugă Veniamin Costache): „Acest 
dumnezeiesc Părinte învaţă în aceste cuvinte că sunt trei înaintări 
sau trepte: negrija în ale vieţii şi în cele în care se risipeşte aceasta, 
rugăciunea neobosită şi a treia, lucrarea nejefuită a inimii. E vădit 
că mijlocul celor două părți de la margini este rugăciunea. Deci cel 
ce a câştigat negrija se poate îndeletnici şi cu cele următoare. Cel 

căci nu era lăsat. L-am rugat atunci să-mi spună cum 
se află acum (Hristos, n. trad.)? „Întru ale Sale, a spus, 
şi nu întru ale Sale”. Iar eu am întrebat: „Ce e starea şi 
şederea de-a dreapta Pricinuitorului?” „E cu neputinţă, 
zice, a afla aceste lucruri de taină prin auz”. Atras de do- 
rul acestora, zisei atunci: „Mai adaugă ceva!” „Încă n-a 
sosit ceasul, zise, pentru că îţi lipseşte nestricăciunea. 
De sunt acestea împreună cu ţărâna, nu ştiu; de sunt 
afară de ea, nu pot spune nicidecum.”5% 

14) E greu să ne scuturăm de somnul amiezii, mai 
ales în ceasurile de vară. Poate atunci şi numai atunci 
nu e de lepădat lucrul mâinilor. 


ce se îndeletniceşte cu mijlocul celor două, adică cu rugăciunea, 
a ajuns la mijlocul celor bune şi încă nu s-a urcat la cealaltă dintre 
bunătăţi”. În ed. 1970 şi cea a lui Veniamin Costache, alta: „Părintele 
spune că cel ce se îndeletniceşte cu rugăciunea întru răpire este 
între cei din mijloc, adică între îngerii care sunt mijlocitori între 
Dumnezeu şi oameni şi care pe cei ce însetează de dorul lui 
Dumnezeu îi satură prin luminare şi întru cele din margini, îi păzesc 
adică întru negrijă şi întru lucrare, care zice că e vederea (contem- 
plarea)”. Ed. 1970 şi Veniamin Costache continuă cu o parafrază a 
celor spuse în cap. 12. Reflecţiile încep prin a arăta că şi Hristos, 
prin Întrupare, S-a aşezat în aceste trei stări. Apoi urmează întreba- 
rea: „Cum era Hristos înainte de Întrupare? La aceasta îngerul nu 
ştie să răspundă”. 

E de reţinut că Scărarul pune rugăciunea neîncetată mai pre- 
jos de lucrarea inimii, cum va face şi Patriarhul Calist în sec. al 
XIV-lea. Lucrarea inimii este unirea desăvârşită cu Dumnezeu. Dar 
până la dobândirea nestricăciunii rămânem oarecum mereu mai 
jos de capătul final, de vederea desăvârşită, sau poate rămânem 
aşa în veci. 

839. „E întru ale Sale şi nu întru ale Sale.” Hristos e întru cele 
cereşti şi întru cele omeneşti. Îţi lipseşte nesfârşirea unei înţelegeri 
cu trupul de acum pentru a înţelege viaţa Lui cu trupul înviat, ce 
poate şedea de-a dreapta Tatălui. De aceea, la întrebarea: cum e 
Hristos, cu trupul, de-a dreapta Tatălui, a răspuns ca mai sus. 

15) Am cunoscut pe dracul trândăviei pregătind 
calea şi mergând înaintea celui al curviei, ca, moleşind 
cu tărie trupul şi scufundându-l în somn, să pricinuiască 
în cei ce se liniştesc întinările ca în vis. De i te vei îm- 
potrivi cu tărie, se va război negreşit cu putere ca să 
te facă să încetezi nevoinţele, ca nefolosindu-ţi la ni- 
mic. Dar nimic nu poate dovedi înfrângerea dracilor 
ca războiul înverşunat al lor împotriva noastră. 

16) În ieşiri, păzeşte cele adunate. Căci, deschi- 
zându-se uşa, zboară păsările închise*%. Şi aşa nu 
vom mai avea niciun folos din liniştire. 

17) Un fir mic de păr tulbură ochiul; o grijă mică 
alungă liniştea. Căci liniştea este lepădarea gânduri- 
lor şi renunţarea la grijile îndreptăţite. 

18) Cel ce a găsit liniştea nu se va mai îngriji nici 
măcar de trupul său. Căci nemincinos este cel ce a 
făgăduit (Matei 6, 25; 1 Petru 5, 7). 

19) Cel ce voieşte să înfăţişeze lui Dumnezeu o minte 
curată şi e frământat de griji este asemenea celui ce şi-a 
legat tare picioarele şi încearcă să umble repede". 

20) Rari sunt cei ce au învăţat până la capăt filoso- 
fia privitoare la lume. lar eu spun că mai puţini sunt 
cei ce cunosc cu adevărat filosofia liniştii celei după 


840. „leşind din chilie, zice, păzeşte să nu-ţi faci arătate virtuțile 
pe care le-ai lucrat în vremea liniştirii. Căci gura, deschizându-se 
şi repezindu-se fără pază la vorbă, virtuțile din ascuns, care înalță 
mintea la Dumnezeu, se pierd şi se fac nevăzute. Căci gura, zice, 
celui repezit apropie pe om de nimicire” (Veniamin Costache mai 
dă şi două scolii din Teodor al Edesei, cap. 68, Filoc. rom., IV, p. 218, 
şi una, din Diadoh, cap. 26, Filoc. rom., |, p. 343). 

841. A Sfântului Isaac: „Precum cel ce are capul sub apă nu 
poate respira aerul cel subţire, care curge în pieptul gol, aşa 
cel ce-şi scufundă cugetarea lui în grijile de aici nu poate avea 
simţirea ca să respire în lumea cea nouă”. 

Dumnezeu. Cel ce nu cunoaşte încă pe Dumnezeu nu 
e pregătit pentru liniştire şi se supune multor primej- 
dii. Liniştea îi înăbuşă pe cei necercatți. Căci, negus- 
tând dulceața lui Dumnezeu, îşi pierd vremea în ro- 
biri, în împrăştieri, în trândăvii şi risipiri8*?. 

21) Cel ce s-a atins de frumuseţea rugăciunii va 
fugi de mulţimi ca un asin sălbatic. Căci ce altceva, 
dacă nu rugăciunea, a eliberat pe asinul sălbatic de 
toată amestecarea cu oamenii? Cel ce eşti înfăşurat 
în patimi şi petreci în pustie, ia aminte la mişcarea 
acestora. Aceasta mi-a spus-o şi m-a învăţat şi un 
sfânt bătrân, Gheorghe Arsilaitul, pe care îl cunoaşte 
şi cuvioşia ta. Acesta, învățând odată un suflet netreb- 
nic şi călăuzindu-l spre liniştire, „dimineaţa am văzut, 
zicea, tăbărând asupra lui din plin dracii slavei deşarte 
şi ai poftei; la amiază, pe cei ai lenei, ai întristării şi ai 
mâniei; iar seara, pe cei iubitori de murdărie şi pe ti- 
ranii pântecelui”. 

22) Mai bun este un sărac ascultător***, decât un 
sihastru furat de griji. 


842. Nu poate fi sihastru adevărat cel lipsit de cunoştinţa 
de Dumnezeu. El se poate înfunda pe drumuri greşite şi în tâl- 
cuirile greşite ale experienţelor lui. Yoghinii şi spiritiştii de azi, 
teosofii şi antropozofii nu-şi tâlcuiesc fericirea ca gustare a iu- 
birii nesfârşite a lui Dumnezeu cel personal, ci ca o pierdere 
treptată în nesimţire. De aceea, experienţa lor nici nu e o fericire 
adevărată. 

843. „Dacă voieşti să pomeneşti neîncetat pe Dumnezeu, nu 
lepăda ca nedrepte ispitele ce vin asupra ta, ci le suportă ca veni- 
te cu dreptate. Căci răbdarea mişcă prin orice întâmplare aduce- 
rea aminte de Dumnezeu, iar refuzul lor micşorează durerea ce 
pătrunde în inimă şi prin uşurare pricinuieşte uitarea.“ 

844. „Sărac numeşte pe cel neagonisitor. Dar eu îl socotesc 
aşa pe cel smerit.” 

3) Cel ce se îndeletniceşte cu liniştirea cu dreaptă 
judecată şi nu vede câştigul ei în fiecare zi, sau nu se 
linişteşte cu judecată, sau e furat de închipuirea de sine. 

24) Liniştea este neîntrerupta închinare lui 
Dumnezeu şi starea în faţa Lui. 

25) Pomenirea lui lisus să se unească cu răsuflarea 
ta şi atunci vei cunoaşte folosul liniştiis*5. 

26) Căderea celui ascultător e din voinţa lui; a si- 
hastrului (a celui ce se linişteşte) este din depărtarea 
de rugăciune. | 

27) De te bucuri de vizite în chilie, cunoaşte că pe- 
treci în trândăvie şi nu te îndeletniceşti cu Dumnezeu. 
Pildă de rugăciune să-ţi fie văduva aceea nedreptăţită 
de potrivnicul ei (Luca 18, 3). 

28) lar pildă de liniştire, marele şi întocmai cu în- 
gerii sihastrul Arsenie. Adu-ţi aminte în singurătatea 
ta de vieţuirea acestui mare sihastru (isihast) şi vezi 
cum depărta de multe ori şi pe cei ce veneau la el”, 
ca să nu piardă ceea ce era mai bun&*. 


845. Numai Dumnezeu, cu nesfârşirea Lui, poate ţine sufle- 
tul absorbit în contemplarea Lui, adică în liniştire, fără trecerea 
necesară de la un lucru mărginit la altul. 

846. A Sfântului Isaac: „Când puterea vinului pătrunde în 
mădulare, mintea uită de amănuntele tuturor. lar când pome- 
nirea lui Dumnezeu ajunge păşune a sufletului, acesta leapădă 
toată păşunea altor vederi din inimă”. Sufletul nu mai are ne- 
voie de altă hrană, câştigată din vederea celor din afară; are pe 
Dumnezeu, hrana nesfârşită. Veniamin Costache mai dă ca scolie 
şi cap. 59 din Diadoh (Filoc. rom., |, p. 357). În lisus, ca Dumnezeu 
cel infinit în dumnezeirea Lui şi întrupat, sufletul are totul. 

847. „Bine este să fie folosiți şi prin cuvânt cei ce întreabă; dar 
mai bine este să fie ajutaţi prin virtute şi rugăciune. Căci cel ce se 
aduce prin acestea lui Dumnezeu ajută şi pe aproapele prin ajuto- 
rul ce şi-l dă sieşi. De voieşti să foloseşti pe iubitorul de învăţătură 
printr-un cuvânt scurt, arată-i lui rugăciunea şi credinţa dreaptă.” 

848. „Căutarea la Dumnezeu şi vorbirea cu El.” 

29) Am cunoscut pe draci îndemnând pe cei fără 
judecată, dintre cei ce umblă de colo până acolo, 
să se ducă mai ales la cei ce se liniştesc cu dreaptă 
judecată, ca să-i împiedice pe aceia prin ei, fie cât de 
puțin, din lucrarea lor. Socoteşte pe aceştia ca ata- 
re şi nu te sfii să-i superi cu bună credincioşie pe cei 
leneşi, căci poate din supărare vor înceta să umble 
fără rost8*. Dar vezi ca nu cumva, de dragul scopului 
mai sus pomenit, să întristezi în zadar vreun suflet, 
care vine însetat să scoată apă de la tine%. În toate ai 
nevoie de făclia dreptei socoteli*”. 

30) Viaţa celor ce se liniştesc, mai bine zis a celor 
ce petrec în singurătate, să se săvârşească potrivit cu 
conştiinţa şi cu simţirea. Cel ce aleargă cu judecată 
să-şi îndrume toate îndeletnicirile, cuvintele, gân- 
durile, paşii, voirile şi mişcările după Domnul întru 
sfinţirea sufletului, şi să le facă toate în faţa Lui. lar de 
e furat (din această aţintire), încă nu vieţuieşte potri- 
vit virtuţiis??. 


849. „Nu spune nimic la urechile celui fără de minte, ca 
nu cumva să ia în râs cuvintele tale. Căci e vătămătoare pe- 
trecerea cu cei deşerţi. Precum cei ce umblă în aerul stricat se 
îmbolnăvesc, aşa şi cei ce petrec între oamenii nepăsători se 
molipsesc de răutatea lor. Căci «convorbirile rele strică moravu- 
rile bune» (1 Corinteni 15, 33).” 

850. A Sfântului Isaac: „Nu răni pe cei ce au nevoie de 
rugăciunea ta, nici nu-i lipsi de cuvintele blânde ale mângâierii, 
ca să nu se piardă şi să ţi se ceară sufletele lor. Ci ia pildă de la 
doctori, care tămăduiesc bolile mai fierbinţi cu leacuri mai reci, 
şi pe cele mai reci, cu cele dimpotrivă”. 

851. Scărarul nu recomandă metode simpliste, uniforme, ci 
cere să se ţină seamă de varietatea nuanţată a situaţiilor. Dar 
pentru cunoaşterea lor se cere un fin simţ al discernământului. 

852. „Întrebare: Ce este monahul? Răspuns: Este cel singur, 
străin: în afară, de lucrurile materiale şi lumeşti, iar înlăuntru, de 

31) „Deschide-voi, zice, în psaltire gândul meu” 
(Psalm 48, 4) şi voirea mea, pentru că sunt încă lipsit 
de darul deosebirii. lar eu voi înălța prin rugăciune 
voinţa mea şi, de acolo, voi aştepta încredințarea 
(adeverirea sau cunoştinţa)". 


înțelesurile lor. Întâi, ca să nu primească gândurile grijii lumești; 
al doilea, ca mintea lui să devină una singură cu Dumnezeu cel 
adevărat, neprimind gândurile răutăţii.” 

853. „De te vei ruga cu adevărat, multă încredințare vei 
afla. Şi îngerii vor veni la tine şi-ţi vor lumina înțelesurile 
(raţiunile, n. trad.) celor ce se petrec.” Nu numai lucrurile şi 
persoanele sunt întruchipări ale raţiunilor lui Dumnezeu 
Cuvântul, ci şi toate cele ce se întâmplă din complexele întâl- 
nirii dintre ele. Prin fiecare împrejurare în care ajungem ne 
întâmpină un gând al lui Dumnezeu, deci şi un apel al Lui să 
răspundem cu o lucrare corespunzătoare a noastră. Într-un 
om lipsit mă întâmpină Dumnezeu cu apelul să-l ajut pen- 
tru creşterea mea duhovnicească şi a lui. Dar la descifrarea 
acestui gând al lui Dumnezeu contribui nu numai eu, ajutat 
de Dumnezeu, ci şi îngerii. Aşa cum împrejurarea e ţesută 
şi descifrată de mulţi oameni şi mulţi mă ajută, prin faptele 
lor de acum şi prin gândurile şi faptele lor trecute, să o des- 
cifrez şi să-i răspund prin fapta mea, aşa contribuie şi mulţi 
îngeri. Fiecare împrejurare şi răspunsul meu la ea e un punct 
de întâlnire între mine, Dumnezeu, ceilalți oameni şi îngeri. 
Rugăciunea prilejuieşte această încredințare şi luminare, pen- 
tru că e o deschidere totală a noastră spre Dumnezeu cel în- 
conjurat de îngeri, după ce ne-am dezlipit de toate cele ce ne 
închid pătimaş în noi înşine. Noi ne aflăm în ambianța unui 
pan-personalism, în care toate persoanele converg spre fieca- 
re, şi fiecare se gândeşte la toate. lar toate persoanele sunt în 
Treimea de Persoane atotcuprinzătoare a lui Dumnezeu, sau 
sporesc unirea lor în această Treime, adunându-se prin Du- 
hul în Fiul Tatălui. Omul nu e pierdut ca un fir de praf într-o 
îngrămădire uriaşă impersonală. Încredinţarea pe care o dă 
rugăciunea este experienţa întâlnirii cu Dumnezeu şi a lumi- 
nii ce iradiază din El peste tot şi peste toate. 

32) Credinţa este aripa rugăciunii. Căci, nea- 
vând-o pe aceasta, se va întoarce iarăşi în sânul 
meu. Credinţa este starea neîndoielnică a sufletului 
neclătinat de nicio împotrivire. Credincios este nu cel 
ce socoteşte că Dumnezeu poate toate, ci cel ce crede 
că va primi toate85*. 

33) Credinţa este pricinuitoarea celor nădăj- 
duite. Şi aceasta a arătat-o tâlharul. Maica credinţei 
este osteneala şi inima dreaptă. Cea dintâi o face 
neîndoielnică, a doua o pricinuieşte. Credinţa este 
maica celor ce se liniştesc (a sihaştrilor - isihaştilor). 
Căci, de nu vei crede, cum te vei linişti?555 

34) Cel ce se află încătuşat în închisoare e apăsat 
de frica celui ce-l va chinui. lar în cel ce se linişteşte în 
chilie s-a născut frica de Domnul. Nu se teme cel dintâi 
aşa de mult de judecată, ca cel de al doilea, de jude- 
cata Domnului. Ai nevoie de multă frică în liniştire, o, 
minunatule! Căci nimic nu poate alunga aşa de mult 
trândăvia, ca fricas. 


Altă scolie: „Ce alt bine este afară de Dumnezeu? Deci să-l 
predăm Lui toate ale noastre şi ne va fi bine. Căci Cel bun, 
negreşit, este şi dătătorul bunătăţilor”. 

854. Credinţa nu e o teorie teologică despre atotputernicia 
lui Dumnezeu, ci convingerea lăuntrică că Dumnezeu îi va împli- 
ni rugăciunea celui ce cere. 

855. A Sfântului Marcu: „Cel ce crede în cele ce vor să fie se 
reține de la cele dulci de aici, neabsolutizându-le. lar cel ce nu 
crede se îndulceşte de ele şi fuge de durere”. 

856. Sunt grade şi în liniştire. Pe treptele ei cele mai înal- 
te, sufletul este scufundat deplin în fericirea trăirii în iubirea lui 
Dumnezeu. Dar la început, pentru a se dezlipi de toate, trebuie 
să se teamă de Dumnezeu şi de judecata Lui pentru păcatele 
sale. Însă cel ce e alipit de lume nu se teme de Dumnezeu. A 
Sfântului Isaia: „Cel ce se încrede în ceva care nu e al lui Dum- 
nezeu nu are în el frica de Dumnezeu. Şi în măsura în care cineva 

35) Osânditul, de câte ori vine în temniţă jude- 
cătorul, caută ţintă la el. lar lucrătorul adevărat al 
liniştii caută ţintă spre ceasul când va veni cel ce-l 
grăbeşte&”. Cel dintâi e legat de povara întristării, cel 
de al doilea, de izvorul de lacrimi. 

36) De dobândeşti toiagul răbdării, câinii vor în- 
ceta îndată de a se obrăznici. Răbdarea este durerea 
nesfărâmată a sufletului, care nu se clinteşte nicide- 
cum sub loviturile îndreptăţite sau neîndreptăţite. 
Răbdarea e rânduită pentru necazul pe care-l aşteaptă 
în fiecare zi. Răbdător este lucrătorul care nu cade, 
sau îşi câştigă, din căderi, biruinţe. Răbdarea e tăierea 
scuzelor şi luarea aminte la sines. 


robeşte patimilor, încă nu se socoteşte rob al lui Dumnezeu, ci e 
robul a ceea ce-l stăpâneşte”. 

857. „Adică îngerul care desparte sufletul de trup.” 

858. Scolie din Isaac: „Pe măsura smeritei tale cugetări, ţi 
se dă şi răbdarea în greutăţile tale. Şi după răbdarea ta ţi se 
uşurează povara necazului tău şi agoniseşti mângâieri“. Smere- 
nia este ea însăşi un izvor de răbdare. Căci nu te socoteşti că ai 
dreptul la mângâieri lumești. lar răbdarea, stând tare, întăreşte 
firea ta, încât nu mai simţi greutatea necazului. Din răbdare 
curge în tine o forţă, căci voinţa ascunde în ea rezerve de forţă 
pe care nu obişnuim să le punem în lucrare. Mai bine zis aceste 
rezerve de forță sunt în firea noastră şi ea le pune în lucrare prin 
voința care e o calitate generală a ei, pe care nu o pune de obi- 
cei în mod deplin în lucrare. Rezervele de putere ale firii noastre 
sunt chiar nesfârşite când ea stă în legătură cu Dumnezeu. Mai 
uşor biruim greutăţile prin răbdare, decât prin lupta de a nu le 
primi, de a le ocoli cu orice preţ, fapt în care se manifestă o frică, 
o slăbiciune, care ne fac de fapt slabi. Cele din afară ne pot zdro- 
bi mai uşor firea, dacă nu o întărim din rezervele ei lăuntrice, 
care stau în legătură cu rezervele de putere nesfârşită ale lui 
Dumnezeu, Care a creat şi susţine firea noastră ca adevăratul ei 
fundament şi izvor. Altă scolie a Sfântului Isaac: „Toate primejdi- 
ile şi necazurile care nu sunt întâmpinate cu răbdare aduc chin 

57) Nu are lucrătorul (liniştii) atâta nevoie de 
hrană, ca de răbdare. Căci pentru lipsirea de cea din- 
tâi va lua cunună, dar din lipsa celei de a doua va ago- 
nisi pierzarea. 

38) Bărbatul răbdător a murit înainte de mormânt, 
făcându-şi mormânt chilia sa. Răbdarea se naşte din 
nădejde şi plâns; căci cel lipsit de acestea două e ro- 
bul trândăviei. 

39) Luptătorul lui Hristos trebuie să cunoască pe 
care dintre vrăjmaşi trebuie să-i gonească de depar- 
te şi pe care să-i îngăduie, ca să se războiască cu ei. 
Uneori lupta aduce cunună, alteori ferirea de ea lasă, 
pe cei ce o ocolesc, neprobațţi. Nu se pot învăţa aces- 
tea prin cuvânt*”, căci nu toţi avem aceleaşi însuşiri 
şi avem de luptat cu aceleaşi ispite. 

40) Pe unul din duhuri pândeşte-l prin trezvie, 
căci şi el se războieşte fără odihnă: când stai, când 
te strămuţi, în scaun, în mişcare, când te întinzi, în 
rugăciune, în somn. 

41) Unii dintre cei ce sunt înainte-şezători pe dru- 
mul liniştirii ţin în ei lucrarea neîncetată, potrivit cu 
cuvântul: „Mai înainte văzut-am pe Domnul înaintea 
mea pururea“ (Psalm 15, 8). Căci nu toate pâinile 


indoit. Căci răbdarea omului e pe măsura primejdiilor ce-i vin. 
Atât se încordează omul, cât e de mare greutatea căreia trebuie 
să-i facă faţă. lar slăbirea curajului este maica chinului, pe când 
răbdarea e maică a mângâierii şi putere ce se naşte din lărgimea 
inimii şi din bucuria ei. Dar această putere greu o află omul în 
necazurile sale, fără harul dumnezeiesc care vine prin căutarea 
cea cu dinadinsul a rugăciunii şi din vărsarea lacrimilor”. 

859. „Trebuie ştiut că cel ce voieşte să înveţe trebuie să în- 
cerce cu lucrul, căci nu se pot pricepe acestea din cuvânt.” 

860. „Prin acest unul dintre draci înţelege pe cel al curviei. 
Alţii înţeleg pe cel al slavei deşarte; iar alţii, pe cel al trândăviei.” 

hranei duhovniceşti ale grâului ceresc sunt la fel. lar 
alţii, pe cea arătată prin cuvintele: „Prin răbdarea 
voastră veţi câştiga sufletele voastre” (Luca 21, 19). 
Alţii, pe cea din cuvintele: „Privegheaţi şi vă rugaţi” 
(Marcu 14, 38). Alţii, pe cea din cuvintele: „Pregăteşte-ţi 
spre ieşire lucrurile tale”. Alţii, pe cea din cuvintele: 
„Smeritu-m-am şi m-a mântuit pe mine” (Psalm 114, 
6). Unii se gândesc pururea la cuvântul: „Nu sunt vred- 
nice pătimirile vremii de acum de slava viitoare” (Ro- 
mani 8, 18). Alţii, la spusa: „Ca nu cumva să-l răpească 
şi nu va fi Cel ce-l izbăveşte” (Psalm 49, 23). Toţi 
aleargă, dar numai unul ia cunună fără ostenealăs*!. 

42) Cel ce a înaintat nu lucrează numai când 
veghează, ci şi când doarme. De aceea unii ocărăsc 
pe draci chiar când vin la ei în vise, şi îndeamnă femei 
desfrânate la neprihănire. Nu aştepta vizite şi nici nu 
te pregăti pentru ele. Căci starea de linişte e simplă şi 
liberă de orice legătură. 

43) Nimeni, voind să zidească turn şi chilie pentru 
liniştire, nu va porni la aceasta înainte ca, şezând, să 
socotească şi să afle prin rugăciune de are cele trebu- 
incioase pentru isprăvirea lucrării, ca nu cumva să se 
facă, după punerea temeliei, de râsul duşmanilor şi 
piedică celorlalţi lucrători. 

44) la seama la dulceata venită în sufletul tău, de 
nu cumva ţi s-a tocmit cu viclenie de către doctori 
răutăcioşi, mai bine zis uneltitori. 

45) Noaptea, dă cel mai mult timp rugăciunii 
şi mai puţin cântării, iar ziua, fii după puterile tale. 


861. Veniamin Costache: „Cel ce din cele şapte (categorii) a 
luat cununa, fără osteneală, este cel ce a zis: Smeritu-m-am». Sau 
cel dintâi este cel ce vede pe Domnul înaintea sa, sau, iarăşi, cel 
care îşi vede de mai înainte ţinta, oricare ar fi dintre cei şapte”. 

Citirea ajută nu puțin la luminarea şi adunarea 
minții86?. Căci cuvintele citite sunt ale Duhului Sfânt, 
care pun în bună rânduială pe cei ce se îndeletni- 
cesc cu ele. Fie-ţi ţie, celui ce eşti lucrător (al liniştii), 
cele ce le citeşti lucrătoare“. Iar lucrarea lor face de 
prisos citirea altora. 

46) Caută să luminezi cuvintele sănătăţii mai 
degrabă prin osteneli decât prin cărţi. Nu te ocupa 
cu cuvintele unei cugetări străine$**, înainte de a fi 
câştigat putere duhovnicească; căci, fiind cuvinte ale 
întunericului, întunecă pe cei fără putere**. 

47) O cupă ajunge de multe ori pentru a cunoaşte 
gustul vinului; şi un cuvânt al unui sihastru face cu- 
noscute celor ce pot să înţeleagă toată lucrarea şi 
starea lui lăuntrică. 


862. „Precum cei lipsiţi de lumina aceasta nu umblă drept, la 
fel cei lipsiţi de dumnezeieştile Scripturi, care nu privesc la raza lor, 
se împiedică de multe ori şi sunt siliți des să păcătuiască, ca unii ce 
umblă în întuneric adânc.” La Veniamin Costache, alta, din Sfântul 
loan Gură de Aur: „Dulceaţă nesăţioasă sunt graiurile duhovniceşti. 
Căci precum pământul neplouat nu poate să aducă rod de spice, 
chiar de ar semăna cineva nenumărate seminţe în el, aşa şi sufle- 
tul care nu s-a luminat mai înainte de Sfintele Scripturi, chiar de 
ar vărsa cineva vorbiri nenumărate în el, nu poate să aducă vreun 
rod. Deci se cade a citi Scripturile, căci precum, bându-se vinul, se 
opreşte mâhnirea şi inima se schimbă întru veselie, aşa şi vinul cel 
duhovnicesc preface sufletul întru bucurie”. 

863. Sihastrul trebuie să citească scrieri care au în ele pute- 
rea să-l mişte la lucrarea duhovnicească, nu scrieri de cunoaştere 
teoretică, sau îndemnătoare la rău. 

864. „Cuvintele unei cugetări străine sau înşelătoare, cum 
sunt cuvintele ereticilor.“ 

865. Cuvintele, deşi au în general sensuri, pot aduce şi în- 
tuneric dacă propagă înţelesuri întoarse, sau un chip fals al 
realităţii. Dezordinea se clădeşte tot cu elementele ordinii. 

48) Dobândeşte un ochi neîmprăştiat al sufletului 
împotriva închipuirii de sine. Căci nimic nu te poate fura 
şi pierde atât de mult, ca aceasta86. 

49) Când ieşi afară, înfrânează-ţi limba. Căci poate 
să risipească în grabă multe osteneli. 

50) Câştigă-ţi o stare sufletească neiscoditoare. Căci cu- 
riozitatea poate întina liniştea, cum nu o poate altceva*”. 

51) Celor ce vin la tine pune-le înainte cele de 
trebuinţă trupului şi duhului€*&. De sunt mai înţelepţi, 
să le arătăm filosofia (înţelepciunea liniştii) prin tăcere. 
lar de sunt în starea de fraţi, să le deschidem uşa pe 
măsura lor. Dar mai bine este ca pe toţi să-i socotim mai 
presus de noi. 

52) Voind eu să opresc cu totul pe cei ce sunt încă 
precum nişte prunci de la lucrul mâinilor în adunările 


866. A lui Teodoret: „Vântul ridică pe cele mai uşoare dintre ma- 
terii în aer. lar pe cei goi dintre oameni îi ridică închipuirea de sine”. 
Alta, a lui Grigorie Teologul: „Fapta bună e risipită de nălucire şi de 
laudă”. Alta: „Să nu-ţi destrame fiinţa închipuirea de sine”. 

867. În curiozitate se poate arăta un mare interes pen- 
tru lucruri neînsemnate, sau îndemnătoare la rău, opuse lui 
Dumnezeu, Cel ce cuprinde în Sine totul, totul orânduit în slujba 
binelui şi a adunării tuturor în Sine. 

868. „Nu trebuie să le punem înainte celor ce vin la noi nici mul- 
te feluri de bucate, nici cuvinte meşteşugite, însoţite de tot felul de 
schime (gesturi, mişcări, n. ed.), ci primeşte pe toţi cu simplitate.” 
Alta, la Veniamin Costache: „Primind pe fraţii ce vin la noi, să nu o 
facem cu supărare şi ca o curmare a liniştii, ci mai ales ca unii ce 
primim un dar de la ei, şi ca unii ce suntem datori să facem aceasta. 
De aceea să-i primim cu rugăciune şi cu veselie, precum ne-a arătat 
Patriarhul Avraam”. Alta, a lui Avva Iosif: „Când voieşti să îndemni 
pe cineva la bine, odihneşte-l mai întâi trupeşte şi cinsteşte-l pe el 
cu cuvânt de iubire. Căci nimic nu face pe om să se ruşineze şi să 
se schimbe de la răutatea lui spre cele bune, ca bunătăţile trupeşti 
şi ca cinstirea pe care o primeşte de la tine”. 

(slujbelor), m-a oprit cel ce purta toată noaptea nisipul 
in poala sa. 

53) După cum sunt opuse dogmele Sfintei, neziditei 
şi închinatei Treimi dogmei despre iconomia în trup a 
Unuia din prealăudata Treime (căci cele ce sunt în Sfân- 
ta Treime, la plural, în aceasta sunt la singular, iar cele 
ce sunt acolo la singular aici sunt la plural“*9), aşa altele 
sunt îndeletnicirile proprii liniştirii şi altele, cele proprii 
ascultării0. 

54) Dumnezeiescul Apostol zice: „Cine a cunoscut 
mintea Domnului?” (Romani 11, 35). lar eu zic: Cine a 
cunoscut mintea celui ce se linişteşte cu trupul şi cu 
sufletul?%! 

Puterea împăratului stă în bogăţia şi mulţimea 
supuşilor; puterea celui ce se linişteşte, în bogăţia 
rugăciunii. 


CUVÂNTUL AL XXVIII-LEA 


Despre fericita rugăciune, sfintita maică 
a tuturor virtuților, şi despre înfăţişarea văzută 
şi gândită în vremea rugăciunii 


1) Rugăciunea este, după însuşirea ei, însoţirea 
şi unirea omului şi a lui Dumnezeu, iar după lucrare, 


869. „În Sfânta Treime spunem că sunt trei Ipostasuri şi trei 
Persoane, dar o singură fire şi o singură voinţă; în Hristos însă, 
un Singur Ipostas şi Persoană, dar două firi şi două voințe, chiar 
dacă nu socotesc aşa ereticii şi hulitorii.“ 

870. Poate pentru că în liniştire contemplăm pe Dumnezeu 
mai mult ca adunat în unitatea Sa, iar în ascultare, pe Fiul cel 
devenit ascultător în toate. 

871. Ea e scufundată în abisul Celui Unu, şi umplută de infi- 
nitatea Lui. 

susținătoarea lumii. Este împăcare a lui Dumnezeu, 
maica lacrimilor şi fiica lor, ispăşirea păcatelor, pod 
de trecere peste ispite, peretele din mijloc în faţa ne- 
cazurilor, zdrobirea războaielor, lucrarea îngerilor, 
hrana tuturor fiinţelor netrupeşti, veselia ce va să vie, 
lucrarea fără margine, izvorul virtuţilor, pricinuitoa- 
rea harismelor (a darurilor), sporirea nevăzută, hra- 
na sufletului, luminarea minţii, securea deznădejdii, 
dovedirea  nădejdii, risipirea  întristării, bogăţia 
călugărilor, vistieria sihaştrilor, micşorarea mâniei, 
oglinda înaintării, arătarea măsurilor, vădirea stării 
dinlăuntru, descoperirea celor viitoare, semnul sla- 
vei. Rugăciunea este celui ce se roagă cu adevărat tri- 
bunal, dreptar şi scaun de judecată al Domnului, îna- 
intea scaunului Judecăţii viitoare. 

2) Ridicându-ne în picioare, să ascultăm pe 
această împărăteasă a virtuţilor strigând şi grăind cu 
glas înalt către noi: „Veniţi la mine toți cei osteniţi şi 
împovăraţi, şi eu vă voi odihni pe voi. Luaţi jugul meu 
asupra voastră şi veţi avea odihnă şi vindecare rănilor 
voastre. Că jugul meu este blând” (Matei 11, 29) şi 
tămăduiitor al unor mari greşeli*'?. 


872. În aceste rânduri se identifică rugăciunea cu lisus însuşi. 
Aceasta se explică din faptul că rugăciunea este „însoţire“ (ovvovoiu 
- amestecare) atât de deplină a sufletului cu Dumnezeu, că nu se 
mai poate deosebi în ea lucrarea omului de lucrarea lui Dumnezeu, 
nici subiectul omenesc, de Subiectul dumnezeiesc. Aceasta desi- 
gur, când rugăciunea e concentrată întreagă spre Dumnezeu, cu 
uitarea tuturor celorlalte gânduri. Căci orice gând fiind numai al 
nostru, sau al nostru şi al celui rău, ne desparte de Dumnezeu. lisus 
Se roagă în rugăciunea noastră şi noi ne rugăm în rugăciunea Lui, 
sau, mai precis, Duhul lui lisus. De aici sentimentul că în rugăciune 
ne aflăm înlăuntrul lui Dumnezeu, ca într-un adăpost linişti- 
tor. În rugăciune pe de o parte vorbim cu Dumnezeu, pe de alta, 

3) Cei ce pornim ca să ne înfăţişăm înaintea 
Împăratului şi să vorbim cu El să nu facem drumul 
nepregătiţi, ca nu cumva, văzându-ne de departe că 
nu avem arme şi haine cuvenite înfăţişării înaintea 
Lui, să poruncească slujitorilor şi dregătorilor Lui să 
ne lege şi să ne arunce departe de la faţa Lui, iar cere- 
rile noastre să le rupă şi să ni le azvârle în faţă. 

4) Când porneşti să te înfăţişezi înaintea Domnului, 
să-ţi fie haina sufletului ţesută întreagă din firele, mai 
bine zis din zalele, nepomenirii răului. Căci de nu, 
cu nimic nu te vei folosi. Să-ţi fie țesătura cererii tale 
simplă, neîmpestriţată în chip felurit. Căci, cu un sin- 
gur cuvânt, vameşul şi fiul risipitor L-au împăcat pe 
Dumnezeu cu ei. 

5) Una este înfăţişarea celor ce se roagă, dar în 
acelaşi timp, felurită şi deosebită. Unii se înfăţişează 
ca unui Prieten şi Stăpân, aducându-l lauda şi cererea 
pentru alţii şi nu pentru ei. Alţii vin să ceară bogăţie 
şi slavă şi îndrăzneală mai multă; alţii, se roagă să fie 
desăvârşit izbăviţi de duşmanii lor. Unii cer să cape- 
te o oarecare dregătorie; alţii, desăvârşita scăpare de 
vreo datorie; alţii, eliberarea din închisoare; alţii, ier- 
tarea de niscai vinovăţii. 

6) Înainte de toate să punem pe hârtia rugăciunii 
noastre o mulțumire sinceră. În al doilea rând, măr- 
turisirea şi zdrobirea sufletului întru multă simtire. 


Dumnezeu vorbeşte în noi cu El însuşi. Prin aceasta în ea suntem şi 
uniţi cu Dumnezeu şi neconfundaţi cu El. Prin ea cerem şi primim, 
sau avem în acelaşi timp darul şi puterea lui Dumnezeu. Aici îşi 
arată eficienţa concretă faptul că Dumnezeu este şi Tată şi Fiu, sau 
Duh Sfânt; sau Fiu făcut om şi având unit cu Sine pe Duhul Sfânt; 
Fiu unit prin întrupare cu noi şi având în Sine ca om, şi deci şi noi în 
unire cu El, pe Duhul Sfânt. 

Apoi să facem cunoscut Împăratului toată cererea 
noastră. Chipul mai înainte arătat al rugăciunii noas- 
tre e cel mai bun, precum s-a spus unui frate oarecare 
de către îngerul Domnului. 

7) Dacă te-ai făcut vreodată vinovat față de 
judecătorul văzut, nu vei avea nevoie de alt chip în 
înfăţişarea rugăciunii tale, iar dacă nu te-ai înfățişat 
nici tu vreodată şi n-ai văzut nici pe alţii cercetaţi, 
învață aceasta din rugămintea celor bolnavi în 
faţa doctorilor, când e să li se taie şi să li se ardă 
vreo rană. 

8) Nu face pe deşteptul în cuvintele rugăciunii tale! 
Căci gânguritul simplu şi nemeşteşugit al copiilor a 
înduioşat pe Tatăl lor Cel din ceruri”, 

9) Nu te porni la vorbărie, ca nu cumva prin 
căutarea cuvintelor să ţi se împrăştie mintea. Un 
cuvânt al vameşului a făcut pe Dumnezeu îndurător 
şi un cuvânt spus cu credinţă a mântuit pe tâlhar. Mul- 
ta vorbire în rugăciune pricinuieşte minţii năluciri şi 
împrăştiere, iar un singur cuvânt o adună. 

10) Când simţi dulceaţă sau străpungere în 
rugăciune, rămâi în acea stare. Căci atunci se află cu 
noi păzitorul care se roagă împreună cu noi8”?. 

11) Nu fi îndrăzneţ, chiar dacă ai dobândit curăţia. 
Mai degrabă apropie-te întru multă smerită cugetare 
şi mai multă îndrăznire vei avea*”. 


873. „Nu trebuie să se facă vorbărie sau să se spună deodată 
multe în rugăciune, ci să se spună un singur lucru, sau aceleaşi 
lucruri de multe ori.” La Veniamin Costache se mai dă şi cap. 61 
din Diadoh, Filoc. rom., I, pp. 358-359. 

874. Îngerul păzitor, sau Sfântul Duh. 

875. E cunoscută „îndrăznirea” sfinţilor în rugăciune. Dar ea 
e deosebită de îndrăzneala obraznică. Ea e îndrăznirea încrede- 
rii în iubirea lui Dumnezeu. 

12) Chiar de ai urca toată scara virtuţilor, roagă-te 
pentru iertarea păcatelor, auzind pe Pavel care strigă 
că dintre păcătoşi „cel dintâi sunt eu” (1 Timotei 1, 15). 

13) Îndulcesc bucatele untdelemnul şi sarea; 
inaripează rugăciunea smerenia şi lacrima. 

14) De te vei îmbrăca în toată blândeţea şi nemâ- 
nierea, nu te vei obosi mult ca să slobozeşti mintea ta 
din robie”. 

15) Până ce n-am dobândit rugăciune vădită, ne ase- 
mănăm celor ce deprind pruncii la început să umble*”. 

16) Luptă să ridici, mai bine zis să închizi, cugeta- 
rea în cuvintele rugăciunii, iar dacă, slăbind pentru 
pruncia ei, cade, ridic-o iarăşi. Căci e proprie minţii 
nestatornicia, dar e propriu lui Dumnezeu s-o poată 
statornicis“8. 

17) De ai dobândit nevoinţa neîntreruptă, va veni 
în tine Cel ce, închizând între ţărmuri marea minţii, îi 
spune în rugăciune: „Vino până aici şi să nu treci de 
aici”8⁄, 

18) Nu poate fi legat duhul. Dar unde e Ziditorul 
duhului, toate se supun lui*%. 


876. Din robia gândurilor. 

877. „Căci precum cei ce deprind pe prunci, când aceştia 
înaintează puţin şi cad, îi ridică iarăşi şi-i învață să păşească mai 
mult, aşa şi noi îndreptăm mintea noastră, care în rugăciune 
cade din aţintirea la Dumnezeu şi o ridicăm iarăşi, până ajunge 
de nu mai cade.” 

878. Dumnezeu o fixează în Sine, pentru că îi deschide infi- 
nitatea Sa minunată, în care mintea are totul. 

879. Dumnezeu închide marea minţii între țărmurile sale, căci 
nu o lasă să vagabondeze, zbuciumându-se în tot felul de alte gân- 
duri. Dar între aceste ţărmuri îşi află ea adâncimea nesfârşită. Dacă 
trece peste ele, apele în care se mişcă îşi pierd adâncimea. 

880. Duhul nu e ca obiectele materiale, care se mişcă după 
aceleaşi legi rămânând în structura lor finită. Duhul e libertate 

19) Dacă ai vedea vreodată Soarele cum se cuvine, 
ai putea să şi vorbeşti cu El după cuviinţă. lar de nu, 
cum poţi să te apropii de El în chip nemincinos, odată 
ce nu-L vezi?%8! 

20) Începutul rugăciunii alungă, printr-un singur 
gând (uovoioyioTwc), atacurile de la începuturile lor; la 
mijlocul ei, cugetarea se statorniceşte în cele spuse şi 
gândite, iar desăvârşirea ei este răpirea la Dumnezeu**?. 

21) Alta este bucuria ce se naşte din rugăciune în 
cei ce petrec în obşte şi alta, cea care se iveşte în cei 
ce se roagă îndeletnicindu-se cu liniştirea. Cea dintâi 
e amestecată poate cu închipuiri; cea de a doua se 
umple întreagă de smerită cugetare. 


şi putinţă de a porni în orice direcţie. Dar Creatorul duhului e 
Duhul suprem, în Care se poate mişca în toată libertatea şi Care 
susţine toată libertatea, căci în El sunt toate şi El este izvorul a 
toată libertatea. Şi fiindcă numai în El sunt toate, toate se mişcă 
în El, şi, mai ales, duhul omului care L-a găsit rămâne în El şi în 
El şi-a găsit izvorul libertăţii depline. 

881. „Dumnezeu este «Soarele dreptăţii», precum s-a scris, din 
Care pornesc toate razele luminoase ale bunătăţii. lar sufletul se 
poate face, prin voinţă, sau ceară, când e iubitor de Dumnezeu, 
sau lut, când e iubitor de cele materiale. Precum deci lutul e us- 
cat prin fire de către soare, iar ceara se înmoaie în chip firesc, 
aşa şi tot sufletul iubitor de cele materiale şi lumeşti: când e 
mustrat de Dumnezeu se învârtoşează prin împotrivirea cu voia, 
ca lutul, şi se porneşte pe sine, ca Faraon, spre pieire. Dar cel 
iubitor de Dumnezeu se înmoaie ca ceara şi, primind formele şi 
trăsăturile dumnezeieşti, se face locaşul lui Dumnezeu în Duh.” 
Duhul omului, regăsindu-şi viaţa lui, îşi regăseşte elasticitatea 
şi fluiditatea libertăţii prin fluiditatea libertăţii Duhului suprem. 

882. La început, rugăciunea şi mintea alungă chipurile ispiti- 
toare prin singurul gând de a se ruga lui Dumnezeu; după aceea, 
se gândeşte la grija lui Dumnezeu pentru noi, sau la conţinutul 
cuvintelor rugăciunii; la vârful ei, uită şi de acestea şi e răpită 
la Dumnezeu însuşi, ca Subiect iubitor infinit şi atotcuprinzător. 

22) De deprinzi mintea să nu se depărteze 
niciodată, îţi va fi aproape chiar şi când te afli la 
masă. lar dacă rătăceşte neîmpiedicată, nu va putea 
să rămână niciodată lângă tine. 

23) Marele lucrător al marii şi desăvârşitei 
rugăciuni zice: „Voiesc să spun cinci cuvinte cu min- 
tea mea” şi cele următoare (1 Corinteni 14, 19). Ce- 
lor mai prunci cu duhul acest lucru le este străin. De 
aceea noi, ca nişte nedesăvârşiţi, căutăm felurimea 
şi cantitatea în rugăciune. Dar felul al doilea e prici- 
nuitor al celui dintâi885. Căci se spune: „Dă rugăciune 
curată celui ce se roagă” fără pregetare în chip întinat 
şi cu osteneală. 


24) Altceva este întinăciunea rugăciunii şi altceva 
e pieirea ei; şi altceva, furarea şi altceva, prihănirea 


883. „Osteneala trupească este foarte folositoare celor 
incepători şi nedesăvârşiţi în vârsta duhovnicească. Celor 
desăvârşiți le este de prisos, ca unora ce le ajunge să lucreze 
numai cu mintea şi cu partea fără formă a sufletului. Cei prunci 
(duhovniceşte, n. trad.) au nevoie de metanii şi de îndelungata 
intindere a mâinilor şi de starea în picioare de toată noaptea şi 
de altele, ca să se obişnuiască mintea la rugăciune împreună cu 
trupul. lar celor desăvârşiţi le ajunge lucrarea minţii, ca unora 
ce au dobândit rugăciunea neîncetată şi necontenită, deşi la 
înfăţişare nu sunt văzuţi de noi făcând aceasta.” La început tre- 
buie să ne obosim săvârşind gesturile trupeşti ale rugăciunii: 
metanii, întinderea mâinilor spre cer, rostirea cuvintelor. Aces- 
tea atrag şi mintea mai mult la rugăciune şi întăresc simţirea ei 
de rugăciune, până ce ea, obişnuindu-se, poate să săvârşească 
şi singură rugăciunea cu luare-aminte, nefurată de gânduri. Nu 
numai sufletul înrâureşte trupul, ci şi invers. Căci, în oarecare 
măsură, chiar la gesturile ce par foarte trupeşti participă şi sufle- 
tul. Odată cu mâinile întinse spre cer se întinde şi mintea; odată 
cu plecarea trupului în metanii se pleacă şi mintea în faţa măririi 
lui Dumnezeu. 

ei. Întinăciunea ei este a sta înaintea lui Dumnezeu şi 
a năluci gânduri necuvenite; pieirea este a se robi de 
griji nefolositoare. Furarea este împrăştierea cugetării 
pe nesimţite; prihănirea este un atac oarecare ce se 
apropie de noi. 

25) De nu suntem singuri în vremea stării la 
rugăciune, să dăm un chip lăuntric acestei stări. lar de 
nu sunt de faţă slujitorii laudelor, să dăm şi înfăţişării 
din afară chipul rugăciunii. Căci în cei nedesăvârşiţi, 
de multe ori mintea ia chip comun cu cel al trupului. 

26) Toţi, dar mai mult cei ce se duc la împăratul ca 
să primească iertarea datoriilor, au nevoie de o zdro- 
bire negrăită. 

27) De ne aflăm încă în închisoare, să urmăm lui 
Petru şi „să ne încingem cu şorţul” ascultării, să ne 
dezbrăcăm de nevoile noastre şi să ne apropiem, 
goi de acestea, de Domnul în rugăciune (sunt îmbi- 
nate loan 21, 18 şi Fapte 12, 8, n. trad.), cerând să se 
facă numai voia Lui. Şi atunci vei primi pe Dumnezeu 
de cârmaci al sufletului tău, ca să te cârmuiască fără 
primejdie. 

28) Sculându-te din iubirea de lume şi de plăceri, 
aruncă grijile. Dezbracă-te de gânduri, leapădă-te 
de trup. Căci rugăciunea nu e nimic altceva decât 
înstrăinarea de lumea văzută şi nevăzută. „Că ce-mi 
este mie în cer?” (Psalm 72, 24). Nimic! „Şi ce am voit 
de la Tine pe pământ?” (Psalm 72, 24). Nimic, decât 
să mă lipesc de Tine neîmprăştiat în rugăciune! Unii 
doresc bogăţie, alţii, slavă, alţii, agoniseală. „lar do- 
rul meu este să mă lipesc de Tine, să-mi pun în Tine 
nădejdea” nepătimirii mele (Psalm 72, 27). 

29) Credinţa înaripează rugăciunea, căci fără ea 
nu se poate zbura la cer. 

30) Cei împătimiţi să cerem cu stăruinţă pe 
Domnul. Căci toţi cei neîmpătimiţi au înaintat la 
nepătimire din împătimire$*. 

531) Deşi judecătorul nu se teme de Dumnezeu ca 
Dumnezeu, dar pentru că sufletul din el, văduvit prin 
păcat şi cădere, îi pricinuieşte supărări, îi face drep- 
tate împotriva duşmanului lui, trupul, şi a duhurilor 
care-l războiesc (Luca 18, 5)5. 

32) Pe cei recunoscători, Bunul nostru Chiverni- 
sitor îi atrage prin împlinirea grabnică a cererii, spre 
dragostea Lui; dar sufletele nerecunoscătoare ale câi- 
nilor le face să şadă, din foamete şi din setea după 
împlinirea cererii lor, lângă El prin rugăciune. Căci 
câinele nerecunoscător, îndată ce primeşte pâinea, 
se depărtează de la cel ce i-a dat-o**. 

33) Nu zice că, zăbovind mult timp în rugăciune, 
n-ai dobândit nimic, căci iată ai şi dobândit. Căci ce 
bine mai înalt este ca acela de a fi fost lipit de El şi de 
a fi stăruit neîntrerupt în unirea cu E1?5% 


884. Numai în Dumnezeu cel nepătimitor, Cel desăvârşit li- 
ber putem avea şi noi nepătimirea, sau libertatea deplină de ori- 
ce robie a păcatului, a pornirilor păcătoase. 

885. Sufletul în greceşte e feminin (yvxyń), deci poate fi 
asemănat cu o văduvă. Trupul e ambigen, deci la singular e mas- 
culin. Sufletul devenit văduv prin păcat, căci a fost părăsit de 
Dumnezeu, adevăratul lui bărbat, e mereu nedreptăţit de trup. 

886. „Din iconomie, Dumnezeu nu dăruieşte repede celor ce 
cer darurile. Căci, primindu-le, aceştia uită îndată pe Cel ce le-a 
dat. «A mâncat lacob» şi cele următoare (Psalm 78, 7); şi: «A şezut 
poporul să mănânce şi să bea şi s-a sculat să joace» (Ieşirea 32, 6). 
Cuvântul despre rugăciune al Scărarului e aspru şi concret, ca 
toată scrierea lui, nu e o descriere frumoasă a stării de răpire în 
frumuseţile negrăite ale lui Dumnezeu.” 

887. A Sfântului Isaac: „De ceri lui Dumnezeu un lucru şi te 
supune la multă răbdare, întrucât nu te ascultă repede, nu te 

34) Nu se teme cel osândit de executarea pedepsei 
lui, atâta cât se teme cel ce îngrijeşte de rugăciune de 
starea la rugăciune. De aceea, de este cineva înţelept 
şi ager la minte, poate lepăda, gândindu-se la ea, 
toată defăimarea şi mânia şi grija şi ocupaţia şi neca- 
zul şi săturarea şi gândul şi ispita888. 

35) Pregăteşte-te pentru rugăciunea neîncetată din 
suflet spre ridicare la rugăciune şi vei înainta degrabă**. 

36) Am văzut pe unii care străluceau în asculta- 
re şi se îngrijeau cu toată puterea de pomenirea lui 
Dumnezeu cu mintea, ridicându-se la rugăciune din- 
tr-o dată şi înălțându-se deasupra minţii lor degrabă 
şi vărsând şiroaie de lacrimi5%; căci se pregătiseră 
prin cuvioasa ascultare. 

37) Cântării împreună îi urmează robiri şi îm- 
prăştieri, dar nu se întâmplă aceasta cu rugăciunea 


întrista. Căci nu eşti tu mai înţelept ca Dumnezeu. Aceasta ţi se 
întâmplă fie pentru că eşti nevrednic să primeşti ceea ce ceri, 
fie pentru că nu sunt căile inimii tale pe potriva cererilor tale, ci 
dimpotrivă, fie pentru că n-ai ajuns la măsura de a primi darul 
ce-l ceri. Căci nu trebuie să te întinzi la măsuri mari înainte de 
vreme, ca să nu fie disprețuit darul lui Dumnezeu prin repezi- 
ciunea cu care l-ai primit. Căci tot ce se dobândeşte uşor se şi 
pierde repede. Iar tot lucrul aflat cu osteneală se şi păzeşte cu 
multă străjuire”. 

888. Aceasta înseamnă a te ruga neîncetat. 

889. E rugăciune neîncetată cea care se deapănă în min- 
te. Dar deosebită de ea e ridicarea, sau starea sărbătorească la 
rugăciune. Scărarul, în acest „Cuvânt”, face mereu deosebirea 
între ele. Ridicarea sau starea la rugăciune e ca Liturghia de 
Duminică faţă de rugăciunile şi slujbele de toate zilele. 

890. Rugăciunea neîncetată se face ţinând neîncetat po- 
menirea lui Dumnezeu în minte. Dar starea sau ridicarea la 
rugăciune este ridicarea chiar şi peste minte, este uitarea de 
sine a omului şi răpirea la Dumnezeu, în desăvârşită iubire de El. 

cântată de unul singur“*!. Căci pe aceasta o războieşte 
lenea, pe când celei dintâi îi ajută râvna. 

38) Iubirea ostaşului față de împărat o arată 
războiul; iubirea călugărului față de Dumnezeu o 
arată vremea rugăciunii şi starea la rugăciune. Sta- 
rea ta lăuntrică ţi-o arată rugăciunea. Căci teologii 
(cuvântătorii de Dumnezeu, n. trad.) au socotit-o pe 
aceasta oglinda călugărului. 

39) Cel ce se îndeletniceşte cu vreun lucru, dacă, 
venind ceasul rugăciunii, continuă să se ocupe cu el, 
e de batjocura dracilor. Căci scopul furilor e să fure 
rugăciunea, ceas de ceas, de la noi. 

40) Nu refuza, când ţi se cere să te rogi pentru 
un suflet, chiar dacă n-ai dobândit rugăciunea. Căci 
credinţa celui ce o cerea pe aceasta a mântuit de mul- 
te ori pe cel ce se roagă cu zdrobire de inimă*%?. 

Nu te înălța dacă te-ai rugat pentru altul şi ai fost 
ascultat, căci credinţa lui a lucrat şi a izbutit*%. 

41) Oricărui copil i se cere de învăţător în fiecare zi, 
neîncetat, să spună ceea ce a învăţat de la el. Oricărei 
minţi i se va cere cu dreptate, în fiecare rugăciune, 
puterea ce a primit-o de la Dumnezeut*. 


891. Ed. 1970: „Adică celei de unul singur”. PG: „Cea care, 
îndeosebi, precum am cunoscut eu din cercare, e războită de mii 
de patimi”. 

892. Nu numai cel pentru care ne rugăm câştigă, ci şi noi 
câştigăm din aceasta; încrederea aceluia în rugăciunea noastră 
ne obligă şi ne dă putere să fim vrednici de ea. 

893. Credinţa celui pentru care ne rugăm lucrează şi în rugă- 
ciunea noastră pentru el. Credinţa nu lucrează numai în cel ce o are, 
ci se comunică şi altora, ca în vasele comunicante. Preotul slujitor 
câştigă şi el din credinţa credincioşilor, a membrilor preoţiei generale. 

894. Chiar în timpul rugăciunii ni se dă de la Dumnezeu 
puterea rugăciunii. Ni se dă, ca să arătăm lui Dumnezeu că o 

42) Când te rogi cu trezvie, eşti mai repede împins 
spre mânie. Căci acesta este scopul vrăjmaşilor**. Să 
împlinim toată virtutea, dar mai mult rugăciunea cu 
multă simţire. Dar sufletul se roagă întru simţire când 
se ridică mai presus de mânie. 

43) Numai cele agonisite cu multe cereri şi în timp 
îndelungat ne rămân statornice. Cel ce a câştigat pe 
Domnul nu-şi mai spune sieşi în rugăciune scopul 
ei. Căci atunci Duhul Se roagă pentru el cu suspine 
negrăite (Romani 8, 26)5%. 

44) Nu primi în rugăciune nicio nălucire a sim- 
țurilor, ca să nu suferi vreo ieşire din minţiS”. 

45) Încredinţarea împlinirii oricărei cereri se iveşte 
chiar în rugăciune. lar încredințarea este izbăvirea de 
îndoială. Încredinţarea este vădirea neclintită a ceea 
ce nu este vădit. 

46) Îngrijindu-te de rugăciune, fă-te foarte milos- 
tiv. Căci în ea călugării vor lua cele însutite. lar ceea 
ce urmează se va spune în ceea ce urmeazăe*. 


folosim. El vrea să se roage cu noi şi în noi. Să ne asociem Lui 
în această rugăciune, făcând-o rugăciunea noastră. Să nu lăsăm 
pe Dumnezeu să lucreze fără efect asupra noastră. 

895. Râvna noastră la rugăciune o întoarce vrăjmaşul spre 
mânie împotriva vreunor fraţi sau împrejurări care ne întrerup. 

896. „Lărgită fiind mintea atunci de har şi înaintând spre Cel 
ce dă celor ce se roagă rugăciune, şi insuflată fiind de El, nu se 
mai ocupă cu cuvintele rugăciunilor rostite de ea. Cuvintele des- 
pre cele ce le cearcă cu lucrul le trece cu vederea, câştigând, din 
cantitate, calitate.” 

897. „Rugându-te, zice, nu asemăna cele dumnezeieşti cu 
vreun lucru supus simţurilor, ca să cazi din dreapta judecată.” 

898. „Ţi-ai închis inima spre facerea celor bune, voi închide 
şi Eu sânul odihnei în vremea pedepsirii tale.” Ed. 1970: „Cel mi- 
lostiv, zice, va lua daruri însutite în rugăciune; iar ceea ce urmea- 
ză, adică va moşteni viaţa veşnică», va lua în viaţa viitoare.” 

47) Venind foc în inimă, a înviat rugăciunea. lar 
sculându-se aceasta şi înălțându-se la cer, s-a făcut 
coborârea focului în foişorul sufletului**. 

48) Spun unii că rugăciunea e mai mare decât 
aducerea aminte de moarte. lar eu le laud ca pe două 
firi ale unui unic ipostas*%. 

49) Calul încercat, cu cât înaintează, cu atât 
se înfierbântă şi sporeşte în alergare. Prin alerga- 
re înţeleg cântarea şi prin cal, mintea bărbătească. 
Aceasta adulmecă de departe războiul şi, pregătită 
fiind, rămâne cu totul neclintită. 

50) Urât lucru este să răpeşti apa de la gura în- 
setatului. Dar mai urât este ca sufletul ce se roagă 
cu străpungere să se lipsească pe sine, înainte de 
sfârşitul acesteia, de mult dorita stare la rugăciune. 

51) Să nu sari (din rugăciune) până ce nu vei vedea 
focul şi apa încetând prin iconomie. Căci nu vei primi 
un timp ca acesta pentru iertarea păcatelor în toată 
viaţa ta%!. Cel ce a gustat rugăciunea şi şi-a întinat de 


PG, alta: „De ce plângi, rugându-te? Căci tu, văzând lacrimile 
săracului, nu te milostiveşti”. Alta: „Cum te va milui Dumnezeu? 
Aripa rugăciunii e milostenie. De nu vei face aripă rugăciunii tale, 
nu se va urca la înălţime. lar când rugăciunea ta va fi înaripată, 
va zbura la cer. Căci precum flacăra, dacă nu are untdelemn, se 
stinge, la fel rugăciunea, dacă nu are milostenie, piere”. 

899. „Foc numeşte, aici, dorul dumnezeiesc care, aprinzân- 
du-se în inimă, face mintea să se înalțe la cer; şi, ca urmare, în 
foişorul sufletului acestuia, sau în cugetul înălțat peste cele 
pământeşti, Se coboară Duhul dumnezeiesc, cum S-a coborât şi 
peste Apostoli în chip sensibil.” 

900. „Amândouă (adică rugăciunea şi pomenirea morţii) fac 
sufletului bine şi îi insuflă străpungerea dumnezeiască.” 

901. „Să nu te desparţi de rugăciune, până ce lacrimile de 
Dumnezeu mişcate şi focul străpungerii nu se vor opri, din ico- 
nomia harului, pentru mândrie. Că nu ştii dacă altă dată vei mai 

multe ori mintea cu un cuvânt greşit din neatenţie”?, 
stând la rugăciune, nu află de obicei pe Cel dorit. 

52) Altceva este a supraveghea mai des inima şi altce- 
va, a conduce inima prin mintea care stăpâneşte şi adu- 
ce, ca arhiereu, jertfe raţionale lui Hristos%5. Pe cei dintâi, 
cum zice unul din cei ce s-au împărtăşit de numele de 
teolog, venind focul celsfântşi mai presus de ceruri, îi arde 
pentru nedeplinătatea curăţiei; pe ceilalţi îi luminează, 
pentru măsura desăvârşirii la care au ajuns%**. 

Căci Acelaşi se numeşte foc mistuitor şi lumină 
luminătoare. De aceea unii, ieşind din rugăciune, 
sunt ca unii ce ies dintr-un cuptor de foc, simțind ca o 


dobândi în toată viaţa ta vreo astfel de stare la rugăciune, prici- 
nuitoare a iertării păcatelor.” 

902. Ed. 1970: „Poate un cuvânt de laudă sau un cuvânt urât, 
cum socotesc”. 

903. „Altceva este a se înţelege şi privi pe sine însuşi, şi altceva, 
a fi supraveghetor (episcop) şi stăpânitor al patimilor, care e cu mult 
mai mult decât primul lucru.” „Mintea este conducătoare (ăpyov) 
când călăuzeşte bine cele ale sale şi din jurul său, sau puterile sufle- 
tului şi simţurile trupului. Şi este arhiereu, când aduce înțelesurile 
curate şi nepătate pe altarul dumnezeiesc, prin rugăciune. E pro- 
priu conducătorului să călăuzească cele dinlăuntru; şi arhiereului, 
să supravegheze necontenit şi cele din afară şi cele dinlăuntru.” 
Ideea acestor cuvinte e luată de la Sfântul Marcu Ascetul, „Despre 
Botez”, Filoc. rom., I, p. 294. Toate raţiunile lucrurilor sunt dăruite 
de Dumnezeu subiectelor create, ca ele să le aducă, la rândul lor, 
jertfe curate lui Dumnezeu, după ce şi le-au însuşit; să le aducă uni- 
te cu recunoştinţa şi lauda Lui, prin rugăciune. Aceasta e liturghia 
neîncetată a minţii: luare la cunoştinţă a raţiunilor celor create şi 
recunoaşterea obârşiei lor în Dumnezeu şi multumirea pentru ele. 
În aceasta constă rugăciunea. 

904. Poate fi vorba de două feluri de raţiuni ale lucrurilor pe 
care şi le însuşeşte omul. Pe cele murdărite de pofta omului le 
arde Duhul Sfânt, curăţindu-le; pe cele curate le luminează şi 
mai mult. 

uşurare de o murdărie şi de cele materiale. Alţii sunt 
ca luminaţi de o lumină şi îmbrăcaţi în veşmântul 
smereniei şi al veseliei. 

lar cei ce ies din rugăciune neîmpărtăşiţi de aces- 
te două lucrări se roagă în chip trupesc, ca să nu spun 
iudaic. Dacă un trup ce se atinge de un alt trup se 
preschimbă prin lucrarea aceluia, cum nu se va pre- 
schimba cel ce se atinge de Trupul lui Dumnezeu cu 
mâini nevinovate?% 

53) Trebuie să privim la Preabunul nostru Împărat 
cum privim la împăratul de pe pământ. Căci şi aces- 
ta dăruieşte darurile sale ostaşilor săi uneori prin 
sine însuşi, alteori printr-un prieten, alteori printr-un 
slujitor, şi alteori şi într-un chip neştiut. Deci aşa ne 
dăruieşte şi veşmântul smereniei, potrivit nouă. 

54) Precum împăratul pământesc priveşte cu 
scârbă la cel ce stă în faţa lui dar îşi întoarce faţa de la 
el şi vorbeşte cu duşmanii stăpânului, aşa priveşte cu 
scârbă şi Domnul la cel ce stă înaintea Lui în rugăciune 
şi primeşte gânduri necurate?*%. 

55) Alungă cu arma pe câinele ce se apropie; şi de 
câte ori se obrăzniceşte din nou, nu-l îngădui!%” 

56) Cere prin plâns, caută prin ascultare, bate 
prin îndelungă-răbdare! „Că cel ce cere (astfel) va lua 
şi cel ce caută va afla şi celui ce bate i se va deschide” 


905. „Vorbeşte de Sfânta Taină a Împărtăşaniei.” 

906. Gândurile necurate la care ia cineva aminte în rugăciune 
nu Stau prin ele însele, ci sunt ale duşmanilor lui Dumnezeu. Nu 
există gânduri fără un subiect care le gândeşte. Deci prin acele 
gânduri cel ce se roagă stă de vorbă cu duşmanii lui Dumnezeu, 
care sunt subiectele acelor gânduri. 

907. „Câine numeşte pe dracul care, printr-un pretext oare- 
care, fură mintea din rugăciune. Acesta trebuie alungat cerându-se 
ajutorui lui Dumnezeu.” 

(Luca 11, 10). Păzeşte-te să nu te rogi oricum pentru o 
femeie în rugăciunea ta, ca nu cumva să fii jefuit din 
partea dreaptă". 

57) Nu căuta să mărturiseşti faptele trupeşti cu 
de-amănuntul, aşa cum sunt, ca să nu te ispiteşti tu 
însuți. 

58) Să nu ţi se facă ţie vremea rugăciunii vreme 
sau ceas al unor cugetări trebuincioase, sau al unor 
lucruri duhovniceşti. lar de nu, vei fi jefuit de ceea ce 
e mai bun". 

59) Cel ce ţine neîncetat toiagul rugăciunii nu se 
poticneşte. Şi chiar de i s-ar întâmpla aceasta, nu 
va cădea de tot. Căci rugăciunea este stăpânitoarea 
bine-credincioasă de la Dumnezeu. Folosul ei se 
dovedeşte prin biruirea împiedicărilor drăceşti ce ni 
se întâmplă în timpul adunărilor (slujbelor de obşte, 
n. trad.), iar rodul ei, prin înfrângerea vrăjmaşului. 
„Că întru aceasta am cunoscut că m-ai voit pe mine, 
că nu se va bucura vrăjmaşul meu de mine” (în vre- 
mea războirii, n. trad.; Psalm 40, 11). „Strigat-am 
- zice psalmistul - din toată inima mea” (Psalm 
118, 10) cu gura, cu sufletul şi cu duhul. Căci „unde 
sunt cei doi de pe urmă adunaţi, acolo e şi Dum- 
nezeu în mijlocul lor” (Matei 18, 20). 


908. Să nu fii jefuit de curăţie chiar prin fapta bună a rugă- 
ciunii. Şi aceasta ţi se poate întâmpla când, rugându-te de exem- 
plu pentru o femeie, te gândeşti cu poftă la ea. 

909. Nu te lăsa ispitit să rezolvi probleme necesare, sau 
chiar să cugeţi la lucruri duhovniceşti în vremea rugăciunii. 
Aceasta înseamnă să te laşi furat de la rugăciune. Aceasta nu stă 
în contrazicere cu aducerea raţiunilor cunoscute ale lucrurilor 
lui Dumnezeu, odată cu multumirea pentru ele, nici cu aminti- 
rea recunoscătoare a ceea ce a făcut Dumnezeu pentru tine şi 
pentru lume. 

60) Nici cele trupeşti, nici cele duhovniceşti nu le 
au toţi la fel. Unora li se potriveşte mai mult cântarea 
repede, altora, cea mai domoală. Cei dintâi se apără 
de robire, ceilalţi se luptă cu lipsa de învăţătură”. 

61) Dacă te rogi neîntrerupt Împăratului împotriva 
vrăjmaşilor tăi, când vor veni asupra ta, îndrăzneşte, 
căci nu vei obosi; că se vor depărta de la tine degrabă. 
Fiindcă nu voiesc nelegiuiţii să te vadă luând cunu- 
na în lupta cu ei prin rugăciune. Pe lângă aceasta vor 
fugi, biruiţi de rugăciune, ca de foc. 

62) Agoniseşte toată bărbăţia şi vei avea pe 
Dumnezeu ca învăţător al rugăciunii*!. 

63) Nu e cu putinţă a învăţa să vezi prin cuvânt, ci 
vederea ţine de fire. Nici frumuseţea rugăciunii nu se 
cunoaşte prin învăţătura altuia. Căci ea are de la sine 
învățător pe Dumnezeu, Care învaţă pe om cunoştinţa 
şi dă celui ce cere rugăciunea"? şi binecuvântează 
anii celor drepţi. Amin. 


910. Ed. 1970: „Cei ce cântă mai repede fac aceasta ca să 
nu fie furaţi de alte gânduri; cei ce cântă mai rar, ca să nu spună 
cum nu trebuie cuvintele, din lipsa de învăţătură. Dar tuturor cea 
mai bună le e măsura şi în privinţa timpului”. 

911. „Nu are nevoie, zice, de dascăl în rugăciune, ci de râv- 
na sa proprie, pentru care Însuşi Dumnezeu i Se face dascăl. 
Căci pe cel ce se roagă după lege şi cu râvnă Dumnezeu îl 
învaţă prin iluminare şi-i face mintea neclintită şi-l izbăveşte de 
robie.” Alta, a Sfântului Maxim: „Cel ce iubeşte pe Dumnezeu 
cu adevărat se roagă neîmprăştiat. Cel ce se roagă neîmprăştiat 
lui Dumnezeu iubeşte pe Dumnezeu. Nu se roagă neîmprăştiat 
cel ce are sufletul alipit de cele pământeşti. Deci nu iubeşte 
pe Dumnezeu cel ce are mintea legată de cele omeneşti prin 
impătimire”. 

912. „Dumnezeu dă celui ce cere rugăciunea.” Nu se poate 
şti cine începe mai întâi: cel ce se roagă, sau Dumnezeu, Care dă 
puterea să se roage celui ce se roagă. 

Despre nepătimire sau cerul pământesc 
şi despre desăvârşirea şi învierea sufletului 
înainte de învierea cea de obşte 


l) lată-ne şi pe noi, cei afundaţi în groapa cea 
mai adâncă a neştiinţei şi în patimile întunecate şi 
în umbra morţii acestui trup, începând să vorbim 
(să filosofăm, n. trad.) cu îndrăzneală despre cerul 
pământesc*!5. Bolta cerească are ca frumuseţe ste- 
lele, iar nepătimirea, virtuțile. Căci eu n-am învăţat 
să fie nepătimirea altceva decât cerul minţii în 
inimă, care socoteşte ca jucării uneltirile dracilor. 

2) Nepătimitor este şi se cunoaşte propriu-zis 
cel ce şi-a făcut trupul nestricăcios, şi-a înălţat min- 
tea deasupra zidirii şi toate simţurile şi le-a supus 
minţii, iar sufletul şi l-a pus în faţa Domnului. Prin 
aceasta se întinde spre El peste puterea sa. Unii, 
iarăşi, spun că nepătimirea este învierea sufletului 
înainte de cea a trupului. lar alţii, că e a doua, după 
a îngerilor, cunoştinţă desăvârşită a lui Dumnezeu. 


913.„Cer pământesc” înseamnă nu numai „cerul pe pă- 
mânt”, ci pământul devenit cer prin îmbibarea lui de spiri- 
tualitate, mai bine zis de energiile Duhului Sfânt. Sufletul şi 
chiar trupul sfinţilor se umplu de aceste energii, aşa cum tru- 
pul Domnului s-a schimbat la faţă pe Tabor. Mai jos se spune 
că prin nepătimire trupul însuşi devine nestricăcios. El devi- 
ne nestricăcios în parte, pentru că rămâne încă supus morţii. 
Dar această nestricăciune în parte e baza pentru nestricarea 
osemintelor sfinţilor şi pentru nestricăciunea lor totală în 
veacul viitor. 

3) Deci această desăvârşită desăvârşire nedesă- 
vârşită a celor desăvârşiţi, precum mi-a spus unul 
care a gqustat-o”!*, atât de mult sfinţeşte mintea şi 
o răpeşte de la cele materiale, încât cea mai mare 
parte a vieţii în trup, după ajungerea la limanul 
ceresc, o ţine ridicată în contemplare (în vederea 
duhovnicească), ca pe una ce e răpită în cer. Bine 
zice despre aceasta cel ce a cercat-o pe ea: „Că cei 
puternici ai lui Dumnezeu s-au ridicat foarte de la 
pământ” (Psalm 46, 9). Unul din aceştia ştim că a 
fost şi egipteanul care nu şi-a lăsat mâinile sale în- 
tinse mult timp în rugăciune când se ruga cu unii*!5. 

4) Unul poate fi nepătimitor, dar altul mai nepă- 
timitor decât nepătimitorul. Cel dintâi urăşte cu tărie 
cele rele, cel de al doilea se îmbogăţeşte fără să se 
sature în virtuţi?!“. 


914. Sfântul Efrem: „Este desăvârşirea desăvârşită şi în acelaşi 
timp nedesăvârşită, pentru că nu mai e în ea nimic necurat, ci 
petrece în nesfârşirea oceanului dumnezeiesc, dar acest ocean 
nu-l poate cuprinde niciodată deplin. Desăvârşirea e totdeauna 
însetată după şi mai multă desăvârşire”. „Cei nepătimitori, în- 
tinzându-se spre vârful dorit fără să se sature, fac desăvârşirea 
nedesăvârşită, deoarece bunătăţile veşnice nu au sfârşit.” Tot- 
deauna te poți uni şi mai mult cu un alt subiect în iubire - el îţi 
rămâne inepuizabil -, cu atât mai mult, cu Subiectul dumneze- 
iesc. Alta: „Ea e desăvârşită cât priveşte măsura puterii omeneşti, 
dar nedesăvârşită întrucât se depăşeşte pururea pe ea însăşi, 
prin adaosurile în parte, şi se înalţă neîncetat prin înălţările spre 
moarte” (spre moartea faţă de sine însuşi). 

915. Ed. 1970: „Vorbeşte despre Moise Etiopianul, sau despre 
Avva Sisoe”. 

916. „Nepătimirea are în sine sufletul care nu se împătimeşte 
de lucruri, şi care rămâne netulburat chiar şi de amintirea lor.” 
Alta: „Păzirea poruncilor lui Dumnezeu naşte nepătimirea; iar 
nepătimirea sufletului păstrează cunoştinţa”. 

5) Nepătimire a dovedit cel ce a spus: „Am dobân- 
dit mintea Domnului” (1 Corinteni 2, 16). Nepătimire 
a dovedit egipteanul care a zis că nu are frică de 
Domnul*!?. Nepătimire a dovedit cel ce s-a rugat să 
se întoarcă la el patimile*!t. Cine s-a învrednicit, 
înainte de strălucirea viitoare, de nepătimire ca Si- 
rul acela?*!* Căci vestitul prooroc David a zis către 
Domnul: „Lasă-mă ca să răsuflu” (Psalm 38, 13), iar 
acest atlet al lui Dumnezeu: „Slăbeşte, Doamne, va- 
lurile harului Tău”. 

6) Nepătimire are sufletul care aşa de mult s-a îm- 
bibat de calitatea virtuţilor, ca cei pătimaşi, de plăceri. 

7) Dacă lăcomia pântecelui stă în aceea că cel 
stăpânit de ea se sileşte pe sine să mănânce chiar 
fără poftă, firea înfrânării stă în aceea că cel ce se 
nevoieşte în ea, chiar când e flămând, îşi stăpâneşte 
firea sa nevinovată. 

8) Dacă desfrânarea stă în aceea că cel stăpânit de 
ea se înfierbântă şi după animalele necuvântătoare, 
firea neprihănirii are faţă de toate o simtire ca faţă de 
cele neînsufleţite. 

9) Dacă hotarul iubirii de arginţi stă în aceea 
că cel stăpânit de ea nu încetează niciodată 
să strângă şi nu se poate sătura niciodată, 


917. Sfântul Antonie. Nu are frica slugii, dar o are pe cea a 
fiului, plină de iubire. Căci petrece în Dumnezeu, eliberat de 
împătimirea de lucruri. 

918. Sfântul loan Colov. Să se întoarcă spre a le înfrânge din 
nou şi a face şi mai tare firea sa. 

919. Sfântul Efrem. 

920. „Hotarul” oricărei patimi e să nu aibă hotar, ca şi fericirea 
veşnică. Patima are şi ea o sete de infinitate şi chiar un progres la in- 
finit, o sete de infinitate în direcţia nimicului, la al cărui capăt nu se 

hotarul neagonisirii stă în a nu cruța cineva nici 
trupul său*?!. 

10) Dacă hotarul trândăviei e a nu avea răbdare în 
nicio odihnă??”, al răbdării este a se socoti cineva în 
orice necaz ca fiind în odihnă. 

11) Dacă oceanul mâniei stă în a se înfuria chiar 
când nu e nimeni de față, al îndelungii răbdări stă în a 
fi cineva la fel de liniştit fie că e de faţă, fie că nu e de 
faţă cel ce-l defaimă. 

12) Dacă înălţimea slavei deşarte stă în a face ci- 
neva schime şi fapte făţarnice chiar când nu e de faţă 
nimeni care e obligat să-l laude”, semnul lipsei de 


poate ajunge niciodată, odată ce existenţa e creată de Dumnezeu. 
Aceasta poate fi în parte o explicare a veşniciei iadului. E o sete 
spre o existenţă aparentă, dar în realitate tot mai inconsistentă. La 
hotarul ei nu se poate ajunge niciodată, pentru că făptura e ţinută 
în existenţă de Dumnezeu şi ea trebuie să se mişte la nesfârşit fie 
în Dumnezeu, Cel real infinit, ca să cuprindă tot mai mult din EI, 
fie împotriva Lui, mişcare care e şi ea nesfârşită, pentru că El fiind 
infinit, niciodată făptura nu ajunge să nege tot ce este El. „Patima 
iubirii de arginţi stă în a se bucura cineva să ia (mereu) şi în a se 
întrista să dea (pentru că i se pare că pierde din putinţa dobândirii 
infinitului); iar unul ca acesta nu-i un bun chivernisitor”, pentru că 
nu ajunge la infinitul spre care aspiră. 

921. Dar cu cât înfrânează cineva mai mult mişcările tru- 
pului său, cu atât acestea sunt copleşite mai mult de energiile 
Duhului Sfânt, care sunt infinite. Cu cât moare cineva mai mult 
sieşi, cu atât se umple mai mult de iubirea lui Dumnezeu, care e 
infinită, fiind a Subiectului infinit. 

922. Leneşul niciodată nu socoteşte că se odihneşte cât îi 
place. E şi în el o sete infinită a lâncezelii. Dimpotrivă, răbdarea 
nu se socoteşte sleită de nicio greutate. 

923. Avem aici un şir de ilustrări concrete ale setei de infi- 
nit a diferitelor patimi. Toate patimile îşi hrănesc setea de infinit 
din închipuirea că ar fi consistent ceea ce nu este. Ele se mişcă 
deci în fond spre tot mai mult nimic, spre subţierea tot mai mare 

slavă deşartă se arată în a nu se lăsa cineva niciodată 
furat cu cugetarea de prezenţa celor ce-l laudă. 

13) Dacă semnul pierzaniei, sau al mândriei stă 
în a se mândri cineva în orice stare sărăcăcioasă sau 
dispreţuită s-ar afla, dovada smereniei mântuitoa- 
re stă în a avea cineva un cuget smerit în faptele şi 
isprăvile cele mai înalte. 

14) Dacă dovada împătimirii totale stă în a se su- 
pune cineva repede tuturor gândurilor şi pornirilor 
semănate de draci, eu am învăţat că semnul sfintei 
nepătimiri stă în a putea zice cu adevărat: „Abătându-se 
cel rău de la mine, n-am cunoscut” (Psalm 100, 4), nici 
cum a venit, nici pentru ce, nici cum a plecat, ci sunt 
întreg nesimţitor față de acestea, fiind în întregime 
unit cu Dumnezeu, acum şi pururea în viitor. 

15) Cel ce s-a învrednicit de o astfel de stare, fiind 
el încă în trup, Îl are pe Dumnezeu cârmaci, sălăşluit 
în sine în toate cuvintele, faptele şi gândurile. De ace- 
ea simte înlăuntru, prin iluminare, voia Domnului 
cum ar auzi un glas şi se află ridicat mai presus de 
toată învăţătura omenească. „Când voi veni, zice, şi 
mă voi arăta feţei lui Dumnezeu” (Psalm 41, 2), căci nu 
mai pot suporta în mine puterea dorului şi caut spre 


a existenţei, care-şi păstrează mereu aparenţa de mai multă 
existenţă. Dar parcă cel mai mult se hrăneşte din nimic slava 
deşartă. Ea îl face pe cel stăpânit de ea să-şi închipuie că-l văd şi 
că-l laudă şi cei ce nu sunt de faţă şi de aceea dă în chip făţarnic 
chipuri atrăgătoare vrednice de laudă faptelor sale nevrednice 
de laudă. Dă față impunătoare ruinelor sau ruinei propriei fiinţe 
şi-şi închipuie prezenţe care nu sunt şi crede în sinceritatea ce- 
lor ce-l laudă, oricâte semne despre nesinceritatea lor ar avea. 
Chinul acestora e că, înaintând tot mai mult spre o subţiere a 
existenţei, în acelaşi timp sunt stăpâniţi de nesiguranța acestei 
aparente consistenţe. De aceea ajung uneori şi la sinucidere. 

frumuseţea nemuritoare pe care mi-ai dat-o înainte 
de lut”. Nepătimitorul, ce trebuie să spunem mai 
mult, „nu mai vieţuieşte el, ci Hristos vieţuieşte în el” 
(Galateni 2, 20), cum zice cel ce s-a luptat lupta cea 
bună şi călătoria a săvârşit şi credinţa a păzit. 

16) Coroana împăratului nu e alcătuită dintr-o 
singură piatră. Nu se desăvârşeşte nepătimirea de 
vom nesocoti fie şi numai o singură virtute. Înţelege 
nepătimirea ca palatul Împăratului celui din ceruri; iar 
multele locaşuri, ca locuinţele dinlăuntrul cetăţii”?; 
iar prin zidul acestui lerusalim ceresc înţelege ierta- 
rea greşalelor. 

17) Să alergăm, fraţilor, să alergăm ca să ne 
bucurăm de intrarea în cămara de nuntă a palatului! 
Că de vom lipsi din vreo pricină oarecare - fie din pri- 
cina poverii vreunei patimi ce ne stăpâneşte de mai 
inainte, fie din pricina vremii, fie şi numai de vreun 
locaş din jurul cămării de nuntă -, va fi mare nenoro- 
cire. Chiar de şchiopătăm încă şi suntem slăbânogi, să 
ajungem în tot chipul măcar înlăuntrul zidului. Că cel 
ce nu ajunge înainte de sfârşit la zidul acela, sau nu a 
trecut dincolo de el, se va sălăşlui în pustiul dracilor. De 
aceea se ruga careva: „Întru Dumnezeul meu voi trece 
peste zid“ (Psalm 17, 32). lar altul zice ca din partea lui 


924. „Numeşte frumusețe nemuritoare nemurirea. lar lut, 
acest trup pământesc, pe care Adam l-a îmbrăcat după neas- 
cultare, cum zice Grigorie cel cu numele de Teologul.” Înainte 
de cădere, Adam avea şi trupul nemuritor, sau apt de nemuri- 
re, prin faptul de a fi fost umplut de energiile Duhului Sfânt, 
deci înduhovnicit. 

925. „«Multe locașuri» numeşte măsurile înţelegerii celor 
sălăşluiţi în ţara aceea, adică dreptele socoteli şi deosebiri- 
le de înţelegere de care se bucură. Căci n-a înţeles prin «multe 
locaşuri» deosebiri de locuri, ci treptele darurilor.” 

Dumnezeu: „Oare nu păcatele voastre sunt cele care 
fac despărţirea între voi şi Mine?” (Isaia 59, 2). 

18) Să dărâmăm, o, prieteni, peretele din mijloc al 
despărţiturii, pe care l-am zidit în chip rău, prin neascul- 
tare. Să primim chiar din această viaţă dezlegarea dato- 
riei. Pentru că nu este în iad cine să poată ierta datoria. 

19) Să ne sârguim, fraţilor, de aici înainte. Căci de 
ne vom sili, vom fi scrişi în cartea vieţii (Apocalipsa 
3, 5). Nu încape motiv de dezvinovăţire: nici căderea, nici 
vremea, nici povara". „Câţi au primit pe Domnul, prin 
baia naşterii din nou, le-a dat lor putere să se numească 
fii ai lui Dumnezeu” (Ioan 1, 12), zicând: „Opriţi-vă şi 
cunoaşteţi că Eu sunt Dumnezeu” (Psalm 45, 10) şi 
nepătimirea”?. Lui fie slava în vecii vecilor. Amin. 

Fericita nepătimire înalță de la pământ mintea 
sărmană şi ridică pe cea săracă din patimi. Dragostea 
atotlăudată o face să şadă cu îngerii stăpânitori, cu 
căpeteniile poporului Israel. 

Despre legătura treimii virtuţilor: a dragostei, 
a nădejdii şi a credinţei 


l) „lar acum, după toate cele spuse înainte, ră- 
mân aceste trei, legătura care strânge şi ţine toate: 
credinţa, nădejdea şi dragostea. Dar mai mare decât 


926. Nu ne putem dezvinovâățţi nici cu căderea dinainte (în 
Eden), nici cu lipsa de timp, nici cu greutăţile vieţii. 

927. Nepătimirea în omul duhovnicesc, sau în sfânt, e lucra- 
rea lui Dumnezeu, sau Dumnezeu însuşi, Care copleşeşte lucra- 
rea omului. 

toate este dragostea. Căci Dumnezeu se numeşte dra- 
goste” (I Corinteni 13,13). 

Dar eu (pe cât pot să înțeleg) pe una o văd ca rază, pe 
alta, ca lumină, iar pe cealaltă, ca cerc*?. Şi toate sunt 
o strălucire şi o lumină. Cea dintâi toate le poate face şi 
zidi; a doua îmbrăţişează mila lui Dumnezeu; iar a treia 
niciodată nu cade, nu încetează a privi şi nu lasă pe cel 
rănit de ea să-şi liniştească fericita nebunie. 

2) Cel ce voieşte să vorbească despre dragostea 
lui Dumnezeu încearcă să vorbească despre Dum- 
nezeu însuşi. Dar a vorbi despre Dumnezeu prin cu- 
vinte e greşit şi primejdios celor ce nu iau aminte". 
Cuvântul despre dragoste e cunoscut îngerilor, dar şi 
acelora, numai prin lucrarea iluminării. Dragostea e 
Dumnezeu, iar cel ce voieşte să arate hotarul (definiţia, 
n. trad.) Acestuia e ca cel ce, orb fiind, numără nisipul 
de pe fundul oceanului. 

3) Dragostea, după calitate, e asemănarea cu 
Dumnezeu, pe cât e cu putinţă muritorilor. lar după 
lucrare, e o beţie a sufletului. După însuşire, e izvo- 
rul credinţei, adâncul fără fund al îndelungii-răbdări, 
oceanul smereniei. 

4) Dragostea este, propriu-zis, lepădarea a tot cuge- 
tul potrivnic", dacă dragostea nu socoteşte răul. Dra- 
gostea, nepătimirea şi înfierea se deosebesc numai 
prin numiri. Precum lumina, focul şi flacăra se unesc 
într-o singură lucrare, aşa înţelege şi despre acestea. 


928. Ed. 1970: „Credinţa este ca raza soarelui, nădejdea, ca 
lumina lui şi dragostea, ca cercul lui”. 

929. E primejdios a vorbi despre Dumnezeu fără a te simţi 
copleşit de măreţia şi de iubirea Lui, adică a vorbi cu indiferenţă, 
cu mândria că-L poți cuprinde, sau chiar în bătaie de joc. 

930. Dragostea nu cugetă nimic potrivnic cuiva. 

În măsura în care îi lipseşte ceva din plinătate, încape 
în ea frica. Căci cel fără de frică sau s-a umplut de iu- 
bire, sau a murit cu sufletul“!. 

5) Nu e un lucru necuvenit a asemăna chipurile 
dorului, fricii, sârguinţei, râvnei şi robiei omeneşti 
cu cele ale dragostei de Dumnezeu. Fericit este cel 
ce are faţă de Dumnezeu un dor asemănător ce- 
lui pe care-l are îndrăgostitul nebun faţă de iubita 
lui?5?, Fericit este cel ce se teme de Domnul aşa de 
mult, cât se tem cei pârâţi de judecător. Fericit este 
cel ce s-a făcut atât de sârguitor în sârguinţa cea 
adevărată, pe cât de recunoscător s-a făcut slujito- 
rul față de stăpânul său. Fericit este cel ce s-a făcut 
atât de râvnitor în virtuţi, pe cât sunt de atenţi în 
râvna lor soţii faţă de soțiile lor. Fericit este cel ce 
stă în rugăciune în fața Domnului, precum stau slu- 
jitorii în faţa împăratului”. Fericit este cel ce se 
nevoieşte să placă aşa de neîntrerupt Domnului, pe 
cât oamenilor. Nu se lipeşte pruncul de sânul ma- 
mei, cum obişnuieşte fiul iubirii să se lipească tot- 
deauna de Domnul. 


931. A murit cu sufletul, pentru că e copleşit de viaţa du- 
hului. Dar a putut muri cu sufletul şi pentru că nu mai este 
în comunicare cu viaţa adevărată, care-i vine din Dumnezeu. 
Prin suflet înţelege mişcările sufleteşti îndreptate spre cele 
ale lui Dumnezeu. 

932. „Coborând la neputinţa noastră, Părintele îşi ia exem- 
ple din cele mai mici, de la noi.” 

933. „Cel ce stă în faţa împăratului şi slujeşte pe oameni, 
câteodată face aceasta cu făţărnicie şi pentru înşelarea ochilor 
şi pentru plată, din care cauză se şi lipseşte de fericire. Dar feri- 
cit cu adevărat este acela care, potrivindu-şi chipul dinlăuntru 
cu cel din afară, se arată stând înainte cu toată mintea, comu- 
nicându-şi cu cuget bucuros cererile unul către altul.” 

6) Cel ce iubeşte cu adevărat îşi închipuie pururea 
faţa celui iubit şi o îmbrăţişează cu dulceaţă înlăuntrul 
său. Unul ca acesta nu se mai poate linişti nici în somn 
de dorul aceluia, ci şi atunci se îndeletniceşte cu cel 
dorit. Aşa se întâmplă cu fiinţele trupeşti, aşa, cu cele 
netrupeşti?*. 

7) Cineva rănit de săgeata dragostei a zis despre 
sine (lucru de care mă minunez): „Eu dorm”, silit de 
trebuinta firii, „iar inima mea veghează” (Cântarea 
Cântărilor 5, 2), din pricina mărimii dragostei. 

8) E de amintit, o, iubitule, că după pieirea fiarelor 
din jurul sufletului, acesta se doreşte şi se sfârşeşte 
după Domnul, înfierbântat ca de un venin de focul 
dragostei”. 

9) Foamea lucrează nearătat şi nedesluşit, iar 
lucrarea setei se întinde şi se face tuturor arătată 
prin fierbinţeală. De aceea zice cel ce doreşte pe 
Dumnezeu: „Însetat-a sufletul meu de Dumnezeu cel 
tare, cel viu” (Psalm 41, 2). 

10) Dacă faţa celui iubit ne preschimbă în chip 
vădit pe toţi şi ne face luminoşi, veseli şi neîntristați, 
ce nu poate face faţa Stăpânului, când vine în chip 
nevăzut în sufletul curat? 

11) Frica, atunci când se iveşte în simţirea su- 
fletului, obişnuieşte să topească şi să mănânce 
îintinăciunea. „Pătrunde cu frica, zice, carnea 
mea” (Psalm 118, 120). lar cuvioasa iubire uneori 
obişnuieşte să-i mănânce pe unii, potrivit celui ce 
a spus: „Robitu-mi-ai inima, robitu-mi-ai inima“ 


934. „La fel, zice, e cu dragostea trupească şi cu cea 
duhovnicească, ce este de asemenea în trup.” 

935. „Izbăvit de patimi prin smerita cugetare, arde stăpânit 
de dragostea dumnezeiască.” 

(Cântarea Cântărilor 4, 9), iar alteori îi face pe alții 
să se bucure şi-i umple de strălucire: „Spre El, zice, 
a nădăjduit inima mea şi m-am temut; şi a înflo- 
rit trupul meu” (Psalm 27, 10); şi: „Când inima se 
veseleşte, faţa înfloreşte” (Pilde, 15, 13). 

Când deci omul întreg se amestecă cu iubirea lui 
Dumnezeu, atunci strălucirea sufletului se arată în 
trup ca într-o oglindă. Aşa se umplea de slavă văzătorul 
de Dumnezeu Moise. Cei ce au atins această treaptă, 
deopotrivă cu a îngerilor, uită de multe ori de hrana 
trupească. Ba socotesc că nici nu o doresc pe aceasta. 
Şi nu e de mirare, dacă şi dragostea potrivnică respin- 
ge de multe ori hrana. 

Socotesc că trupul acestor nestricăcioşi nici nu 
se îmbolnăveşte oricum, căci s-a făcut nestricăcios, 
curăţindu-se prin văpaia neprihânirii, care a pus capăt 
celeilalte văpăi**. Socotesc că nici de mâncare nu se 
apropie cu plăcere”, căci focul ceresc obişnuieşte 
să hrănească sufletele acestora cum hrăneşte apa de 
sub pământ rădăcina plantei. 

12) Creşterea fricii pune început iubirii. lar 
capătul desăvârşit al neprihănirii e pricină a cu- 
noaşterii lui Dumnezeu şi a cuvântării de Dumnezeu 
(a teologiei, n. trad.). Cel ce şi-a unit simţirile cu 
Dumnezeu e învăţat tainic de El cuvintele Lui, iar 


936. Poate fi vorba de văpaia poftei necurate, care e oprită 
de focul dorinţei de curăţie. Dar poate fi vorba şi de fierbinţeala 
bolii. Şi aceasta e copleşită şi oprită de focul dragostei de 
Dumnezeu. Slăbiciunea trupului, care-l duce la boală, e înlă- 
turată de tăria Duhului. E demnă de remarcat această explicare 
a nestricăciunii pe care o vor dobândi trupurile noastre în viața 
viitoare, prin văpaia iubirii curate a lui Dumnezeu. 

937. Plăcerea vieţii în Dumnezeu copleşeşte şi plăcerea de 
mâncare. 

fără unirea acestora (cu Dumnezeu), e greu a grăi 
despre Dumnezeu“. 

13) Cuvântul fiinţialallui Dumnezeu desăvârşeşte 
neprihănirea, omorând moartea sufletului prin 
prezenţa Lui. lar aceasta odată omorâtă, uceni- 
cul se luminează în cunoaşterea şi cuvântarea de 
Dumnezeu***. Cuvântul Domnului cel din Cuvântul 
Tatălui, curat, rămâne în veacul veacului?*. lar cel 


938. Neprihănirea desăvârşită dă putinţa cunoaşterii de 
Dumnezeu şi vorbirii despre El. Dumnezeu e cunoscut prin curăţie. 
Curăţia limpezeşte ochii sufletului care văd pe Dumnezeu. Curăţia e 
legată cu simţirea. Simţirile curate se unesc cu Dumnezeu. Simţirile 
sufletului, când sunt curate, iau contact cu Dumnezeu cum ia contact 
cu lucrurile vederea ochilor nestânjenită de urdori. Dumnezeu e cu- 
noscut prin experienţă de simţirile curate, care ca atare se unesc cu 
Dumnezeu. Sensibilitatea spirituală, sau mai bine zis duhovnicească, 
e semnul atingerii noastre cu Dumnezeu, al pătrunderii Lui în noi. 
Dumnezeu trezeşte această sensibilitate. Dumnezeu însuşi nu e 
un obiect pasiv al cunoaşterii noastre deductive şi individualiste, ci 
subiect care mişcă prin iubirea Lui faţă de noi sufletul nostru, când 
se deschide lui Dumnezeu, când e întreg aţintit spre EI, plin de do- 
rul față de El. Dumnezeu imprimă atunci minţii noastre sensurile 
existenţei Sale odată cu realitatea sa şi deci provoacă în aceasta cu- 
vintele care exprimă aceste sensuri (rațiuni) ale Lui. 

939. Cuvântul lui Dumnezeu luminează sufletul pentru că e 
lumina lui Dumnezeu plină de toate înțelesurile dumnezeieşii, 
dar nu-l luminează înainte de a-l curăţi. Numai cel curat primeşte 
lumina în el. Chiar lucrul curat străluceşte. Curăţia e totodată 
viaţa superioară, pentru că e sensibilitate pentru ceea ce e bun, 
înalt, frumos. De aceea, Cuvântul cel curat şi luminos, curăţind 
sufletul, îl scoate din starea tocită, murdărită, moartă, pentru 
arătarea iubirii şi luminii lui Dumnezeu în el şi prin el. „Cuvân- 
tul lui Dumnezeu Tatăl desăvârşeşte curăţia în cel în care se 
sălăşluieşte. lar moartea sau patimile îl omoară cu desăvârşire.” 

940. Însuşi cuvântul Cuvântului e curat şi deci luminos. Ceea 
ce spune EI, fiind adevărul neschimbat, rămâne în veci. 

ce n-a cunoscut pe Dumnezeu vorbeşte despre El 
prin presupuneri". 

14) Neprihănirea a făcut pe ucenic teolog (cuvân- 
tător de Dumnezeu, n. trad.), întărind prin el dogmele 
Treimii”*?. 

15) Cel ce iubeşte pe Domnul a iubit mai întâi pe 
fratele său. Dovada primului lucru este cel de al doi- 
lea. Cel ce iubeşte pe aproapele nu rabdă vreodată pe 
cei ce clevetesc, şi fuge de ei mai degrabă ca de foc. 
Cel ce zice că iubeşte pe Domnul, dar pe fratele său se 
mânie, este asemenea celui ce aleargă în vis*%5. 

16) Tăria iubirii este nădejdea, căci prin aceas- 
ta aşteptăm plata iubirii”**. Nădejdea este bogăţia 


941. „Cuvântul duhovnicesc umple de încredințare simţirea 
înţelegătoare. Căci din Dumnezeu porneşte o lucrare a iubirii 
plină de putere şi de înţelesuri. De aceea, mintea noastră rămâne 
fără îndoieli în mişcările cunoaşterii lui Dumnezeu şi a cuvântării 
de Dumnezeu. Căci nu suferă atunci de neputinţa pe care o adu- 
ce grija. Pentru că atât se lărgeşte în vederi (contemplaţii), cât 
voieşte lucrarea iubirii. Bine este deci să rămână pururea în 
credinţă cel mişcat de iubire. Căci nimic nu e mai sărac decât 
o cugetare ce gândeşte (filosofează) cele ale lui Dumnezeu în 
afara lui Dumnezeu.” Acela rămâne cu nişte scheme goale, cu 
nişte formule fără acoperire, cu nişte umbre abstracte, fără pu- 
terea de a fi mişcat la fapte, ci umplându-se de îngâmfare. lubi- 
rea e organ de cunoaştere, de adevărată cunoaştere. Aceasta e 
o învăţătură comună a Părinților. Numai prin ea cunoaştem per- 
soana, dar mai ales pe Dumnezeu, Persoana supremă; pentru că 
numai prin iubire intrăm înlăuntrul Ei şi Ea numai prin iubire ne 
deschide lăuntrul Ei. 

942. E vorba de Sfântul loan Evanghelistul. 

943. Adică nu se mişcă în mod real înainte, ci i se pare că se mişcă. 

944.Plata iubirii nu poate fi decât tot iubirea. lubim 
nădăjduind că vom iubi tot mai mult şi că vom fi şi noi iubiţi 
mai mult. 

bogăției nearătate. Ea este vistieria neîndoielnică 
dinainte de vistierie. Ea este odihnă în osteneli. Ea 
este uşa iubirii. Ea omoară deznădejdea. Ea este icoa- 
na celor ce nu sunt de față. Lipsa nădejdii este pieirea 
iubirii. De ea sunt legate trudele, de ea atârnă ostene- 
lile, pe ea o înconjoară mila. 

17) Călugărul cu nădejde tare junghie lenea, omo- 
rând cu sabia acesteia pe aceea. Cercarea (experiența) 
naşte nădejdea darurilor Domnului. Căci cel necercat 
nu rămâne neîndoit. Mânia risipeşte nădejdea. Căci 
aceasta nu ruşinează. lar cel ce se mânie are chip 
necuviincios. 

18) Iubirea dăruieşte proorocia. Iubirea pricinu- 
ieşte minunile. Iubirea este adâncul (abisul) 
luminării?%5. 

lubirea este izvorul focului. Cu cât ţâşneşte mai 
mult, cu atât îl arde mai tare pe cel însetat. Iubirea 
este statornicia îngerilor; iubirea e înaintarea vea- 
curilor?*$. „Spune-ne nouă, o, frumoaso între virtuţi, 
unde-ţi paşti oile? Unde te adăposteşti la amiază? 
Luminează-ne pe noi, adapă-ne pe noi, câlăuzeşte-ne 
pe noi, povățuieşte-ne pe noi, pentru că voim să 
urcăm la tine. Căci tu stăpâneşti peste toate” (Cân- 
tarea Cântărilor 1l, 7). lar acum mi-ai robit sufletul şi 


945. lubirea e cunoaştere. Pe cât de nesfârşită e iubirea, pe 
atât de nesfârşită e cunoaşterea ce o dă ea. Pentru că iubirea 
este a persoanei. Persoana e subiectul ei. Fără persoană nu se 
înţelege iubirea şi persoana este nesecată în manifestările me- 
reu noi şi mereu mai adânci ale iubirii. Dacă iubirea nu e fără 
persoană, nici persoana nu se înţelege, în existenţa ei sănătoasă 
şi în indefinitul ei, fără iubire. 

946. Fără iubire, eternitatea ar fi încremenită. lubirea este o 
continuă noutate şi totuşi ea e stabilitatea neschimbată. Dar prin 
iubire înaintăm aici şi ne vom odihni acolo, în viața îngerească. 

nu pot să suport flacăra ta*”. De unde să pornesc a 
te lăuda? „Tu stăpâneşti tăria mării, iar frământarea 
valurilor tu o potoleşti şi o ucizi. Tu smereşti cugetul 
mândru ca pe un rănit. Cu brațul puterii tale ai risipit 
pe duşmanii tăi” (Psalm 88, 10-11), iar pe cei ce te iu- 
besc îi faci nebiruiți. 

Dar eu mă grăbesc să aflu cum te-a văzut pe tine 
lacob, stând necilintită în vârful scării. Spune-mi mie, 
celui ce întreb, cum este urcuşul acesta? Şi care este 
chipul şi totalitatea treptelor lui, pe care cel ce te 
iubeşte le-a pus ca suişuri în inima lui (Psalm 83, 6)? 
insetat-am să ştiu care este numărul acestora, cât 
durează timpul urcuşului. Căci cel ce ţi-a cunoscut 
lupta şi vederea ne-a arătat pe călăuzitori*, dar ni- 
mic altceva n-a voit să ne lămurească. Mai bine zis n-a 
putut (Facerea 18, 12). 

lar ea, împărăteasa (dar socotesc că e mai bine să 
spun E1)'*, arătându-mi-se ca din cer, mi-a şoptit la ure- 
chea sufletului: de nu te vei dezlega, o, îndrăgostitule, 


947. PG dă ca scolie cap. 34 din Diadoh, Filoc. rom., |, 
pp. 347-348. 

948. „Călăuzitori numeşte pe îngeri, pe care lacob i-a văzut 
suind şi coborând pe scară.” 

949. „Adică Dumnezeu, căci El este iubirea.” Iubirea nu 
există decât ca simţire a persoanei. lar suprema Persoană, mai 
bine zis comunitate de Persoane, este şi supremul Subiect şi iz- 
vor al iubirii. Teologia de stil occidental ne-a obişnuit cu ideea 
unui Dumnezeu căruia l-a atribuit multe însuşiri ale stării noas- 
tre căzute, potenţate la maximum: putere, stăpânire, dreptate 
de tip lumesc etc. Dar Dumnezeu e cu totul dimpotrivă. Puterea 
Lui este iubirea, bunătatea, blândeţea, gingăşia, coborârea Lui 
la întrupare, prin care a imprimat şi firii noastre omeneşti sme- 
renia ca adevărata ei însuşire. Aceasta deci nu e ceva contrar lui 
Dumnezeu, ci ceea ce are El în Sine însuşi. 

de grosime, nu vei putea să cunoşti frumuseţea 
mea**. lar scara să te înveţe totalitatea bine alcătuită 
a virtuţilor*?!. Căci eu stau neclintit în vârful ei, cum a 
zis marele meu cunoscător: „lar acum rămân aceste 
trei: credinţa, nădejdea, dragostea; dar mai mare de- 
cât toate este dragostea” (1 Corinteni 13, 13). 


Îndemnarea scurtă 
şi la fel de puternică la cele spuse 
mai înainte pe larg 


Urcaţi, urcați, fraţilor, punând cu râvnă suişuri în 
inimă! Auziţi pe cel ce spune: „Veniţi să ne suim la 
muntele Domnului şi la casa Dumnezeului nostru“ 
(Isaia 2, 3), „Celui ce a tocmit picioarele noastre ca 
ale cerbului şi ne-a pus pe noi peste cele înalte pentru 
a birui în calea Lui” (Psalm 17, 36). 

Alergaţi, rogu-vă, cu cel ce zice: „Să ne sârguim, 
până ce vom ajunge toţi la unitatea credinţei şi la 


950. Frumuseţea duhovnicească se arată în trupul subţiat, 
delicat, ca într-o icoană bizantină. 

951. „Întrebare: Care este desăvârşirea multelor roade ale 
Duhului? Răspuns: Când se va învrednici cineva de iubirea 
desăvârşită a lui Dumnezeu. Întrebare: Şi de unde cunoaşte 
cineva că a ajuns la aceasta? Răspuns: Când se va mişca adu- 
cerea aminte de Dumnezeu în cugetarea lui şi îndată inima lui 
se va mişca în iubirea Lui şi din ochii lui vor curge lacrimi cu 
îmbelşugare. Căci e obiceiul iubirii să aprindă lacrimi din adu- 
cerea aminte de cei iubiţi. Şi cel ce este aşa nu va fi niciodată 
lipsit de lacrimi. Pentru că nu-i lipseşte prilejul care să-l facă 
să-şi aducă aminte de Dumnezeu. Aşa încât el vorbeşte şi în 
somn cu Dumnezeu. E obiceiul iubirii să facă acestea. Şi ea este 
desăvârşirea oamenilor în viaţa lor.” 

cunoştinţa lui Dumnezeu, la bărbatul desăvârşit, la 
măsura vârstei plinătăţii lui Hristos” (Efeseni 4, 13), 
Care, botezându-Se la treizeci de ani, după vârsta 
văzută, a avut desăvârşita treaptă a XXX-a în scara cea 
înţelegătoare, dacă iubirea este Dumnezeu, Căruia 
I se cuvine cântarea, stăpânirea, întru Care este 
puterea, întru Care este, era şi va fi pricina cea una a 
tuturor bunătăţilor în veacuri fără hotare. Amin. 


CUVÂNTUL AL XXXI-LEA 
Către Păstor 
Introducere 


1) În cartea de mai jos te-am pus, Preacuvioase, 
pe tine la urma tuturor. Dar în cea de mai sus, am fost 
încredinţat că eşti înaintea noastră a tuturor, dacă este 
adevărat ceea ce s-a spus: „Că vor fi cei din urmă, după 
cugetul lor, cei dintâi după vrednicie” (Matei 20, 16)%. 


CAPITOLUL I 


2) Păstor este, în înţeles adevărat, cel ce poate 
căuta şi îndrepta, prin nerăutate, prin sârguinţa şi 
rugăciunea sa, oile cele pierdute. 

3) Cârmaci este cel ce a luat tărie înţelegătoare?” 
de la Dumnezeu şi din ostenelile sale, ca să poată 
scoate corabia nu numai din valuri, ci şi din adâncul 
însuşi al mării. 

4) Doctor este cel ce are trupul şi sufletul nebolna- 
ve, neavând nevoie de nicio doctorie pentru ele%*. 


952. Cei ce din smerenie se socotesc cei din urmă vor fi, 
după vrednicia ce li se va recunoaşte, cei dintâi. 

953. E o putere deosebită de cea trupească. E o forță de a 
convinge a spiritului, a minţii. 

954. „Trup nebolnav numeşte aici nu pe cel ce nu suferă 
de vreo boală din pricina schimbării sau a înmulţirii sucurilor 
alcătuitoare, ci pe cel ce a dezbrăcat poftele dulcii împătimiri 
şi stricăciunea din ele. Cum a spus şi în «Cuvântul despre 
nepătimire» (XXIX) că «nepătimitor este... cel ce şi-a făcut trupul 
nestricăcios, iar mintea şi-a înălţat-o deasupra zidirii» (cap. 2).” 

5) Învățător cu adevărat este cel ce s-a făcut 
carte înţelegătoare a cunoştinţei prin degetul lui 
Dumnezeu, sau prin lucrarea luminării de la El şi 
nu mai are nevoie de celelalte cărţi”?. Nu se cuvine 
învăţătorilor să povăţuiască după cărţi (copiate) şi 
pictorilor să picteze după tablouri mai vechi. 

6) Tu, cel ce povăţuieşti pe cei mai de jos, 
învaţă din cele înalte, şi călăuzeşte pe celălalt prin 
înfăţişarea ta văzută“. Nu uita de cel ce zice: „Nu 
de la oameni, nici prin oameni am luat învăţătura, 
nici n-am fost învăţat” (Galateni 1, 2). Căci nu e cu 
putinţă celor de jos să tămăduiască vreodată pe cei 
ce zac la pământ. 

7) Cârmaciul bun va scăpa corabia; păstorul bun 
va tămădui oile şi le va face sănătoase. În măsura în 
care oile urmează neîncetat pe păstorul care merge 
înainte, în aceeaşi măsură va putea da răspuns pen- 
tru ele Stăpânului. Păstorul să lovească cu cuvântul 
oile ce rămân în urmă din lene sau din lăcomia pânte- 
celui. Căci şi acesta e un lucru al bunului păstor. 

8) Când oile vor începe, din fierbinţeala zădufului, 
sau mai bine zis a trupului, să dormiteze cu sufle- 
tul, păstorul, privind spre cer, să privegheze cu şi 
mai multă tărie pentru ele. Căci în vremea acestui 
zăduf se întâmplă ca multe să fie mâncate de lupi. 


955. „Cel ce nu e învăţat de Sus, ci cugetă încă cele de jos, 
cum va învăţa pe alţii? «Că de va călăuzi orb pe orb, zice, amândoi 
vor cădea în groapă (Matei 15, 14).” Numai cel în care lucrează 
Dumnezeu poate, după curățirea lui de păcate, să înveţe cu rod- 
nicie pe alţii, comunicându-le şi lor lucrarea dumnezeiască, sau 
pe Dumnezeu însuşi cu iubirea Lui. 

956. „«Împărtăşeşte pe celălalt»” sau pe cel duhovnicesc. 
Căci precum Dumnezeu te învaţă pe tine în chip înţelegător, aşa 
învaţă pe ucenici în chip sensibil.” 

Dar dacă şi ele, după obiceiul văzut la oi, îşi pleacă, 
in vremea zădufului, capul sufletului jos la pământ, 
se împlineşte cuvântul: „Inima zdrobită şi umilită 
Dumnezeu nu o va urgisi” (Psalm 50, 18). 

9) Când peste turmă se abate întunericul şi noap- 
tea patimilor, pune câinele să stea neclintit lângă 
Dumnezeu în paza de noapte. Căci nu e nepotrivit să 
înţelegi mintea ta ca pe un câine care sfâşie fiarele. 


CAPITOLUL AL II-LEA 


10) E o însuşire a firii, făcută şi ea de Bunul nos- 
tru Domn, ca, văzând pe doctor, bolnavul să se bucure 
chiar dacă nu se va folosi poate cu nimic de la el. 

11) Să ai şi tu, o, minunate, plasturi, băuturi, Dis- 
turie, picături, briciuri, burete, lame de tăiat venele, 
fierul de ars rana, alifii, doctorii de somn, cuţit, feşe 
şi neîngreţoşarea. Căci, de ne lipsesc acestea, cum ne 
vom arăta ştiinţa? Nicicum! lar plăţile se dau nu pen- 
tru cuvinte, ci pentru fapte”. 

12) Plasturele este leacul patimilor văzute, adică al 
celor trupeşti; băutura este leacul patimilor dinlăuntru 
şi nimicirea lor; bisturiul este ocărârea care taie rana, 
curăţeşte puroiul mândriei; picăturile sunt curățirea 


957. „Toate acestea se fac prin cuvinte. Atunci de ce a zis: 
«nu pentru cuvinte?». Socotesc că zice aceasta: nu se dau plăţile 
celor ce călăuzesc cu numele, ci celor ce ne arată cu fapta cuvin- 
tele vieții.” Alta: „Priveşte la viaţă, nu la cuvânt. Învață virtutea cu 
cuvântul, dar propovăduieşte cu viaţa”. Alta: „A învăţa e propriu 
celor mai mari; dar aceasta aduce şi primejdii mai mari. Cu câte 
mai de jos cel ce primeşte învăţătura, cu atât e mai mică primej- 
dia”. Alta, a lui Grigorie Teologul: „Nimeni nu s-a înălţat vreodată 
fără viaţă. Dar mulţi s-au înălţat fără cuvântul bine răsunător”. 

ochilor sufletului, întunecat de tulburarea mâniei. Bri- 
ciul este dojenirea care muşcă, dar după puţin vindecă. 
Lama de tăiat venele este deşertarea grabnică a miro- 
sului cel nearătat. Ea este şi zgârierea şi împungerea 
aspră spre vindecarea celor bolnavi. Buretele este mân- 
gâierea bolnavului şi răcorirea lui de către doctor, după 
tăiere sau operaţie, prin cuvinte line şi blânde. Fierul de 
ars este hotărârea şi regula aspră dată pentru o vreme, 
spre pocăință. Alifia este mângâierea dată bolnavului 
după arderea rănii, fie prin cuvânt, fie prin puţină hrană. 
Leac de somn înseamnă a lua povara celui ascultător şi 
a-i da prin supunere odihnă, şi un somn neadormit şi o 
orbire cuvioasă, ca să nu vadă faptele cele bune ale sale. 
Legăturile sunt întărirea şi strângerea celor moleşiţi de 
slava deşartă şi lăudăroşi, prin răbdarea până la moar- 
te. lar la urma tuturor, cuțitul este regula şi hotărârea şi 
scoaterea trupului mort sufleteşte şi a mădularului plin 
de puroi, ca să nu treacă şi la celelalte vătămarea sa. 

13) Fericită este la doctori neîngreţoşarea şi la 
întâistătători nepătimirea. Cei dintâi, neîngreţoşându- 
se, potlucra lavindecarea oricărei boli rău-mirositoare, 
fără greutate. Cei de al doilea pot învia orice 
suflet mort. 

14) Una dintre rugăciunile întâistătătorului să 
fie şi aceasta: să poată pătimi împreună cu toți şi să 
trăiască starea lor, după treapta lor, ca nu cumva să 
vatăme şi el ca lacob (Facerea 27) pe cei pe care îi iu- 
bea şi pe cei împreună cu el. lar aceasta obişnuiesc 
să o pătimească, fiindcă nu au simţirile sufletului cu 
desăvârşire deprinse spre deosebirea binelui şi răului 
şi a ceea ce e la mijloc“. 


958. A lui Gură de Aur: „Unele sunt bune, altele, mijlocii. Astfel 
sufletul şi trupul sunt dintre cele de la mijloc, putând să se facă şi 

CAPITOLUL AL III-LEA 


15) E mare ruşinea întâistătătorului care se roagă 
să se dăruiască celui supus lui ceea ce el nu are. Pre- 
cum cei ce văd faţa împăratului şi şi l-au făcut prie- 
ten pot să împace cu împăratul pe toți slujitorii lui, 
sau poate şi pe cei necunoscuţi de el, sau chiar şi pe 
duşmanii lui, dacă voiesc, şi să-i facă să se bucure de 
aceeaşi slavă, aşa înțelege şi despre sfinţi. 

16) Pe prietenii cei mai adevăraţi şi desăvârşiţi (ai 
impăratului) îi respectă prietenii şi îi ascultă. Ba poate 
se şi lasă siliţi de ei. Bine este a-ţi face prieteni pe pri- 
etenii netrupeşti. Căci nimeni nu ne ajută aşa de mult 
la virtute, ca ei. 

17) Mi-a spus unul dintre iubitorii de Dumnezeu că 
totdeauna, dar mai ales în sărbătorile anuale şi împă- 
răteşti, Dumnezeu răsplăteşte pe slujitorii Lui cu daruri. 


CAPITOLUL AL IV-LEA 


18) Doctorul este dator să se dezbrace cu desă- 
vârşire de patimi, ca să se poată preface, la vremea 


bune şi rele. Dar duhul este dintre cele totdeauna bune, niciodată 
nu poate deveni altceva. Iarăşi, cugetul trupului, adică fapta rea, e 
din cele pururea rele. Căci nu se supune legii lui Dumnezeu. Dacă 
dai deci celui bun sufletul şi trupul, vei fi de partea lui; dacă, ce- 
lui rău, te-ai făcut părtaş lui nu prin firea sufletului şi a trupului, ci 
prin voinţa care poate alege pe amândouă acestea”. Alta: „Cel ce 
stă liniştit şi nu mustră păcatul aproapelui său este nemilos, ca şi 
cel ce lasă veninul în cel muşcat de şarpe“. Duhul e totdeauna bun, 
pentru că el e sufletul străbătut de Duhul dumnezeiesc. 

potrivită, că le are pe unele şi mai ales mânia. Căci de 
nu le-a lepădat cu totul, nu le va putea îmbrăca iarăşi 
în chip nepătimitor*%. 

19) Am văzut un cal în oarecare măsură nedeprins, 
care, fiind dus de frâu şi păşind liniştit, deodată, slăbin- 
du.-i-se puţin frâul, l-a primejduit pe stăpân. Cu doi draci 
se obişnuieşte să se întâmple aceasta”. Deci ce voiesc 
să caute, să caute cu osteneală. Doctorul va cunoaşte 
înţelepciunea dată lui de Dumnezeu, când va putea să 
vindece bolile pe care cei mulţi nu le pot vindeca. 


CAPITOLUL AL V-LEA 


20) Nu e învăţător vrednic de laudă cel ce face 
înţelepţi pe copiii învăţaţi, ci pe cei neînvăţțaţi şi 
neînțelepţi, ducându-i la desăvârşire. Iscusinţa viziti- 
ilor se arată şi e lăudată când ţin în frâu cai necercaţi 
şi-i scapă pe aceştia. 

21) Dacă ai ochi în stare să vadă de mai înainte 
furtunile pe mare, spune aceasta limpede celor aflați 
în corabie. lar de nu, vei fi pricinuitorul scufundării 
corabiei, pentru că ţi s-a încredinţat de către toţi, fără 
grijă, cârma ei. 

22) Am văzut doctori care nu au vestit îna- 
inte bolnavului pricinile îmbolnăvirii. De aceea, au 


959. Acesta e semnul că cineva s-a izbăvit cu totul de patimi: 
că se poate preface că le are, fără să se resimtă de ele. 

960. „Cu slava deşartă şi cu lăcomia pântecelui, sau cu 
curvia. Căci acestea nu slăbesc războiul cu noi până la sfârşit.” 
Alta: „Aceştia sunt cel al mâniei şi al curviei. De va slăbi cine- 
va puţin grija, îndată se stârnesc iarăşi şi încă aşa de mult, că 
rămân până la sfârşit şi robesc firea de parcă ar fi naturale”. 

pricinuit şi bolnavilor şi lor înşişi multă oboseală 
şi chin. 

23)Pe câtde multă credinţă în elvede întâistătătorul 
la supuşii săi şi la alţii din afară, pe atât trebuie să 
se păzească pe sine cu toată grija în cele ce le face şi 
le spune. Căci ştie că toţi privesc la el ca la o icoană 
pilduitoare şi socotesc cele spuse şi făcute de el ca 
dreptar şi lege. 

24) Pe păstorul adevărat îl dovedeşte iubirea. Căci 
din iubire s-a răstignit Păstorul cel mare. 


CAPITOLUL AL VI-LEA 


25) Însuşeşte-ţi cele ale altora prin cuvinte şi nu 
vei avea nevoie totdeauna de multă sfială”!. 

26) Întristează pe cel bolnav pentru o vreme, ca să 
nu se lungească mult timp boala, sau să moară din 
pricina tăcerii vrednice de osândă. Mulţi au socotit, 
din pricina tăcerii cârmaciului, că plutesc bine, până 
ce s-au izbit de stâncă. 

27) Să auzim pe marele Pavel scriind lui Timotei: 
„Stăruie pe lângă ei cu timp şi fără timp” (2 Timotei 4, 2). 
„Cu timp”, socotesc, când cei mustraţi rabdă mustrarea 
cu plăcere; „fără timp”, când sunt muşcaţi de ea. Căci şi 
izvoarele izvorăsc apa, chiar când nu însetează nimeni. 


961. „Cuvântul e către păstor: când, zice, vine cineva să ţi 
se mărturisească şi stă de multe ori la îndoială, sileşte-te să-ţi 
insuşeşti numai prin cuvinte cele ale aceluia şi nu cu faptele. De 
pildă, zi către el: «O, frate, nu te întrista; şi eu am făcut aceas- 
ta şi aceasta», adică cele de care se îndoieşte să le spună. Şi el, 
luând curaj, îţi va spune toate în chip lămurit şi nu vei avea nicio 
vătămare din aceasta.” 

28) Este în firea unor întâistătători, ca să zic aşa, 
să se sfiască şi de multe ori să nu spună celor supuşi 
cele de trebuință, ci să tacă. Dar aceştia să nu se 
ferească să-şi împlinească datoria de învățători față 
de ucenicii lor şi să însemneze pe o hârtie poruncile 
de trebuinţă ce se cade să le dea acestora. 

29) Să ascultăm ce spune în privinţa unora dum- 
nezeiasca Scriptură: „Taie-l, căci pentru ce să mai ocu- 
pe pământul fără rost?” (Luca 13, 7); şi: „Scoateţi pe cel 
rău dintre voi” (1 Corinteni 5, 13); şi: „Nu te ruga pen- 
tru poporul acesta!“ (Ieremia 7, 16); şi despre Saul, la 
fel. Toate acestea e dator să le cunoască păstorul: cu 
care, cum, şi când trebuie să se întâmple. Căci nimic 
nu e mai adevărat decât ceea ce spune Dumnezeu. 

30) Dacă cineva, mustrat îndeosebi, nu se 
ruşinează, va face şi din mustrare în faţa mai multo- 
ra prilej de neruşinare, urându-şi de bunăvoie însăşi 
mântuirea sa”. 


CAPITOLUL AL VII-LEA 


31) Ţin seama şi de ceea ce am văzut că se întâmplă 
şi la mulţi bolnavi conştienţi. Aceştia, cunoscându-şi 
frica şi neputinţa lor, au rugat pe doctor să-i lege, fără 
voia lor, şi să-i trateze cu sila, de bunăvoia lor. Pentru 
că „duhul este râvnitor”, pentru nădejdea viitoare, 


962. „Mustră pe păcătos fără mânie, înduplecându-l mai 
degrabă prin cuvânt şi nu prin mânie să se îndrepteze.” Alta: „Cel 
ce păstoreşte poporul va da pedepse de îndreptare şi nu va lovi 
pentru păcate mici”. Alta: „Se cade să se mustre păcătosul cu grijă 
Şi cu sârguinţă spre îndreptare. lar de stăruie în păcat, neîndreptân- 
du-se, trebuie scos din frăţime, ca să nu strice şi pe ceilalţi”. 

„iar trupul este neputincios” (Matei 26, 42), pentru 
slăbiciunile de mai înainte. lar eu, văzând aceasta, 
i-am rugat pe doctori să se lase înduplecaţi de aceia. 

32) Povăţuitorul nu trebuie să le ceară tuturor celor 
ce vin la el să meargă pe calea îngustă şi plină de neca- 
zuri. Nici nu e, fiecăruia, jugul blând şi sarcina uşoară, 
ci trebuie mai degrabă să se aplice leacurile potrivite. 
Celor împovăraţi de păcate grele şi uşor aplecaţi spre 
deznădejde le este potrivit leacul al doilea. Celor ce tind 
spre un cuget înalt şi mândru le este potrivit leacul dintâi. 

33) Unii, voind să facă o cale lungă şi întrebând 
pe cei ce o cunosc, au auzit de la ei că este dreaptă şi 
neprimejdioasă. Dar moleşindu-se în cursul călătoriei, 
din pricina a ceea ce au auzit, pe la mijlocul ei sau s-au 
primejduit, sau s-au întors, aflându-se nepregătiţi pen- 
tru greutăţile ei. Dar socotesc că se poate întâmpla şi 
lucrul dimpotrivă. 

34) Acolo unde dragostea dumnezeiască s-a atins de 
inimă, frica din cuvinte n-a avut putere. Şi unde s-a ivit 
frica gheenei, acolo s-a născut răbdarea tuturor dureri- 
lor şi ostenelilor. Unde se cunoaşte nădejdea Împărăției, 
acolo se iveşte şi disprețuirea tuturor celor de jos. 

35) Conducătorul de oaste destoinic cunoaşte lim- 
pede starea şi treapta fiecăruia din cei conduşi. Căci 
poate sunt în mulţime unii fruntaşi în luptă şi luptători 
de unul singur, putând să fie aşezaţi în linişte în fruntea 
ostaşilor. 

36) Nu poate scăpa cârmaciul corabia singur, fără 
împreună-lucrarea corăbierilor. Nici doctorul nu poate 
vindeca pe cel ce suferă, nerugat mai întâi de el şi ne- 
ajutat prin arătarea rănii lui cu deplină încredere. Cei 
ce s-au ruşinat de doctori şi-au pricinuit puroi şi adesea 
mulţi au murit. 

CAPITOLUL AL VIII-LEA 


37) Păzind oile la păşune, păstorul să nu înceteze 
să se folosească de fluierul cuvântului, mai ales când 
vor să meargă la culcare. Căci de nimic altceva nu se 
teme lupul, ca de sunetul fluierului păstoresc. 

38) Întâistătătorul nu trebuie să se umilească tot- 
deauna fără judecată, nici să se înalțe totdeauna 
nebuneşte, ci să privească la Pavel, folosindu-se de 
amândouă (2 Corinteni 10-13). Domnul a acoperit ochii 
celor călăuziţi faţă de lipsurile întâistătătorului. lar aces- 
ta, arătându-le lor pe acestea, a trezit în ei necredinţa. 

39) Am văzut întâistătător lăsându-se, dintr-o sme- 
renie adâncă, sfătuit în unele lucruri de fiii săi. Şi am 
văzut pe altul voind să le arate acelora, din mândrie, 
neînţeleapta lui înţelepciune şi râzând de ei. 

40) Am văzut, e drept foarte rar, în câte o îm- 
prejurare povăţuitori pătimaşi stăpânind peste cei 
nepătimaşi, care, ruşinându-se pe încetul de cei 
conduşi, au pus capăt patimilor lor. Aceasta cred că 
a lucrat-o în ei plata celor mântuiţi. Şi aşa, stăpânirea 
lor pătimaşă li s-a făcut pricină de nepătimire. 


CAPITOLUL AL IX-LEA 


41) Să luăm aminte să nu risipim vreodată cele 
încărcate în port în largul mării”. O ştiu aceasta cei 
încă nedeprinşi cu zgomotele din afară. 


963. Ed. 1970: „Să luăm aminte să nu risipim cele adunate în 
port, sau în timpul liniştirii, în marea conducerii, sau cele aduna- 
te în obşte prin ascultare să le pierdem iarăşi în obşte”. 

42) Cu adevărat, mare lucru este a răbda cu 
hotărâre şi cu bărbăţie zăduful şi pacea şi tihna 
liniştirii şi a nu căuta împrăştierile şi mângâierile 
din afara corabiei, sau a chiliei, cum caută corăbierii 
trândavi, în vremea liniştită, scăldarea în mare. Dar 
neasemănat mai mare lucru este a nu avea frică de 
zgomote, ci a rămâne, în vremea ciocăniturilor lor în 
inimă, petrecând neclintit cu oamenii în afară şi cu 
Dumnezeu înlăuntru. 


CAPITOLUL AL X-LEA 


45) Să-ţi fie, o, minunatule, ceea ce se petrece 
la judecătoriile din afară pricină de gândire la cele 
ale noastre: Cine vine ca un osândit la judecata 
înfricoşătoare şi adevărată a noastră, şi cine, nevino- 
vat, sârguindu-se spre lucrarea şi slujirea lui Dumne- 
zeu? Căci sunt două sosiri contrarii şi au nevoie de 
judecăţi potrivite lor**. 

44) Întâi de toate să fie întrebat cel vinovat, care 
au fost faptele lui după felul lor, pentru două motive: 
ca prin mărturisire să se simtă totdeauna împuns (în 
conştiinţă) şi să rămână fără îndrăznire, şi ca, cunos- 
când ce răni a primit, să fie trezit la iubirea noastră”. 

45) Să nu uiţi nici aceasta, o, preacinstite, precum 
ştii de fapt. Să nu fie! Să fie judecate de voi şi locurile 
şi chipul de viaţă nouă şi deprinderile celor vinovați. 


964. E sfătuit duhovnicul să primească la spovedanie, ca la 
judecată, atât pe cei cu păcate, cât şi pe cei nevinovați. 

965. Cei ce au păcătuit în obşte au păcătuit faţă de unii din 
cei din obşte („de noi, ceilalți”) şi, prin durerea mărturisirii, să fie 
îndemnați la iubirea faţă de aceia. 

Căci e o mare felurime şi deosebire în acestea. De 
multe ori cel mai slab e şi cel mai smerit cu inima. 
De aceea trebuie să fie pedepsit şi mai uşor de către 
doctorii duhovniceşti”s. lar ceea ce se cere pentru cel 
dimpotrivă e vădit. 


CAPITOLUL AL XI-LEA 


46) Nu e drept ca lupul să păzească oile, şi nu e 
neprimejdios ca cei pătimaşi să conducă peste cei 
pătimaşi*”. 

47) Neplăcută privelişte este vulpea pentru păsări. 
Dar nimic nu e mai neplăcut decât un păstor care se 
înfurie. Cea dintâi tulbură păsările, al doilea tulbură 
şi pierde sufletele cuvântătoare. 

48) la seama să nu cercetezi cu de-amâănuntul lucru- 
rile cele mai mici, căci nu vei fi următor lui Dumnezeu. 


966. „Cel ce dă certarea pentru sănătate pedepseşte cu 
iubire. lar cel ce caută răzbunare a ieşit din iubire. Dumnezeu 
pedepseşte cu iubire, nu ca să se răzbune, să nu fie!, ci caută să 
vindece chipul Său şi nu ţine mânie vreme îndelungată. Acest 
chip al iubirii e drept şi nu înclină pătimaş spre răzbunare.” 

967. „Cine va fi curăţit de cel necurat? Cum va apăra cel min- 
cinos adevărul? Şi cel rău în sine cum va fi bun cu alţii?” 

968. „Nu sili pe cel ce nu te-a ascultat de la primul cuvânt cu 
cearta, ci fă-ţi al tău câştigul pe care l-a aruncat el. Căci mai mult 
decât îndreptarea lui îţi va fi de folos ţie nepomenirea răului.” 
Alta: „Luând de la Dumnezeu slujba de a învăţa şi nefiind ascul- 
tat, întristează-te în cuget şi nu te tulbura la arătare. Căci, întris- 
tat de el, nu te vei număra cu cel ce nu te-a ascultat. Dar, tul- 
burându-te, vei fi certat pentru acelaşi lucru”. Alta, a lui Marcu: 
„Primind slujba de a porunci, păzeşte treapta ta şi nu trece cu 
tăcerea cele ce trebuie pentru faptul că ţi se împotrivesc. Căci, 
pentru cei ce ascultă, vei lua plată pentru virtutea lor. lar celor ce 

49) Să ai şi tu pe Dumnezeu iconom şi întâistătător 
al tuturor celor din lăuntrul şi din afara ta, ca un câr- 
maci preabun. Şi, tăindu-ţi prin El voia ta, te vei face şi 
tu fără griji, călăuzit numai de voia Lui. 

50) Trebuie să iei seama şi tu şi toţi şi la aceasta: 
nu cumva harul a rânduit să lucreze prin noi cele mai 
multe din credinţa celor ce vin la noi şi nu din curăţia 
noastră? Căci mulţi din cei pătimaşi au făcut lucruri 
minunate în chipul amintit. 

51) Dacă „mulţi, spune, vor zice către Mine în ziua 
aceea: Doamne, Doamne, oare n-am proorocit în nu- 
mele Tău?» şi celelalte” (Matei 7, 22), nu e de necrezut 
ceea ce s-a spus mai înainte. 

52) Cel ce şi L-a făcut pe Dumnezeu sieşi milostiv 
poate să-i facă bine pe cei bolnavi, fără ca ei să simtă şi 
într-un chip ascuns lor, dobândind două lucruri mari: 
să se păstreze pe sine ferit de slava oamenilor, ca de 
o rugină, şi să facă pe cei miluiţi să mulțumească 
numai lui Dumnezeu. 


CAPITOLUL AL XII-LEA 


53) Dă celor ce-şi fac drumul cu curaj şi bărbăţie 
mâncăruri mai tari şi mai vârtoase; iar celor rămaşi în 
urmă, fie prin fire, fie prin voinţă, dă-le lapte, ca unora 
ce sunt încă prunci. Căci toată mâncarea e la vremea ei. 

54) Aceeaşi mâncare le pricinuieşte adeseori uno- 
ra râvna, iar altora, întristarea. Trebuie ţinut seama, 
la aruncarea seminţei, de cele de faţă: de timp, de 
persoană, de calitate, de cantitate”. 


nu ascultă să le ierţi toate şi vei lua la fel de la Cel ce a zis: «lertaţi 
şi se va ierta vouă» (Luca 6, 37)”. 

969. „Socotesc că spune că nu trebuie vorbit cu toţi, care vin 
la învăţătură pentru a se împărtăşi de seminţele duhovniceşti, la 

55) Unii, socotind ca nimic luarea asupra lor a 
grijii altora, au pornit să păstorească sufletele fără 
judecată; şi cu toate că întreceau pe alţii cu multă 
bogăţie (în virtuţi), au plecat cu mâinile goale, trecând 
altora această purtare de grijă a acelora”. 

56) Precum există copii adevăraţi şi legitimi, şi 
alţii din a doua căsătorie, şi alţii din slujnice şi alţii 
din curvie, aşa se cunosc multe feluri asemănătoare 
ale purtării de grijă a altora. Există o purtare de grijă 
adevărată, o dăruire a sufletului pentru sufletul 
aproapelui în toate. Şi există o luare asupră-şi nu- 
mai a păcatelor mai înainte săvârşite; şi alta, numai 
a celor făcute după aceea. Şi există o purtare numai 
a poverii poruncilor proprii, din puţinătatea puterii 
duhovniceşti şi din lipsa nepătimirii. Dar chiar în cea 
dintâi şi desăvârşită, purtăm povara după măsura 
tăierii voii”!. 

57) Fiul legitim se cunoaşte când lipseşte tatăl. 
Aşa să înţelegi şi în cazul celor de sub ascultare. Să 
ia seama întâistătătorul şi să însemneze pe cei ce se 
împotrivesc în cuvânt şi lucrează împotrivă; şi să-i cer- 
te cu cele mai grele mustrări în fața unora mai mari, 


fel, nici a le da aceleaşi porunci, sau pedepse (certări); ci după 
persoană, timp, râvnă şi după cantitatea şi calitatea păcatelor.” 

970. Unii îşi pierd la conducere bogăţia virtuţilor în loc să 
o sporească, umplându-se de slava deşartă şi de iuţime, şi trec 
altora prilejul de a se îmbogăți. 

971. „Spune că sunt unii păstori care nu iau asupra lor po- 
vara judecării altora dintre cei ascultători, din lipsa desăvârşirii. 
E aşa cum vedem şi acum la mulţi, care nu iau asupra lor gân- 
durile călugărilor de sub conducerea lor. Dar pe a poruncilor lor 
o suportă în orice caz. Căci aceştia suportă judecata şi povara, 
ca unii ce s-au făcut pricinuitori ai vătămării sau folosului celor 
supuşi, numai din poruncile ce li le-au dat.“ 

insuflând şi altora frică prin ei, chiar dacă aceia s-ar 
simţi greu muşcaţi de ocări. Căci mai de folos este 
inţelepţirea multora, decât păgubirea unuia. 

58) Sunt unii care, din iubire duhovnicească, au pri- 
mit poveri de ale altora peste puterea lor, aducându-şi 
aminte de cel ce a zis: „Mai mare dragoste ca aceasta 
nimeni nu are” (Joan 15, 13) şi celelalte. Şi sunt alţii 
care, primind de la Dumnezeu puterea purtării alto- 
ra, nu s-au supus cu dulceaţă greutăților pentru mân- 
tuirea fratelui. Şi eu i-am plâns pe aceştia ca pe unii 
ce nu au avut dragoste. lar despre cei dintâi am aflat 
spunându-se undeva: „Cel ce-şi stoarce cinstiri de la 
cel nevrednic gura mea este” (Ieremia 15, 19); şi: „Să-ţi 
fie ţie după chipul în care ai făcut”. 

59) Îţi cer să iei aminte şi la aceasta: de multe ori 
păcatul cu gândul al întâistătătorului se judecă mai 
rău decât cel cu fapta al ascultătorului, dacă mai 
uşoară este greşeala ostaşilor decât porunca rea a 
conducătorului de oaste. 

60) Sfătuieşte pe ascultători să nu-şi mărtu- 
risească cele trupeşti şi desfrânate în amănunt. lar 
celelalte păcate să le mişte în minte noaptea şi ziua, 
după chipul lor amănunţit. 

61) Deprinde pe cei de sub ascultarea ta să fie 
nevinovaţi întreolaltă şi foarte înţelepţi faţă de draci. 

62) Să nu-ţi rămână ascuns scopul oilor în 
legăturile dintre ele. Căci scopul dracilor este să des- 
trame pe cei sârguitori prin trândăvie. 

63) Nu pregeta când ţi se cere să te rogi şi pen- 
tru cei cu totul fără grijă; roagă-te nu pentru ca să fie 
mântuiţi (căci aceasta este deocamdată cu neputinţă, 
dacă ei nu conlucrează), ci ca să fie mişcaţi de 
Dumnezeu la sârguinţă. 

64) Cei slabi să nu mănânce împreună cu ereticii, 
precum s-a spus în canoane. Cei tari în Domnul, dacă 
sunt poftiţi de cei necredincioşi cu credinţă şi vor voi 
să meargă la ei, să meargă spre slava lui Dumnezeu. 

65) Nu te scuza cu neştiinţa: căci cel ce nu ştie şi 
face lucruri vrednice de pedepsire se va bate că nu 
a învăţat. 


CAPITOLUL AL XIII-LEA 


66) E ruşine ca păstorul să se teamă de moarte. 
Când o cere ascultarea, nu trebuie să existe frică de 
moarte. 

67) Caută, o, fericite, virtutea fără de care nu va 
vedea nimeni pe Domnul şi fă pe fiii tăi să câştige îna- 
inte de toate pe aceea, izbăvindu-i pe ei cu totul de 
vederea oricărei feţe netede şi asemănătoare celor 
femeieşti. 

68) Felurile de vieţuire şi locuinţele tuturor celor de 
sub ascultarea voastră să fie deosebite după vârstele 
trupului. Căci nu trebuie a trimite pe cineva din port?”. 

69) Să nu punem peste nimeni mâinile înainte de 
a fi ajuns la vârsta înţelepciunii, legiuită potrivit lumii, 
ca nu cumva, ridicând pe vreunele dintre oile aflate 
în neştiinţă, acestea, ajungând apoi la cunoştinţă, să 
nu poată răbda povara şi arşiţa, ci să se năpustească 
spre lume. Acest lucru nu va fi fără primejdie celor 
mai înainte hirotoniți. 

70) Cine este oare un astfel de iconom al darului 
lui Dumnezeu, ca, nemaiavând nevoie de lacrimile, de 


972. „Vorbeşte de educarea şi primirea copiilor şi a altor ti- 
neri, ca să fie despărțiți după loc.” 

suspinele şi de ostenelile sale, să se folosească de ele 
fără cruţare către Dumnezeu pentru curățirea altora?*% 

71) Să nu încetezi vreodată să speli şi să cureţi su- 
fletele întinate şi mai ales trupurile, ca să poţi cere cu 
indrăznire de la Conducătorul luptei cununi nu numai 
pentru sufletele alor tăi, ci şi pentru ale celor străini. 

72) Am văzut pe neputincios curăţind neputinţa 
altui neputincios, folosindu-se de o îndrăzneală 
vrednică de laudă, pentru acela, câtre Dumnezeu, şi 
punând sufletul său pentru alt suflet întru smerenie şi 
prin vindecarea aceluia vindecându-se pe sine însuşi. 
Şi am văzut pe altul făcând la fel din închipuirea de 
sine şi auzind certarea: „Doctore, vindecă-te pe tine 
însuți” (Luca 4, 23). 

73) Este cu putinţă a se lipsi cineva de un bun pen- 
tru un altul mai mare, aşa cum cel ce a ocolit muceni- 
cia a făcut-o nu din frică, ci pentru folosul celor ce se 
mântuiau prin el”. 

74) Există câte unul care se predă pe sine necin- 
stirii, pentru cinstirea altora; acesta e socotit de mulţi 
ca iubitor de plăceri sau ca amăgitor, deşi spune 
adevărul. 

75) Dacă cel ce are cuvânt de folos şi nu-l îm- 
părtăşeşte cu îmbelşugare nu va rămâne nepe- 
depsit, la ce mare primejdie nu trebuie să se aştepte, 
prietene, cei ce pot ca şi prin însăşi sârguinţa în 


973. Nu e vorba de meritele de care nu mai au unii nevoie, 
şi pe care Biserica le trece altora prin indulgente, ca în Biserica 
romano-catolică, ci de lucrarea lor personală pentru trezirea al- 
tora, de comunicarea directă dintre membrii Bisericii. 

974. „Vorbeşte de Grigorie Taumaturgul (Făcătorul de mi- 
nuni), care a ales mai bine retragerea pentru ocrotirea altora 
dată lui de Dumnezeu, decât mucenicia.” 

fapte să se ostenească cu cei ce se ostenesc, şi nu 
voiesc să o facă?*% 

76) Izbăveşte şi tu, cel ce ai fost izbăvit de 
Dumnezeu. Mântuieşte, tu, cel ce ai fost mântuit, pe 
cel dus la moarte, şi nu cruța nimic ca să răscumperi 
pe cei omorâţi de draci”. Căci aceasta e marea luptă 
înaintea lui Dumnezeu, mai presus de toată lucrarea 
şi contemplarea oamenilor şi a îngerilor”. 

77) Cel ce spală şi curăţă, cu curăţia dată lui de 
la Dumnezeu, întinăciunea altora şi din cele prihănite 
face daruri neprihănite pe care le aduce lui Dumnezeu 
se dovedeşte împreună-lucrător al Puterilor netrupeşti 


975. Sfântul Maxim: „Cel ce s-a împărtăşit de bunătăți 
de la Dumnezeu e dator să le dea mai departe şi altora. «În 
dar aţi luat, zice, în dar să daţi» (Matei 10, 8). Căci cel ce as- 
cunde darul sub pământ defăimează pe Domnul ca aspru, 
nefolosind virtutea, pentru cruţarea trupului. lar cel ce vinde 
adevărul vrăjmaşilor, fiind dat pe urmă pe faţă ca iubitor de 
slavă deşartă, se spânzură”. Oricine poate şi deci oricine e da- 
tor să ia parte la ostenelile şi la durerile altora şi să le uşureze. 
Aşa face fiecare prin sine pe Hristos lucrător pentru alţii. De la 
Hristos încoace nu mai poate spune nimeni: „Doamne, om nu 
am”. Toţi Îl putem avea pe Hristos. Dar Hristos lucrează prin 
cei ce cred în El. 

976. Fiecare poate fi astfel un misionar al mântuirii în Hris- 
tos. Fiecare Îl poate face pe Hristos lucrător prin sine şi simţit de 
ceilalţi. Nu se cade nimănui să rămână spectator pasiv la lucra- 
rea preoţilor Bisericii. Toţi sunt ostaşi angajaţi în luptă pentru 
Hristos; fiecare are o armă duhovnicească cu care poate purta 
această luptă. 

977. A ajuta pe alţii în numele lui Hristos, şi prin aceasta a-L 
face pe Hristos însuşi lucrător prin noi faţă de alţii, e cea mai 
mare nevoinţă pe care o cere Dumnezeu de la noi. Ea împlineşte 
două lucruri deodată: ajută pe alţii şi propovăduieşte pe Hristos. 
Aşa se unesc în lucrarea creştinului dimensiunea orizontală şi 
cea verticală. 

şi înţelegătoare”E. Acesta şi numai acesta este lucrul 
de totdeauna al celor ce liturghisesc lui Dumnezeu". 
„Că toţi cei dimprejurul Lui îi vor aduce daruri” suflete 
(Psalm 75, 11). 

78) Nimic nu arată aşa de mult iubirea de oameni 
şi bunătatea cea câtre noi a Făcătorului ca a lăsa cele 
nouăzeci şi nouă de oi şi a căuta pe cea rătăcită. la 
aminte, deci, o, minunate, şi arată-ţi toată sârgquinţa, 
dragostea, căldura, grija şi rugămintea către 
Dumnezeu pentru cel foarte rătăcit şi zdrobit. Căci 
unde sunt mari bolile şi rănile, fără îndoială mari vor 
fi şi răsplătirile date. 

79) Să luăm aminte, să privim şi să facem. Căci nu 
intotdeauna întâistătătorul trebuie să judece potrivit 
dreptăţii, ci să ţină seama de neputinţă. Eu am văzut 
doi inşi judecați de către un preaînţelept judecător. Şi 
acesta l-a declarat pe cel nedrept drept, pentru că era 
mai slab; iar pe cel drept l-a osândit ca nedrept, pentru 
că era mai bărbătesc şi mai plin de tărie sufletească. 
Aceasta, pentru ca să nu se facă dezbinare mai mare 


978. Toate lucrurile şi persoanele sunt date nouă de 
Dumnezeu şi trebuie să I le întoarcem Lui, într-un dialog neîn- 
cetat al iubirii cu fapta. Dar noi am murdărit darurile date nouă 
de Dumnezeu prin gândurile urâte cu care le privim şi le folo- 
sim. Prin aceasta ne-am murdărit pe noi înşine şi întindem prin 
ele murdăria şi asupra altora. lar Dumnezeu nu primeşte să-l în- 
toarcem murdărite darurile Lui. El ne cere să I le aducem curate, 
să facem deci efortul de a le curăți şi de a ne curăţi, de a pune 
curăţia noastră în ele. Dacă îmi dă cineva o haină curată şi eu o 
murdăresc şi i-o întorc murdară, îl jignesc. Trebuie să o spăl, ca 
să i-o dau curată. 

979. Aceasta este Liturghia cosmică neîncetată, cerută de 
Dumnezeu: să ne aducem pe noi şi să-i aducem pe toţi şi unul pe 
altul, curăţiţi, lui Dumnezeu, împreună cu toate cele dăruite de El. 

prin dreptate. Dar între patru ochi a spus fiecăruia 
cele cuvenite lui şi mai ales celui bolnav sufleteşte. 

80) Câmpul înverzit e potrivit pentru oi. Dar 
mai potrivită e învăţătura şi pomenirea morţii 
fiinţelor cuvântătoare, acestea putând vindeca 
întinăciunea lor. 

81) Cercetează pe cei tari cu sufletul şi-i ceartă 
fără motiv de faţă cu cei slabi, ca să vindeci, prin lea- 
cul unuia, rana celuilalt şi să-i înveţi pe cei moleşiţi să 
se facă tari. 

82) Nicăieri Dumnezeu, ascultând o mărturisire, 
nu Se arată să o fi făcut cunoscută public, ca nu cum- 
va să-i oprească pe cei ce se mărturisesc prin darea 
pe faţă a lor, şi aşa să-i facă de nevindecat în boala lor. 

83) De ne bucurăm de darul cunoaşterii de mai îna- 
inte, să nu spunem de mai înainte, celor ce au greşit, 
greşalele lor, ci mai degrabă să-i îndemnăm prin vorba 
cu înţeles spre mărturisire. Căci şi prin mărturisirea 
lor către noi li se pricinuieşte nu puţină iertare*0. Să-i 
îinvrednicim pe aceştia după mărturisire de mai mare 
îndrăzneală către noi şi de o mai mare îngrijire decât 
cea de mai înainte". Căci prin aceasta înaintează la 
o mare încredere şi dragoste faţă de noi. Şi suntem 
datori să ne arătăm lor chip de smerenie dusă până la 
culme; dar să-i învăţăm să aibă şi frică față de noi%?. 
Întru toate trebuie să fii răbdător faţă de ei, în afară 
de neascultarea lor în cele zise. 


980. Şi în mărturisire se arată voinţa de a depăşi păcatul. Nu 
ajunge numai o părere de rău interioară. 

981. Să nu-i lăsăm într-o situaţie jenantă pentru mărturisire. 
Dar să le acordăm remediile potrivite cu boala arătată. 

982. Sau mai degrabă respect pentru remediile ce li le 
recomandăm. 

84) la seama ca nu cumva, smerenia ta peste trebu- 
inţă să adune cărbuni de foc asupra capului fiilor tăi%*. 

85) la seama de nu cumva vezi în țarina ta vreun 
pom care face pământul neroditor, dar care ar putea 
să rodească în altă țarină. Să nu ne ferim să răsădim 
aceşti pomi cu sfatul, în altă parte, printr-o apropiere 
iubitoare”. 

86) E cu putinţă ca întâistătătorul să lucreze virtu- 
tea, fără primejdie, chiar şi în locuri mai nepotrivite, 
adică mai lumeşti şi mai iubitoare de plăcere. 

87) Când doctorul propăşeşte în sănătatea su- 
fletească, nu are nevoie aşa de mult de îngrijirea 
trupească a celor bolnavi*. 

88) Să ia seama întâistătătorul la primirea tinere- 
lor vlăstare; căci nu toată neprimirea şi alungarea e 
oprită de Dumnezeu“. 

89) Niciun dar nu e aşa de bine primit de Dum- 
nezeu de la noi ca acela de a aduce suflete cuvântătoa- 
re prin pocăință”. Căci toată lumea nu are un preţ 


983. Cărbuni de foc ai osândirii veşnice, pentru că smerenia 
noastră nu i-a făcut să se pocăiască. 

984. Uneori nu poţi dezvolta în tine nişte virtuți, dar cu cuvân- 
tul poţi ajuta pe alţii să le dezvolte. Dar pentru aceasta ai nevoie de 
o comuniune iubitoare cu alţii, ca să le poţi transmite darul mare 
pe care îl ai tu faţă de acele virtuţi pe care nu le poţi dezvolta în tine. 
De exemplu: pentru puterea cuvântului, a slujirii, a învăţăturii. Se 
poate înţelege şi ca un îndemn dat unora de a se muta în altă parte. 

985. Când iradiază din duhovnic o mare curăţie, nu are nevo- 
ie să impună fiului sufletesc prea multe osteneli de a o câştiga şi 
el; din pilda lui iradiază putere şi în acela. 

986. Adică Dumnezeu nu cere să fie primit la călugărie orici- 
ne cere aceasta. 

987. Toţi trebuie să ne aducem pe noi înşine daruri lui 
Dumnezeu, dar şi unii pe alţii, pentru că toţi ne-am fost dați unii 
altora ca daruri de către Dumnezeu. Însă nu ne putem aduce 

deopotrivă cu al unui suflet. Lumea trece, iar sufletul 
e nestricăcios şi rămâne. Drept aceea nu ferici pe cei 
ce aduc bunuri, ci fericeşte pe cei ce aduc lui Hristos 
oi cuvântătoare“:*. 


CAPITOLUL AL XIV-LEA 


90) Fă-ţi arderile de tot fără prihană, căci altfel nu 
te-ai folosit cu nimic. 

91) Dacă trebuie să primim cuvântul: „Se cădea să 
fie vândut Fiul Omului; dar vai celui prin care a fost 
vândut” (Marcu 14, 21), tot aşa trebuie să primim şi 
lucrul dimpotrivă: se cade ca mulţi să se mântuiască 
şi, negreşit, cei ce voiesc; dar plata se va da celor prin 
care s-a făcut mântuirea, după Domnul. 


unii pe alţii daruri lui Dumnezeu ca pe nişte obiecte, ci ca pe 
nişte subiecte, prin libertatea pe care ne-o sporim unii altora, şi 
îmbogăţțiţi în legăturile între noi. Aducând pe alţii ca daruri sau 
aducându-ne aceia pe noi, se aduc şi ei înşişi sau ne aducem şi 
noi înşine, dar îndemnați unii de alţii. Rostul nostru este deci să 
ne îndemnăm la aceasta. lar aceasta o facem îndemnându-ne 
unii pe alţii să părăsim păcatele, pocăindu-ne. Căci păcatul 
nu este altceva decât un refuz al omului de a se aduce dar lui 
Dumnezeu. lar la trezirea pocăinţei în alţii avem fiecare un rol im- 
portant, înfăptuit prin cuvântul, dar mai ales prin pilda noastră. 

988. Acesta e preotul şi arhiereul adevărat, dacă slujba preoţiei 
şi arhieriei stă în a aduce daruri lui Dumnezeu pentru popor (Evrei 
5, 1). Dacă e aşa, preotul îşi exercită lucrarea sa prin orice cuvânt, 
dar şi prin orice faptă pilduitoare, prin care poate câştiga un suflet 
pentru Hristos. El nu e preot numai la altar, cum se spune uneori în 
timpul nostru. Dar mai ales vai de preotul care depărtează suflete- 
le de la Hristos prin purtarea şi cuvintele lui! El s-a făcut slujitorul 
diavolului. Mai trebuie observat că aici se deschide un larg câmp de 
lucru pentru preoția generală, din care face parte orice credincios. 

92) Avem nevoie înainte de toate, o preasfinţite, de 
puterea duhovnicească, pentru ca celor pe care am 
pornit să-i călăuzim spre Sfintele Sfintelor să căutăm 
să le arătăm pe Hristos, odihnindu-se pe Masa cea de 
taină şi ascunsă. De aceea, când îi vedem tulburaţi 
şi strâmtoraţi de mulţimea gândurilor ce voiesc să-i 
împiedice (mai ales în pridvorul intrării), să-i luăm de 
mână ca pe nişte copii şi să-i izbăvim de mulţimea 
gândurilor*%. 

lar dacă unii sunt foarte prunci sau neputincioşi, e 
de trebuinţă să-i luăm pe umerii noştri şi să-i purtăm 
până ce vor ajunge la uşa intrării celei cu adevărat 
strâmte. Căci acolo are loc toată îngqustarea şi strâm- 
torarea. De aceea a şi scris careva despre ea: „Aceasta 
este osteneala înaintea mea, până ce voi intra în locul 
cel sfânt al lui Dumnezeu” (Psalm 72, 16-17). 

93) Am spus, o Părinte al Părinților, şi în cele de mai 
înainte despre acel părinte al părinţilor şi învăţător 
al învăţătorilor, cum era îmbrăcat în întregime în 
înțelepciunea cea de Sus, nefăţarnic, mustrător, cu 
luare-aminte la toate, înţelept, pogorâtor, cu sufletul 
luminos; iar ceea ce era mai minunat dintre toate ale 
lui, era că pe cei ce-i vedea că voiesc să se mântuiască 


989. Urcuşul duhovnicesc al credinciosului (sau al călu- 
gărului) este asemănat cu înaintarea lui din pridvorul bisericii 
până în altarul ei, pe masa căruia Se odihneşte Hristos, a Cărui 
odihnă se comunică şi lui prin Sfânta Împărtăşanie, sau prin 
unirea cu El. În pridvor, cel ce a pornit să înainteze e tulburat 
de gândurile lumeşti prihânite, în tinda bisericii se leapădă de 
ele, în naosul bisericii contemplă raţiunile curate ale lucrurilor 
(sau ale virtuţilor) şi ale persoanelor cu care se află împreună în 
rugăciune, în altar se uneşte cu Dumnezeu dincolo chiar şi de 
contemplarea acestor raţiuni ale celor create, duse prin sfinţi la 
unirea lor cu cele dumnezeieşti. 


518 SCARA DUMNEZEIESCULUI URCUŞ 


îi povăţuia cerându-le mult, iar pe care-i vedea ţinând 
la voia lor, sau având vreo împătimire, îi depărta în aşa 
fel de la lucrul de care erau împătimiţi, ca toţi să ia sea- 
ma să nu-şi arate voia lor faţă de nimic din cele de care 
fuseseră alipiţi. Mai spunea pururea pomenitul şi aceas- 
ta: că e mai bine să fie alungat cineva din mânăstire, 
decât să fie lăsat să-şi facă voia lui. Căci cel ce-l alungă 
îl face de multe ori mai smerit pe cel alungat şi, prin 
aceasta, să-şi taie singur voia lui. lar cel ce pare să se 
poarte cu aceştia cu iubire de oameni şi cu pogorământ 
îi face ca în ceasul morţii să-l blesteme, ca pe unul ce 
mai degrabă i-a amăgit în loc să-i folosească. 

Acest mare păstor putea fi văzut după rugăciunile 
de seară şezând pe un tron (pe dinafară alcătuit din 
lemn, iar pe dinăuntru din daruri duhovniceşti), ca 
un împărat pe care-l înconjura obştea cea bună şi 
adunată întreagă ca nişte albine înțelepte şi asculta 
cuvintele şi poruncile lui ca pe ale lui Dumnezeu. Şi 
unuia i se poruncea să rostească cincizeci, altuia trei- 
zeci, iar altuia o sută de psalmi înainte de culcare; al- 
tuia i se poruncea să facă atâtea îngenuncheri, altuia, 
să doarmă şezând; altuia, să citească un anumit timp; 
iar altuia, la fel, să stea la rugăciune. 

Pe lângă aceasta a rânduit doi dintre fraţi ca su- 
praveghetori, având să ia seama la întâlnirile şi la 
lenevirile de peste zi şi să le oprească; iar noaptea, 
la privegherile necuvenite şi la cele ce nu se pot pre- 
da scrisului. Dar nu numai atât, ci marele păstor 
rânduia şi în privinţa mâncării ceea ce i se potrivea 
fiecăruia. Căci nu era pentru toţi o singură dietă, 
nici una asemănătoare, ci se rânduia fiecăruia alta, 
după starea lui. Unora le rânduia, bunul chivernisitor, 
una mai uşoară, altora, una mai zemoasă. Şi lucru 

minunat era că porunca se împlinea fără murmure, 
ca şi când ar fi ieşit din gura lui Dumnezeu. Sub as- 
cultarea vrednicului de pomenire se afla şi o lavră, în 
care cel în toate desăvârşit trimitea din mânăstire pe 
cei puternici pentru liniştire. 

94) Să nu-i conduci, rogu-te, pe cei mai nevinovați 
la multe feluri de gânduri meşteşugite. Mai degrabă, 
condu-i şi pe cei cu gânduri de tot felul la simplitate. 
Acesta e un lucru minunat. 

95) Cel ce s-a curâţit la culme, din nepătimirea lui 
la culme, se va folosi ca un dumnezeiesc judecător şi 
de o judecată aspră. Căci lipsa nepătimirii împunge 
inima judecătorului şi nu-i îngăduie să pedepsească 
cum se cuvine şi să curețe”. 

96) Lasă fiilor, înainte de toate, moştenirea 
credinţei nepătimaşă (nepătată)” şi a dogmelor bi- 
ne-credincioase, ca să călăuzeşti la Domnul nu numai 
pe fii, ci şi pe nepoți, pe calea dreptei credinţe (a orto- 
doxiei, n. trad.)???. 


990. Ed. 1970: „Se va folosi de rigoare (âxpiBea), adică nu va 
fi cu pogorământ în epitimiile impuse celui ce a greşit”. Duhov- 
nicul care are el însuşi viaţa foarte curată poate cere mai mult şi 
fiului său duhovnicesc, dar cel ce nu e prea curat în viaţa sa nu 
poate cere nici altuia prea mult. Pe de altă parte, duhovnicul cu 
o viaţă pilduitoare uşurează prin aceasta împlinirea ostenelilor 
ce le recomandă de către cel ce se pocăieşte. | 

991. „Credinţa nepătimaşă”, căci numai credinţa ortodoxă 
nu e produsul unei patimi şi nu exprimă un Dumnezeu pătimaş 
şi dă puterea pentru dobândirea nepătimirii. Căci ea e credinţa 
în Treimea ca structură supremă a iubirii în Fiul lui Dumnezeu, 
Care din iubire Se smereşte, întrupându-Se şi răstignindu-Se; e 
credinţa care are, de aceea, ca rod sobornicitatea, străină atât 
de pasiunea individualistă, cât şi de pasiunea dictatorială a unei 
singure persoane, ambele rodul mândriei. 

992. Dogmele păstrate rămân tezaurul Tradiţiei pentru toate 
generaţiile. Ele nu sunt legate de un timp, ci au valoare netrecătoare. 

97) Să nu te oprească mila de a pune pe tineri 
la strâmtoare, de a-i veşteji şi domestici, ca să te 
slăvească în vremea ieşirii (sufletului). 

98) Să-ţi fie chip, preaînţelepte, şi în privinţa aceas- 
ta, marele Moise. Că n-a putut elibera pe ascultători 
de faraon, măcar că-l urmau cu supunere, până ce nu 
au mâncat azima cu ierburi amare (Ieşirea 12). Azima 
e sufletul care nu are ca punct de plecare voia sa. Căci 
aceasta îl poate umfla şi înălța. Dar azima e pururea 
smerită. lar prin ierburi amare, să înţelegem când 
amărăciunea care vine din poruncă, când strâmtora- 
rea ce se naşte din amărăciunea postului. 

99) lar eu, Părinte al Părinților, trimiţându-ţi-le 
acestea, mi se pare că aud pe cel ce zice: „Tu, cel ce 
înveţi pe altul, nu te faci învățătorul tău?” (Romani 
2, 21). Dar acum, după ce am spus acestea, opresc 
cursul cuvântului. 


CAPITOLUL AL XV-LEA 


Lauda chinoviarhului Raithului, 
alcătuită după istoria lui Moise?” 


Sufletul, unit cu Dumnezeu prin curăţie, nu va 
avea nevoie de alt cuvânt pentru învăţătură, deoa- 
rece poartă în sine Cuvântul cel veşnic ca învăţător 


993. Acest titlu e numai în PG. În trad. Veniamin Costache şi 
în ed. 1970 nu există. Ediţia lui Pietro Trevisan, reproducând tex- 
tul din PG, reproduce şi acest titlu. Ed. 1970 continuă să dea tot 
capitolul XV din PG cu această introducere în continuarea cap. 
100. Lui loan de Raith i-a fost trimisă întreaga scriere, precum se 
vede la sfârşitul capitolului XIV. 

tainic, ca povăţuitor şi luminător. Şi aşa ştiu că este 
şi preasfinţitul şi atotluminosul tău suflet de cori- 
feu. Căci cunosc nu numai prin cuvânt, ci prin lucra- 
re şi cercare, preacurata lui cugetare, pierzătoare 
de fiare, strălucitoare de smerenie, asemenea 
acelui mare Legiuitor. Fiindcă lui îi urmezi pas cu 
pas cu cea mai mare stăruinţă şi înaintezi puru- 
rea spre înălțime, puţin trebuind ca să-l şi întreci, 
în ce priveşte vrednica de laudă curăţie şi cununa 
neprihănirii, prin care ne putem apropia mai mult 
decât prin altele de Dumnezeu, Cel Preacurat şi 
Dătătorul a toată nepătimirea şi Ajutătorul în ea, de 
Cel ce strămută prin aceasta la cer pe cei ce petrec 
încă pe pământ. 

În acestea, ca într-o căruţă de foc, asemenea iubi- 
torului de curăţie Ilie, suindu-te cu picioare neobosi- 
te, nu numai pe egiptean l-ai omorât? (Ieşirea 2, 12) 
şi ai ascuns fapta biruitoare în nisipul smereniei, ci 
şi pe munte ai urcat şi pe Dumnezeu L-ai văzut prin 
vieţuirea spinoasă şi greu de străbătut, iar acolo te-ai 
bucurat de glasul dumnezeiesc şi de strălucirea lumi- 
nii; ba încă şi încălțămintea, adică tot acoperământul 
cel muritor, ai dezlegat-o şi, apucându-l de coadă, sau 
de sfârşitul la care ajunge pe cel preschimbat din în- 
ger în balaur, l-ai aruncat ca într-un cuib al lui în groa- 
pa cea mai de jos, închizându-l în întuneric; şi apoi ai 
biruit pe faraon”, pe cel înalt şi semet, şi ai lovit pe 
egipteni şi pe întâii lor născuţi i-ai omorât (care e cea 
mai mare faptă de biruinţă)*. 


994. „Adică pofta omenească.” 

995. „Faraon numeşte mintea cea mândră, pricinuitoare a 
căderii.” 

996. Primele gânduri rele ce răsar, ca să nu treacă spre faptă. 

De aceea şi Domnul ţi-a încredinţat ţie, ca celui ne- 
clintit, povăţuirea fraţilor, pe care tu, povăţuitorule, 
povăţuindu-i fără frică, i-ai izbăvit de faraon şi de lucrarea 
murdară a cărămizilor de lut, dându-le mai departe în- 
treaga cercare a focului lui Dumnezeu şi a curăţiei norului 
care stinge toată văpaia poftei. Dar nu numai atât, ci le-ai 
despărţit şi Marea Roşie şi arzătoare (de care ne primejdu- 
im cei mai mulţi, n. trad.) şi i-ai făcut biruitori şi purtători 
ai cununilor de biruinţă prin toiagul tău şi prin priceperea 
pastorală înecând cu totul pe toţi cei ce-i urmăreau. 

Dar nu numai atât, ci ai doborât şi pe Amalec al mân- 
driei, pe cel ce obişnuieşte să vină în calea învingătorilor, 
după biruința asupra mării; l-ai doborât prin întinderea 
mâinilor, stând în mijlocul făptuirii şi al contemplaţiei 
(vederii) pentru poporul tău luminat de Dumnezeu. Ai 
biruit popoarele, i-ai urcat pe cei împreună cu tine pe 
muntele nepătimirii; ai aşezat preoţi; ai rânduit tăierea 
împrejur, ai arătat că fără curățirea prin ea e cu neputinţă 
a vedea pe Dumnezeu; ai urcat la înălţime, înlăturând 
întunericul, negura şi furtuna, adică întunecimea de trei 
ori întunecată. 

Te-ai apropiat de lumina cu mult mai luminată, mai 
strălucitoare şi mai înaltă decât rugul. Te-ai învrednicit 
de glas, te-ai învrednicit de vedere şi de proorocie. Ai 
văzut vieţuind încă aici cele ce vor fi pe urmă, adică cea 
din urmă iluminare a cunoştinţei ce va fi. Ai auzit prin 
glas: „Nu va vedea omul” (Ieşirea 23, 30). De aceea te-ai 
şi coborât în cea mai adâncă vale (a Horebului; în PG: a 
smereniei, n. trad.), din vederea lui Dumnezeu, aducând 
tablele urcuşului în cunoaştere şi având slăvită fața su- 
fletului şi a trupului. 

Dar vai de priveliştea facerii de viței (căci aceasta 
o face obştea mea), vai de sfărâmarea tablelor! 

Apoi ce a urmat? Ai luat poporul de mână, ai 
străbătut pustiul. Te-ai făcut poporului, înfierbân- 
tat poate de văpaia focului propriu, izvor de apă a 
lacrimilor prin lemn, adică prin răstignirea trupului 
impreună cu patimile şi cu poftele lui (Galateni 5, 24)”. 
Ai bătut război cu neamurile ce ţi-au ieşit în cale şi 
le-ai biruit, mistuindu-le cu focul Domnului. Ai venit 
la Iordan (căci nimic nu mă împiedică de a prelungi 
puţin istoria), pe care l-ai despărţit cu cuvântul pen- 
tru popor şi apele dintâi le-ai dat mării sărate şi moar- 
te, iar pe cele ale iubirii de mai sus le opreşti în ochii 
acestor israeliți înţelegători (spirituali) ai tăi”%. 


997. „Spune că poporului ce ardea de focul său, adică al pofte- 
lor şi patimilor, i-a venit în ajutor Moise prin lemnul crucii, adică prin 
greaua pătimire şi prin răstignirea trupului, izvorându-le izvoare de 
lacrimi, după pilda faptei lui Moise, înţeleasă duhovniceşte.” Alta: 
„Sunt două chipuri de suire pe cruce: unul este cel al răstignirii tru- 
pului; al doilea, cel al urcării la contemplare. Cel dintâi vine din li- 
bertate, al doilea se iveşte din lucrarea faptelor; acestuia nu i se su- 
pune mintea, dacă nu se supune mai întâi trupul. Împărăţia minţii 
este răstignirea trupului şi mintea nu se supune lui Dumnezeu, 
dacă libertatea nu se va supune raţiunii”. Adică mintea poate face 
trupul să se răstignească. Dar din aceasta poate rezulta o mândrie 
a minţii, pe motiv că-şi poate stăpâni trupul. De aici trebuie să se 
înainteze mai departe, adică mintea trebuie să se supună ea însăşi 
Cuvântului lui Dumnezeu cel întrupat, adică sensului celui mai 
inalt al nevoinţei trupeşti care este unirea cu Dumnezeu în iubire. 
Căci nici Hristos nu şi-a răstignit numai trupul, ci prin răstignire S-a 
supus şi pe Sine, ca om, lui Dumnezeu. Şi această simţire voieşte 
să o sădească şi în noi. Astfel răstignirea lui Moise prin întinderea 
mâinilor îşi găseşte, ca cea a oricăruia din noi, ultima împlinire în 
răstignirea lui Hristos. 

998. „Precum losua al lui Navi, tăind lordanul cu toiagul, 
apele ce curgeau înainte le-a lăsat să curgă spre Marea sărată, 
numită Moartă, iar pe cele dinapoi le-a oprit în ochii poporului, 
aşa şi tu, despărţind poporul şi pregătindu-l să străbată lumea 


524 SCARA DUMNEZEIESCULUI URCUŞ 


Ai poruncit apoi să se aducă douăsprezece pie- 
tre, fie arătându-le chipul apostolilor, fie dându-le 
să înţeleagă înfrângerea celor opt neamuri şi patimi 
şi însuşirea celor patru virtuţi atotcuprinzătoare. Ai 
lăsat apoi cu totul în urmă Marea cea moartă şi ne- 
roditoare”. Ai venit la cetatea vrăjmaşului, unde 
trâmbiţezi, prin rugăciune, în acest ciclu înşeptit al 
vieții omeneşti. Şi aşa ai surpat-o, biruind-o. De ace- 
ea îi cânţi Ajutătorului tău nematerialnic şi nevăzut: 
„Săbiile vrăjmaşului au pierit cu totul şi cetăţi ai 
surpat” (Psalm 9, 6). 

Voieşti să spun şi lucrul cel mai de căpetenie şi 
mai tare decât toate? Te-ai suit la Ierusalim, la ve- 
derea păcii desăvârşite a sufletelor. Vezi pe Hristos, 
Dumnezeul Păcii. Pătimeşti împreună cu EI, ca un bun 
ostaş. Îţi răstigneşti împreună cu El trupul cu patimile 
şi cu poftele lui, şi pe drept cuvânt, ca unul ce te-ai 
făcut şi tu dumnezeul lui faraon şi al întregii lui puteri 
duşmane. Te îngropi împreună cu Hristos şi cobori 
împreună cu El în iadul cuvântării de Dumnezeu (al 
teologiei), al tainelor negrăite!%%. Ai fost uns cu miruri 


aceasta, lacrimile începătoare le-ai folosit pentru amărăciunea 
şi sărătura patimilor şi le-ai unit cu ostenelile şi cu omorârea 
plăcerilor. Căci nu mai era nevoie de ele după omorârea aces- 
tora. Dar cele ale iubirii ce veneau după aceea, ca pricinuitoare 
de desăvârşire, le-ai oprit mai sus, sau le-ai făcut statornice, ne- 
clintite şi neschimbate, prin harul de Sus, în ochii ucenicilor tăi.” 

999. „Ai lăsat, zice, înapoi cele opt patimi ale răutăţii, 
în pântecele meu nesăturat şi atotmâncător, în palatul 
împăratului patimilor.” 

1000. Tot urcuşul omului duhovnicesc se face cu Hristos şi 
în Hristos. „ladul” are aici sensul abisului teologiei, care e prin 
excelență adânc nesfârşit şi negrăit de taină, deci ascuns, din 
acest punct de vedere, în întuneric. Însăşi coborârea lui lisus 

şi cu bune miresme de către femeile înrudite şi priete- 
ne, sau de către virtuţi. Ai înviat (căci ce mă împiedică 
să spun şi aceasta, odată ce te afli şezând şi în cer, la 
dreapta; o, furare prealăudată a slavei!), ai înviat şi tu 
a treia zi, după biruinţa asupra celor trei tirani, sau 
poate, ca să spun mai potrivit, după biruinţa asupra 


la iad are şi acest înţeles, reprezentând coborârea sau smere- 
nia Lui fără sfârşit, făcând chiar prin aceasta să strălucească 
din ea lumina adevăratei Lui cunoaşteri, ca iubire coborâtoa- 
re la nesfârşit. Căci ştim că El, coborând la iad, l-a umplut de 
strălucire. Sub influenţa teologiei catolice, orientată spre jus- 
tificarea unui creştinism în concurenţă cu puterea lumească, 
ne-am obişnuit să atribuim lui Dumnezeu însuşirile firii noas- 
tre căzute, ale puterii care vrea să se impună cu forța. Am pier- 
dut în mare parte înţelegerea lui Dumnezeu, a Cărui putere şi 
Împărăţie e tocmai inversul acestei puteri de sens lumesc. Pute- 
rea Lui stă în iubire, în blândeţe, în delicateţe, în smerenie. Aces- 
tea sunt adevăratele puteri şi înălțimi spre care e atras omul au- 
tentic. Spre aceste înălţimi tinde omenirea. Ele vor rezolva toate 
problemele convieţuirii umane. Ele vor instaura Împărăţia lui 
Dumnezeu. Desigur acestea îşi produc efectul când omul se des- 
chide iubirii coborâtoare. Smerenia e cea mai eficientă putere 
de transfigurare a omului, dar în acelaşi timp ea lasă libertatea 
la largul ei. Orice ridicare spirituală a omului făcută cu forţa nu e 
o ridicare reală a lui. În acest loc al Scării înălțimea apofaticului 
e identificată cu înălţimea smereniei. Chenoticii protestanți din 
sec. al XIX-lea, pornind de la ideea unui Dumnezeu puternic în 
sens lumesc, au considerat chenoza lui Hristos ca o renunțare a 
lui Hristos la atributele Sale proprii, în timpul vieţii pământeşti. 
Dar smerenia sădită de Fiul lui Dumnezeu în firea omenească 
asumată nu e ceva contrar firii Sale dumnezeieşti, ci decurge din 
ea. Chenoza e arătarea lui Dumnezeu aşa cum e în Sine în firea 
omenească, pentru restabilirea acesteia în chipul ei dumneze- 
iesc. Dar dacă e aşa, ea nu are ca temei al ei decât iubirea lui 
Dumnezeu. Coborârea lui Hristos la iad are şi ea sensul acestei 
prelungiri a chenozei fireşti a lui Dumnezeu, pentru a birui prin 
smerenie şi suprema învârtoşare în rău a omului. 

trupului, sufletului şi duhului; sau după curățirea ce- 
lor trei părţi ale sufletului, adică a patimii, a iuţimii şi 
a părţii cugetătoare!%!. 

Apoi, ai mers la Muntele Măslinilor (căci se cade 
a scurta cuvântul şi a nu face tâlcuiri de prisos, mai 
ales că-ţi trimitem acest „Cuvânt” ţie, care eşti plin de 
înţelepciune şi ne întreci în cunoştinţa tuturor celor 
ce sunt mai presus de noi). E Muntele despre care so- 
cotesc că un bun alergător, suindu-se spre el, zicea: 
„Munţii cei înalţi cerbilor” (Psalm 103, 19), adică su- 
fletelor, care ucid fiarele. La acesta alergând deci şi 
tu împreună (cu Hristos), ai ajuns la poale şi ai privit 
spre cer (căci iarăşi aduc la cuvânt chipul Cuvântului), 
binecuvântându-ne pe noi, ucenicii, şi ai văzut scara 
virtuţilor pusă înainte şi bine rezemată. 

Temelia ei tu ai aşezat-o ca un înţelept arhitect, 
prin harul lui Dumnezeu dat ţie; mai bine zis ai 
arătat-o în plinătatea ei, deşi îndemnându-ne, din 
smerita cugetare, pe noi cei simpli, ne-ai silit să-ţi 
împrumutăm gura noastră întinată față de popo- 
rul tău. Şi nu e de mirare. Căci şi Moise obişnuia, 
potrivit pildei istoriei, să se numească pe sine slab 
la grai şi zăbavnic la limbă. Tu însă, cunoscătorul 
tainic al celor negrăite, nu ştiu de unde pornind, ai 


1001. „Patimă numeşte aici pofta.” A Sfântului Maxim: 
„infrânează-ţi iuţimea sufletului cu iubirea; vestejeşte pofta 
lui cu înfrânarea şi înaripează cugetarea lui cu rugăciunea; şi 
lumina minţii nu se va întuneca niciodată”. Cel ce face astfel e 
în dialog vădit cu Dumnezeu prin rugăciune, neatras de poftă 
şi mânie spre lucrurile mărginite ale lumii. Simţirea prezenţei 
lui Dumnezeu e o adevărată lumină în suflet. Totul se umple de 
sens în lumina prezenţei străvezii a lui Dumnezeu, al Cărui apel 
la om se simte împreună cu necesitatea omului de a răspunde 
la apelul Lui. 

ajuns la un izvor fără de apă şi plin în întregime de 
broaştele, mai bine zis de cărbunii egipteni. 

Dar - de vreme ce nu mi se cade ca, lăsând neispră- 
vit cursul „Cuvântului“ tău, să mă duc, o alergătorule, 
spre cer -, ţesând mai departe cele culese de la 
bunătatea ta, zicem că, apropiindu-te de munte şi 
aţintindu-te spre cer cu ochiul tău cel sfânt şi punând 
piciorul la poale, ai alergat iarăşi, ai alergat în sus, te- 
ai suit peste heruvimi, te-ai întins şi te-ai urcat cu stri- 
gare, surpând pe vrăjmaş. Şi, păşind înainte, mergi în 
frunte, mai bine zis ne povăţuieşti pe noi toţi încă şi 
acum, alergând spre vârful însuşi al cuvioasei scări şi 
unindu-te cu lubirea, iar lubirea este Dumnezeu. Lui | 
Se cuvine slava. Amin! 


AVVA DOROTEI 


INTRODUCERE 


1. Viaţa Avvei Dorotei. 
Opera şi răspândirea ei 


În literatura duhovnicească din epoca Părinților 
s-a păstrat un mare număr de scrisori sub numele 
lui Varsanufie şi al lui loan, doi părinţi duhovniceşti, 
trăitori ca mari nevoitori în prima jumătate a secolu- 
lui al VI-lea în mânăstirea lui Serid, la sud de Gaza. 
Varsanufie a murit pe la 540, fiind supranumit „Mare- 
le Bătrân”, iar loan, supranumit „Proorocul”, cu ceva 
timp înainte. Scrisorile sunt răspunsuri la întrebările 
unor monahi din vremea lor. De la Varsanufie au 
rămas 396 de astfel de scrisori, iar de la loan, 4461. 

Mai mult de o sută din aceste scrisori sunt adresa- 
te Avvei Dorotei, puţin mai tânăr decât cei doi, trăitor 
pentru o vreme în aceeaşi mânăstire. Scrisorile res- 
pective nu amintesc pe Dorotei ca adresat, dar dova- 
da că ele au fost adresate lui o dă faptul că ele au fost 
transmise şi sub numele lui Dorotei. 

Acest Dorotei s-a născut pe la începutul seco- 
lului al Vl-lea şi a petrecut cincisprezece ani, adică 
până pe la 535, în aceeaşi mânăstire, întemeiată de 
Serid pe la începutul secolului al VI-lea. Cam în acel 


l. Ele au fost publicate în 1816 de Nicodim Aghioritul la 
Veneția. Cu ele s-a ocupat Simeon Vailhe, „Les lettres spirituelles 
de Jean et de Barsanuphe”, în: Echos d'Orient, 7 (1904), pp. 268- 
276; apoi tot S. Vailhe, „Saint Barsanuphe”, în: Echos d'Orient, 
8 (1905), pp. 14-25 şi „Jean le Prophète et Seridos”, în: Echos 
d'Orient, 8 (1905), pp. 154-160. 

an, după moartea lui loan şi a lui Serid, întâmplată 
la cincisprezece zile după a celui dintâi, Dorotei 
s-a retras de acolo, întrucât de atunci s-a închis şi 
Varsanufie cu totul în chilia lui, şi a întemeiat o 
mânăstire proprie nu departe de mânăstirea lui Serid. 
Aşa spune Otto Bardenhewer (Geschichte der altkirch- 
lichen Litteratur, V Band, 1932, pp. 67-70). Dar Simeon 
Vailhe€ („Saint Dorothée de Gaze et Saint Zosime”, 
în: Echos d'Orient, 1901, pp. 259-263) spune că Do- 
rotei a întemeiat mânăstirea sa pe la 540 şi a murit 
către 550-580. Se pare că s-a născut la Antiohia, s-a 
bucurat de o educaţie aleasă, ba chiar de cunoştinţe 
medicale. La mânăstirea lui Serid a fost atras de 
Varsanufie, egiptean de origine, şi de loan. Starețul 
Serid era întru toate ascultător de ei. Cei doi bătrâni 
închişi în chiliile lor comunicau cu fraţii şi de multe 
ori chiar cu Dorotei prin scrisorile transmise de Serid. 

Editorii operei lui Dorotei au adunat multe detalii 
despre viaţa lui spirituală din sfaturile pe care i le-au 
dat Varsanufie şi loan şi din Învățăturile scrise de el. 
În mânăstire el primi la început sarcina de portar, 
de primitor al străinilor şi de conducător al bolniţei, 
zidită cu cheltuiala fratelui său după trup. Pe lângă 
aceea, primi şi grija conducerii duhovniceşti a fraţilor, 
deşi era foarte tânăr. Toate le făcea cu râvnă, deşi 
avea o sănătate delicată. Dar el dorea mai mult o viaţă 
ascunsă, modestă, contemplativă. 

Ca întemeietor al mânăstirii sale şi ca întâistătător 
alei,aţinutfraţilorunnumărde cuvântări duhovniceşti, 
care au fost scrise probabil de vreunul din ascultători 
după note, şi publicate sub numele de Învăţături. Ele 
au fost strânse la un loc de un călugăr din Mânăsti- 
rea „Studion” din Constantinopol în timpul vestitului 

egumen al ei, Teodor Studitul (4826), şi sunt publicate 
între altele în Migne, Patrologia Graeca, 88, col. 1611- 
1838, împreună cu opt scurte epistole?. „Învățătura 
XIX” nu e o cuvântare a lui Dorotei, ci o sumă de 
sentinţe extrase din scrisorile lui. „Învățătura XX” este 
o scrisoare-răspuns a lui Dorotei la întrebările unui 
frate. „Învățătura XXI” cuprinde un număr de întrebări 
ale lui Dorotei către Avva loan şi răspunsurile acestuia 
şi se află în colecţia scrisorilor lui Varsanufie şi loan. 

Învățăturile Avvei Dorotei s-au bucurat de o mare 
autoritate între monahi pentru sfaturile lor practice, 
scrise într-un grai simplu, dar remarcabile prin 
analizele fine ale unor virtuți, patimi şi stări sufleteşti. 
Se poate spune că Scara lui loan Scărarul se resimte 
puţin de felul cum se descriu virtuțile şi patimile de 
către Avva Dorotei şi de legăturile ce le remarcă acesta 
între ele, deşi în Scara ordinea e mult mai sistematică. 
Avva Dorotei se distinge însă adeseori prin analize mai 
amănunțite şi mai stăruitoare ale stărilor sufleteşti, 
spre deosebire de Scara, care preferă stilul lapidar şi 
formulările paradoxale. 

Avva Zosima, de care vorbeşte cu multă venerație 
Avva Dorotei („Învăţăturile”: 1, 11; Il, 7; VIII, 3, 5), era un 
mare nevoitor care, pe la 520, a întemeiat la Cezareea 
Palestinei o mânăstire care a devenit un mare centru 
duhovnicesc. 

De remarcat că Avva Dorotei citează de câteva 
ori ca autoritate pe Evagrie. Se vede că înainte de 


2. O primă ediţie greacă a lor a publicat Jakob Grynăus, 
Orthodoxographa, Basel, 1569; o a doua ediţie, latină, a dat 
Frontonis Ducaeus, în: „Actuarium”, Bibliotheca Patrum, ed. 
M. de la Bignes, Paris, 1624. Aceasta e reprodusă şi în Bibliothe- 
ca Veterum Patrum, Veneţia, 1778, şi în PG 88. 


534 Preotul Profesor DUMITRU STĂNILOAE 


condamnarea lui ca origenist, la Sinodul al V-lea 
Ecumenic din 553, Evagrie se bucura, cel puţin în 
unele cercuri, de o mare preţuire. 

Otto Bardenhewer dă şi o serie de traduceri ale 
acestor Învățături în diferite limbi?. 

Aceste Învăţături au fost traduse „de pre limba 
cea proastă grecească” şi în româneşte. Traducerea 
a fost îndreptată (se pare că după textul paleogrec) 


3. Otto Bardenhewer, Geschichte..., pp. 67-70. O listă mai 
bogată de copii şi traduceri în toate limbile se dă în ediţia ope- 
rei din Sources Chretiennes, nr. 92, 1962. Am regretat că au- 
torul acestei liste nu menţionează şi traducerile româneşti. 
Menţionăm aici în plus, în afară de traducerea tipărită a Episco- 
pului Filaret al Râmnicului de la 1784, ms. 70 de la Mânăstirea 
Neamţ din sec. XVIII, care cuprinde în 247 foi toată opera lui 
Dorotei şi Viaţa lui Dositei, ucenicul lui Dorotei. Traducerea 
românească a lui Dorotei, publicată de Episcopul Filaret al Râm- 
nicului se încheie cu „Cuvântul cel mai de pe urmă al lui Everghe- 
tinos” despre Zosima. Mai constatăm, din lista dată în ediţia din 
Sources Chretiennes, că cea mai veche traducere slavonă făcută 
de Pamvo Berynda a fost tipărită de Petru Movilă, la Kiev, în 1628, 
şi s-a retipărit la Moscova în 1652 şi 1662 (Sources Chretiennes, 
nr. 92, 1962, p. 38). În plus, menţionăm următoarele manuscrise 
româneşti din Biblioteca Academiei Române care cuprind ope- 
ra întreagă a Avvei Dorotei (câtă s-a păstrat): nr. 3562, f. 12-211, 
datând încă din 1678; nr. 2950, f. 1-164, din anul 1767; nr. 2211, 
f. 5-124, sec. XVIII; nr. 3607, f. 13, r. 208, sec. XVIII. Opera întreagă 
pare a se cuprinde şi în ms. nr. 2001, f. 6-75, sec. XIX. În aceeaşi 
Bibliotecă se află apoi numeroase manuscrise româneşti cuprin- 
zând câte una sau o parte din Învățăturile Avvei Dorotei: nr. 2664 
(sec. XVIII); nr. 1994 (sec. XVIII); nr. 2100 (sec. XVIII); nr. 2115 (anul 
1789), nr. 5548 (sec. XVIII); nr. 1621 (sec. XVIII). Apoi o altă serie 
de manuscrise cu o parte din opera Avvei Dorotei datează din 
sec. XIX. Precum se vede, unele traduceri datează dinainte de 
Paisie Velicicovski (nr. 3562, nr. 2950 şi poate şi altele, datate 
din sec. XVIII). 

de Episcopul Filaret al Râmnicului şi tipărită în Ti- 
pografia acelei Episcopii la 1784. 

Traducerea aceasta, adaptată într-o limbă română 
contemporană, circulă astăzi în diferite dactilograme. 
Noi am avut-o pe cea a pr. protos. Calinic Argatu, de 
la Mânăstirea Cernica. Învățăturile se numesc în ea 
Cuvinte. Această traducere nu are „Învățătura XXIV” 
(dată în PG numai în limba latină). Apoi diferă puţin 
şi ordinea în care sunt aşezate în ea „Învăţăturile”. 
Până la „Învățătura XV” urmează ordinea din PG. 
„Cuvântul al XVI-lea” corespunde cu „Învățătura XXII” 
din PG (despre explicarea unor tropare de la Paşti, 
compuse de Sfântul Grigorie Teologul). „Cuvântul 
al XVII-lea” corespunde cu „Învățătura XXIII” din PG 
(despre cântările la Sfinţii Mucenici, tot după Sfân- 
tul Grigorie Teologul). Urmează o „Scrisoare către 
chilioţi”, corespunzătoare cu „Învățătura XVI” din 
PG. În sfârşit, o „Scrisoare către proestoşi şi ucenici”, 
corespunzătoare cu „Învățătura XVII” din PG. Apoi, 
o scrisoare către chelar, în cadrul căreia se cuprind 
încă trei întrebări şi răspunsuri, corespunzătoare cu 
„Învățătura XVIII” din PG. Aceste alte trei răspunsuri 
sunt date şi în ediţia din Sources Chretiennes, tot 
ca răspunsuri la întrebările chelarului. Urmează 
răspunsul către fratele care a întrebat despre nesim- 
țirea sufletului, corespunzând cu „Învățătura XX” din 
PG. Sunt date apoi cele opt epistole scurte din PG şi 
una în plus. Apoi, şirul de sentinţe scurte date din 
Avva Dorotei, corespunzătoare cu „Învățătura XIX” 
din PG. Toată ordinea din traducerea românească co- 
respunde cu cea din Sources Chretiennes. 

Mai remarcăm că traducerea românească are, 
înaintea Învățăturilor lui Dorotei, pe lângă „Cuvântul 

înainte” al unui anonim şi „Scrisoare de trimitere”, 
şi Viaţa Sfântului Dositei, ucenicul Avvei Dorotei. 
Această Viaţă a lui Dositei a fost publicată şi ea în 
ediţia din Sources Chretiennes care, pe lângă textul 
grec, are şi o traducere franceză, făcută de P. M. Braun 
şi publicată în Orientalia Christiana Periodica, XVI, 2, 
1932, pp. 103-123. 

Studiul introductiv la ediţia mai nouă a operei 
lui Dorotei, îngrijită de Dom Lucien Regnault şi Dom 
Jacques de Preville*, care urmează o ordine egală cu 
cea publicată în româneşte de Episcopul Filaret al 
Râmnicului, dovedeşte că există două grupe de ma- 
nuscrise (şi deci şi de traduceri) ale operei lui Dorotei: 
1) grupa studită, având ca cel mai vechi manuscris 
Codex Parisinus Graecus 1089, din sec. X, şi căreia 
îi urmează ordinea din Migne, PG, şi 2) grupa italo- 
greacă, reprezentată de alte manuscrise şi pe care o 
urmează ediţia din Sources Chretiennes şi traducerea 
românească tipărită la Râmnic. 


2. Forma şi conţinutul operei Avvei Dorotei 


Din cele 24 de Învăţături ale Avvei Dorotei, „Învă- 
țătura a XXIV-a”, precum a dovedit Irénée Hausherr, 
nu este a lui Dorotei, ci a lui loan de Daljatha, sau 
loan de Saba, autor ascetic nestorian din sec. VIIIS. 
„Învățătura a XV-a” (despre post) e cuprinsă în 
cele mai multe manuscrise (şi în PG, şi în ediţia 


4. Publicată în Sources Chretiennes, nr. 92, 1962, sub titlul: 
Dorothee de Gaze, Oeuvres spirituelles, text grec şi traducere 
franceză, cu introducere şi note. 

5. Orientalia Christiana Periodica, 1940, pp. 220-221; ed. din 
Sources Chretiennes, p. 30. 

Sources Chretiennes, şi în traducerea românească alui 
Filaret). „Învăţăturile” XXII şi XXIII din PG corespund 
„Învăţăturilor” XVI-XVII din Sources Chretiennes şi din 
traducerea lui Filaret, dar sunt mai mult omilii la une- 
le texte liturgice. „Învăţăturile” XVI şi XVII sunt sfaturi 
către grupuri de monahi. Ediţia Sources Chretiennes 
şi traducerea românească le grupează între scrisori: 
„Învățătura a XVI-a”, ca „Scrisoarea I”, şi „Învățătura 
a XVII-a”, ca „Scrisoarea a Il-a” (prima, către chilioţi, 
a doua, către întâistătători şi ucenici). „Învățătura a 
XVIII-a” din PG e dată ca „Scrisorile III-VI către che- 
lar”. „Învățătura a XIX-a” din PG nu e decât o grupă 
de sentinţe din diferite scrieri ale lui Dorotei, pe care 
ediţia Sources Chretiennes şi traducerea românească 
o pun la urma scrisorilor. 

„Învățătura a XX-a”, corespunzătoare cu „Scrisoa- 
rea a VIl-a” din Sources Chretiennes şi din traduce- 
rea românească, se adaugă la celelalte opt scrisori 
din PG, sau nouă din Sources Chretiennes şi din tra- 
ducerea românească. „Învățătura a XXI-a” din PG nu 
cuprinde de la Dorotei decât întrebările; răspunsurile 
sunt ale lui loan. 

Deci excluzând „Învățătura a XXIV-a”, care nu e 
autentică, şi „Învățătura a XXI-a”, din care numai 
întrebările sunt ale lui Dorotei, autenticitatea celor- 
lalte scrieri cuprinse în colecţia din Migne, în cea din 
Sources Chretiennes (publicată după mai multe ma- 
nuscrise) şi în traducerea românească a lui Filaret n-a 
fost pusă la îndoială de nimeni. 

Editorii textului din Sources Chretiennes regretă 
că în ediţia PG nu a fost inclusă şi Viata lui Dositei, 
în care informaţiile din viaţa lui Dorotei n-au putut fi 
date decât de Dorotei însuşi. 


538 Preotul Profesor DUMITRU STĂNILOAE 


Învățăturile şi Scrisorile sunt numai o parte din 
opera lui Dorotei. În „Scrisoarea de trimitere” se 
regretă că nu s-au mai găsit decât aceste scrieri din 
cele ale lui Dorotei. Chiar Învățăturile nu sunt păs- 
trate în textul lor integral (a se vedea „Învățătura I”). 
Ele sunt mai mult scheme, dar sunt aşa de vii, 
de familiare, că se poate socoti că s-au păstrat 
după notele ce au fost luate după Cuvântările lui 
Doroteif. Acesta e aspectul principal a Învăţăturilor: 
o simplicitate naturală, o spontaneitate care nu 
se mai găseşte în nicio altă scriere duhovnicească 
din epoca Părinților; ele „nu sunt scrieri“, ci sunt 
„cuvinte vii” ale unui mare povăţuitor duhovnicesc. 
E în aceste Cuvinte o bonomie fermecătoare, proprie 
marilor pustnici din Egipt - un simţ al realităţii, 
o grijă de a rămâne simpli şi profund autentici în 
învăţătură ca şi în viaţă. „E o învăţătură totdeauna 
directă, practică, adaptată în chip minunat la 
mentalitatea auditoriului.” 

Dar sub aparențele de simplicitate străluceşte o 
comoară de fineţe şi de mari adâncimi psihologice. 
Avva Dorotei e un observator pătrunzător, un 
psiholog remarcabil; el merge până în adâncul 
firii omeneşti, aducând priviri noi în ea. Şerpuirile 
cele mai fine ale tendinţelor rele, iluziile subtile ale 
iubirii de sine şi artificiile diavolului sunt surprinse 
şi demascate cu mare măiestrie. Deşi nu vrea să 
fie orator sau scriitor, el îşi clădeşte expunerile cu 
mare iscusinţă. El iubeşte distincţiile, orânduirea 
sistematică a părţilor temei. Exemplifică mereu 
învăţăturile sale cu cele mai impresionante pilde, 


6. L. Regnault, J. Preville, „Introd.” la Dorothee de Gaze, 
Oeuvres..., p. 34. 

foloseşte imagini de o remarcabilă frumuseţe şi de 
un mare realism”. 

Deşi foarte fidel învăţăturii duhovniceşti a Părin- 
ților, el nu e un simplu compilator. Fiind un mare ana- 
list, se observă la el în acelaşi timp un efort de sinteză, 
de desprindere a liniilor dominante ale spiritualităţii 
creştine. 

El leagă efortul omului spre desăvârşire de relaţia 
lui cu Hristos şi de urmarea lui Hristos. Noi trebu- 
ie să ne conformăm morţii lui Hristos, oferindu-ne 
împreună cu El lui Dumnezeu şi Tatăl. Toată nevoinţa 
se leagă de „Taina Paştelui”: viaţa noastră trebuie să 
fie un Paşte în acţiune, o trecere de la păcat la virtu- 
te, de la pământ la cer, de la creaţie la Dumnezeu, ca 
o participare la taina morții şi învierii Mântuitorului. 
Există în Învățăturile lui Dorotei un mare optimism. 
Marele vrăjmaş a fost biruit prin moartea lui Hristos. 
Deci îl putem birui şi noi. Răul, demonii n-au o pu- 
tere prea mare de existenţă şi deci nici de lucrare, 
decât atât cât le concedem noi. Ei sunt tari numai prin 
amăgiri, prin înscenări. Întărirea conştiinţei de sine, 
a sensibilităţii noastre spirituale, ne scapă din mreje- 
le inconsistente ale patimilor, ale demonilor. Patimile 
lucrează prin „gândurile” noastre, mai bine zis prin 
strâmbarea lor. Dar ele sunt construcţii ajutate de noi 
prin neatenţie. Atenţia noastră le poate uşor risipi, 
reînsănătoşindu-ne. 

Ele au un sprijin într-o voinţă înşelată şi înşelătoare 
a noastră. Socotim că prin această voinţă slujim in- 
tereselor proprii, când de fapt ne deservim fiinţa 
noastră. E o voință amăgitoare, care e întărită de o 


7. L. Regnault, J. Preville, „Introd.” la Dorothee de Gaze, 
Oeuvres..., p. 35. 

pretenție (Sxoawua): că avem dreptate când urmărim 
interesele noastre egoiste, care în scurtă vreme se do- 
vedesc contrare nouă. 

Conştiinţa de sine, conştiinţa a ceea ce suntem 
cu adevărat şi a modului cum ne putem întări fiinţa 
şi dobândi viaţa veşnică pe seama ei, are nevoie de 
trezvie, de atenţie, de o continuă luare-aminte, de 
un efort susținut de a fi atenţi la tot ce gândim şi fa- 
cem, de a surprinde tot ce e amăgitor în ceea ce ni se 
pare că e favorabil vieţii noastre, dar în fond nu este. 
Prin conştiinţa de sine distingem binele de rău şi oco- 
lim răul. Dar falsa iubire de noi înşine ne face să ne 
înşelăm în cunoaşterea noastră. De aceea ne trebu- 
ie un povăţuitor obiectiv, pătrunzător, însufleţit de o 
adevărată iubire față de noi. Nu trebuie să se încreadă 
cineva nici chiar în „dreapta socoteală” a sa, mai ales 
la începuturile vieţii sale călugăreşti. Se cade să între- 
be întotdeauna pe povăţuitor. Patimile sunt şi un pro- 
dus al nesimţirii față de sine şi faţă de alţii, al lipsei 
unei adevărate sensibilități. 

Toată lupta trebuie dusă pentru eliberarea de pa- 
timi, pentru dobândirea virtuţilor, care reprezintă o 
sensibilizare a conştiinţei față de noi înşine şi de alţii 
şi ale căror trepte culminante sunt smerenia şi iubirea. 

Virtuţile trebuie clădite ca un edificiu spiritual, ca 
o zidire vie, echilibrată şi armonioasă. Ba chiar fiecare 
din ele reprezintă un echilibru al firii, întrunind liber- 
tatea şi iubirea faţă de alţii, dinamismul şi statornicia 
în bine, tăria şi delicateţea, trezvia şi beţia entuzias- 
mului, raționalitatea şi simţirea. 

Ca şi loan Scărarul, Avva Dorotei nu voieşte să 
vorbească prea mult despre treptele supreme ale 
urcuşului spre Dumnezeu, despre dulcea şi fericita 

trăire în Dumnezeu, dincolo de orice patimă. Amândoi 
voiesc să dea sfaturi pentru parcurgerea cu succes a 
drumului de luptă, a urcuşului spre acea stare. Experi- 
erea lui Dumnezeu nu e înţeleasă dacă se cunoaşte nu- 
mai din descrierea altora, ci se cunoaşte cu adevărat 
când se dobândeşte de către cei ce ajung la capătul 
urcuşului. Amândoi spun puţine cuvinte, deşi foarte 
concentrate şi nesfârşit de adânci, despre nepătimire, 
liniştire, iubire, trăirea în Dumnezeu. Dorotei vorbeşte 
despre „dulceaţa de a fi cu Dumnezeu”, de o „gustare“ 
a Lui. Numai prin experienţă se cunoaşte bucuria întâl- 
nirii cu Dumnezeu şi a trăirii în El. 


ALE CUVIOSULUI PĂRINTELUI NOSTRU 
DOROTEI 


FELURITE ÎNVĂȚĂTURI DE SUFLET 
FOLOSITOARE 


CUVÂNTUL ÎNAINTE AL UNUI NECUNOSCUT 


Se cade a şti că au fost doi Dorotei şi doi 
Varsanufie. Unii au bolit de cele ale lui Sever!. Ceilalţi 
au ținut dreapta credință şi desăvârşita nevoinţă. 
Despre aceştia se vorbeşte în această carte. De aceea 
O şi socotim pe aceasta vrednică de primit şi plină de 
virtute şi foarte folositoare, ca una ce e cu adevărat 
lucrarea fericitului Dorotei, a celui ce s-a arătat 
dreptcredincios şi cunoscut între Părinţi şi nu a celui 
de altă şi greşită credință. Aceasta a învățat-o foarte 
bine şi Părintele nostru şi mărturisitorul lui Hristos, 
egumenul preaînțelept al mânăstirii Studiţilor, în 
testamentul către ucenicii săi, spunând, după ce şi-a 
înfățişat învăţătura credinţei sale şi a respins la un loc 
pe ereticii necredincioşi: „Şi primesc toată cartea de 
Dumnezeu insuflată a Vechiului şi Noului Testament; 
pe lângă aceasta şi viețile şi dumnezeieştile scrieri 
ale Sfinților şi dumnezeieştilor Părinţi, învățători şi 
nevoitori. lar aceasta am spus-o pentru vătămătorul 
Pamfil, cel care, venind din Răsărit, a calomniat pe acei 
cuvioşi bărbați: pe Marcu, pe Isaia, pe Varsanufie, pe 
Dorotei şi Isihie; nu pe Varsanufie şi Isaia şi Dorotei, 
împreună acefali cu acefalii şi însoţiţi cu decacherații 
şi anatematizaţi de cel întru Sfinţi Sofronie, în libelul 
lui. Căci cei mai înainte pomeniti sunt alţii decât 
aceştia. Pe aceştia îi primesc pe temeiul tradiţiei 
părinteşti, ajunsă la noi prin mărturia Preasfântului 
Patriarh Tarasie, cel ce a fost arhiereu mai înainte, şi 
a altor persoane vrednice de crezare de la noi şi din 


l. Sever, patriarhul monofizit al Antiohiei între 512 şi 518. 

Răsărit. Şi chipul lui Varsanufie îl văd în podoaba Marii 
Biserici împreună cu ale Sfinţilor Părinţi: Antonie, 
Efrem şi alții. Căci n-am aflat în învăţăturile lor nimic 
neevlavios ci, dimpotrivă, mult folos sufletesc”. 

lată deci cum marele Părinte al nostru, Teodor, 
a înfăţişat părerea sa despre cei doi Dorotei şi 
învățătura celui înfățişat aici a declarat-o ca foarte 
folositoare, precum şi este cu adevărat foarte de 
folos sufletelor. Cel ce-şi va potrivi viața sa după 
ea cu adevărat va ajunge la măsura desăvârşită în 
Hristos şi la împodobirea cu cununa nepătimirii şi se 
va învrednici de viața veşnică împreună cu sfinţii. 

Epistola câtre fratele care a cerut 
să i se trimită Cuvintele aflate 
ale Părintelui nostru Dorotei 


1) Îţi laud, preaiubite frate, îndemnul tău, îţi fericesc 
binecuvântatul şi iubitorul tău suflet pentru sârguinţa 
adevărată în cele bune şi frumoase. Căci se cade a fi 
lăudată virtutea de a cerceta cu atâta osteneală şi de 
a lăuda cu sinceritate pe fericitul şi cu adevărat vredni- 
cul de Dumnezeu părintele nostru, cel cu nume de dar 
al lui Dumnezeu. Pentru că din lauda acestui fericit se 
naşte şi iubirea de Dumnezeu şi de viaţa adevărată, căci 
lauda, după fericitul Grigorie, e pricinuitoare de râvnă, 
iar râvna, de virtute; şi virtutea, de fericire. Deci trebuie 
să ne bucurăm şi să ne împreună-bucurăm de această 
propăşire a ta. Căci te dovedeşti mergând pe urmele 
aceluia care a urmat pilda Celui blând şi smerit cu ini- 
ma, a aceluia care, ca Petru şi cei dimpreună cu dânsul, 
s-a dezbrăcat aşa de mult de orice împătimire de cele 
văzute şi s-a predat pe sine aşa de mult faptelor celor 
plăcute lui Dumnezeu, încât, cum bine ştii, a spus către 
Mântuitorul împreună cu Petru: „lată noi am lăsat toate 
şi am urmat Ţie” (Matei 19, 27). 

De aceea, desăvârşindu-se în scurtă vreme, 
împreună cu Dumnezeu, a împlinit ani mulţi, nu petre- 
când în pustiuri şi în munţi văzuţi, nici stăpânind cu pu- 
tere peste fiara mâncătoare de trupuri, ci îmbrăţişând 
pustiul sufletului şi râvnind să se apropie de munţii 
veşnici, ştiind să lumineze în chip minunat şi călcând 
peste şerpi şi scorpii ucigătoare de suflete. lar la aces- 
te biruinţe s-a învrednicit să ajungă în scurtă vreme 

cu ajutorul lui Hristos, prin tăgăduirea cu bărbăţie a 
voii sale. Căci aceasta i-a deschis calea nerătăcitoare 
a Părinților, care i-a făcut sarcina lui fericită şi uşoară 
şi jugul cel mântuitor şi blând, blând cu adevărat. 

2) Din aceasta a învăţat calea cea mai bună spre 
înălțime, adică smerenia. Şi primind sfatul: „Fii mi- 
lostiv şi blând” cu fapta şi după cuvântul sfinţilor 
bătrâni, s-a împodobit prin acestea cu toate virtuțile. 
De aceea fericitul avea totdeauna în gură cuvântul 
bătrânilor: „Cel ce a ajuns să-ţi taie voia sa a ajuns la 
locul odihnei”. El a aflat, pentru că a căutat cu vredni- 
cie, că rădăcina tuturor patimilor este iubirea de sine 
(priavTLaa). Pe aceasta, susținută de voia dulce-amară 
a noastră?, o vestejeşte în întregime în rădăcina ei, 
folosindu-se de acest leac plin de putere; şi odată 
cu ea vestejeşte şi odraslele rele ale ei. Prin aceasta 
se face plugarul adevărat al bunătăţilor nemuritoa- 
re şi aduce rodul vieţii adevărate, agonisind comoa- 
ra cea ascunsă în țarină şi bine-căutată şi aflată de 
el şi îmbogăţindu-se cu cele ce pot fi deşertate. Aş 
fi voit să fiu destoinic şi cu limba şi cu înţelegerea, 
ca să mă învrednicesc să înfăţişez sfânta lui viaţă cu 
de-amănuntul spre folosul de obşte, ca un chip cât mai 
sigur de virtute, arătând cum a alergat fericitul acesta 
în mod minunat pe calea cea strâmtă şi largă“; strâmtă 


2. Voia noastră e şi dulce şi amară. E dulce pentru că ne sa- 
tisface mândria; e amară pentru că ne aduce neplăceri de tot 
felul. E aceeaşi ambiguitate care se cuprinde în „cunoştinţa bi- 
nelui şi răului”, în cunoştinţa care ne vine din privirea noastră în 
separație de alţii şi de realitatea întreagă. 

3. De fapt calea strâmtă este în acelaşi timp largă din alt 
punct de vedere, deci paradoxală pentru că prin îngustimea ei 
sufletul se ridică în lărgimea iubirii nesfârşite a lui Dumnezeu 
şi în înţelegerea şi gustarea vieţii Lui nehotărnicite. Numai 

- datorită nerătăcirii şi neîmprăştierii ei şi faptului că 
l-a păzit de abaterea spre prăpăstiile din amândouă 
părţile; căci aşa defineşte prietenul lui Dumnezeu cu 
adevărat, Marele Vasilie, îngustimea căii mântuitoare 
şi pline de necazuri; şi largă - pentru libertatea ei de 
împătimire şi încrederea ce o dă, în cei ce povăţuiesc, 
celui ce o alege drept cale spre Dumnezeu, şi mai ales 
pentru mulţimea smereniei, singura care e mai presus 
de toate cursele diavolului, după Marele Antonie. De 
aceea s-a împlinit pentru el cu adevărat cuvântul: „Lată 
este porunca Ta foarte” (Psalm 118, 96). 

3) Dar voi trece peste aceasta ca peste ceva ce întrece 
puterea mea. Ştiu însă că pe lângă toate celelalte bune 
învățături, fericitul a adunat şi pe acelea pe care le laudă 
filosofii cei din afară. Căci, culegându-le şi pe acestea ca 
o albină cu adevărat înţeleaptă şi aflând în ele ceva fo- 
lositor, s-a făcut pe sine şi în ele învăţător fără preget la 
timp potrivit. Astfel, şi-a însuşit învăţăturile: „nimic prea 
mult” şi „cunoaşte-te pe tine însuți” şi altele asemenea, 
spre care mă mâna şi pe mine, dacă nu o voinţă plină de 
recunoştinţă, măcar nevoia neputinței. 

lar ceea ce mi-a poruncit sufletul tău sârguincios 
şi de bine iubitor am îndrăznit să fac, ferindu-mă de 
greşeala neascultării şi temându-mă de pedeapsa 
trândăviei. Şi împreună cu scrisoarea aceasta v-am tri- 
mis vouă, înţelepţilor ce staţi la masă cu Dumnezeu, 
cuvântul ce zăcea la mine nelucrat, adică învăţăturile 
fericitului care s-au aflat, pe cele pe care el s-a învred- 
nicit să le ia de la Părinţi şi pe cele pe care le-a predat 
ucenicilor săi, întocmindu-le şi învăţându-le potrivit 
primului şi adevăratului nostru Mântuitor. lar dacă 


cine iubeşte în chip total şi exclusiv o persoană descoperă tot 
nesfârşitul farmecului ei. 


550 FILOCALIA 


n-am putut afla toate sfintele lui cuvântări, ci foar- 
te puţine, şi acestea adunate fără legătură între ele 
de unii din cei sârguitori, prin purtarea de grijă a lui 
Dumnezeu, destoiniciei tale vor fi de folos şi în scurti- 
mea aceasta a lor, potrivit cuvântului: „Dă înţeleptului 
prilej şi va fi şi mai înțelept”*. 


4. Acesta e textul din PG 88, 1613-1618. În textul din Sources 
Chretiennes şi al lui Filaret urmează încă două capitole în care se 
reiau unele caracterizări ale vieţuirii lui Dorotei în mânăstire. Dar 
se pare că ele sunt adaosuri ulterioare. Căci, altfel, ar fi trebuit să 
urmeze după cap. 2 şi înainte de fraza cu care începe cap. 3. 


_ ALE CELUI ÎNTRE SFINȚI 
PARINTELE NOSTRU DOROTEI 


Felurite învățături 
lăsate ucenicilor săi, când a părăsit 
mânăstirea Avvei Serid 
şi a întemeiat cu ajutorul lui Dumnezeu 
mânăstirea sa, după moartea Avvei Ioan, 
„Proorocul”, şi după tăcerea desăvârşită 
a Avvei Varsanufie 


Despre lepădare 


1) La început, când a făcut Dumnezeu pe om, l-a 
aşezat pe el în rai, cum spune dumnezeiasca Scriptură, 
îimpodobindu-l cu toată virtutea. Şi i-a dat lui poruncă 
să nu mănânce din pomul din mijlocul raiului. Şi el 
se afla în desfătarea raiului, în rugăciune, în vedere 
duhovnicească, într-o slavă şi cinste mijlocie!, având 
simţurile întregi şi nevătămate? şi aflându-se în starea 
cea după fire, precum a fost zidit. Căci Dumnezeu l-a 


l. În textul din Sources Chretiennes şi în trad. lat. (PG 88, 
1618) se spune: „În toată slava şi cinstea”. Dar poate că textul 
grec din PG are dreptate, căci Adam nu se afla la capătul final al 
slavei, ci numai la mijlocul ei. 

2. Chiar simţurile lui erau neslăbite, pătrunzătoare, dar 
aceasta pentru că prin ele lucra nu numai mintea slăbită a 
omului, ci însuşi Duhul Sfânt, Care ţinea şi mintea în plinătatea 
lucrării ei. 

făcut pe om după chipul şi asemănarea Sa, adică 
nemuritor, liber, împodobit cu toată virtutea. Dar 
când a călcat porunca şi a mâncat din pomul din care 
Dumnezeu îi poruncise să nu mănânce, a fost scos 
din rai şi a căzut din starea cea după fire şi a ajuns în 
cea contrară firii, adică în păcat, în iubirea de slavă 
şi în iubirea de plăceri a vieţii acesteia şi în celelalte 
patimi, căzând sub stăpânirea lor*. Căci s-a făcut 
robul lor prin căderea sa. Şi aşa a început să crească 
păcatul treptat şi a împărăţit moartea. Nicăieri nu se 
mai afla cinstirea lui Dumnezeu, nicăieri cunoaşterea 
Lui, ci pretutindeni necunoştinţă de Dumnezeu. 
Numai puţini oarecare, cum au zis Părinţii, mişcaţi 
de legea naturală, au cunoscut pe Dumnezeu, cum 
a fost Avraam şi ceilalţi patriarhi, Noe şi lacov, şi, 
simplu spunând, puţini oarecare. Erau foarte rari cei 
ce cunoşteau pe Dumnezeu. Căci vrăjmaşul a întins 
toată răutatea lui. Şi împărăţind păcatul, a început 
închinarea la idoli, credinţa în mulţi dumnezei, 
vrăjitoria, uciderile şi toată răutatea diavolului. 

2) Atunci Bunul Dumnezeu, milostivindu-se de 
făptura Lui, a dat Legea scrisă prin Moise, prin care pe 
unele le-a oprit, iar pe altele le-a poruncit, spunând: 
„Aceasta să o faceţi, aceasta să nu o faceţi”. A dat 
poruncă şi îndată a zis: „Domnul Dumnezeul tău este 
un Domn” (Deuteronomul 6, 4), ca să despartă mintea 
lor de la mulţimea de zei. Şi: „Să iubeşti pe Domnul 
Dumnezeul tău din tot sufletul tău şi din tot cugetul 


3. După Sfinţii Părinţi, starea de păcat nu e starea naturală 
a omului, ci starea în Dumnezeu e cea naturală. Altfel e în 
învăţătura catolică, după care omul prin cădere a pierdut ceea 
ce era un adaos supranatural şi a rămas în starea naturii pure. 
Nu e natural să păcătuim. 

tău” (Deuteronomul 6, 5). Să vesteşti pretutindeni 
că Dumnezeu Unul este şi nu este altul afară de El. 
Căci, zicând: „Să iubeşti pe Domnul Dumnezeul tău“, 
a arătat că Dumnezeu Unul este şi că este un singur 
Domn. Şi iarăşi a spus în cele zece porunci: „Să te 
închini Dumnezeului tău şi numai Lui să-l slujeşti şi de 
El să te alipeşti” (Deuteronomul 6, 13), şi „În numele 
Lui să juri”. Apoi adaugă: „Să nu ai tu alţi dumnezeii, 
nici asemănarea a orice altceva din câte sunt în cer, 
sus, şi câte pe pământ, jos” (Deuteronomul 5, 7-8). 
Căci se aducea închinare tuturor făpturilor. 

3) Deci Bunul Dumnezeu a dat Legea spre ajutor, 
spre întoarcere, spre îndreptarea răului. Dar nu 
s-a îndreptat. A trimis prooroci şi nici aceştia n-au 
izbutit. Căci răutatea s-a întărit şi mai mult, cum 
zice Isaia: „Nici buba, nici rana, nici vânătaia nu mai 
erau calde şi nu se mai putea pune nici plasture, nici 
untdelemn, nici legătură peste ele” (Isaia 1, 6). Aşa 
zicând, răutatea nu era numai într-o parte, nici într-un 
singur loc, ci în tot trupul. Cuprinsese tot sufletul, 
stăpânea toate puterile lui. Nu se mai putea pune 
un plasture şi celelalte. Toate erau robite păcatului, 
toate erau stăpânite de el. Căci zice şi leremia: „Am 
doftoricit Babilonul şi nu s-a vindecat”, adică am 
vestit Babilonului numele Tău, am arătat poruncile 
Tale, binefacerile, făgăduinţele, am spus de mai 
înainte năvălirile duşmanilor (Ieremia 51, 9) şi totuşi 
nu s-a tămăduit, adică nu s-a pocăit, nu s-a înfricoşat, 
nu s-a întors de la răutatea lui. Sau cum zice şi în 
altă parte: „N-a primit mustrarea“, adică îndemnul, 
învăţătura. lar în Psalmi zice: „De toată mâncarea 
s-a scârbit sufletul lor şi s-au apropiat până la porţile 
morţii” (Psalm 106, 18). 

4) Atunci Bunul şi lubitorul de oameni Dumnezeu 
trimite pe Unul-Născut Fiul Său. Căci numai Dumnezeu 
putea tămădui şi birui o astfel de patimă. Şi proorocii 
au cunoscut aceasta. De aceea spune şi David în chip 
lămurit: „Cel ce şezi pe Heruvimi, arată-Te..., înalță 
stăpânirea Ta şi vino să ne mântuieşti pe noi“ (Psalm 79, 
2-3), şi: „Doamne, apleacă cerurile şi Te pogoară” (Psalm 
143, 5), şi altele ca acestea. Dar şi ceilalţi prooroci, fiecare 
dintre ei, au strigat multe de acestea în chip felurit, prin 
unele chemându-L să pogoare, prin altele asigurând că 
Se va pogori negreşit. 

Deci a venit Domnul nostru făcându-Se om pentru 
noi, ca, precum zice Sfântul Grigorie, să vindece pe 
asemenea cu asemenea, sufletul cu suflet, trupul 
cu trup“. Căci se face în toate om, afară de păcat. A 
luat însăşi fiinţa noastră, însăşi pârga frământăturii 
noastre şi se face un nou Adam, după chipul Celui 
ce l-a făcut pe el. Înnoieşte ceea ce este după fire şi 
face iarăşi întregi şi nevătămate simţurile noastre, 
cum au fost făcute la început. A înnoit pe omul căzut, 
făcându-Se om, a eliberat pe cel robit păcatului, pe 
cel purtat de el cu sila. Căci omul era târât prin silă şi 
tiranie de vrăjmaşul său, şi aproape şi cei ce nu voiau 
să păcătuiască păcătuiau de silă, cum zice Apostolul 
în numele nostru: „Că nu fac binele pe care-l voiesc, ci 
răul pe care nu-l voiesc, pe acela îl fac” (Romani 7, 19). 

5) Făcându-Se deci Dumnezeu om pentru noi, a 
eliberat pe om de tirania vrăjmaşului. Căci a doborât 
toată puterea lui, a zdrobit însăşi tăria lui şi ne-a izbăvit 
pe noi, ca să nu mai fim supuşi lui, ca să nu mai fim 
robiţi de el, dacă nu vom mai voi nici noi să păcătuim 


4. „Cuvântarea a XXVIII-a”, 11, PG 36, 325 B, şi „Cuvântarea 
a XLV-a”, 9, PG 36, 633 C. 

de bunăvoie. Căci ne-a dat nouă putere, precum a zis, 
să călcăm peste şerpi şi scorpii şi peste toată puterea 
vrăjmaşului (Luca 10, 19), curăţindu-ne de tot păcatul 
prin Sfântul Botez. Căci Sfântul Botez ne iartă şi ne 
şterge toate păcatele. Şi cunoscând Bunul Dumnezeu 
slăbiciunea noastră şi ştiind de mai înainte că vom 
păcătui iarăşi şi după Sfântul Botez, precum s-a scris: 
„Că se apleacă inima omului cu dinadinsul spre cele 
rele din tinereţile lui” (Facerea 8, 21), ne-a dat iarăşi, 
după bunătatea Lui, sfinte porunci care ne curăţesc 
pe noi, ca, dacă vom voi, să putem iarăşi să ne curăţim 
prin păzirea poruncilor nu numai de păcatele noastre, 
ci şi de patimile înseşi. Căci altceva este patima şi 
altceva, păcatul. Patimi sunt: iuţimea, slava deşartă, 
iubirea de plăcere, ura, pofta cea rea şi cele asemenea. 
lar păcatele sunt lucrările patimilor, când cineva le 
săvârşeşte pe acestea cu fapta, când lucrează prin 
trup acele fapte la care îndeamnă patimile. Se poate 
deci ca cineva să aibă patimile, dar să nu le lucreze. 

6) Deci ne-a dat, precum am spus, porunci care ne 
curăţesc chiar şi de patimile noastre înseşi, de înseşi 
relele înclinări ale omului nostru dinlăuntru. Căci îi 
sădeşte lui deosebirea binelui şi a răului, îl trezeşte, 
ii arată pricinile din care vine el la păcat şi zice: 
„Legea a spus: să nu preacurveşti, iar Eu zic: nici să 
nu pofteşti... Legea a spus: să nu ucizi, iar Eu zic: nici 
să nu te mânii” (Matei 5, 27, 21-22). Căci de pofteşti, 
chiar dacă astăzi nu preacurveşti, pofta dinlăuntru 
nu va înceta să te tulbure până ce nu te vei năpusti la 
lucrarea ei. De te mânii şi te superi împotriva fratelui 
tău, vei ajunge şi la clevetirea lui şi apoi la uneltirea 
împotriva lui. Şi aşa, înaintând pe încetul, ajungi până 
la urmă şi la uciderea lui. 

larăşi Legea zice: „ochi pentru ochi, dinte pentru 
dinte” şi cele următoare (Matei 5, 38). lar El ne 
îndeamnă nu numai să primim cu îndelungă-răbdare 
lovitura celui ce ne pălmuieşte, ci să-i întoarcem cu 
smerenie şi celălalt obraz. Scopul Legii era să ne 
înveţe să nu facem ceea ce nu voim să ni se facă. 
Atunci Legea ne oprea să facem răul de frica de a nu-l 
pătimi şi noi. Acum se caută, precum am spus, să se 
scoată din om însăşi ura, însăşi iubirea de plăcere, 
însăşi iubirea de slavă şi celelalte patimi. 

7) Scopul de acum al Stăpânului nostru Hristos 
este, precum am spus, să ne înveţe de unde am venit 
la toate aceste păcate, de unde am căzut în toate 
zilele rele. Deci mai întâi ne-a eliberat pe noi, precum 
am spus mai înainte, prin Sfântul Botez, dându-ne 
iertarea păcatelor, şi ne-a dat puterea să facem binele, 
dacă voim; şi să nu mai fim atraşi, cum ar zice cineva, 
cu sila la rău. Căci cel robit păcatelor e împovărat şi 
tras de ele, precum zice: „Fiecare e legat de lanţurile 
păcatelor sale” (Pilde 5, 22). Apoi ne învaţă prin 
sfintele Sale porunci cum să ne curăţim chiar şi de 
patimi, ca să nu cădem prin acestea iarăşi în aceleaşi 
păcate. Apoi ne arată pricina de unde vine cineva 
chiar la dispreţuirea şi neascultarea poruncilor lui 
Dumnezeu. Şi astfel ne dăruieşte şi leacul acesteia, ca 
să putem să ascultăm şi să ne mântuim. 

Care e deci leacul acesta şi care e pricina dis- 
preţuirii? Auziţi ce zice Domnul nostru: „Învăţaţi de 
la Mine că sunt blând şi smerit cu inima şi veţi afla 
odihnă sufletelor voastre” (Matei 11, 29). lată cum 
ne-a învăţat aici pe scurt, printr-un singur cuvânt, 
rădăcina şi pricina tuturor relelor şi leacul ei în 
vederea tuturor bunâtăţilor; ne-a arătat că mândria 

e cea care ne-a doborât şi că este cu neputinţă să 
fim miluiţi altfel decât prin ceea ce e contrar ei: prin 
smerita cugetare. Căci mândria naşte dispreţuirea şi 
neascultarea pierzătoare, precum smerita cugetare 
naşte ascultarea şi mântuirea sufletelor. lar când 
zic smerita cugetare, înţeleg pe cea adevărată, nu 
smerenia în cuvântul simplu şi în arătare; înţeleg 
starea lăuntrică smerită, născută în chip propriu în 
inima însăşi, în cugetul însuşi, căci zice: „Sunt blând 
şi smerit cu inima”. 

8) Deci cel ce voieşte să afle adevărata odihnă a 
sufletului său să înveţe smerita cugetare şi va vedea că 
în ea este toată bucuria şi toată slava şi toată odihna", 
precum în mândrie sunt toate cele dimpotrivă. Căci de 
unde am venit la toate necazurile acestea? De ce am 
căzut în toată starea aceasta vrednică de plâns? Nu din 
pricina mândriei noastre? Nu pentru neînţelepciunea 
noastră? Nu pentru că ţinem la voia noastră cea rea? 
Nu pentru că stăpâneşte în noi amărăciunea voii 
noastre?" Dar de unde? Nu a fost zidit omul întru toată 
desfătarea, întru toată bucuria, întru toată odihna, 


5. Smerenia e odihna adevărată a sufletului care a scăpat 
de nemulțumiri pentru neîmplinirea poftelor lui de mândrie, de 
plăceri şi de duşmăniile ce îi vin de aici. El nu trebuie să lupte cu 
alţii pentru satisfacerea poftei sale mereu mai mari, ci trăieşte 
în nesfârşirea lui Dumnezeu, pentru care nu trebuie să se lupte 
cu semenii, ci doar cu poftele proprii, care mereu îl neliniştesc. 
El luptă pentru linişte prin linişte. Unde e mândrie, e tulburarea 
ambițiilor, unde e smerenie, e odihna în Dumnezeu, având în El 
totul. Nu eu am să lupt pentru lucruri trecătoare, ci Dumnezeu 
mi le dă pe cele netrecătoare, dar şi pe cele trecătoare, în mica 
măsură în care am nevoie de ele. 

6. Voile noastre, nesatisfăcute cum voim noi, de cele mai 
multe ori ne produc amărăciune. 

întru toată slava? Nu era în rai? I s-a poruncit: să 
nu faci aceasta! Şi a făcut. Vezi mândria? Vezi tăria 
cerbicei? Vezi nesupunerea? De aceea Dumnezeu, 
văzând această neruşinare, zice: „Acesta e nebun, 
acesta nu ştie să se bucure. De nu va cunoaşte zile 
rele, va pieri cu desăvârşire. Căci de nu va învăța ce 
este necazul, nu va afla ce este odihna”. Atunci i-a dat 
lui cele vrednice de el şi l-a scos din rai. A fost predat 
deci iubirii de sine şi voilor sale, ca să-ți zdrobească 
oasele sale, ca să învețe să nu se bizuie pe sine, ci să 
asculte de porunca lui Dumnezeu, ca aceste urmări 
nenorocite ale neascultării lui să-l înveţe odihna 
ascultării, cum zice prin proorocul: „Te va învăţa pe 
tine neascultarea ta” (Ieremia 2, 19). 

Dar bunătatea lui Dumnezeu n-a trecut cu vederea 
făptura Sa, precum am spus de multe ori, ci o îndeamnă 
iarăşi, o cheamă iarăşi: „Veniţi la Mine toți cei osteniţi 
şi împovărați şi vă voi odihni pe voi” (Matei 11, 28). Iată, 
ați ostenit; iată, aţi suferit atâtea greutăţi; iată, aţi fost 
supuşi ispitelor răului şi neascultării voastre. Veniţi, în 
sfârşit, întoarceţi-vă! Veniţi şi cunoaşteţi neputinţa şi 
necinstea voastră, veniţi la odihna şi la slava voastră! 
Veniţi, întoarceţi-vă prin smerita cugetare la viaţa pe 
care aţi pierdut-o prin semeaţa cugetare! „Învăţaţi de 
la Mine că sunt blând şi smerit cu inima şi veţi afla 
odihnă sufletelor voastre” (Matei 11, 29). 

9) Vai, fraţii mei, ce face mândria! Vai, ce poate 
smerita cugetare! Ce nevoie a fost de toate ocolurile 
acestea? Căci dacă s-ar fi smerit Adam şi ar fi ascul- 
tat de Dumnezeu şi ar fi păzit porunca de la început, 
n-ar fi căzut. Dar şi după ce s-a urâţit, Dumnezeu i-a 
dat prilej de a se pocăi şi de a fi miluit. Însă gruma- 
zul lui a rămas ţeapân. Şi a venit Dumnezeu zicând: 

„Adame, unde eşti?”, adică: „De la ce slavă, la ce ruşine 
ai coborât?” Şi apoi îl întreabă: „De ce ai păcătuit? De 
ce ai călcat porunca?” Prin aceasta îl îndemna anume 
să spună: „lartă-mă!” Dar unde se aude: „lartă-mă”? 
Nicăieri nu se vede smerenie; nicăieri, pocăință, ci 
dimpotrivă, răspunde împotrivă: „Femeia pe care Tu 
mi-ai dat-o”. Nu zice: „Femeia şi-a râs de mine“, ci: 
„Femeia pe care Tu mi-ai dat-o”, ca şi când ar zice: 
„Nenorocirea ce Tu mi-ai adus-o pe cap”. Căci aşa 
se întâmplă, fraţilor, când omul nu suportă să se 
învinovăţească pe sine: nu se fereşte să pună vina pe 
Dumnezeu însuşi. 

Apoi se îndreaptă şi spre aceea şi-i zice: „Pentru ce 
n-ai păzit porunca?” E ca şi când i-ar fi zis anume: „Zi 
măcar: lartă-mă!», ca să se smerească sufletul tău şi să 
fiemântuit“.Şiiarăşinuseaudenicidecum: „lartă-mă!”, 
ci răspunde şi ea, zicând: „Şarpele m-a amăgit”, adică: 
„Dacă el a păcătuit, ce sunt eu vinovată?” Ce faceţi, 
nenorociţilor? Puneţi o metanie, recunoaşteţi greşala 
voastră, priviţi dezgolirea păcatului vostru! Dar niciu- 
nul dintre ei nu s-a învrednicit să se învinovăţească pe 
sine însuşi, niciunul nu s-a aflat având o cât de mică 
smerenie. 

10) Deci, iată, priviţi unde a ajuns starea voastră! 
lată la ce fel şi la câte rele ne-a adus pornirea de a 
ne îndreptăţi pe noi, de a ne încrede în noi înşine, 
de a ţine la voia noastră! Şi toate acestea sunt fiice- 
le mândriei, duşmana lui Dumnezeu, precum sunt 
fiicele smereniei învinovăţirea de sine, neîncrederea 
în înţelepciunea noastră, urârea voii noastre proprii. 


7. Mândria e închidere faţă de Dumnezeu, e suficienţă de 
sine şi, ca atare, pricină de sărăcire a existenţei. Nimeni şi ni- 
mic nu poate exista numai prin sine. Toate sunt în legătură, în 

Prin acestea se învredniceşte cineva a se regăsi pe 
sine şi a reveni la ceea ce e după fire, prin curăţire 
cu ajutorul poruncilor lui Hristos. Căci fără smerenie 
nu se poate supune cineva poruncilor, nici veni la vre- 
un bine, cum a spus Avva Marcu: „Fără zdrobirea ini- 
mii e cu neputinţă să se izbăvească cineva de păcat 
şi să dobândească virtuțile“. Deci prin zdrobirea ini- 
mii primeşte cineva poruncile, se izbăveşte de păcat, 
agoniseşte virtuțile şi vine, la sfârşit, la odihnă. 

11) Aceasta ştiind-o şi toţi sfinţii, s-au grăbit, prin 
toată purtarea lor smerită, să se unească pe ei cu 
Dumnezeu. Căci unii s-au făcut iubitori de Dumnezeu 
şi anume cei ce, după Sfântul Botez, nu numai că au 
tăiat lucrările patimilor, ci au voit să biruiască şi pati- 
mile înseşi şi să se facă nepătimaşi. Aşa au fost Sfân- 
tul Antonie şi Pahomie şi ceilalți bărbaţi purtători de 
Dumnezeu. Având aceştia ca scop să se curățească pe 
ei înşişi, cum zice Apostolul, de toată întinăciunea tru- 
pului şi a duhului, au cunoscutcă sufletul se curăţeşte, 
cum am spus mai înainte, prin păzirea poruncilor. 


comunicare. Şi numai prin aceasta se ţin. De aceea, mândria e şi 
pricina dizarmoniei generale; toate merg scârțâind, toate suferă 
de o boală generală din pricina mândriei. Ele nu se pot rupe de 
tot una de alta, dar nici nu sunt deplin şi sănătos articulate une- 
le cu altele. O spun aceasta gândindu-mă la creaţie. Căci Dum- 
nezeu nu suferă în Sine de această dizarmonie, dar suferă pentru 
suferinţa creaţiei Sale, a operei Sale. Ea se opune atenţiei Lui şi ca 
să-L blameze pe El pentru suferința de care suferă ca operă a Lui. 
Tăgăduirea voinţei proprii e tăgăduirea voinţei opuse voinţei lui 
Dumnezeu, Care vrea să le ţină pe toate în armonie. Smerenia e 
multumirea cu încadrarea proprie în întregul general, în armonia 
totului, care ca atare se află şi în armonie cu Dumnezeu. 

8. Marcu Ascetul, „Despre cei ce-şi închipuie că se îndrep- 
tăţesc din fapte”, în: Filoc. rom., l; PG 65, 1961 A. 

Căci mintea însăşi se curățeşte prin aceasta şi vede 
din nou şi se întoarce la starea cea după fire. Căci 
„porunca Domnului cea luminoasă luminează ochii” 
(Psalm 18, 9). Şi au înţeles că, fiind în lume, nu pot do- 
bândi uşor virtutea şi de aceea şi-au iscodit şi ales lor 
o viaţă şi o purtare străină, adică pe cea singuratică, şi 
au început să fugă din lume şi să locuiască în pustiuri, 
să petreacă în posturi, în culcări pe jos, în privegheri 
şi în alte grele pătimiri, în lepădarea de ţară, de ru- 
denii, de bani, de avuţiile proprii; şi, simplu spunând, 
şi-au răstignit lor lumea şi n-au păzit numai poruncile, 
ci au adus şi daruri lui Dumnezeu, şi iată cum. 

Poruncile lui Hristos s-au dat tuturor creştinilor 
şi tot creştinul e îndatorat să le păzească. Căci sunt, 
cum ar zice cineva, dările datorate împăratului. 
Cine va scăpa de pedeapsă, de va zice: „Nu dau 
dările împăratului“? Dar sunt în lume oameni mari 
şi străluciți, care nu dau numai dări împăratului, ci 
îi aduc şi daruri. lar aceştia se învrednicesc de mare 
cinste, de mari daruri şi dregătorii. 

12) Deci, astfel, şi Părinţii nu au păzit numai po- 
runcile, ci au adus şi daruri lui Dumnezeu. lar daruri- 
le sunt: fecioria şi neagonisirea. Acestea nu sunt po- 
runci, ci daruri. Că nu s-a scris nicăieri: „Să nu-ţi iei fe- 
meie, să nu faci copii”. Nici n-a dat Hristos o poruncă 
când a zis: „Vinde-ţi averile”. Căci când a venit la el 
omul de Lege zicând: „Învăţătorule bun, ce să fac ca 
să moştenesc viaţa de veci?”, a răspuns: „Ştii porunci- 
le: să nu ucizi, să nu preacurveşti, să nu furi, să nu dai 
mărturie mincinoasă împotriva aproapelui” şi celelal- 
te (Matei 19, 16-21). lar acela zicând: „Toate acestea 
le-am păzit din tinereţile mele”, adaugă: „De voieşti să 
fii desăvârşit, vinde-ţi averile tale şi le dă săracilor” şi 

celelalte. Iată că nu a zis: „Vinde-ţi averile tale” dându-i 
o poruncă, ci sfătuindu-l. Căci, spunând: „De voieşti”, 
a arătat că nu porunceşte, ci sfătuieşte. 

13) Precum am spus deci, Părinţii au adus lui 
Dumnezeu, pe lângă celelalte virtuţi, ca daruri: fe- 
cioria şi neagonisirea, şi precum am spus înainte, 
şi-au răstignit lor lumea şi s-au nevoit ca şi pe ei să se 
răstignească lumii, cum zice Apostolul: „Mie lumea 
s-a răstignit şi eu, lumii” (Galateni 6, 14). Care e de- 
osebirea? Lumea se răstigneşte omului, când omul 
se leapădă de lume, şi anume: îmbrăţişează viaţa 
singuratică şi părăseşte părinţii, rudeniile, banii, ave- 
rile, afacerile, târgurile. Atunci se răstigneşte lumea 
lui, căci a părăsit-o. Aceasta e ceea ce spune Apos- 
tolul: „Mie lumea s-a răstignit”. Apoi adaugă: „şi eu, 
lumii”. Cum se răstigneşte deci, omul, lumii? Când, 
după izbăvirea de lucrurile din afară, se luptă chiar 
şi faţă de plăceri, chiar faţă de poftele lucrurilor şi 
față de voile sale şi-şi omoară patimile sale. Atunci se 
răstigneşte şi el însuşi lumii şi se învredniceşte, po- 
trivit Apostolului, să spună: „Mie lumea s-a răstignit 
şi eu, lumii”. 

14) Deci Părinţii, precum am spus, răstignindu-şi 
lumea loruşi, s-au sârguit prin nevoinţe să se răs- 
tignească şi pe ei lumii. Noi am socotit că ne 
răstignim nouă lumea când am părăsit-o şi am ve- 
nit în mânăstire; dar nu voim să ne răstignim şi pe 
noi înşine lumii. Căci avem încă plăcerile faţă de ea, 
avem încă împătimirile față de ea, pătimim încă de 
slava ei, pătimim încă de mâncăruri şi de haine. Căci 
de e vreo unealtă frumoasă şi suntem împătimiţi de 
ea şi lăsăm această mică unealtă să ne stăpânească, 
cum a zis Avva Zosima, ţinând la ea ca la o sută de 

livre de aur, chiar dacă socotim că am ieşit din lume şi 
am lăsat cele ale ei şi am venit în mânăstire, ne aflăm 
prin lucruri neînsemnate împătimiţi de ea. Aceasta o 
pătimim din multa lipsă de minte, căci, lăsând lucru- 
rile mari şi de mare preţ, ne împlinim patimile noas- 
tre prin unele foarte mici. Fiecare din noi a lăsat ceea 
ce a avut, cel ce a avut lucruri mari, pe cele mari, şi 
cel ce a avut orice a lăsat şi el ce a avut, fiecare după 
puterea lui şi am venit în mânăstire; şi, precum am 
spus, prin lucruri neînsemnate şi de nimic multumim 
împătimirea noastră. Dar nu trebuie să facem aşa, ci, 
precum ne-am lepădat de lume şi de lucrurile din ea, 
aşa trebuie să ne lepădăm şi de împătimirea faţă de 
lucrurile din ea, şi să ştim ce este lepădarea şi pentru 
ce am venit în mânăstire şi ce este schima pe care am 
luat-o, şi să ne potrivim ei şi să ne nevoim asemenea 
părinţilor noştri (spirituali, n. trad.). 

15) Schima pe care o purtăm este colovionul fără 
mâneci, un brâu de piele, analavul (perimanul) şi cu- 
lionul. Acestea sunt simboluri şi trebuie să aflăm ce 
înseamnă simbolurile (chipurile) schimei noastre. 
De ce purtăm colovionul (mantia) fără mâneci? Dacă 
toţi ceilalţi au mâneci, de ce noi nu avem? Mânecile 
sunt chipuri ale mâinilor, iar mâinile înseamnă lu- 
crarea. Când ne vine vreun gând să lucrăm ceva pro- 
priu omului vechi prin mâini, de pildă să furăm, sau 
să lovim, sau să facem simplu vreun păcat oarecare 
prin mâini, trebuie să luăm aminte la schima noastră 
şi să aflăm că nu avem mâneci, adică nu avem mâini 
să facem ceva din cele ale omului vechi. Dar colovio- 
nul nostru are şi un semn de porfiră (purpură). Ce 
vrea să spună semnul de porfiră? Oricine slujeşte 
în oastea împăratului are pe mantia lui un semn de 

porfiră. Fiindcă împăratul poartă porfiră, toţi ostaşii 
lui pun porfiră pe mantaua lor, adică poartă o haină 
împărătească, ca să arate prin aceasta că sunt ai 
împăratului şi slujesc în oastea lui. 

Aşa şi noi: luăm semnul de porfiră pe colovionul 
nostru, arătând că am intrat în oastea lui Hristos şi 
suntem datori să răbdăm toate pătimirile Lui pe care 
le-a răbdat El pentru noi. De fapt, când Domnul nos- 
tru a pătimit, a purtat veşmântul de porfiră. Întâi ca 
împărat, căci El este „Împăratul împăraţilor şi Dom- 
nul domnilor” (Apocalipsa 19, 16). Apoi şi ca unul ce 
era batjocorit de cei nelegiuiţi. Deci şi noi, având sem- 
nul de porfiră, vestim, cum am spus, că răbdăm toa- 
te pătimirile Lui. Şi precum ostaşul nu părăseşte oas- 
tea lui ca să meargă să se facă plugar sau negustor 
- pentru că prin aceasta cade din oastea lui (cum zice 
Apostolul: „Nimeni, slujind în oaste, nu se împleteşte 
cu treburile vieţii, ca să fie pe plac conducătorului de 
oaste” (2 Timotei 2, 4) -, aşa şi noi trebuie să luptăm 
şi să ne luăm grija de la toate cele ale lumii aceste- 
ia şi să slujim numai lui Dumnezeu, cum se zice, ca 
să fie fecioara şezând frumos lângă El, neîmprăştiată 
(1 Corinteni 7, 34). 

16) Dar avem şi brâu. Pentru ce-l purtăm? Brâ- 
ul pe care-l purtăm e întâi un simbol că suntem 
pregătiţi de lucru. Căci tot cel ce voieşte să lucreze 
se încinge întâi cu brâul, apoi începe lucrul, precum 
s-a spus: „să fie mijloacele voastre încinse” (Efeseni 
6, 14). Şi iarăşi, ca, precum e încins trupul mort, aşa 
şi noi să omorâm pofta noastră. Căci brâul se pune 
în jurul mijlocului, pentru că acolo sunt rărunchii în 
care se spune că se află partea poftitoare a sufletu- 
lui. Aceasta este ceea ce zice Apostolul: „Omorâţi 

mădularele voastre cele de pe pământ: curvia, ne- 
curăția” şi celelalte (Coloseni 3, 5). 

17) Avem şi analav (periman). Acesta se pune 
în chipul Crucii pe umerii noştri. El este simbolul 
Crucii, purtat pe umerii noştri, precum zice: „la-ţi 
crucea şi urmează-Mi Mie” (Matei 16, 24; Marcu 8, 34). 
Şi ce este Crucea altceva decât desăvârşita omorâ- 
re care se săvârşeşte în noi prin credinţa în Hristos? 
Căci credinţa, cum zice iarăşi Gheronticonul (Pateri- 
cul), înlătură pururea cele ce ne împiedică şi ne face 
neîmpiedicată lucrarea ce ne duce la o astfel de omo- 
râre desăvârşită, sau îl face pe cineva să fie mort faţă 
de toate cele ale lumii acesteia. Şi de a lăsat cineva 
părinţi, îl ajută să lupte şi cu împătimirea faţă de ei, 
ca şi față de bani şi avuţii, faţă de orice lucru de care 
s-a lepădat, precum am mai spus; îl face să se lepe- 
de de împătimirea însăşi. Şi aceasta este lepădarea 
desăvârşită. 

Dar luăm şi culion (cuculion). lar acesta este sim- 
bolul smereniei, căci pruncii mici, nevinovaţi, poartă 
culion. lar omul vârstnic nu poartă culion. Deci noi 
de aceea îl purtăm, ca să fim prunci cu răutatea, cum 
zice Apostolul: „Fraţilor, nu fiţi prunci cu mintea, ci cu 
răutatea” (1 Corinteni 14, 20). Dar ce este a fi prunc 
cu răutatea? Pruncul care nu are răutate, de e ne- 
cinstit, nu se mânie, de este cinstit, nu se umple de 
slavă deşartă. De ia cineva ale lui, nu se necăjeşte, 
căci e prunc cu răutatea. Nu se răzbună cu patimă, 
nu râvneşte slava. Culionul e şi semn al harului lui 
Dumnezeu. Căci precum culionul acoperă şi încălzeşte 
capul copilului, aşa şi harul lui Dumnezeu acoperă şi 
mintea noastră, cum se spune în Gheronticon. Pentru 
că culionul este simbolul harului Mântuitorului nostru 

Dumnezeu, care ne acoperă cugetarea şi încălzeşte 
pruncia în Hristos, pentru dracii care încearcă puru- 
rea să ne lovească şi să ne rănească. 

18) Deci, iată, avem şi brâul pe mijlocul nostru, 
care este omorârea poftei neraţionale, şi perimanul pe 
umăr, care este Crucea. lată şi culionul, care este sem- 
nul nevinovăţiei şi al prunciei în Hristos. Să vieţuim 
deci potrivit schimei noastre, cum au spus Părinţii, ca 
să nu purtăm o schimă străină, ci, precum am părăsit 
cele mari, aşa să lăsăm şi cele mici. Am părăsit lumea, 
să părăsim şi împătimirile de ea. Căci împătimirile, 
precum am spus, ne leagă de lume şi prin unele lucruri 
mici şi fără de niciun preţ, fără să ştim. 

19) De voim deci să ne izbăvim şi să ne eliberăm cu 
desăvârşire, să ne învăţăm să ne tăiem voile noastre 
şi aşa, înaintând câte puţin cu ajutorul lui Dumnezeu, 
vom ajunge la despătimire. Căci nimic nu foloseşte pe 
oameni aşa de mult ca tăierea voii lor. Din acest lu- 
cru înaintează cineva cu adevărat aproape spre toată 
virtutea. Şi precum omul, mergând pe drum şi aflând 
un buştean şi înlăturându-l, mai face o bună parte din 
drumul lui, aşa e cu cel ce înaintează tăindu-şi voia 
lui. Căci, tăindu-şi voia lui, câştigă despătimirea şi, 
prin despătimire, vine cu Dumnezeu la desăvârşita 
nepătimire?*. El poate, pe o scurtă distanţă de drum, 


9. Voia proprie e socotită una cu împătimirea. Nu e o voie 
neutră, ci e totdeauna în slujba unei patimi. Ea constă din atâtea 
voi câte patimi are omul, sau câte forme ia în fiecare împrejurare o 
patimă sau alta a omului. Voia e propriu-zis mişcarea unei patimi 
spre satisfacerea ei. De aceea, voia aceasta e pe de o parte una, pe 
de alta, multe. Poate ordinea aceasta a înaintării în despătimire l-a 
înrâurit şi pe Scărarul să vorbească întâi de lepădarea exterioară 
şi apoi de despărţirea lăuntrică prin tăierea voii sau prin ascultare. 
Acestea sunt şi primele trei trepte la Scărarul. 

să-şi taie zece voi. El vede ceva şi gândul îi spune: „la 
seama acolo”, iar el zice gândului: „Nu iau seama” 
şi-şi taie voia lui, căci nu ia seama!. Iarăşi află pe unii 
care îl clevetesc şi gândul îi spune: „Zi şi tu cuvântul 
acesta”, şi el îşi taie voia sa şi nu-l zice. Şi iarăşi îi zice 
gândul: „Mergi, întreabă pe bucătarul ce fierbe”, şi nu 
merge, şi-şi taie voia lui. Vede iarăşi ceva, şi gândul îi 
spune: „Întreabă cine a adus aceasta?”, şi el îşi taie 
voia sa şi nu întreabă. Şi, tăind-o aşa mereu, ajunge 
la obişnuinţa de a o tăia şi, începând de la cele mici, 
ajunge să taie cu linişte şi cele mari!!, şi aşa ajunge 
nici să nu mai aibă peste tot voie. Şi orice i s-ar în- 
tâmpla îl lasă liniştit (îl odihneşte, n. trad.), ca şi când 
i-ar fi propriu (după voia lui, n. trad.). Şi astfel, fără să 
voiască să facă voia lui, se află totdeauna făcând-o 
pe aceasta. Căci, neavând ceva al său, tot ce se face 
e al său!?. Şi aşa se află, cum am spus, neavând o 
împătimire şi din despătimire, cum am spus, vine la 
nepătimire. 

20) lată la ce înaintare duce pe încetul tăierea voii 
proprii. Din pilda acelui fericit Dosoftei, auziţi de la ce 


10. Celui ce-şi face drum cu gândul la Dumnezeu mereu i 
se prezintă un gând care-i atrage luarea-aminte, abătându-l, şi 
mereu omul trebuie să-i spună acelui gând: „nu mă interesează 
ce-mi spui” şi prin aceasta îşi taie voia sa (propriu-zis aceasta nu 
mai e voia sa). 

11. A tăia cu odihna cele amare înseamnă a le tăia fără dure- 
re, fără mare efort. 

12. Toate făcându-se din voia lui Dumnezeu, iar el însuşindu-şi 
voia lui Dumnezeu, tot ce se face socoteşte că se face după voia 
lui. Chiar din cele ce par că-i sunt contrarii el trage un folos, pri- 
mindu-le cu răbdare şi, din răbdarea şi bunătatea lui, face din 
partea lui tot ce poate face mai bun şi pentru ceilalţi şi pentru 
planul general al lui Dumnezeu. 

viaţă şi de la ce desfătări şi moliciuni plecând acest 
om, care nici nu auzise măcar vreodată cuvântul lui 
Dumnezeu, la ce măsuri l-a dus pe el în scurtă vreme 
faptul de a fi ţinut ascultarea şi de a-şi fi tăiat voia sa. 
Şi cum l-a slăvit pe el Dumnezeu şi nu a lăsat să fie 
uitată această virtute a lui, ci a descoperit-o Sfântului 
Bătrân, încât acesta l-a văzut pe el bucurându-se de 
fericire între toţi sfinţii aceia. 

21) Dar vă spun şi alt lucru, petrecut la fel şi aproa- 
pe de mine. Aceasta, ca să învăţaţi că şi de la moar- 
te îl scapă pe om ascultarea şi renunţarea la voia sa. 
Aflându-mă eu odată în cele ale Avvei Serid!*, veni aco- 
lo un ucenic al unui mare bătrân din părţile Ascalonu- 
lui pentru a aduce un răspuns de la Avva lui. Şi avea 
porunca să se întoarcă până seara la chilia lui. Între 
timp se porneşte o furtună năprasnică, însoţită de 
ploaie şi de tunete şi pârâul din apropiere se umplu în 
întregime de ape. Acela voi să plece pentru cuvântul 
bătrânului. lar noi îl rugam să rămână, socotind că este 
cu neputinţă să scape din râu. Dar acela nu ascultă de 
noi ca să rămână. Ne ziserăm noi pe urmă: „Să mergem 
cu el până la râu. Căci de-l va vedea, se va întoarce de 
la sine”. Plecarăm deci cu el şi, când am ajuns la râu, 
acela îşi dezbrăcă hainele şi le legă pe cap şi se încinse 
cu şorțul lui şi se aruncă în acel torent înfricoşător. lar 
noi stăteam înspăimântați şi tremurând, ca nu cumva 
să se înece. Acela însă rămase plutind pe deasupra şi 
îndată se află la cealaltă margine, îşi îmbrăcă hainele 
lui, ne făcu de acolo o metanie, îşi luă rămas bun şi 
plecă alergând. lar noi rămaserăm minunându-ne şi 
uimiţi de puterea virtuţii. Căci noi îl urmăream cu frică, 
iar el trecu fără primejdie, pentru ascultarea lui. 


13. În mânăstirea lui Serid. 

22) Dar să ne amintim şi de fratele acela pe care l-a 
trimis Avva lui, pentru cele de trebuinţă ale lor, la cel 
ce se ocupa cu cele ale mânăstirii în satul din apropie- 
re. Când acesta s-a văzut pe sine atras de fiica aceluia 
la amestecare urâtă, a spus numai atât: „Dumneze- 
ule, scapă-mă pentru rugăciunile părintelui meu” şi 
îndată s-a aflat pe calea schitului spre părintele lui. 
Vedeţi puterea virtuţii, vedeţi lucrarea cuvântului, cât 
ajutor are cineva cerând rugăciunile părintelui său! 
Căci numai spunând: „Dumnezeule, prin rugăciunile 
părintelui meu, scapă-mă”, îndată s-a aflat pe cale!*. 
Vedeţi smerenia şi evlavia amândurora! Erau în strâm- 
torare şi bătrânul voi să trimită pe fratele la cel ce se 
ocupa cu cele de trebuinţă ale lor. Şi nu i-a zis lui: 
„Du-te!”, ci i-a spus: „Voieşti să mergi?” La fel şi fratele 
n-a zis: „Mă duc”, ci i-a zis lui: „Fac precum voieşti”, 
căci se temea şi de sminteli, dar şi de a nu asculta 
de părintele lui. Apoi, când au ajuns la strâmtorare, 
i-a zis lui Bătrânul: „Scoală-te şi du-te!” Şi nu a zis: 
„Nădăjduiesc în Dumnezeul meu, că te va acoperi”, ci 
a zis: „Nădăjduiesc în rugăciunile părintelui meu, că 
te vor acoperi”. La fel şi fratele, când a fost ispitit, n-a 
zis: „Dumnezeul meu, scapă-mă”, ci: „Dumnezeule, 
pentru rugăciunile părintelui meu, scapă-mă”P. Şi fie- 
care din ei şi-a pus nădejdea în rugăciunile părintelui 
său. Vedeţi cum au înjugat ascultarea cu smerenia? 


14. Apophtegmata Patrum (Patericul), „Pentru Avva 
Ammona', 3, PG 65, 128 D. 

15. Apelul la rugăciunile altora are şi rostul de a întreţine 
în fiecare credincios smerenia, de a socoti că ceilalţi sunt 
mai buni, deci că rugăciunile lor au o mai sigură intrare la 
Dumnezeu, intrând prin iubire mai mult în atmosfera iubirii Lui. 
E ceea ce nu înţeleg protestanții şi în aceasta se arată din nou o 
mândrie individualistă. 

Căci, precum se înjugă doi cai la o căruţă şi un cal 
nu poate să o ia înaintea altuia, căci o rupe, aşa are 
nevoie ascultarea să fie înjugată cu ea smerenia. Şi 
cum poate cineva să se învrednicească de acest har, 
de nu se va sili, precum am spus, să taie voile sale şi 
să se predea pe sine, după Dumnezeu, părintelui său, 
neîndoindu-se câtuşi de puţin, ci toate făcându-le, ca 
şi aceia, cu încredințarea că ascultă de Dumnezeu? 
Acesta se va învrednici de milostivire, acesta se va în- 
vrednici de mântuire. 

23) Acest cuvânt ne duce cu mintea şi la Sfântul 
Vasile care, cercetând odată mânăstirile lui de obşte, 
a întrebat pe unul dintre egumeni: „Ai pe vreunul din- 
tre cei ce se mântuiesc?” lar Avva i-a răspuns: „Prin 
rugăciunile tale, stăpâne, toţi voim să ne mântuim”. 
Sfântul Vasile îl întrebă iarăşi: „Ai pe vreunul dintre cei 
ce se mântuiesc?”. Înţelegând acela (căci era şi el om 
duhovnicesc), a spus: „Da!”. Îi zise Sfântul: „Adu-mi-l 
pe acela”. lar venind acel frate, îi zise Sfântul: „Dă-mi 
să mă spăl”. Acela plecă şi-i aduse de spălat. După ce 
Sfântul Vasile s-a spălat, luă şi el apa şi spuse frate- 
lui: „Primeşte şi te spală şi tu”. Acela primeşte apa de 
spălat de la Sfântul, fără să stea pe gânduri. După ce 
l-a încercat pe acela prin aceasta, îi zise iarăşi: „Când 
voi intra în altar, vino şi-mi adu aminte să te hiroto- 
nesc”. Acela ascultă iarăşi fără să se gândească. Şi 
când văzu pe Sfântul Vasile înăuntru în altar, merse 
şi-i aduse aminte. Şi-l hirotoni pe el şi-l luă cu sine. 
Căci cui i s-ar fi îngăduit să fie cu acel Sfânt de Dum- 
nezeu purtător, dacă nu acestui frate binecuvântat?!* 

24) Voi nu aveţi cunoştinţă despre lucrul ascultării 
fără alegere. Nici nu cunoaşteţi odihna ei. Am întrebat 


16. Patericul, „Pentru Sfântul Efrem“, 1, PG 65, 167. 

odată pe bătrânul Avva loan al Avvei Varsanufie şi am 
zis: „Stăpâne, deoarece Scriptura zice că prin multe 
necazuri trebuie să intrăm noi în Împărăţia cerurilor 
(Fapte 14, 22), şi eu văd că nu am niciun necaz, ce trebu- 
ie să fac, ca nu cumva să pierd sufletul meu, fiindcă nu 
am niciun necaz, nicio grijă?” lar de se întâmpla să am 
vreun gând, luam tăbliţa şi scriam Bătrânului. Căci îl în- 
trebam prin scrisori, înainte de a-i sluji lui. Şi înainte de 
a primi porunca lui, scriind, simţeam folosul uşurării. 
Aşa de mare era negrija şi odihna. Dar eu, necunoscând 
puterea virtuţii şi auzind că prin multe necazuri trebuie 
să intrăm noi în Împărăţia cerurilor, mă temeam pen- 
tru că nu aveam necazuri. Când deci am arătat aceasta 
Bătrânului, el îmi spuse: „Nu fi necăjit. Nu ai motiv. Căci 
fiecare, predându-se ascultării de părintele (său duhov- 
nicesc, n. trad.), are această negrijă şi odihnă”. 


II 
Despre smerita cugetare 


1) A spus careva dintre bătrâni: „Înainte de ori- 
ce, avem nevoie de smerita cugetare, ca să fim gata, 
la tot cuvântul ce-l auzim, să spunem: «lartă-mă!. 
Căci prin smerita cugetare se strică toate lucrurile 
potrivnicului”!/. Să cercetăm care este înţelesul cu- 
vântului Bătrânului. Pentru ce spune: „Înainte de 
orice avem nevoie de smerita cugetare” şi nu mai 
degrabă: „Înainte de orice avem nevoie de înfrânare”? 
Căci Apostolul zice: „Cel ce se luptă se înfrânează de 
la toate” (2 Timotei 2, 5). 


17. Avva Isaia, PG 40, 1108 D. 

Sau de ce nu spune: „Înainte de orice avem nevo- 
ie de frica lui Dumnezeu”? Căci zice Scriptura: „Fri- 
ca de Dumnezeu este începutul înţelepciunii” (Pilde 
9, 10), şi iarăşi: „Din frica Domnului se abate fiecare 
de la rău” (Pilde 16, 6). De ce nu spune: „Înainte de 
orice avem nevoie de milostenie, sau de credinţă”? 
Căci se spune: „Prin milostenie şi credinţă se curăţesc 
păcatele”. lar Apostolul zice: „Fără credinţă nu e cu 
putinţă a plăcea lui Dumnezeu” (Evrei 11, 6). Deci dacă 
nu e cu putinţă a plăcea lui Dumnezeu fără credinţă, 
şi păcatele se curăţesc prin milostenii şi credinţă, şi 
din frica de Dumnezeu se abate fiecare de la rău, şi 
frica de Dumnezeu este începutul înţelepciunii, şi cel 
ce se luptă se înfrânează de la toate, cum zice că: „Îna- 
inte de orice avem nevoie de smerita cugetare”? Şi de 
ce le-a lăsat pe acestea toate, care sunt atât de trebu- 
incioase? Bătrânul voieşte să ne arate că nici frica de 
Dumnezeu, nici milostenia, nici credinţa, nici înfrâna- 
rea, nici oricare alta dintre virtuţi nu se poate dobândi 
fără smerita cugetare. De aceea zice: „Înainte de orice 
avem nevoie de smerita cugetare, ca să fim gata, la 
tot cuvântul ce-l auzim, să spunem: dartă-mă!». Căci 
prin smerita cugetare se strică toate lucrurile potriv- 
nicului”. 

2) lată, vedeţi, fraţilor, cât de mare este puterea 
smeritei cugetări? Vedeţi ce lucrare are cuvântul: 
„lartă-mă”? Dar pentru ce se numeşte diavolul nu 
numai vrăjmaş, ci şi potrivnic? Vrăjmaş se numeşte 
pentru că e urâtor de oameni, urâtor de bine, unel- 
titor. lar potrivnic se numeşte pentru că încearcă să 
împiedice orice lucru bun. Voieşte cineva să se roage? 
Acela se împotriveşte, împiedicându-l prin amintiri 
păcătoase, prin robire, prin lene. Voieşte cineva să facă 

milostenie? Acela îl împiedică prin iubirea de arginți, 
prin pregetare. Voieşte cineva să privegheze? Acela îl 
împiedică prin trândăvie, prin nepăsare. De aceea se 
numeşte nu numai vrăjmaş, ci şi potrivnic. Deci prin 
smerita cugetare se strică toate lucrurile vrăjmaşului 
şi potrivnicului. 

3) Cu adevărat mare este smerita cugetare şi fi- 
ecare dintre sfinţi a călătorit cu ea şi prin osteneală 
a scurtat călătoria. Căci zice: „Vezi smerenia mea şi 
osteneala mea şi iartă toate păcatele mele” (Psalm 
24, 18),şi:  „M-amsmeritşi m-a mântuitpemine Domnul” 
(Psalm 114, 6). Căci chiar şi numai smerenia singură 
poate să ne ducă înlăuntru (în Împărăţia cerurilor, n. 
trad.), cum a spus Avva loan, dar mai cu întârziere. Să 
ne smerim deci şi noi puţin şi ne vom mântui. Şi chiar 
dacă nu putem să ne ostenim, din pricina neputinței, 
să ne sârguim a ne smeri. Şi cred în mila lui Dumnezeu 
că, pentru acel puţin făcut cu smerenie, ne vom afla şi 
noi în locul sfinţilor acelora care s-au ostenit şi au slu- 
jit mult lui Dumnezeu. Da, suntem slabi şi nu putem 
să ne ostenim, dar nu putem să ne smerim? 

4) Fericit este, fraţilor, cel ce are smerenie; mare 
este smerenia. Bine a zugrăvit Sfântul acela pe cel 
ce are smerenie adevărată, zicând: „Smerenia nu se 
mânie, nici nu mânie pe cineva”. Unora li se pare lu- 
crul acesta ceva străin. De fapt numai smerenia se 
împotriveşte slavei deşarte şi păzeşte pe om de ea. Dar 
se mânie cineva şi pentru bani, şi pentru mâncăruri. 
Cum spune deci că „smerenia nu se mânie, nici nu mâ- 
nie pe cineva?”!* Smerenia este mare, cum am spus, 
şi are puterea să atragă harul lui Dumnezeu în suflet. 


18. Pavel Everghetinul, Everghetinosul, Constantinopol, 
1861, vol. I, 45, p. 165. 

Deci însuşi harul lui Dumnezeu, venind, acoperă su- 
fletul de aceste două alte patimi grele. Căci ce este 
mai rău decât a se mânia şi a mânia pe aproapele? 
De aceea, a zis careva că „e cu totul străin călugărului 
să se mânie”!*. Dar dacă nu e acoperit cu adevărat de 
smerenie, vine pe încetul la starea unui drac, tulbu- 
rând şi tulburându-se. De aceea zice că smerenia nu 
se mânie şi nu mânie pe cineva. 

5) Dar de ce spun eu că ea ne acoperă de două 
patimi? Căci ea acoperă sufletul şi față de orice altă 
patimă. Îl acoperă şi faţă de orice ispită. Când a văzut 
Sfântul Antonie întinse toate cursele diavolului şi, 
suspinând, a întrebat pe Dumnezeu: „Cine le va trece 
pe acestea”, ce a răspuns Dumnezeu? „Smerenia le va 
trece pe ele” şi a adăugat şi alt lucru minunat: „şi nu o 
vor atinge pe ea”. Vezi puterea ei? Vezi harul virtuţii? 
Cu adevărat nimic nu e mai tare ca smerita cugetare. 
Nimic nu o biruie. Orice lucru supărător s-ar întâm- 
pla celui smerit, el porneşte îndată împotriva sa, se 
judecă îndată pe sine că e vrednic de el; nu rabdă să 
fie învinovăţit cineva, nu rabdă să fie aruncată vina 
asupra altuia. Şi aşa, trece netulburat, fără supărare, 
cu toată odihna. De aceea nici nu se mânie, nici nu 
mânie pe cineva. De aceea bine a zis Sfântul că: „îna- 
inte de orice, avem nevoie de smerita cugetare”. 

6) Dar sunt două smerenii, precum şi două mândrii. 
Cea dintâi mândrie este când cineva disprețuiește pe 
fratele, când îl socoteşte ca nefiind nimic şi pe sine ca 
fiind mai presus de el. Acesta, de nu seva trezi repede 
şi de nu se va sârgui să scape de ea, vine pe încetul şi 


19. Această sentinţă nu e de la Evagrie Ponticul, cum zice 
textul din Sources Chretiennes, ci e citată de Avva Zosima sub 
numele lui Macarie, în: Everghetinosul, vol. Il, 35, p. 112. 

la a doua mândrie, prin care se mândreşte şi împotri- 
va lui Dumnezeu”, şi-şi pune pe seama sa isprăvile 
săvârşite, nu pe seama lui Dumnezeu. 

Cu adevărat, fraţii mei, am văzut odată pe cine- 
va ajungând la această stare jalnică. La început, dacă 
cineva dintre fraţi îi spunea ceva de altul, dispreţuia 
pe fiecare şi zicea: „Cine e acela? Nu este altul (bun) 
decât Zosima şi cei împreună cu el”. Apoi a început 
să-i dispreţuiască şi pe aceştia şi să zică: „Nu este al- 
tul (bun) decât Macarie”. Şi după puţin a început să 
spună: „Cine e Macarie? Nimeni. Nu sunt decât Vasi- 
le şi Grigorie (mari)”. Apoi, după puţin, a început să-i 
dispreţuiască şi pe aceştia, zicând: „Cine este Vasi- 
le? Şi cine e Grigorie? Nimeni. Numai Petru şi Pavel 
(sunt mari)”. Şi îi spusei lui: „Cu adevărat, frate, şi pe 
aceştia îi vei dispreţui”. Şi, credeţi-mă că, după puţină 
vreme a început să zică: „Cine este Petru şi cine, Pa- 
vel? Nimeni. Numai Sfânta Treime (e mare)”. Pe urmă 
s-a mândrit şi împotriva lui Dumnezeu însuşi şi aşa 
şi-a ieşit din sine. De aceea trebuie să luptăm, fraţii 
mei, împotriva celei dintâi mândrii, ca să nu cădem 
pe încetul şi în mândria cea mai deplină. 

7) Există o mândrie mirenească şi există una 
călugărească. Mândria mirenească (sau lumească) 
se arată atunci când cineva se mândreşte împotriva 
aproapelui: ca mai bogat, sau ca mai frumos decât 


20. E o strânsă legătură între păcatele împotriva lui 
Dumnezeu şi cele împotriva aproapelui. Cel ce se înalţă împo- 
triva aproapelui se înalță şi împotriva lui Dumnezeu, şi vicever- 
sa. Suportul faptelor şi purtărilor bune față de aproapele este 
credinţa în Dumnezeu. lubirea sau se întinde în toate părțile, sau 
nu e deplină şi nu durează, căci arată un suflet care nu e în între- 
gimea lui iubitor. 

acela, sau ca mai bine îmbrăcat sau ca de neam mai 
bun. Când ne vedem deci pe noi înşine stăpâniţi de 
slavă deşartă în aceste privințe, sau că mânăstirea 
noastră e mai mare, sau mai înstărită, sau că avem 
mai mulți frați, trebuie să ştim că suntem stăpâniți 
încă de mândria lumească. Se întâmplă însă uneori 
că cineva suferă de slava deşartă şi pentru unele da- 
ruri naturale. De pildă, unul suferă de slava deşartă 
pentru că are glas frumos şi cântă frumos, sau pen- 
tru că e blând şi pentru că lucrează sau slujeşte cu 
curăţie. Acestea sunt mai cuviincioase decât cele din- 
tâi. Dar şi ele ţin de mândria lumească. 

lar mândria călugărească se arată când cineva 
suferă de slava deşartă pentru că priveghează, sau 
posteşte, sau că e evlavios, sau că are o bună vieţuire, 
sau că e sârguincios. Ba uneori se şi smereşte cineva 
de dragul slavei. Acestea ţin de mândria călugărească. 
Dacă nu putem să nu ne mândrim deloc, e mai cuve- 
nit să ne mândrim pentru cele călugăreşti, decât pen- 
tru cele lumeşti. 

lată am spus care e mândria cea dintâi şi care e 
cea de a doua; la fel, care e mândria lumească şi care, 
cea călugărească. Să aflăm acum care sunt şi cele 
două smerenii. 

8) Smerenia cea dintâi stă în a socoti cineva pe 
fratele său mai înţelept decât pe sine şi întrecându-l 
pe el în toate, şi, simplu grăind, aşa cum a zis Sfântul 
acela, în a se socoti pe sine mai prejos de toţi. lar a 
doua smerenie stă în a pune pe seama lui Dumnezeu 
toate isprăvile. Aceasta este smerenia desăvârşită a 
sfinţilor. Aceasta se naşte în chip firesc în suflet din lu- 
crarea poruncilor. Căci precum, la pomii care poartă 
rod mult, rodul încovoaie ramurile şi le trage în jos, iar 

cel ce nu poartă rod se înalţă şi stă drept - dar sunt 
unii pomi care tocmai deoarece ramurile urcă în sus 
nu poartă rod, iar de ia cineva pietre şi le atârnă de 
ramuri şi le trage în jos, acestea fac rod -, aşa este şi 
cu sufletul: când se smereşte aduce rod şi, cu cât adu- 
ce rod mai mult, cu atât se smereşte mai mult. Astfel 
sfinţii, cu cât se apropie mai mult de Dumnezeu, cu 
atât se văd pe ei mai păcătoşi. 

9) Mi-amintesc că vorbeam odată despre smere- 
nie şi careva dintre cei mai mari din Gaza, auzindu-ne 
pe noi spunând aceasta, că cu cât se apropie cineva 
mai mult de Dumnezeu, cu atât se vede pe sine mai 
păcătos, se mira şi zicea: „Cum se poate aceasta?” Şi, 
necunoscând motivul, voia să afle. Deci îi zic acelu- 
ia: „Domnule, care eşti cel dintâi aici, spune-mi, cum 
te socoteşti pe dumneata în cetate?” Acela zise: „Mă 
socotesc cel mai mare şi cel dintâi din cetate”. Îi zic 
iarăşi: „lar de vei merge în Cezareea, cum te vei socoti 
acolo?” „Mă voi socoti mai mic între cei mari de aco- 
lo”. Îi zic din nou: „lar de vei merge la Antiohia, cum 
te vei socoti acolo?” Îmi zise acela: „Mă voi socoti ca 
unul de la ţară”. Îi zic lui iarăşi: „lar de vei merge în ce- 
tatea lui Constantin, aproape de împăratul, cum te vei 
socoti acolo?” Acela-mi răspunse: „Mă voi socoti ca un 
sărac”. Atunci îi spusei lui: „lată, aşa sunt sfinţii: cu 
cât se apropie de Dumnezeu, cu atât se văd pe ei mai 
păcătoşi. Avraam, când a văzut pe Domnul, s-a numit 
pe sine pământ şi cenuşă” (Facerea 18, 27), iar Isaia a 
zis: „Vai mie, că sunt necurat” (Isaia 6, 5). La fel Daniel, 
când era în groapa cu lei şi a mers Avacum cu mânca- 
re la el, zicându-i: „Primeşte mâncarea ce ţi-a trimis 
tie Dumnezeu”, ce a zis? „Şi-a adus aminte Dumnezeu 
de mine?” Vezi ce smerenie a avut inima lui, când era 

în groapa cu lei şi nu l-au vătămat pe el?; şi nu numai 
o dată ci şi a doua oară. Şi după aceasta s-a minunat 
şi a zis: „Şi-a adus aminte Dumnezeu de mine”. 

10) Priviţi smerenia sfinţilor, în ce simtire se aflau 
inimile lor! Nici când erau trimişi de Dumnezeu 
în ajutorul oamenilor nu primeau, fugind, din sme- 
renie, de prilejul de a fi slăviţi. Căci aşa cum cine- 
va îmbrăcat întreg în porfiră, de se va voi să se coa- 
se pe haina lui un petec murdar, se va feri ca să nu 
fie murdărită haina lui cea cinstită, tot aşa şi sfinţii 
îmbrăcaţi în virtuţi fug de slava omenească, ca să nu 
fie murdăriţi de ea. lar cei ce poftesc slava sunt ase- 
menea unui om gol, care voieşte pururea să afle un 
petec mic, sau orice ca să-şi acopere urâţenia lui. Aşa, 
şi cel gol de virtuţi caută slava oamenilor. 

Deci când sunt trimişi de Dumnezeu în ajutorul 
oamenilor, sfinţii, din smerenie, nu primesc. Astfel 
Moise a zis: „Mă rog ie, trimite pe altul mai puternic, 
că eu sunt slab la glas şi zăbavnic cu limba” (Ieşirea 
4, 10). larleremia a zis: „Sunt prea tânăr” (Ieremia 1,6). 
şi, simplu spunând, fiecare dintre sfinţi avea această 
smerenie de pe urma lucrării poruncilor. Această 
smerenie, nimeni nu poate spune prin cuvânt cum 
este, sau cum se naşte în suflet, de nu o află omul prin 
cercare, dar prin cuvânt nu o poate învăţa nimeni. 

11) Odată, Avva Zosima vorbea despre smerenie şi 
un filosof, aflându-se acolo şi auzind cele ce spunea, 
voind să afle amănunte, îi zise lui: „Spune-mi, cum 
te socoteşti pe tine păcătos? Nu ştii că eşti sfânt, nu 
ştii că ai virtuţi? Doar vezi că lucrezi poruncile. Cum, 
împlinindu-le pe acestea, te socoteşti încă păcătos?” 
lar bătrânul, neaflând cum să-i dea lui răspunsul, îi 
zise: „Nu ştiu cum să-ţi spun, dar aşa sunt”. Filosoful 

i se împotrivi, voind să afle cum este aceasta. lar 
Bătrânul, neaflând cum să-i lămurească acest lucru, 
a început să-i spună cu sfânta lui simplitate: „Nu mă 
suci pe mine, că eu aşa sunt”. 

Când l-am văzut eu pe Bătrân neştiind ce să-i 
răspundă, îi spusei aceluia: „Oare nu e aceasta aşa, 
cum e cu filosofia şi cu medicina? Când le învaţă cine- 
va bine şi le practică, ajunge din lucrarea lor treptat 
maestru în filosofie şi medicină. Dar nu poate spune, 
nici tălmăci cum a ajuns la deprinderea lucrului. Su- 
fletul şi-a însuşit, cum am spus, meşteşugul pe înce- 
tul, pe nesimţite, din lucrare. Aşa e şi cu smerenia: 
din lucrarea poruncilor se naşte o deprindere a sme- 
reniei care nu poate fi tălmăcită prin cuvinte”. Când 
Avva Zosima a auzit aceasta, s-a bucurat şi îndată 
mă îmbrăţişă şi zise: „Ai aflat lucrul, aşa este cum ai 
spus”. Dar s-a mulţumit şi filosoful, când a auzit, şi a 
primit şi el cuvântul. 

12) Dar au spus şi bătrânii unele care ne fac să 
înţelegem smerenia. Însă cum se naşte această 
simţire lăuntrică nimeni nu a putut spune. Când 
Avva Agathon era să se sfârşească, l-au întrebat pe el 
fraţii: „Te temi şi tu, părinte?” lar el a zis: „Am făcut 
tot ce am putut ca să păzesc poruncile. Dar om sunt 
şi eu. De unde să ştiu dacă lucrul meu a plăcut lui 
Dumnezeu? Că alta este judecata lui Dumnezeu 
şi alta, cea a oamenilor”2. lată cum ne-a deschis el 
ochii să înţelegem şi ne-a dat calea pentru a o price- 
pe. Dar cum este şi cum se naşte în suflet, cum am zis 


21. E ciudat că tocmai cine împlineşte mai mult poruncile e 
mai smerit. Pentru că, intrând pe drumul desăvârşirii, îşi dă sea- 
ma de nesfârşirea ei. 

22. Patericul, „Despre Avva Agaton”, 29, PG 65, 117 B. 

de multe ori, nimeni nu a putut spune, nici n-a putut 
să o priceapă cineva prin cuvânt, dacă nu s-a învred- 
nicit sufletul său să o cunoască pe ea din fapte. Dar 
ce este ceea ce o pricinuieşte pe ea au spus Părinţii, 
căci se spune şi în Gheronticon că un frate a întrebat 
pe un bătrân, zicând: „Ce este smerenia?”, şi a zis 
bătrânul: „Smerenia este un lucru mare şi dumneze- 
iesc, iar la smerenie se ajunge prin ostenelile trupeşti 
întru cunoştinţă şi prin a se socoti cineva mai prejos 
de toţi şi a se ruga pururea lui Dumnezeu”?. Aceas- 
ta este calea smereniei. lar această smerenie este 
dumnezeiască şi de neînțeles. 

13) Dar de ce spune că ostenelile trupeşti duc 
sufletul la smerenie? Pentru care motiv ostenelile 
trupeşti sunt virtuţi ale sufletului? Am spus şi mai sus 
că a se socoti mai prejos de toţi se opune mândriei ce- 
lei dintâi. Căci, cum se poate socoti pe sine mai mare 
decât fratele său, sau înălța în ceva, sau defăima, sau 
dispreţui pe cineva, cel ce se socoteşte pe sine mai 
prejos de toţi? 

La fel, rugăciunea neîncetată e vădit că se îm- 
potriveşte celei de a doua mândrii. Căci e vădit că cel 
smerit, cel evlavios, cunoscând că nu poate dobândi 
niciun bine în suflet fără ajutorul şi acoperământul 
lui Dumnezeu, nu încetează să se roage neconte- 
nit lui Dumnezeu ca să-şi facă milă cu el. Şi cel ce se 
roagă totdeauna lui Dumnezeu, de se învredniceşte 
să izbutească în ceva, ştie de unde i-a venit ajutorul 
ca să izbutească şi nu se poate mândri, nici nu-şi 
pune cele izbândite pe seama puterii sale, ci le pune 
pe seama lui Dumnezeu şi Lui îi mulţumeşte pururea 
şi pe El îl roagă pururea, tremurând să nu cadă de la 


23. Everghetinosul, vol. I, 45, p. 165. 

ajutorul Lui şi să se arate slăbiciunea şi neputinta lui. 
Şi aşa, prin smerenie se roagă, şi, prin rugăciune se 
smereşte, şi, dacă izbuteşte, pururea se smereşte, şi, 
pe cât se smereşte, pe atât e ajutat şi înaintează prin 
smerita cugetare. 

14) De ce spune deci că ostenelile trupeşti rodesc 
smerita cugetare? Ce are osteneala trupească cu 
simţirea sufletului? Vă voi spune vouă. 

Sufletul, căzând de la poruncă prin neascultare, s-a 
predat, cum zice Sfântul Grigorie, iubirii de plăcere şi 
conducerii de sine celei rătăcite?* şi a iubit cele trupeşti 
şi, într-un anumit fel, s-a făcut una cu trupul şi s-a făcut 
omul întreg trup, cum se zice: „Nu va rămâne Duhul 
Meu în oamenii aceştia, pentru că sunt trupuri” (Face- 
rea 6, 3). Şi astfel, sufletul ticăloşit pătimeşte şi simte 
şi el, împreună cu trupul, cele ce se fac de către trup. 
De aceea a spus bătrânul că şi osteneala trupească 
duce la smerenie. Căci în altă simţire se află sufletul 
celui sănătos şi în alta, al celui bolnav; în alta, al celui 
flămând, şi în alta, al celui sătul. La fel, alta e simţirea 
sufletului celui ce şade pe cal şi alta, a celui ce şade 
pe tron şi alta, a celui ce şade jos. De asemenea, alta e 
simţirea celui ce poartă haine frumoase, şi alta, a ce- 
lui ce poartă haine murdare. Deci osteneala smereşte 
trupul, iar trupul smerindu-se, se smereşte împreună 
cu el şi sufletul. Aşadar, bine a zis că şi osteneala 
trupească duce la smerenie. De aceea, Evagrie, când a 
fost ispitit de hulă - ca unul ce avea cunoştinţă şi ştia 
că hula vine din mândrie, iar dacă trupul e supus sme- 
reniei se smereşte împreună cu el şi sufletul -, a stat 
patruzeci de zile fără să intre sub acoperiş, încât trupul 


24. Sf. Grigorie Teologul, „Cuvântarea a XXXIX-a”, 7, PG 36, 
541 C. 

său, cum zice scriitorul, scotea răcnete ca animalele 
sălbatice?5. Astfel, n-a săvârşit osteneala pentru hulă, 
ci pentru smerenie. Bine a zis deci bătrânul că ostene- 
lile trupeşti duc la smerenie. Bunul Dumnezeu să vă 
dăruiască vouă smerenie, căci ea scapă pe om de mul- 
te rele şi-l apără pe el de multe ispite. 


III 
Despre conştiinţă 


1) Când a făcut Dumnezeu pe om, a sădit în el 
ceva dumnezeiesc, ca un gând mai fierbinte şi lu- 
minos, având calitatea unei scântei care luminează 
mintea şi arată acesteia deosebirea binelui de rău. 
Aceasta se numeşte conştiinţă şi ea este legea firii 
lui?6. Ea este închipuită de puţurile pe care le-a săpat 


25. Paladie, Historia Lausiaca, ed. Edward Cuthbert Butler, 
p. 278. 

26. Conştiinţa e gândul sădit de Dumnezeu în om ca o scân- 
teie fierbinte şi luminoasă. Conştiinţa luminează deplin min- 
tea şi o obligă să facă deosebirea între bine şi rău. În conştiinţă 
omenescul se întâlneşte cu dumnezeiescul, ea e şi a lui 
Dumnezeu şi a omului. Prin ea omul se află în legătură ontologic- 
dialogică cu Dumnezeu. Ea e fața omului întoarsă spre Soare- 
le existenţei. Ea e gând al lui Dumnezeu, dar „semănat“ în om, 
şi prin aceasta ţine de om. Prin ea omul vorbeşte cu sine, dar 
prin sine vede pe Dumnezeu şi răspunde lui Dumnezeu. Prin po- 
runcile şi mustrările de caracter absolut ale conştiinţei grăiesc 
poruncile şi mustrările lui Dumnezeu. Omul e un pol al lui 
Dumnezeu. O conştiinţă fără minte sau rațiune nu poate lucra. 
Dar nici acestea, fără conştiinţă. De aceea mintea sau raţiunea 
omului e şi ea luminoasă, dar şi fierbinte, căci are în ea dorinţa 
fierbinte nu numai de a cunoaşte un adevăr indiferent, ci adevărul 

lacov (Facerea 26, 13-14), cum au zis Părinţii, şi pe 
care le-au astupat filistenii. De această conştiinţă 
ascultând, patriarhii şi toţi sfinţii dinainte de Legea 
scrisă au bineplăcut lui Dumnezeu. Aceasta fiind 
astupată şi călcată de către oameni prin înaintarea 
păcatului, am avut nevoie de Legea scrisă, am avut 
nevoie de Sfinţii Prooroci, am avut nevoie de însăşi 
venirea Stăpânului nostru lisus Hristos, ca să o des- 
coperim şi să o trezim, ca să aprindem din nou acea 
scânteie acoperită, prin păzirea sfintelor Lui porunci. 
Deci, atârnă acum de noi fie să o astupăm iarăşi, 
fie să o facem să ne lumineze, dacă ascultăm de 
ea. Căci când conştiinţa noastră ne spune să facem 
aceasta şi disprețuim glasul ei, şi iarăşi ne spune şi 
nu facem, ci rămânem călcând-o pe ea, o astupăm, 
şi nu mai poate să ne vorbească limpede de sub po- 
vara aşezată asupra ei. Ci, ca un sfeşnic ce luceşte 
printr-o ceaţă, începe să ne arate lucrurile în chip 
mai afumat, mai întunecos, şi aşa, datorită înaintării 


ca bine, ca cel ce-l poate ferici, face bun. De aceea raţiunea nu 
e niciodată rece în lucrarea ei. Chiar când afirmă obiectivitatea 
cunoaşterii sale, o afirmă cu căldură, căci e legată de conştiinţă 
şi în obiectivitate nu poate să lipsească binele. Pe lângă aceea, 
adevărul, pentru care e dată raţiunea şi spre care aspiră ea, cere 
el însuşi căldură în căutarea şi în susţinerea lui. Şi pentru că 
raţiunea are o astfel de căldură, ea pune pasiune şi în susținerea 
minciunii cu aparenţă de adevăr, pentru că i se pare că aceea îl 
fericeşte. Aceasta, pentru că adevărul e bun, e frumos, pentru 
că de el depinde viaţa fericită a omului. Adevărul reprezintă de 
aceea şi binele, iar minciuna, răul. De aceea raţiunea e legată 
cu conştiinţa, care se preocupă în mod special de aspectul bun 
sau rău al adevărului, sau pentru că adevărul e focul care se cere 
sesizat de o rațiune întipărită de conştiinţă, încălzită de focul 
adevărului. 

păcatului, nimeni nu-şi mai poate vedea limpede 
faţa sa, ci ca într-o apă tulburată de multe gunoaie”. 

Astfel, nu mai simţim cele pe care ni le spune 
conştiinţa noastră, încât părem aproape că nu o mai 
avem. Dar nu e nimeni care să nu o aibă. Căci e ceva 
dumnezeiesc, precum am spus mai înainte, şi nu se 
pierde niciodată, ci totdeauna ne aduce aminte de 
ceea ce suntem datori. Dar noi nu simţim, prin faptul 
că, aşa cum am zis, o dispreţuim şi o călcăm. 

2) De aceea, proorocul plânge pe Efraim şi zice: 
„Făcutu-s-a Efraim stăpân peste potrivnicul lui şi a 
călcat judecata” (Osea 10, 11). Prin potrivnicul lui 
înţelege conştiinţa. De aceea se zice şi în Evanghelie: 
„Împacă-te cu pârâşul tău până eşti pe cale cu el, ca nu 


27. În conştiinţa clară, auzind glasul lui Dumnezeu, ne auzim 
şi pe noi înşine, sau viceversa. Căci conştiinţa ne vorbeşte des- 
pre noi cu claritatea cu care ne vorbeşte despre Dumnezeu. Sau 
Dumnezeu ne vorbeşte cu tăria Lui necondiționată şi de nerespins 
despre noi, despre ce trebuie să fim noi şi ce suntem. De aceea, prin 
conştiinţă ne vedem propriu-zis faţa noastră, pentru că o vedem în 
lumina lui Dumnezeu, singura care o luminează. Când abaterile 
noastre de pe calea pe care ne putem dezvolta ca ceea ce suntem şi 
trebuie să fim, sau când petele aşezate pe ea nu sunt prea mari, ne 
vedem mustrati de conştiinţă. Dar când am înaintat mult în păcate, 
conştiinţa e acoperită, sau glasul ei e astupat pentru o anumită vre- 
me sau pentru totdeauna cu totul; şi cu ea, şi glasul lui Dumnezeu; 
dar rar poate fi astupată definitiv. Glasul ei se aude adeseori pe 
neaşteptate de sub povara uriaşă pusă asupra ei, uneori însă fără a 
ne mai putea da puterea să ne îndreptăm. Ea grăieşte cum grăieşte 
un mort pe care l-am ucis şi mortul sunt eu însumi, dar mort res- 
ponsabil de moartea mea şi de a altuia în faţa lui Dumnezeu. Căci 
nimeni nu e mort în întregime. Aşa ne va vorbi, printr-o cumplită şi 
nepotolită mustrare în viaţa viitoare. E un mod al relaţiei noastre 
eterne cu Dumnezeu. Jocul relaţiei între mine şi semenii mei, între 
mine şi Subiectul dumnezeiesc e de o nesfârşită varietate. 

cumva să te predea pe tine judecătorului şi judecătorul, 
slujitorilor, şi să te arunce pe tine în temniţă. Amin, zic 
ție: nu vei ieşi de acolo, până ce nu vei întoarce şi ulti- 
mul bănut” (Matei 5, 25-26). De ce numeşte conştiinţa 
potrivnic? Pentru că ea se împotriveşte totdeauna voii 
noastre celei rele, şi ne mustră când nu facem ceea ce 
trebuie să facem şi facem ceea ce nu trebuie să facem. 
şi ea ne pârăşte pe noi. De aceea o numeşte potrivnic şi 
pârâş şi ne porunceşte, zicând: „ÎImpacă-te cu pârâşul 
tău cât eşti pe cale cu el”2. lar calea este, cum zice Sfân- 
tul Vasile, lumea aceasta”. 

3) Să ne sârguim deci, fraţilor, să păzim conştiinţa 
noastră cât suntem în lumea aceasta, nelăsând-o să 
ne mustre în privinţa vreunui lucru, necălcând-o nici 
măcar în lucrul cel mai mic. Căci, de la cele mici şi prin 
fire neînsemnate, ajungem să dispreţțuim şi pe cele 
mari. Pentru că atunci când începe cineva să zică: „Ce 
e dacă voi spune cuvântul acesta? Ce e de voi mânca 
această bucată mică? Ce este dacă voi privi la acest 
lucru?”, de la întrebarea: „Ce este aceasta sau ce este 
aceea” ia gustul rău şi amar şi începe să dispreţuiască 
şi pe cele mari şi mai grele şi să calce peste conştiinţa 
sa. Şi înaintând astfel, pe încetul, se primejduieşte să 
cadă în totala nesimţire. De aceea, luaţi seama, fraţilor, 
să nu nesocotim cele mici, vedeţi să nu le dispreţuim ca 
pe nişte nimicuri. Căci nu sunt mici, ci sunt un început, 
pricinuiesc o obişnuinţă rea. Să veghem, să avem grijă 
de cele uşoare întrucât sunt uşoare, ca să nu se facă 
grele. Lucrarea virtuţii şi a păcatului începe de la cele 
mici şi duce la cele mari, fie bune, fie rele. De aceea ne 


28. Să ne împăcăm cu conştiinţa cât suntem încă în viaţă. 
29. Sfântul Vasile cel Mare, „Omilia la Psalmul 1”, PG 29, 
220-221 şi „Omilia XXI”, II, PG 31, 544 A. 

porunceşte Domnul să ne păzim conştiinţa şi spune 
fiecăruia în parte: „Vezi ce faci nelegiuitule, veghează!”, 
„Împacă-te cu pârâşul tău cât eşti pe cale cu el”. Şi 
adaugă, spunându-i să se teamă de primejdia lucrului, 
zicând: „ca nu cumva să te predea pe tine judecătorului 
şi judecătorul, slujitorilor, şi să te arunce în temniţă”. 
„Şi ce va urma? Amin, îţi spun ţie, nu vei ieşi de acolo 
până ce nu vei întoarce şi cel din urmă bănuţ”. Căci ea 
ne vădeşte, cum am spus, şi în ceea ce e bine şi în ceea 
ce e rău şi ne arată ce să facem şi ce să nu facem; şi 
ea ne va pâri şi în veacul viitor”. De aceea zice: „ca nu 
cumva să te predea judecătorului” şi celelalte. 

4) lar păzirea ei e de multe feluri. Se poate păzi 
conştiinţa faţă de Dumnezeu, față de aproapele şi 
față de lucruri. Şi faţă de Dumnezeu o poate păzi ci- 
neva când nu dispreţuieşte poruncile Lui, chiar şi în 
acele lucruri în care nu-l vede pe el vreun om şi în 
cele în care nu-i sunt cerute de cineva. Acela păzeşte 
conştiinţa faţă de Dumnezeu în ascuns. De pildă: când 
nesocotim rugăciunea, când se suie la inima noastră 
un gând pătimaş şi nu veghem şi nu ne strângem pe 
noi înşine, ci ne învoim cu el; când vedem pe aproape- 
le zicând sau făcând ceva şi îl bănuim şi-l osândim. Şi, 
simplu grăind, toate câte se fac întru ascuns, pe care 
nimeni nu le ştie, decât numai Dumnezeu şi conştiinţa 
noastră, pe toate trebuie să le păzim. Aceasta este 
conştiinţa faţă de Dumnezeu. 


30. Nu putem ajunge în Împărăţie, până nu ajungem 
neapăsaţi de conştiinţă de răul făcut cuiva, sau faţă de 
Dumnezeu. De aceea, după ce murim, dacă nu mai putem 
îndepărta de la noi înşine răul făcut față de Dumnezeu, sau 
aproapelui, pot să o facă aceasta şi să ne despovăreze conştiinţa 
urmaşii noştri sau Biserica, prin marea dragoste a lor. 


DESPRE CONȘTIINȚĂ 587 


5) lar cea faţă de aproapele este să nu facă cineva 
nimic de care ştie că necăjeşte sau răneşte pe aproa- 
pele fie cu lucrul, fie cu cuvântul, fie cu înfăţişarea, fie 
cu privirea. Căci poate răni pe aproapele şi înfăţişarea 
noastră, cum am spus de multe ori. Şi-l poate răni şi 
privirea. Şi, simplu grăind, toate câte ştie omul că pot 
să dea vreun gând aproapelui prin care se pătează 
însăşi conştiinţa lui, de care ştie că e în stare să 
vatăme sau să necăjească. De toate acestea trebuie 
să se păzească şi să nu le facă. Aceasta înseamnă a 
păzi conştiinţa faţă de aproapele. 

6) lar păzirea conştiinţei față de lucruri stă în a nu 
se folosi cineva rău de un lucru, în a nu strica vreun 
lucru, sau a-l arunca, ci chiar de vede vreunul aruncat, 
să nu-l treacă cu vederea, fie el cât de neînsemnat, ci 
să-l adune şi să-l pună la locul lui”. Nu trebuie să ne fo- 
losim rău de veşmintele noastre. Presupune că poate 
purta cineva o haină încă o săptămână sau două, dar 
o dezbracă şi o spală îndată, înainte de vreme, sau o 
taie, şi în loc de a o folosi alte cinci luni, sau şi mai 
mult, o învecheşte, spălând-o, şi o face nefolositoare. 
Aceasta este contrar conştiinţei. Se întâmplă la fel cu 


3l. Pentru creştin toate componentele firii sunt darurile 
lui Dumnezeu către noi, spre folosul nostru. Prin toate vedem 
bunătatea şi grija lui Dumnezeu faţă de noi. A le disprețul şi strica 
înseamnă a dispreţui grija lui Dumnezeu faţă de noi şi a reduce 
posibilităţile de vieţuire ale semenilor noştri. Dar pe lângă aceas- 
ta, elemente ale creaţiei mai sunt şi obiectele sau bunurile în 
care s-a imprimat şi munca oamenilor noştri: pâinea, vinul, unel- 
tele, operele de artă. A le dispreţui şi strica înseamnă a dispreţui 
şi munca semenilor noştri. Stricarea obiectelor pregătite şi 
căutarea altora cere muncă nouă şi omul nu mai are vreme să se 
ocupe şi de sufletul său. Faţă de toate avem o răspundere,căci 
prin toate sunt loviți oamenii şi e disprețuit Dumnezeu. 

aşternutul. De multe ori poate cineva să întrebuinţeze 
o saltea mai mică şi caută alta mai mare, sau are o 
pătură de lână şi vrea să o schimbe şi să ia alta nouă, 
mai frumoasă, din motiv de lux şi din moleşeală. Poa- 
te să se îndestuleze cineva cu o pernă umplută cu 
paie şi caută una umplută cu pene şi se străduieşte 
să o aibă şi se necăjeşte dacă nu o are. Şi începe să se 
uite la fratele său şi să spună: „De ce are el aceasta şi 
eu nu o am? Ce fericit e el!” Mare sporire! Iarăşi, cine- 
va îşi întinde haina sau pătura la soare şi nu are grijă 
să o ia la vreme şi o lasă să se ardă. Şi aceasta este 
împotriva conştiinţei. La fel, şi cu mâncărurile: cineva 
îşi poate împlini trebuinţa sa cu puţine legume crude 
sau uscate şi cu puţin ulei, dar nu se mulţumeşte cu 
atât, ci caută altă mâncare mai gustoasă, mai bogată. 
Acestea toate sunt împotriva conştiinţei. 

7) lar Părinţii spun că monahul nu trebuie să lase 
conştiinţa sa să-l chinuiască niciodată, în niciun fel de 
lucru. Deci e nevoie, fraţilor, să fim treji totdeauna şi 
să ne păzim pe noi de toate acestea, ca să nu cădem 
în primejdie. Dar şi Domnul ne-a cerut aceasta, pre- 
cum am spus mai sus. Dumnezeu să ne dea putere să 
ascultăm şi să păzim acestea, ca să nu ni se facă spre 
osândă cuvintele părinţilor noştri! 


IV 
Despre frica de Dumnezeu 
1) Spune Sfântul loan în epistolele soborniceşti: 


„Dragostea desăvârşită scoate afară frica” (1 loan 4, 18). 
Oare ce voieşte să ne spună Sfântul? Despre ce 

dragoste şi despre ce frică vorbeşte? Proorocul zice în 
psalmi: „Temeţi-vă de Domnul, toţi sfinţii Lui” (Psalm 
33, 9). Şi aflăm şi alte multe cuvinte de acestea în 
Sfintele Scripturi. Dacă deci şi sfinţii, care iubesc aşa 
de mult pe Domnul, se tem de El, cum zice: „dragos- 
tea scoate afară frica”? Sfântul voieşte să ne arate că 
sunt două frici: una începătoare şi una desăvârşită; 
şi că una este a începătorilor, cum ar spune cineva, 
a cinstitorilor de Dumnezeu; iar alta, a celor sfinţi şi 
desăvârşiţi, a celor ce au ajuns la măsura iubirii. De 
pildă: cineva face voia lui Dumnezeu din frica de chi- 
nuri. Acesta, cum am spus, e încă începător. El nu 
face încă binele pentru el însuşi, ci de frica bătăilor. 
Altul face voia lui Dumnezeu iubindu-L pe Dumnezeu 
însuşi, dorind în chip deosebit să-l placă lui Dum- 
nezeu. Acesta ştie ce este binele însuşi, acesta a cu- 
noscut ce înseamnă a fi cu Dumnezeu”. Acesta este 
cel ce are iubirea adevărată pe care Sfântul o numeşte 
desăvârşită. Şi această iubire îl duce pe el la frica 
desăvârşită. 

Unul ca acesta nu se mai teme şi păzeşte voia lui 
Dumnezeu, nu pentru bătăi, nu pentru a nu fi pedep- 
sit, ci, cum am spus, pentru că a gustat din dulceaţa 
de a fi împreună cu Dumnezeu. Îi este frică să nu cadă 


32. Binele însuşi este Dumnezeu ca Persoană izvorâtoare de iu- 
bire desăvârşită şi deci şi de putere, sau de viaţă la nesfârşit. Pe ori- 
ce persoană o iubeşti pentru ea însăşi, pentru că din ea izvorăşte, 
sau poate izvori iubire şi deci viaţă; cu atât mai mult, pe Dumnezeu. 
Numai lucrul îl iubeşti pentru tine. În iubirea unei persoane nu poţi 
să faci deosebire între iubirea de tine şi iubirea față de ea. Totul 
e dat la un loc. Tu eşti fericit când eşti cu cealaltă persoană. Dar 
numai cu Dumnezeu poţi fi veşnic şi numai în El poţi fi şi cu celelal- 
te persoane veşnic, rămânând şi tu însuţi veşnic prin iubirea lor şi 
prin iubirea ta fără sfârşit faţă de ei. 

din ea, îi este frică să nu fie lipsit de ea. Aceasta este 
frica desăvârşită, care se naşte din iubirea aceasta. 
Aceasta scoate afară frica începătoare. De aceea zice 
că „dragostea desăvârşită scoate afară frica”. Dar e cu 
neputinţă a se ajunge la frica desăvârşită altfel decât 
prin cea începătoare. 

2) Trei sunt stările sufletului prin care putem, cum 
zice Sfântul Vasile, să bineplăcem lui Dumnezeu:: fie 
că plăcem lui Dumnezeu temându-ne de chinuri, şi 
deci ne aflăm în simţirea robului; fie că împlinim cele 
poruncite urmărind câştigul răsplăţii, deci pentru folo- 
sul nostru şi prin aceasta ne asemănăm simbriaşilor; 
fie că facem binele pentru El însuşi şi în acest caz 
ne aflăm în simţirea de fiu. Căci fiul, când ajunge la 
cuminţenie, face voia tatălui său nu pentru că se teme 
să nu fie bătut, nici pentru a lua plată de la el, ci pen- 
tru că îl iubeşte, păzeşte iubirea faţă de el şi-i arată 
cinste ca unui părinte şi e încredinţat că toate cele ale 
tatălui sunt ale lui. Unul ca acesta se învredniceşte să 
audă: „Nu mai eşti rob, ci fiu şi moştenitor al lui Dum- 
nezeu, prin Hristos” (Galateni 4, 7). Unul ca acesta nu 
se mai teme, cum am zis, de Dumnezeu cu frica ace- 
ea începătoare, ci-L iubeşte, cum a zis Sfântul Anto- 
nie: „Eu nu mă mai tem de Dumnezeu, ci-L iubesc pe 
EI”5*. lar Domnul zicând lui Avraam, după ce l-a adus 
spre jertfă pe fiul lui: „Acum am cunoscut că te temi 
de Dumnezeu”, vorbeşte de frica desăvârşită care se 
naşte din dragoste. Căci cum ar fi zis altfel: „Acum am 


33. Sfântul Vasile, „Introducere la regulile mari“, PG 31, 896 B. 

34. În Apophtegmata Patrum, la Cotelerius, Monumenta 
Ecclesiae Graecae, tom. |, p. 351, nr. 52, unde se zice: „A zis Avva 
Antonie: Eu nu mă mai tem de Dumnezeu, şi-L iubesc, căci dra- 
gostea scoate afară frica”. 

cunoscut”? A zis pentru că s-a miluit de el fiindcă a 
făcut atâtea: a ascultat de Dumnezeu, şi-a lăsat toate 
ale sale, s-a mutat în pământ străin şi în mijlocul unui 
popor de închinători la idoli, unde nu era nici urmă 
de cinstirea lui Dumnezeu şi, pe deasupra, a supor- 
tat şi această înfricoşătoare încercare a jertfirii fiului 
său. După toate acestea i-a zis: „Acum am cunoscut 
că te temi de Dumnezeu”. E vădit că a vorbit de fri- 
ca desăvârşită a sfinţilor. Căci aceştia nu mai fac voia 
lui Dumnezeu de frica chinurilor, sau pentru a lua 
răsplată, ci pentru că Îl iubesc, cum am spus de multe 
ori, se tem să facă ceva contrar voii Celui iubit. Şi de 
aceea zice: „Dragostea scoate afară frica”, căci nu mai 
fac voia Lui din frică, ci se tem pentru că-L iubesc”. 
3) Aceasta este frica desăvârşită. Dar nu e cu 
putinţă, precum am spus mai înainte, să ajungă cineva 
la aceasta, dacă nu o are mai întâi pe cea începătoare. 
Căci zice: „Frica de Domnul e începutul înţelepciunii”, 
şi iarăşi: „Frica de Dumnezeu e începutul şi sfârşitul” 
(Pilde 1, 7). Numeşte început frica începătoare. După 
ea e cea desăvârşită, cea a sfinţilor. Frica începătoare 
ține de alcătuirea noastră. Aceasta păzeşte sufletul, 
ca şi cunoştinţa, de tot păcatul. Căci zice: „De frica 
Domnului se abate fiecare de la rău” (Pilde 16, 6). 
Dacă deci cineva se abate de la rău de frica pedepsei, 


35. E o inversare: începătorii fac voia lui Dumnezeu pentru 
că se tem; cei desăvârşiţi Îl iubesc şi, fiindcă se tem să nu cadă 
din iubire, de aceea fac voia Lui. Frica ce se naşte din iubire e 
alta decât iubirea care cu anevoie creşte din frică. Altceva e când 
mă tem să nu pierd iubirea cuiva şi altceva e când mă tem de 
pedeapsa lui. În primul caz, omul a gustat dulceaţa comuniunii 
cu persoana iubită şi se teme să nu o piardă; în al doilea caz, se 
are în vedere pe sine, se gândeşte la pedeapsa ce-i poate veni din 
neîmplinirea dorinţei aceleia. 

precum sluga care se teme de stăpân, atunci el vine pe 
încetul şi la săvârşirea binelui şi, făcând binele, vine 
pe încetul şi la nădejdea unei răsplăţi oarecare pen- 
tru lucrarea binelui, precum nădăjduieşte simbriaşul. 
lar stăruind, cum am zis, în fuga de rău, din frică şi 
asemenea robului, şi făcând binele din nădejde ca 
simbriaşul, petrecând cu Dumnezeu timp îndelungat 
în bine, se uneşte prin aceasta, pe măsura acestei 
petreceri, cu Dumnezeu şi deci Îl qustă şi ajunge la o 
simţire oarecare a Însuşi Binelui adevărat şi nu mai 
voieşte să se despartă de El. Căci cine-l va mai putea 
despărţi pe el, cum a zis Apostolul, de dragostea lui 
Hristos (Romani 8, 35)? Atunci ajunge la măsura fiului 
şi iubeşte binele pentru el însuşi şi se teme, pentru că-l 
iubeşte. Şi aceasta este frica cea mare şi desăvârşită. 

4) De aceea şi proorocul, învăţându-ne pe noi deo- 
sebirea acestor frici, a zis: „Veniţi, fiilor, ascultaţi-mă, 
frica Domnului vă voi învăţa pe voi” (Psalm 33, 11). 
indreptaţi-vă mintea la fiecare cuvânt al proorocului. 
Căci fiecare cuvânt are înţelesul lui. Întâi zice: „Veniti 
la mine“, chemându-ne la virtute. Apoi adaugă: „fii- 
lor”, căci sfinţii numesc „fii” pe cei ce se preschimbă 
prin cuvântul lor, trecând de la păcat la virtute. Aşa 
zice Apostolul: „Copilaşii mei, pentru care sufăr iarăşi 
durerile naşterii până ce va lua Hristos chip în voi” 
(Galateni 4, 19). Apoi, după ce ne-a chemat şi ne-a în- 
demnat spre această prefacere, zice: „Frica Domnu- 
lui vă voi învăţa pe voi”. Vedeţi îndrăzneala Sfântului? 
Noi, când voim să spunem vreun bine, totdeauna zi- 
cem: „Voiţi să vorbim puţin împreună despre frica de 
Dumnezeu şi să ne deprindem în ea, sau în altă virtu- 
te?” Dar Sfântul nu a făcut aşa, ci a spus cu îndrăzneală: 
„Veniti, fiilor, ascultaţi-mă, frica Domnului vă voi învăţa 

pe voi. Care este omul care voieşte viaţa şi iubeşte să 
vadă zile bune?” (Psalm 33, 11-12). Apoi, ca şi când ar 
fi răspuns cineva: „Eu voiesc, învaţă-mă pe mine cum 
să viețuiesc şi să văd zile bune”, învaţă şi zice: „Opreşte 
limba ta de la rău şi buzele tale, ca să nu grâiască vi- 
clenie” (Psalm 33, 12). lată că taie întâi prin frica de 
Dumnezeu lucrarea răului. Căci: „Opreşie limba ta de 
la rău” înseamnă: „Nu răni prin ceva conştiinţa aproa- 
pelui, nu cleveti, nu mânia pe cineva”. lar adăugând 
„Şi buzele tale, ca să nu grăiască viclenie”, zice: „Nu 
te purta cu vicleşug faţă de aproapele”, apoi adaugă: 
„Abate-te de la rău” (Psalm 33, 13). A spus la început 
câteva păcate în parte: clevetirea, viclenia, şi apoi a 
adăugat în chip cuprinzătortotpăcatulzicând: „abate-te 
de la rău“, adică fugi de tot răul, abate-te de la tot lucrul 
pricinuitor de păcat. Dar n-a zis nici numai aceasta, ci 
a mai adăugat: „şi fă binele”. Căci atunci când cineva 
nu face răul, nu face numaidecât şi binele, sau când nu 
face nedreptate, nu şi miluieşte numaidecât. Şi când 
nu urăşte, nu şi iubeşte prin aceasta. Bine a zis deci 
proorocul: „fereşte-te de la rău şi fă binele”. 

lată cum ne arată înşirarea la rând a acelor trei 
stări de care am vorbit mai înainte: cum prin frica 
lui Dumnezeu a călăuzit la ferirea de la rău şi apoi 
îndeamnă să păşească şi la bine. De se va învrednici 
cineva să se abată de la rău şi să fugă de el, în chip 
firesc va lucra binele, călăuzit de sfinţi. Spunându-le 
acestea foarte bine şi după rândul lor, adaugă: „Caută 
pacea şi o urmăreşte pe ea“. N-a spus numai „caut-o”, 
ci şi „urmăreşte-o“, ca să o apuci pe ea. 

5) Îndreptaţi-vă mintea la cuvintele acestea şi pri- 
viti cu câtă grijă le spune sfântul. Când se învredniceşte 
cineva să se abată de la rău şi se sârguieşte apoi să 

lucreze cu Dumnezeu binele, îndată îi vin războaiele 
vrăjmaşului. Drept aceea se nevoieşte, se osteneşte, 
se zdrobeşte, nu numai temându-se de a se întoar- 
ce iarăşi la rău, cum am spus despre slugă, ci şi 
nădăjduind, cum am spus înainte, răsplata binelui ca 
un simbriaş. Căci face binele fiind războit şi luptând 
şi bătându-se cu vrăjmaşul; de aceea îl face cu mult 
necaz şi multă zdrobire de inimă. lar când îi vine aju- 
tor de la Dumnezeu şi începe să câştige o deprindere 
în bine, atunci vede odihna, atunci începe să guste 
treptat pacea, atunci simte ce este necazul războiului 
şi ce este bucuria şi veselia păcii. Atunci o caută pe 
ea, se sârguieşte şi aleargă, urmărind s-o apuce în 
chip desăvârşit, ca să o agonisească desăvârşit, ca 
ea să se sălăşluiască în el. Şi ce este mai fericit de- 
cât sufletul care s-a învrednicit de această măsură? 
Unul ca acesta, precum am spus de multe ori, se află 
la măsura fiului. Căci „fericiţi sunt făcătorii de pace, 
că aceia fiii lui Dumnezeu se vor chema” (Matei 5, 9). 
Cine ar putea spune că sufletul acela face binele pen- 
tru altceva, dacă nu pentru bucuria de binele însuşi? 
Cine cunoaşte bucuria aceea, dacă nu cel ce a făcut 
cercarea ei? Unul ca acesta cunoaşte atunci şi frica 
desăvârşită, precum am spus de multe ori. 

lată, am auzit ce este frica desăvârşită a sfinţilor 
şi ce este frica începătoare a stării noastre şi de unde 
începe cineva şi unde ajunge prin frica de Dumnezeu. 
Voim să aflăm acum şi cum vine frica de Dumnezeu, 
şi voim să spunem şi care sunt cele care ne despart pe 
noi de frica de Dumnezeu. 

6) Părinţii au spus că omul dobândeşte frica de 
Dumnezeu având pomenirea morţii şi amintirea 
chinurilor şi cercetându-se în fiecare seară pe sine 


DESPRE FRICA DE DUMNEZEU 595 


cum a folosit ziua, şi dimineaţa iarăşi, cum a trecut 
noaptea; apoi, din neîndrăznire şi din alipirea de un 
om care se teme de Dumnezeu. Căci se spune că un 
frate a întrebat pe un Bătrân oarecare: „Ce voi face, 
părinte, ca să mă tem de Dumnezeu?” Şi-i spuse lui 
Bătrânul: „Mergi, alipeşte-te de un om care se teme de 
Dumnezeu şi, din frica lui de Dumnezeu, învaţă şi tu 
să te temi de Dumnezeu”*. 

Şi alungăm frica de Dumnezeu de la noi făcând cele 
potrivnice acestora: neavând pomenirea morţii, nici a 
chinurilor, neluând aminte la noi înşine, necercetân- 
du-ne cum am folosit ziua, ci vieţuind cu nepăsare şi 
ocupându-ne cu lucruri fără rost, arătându-ne plini de 
îndrăzneală. Acesta este lucrul cel mai rău; aceasta 
este pierzania noastră desăvârşită. Căci ce alungă aşa 
de mult frica de Dumnezeu din suflet, ca îndrăzneala? 
Când Avva Agathon a fost întrebat despre îndrăzneală, 
a spus că ea se aseamănă cu o arşiţă mare, care când 
vine, fug toţi de ea şi ea nimiceşte rodul pomilor”. Vezi 
puterea patimii? Vezi furia ei? Şi iarăşi, fiind întrebat: 
„Aşa de cumplită este îndrăzneala?”, a zis: „Nu este 
patimă mai cumplită decât îndrăzneala”. Foarte bine 
şi cu înţelepciune a spus că ea e născătoarea tuturor 
patimilor, pentru că ea izgoneşte frica de Dumnezeu 
din suflet. Căci dacă din frica de Domnul fiecare se 
abate de la rău, negreşit unde nu este frica de Dum- 
nezeu, acolo e toată patima. Dumnezeu să izbăvească 
sufletele noastre de patima pierzătoare a îndrăznelii! 

7) Dar cutezanţa este de multe feluri: îndrăzneşte 
cineva şi prin cuvânt şi prin atingere şi prin privire. De 
la îndrăzneală vine şi la grăirea în deşert şi la grăirea 


36. Patericul, „Pentru Avva Pimen”, 65, PG 65, 337 B. 
37. Patericul, „Pentru Avva Agathon”, 41, PG 65, 109 A. 

celor lumeşti şi la facerea de glume şi la stârnirea râsu- 
lui necuviincios. Îndrăzneala* este şi atingerea a ceva 
sau a cuiva fără trebuinţă, întinderea mâinii împotriva 
cuiva pentru a râde, împingerea cuiva, sau răpirea a 
ceva de la el, privirea fără ruşine la cineva. Toate aces- 
tea le face îndrăzneala. Toate acestea vin când nu e 
frica de Dumnezeu în suflet. De la acestea vine cineva 
pe încetul şi la dispreţuirea deplină a altora. De aceea 
Dumnezeu, când a dat poruncile Legii, a spus: „Faceţi 
evlavioşi pe fiii lui Israel” (Leviticul 15, 31). Căci fără evla- 
vie nu cinsteşte nimeni pe Dumnezeu, nici nu ia aminte 
la vreo poruncă a Lui. De aceea nimic nu e mai rău de- 
cât îndrăzneala. Pentru aceea este ea maica tuturor pa- 
timilor: fiindcă îndepărtează evlavia, fiindcă izgoneşte 
frica de Dumnezeu, fiindcă naşte dispreţuirea. 

Prin îndrăzneala ce o aveţi întreolaltă, şi prin 
neruşinarea unora faţă de alţii, vorbiţi urât între voi şi 
vă răniţi unii pe alţii. Şi dacă vreunul dintre voi vede 
ceva care nu foloseşte, pleacă şi flecăreşte despre ace- 
ea, sădind-o în inima altui frate. lar prin aceasta nu 
se vatămă numai pe sine, ci vatămă şi pe fratele său, 
aruncând în inima lui venin rău. Căci acela, având 
adeseori mintea lui la rugăciune, sau la alt lucru bun, 
acesta mergând la el îi dă ceva cu care să se ocupe 


38. Îndrăzneala de care se vorbeşte în aceste paragra- 
fe este îndrăzneala care nu se teme de Dumnezeu. Dar există 
şi o „îndrăzneală“ lăudată în Vieţile Sfinților şi în scrierile 
duhovniceşti. Este îndrăzneala pe care o au sfinţii şi în general 
cei curați, cei plini de încredere în Dumnezeu. Ea le dă o speranţă 
că rugăciunile lor vor fi împlinite. Ei îndrăznesc în Dumnezeu 
orice lucru mare, dacă e bun. Ei îndrăznesc să stăruie pe lângă 
Dumnezeu, cum a îndrăznit Avraam, pentru că au o familiaritate 
cu Dumnezeu, pentru că sunt prietenii Lui, cum a spus Domnul 
(loan 15, 15). 

fără folos. Şi nu numai că-l împiedică în ceea ce este 
spre folos, ci îi aduce şi o ispită. Şi nimic nu e mai rău 
ca aceasta, nici mai pierzător, decât să se vatăme ci- 
neva nu numai pe sine, ci să vatăme şi pe aproapele”. 

8) De aceea, bine e să avem evlavie, fraţilor, ca 
să ne temem de vătămarea noastră, de vătămarea 
unora de către alţii, ca să ne cinstim unii pe alţii şi 
să ne sârguim ca nici măcar să nu ridicăm privirea 
unul spre faţa altuia. Căci şi aceasta este un fel de 
îndrăzneală, cum a zis oarecare dintre bătrâni“. 
Dar dacă s-ar întâmpla să vadă cineva pe fratele său 
păcătuind, să nu-l dispreţuiască pe el şi să tacă şi 
să-l lase să se piardă; dar nici să nu-l defaime şi să-l 
clevetească, ci cu împreună-pătimire şi cu frică de 
Dumnezeu să spună celui ce poate îndrepta pe ace- 
la, sau să-i grăiască el însuşi aceluia cu iubire şi sme- 
renie, zicând: „lartă-mă, fratele meu, că deşi sunt 
împrăştiat, mi se pare că nu facem bine acest lucru”. 
Şi, denuva asculta, să spună altuia, faţă de care vede 
că acela are încredere, sau să-i spună povăţuitorului 
lui, sau Avvei, după tăria greşalei lui, şi să nu fie fără 
grijă. Dar, cum am spus, să le spună acelora în scopul 
îndreptării fratelui şi nu pentru a flecări sau bârfi, nu 


39. E mai grav a duce cineva pe altul la pierzare prin pildă, 
prin îndemnul său, decât pe sine însuşi. În mod sigur acela îl 
va trage şi pe el în prăpastie, pe când altfel poate să fie tras la 
bine de cei ce sunt la bine. Mântuirea mea depinde mai mult de 
lucrarea mea pentru mântuirea altora, decât de lucrarea egoistă 
pentru mântuirea mea. Semnul aflării tale pe drumul mântuirii 
e depăşirea egoismului nu numai în a lucra pentru celălalt ca 
existenţă trecătoare, relativă, ajutându-l în cele pământeşti, ci 
ca existenţă sortită veşniciei. Aceasta e suprema preţuire a lui. 

40. Dintr-o scrisoare a Avvei loan către Dorotei, la Nicodim 
Aghioritul, Filocalia, p. 340. 

dispreţuindu-l, nu voind să-l dea de pildă rea altora, 
nu osândindu.-l, nu prefăcându-se că o face, chipuri- 
le, spre îndreptarea lui, dar înlăuntru având ceva din 
acestea pe care le-am spus. Căci, chiar de ar spune 
cineva Avvei însuşi, dar nu spre îndreptarea aproa- 
pelui său sau din pricina vătămării sale, săvârşeşte 
păcat, căci este clevetire. Deci să-şi cerceteze ini- 
ma sa, şi de are în ea vreo mişcare pătimaşă, să nu 
spună. lar de se va vedea pe sine, cu de-amănuntul, 
că voieşte să spună din milă sau pentru folosul ace- 
luia, dar îl tulbură înlăuntru şi un oarecare gând 
pătimaş, să vestească Avvei cu smerenie atât gândul 
acesta al său, cât şi că vrea să spună greşala acelu- 
ia, zicând: „Conştiinţa mea îmi dă mărturie că voiesc 
să spun aceasta pentru îndreptarea fratelui, dar simt 
în inima mea un gând amestecat. De voiesc să spun 
din pricină că am ceva împotriva fratelui, nu ştiu; de 
voieşte o oarecare pizmă să mă împiedice să spun, 
pentru îndreptarea fratelui, nu ştiu”*!. Şi Avva îi va 
spune dacă trebuie să spună, sau nu. 

Dar uneori cineva nu spune nici pentru folosul fra- 
telui, nici din pricina vătămării sale, nici din ţinerea 
minte a vreunui rău de la acela, ci povesteşte pur şi 
simplu dintr-o pornire spre grăire fără rost. Dar ce ne- 
voie e de flecăreala aceasta? Şi de multe ori fratele 
află că a vorbit despre el şi se supără şi, aşa, din aceas- 
ta îi vine un necaz, deci şi un adaos de vătămare. Dar 
când spune cineva, cum am zis, numai pentru un fo- 
los, Dumnezeu nu îngăduie să se facă tulburare, nu 
lasă să urmeze vreun necaz sau vreo vătămare. 


41. Avem aici un model de fină şi concretă analiză a uneia 
din complexele stări sufleteşti, cum se descriu multe în această 
lucrare. 

9) Deci sârguiţi-vă, cum am spus, să vă păziţi min- 
tea, ca să nu gândească cineva rău despre aproapele, 
nici să rănească pe careva: fie cu cuvântul, fie cu fap- 
ta, fie cu înfăţişarea, fie în orice alt chip. Nu fiţi nici 
prea simţitori la pişcături, ca nu cumva, când aude ca- 
reva dintre voi vreun cuvânt de la un frate, să se simtă 
pişcat, sau să-i şi răspundă cu răutate, sau să se supe- 
re pe el. Acestea nu sunt potrivite celor ce se nevoiesc. 
Dobândiţi frica lui Dumnezeu, dar cu evlavie, ca să vă 
întâmpinați unul pe altul plecându-şi fiecare capul 
înaintea fratelui său, precum am spus, smerindu-se 
fiecare înaintea lui Dumnezeu şi înaintea fratelui său 
şi tăindu-şi pentru acela voia lui“. 

Cu adevărat bun lucru este când cineva săvârşeşte 
vreo faptă şi o pune pe seama fratelui său şi-i dă acelu- 
ia cinstea mai mare. Cel ce lasă de la sine se foloseşte 
mai mult decât celălalt. Eu nu mă ştiu pe mine să fi 
făcut vreodată vreun bine. Dar dacă am fost apărat de 
această socotinţă, ştiu că am fost apărat pentru că nu 
m-am aşezat înaintea fratelui, ci totdeauna am pus pe 
fratele înaintea mea. 

10) Fiind eu odată în cele ale Avvei Serid, s-a îmbol- 
năvit slujitorul Bătrânului Avvă loan, care era cu Avva 


42. Cine se smereşte înaintea altuia, tăindu-şi voia sa de a 
se arăta mai presus decât acela, îl face şi pe acela să-şi taie voia 
lui de a se arăta mai presus decât el. Astfel, cel smerit îşi taie 
nu numai voia mândriei sale, ci şi voia mândriei celuilalt. Nu 
se taie voia altuia printr-o superioritate de putere lumească, ci 
prin voia smereniei proprii, care atrage după sine smerenia al- 
tuia, aşa cum smerenia lui Hristos atrage după sine smerenia 
noastră. În această propoziţie şi în cele ce urmează se descrie 
delicateţea sfinţilor, care taie însăşi rădăcina patimilor, nu le 
acoperă numai. 

Varsanufie, şi mi-a îngăduit Avva să slujesc eu pe Bătrân“. 
Şi am îmbrăţişat uşa din afara chiliei lui** precum 
îmbrăţişează cineva cinstita Cruce; dar cu atât mai mult îi 
slujeam lui. Căci cine nu ar fi voit să se învrednicească să 
slujească unui astfel de sfânt? Dar avea şi cuvânt minunat. 
Şi de fiecare dată, după ce împlineam slujirea lui, îi pu- 
neam metanie ca să iau încuviinţare să mă retrag de la el. 
lar el îmi spunea totdeauna ceva. Şi avea Bătrânul patru 
cuvinte. Şi, cum am spus, spre seară, când voiam să mă 
retrag, îmi spunea totdeauna unul din cele patru cuvin- 
te. Şi zicea aşa: „O dată pentru totdeauna (căci aşa avea 
Bătrânul obiceiul să înceapă fiecare cuvânt), o dată pen- 
tru totdeauna, frate, Dumnezeu să păzească dragostea. 
Au spus Părinţii că păzirea conştiinţei aproapelui naşte 
smerita cugetare”%. În altă seară, îmi spunea iarăşi: „O 
dată pentru totdeauna, frate, Dumnezeu să păzească dra- 
gostea. Au spus Părinţii: «Niciodată nu am pus voia mea 
înaintea celei a fratelui meu»"*€. Altădată, iarăşi, zicea: „O 
dată pentru totdeauna, frate, Dumnezeu să păzească dra- 
gostea. Au spus Părinţii: Purtaţi sarcina unii altora, şi veţi 
împlini cu adevărat legea lui Hristos»”*. Astfel, totdeauna 
voia Bătrânul să-mi dea un sfat prin acestea patru, când 
mă retrăgeam seara, ca şi când ar fi dat cuiva merinde. Şi 
aşa le-am avut pe acestea în pază toată viaţa mea. 


43. Îmbolnăvindu-se slujitorul Avvei loan, supranumit 
„Bătrânul”, Dorotei a luat, cu voia Avvei Serid, asupra sa slujirea 
Avvei loan. 

44. Adică stătea neîncetat la uşa Bătrânului loan. 

45. Patericul, „Pentru Avva Isaia”; Everghetinosul, vol. |, 45, 
p. 168. 

46. Patericul, „Pentru Avva loan Eunucul”, Il, 2, PG 65, 233 A, 
şi din Antonie; Everghetinosul, vol. IIl, p. 109. 

47. Patericul, „Pentru Avva Macarie Egipteanul”, 41, PG 65, 
291 B, şi „Pentru Avva Arsenie”, 1, PG 65, 88 B. 

Şi totuşi, măcar că aveam o astfel de încredere în 
Sfântul şi aveam o aşa de mare dorinţă să-i slujesc, 
aflând odată că un frate oarecare era necăjit, deoare- 
ce căuta să-i slujească şi el aceluia, m-am dus la Avva 
şi l-am rugat, spunându-i: „Cutărui frate i se cuvine 
mai mult aceasta, părinte, dacă voieşti”. Şi nu mi-a 
îngăduit nici Avva Varsanufie, nici Bătrânul însuşi 
(loan). Dar eu am făcut tot ce-mi stătea în putere ca 
să dau întâietate fratelui. Şi, slujind acolo nouă ani, 
nu ştiu să fi spus cuiva vreodată vreun cuvânt urât, 
măcar că aveam o slujire, ca să nu poată spună cineva 
că nu aveam. 

11) Şi, credeţi-mă, ştiu că un frate a venit odată du- 
pă mine de la bolniţă până la biserică, ocărându-mă. 
lar eu, mergând înaintea lui, nu i-am răspuns nici 
măcar un cuvânt. Ba şi când a aflat Avva, spunându-i 
nu ştiu cine, şi voia să-l certe, eu am stăruit ținându-i 
picioarele şi zicând: „Nu, pentru Domnul, eu am greşit, 
ce vină are fratele?” Şi altul, iarăşi, fie din ispită, fie 
din simplitate, Dumnezeu ştie din ce pricină, îşi dădea 
drumul udului în timpul nopţii peste capul meu, în- 
cât mi se uda şi aşternutul. La fel şi alţi oarecare din- 
tre fraţi veneau în fiecare zi şi scuturau saltelele de 
paie înaintea chiliei mele şi vedeam atâta mulţime 
de ploşniţe intrând în chilia mea, că nici nu mai iz- 
buteam să le omor. Căci erau nesfârşite din pricina 
căldurii. lar când mă duceam să mă culc, se adunau 
toate deasupra mea şi, măcar că adormeam de mare 
oboseală, când mă trezeam îmi vedeam trupul întreg 
pişcat. Şi niciodată nu am spus ceva vreunuia din ei: 
„Nu face aşa!” sau: „De ce faci aşa?” Nici nu mă ştiu pe 
mine, cum am spus, să fi rostit vreodată vreun cuvânt 
care să rănească sau să supere pe cineva. 

Învăţaţi şi voi să vă purtaţi sarcinile unii altora, 
învățați să vă respectaţi unii pe alţii. Şi de aude care- 
va dintre voi de la cineva vreun cuvânt care nu-i pla- 
ce, sau de suferă cineva, fără să vrea, ceva de la altul, 
să nu se descurajeze îndată, să nu se simtă îndată 
înţepat, să nu se afle având în vremea nevoinţei sau 
folosului inima amărâtă, moleşită, fără tărie, neputând 
să primească nicio ispită, ca un pepene de care de se 
apropie vreo mică pietricică, îndată-l răneşte şi-l face să 
putrezească. Ci să aveţi mai degrabă inima tare, ca să 
aveţi îndelungă-răbdare, ca iubirea voastră întreolaltă 
să biruiască toate cele ce se întâmplă între voi. 

12) Şi de are cineva vreo slujbă, sau de s-ar 
afla careva dintre voi având să întrebe ceva: fie pe 
grădinar, fie pe chelar, fie pe bucătar, fie chiar pe 
oricare dintre cei ce împreună-slujesc cu voi, să se 
sârguiască atât cel ce întreabă, cât şi slujitorul care 
răspunde să-şi păzească înainte de orice starea lui 
dinlăuntru, şi niciodată să nu se predea pe sine nici 
vreunei tulburări, nici vreunei duşmănii (antipatii), 
nici vreunei împătimiri, nici să-şi lase voia sa, sau 
cererea dreptului său să se abată de la porunca lui 
Dumnezeu. Şi oricare ar fi lucrul de care e vorba, fie 
mic, fie mare, să-l dispreţuiască şi nesocotească. 
Fără îndoială nepăsarea este ceva rău. Dar nici să nu 
socotească cineva vreun lucru mai presus de starea 
lui dinlăuntru, ca să-şi vatăme sufletul lui, pentru a iz- 
buti în acel lucru. În orice lucru vă aflaţi prinşi, chiar 
de este vreunul care cere grabă şi e foarte însemnat, 
nu voiesc să-l faceţi cu ceartă şi cu tulburare, ci să fiţi 
încredinţaţi că tot lucrul pe care-l faceţi, fie mare, fie 
mic, este a opta parte din ceea ce căutaţi. lar păzirea 
stării voastre dinlăuntru, chiar dacă prin aceasta s-ar 

întâmpla să nu vă puteţi împlini slujirea, este patru 
părţi din opt*&. Vedeţi cât de mare e deosebirea! 

13) Deci când faceţi un lucru, de voiţi să-l faceţi 
desăvârşit şi în întregime, sârguiţi-vă să faceţi şi lu- 
crul însuşi, care este o optime, dar să vă păstraţi 
nevătămată şi starea voastră sufletească, care este 
o jumătate din cele opt părţi, adică patru din cele 
opt*?. lar de este vreo nevoie să faci lucrul acela şi să 
împlineşti porunca, vezi să nu te păgubeşti şi pe tine 
şi pe alţii; să ştii că nu e bine să piardă cineva patru 
optimi, sau jumătate, pentru a păzi o optime”. 

Şi de ştiţi că face cineva aceasta, unul ca acesta 
nu-şi împlineşte cu conştiinţă slujirea sa. Căci el 
stăruie, certându-se şi chinuindu-se şi pe sine şi pe 
aproapele, din slava deşartă şi pentru plăcerea oa- 
menilor, ca să audă după acestea că nimeni nu l-a 
putut înfrânge pe el. Vai, mare vitejie! Nu e aceasta 
o biruinţă, fraţilor, aceasta e o pagubă, e pierzanie. 
lată, vă spun că, dacă eu trimit pe careva dintre voi la 
orice lucru de trebuinţă şi el vede ivindu-se vreo tul- 
burare sau altă vătămare, trebuie să se oprească. Şi 
niciodată nu vă vătămaţi pe voi înşivă sau pe alţii. Mai 
bine să nu se împlinească lucrul acela (ceea ce e bine 
să nu se întâmple), numai să nu vă supăraţi unii pe 
alţii. Căci altfel, cum am spus, pierdeţi jumătate sau 
patru părţi din opt. Şi aceasta este o nebunie vădită. 


48. E mai mare lucru să nu tulburi starea de pace a ta şi 
blândeţea faţă de ceilalţi, decât a împlini ceva din îndatoririle 
slujbei tale. 

49. Lucrul făcut e o optime din datorie, iar starea sufletească 
netulburată e de patru ori atât. 

50. Adică să nu pierzi dragostea când împlineşti o poruncă 
mai mult silit. Păstrarea stării liniştite a sufletului e jumătate din 
împlinirea lucrului, căci jumătate e a lui Dumnezeu. 

14) lar acestea vi le spun nu ca să vă descurajațţi 
îndată şi să opriţi lucrul, sau ca să vă faceţi nepăsători 
şi să aruncaţi dintr-o dată toate şi să câlcaţi peste 
conştiinţa voastră, voind să scăpaţi de griji, nici ca să 
vă faceţi neascultători, zicând fiecare dintre voi: „Nu 
pot face aceasta, mă vatăm, nu mă priveşte pe mine” 
- căci, pe motivul acesta, nu veţi împlini niciodată 
nicio slujire, nici nu veţi putea împlini vreodată vreo 
poruncă a lui Dumnezeu -, ci ca să închinaţi toată pu- 
terea voastră spre a împlini orice slujire a voastră cu 
dragoste, cu smerită cugetare, plecându-vă unul altu- 
ia, cinstindu-vă, rugându-vă unii pe alţii. 

Nimic nu e mai puternic ca smerita cugetare. Deci, 
de va vedea cineva pe aproapele sau pe sine însuşi 
necăjit pentru un timp, opriţi-vă, îngăduiţi-vă unul pe 
altul, nu stăruiţi cât timp ţine vătămarea. Căci, cum am 
spus de multe ori, mai bine să nu se împlinească ceea 
ce e de trebuinţă precum voiţi, ci precum răspunde 
nevoii voastre, şi nu după voia sau după dreptul unu- 
ia. Chiar când vi s-ar părea lucrul îndreptăţit, să nu vă 
tulburaţi sau să vă necăjiţi unii pe alţii şi să pierdeţi 
jumătate, sau patru din cele opt părţi. Căci e mare 
deosebirea pagubei. Dar se întâmplă de multe ori 
că cineva pierde şi optimea însăşi şi nu înfăptuieşte 
chiar nimic. Aceasta se întâmplă de pe urma certuri- 
lor. Toate lucrurile pe care le facem le facem pentru a 
ne folosi din ele. Dar ce folos vom avea de nu ne vom 
smeri unii faţă de alţii, ci, dimpotrivă, ne vom tulbu- 
ra şi ne vom necăji unii pe alţii? Ştiţi ce se spune în 
Gherontic: că de la aproapele ne este şi viaţa şi moar- 
tea”!. Cugetaţi-le acestea pururea în sinea voastră, 


51. Patericul, „Pentru Avva Antonie”, 9, PG 65, 77 B. E o minunată 
rezumare a unui mare adevăr. În această propoziţie se cuprind 

fraților, ca să deprindeţi cuvintele sfinţilor bătrâni, ca 
să vă sârguiţi să căutați şi să vă folosiţi pe voi înşivă 
şi unii pe alţii cu iubire şi cu frica de Dumnezeu. În 
felul acesta, puteţi să vă folosiţi din toate cele ce vi 
se întâmplă şi să sporiţi cu ajutorul lui Dumnezeu. Şi 
Însuşi Dumnezeul nostru, ca un iubitor de oameni, 
să ne dăruiască nouă frica Lui. Căci zice: „Teme-te de 
Dumnezeu şi păzeşte poruncile Lui, că aceasta o cere 
de la oameni” (Ecclesiastul 12, 13). 


V 


Despre trebuinta de a nu se încrede cineva 
în înțelepciunea sa 


1) În Pilde se zice: „Cei ce n-au cârmuire cad ca 
frunzele, iar mântuirea este întru sfat mult” (11, 14). 
Luaţi seama, fraţilor, la înţelesul cuvântului; luaţi sea- 
ma ce ne învaţă Sfânta Scriptură! Ne îndeamnă să nu 
ne încredem în noi înşine, să nu ne socotim pe noi 
înşine înţelepţi, să nu credem că putem să ne cârmu- 
im pe noi înşine. Avem nevoie de ajutor; avem nevoie 
de cel ce ne cârmuieşte după Dumnezeu. Nimic nu e 
mai jalnic, nimic nu e mai pierzător decât să nu avem 
pe cineva care să ne povăţuiască pe calea lui Dum- 
nezeu. Căci ce zice? „Cei ce nu au cârmuire cad ca 
frunzele”. Frunza e de la început totdeauna verde, în 
creştere, plăcută, apoi se usucă pe încetul şi cade. lar 


nenumărate înţelesuri, care toate se pot ilustra prin relaţiile concre- 
te dintre oameni. Îl pierdem pe altul, ne pierdem pe noi; îl iubim pe 
altul, ne iubeşte şi el pe noi şi aceasta e viaţa noastră. Se roagă pen- 
tru noi, ne ajută, ne mântuim; nu se roagă, nu ne ajută, ne pierdem. 

la sfârşit e dispreţuită, călcată în picioare. Aşa e şi omul 
necârmuit de cineva. La început are totdeauna căldură 
pentru post, pentru priveghere, pentru liniştire, pen- 
tru ascultare, pentru alte bunătăţi. Apoi, stingându-se 
pe încetul acea căldură şi omul neavând un cârmu- 
itor, care să-i împrospăteze şi reaprindă căldura, se 
usucă pe nesimţite, şi cade şi se face rob vrăjmaşilor, 
care fac din el tot ce voiesc. 

lar despre cei ce-şi mărturisesc ale lor şi le fac toate 
cu sfat, zice: „Mântuirea este întru sfat mult”. Nu zice: 
„întru sfat mult” în înţelesul că trebuie să se sfătuiască 
cu fiecare, ci să se sfătuiască în toate, fără îndoială, 
cu cel în care trebuie să aibă încredere. Nici ca unele 
să le tacă, iar altele să le spună aceluia, ci toate să le 
mărturisească şi în toate să se sfătuiască, cum am zis, 
cu acela. Acesta are „mântuirea întru sfat mult”. 

2) Căci dacă omul nu înfăţişează toate ale sale, 
mai ales dacă vine de la o obişnuinţă şi de lao 
vieţuire rea, diavolul găseşte în el o voie şi o pornire 
de îndreptăţire, şi prin ea îl va răpune. Căci unde vede 
diavolul pe cineva că nu voieşte să păcătuiască, nu e 
aşa de neiscusit în a face răul, încât să-l momească 
dintr-o dată la vreunul din păcatele vădite. Nu-i zice: 
„Du-te şi curveşte!”, nici: „Du-te şi fură!” Căci ştie că 
nu voim acestea. Şi nu ţine să ne spună cele pe care 
nu le voim, ci ne află având, cum am spus, o voie oa- 
recare şi o pornire de a ne îndreptăţi şi prin ele ne 
vatămă cu o părută îndreptăţire. De aceea zice iarăşi: 
„Cel viclean face răul când se împreună cu o voinţă 
de îndreptăţire” (Pilde 11, 15). Cel viclean este diavo- 
lul. Deci el face răul când se împreună cu o pornire de 
îndreptăţire, adică cu o îndreptăţire pe care ne-o dăm 
noi. Atunci are mai multă putere. Atunci ne vatămă 

mai mult. Atunci lucrează mai cu tărie. Căci, când 
tinem la voia noastră şi ne întemeiem pe dreptul nos- 
tru, atunci noi înşine uneltim împotriva noastră cu vi- 
clenie, convingându-ne că facem un lucru bun şi nu ne 
dăm seama că ne pierdem. Căci cum putem cunoaşte 
voia lui Dumnezeu sau să o căutăm pe ea, când ne în- 
credem în noi înşine şi ținem la voia noastră? 

3) De aceea, Avva Pimen a spus că „voia este un 
zid de aramă între om şi Dumnezeu”. Luaţi seama 
la înţelesul cuvântului. Şi iarăşi a adăugat, zicând: 
„E o piatră care se întoarce înapoi lovind, căci se 
împotriveşte voii lui Dumnezeu şi se loveşte de ea. De 
aceea, când o părăseşte, omul zice: «întru Dumnezeul 
meu voi trece zidul. Dumnezeul meu, neprihănită 
e calea Lui» (Psalm 17, 32-33)”. Minunat a grâit! 
Căci numai atunci vede cineva calea lui Dumnezeu 
cea fără prihană, când a părăsit voia sa”. Dar când 


52. Patericul, „Pentru Avva Pimen”, 54, PG 65, 333-336. 

53. Marcu Ascetul, „Despre legea duhovnicească“, 51, 
PG 65, 909 B. Voia egoistă a omului duce spre el însuşi, 
se înfundă în el însuşi, în el, cel închis în sine însuşi, în 
mărginirea lui monotonă şi întunecată. Voia lui Dumnezeu 
duce în largul nesfârşit şi luminos al vieţii lui Dumnezeu şi 
al vieţii tuturor în El. Prin voia Sa, Dumnezeu Se deschide 
omului şi lăuntrului lui. Dar atunci omul a devenit trans- 
parent pentru lărgimea nesfârşită a lui Dumnezeu. Calea 
separată a omului se înfundă repede. Calea lui Dumnezeu 
duce nesfârşit în nesfârşirea Lui. În voia lui Dumnezeu se în- 
tâlnesc voile tuturor în înaintarea nesfârşită în Dumnezeu şi 
în iubirea şi în înţelegerea lor reciprocă în Dumnezeu. Voia lui 
Dumnezeu este voia care le cuprinde pe toate, le susţine şi le 
promovează pe toate într-o înaintare armonioasă şi nesfârşită, 
potrivit raţiunilor lor unite în El. Conformându-se voii lui Dum- 
nezeu, omul nu anulează nici voia sa, ci o valorifică în năzuinţa 
ei adevărată de a se dezvolta în mod real în infinitatea lui 

compătimeşte cu voia sa, nu vede calea neprihănită 
a lui Dumnezeu. Şi orice ar auzi despre sprijinirea 
lui, îndată o defaimă, o batțjocoreşte, se întoarce, se 
împotriveşte. Căci cum va putea suporta pe cineva, 
sau cum va putea asculta vreun sfat cel ce ţine la 
voia sa? Apoi a zis Bătrânul şi despre pornirea spre 
îndreptăţire: „Dacă va lucra şi îndreptăţirea împreună 
cu voia, nu seva întoarce omul uşor”. Vai, cum se leagă 
între ele cuvintele sfinţilor! E o moarte adevărată când 
se uneşte pornirea de îndreptăţire cu voia. Căci atunci 
e mare primejdie, mare frică. Atunci nenorocitul cade 
cu totul. Căci cine va convinge pe unul ca acesta să 
creadă că un alt om cunoaşte mai bine folosul lui? 
Atunci el se hotărăşte, cu desăvârşire, să urmeze voii 
lui şi gândului lui şi deci îl rostogoleşte vrăjmaşul cum 
voieşte. De aceea s-a spus: „Cel viclean face răul când 
se împreună cu pornirea de îndreptăţire”. S-a spus că 
el urăşte până şi sunetul (ecoul) sprijinirii (asigurării). 

4) Pentru că cel viclean nu numai că urăşte sprijini- 
rea (asigurarea), dar nici nu poate să audă glasul aces- 
tei sprijiniri. El urăşte însuşi sunetul sprijinirii, adică 
chiar faptul de a i se grăi ceva pentru sprijinirea lui5*. De 


Dumnezeu, în unire cu toate. Lăsându-şi voia sa egoistă, 
omul a surpat zidul artificial prin care se ţinea despărţit de 
Dumnezeu şi de toate. 

54. Călugărul, ca om pornit cu toată hotărârea pe drumul 
binelui desăvârşit, are în sfatul unui povăţuitor de încredere o 
asigurare că va alege binele şi nu răul. Dar diavolul îndeamnă 
pe călugăr, şi în general pe orice om, să se încreadă numai în 
sine, tocmai ca să nu găsească o asigurare că va face binele. Şi 
se foloseşte spre aceasta de voința omului de a se afirma şi de 
a deveni tot mai mult, ceea ce uşor ajunge mândrie când omul 
nu vrea să sporească prin Dumnezeu, ci prin sine. De fapt, omul 
nu se cunoaşte pe sine deplin fără ajutorul altora; şi mai ales 

pildă: înainte de a face ceva cel ce ar trebui să întrebe 
despre folosul acelui lucru, înainte de a şti vrăjmaşul 
dacă acela va păzi ceea ce aude, sau nu va păzi, urăşte 
însuşi faptul de a întreba cineva peste tot şi de a auzi 
ceva din cele de folos, şi respinge însuşi glasul, însuşi 
sunetul (ecoul) unor astfel de cuvinte. Şi vă spun pentru 
ce. El ştie în viclenia pe care o zămisleşte că, dacă acela 
ar întreba, s-ar deprinde să asculte un cuvânt de folos 
şi nimic nu urăşte vicleanul aşa de mult şi de nimic nu 
se teme ca de a se cunoaşte un astfel de cuvânt. Căci în 
acest caz n-ar mai putea unelti cum voieşte. Pentru că, 
dacă s-ar întări sufletul prin mărturisirea tuturor gându- 
rilor sale şi prin auzirea de la un cunoscător a îndem- 
nului: „Fă aceasta, sau nu face aceasta, aceasta e bine, 
aceasta nu e bine, aceasta e o pornire de îndreptăţire 
a ta, aceasta e o voie a ta”, sau ar auzi iarăşi: „nu e mo- 
mentul potrivit pentru acest lucru”, iar altădată: „acum 
e momentul”, nu ar afla diavolul prin ce înşelăciune să-l 
vatăme pe el sau să-l rostogolească, fiindcă întotdeauna 
ar fi cârmuit şi din toate părţile sprijinit (asigurat) şi s-ar 
săvârşi în el cuvântul: „mântuirea e în sfat mult”. Dar cel 
viclean nu voieşte aceasta, ci o urăşte. Căci vrea ca omul 
să facă răul şi se bucură mai mult de cei care „nu au 
cârmuire, căci cad ca frunzele”. 


nu cunoaşte toate urmările posibile ale faptei sale, din lipsa lui 
de experienţă, atâta vreme cât este necercat. Cunoaşterea e 
un lucru comun: „cognoscere”. Omul e întreg numai împreună 
cu alţii şi, în ultimă analiză, cu Subiectul suprem. Asigurarea, 
întărirea fiecăruia e dată de „sunetul“, de „glasul“ deosebit al 
altui subiect, de „ecoul” pe care omul îl aude pornind de la altă 
persoană. Poate acesta se numeşte „ecoul“ şi pentru că în el se 
regăseşte cu adevărat omul însuşi. Diavolul îl vrea pe ins cu totul 
rupt de comuniunea cu alţii, pentru ca să-l poată astfel goli cu 
totul de viaţă, să-l prăbuşească în hăul pustiu al singurătăţii. 

5) Ştii de fratele acela pe care-l iubea cel viclean şi 
despre care a spus Avvei Macarie: „Am un frate şi când 
mă vede se întoarce ca o morişcă după vânt”. Pe unii 
ca aceştia îi iubeşte, de unii ca aceştia se bucură tot- 
deauna, de cei ce nu se încredinţează celui ce poate 
să-i ajute după Dumnezeu şi să le întindă lor mâna. 
Căci nu s-a apropiat oare de toţi fraţii dracul aces- 
ta, pe care l-a văzut Sfântul purtând toate felurile de 
mâncăruri în ulcele? Şi nu le-a îmbiat tuturor? Dar fi- 
ecare dintre aceia, simțind uneltirea lui, a alergat şi 
şi-a mărturisit gândurile sale şi a aflat ajutor în vre- 
mea ispitei şi de aceea n-a izbutit vicleanul împotri- 
va lor. Numai pe nenorocitul acela l-a aflat încrezân- 
du-se în el însuşi şi neavând de aceea vreun ajutor de 
la cineva. Şi astfel l-a avut ca pe o jucărie şi de aceea 
s-a retras mulţumindu-i şi blestemând pe ceilalţi. Dar 
îndată ce a spus Avvei Macarie lucrul acesta şi numele 
fratelui şi a alergat Sfântul la el, a aflat care a fost pri- 
cina căderii lui: a aflat că n-a voit să se mărturisească, 
a aflat că nu avea obiceiul să se dezvăluie. Căci, în- 
trebat fiind de Sfânt: „Cum stai, frate?”, a răspuns: 
„Cu rugăciunile tale, bine!”; şi zicând el iarăşi: „Nu te 
războiesc gândurile?”, a răspuns: „Sunt bine”. Şi n-a 
voitsă mărturisească nimic, până ce cu mult meşteşug 
l-a înduplecat pe el Sfântul să spună ale lui. lar acesta, 
grăindu-i lui cuvântul lui Dumnezeu, l-a întărit şi l-a 
întors. lar când a venit iarăşi vrăjmaşul după obicei, 
voind să-l răstoarne pe el, s-a întristat. Căci l-a aflat 
întărit; nu l-a mai aflat pradă baţjocurii sale. Astfel a 
plecat fără rod, a plecat ruşinat şi de la acesta. De ace- 
ea, întrebat iarăşi de câtre Sfânt: „Cum se află fratele 


55. Patericul, „Pentru Avva Macarie Egipteanul”, 3, PG 65, 
261-264. 

acela, prietenul tău?”, nu l-a mai numit pe acela: „pri- 
eten”, ci „duşman” şi l-a blestemat zicând: „S-a stricat 
şi acesta, nu mă mai ascultă nici el, ci s-a făcut mai 
sălbatic ca toţi”. 

6) lată pentru ce urăşte vrăjmaşul pe cel ce are 
o sprijinire: pentru că voieşte totdeauna pieirea 
noastră. lată pentru ce iubeşte pe cei ce se încred în 
ei înşişi: pentru că aceştia conlucrează cu diavolul, 
uneltind împotriva lor înşişi. Eu nu cunosc altă cădere 
a călugărului, decât pe cea care îi vine din încrederea 
în inima sa. Unii spun: omul cade pentru aceasta, sau 
pentru aceasta. lar eu, precum am spus, nu cunosc să 
se întâmple cuiva altă cădere decât din pricina aceas- 
ta. Cunoşti pe vreunul care a căzut? Află că s-a încre- 
zut în sine. Nimic nu e mai primejdios, nimic nu e mai 
pierzător, decât a se încrede cineva în sine însuşi. 

M-a acoperit Dumnezeu şi m-am temut totdeau- 
na de primejdia aceasta. Când eram în mânăstirea 
de obşte, toate le încredinţam bătrânului Avva loan. 
Niciodată nu sufeream, cum am spus, să fac ceva 
fără sfatul lui. Se întâmpla câteodată că gândul îmi 
spunea: „Nu-ţi va spune Bătrânul aceasta? De ce să-l 
mai tulburi?” Şi ziceam gândului: „Anatema fie şi 
judecății tale (dreptei tale socoteli) şi priceperii tale şi 
înţelepciunii tale şi ştiinţei tale, căci ceea ce ştii de la 
diavolul ştii”. Plecam deci şi întrebam pe Bătrân şi se 


56. Tot ce răsare din sfera mărginită a unei gândiri individua- 
liste e prin sine lipsit de vederea largă, care ţine seama în mod 
echilibrat de intercondiţionarea tuturor. E de la diavolul, care vrea 
să rupă în bucăţi creaţia şi să scufunde pe fiecare într-o existenţă 
extrem de redusă, într-o existenţă chinuită, de umbră, de mişcare 
dezordonată, neraţională şi contradictorie a umbrelor. Totul e o 
falsă cunoştinţă, o cunoştinţă a fâşiei, care nu e deplin reală, în- 
trucât nu e în țesătura întregului, în comunicare de viaţă între 

întâmpla că uneori îmi spunea tocmai cuvântul acela 
la care mă gândisem şi eu. Atunci gândul îmi spunea: 
„Ce mai zici? lată ţi-a spus ceea ce ţi-am spus şi eu. Nu 
l-ai tulburat degeaba pe Bătrân?” Şi ziceam gândului: 
„Acum e bine, acum e de la Duhul Sfânt. Ceea ce e al 
tău e viclean, e de la draci, e dintr-o stare pătimaşă””. 
Şi astfel, niciodată nu îngăduiam gândului să mă facă 
să mă încred în mine însumi, fără întrebare. 

Şi credeţi-mă, fraţilor, că eram în mare odihnă, 
într-o mare negrijă, încât mă plângeam de aceas- 
ta, precum ştiu că v-am spus şi altădată. Căci auzi- 
sem că „prin multe necazuri trebuie să intrăm noi în 
Împărăţia lui Dumnezeu” (Fapte 14, 22), dar eu mă ve- 
deam pe mine neavând niciun necaz şi mă temeam şi 
eram îngrijorat, necunoscând pricina acestei odihne, 
până ce nu mi-a spus Bătrânul: „Nu fi necăjit, căci ori- 
cine se predă pe sine ascultării are această odihnă şi 
lipsă de griji“. 


toate. „Dreapta socoteală”, atât de lăudată în scrierile duhovniceşti 
răsăritene, vine şi ea dintr-o îndelungată experienţă a vieţii de co- 
munitate, de împreună-sfătuire cu alţii. Ea ţine seama de toate as- 
pectele realităţii, de toate punctele de vedere posibile, în judecata 
ce o dă. De aceea sfatul se cere mai ales de la „bătrâni“, care au 
adunat în cursul anilor îndelungaţi multă experienţă de viaţă şi 
multe păreri de la foarte mulţi. 

57. Chiar dacă judecata ce şi-o dă cineva cu privire la o faptă 
e ca şi cea pe care o primeşte de la un povăţuitor cu experienţă, 
e mai bine că ela întrebat. Căci a scăpat de mândrie sau de în- 
crederea în sine, care îl va obişnui să nu întrebe nici în cazurile 
când ar putea da o judecată greşită. Şi în general orice mândrie, 
ca închidere a omului în sine, aduce în el o învârtoşare, o dez- 
umanizare. lar Duhul Sfânt e acolo unde inimile sunt deschise 
unele altora, unde oamenii sunt înmuiaţi de simtire, de comuni- 
cabilitate. 

58. Vezi „Despre lepădare“, cap. 25, în această scriere. 

7) Sârguiţi-vă şi voi, fraţilor, să întrebaţi şi să nu vă 
încredeţi în voi înşivă. Învăţaţi ce lipsă de grijă adu- 
ce acest lucru, ce odihnă, ce bucurie! Dar fiindcă am 
spus că nu eram necăjit niciodată, ascultați şi acest 
lucru ce mi s-a întâmplat atunci. Pe când mă aflam 
încă acolo, în mânăstirea de obşte, mi s-a întâmplat 
odată o mare şi de nesuportat întristare şi mă aflam 
într-o astfel de durere şi strâmtorare, că eram aproa- 
pe să-mi dau şi sufletul. lar necazul acela îmi venise 
din uneltirea dracilor, căci o astfel de ispită e adusă 
din pizma lor. E o ispită foarte grea, întunecată, 
nemângâiată, nelăsând nicio odihnă. E o strâmtora- 
re din toate părţile, o înăbuşire din toate părţile. Dar 
vine repede în suflet harul lui Dumnezeu, pentru că 
altfel nimeni nu ar putea suporta. Eram, cum am zis, 
într-o astfel de ispită şi într-o astfel de strâmtorare. 
Atunci, într-una din zile, pe când stăteam în curtea 
mânăstirii şi eram descurajat şi rugam pe Dumnezeu 
pentru aceasta, deodată privesc în biserică şi văd pe 
cineva îmbrăcat ca un episcop, pe cale să intre în al- 
tar. Niciodată nu mă apropiam de vreun străin, fără 
vreo trebuinţă sau poruncă. Dar atunci, ca şi când mă 
trăgea ceva, intru după el. lar el rămase acolo destul 
de mult, având mâinile întinse la cer. lar eu stăteam 
în spatele lui, rugându-mă cu multă frică. Căci mi se 
făcuse frică mare de vederea lui. După ce el îşi isprăvi 
rugăciunea, se întoarse şi veni la mine. Şi pe măsură 
ce se apropia de mine, simţeam depărtându-se din 
mine şi întristarea şi frica. Apoi, când stătu în faţa 
mea, îşi întinse mâna şi atinse pieptul meu şi ciocâni 
cu degetele lui în pieptul meu, zicând: „Aşteptând, am 
aşteptat pe Domnul şi a luat aminte la mine şi a auzit 
rugăciunea mea şi m-a scos din groapa necazurilor 

şi din noroi mult. Şi a pus pe piatră picioarele mele 
şi a îndreptat paşii mei şi a pus în gura mea cântare 
nouă, laudă Dumnezeului nostru” (Psalm 39, 1-3). ŞI 
spuse toate stihurile de trei ori, ciocănind, cum am 
spus, în pieptul meu, şi apoi ieşi. Şi îndată se făcu în 
inima mea lumină, bucurie, mângâiere, dulceaţă şi 
mă simţii cu totul altul. leşii alergând după el, voind 
să-l aflu, dar nu l-am aflat, căci se făcuse nevăzut. Din 
acel ceas, prin îndurările lui Dumnezeu, nu mă mai 
ştiu tulburat nici de întristare, nici de frică, ci m-a aco- 
perit pe mine Domnul până acum prin rugăciunile 
acelor bătrâni sfinţi. 

8) Acestea vi le-am spus, ca să vă arăt câtă odihnă, 
negrijă şi sprijinire (asigurare) are cel ce nu se încre- 
de în sine însuşi, şi aruncă cele ale sale asupra lui 
Dumnezeu şi asupra celor ce după Dumnezeu îl pot 
povăţui pe el. Învăţaţi deci şi voi, fraţilor, să întrebaţi. 
Învăţaţi că e bine să nu vă încredeţi în voi înşivă; că 
aceasta e smerenie, e odihnă, e bucurie. Ce nevoie e 
să se zdrobească cineva pe sine în zadar? Nu se poate 
mântui cineva pe sine altfel decât aşa. 

Poate se va gândi cineva că dacă nu are pe cine 
să întrebe, ce să facă? Dar de voieşte cineva cu 
adevărat să facă voia lui Dumnezeu din toată ini- 
ma, nu-l lasă Dumnezeu niciodată. Şi-l povăţuieşte 
negreşit după voia Lui. Dacă îşi îndreaptă cineva cu 
adevărat inima sa spre voia lui Dumnezeu, Acesta va 
lumina pe un copil mic să-i spună voia Lui. lar de nu 
vrea cineva să facă voia lui Dumnezeu cu adevărat, 
şi se va duce la un prooroc, Dumnezeu dă în inima 
proorocului să-i răspundă după inima lui strâmbă, 
cum zice Scriptura: „De se va amăgi proorocul şi va 
grăi, Eu, Domnul, l-am amăgit pe proorocul acela” 

(Deuteronomul 13, 1-3). De aceea, suntem datori 
să ne îndreptăm cu toată puterea pe noi înşine spre 
voia lui Dumnezeu şi să nu credem inimii noastre, 
ci, chiar de ar fi un lucru bun (ceea ce gândim), să 
auzim şi de la vreun sfânt că e bun. Să nu ne încre- 
dem în noi înşine, chiar dacă am început să lucrăm 
bine şi socotim că trebuie să iasă cum e drept, ci 
trebuie să facem tot ce stă în puterea noastră, iar 
pe de altă parte să spunem altuia cum am lucrat şi 
să aflăm de am lucrat bine. Dar nici după aceea să 
nu fim fără grijă, ci să aşteptăm şi judecata lui Dum- 
nezeu, cum a spus Sfântul acela, Avva Agathon. Căci 
acela, când a fost întrebat: „Te temi şi tu, părinte?”, 
a răspuns: „Eu am lucrat după puterea mea, dar 
nu ştiu de a plăcut lucrul meu lui Dumnezeu. Căci 
alta e judecata lui Dumnezeu şi alta, a oamenilor”. 


59. Pe de o parte, aflarea adevărului în privinţa a ceea ce 
trebuie să faci depinde de voinţa ta de a face voia lui Dumne- 
zeu; pe de alta, voinţa aceasta a ta trebuie să-şi afle o întărire în 
cuvântul altuia. În conglăsuirea ambilor grăieşte Dumnezeu. Fi- 
ecare Îl află pe Dumnezeu, căutându-L. Dar confirmarea aflării 
voii lui Dumnezeu se câştigă din conglăsuirea între doi care caută 
voia Lui: „Unde sunt doi sau trei adunaţi în numele Meu, acolo 
sunt şi Eu în mijlocul lor” (Matei 18, 20). Nu se dispreţuieşte nici 
voinţa insului de a afla voia lui Dumnezeu, dar nu se nesocoteşte 
nici comuniunea între doi sau mai mulţi. Când eu nu vreau să 
fac voia lui Dumnezeu, nici proorocul nu mi-o poate desco- 
peri cu adevărat, sau impune, ci mă întăreşte în rătăcirea mea. 
Când voiesc să fac voia lui Dumnezeu, mă confirmă şi un copil 
în aceasta. Dar Dumnezeu lucrează şi într-un caz şi în altul. Mă 
lasă în ambiția mea individualistă în primul caz, mă confirmă în 
simţirea voii Lui, în al doilea caz. Confirmarea în rătăcire sau în 
adevăr îmi vine totdeauna prin altul. Aşa e făcută firea noastră. 
Chiar şi printr-un copil mă confirmă Dumnezeu, căci şi el mă 
scoate din părerea că în mine e tot adevărul. 

Dumnezeu să ne apere de primejdia de a ne încrede 
în noi înşine şi să ne învrednicească să ţinem calea 
părinţilor noştri, care au bineplăcut numelui Lui! 


VI 
Să nu judecăm pe aproapele 


l) Dacă ne-am aminti, fraţilor, de cuvintele sfinţilor 
bătrâni, dacă am cugeta la ele totdeauna, cu greu am 
păcătui, cu greu am cădea în nepăsare. Căci dacă, pre- 
cum au spus aceia, n-am dispreţui pe cele mici şi care 
ni se par că sunt lucruri de nimic, n-am cădea în cele 
mari şi grele. Vă spun totdeauna că din acestea mici, 
din a spune: „Ce este aceasta, ce este aceea?”, se naşte 
în suflet obişnuinţa rea şi începe să dispreţțuiască şi 
pe cele mari. 

Ştiţi ce păcat este să judeci pe aproapele? Căci 
ce este mai grav ca acest lucru? De nimic nu se 
scârbeşte Dumnezeu aşa de mult, cum au spus 
Părinţii, şi nimic nu e mai rău ca a judeca. Căci de 
la aceste lucruri, ce par neînsemnate, vine cineva 
la un rău foarte mare. Căci de la primirea vreunei 
mici bănuieli împotriva aproapelui, de la a zice: 
„Ce este dacă ascult şi eu ce zice acest frate? Ce 
e dacă spun şi eu acest singur cuvânt? Ce e dacă 
văd ce face acest frate, sau văd ce face acest străin?”, 
mintea începe să uite păcatele sale şi să se ocupe 
cu cele ale aproapelui. Şi de aici vine pornirea de 
a judeca, de a cleveti, de a dispreţui. Apoi de aici 
şi căderea în cele pe care le judecă. Căci, neîn- 
grijindu-se de păcatele sale şi neplângându-şi 

moartea sa, cum au zis Părinţii, omul nu se poate 
îndrepta în ceva pe sine însuşi, ci se ocupă întot- 
deauna cu lucrul aproapelui. Şi nimic nu mânie aşa 
de mult pe Dumnezeu şi nimic nu goleşte aşa de 
mult pe om şi nu-l duce la părăsirea sa (de câtre 
Dumnezeu) ca clevetirea, judecarea, dispreţuirea 
aproapelui“. 

2) Căci altceva este a cleveti, altceva, a judeca 
şi altceva, a dispreţui. A cleveti este a spune de ci- 
neva: „Cutare a minţit, sau s-a mâniat, sau a curvit, 
sau altceva asemenea“. Prin aceasta l-a clevetit pe 
acela, pentru că a spus ceva împotriva lui, a spus în 
chip pătimaş păcatul aceluia. 

lar a judeca este a spune: „Cutare e mincinos, 
cutare e un om furios, cutare e un curvar”. Prin 
aceasta a judecat însăşi starea dinlăuntru a su- 
fletului aceluia şi s-a rostit împotriva vieţii lui în- 
tregi, zicând că este aşa, şi l-a judecat pe acela ca 


60. Preocuparea de păcatele altuia face pe om să uite 
de ale sale, să uite în general de datoria de a se curăți şi 
desăvârşi pe sine. Găseşte în păcatele altuia o scuză pentru 
ale sale, se găseşte pe sine mai puţin vinovat decât pe altul, 
îşi deschide drumul de înaintare mai departe în păcatele 
sale. El neglijează prin aceasta cercetarea sa cu gândul de a 
se cunoaşte cu adevărat, de a se curăţi de păcate, de a afla 
iertare pentru ele. Judecarea altuia de către noi ne aduce în 
general o necunoaştere a noastră. Dimpotrivă, privirea atentă 
şi cu admiraţie a bunătăţii altuia ne face să ne judecăm pe 
noi înşine, să ne cunoaştem scăderile şi să căutăm să le 
îndreptăm. Naşte în noi frica de viitoarea pedeapsă pentru 
păcatele noastre. Astfel, judecarea altuia se răsfrânge în rău 
asupra noastră şi prețuirea altuia se răsfrânge în bine asupra 
noastră. De aceea, judecând pe alţii, ne vom face vrednici să 
fim judecați şi noi înşine. 

atare€!. Şilucrulacestae foarte grav. Căci altceva estea 
spune: „s-a mâniat” şi altceva a spune că „e furios” 
şi a se rosti, cum am spus, împotriva vieţii lui în- 
tregi. A judeca orice păcat e aşa de grav, că însuşi 
Hristos a zis: „Făţarnice, scoate întâi bârna din ochiul 
tău şi apoi vei vedea să scoţi şi paiul din ochiul fra- 
telui tău“ (Luca 6, 42). El a asemănat păcatul aproa- 
pelui cu paiul, iar judecarea lui, cu bârna. Vezi cât de 
rău lucru e a judeca? E aproape mai rău decât orice 
păcat. lar fariseul acela, rugându-se şi mulţumind lui 
Dumnezeu pentru virtuțile sale, n-a minţit, ci a spus 
adevărul. Şi n-a fost osândit pentru aceasta. Căci sun- 
tem datori să mulţumim lui Dumnezeu când ne-am 
învrednicit să facem vreun bine, pentru că El ne-a aju- 
tat şi a lucrat împreună cu noi. De aceea, precum am 
spus, nu a fost osândit pentru că a zis: „Nu sunt ca 
ceilalţi dintre oameni”, ci când, întorcându-se către 
vameş, a zis „nici ca acest vameş”. Atunci s-a împovă- 
rat, căci a judecat însăşi persoana aceluia, însăşi sta- 
readinlăuntru a aceluiaşi, pe scurt, întreaga luiviață“?. 


61. Clevetirea se referă la o faptă sau alta a cuiva; judeca- 
rea, la însăşi persoana aceluia, în întregul ei. Prin judecată se 
trage concluzia, dintr-o faptă rea a cuiva, că el însuşi e de aşa 
fel, că nu poate lucra decât aşa cum a lucrat, căci aşa e firea 
lui, sau că fapta rea respectivă vine dintr-o deprindere cu răul 
respectiv, de care nu mai poate scăpa. 

62. A judeca pe cineva e a trage, dintr-o greşală văzută la al- 
tul, concluzia că acela e întreg şi totdeauna aşa cum a fost în mo- 
mentul în care l-am văzut săvârşind acea greşală. E a condamna 
persoana însăşi, în general, ca neavând în ea nimic bun, nimic în 
stare să o mântuiască. Înseamnă a o declara vrednică de osândă 
veşnică, ca incapabilă să facă şi ceva bun, ca pierdută definitiv. 
Dar aceasta vine din faptul că cel ce judecă astfel nu s-a apropiat 
niciodată de acea persoană cu inima, n-a văzut prin urmare în ea 

De aceea s-a coborât vameşul mai îndreptat decât acela. 

3) Nimic nu e mai grav, nici mai rău, cum am spus 
de multe ori, decât a judeca sau a disprețui pe aproa- 
pele. De ce nu ne judecăm mai degrabă pe noi înşine 
şi nu cunoaştem cu de-amănuntul păcatele noastre, 
despre care vom avea să dăm socoteală lui Dum- 
nezeu? De ce răpim judecata de la Dumnezeu? Ce 
vrem noi de la făptura lui Dumnezeu?% Să tremurăm, 
auzind ce s-a întâmplat acelui mare bătrân care a 
aflat despre un oarecare frate că a căzut în curvie 
şi a zis: „Rău a făcut!” Căci ştiţi ce lucru înfricoşător 
se spune despre el în Gheronticon. Sfântul înger a 
adus sufletul celui ce a păcătuit la el şi i-a zis: „lată 
pe cel ce l-ai judecat! A adormit. Unde porunceşti să-l 
duc: în Împărăţie, sau în iad?” Este vreo povară mai 
înfricoşătoare decât aceasta? Ce altceva înseamnă 
cuvântul îngerului către bătrân decât aceasta: „De- 
oarece tu eşti judecătorul celor drepţi şi păcătoşi, 
spune ce porunceşti cu privire la acest smerit 


şi ceva bun şi o luptă interioară cu păcatul ce l-a săvârşit, n-a făcut 
efortul de a trezi prin inima sa inima aceluia. Această judecată 
vine dintr-o lipsă de cunoaştere, de comunicare simțită cu per- 
soana respectivă, ba chiar din lipsa de voinţă de a intra într-o co- 
municare intimă cu persoana respectivă, pentru a o cunoaşte cu 
adevărat şi a o ajuta să se îndrepte eventual. E în aceasta şi o lipsă 
de iubire. Dar prin aceasta el însuşi se dovedeşte un om neîndu- 
rat, lipsit de interes şi de iubire pentru omul respectiv. Şi de aceea 
el însuşi se va osândi mai cu dreptate decât cel pe care l-a osândit. 
De aceea a spus Domnul: „Nu judecaţi, ca să nu fiţi judecaţi”. Să 
lăsăm judecata lui Dumnezeu, Care cunoaşte cu adevărat lăuntrul 
omului şi ştie de e şi ceva bun în el, sau nu e nimic. Făcând aşa, nu 
excludem că în acel om e şi ceva bun. 

63. Nu nouă ne este datoare cu ceva făptura lui Dumnezeu, 
ca să avem dreptul să o judecăm, ci lui Dumnezeu Îi este datoa- 
re. Căci El a adus-o la existenţă şi o susţine. 


020 AVVA DOROTEI 


suflet? Te miluieşti de el? Sau îl trimiţi la chinuri?”5* 
Înspăimântat de aceasta, sfântul bătrân a petrecut 
tot restul timpului în suspine, în lacrimi şi în mii de 
osteneli, rugându-se lui Dumnezeu să-l ierte pentru 
păcatul acela. Şi aceasta, după ce a căzut pe faţa lui la 
picioarele îngerului şi a luat iertare. Căci îngerul spu- 
nându-i: „lată, Dumnezeu ţi-a arătat ce povară aduce 
judecarea altuia; să nu mai faci!”, acest cuvânt a fost 
dovada iertării. Totuşi, sufletul bătrânului nu s-a mai 
putut mângâia din plânsul lui până la moarte”. 

4) Căci ce voim noi de la aproapele? De ce trebu- 
ie să ne încărcăm cu povara lui? Avem noi pentru ce 
ne îngriji, fraţilor! Fiecare să ia aminte la sine însuşi 
şi la păcatele sale! Numai lui Dumnezeu I se cade 
să îndreptăţească şi să osândească. Căci numai El 
cunoaşte starea dinlăuntru a fiecăruia, purtările, da- 
rurile, firea şi destoinicia lui, ca să poată judeca potri- 
vit cu fiecare, precum numai El ştie. Căci altfel judecă 
Dumnezeu cele ale episcopului şi altfel, cele ale 
stăpânitorului; altfel judecă cele ale povăţuitorului 
şi altfel, ale ucenicului; altfel, ale bătrânului şi altfel, 
ale celui mai tânăr; altfel, ale bolnavului şi altfel, ale 


64. Patericul, „Pentru Avva Isaac Tebeul”, PG 65, 239. 

65. N-avem dreptul de a judeca pe alţii, nu numai pentru că 
nu noi i-am adus la existenţă şi nu le putem deci impune nicio 
datorie față de noi, ci şi pentru că nu le putem spori existența 
trimiţându-i în Împărăţia cerurilor, sau diminua pentru veci, 
trimiţându-i la chinuri. Cine n-are putere să execute o judecată 
sau nu e delegat să judece de forul executiv n-are nici dreptul 
să judece. Numai Cel ce ne-a dat gradul de viață pământească 
ni-l poate şi micşora pe acesta până la minimum în iad, sau ni-l 
poate spori la maximum în Împărăţia cerurilor, prin faptul că 
această sporire sau diminuare m-a apropiat mai mult de El, sau 
m-a depărtat la maximum de El. 

celui sănătos. Şi cine poate cunoaşte judecăţile aces- 
tea, decât singur Cel ce a făcut toate, Care le-a şi 
plăsmuit pe toate şi le cunoaşte pe toate? 

5) Îmi aduc aminte că am auzit că s-a întâmplat 
odată lucrul următor: o corabie cu sclavi a sosit la o ce- 
tate. larîn cetatea aceea se afla o foarte sfântă fecioară, 
cu multă luare-aminte la ea însăşi. Aceasta, aflând că 
a sosit corabia aceea, s-a bucurat. Căci dorea să-şi 
cumpere o fetiţă foarte mică. Ea socotea aşa: o iau şi O 
cresc aşa cum voiesc, ca să nu ştie nimic din răutatea 
lumii acesteia. Deci trimise să vină conducătorul 
corăbiei şi află că are două fetiţe foarte mici, aşa cum 
dorea fecioara, şi îndată dădu cu bucurie preţul şi luă 
o fetiţă cu ea. Dar abia plecă conducătorul corăbiei, 
de care se despărţise sfânta aceea, şi-l întâlni o dansa- 
toare de moravuri uşoare, care văzu pe cealaltă fetiţă 
cu el şi dori s-o ia. Şi o luă de fapt şi, după ce se învoi 
cu el şi plăti preţul, plecă. Vedeţi tainele lui Dumne- 
zeu? Vedeţi judecata Lui? Cine poate să afle înţelesul 
ei? la deci fecioara cea sfântă pe micuța aceea şi o 
creşte în frica lui Dumnezeu, deprinzând-o spre tot lu- 
crul bun, învățând-o toată rânduiala călugărească, şi, 
simplu grăind, toată buna mireasmă a poruncilor lui 
Dumnezeu. Luând şi dansatoarea pe nenorocita cea- 
laltă, o făcu unealta diavolului. Căci ce altceva o putea 
învăţa nebuna aceea, decât pierzania sufletului ei? Ce 
putem zice deci de această înfricoşătoarejudecată alui 
Dumnezeu? Amândouă erau mici, amândouă au 
fost vândute fără să ştie unde merg, şi una s-a aflat 
în mâinile lui Dumnezeu, iar cealaltă a căzut în 
mâinile diavolului. E cu putinţă deci să spunem că 
Dumnezeu va cere de la una ceea ce va cere şi de la 
cealaltă? Cum ar face-o? Dacă amândouă ar fi căzut în 

curvie, sau în altă greşală, ar fi cu putinţă să se spună 
că amândouă vor avea parte de aceeaşi judecată. Dar 
odată ce una a învăţat cele despre Judecată, a învăţat 
cele despre Împărăţia lui Dumnezeu şi a cugetat ziua 
şi noaptea la cuvintele lui Dumnezeu, iar nenorocita 
cealaltă n-a ştiut şi n-a auzit niciodată vreun lucru bun, ci 
dimpotrivă, de toate relele, de toate lucrurile diavoleşti, 
cum se poate să se ceară de la amândouă aceeaşi 
deplinătate a împlinirii poruncilor lui Dumnezeu? 

6) Deci nimic nu poate şti omul despre jude- 
căţile lui Dumnezeu, ci numai El singur le cunoaşte 
toate şi poate să judece cele ale fiecăruia precum 
numai El ştie. Se întâmplă într-adevăr că un frate 
face unele lucruri greşite în simplitatea lui. Dar are 
un lucru care place lui Dumnezeu mai mult decât 
toată viaţa ta. Şi tu şezi şi-l judeci pe el şi prin aceas- 
ta îți osândeşti sufletul tău? Şi dacă i se întâmplă 
aceluia vreo cădere, de unde ştii tu cât a luptat şi 
cât a sângerat înainte de a fi făcut fapta aceea, şi 
de nu e aflată greşala lui aproape ca o dreptate la 
Dumnezeu? Căci Dumnezeu, văzând osteneala 
lui şi necazul ce l-a avut, cum am spus, înainte de 
a săvârşi fapta, îl miluieşte şi-l iartă. Tu cunoşti 
această greşală, iar Dumnezeu îl miluieşte, tu îl 
osândeşti şi-ţi pierzi sufletul tău. De unde ştii şi 
câte lacrimi a vărsat el înaintea lui Dumnezeu 
pentru greşala lui? Tu ştii păcatul lui, dar nu ştii 
pocăinţa lui. 


66. Se exemplifică faptul că noi, necunoscând întreg lăuntrul 
semenului, ci numai o faptă din afară, nu putem judeca persoa- 
na lui întreagă. Numai Dumnezeu o poate face, căci numai El 
cunoaşte întreaga ființă a lui. De aceea, judecata lui Dumnezeu 
e mai blândă, pentru că El cunoaşte toată lupta dinlăuntru 
a omului şi puţinătatea puterilor omeneşti faţă de mărimea 

Dar se întâmplă uneori că nu numai judecăm, ci şi 
disprețuim. Căci altceva este, cum am spus, a judeca şi 
altceva, a dispreţui. Dispreţuirea are loc când cineva nu 
numai judecă, ci şi dispreţuieşte. Acesta are scârbă de 
aproapele, are silă de el, ca de un lucru urât. lar aceasta 
e mai rea şi mai pierzătoare decât a judeca. 

7) Dar cei ce voiesc să se mântuiască nu ţin sea- 
ma de scăderile aproapelui, ci totdeauna numai de 
ale lor: şi prin aceasta ei sporesc. Aşa a făcut acela 
care, văzând pe fratele său păcătuind, suspinând a 
zis: „Vai mie, că astăzi a greşit el, iar mâine negreşit 
voi păcătui eu”. Vezi cum se întăreşte (se asigurâ)? 
Vezi cum îşi pregăteşte sufletul? Vezi cum a ştiut să se 
ferească îndată de a judeca pe fratele său? Căci spu- 
nând: „Mâine negreşit voi păcătui şi eu”, şi-a sădit sieşi 
frică şi grijă pentru păcatele ce avea, chipurile, să le 
săvârşească şi el. Şi aşa s-a ferit de a judeca pe aproa- 
pele. Şi nu s-a îndestulat numai cu atâta, ci s-a pus pe 
sine mai prejos de acela, zicând: „Acesta se pocăieşte 
pentru păcatul lui, iar eu negreşit că nu mă pocăiesc, 
negreşit nu voi ajunge (să mă pocăiesc), negreşit nu 
mă voi pocăi”. Vezi luminarea acestui suflet dum- 
nezeiesc, că nu numai că a putut să se ferească să ju- 
dece pe altul, ci s-a pus şi pe sine mai prejos de acela? 

lar noi, nenorociţii, îl judecăm cu nepăsare, ne 
scârbim de el, îl dispreţuim pentru orice vedem sau 
auzim, sau bănuim în privinţa lui. Şi ceea ce e mai 
cumplite că nu ne oprim numai la vătămarea noastră, 
ci, întâlnind pe un alt frate, îi spunem îndată şi aces- 
tuia: „S-a întâmplat aceasta şi aceasta”. Şi-l vătámăm 
şi pe acesta, aruncând şi în inima lui păcatul. Şi nu ne 


atotputerniciei Sale. Şi aproape că nu-i om care să fie numai rău, 
diabolic de rău, cum a descris Dostoievski pe câțiva. 

temem de cel ce a zis: „Vai celui ce adapă pe aproa- 
pele său cu băutură tulbure” (Avacum 2, 15), ci fa- 
cem lucrul dracilor şi nu ne pasă. Căci ce altceva are 
de făcut dracul decât să tulbure şi să vatăme? Şi ne 
aflăm lucrând împreună cu dracii la pieirea noastră şi 
a aproapelui. Căci cel ce vatămă un suflet ajută draci- 
lor şi lucrează împreună cu ei, precum cel ce foloseşte 
pe acela e împreună-lucrător al sfinţilor îngeri. 

8) Dar din ce pricină pătimim acestea, dacă nu 
pentru că nu avem iubire? Căci dacă am avea iubire 
împreunată cu mila şi cu durerea, nu ne-am îngriji să 
vedem scăderile aproapelui. Căci zice: „Dragostea 
acoperă mulţime de păcate” (1 Petru 4, 8), şi iarăşi: 
„Dragostea nu socoteşte răul, toate le acoperă” şi ce- 
lelalte (1 Corinteni 13, 5). Deci şi noi, cum am zis, de 
am avea dragostea, însăşi dragostea ar acoperi orice 
greşală, precum şi sfinţii fac aşa, văzând zdrobirea 
oamenilor. Căci nu sunt orbi sfinţii, şi totuşi nu văd 
păcatele lor“. Pe de altă parte, cine urăşte aşa de mult 
păcatul, ca sfinţii? Dar nu urăsc pe păcătos, nici nu-l 


67. Cei ce au analizat simţirea dragostei (de ex., L. Binswan- 
ger, Grundformen...) au constatat că dragostea creează celui pe 
care-l iubeşte, prin imaginaţie, un chip desăvârşit. Şi aceasta 
nu e o imaginaţie fără efect, ci una care reuşeşte să transforme 
pe cel iubit (în raporturile cu cel ce l-a imaginat) în ceea ce l-a 
imaginat. Cel ce iubeşte nu poate să nu-l imagineze pe cel iu- 
bit (einbilden) ca foarte bun şi foarte frumos. Dar prin această 
imaginaţie se surprinde ceea ce e dat virtual în cel iubit şi-l ajută 
să devină în mod actual aşa. Dacă toţi am iubi un om, ar fi aproa- 
pe cu neputinţă ca acela să fie rău. Şi dacă toţi ar avea dragoste 
faţă de toti, toţi ar deveni buni. În starea de răutate a fiecăruia e 
implicată o vină, sau o lipsă de iubire a celorlalţi. Sfinţii nu văd 
păcatele celorlalţi, nu pentru că nu vor să le vadă, ci pentru că nu 
pot să le vadă datorită iubirii. 

judecă, nici nu-l ocolesc, ci împreună-pătimesc cu ace- 
la, îl sfătuiesc, îl mângâie, îi slujesc, îl tămăduiesc ca 
pe un mădular bolnav; toate le fac ca să-l mântuiascăSs. 

Priviţi la pescari: când aceştia aruncă undiţa 
în mare şi prind un peşte mare şi simt că acela se 
frământă şi se zbate, nu o trag îndată, opintindu-se 
peste măsură, căci dacă ar face aşa s-ar rupe sfoara 
şi s-ar pierde undiţa, ci îi slobod cu dibăcie sfoara şi-l 
lasă să plece unde voieşte. Şi când văd că a obosit 
şi s-a liniştit din zbaterea lui, încep iarăşi să-l tragă 
pe încetul. Aşa trag şi sfinţii pe fraţi prin îndelungă- 
răbdare şi iubire şi nu se depărtează de ei cu dezgust 
şi nu se scârbesc de ei. Căci precum mama, având la 
început copilul fără frumuseţe, nu se scârbeşte, nici 
nu se depărtează de el, ci-l împodobeşte cu plăcere 
şi face orice ca să-l înfrumuseţeze, aşa îl acoperă, îl 
împodobesc şi-l ajută şi ei pe cel ce a greşit, ca să-l în- 
drepte cu vremea şi pe acela şi să nu lase nici pe altul 
să se vatăme din pricina lui, ba şi ei să sporească şi 
mai mult în dragostea lui Hristos. 

Ce a făcut Sfântul Ammona când au venit la el fraţii 
aceia tulburaţi şi i-au zis: „Vino şi vezi, Avvo, că este o 
femeie în chilia fratelui cutare”? Câtă milă n-a arătat, 


68. Sfinţii urăsc păcatul, dar nu pe păcătos. Ura lor faţă de 
păcat se arată în faptul că se feresc ei înşişi de păcat şi ajută şi 
pe ceilalţi, prin iubire, să-l biruiască. Ei văd în persoană o taină 
atât de adâncă şi de minunată, că intuiesc în ea posibilități de 
depăşire a oricărei stări de păcat, a oricărei ispite. Dar aceste 
posibilităţi trebuie actualizate prin puterea ce le-o dă iubirea 
faţă de ea. Legătura între persoană şi persoană e în mod real 
o legătură de comunicare asemenea celei între mădularele tru- 
pului. Nu se poate însănătoşi un mădular bolnav, dacă nu i se 
comunică sângele mădularelor sănătoase. Aceasta se face între 
oameni prin iubire. 

câtă iubire n-a avut sfântul lui suflet! Căci, cunoscând 
că fratele a ascuns pe femeie sub un butoi, s-a aşezat 
deasupra lui şi le-a spus acelora să caute în toată 
chilia. Şi cum n-au aflat-o, le-a zis lor: „Dumnezeu 
să vă ierte”. Şi i-a ruşinat pe ei şi le-a ajutat şi lor să nu 
creadă cu uşurinţă ceea ce e potrivnic fratelui, iar pe 
acela l-a făcut să ajungă neprihănit, căci nu numai că 
l-a acoperit după Dumnezeu, ci l-a şi îndreptat, când 
a aflat vreme potrivită. Căci după ce i-a scos afară pe 
toţi, luându-i numai mâna, i-a zis: „Ai grijă de tine, fra- 
te!” Şi îndată s-a îmblânzit fratele şi s-a simţit străpuns 
la inimă; îndată a lucrat în sufletul lui dragostea de 
oameni a Bătrânului“. 

9) Să ne agonisim deci şi noi iubire, să ne agonisim 
milă faţă de aproapele, ca să ne păzim de reaua cleve- 
tire şi de judecarea şi disprețuirea cuiva, să ne ajutăm 
unii pe alţii, ca nişte mădulare ce ne aparţinem. Cine, 
având orană la mâna lui sau la picior, sau la altul oare- 
care dintre mădularele lui, se scârbeşte de sine”, sau 
îşi taie mădularul său, chiar dacă ar face puroi, şi nu-l 
curăţeşte mai degrabă, nu-l spală, nu pune plasture 
pe rană, nu-l leagă, nu-i dă apă sfinţită, nu se roagă 
pentru el, nu cere sfinţilor să se roage pentru el, cum 
a zis şi Avva Zosima? Şi în orice caz nu-l părăseşte, nu 


69. Patericul, „Pentru Avva Ammona”, 10, PG 65, 121. Avem 
aici un exemplu din ceea ce se poate numi delicateţea sfinţilor. 

70. Cine se scârbeşte de mădularul său se scârbeşte de sine 
însuşi, căci el însuşi se află întreg în fiecare mădular al său. Deci, 
tăind mădularul, se taie pe sine, sau se face pe sine însuşi mai 
puţin deplin. La fel, legătura fiinţială ce există între noi face ca în 
fiecare din ceilalţi să fiu eu însumi şi, lăsându-l pe el să moară, să 
devină nefolositor, sau chiar primejdios prin păcat, mă sărăcesc 
şi mă primejduiesc pe mine însumi, sau mă împuţinez eu însumi 
sufleteşte măcar în parte, dacă nu de tot. 

se depărtează de mădularul său, nici de urâtul lui mi- 
ros, ci face totul ca să-l însănătoşească. Aşa suntem 
datori şi noi să pătimim unii pentru alţii, să ne spri- 
jinim unii pe alţii şi prin alţii mai tari, să născocim şi 
să facem toate ca să ne ajutăm pe noi înşine şi unii 
pe alţii: „Că mădulare unii altora suntem”, cum zice 
Apostolul; „că de suntem toţi un trup şi toţi mădulare 
unii altora”, „de pătimeşte un măâădular, pătimesc 
împreună şi toate celelalte mădulare” (Romani 12, 5; 
I Corinteni 12, 26). Ce socotim noi că sunt mânăstirile 
de obşte? Nu socotim că sunt un trup şi, cei din ele, 
mădulare unii altora? Cei ce conduc sunt capul, cei 
ce iau aminte şi îndreptează sunt ochii, cei ce folo- 
sesc pe alţii prin cuvânt, gura. lar urechile sunt cei ce 
ascultă; mâinile, cei ce lucrează; picioarele, cei trimişi 
(după cele de trebuinţă) şi cei ce au felurite slujiri. Eşti 
cap? Condu! Eşti ochi? la aminte, cunoaşte! Eşti gură? 
Grăieşte, fii de folos! Eşti ureche? Ascultă! Eşti mână? 
Lucrează! Eşti picior? Slujeşte! Fiecare să slujească 
trupului după puterea lui şi sârguiţi-vă pururea să vă 
ajutaţi unii pe alţii, fie învățând şi sădind cuvântul lui 
Dumnezeu în inima fratelui, fie mângâindu-l în vreme 
de necaz sau dându-i mâna la lucrul lui, ajutându-l. Şi 
fiecare, cum am spus, după puterea lui, şi sârguiţi-vă 
să vă uniţi întreolaltă. Căci pe cât se uneşte cineva cu 
aproapele, pe atât se uneşte cu Dumnezeu”. 


71. Două lucruri trebuie semnalate aici: întâi că unirea 
dintre fraţii din mânăstire şi dintre oamenii credincioşi, în 
general, e o unire care sporeşte prin fapte, adică întrucât fi- 
ecare face ceva pentru celălalt, nu prin simple mărturisiri de 
iubire. Prin faptele unuia pentru altul înaintează fiecare în 
fiinţa celuilalt. Al doilea că, înaintând unul în fiinţa celuilalt, 
noi înaintăm în Dumnezeu, în unirea cu Dumnezeu. Căci Dum- 


nezeu este în unitatea din dragoste a mai multora. El e izvorul 


628 AVVA DOROTEI 


10) Şi vă spun o pildă de la Părinţi, ca să pătrundeţi 
înţelesul cuvântului. Închipuiţi-vă ca un cerc pe 
pământ, un desen pe care l-a făcut cineva cu un com- 
pas, pornind de la centru. Centrul lui este partea cea 
mai de mijloc a cercului, centrul propriu-zis. Cugetaţi 
cu mintea la ceea ce vă spun. Socotiţi că acest cerc 
este lumea, că mijlocul cercului este Dumnezeu, iar 
liniile care duc de la periferie la mijloc sunt căile, sau 
vieţuirile omeneşti. Deci cu cât intră sfinţii mai mult 
spre cele dinlăuntru, în dorinţa de a se apropia de Dum- 
nezeu, pe măsura pătrunderii lor ajung mai aproape 
de Dumnezeu şi întreolaltă. Cu cât se apropie mai 
mult de Dumnezeu, se apropie întreolaltă; şi cu cât se 
apropie mai mult întreolaltă, se apropie mai mult de 
Dumnezeu. La fel cugetaţi şi despre despărţire. Căci 
când se despart de Dumnezeu şi se întorc la cele din 
afară, e vădit că, cu cât ies şi se depărtează mai mult 
de Dumnezeu, cu atât se depărtează mai mult unii de 
alţii; şi cu cât se depărtează mai mult unii de alţii, cu 
atât se depărtează mai mult de Dumnezeu. Aşa este 
firea iubirii. În măsura în care suntem în afară şi nu 
iubim pe Dumnezeu, în aceeaşi măsură ne aflăm fi- 
ecare depărtat față de aproapele. lar de iubim pe 
Dumnezeu, cu cât ne apropiem de El prin iubirea faţă 
de El, cu atât ne unim mai mult, prin iubire, cu aproa- 
pele; şi cu cât ne unim mai mult cu aproapele, cu atât 
ne unim mai mult cu Dumnezeu. Dumnezeu să ne 
învrednicească să auzim cele ce ne sunt de folos şi să 
le facem. Căci, cu cât ne îngrijim şi ne sârguim mai 
mult să lucrăm cele ce auzim, cu atât ne luminează şi 
Dumnezeu mai mult şi ne învaţă pururea voia Lui. 


din care izvorăşte iubirea prin care aceia se unesc. El e Subiec- 
tul suprem în care se unesc subiectele umane. 

VII 
Despre învinovățirea de sine 


1) Să căutăm, fraţilor, să aflăm de ce uneori, au- 
zind cineva un cuvânt supărător, trece peste el netul- 
burat, aproape ca şi când nu l-ar fi auzit, iar alteori, 
auzindu-l, îndată se tulbură? Care e pricina acestei 
deosebiri? Şi oare această deosebire are o singură 
pricină, sau mai multe? Eu socotesc că are mai multe. 
Dar este una care le naşte, cum ar zice cineva, pe toa- 
te acelea, multe. Şi o spun cum. Întâi se întâmplă să 
se afle cineva în rugăciune, sau într-o bună aşezare, 
adică se află, cum ar zice cineva, într-o stare lăuntrică 
bună şi atunci rabdă pe fratele său şi trece (peste 
cuvântul lui) fără să se tulbure. Se întâmplă iarăşi că ci- 
neva are o împătimire faţă de un oarecare şi de aceea 
rabdă, fără să se necăjească, cele ce i se spun de ace- 
la. Se mai întâmplă iarăşi că cineva dispreţuieşte pe cel 
ce voieşte să-l vatăme, pentru că socoteşte lucruri ne- 
însemnate cele ce spune acela şi nici măcar nu-l ia în 
seamă ca om, sau nici măcar nu socoteşte vrednice de 
luat în seamă cele ce le spune sau le face acela. 

2) Şi vă spun ceva de felul acesta, ca să vă minunati. 
Era un frate oarecare în mânăstirea de obşte mai îna- 
inte de a pleca eu de acolo. Şi nu-l vedeam niciodată 
tulburat sau supărat pe cineva, măcar că ştiam pe 
mulţi dintre fraţi ocărându-l şi scârbindu-l în chipuri 
felurite. Dar tânărul acela suporta toate de la fieca- 
re din ei, ca şi când nu l-ar fi supărat nicidecum ni- 
ciunul. Deci eu mă minunam de covârşitoarea lui 

putere de a nu ţine minte răul şi doream să aflu cum 
a agonisit această virtute. Şi l-am luat odată deoparte 
şi i-am pus metanie, rugându-l să-mi spună ce gând 
are totdeauna în inima lui că arată atâta îndelungă- 
răbdare, fie când e ocărât, fie când suferă orice alt- 
ceva de la cineva. lar el îmi răspunse în chip firesc şi 
fără înconjur, zicând: „Dar eu trebuie să iau aminte 
la nedesăvârşirile mele şi să primesc cele de la ei ca 
nişte câini blânzi cele de la oameni”. Auzind eu aceas- 
ta, mi-am lăsat ochii în jos şi mi-am zis în mine: „Fra- 
tele acesta a aflat calea”. Şi pecetluindu-mă pe mine, 
am plecat rugându-mă ca Dumnezeu să mă acopere 
şi pe mine şi pe el. 

3) Deci se întâmplă, cum am zis, ca cineva să nu 
se tulbure şi din dispreţuire. Dar aceasta e o pieire 
vădită, însă tulburarea pe care o suferă cineva de la 
un frate care-l necăjeşte se întâmplă fie pentru că nu 
se află în acea clipă într-o bună dispoziţie, fie pentru 
că are vreo scârbă faţă de acela. Dar sunt şi alte multe 
cauze, care au fost spuse în felurite chipuri. 

Însă cauza oricărei tulburări este, dacă vom căuta 
cu de-amănuntul, faptul de a nu ne învinovăţi pe noi 
înşine. De aceea avem toată supărarea aceasta; din 
cauza aceasta nu aflăm niciodată odihnă. De aceea 
nu e de mirare că auzim de la toţi sfinţii că nu este 
altă cale (spre odihnă) afară de aceasta; şi vedem că 
nimeni n-a călătorit vreodată pe altă cale ca să afle 
odihna. Dar noi aşteptăm să ne odihnim, sau să ţinem 
peste tot calea cea dreaptă, nesuportând niciodată să 
ne învinovăţim pe noi înşine. Cu adevărat, de ar agoni- 
si omul mii de virtuţi, dar de nu va ţine calea aceasta, 
nu va înceta niciodată să supere şi să fie supărat şi va 
pierde toate ostenelile lui. Dar ce bucurie, ce odihnă 

nu va avea oriunde va merge cel ce, precum a zis Avva 
Pimen, se va învinovăţi pe sine însuşi?” Căci orice 
pagubă, orice necinstire, sau orice necaz i s-ar întâm- 
pla, de se va socoti de mai înainte pe sine vrednic de 
ele, nu se va tulbura niciodată. Şi este oare cineva mai 
fără grijă decât acesta? 

4) Dar va zice cineva: „Şi dacă mă necăjeşte vreun 
frate şi, cercetându-mă, voi afla că nu i-am dat niciun 
fel de motiv, cum pot să mă învinovăţesc pe mine în- 
sumi?” Dar de se va cerceta pe sine cu frica lui Dum- 
nezeu, va afla negreşit că i-a dat vreun motiv: fie cu lu- 
crul, fie cu cuvântul, fie cu înfăţişarea. lar de se vede 
pe sine, precum zice, că prin niciuna din acestea nu 
i-a dat vreun motiv în clipa de faţă, e de presupus că 
l-a necăjit altădată, fie cu lucrul, fie altfel, sau e de pre- 
supus că a necăjit pe vreun alt frate şi pentru aceasta 
era dator să sufere; sau, adeseori, pentru alt păcat. 
Deci de se va cerceta cineva, cum am spus, pe sine cu 
frica lui Dumnezeu şi-şi va întreba cu de-amănuntul 
conştiinţa sa, se va găsi fără îndoială vinovat pe sine. 

Se întâmplă iarăşi, uneori, că cineva se vede pe 
sine şezând în pace şi în linişte, dar, când îi spune un 
frate un cuvânt care-l supără, se tulbură şi socoteşte 
de aceea că pe drept cuvânt se supără, zicând Împo- 
triva aceluia: „De nu venea şi nu-mi vorbea şi nu mă 
tulbura, n-aş fi păcătuit”. Dar aceasta este un lucru 
de râs, este o judecată strâmbă. Căci, oare, cel ce i-a 
spus acel cuvânt a sădit în el patima? Acela doar i-a 
arătat patima ce era în el, pentru ca, dacă voieşte, 
să se pocăiască pentru ea. El se aseamănă cu o floa- 
re de tăciune, care pe dinafară e frumoasă, iar pe 


72. Citată de Avva Zosima (în: Everghetinosul, vol. I, 46, 
p. 170); cf. Patericul, „Pentru Avva Pimen”, 95, PG 65, 345 A. 

dinlăuntru e cenuşă şi, când o sfărâmă cineva, se 
arată cenuşa. Aşa şi acesta şedea în pace, cum soco- 
tea el, dar înlăuntrul lui avea patima şi nu ştia. A fost 
de-ajuns să-i spună fratele acela un singur cuvânt şi 
a scos la arătare tina ascunsă înlăuntru. Deci dacă 
voieşte să fie miluit, să se pocăiască, să se curete, să 
sporească, şi atunci va vedea că mai degrabă trebuie 
să mulțumească fratelui, ca celui ce i s-a făcut pricină 
a acestui folos. 

5) Atunci nu-l vor mai apăsa greu încercările, ci, cu 
cât va spori mai mult, cu atât se vor afla mai uşoare. 
Căci cu cât înaintează sufletul mai mult, cu atât se 
face mai tare şi are putere să rabde cele ce-i vin. E aşa 
cum un animal puternic, dacă e împovărat cu o gre- 
utate mare, o poartă pe aceasta fără să obosească, 
iar dacă se poticneşte, îndată se scoală şi aproape că 
nu simte că s-a poticnit. Dar dacă e un animal slab în 
putere, simte orice ca o mare greutate, şi, de cade, e 
nevoie de mult ajutor ca să fie ridicat. Aşa este şi cu 
sufletul. Cu cât săvârşeşte mai mult păcatul, cu atât 
se ticăloşeşte mai mult din pricina lui. Şi dacă păcatul 
e pricină de slăbiciune şi moleşeşie pe cel ce-l are, 
orice i se întâmplă îi este ca o povară. lar dacă omul 
înaintează, cele ce-l împovărau mai înainte i se fac 
treptat mai uşoare. Deci mult bine ne face şi la multă 
odihnă şi sporire ne duce faptul de a ne învinovăţi pe 
noi înşine, şi nu pe altul, pentru cele ce ni se întâmplă. 
Mai ales că nimic nu ni se întâmplă fără purtarea de 
grijă a lui Dumnezeu. 

6) Poate că ar zice cineva: „Cum pot să nu mă 
necăjesc, dacă am nevoie de un lucru şi nu-l do- 
bândesc? Căci am nevoie de el ca de ceva ce-mi 
este de trebuinţă. Dar nici acesta nu are motiv să 

învinovăţească pe altcineva, sau să necăjească pe ci- 
neva, ci dacă, cu adevărat, are nevoie de un lucru, cum 
zice, şi nu-l dobândeşte, trebuie să spună: „Hristos 
ştie mai bine decât mine ce trebuie să mă odihnească 
şi El însuşi mi Se face mie în locul acestei mâncări”%5. 
Fiii lui Israel au mâncat mana în pustie patruzeci de 
ani şi chipul manei a fost unul. Dar fiecăruia i s-a făcut 
în loc de ceea ce avea nevoie: celui ce avea nevoie de 
ceva sărat, i s-a făcut sărată; celui ce avea nevoie de 
ceva dulce, i s-a făcut dulce. Şi fiecăruia i s-a făcut, 
vorbind pe scurt, ceea ce se potrivea cu firea lui”. 
Astfel deci, dacă are cineva nevoie de ou şi nu capătă 
decât legumă, să spună gândului său: „Dacă mi-ar fi 
fost de folos, mi l-ar fi trimis fără îndoială Dumnezeu. 
Dar El poate face şi leguma aceasta ou”. Şi să creadă 
lui Dumnezeu că i se face lui aceasta, spre mărturia 
lucrării Lui. Şi cu adevărat, de este cineva vrednic să 
se odihnească (să se întărească cu hrană), va îndemna 
Dumnezeu inima Saracinilor să facă milă cu el după 
trebuinta lui. lar de nu este vrednic să se odihnească 
sau nu-i este de folos, de-i va face lui cer nou şi pământ 
nou, nu va afla odihnă”. De aceea, uneori cineva află 
odihnă (întărire prin hrană) chiar peste trebuinţa lui, 
iar alteori nu află nici cât cere trebuinţa. Deoarece 
Dumnezeu, fiind milostiv, dă fiecăruia după trebuinţa 
lui, uneori îi rânduieşte unele peste trebuinţă, ca să-i 
arate aceluia mărimea covârşitoare a iubirii Lui de oa- 
meni şi să-l înveţe pe el să-l mulţumească. Dar şi când 


73. Marcu Ascetul, Despre legea duhovnicească, 2, PG 65, 905. 

74. Sfântul Vasile cel Mare, PG 32, 700 C şi Sfântul Grigorie 
de Nyssa, PG 44, 368 C. 

75. Aşa se poate înţelege: că cei păcătoşi nu se vor putea bu- 
cura de cerul nou şi de pământul nou al Împărăției lui Dumnezeu. 

Dumnezeu nu-i dă ceea ce răspunde trebuinţei lui, 
face prin cuvântul Său ca lucrul dat să împlinească 
trebuinta lui, învăţându-l în acelaşi timp cu răbdarea. 

De aceea trebuie ca în toate să luăm aminte la cele 
de Sus, fie că ne vine ceva bun sau ceva rău de la cine- 
va; să privim la cele de Sus şi să mulţumim pentru cele 
ce ni se întâmplă, suportând toate cu învinovăţirea 
de sine şi spunând, cum au spus Părinţii, că de ni se 
întâmplă ceva bun, e din iconomia lui Dumnezeu, iar 
de ni se întâmplă ceva rău se întâmplă pentru păcatele 
noastre. Pentru că sfinţii, de pătimesc, pătimesc sau 
pentru numele lui Dumnezeu, sau pentru a se arăta 
virtutea lor spre folosul multora, sau pentru a se 
înmulţi plata lor de la Dumnezeu. Dar pentru noi, cei 
ticăloşi, cum putem spune aceasta? Căci păcătuim 
în fiecare zi şi, căutând îndreptăţire pentru patimile 
noastre, am părăsit calea cea dreaptă pe care ne-au 
arătat-o Părinţii, adică aceea de a ne învinovăţi pe noi 
înşine. Şi călătorim pe calea cea strâmbă, învinovăţind 
pe aproapele“. Şi fiecare din noi se sârguieşte în ori- 
ce lucru să pună vina pe fratele său şi să arunce po- 
vara pe el. Fiecare nesocoteşte (poruncile lui Dum- 
nezeu) şi nu păzeşte pe niciuna, dar cere împlinirea lor 
de la aproapele. 

7) Au venit odată la mine doi fraţi, care se necăjeau 
unul pe altul. Şi zicea cel mai mare despre cel mai 
mic: „Îi poruncesc lui un lucru şi se necăjeşte şi mă 
necăjesc şi eu, socotind că, dacă ar avea credinţă şi 
iubire față de mine, ar primi cele de la mine cu în- 
credere”. lar cel mai mic zicea: „lartă-mă, Părinte! El 
nu-mi vorbeşte cu frica lui Dumnezeu, ci ca unul ce 
voieşte să-mi poruncească şi socotesc că de aceea 


76. Cf. Avva Zosima, PG 78, 1688-1689. 

nu se încredințează inima mea (că-mi vorbeşte de la 
Dumnezeu), cum zic Părinții”. Luaţi seama cum se 
învinovățeau cei doi unul pe altul şi niciunul nu se 
învinovăţea pe sine însuşi. Alţi doi, necăjindu-se unul 
pe altul, măcar că-şi puneau metanie unul altuia, 
rămâneau fără încredere unul în celălalt. Unul zicea: 
„Nu mi-a făcut metanie din inimă şi de aceea n-am 
dobândit încredere în el. Căci aşa au zis Părinţii”. lar 
celălalt zicea: „Deoarece acela nu avea o dispoziţie de 
iubire faţă de mine, înainte de a-i pune metanie (de a-i 
cere iertare), de aceea nici eu nu am încredere”. Vezi 
cum erau amândoi pradă bătăii de joc (a diavolului)? 
Vezi ce gândire sucită? Dumnezeu ştie, mă tem că şi 
cuvintele Părinților le înţelegem după voia noastră 
cea rea şi spre pieirea sufletelor noastre. Trebuia ca 
fiecare din ei să ia asupra lui vina şi unul să spună: 
„N-am pus metanie din inimă fratelui meu şi de ace- 
ea nu i-a dat Dumnezeu încredințare”; iar celălalt să 
spună: „Nu eram în dispoziţie de iubire faţă de fratele 
meu înainte de a-mi pune metanie şi de aceea nu i-a 
dat încredințare Dumnezeu”. La fel trebuiau să facă şi 
ceilalţi doi, pomeniţi înainte de aceştia. Cel dintâi tre- 
buia să spună: „Eu grăiesc cu mândrie şi de aceea nu-i 
dă Dumnezeu fratelui meu încredințare”. lar celălalt 
trebuia să cugete: „Fratele meu îmi porunceşte cu 
smerenie şi dragoste, dar eu sunt nesupus şi nu am 
frică de Dumnezeu”. Dar niciunul din ei nu a aflat ca- 
lea ca să se învinovăţească pe sine, ci fiecare împovăra 
pe fratele său. 

8) lată, de aceea nu putem spori, de aceea nu iz- 
butim să ne folosim vreodată în ceva, şi rămânem tot 
timpul nostru otrăviţi de gândurile ce le avem unii 


77. Patericul, „Pentru Avva Pimen”, 80, PG 65, 341 C. 

împotriva celorlalţi, măcinându-ne unii pe alţii. Fiindcă 
fiecare îşi dă dreptate sieşi, fiecare se lasă pe sine, 
cum am spus, nepăzind nimic, şi cere de la aproape- 
le păzirea poruncilor. De aceea, nici nu ne obişnuim 
cu binele. Căci chiar dacă dobândim puţină lumină, 
îndată o cerem aceea de la aproapele, învinovăţindu-l 
pe el şi zicând că era dator să facă aceasta şi de ce n-a 
făcut aşa. De ce nu cerem mai degrabă de la noi împli- 
nirea poruncilor şi nu ne învinovăţim pe noi înşine, ca 
pe unii ce nu le păzim? 

Unde e Bătrânul acela care, întrebat fiind: „Ce ai 
aflat mai bun pe calea aceasta, părinte?”, a răspuns 
şi a zis: „Să mă învinovăţesc în toate pe mine însumi”. 
Aceasta a lăudat-o şi cel ce a întrebat. De aceea a zis: 
„Altă cale afară de aceasta nu este”. 

La fel a zis şi Avva Pimen cu suspin: „Toate virtuțile 
au intrat în casa aceasta, afară de una. lar fără ea, 
anevoie poate opri omul (răul)”. Şi l-au întrebat pe 
el: „Care este aceasta?” şi zise: „Să se învinovăţțească 
omul pe sine însuşi“. 


78. Patericul, „Pentru Avva Teofil”, 1, PG 65, 197 C-D. A pune 
totdeauna vina pe tine însuţi înseamnă a nu mai vedea răul 
nicăieri în altă parte, ci numai în tine, şi prin aceasta a-l putea 
vindeca cu adevărat. Căci nu poţi vindeca pe alţii cu sila, dar 
te poţi îndrepta pe tine cu voia ta. Sau poţi opri mereu apariţia 
răului în tine şi poţi opri curgerea lui de la tine şi te poți face iz- 
vor al unui curent neîncetat de bine. E singura metodă de a opri 
creşterea răului, de a lucra la covârşirea lui de către bine. 

79. Patericul, „Pentru Avva Pimen”, 134, PG 65, 356 D. Răul 
se opreşte numai dacă nu răspunzi la răul altuia cu răul din tine, 
prin faptul că-l învinovăţeşti. Răul de la altul se îneacă în oceanul 
iertării tale. Propriu-zis, e topit înainte de a ajunge la tine, prin 
faptul că nu-l vezi. Răul e într-un anumit fel şi produsul unei 
închipuiri, o nălucire. Originea răului e o închipuire a răului. 

Dar şi Sfântul Antonie a zis că aceasta este marea 
lucrare a omului: să arunce greşala sa asupra sa îna- 
intea lui Dumnezeu şi să aştepte ispita până la cea 
din urmă răsuflaree. 

Şi pretutindeni aflăm că Părinţii păzesc această 
poruncă şi toate le-au pus în legătură cu Dumnezeu, 
până şi cele mai mici lucruri, şi aşa s-au odihnit. 

9) Aşa a făcut acel sfânt Bătrân, căruia, fiind bol- 
nav, i-a pus fratele în mâncare, în loc de miere, ulei de 
rapiţă, care e foarte vătămător“!. Şi totuşi Bătrânul n-a 
zis nimic şi a mâncat în tăcere o bucată de legumă şi 
a doua, cât era de trebuinţă, neînvinovăţind pe fratele 
în sine însuşi zicându-şi că l-a disprețuit. Şi nu numai 
că nu a spus aceasta, dar nici măcar cu un cuvânt nu 
l-a supărat. lar când a aflat fratele ce a făcut, a înce- 
put să se necăjească zicând: „Te-am omorât, Avva, şi 
ai pus păcatul asupra mea, pentru că ai tăcut”. lar 
bătrânul i-a răspuns cu blândeţe, zicând: „Nu te necăji, 
fiule! Dacă Dumnezeu ar fi voit ca eu să mănânc mie- 
re, mi-ai fi pus miere”. Deci îndată a pus lucrul pe 
seama lui Dumnezeu. De ce pe seama lui Dumnezeu, 
bunule Bătrân? Fratele a greşit şi tu zici: „Dacă aşa 
a voit Dumnezeu”. Pentru ce? El zice: „Da, dacă ar fi 
voit Dumnezeu ca eu să mănânc miere, fratele ar fi 
pus miere”, Şi aceasta a spus-o Bătrânul, măcar că 


Îi dăm puterea de a exista şi de a ne chinui prin închipuirea că 
el există. Aceasta e inconsistenţa şi existenţa lui. Prin aceasta 
putem susţine răul inconsistent în eternitate (iadul). 

80. Patericul, „Pentru Avva Antonie”, 4, PG 65, 77 A; cf. „Pen- 
tru Avva Pimen”, 12, PG 65, 353. 

81. Everghetinosul, 151, vol. Il, 23, p. 67. 

82. Dacă punea păcatul asupra lui, nu-l punea de fapt; l-a 
pus asupra lui, pentru că nu l-a pus asupra lui. 

83. E un mare optimism afirmat aici: să te bucuri chiar de 

era aşa de bolnav şi nu putuse primi atâtea zile nicio 
hrană. Totuşi el nu s-a supărat pe fratele, ci a pus lu- 
crul pe seama lui Dumnezeu. Şi bine a spus Bătrânul. 
Dacă Dumnezeu ar fi voit ca el să mănânce miere, ar 
fi prefăcut şi uleiul cel rău mirositor în miere. 

10) lar noi ne pornim să învinuim în orice lu- 
cru pe aproapele, învinovăţindu-l că ne-a disprețuit 
şi că a lucrat contrar conştiinţei. Şi când auzim un 
cuvânt, îndată îl sucim, zicând: „Dacă nu ar fi vrut 
să mă rănească, nu l-ar fi zis”. Unde e Sfântul acela 
care a zis despre Şimei: „Lăsaţi-l pe el să blesteme, 
că Domnul i-a spus lui să blesteme pe David” (2 Regi 
16,11). Dumnezeu i-a zis omului ucigaş să blesteme 
pe proorocul. Cum i-a zis Dumnezeu aceasta lui? Pro- 
orocul, având cunoştinţă şi ştiind că nimic nu adu- 
ce aşa de mult mila lui Dumnezeu peste un suflet 
ca încercările, şi mai ales cele venite şi îngrămădite 
în vreme de necaz şi de strâmtorăris*, a zis: „Lăsaţi-l 
să blesteme pe David, că Domnul i-a zis lui“. Pentru 


necazuri, ca aducătoare ale milei lui Dumnezeu. În felul acesta 
nimic nu-ţi mai produce suferinţă şi tristeţe. 

84. A pune pe seama lui Dumnezeu ispitele nu înseamnă 
a socoti că El aduce necazurile sau ispitele spre păcătuire, ci 
numai că El le îngăduie. Şi le îngăduie nu numai pentru că nu 
voieşte să împiedice libertatea celor răi de a se manifesta, ci şi 
pentru că ştie că şi din ele noi putem câştiga întărire, respingând 
ispita la păcat şi suportând greutăţile pe care ni le face cineva. 
Dumnezeu a întocmit lucrurile în aşa fel, că şi din răul ce ni se 
face, de pe urma păcatului ce a intrat în lume, noi ne putem folo- 
si, întărindu-ne, dacă respingem încercările sau le suportăm cu 
gând bun, cu voinţa noastră. De aceea chiar şi pentru ele trebuie 
să mulţumim lui Dumnezeu. Nu numai leacul dulce ne este de 
folos, ci şi cel amar. Chiar şi cele rele au fost făcute de Dumnezeu 
în aşa fel, să le putem suporta spre folosul nostru. 

ce? „Ca să vadă Dumnezeu smerenia mea şi să-mi 
întoarcă mie cele bune în locul blestemului lui”. Vezi 
cum zicea aceasta proorocul, întru cunoştinţă? De 
aceea se şi smerea faţă de cei ce voiau să-l apere pe 
cel blestemat, zicând: „Ce este mie şi vouă, fiii Ţeruiei? 
Lăsaţi-l să blesteme, că Domnul i-a spus lui”. 

lar noi nu suportăm să spunem despre fratele 
nostru că Domnul i-a spus lui, ci, de auzim un cuvânt, 
îndată pătimim cele ale câinelui. Căci de aruncă ci- 
neva împotriva lui o piatră, îndată lasă pe cel care a 
aruncat-o, şi pleacă şi muşcă piatra. Aşa facem şi noi: 
lăsăm pe Dumnezeu care îngăduie să fie aduse asu- 
pra noastră încercările spre curățirea păcatelor noas- 
tre şi pornim împotriva fratelui, zicând: „De ce mi-a 
spus aceasta? De ce mi-a făcut aceasta?” şi, putând 
să ne folosim mult din acestea, uneltim împotriva 
noastră cele ce ne păgubesc. Căci nu voim să ştim că 
toate se fac după purtarea de grijă a lui Dumnezeu, 
spre folosul fiecăruia. Dumnezeu să ne înţelepţească 
pe noi prin rugăciunile sfinţilor! Amin. 


VIII 
Despre ținerea de minte a răului 


1) Părinţii“ au spus că: „e lucru străin călugărilor 
să se mânie; şi, la fel, să supere pe cineva”. Şi, iarăşi, că 


85. În ed. din Sources Chretiennes: „Evagrie a zis că e lucru 
străin” etc. În alte manuscrise: „Evagrie a zis că Părinţii au zis”. 
În alte manuscrise: „Careva dintre bătrâni a zis”. Patericul, „Pen- 
tru Avva Macarie”, 11, citat de Avva Zosima (la Everghetinosul, 
vol. Il, 35, p. 112). 

„dacă cineva e stăpânit de mânie, e stăpânit de draci; 
iar dacă cineva e biruit de patima aceasta, e cu totul 
străin de viaţa călugărească“, şi celelalte. Deci ce 
trebuie să zicem despre noi înşine, care nu ne oprim 
nici la iuţime şi mânie, ci mergem până la ţinerea de 
minte a răului? Şi ce trebuie să facem altceva decât 
să plângem o astfel de stare jalnică şi neomenoasă 
a noastră? Să stăm deci treji, fraţilor, şi să ne ajutăm 
nouă înşine, după Dumnezeu, ca să ne izbăvim de 
amărăciunea acestei patimi pierzătoare. 

Căci se întâmplă uneori că cineva pune metanie 
fratelui, precum se cuvine, când s-a ivit între ei o tul- 
burare sau o supărare, dar rămâne şi după metanie 
supărat, având gânduri împotriva lui. Unul ca acesta 
nu trebuie să le nesocotească, ci să le taie repede. Căci 
ele înseamnă ţinerea de minte a răului. Şi e nevoie de 
multă trezvie, de multă pocăință, cum am spus, ca să 
nu rămână în el mult timp şi să se primejduiască. Căci 
punând metanie, a pus-o pentru poruncă, şi pentru 
moment şi-a vindecat mânia, dar cu ţinerea de minte 
a răului nu a luptat. Şi de aceea a rămas cu supărarea 
asupra fratelui. Căci altceva e ţinerea de minte a răului, 
altceva, mânia, altceva, iuţimea şi altceva, tulburarea. 

2) Vă dau o pildă, ca să înţelegeţi. Cel ce aprinde 
focul are mai întâi o fărâmă de jar, care este cuvân- 
tul fratelui care l-a supărat. Deocamdată e numai 
o fărâmă de jar. Căci ce este cuvântul fratelui tău? 
Dacă-l suporţi pe el, ai stins fărâma de jar. Dar dacă 
rămâi cugetând: „De ce mi l-a spus? Am să i-o spun şi 
eu. Şi dacă nu ar fi voit să mă supere, nu l-ar fi spus. Şi 
crede-mă, că-l voi supăra şi eu“, iată ai pus nişte vreas- 
curi, sau altceva, făcând la fel cu cel ce a aprins focul, 


86. Avva Nil, Despre diferite gânduri rele, XIV, PG 79,1216 B-C. 


DESPRE ŢINEREA DE MINTE A RĂULUI 641 


şi ai făcut fum, ceea ce este una cu tulburarea. lar tul- 
burarea aceasta este mişcarea şi îngrămădirea gân- 
durilor, care ațâță inima şi o umple de îndrăzneală. 
lar îndrăzneala e pornirea de răzbunare împotriva ce- 
lui ce te-a supărat. Aceasta înaintează la cutezanţă, 
cum a spus Avva Marcu: „Răutatea, mişcându-se în 
gânduri, face inima îndrăzneață. Dar desfiinţată prin 
rugăciune şi nădejde, o zdrobeşte“&. Dacă ai fi răbdat 
micul cuvânt al fratelui, ai fi stins, cum am zis, chiar 
şi mica fărâmă de jar, înainte de a se fi născut tulbu- 
rarea. Dar, dacă voieşti, poţi să o stingi cu uşurinţă şi 
pe aceasta, fiindcă este proaspătă, prin tăcere, prin 
rugăciune, printr-o pocăință din inimă. Dar dacă 
rămâi fumegând, ca unul ce dai inimii îndrăzneală 
şi o aţâţi, ţinând în amintire: „De ce mi-a spus-0?”, 
„Am să i-o spun şi eu!”, chiar din această adunare şi 
îngrămădire de gânduri, care supără şi înfierbântă 
inima, se produce aprinderea iuţimii. Căci iuţimea 
e fierberea sângelui în jurul inimii, cum zice Sfântul 
Vasile. lată deci că s-a ivit iuţimea, iar ea este, cum 
zic unii, mişcarea fierii. Dar dacă voieşti, poţi s-o stingi 
şi pe aceasta, înainte de a ajunge mânie. Dar dacă 
rămâi tulburând şi tulburat, te vei afla ca cel ce pune 
lemne pe foc; şi focul arde mai tare şi aşa se produc 
cărbuni aprinşi. Aceasta este mânia. 

3) Aceasta este ceea ce a spus Avva Zosima, când 
a fost întrebat ce este cuvântul care spune: „Unde 
nu este iuţime, lupta se linişteşte”&. Căci dacă la 


87. Marcu Ascetul, Despre legea duhovnicească, 14, PG 65, 908 A. 

88. Sfântul Vasile cel Mare, Comentariu la Isaia, PG 30, 148. 
Rămâne biologilor să confirme cum un gând înfierbântat mişcă 
sângele mai repede. 

89. La Everghetinosul, vol. Il, 35, p. 11. 

începutul tulburării, când începe cineva, cum am 
spus, să fumege şi să facă unele scântei, o ia înainte şi 
se învinovăţeşte pe sine şi pune metanie mai înainte 
de a se aprinde şi de a se ivi iuţimea, se linişteşte. Dar 
dacă nici după ce se iveşte iuţțimea nu se linişteşte, 
ci stăruie în a se tulbura, în a înainta în îndrăzneală, 
este, cum am spus, asemenea celui ce pune lemne 
pe foc şi rămâne arzând până ce va face bucăţi mari 
de cărbuni aprinşi. Şi precum cărbunii aprinşi se fac 
cărbuni mari neaprinşi şi, fiind ţinuţi la un loc, nu se 
sfărâmă mulţi ani şi, chiar de se aruncă apă peste ei, 
nu se desfac, aşa şi mânia, dacă se prelungeşte timp 
îndelungat, se preface în ţinere de minte a răului şi, 
dacă nu-şi varsă cineva sângele picătură cu picătură, 
nu se izbăveşte de ea”. 

lată, v-am descris aceste trepte deosebite, ca să 
înţelegeţi. lată, aţi auzit ce este prima tulburare, ce 
este iuţimea, ce este mânia şi ce este ţinerea de min- 
te a răului. Vedeţi cum s-a ajuns de la un cuvânt, la 
un rău aşa de mare? Dar dacă ar fi aruncat asupra 
sa însuşi vina şi ar fi răbdat cuvântul fratelui şi n-ar 
fi voit să se răzbune şi în loc de un cuvânt să spună 
două, sau şi cinci, şi să răspundă răului cu rău, ar fi 
scăpat de toate aceste rele. De aceea vă spun vouă 
mereu: tăiaţi patimile cât timp sunt tinere, înainte de 


90. Se cere cuiva o luptă până la sânge cu sine însuşi, ca să 
poată topi ţinerea de minte a răului din sine. Aici nu mai ajung 
numai lacrimile simţirii, ci e nevoie de osteneli până la sânge. 
Părinţii au dat în general o schemă a înaintării omului de la 
momeală la patimă (momeala, convorbirea cu ea, învoirea cu ea, 
fapta păcătoasă, patima prin obişnuirea cu ea). Dar nicăieri nu 
am văzut ca la Avva Dorotei aplicarea acestei scheme la forma- 
rea patimii speciale a ţinerii minte a răului şi o descriere atât de 
amănunţită a acestei dezvoltări. 

a se întări împotriva voastră. Căci în acest caz vă veţi 
ticăloşi (veţi slăbi). Căci altceva este a smulge o plantă 
mică şi altceva, a dezrădăcina un copac mare. 

4) De nimic nu mă mir mai mult ca de faptul că 
nu ştim ce spunem în psalmi. Căci în fiecare zi spu- 
nem în psalmi şi ne ocărâm pe noi înşine, şi totuşi 
nu înţelegem. Oare nu suntem datori să ştim ce 
spunem în psalmi? Căci pururea spunem: „De am 
răsplătit celor ce mi-au răsplătit mie cu rele, să cad 
din partea vrăjmaşilor mei deşert” (Psalm 7, 4-5). Ce 
este: „Să cad”? Până când stă cineva, are putere să 
se împotrivească vrăjmaşului său: loveşte şi e lovit, 
biruieşte şi e biruit; căci încă stă. lar de va ajunge să 
cadă, nu mai poate, zăcând jos, să lupte cu vrăjmaşul 
său. Dar ne rugăm nu numai să nu cădem din partea 
vrăjmaşilor noştri, ci ca să nu cădem deşerţi. 

Dar ce este a cădea cineva deşert din partea 
vrăjmaşilor săi? Am spus că a cădea cineva înseamnă 
a nu mai avea putere să se ridice şi a zăcea jos. lar 
„deşert” este a nu mai avea în sine ceva bun, ca să 
se mai poată scula. Căci cel ce se scoală poate să se 
îngrijească iarăşi de sine şi poate să intre iarăşi în luptă. 

Apoi zicem: „Să gonească vrăjmaşul sufletul meu 
şi să-l prindă”; nu numai să-l gonească, ci şi să-l prindă, 
ca să fim supuşi lui, ca să fim biruiţi în toate de el şi să 
ne doboare în fiecare lucru, dacă vom răsplăti celor 
ce ne-au răsplătit nouă cu rele. 

Şi nu numai pentru aceasta ne rugăm, ci şi „ca să 
calce la pământ viaţa noastră”. Ce este viaţa noastră? 
Viaţa noastră sunt virtuțile. Deci ne rugăm să fie 
călcată la pământ viaţa noastră, ca să se facă cu to- 
tul pământească, având întreg cugetul jos, la pământ. 
„Şi Slava mea să se sălăşluiască în ţărână”. Dar ce 

este slava noastră altceva decât cunoştinţa, care vine 
în suflet prin păzirea poruncilor?! Deci cerem ca să 
prefacă slava noastră în ruşinea noastră, cum zice 
Apostolul (Filipeni 3, 19), ca să o aşeze în ţărână şi 
să facă viaţa noastră şi slava noastră pământească; 
ca nimic să nu mai cugetăm după Dumnezeu, ci 
toate trupeşte, toate potrivit cărnii, ca aceia despre 
care a zis Dumnezeu: «Nu va mai rămâne Duhul Meu 
în oamenii aceştia, pentru că sunt numai trupuri»” 
(Facerea 6, 3). Spunându-le toate acestea, ne bleste- 
măm pe noi înşine, dacă vom răsplăti răul cu rău. Şi 
cu câte rele nu răsplătim cele rele şi nu ne pasă, ci 
rămânem nepăsători? 

5) Dar se poate răsplăti răul cu rău nu numai 
cu fapta, ci şi cu cuvântul şi cu înfăţişarea”. E câte 
unul care apare ca unul ce nu răsplăteşte râul cu rău 
prin fapte, dar se află răsplătindu-l, cum am spus, cu 
cuvântul, cu înfăţişarea. Că se întâmplă câteodată 
că unul îşi dă o înfăţişare, sau face o mişcare, sau 


91. E o învăţătură constantă a Părinților că cunoaşterea 
nu se câştigă printr-o rațiune separată de efortul de curăţire 
de patimi, de efortul de desăvârşire prin împlinirea porunci- 
lor dumnezeieşti. Cunoştinţa vine din apropierea noastră de 
Dumnezeu, după ce am înlăturat zidul despărțitor al păcatelor, 
al egoismului, al întoarcerii spre golul nostru. Cunoştinţa e slavă 
din slava lui Dumnezeu; e frumuseţea luminii lui Dumnezeu ce 
străluceşte în oglinda curăţită de egoism şi limpezită de iubire 
a fiinţei noastre. lar această deschidere spre Dumnezeu, sau 
dărâmarea zidului care ne desparte de EIl, se face prin virtuţi. De 
aceea ele sunt „viaţa noastră” adevărată, pentru că ele ne pun în 
comunicare cu Dumnezeu, cu viaţa şi cu lumina Lui. Ele ne dau 
orientarea spre El şi spre semenii noştri, ne pun în acord cu voia 
Lui, nu ne lasă închişi în noi înşine şi în interesele noastre legate 
de cele trupeşti şi trecătoare. 

92. Patericul, „Pentru Avva Pimen”, 34, PG 65, 332 A. 

aruncă o privire prin care tulbură pe fratele său”. Dar 
şi aceasta înseamnă a răsplăti răul cu rău. Altul se 
sileşte să nu răsplătească răul cu rău nici prin faptă, 
nici prin cuvânt, nici cu înfăţişarea. Dar are în inima 
lui o supărare pe fratele său şi e necăjit pe el. Vedeţi 
câte deosebiri de stări? Altul nu are nicio supărare 
oarecare pe fratele său, dar dacă aude că cineva l-a 
necâjit pe el, sau a murmurat cineva împotriva lui, 
sau l-a bârfit, se bucură totdeauna auzind acestea. 
Acesta încă răsplăteşte răul cu rău. Altul nici nu ţine 
vreun gând rău împotriva aceluia, nici nu se bucură 
auzind vreo bârfire împotriva celui ce l-a supărat, ba 
se şi întristează dacă acesta e necăjit; dar nu are nici 
plăcere dacă aceluia îi merge bine şi se necăjeşte 
dacă-l vede slăvit, sau trăind în linişte. Aceasta încă 
este un fel de tinere de minte a răului, fără îndoială 
mai uşor, dar totuşi este. 

Dar se află şi câte unul care voieşte ca fratele să 
se bucure şi să aibă pace şi voieşte să facă toate pen- 
tru binele lui şi să întreprindă orice pentru cinstirea şi 
odihna lui. 

6) Dar am spus la începutul cuvântului că este câte 
unul care îi pune metanie fratelui său, dar după me- 
tanie păstrează încă o supărare împotriva lui. Despre 
acesta spunem că, punând metanie, şi-a tămăduit 


93. Faptul că oamenii aruncă unii în alţii cele rele (şi cele 
bune) şi prin cuvinte şi prin priviri şi înfăţişări arată că există 
între ei o legătură indisolubilă, de fiinţă; despărţirea nu devi- 
ne totală niciodată între ei, ca între nişte monade. Între ei e nu 
numai o înţelegere, ci şi o trecere de fiinţă din unul în altul. Se 
comunică starea bună şi rea de la unul la altul. Pe de altă par- 
te, eu pot opri trecerea răului din altul în mine prin voinţă, îl ţin 
exterior. lar când îl primesc înseamnă că eu mi l-am însuşit şi-l 
întorc ca al meu, adică înmulţit. Şi aceasta îl înmulţeşte şi în el. 

prin aceasta mânia, dar n-a luptat încă cu ţinerea de 
minte a răului. Este însă un altul care, de se va întâm- 
pla să-l supere cineva şi-şi vor pune metanie şi se vor 
împăca unul cu altul, dobândeşte pacea faţă de el, şi 
nu mai are în inima lui nicio amintire rea împotriva 
aceluia. Dar de se va întâmpla după aceea ca acela să-i 
spună ceva care îl supără, începe să-şi aducă aminte 
şi de cele dinainte şi să se tulbure nu numai pentru 
cele de al doilea, ci şi pentru cele dinainte. Acesta se 
aseamănă omului care, având o rană şi punând pe ea 
un plasture, rana i s-a vindecat prin plasture şi s-a în- 
chis, dar locul este încă mai slab şi, când cineva va 
arunca împotriva lui o piatră, locul acela se va râni 
mai uşor decât tot trupul şi va începe de îndată să sân- 
gereze. Aşa a păţit şi acesta: a avut o rană şi a pus un 
plasture, care e metania, şi deocamdată şi-a vindecat 
rana ca şi cel dintâi. Adică s-a vindecat mânia, ba a în- 
ceput să se îngrijească şi de ţinerea de minte a răului, 
silindu-se să nu mai ţină nicio amintire rea în inima 
lui. Aceasta înseamnă că rana s-a cicatrizat, dar nu s-a 
şters cu totul, şi mai are încă o rămăşiţă de amintire 
a răului. Aceasta este cicatricea din care uşor se ju- 
poaie toată rana, când primeşte o mică lovitură. Deci 
trebuie să se nevoiască să se şteargă urma a toată ci- 
catricea şi să ajungă ca locul să se acopere cu păr şi 
să nu mai rămână nicio urmă, nici să se mai vadă că a 
fost în locul acela vreo rană. 

Dar cum se poate ajunge la aceasta? Rugându-se 
din toată inima pentru cel ce l-a supărat pe el şi să 
zică: „Dumnezeule, ajută fratelui meu şi mie prin 
rugăciunile lui”. Şi aşa se află rugându-se pentru fra- 
tele său, ceea ce este o dovadă de compătimire şi de 
dragoste, şi smerindu-se prin faptul că cere ajutor prin 

rugăciunile aceluia’. lar unde este compătimire şi 
dragoste şi smerenie, ce mai poate face iuțimea, sau 
ținerea de minte a răului, sau altă patimă? Căci a zis 
Avva Zosima: „De ar mişca diavolul cu dracii lui toate 
vrăjile răutăţii lui, toate meşteşugirile lui vor rămâne 
fără putere şi se vor zdrobi de smerenia (împlinirii) po- 
runcii lui Hristos”%. Dar spune şi alt bătrân: „Cel ce se 
roagă pentru duşmani nu va ţine minte răul”%*. 


94. Numai apelul prin rugăciune la cineva, care e mai presus 
de amândoi, adică la Dumnezeu, poate să-i vindece pe amândoi 
deplin de rana supărării şi a ţinerii de minte a răului. Numai aşa 
se pot depăşi amândoi în raporturile dintre ei. De aceea, unul ru- 
gându-se lui Dumnezeu pentru celălalt cere lui Dumnezeu ca să-i 
dea şi celuilalt rugăciune pentru el. Dar aceasta e o nouă smerenie 
atât faţă de Dumnezeu, cât şi faţă de celălalt. Dar cerând lui Dum- 
nezeu rugăciunea celuilalt, îi mai cerem lui Dumnezeu ca şi acela să 
ajungă la smerenie, la depăşirea lui însuşi, îmbinată cu dragostea 
față de sine. Avem nevoie şi de celălalt pentru tămăduirea deplină a 
noastră. Dar avem nevoie de el într-o stare de smerenie şi de dragos- 
te. lar în smerenie deplină nu putem ajunge unul faţă de altul decât 
întărind această smerenie a unuia faţă de altul din smerenia faţă de 
Dumnezeu. Numai în raportul cu Dumnezeu ne putem smeri până 
la capăt şi numai din această smerenie până la capăt în faţa lui 
Dumnezeu putem ajunge şi în smerenia până la capăt unul faţă de 
altul. Căci celălalt îşi descoperă valoarea nesfârşită în fața noastră 
numai pentru că este acoperită de valoarea infinită a lui Dumnezeu. 

95. Cf. PG 78, 1688 A. Avva Zosima se referă la „Pentru Avva 
Daniel”, 3, PG 65, 156 A, unde un călugăr lovit peste un obraz de un 
posedat îi întoarce celălalt obraz şi diavolul fuge, strigând: „Porunca 
lui Hristos mă alungă”. Îndemnul diavolului de a răspunde răului de 
la altul cu rău se alimentează din mândria noastră. De aceea, nime- 
rind în smerenia noastră, el se topeşte în aceasta. Superficialitatea 
lui nu e susținută de superficialitatea noastră şi se îneacă în infinita- 
tea existenţei noastre în Dumnezeu şi în conştiinţa despre El. 

96. Evagrie, „Capete către monahi”, 14, în: Texte und Unter- 
suchungen, ed. Grossmann, vol. 39, p. 154; cf. PG 40, 1277 D. 

7) Lucraţi şi veţi înţelege bine cele ce auziți. lar 
de nu veţi lucra, le veţi primi numai cu cuvântul. Şi 
care om, voind să înveţe un meşteşug, îl învaţă nu- 
mai cu cuvântul? Fără îndoială, întâi stăruie făcând 
şi desfăcând, şi iarăşi făcând şi stricând. Şi aşa, pe 
încetul, ostenindu-se şi răbdând, învaţă meşteşugul. 
Căci Dumnezeu, privind hotărârea şi osteneala lui, 
lucrează împreună cu el. lar noi voim să ne însuşim 
meşteşugul meşteşugurilor numai cu cuvântul, ne- 
apucându-ne de lucru. Şi cum vom putea izbuti? Să 
luăm aminte deci la noi înşine, fraţilor, şi să lucrăm cu 
sârguinţă, atât cât mai avem timp. Dumnezeu să ne 
ajute să ne aducem aminte şi să păzim cele ce le au- 
zim, ca să nu ni se facă spre osândă în ziua Judecăţii. 


IX 
Despre minciună 


1) Voiesc să vă aduc aminte, fraților, puţine lucruri 
despre minciună. Căci vă văd că nu vă sârquiți prea 
mult să vă ţineţi limba şi de aceea suntem traşi în mul- 
te. Vedeţi, fraţii mei, că în tot lucrul, precum mereu vă 
spun, este şi o obişnuinţă în bine şi în rău. E nevoie deci 
de multă trezvie, ca să nu fim furaţi de minciună. Căci 
niciunul nu s-a unit cu Dumnezeu, minţind. Pentru că 
minciuna este străină lui Dumnezeu”. Căci s-a scris: 
„Minciuna este de la cel viclean”, şi iarăşi: „Acela e min- 
cinos şi tatăl minciunii” (Joan 8, 44). lată că numeşte 


97. Cel ce minte se ţine cu sufletul despărţit de cel faţă de 
care minte. Nu-şi dă sufletul aceluia. Numai cel ce spune adevărul 
se predă pe sine celuilalt. 

tată al minciunii pe diavol. Iar adevărul este Dumnezeu, 
căci El însuşi zice: „Eu sunt Calea, Adevărul şi Viața” 
(Ioan 14, 6). Vedeţi de cine ne-am despărţit noi şi de cine 
ne alipim prin minciună? E vădit că de cel viclean. De 
voim deci cu adevărat să ne mântuim, trebuie să iubim 
cu toată puterea şi cu toată sârguinţa adevărul şi să ne 
păzim de orice minciună, ca să nu ne despartă pe noi de 
Cel ce e Adevărul şi Viaţa. 

2) Dar sunt trei feluri de minciună. Este cel ce min- 
te în cuget, este cel ce minte în cuvânt şi mai este cel 
ce minte cu însăşi viaţa lui“. 

Cel ce minte în cuget este cel ce primeşte bănu- 
ielile. De vede acesta pe cineva grăind cu fratele lui, 
bănuieşte şi zice: „De mine vorbesc”. Şi dacă aceia în- 
trerup convorbirea, bănuieşte iarăşi că pentru el au în- 
trerupt-o. De zice cineva un cuvânt, bănuieşte că pen- 
tru a-l supăra pe el l-a zis şi, pe scurt, în orice lucru îl 
bănuieşte pe aproapele, zicând: „Pentru mine a făcut 
aceasta, pentru mine a zis aceasta, pentru aceasta a 
făcut aceasta”. Acesta este cel ce minte în cuget. Căci 
nu cugetă nimic adevărat, ci toate din bănuială. Din 
aceasta vin iscodirile, clevetirile, vrajbele, osândirile. 
Dacă aude cineva cu urechea despre sine un lucru, 
care din întâmplare e adevărat, din cauza acestuia, 
voind, chipurile, să se îndrepteze, iscodeşte mereu, 
zicând: „Dacă grăieşte cineva împotriva mea, voiesc 
să ştiu pentru ce greşală m-a defăimat, ca să mă 


98. În tot capitolul acesta minciuna e văzută nu ca o teorie, 
ci ca o faptă care păgubeşte pe cel ce o practică şi pe ceilalţi oa- 
meni. Am văzut însă că o minciună care mântuieşte pe cineva nu 
e socotită propriu-zis minciună. (Cazul Bătrânului care a şezut 
pe butoiul sub care un frate ascunsese o femeie, ca să-l scape de 
pâra altora.) 

îndreptez”. Deci însuşi începutul este de la cel viclean. 
Căci totul a început de la minciună, întrucât neştiind 
a bănuit ceea ce nu ştia”. Şi cum poate pomul rău 
să facă roade bune? lar de voieşte peste tot să se în- 
drepteze, când îi spune fratele: „Să nu faci aceasta!”, 
sau: „Pentru ce ai făcut aceasta?”, să nu se tulbure, 
ci să pună metanie şi să-i mulțumească, şi atunci se 
va îndrepta. Şi dacă vede Dumnezeu că aceasta e 
hotărârea lui, nu-l lasă niciodată să rătăcească, ci-i 
trimite pe cel ce trebuie să-l îndrepteze. Dar de zice: 
„Cred bănuielilor mele, pentru că voiesc să mă îndrep- 
tez” şi de aceea începe să-şi plece urechea la tot ce i 
se spune şi să iscodească, această închipuită îndrep- 
tare vine de la diavolul, care voieşte să uneltească. 

3) Odată, aflându-mă eu în mânăstirea de obşte, 
am fost ispitit să bănuiesc starea dinlăuntru a cui- 
va din mişcarea lui. Deci mi s-a întâmplat lucrul 
următor: când stăteam odată privind, trecu o femeie 
purtând un vas cu apă; şi, nu ştiu cum, am fost răpit 
şi am privit în ochii ei. Şi gândul îmi şopti îndată 
că e curvă. Şoptindu-mi gândul aceasta, m-am 
necăjit foarte şi am dezvăluit aceasta lui Avva loan 
astfel: „Dacă, fără să vreau, văd o mişcare a cuiva 
şi gândul mă îndeamnă să bănuiesc din aceasta 
starea dinlăuntru a aceluia, ce trebuie să fac?” Iar 
bătrânul îmi spuse aşa: „Ce socoteşti? Oare nu are 
cineva totdeauna o slăbiciune în firea lui şi prin 
luptă o îndreptează? Nu se poate afla din aceasta 


99. S-a putut întâmpla că pe drept cuvânt s-a spus sau i s-a 
spus de cineva că n-a făcut un lucru cum se cuvenea. Acela a spus 
adevărul. Lucrul spus nu e o minciună, dar cel căruia i s-a spus 
bănuieşte că acela s-a spus sau i s-a spus cu duşmănie şi în chip 
mincinos. 

starea dinlăuntru a cuiva. Deci nu crede niciodată 
bănuielilor tale. Căci o regulă strâmbă face şi cele 
drepte strâmbe. Bănuielile sunt mincinoase şi de 
aceea vatămă”. De atunci, dacă gândul îmi spu- 
nea despre soare că e soare, sau despre întuneric 
că e întuneric, nu-i credeam!%. Căci nimic nu e mai 
primejdios decât bănuielile. Ele sunt cu atât mai 
vătămătoare, când, prelungindu-se în noi, încep să 
ne convingă să socotim că vedem lămurit lucruri 
care nu sunt şi nici nu se întâmplă. 

4) Şi vă spun în privinţa aceasta un lucru ciu- 
dat, pe care l-am urmărit pe când mă aflam încă în 
mânăstire. Aveam acolo pe un frate oarecare foar- 
te tulburat de această patimă. El credea bănuielilor 
sale aşa de mult, că era încredinţat despre fieca- 
re bănuială a sa că numaidecât aşa şi este cum îi 
şoptea gândul său şi nu se poate să fie altfel. Deci 
răul acesta înaintând în el cu vremea, dracii l-au 
convins să se amăgească aşa de mult, ca să intre 
odată în grădină pentru a cerceta ce se întâmplă 
acolo. Căci totdeauna pândea şi-şi ciulea urechile. 
Şi privind prin ea şi auzind ceea ce nu se întâmplă, 
i se păru că vede pe careva dintre fraţi furând smo- 
chine şi mâncând. Şi era vinerea şi nu era încă nici 
ceasul al doilea (7 dimineaţa). Deci convingându-se 
pe sine că a văzut cu adevărat acest lucru, se ascun- 
se, aşa-zicând, şi ieşi tăcând şi privi iarăşi în ceasul 
adunării (la slujbă) să vadă ce face fratele în obşte. 
E vorba de fratele care furase, chipurile, smochine 
şi mâncase. Şi văzându-l pe el că-şi spală mâinile 


100. Adică nu cred gândului, ci vederii; iar în cele duhovniceşti, 
experienţei. A nu crede gândului este a nu crede închipuirii, unei 
născociri subiective. In cazul relei voințe, răul este rodul ei. 

ca să intre şi să se împărtăşească, alergă şi-i spuse 
Avvei că cutare frate a intrat ca să se împărtăşească 
cu Sfânta Cuminecătură împreună cu fraţii: „Deci 
porunceşte ca să nu i se dea, căci l-am văzut eu de 
dimineaţă furând smochine din grădină şi mân- 
când”. În acest timp fratele acela se apropia cu 
multă străpungere de Sfânta Împărtăşanie, căci era 
dintre cei mai evlavioşi. Când îl văzu Avva, îl chemă 
la el, înainte de a se apropia de preotul care avea 
să-i dea Sfânta Împărtăşanie, şi luându-l deoparte îi 
zise: „Spune-mi, frate, ce ai făcut astăzi?” Acela se 
miră şi zise: „Unde, Stăpâne?” Îi zise Avva: „Când ai 
intrat azi dimineaţă în grădină, ce ai făcut acolo?” 
Fratele îi spuse iarăşi, uimit: „Stăpâne, nici grădina 
n-am văzut-o astăzi, nici aici în mânăstire n-am fost 
azi dimineaţă, ci abia acum am sosit de la drum. 
Căci îndată după ce s-a isprăvit privegherea, m-a 
trimis economul după cutare lucru (răspundere). 
lar lucrul despre care vorbea se afla la o depărtare 
de multe mile şi fratele sosise chiar la ceasul 
adunării (al sinaxei, Liturghiei). Atunci Avva trimi- 
se după econom şi-i zise: „Unde ai trimis pe fratele 
acesta?” Economul îi răspunse ca şi fratele: „L-am 
trimis în satul cutare”, şi-i puse metanie, zicând: 
„lartă, Stăpâne, că te odihneai după priveghere, şi 
de aceea nu l-am lăsat să-şi ceară voie de la tine”. 
Când se încredinţă Avva, l-a lăsat pe el să meargă 
să se împărtăşească cu binecuvântarea sa. Şi che- 
mând pe fratele care suferea de bănuieli, îl certă 
şi-l opri de la Sfânta Împărtăşanie (o*popiaţe). Şi nu 
numai atât, ci, chemând pe toţi fraţii după aduna- 
re (Sinaxă), le dezvălui cu lacrimi cele întâmplate 
şi certă pe fratele în faţa tuturor. Prin aceasia a 

împlinit trei lucruri: a ruşinat pe diavolul, dându-l 
pe faţă ca pe cel ce seamănă bănuieli, a iertat pă- 
catul fratelui, făcându-l să suporte acea necinstire 
şi să ceară pentru viitor ajutorul lui Dumnezeu, şi a 
făcut pe fraţi mai întăriţi, ca să nu se mai încreadă 
niciodată în bănuielile lor. Şi dând multe poveţe 
în privinţa aceasta şi nouă şi fratelui, a spus că ni- 
mic nu este mai vătămător ca bănuielile şi a arătat 
aceasta prin pilda acelei întâmplări. 

5) Dar şi altele de felul acesta ne-au spus Părinţii 
în chipuri felurite, întărindu-ne dinspre vătămarea 
bănuielilor. Să ne sârguim deci, fraţilor, cu toată pute- 
rea noastră să nu credem bănuielilor noastre. Nimic 
nu depărtează aşa de mult pe om de Dumnezeu, ca 
a nu lua aminte la păcatele sale, ci a iscodi totdeau- 
na cele ce nu-i aparţin lui. Nimic bun nu se naşte din 
aceasta, ci mii de tulburări şi mii de necazuri, şi de 
aceea niciodată nu are omul linişte ca să agonisească 
frica de Dumnezeu. Chiar de se seamănă în noi 
bănuieli viclene pentru răutatea noastră, să le întoar- 
cem îndată pe acestea în gânduri bune şi nu ne vor 
vătăma pe noi. Căci bănuielile sunt rele şi nu lasă 
niciodată sufletul nostru să câştige pacea. Aceasta a 
fost minciuna din cuget. 

6) lar cel ce minte în cuvânt este, de pildă, cel ce se 
leneveşte să se scoale la priveghere, şi în loc să zică: 
„lartă-mă, că m-am lenevit să mă scol”, zice: „Aveam 
fierbinţeală, aveam amețeli şi nu am putut să mă 
scol, n-am avut putere”. Şi spune zece cuvinte min- 
cinoase, ca să nu pună metanie şi să se smerească. 
lar dacă cineva îl învinovăţeşte de ceva, schimbă 
cuvintele şi le înfrumuseţează, fiindcă nu vrea să 
suporte vina. La fel, de i se întâmplă să aibă ceva 

cu vreun frate, nu încetează să se îndreptățească, 
zicând: „Dar tu ai spus-o, tu ai făcut-o. N-am spus-o 
eu, ci acela a spus ba aceasta, ba aceea”, numai ca 
să nu se smerească. lar de pofteşte vreun lucru, nu 
suportă să spună: „Poftesc aceasta”, ci suceşte cu- 
vintele lui, zicând: „Sufăr de aceasta şi am nevoie 
de aceasta, sau mi s-a poruncit aceasta”. Şi spune 
atâtea minciuni, până ce-şi împlineşte pofta lui. 
Căci tot păcatul se săvârşeşte fie pentru iubirea de 
plăcere, fie pentru iubirea de arginti, fie pentru iu- 
birea de slavă. De aceea şi minciuna se săvârşeşte 
pentru acestea trei. Cineva minte fie pentru a nu 
fi învinovăţțit şi umilit, fie pentru a-şi împlini pofta 
sa, fie pentru a câştiga ceva. Şi nu încetează de a 
se întoarce încoace, de a se întoarce încolo, toate 
născocindu-le prin cuvânt, până-şi ajunge scopul. 
Unul ca acesta nu e crezut însă niciodată. Chiar de 
ar spune şi vreun cuvânt adevărat, nimeni nu-l mai 
poate crede, ci şi adevărul lui e pus la îndoială. 

7) Dar uneori se iveşte o împrejurare de mare ne- 
voie de a ascunde ceva, căci altfel împrejurarea ace- 
ea s-ar face pricină de multă tulburare şi necaz. Când 
deci vine o astfel de împrejurare, se vede cineva pe 
sine silit să nu spună lucrul aşa cum este, ca să nu 
se facă, cum am spus, mai multă tulburare şi necaz, 
sau primejdie. Căci a zis Avva Alonie lui Avva Agathon: 
„lată doi oameni au făcut un omor sub tine. Unul a 
fugit în chilia ta. Şi judecătorul îl caută pe el şi te 
întreabă, zicând: «S-a făcut sub tine un omor?» Dacă 
nu vrei să născoceşti ceva, predai pe om la moarte”!!. 
Dar chiar când se iveşte o mare nevoie, să nu o facă 
nici atunci fără grijă, ci să se pocăiască şi să plângă 


101. Patericul, „Pentru Avva Alonie”, 4, PG 65, 133 B. 

înaintea lui Dumnezeu şi să socotească aceasta ca 
un prilej de încercare. Şi să nu facă nici aceasta ne- 
contenit, ci o dată din multe cazuri. Căci precum lea- 
curile pentru nervi şi pentru curățire, de sunt luate 
necontenit, vatămă, iar dacă sunt luate de cineva o 
dată, după un timp îndelungat şi la mare nevoie, îl 
folosesc, aşa trebuie să întrebuinţeze cineva şi fapta 
aceasta: s-o întrebuinţeze la nevoie, dar nu neconte- 
nit. Să o folosească când va vedea, cum am spus, că 
e multă nevoie şi o dată din multe cazuri, şi atunci să 
dezvăluie cu frică şi cu cutremur lui Dumnezeu sco- 
pul lui şi trebuinţa pentru care a făcut-o, ca să fie aco- 
perit. Căci şi prin aceasta se vatămă. 

8) lată, am spus cine este cel ce minte în cuget 
şi cine e cel ce minte în cuvânt. Voim să spunem, în 
sfârşit, cine este cel ce minte cu viaţa sa însăşi. Cu 
viaţa sa minte, de pildă, cineva când, neînfrânat fi- 
ind, făţăreşte înfrânarea, sau, lacom fiind, vorbeşte 
despre milostenie şi laudă mila, sau, mândru fiind, 
laudă smerita cugetare, sau, neiubind virtutea, 
o laudă şi o admiră. Căci dacă ar urmări un scop 
bun, întâi ar trebui să-şi mărturisească cu smerenie 
slăbiciunea sa, zicând: „Vai mie, ticălosul, că sunt 
gol de orice bine”. Şi numai după ce şi-ar mărturisi 
neputinţa sa, ar trebui să admire virtutea şi s-o lau- 
de. Dar el nu laudă virtutea nici cu scopul ca să nu 
smintească pe cineva, căci şi atunci ar trebui să cu- 
gete aşa: „Da, eu sunt ticălos şi pătimaş! Dar de ce 
să smintesc şi pe altul? De ce să vatăm şi alt suflet 
şi să-mi aduc mie o nouă povară?” În acest caz, deşi 
ar păcătui pentru sine, s-ar atinge şi de bine. Căci e 
o faptă a smereniei să se plângă pe sine ca ticălos, 
şi a milei, să cruţe pe aproapele. 

Dar unul ca acesta nu admiră virtutea pentru 
vreunul din scopurile spuse, ci se foloseşte de nu- 
mele virtuţii pentru a-şi acoperi urâciunea sa şi 
vorbeşte despre ea ca şi când ar fi şi el unul din cei 
ce o împlinesc; sau, de multe ori, pentru a vătăma 
şi amăgi pe cineva. Căci niciun păcat, nicio erezie, 
nici diavolul însuşi nu pot amăgi pe cineva decât 
luând chipul virtuţii, cum zice Apostolul, „că însuşi 
diavolul se preface în înger de lumină” (2 Corinteni 
1l, 14). Nu e deci lucru de mirare dacă şi slujito- 
rii lui se prefac că sunt slujitori ai dreptăţii. Astfel 
deci şi mincinosul, fie pentru că se teme de ruşinea 
de a fi umilit, fie pentru că voieşte să farmece şi 
să amăgească pe cineva, grăieşte despre virtuţi, 
le laudă şi le admiră, ca unul care şi le-a însuşit 
şi le-a cercat. Acesta este cel ce minte cu viaţa lui 
însăşi; acesta nu este om simplu, ci îndoit: altul este 
înlăuntru şi altul, în afară. El are deci şi viaţa îndoită 
şi întreagă vrednică de râs. 

lată, am spus şi despre minciună că e de la cel vi- 
clean; şi am spus şi despre adevăr, că adevărul este 
Dumnezeu!%2. Să fugim deci de minciună, fraţilor, ca 
să ne izbăvim de partea vrăjmaşului şi să ne nevoim să 
dobândim adevărul, ca să ne unim cu Cel ce a zis: „Eu 
sunt Adevărul“”!'%. Dumnezeu să ne învrednicească de 
adevărul Lui! 


102. Adevărul e luat aici ca sinceritate practică în toate, ca 
şi cuvânt şi viaţă neamăgitoare, spre deosebire de minciună. 
Dar neamăgitoare este numai curăția şi iubirea de oameni. 
Adevărul e legat cu acelea. Puterea adevărului întreg o are numai 
Dumnezeu. El e Însuşi adevărul şi în sensul acesta. 

103. Numai cei ce sunt sinceri unul faţă de altul se pot uni în- 
tre ei, şi cu Dumnezeu. Cei ai diavolului nu se pot uni cu adevărat. 
Ei pot fi împreună, dar chinuindu-se, nu fiind uniţi. 

X 


Despre trebuinta de a călători 
pe calea lui Dumnezeu 
cu scop bun şi cu trezvie 


1) Să ne îngrijim de noi înşine, fraților, să viețtuim 
cu trezvie. Cine ne va da nouă timpul acesta, de-l vom 
pierde? Vom căuta cu adevărat zilele acestea şi nu 
le vom mai afla. Avva Arsenie zicea totdeauna către 
sine: „Arsenie, de ce ai ieşit?” !% lar noi ne aflăm într-o 
aşa de mare pierzanie şi lene, că nu ştim nici de ce 
am ieşit, nici ce am voit. De aceea nu numai că nu 
înaintăm, ci avem şi necazuri necontenit. lar aceasta 
ni se întâmplă din faptul că nu avem luare-aminte în 
inima noastră!%. 


104. Patericul, „Pentru Avva Arsenie”, 40, PG 65, 105C. 

105. Credinţa creştină dă o valoare nemărginită timpului. 
Nu vom mai avea alt timp în care să reparăm ce am stricat în 
fiinţa noastră în veacul de acum. Nu relativizăm importanţa 
acestui timp ca în teoriile despre reîncarnare. Dacă devalorizăm 
timpul acesta, în mod consecvent am devaloriza orice alt timp. 
Niciodată nu am ajunge la o seriozitate adevărată şi la un bine 
absolut. Totul ar deveni o plictiseală veşnică. Dar devalorizarea 
unei temporalităţi veşnice înseamnă a nu pune preţ niciodată 
pe luarea-aminte la noi înşine, în veac. Înseamnă a rămâne 
veşnic într-o neconcentrare în esenţa noastră şi deci în neîntâl- 
nirea prin ea cu Dumnezeu, esenţa supremă. Dar noi pierdem 
adeseori timpul, nefolosindu-l pentru a ne cunoaşte şi a ne 
desăvârşi. Faptul că timpul nostru e scurt nu ne împiedică de 
a-i împlini acest rost. Tocmai conştiinţa despre această scur- 
time a timpului ne poate ajuta să ne cunoaştem provizoratul 
nostru pe acest pământ şi folosirea lui cu maximă intensitate. 

Şi de fapt, dacă am voi să ne nevoim puţin, nu 
am avea să suferim multe necazuri, nici să ne oste- 
nim mult. Căci chiar dacă la început s-ar forţa cine- 
va pe sine dar nevoindu-se câte puţin, înaintează 
câte puţin, şi la sfârşit o face aceasta cu odihnă. Căci 
Dumnezeu vede că se forţează pe sine şi-i dă ajuto- 
rul Său. Să ne forțăm deci şi noi să punem început, să 
voim măcar binele. Căci chiar dacă nu suntem încă în 
starea desăvârşită, însuşi faptul de a voi este începu- 
tul mântuirii noastre. Pentru că de la a voi venim cu 
Dumnezeu la nevoinţă şi prin nevoinţă e ajutat cineva 
să dobândească virtuțile. De aceea a spus careva din- 
tre Părinţi: „Dă sânge şi ia Duh“!%, adică: „Luptă şi vei 
ajunge la deprinderea virtuţii”. 

2) Când am intrat în cele ale ştiinţei dinafară, ne 
osteneam mult la început. Şi când am ajuns la car- 
te, eram ca unul care s-a atins de un animal sălbatic. 
Dar stăruind să mă forţez pe mine însumi, Dumnezeu 
mi-a ajutat şi aşa am ajuns la deprinderea cu ea, în- 
cât nu mai ştiam ce mănânc, sau ce beau, sau cum 
dormeam, din aprinderea pentru cele ce le citeam. 
şi niciodată n-am fost atras la vreun ospăț cu vreunul 
din prietenii mei. Ba nu mergeam nici la vreo întâl- 
nire cu ei în timpul citirii, măcar că eram iubitor de 
întâlniri şi iubeam pe prietenii mei. Când ne slobozea 
învățătorul (sofistul)!%, făceam o baie (căci aveam 


Tocmai scurtimea timpului cere o concentrată luare-aminte 
la noi înşine. 

106. Patericul, „Pentru Avva Loghin”, 5, PG 65, 257. Subţiază 
trupul prin osteneală, şi-l umpli de duh. Răneşte trupul prin efort, 
şi-l deschizi duhului. Nu te baricada în trup, nu-l îngroşa. Virtuţile 
reprezintă duhul întărit în trupul devenit străveziu. 

107. „Sofistul” - profesorul de oratorie. 

nevoie în fiecare zi să fac o baie, pentru că mă us- 
cam de mulţimea citirilor)'%, şi mă retrăgeam unde 
locuiam, neştiind nici măcar ce am să mănânc. Căci 
nu mă puteam opri de la învăţătură, nici ca să rân- 
duiesc acolo ce să mănânc. Dar aveam un slujitor 
credincios şi el îmi pregătea ceva ce voia. Deci luam 
ce găseam pregătit de el, având şi cartea alături de 
mine, în pat, aplecându-mă din timp în timp şi asupra 
ei. Şi adormeam, având cartea iarăşi alături de mine 
pe un scăunel. Şi, fiind răpit puţin, îndată săream la 
citire. lar seara, când mă retrăgeam după Vecernie, 
aprindeam lumina şi citeam până la miezul nopţii. Şi 
aşa eram, că nu simţeam nicio altă dulceaţă decât din 
citiri. Când am venit deci în mânăstire, îmi ziceam: 
„Dacă pentru învăţătura de afară se naşte o astfel de 
dorinţă şi o astfel de aprindere, prin faptul că cineva 
se ocupă cu citirea şi se deprinde cu ea, cu cât mai 
mult nu va fi aşa cu virtutea?” Şi luam multă putere 
din acest gând. 

Astfel, de voieşte cineva să agonisească virtutea, nu 
trebuie să se facă nepăsător şi să se împrăştie cu min- 
tea. Căci precum cel ce voieşte să înveţe meşteşugul 
tâmplăriei nu trebuie să dea atenţie vreunui alt 
meşteşug, aşa e şi cu cei ce voiesc să dobândească lu- 
crarea duhovnicească. Nu trebuie să dea atenţie altui 
lucru, ci noaptea şi ziua să cugete la ea, cum poate să 
o câştige pe ea. lar cei ce nu se apucă de lucru astfel 
nu numai că nu înaintează, dar se şi sfărâmă, umblând 
aşa fără scop. Căci de nu stăruie cineva în trezvie şi nu 
se nevoieşte, uşor cade în abaterile de la virtute. 


108. Despre obiceiul studenţilor de atunci de a lua o baie 
între lecţii, a se vedea la Andre Jean Festugiere, Antioche, p. 448, 
după ed. din Sources Chretiennes, p. 538, n. 3. 

3) Căci virtuțile sunt stări de mijloc, sunt calea 
împărătească, despre care sfântul acela Bătrân a 
spus: „Umblaţi pe calea împărătească şi măsurațţi 
stadiile“!%. Deci, cum am spus, virtuțile sunt la mijloc 
între prisosinţă şi lipsuri. De aceea s-a scris: „Să nu te 
abaţi nici la cele de-a dreapta, nici la cele de-a stânga” 
(Pilde 4,27),ciumblă „pe calea împărătească” (Numerii 
20, 17). lar Sfântul Vasile zice: „Drept cu inima este cel 
ce nu-şi are gândul aplecat nici la prisosinţă, nici la 
lipsă, ci e îndreptat spre locul de mijloc al virtuții” "°, 

De pildă: răutatea nu este în ea însăşi nimic, căci 
nu e nicio fiinţă oarecare şi nu are nici ipostas!!!. Dar 
abătându-se sufletul de la virtute, se face pătimaş şi 
aşa dă naştere răutăţii. De aceea e şi chinuit de ea, 
căci nu află vreo odihnă naturală în ea!!?. Presupu- 
ne, de pildă, lemnul. El nu are viermele în sine; dar 
dacă face puţină putreziciune, din acea putreziciu- 
ne se iveşte viermele şi apoi acesta mănâncă lem- 
nul. La fel e şi cu arama: ea însăşi produce rugina şi 


109. Patericul, „Pentru Avva Veniamin”, 5, PG 65, 145 A. „Ca- 
lea împărătească” a virtuţilor e studiată la filosofii antici şi la 
Părinţi de Frederic Tailliez, S. J., „Basiliki Odos”, în: Orientalia 
Christiana Periodica, 1947, pp. 299-354. 

110. Sfântul Vasile cel Mare, Comentariu la psalmi, VII, 7, 
PG 29, 244 D. Varsanufie şi loan vorbesc de asemenea despre 
„calea împărătească” (Nicodim Aghioritul, p. 226) şi de locul de 
mijloc al lor, între dreapta şi stânga (Nicodim Aghioritul, p. 140). 

111. Răul nu are existenţă în sine (Diadoh, Capete despre 
cunoaştere, 3); Evagrie, Despre cele opt gânduri ale răutății, 
PG 40, 1276 D. 

112. E o concluzie vrednică de reţinut din ideea că răul nu 
are existenţă în el însuşi. Căci răutatea fiind o stare nefirească a 
sufletului, acesta nu poate avea odihnă în ceea ce nu ţine de el 
în mod firesc. E ca o otravă care, odată intrată în organism, nu-i 
mai dă acestuia pace, ci îl ţine într-o continuă fierbere. 

tot ea e mâncată de rugină. Şi haina produce molia 
şi molia născută din ea o strică. 

Aşa e şi cu sufletul. El produce răutatea, care nu 
era înainte nimic şi nu avea, cum am spus, niciun 
ipostas, şi e chinuit de răutate. Bine a spus Sfântul 
Grigorie: „Focul e produsul materiei şi el mistuie ma- 
teria, cum răutatea mistuie pe cei răi“!!5. Aşa se poa- 
te vedea şi la trupurile bolnave. Dacă cineva duce o 
viaţă fără rânduială şi nu veghează asupra sănătăţii 
sale, se produce sau o prisosinţă sau o lipsă şi de aici 
vine neorânduiala (dezechilibrul). Înainte de aceasta 
nu era boala în el, sau boala nu era nimic. Şi iarăşi, 
după ce trupul se face sănătos, nu se mai află boala. 
La fel şi răutatea este o boală a sufletului lipsit de 
sănătatea care îi este proprie lui după fire. lar aceas- 
ta este virtutea!!. 

De aceea, am spus că virtuțile sunt la mijloc. De 
pildă, bărbăţia e la mijloc între frică şi obrăznicie, 


113. Sfântul Grigorie Teologul, „Cuv. a XXIII-a”, 1, PG 35, 1152 
C; cf. „Cuv. a XL-a”, 38, PG 36, 412 A. 

114. De remarcat această definiţie a virtuţii ca sănătate sau 
ca echilibru al firii. Răul a fost numit „boală a sufletului” de Sfân- 
tul Vasile cel Mare, Omilii la Hexaimeron, PG 29, 196 B-C; Evagrie 
Ponticul, „Suta I”, 41, în: Patrologia Orientalis, 28, pp. 36-37. 

Fiind la mijloc, sau calea împărătească, virtutea dă putinţa 
să se activeze, în ansamblul complex al fiinţei umane, toate pu- 
terile ei. De aici rezultă o simfonie, bogată şi unică în specificul 
ei, a omului şi a fiecărei persoane în parte. Orice precumpănire 
a uneia din ele, orice atenţie exagerată acordată uneia tulbură 
toată ființa umană, sau unitatea ei specifică. Virtutea e, de ace- 
ea, şi expresia cea mai autentică a specificităţii unice a fiecărei 
persoane. E o expresie a persoanei unice prin excelenţă. De 
aceea, aceeaşi virtute e la fiecare persoană altfel. Căci în ea se 
manifestă unicitatea persoanei. Şi fiecare persoană completă e 
o altfel de sinteză a tuturor virtuţilor. 

smerita cugetare, la mijloc între mândrie şi dorinţa 
de a plăcea oamenilor; la fel, cuviinţa e la mijloc în- 
tre ruşine şi neruşinare, şi aşa, în chip asemănător, 
celelalte virtuţi. Deci de se va afla cineva învrednicit 
de aceste virtuţi, el se va afla cinstit la Dumnezeu. El 
se arată totdeauna mâncând şi bând şi dormind ca 
şi ceilalţi oameni, dar este cinstit pentru virtuțile ce 
le are. Dar dacă nu rămâne cu luare-aminte şi nu se 
păzeşte pe sine, se abate cu uşurinţă de la cale, fie 
la cele de-a dreapta, fie la cele de-a stânga, adică fie 
spre ceea ce prisoseşte, fie spre ceea ce e cu lipsă, şi 
dă naştere bolii care este păcatul (răutatea). 

4) Aceasta este calea împărătească pe care au 
călătorit toți sfinţii. lar stadiile sunt lungimile pe care 
trebuie să le măsoare cineva totdeauna, să vadă la 
ce stadie (milă) a ajuns, în ce stare este. De pildă, noi 
toţi suntem ca unii ce avem ca ţintă să călătorim spre 
Sfânta Cetate!'5; şi, ieşind dintr-o cetate, unii au făcut 
cinci mile (stadii) şi s-au oprit, alţii au făcut zece, iar 
alţii au mers până la jumătatea drumului; iar unii n-au 
înaintat deloc, ci au ieşit din cetate, dar au rămas în 
afara porţilor, în răul miros al ei. lar alţii, aflându-se 
pe drum, au înaintat uneori două mile şi apoi au 
rătăcit şi se întorc înapoi tot două mile; alţii fac două 
mile şi se întorc cinci mile. Alţii, în sfârşit, au înaintat 
până la cetatea însăşi, dar au rămas în afară şi n-au 
intrat în cetate. 

lată, aceştia suntem noi. Căci sunt unii dintre noi 
care au lăsat lumea şi au intrat în mânăstire, având 
ca scop să câştige virtuțile. Şi unii au înaintat puţin şi 


115. Evagrie compară viața duhovnicească cu o călătorie 
spre Sfânta Cetate (Ierusalimul de Sus). Această cetate e con- 
templarea (Evagrie, Epistola 39, ed. W. Frankenberg, p. 591). 

s-au oprit; alţii, încă puţin; alţii, până la jumătate şi au 
stat pe loc; alţii n-au înaintat deloc, ci par că au ieşit 
din lume, dar au rămas la cele ale lumii, la patimi şi la 
răul miros al lor. Alţii agonisesc puţin bine şi iarăşi îl 
pierd; alţii pierd chiar mai mult decât au câştigat. Alţii 
au dobândit virtuțile, dar, fiind stăpâniţi de mândrie 
şi dispreţ faţă de aproapele, au rămas afară de cetate 
şi n-au intrat înăuntru. Deci nici ei nu au ajuns la ţintă. 
Chiar dacă au ajuns la poarta cetăţii, au rămas afară. 
Deci şi ei au căzut de la ţinta lor. 

Deci fiecare dintre noi să afle unde este: de a ieşit 
din cetatea sa, dar a rămas afară de poarta cetăţii, în 
răul miros al ei; de a înaintat puţin sau mult, sau a 
ajuns la jumătatea drumului; de a făcut două mile şi 
a pierdut două; de a făcut două şi a pierdut cinci. De 
a înaintat până la cetate şi a intrat în lerusalim; de a 
ajuns la cetate, dar n-a putut intra înăuntru. Să afle 
fiecare starea lui, unde se află. 

5) Sunt trei stări în om: (una e cea în care se află, 
n. trad.) cel ce lucrează patima; (alta, cea în care, 
n. trad.) e cel ce o opreşte; şi (alta, cea în care, n. trad.) 
e cel ce o dezrădăcinează. Cel ce lucrează patima e 
cel ce o trece în fapte, cel ce o împlineşte. Cel ce o 
opreşte este cel ce nici nu o lucrează, nici nu o taie, 
ci o înfrânează cu înţelepciune, trecând mai departe, 
dar o are încă în el. lar cel ce dezrădăcinează patima 
este cel ce se nevoieşte ca să lucreze cele contrare pa- 
timii. Aceste trei stări au o mare lăţime. 

Spuneţi-ne, de pildă, sau arâtaţi-ne o patimă şi vom 
dezvălui cele cu privire la ea. Vreţi să vorbim despre mân- 
drie? Vreţi să grăim despre curvie? Sau voiţi mai bine să 
vorbim despre slava deşartă, fiind foarte mult biruiţi de 
ea? Pe cea din urmă o vedem când cineva nu poate să 

audă un cuvânt de la fratele său. Căci când aude cineva 
un cuvânt, se tulbură şi zice cinci cuvinte, sau zece în loc 
de unul şi se luptă şi se tulbură, şi când se opreşte din 
luptă rămâne gândindu-se mai departe la rele împotri- 
va celui ce a spus cuvântul acela; şi ţine minte răul de 
la el şi e plin de supărare, că n-a spus mai multe decât 
a spus, şi pregăteşte în sine cuvinte mai grele spre a le 
spune aceluia; şi-şi zice mereu: „De ce nu i-am spus lui 
aceasta?” Şi: „Am să-i spun aceasta“; şi se înfurie mereu. 
lată una din stări. Acesta este cel care şi-a făcut din rău 
o deprindere. Dumnezeu să ne izbăvească de această 
stare. Căci această stare e supusă fără îndoială osândei 
veşnice. Pentru că tot păcatul cu fapta e supus iadului. 
Chiar dacă ar voi unul ca acesta să se pocăiască, nu poa- 
te să biruiască patima singur, de nu va avea un ajutor de 
la unii sfinţi, cum au spus şi Părinţii. De aceea vă spun 
pururea, sârguiţi-vă să tăiaţi patimile înainte de a ajun- 
ge la deprinderea lor. 

Este apoi unul care, auzind un cuvânt, se tulbură 
şi zice şi el cinci cuvinte sau poate şi zece împotriva 
acelui unul, şi se necăjeşte că n-a spus şi altele de trei 
ori mai grele şi se supără şi ţine minte răul. Dar petre- 
ce astfel puţine zile şi apoi se schimbă. Altul rămâne 
în acestea o săptămână, apoi se schimbă; altul o 
singură zi şi se schimbă. Altul ocărăşte, se luptă, se 
tulbură, tulbură şi îndată se schimbă. lată câte deose- 
biri ale stărilor. Şi totuşi toate se află supuse iadului, 
întrucât lucrează patima. 

6) Să spunem şi despre cei ce opresc patima. Unul 
aude un cuvânt şi se necăjeşte în sine. Dar se necăjeşte 
nu pentru că a fost ocărât, ci pentru că n-a răbdat!!€. 


116. Despre cei ce se supără pentru că n-au suportat o ocară, 
a se vedea la Avva Zosima, PG 78, 1681 D. 

Acesta este din starea celor ce se nevoiesc, a celor ce 
opresc patima. Altul se nevoieşte şi se osteneşte, dar 
pe urmă e biruit prin faptul că rămâne sub povara pa- 
timii. Altul nu voieşte să răspundă rău, dar e răpit de 
obişnuinţă. Altul se luptă să nu spună peste tot ceva rău, 
dare întristat pentru că a fost ocărât. Însă e nemulţumit 
de sine că s-a întristat şi se pocăieşte pentru aceasta. 
Altul nu se întristează pentru că a fost ocărât, dar nici 
nu se bucură. Toţi aceştia opresc patima. Doi dintre ei 
se deosebesc de ceilalţi: cel ce e biruit în luptă şi cel 
ce e răpit de obişnuinţă. Aceştia sunt stăpâniţi de frica 
de a cădea în primejdia celor ce pun patima în lucrare. 
Am spus că ei sunt dintre cei ce opresc patima. Căci 
au oprit patima prin simţirea dinlăuntru şi nu au voit 
s-o lucreze, dar nevoinţa lor e însoţită de întristare. lar 
Părinţii au spus că tot lucrul pe care nu-l vrea sufletul 
e de scurtă durată!!. Deci trebuie să se cerceteze pe ei 
înşişi ca nu cumva, dacă nu se menţine însăşi patima, 
să se menţină măcar una din cauzele patimii, şi de ace- 
ea să fie biruiţi şi răpiți. 

Mai sunt unii, zice, care se luptă să oprească pa- 
tima, dar cu o patimă. Căci unul tace pentru slava 
deşartă, altul pentru a plăcea oamenilor, sau pentru 
o altă oarecare patimă. Aceştia vindecă răul cu rău. 
Dar a spus Avva Pimen că răutatea nu desfiinţează 
nicidecum răutatea!'!5. Aceştia se socotesc împreună 
cu cei ce lucrează patima, deşi râd de aceia. 

7) Voim, în sfârşit, să vorbim şi despre cei ce-şi 
dezrădăcinează patima. Unul din ei se bucură când e 
ocărât, dar pentru a avea plată. Acesta este dintre cei 
ce dezrădăcinează patima, dar nu cu conştiinţă. Altul 


117. Patericul, „Pentru Avva Pimen”, 93, PG 65, 345 A. 
118. Patericul, „Pentru Avva Pimen”, 177, PG 65, 360 A. 

se bucură când e ocărât şi socoteşte că e îndatorat să 
sufere ocara, pentru că el s-a făcut pricina ei. Acesta 
dezrădăcinează patima cu conştiinţă!!?. Căci a primi 
ocările şi a pune vina pe sine însuşi, deci a le primi ca 
venind asupra lui pentru că i se cuvin, e propriu conşti- 
inţei. Pentru că fiecare, rugându-se lui Dumnezeu: 
„Dă-mi smerenie”, trebuie să ştie că ceea ce cere este 
să i se trimită cineva care să-l ocărască. Deci când îl 
ocărăşte cineva, e dator să se ocărască el însuşi pe 
sine şi să se dispreţuiască în gândul său, ca acela să-l 
smerească pe el din afară, iar el să se smerească pe 
sine dinlăuntru!%. Şi este un altul care nu numai că se 
bucură când e ocărât şi se învinovăţeşte pe sine, ci se 
şi întristează pentru tulburarea celui ce-l ocărăşte pe 
el. Dumnezeu să ne conducă la această stare!!2! 

8) Vedeţi cât de mare e lăţimea în cele trei stări. Fi- 
ecare dintre voi să afle deci, cum am spus, în ce stare 
este: de lucrează încă patima cu voia şi o mulţumeşte; 
de nu o împlineşte cu voia, dar e biruit, sau, răpit 
de obişnuinţă, o lucrează şi, după ce o lucrează, se 
necăjeşte şi se pocăieşte că a lucrat-o; sau se sileşte să 


119. În text e „cunoştinţa” şi în cazul acestuia şi în al acelui 
anterior. Dar e vorba de conştiinţă. Cel din urmă are conştiinţa 
păcatului, cel dintâi nu o are. Desigur „conştiinţa” păcatului 
e şi o „cunoştinţă” adevărată a lui şi de tine însuţi. Această 
„cunoştinţă“ nu o are cel dintâi. El cunoaşte prin ocara altuia în 
sine numai ceva ce nemulţumeşte pe altul şi de care el nu ştia. 

120. lată cum se poate pune cineva de acord cu altul, nu nu- 
mai când acela îl iubeşte, ci şi când îl ocărăşte. Mai de folos este 
să te pui de acord cu cel ce te ocărăşte. Atunci ai lărgit de fapt 
cercul înţelegerii între oameni. 

121. Aceasta e forma culminantă a delicateţii sfinţilor: să 
te întristezi pentru tulburarea ce ai pricinuit-o altuia când acela 


te-a ocărât. 

oprească patima întru conştiinţă; sau luptă împotriva 
ei cu altă patimă, precum am spus; căci este unul care 
tace, dar din slava deşartă, sau pentru plăcerea oa- 
menilor, sau, simplu grăind, pentru vreun gând ome- 
nesc; sau a început să dezrădăcineze patima; şi dacă 
o dezrădăcinează cu conştiinţă şi face cele contrare 
patimii. Fiecare să afle unde este şi la care stadie este. 

Dar suntem datori să ne cercetăm nu numai în fi- 
ecare zi!??, ci şi în fiecare an şi lună şi săptămână şi 
să zicem: „În prima săptămână eram împovărat cu 
această patimă. Oare cum sunt acum?” La fel, să zi- 
cem în fiecare an: „Anul trecut eram biruit astfel de 
această patimă. Oare cum sunt acum?” De aseme- 
nea, să se cerceteze toţi în fiecare zi pe ei înşişi, în- 
trebându-se: „Oare am înaintat puţin sau ne aflăm în 
aceleaşi, sau am căzut în mai rău?”!25 

9) Dumnezeu să ne dea putere ca, chiar de nu 
dezrădăcinăm încă patima, măcar să nu o lucrăm, ci 
s-o oprim. Căci e cu adevărat un lucru grav a lucra pa- 
tima şi a nu o opri. 

Dar vă voi spune o pildă, ca să vedeţi cu cine se 
aseamănă cel ce lucrează patima şi o mulţumeşte: 
este asemenea celui care, fiind ţinta săgeţilor 
duşmanului, primeşte cu mâinile lui săgețile şi le 
împlântă în inima sa!?*. lar cel ce opreşte patima este 
asemenea celui ce, fiind ţinta săgeţilor duşmanului 


122. Cf. Avva Isaia: „Cercetează în fiecare zi ce patimă ai 
biruit” (Cuvântări ale lui Avva Isaia, ed. de monahul Augustin, 
lerusalim, 1911, pp. 83-89). 

123. Sfântul loan Gură de Aur, „Omilia a LXXXIII-a la loan“, 
PG 59, 454. 

124. Cel ce răspunde ispitelor celui rău sau ale altora, pu- 
nând în lucrare patimile sale, îşi face lui însuşi rău. Nu ni se face 
rău cu adevărat, adică nu ne înrăim, fără conlucrarea noastră. 

său, e îmbrăcat în platoşă şi nu primeşte săgețile. lar 
cel ce dezrădăcinează patima este asemenea celui 
ce, fiind ţinta săgeţilor, primeşte săgețile şi le frânge 
sau le întoarce spre inima duşmanului, cum se zice în 
Psalm: „Sabia lor să intre în inima lor şi arcurile lor să 
se frângă” (36, 15). Să ne sârguim deci şi noi, fraţilor, 
ca, chiar dacă nu putem încă să întoarcem sabia lor 
în inimile lor, măcar să nu primim săgețile lor şi să nu 
le împlântăm în inimile noastre, ci să ne îmbrăcăm în 
platoşe, ca să nu fim răniţi de ele. Bunul Dumnezeu 
să ne acopere pe noi din partea lor şi să ne dea trezvie 
şi să ne călăuzească pe noi pe calea Lui! 


XI 


Despre trebuinta de a ne sârgui 
să tăiem repede patimile, 
tnainte de a ajunge sufletul 
la deprinderea cea rea 


l1) Luaţi seama, fraților, cum stau lucrurile şi 
vedeți să nu vă lăsaţi fără grijă. Pentru că la mari pri- 
mejdii ne duce chiar şi cea mai mică lipsă de grijă. 
Am întâlnit odinioară un frate şi am aflat că a fost 
bolnav şi, vorbind împreună, am aflat că avusese 
fierbințeală numai şapte zile şi trecuseră de atunci 
alte patruzeci de zile şi încă nu se înzdrăvenise. 
Vedeţi, fraţilor, câtă slăbiciune aduce căderea cui- 
va într-o stare de neorânduială? Dispreţuieşte omul 
mereu micile neorânduieli şi nu ştie că, dacă sta- 
rea trupului lui ajunge să se îmbolnăvească puţin 
şi mai ales dacă e mai neputincios, are nevoie de 

multă osteneală şi de multă vreme ca să se îndrep- 
teze. Şapte zile a avut fierbinţeală sărmanul acela şi 
iată erau atâtea zile şi nu se restabilise. 

Aşa este şi cu sufletul. Păcătuieşte cineva puţin şi 
sângele lui picură multă vreme până a se îndrepta. 
La boala trupească se întâmplă aceasta din felurite 
pricini: fie că doctoriile fiind vechi nu sunt lucrătoare, 
fie că doctorul este neiscusit şi dă o altă doctorie de- 
cât cea care trebuie, fie că bolnavul nu ascultă şi nu 
păzeşte cele ce i se rânduiesc de doctor. Dar cu sufle- 
tul nu este aşa. Căci nu putem spune că doctorul, fi- 
ind necercat, n-a dat doctoriile potrivite. Căci doctorul 
sufletelor este Hristos şi El cunoaşte toate şi dă doc- 
toria potrivită fiecărei patimi. Aşa, slavei deşarte îi dă 
poruncile smeritei cugetări; iubirii de plăcere, pe cele 
ale înfrânării; iubirii de arginţi, pe cele ale milosteni- 
ei. Şi, simplu grăind, fiecare patimă are ca doctorie 
porunca potrivnică ei. Deci doctorul nu este neiscu- 
sit. Şi nu se poate spune că doctoriile, fiind vechi, nu 
lucrează. Căci poruncile lui Hristos nu se învechesc 
niciodată. Căci pe măsură ce sunt în lucrare mai mult, 
se înnoiesc mai mult!?. Deci nimic nu împiedică 
însănătoşirea sufletului decât viaţa lui neregulată. 

2) Să luăm deci aminte la noi înşine, fraţilor. Să fim 
treji cât avem timp. De ce să nu avem grijă de noi? Să 
facem orice bine, ca să aflăm ajutor în vremea ispitei. 
De ce să pierdem viaţa noastră? Auzim atâtea şi nu 
ne pasă, ci le nesocotim. Vedem pe fraţii noştri răpiți 
din mijlocul nostru şi nu stăm treji, măcar că ştim că 
ne apropiem şi noi, puţin câte puţin, de moarte. lată, 
de când şedem aici vorbind, am pierdut două sau trei 
ceasuri din timpul nostru şi ne apropiem de moarte; 


125. Cu cât te înfrânezi mai mult, cu atât o faci mai uşor. 

şi vedem că pierdem timpul şi nu ne temem!'26. Cum 
nu ne aducem aminte de spusa bătrânului acela care 
a zis: „De va pierde cineva aur sau argint, poate afla 
în locul lui altul, dar cel ce pierde timpul, vieţuind în 
nelucrare şi nepăsare, altul nu mai poate afla“!27? Cu 
adevărat, vom căuta un ceas din timpul acesta şi nu-l 
vom mai găsi!%. 

Câţi nu doresc să audă un cuvânt al lui Dum- 
nezeu şi nu-l află? lar noi auzim atâtea şi le dispreţuim 


126. „Pierderea timpului” este în credinţa creştină un motiv 
de mare îngrijorare. Pentru că, „pierzând timpul“, pierdem ferici- 
rea veşnică. „Pierderea timpului, distracţia“, nu intră aici, ca par- 
te din programul vieţii omeneşti. În loc de a deveni un mijloc de 
refacere a puterilor fizice, pierderea timpului devine un prilej de 
slăbire a atenţiei sufletului la el însuşi, a puterii lui de stăpânire 
peste pornirile pătimaşe, peste gândurile ce tind să nu rămână 
concentrate la sinea omului şi la destinul lui veşnic. Devine prilej 
de a lăsa păcatul să se producă şi de a se face deprindere. 

127. Patericul, PL 73, 939 A. Nicio oră, nicio clipă nu e ca alta. 
Ce am putut face în ea nu mai putem face în alta. Împrejurările 
s-au schimbat. Dezvoltarea noastră se face altfel, când am pier- 
dut o clipă fără o bună lucrare. Nu numai timpul în general are 
o valoare absolută, ci fiecare clipă. Totuşi, o mare pocăință ne 
poate reface. Dar când pierdem timpul cu gândul că ne vom re- 
face printr-o pocăință ulterioară, ne obişnuim să lăsăm clipele 
să treacă mereu, aşteptând altă clipă pentru pocăință, fără să 
mai avem puterea să folosim vreuna în acest scop. Pierderea tim- 
pului devine ea însăşi o obişnuinţă. Ea nu e numai o chestiune 
exterioară, ci una interioară. „A la recherche du temps perdu” nu 
poate fi o căutare a unor prilejuri identice, ci o mare pocăință. 
Dar „timpul pierdut” e o slăbire interioară a noastră pentru lua- 
rea unei hotărâri. „Timpul pierdut” lucrează împotriva noastră, e 
un vierme care creşte. 

128. Nu vom mai găsi o eternitate a timpului în care ne pu- 
tem schimba spre bine. În eternitate suntem deja într-o stare 
de fixare. 

şi nu ne trezim'”?. Dumnezeu ştie, mă înspăimânt de 
nesimţirea sufletelor noastre, că putem să ne mântu- 
im şi nu voim. Căci putem să tăiem patimile noastre 
cât sunt tinere şi nu ne îngrijim de aceasta, ci le lăsăm 
să se învârtoşeze împotriva noastră, ca să facem răul 
din urmă mai mare. Căci altceva este, precum v-am 
spus de multe ori, a dezrădăcina o plantă când se 
poate smulge îndată şi altceva este a dezrădăcina un 
copac mare!%. 

3) Un mare Bătrân"! se odihnea cu ucenicii săi 
într-un loc în care erau feluriţi chiparoşi, mari şi mici. 
Şi zise Bătrânul unuia din ucenici: „Smulge chiparosul 
acela”. Şi era foarte mic, şi îndată fratele l-a smuls cu 
o singură mână. Apoi îi arătă lui Bătrânul un altul mai 
mare decât cel dintâi şi-i zise: „Smulge-l şi pe acesta!” 
lar acela, clătinându-l cu amândouă mâinile, îl smulse 
şi pe acesta. Îi arătă altul şi mai mare. lar, clătinându-l 
şi ostenindu-se şi asudând mult, îl smulse şi pe acela. 
Apoi îi arătă Bătrânul un altul şi mai mare; dar acela, 
ostenindu-se şi asudând mult, nu l-a pututsmulge. Când 
îl văzu deci Bătrânul pe acela că nu poate, porunci altui 
frate să se ridice şi să-i ajute aceluia; şi aşa, amândoi 
au putut să-l smulgă şi pe acesta. Atunci zise Bătrânul 
fraţilor: „lată aşa sunt şi patimile, fraţilor. Cât timp 
sunt mici, de voim, putem să le scoatem cu uşurinţă. 
lar dacă le dispreţuim ca mici, se învârtoşează; şi cu 
cât se învârtoşează, cer mai multă osteneală. lar dacă 
se întăresc şi mai mult împotriva noastră, nu le mai 


129. „Folosirea timpului” e o problemă de atenţie încordată. 
Pierderea lui e o obişnuinţă a sufletului cu împrăştierea, cu uita- 
rea de sine, cu destrămarea persoanei. 

130. Varsanufie (la Nicodim Aghioritul, p. 552). 

131. Acest capitol se află numai în Sources Chretiennes, p. 360. 

putem scoate nici cu osteneala prin noi înşine, de 
nu vom avea şi ajutorul vreunor sfinți, care să ne 
sprijinească, după Dumnezeu”. 

Vedeţi câtă putere au cele învăţate de sfinţii bătrâni! 
Dar şi proorocul învaţă despre aceasta în psalmi, unde 
zice: „Fiica Babilonului, cea slăbănoagă (ticăloasă), 
fericit este cel ce-ţi va răsplăti ţie răsplătirea pe care 
tu ne-ai răsplătit-o. Fericit cel ce va prinde şi va izbi pe 
pruncii tăi de piatră” (Psalm 136, 8-9)!%. 

4) Dar să înfățişăm cele spuse pe rând. Prin Babi- 
lon se înțelege zăpăceală, căci aşa se tâlcuieşte Babel, 
care este Sichem. lar prin fiica Babilonului înţelege 
duşmănia. Căci întâi sufletul se zăpăceşte şi apoi 
naşte păcatul (răutatea). lar pe aceasta o numeşte 
„Slăbânoagă” (ticăloasă), pentru că păcatul nostru, 
precum s-a spus altădată, e lipsit de fiinţă şi de ipos- 
tas, născându-se prin nepăsarea noastră din ceea ce 
nu este, iar prin îndreptarea noastră piere şi se mis- 
tuie iarăşi în nimic. Căci zice sfântul către el (către 
păcat, sau răutate): „Fericit este cel ce îţi va răsplăti 
răsplătirea ta pe care ne-ai răsplătit-o nouă” (Psalm 
136, 8). Să aflăm ce am dai şi ce am luat în schimb şi 
ce vom da înapoi în schimb!%. Am dat voia noastră 
şi am luat păcatul. Deci cuvântul fericeşte pe cei ce 
au întors păcatul înapoi (ca răsplată). lar a întoar- 
ce înapoi înseamnă a nu mai săvârşi păcatul. Apoi 
adaugă: „Fericit cel ce va apuca pruncii tăi şi-i va izbi 
de piatră” (Psalm 136, 9). Adică, fericit este cel ce 
va nimici cele întâi născute de tine, adică gândurile 


132. Aici autorul îşi ia libertatea de a identifica Babilonul cu 
oraşul Sichem, capitala Samariei - regatul de Nord al lui Israel, 
unde adeseori se practica cinstirea zeilor străini. 

133. Patericul, „Pentru Avva Nistero”, 5, PG 65, 308. 

viclene, nedând răului timp să crească şi să lucreze 
în elun rău mai mare, ci repede, până când sunt încă 
prunci, înainte de a fi hrănite şi de a creşte împotri- 
va lui, le va apuca şi le va zdrobi de piatră, care este 
Hristos, şi le va pierde pe ele. 

5) lată cum şi bătrânii şi Sfânta Scriptură fericesc 
toţi într-un glas pe cei ce se luptă şi taie patimile 
cât sunt încă tinere, înainte de a încerca durerea şi 
amărăciunea lor. Să ne sârguim deci, fraţilor, ca să fim 
miluiţi. Să ne ostenim puţin şi vom afla multă odihnă. 

Părinţii au spus că fiecare trebuie să se curăţească 
cu de-amănuntul, să se cerceteze pe sine în fiecare 
seară cum a trecut ziua, şi dimineaţa iarăşi, cum a 
trecut noaptea; şi să se pocăiască lui Dumnezeu cum 
se cuvine pentru cele ce le-a greşit. lar fiindcă noi 
păcătuim mult, avem nevoie, din pricina uitării, să ne 
cercetăm şi la ceasul al şaselea (la amiază), cum am 
trecut până atunci şi în ce am păcătuit. Şi fiecare din 
noi să-şi spună: „Oare nu cumva am grâit rănind pe 
fratele meu? Oare nu l-am văzut făcând unele lucruri 
şi l-am judecat sau l-am disprețuit pe el, sau l-am bâr- 
fit? Oare n-am cerut de la chelar vreun lucru şi nu mi 
l-a dat şi am murmurat împotriva lui? Oare, nu cum- 
va, nefierbând bucătarul ceva bine, i-am spus vreun 
cuvânt şi l-am ruşinat şi l-am supărat, sau am mur- 
murat fără ruşine împotriva lui în sinea mea?” Căci 
chiar dacă ar bombâni cineva întru sine, săvârşeşte 
păcat. Şi iarăşi să spună: „Oare nu mi-a spus canonar- 
hul (conducătorul cântării), sau altul dintre fraţi vreun 
cuvânt şi n-am răbdat, ci m-am împotrivit lui?” 

Astfel, în fiecare zi suntem datori să ne cercetăm 
pe noi înşine cum am petrecut ziua. La fel, trebuie ci- 
neva să se cerceteze pe sine cum a petrecut noaptea, 

de s-a sculat cu râvnă la priveghere, sau de nu s-a 
supărat pe cel ce l-a deşteptat, sau de nu a bombănit 
împotriva lui. Trebuie să ştie oricine că cel ce-l trezeşte 
pe el la priveghere îi face mare bine şi i se face pricină 
de mari bunătăţi. Căci îl trezeşte ca să vorbească cu 
Dumnezeu, să se roage lui Dumnezeu pentru păcatele 
sale şi să se lumineze. Cum nu trebuie să mulţumească 
aceluia? Cu adevărat, e dator să facă aceasta, căci îşi 
câştigă mântuirea sa aproape numai prin aceasta. 

6) Vă spun în privinţa aceasta un lucru minunat, 
pe care l-am auzit despre un bătrân foarte străvăzător. 
Acesta, când începeau fraţii să cânte, vedea în biserică 
pe cineva purtător de lumină ieşind din altar şi ţinând 
un fel de vas ce conţinea agheasmă şi un beţigaş. Şi 
înmulia beţigaşul în vas şi trecea printre toţi frații şi 
pecetluia pe fiecare dintre ei. lar dintre locurile ce- 
lor neaflaţi acolo, pe unele le pecetluia, pe altele le 
trecea. lar când era să se isprăvească slujba, îl vedea 
iarăşi ieşind din altar şi făcând la fel. Odată l-a oprit 
pe el bătrânul şi se aruncă la picioarele lui, rugându-l 
să-i spună ce face şi cine este. Şi acel purtător de 
lumină îi spuse: „Sunt îngerul lui Dumnezeu şi mi s-a 
poruncit să pun în sinaxă (în adunarea liturgică) pe- 
cetea aceasta pe cei ce se află în biserică la începu- 
tul cântării şi pe cei ce rămân până la sfârşit, pentru 
râvna şi sârguinţa şi pentru hotărârea lor cea bună”. 
Îi zise bătrânul: „Şi de ce pecetluieşti locurile unora 
care nu se află de față?” Sfântul înger îi răspunse, zi- 
când: „Toţi acei fraţi care sunt sârguincioşi şi buni în 
hotărârea lor, dar lipsesc dintr-o trebuinţă de nevoie cu 
binecuvântarea părinţilor, sau sunt ocupați prin vreo 
poruncă cu o ascultare, şi de aceea nu se află aici, pri- 
mesc pecetea lor chiar şi dacă nu sunt de faţă, pentru 

că în starea lor dinlăuntru sunt aici cu cei ce cântă. 
Numai celor ce pot să se afle aici, şi din nepăsare nu 
se află, mi s-a poruncit să nu le dau pecetea, deoarece 
s-au făcut nevrednici de ea” !**, 

Vedeți ce dar pricinuieşte fratelui său cel ce-l 
scoală la canonul privegherii în biserică? Sârguiţi-vă 
deci, fraţilor, să nu vă păgubiţi niciodată de pece- 
tea Sfântului înger. lar de se întâmplă cuiva să fie 
împrăştiat şi altul îi aduce aminte de greşala lui, să 
nu se supere, ci, gândindu-se la binele ce i se face, să-i 
mulţumească celui ce i-a atras luarea-aminte, oricând 
s-ar întâmpla aceasta. 

7) Când eram în mânăstire, m-a făcut Avva, cu 
sfatul bătrânilor, primitor de străini; dar mă scula- 
sem după o boală grea. Deci soseau străinii şi mă 
ocupam seara cu ei; şi soseau cămilari şi împlineam 
cele de trebuinţă ale lor. Şi de multe ori şi după ce 
plecam să mă culc, se ivea vreo altă trebuinţă şi mă 
trezeau. Între timp sosea ceasul privegherii şi, cum 
fusesem furat puţin de somn, canonarhul mă trezea. 
Dar fie din pricina oboselii, fie a neputinței de pe 
urma bolii, eram furat de somn şi slăbit de o uşoară 
fierbinţeală, încât nu mai eram stăpân pe mine. 
De aceea îi răspundeam, toropit de somn: „Bine, 
părinte, să-ţi pomenească Dumnezeu dragostea ta, 
să-ţi dea răsplată că mi-ai poruncit! Vin, părinte”. 
Apoi, după ce pleca, adormeam iarăşi, şi eram tare 
necăjit că întârziam să mă scol pentru privegherea 
în biserică. Şi fiindcă acela nu putea să stea mereu 
lângă mine, am rugat pe doi fraţi: pe unul să mă 
trezească, iar pe celălalt să nu mă lase să dormitez 


134. Orice participare la Sfânta Liturghie sau la orice altă slujbă 
în biserică se întipăreşte în suflet, sporind îmbunătăţirea lui. 

în timpul privegherii. Şi credeți-mă, fraților, că-i cin- 
steam foarte mult pe ei, căci îi socoteam aproape 
ca pe unii prin care se lucrează mântuirea mea. 

Simţirea aceasta sunteţi datori să o aveţi şi voi faţă 
de cei ce vă trezesc pe voi la pravila din biserică şi la 
tot lucrul bun. 

8) Deci, precum am zis, fiecare e dator să se cer- 
ceteze cum a petrecut ziua şi noaptea: de a stat cu 
trezvie la cântare şi la rugăciune; de s-a robit de către 
gânduri pătimaşe, sau de a ascultat cu luare-aminte 
dumnezeieştile citiri; de n-a părăsit cântarea şi n-a 
ieşit din biserică, umblând de colo până colo. 

De se cercetează cineva pe sine astfel, în fiecare zi, 
şi se sârguieşte să se pocăiască pentru cele ce a greşit 
şi să se îndrepteze pe sine, începe să-şi micşoreze pa- 
tima (răutatea); de a făcut păcatul de nouă ori, îl va 
face de aici înainte de opt ori; şi aşa, înaintând pe în- 
cetul cu Dumnezeu, nu lasă patimile să se întărească 
în el. Căci e mare primejdie să cadă cineva în deprin- 
derea patimii. Pentru că, precum am spus, chiar de 
ar voi unul ca acesta, nu va putea să biruiască singur 
patima, de nu va avea ajutorul unor sfinţi. 

9) Voiţi să vă istorisesc ceva despre unul care avea 
deprinderea patimii? Ascultaţi un lucru vrednic de 
mult plâns. Când eram în mânăstirea de obşte, nu 
ştiu cum, se bucurau fraţii să-mi dezvăluie gându- 
rile lor. Îmi spuse deci Avva şi-mi porunci, cu sfatul 
bătrânilor, să iau în grija mea şi să fac acest lucru. 
Deci într-una din zile vine la mine careva dintre fraţi 
şi-mi zice: „lartă, părinte, şi roagă-te pentru mine, că 
fur şi mănânc”. Îi spun lui: „De ce? Ți-e foame?” Şi-mi 
spune: „Da, nu mă îndestulez la masa fraţilor şi nu pot 
să cer”. Îi spun lui: „De ce nu mergi să spui Avvei?” 

Spune: „Mi-e ruşine”. Îi spun: „Voieşti să mă duc să-i 
spun eu?” Şi-mi spune: „Cum voieşti, părinte”. 

Am mers deci şi am spus Avvei şi acesta-mi zise: 
„Fă iubire şi îngrijeşte de el cum ştii“. Atunci îl luai pe 
el şi spusei chelarului despre el: „Fă iubire şi, la orice 
oră vine acest frate la tine, dă-i lui câte voieşte şi să 
nu-l opreşti de la nimic“. Auzind chelarul, îmi zise: „Voi 
face precum ai poruncit”. Deci făcu fratele acela aşa 
câteva zile. Apoi veni iarăşi la mine: „lartă-mă, părinte, 
că am început iarăşi să fur”. Îi zic lui: „Pentru ce? Nu-ţi 
dă chelarul tot ce voieşti?” Îmi zise: „Ba da, iartă-mă, 
îmi dă toate cele ce voiesc, dar eu mă ruşinez de el”. Îi 
spun lui: „De mine nu te ruşinezi?” Îmi spuse: „Nu”. Îi 
zic lui: „Deci orice voieşti, vino şi ia de la mine şi să nu 
mai furi”. Căci aveam atunci slujirea baniţei. Deci ve- 
nea acela la mine şi lua câte voia. Dar după câteva zile 
începu iarăşi să fure. Şi veni necăjit şi-mi spuse: „lată, 
iarăşi fur”. Îi zic lui: „Pentru ce, fratele meu? Nu-ţi dau 
tot ce voieşti?” Zise: „Ba da”. Îi spun: „Şi nu te ruşinezi 
să iei de la mine?” Îmi spuse: „Nu”. Îi zic: „Şi pentru ce 
furi?” Îmi zise: „lartă-mă, nu ştiu pentru ce! Fur aşa, 
simplu”. Atunci îi spun lui: „Spune-mi adevărat, ce faci 
cu cele ce le furi?” Îmi spuse: „Le dau asinului”. 

Şi s-a aflat că fratele acela fura măzăriche, ramuri 
de finic, de smochin, cepe şi simplu orice afla şi le as- 
cundea pe unele sub aşternutul său, pe altele în altă 
parte. Şi la sfârşit, neştiind ce să facă cu ele, fiindcă le 
vedea stricându-se, se ducea şi le arunca sau le dădea 
animalelor. 

10) lată, vedeţi ce înseamnă a avea deprinderea unei 
patimi? Vedeţi ce nebunie, ce ticăloşie? Ştia că e rău, 
ştia că face rău, se necăjea, plângea şi totuşi era atras 
nenorocitul de reaua obişnuinţă pe care şi-o făcuse prin 

negrija de mai înainte. Bine spune Avva Nisteros că, 
dacă cineva e tras de o patimă, s-a făcut robul ei. Bunul 
Dumnezeu să ne izbăvească de reaua deprindere, ca să 
nu ne spună şi nouă: „Ce folos este de sângele meu, că 
mă pogor în stricăciune?” (Psalm 29, 9)! 

V-am spus vouă în chip felurit şi despre felul cum 
cade cineva în deprindere. Căci nu cel ce s-a mâniat 
o dată se numeşte om mânios. Nici cel ce curveşte o 
dată se numeşte curvar. Nici cel ce a făcut o dată mi- 
lostenie se numeşte milostiv. Ci şi virtutea şi patima 
sădesc în suflet deprinderea prin faptul că sunt lucra- 
te continuu şi la urmă însăşi deprinderea îi aduce sau 
chinul veşnic sau odihna. Dar cum odihneşte virtutea 
sufletul, sau cum îl chinuieşte patima (răutatea), am 
spus-o în chipuri felurite. Căci virtutea este firească 
şi se află în noi, pentru că neşterse sunt seminţele 
virtuţii. Am spus deci că, în măsura în care lucrăm cele 
bune, ajungem la deprinderea virtuţii, adică primim 
deprinderea noastră proprie, sau ne reîntoarcem la 
sănătatea noastră, ca de la o orbire oarecare, la lumi- 
na proprie, sau ca de la o boală oarecare, la sănătatea 
noastră cea după fire. Dar în privinţa răutăţii nu e aşa, 
ci, prin lucrarea răului, primim o oarecare deprinde- 
re străină şi contrară firii, ajungem ca în obişnuirea 
cu o lepră, de care nu ne mai putem însănătoşi, fără 
mult ajutor şi multe rugăciuni şi multe lacrimi, care 
pot mişca spre noi îndurările lui Hristos. 

E ceea ce aflăm şi în cele trupeşti. Căci sunt unele 
mâncăruri ce produc unora un suc amar, ca de pildă: 
varza sau lintea şi altele asemenea. Dar nu mâncând 
varză sau linte, sau ceva asemănător o dată sau de 
două ori, ci de vor mânca des şi deci prea mult, se iveşte 
un suc amar în aceştia şi va naşte în ei fierbinţeala şi 

vor fi arşi la stomac, ba îi va duce pe unii şi la alte 
necazuri. Aşa e şi cu sufletul. De va stărui cineva în a 
păcătui, aceasta se va face o deprindere rea în suflet 
şi aceasta îl va duce la chinuri. 

11) Dar trebuie să ştiţi şi aceasta că, atunci când 
sufletul e înclinat spre o patimă, chiar dacă va cădea 
numai o dată în lucrarea ei, se va primejdui îndată să 
ajungă la deprinderea ei. Acelaşi lucru se întâmplă şi 
în cele trupeşti. Dacă cineva are în amestecul sucu- 
rilor mai multă amărăciune, din vreo negrijă de mai 
înainte, aproape chiar şi numai o singură mâncare 
poate răscoli şi aprinde în el îndată sucurile. 

Deci e nevoie de multă trezvie, sârguinţă şi grijă, 
ca să nu cadă cineva într-o deprindere rea. Credeţi, 
fraţilor, că de are cineva o singură patimă în stare de 
deprindere, e supus pedepsei veşnice. Căci dacă are 
cineva zece fapte bune şi una rea din deprindere, ace- 
ea una, săvârşită din deprinderea rea, biruieşte pe cele 
zece bune. Un vultur, de va ieşi întreg din cursă, dar se 
va afla numai cu un picior al lui legat, prin acea mică 
parte a lui e răpusă toată puterea lui. Căci chiar de se 
va afla întreg afară, dar un singur picior al lui e legat, 
se află întreg stăpânit de cursă. Şi atunci nu-l va putea 
răpune vânătorul în orice clipă voieşte? Aşa este şi cu 
sufletul. De ar avea numai o patimă în stare de deprin- 
dere, vrăjmaşul îl răpune în orice clipă voieşte. Căci 
îl are sub stăpânirea sa prin patima aceea. De aceea 
vă spun: nu lăsaţi patima să se facă deprindere în voi! 
Dar să ne rugăm lui Dumnezeu, ca să luptăm noaptea 
şi ziua să nu cădem în ispită. lar dacă suntem biruiţi 
ca oameni şi lunecăm în greşală, să ne sârguim să ne 
ridicăm îndată, să ne pocăim pentru ea, să plângem 
înaintea bunătăţii lui Dumnezeu, să veghem, să 

luptăm. Şi Dumnezeu, Cel ce vede hotărârea noastră, 
smerenia şi zdrobirea noastră, ne va da mâna şi va 
face mila Lui cu noi. Amin. 


XII 


Despre frica de chinurile viitoare 
şi despre trebuinta ca cel ce voieşte 
să se mântuiască să nu uite niciodată 
de grija mântuirii sale 


1) Suferind eu de picioare şi îmbolnăvindu-mă din 
pricina lor, unii dintre fraţii care au venit să mă cerce- 
teze m-au întrebat să le spun pricina bolii. Socotesc 
că ei urmăreau prin aceasta două lucruri: pe de-o par- 
te să-mi aducă puţină mângâiere în durerea mea, pe 
de alta să-mi dea prilej să le grăiesc lor ceva de folos. 
Dar fiindcă durerea nu-mi îngăduia să le grăiesc ceea 
ce voiam atunci, trebuie să ascultați acum despre 
aceasta. Căci istorisirea necazului este plăcută după 
trecerea lui. Pentru că şi pe mare, când se stârneşte 
furtuna, toţi se află în necaz, dar după ce trece furtu- 
na, toţi îşi istorisesc cu bucurie cele întâmplate unii 
altora, desfătându-se de ele. 

Deci bine este, fraţii mei, cum mereu vă spun, să 
punem fiecare lucru pe seama lui Dumnezeu şi să 
spunem că fără Dumnezeu nimic nu se întâmplă, ci, 
fără îndoială, aşa cum ştie Dumnezeu că e bine şi de 
folos aşa îl face, chiar dacă lucrul acela are în afară 
vreo pricină oarecare!%?. De pildă: aş putea să spun 


1535. Orice lucru din natură are în afară o cauzalitate naturală, 
de exemplu, un cutremur. Dar cauza ultimă a oricărui lucru este 

că stomacul meu s-a îngreunat pentru că am mân- 
cat cu străinii şi m-am forțat puțin pe mine însumi 
pentru a-i odihni (mulţumi) pe ei; şi aşa s-a produs 
o curgere în piciorul meu şi de aceea mi s-a pus în 
lucrare reumatismul. Dar aş putea da şi alte pricini, 
căci nu-mi vor lipsi, de voiesc. Dar cea mai sigură şi 
folositoare este mai degrabă aceasta, că aşa a ştiut 
Dumnezeu că e de folos sufletului meu, şi de aceea 
s-a şi întâmplat. Căci nu e nimic din cele pe care le 
face Dumnezeu care să nu fie bun şi toate sunt bune 
foarte. Deci nimeni nu trebuie să se întristeze pen- 
tru ceea ce se întâmplă, ci toate, cum am spus, să le 
pună pe seama purtării de grijă a lui Dumnezeu şi să 
se odihnească în acest gând. 

2) Dar sunt unii care atâta se îngreunează de ne- 
cazurile ce li se întâmplă, că sunt în stare să renunţe 
şi la viaţa însăşi şi ar muri cu plăcere, ca să scape 
prin aceasta. Dar aceasta o pătimeşte cineva din 
lipsă de curaj şi din multă neştiinţă, necunoscând 
înfricoşătoarea strâmtorare ce urmează după ieşirea 
sufletului din trup. 

E o mare iubire de oameni a lui Dumnezeu, fraţilor, 
a fi noi în lumea aceasta. Dar noi, necunoscând cele 
de dincolo, socotim grele cele de aici. Şi nu este aşa. 
Nu ştiţi ce se zice în Gherontic? Un frate foarte lucrător 
a spus către un bătrân: „Sufletul meu doreşte moar- 
tea”. Şi-i spuse lui bătrânul: „O doreşte pentru că vrea 
să fugă de necaz şi nu ştie că necazul viitor e cu mult 
mai rău decât cel de aici”. lar altul, la fel, a întrebat 


Dumnezeu. Căci din mulţimea de şiruri care pot rezulta din fie- 
care punct cauzal, Dumnezeu este cel ce alege şirul acesta sau 
acela, aşa cum omul poate face un râu să meargă pe o cale sau 
pe alta şi să-l folosească la ceva sau la altceva. 

pe un bătrân: „De ce mă întristez din trândăvie, stând 
în chilia mea?” Şi-i zise bătrânul: „Pentru că încă n-ai 
văzut nici odihna nădăjduită, nici chinurile ce vor fi. 
Căci dacă ai vedea acestea întocmai cum sunt, chiar 
de ar geme chilia ta de viermi, ca să te scufunzi în ei 
până la gât, ai răbda fără să te întristezi“!%. 

Dar noi voim să ne mântuim dormind, şi de ace- 
ea ne descurajăm în necazuri, când ar trebui mai 
degrabă să mulţumim lui Dumnezeu că suntem peste 
tot învredniciţi de El să fim necăjiţi puţin aici, ca să 
aflăm acolo puţină odihnă. 

A spus şi Evagrie că cel ce se roagă să-i vină ieşirea 
mai repede se aseamănă unui om care roagă pe lem- 
nar să strice patul celui bolnav!”. Căci prin trupul 
acesta sufletul se distrage, uită puţin de patimi şi e 
mângâiat de ele: mănâncă, bea, doarme, se întreţine 
cu alţii, vieţuieşte cu cei iubiți!58. Dar când iese din 
trup, sufletul rămâne singur cu patimile lui şi deci 
e şi chinuit pururea de ele, îndeletnicindu-se numai 
cu ele şi arzând sub tulburarea lor şi fiind sfârtecat 
de ele, încât nici nu-şi mai poate aduce aminte de 
Dumnezeu!*%. lar amintirea lui Dumnezeu mângâie 


136. Everghetinosul, III, 13, p. 40. 

137. Evagrie, „Suta a IV-a”, 76, PG 40, 1268. 

138. Evagrie, „Suta a IV-a”, 82, PG 40, 1270. Cât e în trup, 
sufletul nu e numai chinuit de patimi, căci nu e atât de con- 
centrat în sine şi nu suferă numai chinul lor. Trupul îi dă şi o 
anumită distragere de la ele, sau şi o anumită mângâiere, desi- 
gur amestecată cu păcatul. Dar în iad va avea numai chinul de pe 
urma lor, nu şi plăcerea. 

139. E o recunoaştere a rolului pozitiv al trupului şi din 
acest punct de vedere. Trupul eliberează puţin sufletul din 
singurătatea lui. Desigur, această singurătate e groaznică nu- 
mai când sufletul e ocupat exclusiv cu patimile lui. Propriu-zis 

sufletul, cum se spune şi în psalmi: „Adusu-mi-am 
aminte de Dumnezeu şi m-am veselit” (Psalm 76, 3). 
Dar patimile nu-i îngăduie nici măcar aceasta. 

Voiţi să aflaţi printr-o pildă ce este ceea ce spun? 
să vină careva dintre voi, să-l închid într-o chilie 
întunecoasă, să nu mănânce, să nu bea, să nu doarmă, 
să nu se întâlnească cu nimeni, să nu cânte psalmi, să 
nu se roage, nici să-şi amintească deloc de Dumnezeu 
numai trei zile. Şi va afla ce fac patimile cu el. Şi aceas- 
ta cât este încă aici. Cu cât mai mult nu se va întâmpla 
aceasta, după ieşirea sufletului din trup şi după ce se 
va preda lor şi va fi singur cu ele? 

3) Deci puteţi înţelege, din cele de aici, ce va avea 
să pătimească nenorocitul din partea lor şi ce neca- 
Zuri va avea acolo. Căci când se arde cineva, nu ştie 
ce este ceea ce-l arde: ce foc şi ce lemne îi pricinuiesc 
arderea aceasta. Dar dacă are cineva în trup un ames- 
tec de sucuri amare, nu-l arde însuşi acest amestec 
rău şi nu-l tulbură pe el totdeauna şi nu-i necăjeşte 
viaţa? Aşa este şi cu sufletul pătimaş. Nenorocitul e 
chinuit totdeauna de relele deprinderi din el, având 
pururea amara amintire şi dureroasa îndeletnicire 
cu patimile, care-l ard şi înfierbântă pururea. Şi pe 
lângă acestea, cine poate, fraţilor, să descrie locuri- 
le cele înfricoşătoare, trupurile acelea chinuitoare 
ce slujesc spre o astfel de suferință a sufletului fără 


coexistența aceasta cu patimile măreşte la maximum egois- 
mul, deci singurătatea subiectului. De aceea, la sinucidere 
recurg mai ales cei însinguraţi, dar însinguraţi prin descura- 
jarea la care i-a dus faptul că nu şi-au putut satisface mân- 
dria lor sau alte patimi. Cine e cu lucrurile şi cu oamenii nu e 
numaidecât şi cu Dumnezeu, dar cel puţin nu e total prins în 
singurătatea insuportabilă. 

să se strice, apoi focul acela negrăit, întunericul, 
puterile acelea năprasnice, pedepsitoare şi celelalte 
mii de mijloace chinuitoare, câte s-au descris în chip 
felurit în dumnezeieştile Scripturi, toate pe măsura 
relei făptuiri a sufletelor şi a relelor lor amintiri? Pre- 
cum sfinţii primesc anumite locuri luminoase şi o bu- 
curie îngerească, pe măsura bunei lor făptuiri, aşa şi 
păcătoşii primesc locuri întunecate, înceţoşate, pline 
de frică şi de spaimă, precum spun sfinţii. Căci ce este 
mai înfricoşător şi mai jalnic decât acele locuri în care 
sunt trimişi dracii? Şi ce este mai amarnic decât chi- 
nul la care sunt osândiţi? Dar şi păcătoşii se chinuiesc 
cu dracii înşişi, precum zice: „Duceţi-vă de la Mine în 
focul cel veşnic, care este gătit diavolului şi îngerilor 
lui” (Matei 25, 41). 

4) Dar ceea ce e mai înfricoşător, e ceea ce spu- 
ne Sfântul loan Gură de Aur: „Chiar dacă n-ar curge 
un râu de foc şi chiar dacă n-ar sta de față îngerii 
înfricoşători, simplul fapt că unii dintre oameni sunt 
chemaţi la slavă şi la cinste, iar alţii depărtaţi cu necin- 
ste, ca să nu vadă slava lui Dumnezeu, oare n-ar fi mai 
amar decât orice gheenă chinul ruşinii şi al necinstirii 
aceleia şi durerea căderii de la astfel de bunătăţi?”!% 

Căci atunci însăşi mustrarea conştiinţei şi aminti- 
rea celor săvârşite, cum am spus mai sus, vor fi mai 
rele decât zeci de mii de pedepse negrăite. Fiindcă 
sufletele îşi vor aduce aminte de toate cele de aici, 
cum zic Părinţii: de cuvinte, de fapte, de gânduri şi nu 
vor putea uita de niciuna din acestea!*!. Căci ceea ce 


140. Sfântul loan Gură de Aur, „Către Teodor cel căzut”, 
PG 47, 294. 

141. Amintirea relelor se ascute neîncetat în acea existenţă 
fără sfârşit, în care sufletul nu mai are nimic exterior cu ce să 


DESPRE FRICA DE CHINURILE VIITOARE 085 


se zice în Psalm: „În ziua aceea vor pieri toate gân- 
durile lor” (145, 4) se zice de cele cu privire la bunu- 
rile lumii acesteia, adică cu privire la case, la locuri, 
la părinţi, la copii, la negustorii. Acestea pier odată 
cu ieşirea sufletului din trup şi de nimic din acestea 
nu-şi mai aduce aminte, sau nu se mai îngrijeşte. lar 
cele pe care le-a făcut potrivit virtuţii, sau patimii, şi 
le aminteşte şi nimic din ele nu se pierde!?. Dar şi de 
va fi folosit cuiva, sau va fi fost folositor cuiva, îşi va 
aminti pururea, ca şi de cel căruia i-a folosit el, sau 
de cel ce i-a fost folositor lui. La fel, îşi aduce pururea 
aminte de a fost vătămat de cineva, sau de a vătămat 
pe cineva: şi de cel ce l-a vătămat pe el şi de cel ce a 
fost vătămat de el!'%. Nimic, precum am zis, din cele 
ce a făcut în lumea aceasta nu pierde sufletul, ci de 
toate îşi aminteşte după ce iese din trup, ba chiar mai 
limpede, mai vădit, ca unul ce s-a izbăvit de trupul 
acesta pământesc!*?. 


se ocupe, nu mai poate face niciun plan de a cărui îndeplinire 
să se preocupe. E întors întreg spre trecut, spre un trecut care-l 
ruşinează, care-l chinuieşte, mai ales că vede în jurul său şi pe 
toţi cei cărora le-a pricinuit, prin îndemnuri, prin pilde, chinuri 
asemănătoare. 

142. Propriu-zis se golesc sufletele de planuri. lar aminti- 
rea planurilor făcute pe pământ şi a frământărilor ambiţioase 
pentru realizarea lor apar în toată nimicnicia lor. Rămân numai 
amintirile relelor făcute în cursul lor, prilejuite de ele. Aceasta va 
fi singura realitate din suflete. 

143. Numai persoanele rămân în amintire cu răul şi cu bine- 
le ce l-au făcut, sau ce li s-a făcut de cel ce-şi aminteşte. Numai 
ele au existenţa veşnică. 

144. Valoarea netrecătoare a persoanei se arată în faptul 
că tot ce ne-a făcut o persoană în sens bun sau rău rămâne în 
noi ca o amintire neştearsă, sau ca un ecou, ca o rană, nu ca un 
adaos impersonal, ci ca rană sau adaos legat de amintirea, de 

5) Am vorbit odată despre aceasta cu un mare 
bătrân. Şi bătrânul acesta spunea că sufletul îşi 
aminteşte după ieşirea din trup de patima pe care 
a lucrat-o şi deci de păcatul săvârşit şi de persoa- 
na cu care l-a săvârşit. lar eu îi spuneam lui: „Poa- 
te nu e aşa, ci poate va menţine deprinderea ce s-a 
născut în el din lucrarea păcatului şi aceasta îl va 
chinui”. Şi am rămas susținându-ne fiecare părerea 
lui mult timp, voind să aflăm (adevărul) şi bătrânul 
nu se lăsa înduplecat, zicând că şi de felul (de chi- 
pul) păcatului îşi aminteşte sufletul, ba şi de locul 
şi de persoana însăşi care a păcătuit împreună cu 
el. Dar dacă este cu adevărat aşa, vom avea şi mai 
rele cele de pe urmă ale noastre!'%, de nu vom lua 
aminte la noi înşine. 


întipărirea acelei persoane în noi, ba chiar de prezenţa ei în faţa 
noastră, în legătură chinuitoare cu noi. Ne doare sau ne bucură 
nu ce ne-a făcut rău sau bun o persoană, ci atitudinea faţă de 
noi, în care ni s-a descoperit o persoană sau alta, atitudine în 
care ea continuă să rămână sau pe care şi-a schimbat-o, de ase- 
menea, atitudinea noastră faţă de ea. Nu ne dor şi nu ne bucură 
întâmplările impersonale ce s-au produs cu noi, ci persoanele 
înseşi. Şi în aceasta se ascunde convingerea că acele persoane 
persistă în existenţă. În aceasta constă în esenţă veşnicia raiului 
sau a iadului: în persistența noastră eternă în amintirea binelui 
sau a răului ce l-am făcut, sau ni s-a făcut de anumite persoane 
care continuă să persiste, ţinând şi ele minte răul sau binele ce li 
l-am făcut, sau pe care ni l-au făcut. 

145. Autorul scrierii se declară de acord cu bătrânul, în sen- 
sul celor spuse de noi la nota anterioară. Dacă persoana e cea 
care ne doare sau ne bucură veşnic prin ce ne-a făcut, atunci ne 
dor şi ne bucură lucrurile concrete, căci persoana e totdeauna 
o realitate concretă şi unică; şi tot aşa sunt unice toate fapte- 
le ei. Numai principiul e general sau abstract. Ne doare cutare 
persoană concretă, pentru răul făcut. 

De aceea, mereu vă spun: sârguiți-vă să îngrijiţi gân- 
duri bune, ca pe ele să le aflați acolo. Căci cu ceea ce are 
cineva aici, cu aceea iese de aici şi aceea va avea acolo!*. 
Să ne îngrijim, să ne izbăvim de o astfel de strâmtorare, 
fraţilor! Să ne sârgquim şi Dumnezeu va face milă cu noi. 
Căci El este, cum se zice în psalmi, „Nădejdea tuturor 
marginilor pământului şi a celor ce sunt pe mare, depar- 
te” (Psalm 64, 6). Cei de la marginea pământului sunt 
cei din cea mai de pe urmă răutate; iar cei de pe mare, 
departe, sunt cei din ultima necunoştinţă. Şi totuşi Hris- 
tos este şi nădejdea acestora!”. 

6) E nevoie numai de o mică osteneală; să ne os- 
tenim ca să fim miluiţi. Dacă are cineva un loc şi nu-l 
îngrijeşte şi se înţeleneşte, nu se umple de spini şi de 
mărăcini în măsura în care nu-l îngrijeşte? lar când 
începe să-l curăţească, nu-i sângerează mâinile în 
măsura în care a fost acel loc mai plin de spini şi el 
voieşte să smulgă buruiana cea rea, pe care a lăsat-o 
să odrăslească în timpul în care nu l-a îngrijit? Căci e 
cu neputinţă să nu secere cineva ceea ce a semănat. 

Dar cel ce voieşte să curăţească locul lui are ne- 
voie să dezrădăcineze, întâi, bine toate buruienile. 
Căci de nu va smulge bine toate rădăcinile lor, ci le va 
reteza numai de deasupra, odrăslesc iarăşi. Deci va 
smulge întâi, cum am spus, rădăcinile înseşi şi, după 


146. Cine se duce cu gânduri bune despre persoane, va fi 
acolo cu persoanele respective; nu va fi singur. 

147. Dacă persoanele cărora le-am făcut bine şi de care am 
gândit bine vor fi cu noi, cu atât mai mult, Dumnezeu, dacă vom 
crede în El. Căci El e prezent pretutindeni cu o intensitate infinit 
mai accentuată decât orice persoană, ca fiind Cel ce ne produ- 
ce bucurie dacă am crezut în El şi L-am iubit, sau Cel care face 
conştiinţa să ne chinuiască dacă nu am crezut în El şi n-am făcut 
altora binele precum voieşte El. 

ce a curăţit locul bine de buruieni şi de mărăcini şi de 
cele asemenea şi a curăţit pământul, îl va răsturna, 
îl va ara şi-l va pregăti frumos şi abia după aceea va 
semăna în el sămânţa cea bună. Căci dacă după ce 
a făcut această bună pregătire (prioraiuqgav) îl va lăsa 
gol, răsar iarăşi buruienile, găsind un pământ bun şi 
moale de pe urma acestei bune pregătiri şi-şi vor în- 
tinde adânc rădăcinile şi se vor face mai tari şi se vor 
înmulţi în el. 

7) Aşa este şi cu sufletul. Întâi trebuie să-şi taie ci- 
neva vechea împătimire şi relele obişnuinţe. Că nimic 
nu e mai rău ca reaua obişnuinţă. Căci zice şi Sfântul 
Vasile: „Nu mică e această luptă de a birui obişnuinţa. 
Căci obiceiul întărit vreme îndelungată ia de multe 
ori putere de fire”!*8. Deci se cere ca aceia să se lupte, 
cum am spus, nu numai cu relele obişnuinţe şi cu pa- 
timile, ci şi cu pricinile lor, care sunt rădăcinile. Pentru 
că, dacă nu se vor smulge rădăcinile, vor odrăsli nu- 
maidecât iarăşi mărăcinii. Şi sunt unele patimi cărora 
nu mai are nimeni nicio putere de a le scoate prici- 
nile. Astfel, pizma nu e nimic în sine, dar are unele 
pricini, între care şi iubirea de slavă. Căci voind cineva 
să fie slăvit, pizmuieşte pe cel slăvit, sau pe cel căruia 
i se dă mai multă cinste. La fel, mânia se naşte din 
alte pricini şi mai ales din iubirea de plăcere. Despre 
aceasta a amintit şi Evagrie, zicând despre un oareca- 
re sfânt că spunea: „De aceea smulg plăcerile, ca să 
tai pricinile mâniei”!*. Şi toţi Părinţii spun că fiecare 
patimă se naşte din acestea trei: din iubirea de slavă, 
din iubirea de arginţi şi din iubirea de plăceri, aşa pre- 
cum v-am spus în diferite chipuri. 


148. Sfântul Vasile cel Mare, Regulile pe larg, 6, PG 31, 926 B. 
149. Evagrie, Capete practice, II, 99, PG 40, 1252 B. 

8) De voieşte deci cineva să taie nu numai patimi- 
le, ci şi pricinile lor, să-şi îngrijească (pi orain o) mai 
întâi bine moravurile lui, prin pocăință şi plâns, şi apoi 
să înceapă să semene sămânţa cea bună, care închi- 
puie faptele cele bune. Căci, precum am spus despre 
țarină: dacă după curățirea şi buna ei pregătire, nu 
va arunca cineva sămânţa cea bună, vor răsări iarăşi 
buruienile şi vor afla pământul bun şi netezit, prin 
buna lui pregătire, şi vor prinde rădăcini mai adânci 
în el, aşa sunt şi cele ale omului. Dacă, după ce şi-a 
îngrijit purtările lui şi s-a pocăit de faptele de mai îna- 
inte ale lui, nu se îngrijeşte să facă fapte bune şi să 
dobândească virtuțile, se va întâmpla cu el ceea ce 
zice Evanghelia: „Când duhul necurat iese din om şi 
trece prin locuri fără apă, căutând odihnă şi neaflând, 
zice: «Întoarce-mă-voi la casa mea de unde am ieşit» 
şi, venind, o află golită, se înţelege, de toată virtutea, 
şi măturată şi împodobită; atunci merge şi ia cu sine 
alte şapte duhuri mai rele decât el şi, intrând, locuiesc 
acolo şi se fac cele de pe urmă ale omului acela mai 
rele decât cele dintâi” (Luca 11, 24-26). 

9) Căci e cu neputinţă sufletului să rămână în 
aceeaşi stare, ci înaintează fie spre mai bine, fie spre 
mai rău. De aceea, oricine voieşte să se mântuiască 
trebuie nu numai să nu facă răul, ci şi să lucreze binele: 
„Fereşte-te de rău, şi fă binele” (Psalm 36, 27). N-a zis 
numai „fereşte-te de la rău“, ci şi „fă binele”. De pildă, 
de s-a obişnuit cineva să facă nedreptate, nu ajunge 
numai să nu mai facă nedreptate, ci trebuie să facă 
şi dreptate. De a fost risipitor (desfrânat), nu ajunge 
numai să înceteze de a fi risipitor, ci trebuie să se facă 
şi înfrânat. De a fost un om mânios, nu ajunge numai 
să înceteze să se mânie, ci trebuie să dobândească şi 

blândeţea. De a fost îndrăzneţ, nu ajunge să înceteze 
de a fi îndrăzneţ, ci trebuie să se şi smerească. Aceas- 
ta înseamnă a se feri de la rău şi a face binele. Căci fi- 
ecare patimă are virtute contrară ei. Mândria are sme- 
rita cugetare, iubirea de arginţi are milostenia, risipa 
are înfrânarea, descurajarea are răbdarea, mânia are 
blândeţea, ura are iubirea. Pe scurt, orice patimă are, 
cum am zis, o virtute contrară. 

10) Acestea vi le-am spus de multe ori. Deci, pre- 
cum am scos virtuțile şi am sădit patimile contrare lor, 
aşa trebuie să ne ostenim nu numai să scoatem pati- 
mile, ci şi să sădim virtuțile şi să le aşezăm la locul lor 
propriu. Căci virtuțile ne sunt date de la Dumnezeu 
prin fire. Pentru că, îndată ce a făcut Dumnezeu pe 
om, a semănat în el virtuțile, precum zice: „Să facem 
pe om după chipul şi asemănarea Noastră” (Facerea 
l, 26). A zis „după chipul”, pentru că Dumnezeu a 
făcut sufletul nestricăcios şi liber; şi a mai zis „după 
asemănare“, adică „după virtute”!%. Căci zice: „Fiţi 
milostivi, precum şi Tatăl vostru cel din ceruri milos- 
tiv este” (Luca 6, 36), şi: „Fiţi sfinţi, că Eu sfânt sunt” 
(Leviticul 11, 44; 1 Petru 1, 16). Şi iarăşi zice Apostolul: 
„Fiţi buni unii cu alţii” (Efeseni 4, 32). lar proorocul 
zice: „Bun este Domnul cu cei ce rabdă” (Plângerile lui 
leremia 3, 25), şi altele ca acestea. Aceasta este „după 
asemănare”. 

Deci, Dumnezeu ne-a dat în chip firesc virtuțile. 
Dar patimile nu le avem în chip firesc. Căci nici nu au 
vreo ființă sau vreun ipostas, ci sunt ca întunericul 


150. Adică sufletul nu e numai liberşi nestricăcios, adică după 
chipul lui Dumnezeu, ci şi chemat la virtute, adică la asemănarea 
cu Dumnezeu. Căci Dumnezeu nu e numai nestricăcios şi liber, 
ci şi Subiect al bunătăţii. 

care nu există (nu subzistă) după ființă, ci sunt ca 
o boală (o patimă) a văzduhului, cum zice Sfântul 
Vasile, care se iveşte după aceea (napvoictaguevov), din 
lipsa luminii!?!. Abătându-se sufletul de la virtuţi din 
iubirea de plăcere, a dat naştere patimilor (bolilor) şi 
le-a întărit pe acestea împotriva sa!'%?. 


151. Se iveşte ca o falsă existenţă (napvepioraauevov) prin 
dispariţia luminii. Totdeauna se simte în întuneric că e o lipsă a 
luminii. 

152. Nici virtuțile nu stau de sine, căci nu găsim bunătatea 
stând de sine. Bunătatea totdeauna e a cuiva. lubim un om 
bun, ne mângâie bunătatea cuiva, nu ne mângâie bunătatea 
în sine. Dar virtutea sau bunătatea se răspândeşte în chip fi- 
resc din persoană, cum se răspândeşte lumina sau sensul. Dar 
răutatea sau lipsa de sens nu se răspândeşte în chip firesc din 
persoană. Acestea apar ca o falsă existenţă, ca un minus, prin 
lipsa bunătăţii, a virtuţii, a luminii. Ele nu sunt decât o boală 
a persoanelor existente, care în mod firesc răspândesc din ele 
bunătatea, lumina, ca iradieri ale fiinţei lor. Fără îndoială, simţim 
dureros patimile, dar le simţim ca o lipsă a ceea ce trebuie să fie, 
ca ştirbiri, ca o boală, ca o slăbiciune a fiinţei, ca o neputinţă 
a ei de a manifesta conţinutul pozitiv. În rău e o neputinţă, dar 
o neputinţă care chinuieşte pe cel din care porneşte şi pe cel 
asupra căruia se răsfrânge. lar cel asupra căruia vine, de multe 
ori opunându-i aceeaşi neputinţă cu voia, îşi măreşte neputinţa. 
Dacă i-ar opune puterea de iradiere a fiinţei sale, ar ajuta-o să 
se întărească. Dacă i-ar opune tăria sa, adică virtutea, i-ar infu- 
za şi aceluia o tărie, l-ar ajuta să se tămăduiască. Cel ce suferă 
de neputinţa răului socoteşte să se tămăduiască prin căutarea 
unor mijloace tot aşa de inconsistente. Egoistul, suferind de mi- 
nusurile lui, caută a şi le tămădui căutând bunuri inconsisten- 
te şi ele: plăceri trecătoare, bunuri trecătoare, laude false etc. 
Astfel, din neputinţă, răul se măreşte în neputinţa lui. Factorul 
care iradiază răul simte neputinţa lui, cum o simte şi cel asupra 
căruia se răspândeşte; dar o neputinţă împotriva căreia nu vrea 
să lupte nici unul, nici celălalt. 

11) Dar e nevoie, precum am spus, ca în țarină, 
după ce a fost îngrijită (ueră pioraiiav), să se seme- 
ne îndată sămânţa cea bună, ca aceasta să-şi aducă 
şi rodul bun. Pentru aceasta semânătorul, după ce a 
semănat sămânţa în tarina lui, trebuie s-o ascundă 
şi s-o adâncească în pământ. Pentru că, altfel, vin 
păsările şi o răpesc şi o pierd. lar după ce a ascuns-o, 
aşteaptă mila lui Dumnezeu, până ce va trimite ploa- 
ia şi va face să crească sămânţa. Căci de se va oste- 
ni plugarul de mii de ori ca să curețe, să pregătească 
(piioxaieiv) pământul şi apoi să-l semene, de nu va tri- 
mite Dumnezeu ploaie peste sămânţa lui, în zadar se 
face toată osteneala lui. 

Aşa e şi cu noi. Căci după ce facem vreun bine, 
trebuie să-l ascundem prin smerita cugetare şi să 
îndreptăm şi să aruncăm asupra lui Dumnezeu 
neputinţa noastră, rugându-L să binevoiască spre 
osteneala noastră, că altfel în deşert se face toată 
osteneala. 

12) Dar se întâmplă iarăşi că uneori şi după ce a 
plouat şi a odrăslit sămânţa, de nu se pogoară iarăşi 
ploaia lavreme,semănătura se usucă şi se pierde. Căci, 
precum are nevoie sămânţa de ploaie, tot aşa are ne- 
voie şi semănătura odrăslită, până ce se întăreşte. Dar 
nici atunci nu trebuie să înceteze grija. Căci uneori şi 
după ce a crescut şi a făcut spic, vine furtuna şi grindi- 
na, sau altceva din acestea şi pierde semănătura. Aşa 
e şi cu sufletul. Căci după ce s-a ostenit şi s-a curăţit 
pe sine, cum am zis, de toate patimile, şi s-a sârguit 
în toate virtuțile, trebuie să ia aminte la mila lui Dum- 
nezeu şi la acoperământul Lui, ca să nu-l părăsească 
pe el şi să se piardă. Pentru că, precum am zis despre 
sămânță că şi după odrăslire şi creştere, dacă nu vine 

iarăşi ploaie în continuare, nu face rod, ci se usucă şi 
se pierde, aşa e şi cu omul. Dacă, după ce face aces- 
tea, îşi depărtează Dumnezeu puţin acoperământul 
Lui şi-l părăseşte, se pierde. lar părăsirea omului se 
întâmplă când face lucruri potrivnice stării lui. De 
pildă: dacă cineva e evlavios şi se face nepăsător, 
sau e smerit şi se face îndrăzneţ. Şi nu-l părăseşte 
Dumnezeu atât de mult pe cel nepăsător pentru că s-a 
făcut îndrăzneţ, cât îl părăseşte pe cel evlavios pentru 
că se face nepăsător, şi pe cel smerit pentru că se face 
îndrăzneţ. Aceasta înseamnă a păcătui cineva împo- 
triva stării lui. Din aceasta vine părăsirea. De aceea, 
altfel judeca Sfântul Vasile păcatul celui evlavios şi 
altfel, pe al celui nepăsător. 

13) Deci când se păzeşte cineva pe sine şi de aces- 
tea trebuie să ia aminte ca nu cumva, de a făcut un 
mic bine, să-l fi făcut pentru slava deşartă, sau pentru 
a plăcea oamenilor, sau după vreun gând omenesc şi 
să se piardă acel bine mic pe care l-a făcut, precum 
am zis, prin furtună, prin grindină sau prin cele ase- 
menea. Se mai întâmplă şi aceea că în țarină rodul 
nu păţeşte nimic, dar şi atunci trebuie păzit până la 
seceriş. Şi de aceea plugarul nu trebuie să fie nici 
atunci fără grijă. Ba uneori şi după ce a secerat locul 
şi şi-a isprăvit toată osteneala lui, vine un om rău, cu 
ură, şi aruncă foc peste rodul lui şi pierde întreg rodul 
şi osteneala omului. De aceea, el nu trebuie să fie fără 
grijă până ce nu a adunat tot rodul şi l-a pus în jitniţă. 
La fel şi omul, după ce a trecut, cum am zis, peste toa- 
te acestea, nu trebuie să rămână nici atunci fără grijă. 
Căci se întâmplă că, după toate acestea, găseşte dia- 
volul putinţa să-l amăgească fie prin îndreptăţiri de 
sine, fie prin mândrie, fie prin aruncarea în el a unor 

gânduri de necredinţă sau de vicleană erezie, şi nu 
numai că pierde toate ostenelile lui, ci şi îl desparte 
de Dumnezeu. Şi dacă nu a putut să-i facă ceva prin 
fapte, îi face printr-un singur gând. Căci şi un gând 
poate despărţi pe cineva de Dumnezeu, de-l primeşte 
acela şi consimte cu el!%. 

Drept aceea, cel ce voieşte să se miluiască cu 
adevărat să nu părăsească grija până la ultima 
răsuflare! E nevoie deci de osteneală şi grijă multă, 
de rugăciune neîncetată către Dumnezeu, ca El să ne 
acopere şi să ne mântuiască prin bunătatea Lui, spre 
slava numelui Lui. 


XIII 


Despre trebuinta de a răbda 
încercările fără tulburare 
şi cu mulțumire 


1) Bine a zis Avva Pimen că semnul călugărului se 
arată în încercări (în ispite)!5*. Căci călugărul care a 
venit să slujească Domnului cu adevărat trebuie să-şi 


153. „Şi un gând poate despărţi de Dumnezeu, când omul 
îl primeşte şi consimte cu el”, căci, în acest caz, însăşi fiinţa 
lăuntrică a omului s-a desfăcut de Dumnezeu. Pentru că în acel 
gând a luat omul însuşi o atitudine. Căci omul este în esenţă 
duh şi libertate, şi Dumnezeu, la fel. Aşa s-a despărţit şi diavo- 
lul de Dumnezeu. Tot întunericul a intrat în diavol prin această 
despărţire de iubirea lui Dumnezeu, Care e lumină. Perversita- 
tea, cugetarea strâmbă, lipsa de iubire l-au întunecat prin aceas- 
ta. Ce folos că un om este exterior lângă noi, iar lăuntrul lui e 
întreg împotriva noastră? 

154. Patericul, „Pentru Avva Pimen”, 13, PG 65, 325 B. 

pregătească cu înțelepciune sufletul pentru încercări, 
ca să nu se mire, nici să se tulbure de cele ce i se 
întâmplă, socotind că nimic nu se întâmplă fără pur- 
tarea de grijă a lui Dumnezeu. lar unde e purtarea de 
grijă a lui Dumnezeu, negreşit ceea ce se întâmplă e 
bine şi spre folosul sufletului. Căci toate câte le face 
Dumnezeu cu noi le face pentru folosul nostru, şi iu- 
bindu-ne şi cruțându-ne. De aceea suntem datori, cum 
a zis Apostolul, să mulţumim în toate bunătății Lui 
(1 Tesaloniceni 5, 18), şi niciodată să nu ne întristăm 
şi să nu ne pierdem curajul în cele ce ni se întâmplă. 
Şi să primim fără tulburare cele ce vin asupra noastră 
cu smerită cugetare şi cu nădejdea în Dumnezeu, 
încredințați că, precum am spus, toate câte le face 
Dumnezeu cu noi le face din bunătate, iubindu-ne, 
şi le face bine. Şi nu s-ar putea ca ele să se facă bine 
altfel, dacă nu s-ar milostivi Dumnezeu. 

2) Căci dacă are cineva un prieten şi e încredințat 
că e iubit de el, chiar dacă ar pătimi ceva de la el, şi 
chiar dacă acel lucru ar fi împreunat cu necaz, e con- 
vins că i-a făcut acest lucru din iubire şi niciodată 
nu crede despre prietenul său că vrea să-l vatăme 
pe el. Cu cât mai mult nu trebuie să gândim despre 
Dumnezeu, Care ne-a făcut şi ne-a adus la fiinţă din cele 
ce nu sunt şi S-a întrupat pentru noi şi a murit pentru 
noi, că toate le face cu noi din bunătate şi iubindu-ne? 
Şi despre prieten pot gândi că face unele lucruri pentru 
mine pentru că mă iubeşte şi-mi poartă de grijă. Dar 
despre el nu pot socoti că are o astfel de înţelepciune: 
că poate cârmui toate cele privitoare la mine precum 
se cuvine. De aceea el mă poate şi vătăma, chiar dacă 
nu vrea. Dar despre Dumnezeu nu putem spune aceas- 
ta. Căci El este izvorul înţelepciunii şi ştie toate cele 

ce ne sunt de folos şi cârmuieşte spre aceasta toate 
ale noastre, până la lucrurile cele mai neînsemnate. 
Alteori se poate spune despre prieten că mă iubeşte şi 
mă cruţă şi ştie să cârmuiască cele privitoare la mine, 
dar nu şi că are putere să mă ajute în cele ce socoteşte 
că-mi sunt spre folos. Dar despre Dumnezeu nu putem 
spune nici aceasta, căci Lui toate Îi sunt cu putinţă şi 
nimic nu e cu neputinţă înaintea Lui. 

Deci despre Dumnezeu ştim că iubeşte şi ocroteşte 
făptura Sa şi că El însuşi este izvorul înţelepciunii şi 
ştie să cârmuiască cele ale noastre şi că nimic nu-i 
este Lui cu neputinţă, ci toate slujesc voii Lui; şi tre- 
buie să ştim că toate câte le face sunt spre folos şi că 
trebuie să le primim, precum am spus mai înainte, 
cu mulţumire, ca de la un Stăpân bun şi binefăcător, 
chiar dacă sunt împreunate cu necaz. Căci toate se 
fac cu dreaptă judecată şi Dumnezeu cel preamilostiv 
nu trece cu vederea nici necazul ce ni se întâmplă. 

3) Dar omul adeseori se îndoieşte în sine şi 
păcătuieşte din cel mai mic necaz, împreunat cu cele 
ce vin asupra lui, zicând: „Cum pot fi acestea spre fo- 
losul meu?” Dar noi nu păcătuim în cele ce vin asupra 
noastră decât pentru că suntem fără răbdare în du- 
reri, pentru că nu voim să purtăm un mic necaz, sau 
să pătimim ceva ce ne vine în afara scopului urmărit 
de noi. Căci Dumnezeu nu îngăduie să vină asupra 
noastră vreun lucru peste puterea noastră. Pentru că 
a zis Apostolul: „Credincios este Dumnezeu, Care nu 
ne va lăsa pe noi să fim încercaţi peste ceea ce pu- 
tem” (I Corinteni 10, 13). Dar noi, neavând răbdare, 
nu voim să suferim nici măcar cât de puţin şi nici să 
primim ceva cu smerenie. De aceea, ne zdrobim şi, 
cu cât ne silim mai mult să scăpăm de încercări, cu 

atât ne simţim mai îngreunaţi de povara lor şi slăbim 
în curaj şi nu putem să scăpăm de ele!'%. Sunt unii 
care înoată pentru vreo trebuinţă în mare şi, dacă 
ştiu meşteşugul înotului, când vine vreun val împotri- 
va lor, se afundă sub el până ce trece şi rămân astfel 
nevătămațţi. Dar dacă voiesc să se împotrivească va- 
lului, acesta îi împinge înapoi şi le măreşte distanţa 
(până la ţintă). Şi când încep iarăşi să înoate, vine alt 
val asupra lor şi, de se împotrivesc iarăşi, din nou îi 
împinge şi-i aruncă înapoi. Şi se zdrobesc mereu, ne- 
izbutind nimic. Dar dacă, precum am spus, se vâră 
Sub val şi se smeresc dedesubtul lui, acesta trece pes- 
te ei fără să le pricinuiască nicio vătămare, şi rămân 
înotând cât voiesc şi împlinindu-şi lucrul lor. Aşa e şi 


155. Necazul primeşte proporţii prin subiectivitatea noastră. 
Noi slăbim sufleteşte pentru că dăm proporţii necazului, iar dând 
proporţii necazului, slăbim şi mai mult sufletul. Şi astfel, orice 
lucru cât de mic ia forma de necaz insuportabil şi toată viaţa 
ne devine un lanţ de necazuri. Neînţelegând că în viaţa aceas- 
ta nu poate fi nicio împrejurare deplin satisfăcătoare, cuprin- 
zând plenitudinea (căci din ce avem mai multe bunuri, voim mai 
multe, nesatisfăcându-ne cu mărginirea celor pe care le avem; 
de ce suntem mai lăudaţi, de exemplu, vrem să fim şi mai mult 
lăudaţi etc.), prefacem aproape toată împrejurarea într-un necaz 
căruia îi dăm proporţii, slăbindu-ne totodată sufletul continuu, 
sporind nervozitatea, iritabilitatea, nemulţumirea, pornirea 
lui de critică, de bănuială asupra oricui, asupra lui Dumnezeu, 
făcându-ne oameni imposibili. Dimpotrivă, cel ce nu dă proporții 
necazurilor, ci le reduce la inevitabila limitare şi relativitate a 
situaţiilor exterioare în viaţa aceasta, descoperă putinţa de pro- 
gres nesfârşit în înţelegere, în iubirea de Dumnezeu, de oameni, 
găseşte şi în „eşecurile” sau „necazurile“ din afară prilejuri de 
noi înțelegeri ale putinţei de nesfârşit spor în cele duhovniceşti. 
Deci se foloseşte şi de ele. E o idee pe care autorul o expune în 
cele următoare. 

cu încercările. De poartă cineva cu răbdare şi sme- 
renie încercarea, trece prin ea nevătămat. Dar de se 
necăjeşte şi se tulbură învinovăţind pe oricine, se 
chinuieşte pe sine însuşi, îngreunând încercarea îm- 
potriva sa, şi, în loc să aibă folos din ea, se vatămă. 

4) Căci foarte mult folosesc încercările, celor ce 
le suportă fără tulburare. Chiar de ne-ar supăra vreo 
patimă, nici atunci nu trebuie să ne tulburăm de 
aceasta. Căci de se tulbură cineva de o patimă care-l 
supără, este un semn al neştiinţei şi al mândriei, al 
necunoaşterii stării sale şi al fugii de osteneală, cum 
au spus Părinţii. De aceea nu sporim şi nu cunoaştem 
măsurile noastre. Nici n-avem răbdare în lucrul pe 
care-l începem, ci voim să dobândim virtutea fără 
osteneală. Căci de ce se tulbură pătimaşul când e 
supărat de o patimă? De ce se tulbură dacă a lucrat-o? 
Tu o ai şi tu te tulburi? Ai arvuna ei şi zici: „De ce mă 
tulbură?” Rabdă mai bine, luptă, roagă pe Dumnezeu, 
căci este cu neputinţă să nu aibă vreun necaz din par- 
tea patimilor cel ce a căzut în lucrarea lor!%. „Vase- 
le lor, cum a zis Avva Sisoe, sunt înlăuntrul tău. Dă-le 


156. Patimile au o poftă nesfârşită. De aceea, pe măsură 
ce le satisfacem, se vor şi mai mult satisfăcute, şi dacă nu ni se 
oferă prilejurile, ne produc şi mai mari nemulțumiri decât dacă 
nu le-am fi satisfăcut deloc. Căci satisfacerea lor continuă, sau 
mereu reluată, atârnă de condiţia exterioară, care nu ne stă tot- 
deauna uşor la dispoziţie (de femeie, de bani, de linguşitori), care 
ne produc pe de altă parte multe nemulțumiri cu insuficienţa, 
cu pretenţiile, cu nesinceritatea lor. Pe de altă parte, satisface- 
rea dorințelor de progres nesfârşit ale sufletului nu depinde de 
condiţii exterioare, sau aceste condiţii i se dăruiesc continuu: 
cei mai mulţi se deschid binelui ce faci, iubirii ce le-o arăţi, sau 
toate şi toţi îţi oferă împrejurări care se cer răbdate, pe care tre- 
buie să le primeşti cu smerenie, cu înţelegere, etc. 

lor arvuna lor, şi se vor duce!”. Vase a numit pricinile. 
Dacă le-am iubit şi le-am lucrat, nu e cu putință să nu 
fim robiți de gândurile pătimaşe, fiind siliţi să lucrăm 
patimile, chiar dacă nu voim, pentru că ne-am predat 
de bunăvoie în mâinile lor. 

5) Aceasta este ceea ce a spus proorocul despre 
Efraim, care a biruit pe potrivnicul lui (Osea 5, 13), 
conştiinţa sa adică, şi a călcat în picioare judecata, 
pentru că a căutat Egiptul şi a fost luat în robie de asi- 
rieni (Osea 7, 11). Egipt numesc Părinţii voia trupească 
ce ne apleacă spre odihna trupească şi învaţă mintea 
să caute dulceaţa patimilor. lar asirieni, gândurile 
pătimaşe, care tulbură şi zăpăcesc mintea şi o umplu 
de idoli necuraţi şi o duc cu sila şi fără să vrea la lucra- 
rea patimilor. 

Dacă se predă deci cineva pe sine de bunăvoie dul- 
cii pătimiri a trupului, e dus cu sila şi fără să vrea la 
asirieni ca să robească lui Nabucodonosor. Aceasta 
ştiind-o, proorocul se plângea şi zicea: „Nu vă coborâţi 
în Egipt” (Ieremia 42, 19). „Ce faceţi, nenorociţilor? 
Smeriţi-vă puţin! Plecaţi umărul vostru şi lucraţi 
pentru împăratul Babilonului şi şedeţi în pământul 
părinţilor voştri”. Şi iarăşi îi trezeşte, zicând: „Nu vă 
temeţi de faţa lui, căci cu noi este Dumnezeul nostru, 
ca să ne scoată pe noi din mâinile lui” (Ieremia 42, 11). 
Apoi prezice şi necazul ce va veni peste ei, de nu vor as- 
culta de Dumnezeu: „De veţi intra în Egipt, veţi fi în loc 
neumblat şi robiţi şi spre blestem şi osândă” (Ieremia 
42, 15-16). Dar aceia îi răspund: „Nu vom şedea în 
pământul acesta, ci vom intra în Egipt şi nu vom ve- 
dea război şi nu vom auzi glas de trâmbiţă şi nu vom 
flămânzi de pâine” (Ieremia 42, 13-14). Au coborât 


157. Patericul, „Pentru Avva Sisoe”, 6, PG 65, 393 A. 

deci în Egipt şi s-au robit de bunăvoie lui Faraon, apoi 
au fost duşi cu sila la asirieni şi s-au robit fără să vrea. 

6) Priviţi cu mintea voastră la cele spuse. Înainte 
de a pune cineva în lucrare patima lui, chiar de vor 
porni gândurile la luptă împotriva lui, este încă în ce- 
tatea lui, este încă liber şi are şi pe Dumnezeu ca aju- 
tor. Deci de se va smeri lui Dumnezeu şi va purta ju- 
gul necazului şi al încercării cu mulţumire şi va lupta 
puţin, ajutorul lui Dumnezeu îl va scăpa pe el. Dar de 
va fugi de osteneală şi va cobori la dulcea pătimire a 
trupului, va fi dus de silă şi de nevoie în pământul asi- 
rienilor şi va robi acela fără să vrea. 

Atunci le va spune proorocul: „Rugaţi-vă pentru 
viaţa lui Nabucodonosor. Că în viaţa lui este mântui- 
rea voastră” (Baruh 1, 11). Nabucodonosor înseamnă 
a nu se descuraja cineva de necazul încercării ce i se 
întâmplă, nici a se feri de el, ci a-l purta cu smerenie, ca 
fiind îndatorat să-l pătimească, şi a cugeta că nu este 
vrednic să se izbăvească de povara lui, ci mai degrabă 
să se prelungească şi să se întărească împotriva sa, 
şi, fie că ar cunoaşte în sine pricina lui, fie că nu ar 
cunoaşte-o pentru moment, să creadă că nimic nu vine 
fără judecată şi pe nedrept de la Dumnezeu. Aşa a zis 
fratele acela când s-a întristat şi a plâns că Dumnezeu a 
luat încercarea de la el: „Doamne, nu sunt vrednic să fiu 
necăjit puţin?"”!% Şi iarăşi s-a scris că un ucenic al unui 
mare bătrân era războit de gândul curviei. Şi văzându-l 
bătrânul luptând, i-a zis lui: „Voieşti să rog pe Dum- 
nezeu să-ți uşureze războiul?” lar acela a zis: „Măcar că 
mă ostenesc, Avva, dar văd din osteneală un rod în mine. 
Roagă mai bine pe Dumnezeu să-mi dea răbdare” "9, 


158. Everghetinosul, vol. III, 34, p. 102. 
159. Everghetinosul, vol. Il, 25, p. 73. 

7) lată, aceştia sunt cei ce voiesc cu adevărat să 
se mântuiască. Aceasta înseamnă a purta cu smerită 
cugetare jugul şi a se ruga pentru viața lui Nabucodo- 
nosor. De aceea zice proorocul: „Că în viața lui e mân- 
tuirea voastră”. Aceasta e una cu ceea ce a zis fratele: 
„Văd în mine rod din osteneala mea”. Aceasta o spune 
şi bătrânul: „Astăzi am cunoscut că eşti în sporire şi 
că mă întreci”. 

Căci când luptă cineva împotriva păcatului cu 
fapta şi începe să se războiască şi se smereşte pen- 
tru gândurile pătimaşe din cugetare, se zdrobeşie, se 
nevoieşte şi, prin necazul nevoinţelor, se curăţeşte pe 
încetul şi vine iarăşi la starea după fire. 

Deci, precum am spus, când e supărat cineva de 
patimă şi se tulbură din neştiinţă şi mândrie, trebuie 
să-şi vadă mai degrabă măsurile sale şi să rabde sâr- 
quindu-se, până ce va face Dumnezeu mila Sa cu el. 
Căci de nu se ispiteşte cineva şi nu cunoaşte necazul 
patimilor, nici nu se luptă, nici nu se curăţeşte!“. Zice 
Psalmul despre aceasta: „Când răsar păcătoşii ca iar- 
ba, se ivesc toţi cei ce lucrează fărădelegea, ca să se 
piardă în veacul veacului” (91, 7-8). Păcătoşii ce răsar 
ca iarba sunt gândurile pătimaşe, căci neputincioasă 
este iarba şi nu are tărie. Când răsar deci gândurile 
pătimaşe în suflet, atunci se ivesc, adică se arată, toți 


160. Ispitele sunt un mijloc prin care îşi cunoaşte cineva 
slăbiciunile sale. Dar ele dau celui ispitit şi prilejuri de luptă 
împotriva acestei slăbiciuni, deci prilejuri de întărire a sa. Căci 
fără luptă nu se poate întări cineva, aşa cum fără mişcare nu-şi 
poate întări cineva muşchii picioarelor şi ai mâinilor. Noi suntem 
chemaţi să creştem şi prin efortul nostru. lar efortul e prilejuit de 
încercări, de ispite, de necazuri. În lupta cu ispitele, nu luptăm 
atât împotriva unor factori străini, cât împotriva unor slăbiciuni 
ale noastre şi pentru întărirea noastră. 

cei ce lucrează fărădelegea, care sunt patimile, ca să 
fie nimicite în veacul veacului. Căci când se arată pa- 
timile în cei ce luptă, atunci sunt nimicite de către ei. 

8) Luaţi seama la înşiruirea cuvântului. Întâi răsar 
gândurile pătimaşe, apoi se ivesc patimile şi pe urmă 
sunt nimicite. Toate acestea sunt ale celor ce se luptă. 
Dar noi, care săvârşim păcatul cu fapta şi cerem pu- 
rurea drepturi pe seama patimilor, nu ştim când răsar 
gânduri pătimaşe, nici când se ivesc patimile, ca să 
luptăm cu ele, ci suntem încă jos, în Egipt, în jalnica 
lucrare a cărămizilor lui Faraon. Şi cine ne va ajuta să 
venim măcar la simţirea amarnicei noastre robii, ca 
să ne smerim şi să ne sârguim să fim miluiţi? 

Când fiii lui Israel erau în Egipt şi robeau lui Fa- 
raon, făceau cărămizi. lar cei ce lucrează la cărămizi 
sunt totdeauna jos, privind cu ochii la pământ. Aşa 
şi sufletul, când e stăpânit de diavol şi săvârşeşte 
păcatul cu fapta, acesta calcă cugetarea lui şi o face 
să nu gândească nimic duhovnicesc, ci totdeauna să 
gândească şi să facă cele pământeşti. Apoi i-au clădit 
lui din cărămizile ce le-au pregătit trei cetăţi întărite: 
Pitho, Ramses şi On, care este lliopolis. lar acestea 
sunt: iubirea de plăcere, iubirea de slavă şi iubirea de 
arginţi, din care constă orice păcat. 

9) lar când a trimis Dumnezeu pe Moise să-i 
scoată pe ei din Egipt şi din robia lui Faraon, aces- 
ta îngreunează lucrările lor şi le zice: „Sunteţi leneşi, 
nu lucraţi, de aceea ziceţi: vrem să plecăm să slujim 
Domnului Dumnezeului nostru” (Ieşirea 5, 17). La fel şi 
diavolul, când a binevoit Dumnezeu să miluiască sufle- 
tul şi să-l uşureze pe el din patimi prin cuvântul Său, sau 
prin careva dintre slujitorii Lui, îngreunează şi el mai 
tare patimile împotriva lui şi-l războieşte cu şi mai multă 

putere. lar Părinţii, ştiind de aceasta, întăresc pe om 
prin învăţătura lor şi nu-l lasă să fie cuprins de frică. Unul 
zice: „Ai căzut? Ridică-te! Şi dacă ai căzut iarăşi, ridică-te 
iarăşi!“!S!, şi celelalte la fel. Altul zice: „Tăria celor ce vo- 
iesc să agonisească virtuțile este ca, de vor cădea, să 
nu se descurajeze, ci iarăşi să se îngrijească”!%?. Şi fie- 
care din ei dă mâna, unul aşa, altul altfel, celor ce sunt 
războiţi şi necăjiţi de vrăjmaşul. lar ei au luat aceasta 
din dumnezeiasca Scriptură, care zice: „Oare cel ce 
cade nu se ridică? Sau cel ce se depărtează nu se întoar- 
ce? Întoarceţi-vă la Mine, fiilor, şi vă voi vindeca rănile 
voastre, zice Domnul” (Ieremia 3, 22), şi cele asemenea. 

10) lar când s-a îngreunat mâna lui Dumnezeu pes- 
te Faraon şi peste dregătorii lui şi au voit să trimită 
pe fiii lui Israel, acesta spuse lui Moise: „Plecaţi, slujiţi 
Domnului Dumnezeului vostru, dar lăsaţi oile şi boii 
voştri” (Ieşirea 10, 24). Acestea sunt gândurile din 
cuget peste care Faraon a voit să rămână stăpân, 
nădăjduind ca prin ele să atragă iarăşi pe fiii lui Israel 
la sine. Dar Moise îi spuse: „Nu, ci ne vei da jertfe şi 
arderi de tot, pe care le vom aduce Domnului Dum- 
nezeului nostru; şi vitele noastre vor merge cu noi şi 
nu vom lăsa nicio unghie a lor” (Ieşirea 10, 25-26). 

lar când i-a scos Moise pe fiii lui Israel din Egipt şi 
i-a trecut pe ei Marea Roşie, dorind să-i ducă la cele 
şaptezeci de trunchiuri de finici şi la cele douăsprezece 
izvoare de apă, întâi i-a dus la Mera şi s-a necăjit po- 
porul, neaflând ce să bea, pentru că apa era amară. Şi 
prin Mera i-a dus pe ei la locul celor şaptezeci de finici 
şi al celor douăsprezece izvoare de apă. 


161. Patericul, „Pentru Avva Sisoe”, 6, PG 65, 404 C. 
162. Patericul, „Pentru Avva Moise“, PG 65; Everghetinosul, 
vol. I, 28, p. 99. 

11) Aşa şi sufletul, când se opreşte de la păcatul cu 
fapta şi trece marea cea gândită (a gândurilor, a du- 
hurilor rele), întâi se va osteni luptând şi necăjindu-se 
mult şi apoi va intra prin necazuri la sfânta odihnă: „Că 
prin multe necazuri trebuie să intrăm noi în Împărăţia 
cerurilor” (Fapte 14, 22). Căci necazurile mişcă mila 
lui Dumnezeu spre suflet, cum mişcă vânturile ploaia. 
Şi precum ploaia, căzând mult timp, dacă semăânătura 
este încă plăpândă, o face să putrezească şi să-şi 
piardă rodul, iar vânturile venite cu măsură o usucă 
şi o întăresc, tot aşa este şi cu sufletul. Slăbirea lup- 
tei, negrija şi odihna moleşesc şi împrăştie sufletul, 
iar încercările îl strâng şi-l unesc cu Dumnezeu, pre- 
cum zice proorocul: „Doamne, întru necaz Ţi-ai adus 
aminte de mine” (Isaia 26, 16). Deci, precum am spus, 
nu trebuie să ne tulburăm, nici să ne întristăm şi să 
ne moleşim în încercări, ci să răbdăm şi să mulţumim 
în necazuri şi să ne rugăm pururea lui Dumnezeu în- 
tru toată smerenia, ca să-şi facă milă cu neputința 
noastră şi să ne acopere pe noi de toată ispita, spre 
slava lui. Amin. 


XIV 


Despre clădirea şi buna întocmire 
a virtuţilor sufletului 


1) Scriptura zice, despre moaşele care ţineau în 
viaţă copiii de parte bărbătească ai israeliților, că pen- 
tru că se temeau de Dumnezeu şi-au făcut loruşi case. 
Oare vorbeşte despre casele văzute? Şi în ce înţeles 
spune că şi-au făcut case pentru frica lui Dumnezeu? 

Căci noi învăţăm, dimpotrivă, că la timpul său lăsăm 
casele ce le avem pentru frica lui Dumnezeu. Deci nu 
despre casa văzută vorbeşte, ci despre casa sufletu- 
lui. Pe aceasta şi-o zideşte cineva prin păzirea porun- 
cilor lui Dumnezeu. Scriptura ne învață prin aceasta 
că frica lui Dumnezeu face sufletul să păzească po- 
runcile şi prin porunci se zideşte casa sufletului. Să 
luăm aminte deci şi noi, fraţilor, la noi înşine şi să ne 
temem şi noi de Dumnezeu şi să ne zidim nouă casă, 
ca să ne aflăm un acoperământ în vreme de iarnă, de 
ploi, de fulgere şi de tunete, că în mare nevoie se află 
iarna cel ce nu are casă. 

2) Dar cum se zideşte casa sufletului? Meşteşugul 
acesta îl putem învăţa întocmai de la casa văzută. 
Cel ce voieşte să-şi zidească această casă trebuie să 
o întărească din toate părţile şi să ridice clădirea din 
toate cele patru părţi, şi să nu se îngrijească de o parte 
şi pe celelalte să le nesocotească. De face aşa, nu are 
niciun folos şi nu-şi împlineşte scopul, ci cheltuieşte, 
se osteneşte şi toate le face în zadar. 

Aşa este şi cu sufletul. Omul nu trebuie să neso- 
cotească nicio parte a clădirii, ci să o ridice în chip 
egal şi cu bună întocmire. Aceasta este ceea ce spu- 
ne Avva loan: „Eu voiesc ca omul să ia câte puţin din 
fiecare virtute, şi nu cum fac unii, care ţin o virtute şi 
rămân în ea şi o lucrează numai pe ea, iar de celelal- 
te n-au nicio grijă”!%. Poate că în felul acesta ajung 
la o tărie deosebită în această virtute şi de aceea nu 
sunt nici îngreunaţi de patima potrivnică ei. Dar sunt 
furaţi de celelalte patimi şi sunt împovăraţi de ele, 


163. „Pentru Avva loan Colov”, 34, PG 65, 216 A. La fel, 
Evagrie, Capete gnostice, 100 şi „Epistola 2” (la W. Frankenberg, 
Evagrius Ponticus, Berlin, 1912, p. 582). 

pentru că nu au grijă de ele, ci socotesc că au în ei 
ceva mare. Aceştia se aseamănă celui ce zideşte un 
perete şi-l înalță pe acesta atât de sus cât poate şi pri- 
vind la înălţimea acestui perete, socotind că a făcut 
ceva mare, nu ştie că de va veni un vânt, îl va surpa 
la pământ. Căci stând singur nu e legat cu ceilalţi 
pereţi. Şi nici acoperiş nu-şi poate face cineva cu un 
singur perete. El rămâne descoperit din lipsa celorlal- 
te părţi. Deci nu trebuie să facă aşa. Şi cel ce voieşte 
să-şi clădească casa lui şi să-i facă şi acoperiş, trebu- 
ie mai degrabă s-o clădească din fiecare parte şi s-o 
întărească de pretutindeni. 

3) şi vă spun cum: întâi trebuie să pună temelia, care 
este credinţa. Căci „fără de credinţă”, cum spune Aposto- 
lul, „nu e cu putinţă a plăcea lui Dumnezeu” (Evrei 11,6). 
Apoi să zidească pe temelia aceasta clădirea după 
rânduiala ei. Se întâlneşte cu ascultarea? Să pună o 
piatră a ascultării. Îl întâmpină vreo mânie din partea 
vreunui frate? Trebuie să pună o piatră a îndelungii 
răbdări. I se cere înfrânarea? Trebuie să pună o piatră 
a înfrânării. Astfel, din orice virtute care-l întâmpină 
trebuie să pună o piatră în clădire, şi aşa să o ridice în 
cerc cu o piatră a milei, o piatră a tăierii voii, o piatră 
a blândeţii şi cele asemenea. Dar în toate acestea tre- 
buie să se îngrijească de răbdare şi de bărbăţie. Căci 
acestea sunt unghiurile şi prin ele se strânge clădirea, 
şi se uneşte perete cu perete şi nu se apleacă, nici nu 
se desfac pereţii unul de altul. Pentru că fără acestea 
nu poate să întărească cineva şi să desăvârşească ni- 
cio virtute. Căci de nu are cineva bărbăţie în suflet, nici 
nu rabdă. Şi de nu e răbdare, nimeni nu poate izbuti în 
nimic. De aceea zice: „Întru răbdarea voastră veţi do- 
bândi sufletele voastre” (Luca 21, 19). 

De asemenea, cel ce clădeşte trebuie să pună fi- 
ecare piatră pe lut (pe tencuială). Căci de va pune 
piatra pe piatră fără lut, pietrele se vor clinti şi casa 
va cădea. Lutul este smerenia. Pentru că este din 
pământ şi e călcat de picioarele tuturor. Şi orice vir- 
tute adăugată fără smerenie nu este virtute, cum se 
zice şi în Gherontic: „Căci precum e cu neputinţă să se 
alcătuiască o corabie fără piroane, aşa e cu neputinţă 
să se mântuiască cineva fără smerita cugetare”!%. 
Deci cel ce voieşte să facă vreun bine trebuie să-l lu- 
creze cu smerenie, ca prin smerenie să se păstreze 
ceea ce s-a făcut. 

Casa mai trebuie să aibă şi nişte legături 
(iuavrouara), care sunt dreapta socoteală. Căci aceasta 
întăreşte casa şi strânge piatră cu piatră şi ţine clădirea 
strânsă, dându-i pe lângă aceasta şi o înfăţişare 
frumoasă. 

lar acoperişul este iubirea, care este desăvârşirea 
virtuţilor, precum este acoperişul desăvârşirea casei. 

Apoi, după acoperiş, urmează îngrăditura lui. Ce 
este îngrăditura lui? S-a scris şi în Lege: „De vă veţi zidi 
vouă casă şi veţi face acoperiş, faceţi şi o îngrăditură, ca 
să nu cadă copiii voştri de pe el” (Deuteronomul 22, 8). 
ingrăditura este smerenia, căci ea încununează şi 
păzeşte toate virtuțile. Precum fiecare virtute trebu- 
ie să se întărească cu smerenie, cum am spus că fie- 
care piatră se pune pe lut, aşa şi desăvârşirea virtuţii 
are nevoie de smerenie. De aceea, înaintând sfinţii în 
chip firesc în ea, ajung şi la smerenie. Căci, precum 
mereu v-am spus, cu cât se apropie cineva mai mult 
de Dumnezeu, cu atât se vede pe sine mai păcătos. 


164. Sfântul Atanasie cel Mare, „Viaţa Maicii Singlitichia”, 
PG 28, 1521 B. 

Dar ce sunt copiii de care a spus Legea să avem 
grijă să nu cadă de pe acoperiş? Copiii sunt gândurile 
ce se nasc în suflet. Pe acestea trebuie să le păzim cu 
smerenie, ca să nu cadă de pe acoperiş, care am spus 
că e desăvârşirea virtuţilor!$. 

4) Astfel, casa s-a desăvârşit: are legăturile, are 
acoperişul, are îngrăditura acoperişului. Cu un cu- 
vânt, casa s-a desăvârşit. 

Dar oare nu-i mai lipseşte ceva? Am lăsat încă ceva 
afară. Ce este aceasta? Este un zidar meşter. Căci de 
nu este zidarul meşter, face clădirea strâmbă şi poa- 
te cădea oricând. Meşterul este cel ce lucrează întru 
cunoştinţă. Căci se întâmplă că împlineşte osteneala 
virtuţii, dar, pentru că nu o împlineşte întru cunoştinţă, 
îşi risipeşte osteneala, lucrează fără chibzuială şi nu 
poate face lucru deplin. Şi pune o piatră şi ia alta, sau 
pune una şi ia două. De pildă, iată vine un frate oareca- 
re şi-ţi spune un cuvânt necăjindu-te, sau rănindu-te, 
şi tu taci şi-i pui metanie. lată ai pus o piatră. Apoi 
mergi şi spui altui frate: „M-a ocărât cutare; mi-a spus 
asta şi asta; şi nu numai că am tăcut, ci i-am pus lui şi 
metanie”. lată ai pus o piatră şi ai luat două!“. 

larăşi, pune cineva metanie voind să fie slăvit şi iată 
că smerenia seaflă împreunată cu slava deşartă. Aceas- 
ta înseamnă a pune o piatră şi a o lua înapoi. Dar cel ce 
pune metania întru cunoştinţă se convinge pe sine în 
chip neîndoielnic că el a greşit şi se încredinţează pe 
sine însuşi că el e vinovat. Aceasta înseamnă a pune 
metanie întru cunoştinţă. Altul lucrează tăcerea, dar 


165. O epistolă a lui loan Proorocul (la Nicodim Aghioritul, 
p. 442). 

166. O epistolă a lui loan Proorocul către Dorotei (la Nicodim 
Aghioritul, p. 333). L-a denunţat pe celălalt şi s-a lăudat pe sine. 

nu întru cunoştinţă, căci socoteşte că săvârşeşte o vir- 
tute. Dar în fapt unul ca acesta nu o săvârşeşte. Dar 
cel ce tace întru cunoştinţă se socoteşte nevrednic să 
vorbească, cum au zis Părinţii!“'. Aceasta este tăcerea 
întru cunoştinţă. larăşi, cine crede că nu are părere 
înaltă despre sine, dar socoteşte că face ceva mare 
pentru că se smereşte, să ştie că nu are nimic, fiindcă 
nu o face întru cunoştinţă. Căci a nu avea părere înaltă 
despre sine întru cunoştinţă este a se socoti pe sine 
că nu e nimic şi că e nevrednic de a se socoti între oa- 
meni, cum a zis Avva Moise: „Tu, piele neagră, de tină, 
care nu eşti om, ce vii între oameni?”!68 

5) Altul, iarăşi, slujeşte unui bolnav. Dar îi slu- 
jeşte pentru a avea plată. Nici acesta nu este întru 
cunoştinţă!s*. De aceea, orice motiv de întristare s-ar 
ivi, îl opreşte de îndată de la fapta cea bună şi nu 
ajunge să o desăvârşească, pentru că nu o face în- 
tru cunoştinţă. Dar cel ce slujeşte întru cunoştinţă 
slujeşte pentru a dobândi milă, pentru a dobândi 
simţirea îndurării. 

Cel ce urmăreşte un scop bun, orice i s-ar întâm- 
pla: fie un necaz din afară, fie că bolnavul însuşi l-ar 
supăra, poartă toate în chip netulburat, privind la 


167. Patericul, „Pentru Avva Isaia”, după ed. Sources Chreti- 
ennes, p.429,n.3. 

168. Patericul, „Pentru Avva Moise”, 4, PG 65, 284 B. 

169. În toate acestea, „cunoştinţa” poate să însemne mai 
degrabă „conştiinţă“. Toate faptele care nu sunt săvârşite din 
conştiinţa unei îndatoriri reale ca păcătos şi a faptului că le facem 
cu ajutorul lui Dumnezeu, căci prin noi înşine suntem nimic, nu 
au o valoare adevărată, nu zidesc în noi nişte virtuţi. Numai când 
nu se încrede în sine întru nimic, se află cineva în Dumnezeu şi e 
mare cu adevărat, pentru că soarbe din puterea lui Dumnezeu, 
întrucât a dărâmat zidul mândriei dintre el şi Dumnezeu. 

scopul său şi ştiind că mai degrabă bolnavul îl slujeşte 
pe el, decât el, pe bolnav!%. Căci să credeţi că cel ce 
slujeşte întru cunoştinţă unui bolnav are uşurare şi 
de patimi şi de războaie. Fiindcă eu ştiu că un frate 
războit de a poftă urâtă, pentru că slujea unui bolnav 
de dizenterie întru cunoştinţă, s-a izbăvit de război. 
Dar şi Evagrie zice despre un oarecare mare bătrân 
că a izbăvit pe unul dintre fraţi de unele din nălucirile 
de care era tulburat noaptea, poruncindu-i să 
slujească celor bolnavi şi în acelaşi timp să postească. 
Şi spunea, întrebat despre înţelesul aflat în aceasta, 
că „nimic nu stinge astfel de patimi, ca mila”!”!. Dar 
dacă se nevoieşte cineva fie pentru slava deşartă, fie 
socotind că împlineşte astfel o virtute, unul ca aces- 
ta nu se nevoieşte întru cunoştinţă!”?. El începe prin 
aceasta să dispreţuiască pe fratele său, socotindu-se 
pe sine ca ceva mare. Şi astfel se va afla nu numai pu- 
nând o piatră şi luând două, ci în primejdie să dărâme 
tot zidul prin osândirea aproapelui. Dar cel ce se 
înfrânează întru cunoştinţă nu socoteşte că împlineşte 
o virtute; nici nu voieşte să fie lăudat ca unul ce se 
nevoieşte, ci voieşte ca prin înfrânare să dobândească 
neprihănirea!“5, şi prin aceasta să ajungă la smerenie. 
Căci zic Părinţii că „drumul spre smerenie este în os- 
tenelile trupeşti întru cunoştinţă”!**, şi celelalte. Şi, pe 
scurt, fiecare virtute trebuie să o lucreze cineva astfel, 


170. Clement al Alexandriei: „Cel ce dă o faptă bună, în rea- 
litate, o primeşte” (Stromate, II, 102, 2, în: Sources Chretiennes, 
38, p. 112). 

171. Evagrie, Capete practice, II, 91, PG 40, 1240 B. 

172. Trebuie să săvârşeşti orice bine cu conştiinţa că nu-l 
faci cum trebuie. 

173. Avva Nil, „Despre diferite gânduri rele”, PG 79, 1148 C. 

174. Everghetinosul, vol. I, 45. 

ca să o dobândească şi să ajungă întru deprinderea 
ei. În felul acesta, va fi bun meşter, un zidar putând să 
clădească o casă întărită. 

6) Dar cel ce voieşte să ajungă cu Dumnezeu la o 
astfel de stare bună nu trebuie să spună că virtuțile 
sunt mari şi nu poate să ajungă la ele. Aceasta e 
propriu sau celui ce nu nădăjduieşte în ajutorul lui 
Dumnezeu, sau celui ce se leneveşie să se apuce de 
vreun bine. Căci spuneţi-mi ce virtute voiţi, şi să înce- 
pem nevoinţa pentru ea. Şi veţi vedea că de voi atârnă 
să o dobândiţi. lată, ni se spune: „Să iubeşti pe aproa- 
pele tău ca pe tine însuţi” (Matei 5, 43). Nu te gândi 
cât de departe eşti de această virtute, ca să începi să 
te temi şi să zici: „Cum pot să iubesc pe aproapele ca 
pe mine însumi? Cum pot să port grijă de necazurile 
lui ca de ale mele, şi mai ales de cele ascunse în ini- 
ma lui, pe care nici nu le văd, nici nu le cunosc, ca pe 
ale mele?” Nu te îngriji gândind la acestea şi nu socoti 
că virtutea aceasta este covârşitor de mare şi anevoie 
de dobândit, ci fă începutul, crezând lui Dumnezeu. 
Arată-l Lui hotărârea ta şi sârguinţa ta şi vei vedea aju- 
torul ce ţi-l va da ca să o dobândeşti. 

De pildă, presupune că sunt două scări: una du- 
când sus, la cer, şi alta coborând jos, în iad, şi tu stai 
pe pământ între cele două scări. Să nu te apuci să 
gândeşti şi să zici: „Cum pot să zbor de pe pământ 
şi să mă aflu dintr-o dată sus, în vârful scării?” Căci 
nu e cu putinţă şi nici nu-ţi cere Dumnezeu aceasta, 
ci păzeşte-te deocamdată să nu cobori mai jos: să nu 
faci rău aproapelui, să nu-l răneşti, să nu-l cleveteşii, 
să nu-l ocărăşti, să nu-l dispreţuieşti. Şi apoi începe 
să-i faci câte puţin bine, slujind pe fratele tău cu cu- 
vântul, având milă de el, dându-i vreun lucru când are 

nevoie de el şi aşa, urcând câte o treaptă, vei ajunge 
cu Dumnezeu şi la vârful scării!75. Căci, ajutând câte 
puţin pe aproapele, ajungi să şi voieşti ceea ce e în 
folosul lui ca şi cum ar fi în folosul tău. Şi aceasta este 
„Să iubeşti pe aproapele tău ca pe tine însuţi”. De 
vom căuta, vom afla, şi de vom cere lui Dumnezeu, 
ne va lumina. Căci zice în Evanghelie: „Cereţi şi vi se 
va da; căutați şi veţi afla; bateti şi vi se va deschide” 
(Matei 7, 7). „Cereţi”, zice, ca să cereţi prin rugăciune. 
lar „căutaţi“, zice, ca să cercetăm cum vine această 
virtute, ce o aduce pe ea şi ce trebuie să facem ca să 
o dobândim. „Căutaţi şi veţi afla” înseamnă a cerceta 
astfel în fiecare zi. lar „a bate” înseamnă a lucra po- 
runcile. Căci tot cel ce bate bate prin mâini, iar mâini- 
le au înţelesul de făptuire. 

Deci trebuie nu numai să cerem, ci să ne şi sâr- 
guim a căuta şi a face, cum a zis Apostolul: „Pregătiţi 
spre tot lucrul bun” (2 Corinteni 9, 8). Ce înseamnă 
„pregătiţi“? Când cineva voieşte să construiască o 
corabie, întâi pregăteşte tot ce trebuie unei corăbii, 
până la cele mai mici bucăţi de lemn, până la smoală 
şi la pânze. La fel, când femeia voieşte să alcătuiască 
războiul de ţesut, pregăteşte până la cel mai mic cui 
şi fir. Astfel, a fi „pregătit“ înseamnă a avea pregătite 
toate cele de trebuinţă ale lucrului. 

7) Astfel deci, trebuie să fim pregătiţi şi noi spre 
tot lucrul bun, având toată pregătirea noastră ca să 
facem voia lui Dumnezeu cu cunoştinţă, cum voieşte 
El şi cum Îi place. Dar ce înţelege Apostolul când 
zice: „Voia lui Dumnezeu cea bună şi bineplăcută şi 


175. Ideea „scării” începuse să preocupe pe călugării din 
apropierea muntelui Sinai înainte de apariţia lucrării lui loan 
Scărarul. 

desăvârşită”? (Romani 12, 2). Toate cele ce se fac se fac 
fie prin îngăduinţa lui Dumnezeu, fie prin bunăvoința 
Lui, cum zice prin proorocul: „Eu sunt Domnul care 
fac lumină şi zidesc întuneric” (Isaia 45, 7). Şi iarăşi: 
„Nu este răutate în cetate pe care să nu o fi făcut 
Domnul” (Amos 3, 6). Răutate numeşte toate supă- 
rările, sau toate necazurile ce ni se întâmplă spre cer- 
tarea noastră, pentru răutatea noastră. Acestea sunt: 
foametea, cutremurul, seceta, bolile, războaiele. Aces- 
tea nu se întâmplă prin bunăvoința lui Dumnezeu, 
ci prin îngăduinţa Lui. Căci Dumnezeu îngăduie să 
fie aduse asupra noastră spre folosul nostru. Aces- 
tea deci nu voieşte Dumnezeu ca noi să le voim, nici 
ca noi să lucrăm împreună cu El la săvârşirea lor. De 
pildă, este voia lui Dumnezeu, cum am spus, prin 
îngăduinţă, ca să se dărâme o cetate. Dar nu voieşte 
ca şi noi, pentru că este voia lui Dumnezeu să o 
dărâme pe ea, să aruncăm foc şi să o ardem, sau să 
luăm securile şi să o nimicim. Se întâmplă iarăşi, prin 
îngăduinţa lui Dumnezeu, ca cineva să fie necăjit, sau 
să se îmbolnăvească. Dar nu voieşte ca şi noi, pentru 
că este voia Lui ca cineva să fie necăjit, să-l necăjim, 
sau să spunem că, odată ce e voia lui Dumnezeu 
să fie bolnav, să nu-l miluim pe el. Aceasta nu vrea 
Dumnezeu; nu vrea ca noi să slujim unei astfel de voi 
a Lui. El voieşte să fim buni, în înţelesul că nu voieşte 
să voim aceleaşi lucruri pe care le face El. 

Dar ce voieşte să voim noi? Voieşte să voim voia 
Lui cea „bună“, cea care se face, cum am spus, după 
bunăvoință. Aceasta constă în toate ce se fac potrivit 
poruncii: să ne iubim unii pe alţii, să avem milă, să fa- 
cem milostenie şi toate cele asemenea. Aceasta este 
voia Lui cea bună. Dar care este şi cea „bineplăcută”? 

Căci, făcând cineva vreun bine, nu înseamnă numai- 
decât că face şi ceva bineplăcut Lui. Şi o spun cum: se 
întâmplă că cineva găseşte o fetiță orfană şi săracă, 
dar frumoasă, şi o place pentru frumuseţea ei şi oia şi 
o creşte, socotind că o face pentru că e orfană. Aceasta 
e voia lui Dumnezeu cea bună, dar nu şi bineplăcută. 
Cea bineplăcută este când face cineva milostenie nu 
pentru vreun gând omenesc, ci pentru binele însuşi, 
din milă. Acesta este bineplăcut lui Dumnezeu!'%. 

lar „desăvârşită“ este când face cineva milostenie 
nu cu zgârcenie, nu cu greutate, nici cu întristare, ci 
cu toată puterea, cu toată hotărârea, dând aşa cum 
primeşte, făcând bine aşa cum i se face bine!”. Atunci 
se face voia lui Dumnezeu cea desăvârşită. Atunci 
se află făcând cineva voia lui Dumnezeu cea bună şi 
bineplăcută şi desăvârşită, cum zice Apostolul. Aceas- 
ta înseamnă a lucra întru cunoştinţă!”. 

8) Trebuie să cunoască cineva că binele milosteni- 
ei, că harul ei este aşa de mare, că poate ierta păcatele. 
Căci zice proorocul: „Răscumpărarea bărbatului este 


176. Trebuie să facem binele pentru el însuşi, adică pentru 
altul, nu pentru un interes al nostru. Acesta este actul depăşirii 
noastre adevărate. 

177. Tot ce avem am primit şi primim în continuare de la 
Dumnezeu. lar El nu ne dă cu zgârcenie şi cu tristețe, ci cu toată 
inima. Aşa trebuie să facem şi noi. Cu atât mai mult cu cât nu dăm 
ceva al nostru propriu-zis, ci ceea ce am primit de la Dumnezeu. 

178. În toate faptele bune, în toate virtuțile, Avva Dorotei ne 
arată treptele lor lăuntrice, sau treptele lăuntrice ale noastre, 
care sunt paşi din ce în ce mai puţin greoi, din ce în ce mai puţin 
împiedicaţi de păcatul egoismului. Săvârşirea binelui nu e un 
lucru simplu şi egal tuturor şi în toate împrejurările. Ea înscrie 
o mişcare în sus, făcută cu eforturi, cu greutăţi; e o smulgere 
treptată din egoismul nostru. 

însăşi bogăţia lui” (Pilde 13, 8). Şi iarăşi, în altă par- 
te, zice: „Răscumpără cu milostenii păcatele tale” 
(Daniel 4, 24). Dar Domnul însuşi zice: „Fiți milostivi, 
precum şi Tatăl vostru Cel din ceruri milostiv este” 
(Luca 6, 36). N-a zis: „Postiți, precum Tatăl vostru Cel 
din ceruri posteşte”, nici n-a zis: „Fiți neagonisitori, 
precum Tatăl vostru Cel din ceruri este neagonisitor”, 
ci zice: „Fiți milostivi, precum Tatăl vostru Cel din ce- 
ruri milostiv este”. Aceasta e virtutea care ia în chip 
deosebit ca pildă pe Dumnezeu, căci ea e o însuşire 
proprie Lui (Îl caracterizează pe El). De aceea trebuie 
să luăm aminte, cum am spus, la scopul ei şi să facem 
milostenie întru cunoştinţă. 

Căci mare e deosebirea şi în scopul milosteni- 
ei. Fiindcă se întâmplă ca unul să facă milostenie 
pentru a se binecuvânta țarina lui, şi Dumnezeu 
binecuvântează tarina lui. Altul face milostenie 
pentru a scăpa corabia lui, şi Dumnezeu scapă co- 
rabia lui. Altul o face pentru copiii lui, şi Dumnezeu 
izbăveşte şi păzeşte pe copiii lui. Altul o face pentru 
a se slăvi, şi Dumnezeu îl slăveşte pe el. Dumnezeu 
nu lasă pe nimeni nerăsplătit, ci dă fiecăruia ce 
voieşte, când prin aceasta nu se vatămă sufletul lui. 
Deci toţi işi iau plata lor. Căci nimic nu li s-a pus deo- 
parte de către Dumnezeu’. Pentru că şi scopul pe 
care îl urmăresc nu era spre folosul sufletului lor. 
Ai făcut milostenie pentru ca să ţi se binecuvânte- 
ze țarina ta? Dumnezeu ţi-a binecuvântat tarina ta. 
Ai făcut-o pentru copiii tăi? Dumnezeu ţi-a păzit 
copiii tăi!'5. Ai făcut-o ca să te slăveşti? Dumnezeu 

179. Everghetinosul, vol. IV, 2, p. 9. 


180. Aceasta nu stă în contrazicere cu porunca de a ne ruga 
pentru alţii. Căci trebuie să învingem egoismul şi în rugăciune. 

te-a slăvit. Deci ce-ţi mai datorează Dumnezeu? Ti-a 
dat răsplata pentru ceea ce ai făcut. 

9) Dar este un altul care face milostenie ca să se 
izbăvească de chinurile viitoare. Acesta o face pen- 
tru sufletul său. El o face după Dumnezeu, dar nu 
o face şi cum voieşte Dumnezeu. Căci se află încă 
în simţirea de rob. Şi robul nu face voia Domnului 
său de bunăvoie, ci temându-se să nu fie bătut. La 
fel şi acesta o face ca să se izbăvească de chinuri, şi 
Dumnezeu îl izbăveşte de ele!*!. Altul face milostenie, 
ca să-şi ia piata. Acesta e mai înalt ca cel dintâi. Dar 
nici aceasta nu e încă aşa cum voieşte Dumnezeu. 
Căci nu e în simţirea de fiu ci, precum simbriaşul nu 
face voia stăpânului decât ca să ia plată de la stăpân 
şi să câştige, aşa şi acesta o face ca să aibă răsplată. 

Trei sunt stările sufleteşti în care putem să fa- 
cem binele, cum zice Sfântul Vasile!*?. Acestea vi le- 
am spus şi altădată. Facem binele fie temându-ne 
de chinuri, şi atunci suntem în stare de robi; fie 
pentru a lua plata, şi atunci suntem în simţirea 
simbriaşului; fie pentru binele însuşi, şi atunci 
suntem în simţirea fiului!&. Căci fiul nu face voia 


Dar trebuie să ne rugăm nu pentru bunurile lor lumeşti, sau nu 
numai pentru acestea, ci pentru mântuirea oamenilor. 

181. De se duce din această lume cu această simtire, nu va fi 
chinuit, dar nici nu va simţi toată bucuria iubirii lui Dumnezeu. 

182. În PG: Grigorie. 

183. Avva Dorotei socoteşte că e unul şi acelaşi lucru „a face 
binele pentru el însuşi” şi a-l face în simţirea de fiu, adică din dra- 
gostea de fiu faţă de Părintele nostru, Dumnezeu. Numai în dragos- 
tea pentru Dumnezeu trăim binele în el însuşi. Căci binele adevărat 
este relaţia de iubire cu altă persoană şi, în ultimă analiză, cu 
Dumnezeu, cu Care poti fi în relaţie de iubire veşnică şi de iubire care 
nu oboseşte. „Binele în El însuşi” nu e deci ceva netrăit de persoana 

tatălui din frică, nici ca unul care voieşte să ia de la 
el plată, ci ca unul care voieşte să-l slujească pe el 
însuşi, care voieşte să-l cinstească şi să-l odihnească 
în el însuşi!8*. Deci şi noi trebuie să facem miloste- 
nie pentru binele însuşi, pătimind împreună cu alţii 
ca şi cu mădularele noastre. Aşa trebuie să slujim 
pe cineva, ca şi cum noi am fi slujiți prin aceia. Aşa 
trebuie să dăm, ca şi cum am primi noi înşine!*. 


noastră, ci binele care e cu adevărat bine; e „Persoana care 
e în Sine bine” şi deci izvorul din care izvorăşte veşnic binele, 
şi încă spre noi, dacă ne deschidem prin iubire iubirii Ei. Frica 
te ţine exterior Persoanei, nu te lasă să simţi revărsându-se în 
tine bunătatea Ei; interesul răsplăţii, la fel. Eşti încă închis în 
tine însuţi, deşi ştii de Persoana lui Dumnezeu şi o socoteşti 
superioară. Dar nu te-ai pus în comunicare lăuntrică cu Ea. Ne- 
având încă simţirea de fiu, nu simţi că toate cele ale Tatălui sunt 
ale tale, că adică inima Lui se revarsă în inima ta. Cât eşti în 
simţirea simbriaşului, Dumnezeu îţi dă ceva din al Său, dar nu 
Se dă pe Sine însuşi, nici nu-ţi dă toate ale Lui, ca să le aibă în 
comun cu tine. Numai în cazul din urmă ai „Binele în El însuşi”. 

184. Sluga nu se referă cu slujirea ei la Persoana celui pe 
care-L slujeşte, ci la plata pe care are să o primească; nu vrea 
să facă bucuria acelei Persoane, dovedindu-l dragostea. Nu se 
dă pe sine Aceleia şi n-o slujeşte pentru Ea, ci pentru sine. Nu 
slujeşte „Binelui” (sau Persoanei care este izvorul binelui) pen- 
tru El însuşi; nu iubeşte „Binele” în El însuşi. Nu restabileşte în 
mod deplin relaţia directă între sine şi Dumnezeu. De aceea nu 
se bucură de viaţa deplină pe care o reprezintă Persoana aceea 
şi pe care i-o comunică în acea relație. 

185. Arătând iubire pentru Dumnezeu în Sine, pentru relaţia 
directă cu El, o facem şi pentru persoana în sine a celuilalt om, 
intrând în relaţie directă cu ea. Căci şi ea este un bine în sine; 
şi de la ea ne vine viaţă, cum nu ne vine de la lucruri. Cine s-a 
obişnuit să simtă pe Dumnezeu ca Persoană şi viaţa reală ce-i 
vine din El a descoperit şi valoarea semenului ca persoană 
care depăşeşte infinit toate lucrurile. Deci făcând binele pentru 

Aceasta este milostenia întru cunoştinţă. Aşa ne 
aflăm, cum am spus, în simţirea fiului. 

10) Nimeni nu poate spune: sunt sărac şi nu am 
de unde să miluiesc. Căci chiar dacă nu poţi da, ca 
bogaţii aceia care aruncau darurile lor în vistierie, 
dă doi bănuţi, ca văduva aceea săracă (Marcu 12, 42; 
Luca 21, 2), şi-i va primi Dumnezeu pe ei mai mult 
decât darurile acelea. Nu ai nici atât? Dar ai putere 
şi poţi să miluieşti prin slujire pe cel bolnav. Nu poţi 
nici aceasta? Poţi să mângâi prin cuvânt pe fratele 
tău. Miluieşte-l deci prin cuvânt şi ascultă pe cel ce 
zice: „cuvântul bun e mai presus de daruri” (Isus 
Sirah 18, 17)!'8. 

Să presupunem că nu poţi să foloseşti altuia nici 
prin cuvânt, dar poţi să faci milă cu fratele tău când 
se înfurie, răbdându-l pe el în vremea tulburării lui, 
văzându-l ispitit de vrăjmaşul comun; căci în loc de 
a-i spune un cuvânt rău şi de a-l tulbura şi mai mult, 
taci şi îl miluieşti pe el şi sufletul lui, smulgându-l 
din stăpânirea vrăjmaşului. Poţi iarăşi, de-ţi greşeşte 
ție fratele tău, să-l miluieşti pe el şi să ierţi păcatul 
lui, ca să iei şi tu iertare de la Dumnezeu. Căci zice: 
„lertaţi şi vi se va ierta vouă” (Luca 6, 37). Şi te vei 
afla făcând milă sufletului fratelui tău, iertându-“i lui 


Dumnezeu ca Persoană, pentru a-l face plăcere Lui, îl facem şi 
pentru oameni ca persoane iubite de Dumnezeu. Şi invers: când 
am descoperit cu adevărat valoarea semenului ca persoană, 
ca izvor netrecător de fericire şi de atenţie pentru mine, ca su- 
biect transmiţător al iubirii lui Dumnezeu, am descoperit şi pe 
Dumnezeu ca taină personală. 

186. Sunt şi cuvinte prin care se comunică viaţa, chiar mai 
direct decât prin bunuri materiale, când pornesc de la inimă şi 
merg la inimă. Desigur aici nu trebuie să fie o fugă de dăruirea 
unor bunuri pentru cel ce poate să o facă. 

cele ce ţi le-a greşit ție. Căci ne-a dat Dumnezeu pu- 
terea să iertăm, dacă voim, unii altora greşelile ce ni 
s-au făcut nouă!*. Şi dacă nu poţi milui trupul, poţi 
milui sufletul lui. Şi ce milă e aşa de mare ca mila 
făcută sufletului? Căci precum sufletul e mai cinstit 
decât trupul, aşa şi mila făcută sufletului e mai mare 
decât cea făcută trupului. 

Deci nimeni nu poate spune: „Nu pot să miluiesc”. 
Fiecare poate, după puterea lui şi după starea sufle- 
tului lui, să facă milă, numai să se sârgquiască fiecare 
ca acel bine pe care-l face să-l facă întru cunoştinţă!5, 
precum am spus despre fiecare virtute. Căci am spus 
că acela ce face binele întru cunoştinţă, acela este zi- 
darul cel cercat şi meşterul care clădeşte casa întărită. 


187. Dumnezeu ne-a dat putere de a ne ierta unii altora, 
în sensul că ceea ce iertăm noi altora şi alţii nouă este iertat 
de fapt şi de către Dumnezeu; că pentru acelea nu vom mai fi 
judecaţi. Dumnezeu ne-a cedat, în scopul acesta, din puterea 
Lui. Numai din puterea Lui de judecată nu ne-a cedat, pentru că 
dăm dovadă că facem uz rău de puterea pe care nici n-o avem de 
fapt, ci numai ne închipuim că o avem. Dumnezeu lasă să circule 
bunătatea Sa printre oameni, ca o apă prin canalele subterane 
ale pământului Său, ca de la plantă la plantă. 

Dar dacă noi putem să ne iertăm unii pe alţii în mod efectiv, 
ştergându-ne păcatele reciproce, de ce n-ar avea preotul, ca re- 
prezentant al întregii Biserici sau comunităţi din încredințarea 
lui Dumnezeu, puterea de a ierta păcatele făcute de unul sau de 
altul din credincioşi tuturor celorlalți oameni şi păcatele împo- 
triva lui Dumnezeu? Dar şi el are numai puterea de a ierta, însă 
nu de a osândi. 

188. Să-l facă „întru cunoştinţă”, căci îl face pentru mântu- 
irea celuilalt şi a sa, deci şi pentru cinstirea lui Dumnezeu. Să-l 
facă în orizontul larg al cunoaşterii valorii eterne a persoanei 
omeneşti, înrădăcinată în relaţia cu Persoana lui Dumnezeu şi 
pentru a o întări în această relaţie. 

Despre acesta zice şi Evanghelia: „Cel înţelept zideşte 
casa sa pe piatră” (Matei 7, 24) şi nimic din cele 
potrivnice nu poate să o clatine pe ea. Dumnezeu, 
lubitorul de oameni, să vă dea vouă să ascultați şi să 
faceţi cele ce le auziţi, ca să nu se facă nouă cuvintele 
acestea spre osândă în ziua Judecăţii. Că a Lui este 
slava în veci. Amin!&. 


189. „Învățătura a XV-a” (Despre post), a XVI-a, care explică 
un tropar al Sfântului Grigorie Teologul la Paşti, şi a XVil-a, care 
explică unele cuvinte despre mucenici ale aceluiaşi, le omitem, 
ca neavând densitatea celorlalte texte ale lui Dorotei. 


ALE LUI AVVA DOROTEI 
Diferite epistole 


A. 
Către unii care trăiau în chilie 
şi l-au întrebat despre întâlniri 


1) Spun Părinţii că a şedea în chilie e jumătate şi a te 
întâlni cu bătrânii e tot jumătate!'%. Cuvântul înseamnă 
că atât pentru şederea în chilie, cât şi pentru ieşirea 
din chilie are nevoie cineva, la fel, de trezvie şi de a şti 
pentru ce trebuie să se liniştească pe sine şi pentru ce 
trebuie să se întâlnească cu părinţii şi cu fraţii. Căci de 
priveşte cineva cu luare-aminte la scopul acestora, se 
va strădui să facă precum au spus Părinţii: când şade 
în chilie se roagă, cugetă, face puţin lucru de mână, se 
îngrijeşte, după putere, de gânduri; iar când întâlneşte 
vreodată pe cineva, află şi vede starea aceluia şi anume 
dacă se poate folosi din starea fraţilor sau nu, şi dacă se 
poate întoarce nevătămat în chilia lui. Şi dacă-l vede pe 
acela vătămându-l în ceva, îşi descoperă neputinţa sa; 
descoperă că până acum n-a câştigat nimic din liniştire 
şi se întoarce umilit în chilia sa, plângând, pocăindu-se, 
rugând pe Dumnezeu pentru neputinţa sa. Şi aşa şade 
mai departe în chilie, luând aminte la sine însuşi. Apoi 
iarăşi vine la oameni şi se priveşte pe sine de a rămas 
uşor de biruit în cele dintâi sau în altele, şi apoi se întoar- 
ce iarăşi în chilia sa, făcând la fel aceleaşi lucruri: plân- 
gând, pocăindu-se, rugându-se lui Dumnezeu pentru 


190. „La Avva Pimen”, Codex Parisinus Graecus, nr. 1598, f. 73. 

starea lui. Astfel chilia înalţă, iar oamenii pun la probă. 
Deci bine au zis Părinţii că a şedea în chilie e jumătate şi 
a se întâlni cu bătrânii e tot jumătate. 

2) Deci şi voi, când vă întâlniți între voi, trebuie 
să ştiţi pentru ce ieşiţi din chilie şi să nu ieşiţi degea- 
ba niciodată. Căci cel ce umblă fără rost, cum au zis 
Părinţii, se va osteni în zadar. Deci fiecare, când face 
un lucru, trebuie să aibă numaidecât în vedere un 
scop şi să ştie pentru ce face lucrul acela. 

Care e deci scopul ce trebuie să-l avem când mer- 
gem unii la alţii? Întâi, pentru dragoste. Căci zice: 
„Ai văzut pe fratele tău, ai văzut pe Dumnezeu”!". Al 
doilea, pentru a auzi cuvântul lui Dumnezeu. Pentru 
că în mulţime umblă cuvântul lui Dumnezeu. Căci 
ceea ce unul adeseori nu ştie, întreabă pe altul'*?. 


191. „La Avva Pimen”, 168, PG 65, 361 C. O extraordinar de 
lapidară redare a cuvântului lui lisus: „Când aţi făcut unuia din 
aceşti prea mici fraţi ai mei, Mie aţi făcut” (Matei 25, 45). În seme- 
nul nostru este Dumnezeu nu numai ca în unul ce poartă chipul lui 
Dumnezeu, dar şi ca în unul ce-şi are fundamentul în Dumnezeu şi 
se menţine ca om prin dialogul lui ontologic cu Dumnezeu, chiar 
dacă nu e conştient de aceasta. Prin om se vede Dumnezeu, omul 
duce în Dumnezeu prin faptul libertăţii, al gândirii lui. Pe măsură ce 
se realizează mai mult, devine el însuşi mai conştient de aceasta şi 
e simţit ca atare de semenii săi. Prin orice „tu” uman stăm în faţa lui 
„Tu“ dumnezeiesc, plini de o responsabilitate necondiționată. De 
aceea, în oglinda altuia omul îşi cunoaşte starea sa proprie, cum se 
zice mai departe. Ceea ce omul vrea să ştie adeseori despre sine o 
află fără să vrea de la altul. Fie că acela i-o spune, fie că se vede el 
însuşi în relaţie responsabilă satisfăcută sau nesatisfăcută cu acela, 
şi în comparaţie între ce e şi ce trebuie să fie. Numai fiind amândoi 
împreună îşi văd scăderile lor mai accentuate, sau insuficienţele în 
împlinirea datoriilor lor reciproce, dar în legătură desigur cu acel 
„Tu“ care le descoperă, fără ca ei să vrea, norma omului adevărat. 

192. O extraordinară punere în valoare a omului în 
Dumnezeu. 

Apoi şi pentru a ne cunoaşte, cum am zis înainte, 
starea noastră. De pildă, gândeşte că, mergând cine- 
va să mănânce cu cei ce se află împreună cu el, se 
cunoaşte pe sine şi se vede, de se pune mâncare bună 
şi de-i place, de se poate înfrâna să nu ia din ea, sau 
de se sileşte să nu nedreptăţească pe fratele ca să ia 
mai mult din ea, decât dacă s-ar da împărţită pentru 
fiecare, sau de se sileşte să nu ia partea mai mare şi 
să lase aceluia pe cea mai mică. Căci este câteodată 
câte unul care se ruşinează să întindă mâna şi să lase 
partea mai mică în faţa fratelui său, şi să ia pe cea 
mai mare din faţa sa'%. Dar oare ce însemnătate are 
deosebirea dintre partea mai mare şi cea mai mică? 
Oricât de mică ar fi deosebirea între cele două părţi, 
oare nu se vede şi din lucruri de acestea neînsemna- 
te când cineva se lăcomeşte împotriva fratelui său 
şi păcătuieşte? Iarăşi, el bagă de seamă de se poate 
reţine de la multe mâncăruri şi nu se predă pe sine, 
ca de obicei, când se află în faţa multor feluri de bu- 
cate, pornit spre săturare; de se păzeşte pe sine de 
cutezanţă, când vede pe fratele său înconjurat cu 
mai multă cinste sau servit mai mult decât el; şi de 
nu suferă, văzând pe altul plin de îndrăzneală faţă de 
cineva, sau vorbind mult, sau neadunat în sine; de 
nu dă atenţie la aceasta, nici nu-l judecă, ci priveşte 
mai mult la cel foarte cuviincios; de se sileşte să facă 
precum se spune despre Avva Antonie că, mergând 


193. În sfaturile duhovniceşti de curăţire de patimi găsim 
adeseori reguli de purtare de o uimitoare bună-cuviinţă; sfaturi 
în care se exprimă şi se urmăreşte un ideal de mare delicateţe. 
E delicateţea sfinţilor, care depăşeşte orice cod al manierelor 
elegante. Căci ele nu urmăresc numai o acoperire formală a 
grosolăniei interesate, ci o tăiere din rădăcină a pricinilor care 
o întreţin. 

la unii, de vedea ceva bun la oricare din ei, aceea o 
lua şi o reţinea: de la unul blândeţea, de la altul sme- 
renia, de la altul liniştea şi se afla având ale fiecăruia 
în sine însuşi. 

lată aşa trebuie să facem şi noi şi pentru acestea 
să ne întâlnim. Şi când ne întoarcem la chiliile noas- 
tre, să ne cercetăm pe noi înşine şi să aflăm cu ce ne- 
am folosit sau în ce ne-am păgubit. Şi îndată ce aflăm 
că am fost acoperiţi, să mulţumim lui Dumnezeu care 
ne-a acoperit pe noi ca să trecem nevătămaţi. lar pen- 
tru cele ce am greşit să ne pocăim, să ne tânguim, să 
ne plângem starea noastră. 

3) Căci fiecare se vatămă sau se foloseşte din prici- 
na stării sale. Pentru că nimeni nu vatămă pe altul, ci 
de ne vătămăm, precum am spus, din starea noastră ne 
vătămăm. Căci putem, cum vă spun mereu, dacă voim, 
să ne folosim, sau să ne vătămăm din orice lucru!*. 

Să vă dau o pildă, ca să vedeţi că aşa este. Se 
întâmplă ca cineva să stea noaptea într-un loc oareca- 
re; nu zic călugăr, ci cineva din oraş. Şi trec pe lângă 
el trei oameni. Unul socoteşte că acela aşteaptă pe 


194. Chiar aşa căzută, creaţia rămâne darul lui Dumnezeu. 
Dar atârnă de noi ca să ne folosim de acest dar spre binele 
nostru, sau spre pieirea noastrăă. Chiar de cele obiectiv grele 
şi apăsătoare ne putem folosi spre bine, întărind duhul nostru 
prin suportarea lor. Creaţia nu a devenit nici prin cădere un rău 
sau un bine unilateral fatal, ci ea se păstrează ca o unealtă care 
poate fi folosită spre bine sau spre rău de libertatea noastră. 
Dumnezeu a lăsat totul la decizia noastră. E marea cinste ce ne-a 
dat-o, cinste care implică şi o mare răspundere şi un mare risc. 
De noi depinde să descoperim măreţia creaţiei şi generozitatea 
lui Dumnezeu faţă de noi prin ea, putând ajunge prin ea până 
la îndumnezeire, sau să o facem un prilej de hulă împotriva lui 
Dumnezeu şi să cădem prin ea în osânda veşnică. 

cineva ca să meargă să curvească împreună; altul 
socoteşte că e un hoţ; iar al treilea socoteşte că l-a che- 
mat vreun prieten al lui, din casa vecină, şi-l aşteaptă 
să iasă şi să meargă undeva împreună la rugăciune. 
lată toţi trei l-au văzut pe acelaşi om şi în acelaşi loc şi 
totuşi n-au avut toţi trei despre el acelaşi gând, ci unul 
a gândit aceasta, altul aceea, şi celălalt altceva, după 
starea lor proprie. Sunt unele trupuri producătoare de 
sucuri amare şi rele şi, orice mâncare ar lua, o prefac 
în sucuri neplăcute, chiar dacă mâncarea ar fi folosi- 
toare. Deci nu din mâncare e pricina, ci trupul însuşi, 
cum am spus, are un amestec rău de sucuri şi deci 
în chip necesar lucrează şi preface mâncărurile după 
amestecul lui. 

Aşa e şi cu sufletul care are o deprindere rea. Se 
vatămă din fiecare lucru, chiar dacă lucrul este fo- 
lositor. Presupune că este un vas cu miere şi cineva 
aruncă în el puţin absint (pelin). Nu nimiceşte acea 
puţină licoare toată dulceaţa din vas şi nu face toată 
mierea amară? Aşa facem şi noi. Aruncăm puţin din 
amărăciunea noastră şi nimicim tot binele aproa- 
pelui, văzând acel bine potrivit relei deprinderi din 
noi şi schimbându-l după reaua noastră deprindere. 
lar cei ce au o deprindere bună se află ca unul care, 
având un trup cu sucuri bune, chiar de ar mânca ceva 
vătămător, preface aceea în bunele lui sucuri (în bu- 
nul lui amestec humoral) potrivit cu amestecul lui şi 
mâncarea cea rea nu-i face niciun rău. Pentru că, pre- 
cum am spus, trupul lui are un amestec bun de su- 
curi (un bun amestec humoral) şi preface hrana după 
amestecul lui. Şi precum am zis de primul că preface, 
potrivit cu râul lui amestec, chiar mâncarea cea bună 
în amestecul lui rău de sucuri, aşa şi acesta preface 

şi mâncarea cea rea, potrivit cu bunul amestec de su- 
curi al trupului său, în sucuri bune. 

Să vă dau o pildă, ca să înţelegeţi şi mai bine. Tru- 
pul porcului are un amestec de sucuri foarte bune. lar 
hrana lui este din fructe şi ramuri de finic şi lucruri 
din mocirlă. Şi totuşi, pentru că are un trup cu sucuri 
bune, deşi are o astfel de hrană, o preface în sucuri 
bune. Aşa şi noi, de avem o deprindere bună şi o stare 
bună, putem, cum am zis înainte, să ne folosim din 
fiecare lucru, chiar dacă lucrul acela nu e folositor. 
Bine zice proverbul: „Cel ce priveşte cu blândeţe se va 
milui” (Pilde 28, 13), şi în alt loc: „Bărbatului nebun 
toate îi sunt potrivnice” (Pilde 14, 7). 

4) Am auzit de un frate oarecare care, când cerce- 
ta pe vreunul dintre fraţi şi vedea chilia neîngrijită, 
îşi zicea în sine: „Fericit este acest frate, că nu se 
îngrijeşte de cele multe, sau mai bine zis nu se 
îngrijeşte de nimic din cele pământeşti, şi astfel 
toată mintea lui şi-a luat-o sus. Căci nici chilia lui nu 
are vreme să şi-o pună în rânduială”. Şi iarăşi, când 
mergea la altul şi vedea chilia lui îngrijită, curată, 
împodobită, îşi zicea iarăşi în sine: „Aşa cum su- 
fletul acestui frate este curat, tot aşa este curată şi 
chilia lui. Şi după starea sufletului lui este şi sta- 
rea chiliei lui”'*. Şi niciodată nu zicea de vreun 
frate că acesta este leneş, sau acesta este risipitor, 
ci, după starea bună a lui, se folosea de la fiecare. 
Bunul Dumnezeu să ne dea şi nouă o stare lăuntrică 
bună, ca să ne putem folosi şi noi de la fiecare şi să 
nu vedem niciodată păcatul fratelui. Şi de-l vedem 
sau îl bănuim, datorită răutăţii din noi, îndată să 


195. De fapt, unul nu îngrijeşte de cele din afară pentru că 
e preocupat de cele mai înalte, iar altul, pur şi simplu din lene. 

întoarcem gândul nostru spre o bună cugetare. 
Căci nevederea păcatului aproapelui naşte în noi, 
cu ajutorul lui Dumnezeu, bunătatea prin care 
bineplăcem lui Dumnezeu. Că a Lui este slava în 
vecii vecilor. Amin. 


B. 
Către intâistătătorii şi ucenicii 
din mânăstire: cum trebuie să povăţuiască 
cei dintâi pe fraţi şi cum trebuie 
să se supună cei din urmă 


1) De eşti povăţuitor ai fraţilor, îngrijeşte-te de 
ei cu asprimea inimii şi cu dragostea îndurătoare. 
Învaţă-i cu fapta şi cu cuvântul cele ce trebuie 
făcute, dar cel mai mult cu fapta, pentru că pildele 
sunt mai lucrătoare. De eşti în putere, fii pildă lor 
şi în cele trupeşti; iar de eşti slab, fii pildă lor prin 
aşezarea cea bună a sufletului şi prin roadele Duhu- 
lui înşirate de Apostol: prin iubire, îndelungă-răb- 
dare, bucurie, pace, blândeţe, bunătate, credinţă 
şi prin înfrânarea de la toate patimile (Galateni 
5, 22). lar pentru greşalele ce se întâmplă nu te 
necăji prea tare, ci arată, fără tulburare, vătămarea 
ce vine din greşală; şi dacă trebuie să cerţi, fă-o po- 
trivit cu persoana şi cu timpul!%. 

Nu judeca greşalele mici cu asprimea cu care le 
judeci pe ale tale, nici nu le mustra necontenit. Căci 
aceasta e greu de purtat şi obişnuirea cu mustra- 
rea duce pe cel mustrat la nesimţire. Nu porunci cu 


196. Potrivit cu starea în care se află în acel moment persoa- 
na respectivă. 

trufie, ci sfătuieşte-te smerit cu fratele. Căci acest 
cuvânt are putere de îndemn şi înduplecă mai mult 
şi odihneşte pe fratele. 

2) lar în vremea tulburării fratelui ce ţi se împo- 
triveşte, păzeşte limba ta ca să nu grăiască nicidecum 
ceva întru mânie, şi nu lăsa inima ta să se înalțe îm- 
potriva lui, ci adu-ţi aminte că fratele şi mădularul în 
Hristos şi chipul lui Dumnezeu e ispitit de vrăjmaşul 
nostru comun, şi ai milă de el ca nu cumva, robindu-l 
diavolul prin lovitura iuţimii, să-l omoare cu ţinerea 
de minte a răului şi din negrija noastră să se piardă 
sufletul lui pentru care a murit Hristos. Gândeşte-te 
că şi tu eşti supus la aceleaşi judecăţi ale mâniei 
şi, cunoscând neputinţa ta, ai milă de fratele tău şi 
mulţumeşte că ţi s-a dat prilej să ierţi, ca să-ți fie ier- 
tate şi ție de Dumnezeu cele mai mari şi mai multe. 
„lertaţi şi se va ierta vouă” (Luca 6, 37). Socoteşti oare 
că se vatămă fratele tău prin îndelunga ta răbdare? 
Dar Apostolul porunceşte să biruim răul cu binele 
(Romani 12, 21), nu răul, cu răul. Căci şi Părinţii spun: 
„Când, certându-l pe altul, eşti stârnit spre mânie, 
ai împlinit patima ta”!”. Şi niciun om înţelept nu 
dărâmă casa sa ca să zidească pe a altuia. 

3) lar de stăruie tulburarea, forţează inima ta şi 
roagă-te zicând aşa: „Dumnezeule, de oameni şi de 
suflet iubitor, Cel ce întru bunătatea Ta negrăită ne-ai 
făcut pe noi din nimic spre împărtăşirea de bunătăţile 
Tale şi, depărtându-ne noi de la poruncile Tale, ne-ai 
chemat iarăşi la Tine prin sângele Unuia-Născut Fiul 
Tău, al Mântuitorului nostru, vino şi acum în ajutorul 
neputinței noastre şi precum ai potolit odinioară, prin 


197. Patericul, „Pentru Avva Macarie Egipteanul”, 17, 
PU 65, 269 B. 

certare, marea înviforată, aşa potoleşte acum prin 
certare tulburarea inimii noastre şi nu Te lipsi de co- 
piii Tăi şi în acelaşi timp de noi amândoi, cei omorâţi 
prin păcat, şi nu ne spune: «Ce folos în (de) sângele 
meu, când mă cobor întru stricăciune?» (Psalm 29, 9), 
şi: (Amin zic vouă, nu vă cunosc pe voi» (Matei 25, 12), 
pentru că s-au stins candelele voastre din lipsa untu- 
lui de lemn”. 

Şi după rugăciunea aceasta, îmblânzindu-se inima 
ta, poţi apoi, după porunca Apostolului, să mustri şi 
să cerți şi să mângâi (2 Timotei 4, 2) cu înţelegere şi cu 
smerenie şi să vindeci şi să îndrepţi cu milă mădularul 
cel bolnav. Căci atunci şi fratele primeşte îndreptarea 
cu încredințare (de la Dumnezeu, n. trad.), mustrân- 
du-se el însuşi pe sine cu asprime. Şi prin pacea ta vei 
împăciui inima lui. Deci nimic să nu te depărteze pe 
tine de sfânta învăţătură a lui Hristos, predată nouă: 
„Învăţaţi de la Mine că sunt blând şi smerit cu inima” 
(Matei 11, 29). 

Drept aceea, întâi trebuie să ne îngrijim să avem 
o stare de suflet paşnică, încât nici pentru motive 
drepte sau de dragul poruncii, chipurile, să nu ne 
lăsăm inima tulburată, ci să fim convinşi că toate 
poruncile le împlinim prin iubire şi curăţia inimii. 
Povăţuind astfel pe fratele, vei auzi glasul care zice: 
„De vei face cinstit din nevrednic, vei fi ca gura Mea” 
(Ieremia 15, 19). 

4) lar aflându-te în starea celui supus, niciodată 
să nu crezi inimii tale. Căci vechile împătimiri te or- 
besc. Şi să nu te încrezi întru ceva judecății tale. Să 
nu hotărăşti prin tine nimic fără întrebare şi sfat, şi 
să nu gândeşti şi să socoteşti că părerile tale sunt 
mai bune sau mai drepte decât ale îndrumătorului 

tău. Nici nu te face cercetător al faptelor lui, căci te 
vei dovedi de multe ori amăgit. Pentru că aceasta e 
o amăgire a celui rău, ca să te împiedice de la supu- 
nerea cu credinţă în toate şi de la mântuirea sigură 
prin ea; supune-te în linişte şi vei călători fără primej- 
die şi fără rătăcire pe calea Părinților (duhovniceşti, 
n. trad.). Sileşte-te pe tine la toate şi taie voia ta şi 
deprinzându-te, din harul lui Hristos, prin obişnuire 
să-ți tai voia ta, vei ajunge să o faci aceasta fără să te 
forțezi şi fără să te necăjeşti, ca şi când s-ar face tot- 
deauna voia ta aşa cum voieşti. Căci nu vei voi să se 
facă lucrurile precum voieşti, ci le vei voi cum se fac. 
Şi aşa vei avea pace cu toţi. Aşa se întâmplă cu cei în 
care nu mai este călcarea poruncilor lui Dumnezeu 
sau ale Părinților (duhovniceşti, n. trad.). 

Luptă-te să te afli în toate învinovăţindu-te pe 
tine şi ţine-te de ceea ce nu e hotărât de tine întru 
cunoştinţă!*. 

Crede că toate se fac sub purtarea de grijă a lui 
Dumnezeu, până la cele mai neînsemnate lucruri ale 
noastre, şi vei purta fără tulburare cele ce vin asupra 
ta. Crede că necinstirile şi defăimările sunt leacuri 
tămăduitoare ale mândriei sufletului tău şi roagă-te 
pentru cei ce te baţjocoresc ca pentru nişte doc- 
tori adevăraţi ai tăi. Fii încredinţat că cel ce urăşte 
necinstirea urăşte smerenia şi că cel ce fuge de cei 
ce-l necăjesc fuge de blândeţe. Nu căuta să cunoşti 
păcatul aproapelui tău, şi nu primi bănuielile împotri- 
va lui. lar de se seamănă acestea în noi prin răutatea 
altora, sârguieşte-te să le prefaci prin tâlcuiri bune şi 
mulţumeşte în toate prin bunătate şi sfântă iubire. 


198. Expresie luată de Avva Pistos de pe buzele Avvei Sisoe, 
PG 65, 373 B (după Sources Chretiennes, p. 504, n. 1.) 

inainte de toate să ne păzim toţi conştiinţa 
noastră în toate: în cele cu privire la Dumnezeu, la 
aproapele şi la lucruri. Şi înainte de a spune sau a 
face ceva, să cercetăm de e după voia lui Dumnezeu. 
Şi apoi, după ce ne-am rugat, să spunem şi să lucrăm 
şi să aruncăm neputinţa noastră înaintea lui Dum- 
nezeu. lar bunătatea Lui ne va veni în toate în ajutor!%. 


199. Nu mai dăm în acest volum celelalte 14 epistole mai 
scurte ale Avvei Dorotei, nici grupa de sentinţe, deoarece ele nu 
fac decât să repete unele gânduri din Învăţături. 

